
KUSTANTAJAN ESIPUHE 


Plutarkhoksen kuuluisan elämäkertateoksen suomennosvali- 
koiman julkaiseminen on luonnollisesti jo kanan ollut kustan- 
tajan suunnitelmien kohteena. Tähän maailmankirjallisuuden 
merkkiteokseen ryhdyttiin aktiivisesti käsiksi kuitenkin vasta 
sotiemme aikana, jolloin fil.maist. Kalle Suuronen osoit- 
tautui tehtävään innostuneeksi ja siihen myös pystyväksi. 

Sotien jälkeisinä vuosina kustannustoimintamme oli siinä 
määrin sidottu voimia kysyvään jälleenrakennustyöhön, että 
monet alulle pannut hankkeet joutuivat odottamaan vuoroaan 
vielä vuosiksi eteenpäin. Näin kävi myös Plutarkhoksen suo- 
mennosvalikoiman käsikirjoituksen. Vasta pari vuotta sitten 
kääntäjän kuoleman jälkeen oli meillä mahdollisuus ottaa tämä 
työ uudelleen esille, ja siinä mielessä käännyimme professori 
Edwin Linkomiehen puoleen saadaksemme mahdollisim- 
man pätevän ja asiantuntevan tuen Plutarkhos-julkaisullemme. 

Professori Linkomies on tarkastanut suomennoksen ja val- 
vonut teoksen valmistumista pienimpiä yksityiskohtia myöten. 
Hän on laatinut siihen myös Plutarkhosta ja hänen teostaan 
valaisevan johdannon samoin kuin lukemisen ymmärtämisen 
kannalta välttämättömän hakemisto-osan. 

Selittävä hakemisto sisältää kaikki ne asiatiedot, joita 
voidaan pitää tarpeellisina nykyajan lukijalle. Mikäli joku 
kaipaa vielä tietoja sellaisista henkilöistä, joihin ei selvitystä 
ole saatavissa hakemistosta, on selitys hyvin yksinkertainen: 
Plutarkhos mainitsee monia antiikin henkilöitä, joista ei tie- 
detä juuri mitään muuta kuin se vähä mikä hänen omaan 
tekstiinsä sisältyy. Tällaisilla henkilönimillä ei ole tahdottu 
muutenkin laajaa hakemistoa enää rasittaa. 

Erityisen tärkeänä on pidetty sitä, että hakemistossa on riit- 
tävästi ajanmäärityksiä, vuosilukuja ja muita historiallisia 
detaljitietoja. Plutarkhoksen elämäkertojen lukijan on monesti 
vaikeata ilman hakemiston apua pysyä selvillä asiain kronolo- 
gisesta järjestyksestä. 

Suomentajaa ei kustantajan kiitos enää tavoita. Sallitta- 
koon kuitenkin tässä esittää harras kiitos teoksen tarkastajalle 
ja sen valmistumisvaiheen väsymättömälle valvojalle, jonka 
arvokkaan työn jäljet ovat nyt julkaistavassa Plutarkhos-suo- 
mennoksessa selvinä ja pysyvinä nähtävissä. 


Lokakuussa 1955. 
WERNER SÖDERSTRÖM 


OSAKEYHTIÖ 

Plutarkhoksen kirjoittamat kuuluisien kreikkalaisten ja roo- 
malaisten elämäkerrat, joiden valikoima nyt ensimmäisen ker- 
ran ilmestyy suomeksi, on käännetty suurille sivistyskielille 
jo useita vuosisatoja sitten. Ensimmäisenä julkaistiin v. 1559 
ranskalainen käännös, joka oli suoritettu niin etevästi, että 
siitä on tullut yksi Ranskan kansalliskirjallisuuden klassillisia 
teoksia. Tämän ranskannoksen saavuttamaa suosiota todistaa 
sekin, että se käännettiin englanniksi ja julkaistiin kuningatar 
Elisabetille omistettuna v. 1579. Englantilaiset lukijat tutus- 
tuivat siis Plutarkhokseen ensiksi käännöksen käännöksen vä- 
lityksellä. Siihen syventyi mm. Shakespeare, joka sitten käytti 
elämäkertoja hyväkseen luodessaan historiallisia draamojaan. 
Niistä Coriolanus, Julius Caesar sekä Antonius ja Kleopatra 
pohjautuvat hyvin suurelta osalta Plutarkhoksen vastaaviin 
elämäkertoihin, ja myös Timon Ateenalainen on kehkeytynyt 
kertomuksesta, joka sisältyy Plutarkhoksen kirjoittamaan 
Antoniuksen elämäkertaan. 

Plutarkhos on siten antanut sysäyksen eräiden maailman- 
kirjallisuuden kaikkein suurimpien näyttämöluomien syntyyn. 
Myös Ranskan klassilliset murhenäytelmäin kirjoittajat Cor- 
neille ja Racine ovat tragedioihinsa saaneet aiheita Plutark- 
hokselta. Tuota merkkiteoksen aseman saavuttanutta vanhaa 
ranskannosta luki myös Preussin Fredrik Suuri, joka kuljetti 
sitä mukanaan sotaretkilläänkin, ja ymmärrettävästi Napoleon 
I, jonka tiedetään nuorena innokkaasti tutkineen Plutarkhosta 
ja asettaneen elämäkertojen sankarit seurattaviksi esikuvikseen. 
Kenties se, mitä Plutarkhos kertoo Aleksanteri Suuren kauas 

tähdänneistä suunnitelmista, on suoranaisesti ruokkinut Na- 
poleonin maailmanvaltiuden haaveita. 

Saksaksi käännettyinä Plutarkhoksen teokset ilmestyivät en- 
simmäisen kerran v. 1745, ja sen jälkeen ilmestyi 1700-luvulla 
useampiakin saksannoksia. Niihin tutustui muiden mukana 
vanha Goethe, joka jo nuoruudessaan oli ranskalaisen kään- 
nöksen välityksellä lukenut Plutarkhosta. Goethe sanoo tavat- 
tomasti mieltyneensä viehättävään kreikkalaiseen ja viettä- 
neensä melkein yksin hänen parissaan useita viikkoja. Vielä 
voimakkaammin = Plutarkhoksen — elämäkerrat = vaikuttivat 
Schilleriin, joka muovaili »Rosvojensa» päähenkilön Plutark- 
hoksen hengen mukaisesti, niin kuin hän sen käsitti. Tiede- 
täänpä, että Schillerin tarkoituksena oli laatia »saksalainen 
Plutarkhos»; hän näet suunnitteli elämäkertateosta, jossa Sak- 
san kuuluisia miehiä olisi kuvattu Plutarkhoksen tarjoamaa 
esikuvaa noudattaen. Suunnitelma jäi kuitenkin vain aikomuk- 
seksi. 

Kun tuntee edellä mainitsemani tosiasiat, täytyy tehdä joh- 
topäätös, että Plutarkhoksen kirjoittamissa elämäkerroissa on 
jotakin sellaista, joka on riippumatonta niiden syntymäajasta 
ja joka kykenee tekemään vaikutuksen vielä nykyaikaiseenkin 
lukijaan. Olisi turhaa käydä vakuuttamaan tämän johtuvan 
siitä, että ne kirjallisina tuotteina olisivat moitteettomia mes- 
tariteoksia. Sellaisia ne eivät ole. Päinvastoin saattaa jokai- 
nen lukija pian havaita, että elämäkertain sommittelu on mo- 
nesti hajanainen ja että esitellyistä henkilöistä ei synny täysin 
uskottavaa kokonaiskuvaa. Mutta ehkä juuri se luonnosmai- 
suus, joka on elämäkerroille ominainen, on osaltaan antamassa 
reutta, kuin jos ne olisi kaikinpuolisesti viimeistelty ja muo- 
vattu joka suhteessa moitteettomaan asuun. Tärkeimpänä 
syynä Plutarkhoksen elämäkertojen saavuttamaan menestyk- 
seen epäilemättä on se kaikkialla näkyvä voimakas mielen- 
kiinto, jota hän tuntee ihmistä kohtaan yleensä ja jokaista 

kuvattavaansa kohtaan erityisesti. Yhtä mittaa ilmenee, että 
Plutarkhos myös on syvällinen ihmistuntija, ja se on omiaan 
herättämään lukijassa luottamusta. Lisäksi ne lukemattomat 
pikkupiirteet, joilla kirjailija valaisee henkilöjensä luonnetta, 
vaikuttavat virkistävästi ja estävät lukijaa väsymästä. 

Kirjoittaessaan elämäkertateoksensa Plutarkhos näet ei ole 
tahtonut esiintyä historiankirjoittajana, vaan ihmisten luontei- 
den kuvaajana. Hän ei ollutkaan mikään historian tutkija, 
vaan filosofian harrastaja. Hänen kirjallinen kokonaistuotan- 
tonsa on tavattoman laaja. Se osa hänen teoksistaan, joka on 
meille säilynyt, käsittää noin 4500 painosivua. Kuitenkin 
arviolta noin puolet hänen tuotannostaan on joutunut 
hukkaan. Valtavasti suurin osa kaikesta siitä, mitä Plutarkhos 
kirjoitti, oli luonteeltaan filosofista. Itse asiassa hän elämä- 
kertoja lukuun ottamatta ei olekaan kirjoittanut sellaista, joka 
ei tavalla tai toisella olisi suorastaan lähtöisin hänen puhtaasti 
filosofisista harrastuksistaan. Voidaan sanoa, että elämä- 
kerrat ovat syntyneet eräänlaisina filosofisen kirjailijatoimin- 
nan sivutuotteina. Asia on helpommin ymmärrettävissä, kun 
elämäkertojen synty asetetaan Plutarkhoksen elämänvaiheiden 
yhteyteen. 

Plutarkhos oli kreikkalainen, mutta samalla Rooman maail- 
manvaltakunnan kansalainen. Hän syntyi noin v. 46 jKr. ja 
kuoli suunnilleen 120 jKr. Hänen syntymäkaupunkinsa oli 
Boiotian Khaironeia, ja siellä hän myös kaikesta päättäen 
vietti suurimman osan elämästään. Leikillisesti hän sanoo De- 
mostheneen elämäkerran johdannossa, että hänen kotikaupun- 
kinsa on pieni ja että hän ei ole halunnut siirtyä sieltä suu- 
rempiin oloihin, jottei kaupunki tulisi vielä pienemmäksi. 
Opintovuosinaan hän tietenkin joutui Ateenaan, joka yhä 
edelleen siihenkin aikaan oli sivistyselämän keskus ja jossa 
aikakauden etevimmät filosofian edustajat antoivat opetusta. 
Plutarkhos liittyi Platonin koulukuntaan kannattaen aina sen 
opillisia käsityksiä. Mutta vaikutteita hän sai myös Aristote- 

leen opeista, eikä stoalainenkaan oppisuunta ollut jättämättä 
jälkiä hänen ajatteluunsa. Jo suhteellisen varhain hän antau- 
tui kirjoittamaan filosofisia teoksia, joissa hän käsitteli mitä 
moninaisimpia aiheita. Eetilliset kysymykset kiinnostivat 
häntä eniten, ja hänen moraalifilosofiset tuotteensa sisältävät 
erittäin paljon arvokasta ainesta. Niitä on hänen elämäkerto- 
jensa rinnalla uutenakin aikana ahkerasti luettu. 

Varsinaisena omaperäisenä ajattelijana Plutarkhosta tuskin 
voidaan pitää, mutta epäilemättä hän oli aikansa sivistyneim- 
piä ja lukeneimpia miehiä. Hänen filosofistenkin tuotteittensa 
viehätystä on omiaan lisäämään se, että niiden takaa hää- 
möttää lämminsydäminen ihminen, joka ei esitä asioita ulko- 
kohtaisen kylmästi, vaan elää todella mukana siinä, mitä hän 
kirjoittaa, ja pyrkii ikäänkuin ystävänä auttamaan lukijoita sel- 
vyyteen vaikeissa elämänkysymyksissä. Häntä on sanottu, eikä 
syyttä, ihmisten sielun lääkitsijäksi. Sellaisena hän kieltämättä 
on aidompi kuin esim. roomalainen Seneca, joka pyrkii tyylil- 
lisiin huipennuksiin ja tehostuksiin sekä sen johdosta usein 
eksyy maneerimaisuuteen. Plutarkhos taas ei koskaan yritä 
loistaa kirjallisin kyvyin ja taidoin, vaan esittää sanottavansa 
miellyttävän luonnollisesti. Ehkä siinä onkin monesti hänen 
vaikutusvoimansa salaisuus. Retorisiin tehokeinoihin hän 
suhtautuu periaatteessakin torjuvasti. 

Kaikille Plutarkhoksen siveysopillisille aatteille antaa lei- 
maa syvä ihmisrakkaus. Hän pitää ihmistä sinänsä arvona, 
jota kenelläkään ei ole oikeus uhrata jonkin muka korkeam- 
man päämäärän hyväksi. Erityisen luonteenomaista tälle hä- 
nen käsitykselleen on se tapa, jolla hän suhtautuu valtiollisiin 
murhiin. Hän lukee Perikleen suureksi ansioksi sen, ettei tämä 
aiheuttanut ainoatakaan poliittista kuolemantuomiota, eikä 
hän toiselta puolen löydä kyllin ankaria sanoja tuomites- 
saan ne proskriptiot, joita ensinnä Marius ja Sulla sekä sitten 
vielä harkitummin ja kauppiaanomaisemmin Octavianus ja 
Antonius panivat toimeen. Tässä ihmisrakkaudessaan Plu- 

tarkhos on hyvin lähellä niitä periaatteita, jotka ovat ominai- 
sia kristinuskolle. Hänen »filantropiansa» on melkein samaa 
kuin kristillinen lähimmäisenrakkaus. Sen vuoksi onkin joskus 
esitetty ajatus, että Plutarkhoksella olisi ollut tietoa Kristuk- 
sen opeista. Niin ei kuitenkaan ole asianlaita. Enempää kuin 
Senecakaan ei Plutarkhos ole saanut vaikutteita kristinus- 
kosta. Yhteiset ajatukset olivat niinä aikoina niin sanoak- 
semme ilmassa, ja ne olivat syntyneet kreikkalaisen filosofian 
maaperästä. Kaikki se, mitä Plutarkhos näistä asioista esittää, 
on löydettävissä jo aikaisemmilta filosofeilta. Hän on vain 
kehitellyt heiltä saamiaan ajatuksia oman lämpimän ihmis- 
rakkautensa mukaisesti. 

Jo verraten aikaisin Plutarkhos filosofisen kirjailijatoimin- 
tansa perusteella saavutti mainetta ja arvonantoa sekä koti- 
kaupungissaan että koko Kreikassa ja laajemmaltikin Roo- 
man valtakunnassa. Tiedämme, että hän kuului lähetystöön, 
joka kävi esittämässä roomalaisen Akhaian maakunnan maa- 
herralle Khaironeian asioita, ja että hän sittemmin ilmeisesti 
valtiollisissa tehtävissä joutui matkustamaan Roomaan, jossa 
hän oleskeli pitkähkön aikaa. Roomassa hän piti filoso- 
fisia esitelmiä sekä solmi useita arvokkaita tuttavuus- ja ystä- 
vyyssuhteita. Hänellä oli myös tilaisuus oppia jonkin verran 
latinaa, niin että hän kykeni ymmärtämään latinankielistä 
kirjallisuutta. Se olikin hänelle hyvään tarpeeseen sitten, kun 
hän ryhtyi kirjoittamaan Rooman historian henkilöiden elä- 
mäkertoja. Keisaritkin kiinnittivät Plutarkhokseen huomionsa. 
Todennäköisesti hän on henkilökohtaisesti tavannut keisari 
Trajanuksen, jonka myöhemmin tiedetään suoneen Plutark- 
hokselle konsulin arvomerkit, mikä tiesi Rooman valtakunnan 
korkeinta virallista kunnianosoitusta. Meillä on tietoja siitä, 
että Plutarkhoksella loppuiällään oli erittäin suuri valtiolli- 
nenkin vaikutusvalta koko Kreikassa. Se johtui siitä, että hä- 
nellä oli keisarin luottamus. Kysymyksessä olivat hyvät ja 
oikeamieliset hallitsijat Trajanus ja Hadrianus. 

Tuskinpa Plutarkhos, jonka kirjailijatoiminta oli ollut luon- 
teeltaan filosofista, olisi koskaan ryhtynyt kirjoittamaan his- 
toriallisten henkilöiden elämäkertoja, jollei hän olisi saanut vä- 
litöntä suhdetta Roomaan ja roomalaisiin. Nyt hänen mieles- 
sään hahmottui suunnitelma, jollaista kukaan kirjailija siihen 
mennessä ei ollut yrittänyt. Hän kävi kuvaamaan rinnakkain 
aina yhden roomalaisen ja yhden kreikkalaisen elämää siten, 
että kunkin tällaisen elämäkertaparin alussa oli yhteinen joh- 
danto ja lopussa vertaileva katsaus. Sellaisia elämäkertapareja 
on meille säilynyt 23. Esim. Demosthenes ja Cicero muodosta- 
vat tällaisen parin. Yhdessä tapauksessa on kahden läheisesti 
yhteen liittyvän henkilön elämä käsitelty yhden elämäkerran 
puitteissa: Tiberius ja Caius Gracchuksen vaiheiden kuvaus 
muodostaa tällaisen kokonaisuuden. Tähän valikoimaan on 
otettu vain itse elämäkerrat. Siitä on jätetty pois johdannot ja 
vertailevat katsaukset, koska ne useimmissa tapauksissa ovat 
hiukan väkinäisesti muotoiltuja ja kaavamaisia eivätkä tarjoa 
tavalliselle lukijalle kovin suurta mielenkiintoa. Poikkeuksena 
on Demostheneen elämäkerran alussa oleva johdanto, joka 
sisältää arvokkaita Plutarkhoksen ajatusmaailmaa kuvastavia 
näkökohtia. Siitä syystä se on saanut paikkansa tässäkin vali- 
koimassa. Sen ymmärtämiseksi on tärkeää huomata, että alku- 
peräisteoksessa Demostheneen ja Ciceron elämäkerrat ovat 
peräkkäin ja johdanto kuuluu niihin yhteisesti. Tähän valikoi- 
maan taas elämäkerrat on sijoitettu aikajärjestyksessä siten, 
että aletaan niistä, jotka kuuluvat myöhäisimpään aika- 
kauteen, ja siirrytään taaksepäin aikaisempiin ajanjaksoi- 
hin. Täten tulee ensimmäiseksi Antonius, joka kuoli 30 eKr., 
ja viimeiseksi Perikles, jonka kuolinvuosi oli 429 eKr. Huo- 
mattava on, että vaikka suomennosvalikoima käsittää vain 
kymmenen elämäkertaa kaikkiaan säilyneestä 50:stä, siihen 
kuitenkin sisältyvät useimmat Plutarkhoksen kirjoittamista pe- 
rusteellisista elämänkuvauksista. Siitä johtuu, että valikoima 

kooltaan vastaa enemmän kuin neljättä osaa Plutarkhoksen 
säilyneiden rinnakkaiselämäkertojen kokonaislaajuudesta. 
Asettaessaan näin aina rinnan kreikkalaisen ja roomalaisen, 
Plutarkhoksen tarkoituksena ilmeisesti on ollut korostaa, että 
ihmiskohtalot erilaisissa ympäristöissä ja eri aikakausina voi- 
vat monesti hämmästyttävällä tavalla muistuttaa toisiaan. 
Mutta lisäksi häntä ohjaamassa on otaksuttavasti ollut suora- 
naisempi käytännöllinenkin päämäärä. Hän on ensinnäkin 
halunnut osoittaa kreikkalaisille maanmiehilleen, jotka monesti 
yhä ylpeilivät sivistyksellisellä ylemmyydellään, etteivät roo- 
malaiset sittenkään ole olleet pelkkiä barbaareja, vaan että 
he ovat täyttäneet suurta maailmanhistoriallista tehtävää. Plu- 
tarkhoksella onkin selvästi ilmenevänä vakaumus, että kaitsel- 
mus on määrännyt Rooman siihen johtoasemaan, johon se oli 
kohonnut. Toiseksi Plutarkhoksen tarkoituksena oli näyttää 
roomalaisille, että kreikkalaiset eivät suinkaan olleet sellaisia 
halveksittavia houkkioita, joina roomalaiset usein olivat tottu- 
neet heitä pitämään. Plutarkhos saattoi elämäkerroissaan 
osoittaa, että sotaisetkaan hyveet, jotka roomalaisilla oli tapana 
lukea yksityisomistuksekseen, eivät olleet olleet kreikkalaisille 
vieraita. Näin hän pyrki lähentämään toisiinsa suuren valta- 
kunnan kahta valtatekijää, roomalaisuutta ja kreikkalaisuutta. 
Niinkuin jo alumpana totesin, Plutarkhoksen pyrkimyksenä 
ei ole ollut luoda historiallisia kertomuksia, vaan kuvata his- 
torian henkilöiden elämää. Sitä hän itsekin eräissä yhteyksissä 
korostaa. Hän huomauttaa, että se, mitä joku henkilö on suo- 
rittanut, ei aina anna kuvaa hänen luonteestaan, vaan että 
valaisevampi saattaa tässä suhteessa olla jokin näennäisesti 
merkityksetön toimi tai jokin sattumoisin lausuttu sana. Hän 
siis koettaa päästä selville asianomaisen henkilön sielullisista 
vaikuttimista sellaistenkin seikkojen perusteella, joihin histo- 
riankirjoittajat tavallisesti eivät kiinnitä huomiota. Hän sanoo, 
ettei hän ole kerännyt yksityisseikkoja historialliseksi paino- 
lastiksi, vaan tarjotakseen mahdollisimman todenmukaisen 

luonnekuvan. Epäilemättä onkin niin, että lukija on kiitolli- 
nen näistä pikkupiirteistä. Sillä ne tuovat kaukaisen ajan hen- 
kilöt elävinä yksilöinä meitä lähelle. 

Elämäkerran kirjoittaja on usein vaarassa harhautua liialli- 
seen ylistelyyn. Ei voida sanoa, että Plutarkhoskaan olisi ko- 
konaan sitä välttänyt, Mutta kuitenkin on myönnettävä, ettei 
hän koskaan tahallaan salaa henkilöidensä huonoja puolia 
eikä heidän suorittamiaan rikoksia. Hän on aina valmis lau- 
sumaan moraalisen tuomionsa sellaisista teoista, joita hän ei 
voi hyväksyä. Elämäkerroissa onkin kauttaaltaan havaitta- 
vissa vahva moralisoiva tendenssi, joka on osa niiden omi- 
naista erikoislaatua. Plutarkhoksen tarkoituksena on juuri ol- 
lut asettaa urotyöt ja hyvät teot lukijoiden noudatettaviksi 
esikuviksi sekä huonot ominaisuudet ja tuomittavat teot va- 
roittaviksi esimerkeiksi, joita on kavahdettava. Mutta nämä 
moraaliset opetukset Plutarkhos osaa yleensä antaa helposti 
nautittavina annoksina. 

Nykyaikaista lukijaa ihmetyttää erityisesti se, että Plu- 
tarkhos, joka muuten edustaa hyvin valistunutta katsanto- 
kantaa, uskoo lujasti ennemerkkeihin ja pitää moitittavana 
niiden huomiotta jättämistä. Tämä johtuu hänen uskonnolli- 
sestä katsomuksestaan sekä siitä, että hän toimi pappina Del- 
foin oraakkelissa. On myös muistettava, että Plutarkhos kir- 
joitti nämä elämäkerrat viimeisinä elinvuosinaan noin v:n 115 
paikkeilla. Sen vuoksi niissä on runsaasti elämänviisautta, 
mutta myös vanhuuteen useasti liittyvää herkkäuskoisuutta. 
Historiallisesta totuudesta Plutarkhos kaikessa tapauksessa on 
koettanut pitää huolta niin tarkoin, kuin se hänen käytettä- 
vissään olleiden lähteiden nojalla on ollut mahdollista. Hänen 
kirjoittamansa elämäkerrat ovatkin Kreikan ja Rooman his- 
torian tärkeimpiä meille säilyneitä lähteitä. 


Edwin Linkomies. 

Antoniuksen isoisä oli puhuja Antonius, jonka Marius 
Sullan puoluelaisena surmautti, ja hänen isänsä oli myös 
Antonius, lisänimeltään kreetalainen. Valtiollisessa elämässä 
hänen isällään ei ollut erikoista merkitystä eikä kuuluisuutta, 
mutta hän oli tunnettu hyväntahtoisuudestaan, ystävällisyy- 
destään ja varsinkin auliista anteliaisuudestaan, mitä osoit- 
taa seuraava tapaus. Kerran muudan hänen tuttavistaan 
kääntyi taloudellisissa vaikeuksissaan hänen puoleensa. Kun 
hän ei voinut antaa tämän pyytämää rahaa, koska perheen 
varat olivat niukat ja hänen vaimonsa tähän vedoten esti 
häntä avustamasta pyytäjiä, hän auttoi tuttavaansa seuraa- 
valla tavalla. Hän käski kahta orjapoikaa tuomaaan hänelle 
vettä hopeamaljassa. Saatuaan sen hän kasteli partansa ikään 
kuin aikoisi ryhtyä sitä ajamaan, mutta hän antoikin orjan 
poistuttua toista tehtävää suorittamaan maljan tuttavalleen 
kehoittaen tätä käyttämään sen hyväkseen. Kun hän sitten 
maljaa kaivattaessa näki vaimonsa vihoissaan uhkaavan 
kiduttaa jokaista orjaa saadakseen selville sen katoamisen, 
hän tunnusti syyllisyytensä ja pyysi tekoaan anteeksi. 

Tämä hänen vaimonsa, Caesarien sukuun kuuluva Julia, 
oli aikansa arvovaltaisimpia ja älykkäimpiä naisia. Kun hän 
leskeksi jäätyään meni uudestaan naimisiin Cornelius Lentu- 
luksen kanssa, hän piti huolta isättömän nuoren Antoniuksen 
kasvatuksesta. Ciceron toimesta Lentulus sitten Catilinan 
salaliiton osanottajana mestattiin, ja tämä teko näyttää ol- 
leen ensimmäisenä aiheena Antoniuksen Ciceroa kohtaan tun- 
temaan katkeraan vihaan. Väittipä Antonius, ettei edes Len- 

tuluksen ruumista ollut luovutettu omaisille, ennen kuin hä- 
nen äitinsä oli asiassa kääntynyt Ciceron vaimon puoleen. 
Tämä oli kuitenkin puhdasta valhetta, sillä kenenkään Cice- 
ron toimesta silloin rangaistuksensa kärsineen hautaamiselle 
ei asetettu esteitä. Curion, johon nuori loistavalahjainen 
Antonius oli kiintynyt ystävyysliiton sitein, sanotaan omalla 
tavallaan vaikuttaneen tämän elämänkohtaloon. Pitääkseen 
Antoniuksen paremmin pauloissaan tuo hillittömien nautin- 
tojen orja viekoitteli hänet juominkeihin, kevytmielisten nais- 
ten seuraan ja tekemään suunnattomia velkoja. Tällä ta- 
valla Antonius joutui hänen ikäiselleen ennen kuulumatto- 
maan kahdensadanviidenkymmenen talentin velkaan. Kun 
Curion isä sai kuulla poikansa taanneen tämän summan, 
hän ajoi Antoniuksen pois talostaan. Silloin tämä liittyi 
Clodiukseen, joka oli aikansa hurjapäisin ja julkein, koko 
valtiollista elämää aina rauhattomana pitävä kansanvillit- 
sijä. Jonkin ajan kuluttua hän kuitenkin lähti Italiasta 
Kreikkaan, lieneekö sitten saanut tarpeekseen Clodiuksen 
raivoamisesta vai lieneekö ruvennut pelkäämään tämän kan- 
nattajaksi lyöttäytynyttä joukkoa. Kreikassa hän vietti ai- 
kansa karkaisemalla ruumistaan kestämään sodan rasituksia 
ja harjoittelemalla puhetaitoa. Puhujana hän omaksui niin 
sanotun aasialaisen tyylin, joka oli siihen aikaan muodissa. 
Se vastasikin monessa suhteessa hänen pöyhkeilevää, hilli- 
töntä ja rajattoman kunnianhimoista luonnettaan, jolle ontto 
kerskailu oli ominaista. 

Pian tämän jälkeen Syyriaan matkalla oleva prokonsuli 
Gabinius kehoitti Antoniusta liittymään sotajoukkoonsa. An- 
tonius astui hänen palvelukseensa, kun hän oli nimittänyt 
hänet ratsuväkensä päälliköksi, sillä Antonius ci suostunut 
lähtemään retkelle yksityishenkilönä. Ensiksi Antonius lähe- 
tettiin Juudeaan Rooman valtaa vastaan noussutta Aristo- 
bulosta kurittamaan. Tällä retkellä hän itse ensimmäisenä 
ryntäsi Aristobuloksen vahvinta linnoitusta vastaaan ja kar- 

kotti hänet hänen kaikista muistakin varustuksistaan. Sen 
tehtyään hän iski vihollisten kanssa yhteen kentällä, löi 
vähäisellä miesmäärällä monta kertaa suuremmat joukot ja 
hakkasi ne melkein kaikki maahan. Aristobulos itse ja hä- 
nen poikansa joutuivat vangiksi. Tämän jälkeen kuningas 
Ptolemaios pyysi Gabiniusta auttamaan häntä tekemään 
hyökkäyksen Egyptiin, sillä hän tahtoi anastaa takaisin me- 
nettämänsä vallan, ja tästä avusta hän tarjoutui suoritta- 
maan Gabiniukselle kymmenentuhatta talenttia. Useimmat 
päälliköt asettuivat vastustamaan tätä sotaa, ja Gabiniuk- 
sessakin se herätti epäilyjä, niin paljon kuin nuo kymme- 
nentuhatta talenttia häntä houkuttelivatkin, mutta Antonius 
Ptolemaioksen pyynnöistä heltyneenä ja himoiten suorittaa 
suuria tekoja tuki kuninkaan ponnistuksia ja yllytti Gabi- 
niuksen ryhtymään retkeen. Suurempaa epäröintiä kuiten- 
kin kuin itse sota herätti matka Pelusioniin, sillä se oli teh- 
tävä laajan ja vedettömän hiekka-aavikon halki, jonka toi- 
sella laidalla oli louhikkovuoristo ja toisella Serbonin järvi- 
alueen vetiset suot. Näitä suovesiä egyptiläiset sanovat Ty- 
fonin hikihelmiksi, mutta tosiasiallisesti ne näyttävät olevan 
Punaisen meren jatkovesiä, jonka tässä paikassa vain ka- 
pea kannas erottaa Välimerestä. Antonius lähetettiin nyt 
edellä ratsuväen kanssa, ja hän ei ainoastaan miehittänyt 
kapeikkoa, vaan vieläpä valloitti Pelusionin kaupungin ja 
pakotti sen varusväen antautumaan. Näin hän varmisti so- 
tajoukon tien ja vahvisti ylipäällikön voiton uskoa. Mutta 
olipa vihollisillekin etua hänen kunniantavoittelustaan. Kun 
näet Ptolemaios kaupunkiin saavuttuaan raivon ja vihan 
puuskassa tahtoi tapattaa egyptiläiset, Antonius tuli väliin 
ja esti hänet siitä. Seurasi vielä monta suurta taistelua ja 
ottelua, ja niissä hän suoritti paljon urotekoja ja osoitti 
päällikön kykyä. Varsinkin hän oli taitava kiertämään 
vihollisen ja iskemään takaapäin sen selkään, mikä tuotti 
voiton eturintamassa taisteleville. Näin hän hankki itselleen 

monta palkintoa ja kaunista kunnianosoitusta. Yleistä tun- 
nustusta herätti myös hänen jalomielisyytensä kaatunutta 
Arkhelaosta kohtaan. Tätä tuttavaansa ja kestiystäväänsä 
vastaan hänen oli tämän eläessä välttämättömyyden pakosta 
täytynyt taistella, mutta löydettyään hänet sitten kentällä 
kaatuneena hän hautasi hänet kuninkaallisin menoin. Tällä 
menettelyllään hän jätti aleksandrialaisille elävän muiston 
Itsestään, ja sotaretkeen osallistuneiden roomalaisten mielestä 
hän oli loistava sankari. 

Lisäksi hänen ulkomuotonsakin oli edullinen. Hänen ko- 
mea partansa, leveä. otsansa ja kaareva nenänsä antoivat hä- 
nen kasvoilleen miehekkäät, Heraklesta muistuttavat piirteet, 
sellaisina kuin me olemme nämä nähneet tätä esittävistä 
veistoksista ja kuvista. Vanhan perimätiedon mukaan An- 
toniukset olivatkin Herakleen jälkeläisiä, sillä heidän esi- 
isänään pidettiin tämän poika Antonia. Antonius toivoi, että 
tämän perimätiedon vahvistaisi todeksi ei vain hänen ulko- 
muotonsa, josta olemme jo maininneet, vaan myös hänen 
pukeutumistapansa. Julkisuudessa esiintyessään hän aina piti 
tunikaa koholle vyötettynä, suurta miekkaa vyöllään ja kar- 
keaa sotilasviittaa hartioillaan. Ihmeellisessä määrässä hän 
herätti sotilaissaan mieltymystä ja kiintymystä sellaisillakin 
ominaisuuksilla, jotka muille tavallisesti luetaan viaksi, kuten 
kerskaamisella, kompasanojen käytöllä, julkisilla juomingeilla 
ja istuutumalla sotilaitten pöytään jonkun viereen aterioitse- 
maan. Vieläpä hänen suhtutumisensa rakkausasioihin sai mo- 
net hänestä pitämään, sillä hän antoi apuaan lemmen pauloi- 
hin joutuneille ja laski mielellään leikkiä omista rakkaus- 
seikkailuistaan. Lisäksi hänen suoruutensa ja se, että hän 
arvokätisesti ja kitsastelematta palkitsi sotilaitaan ja ystä- 
viään, raivasivat hänelle ratkaisevasti tien valtaan ja vahvis- 
tivat: sitä, kun hän oli jo sen saavuttanut, vaikka hän sen 
lukemattomilla muilla virheillään oli aina vaarassa tuhota. 
Hänen anteliaisuudestaan kerron tässä esimerkin. Eräälle 


) 4( 


ANTONIUS 


ystävälleen hän käski taloudenhoitajaansa antamaan kaksi- 
sataaviisikymmentätuhatta denaaria, mikä summa sesters- 
seiksi laskettuna oli miljoona sesterssiä. Käskystä hämmästy- 
nyt taloudenhoitaja jätti rahat näkyviin, jotta Antonius voisi 
havaita summan suuruuden. Kun tämä astui paikalle, hän 
kysyi, mitä rahoja siinä oli. Taloudenhoitajan vastattua, 
että se oli summa, jonka hän oli käskenyt antamaan, Anto- 
nius tämän ilkikurisen vihjeen ymmärtäen sanoi: »Minä luu- 
lin miljoonan sesterssiä olevan enemmän. Tämä on liian vä- 
hän, lisää siihen toinen mokoma.» Mutta tämä tapahtui myö- 
hemmin. 

Kun valtiolliset riidat Roomassa yhä yltyivät, ylimyspuo- 
lueen kannattajat liittyivät kaupungissa olevan Pompeiuksen 
ympärille. Samaan aikaan kansanpuolueen kannattajat ke- 
hoittivat Caesaria palaamaan Galliasta, missä tämä oli ar- 
meijoineen. Antoniuksen ystävä Curio, josta oli tullut Caesa- 
rin kannattaja, otti nyt Antoniuksen apurikseen. Kun hän 
etevillä puhujanlahjoillaan sekä Caesarin hänelle lähettämien 
varojen turvin harjoittamallaan lahjomisella hallitsi kansan- 
joukkoja, hän sai aikaan, että Antonius valittiin kansan- 
tribuuniksi sekä sittemmin lintuenteitä selittäväksi papiksi, 
auguriksi. Caesarin politiikan kannattajilla oli Antoniuksesta 
heti tämän virkaan astuttua suurta hyötyä. Ensi töikseen 
hän kävi vastustamaan konsuli Marcellusta, kun tämä eh- 
dotti, että Pompeiuksen päällikkyyden alaisiksi luovutettaisiin 
juuri aseisiin kutsutut sotajoukot ja lisäksi hänelle annettaisiin 
oikeus uusien joukkojen kokoamiseen. Antonius teki vasta- 
ehdotuksen, että koossa oleva sotajoukko oli lähetettävä 
meriteitse Syyriaan auttamaan Bibulusta Parthiaa vastaan 
käytävässä sodassa ja että niitä joukkoja, joita Pompeius 
kokoaisi, ei olisi uskottava hänen päällikkyyteensä. Toiseksi 
hän, kun senaatti ei ottanut vastaan Caesarin kirjeitä eikä 
sallinut niitä julkisesti luettavan, luki ne virkansa valtuuk- 
sien nojalla itse. Seuraus oli, että monet muuttivat mieli- 

pidettään, koska heistä Caesarin vaatimukset hänen kirjeis- 
tään päättäen näyttivät oikeutetuilta ja hyväksyttäviltä. 
Kun senaatissa vihdoin esitettiin ratkaistavaksi kaksi kysy- 
mystä, ensiksi, oliko Pompeiuksen luovuttava sotajoukko- 
jensa päällikkyydestä, ja toiseksi, oliko vain Caesarin teh- 
tävä se, ja kun ainoastaan joku harva kannatti Pompeiuksen 
syrjäänvetäytymistä ja taas jotakuta harvaa lukuun otta- 
matta kaikki olivat sitä mieltä, että Caesarin oli luovuttava 
joukoistaan, Antonius nousi ja ehdotti, että sekä Pompeiuksen 
että Caesarin oli samalla tavalla laskettava aseensa ja hajoi- 
tettava joukkonsa. Kaikki hyväksyivät innokkaasti tämän eh- 
dotuksen ja Antoniusta äänekkäästi kiittäen vaadittiin siitä 
äänestystä, mutta konsulit asettuivat vastarintaan. Caesarin 
ystävät tekivät tällöin vielä uusia hyväksyttäviltä näyttäneitä 
ehdotuksia, mutta Cato asettui niitä vastustamaan, ja kon- 
suli Lentulus karkotti Antoniuksen senaatista. Antonius, joka 
poistuessaan oli syytänyt ankaria uhkauksia, puki ylleen 
orjan vaatteet ja läksi Ouintus Cassiuksen kanssa vuokra- 
rattailla Caesarin luokse. Heti leiriin ilmaannuttuaan he 
äänekkäästi huusivat, että Roomassa on kaikki laillinen 
elämä lakannut, että kansantribuuneiltakin on riistetty puhe- 
valta ja että jokainen, joka vain uskaltaa avata suunsa oi- 
keuden puolesta, joutuu karkoitetuksi ja hengenvaaraan. 
Tämän kuultuaan Caesar pani joukkonsa liikkeelle ja 
hyökkäsi Italiaan. Filippolaisissa puheissaan Cicero väittää 
Helenan aiheuttaneen Troijan sodan ja Antoniuksen kansa- 
laissodan, mutta tämä on pelkkää pötyä. Caius Caesar ei 
voinut olla niin ajattelematon eikä saattanut menettää vihan 
puuskassa niin helposti harkintaansa, että hän nähtyään 
Antoniuksen ja Cassiuksen ryysyt yllään vuokrarattaissa 
saapuvan pakolaisina luokseen olisi muitta mutkitta aloitta- 
nut sodan isänmaataan vastaan. Tämän asian hän oli päättä- 
nyt jo aikoja sitten, ja nyt hän sai sopivan tekosyyn ja ai- 
heen jo kauan sitten hautomalleen sodalle. Hänet ajoi tällai- 

seen koko maailmaa vastaan nostettuun sotaan kuten ennen 
Aleksanterin ja Kyyroksen kyltymätön vallanhimo ja hurja 
halu olla suuri ja ensimmäinen. Tähän päämäärään hän saat- 
toi päästä vain kukistamalla Pompeiuksen. Caesar siis marssi 
Roomaa vastaan, miehitti kaupungin ja karkotti Pompeiuk- 
sen Italiasta. Sitten hän päätti ensiksi käydä tämän Espan- 
jassa olevia joukkoja vastaan ja vasta tämän jälkeen laivas- 
ton hankittuaan siirtyä Adrian meren yli Pompeiusta itseään 
ahdistamaan. Rooman Caesar jätti preetorina toimivan Lepi- 
duksen sekä Italian ja siellä olevat joukot kansantribuunina 
toimivan Antoniuksen käskyvallan alaisiksi. Antonius voitti 
heti sotilaiden kiintymyksen, sillä hän otti osaa heidän har- 
joituksiinsa, söi heidän kanssaan ja teki lahjoituksia käytettä- 
vissään olevista varoista, mutta muut vihasivat häntä, sillä 
hän suhtautui välinpitämättömästi väkivallantekoihin, jopa 
suuttui niistä valittaville. Sitä paitsi hänellä oli huono maine 
siksi, että hän solmi rakkaussuhteita toisten vaimoihin. Näin 
Caesarin ystävät saattoivat huonoon huutoon hänen halli- 
tuksensa, joka hänen pitäessään ohjaksia näytti olevan enem- 
män kaikkea muuta kuin tyrannivaltaa. Raskaimmat syy- 
tökset kohdistuivat Antoniukseen, koska hänen korkeim- 
massa asemassa olevana katsottiin tehneen suurimmat rikko- 
mukset. 

Yhtä kaikki Caesar suhtautui välinpitämättömästi niihin 
syytöksiin, joita hänelle hänen Espanjasta palattuaan Anto- 
niusta vastaan tehtiin, koska hän katsoi sodankäynnissä tar- 
vitsevansa hänen tarmoaan, rohkeuttaan ja päällikönkyky- 
jään. Eikä hän tässä uskossaan pettynytkään. Nyt hän itse 
purjehti Brundisiumista vähäinen armeija mukanaan Joonian 
meren yli ja lähetti sitten aluksensa takaisin sekä antoi käs- 
kyn, että Gabiniuksen ja Antoniuksen tuli laivata joukkonsa 
ja tuoda ne mitä pikimmin Makedoniaan. Gabinius pelkäsi 
tällaista talven aikana hankalaa purjehdusta ja läksi viemään 
joukkojaan kiertotietä maitse. Mutta Antonius, joka oli huo- 

lissaan siitä, että suuret vihollisjoukot ahdistivat Caesaria, 
laivasi kahdeksantuhatta ratsumiestä ja kaksikymmentätu- 
hatta raskasaseista ja purjehti merelle. Tätä ennen hän voitti 
sataman suuta saarroksissa pitävän Libon iskemällä joka ta- 
holta tämän kolmisoutujen kimppuun lukuisilla pienillä aluk- 
sillaan. Niin pian kuin viholliset näkivät hänen laivastonsa, 
ne kävivät ajamaan sitä takaa. Tämän vaaran hän tosin 
vältti, sillä etelätuulen nostattama voimakas merivirta ja kor- 
keat mainingit suojelivat hänen kolmisoutujaan, mutta sa- 
malla nämä ajautuivat rannan jyrkkiä luotoja ja riuttoja 
kohti, niin että hän menetti jo kaiken toivonsa pelastu- 
misesta. Mutta äkkiä alkoi sitten lahdesta käsin puhaltaa 
lounaistuuli, joka ajoi virtaa maalta päin ulapalle, ja tällöin 
hän pääsi irti rannikosta. Laivojen saatua varman suunnan 
hän näki rannikon olevan täynnä laivahylkyjä, sillä sinne oli 
myrsky paiskannut häntä takaa-ajaneet laivat, murskaten 
monta niistä. Täällä Antonius otti useita vankeja ja paljon 
muuta saalista. Sitten hän valtasi Lissoksen, ja koska hän oli 
oikealla hetkellä niin suuri sotajoukko mukanaan saapunut 
perille, Caesarissa kasvoi luottamus lopulliseen menestyk- 
seen. 

Tämän jälkeen käytiin taisteluja lakkaamatta, ja kaikissa 
niissä Antonius kunnostautui. Niinpä hän kaksi kertaa pe- 
lasti voiton heittäytymällä Caesarin hurjassa paossa olevien 
joukkojen eteen ja pakottamalla ne pysähtymän ja käymään 
uudestaan takaa-ajajiaan vastaan. Tästä oli seurauksena, 
että hän nautti sotajoukon keskuudessa suurinta mainetta 
Caesarin jälkeen. Myös Caesar osoitti selvästi, minkä arvon 
hän tälle antoi. Tehtyään Farsaloksessa päätöksen käydä rat- 
kaisevaan taisteluun hän otti itse käsiinsä oikean sivustan 
johdon ja luovutti Antoniukselle, urhoollisimmalle alapäälli- 
kölleen, vasemman siiven komennon. Taistelussa saavutetun 
voiton jälkeen Caesar diktaattoriksi nimitettynä läksi itse 
ajamaan takaa Pompeiusta, mutta Antoniuksen, jonka hän 

oli määrännyt ratsuväkensä päälliköksi, hän lähetti Roo- 
maan. Diktaattorin läsnäollessa tämä virka on arvossa toi- 
nen, mutta hänen poissa ollessaan ensimmäinen ja melkeinpä 
ainoa virka, sillä vain kansantribuunit pysyvät edelleen toi- 
missaan, jota vastoin muut virkavaltuudet diktaattorin vaalin 
jälkeen lakkaavat olemasta voimassa. 

Tähän aikaan ehdotti eräs nuori ja väkivaltaisia muutok- 
sia tavoitteleva kansantribuuni Dolabella velkojen pyyhki- 
mistä. Koska Antonius oli hänen ystävänsä, hän kehoitti 
tätä, joka kaikessa tavoitteli kansansuosiota, kannattamaan 
ehdotustaan, mutta samaan aikaan taas Asinius ja Trebellius 
kehoittivat häntä sitä vastustamaan. Sattumalta heräsi Anto- 
niuksessa jostakin syystä ilkeä epäilys, että Dolabella oli 
häpäissyt hänen aviovuodettaan, ja tästä suuttuneena hän 
karkotti puolisonsa, joka oli hänen serkkunsa — tämä oli 
näet Ciceron konsulitoveri Caius Antoniuksen tytär — ja 
rupesi kannattamaan Asiniusta ja vastustamaan kaikin ta- 
voin Dolabellaa. Kun tämä saadakseen lakiehdotuksensa 
vaikka väkivaltaisesti hyväksytyksi miehitti forumin, Anto- 
nius senaatin päätettyä käyttää voimakeinoja Dolabellaa vas- 
taan hyökkäsi hänen kimppuunsa. Syntyneessä kahakassa 
hän kaatoi muutamia tämän kannattajia, mutta menetti itse- 
kin joitakin miehiä. Tämä teko saattoi hänet kansan vihoi- 
hin, ja kunnollisten ja oikeamielisten silmissä hän ei Cice- 
ron väittämän mukaan elämäntapojensa vuoksi koskaan ollut 
pidetty, vaan pikemminkin vihan kohde. Nämä eivät näet 
voineet olla paheksumatta, että hän jo varhain päivällä 
aloitti juomisen, harjoitti järjetöntä tuhlausta, kuljeskeli kai- 
kenlaisten naikkosten seurassa, nukkui myöhään päivään ja 
sitten kierteli katuja kohmeloaan selvittämässä, vietti yönsä 
mässäyksissä ja kulutti aikaansa teattereissa sekä näyttelijöiden 
ja ilveilijöiden parissa. Tiedetäänpä kertoa, että hän kerran 
näyttelijä Hippiaan häissä koko yön syötyään ja juotuaan 
varhain seuraavana aamuna forumilla, jonne hänet oli kut- 

suttu kansankokoukseen, oksensi vatsansa sisällyksen erään 
seuralaisensa viitan helmaan, jota tämä piti koholla hänen 
edessään. Henkilöihin, joilla häneen oli suuri vaikutusvalta, 
kuuluivat myös näyttelijä Sergius ja samasta seurueesta 
Kytheris, joka oli hänen rakastajattarensa. Kaupunkeihin 
kiertomatkoja tehdessään hän kuljetti jälkimmäistä muka- 
naan kantotuolissa, jota seurasi yhtä suuri lukumäärä pal- 
velijoita kuin hänen äitinsä kantotuolin saattojoukkona ta- 
vallisesti oli. Myös herätti närkästystä se, että hänen näh- 
tiin matkoillaan käyttävän kultaisia talousastioita ikään 
kuin kysymyksessä olisi ollut jumalien kulkue, samoin se, 
että hän pystytti telttansa teitten varsille, piti lehdoissa ja 
virtojen partailla kalliita pitoja, käytti leijonien vetämiä 
vaunuja ja majoitti arvossa pidettyjen miesten ja naisten 
taloihin porttoja ja harpunsoittajia. Olihan tyrmistyttävää, 
että silloin kun Caesar nujertaakseen vihollisten viimeisen 
vastarinnan heittäytyi alttiiksi vaivoille ja vaaroille ja nuk- 
kui Italian ulkopuolella paljaan taivaan alla, toiset hänen 
mahtinsa loisina mässäilivät ja kohtelivat yliolkaisesti hänen 
maanmiehiään. 

Tällainen lisäsi tietysti sisäistä kuohuntaa ja antoi kurit- 
tomille sotilaille mahdollisuuden harjoittaa mielivaltaa ja 
rosvoamista. Tämän takia Caesar Italiaan palattuaan jätti- 
kin panematta Dolabellan vastuuseen eikä silloin, kun hänet 
valittiin kolmannen kerran konsuliksi, ottanut virkatove- 
rikseen Antoniusta, vaan Lepiduksen. Sitä paitsi hän vaati 
Antoniuksen — suorittamaan maksun Pompeiuksen = talosta, 
jonka tämä oli huutokaupassa huutanut. Se pahoitti Anto- 
niuksen mieltä, ja sittemmin hän selitti, ettei ollut lähtenyt 
Caesarin mukaan Afrikan sotaretkelle, koska ei ollut saa- 
nut aikaisemmista palveluksistaan riittävää korvausta. Kui- 
tenkin näyttää siltä, että Caesar tiukalla suhtautumisellaan 
hänen edesottamuksiinsa vieroitti häntä paljon hänen aikai- 
semmasta hillittömästä ja irstaasta elämästään. Parannet- 

tuaan näin tapojaan hän päätti mennä avioliittoon, ja niin 
hän otti vaimokseen kansankiihottaja Clodiuksen entisen 
puolison Fulvian. Tällä ei ollut harrastusta kodin tehtäviin 
eikä askareisiin eikä hän myöskään tyytynyt olemaan vain 
tavallisen miehen komentaja, vaan hän tahtoi olla muita 
hallitsevan ja sotajoukkoja komentavan miehen käskijä. 
Näin ollen Kleopatran olisi tullut taidostaan pitää Anto- 
nius vallassaan maksaa palkkio oikeastaan Fulvialle, sillä 
hänen saadessaan Antoniuksen tämä oli jo Fulvian myönty- 
väiseksi ja naisten tahtoon taipuvaksi muokkaama. Muutoin 
Antonius koetti leikkipuheilla ja poikamaisilla kujeilla hu- 
vittaa Fulviaansa. Kun Caesar Espanjassa saavuttamansa 
voiton jälkeen oli marssimassa kotiin, Antonius monien mui- 
den mukana lähti häntä vastaan. Mutta kun äkkiä levisi 
huhu, että Caesar oli kaatunut ja että viholliset olivat lä- 
hestymässä, hän palasi Roomaan, puki ylleen orjan vaatteet 
ja meni kotiinsa, jossa ilmoitti tuoneensa kirjeen Antoniuk- 
selta. Fulvian eteen vietynä hän kätki kasvonsa, ja kun 
tämä ennen kirjeen vastaan ottamista huolestuneena kysyi, 
oliko Antonius elossa, hän ojensi äänettömästi kirjeen. Kun 
Fulvia nyt ryhtyi avaamaan kirjettä lukeakseen sen, Anto- 
nius hyppäsi hänen kaulaansa ja suuteli häntä rajusti. Tä- 
män yhden hänen monista kujeistaan olen asian valaisemi- 
seksi kertonut. 

Kun Caesar oli paluumatkalla Espanjasta, kaikki Rooman 
ensimmäiset miehet menivät monen päivämatkan päähän 
häntä vastaan. Suurinta huomaavaisuutta Caesar kuitenkin 
osoitti Antoniukselle. Tämän hän otti viereensä vaunuihin, 
joilla hän Italian halki teki matkaansa. Taakse samoihin 
vaunuihin pääsivät Brutus Albinus ja Caesarin sisaren poika 
Octavius, joka sittemmin sai nimen Caesar ja josta tuli 
pitkäaikaisin Rooman hallitsija. Kun Caesar sitten valittiin 
viidennen kerran konsuliksi, hän otti heti Antoniuksen vir- 
katoverikseen. Myöhemmin hän aikoi kokonaan luopua 

virastaan Dolabellan hyväksi, ja hän ilmaisi jo tahtonsa 
senaatille. Mutta tätä Antonius asettui vastustamaan. Kun 
hän syyti herjauksia Dolabellaa vastaan, tämä vastasi sa- 
malla mitalla. Häveten heidän säädytöntä käytöstään Cae- 
sar poistui istunnosta, mutta palasi kohta takaisin julis- 
taakseen Dolabellan konsuliksi. Kun Antonius nyt huusi, 
että ennemerkit ovat epäsuotuisat, Caesar luopui Dolabel- 
lan mielipahaksi tämän ehdokkuudesta. Muutoin katsottiin, 
että Caesar suhtautui häneen yhtä yliolkaisesti kuin Anto- 
niukseenkin. Hän näet sanoi, kun joku koetti herättää hä- 
nessä epäluuloja näitä molempia kohtaan, ettei hän pelkää 
näitä lihavia ja komeatukkaisia herroja, vaan noita kal- 
peita ja laihoja, millä hän tarkoitti Brutusta ja Cassiusta, 
joiden salaliiton uhrina hän sittemmin saikin heittää hen- 
kensä. 

Näiden yllyttäjäksi Antonius joutui vastoin tahtoaan kar- 
janjumala Lupercuksen juhlaa, Lupercaliaa, Roomassa vie- 
tettäessä. Tilaisuudessa oli läsnä Caesar, ja hän istui trium- 
fin viettäjän pukuun pukeutuneena forumin puhujalavalla 
ja katseli juoksijoiden näytöstä. Näytökseen, jossa öljyllä 
ruumiinsa voidelleet juoksijat leikkiä laskien lyövät nahka- 
piiskoilla kohtaamiaan henkilöitä, ottaa lukuisasti osaa yl- 
häisiin perheisiin kuuluvia nuorukaisia sekä virkamiehiä. Nyt 
oli juoksijoiden joukossa myös Antonius, ja hän välittämättä 
esi-isiltä perityistä juhlamenoista juoksi laakereilla koristettu 
diadeemi kädessä puhujalavan luo ja koetti juoksukumppa- 
neittensa harteille kohotettuna asettaa sen Caesarin päähän. 
Näin hän tahtoi osoittaa, että Caesar oli arvokas kunin- 
kansa nosti äänekkään riemuhuudon. Antonius teki uuden 
yrityksen, mutta uudestaan Caesar sen torjui, ja näin jat- 
kui vielä pitkän aikaa. Heidän näin taistellessaan kohotti- 
vat Antoniukselle hyväksymishuutoja vain jotkut hänen 
kumppaneistaan, jota vastoin koko kansa oli äänessä, kun 

Caesar teki vastaliikkeitä. Oli toden totta kummallista, että 
kansa, joka jo oikeastaan oli alistunut kaikkiin niihin rajoi- 
tuksiin, joita kuningasvalta tuo mukanaan, näin tahtoi tor- 
jua nimen kuningas, ikään kuin siitä yksin olisi johtunut 
vapauden menetys. Närkästyneenä Caesar vihdoin nousi pai- 
huusi, että hän on valmis ottamaan iskun keneltä tahansa. 
Diadeemin, joka oli asetettu eräälle hänen kuvapatsaistaan, 
kansantribuunit korjasivat talteensa. Kansa kulki heidän 
perästään hyväksymishuutoja kaiutellen, mutta Caesar erotti 
heidät virasta. 

Tämä antoi Brutukselle ja Cassiukselle ja heihin liitty- 
neille uutta rohkeutta. Valitessaan joukkoonsa luotetuim- 
pia ystäviään salaliittolaiset pohtivat myös Antoniuksen so- 
pivaisuutta, ja muut kannattivatkin hänen mukaanottamis- 
taan, mutta Trebonius teki vastaväitteitä. Tämä kertoi jo 
silloin, kun roomalaiset menivät ottamaan Espanjasta pa- 
laavaa Caesaria vastaan, vihjaisseensa Antoniukselle hiljaa 
ja varovaisesti tuumasta, hän kun oli tämän matka- ja telt- 
tatoveri. Antonius oli asian ymmärtänyt eikä ollut sitä kan- 
nattanut, mutta ei myöskään ollut siitä mitään ilmoittanut 
Caesarille, vaan oli pitänyt sen omana salaisuutenaan. Sit- 
ten tehtiin kysymys, oliko Caesarin tultua murhatuksi myös 
Antonius tapettava. Tätä Brutus kuitenkin vastusti, sillä 
hänen mielestään lain ja oikeuden puolesta suoritetun teon 
piti olla kirkas ja puhdas. Mutta koska salaliittolaiset pel- 
käsivät Antoniuksen mahtia ja hänen virkamiehenä nautti- 
maansa arvovaltaa, muutamat heistä saivat tehtäväkseen pi- 
dättää häntä senaatin ulkopuolella keskustelemalla hänen 
kanssaan innokkaasti sen aikaa, kun Caesar astui sisälle ja 
teko pantiin täytäntöön. 

Kaikki tapahtuikin, niinkuin oli suunniteltu. Caesarin 
heitettyä henkensä senaatissa Antonius pukeutui heti orjaksi 
ja piiloutui. Mutta kun hän näki, että murhaajat eivät 

ryhtyneet väkivallan tekoihin ketään vastaan, vaan ainoas- 
taan kokoontuivat Capitoliumille, hän kehoitti heitä las- 
keutumaan alas luvaten heille poikansa panttivangiksi. Sit- 
ten hän itse piti Cassiukselle ja Lepidus Brutukselle pidot. 
Hän kutsui myös kokoon senaatin ja ehdotti itse armah- 
dusta ja maakuntia Cassiukselle ja Brutukselle. Senaatti hy- 
väksyi nämä ehdotukset. Senaatti päätti myös olla muutta- 
matta mitään Caesarin säädöksistä. Kaikkien kunnioitta- 
mana Antonius poistui senaatista, sillä hän näytti estäneen 
kansalaissodan syttymisen sekä toimineen tänä vaikeana ja 
erittäin levottomana hetkenä kaukonäköisesti ja valtion pa- 
rasta tarkoittaen. Pian hän kuitenkin muutti mieltään, 
sillä hänen nauttimansa kansansuosio antoi hänelle toiveita 
päästä valtion ensimmäiseksi mieheksi, kunhan vain Brutus 
olisi tieltä poissa. Kun sitten Caesarin hautajaisia vietet- 
tiin, hän piti forumilla tavanmukaisen hautajaispuheen. 
Nähdessään kansan olevan ylen määrin liikutuksen vallassa 
ja kiihtyneenä hän puheessaan monin kääntein ylisti vaina- 
jaa ja valitti ja paheksui murhatekoa. Puheensa lopussa 
hän kohotti vainajan veren tahrimat ja tikarien reikiä täynnä 
olevat vaatteet kaikkien nähtäväksi ja nimitti näin katalan 
teon — suorittajia väkivallantekijöiksi ja salamurhaajiksi. 
Tämä saattoi ihmiset sellaisen kiihtymyksen valtaan, että 
he lähtivät heti kasaamaan penkkejä ja pöytiä sekä poltti- 
vat Caesarin ruumiin jo forumilla ja sieppasivat sitten ro- 
viosta kekäleitä ja juoksivat ahdistamaan murhaajien taloja. 

Brutus miehineen pakeni nyt kaupungista, ja Caesarin 
ystävät liittyivät Antoniuksen ympärille. Caesarin puoliso 
Calpurnia siirrätti luottamuksellisesti kodistaan suurimman 
osan miesvainajansa varoja, kaikkiaan noin neljätuhatta 
talenttia, Antoniuksen käytettäväksi. Tämä sai myös Cae- 
sarin paperit, joihin hänen määräyksensä ja säädöksensä oli 
merkitty muistiin. Lisäten näihin omiaan Antonius nimitti 
nyt mieltään myöten virkamiehiä ja senaattoreja, muutamia 

henkilöitä hän kutsui maanpaosta takaisin ja muutamia va- 
pautti vankeudesta, Caesar kun oli muka kaikki näin mää- 
rännyt. Roomalaiset sanoivat näitä kaikkia sitten pilkalli- 
sesti manalan lautturin miehiksi, koska he, kun heidän asiansa 
sittemmin otettiin tutkittaviksi, vetosivat vainajan paperei- 
hin. Muutoinkin Antonius toimi diktaattorin tapaan, sillä 
hän oli itse konsuli ja kaksi hänen veljistäänkin oli virka- 
miehiä, Caius preetori ja Lucius kansantribuuni. 

Tällä tavalla olivat asiat, kun nuori Caesar saapui Roo- 
maan. Tämä jo aikaisemmin mainittu Caesarin sisaren tyt- 
tären poika ja vainajan perijäksi määrätty nuorukainen oli 
murhan tapahtuessa ollut Apolloniassa. Heti kun hän kävi 
tervehtimässä Antoniusta vainajan ystävänä, hän muistutti 
tätä hänen haltuunsa uskotuista varoista. Jokaiselle Rooman 
kansalaiselle olisi näet Caesarin testamentin määräyksen mu- 
kaan tullut suorittaa seitsemänkymmentäviisi denaaria. An- 
tonius aikoi ensin päästä hänestä suhtautumalla häneen yli- 
mielisesti kuin poikaseen ikään. Hän sanoi häntä aivan jär- 
jettömäksi, kun hän vailla tervettä ymmärrystä ja vaiku- 
tusvaltaisia ystäviä tahtoi ottaa kantaakseen sellaisen jätti- 
mäisen taakan kuin Caesarin perinnön. Mutta kun nuoru- 
kainen ei tästä välittänyt, vaan vaati rahoja itselleen, An- 
tonius ei tyytynyt pelkästään häntä sättimään, vaan rupesi 
lisäksi kaikin keinoin vastustamaan hänen pyrkimyksiään. 
Kun hän haki kansantribuunin virkaa, Antonius asettui 
vastarintaan, ja kun hän senaatin päätöksen perusteella ai- 
koi pystyttää ottoisälleen kultaisen tuolin, Antonius uhkasi 
panna hänet vankeuteen, jollei hän lakkaa kalastelemasta 
kansansuosiota. Mutta tällöin nuorukainen heittäytyi Cice- 
ron ja muiden Antoniuksen vihamiesten syliin. Kun hän 
saatuaan näiden avulla senaatin tuen ja omalla käyttäyty- 
misellään kansan kannatuksen ryhtyi kokoamaan siirtokun- 
nista sotajoukkoja, Antonius pelästyi ja ryhtyi hänen kans- 
saan Capitoliumilla neuvotteluihin, jolloin saatiinkin aikaan 

sopimus. Seuraavana yönä nukkuessaan Antonius näki 
kummallisen unen: salama iski hänen oikeaan käteensä. 
Muutamien päivien kuluttua levisi huhu, että Caesar väi- 
jyi hänen henkeään. Caesar kumminkin kielsi hautovansa 
mitään juonia, mutta ei saanut Antoniusta sanojaan usko- 
maan. Vanha viha alkoi nyt uudelleen loimuta, ja molem- 
mat kiersivät ympäri Italiaa suurin palkinnoin värväämässä 
siirtokuntiin ' asettuneita reserviläisiä ja kilpajuoksua pitäen 
houkuttelemassa puolelleen jo lippujen alla olevia joukkoja. 

Kaupungissa oli tähän aikaan suurin vaikutusvalta Cice- 
rolla. Tämä mies, joka kiihotti koko maailmaa Antoniusta 
vastaan, sai vihdoin aikaan, että senaatti julisti Antoniuk- 
sen isänmaan viholliseksi, myönsi Caesarille liktorisaattueen 
ja sotapäällikön arvomerkit ja lähetti saman vuoden kon- 
sulit, Pansan ja Hirtiuksen, karkottamaan Antoniuksen Ita- 
liasta. Mutinan luona nämä kävivät Antoniusta vastaan 
taisteluun, johon otti osaa myös heidän mukanaan seuran- 
nut Caesar. Siinä he voittivat vastustajansa, mutta kaatui- 
vat itse molemmat. 

Pakomatkallaan Antonius joutui moneen tukalaan tilan- 
teeseen, mutta tukalimpaan nälän takia. Hän oli kuiten- 
kin luonteeltaan sellainen, että hän kovia kolauksia saades- 
saan kohosi varsinaisen minänsä yläpuolelle ja että hän on- 
nettomuuden kohdatessa oli tosi sankari. Tosin jokainen 
vaaralliseen asemaan jouduttuaan tuntee itsessään olevan 
sankarin ainesta, mutta ei kaikilla ole tällöin voimaa seu- 
rata sitä, mitä ihailevat, ja olla seuraamatta sitä, mitä hä- 
peävät, vaan noudattavat heikkoudessaan tavallista tottu- 
mustaan ja antavat rohkeutensa lannistua. Tuolla vaaral- 
lisella pakomatkalla Antonius oli sotilailleen oivallinen esi- 
kuva. Hän, herkutteluun ja ylellisyyteen tottunut mies, joi 
tyytyväisenä likaista vettä ja käytti ravinnokseen raakoja 
hedelmiä ja juuria. Kerrotaan, että pakolaiset söivät myös 
puiden kuorta, ja Alppeja ylittäessään he sammuttivat näl- 

käänsä eläimillä, joita aikaisemmin oli pidetty syötäviksi 
kelpaamattomina. 

Antonius suuntasi matkansa Alppien tuolla puolella ole- 
vien joukkojen luokse. Näitä komensi Lepidus, jota pidet- 
tiin Antoniuksen ystävänä ja jonka oli monesta Caesarin 
taholta hänen hyväkseen tulleesta ystävyyden osoituksesta 
tätä kiittäminen. Mutta saavuttuaan perille ja pystytet- 
tyään leirinsä paikalla olleiden joukkojen lähelle Antonius 
sai turhaan odotella ystävyyden ilmauksia. Päästäkseen um- 
pikujasta hän päätti nyt etsiä pelastusta rohkeudestaan. 
Mutinassa kärsimänsä tappion jälkeen hän oli jättänyt tuk- 
kansa hoitamatta ja kasvattanut partansa tuuheaksi. Nyt 
hän meni tummaan viittaan pukeutuneena Lepiduksen val- 
lien lähelle ja alkoi puhua. Kun kuulijoissa hänen mur- 
heellinen ulkomuotonsa herätti sääliä ja hänen sanansa vas- 
takaikua, Lepidus käski peloissaan soittamaan torvia, jotta 
Antoniuksen ääntä ei kuultaisi. Mutta tästä sotilaiden sääli 
vain kasvoi, he pitivät salaisen neuvottelun ja lähettivät 
Laeliuksen ja Clodiuksen portoiksi pukeutuneina sanomaan 
Antoniukselle, että tämän tuli rohkeasti käydä valleja vas- 
taan, sillä siellä olivat monet valmiit ottamaan hänet vas- 
taan ja murhaamaan Lepiduksen, jos hän niin tahtoi. Anto- 
nius, joka oli kieltänyt tekemästä Lepidukselle väkivaltaa, 
pani seuraavana päivänä miehensä liikkeelle ja lähti yrit- 
tämään joen ylittämistä. Hän astui itse ensimmäisenä jo- 
keen, ja päästyään sen vastakkaiselle rannalle hän näki mo- 
nien Lepiduksen sotilaiden kohottavan kätensä ja sen jäl- 
keen alkavan repiä vallin paaluseipäitä. Hän tunkeutui nyt 
leiriin ja valtasi sen miekan iskutta, mutta Lepidusta hän 
kohteli ystävällisesti. Hän tervehti tätä isäkseen, ja vaikka 
kaikki valta oikeastaan oli hänen käsissään, hän salli tä- 
män käyttää imperaattorin nimeä ja nauttia siihen liittyvää 
kunnioitusta. Tästä oli seurauksena, että häneen liittyi suuri- 
lukuisen armeijansa kanssa myös sieltä jonkin matkan pää- 


) 17 ( 


PLUTARKHOS 





hän leiriytynyt Munatius Plancus. Saatuaan näin aseellista 
voimaa käytettäväkseen hän ylitti uudestaan Alpit ja vei 
Italiaan seitsemäntoista legioonaa jalkaväkeä ja kymmenen- 
tuhatta ratsumiestä. Lisäksi hän jätti Gallian suojaksi kuusi 
legioonaa, ja näiden komentajaksi tuli hänen ystävänsä ja 
juomaveikkonsa Varius, lisänimeltään Cotylo, so. Pikari. 
Tällä välin Caesar oli luopunut Cicerosta, koska hän 
näki tämän ponnistelevan vanhan vapauden palauttamiseksi. 
Nyt hän kutsui Antoniuksen ystäviensä välityksellä neu- 
votteluihin, ja kohta nuo kolme miestä kokoontuivat joessa 
olevalle pikku saarelle hieromaan sopimusta. Neuvottelut 
kestivät kolme päivää, ja ne tapahtuivat hyvän yhteis- 
ymmärryksen vallitessa. Näin jaettiin koko valtakunta kol- 
meen osaan, ikään kuin se olisi ollut sovinnonhierojain isän- 
perintö. Kysymys henkipatoiksi julistettavista miehistä syn- 
nytti kuitenkin paljon erimielisyyttä, koska kukin tahtoi 
tapattaa vihamiehensä ja pelastaa kannattajansa. Mutta 
lopuksi raivo, joka kannusti heitä kostamaan vihamiehil- 
leen, voitti sukulaisiin kohdistuneen kunnioituksen ja ystä- 
viä kohtaan tunnetun kiintymyksen, ja niin uhrasi Caesar 
Antoniukselle Ciceron, Antonius Caesarille enonsa Lucius 
Caesarin ja he molemmat yhdessä Lepidukselle tämän oman 
veljen Pauluksen. Toisten tietojen mukaan Lepidus kuiten- 
kin uhrasi veljensä Caesarille ja Antoniukselle, jotka olivat 
vaatineet tämän tappamista. Minun tietääkseni ei ole kos- 
kaan tapahtunut tätä vaihtokauppaa raaempaa ja julmem- 
paa tekoa. Sillä maksaen murhan murhalla he yhtäläisesti 
tappoivat sekä saamansa että antamansa uhrit. Näin he 
tekivät kaikkein törkeimmän rikoksen, kun kylmäverisesti 
antoivat murhata ystävänsä heitä lainkaan vihaamatta. 
Sotilaat ympäröivät sitten neuvottelijat ja pyysivät, että 
sopimus vahvistettaisiin vielä avioliiton siteillä niin, että 
Caesar ottaisi vaimokseen Antoniuksen puolison Fulvian 
tyttären Clodian. Ja näin asia sovittiinkin. Nyt seurasi 

kolmensadan lainsuojattomaksi julistetun henkilön murhaa- 
minen, niinkuin neuvottelijat olivat sopineet. Antonius oli 
antanut käskyn, että Ciceron tultua tapetuksi oli hakat- 
tava irti paitsi hänen päänsä myös hänen oikea kätensä, 
jolla hän oli kirjoittanut puheensa Antoniusta vastaan. 
Kun ne tuotiin hänen eteensä, hän katseli niitä kasvot ilosta 
loistaen ja riemun kiljahduksia päästellen. Saatuaan kyl- 
likseen tyydytystä niiden katselemisesta, hän käski aset- 
taa ne forumilla olevalle puhujalavalle nähtäväksi. Näin 
hän uskoi vielä häpäisevänsä vainajaa, mutta osoittikin vain 
itsensä rikoksentekijäksi ja arvottomaksi valta-asemaan. 
Hänen enonsa Lucius Caesar pakeni etsittäessä ja takaa- 
ajettaessa sisarensa luokse. Kun pyövelit paikalle ilmestyt- 
tyään yrittivät tunkeutua tämän taloon, sisar ovella seisoen 
levitti kätensä ja huusi: »Vasta sitten, kun minut, impe- 
raattorin äidin, olette ensin tappaneet, tapatte Lucius Cae- 
sarin.» Tällaisella lujuudella hänen onnistui pelastaa veljensä 
pyöveleitten kynsistä. 

Viha triumvireja vastaan oli Roomassa yleinen, eikä se 
johtunut yksin proskriptioista, vaan monista muistakin sei- 
koista. Suurimpana syyllisenä pidettiin Antoniusta, koska 
hän oli Caesaria vanhempi ja Lepidusta vaikutusvaltaisempi. 
Sitä paitsi hän aina toimista vähänkin vapauduttuaan heit- 
täytyi taas aikaisempaan hekumoivaan ja riettaaseen elä- 
määnsä. Sen yhteisen vihan lisäksi, mikä samalla tavalla koh- 
distui häneen kuin hänen tovereihinsakin, häntä vihattiin 
vielä erikoisesti hänen hallussaan olevan talon takia. Se oli 
aikaisemmin kuulunut Pompeius Suurelle, miehelle, joka 
nautti kunnioitusta yhtä paljon kohtuullisuutensa ja säädylli- 
sen ja kansanomaisen elämäntapansa kuin kolmen triumfinsa- 
kin vuoksi. Oli kaikista masentavaa nähdä, että virkamie- 
hiltä, sotapäälliköiltä ja lähettiläiltä estettiin pääsy taloon 
käännyttämällä heidät töykeästi ovelta takaisin, mutta että 
sinne päästettiin juopottelevia näyttelijöitä, ilveilijöitä ja 

imartelijoita. Näille tuhlattiin vielä melkein kaikki ne varat, 
jotka väkivaltaisella ja epäoikeudenmukaisella tavalla oli 
hankittu. Triumvirit eivät näet huutokaupanneet vain mur- 
hattujen omaisuutta, vaan he kävivät käsiksi näiden vaimojen 
ja sukulaistenkin omaisuuteen teetättämällä heitä vastaan 
ilmiantoja, eivätkä he tyytyneet vain perimään kaikenlaisia 
veroja, vaan he anastivat myös sekä muukalaisten että omien 
kansalaistensa Vestan neitsyitten haltuun tallettamia varoja, 
milloin vain olivat saaneet talletuksista tietää. Mutta kun 
Antoniukselle ei mikään riittänyt, Caesar vaati saatavat jaet- 
tavaksi. Samoin he jakoivat sotajoukon, kun he molemmat 
läksivät Makedoniaan Brutusta ja Cassiusta vastaan. Lepi- 
dukselle he jättivät Rooman hallinnan. 

Kun he meren yli purjehdittuaan joutuivat vastakkain 
vihollisen, Antonius Cassiuksen ja Caesar Brutuksen kanssa, 
Caesar ei saanut mitään erikoista aikaan, mutta Antonius 
taisteli aina voittoisasti ja menestyksellisesti. Jo ensimmäi- 
sessä taistelussa Brutus tuotti Caesarille perinpohjaisen tap- 
pion. Tämä menetti leirinsäkin, ja vähällä oli, ettei hän itse 
joutunut vihollistensa käsiin. Tosin hän omissa muistelmis- 
saan mainitsee kieltäytyneensä taistelusta erään ystävänsä 
näkemän unen takia. Mutta Antonius puolestaan voitti Cas- 
siuksen. Muutamat historioitsijat kuitenkin väittävät, että 
Antonius ei ottanut taisteluun osaa, vaan saapui paikalle 
vasta sitten, kun vihollista jo ajettiin takaa. Cassiuksen, joka 
ei tietänyt Brutuksen voitosta, tappoi hänen pyynnöstään ja 
käskystään muuan hänen uskottu ja vapautettu orjansa Pin- 
daros. Muutaman päivän kuluttua taistelu alkoi uudestaan. 
Brutus kärsi tappion ja surmasi itsensä. Koska Caesar oli 
taistelun aikana ollut sairaana, kansa piti voittoa pääasialli- 
sesti Antoniuksen ansiona. Brutuksen ruumiin ääressä seis- 
tessään Antonius muutamin sanoin soimasi vainajaakin vel- 
jensä Caiuksen murhasta — Brutus oli näet hänet, kostaak- 
seen Ciceron murhan, Makedoniassa tapattanut — mutta suu- 

rimpana syyllisenä tekoon hän kuitenkin sanoi pitävänsä 
Hortensiusta, ja tämän hän sitten veljensä haudalla tapatti. 
Brutuksen ruumiin yli hän levitti kallisarvoisen purppuraviit- 
tansa ja käski erään vapautetun orjan huolehtia vainajan 
hautaamisesta. Kun hän myöhemmin kuuli, että hautaaja 
oli jättänyt polttamatta ruumiin kääreeksi määrätyn purp- 
puraviitan ja pimittänyt huomattavan osan hautajaiskustan- 
nuksiin annetusta summasta, hän tapatti miehen. 

Taistelun jälkeen Caesar matkusti Roomaan. Lähtiessään 
hän oli niin sairas, ettei hänen uskottu enää kauan elävän. 
Antonius sitä vastoin otti mukaansa suuren sotajoukon ja 
läksi perimään pakkoveroja kaikista itäisistä provinsseista. 
Paljon tuloja ja veroja tarvittiinkin, sillä he olivat luvan- 
neet jokaiselle sotilaalle viisituhatta denaaria. Ensiksi hän 
saapui Kreikkaan, ja täällä hän aluksi esiintyi moitteetto- 
masti ja hienotunteisesti. Etsien uudenlaista ajanvietettä hän 
kävi kuuntelemassa oppineitten luentoja, katsomassa kilpa- 
otteluja ja seuraamassa salamenojuhlia. Esiintyessään tuoma- 
rina hän langetti lempeitä tuomioita. Hänelle tuotti iloa, kun 
häntä sanottiin Kreikan ystäväksi, mutta vieläkin enemmän 
hän iloitsi, kun hän kuuli itseään nimitettävän Ateenan ystä- 
väksi. Tälle kaupungille hän teki suuria lahjoituksia. Mega- 
ralaisetkin tahtoivat näyttää hänelle jotakin Ateenan ve- 
roista ja pyysivät häntä käymään katsomassa heidän neu- 
voshuonettaan. Hän meni ja katsoi, ja kun häneltä kysyttiin, 
millainen se hänestä oli, hän vastasi: »Pieni ja rappeutunut.» 
Hän suoritutti myös Apollonin temppelin mittauksia saat- 
taakseen sen rakennustyöt päätökseen, kuten oli neuvostolle 
luvannut. 

Jätettyään Kreikan käskynhaltijaksi Lucius Censorinuksen 
hän läksi Aasiaan nauttimaan sen rikkauksista. Nyt hänen 
ovilleen alkoi tulvia kuninkaita ja kuninkaiden puolisoita, 
ja kauneudessa ja lahjojen antamisessa keskenään kilpaillen 
nämä kocttivat valloittaa hänen suosionsa. Samaan aikaan 

kun kotiin jääneellä Caesarilla oli paljon huolia kapinoista 
ja sodista, Antonius vietti joutilaita päiviä levossa ja rau- 
hassa. Tällöin hänen intohimonsa taas saivat vallan ja hän 
alkoi viettää tavanomaista elämäänsä. Hänen hoviinsa ke- 
rääntyivät ja sinne pesiytyivät sellaiset miehet kuin kitaran- 
soittaja Anaksenor, kuorolaulujen säestäjä Ksuthos, tanssi- 
taiteilija Metrodoros ja joukko samanlaisia vähäaasialaisia 
huvitusneuvoksia, jotka julkeudessa ja riehakkuudessa voitti- 
vat Italian pahat henget. Ei mitään pidetty paheksuttavana, 
vaan kaikki oli luvallista. Niin, koko Vähään Aasiaan voi- 
tiin pian soveltaa Sofokleen säkeet: 


— uhrisauhuun saartuu kaikki kaupunki, 
paiaanit kaikuu, parku, voihke, voivotus. * 


Kun Antonius sitten matkusti Efesokseen, naiset saattoi- 
vat häntä Bakkhoksen palvelijoiksi ja miehet ja pojat satyy- 
reiksi ja Paneiksi pukeutuneina. Koko kaupunki sai leimansa 
murattiseppeleistä ja thyrsos-sauvoista, harput, pillit ja hui- 
lut soivat yhtämittaa, ja kaikki tervehtivät Antoniusta ilon- 
tuoja ja onnenantaja Dionysoksena. Tosiasiallisesti hän joil- 
lekuille sellainen olikin, mutta suurimmalle osalle kuitenkin 
julma ja tunnoton. Hän saattoi riistää kunniallisilta ihmisiltä 
omaisuuden ja antaa sen lurjuksille ja imartelijoille. Antoipa 
hän vielä elossa olevien ihmisten omaisuuden muka vaina- 
jien omaisuutena henkilöille, jotka olivat sitä häneltä pyytä- 
neet. Erään magnesialaisen miehen talon hän lahjoitti keittä- 
jälleen, johon hän kertomusten mukaan oli ihastunut tämän 
valmistaman yhden ainoan aterian johdosta. Hän määräsi 
myös jokaisen kaupungin maksamaan toisen kerran veronsa. 
Silloin Hybreas, joka ryhtyi rohkeasti pitämään Vähän 
Aasian puolta, lausui hänelle seuraavat hiukan varovaiset sa- 
nat, joista Antonius ei heti voinut loukkaantua: »Jos sinä 
katsot voivasi samalta vuodelta periä veron kahdesti, voit 


1 Kuningas Oidipus, 4, 5. O. Mannisen suomennos. 

sinä myös järjestää meille samaksi vuodeksi kaksi kesää ja 
kaksi sadonkorjuuta.» Mainittuaan sitten Vähän Aasian jo 
suorittaneen kaksisataatuhatta talenttia hän lisäsi suorasukai- 
sen rohkeasti: » Jos sinä et ole niitä saanut, vaadi ne niiltä, 
jotka ovat ne saaneet. Jos taas olet ne saanut eivätkä ne 
missään tunnu, silloin on asemamme toivoton.» Nämä sanat 
tekivät Antoniukseen syvän vaikutuksen. Hän ei näet ollut 
useinkaan tietoinen siitä, mitä tapahtui, eikä se niinkään 
paljon johtunut laiminlyönneistä kuin siitä, että hän hyvä- 
uskoisena luotti ympäristöönsä ja suoraluontoisena huomasi 
vilpillisyyden hitaasti. Jos hän taas näki rikoksen tekijän 
tekoaan syvästi katuvan ja siitä vastuuseen jouduttuaan 
tunnustavan, hän osoitti korvausta ja rangaistusta määrä- 
tessään suurta jalomielisyyttä. Ja useammin hän palkitessaan 
kuin rangaistessaan näytti ylittävän kohtuuden rajat. Muu- 
toin hänen pilkantekoaan ja purevia puheitaan lievensi se, 
että hän myös itse antautui pistävän pilkan ja naurun koh- 
teeksi siinä määrin, että nauroi enemmän letkauksen saa- 
tuaan kuin toisista sukkeluuksia veistäessään. Mutta tästä 
oli oma haittansa. Sillä koska hän ei luullut, että nämä suo- 
rapuheiset leikinlaskijat voisivat häntä vakavissa asioissa 
imarrella, hän antoi heidän kiitoksensa viedä itsensä helposti 
harhaan. Hän ei huomannut, että monet saadakseen imarte- 
lunsa tuntumaan vähemmän äitelältä sekoittivat sen joukkoon 
eräänlaiseksi kirpeäksi maustimeksi suorapuheisuutta ja että 
he kursailemattomuudellaan ja vastaväitteillään maljojen 
ääressä koettivat herättää sen vaikutuksen, ettei heidän myön- 
tyväisyytensä ja kannatuksensa vakavissa asioissa muka joh- 
tunut suosion tavoittelusta, vaan sisäisestä vakaumuksesta. 
Kun Antonius oli luonteeltaan tällainen, Kleopatran rak- 
kaus saattoi hänet lopulliseen turmioon. Se herätti ja pani 
myllerryksiin monta hänessä vielä uinuvaa ja piilevää into- 
himoa ja työnsi syrjään ja lannisti kaiken, mitä hyvää ja 
tervettä hänessä vielä oli ryhtiä antamassa. Tämän rakkau- 

den lumoihin hän joutui seuraavaila tavalla. Valmistellessaan 
Parthiaa vastaan suunnittelemaansa sotaretkeä Antonius lä- 
hetti sanan Kleopatralle, että tämän oli saavuttava Kilikiaan 
vastaamaan syytöksiin, joiden mukaan hän oli antanut suu- 
ria rahasummia Cassiukselle ja muutoinkin tukenut tämän 
sodankäyntiä. Kun sanansaattaja, Dellius, havaitsi Kleopat- 
ran kauniiksi ja hänen keskustelutaitonsa viehättäväksi ja 
valloittavaksi, hän ymmärsi oitis, ettei Antonius tuollaiselle 
naiselle tekisi mitään pahaa, vaan että tämä päinvastoin 
saisi hänet heti pauloihinsa. Laskelmoiden pääsevänsä egyp- 
tittären suosioon hän sanoi tälle Homeroksen sanoja käyttäen, 
että piti 
Sinne jo kiiruhtaa, korut, kauneet pääll ihanimmat, ? 


eikä tullut pelätä Antoniusta, sillä hän on mitä miellyttävin 
ja ystävällisin herra. Luottaen Delliuksen vakuutuksiin ja 
muistaen aikaisemman menestyksensä Caesarin ja Pompeiuk- 
sen pojan Caiuksen kanssa tekemisiin jouduttuaan Kleopatra 
päätteli kykenevänsä kiectomaan Antoniuksen pauloihinsa 
näitä paljon helpommin. Olivathan nämä tulleet tuntemaan 
hänet silloin, kun hän oli vielä yksinkertainen tyttö, mutta 
nyt hän joutuisi tapaamaan Antoniuksen iässä, jolloin naiset 
ovat viehättävimmillään ja kauneimmillaan ja heidän älynsä 
terävimmillään., Hän ryhtyi kokoamaan lahjoja, kalliita esi- 
neitä ja koruja, jollaisia mahtavan ja rikkaan kuningattaren 
tuli ottaa mukaansa, mutta suurimmat toiveet hän asetti kui- 
tenkin omaan lumoavaan viehätysvoimaansa. 

Saatuaan tänä aikana lakkaamatta sekä Antoniukselta että 
tämän ystäviltä kutsukirjeitä hän alkoi jo ylimielisesti ottaa 
koko kutsun hupaisan leikin kannalta. Hän lähti matkalle 
ja saapui purressa, jonka peräkeula oli kullattu, Kydnoksen 
joelle. Tuuli puhalsi sen purppurapurjeita, ja hopeiset airot 
löivät veteen huilujen, torvien ja harppujen soiton tahdissa. 


1 Flias 14, 162. O. Mannisen suomennos. 

Kultakirjoisen suojakatoksen alla lepäili korut yllään kunin- 
gatar, kuvankauniina kuin Afrodite. Nuoret pojat, jotka oli- 
vat kuin maalauksissa kuvatut rakkauden jumalat, leyhytte- 
livät hänen sivuillaan viuhkoja. Mitä kauneimmat palveli- 
jattaret esiintyivät aallottariksi ja sulottariksi pukeutuneina. 
Heidät oli sijoitettu ryhmiin, toiset peräkeulaan, toiset mas- 
ton luokse. Joen rannat täyttyivät erilaisten suitsukkeiden le- 
vittämistä ihanista tuoksuista. Kuningattaren purren saa- 
vuttua joelle ihmiset alkoivat heti sitä rannoilla seurata. Toi- 
set taas kiiruhtivat kaupungista katsomaan tätä ihanaa nä- 
kyä. Tori tyhjeni väestä, niin että lopuksi vain Antonius 
jäi tuomarin istuimelleen. Kulovalkean tavoin levisi sanoma, 
että Afrodite saapuu juhlakulkueessa Dionysoksen luokse tuo- 
maan Aasialle onnea. Antonius lähetti nyt sananviejän pyy- 
tämään tulijaa juhlapitoihin. Mutta tämä esitti vaatimuksen, 
että Antoniuksen piti tulla hänen luokseen. Koska Antonius 
heti alusta pitäen tahtoi olla kohtelias ja ystävällinen, hän 
noudatti kutsua ja tuli. Perille saavuttuaan hän näki ylelli- 
syyttä, jota ei voida sanoin kuvata, mutta ennen kaikkea 
soihtuvalaisimien paljous löi hänet hämmästyksellä. Niitä oli 
suunnattomasti palamassa kaikkialla, järjestettyinä ja asetet- 
tuina eri paikkoihin ja asentoihin neliöiksi ja ympyröiksi, 
niin että syntyi mitä harvinaisin ja kaunein näky. 
Seuraavana päivänä Antonius puolestaan pani toimeen 
pidot. Hän yritti voittaa edelliset komeudessa ja järjeste- 
lyissä, mutta epäonnistui molemmissa suhteissa. Alakynteen 
jääneenä hän alkoi lasketella sukkeluuksia pitojensa vähä- 
pätöisyydestä ja kehnoudesta. Näistä sukkeluuksista Kleo- 
patra heti huomasi, että Antoniuksessa oli aimo annos ta- 
vallista yksinkertaista sotilasta, ja tätä hän turhia siekaile- 
matta päätti rohkeasti käyttää hyväkseen. Silminnäkijöiden 
kertomusten mukaan kuningattaren kauneus ei sinänsä ollut 
ainoalaatuista eikä häikäisevää, mutta hänen käytöksessään 
oli kiehtovaa hurmaa, ja koko hänen olemuksensa yhdessä 

hänen tenhoavan äänenkäyttönsä ja hänen älykkään kes- 
kustelutaitonsa kanssa vaikutti mitä kiihoittavimmin. Oli 
jo nautinto kuulla hänen pelkkää ääntään. Hänen suussaan 
virittää myötäilemään minkä kielen vivahduksia tahansa. 
Ylen harvoin hän joutui tekemisiin henkilöiden kanssa, joita 
puhutellessaan hän olisi tarvinnut tulkkia, sillä hän pystyi 
käymään keskustelua etiopialaisten, troglodyyttien, hebrea- 
laisten, arabialaisten, syyrialaisten, persialaisten ja parthia- 
laisten kanssa. Lisäksi hänen tiedetään osanneen monta muu- 
takin kieltä, kun sitä vastoin ennen häntä hallinneet kunin- 
kaat eivät olleet vaivautuneet opiskelemaan edes egyptiä, ja 
monet heistä olivat jopa unohtaneet makedoniankin. 

Ja niin sai Kleopatra siinä määrin Antoniuksen valtoi- 
hinsa, että tämä lähti hänen mukanaan Egyptiin välittä- 
mättä vähääkään siitä, että Roomassa hänen puolisonsa Ful- 
via kävi hänen puolestaan sotaa Caesaria vastaan, että par- 
thialaisten sotajoukko oli valmiina Mesopotamiassa, mistä 
Parthian sotapäälliköt asetettuaan suurkuninkaan alaiseksi 
käskynhaltijaksi Labienuksen uhkasivat hyökätä Syyriaan. 
Aleksandriassa Antonius riehui ja hullutteli nuorukaisen ta- 
voin ja näin tuhlasi, Antifonin sanoja käyttääkseni, kalleinta 
omaisuutta, aikaa. Kumppaneineen hän oli perustanut niin 
sanotun »Matkimattomien seuran», jonka jäsenet pitivät joka 
päivä toisilleen uskomattoman loisteliaita pitoja. Amfissalai- 
nen lääkäri Filotas on kertonut isoisälleni Lampriaalle saa- 
neensa nähdä niiden valmisteluja. Tuohon aikaan Filotas oli 
ollut nuori mies, ja hän oli Aleksandriassa harjoittanut lääke- 
tustunut, oli pyytänyt häntä kerran katsomaan kalliin ja 
komean päivällisen valmistamista. Nähtyään keittiössä kai- 
kenlaisen muun lisäksi paistinvartaissa kahdeksan villisikaa 
Filotas oli alkanut ihmetellä pitovieraiden lukuisuutta. Sil- 
loin keittäjä oli naurahtaen sanonut, ettei pitovieraita ollut 

suinkaan paljon, vaan siinä kahdentoista paikkeilla, mutta 
että jokaisen ruokalajin täytyi pöytään vietäessä olla par- 
haimmassa maukkaudessaan, ja sitä se ei ole, jollei sitä 
tarjota juuri oikealla hetkellä. Saattoi näet sattua, että An- 
tonius vaati ateriaa heti tai ehkä vähän myöhemmin — 
hän saattoi ensin käskeä tuomaan juomia tai saattoi syn- 
tyä vilkas keskustelu. Tällaisten tapausten varalta keittäjä 
sanoi olevan aina useita aterioita valmisteilla, sillä yksi ei 
riittänyt, kun oli mahdotonta tietää, voitaisiinko se tarjota 
sen ollessa maukkaimmillaan. Filotas oli vielä kertonut, että 
hän myöhemmin oli tullut läheiseksi ystäväksi Antoniuksen 
ja Fulvian pojan kanssa ja että hän oli kumppaneineen 
useasti aterioinut tämän luona, silloin kun nuorukainen ei 
syönyt isänsä pöydässä. Tällaisella aterialla nuori Antonius 
oli kerran tukkinut erään äänekkäillä vuorosanoillaan när- 
kästystä herättäneen lääkärin suun seuraavalla päätelmällä: 
» Tilanteesta riippuen on kuumeessa olevalle annettava kyl- 
mää vettä. Jokainen, joka kiihtyy liiaksi, on tilanteesta riip- 
puen kuumeessa. Siis jokaiselle kiihdyksissä olevalle on an- 
nettava kylmää vettä.» Kun mies nolostuneena ei enää sa- 
nonut sanaakaan, Antoniuksen poika puhkesi nauramaan ja 
sanoi viitaten kädellään pöytäänsä, joka oli täynnä suuria 
ja arvokkaita astioita: »Nämä kaikki minä lahjoitan sinulle, 
Filotas.» Tämä oli tarjouksesta ystävällisesti kiittänyt, mutta 
hänestä oli ollut kaukana ajatus, että sen ikäisellä pojalla 
olisi ollut oikeus tehdä niin suuri lahjoitus. Jonkin ajan 
kuluttua muudan orjapoika toi hänelle kuitenkin astiat koriin 
pakattuina ja kehoitti häntä merkitsemään ne sinetillään. 
Kun Filotas ei tahtonut ottaa lahjaa vastaan, poika sanoi 
hänelle: »Mitä sinä, hölmö, siinä turhia ujostelet. Etkö 
tiedä, että lahjoittaja on Antoniuksen poika ja että hän kyllä 
uskaltaa lahjoittaa tällaiset astiat, vaikka ne olisivat kul- 
taa. Mutta noudata kuitenkin neuvoani ja muuta ne heti 
rahaksi, sillä voihan sattua, että hänen isänsä rupeaa kai- 

paamaan niistä yhtä ja toista niiden antiikki- ja taidearvon 
takia.» Tällaisia tapauksia isoisäni kertoi minulle Filotaan 
usein hänen seurassaan muistelleen. 

Kleopatra, joka tunsi enemmän kuin ne neljä viekoitus- 
keinoa, jotka Platon mainitsee, osasi Antoniusta hyvällä tuu- 
lella pitääkseen aina keksiä uusia nautintoja ja uusia hu- 
vituksia, olipa sitten kysymys vakavista toimista tai leikistä. 
Koskaan hän ei hellittänyt otettaan Antoniuksesta eikä pois- 
tunut hänen luotaan yöllä eikä päivällä. Antoniuksen kanssa 
hän pelasi noppaa, Antoniuksen juomingeissa hän oli mu- 
kana ja Antoniuksen kanssa hän teki metsästysretkiä. Kun 
Antonius suoritti aseharjoituksia, hän oli niitä katsomassa. 
Milloin Antonius öisin kierteli ympäri kaupunkia koputte- 
lemassa asukkaitten oviin ja ikkunoihin ja häiritsemällä leik- 
kihuudoin porvarien unta, Kleopatra oli myös mukana pal- 
velustytöksi pukeutuneena. Tällaista ilonpitoa harjoittaes- 
saan Antonius aina sai haukkumaryöppyjä niskaansa, tulipa 
hän monta kertaa aika lailla mukiloiduksikin. Useimmat 
kuitenkin melua kuullessaan aavistivat Antoniuksen olevan 
liikkeellä eivätkä välittäneet asiasta sen enempää. Hänen 
hulluttelunsa jopa huvittivatkin aleksandrialaisia, ja he otti- 
vat niihin itsekin kohtuuden rajoissa iloisesti osaa. Heillä 
oli tapana sanoa, että Antonius esittää roomalaisille murhe- 
näytelmää, mutta heille huvinäytelmää. Olisi turhaa kertoa 
tässä enemmän hänen loputtomista kujeistaan, ja siksi rajoi- 
tun seuraavaan. Kerran hän oli Kleopatran kanssa ongella, 
mutta kun hänellä ei ollut onnea, hän käski kalastajia su- 
keltamaan ja pistämään salaa hänen koukkuunsa heidän 
pyydystämiään kaloja. Näin tapahtuikin pari kolme ker- 
taa, mutta egyptitär huomasi juonen. Hän kertoi asian 
kuin suurena ihmeenä ystävilleen ja pyysi näitä tulemaan 
seuraavana päivänä katsomaan tällaista kalansaalista. Moni 
lähti aluksineen mukaan, ja kun Antonius oli heittänyt sii- 
mansa veteen, Kleopatra käski erään palvelijansa huomiota 

herättämättä sukeltaa ja kiinnittää hänen kumppaninsa kouk- 
kuun suolatun Mustan meren kalan. Luullen kalan napan- 
neen Antonius veti ongen vedestä, ja nytpä tietenkin kaikki 
nauroivat sydämensä pohjasta. Sitten Kleopatra sanoi An- 
toniukselle: » Jätä, itsevaltias, meille, Faroksen ja Kano- 
boksen kuninkaille, ongenvapa. Sinun saaliinasi olkoot kau- 
pungit, valtakunnat ja maanosat.» 

Viettäessään aikaansa tällaisissa joutavissa ja poikamai- 
sissa puuhissa Antonius sai kaksi tiedonantoa. Ensimmäinen 
sisälsi, että hänen veljensä Lucius ja vaimonsa Fulvia, jotka 
oltuaan ensin sotajalalla toisiaan vastaan olivat yhdessä 
nostaneet aseensa Caesaria vastaan, olivat kärsineet perin- 
pohjaisen tappion ja paenneet Italiasta. Toinen yhtä ma- 
sentava tieto kertoi, että Labienus oli parthialaisen sotajou- 
kon keralla ryhtynyt alistamaan valtaansa koko Euifratista 
ja Syyriasta Lyydiaan ja Jooniaan asti ulottuvaa Vähää 
Aasiaa. Nyt hän ikään kuin vaivoin herättyään unesta ja 
kohmelosta lähti estämään parthialaisten voittokulkua. Saa- 
vuttuaan Foinikiaan hän sai Fulvialta kirjeen, joka oli täynnä 
syytöksiä, ja tämän takia hän lähtikin Italiaan mukanaan 
kaksisataa laivaa. Purjehduksen aikana hän otti eri sata- 
mista mukaansa Italiasta paenneita ystäviään, ja näiltä hän 
sai tietää Fulvian aiheuttaneen koko sodan. Tämä muu- 
toinkin riidanhaluinen ja uhmaileva nainen oli näet laske- 
nut, että levottomuuksien syttyessä Italiassa Antonius jät- 
täisi Kleopatran. Mutta nyt sattui niin, että Fulvia Anto- 
niuksen luokse matkalla ollessaan sairastui ja sitten kuoli 
Sikyonin kaupungissa. Tämä tapaus teki sovinnon Caesarin 
kanssa mahdolliseksi. Kun Caesar sitten hänen Italiaan saa- 
vuttuaan ei näyttänyt häntä mistään syyttävän ja hän itse 
siirsi Fulvian niskoille kaiken syyn, joka tahdottiin lukea 
hänen viakseen, heidän yhteiset ystävänsä ryhtyivät poista- 
maan erimielisyyden aiheita ja saivatkin syntymään heidän 
välilleen täydellisen sovinnon. Valtakunnan alue jaettiin 

nyt niin, että rajaksi määrätyn Joonian meren itäpuolella 
olevat alueet sai hallitakseen Antonius ja sen länsipuolella 
olevat maat Caesar, kun taas Lepidus sai Afrikan. Konsu- 
leina tulivat sopimuksen mukaan vuoron perään olemaan 
heidän ystävänsä, milloin he itse eivät tahtoneet hoitaa 
konsulinvirkaa. 

Vaikkakin kaikki näytti näin olevan järjestyksessä, kai- 
pasi sopimus vielä varmempaa vakuutta, ja sattuma antoi 
tässäkin apuaan. Caesarilla oli häntä vanhempi eri äitiä oleva 
sisar nimeltä Octavia. Tämän äiti oli nimeltään Ankharia, 
Caesarin äidin nimi taas oli Atia. Caesar oli erityisesti 
kiintynyt tähän sisareensa, joka kaikkien todistuksen mu- 
kaan oli mitä jaloin nainen. Puolisonsa Caius Marcelluksen 
jokin aika sitten kuoltua hän oli tähän aikaan leski, ja kun 
tauti oli temmannut Fulviankin, voitiin Antoniustakin pi- 
tää leskenä. Tosin tämä ei kieltänyt suhdettaan Kleopat- 
raan, mutta kielsi aikovansa mennä hänen kanssaan avio- 
liittoon, väittipä päinvastoin koko järkensä voimalla tais- 
televansa tällaista ajatusta ja egyptitärtä kohtaan tunte- 
maansa rakkautta vastaan. Kaikki kannattivat Antoniuk- 
sen ja Octavian avioliittoa, sillä uskottiin, että Octavia, joka 
oli erikoisen kaunis sekä lisäksi ylevä ja älykäs, Antoniuk- 
sen puolisona harvinaisten avujensa nojalla epäilemättä myös 
voittaisi Antoniuksen rakkauden ja tulisi sovittamaan risti- 
riidat ja tuottamaan valtakunnalle onnea ja menestystä. 
Kun asioista oli molemmin puolin sovittu, lähdettiin Roo- 
maan viettämään häitä. Koska laki kielsi leskivaimoa mene- 
mästä uudestaan naimisiin, ennen kuin kymmenen kuukautta 
edellisen miehen kuolemasta oli kulunut, senaatti päätti tässä 
tapauksessa antaa erivapauden. 

Sextus Pompeiuksen oli onnistunut yhä pitää hallussaan 
Sisilia, ja täältä käsin hän hävitti Italian rannikkoseutuja 
ja teki kaappaajalaivoillaan, joiden päällikköinä olivat meri- 
rosvot Menas ja Menekrates, meriliikenteen vaaranalaiseksi. 

Kun hän oli osoittanut ilmeistä ystävällisyyttä Antoniuk- 
selle — hän oli ottanut luokseen tämän äidin ja Fulvian, 
kun nämä yhdessä olivat paenneet Italiasta — päätettiin 
myös hänen kanssaan tehdä sovinto. Järjestettiin kohtaa- 
minen Misenumin niemellä aallonmurtajan luona, ja neuvot- 
teluja käytäessä Pompeiuksen laivasto oli ankkurissa niemen 
edustalla, Antoniuksen ja Caesarin maajoukot rannikolla ri- 
vistössä. Syntyneen sopimuksen ehdot kuuluivat, että Pom- 
peiuksen hallittavaksi annettiin Sardinia ja Sisilia ja että 
hänen oli pidettävä meri vapaana merirosvoista sekä han- 
kittava Roomaan tietty määrä viljaa. Sitten sopimuskump- 
panit päättivät pitää toisilleen pitoja, ja arpa määräsi Pom- 
peiuksen aloittamaan. Antoniuksen kysyttyä, missä hän juh- 
lat järjestää, Pompeius vastasi kuusisoutuiseen komentolai- 
vaansa viitaten: » Tuolla, sillä se on ainoa talo, jonka olen 
isältäni Pompeiukselta perinyt.» Näillä sanoillaan hän tah- 
toi pistellä Antoniusta, jolla oli hänen isänsä entinen talo hal- 
lussaan. Hän laitatti nyt jonkinlaisen sillan niemestä sen 
edustalla ankkurissa olevaan laivaansa ja otti vieraansa sy- 
dämellisesti vastaan. Kun juhlatuulelle päässeet herrat par- 
haillaan laskivat leikkiä Antoniuksen ja Kleopatran suh- 
teista, merirosvo Menas tuli Pompeiuksen luokse ja kuis- 
kasi hänen korvaansa: »Tahdotko, että katkaisen laivan 
ankkuriköydet ja teen sinusta, Sisilian ja Sardinian hallit- 
sijasta, koko Rooman valtiaan.» Kuultuaan tämän Pompeius 
vaipui lyhyeksi ajaksi mietteisiinsä, minkä jälkeen hän sa- 
noi Menaalle: »Se sinun olisi pitänyt tehdä minulle siitä 
mitään ilmoittamatta, mutta nyt annamme asioiden olla niin 
kuin ne ovat. Minä en tahdo olla valani rikkoja.» Käytyään 
sitten vastavierailulla molempien luona Pompeius palasi Si- 
siliaan. | 

Kaikkien riitakysymysten saatua sovinnollisen ratkaisun 
Antonius lähetti Ventidiuksen edellään Vähään Aasiaan pa- 
'nemaan sulun parthialaisten jatkuvalle etenemiselle. Osoit- 

taakseen vielä Caesarille vilpitöntä ystävyyttään hän antoi 
nimittää itsensä Julius Caesarin papiksi. Kaikissa valtiolli- 
sissä ja muissa tärkeissä asioissa molemmat muutoinkin toi- 
mivat yhdessä ja ystävinä. Kuitenkaan Antoniukselle ei 
voinut olla tuottamatta mielipahaa, että hän heidän huvin 
vuoksi kilpaillessaan aina jäi alakynteen. Egyptistä hän oli 
tuonut mukanaan astrologin, joka sanoi hänelle peittelemättä, 
lieneekö sitten puhunut Kleopatran mieliksi tai ollut aivan 
vakavissaan, että hänen onnentähteään, joka muutoin oli 
suurin ja loistavin, himmensi Caesarin tähti, minkä vuoksi 
hänen oli poistuttava tämän luota mahdollisimman kauaksi. 
» Ja sinun suojelushenkesi», hän lisäsi, »pelkää Caesarin suo- 
jelushenkeä. Se on aina itsekseen ollessaan reipas ja ylväs, 
mutta tulee Caesarin suojelushengen sitä lähestyessä ryhdit- 
tömäksi ja pelkurimaiseksi.» Kaikki seikat näyttivätkin to- 
distaneen egyptiläisen olleen oikeassa. Milloin nuo miehet 
ajan kuluksi heittivät arpaa tai pelasivat noppaa, oli panok- 
sena mitä tahansa, Antonius näet joutui aina häviölle. Ja 
milloin he panivat kukkonsa tai viiriäisensä tappelemaan, 
Caesarin linnut aina voittivat. Tällaisten asioiden tuottama 
hiljainen harmi sai Antoniuksen kuuntelemaan tarkkaavam- 
min egyptiläisen kehoituksia, ja niin hän jätti etunsa koti- 
maassa Caesarin valvottaviksi ja lähti Italiasta. Octavian, 
joka jo oli lahjoittanut hänelle tyttären, hän otti mukaansa 
Kreikkaan asti. Viettäessään talvea Ateenassa hän sai kuulla, 
että Ventidiusta oli hänen sodankäynnissään seurannut me- 
nestys. Hän oli iskettyään yhteen parthialaisten kanssa 
voittanut Labienuksen, joka taistelussa oli saanut surmansa, 
sekä lisäksi Franipateen, Orodes kuninkaan taitavimman 
sotapäällikön. Ilostuneena tällaisista uutisista hän piti kreik- 
kalaisille komeat pidot ja järjesti Ateenassa juhlakisat. Im- 
peraattorin arvonmerkkinsä hän silloin jätti asuntoonsa ja 
esiintyi yleisön edessä kisojenjärjestäjän sauva kädessään, 
vaippa yllään ja kreikkalaiset kengät jalassaan. Vieläpä hän 

kävi painimaan nuorukaisten kanssa ja selätti heidät toi- 
sen toisensa jälkeen. 

Kun tuli hänen oma aikansa lähteä sotaan, hän hankki 
itselleen pyhän öljypuun lehvistä valmistetun seppeleen ja 
otti erään vanhan ennustuksen perusteella mukaansa täyden 
ruukullisen Klepsydran vettä. Tällä välin Ventidius iski 
Kyrrestikessä yhteen kuninkaan pojan Pakoroksen kanssa, 
joka uudelleen suuri parthialainen armeija johdossaan 
oli hyökännyt Syyriaan. Menetettyään taistelussa suun- 
nattomasti miehiä, joista ensimmäisten joukossa kaatui itse 
Pakoros, vihollinen lähti hillittömään pakoon. Tämä mai- 
neikkaimpiin luettava voitto antoi roomalaisille täyden hy- 
vityksen Crassuksen kärsimästä tappiosta ja tunki parthia- 
laiset, jotka nyt jo olivat kärsineet kolme peräkkäistä tap- 
piota, takaisin Meediaan ja Mesopotamiaan. Antoniuksen 
kateutta peläten Ventidius jätti kuitenkin parthialaisten ta- 
kaa-ajon kesken ja tyytyi saattamaan luopuneita valtioita 
kuuliaisuuteen. — Suljettuaan — Antiokhoksen, Kommagenen 
kuninkaan, Samosatan kaupunkiin, hän ryhtyi tätä piirit- 
tämään. Kun Antiokhos tällöin tarjoutui maksamaan tuhat 
talenttia korvaukseksi ja lupasi tunnustaa Antoniuksen yli- 
vallan, Ventidius kehoitti häntä kääntymään Antoniuksen 
puoleen, tämä kun joukkoineen oli jo saapunut lähelle. An- 
tonius oli näet kieltänyt Ventidiusta tekemästä sopimusta 
Antiokhoksen kanssa, sillä hän tahtoi ainakin yhden uro- 
työn merkitä omiin nimiinsä, ettei niissä kaikissa olisi Venti- 
diuksen leimaa. Mutta kun piiritetyt menetettyään kun- 
niallisten ehtojen toiveet tekivät mitä sisukkaimmin vasta- 
rintaa ja kun piiritys näin ollen näytti muodostuvan loput- 
tomaksi, Antoniuksen täytyi saamattomuuttaan häveten ja 
tarjottujen ehtojen hylkäämistä katuen tehdä sovinto Antio- 
khoksen kanssa ja olla iloinen, kun sai tältä kolmensadan ta- 
lentin korvauksen. Suoritettuaan sitten Syyriassa joitakin 
järjestelytoimenpiteitä hän palasi Ateenaan. Palkittuaan 

Ventidiusta asianmukaisesti hän lähetti tämän Roomaan viet- 
tämään triumfia. Tämä mies on meidän päiviimme asti ollut 
ainoa, joka on viettänyt triumfin parthialaisista saadun voi- 
ton kunniaksi. Hän oli alhaista syntyperää ja sai kiittää 
Antoniuksen ystävyyttä siitä, että pääsi suorittamaan suuria 
tekoja. Mutta näyttäessään olevansa hänelle uskottujen teh- 
tävien arvoinen hän samalla todisti oikeaksi, mitä on sanottu 
Caesarista ja Antoniuksesta, nimittäin että näiden sodilla on 
ollut enemmän menestystä silloin, kun muut kuin he itse ovat 
niitä johtaneet. Niin myös Sossius, Antoniuksen sotapääl- 
likkö, saavutti Syyriassa huomattavia voittoja, ja Canidius, 
jonka Antonius oli määrännyt Armeniaan jätettyjen joukko- 
jen päälliköksi, voitti paitsi armenialaiset myös iberialaisten 
ja albanialaisten kuninkaat ja tunkeutui Kaukasiaan asti. 
Näiden voittojen johdosta Antoniuksen nimen ja vallan 
maine kasvoi barbaarien keskuudessa. 

Joidenkin panettelupuheiden johdosta Antonius sitten taas 
suuttui Caesariin ja läksi toistamiseen Italiaan kolmesataa 
laivaa mukanaan. Kun Brundisiumin asukkaat eivät päästä- 
neet hänen laivastoaan satamaansa, hän purjehti Tarentumiin. 
Täällä Octavia, jonka hän oli Kreikasta ottanut mukaansa, 
pyysi päästä tapaamaan veljeään, ja Antonius suostui pyyn- 
töön. Lahjoitettuaan välillä Antoniukselle toisen tyttären 
Octavia oli nyt kolmannen kerran raskaana. Matkalla hän 
tapasi Caesarin sekä tämän ystävät Agrippan ja Maecenaan. 
Näiden tukemana hän rukoilemalla rukoili veljeään toimi- 
maan niin, ettei hän, onnellinen nainen, tulisi onnettomista 
onnettomimmaksi. Nythän kaikki ihmiset kunnioittivat häntä 
kahden mahtimiehen lähimpänä omaisena, toisen puolisona 
ja toisen sisarena. »Mutta jos sellainen onnettomuus sattuisi», 
hän sanoi, vettä sota syttyisi, niin on epävarmaa kumman 
sallimus on määrännyt voittamaan ja kumman häviämään, 
mutta minun kohtaloni olisi molemmissa tapauksissa surkea.» 
Näiden sanojen hellyttämänä Caesar läksi sovinnollisin mie- 

lin Tarentumiin, ja sen asukkaat näkivät mitä hämmästyttä- 
vimmän näyn: Maalla oli kaikessa rauhassa valtava sota- 
joukko, ja rannikon edustalla liikkumattomana mahtava lai- 
vasto. Päälliköt upseereineen vaihtoivat tervehdyksiä ja va- 
kuuttelivat toisilleen ystävyyttään. Kun sitten vierailut al- 
koivat, Antoniuksen vuoro oli ensin toimia isäntänä; siihen- 
kin järjestelyyn Caesar oli suostunut sisarensa takia. Seurasi 
sitten sopimus, että Caesarin tuli antaa Antoniukselle kaksi 
legioonaa Parthian sotaa varten ja Antoniuksen Caesarille 
sata vaskipuskurilla varustettua laivaa. Näiden ehtojen li- 
säksi Octavia vielä sai heidät myöntymään siihen, että hänen 
miehensä luovutti hänen veljelleen kaksikymmentä pikapur- 
jehtijaa ja hänen veljensä hänen miehelleen tuhat legioona- 
sotilasta. Kun sovintoon siis oli päästy, kumpikin lähti suun- 
nalleen. Caesar, joka halusi vallata Sisilian, lähti heti soti- 
maan Pompeiusta vastaan, ja Antonius, jätettyään Octavian 
lapsineen ja heidän mukanaan myös Fulvian kanssa saamansa 
lapset Caesarin hoiviin, matkusti Vähään Aasiaan. 
Antoniuksen lähestyessä Syyriaa hänen elämänsä suuri 
onnettomuus, Kleopatraan kohdistunut intohimo, jonka pa- 
remmat ajatukset pitkäksi aikaa näyttivät nukuttaneen ja 
saattaneen horroksiin, sai uutta virikettä ja voimaa. Lopuksi 
hän, Platonin sanoja käyttääkseni, päästi sielunsa hillittömän 
ja riuhtovan hevosen valloilleen, ja se potkaisi hengiltä kai- 
ken, mitä hyvää ja tervettä hänessä vain oli. Fonteius Capito 
sai tehtäväkseen noutaa Kleopatran Syyriaan, ja heti tämän 
saavuttua Antonius antoi hänelle lahjaksi ei vähemmän eikä 
halpa-arvoisempaa kuin Foinikian, Koilee-Syyrian, Kyprok- 
sen, suuren osan Kilikiaa, samoin Juudeasta alueen, josta saa- 
daan balsamia, ja Arabiasta sen osan nabatealaisten asumaa 
aluetta, joka rajoittuu Välimereen. Tällainen maitten lah- 
joittelu suututti kovasti roomalaisia. Tosin hän muillekin, 
aivan yksityisille henkilöille, lahjoitteli vasalliruhtinaskuntia 
ja väkirikkaita kuningaskuntia. Samoin hän monelta riisti 

valtakunnan, kuten esimerkiksi Juudean kuninkaalta Antigo- 
nokselta, jonka hän kaiken kukkuraksi julkisesti mestautti. 
Aikaisemmin ei ketään kuningasta ollut kohdeltu niin kova- 
kouraisesti. Tällainen julkea Kleopatran mielistely koski 
roomalaisiin kaikkein kipeimmin. Uutta suuttumusta hän 
herätti tunnustamalla laillisiksi perillisikseen Kleopatran hä- 
nelle synnyttämät kaksoset, joista poika sai nimen Aleksand- 
ros ja kunnianimen Aurinko ja tyttö nimen Kleopatra ja 
kunnianimen Kuu. Mutta Antonius, jolla oli loistava kyky 
päästellä ällistyttävän rohkeita mietelauseita, selitti vain, että 
Rooman valtakunnan suuruus ei niinkään ilmene siinä, mitä 
se ottaa, vaan siinä, mitä se antaa, ja että hän tuottamalla 
maailmaan paljon kuninkaallisten sukujen jälkeläisiä lisäsi 
jalorotuisten ihmisten lukumäärää! Olihan hänen oma su- 
kunsakin peräisin Herakleesta, joka jälkeläisiä hankkiessaan 
ei ollut katsonut yhden kohdun itselleen riittävän eikä ollut 
pelännyt Solonin laissa määrättyä rangaistusta tällaisista 
teoista. Herakles antoi vain vallan vietilleen ja niin hänestä 
oli tullut monen suvun perustaja. 

Kun Fraates surmattuaan isänsä, kuningas Orodeen, oli 
anastanut vallan Parthiassa, ylhäinen ja mahtava Monaises 
monen muun parthialaisen mukana pakeni Antoniuksen 
luokse. Katsoen hänen kohtalonsa muistuttavan Themistok- 
leen vaiheita ja tahtoen osoittautua Persian kuninkaan vertai- 
seksi rikkaudessa ja anteliaisuudessa Antonius lahjoitti hä- 
nelle kolme kaupunkia, Larissan, Arethusan ja Hieropoliin, 
jonka entinen nimi oli Bambyke. Kun Parthian kuningas tie- 
dotti Monaiseelle takaavansa hänen henkensä, Antonius 
ihastuneena lähetti hänet takaisin. Sillä vaikka hänen Fraa- 
teelle esittämänsä rauhantarjous ei ollut vakavasti tarkoi- 
tettu, hän pyrki siihen, että Crassuksen menettämät liput ja 
hänen vangiksi joutuneet ja vielä elossa olevat sotamiehensä 
palautettaisiin. Lähetettyään sitten Kleopatran takaisin Egyp- 
tiin hän marssi Arabian kautta Armeniaan, jossa piti joukko- 

jensa katselemuksen. Hänen armeijassaan oli hänen omien 
joukkojensa lisäksi hänen liittolaisinaan olevien kuninkaiden 
osastot. Mahtavin näistä oli Armenian kuningas Artavesdes, 
jonka sotajoukossa oli kuusituhatta ratsu- ja seitsemäntuhatta 
jalkamiestä. Rooman sotavoimiin kuului kuusituhatta jalka- 
miestä ja kymmenentuhatta iberiläistä ja kelttiläistä ratsu- 
miestä. Muut kansat olivat panneet liikkeelle yhteensä kol- 
mekymmentätuhatta miestä, ratsumiehet ja kevytaseiset mu- 
kaan luettuina. Mutta vaikka varustelut olivat valtavat ja 
sotajoukko niin suuri, että se pani koko Aasian vapisemaan 
ja saattoi pelon valtaan vieläpä Baktrian toiselle puolella 
olevat intialaisetkin, hän ei saanut mitään aikaan — Kleo- 
patran takia, se on yleinen käsitys. Sillä haluten päästä tal- 
veksi tämän luokse hän aloitti sodan ennen aikaansa ja toimi 
joka suhteessa hätiköiden. Hän ei ollut ajatustensa herra, 
vaan rakkauden juoman järjiltä viemä ja noiduttu. Lakkaa- 
matta hän tähyili Kleopatraan päin ja pyrki ennemmin 
palaamaan kuin voittamaan viholliset. 

Ehdotusta, että talvi vietettäisiin Armeniassa, jotta kah- 
deksantuhannen stadionin marssimisesta uupuneet joukot sai- 
sivat levätä, ja että vasta kevään alkaessa, ennen kuin part- 
hialaiset olisivat lähteneet talvileireistään liikkeelle, hyökät- 
täisiin Meediaan, Antonius ei hyväksynyt. Hän komensi jou- 
kot liikkeelle heti ja samosi Atropateneen, jota ryhtyi hä- 
vittämään. Kaupunkien ahdistamiseen välttämättä tarvitta- 
via piirityskoneita, joista yksi oli kahdeksankymmentä jal- 
kaa pitkä muurinsärkijä, kuljetettiin sotajoukon jäljessä kol- 
meensataan vaunuun kuormattuina. Jos näistä jokin tuhou- 
tui, niiden täydennys riittävän ajoissa oli mahdotonta, koska 
sikäläisessä ylänkömaissa kasvoi vain mitättömän lyhyitä ja 
hentoja puita. Mutta koska Antonius kiirettä pitäessään kat- 
soi koneiden kuljettamisen hidastuttavan marssia, hän jätti 
ne tulemaan perässä määrättyään vaunujen suojaksi vartio- 
miehistön, jonka päälliköksi tuli Statianus, Itse hän kävi 

sitten piirittämään Fraatan kaupunkia, jossa Meedian kunin- 
kaan lapset ja puolisot olivat. Pian hän koneita tarvitessaan 
havaitsi, kuinka suuren virheen hän oli tehnyt jättäessään ne 
jälkeensä. Voidakseen ahdistaa kaupunkia hän antoi luoda 
sen ympärille vallin, mutta työ oli hidasta ja vaivalloista. 
Tällä välin Fraates, joka oli ylänkömaasta suuren sotajoukon 
kanssa saapunut tasangolle sekä kuullut piirityskoneita kul- 
jettavien vaunujen jääneen jälkeen, lähetti suuren osaston 
ratsumiehiä niiden kimppuun. Statianus joutui saarroksiin ja 
kaatui, samoin kymmenentuhatta miestä hänen vartiojoukois- 
taan. Lisäksi viholliset saivat paljon vankeja, muiden muassa 
myös kuningas Polemonin. Piirityskoneet barbaarit tuhosivat. 

Tämä näin odottamatta ja jo heti sotaretken alussa saatu 
isku herätti tietenkin masennusta koko Antoniuksen sota- 
joukossa. Armenian kuningas Artavesdes menetti luotta- 
muksensa roomalaisten aseisiin ja läksi joukkoineen tiehensä, 
vaikka sota oli aloitettu oikeastaan hänen takiaan. Kun 
parthialaiset tämän jälkeen pelotta ahdistelivat piirittäjiä ja 
ylimielisesti heitä uhkailivat, Antonius ehkäistäkseen toimet- 
tomana olevan sotajoukkonsa joutumasta kokonaan mielen- 
masennuksen ja pelkuruuden valtaan otti leiristä mukaansa 
kymmenen legioonaa, kolme kohorttia henkivartioväkeään 
ja koko ratsuväen ja läksi hankkimaan muonaa. Näin hän 
teki päästäkseen vihollisen kanssa varsinaiseen kenttätaiste- 
luun, sillä hän uskoi näiden lähtevän hänen jälkeensä. Päivän 
marssin suoritettuaan hän näkikin ympärillään parthialaisten 
liikehtivän ja valmistautuvan hyökkäämään hänen kimp- 
puunsa, kun hän taas lähtisi liikkeelle. Tällöin hän antoi ko- 
hottaa leirissä taistelun merkin, mutta puratti teltat, ikään 
kuin edessä olisi vain marssin jatkaminen eikä taistelun aloit- 
taminen, ja läksi liikkeelle barbaarien kuunsirpin muotoisen 
rintaman ohitse. Hän oli antanut käskyn, että niin pian 
kuin jalkamiehet olivat saapuneet laitimmaisten vihollisten 
kohdalle, ratsumiesten tuli selustasta käsin hyökätä näiden 

kimppuun. Sivusta katsovista barbaareista näytti rooma- 
laisten joukko, jossa osastot määrätyin välimatkoin melua pi- 
tämättä ja ääneti keihäitään heiluttaen marssivat, uskomatto- 
man suurelta. Kun taistelun merkki oli -annettu, kiertoliik- 
keen tehneet ratsumiehet hyökkäsivät takaapäin parthialais- 
ten kimppuun. Nämä tosin pystyivät torjumaan tämän hyök- 
käyksen, vaikka hyökkääjät jo heti alussa pääsivät nuolen 
kantomatkaa lähemmäksi, mutta kun legioonasotilaat huu- 
taen ja aseitaan kalistellen kävivät taisteluun, parthialaiset 
kykenemättä hallitsemaan metelistä pillastuneita hevosiaan 
läksivät pakoon, ennen kuin oli iskettykään yhteen. Anto- 
nius ajoi heitä takaa siinä hyvässä uskossa, että tämä taistelu 
oli nyt jo kokonaan tai ainakin suurimmaksi osaksi ratkais- 
sut sodan. Mutta kun takaa-ajo jalkamiesten jatkettua sitä 
viisikymmentä ja ratsumiesten sataviisikymmentä stadionia 
lopetettiin ja ryhdyttiin laskemaan kaatuneita ja vangiksi 
saatuja vihollisia, havaittiinkin, että edellisiä oli vain kolme- 
kymmentä ja jälkimmäisiä kahdeksankymmentä. Kaikkien 
mieli kävi tällöin synkäksi, sillä he eivät voineet olla ajatte- 
lematta, millaiseen tilanteeseen he joutuvat, jos he voittajina 
tuhoavat vain näin vähän vihollisia, mutta voitettuina me- 
nettävät niin paljon kuin heitä piirityskoneita kuljettavien 
vaunujen luona oli kaatunut. Seuraavana päivänä he koko- 
sivat kalustonsa ja läksivät Fraatan luona olevaan leiriinsä. 
Matkan aikana viholliset ilmaantuivat heitä ahdistamaan, en- 
sin pieninä ryhminä, sitten suurempina ja lopuksi kaikkine 
joukkoineen, ikään kuin he eivät olisi kärsineetkään tappiota 
vaan olisivat olleet aivan vereksissä voimissaan. Joka taholta 
vihollisen ahdistamina roomalaisten matka jatkui vaivalloi- 
sesti, mutta lopuksi he pelastuivat leiriinsä, joskin kurjassa 
kunnossa. Tällä välin meedialaiset olivat tehneet hyökkäyk- 
sen vallia vastaan ja lyöneet sen puolustajat pakosalle. Tästä 
julmistuneena Antonius tapatti näistä joka kymmenennen 
pelkurina. Koko joukko jaettiin kymmenmiehisiin ryhmiin, 

joista kustakin mestattava määrättiin arvalla. Muille hän 
määräsi rangaistukseksi heidän muona-annoksensa jaettavaksi 
vehnien sijasta ohrina. 

Sota oli ollut molemmille puolille rasittava, ja vielä rasit- 
tavammaksi se oli tuleva. Antonius näytti joutuvan kärsi- 
mään muonavarojen puutetta, eikä hän voinut niitä enää 
hankkia menettämättä miehiä haavoittuneina ja kaatuneina. 
Fraates taas tietäen parthialaisten kärsivän kaikkea muuta 
ennemmin kuin talven tuottamia rasituksia ja talven aikana 
ulkona -majailemista, pelkäsi, että roomalaisten jatkaessa piiri- 
tystään hänen maanmiehensä ryhtyisivät karkaamaan. Jo 
alkoikin sää käydä koleammaksi, sillä syyspäivän tasaus oli 
jo takana. Karkottaakseen nyt ahdistajansa hän keksi juonen, 
joka oli seuraava: Roomalaisten ollessa muonanhankinta- tai 
muilla retkillään tunnetuimmat parthialaiset pyrkivät heitä 
tapaamaan. He suhtautuivat tällöin roomalaisiin ystävälli- 
sesti, eivät häirinneet heidän puuhiaan ja ylistivät heidän 
olevan niin urhoollisia ja sotilaallisia, että parthialaisten oma 
kuningaskin heitä ihaili. Näin alkuun päästyään he ratsas- 
tivat lähemmäksi, pysähdyttivät hevosensa rauhallisesti roo- 
malaisten viereen ja alkoivat moittia Antoniusta, ettei hän 
suostu sovintoon, vaikka Fraates tahtoi päästä sopimuk- 
seen säästääkseen niin suuren määrän erinomaisia miehiä. 
Antonius muka vain odottelee vielä pahempia ja vaa- 
rallisempia vihollisia, nälkää ja talvea, joiden kourista 
hänen on työlästä selvitä, vaikka parthialaiset jättäisivätkin 
hänet rauhaan. Tällaiset monelta taholta Antoniuksen tie- 
toon saatetut puheet alkoivat herättää hänessä toiveita, mutta 
hän ei kuitenkaan ottanut heti yhteyttä parthialaiseen, vaan 
päätti ensin saada varmuuden noilta parthialaisilta, jotka 
esiintyivät niin ystävällisesti, ilmaisiko heidän puheensa to- 
della heidän kuninkaansa mielipiteen. Näiden myönnettyä 
asian niin olevan ja kehoitettua häntä häivyttämään kaikki 
epäilynsä Antonius lähetti erään ystävänsä hieromaan sopi- 

musta. Hän uudistti vaatimuksensa Crassuksen menettä- 
mien lippujen ja vankien luovuttamisesta, jotta ei näyttäisi 
tyytyvän vain siihen, että pääsisi lähtemään pois. Parthialai- 
nen sanoi tämän asian saavan olla ennallaan, mutta lupasi 
antaa hänen rauhassa poistua. Muutaman päivän kuluttua 
Antonius antoikin käskyn koota kaluston ja läksi liikkeelle. 
Vaikka hän oli etevä puhuja ja pystyi sanallaan johtamaan 
joukkoja yhtä hyvin kuin kuka tahansa hänen aikalaisistaan, 
hän häpeissään ja masennuksissaan jätti nyt sotilaiden rohkai- 
semisen Domitius Ahenobarbuksen huoleksi. Monet sotilaat 
pitivät tätä ylimielisyytenä ja panivat sen pahakseen, mutta 
useampia se kuitenkin liikutti, sillä he käsittivät sen syyn. 
Ja he ajattelivat, että heidän oli nyt entistä enemmän osoi- 
tettava päällikölleen kunnioitusta ja kuuliaisuutta. 

Kun Antonius oli juuri aikeissa lähteä paluumatkalle sa- 
maa tasaista ja puutonta tietä, jota oli tullessaankin käyttä- 
nyt, muudan parthialaisten luonteenlaatuun hyvin perehty- 
nyt ja roomalaisia kohtaan jo piirityskoneista käydyssä tais- 
telussa uskolliseksi osoittautunut mardolainen mies tuli hä- 
nen luokseen ja kehoitti häntä valitsemaan toisen kulkusuun- 
nan, niin että vuoristo suojaisi oikeaa sivustaa, koska hä- 
nestä ei ollut viisasta jättää hidasliikkeistä raskasaseisten 
joukkoa paljailla ja laajoilla lakeuksilla vihollisten suuren 
ratsuväen nuolille alttiiksi. Sillä juuri tällaisen mahdollisuu- 
den saadakseen Fraates oli ystävällisillä eleillään houkutellut 
hänet luopumaan piirityksestä. Tämän toisen tien, joka 
lisäksi oli lyhyempi ja jonka varrella oli helpompi hankkia 
elintarvikkeita, mardolainen itse tarjoutui näyttämään. Tä- 
män kuultuaan Antonius rupesi miettimään. Toiselta puo- 
len hän ei tahtonut näyttää epäilevänsä parthialaisten rik- 
kovan sopimusta, mutta toiselta puolen hän tahtoi mieluum- 
min marssia lyhyempää ja asuttujen kylien kautta kulkevaa 
tietä. Hän vaati nyt mardolaiselta taetta hänen luotetta- 
vuudestaan. Tämä tarjoutui pidettäväksi kahleissa siihen 

asti, kunnes oli opastanut sotajoukon Armeniaan. Mies pan- 
tiin kahleisiin, ja niin hän johti kaksi päivää sotajoukkoa 
kenenkään sitä ahdistamatta. Kun Antonius, joka oli jo ko- 
konaan jättänyt mielestään parthialaiset, kolmantena päivänä 
yllätyksiä pelkäämättä antoi sotajoukon kulkea järjestymättö- 
mänä, mardolainen huomasi, että joen rannoille tulvimista 
estämään rakennettu pato oli äskettäin revitty rikki, niin 
että suuret vesimassat olivat virranneet tielle, jota myöten 
joukon oli kuljettava. Hän käsitti heti parthialaisten teh- 
neen tämän työn tuottaakseen roomalaisille vaikeuksia ja 
viivytyksiä, ja hän kehoitti Antoniusta olemaan valppaasti 
varuillaan, koska viholliset ilmeisesti olivat lähellä. Juuri 
kun Antonius legioonia taistelujärjestykseen sijoittaessaan 
ryhmitteli keihäänheittäjiä ja linkomiehiä niin, että nämä 
saattoivat legioonien välitse tehdä hyökkäyksiä vihollisten 
kimppuun, parthialaiset ilmestyivät näkyviin ja alkoivat le- 
vittäytyä roomalaisten ympärille saadakseen nämä sekasor- 
ron valtaan ja joka taholta saarroksiin. Kevytaseisista, jotka 
heitä vastaan syöksyivät, he haavoittivat monta nuolillaan, 
mutta saivat itsekin näiden lyijykuulista ja keihäistä paljon 
iskuja. Sitten he vetäytyivät takaisin, mutta uudistivat kohta 
taas hyökkäyksensä. Silloin kelttiläisten laaja rintama kävi 
heitä vastaan ja hajoitti heidät. Eikä vihollinen sinä päivänä 
enää ilmaantunut näkyviin. 

Tämä opetti Antoniukselle, mitä oli tehtävä. Hän sijoitti 
nyt lukuisasti keihäänheittäjiä ja linkoojia myös sotajou- 
kon kummallekin sivustalle eikä asettanut heitä kaikkia 
jälkijoukoksi sekä antoi muun sotajoukon marssia suljettuna 
neliönä heidän keskellään. Ratsumiehet saivat käskyn tor- 
jua vihollisen hyökkäykset, mutta olla ajamatta sitä takaa sen 
pakoon käännyttyä. Seuraus oli, että parthialaiset seuraa- 
van neljän päivän aikana kärsivät ainakin yhtä suuria tap- 
pioita kuin tuottivatkin. Heidän intonsa laimeni, ja he tuu- 
mivat lähteä tiehensä sillä verukkeella, että talvi oli jo kä- 

sillä. Viidentenä marssipäivänä etujoukkoihin kuuluva koke- 
nut ja rohkea soturi Flavius Gallus pyysi Antoniusta luo- 
vuttamaan hänen komentoonsa suuren osan jälkijoukkoja 
ja näiden vahvistukseksi vielä osan etujoukkojen ratsumie- 
hiä, sillä hän tahtoi suorittaa menestyksellisen urotyön. An- 
tonius täytti hänen pyyntönsä. Kun viholliset sitten hyök- 
käsivät, Gallus kävi heitä torjumaan, mutta ei vetäytynyt 
kuten oli tavallista heti raskasaseisten luokse takaisin, vaan 
jäi paikoilleen ja antautui rohkeasti taisteluun. Kun jälki- 
joukon päälliköt näkivät hänen irtautuneen muista, he huu- 
sivat häntä takaisin, mutta hän ei totellut. Kvestori Titius 
tarttui tällöin hänet takaisin saadakseen hänen lippuunsa 
ja samalla soimasi häntä siitä, että hän saattaa tuhoon monta 
oivallista miestä. Kun Gallus teki vastaväitteitä ja kehoitti 
miehiään jäämään, Titius poistui joukosta. Mutta Galluksen 
taistellessa eturivissä suuri vihollisjoukko pääsi hänen huo- 
maamattaan saartamaan hänet takaapäin. Joka taholta ah- 
distettuna hän lähetti nyt avunpyytäjän pääjoukkoon. Täällä 
olevat raskasaseisten päälliköt, joihin kuului muiden muassa 
Antoniuksen suurta luottamusta nauttiva Canidius, näyttä- 
vät tehneen hyvin kohtalokkaan virheen. Sillä sen sijaan, 
että olisivat, kuten tilanne vaati, vieneet heti vihollista vas- 
taan vahvan joukko-osaston, he lähettivät apujoukot vähi- 
tellen, niin että edellisten tultua lyödyiksi tilalle lähetettiin 
uudet. Näin he olivat vähällä saattaa koko sotajoukon tap- 
pion ja hajoamisen partaalle. Mutta vihdoin Antonius itse 
lähti nopeasti etujoukkona olevien legioonien kanssa liik- 
keelle, ja kun kolmas legioona pakenevien välitse tiensä 
raivattuaan kävi vihollista vastaan, näiden suorittamasta 
painostuksesta oli pian tehty loppu. 

Taistelussa kaatui yli kolmetuhatta miestä, ja viisituhatta 
haavoittunutta korjattiin telttoihin, näiden joukossa myös 
Gallus. Hänellä oli neljä nuolenhaavaa rinnassa, eikä hän 
niistä enää toipunut. Antonius kävi teltasta telttaan kat- 

somassa haavoittuneita, ja mieli järkyttyneenä ja kyynelet 
silmissä hän tervehti heitä kädestä pitäen ja puhui heille 
rohkaisevia sanoja. Puristaessaan hänen kättään haavoittu- 
neet muuttaen ilmeensä iloiseksi kehoittivat häntä huolehti- 
maan itsestään ja olemaan heistä murehtimatta, sillä jos 
hän, imperaattori, he sanoivat, säilyy terveenä, heillekin 
kyllä silloin käy hyvin. Kaikesta päättäen ei kenelläkään 
toisella sotapäälliköllä ollut tuohon aikaan niin oivallista 
sotajoukkoa kuin Antoniuksella. Sen urhoollisuus ja kestä- 
vyys olivat verrattomia, ja siihen kuului parhaimmassa iässä 
olevia miehiä. Se osoitti päällikölleen kunnioitusta ja vel- 
vollisuuden tuntoon pohjautuvaa kuuliaisuutta, ja sen jo- 
kainen mies, niin ylhäinen kuin alhainen, niin päällikkö 
kuin sotamies, piti hänen kunnioituksensa ja luottamuksensa 
saavuttamista arvokkaampana kuin omaa pelastustaan ja tur- 
vallisuuttaan, jopa siinä määrin, ettei se tässä suhteessa jää- 
nyt jäljelle muinaistenkaan roomalaisten armeijoista. Tähän 
vaikuttivat Antoniuksen mainitsemamme monet avut: ylhäi- 
nen syntyperä, kaunopuheisuus, suoruus, anteliaisuus, hupaisa 
leikinlasku ja mutkaton käyttäytyminen. Nyt hän säälivästi 
haavoittuneista huolehtimalla ja hankkimalla, mitä he tar- 
vitsivat, saattoi nämä rohkeammalle mielelle kuin terveet 
sotamiehet olivatkaan. 

Menestyksensä johdosta viholliset, jotka jo olivat olleet 
sotaväsymyksen vallassa, rohkaistuivat ja alkoivat halvek- 
sia roomalaisia. Luullen näiden valmistelevan pakoa he 
viettivät yönsä heidän leirinsä lähettyvillä ollakseen val- 
miit heidän lähtönsä hetkellä ryöstämään pakenevien telt- 
toja ja tavaroita. Päivän valjettua virtaili paikalle uusia 
vihollisia, ratsumiehiä, ja näitä kerrotaan saapuneen aina- 
kin neljäkymmentätuhatta, sillä kuningas, joka ei koskaan 
ottanut osaa taisteluihin, oli lähettänyt myös kaikki seu- 
rueeseensa kuuluneet miehet tätä ilmeistä voittoa varmista- 
maan. Antonius, joka tahtoi pitää joukoilleen puheen, ai- 

koi pukeutua tummanväriseen togaan, siten ulkoasullaan pa- 
remmin muistuttaakseen tilanteen vakavuudesta, mutta ystä- 
viensä painostuksesta kävi sitten kuitenkin tähän tehtävään 
purppurainen päällikönviitta yllään. Puheessaan hän ylisteli 
rohkeasti taistelleita ja jakeli nuhteita pelkurimaisesti pakoon 
lähteneille. Edelliset kehoittivat häntä luottamaan heihin 
edelleenkin, jälkimmäiset taas tarjoutuivat rikkomuksensa 
tunnustaen rangaistaviksi, tahtokoon hän sitten heistä joka 
kymmenennen tapattaa tai muulla tavoin heitä rangaista; 
mutta hänen oli joka tapauksessa, he pyysivät, rohkaistava 
masentunut mielensä ja lakattava olemasta levoton. Tämän 
jälkeen Antonius kohottaen kätensä taivasta kohti kääntyi 
jumalien puoleen sanoen, että jos he eivät suo hänen niin- 
kuin ennen nauttia onnea, he antakoot suuttumuksensa sat- 
tua häneen, mutta sotajoukolleen hän pyysi heitä suomaan 
turvan ja voiton. 

Seuraavana päivänä roomalaiset jatkoivat matkaansa pa- 
remmin suojautuneina, ja nyt parthialaiset heidän kimp- 
puunsa käydessään pahasti erehtyivät. He olivat luulleet 
lähteneensä ryöstö- ja saalistusretkelle eivätkä lainkaan tais- 
teluun, mutta huomasivatkin joutuneensa nuolituiskuun, ja 
samalla he näkivät vastustajansa voimakkaana ja uutta us- 
koa saaneena. Tämä alkoi uudestaan heikentää heidän roh- 
keuttaan. Kun roomalaiset sitten laskeutuivat viettäviä rin- 
teitä alas, parthialaiset kävivät heitä ahdistamaan ja am- 
puivat heitä nuolillaan heidän pyrkiessään vaivalloisesti 
eteenpäin. Raskasaseiset ottivat silloin kevytaseiset keskel- 
leen ja asettuivat puolustautumaan seuraavalla tavalla: Hei- 
dän ensimmäinen rivinsä laskeutui polvilleen ja asetti kil- 
pensä suojaksi eteensä, takana oleva rivi sijoitti kilpensä 
edessään olevan rivin kilpien yläpuolelle ja samoin teki 
seuraava rivi. Tämä kattoa muistuttava asetelma on mitä 
komein näky ja tarjoaa nuolisateessa parhaimman suojan. 
Parthialaiset pitivät roomalaisten polvilleen menoa kuiten- 

kin väsymyksen merkkinä ja kävivät nuolet luotaan hei- 
tettyään keihäisiin tarttuen heidän kimppuunsa. Silloin 
roomalaiset huudon nostaen ponnahtivat äkkiä pystyyn, lä- 
vistivät ensimmäiset viholliset keihäillään ja löivät kaikki 
muut pakoon. Samaa jatkui seuraavinakin päivinä, joten 
roomalaiset pääsivät tekemään vain hitaasti taivalta. Päälle 
päätteeksi he saivat kärsiä nälkää, sillä heillä oli vain vä- 
hän viljaa ja sekin taistellen hankittua, ja jauhamisväli- 
neistä oli lisäksi kova puute. Näitä oli täytynyt jättää jäl- 
jelle, koska juhtia oli kuollut ja niistä loput tarvittiin sai- 
raiden ja haavoittuneiden kuljettamiseen. Kertomusten mu- 
kaan maksoi tällöin attikalainen khoiniks-mitta vehnää vii- 
sikymmentä drakhmaa, ja ohraleivästä vaadittiin sen paino 
hopeaa. Näin ollen oli turvauduttava vihanneksiin ja juu- 
riin, mutta näitäkin tavattiin vain harvoja ennestään tut- 
tuja lajeja. Nälkä pakotti kuitenkin kokeilemaan uusia, ja 
niinpä nautittiin yrttiä, jolla oli raivoksi tekevä ja tappava 
vaikutus. Sitä nauttineet kadottivat muistinsa ja järkensä 
ja puuhasivat tärkeän näköisinä vain yhtä asiaa, kiven 
vääntämistä ja vierittämistä. Koko tasanko oli kohta 
täynnä kumarassa kyykkiviä miehiä joko kiviä kaivamassa 
tai niitä vierittämässä, kunnes onnettomat vihdoin sappea 
oksennettuaan heittivät henkensä, sillä ei edes ainoaa vasta- 
lääkettä, viiniä, ollut saatavissa. Useiden näin sortuessa ja 
parthialaisten hellittämättä ahdistaessa Antoniuksen kerro- 
taan monta kertaa huudahtaneen: »Oi te kymmenentuhatta!» 
Näin hän ilmaisi ihmettelevänsä, että nuo Ksenofonin joh- 
tamat kreikkalaiset, vaikka heidän paluumatkansa Baby- 
loniasta oli niin pitkä ja he sen aikana saivat käydä niin 
monta taistelua, kuitenkin onnellisesti pelastuivat. 
Parthialaiset, jotka jo monta kertaa itse olivat kärsineet 
tappion ja tulleet lyödyiksi pakoon, eivät voineet hajoit- 
taa roomalaisia eivätkä murtaa heidän rintamaansa. Sen 
tähden he alkoivat uudelleen veljeillä rehun- ja muonan- 

hankintaretkillä olevien vihollistensa kanssa. He näyt- 
vät jousiensa irroitettuja jänteitä ja sanoivat, että he itse 
lopettavat vihollisuudet ja palaavat takaisin, mutta että 
muutamat meedialaiset vielä seuraavat roomalaisia heille 
kuitenkaan vaikeuksia tuottamatta parin kolmen päivän 
matkan päässä olevia kyliä vartioimaan. Kun he vielä sa- 
nansa vahvistukseksi kohtelivat roomalaisia ystävällisesti, 
nämä tulivat hyvälle mielelle, ja Antonius päätti asiasta 
kuultuaan mieluummin jatkaa matkaa tasangon kuin tiettä- 
västi vedettömän vuoriston kautta. Hänen käydessään juuri 
päätöstään toteuttamaan paikalle saapui vihollisleiristä muu- 
dan Mithridates-niminen mies. Hän oli Monaiseen serkku, 
tuon miehen, joka oli ollut Antoniuksen luona ja saanut 
häneltä kolme kaupunkia. Tulija pyysi saada tavata par- 
thiaa tahi syyriaa osaavaa henkilöä, ja paikalle saapui an- 
tiokhialainen Aleksandros, Antoniuksen ystävä. Esitettyään 
itsensä ja mainittuaan tulleensa Monaiseen lähettämänä mies 
kysyi häneltä, näkikö hän tuolta kaukaa häämöttävää vuo- 
ristoketjua. Aleksandroksen vastattua myöntävästi kysyjä 
sanoi: »Sen juurella parthialaiset väijyvät teitä kaikkine 
joukkoineen. Laaja tasanko ulottuu tuon vuorijonon juu- 
relle, ja sinne parthialaiset edellyttävät teidän saapuvan, 
jos te annatte pettää itsenne ja hylkäätte vuoriston kautta 
kulkevan tien. Tällä tasankotiellä ette tosin joudu kärsi- 
mään janoa ja rasituksia, joihin olette tottuneet, mutta An- 
tonius saattaa sille lähtiessään olla varma, että hän saa 
Crassuksen kohtalon.» 

Tämän sanottuaan mies poistui. Kuulemastaan tyrmis- 
tyneenä Antonius kutsui luokseen ystävänsä ja oppaana toi- 
mivan mardolaisen miehen. Tämä piti tietoa oikeana ja 
sanoi puolestaan vielä, että kulku tuolla tiettömällä tasan- 
golla, jossa opastavien merkkien puutteessa jouduttaisiin 
harhailemaan, olisi vihollisten ahdistamattakin vaikea, jota 
vastoin vuoriston kautta kuljettavasta tiestä ei olisi muuta 

haittaa kuin veden puute yhden päivän aikana. Antonius 
valitsi tällöin jälkimmäisen suunnan ja lähti yön aikana 
liikkeelle. Hänen käskystään sotilaat olivat ottaneet vettä 
mukaansa, ja he kuljettivat sitä myös kypärissään ja nahka- 
säkeissä, sillä astioita ei ollut riittävästi. Roomalaisten teh- 
tyä jonkin aikaa taivalta parthialaiset saivat asiasta tie- 
don ja lähtivät vastoin tapaansa heitä vielä yön aikana 
ajamaan takaa. Auringon noustessa he saavuttivat valvo- 
misesta ja ponnistuksista uupuneet roomalaisten jälkijou- 
kot, jotka yön aikana olivat marssineet kaksisataaneljäkym- 
mentä stadionia. Vihollisten odottamaton tulo lisäsi rooma- 
laisten masentuneisuutta, ja taistelu, jota marssittaessa oli 
käytävä, kiihdytti heidän janoaan. Pian kärkijoukot pää- 
sivät joelle, jonka vesi raikkaudestaan ja kirkkaudestaan 
huolimatta oli suolaista ja myrkyllistä. Nauttijassaan se 
aiheutti tuskallisia vatsanväänteitä ja janon yltymistä. 
Mardolainen oli siitä jo ennakolta varoittanut, mutta tästä 
huolimatta sotilaat alkoivat juoda vettä ja torjuivat luo- 
taan ne, jotka tahtoivat heitä siitä pidättää. Antonius 
kulki ympäri ja kehoitti heitä kestämään, kunnes oli päästy 
toiselle joelle, jonka vesi kelpasi juotavaksi ja joka ei ollut 
enää kaukana. Sen jälkeen alkavan maastonkin hän sanoi 
olevan louhikkoisen ja ratsastukseen sopimattoman, joten he 
silloin pääsisivät kokonaan vihollisistaan eroon. Samalla 
hän antoi käskyn taistelussa oleville palata takaisin ja 
puhallutti leiriytymissignaalin, jotta sotilaat voisivat edes 
vähän varjossa vilvoitella itseään. 

Kun teltat oli pystytetty, parthialaiset tapansa mukaan 
vetäytyivät heti takaisin. Mithridates saapui kohta uudes- 
taan leiriin ja selitti tulkiksi paikalle saapuneelle Aleksand- 
rokselle, että sotajoukon oli vain vähän aikaa levähdet- 
tävä ja sitten jatkettava matkaansa seuraavalle joelle, sillä 
sitä parthialaiset eivät tule ylittämään, vaikka he sinne asti 
heitä seuraavatkin. Käytyään tämän Antoniukselle ilmoit- 

tamassa Aleksandros toi hänen teltastaan palatessaan suu- 
ren määrän kultaisia juoma-astioita ja maljoja annettavaksi 
Mithridateelle. Otettuaan näitä mukaansa niin paljon kuin 
vaipan alle oli mahdollista kätkeä Mithridates ratsasti tie- 
hensä. Oli vielä päivä, kun roomalaiset kalustonsa kasat- 
tuaan lähtivät liikkeelle. Vihollisista heillä ei enää ollut 
haittaa, mutta sitä vastoin he itse tekivät tästä yöstä tur- 
miollisimman ja kauheimman, minkä olivat kokeneet. Jot- 
kut sotilaat alkoivat näet murhata ja ryöstää niitä, joilla oli 
hopeaa ja kultaa, sekä repiä hajalleen kuormajuhtien kuor- 
mia. Lopuksi he kävivät Antoniuksen kuormavaunujen 
kimppuun ja särkivät niistä ryöstämiään astioita ja pöytiä 
tai jakoivat niitä keskenään. Koko sotajoukko joutui epä- 
järjestyksen ja sekasorron valtaan, sillä se luuli hyökän- 
nyttä vihollista metelin aiheuttajaksi. Antonius kutsui täl- 
löin luokseen erään vapautetuista orjista muodostetun henki- 
vartiostonsa sotilaan Ramnoksen ja vannotti tätä hänen 
käskiessään ottamaan hänen miekkansa ja iskemään sillä 
hänen päänsä poikki, jottei hän joutuisi vihollisten käsiin 
elävänä ja jottei häntä kuolleena tunnettaisi. Hänen ystä- 
vänsä puhkesivat itkuun, ja mardolainen koetti häntä roh- 
kaista selittämällä, että joki oli jo lähellä. Tämän hän sa- 
noi tietävänsä marssiin käytetyn ajan perusteella — yöstä 
oli näet enää vain vähän jäljellä — ja jo tunnettavista kos- 
teista tuulahduksista, jotka tekivät ilman kylmemmäksi ja 
siten miellyttävämmäksi hengittää. Samaan aikaan ilmoi- 
tettiin, että metelöitsijät olivat omia ilkivaltaa ja ryöstöä 
harjoittavia sotilaita. Tällöin Antonius saadakseen sekasor- 
ron ja hajoamisen tilassa olevat joukkonsa järjestykseen an- 
toi merkin pystyttää leirin. 

Päivä alkoi jo valjeta, kun joukoissa oli saatu syntymään 
jonkinmoinen järjestys ja rauha. Silloin jälkijoukot yllätti 
äkkiä parthialaisten nuolisade. Kevytaseisille annettiin heti 
merkki käydä taisteluun, ja raskasaseiset muodostivat kuten 

aikaisemmin suojakseen kilpikaton ja jäivät odottamaan am- 
pujia, mutta nämä eivät uskaltaneet käydä lähelle. Etu- 
joukot jatkoivat tänä aikana hiljalleen matkaa, kunnes saa- 
puivat joelle. Sijoitettuaan sen rannalle ratsumiehet vihol- 
lista torjumaan Antonius siirrätti ensin haavoittuneet virran 
yli. Nyt saattoivat sotilaat halunsa pohjasta sammuttaa 
janoaan. Nähtyään joen parthialaiset irroittivat jousiensa 
jänteet ja kehoittivat roomalaisia pelkäämättä ylittämään 
sen, ja samalla he kovasti ylistivät heidän rohkeuttaan. 
Kuljettuaan kenenkään häiritsemättä joen yli ja levättyään 
hetken roomalaiset jatkoivat matkaansa yhä parthialaisia 
epäillen. Kuudentena viimeisen taistelun jälkeisenä päivänä 
he saapuivat Arakseen joelle, joka muodostaa Persian ja Ar- 
menian välisen rajan. Joen syvyys ja vuolaus näytti roo- 
malaisista pelottavalta, ja lisäksi heitä huolestutti heidän 
kuulemansa huhu, että viholliset väijyivät lähellä käydäk- 
seen heidän kimppuunsa heidän suorittaessaan ylimenoa. 
Ylitys tapahtui kuitenkin kenenkään häiritsemättä, ja niin 
he pääsivät Armenian kamaralle. Täällä he, ikäänkuin 
pitkän merimatkan jälkeen jälleen maata nähneinä lanke- 
sivat riemusta maahan ja kyynelet silmissä syleilivät toi- 
siaan. — Jatkaessaan matkaansa varakkaassa maassa, jossa 
heillä pitkän puutteen jälkeen oli kaikkea yllin kyllin, heitä 
sairastui vesitautiin ja vatsakipuihin. 

Antonius suoritti täällä joukkojensa katselmuksen. Täl- 
löin kävi ilmi, että hän oli menettänyt kaksikymmentä- 
tuhatta jalka- ja neljätuhatta ratsumiestä. Vihollinen ei ol- 
lut kuitenkaan heitä kaikkia kaatanut, vaan toisen puolen 
olivat taudit temmanneet. Matka Fraatasta oli kestänyt kak- 
sikymmentäseitsemän päivää ja kahdeksassatoista taistelussa 
roomalaiset olivat voittaneet parthialaiset. Näillä voitoilla 
ei ollut kuitenkaan ratkaisevaa merkitystä, koska vihollisen 


meistä on, että armenialainen Artavasdes oli riistänyt Anto- 

niukselta mahdollisuuden viedä tämän sodan lopulliseen pää- 
tökseen. Sillä jos roomalaiset olisivat saaneet liittää armei- 
jaansa hänen Meediasta kokoamansa parthialaisten veroi- 
sesti aseistetut ja näitä vastaan sotimaan tottuneet kuusi- 
toistatuhatta ratsumiestä ja jos nämä roomalaisten lyötyä 
parthialaiset hajalle olisivat ottaneet takaa-ajon huolekseen, 
parthialaisten ei mitenkään olisi ollut mahdollista niin mo- 
nen kärsityn tappion jälkeen saada uusia voimia ja uutta 
rohkeutta. Tästä katkeroituneina kaikki yllyttivät Anto- 
niusta kohtelemaan Armeniaa kovin kourin, mutta tämä las- 
kelmoi viisaasti. Hän ei Artavasdesta tämän kavalluksesta 
edes soimannut eikä osoittanut aikaisemman ystävyytensä ja 
auliutensa häntä kohtaan lainkaan muuttuneen, sillä hän 
tiesi, että hänen oma sotajoukkonsa oli heikko ja apuläh- 
teitä vailla. Mutta marssittuaan myöhemmin uudelleen Ar- 
meniaan hän vangitsi tämän miehen, jonka hän monin lu- 
pauksin ja houkutuksin onnistui saamaan käsiinsä, ja vei 
hänet kahleissa Aleksandriaan, jossa kuljetutti häntä trium- 
fissaan, Tällaisen komean ja suurenmoisen juhlan järjestä- 
minen Kleopatran mieliksi egyptiläisten nähtäväksi loukkasi 
syvästi roomalaisia, jotka olivat sitä mieltä, ettei sitä sopi- 
nut viettää muualla kuin Roomassa. Mutta tämä triumfi 
vietettiin vasta myöhemmin. 

Oli jo täysi talvi, kun Antonius lähti Armeniasta. Loput- 
tomien lumikinosten halki suoritetun marssin aikana sota- 
joukosta menehtyi kahdeksantuhatta miestä. Pieni seurue 
mukanaan Antonius saapui Välimeren rannalle ja odotti 
siellä eräässä Berytoksen ja Sidonin välillä olevassa paikassa, 
Leuke Komessa, Kleopatraa. Kun tätä ei kuulunut, levot- 
tomuus saattoi Antoniuksen ihan suunniltaan. Hän alkoi 
juoda ja päihdyttää itseään, mutta ei pöydässäkään pysynyt 
aloillaan, vaan tuon tuostakin keskeyttäen juomisen hyppäsi 
pystyyn ja meni ikkunaan katsomaan. Vihdoin hänen kai- 
vattunsa purjehti satamaan mukanaan huomattavasti soti- 

laille tarkoitettuja vaatevarusteita ja rahoja. Muutamat väit- 
tävät, että Antoniuksen jakamat varusteet olivat todellakin 
Kleopatralta, mutta että rahat hän oli antanut omista va- 
roistaan, vaikka oli niitä sanonut Kleopatran lahjoittamiksi. 

Meedian kuninkaan ja parthialaisen Fraateen välit sit- 
temmin katkesivat. Kertomusten mukaan heidän välillään 
oli syntynyt ensin riita roomalaisilta anastetun saaliin jaosta, 
ja sittemmin meedialaisessa oli herännyt pahoja epäluuloja, 
että kaiken tarkoituksena oli hänen valtansa riistäminen. 
Hän pyysi nyt sanansaattajan välityksellä Antoniusta luok- 
seen luvaten auttaa häntä hänen sodissaan kaikilla sota- 
voimillaan. Antoniuksessa tämä käänne herätti suuria toi- 
veita. Olihan hän parthialaisten lannistamisessa epäonnistu- 
nut vain siksi, että hänellä ei ollut riittävästi ratsuväkeä 
eikä jousimiehiä. Nyt näytti siltä, että hän sai niitä pel- 
kästään täyttämällä toisen pyynnön tarvitsematta hieroa 
niistä sen enempää kauppaa. Siispä hän varustautui toista- 
miseen marssimaan Armenian halki Etu-Aasian sisäosiin, ja 
Arakseen joella hän aikoi liittyä meedialaisiin ja sieltä kä- 
sin aloittaa sodan. 

Näihin aikoihin Octavia tahtoi matkustaa Roomasta An- 
toniuksen luokse, ja Caesar antoi tähän suostumuksensa. 
Useimmat väittävät, että hän ei tätä tehnyt rakkaudesta 
sisareensa, vaan saadakseen tämän loukkaamisesta kunnial- 
lisen aiheen aloittaa sodan Antoniusta vastaan, sillä oli odo- 
tettavissa, että tämä kohtelisi Octaviaa loukkaavasti ja yli- 
mielisesti. Saavuttuaan Ateenaan Octavia sai Antoniukselta 
kirjeen, jossa tämä ilmoitti, että Octavian tuli odottaa häntä 
siellä ja että hän valmistelee sisämaahan tehtävää sota- 
retkeä. Vaikka Octavia tunsi itsensä loukatuksi ja havaitsi 
esitetyn verukkeita, hän kirjoitti kuitenkin vastauksen ja 
kysyi, mihin hänen pitäisi lähettää kaikki se, mitä hänen 
oli määrä toimittaa perille. Hänellä oli näet mukanaan pal- 
jon sotilaiden varusteita, kuormajuhtia ja rahaa sekä lah- 

joja Antoniuksen päälliköille ja ystäville, samoin kaksituhatta 
mitä täydellisimmin varustettua sotilasta Antoniuksen hen- 
kivartiostoon. Tämän on kertonut Antoniuksen ystävä 
Niger, joka osasi puhua Octaviasta kunnioittavin ja kau- 
nein sanoin ja jonka tehtäväksi tämä sitten antoi lähetyk- 
sen saattamisen perille. Kun Kleopatra sai kuulla Octavian 
aikovan saapua hänen kilpailijattarekseen, hän alkoi tulla 
huolestuneeksi. Jos näet tämä nainen, jolla oli jalo luonne 
ja Caesarin mahtiaseman suoma kunnian sädekehä, saisi 
käyttää viehätysvoimaansa kiinnittääkseen Antoniuksen ko- 
konaan itseensä, niin hänen kanssaan olisi mahdotonta kil- 
pailla. Sen vuoksi Kleopatra tekeytyi Antoniukseen rajat- 
tomasti rakastuneeksi ja saadakseen vartalonsa solakaksi 
hän nautti vain kevyitä aterioita. Palava intohimo loimusi 
hänen silmissään, kun Antonius astui hänen luokseen, ja 
kun tämä poistui, niissä oli riutunut ja toivoton ilme. Usein 
hän koetti näyttäytyä myös itkevänä, mutta pyyhki Anto- 
niuksen ilmaantuessa paikalla nopeasti ja salaa kyyneleensä, 
ikään kuin ei olisi tahtonut tämän niitä huomaavan. Näin 
hän käyttäytyi, kun Antonius oli aikeissa marssia Syyriasta 
Meediaan. Samaan aikaan Kleopatran asiaa ajavat imar- 
telijat soimasivat Antoniusta, että hän tylyydellään ja tun- 
nottomuudellaan tuhoaa heikon ja yksin hänelle uhrautu- 
van naisen. Octavia, he selittivät, on vain valtiollisten 
syitten vuoksi veljensä tahdosta sidottu häneen ja tehty hä- 
nen puolisokseen; Kleopatra taas, niin monen alamaisen 
kuningatar, on kaikkien mielestä vain Antoniuksen rakas- 
tajatar; mutta eipä hän tahdokaan karttaa eikä hävetä tätä 
nimeä, kunhan hän vain saa nähdä rakastajansa ja olla 
yhdessä hänen kanssaan; mutta jos tämä häneltä riistetään, 
hän ei enää jaksa elää. Tällaisin puhein Antonius saatiin 
lopuksi niin pehmeäksi ja sulaksi, että hän lähti Kleopat- 
ran kanssa Aleksandriaan, koska pelkäsi tämän muutoin 
tekevän itselleen väkivaltaa. Meedialaisen hän jätti mieles- 

tään toiseksi kertaa, vaikka parthialaisten tiedettiin jou- 
tuneen keskinäisiin riitoihin. Myöhemmin hän kyllä teki 
tämän retken, ja tällöin hän solmi Meedian kuninkaan 
kanssa ystävyysliiton. Samalla hän valitsi erään tämän tyt- 
täristä, vaikka tämä oli vielä aivan pieni, Kleopatran hä- 
nelle synnyttämän poikansa puolisoksi ja kihlasi parin. 
Tältä retkeltään palattuaan hänen katseensa oli jo suun- 
tautunut kansalaissotaan. 

Kun Octavia oli palannut Ateenasta Caesar katsoi häntä 
loukatun ja määräsi hänen ottamaan eron miehestään. Octa- 
via kuitenkin selitti, että hän ei tule jättämään miehensä ko- 
tia, ja pyysi, että jos Caesar ei muista syistä ole päättänyt 
aloittaa sotaa Antoniusta vastaan, niin häntä koskevia asioita 
ei ole etsittävä aiheeksi. Eihän näet olisi edes kaunista kuulla, 
että toinen näistä mahtavista valtiaista syöksisi roomalaiset 
kansalaissotaan naiselle osoittamansa rakkauden ja toinen taas 
naisen mustasukkaisuuden takia. Menettelyllään hän myös 
osoitti, että hän oli sanoillaan tarkoittanut totta. Hän jäi 
asumaan miehensä kotiin niinkuin oli tämänkin siellä ollessa 
asunut ja huolehti hellästi ja auliisti hoidettavinaan olevista 
lapsista, ei vain omistaan, vaan myös Fulvian lapsista. Hän 
otti myös luokseen Antoniuksen ystäviä, jotka saapuivat Roo- 
maan hakemaan valtion virkoja tai toimittamaan muita 
asioita, ja tuki heitä heidän esittäessään toivomuksiaan Cae- 
sarille. Tällä kaikella hän kuitenkin vastoin tahtoaan vahin- 
goitti Antoniusta. Kaikki alkoivat näet vihata tuota miestä, 
joka jätti tällaisen naisen poljettuun asemaan. Uutta vihan 
aihetta antoi hänen Aleksandriassa lapsiaan varten toimeen- 
panemansa maiden jako, mikä tapahtui teatterimaisin, pöyh- 
kein ja roomalaisiin yliolkaisesti suhtautuvin elein. Hän kut- 
sui kansan gymnasioniin, jonne hopeaiselle korokkeelle oli 
sijoituttanut kaksi kultaista tuolia, toisen itselleen ja toisen 
Kleopatralle, ja näiden lisäksi vielä matalammat istuimet hei- 
dän lapsilleen. Sitten hän kuulutti Kleopatran Egyptin, Kyp- 

roksen, Libyan ja Koilee-Syyrian kuningattareksi ja hänen 
hallitsijatoverikseen Caesarionin, jota pidettiin vanhemman 
Caesarin ja Kleopatran poikana, Kleopatra kun oli Caesarin 
Egyptistä poistuttua jäänyt raskaaksi. Sitten hän nimitti 
omat Kleopatran hänelle synnyttämät poikansa kuninkaitten 
kuninkaiksi ja lahjoitti heille valtakuntia. Aleksandros sai 
Armenian ja Meedian ja vielä hän lupasi hänelle Parthian, 
sitten kun hän itse olisi sen valloittanut, ja Ptolemaios sai 
Foinikian, Syyrian ja Kilikian. Toisen pojistaan, Aleksand- 
roksen, hän oli puetuttanut näissä juhlissa esiintymään mee- 
dialaisessa vaatetuksessa ja kuningasturbaani päässä, ja toi- 
sen, Ptolemaioksen, puolisaappaat jalassa, viitta harteilla ja 
lierihattu päässä. Tällaista asua näet käyttivät Aleksanterin 
jälkeen hallinneet kuninkaat, edellistä taas Meedian ja Arme- 
nian hallitsijat. Kun pojat astuivat vanhempiaan tervehti- 
mään, edellistä ympäröi armenialainen ja jälkimmäistä ma- 
kedonialainen henkivartiosto. Kleopatralla oli tässä tilaisuu- 
dessa kuten aina muulloinkin hänen kansan eteen astuessaan 
yllään Isiksen pyhä puku, ja uutena Isiksenä hän aina esiin- 
tyikin. 

Caesar saattoi tämän asian senaatin tietoon ja käytti sitä 
syytöksenä Antoniusta vastaan myös kansankokouksessa. 
Mutta tämä esitti vastasyytöksiä kirjelmissä, joita hän lähetti 
Roomaan. Painavimmat niistä olivat, ensimmäinen, että Cae- 
sar anastettuaan Sisilian Pompeiukselta ei ollut luovuttanut 
siitä osaa hänelle, toinen, että Caesar oli jättänyt palautta- 
matta ne laivat, jotka hän Sisilian sotaa varten oli tälle lai- 
nannut, kolmas, että Caesar riistettyään virkatoveriltaan 
Lepidukselta tämän aseman ja arvon pidätti hänen sotajouk- 
konsa, maansa ja tulonsa itselleen, ja näiden kaikkien lisäksi, 
että hän oli jakanut melkein koko Italian omille sotilailleen 
antamatta Antoniuksen sotilaille maatilkkuakaan. Näihin 
syytöksiin Caesar vastasi: Lepiduksen hän oli erottanut vi- 
rasta hänen mielivaltaisuutensa tähden; sen, mitä hän on 

sodassa voittanut, hän jakaa Antoniuksen kanssa, jos tämä 
puolestaan jakaa Armenian hänen kanssaan; Antoniuksen 
sotilaille ei kuulu osuutta Italiasta, koska heidän alueekseen 
on määrätty Meedia ja Parthia, jotka he imperaattorinsa joh- 
dolla urhoollisesti taisteltuaan ovat liittäneet Rooman valta- 
kuntaan. 

Antonius sai kuulla nämä vastaväitteet Armeniassa, jossa 
hän tähän aikaan oleskeli. Tällöin hän heti käski Canidiuk- 
sen marssia kaksitoista legioonaa mukanaan Välimeren ran- 
nikolle, noudatti Kleopatran luokseen ja läksi Efesokseen. 
Joka taholta kokoontui tänne hänen laivastonsa, johon 
kuorma-alusten ja Kleopatran luovuttamat kaksisataa laivaa 
mukaan luettuina kuului kahdeksansataa alusta. Kleopatra 
myös hankki sotakassaan kaksituhatta talenttia ja koko sota- 
joukon muonan. Domitiuksen ja monen muun neuvosta An- 
tonius kehoitti Kleopatraa palaamaan Egyptiin ja odotta- 
maan siellä sodan tulosta, mutta Kleopatra, peläten Octavian 
uudestaan saavan sovinnon aikaan, sai suurin lahjuksin Cani- 
diuksen toimimaan Antoniuksen päätöksen muuttamiseksi. 
Tämä selitti Kleopatran pyynnöstä Antoniukselle, ettei ole 
oikein jättää pois tältä retkeltä naista, joka on antanut niin 
paljon apua sodan käymiseen, ja ettei myöskään ole viisasta 
tällä tavalla vähentää rohkeutta egyptiläisiltä, jotka muodos- 
tavat suuren osan laivastosta. Sitä paitsi Kleopatra on älynsä 
puolesta kenen tahansa liittolaiskuninkaan vertainen, sillä 
onhan hän niin kauan hallinnut suurta kuningaskuntaa ja 
niin pitkän ajan kuluessa hänen johdollaan saanut perehty- 
mystä suurpolitiikan alalla. Tämän perustelun kuultuaan 
Antonius myöntyi — oli näet kohtalon kirjoissa määrätty, 
että maailmanvaltius oli siirtyvä Caesarin käsiin. Kun sota- 
voimat olivat koossa, ohjattiin kulku Samokseen, jossa an- 
tauduttiin ilon ja riemun valtaan. Kaikki kuninkaat, ruhti- 
naat ja vasalliruhtinaat ja kaikki Syyrian, Asovan meren, 
Armenian ja Illyrian välillä olevat kansat olivat saaneet mää- 

räyksen koota ja hankkia sotatarvikkeita, ja samoin olivat 
kaikki näyttelijät saaneet käskyn saapua Samokseen. Tällä 
saarella kaikui samaan aikaan, jolloin melkein kaikki sen 
ulkopuolella olevat maat päästivät valituksia ja huokauksia, 
päivät pääksytysten huilujen ja harppujen soitto. Kansa täytti 
teatterit tungokseen asti ja kuorot kävivät kilpailemaan kes- 
kenään. Täällä pidettiin uhritoimituksia, joita varten jokai- 
nen kaupunki oli lähettänyt eläimen, ja kuninkaat kestitsivät 
kilpaa toisiaan ja jakelivat toisilleen lahjoja. Eipä ollut siis 
ihme, että kaikki tekivät kysymyksen: Millaiset kemut he 
voiton saatuaan järjestävätkään, kun he jo sotaan varustau- 
tumista juhlivat näin ylellisesti? 

Tarpeeksi juhlittuaan ja määrättyään näyttelijäinsä asuin- 
paikaksi Prienen kaupungin Antonius purjehti Ateenaan, 
jossa taas kulutti aikansa huvituksissa ja teatterinäytännöissä. 
Kateellisena Octavialle, jota ateenalaiset rakastivat ja jolle 
he hänen kaupungissa oleskellessaan olivat ilmaisseet kunnioi- 
tuksensa, Kleopatra koetti saavuttaa lahjoituksillaan kansan 
suosion. Ateenan kansankokous päättikin ilmaista hänelle 
kunnioituksensa, ja lähetystö tuli hänen asuntoonsa ilmoitta- 
maan päätöksestä. Tässä lähetystössä esiintyi Ateenan kan- 
salaisena myös Antonius, ja hän piti tilaisuudessa kaupungin 
puolesta puheen. Roomaan hän sitä vastoin lähetti asiamie- 
hiään, jotka karkottivat Octavian hänen talostaan. Lähties- 
sään tämän kerrotaan ottaneen mukaansa Antoniuksen kaikki 
lapset Fulvian vanhinta poikaa lukuun ottamatta, tämä kun 
oli isänsä luona, ja itkien valittaneen, että hän sittenkin joutui 
olemaan yhtenä sodan syynä. Mutta roomalaiset eivät sur- 
kutelleet häntä, vaan Antoniusta. Näin tekivät varsinkin ne, 
jotka olivat nähneet Kleopatran. He tiesivät näet sanoa, 
ettei tämä viehkeydessä ja kukkeudessa voittanut Octaviaa. 

Kuultuaan Antoniuksen nopeista ja valtavista varusteluista 
Caesar tuli levottomaksi, sillä hän pelkäsi, että hänen oli 
pakko vielä sinä kesänä ryhtyä sotaan. Sodan käymiseen 

hänen varustelunsa olivat vielä puutteelliset, ja lisäksi kan- 
sassa oli kuohuntaa sotaverojen takia. Kaikkien kansalaisten 
tuli näet suorittaa verona neljäsosa tuloistaan ja vapautettu- 
jen orjien kahdeksasosa koko omaisuudestaan. Määräyksestä 
oli seurauksena ankara Caesarin sadattelu ja levottomuuksien 
puhkeaminen koko Italiassa. Tämän takia Antoniuksen kat- 
sotaankin tehneen suurimman virheensä siinä, että hän lyk- 
käsi sodan aloittamisen. Näin hän antoi Caesarille aikaa 
varustautua, ja ihmisten mieletkin rupesivat sillä välin rau- 
hoittumaan. Sillä niin kauan kuin veroja perittiin, maksajat 
olivat kuohuksissaan, mutta kun periminen oli toimitettu ja 
määrät maksettu, kaikki oli taas entisellään. Tähän aikaan 
Caesarin luokse saapuivat Antoniuksen ystävät entiset kon- 
sulit Titius ja Plancus. Kleopatra oli alkanut kohdella heitä 
loukkaavasti, koska he kaikkein pontevimmin olivat vastusta- 
neet hänen osallistumistaan sotaretkeen. Paettuaan Caesarin 
luokse he ilmaisivat tälle Antoniuksen testamentin säädökset, 
joista he olivat tietoisia. Kun Caesar vaati Vestan neitsyitä 
luovuttamaan testamentin, se kun oli heidän säilytettävänään, 
he kieltäytyivät sitä antamasta, mutta kehoittivat häntä tule- 
maan sen itse ottamaan, jos hän sen kerran tahtoi haltuunsa 
saada. Tämä menetteli neuvon mukaan, luki testamentin en- 
sin yksin kotonaan läpi pannen reunamerkintöjä niihin koh- 
tiin, jotka antoivat aihetta huomautusten tekemiseen, ja esitti 
sen sitten senaatissa, jonka hän tätä asiaa varten kutsui ko- 
koon. Senaattorien enemmistöstä asia tuntui epämiellyttä- 
vältä. Oli näet luonnotonta ja ennenkuulumatonta, että joku 
vedettiin jo nyt tilille siitä, mitä hän vasta kuolemansa jäl- 
keen oli määrännyt suoritettavaksi. Ennen kaikkea hänen 
määräystään hänen hautajaisistaan Caesar piti raskauttavana 
asiana. Testamentissa sanottiin, että hänen ruumiinsa, vaikka 
hän sattuisi kuolemaan Roomassakin, oli lähetettävä Aleksan- 
driaan Kleopatralle, sitten kun se juhlasaattueessa oli kulje- 
tettu forumin halki. Calvisius, joka oli Caesarin ystävä, esitti 

uusia syytöksiä, jotka koskivat Antoniuksen suhdetta Kleo- 
patraan: Antonius oli lahjoittanut Kleopatralle Pergamonin 
kirjaston, jossa oli ollut kaksisataatuhatta teosta; hän oli 
kerran pidoissa jonkin vedonlyönnin perusteella noussut pai- 
kaltaan ja ruvennut useiden henkilöiden läsnäollessa hiero- 
maan Kleopatran jalkoja; hän oli sallinut Efesoksen asuk- 
kaiden, vaikka hän itse oli paikalla, tervehtiä Kleopatraa 
valtiattarena; toimiessaan tuomarina kuninkaita ja ruhtinaita 
koskevissa asioissa hän oli usein istunnon aikana ottanut vas- 
taan ja lukenut Kleopatran lähettämiä kristalli- ja marmori- 
tauluihin kirjoitettuja rakkauskirjeitä. Ja Furnius, suurta. 
kunnioitusta nauttiva mies ja etevä kaunopuhuja, kertoi, että 
kun Antonius kerran torilla istuessaan näki Kleopatraa kan- 
nettavan kantotuolissa sen poikki, hän nousi paikaltaan, otti 
kiinni kantotuolista ja rupesi näin seuraamaan Kleopatraa. 
Näistä jutuista useimmat näyttää kuitenkin Calvisius sepittä- 
neen. 

Antoniuksen ystävät puolestaan kulkivat ympäri Roomaa 
vetoamassa hänen puolestaan kansaan, ja erään Geminiuksen 
he lähettivät keskuudestaan Antoniukselle esittämään, että 
tämä ei missään tapauksessa saisi sallia asioiden kehittyä niin 
pitkälle, että hänet erotettaisiin virasta ja julistettaisiin Roo- 
man kansan viholliseksi. Geminius purjehti Kreikkaan, mutta 
täällä Kleopatra, joka epäili häntä Octavian kätyriksi, louk- 
kasi häntä sijoittamalla hänet pidoissa alempiarvoisille pai- 
koille ja pitämällä häntä aina pilkkansa kohteena. Geminius 
nieli kuitenkin tyynesti kaikki loukkaukset, sillä hän odotti 
tilaisuutta saada tavata Antoniusta kahden kesken. Saatuaan 
kerran pitopöydässä kehoituksen suoraan sanoa, mitä varten 
hän oli tullut, hän vastasi, että muista asioista hänen piti pu- 
hua selvänä, mutta yhden asian hän aina käsittää sekä sel- 
vänä että humalaisena, nimittäin sen, että kaikki käy hyvin, 
jos vain Kleopatra palaa Egyptiin. Tästä Antonius tulistui, 
ja Kleopatra sanoi: »Teit viisaasti, Geminius, kun ilmaisit ki- 

duttamatta totuuden.» Muutamien päivien kuluttua Geminius 
lähti salaa heidän luotaan ja matkusti Roomaan. Monet 
muutkin Antoniuksen ystävät, mm. Marcus Silanus ja histo- 
rioitsija Dellius pakenivat sinne, sillä he eivät voineet sietää 
Kleopatran imartelijoiden säädytöntä leikinlaskua ja irstailua. 
Jälkimmäinen näistä sanoi lisäksi pelänneensä Kleopatran 
väijyvän hänen henkeään, minkä asian lääkäri Glaukos oli 
hänelle ilmaissut. Kleopatran vihan kohteeksi hän oli joutu- 
nut sanomalla pidoissa, että täällä tarjoillaan selvää etikkaa, 
kun taas Roomassa Sarmentuskin juo falernolaista viiniä. 
Tämä Sarmentus oli Caesarin lemmikkipoika, deliciae, kuten 
roomalaiset sellaista nimittävät. 

Kun Caesar oli suorittanut varustelunsa loppuun, kansan- 
kokous päätti hänen ehdotuksestaan julistaa sodan Antoniusta 
vastaan ja erottaa tämän virastaan, koska hän oli jättänyt 
sen naisen käsiin Caesar oli vielä sivumennen maininnut, 
ettei Antonius taikajuomien takia ole enää oma herransa ja 
että heidän molempien vihollisia ovat eunukki Mardion ja 
Potheinos, Kleopatran tukankähertäjä Eiras sekä Kharmion, 
jotka pääasiallisesti pitivät hallitusvaltaa käsissään. Tämän 
sodan edellä kerrotaan tapahtuneen seuraavat enteet: Adrian 
meren rannalla oleva Antoniuksen perustama Pisauran kau- 
punki vajosi maanvieremästä syntyneeseen kuiluun; Alban 
kaupungin luona olevista Antoniuksen kuvapatsaista tippui 
yhdestä usean päivän aikana hikeä, ja kun se kuivattiin, ilmiö 
uusiintui; Antoniuksen ollessa Patraissa salama sytytti sikä- 
läisen Herakleen temppelin palamaan; myrskytuulet pyyhkäi- 
sivät Ateenassa » Jättiläisten taistelu»-nimisestä kuvaryhmästä 
Dionysoksen patsaan ja paiskasivat sen teatteriin. Antonius- 
han piti itseään, kuten olemme maininneet, syntyperänsä pe- 
rusteella Herakleen ja elämäntapojensa perusteella Dionysok- 
sen sukulaisena, ja hän sanoikin itseään Uudeksi Dionysok- 
seksi. Sama myrsky Ateenassa raivotessaan koetteli kaupun- 
gin monia kuvapatsaita, mutta kaasi näistä vain Eumeneen 

ja Attaloksen patsaat, joiden jalustoissa oli Antoniuksen 
omistuskirjoitus. Kleopatran komentolaivassa, jonka nimi 
oli Antonias, nähtiin paha enne: pääskyset tekivät sen peträ- 
keulan alle pesänsä; tuli sitten toisia pääskysiä, ja nämä kar- 
kottivat entiset ja tappoivat pesässä olevat poikaset. 

Taistelun alkaessa Antoniuksella oli kokonaista viisisataa 
sotalaivaa, ja näistä monet olivat upeasti ja pöyhkeästi koris- 
tettuja kahdeksan- ja kymmensoutuja. Maasotajoukossa 
oli satatuhatta jalka- ja kaksikymmentäkaksituhatta ratsu- 
miestä. Rooman vasallikuninkaista olivat hänen puolellaan 
Libyan kuningas Bokkus, Ylä-Kilikian kuningas Tarkonde- 
mos, Kappadokian kuningas Arkhelaos, Paflagonian kuningas 
Filadelfos, Kommagenen kuningas Mithridates ja Traakian 
kuningas Sadalas. Nämä ottivat henkilökohtaisesti osaa sota- 
retkeen. Joukkoja olivat lähettäneet Pontoksen kuningas Po- 
lemon, Arabian kuningas Malkhos, Juudean kuningas Hero- 
des, Lykaonian ja Galatian kuningas Amyntas, ja myös Per- 
sian kuningas oli lähettänyt apujoukon. Caesarilla oli An- 
toniusta vastaan asetettavaksi kaksisataaviisikymmentä sota- 
laivaa, kahdeksankymmentätuhatta jalkamiestä ja lukumää- 
rältään yhtä suuri ratsuväki, kuin oli vihollisella. Antoniuk- 
sen valtapiiri ulottui Eufratista ja Armeniasta Joonian 
mereen ja Illyriaan, Caesarin Illyriasta Atlantin valtamereen 
ja täältä Tyrrhenan ja Sisilian mereen. Afrikasta kuului 
Italiaa, Galliaa ja Espanjaa vastapäätä oleva alue Herakleen 
patsaille (Gibraltarin salmeen) asti Caesarin, Kyrenestä Etio- 
piaan asti Antoniuksen valtapiiriin. 

Vaikka Antonius oli vihollistaan maa-armeijan puolesta 
huomattavasti voimakkaampi, hän päätti Kleopatran tah- 
dosta pyrkiä ratkaisuun laivastolla. Näin suuressa määrin 
hän antautui naisen johdettavaksi, vaikka tiesi laivojen pääl- 
liköiden kunnollisen merimiesaineksen puutteessa haalineen 
laivamiehiksi jo ennestään tyhjiin imetystä Kreikasta kulku- 
reita, aasinajajia, maatyöläisiä ja poikasia. Näinkään he eivät 

olleet saaneet riittävästi väkeä kokoon, minkä tähden useim- 
mat laivat puutteellisesti miehitettyinä liikkuivat avuttomasti. 
Mutta toisenlainen oli Caesarin Tarentumissa ja Brundisiu- 
missa oleva laivasto. Sen alukset eivät herättäneet ihmette- 
lyä korkeudellaan ja komeudellaan, mutta ne olivat kevyt- 
kulkuisia, nopeita ja täydellisesti miehitettyjä. Caesar lähetti 
nyt Antoniukselle kehoituksen, että tämä aikaa tuhlaamatta 
lähtisi joukkoineen häntä vastaan. Itse hän lupasi jättää 
hänen Jaivastolleen ankkuroimispaikat ja satamat ja pysytellä 
hänen jalkaväkensä edestä hevosen juoksumatkan päässä, 
kunnes hän on rauhassa noussut maihin ja leiriytynyt. Tä- 
hän kerskailuun Antonius puolestaan vastasi samalla mitalla. 
Hän kehoitti Caesaria, vaikka hän oli tätä vanhempi, kaksin- 
taisteluun kanssaan, mutta lisäsi, että jos tätä jänistää ja asia 
joutuu heidän joukkojensa ratkaistavaksi, hän toivoo tapaa- 
vansa tämän Farsaloksessa kuten Caesar ja Pompeiuskin oli- 
vat siellä aikoinaan toisensa kohdanneet. 

Kun Antoniuksen laivasto oli ankkurissa Actiumin niemen 
edustalla niillä kohdin, missä nykyään sijaitsee Nikopoliin 
kaupunki, Caesar purjehti vihollisten huomaamatta Joonian 
meren yli ja miehitti Epeiroksesta paikan, jonka nimi on To- 
ryne (== liemikauha). Kun Antoniuksen päälliköt tulivat 
tästä levottomiksi, koska heidän jalkaväkensä ei ollut vielä 
saapunut perille, Kleopatra koettaen pistää asian leikiksi sa- 
noi: »Mitä me siitä säikähdämme, jos Caesar on liemikau- 
hassa.» 

Seuraavan päivän sarastaessa viholliset ilmaantuivat näky- 
viin. Koska Antonius pelkäsi heidän anastavan häneltä ne 
laivat, jotka vielä olivat kansitaistelijoita vailla, hän asetti 
vihollista hämätäkseen soutajat aseistettuina kannelle ja sijoi- 
tutti airot laivan molemmille sivuille soutuasentoon. Näin 
hän, ikään kuin laivat olisivat olleet soutu- ja taisteluval- 
miina, oli Actiumin lahden edustalla vihollista vastassa. Itse 
asiassa Caesar antoikin tällä sotajuonella pettää itsensä ja 

purjehti pois. Antonius näyttää estäneen vihollisilta myös 
veden saannin tukkimalla jonkinlaisilla neuvokkaasti teh- 
dyillä patolaitteilla virtojen lähteet; muualla ympäristössä 
oli näet vettä vain vähän ja sekin huonoa. Hän teki myös 
Domitiukselle Kleopatran vastustuksesta huolimatta jalon 
työn. Kun näet tämä kuumeeseen sairastuneena oli pienellä 
veneellä paennut Caesarin luo, Antonius lähetti, vaikkakin 
teko pahoitti hänen mieltään, kaikki hänen tavaransa, ystä- 
vänsä ja palvelijansa hänen perästään. Heti perille päästyään 
Domitius kuoli, joten paosta tuli tavallaan vain hänen us- 
kottomuutensa ja petollisuutensa ilmaisu. Myös kuninkaat 
Amyntas ja Deiotaros pakenivat Caesarin luokse. Vihdoin 
Antoniuksen oli jälleen pakko ajatella jalkaväen merkitystä, 
sillä hänen laivastonsa oli jokaisessa tehtävässään epäonnis- 
tunut ja liikkeissään myöhästynyt. Canidiuskin oli tässä 
vaarallisessa tilanteessa muuttanut mieltään. Hän ehdotti 
nyt, että Kleopatra oli lähetettävä takaisin ja että sotajoukko 
oli vedettävä Traakiaan tai Makedoniaan, missä oli maalla 
etsittävä ratkaisua, varsinkin kun getalaisten kuningas Diko- 
mes oli luvannut tulla sinne avuksi suuri sotajoukko mu- 
kanaan. Eihän ollut suinkaan häpeällistä, hän jatkoi, jos he 
luovuttavat meren Sisilian sodassa oivallista koulutusta saa- 
neelle Caesarille, mutta on anteeksiantamatonta, jos Anto- 
nius, joka on maasotaan mitä parhaimmin perehtynyt, laimin- 
lyö niin monen iskuvoimaisen ja hyvin aseistetun legioonan 
käyttämisen ja hajoittaa ja tuhlaa voimansa laivastoon. Lo- 
puksi kuitenkin voitti Kleopatran kanta, että sota oli rat- 
kaistava merellä. Mutta tämä ajatteli nyt jo vain pakoaan 
ja teki laskelmia, ei suinkaan siitä, missä voitto olisi parhai- 
ten saatavissa, vaan mistä hän lopullisen tuhon tullessa voisi 
parhaiten paeta. Maajoukon leiripaikalta kulki rinnakkain 
kaksi muuria rannikolle laivojen ankkuroimispaikan koh- 
dalle, ja Antoniuksella oli tapana mitään epäilemättä kul- 
kea näiden muurien välillä. Kun muuan orja kerran sanoi 

Caesarille, että Antonius voidaan helposti siepata kiinni hä- 
nen kulkiessaan muurien välillä, Caesar lähetti miehiä häntä 
väijymään. Mutta koska nämä syöksyivät piilopaikastaan 
esiin hetkeä liian aikaisin, he saivat käsiinsä vain Antoniuk- 
sen edellä kulkeneen miehen, jota vastoin Antonius itse viime 
tingassa ehti päästä pakoon. 

Kun oli päätetty ryhtyä meritaisteluun, Antonius kuutta- 
kymmentä alusta lukuun ottamatta poltatti kaikki egypti- 
läiset laivat ja sijoitti parhaimpiin ja suurimpiin laivoihinsa 
kolmisouduista kymmensoutuihin = asti kaksikymmentätu- 
hatta raskasaseista ja kaksituhatta jousimiestä. Tällöin ker- 
rotaan Antoniuksen palveluksessa moneen taisteluun osallistu- 
neen karaistuneen kenturian päällikön kyyneleet silmissä sa- 
noneen hänelle hänen kulkiessaan rivejä tarkastamassa: 
»Onko luottamuksesi, imperaattori, näihin haavoihin ja tä- 
hän miekkaan jo kadonnut, koska panet toivosi kehnoihin 
lautoihin? Tapelkoot merellä egyptiläiset ja foinikialaiset, 
mutta meille anna maa, jolla seisten olemme tottuneet taiste- 
lussa joko itse kaatumaan tai viholliset voittamaan.» Anto- 
nius ei vastannut tähän mitään, mutta kätensä viittauksella 
ja ilmeellään hän tahtoi ohi kulkiessaan rohkaista miestä, 
vaikka hänen omakin voiton uskonsa alkoi jo olla heikko. 
Hän näet antoi perämiehille määräyksen näiden aikoessa jät- 
tää purjeet maihin heittää ne mukaan laivoihin, koska yksi- 
kään vihollinen, kuten hänen sanansa kuuluivat, ei saanut 
paeten pelastua. 

Taistelua ei kuitenkaan syntynyt tämän päivän eikä kol- 
men seuraavankaan aikana, sillä ankara myrsky raivosi me- 
rellä. Mutta viidentenä päivänä oli tyventä ja meri sileä, ja 
silloin käytiin yhteenottoon. Antoniuksen laivaston oikea 
sivusta oli Antoniuksen ja Publicolan, vasen Caeliuksen ja 
keskusta Marcus Octaviuksen ja Marcus Instetuksen komen- 
nossa. Caesar oli antanut laivastonsa vasemman sivustan 
päällikkyyden Agrippalle ja ottanut oikean omaan komen- 

toonsa. Antoniuksen maasotajoukko päällikkönään Canidius 
ja Caesarin päällikkönään Taurus seisoivat rintamana ranni- 
kolla taisteluun käymättä. Ennen taistelua päälliköt tarkasti- 
vat joukkonsa, jolloin Antonius kulkien soutuveneellä laivasta 
laivaan kehoitti taistelijoitaan seisomaan tanakasti paikoil- 
laan ja ottelemaan kuin maalla, hänen laivansa kun olivat 
jykeviä, ja perämiehiä hän kehoitti pitämään laivat paikoil- 
laan kuin ankkuroituina, varomaan salmen suussa olevia han- 
kalia vesiä ja olemaan järkkymättöminä vihollisten törmätessä 
niitä vastaan. Oli vielä hämärä, kun Caesar läksi teltastaan 
laivastoaan tarkastamaan. Matkalla ollessaan hänen kerro- 
taan tavanneen aasia ajavan miehen. Caesarin kysyttyä hänen 
nimeään hän vastasi että hänen nimensä oli Eutykhos (= On- 
nen suosikki) ja hänen aasinsa nimi Nikon (= Voittoisa). 
Caesar pystytti sittemmin tälle kohtauspaikalle voittonsa 
merkin, samoin miehen ja aasin patsaan. Ollessaan laivoja 
veneestä tarkastamassa hän siirryttyään oikealle sivustalle 
hämmästyi, kun näki vihollisten laivojen olevan liikkumatto- 
mina salmen suussa. Ne näyttivät hänestä olevan ankku- 
rissa, ja jääden pitkäksi aikaa tähän uskoon hän pidätti omat 
laivansa noin kahdeksan stadionin päässä vihollisista. Mutta 
noin kahdentoista aikaan merituulen jo puhaltaessa Antoniuk- 
sen laivamiehet kyllästyneinä viivyttelyyn ja pitäen omia 
korkeita ja suuria laivojaan voittamattomina panivat vasem- 
man sivustan liikkeelle. Iloissaan tästä näystä Caesar antoi 
oikean sivustansa huovata saadakseen vastustajansa ahtaasta 
salmesta kauemmas meren selälle, missä hän voisi keveästi 
liikkuvilla aluksillaan käydä saartamaan ja tuhoamaan sen 
raskaita ja puutteellisen miehistön takia hitaasti liikkuvia 
laivoja. 

Kohta olivat laivat taistelussa, mutta ne eivät juuri käyt- 
täneet puskureita eivätkä iskeneet vuotoja vastustajiensa lai- 
voihin. Antoniuksen alukset eivät näet raskautensa vuoksi 
saaneet tarpeeksi vauhtia, jotta puskurien iskut olisivat ol- 

leet tehokkaita, ja Caesarin laivat taas kammoivat törmätä 
vastustajiensa alusten tukevia ja teräviä vaskisia keuloja, jopa 
niiden sivustojakin vastaan, sillä nämä oli vahvistettu suu- 
rin rautapultein toisiinsa kiinnitetyillä hirsillä, niin että ne 
helposti torjuivat hyökkäävien laivojen puskurien iskut. 
Taistelu muodostui näin ollen maataistelun tai pikemminkin 
muuria vastaan tehtävän rynnäkön kaltaiseksi. Yhden An- 
toniuksen laivan kimpussa oli aina kolme tai neljä Caesarin 
laivaa, joiden taistelijat kilpi suojanaan ahdistivat sitä kei- 
häillä, kekseillä ja palavilla nuolilla. Antoniuksen miehet 
taas lennättivät laivojensa puisista torneista heittokoneilla 
ammuksiaan. Kun Agrippa sitten saartaakseen vastassaan 
olevat vihollisen laivat levitti vasenta sivustaansa ja Pub- 
licola saarrostuksen välttääkseen teki saman liikkeen, tämän 
sivustan ja keskustan väliin jäi aukkoja, minkä johdosta 
keskusta joutui hämmennyksen vallassa ottelemaan Arrun- 
tiuksen komentamien vastustajiensa kanssa. Vielä pysyi 
taistelu kuitenkin ratkaisemattomana ja tasaväkisenä, mutta 
silloin Kleopatran kuusikymmentä laivaa, jotka oli sijoitettu 
rintamassa olevien suurten alusten taakse, nostivat äkkiä 
kaikkien nähden purjeensa ja lähtivät taistelevien rivien 
välitse pakoon. Tällainen pujottautuminen herätti omissa 
joukoissa tyrmistystä, ja viholliset katselivat ihmeissään, kun 
laivat suuntanaan Peloponnesos kyntivät merta. Tällöin 
ilmeni mitä selvimmin, että Antoniuksen toimintaa eivät oh- 
janneet päällikön eivätkä miehen ajatukset eivätkä edes yli- 
päänsä hänen omansa. Joku on leikillisesti sanonut, että 
rakastuneen sielu asuu toisen ruumiissa, ja siltä näyttää: 
nainen vei mukanaan Antoniusta, ikäänkuin tämä olisi 
ollut hänen ruumiinsa jäsen ja pakotettu täyttämään jokai- 
sen hänen ajatuksensa. Tuskin hän oli nähnyt Kleopatran 
aluksen olevan liikkeellä, kun hän kaikki unohtaen ja kaikki 
hänen puolestaan taistelevat ja henkensä uhraavat miehet 
kavaltaen ja pulaan jättäen kiipesi mukanaan vain syyria- 

lainen Aleksas ja Skellios viisisoutuun ja seurasi naista, joka 
oli hänet kuilun partaalle saattanut sekä lopuksi sinne vielä 
oli hänet kokonaan syöksevä. 

Nähtyään Antoniuksen häntä seuraavan aluksen anta- 
man merkin Kleopatra pysähdytti omansa. Paikalle saa- 
vuttuaan Antonius otettiin laivaan, mutta Kleopatraa hän 
ei saanut tavata, eikä tämä myöskään tullut tapaamaan 
häntä. Siirryttyään keulaan Antonius jäi sinne pää molem- 
pien käsien varassa yksin ääneti istumaan. Tänä aikana 
ilmaantui näkyviin Caesarin takaa-ajoon lähettämiä libur- 
nilaisia laivoja. Antonius antoi käskyn kääntää laivan näitä 
vastaan, ja hän sai takaa-ajajat yhtä lukuun ottamatta kään- 
tämään purjeensa. Tämän kannella lakonialainen Eury- 
kles uhkaili hillittömästi ja tähtäili keihäällään, niin kuin 
olisi aikonut singota sen Antoniusta kohti. Tämä astui sil- 
loin etukeulaan ja huusi: »Kuka olet sinä, joka vainoat 
Antoniusta.» »Minä olen», huusi mies, »Eurykles, Lakhareen 
poika. Caesarin onnen jumalattaren nimessä minä kostan 
isäni kuoleman.» Antonius oli näet tuominnut Lakhareen 
merirosvouksesta kuolemaan ja panettanut päätöksen mes- 
taamalla täytäntöön. Eurykles luopui kuitenkin Antoniuk- 
sen laivaa ahdistamasta ja kääntyi toista komentajalaivaa 
— näitä oli näet kaksi — vastaan, lävisti sen puskurilla 
niin, että se kääntyi poikittain hänen eteensä, ja valloitti 
sen. Hän valloitti vielä toisenkin pakenevista laivoista, ja 
siinä oli kalliita pöytäkalustoja. Eurykleen paikalta pois- 
tuttua Antonius istuutui entiseen asentoonsa ja vietti näin 
äänettömänä ja yksinänsä etukeulassa kolme päivää. Mutta 
sitten hän joko raivoissaan Kleopatralle tai tätä häveten 
käski laivan laskea Tainaroniin. Täällä eräät uskotut nai- 
set saivat heidät vihdoin puhelemaan keskenään, jopa sit- 
ten käymään yhteiseen pöytään ja yhdessä nukkumaan. 
Tänne alkoi myös saapua tappion jälkeen pakoon päässeitä 
kuormalaivoja, samoin muutamia heidän pelastumaan pääs- 

seitä ystäviään. Nämä kertoivat, että laivasto oli mene- 
tetty, mutta että maasotajoukko vielä lienee koossa. Anto- 
nius lähetti tällöin sanansaattajan Canidiukselle ilmoitta- 
maan, että tämän piti mitä pikimmin tuoda joukot Make- 
donian kautta Vähään Aasiaan. Tainaronista hän päätti 
ensi tilassa lähteä Afrikkaan. Ennen lähtöään hän lahjoitti 
ystävilleen erään kuormalaivan, jossa oli paljon rahaa ja 
kallisarvoisia kuningattaren hopea- ja kulta-astioita. Hän 
kehoitti ystäviään jakamaan tavarat ja pitämään huolta 
omasta pelastuksestaan. Kun nämä kieltätyivät lahjaa vas- 
taan ottamasta ja murheissaan itkivät, Antonius rohkaisi 
heitä toivoa herättävin ja ystävällisin sanoin ja toisti 
kehoituksensa. Eron hetkellä hän vielä jätti heidän vietä- 
väkseen Korintissa hänen asioitaan hoitavalle Theofilokselle 
kirjeen, jossa hän pyysi tätä hankkimaan näille kirjeentuo- 
jille piilo- ja turvapaikan, kunnes he voivat saada Caesa- 
rilta armahduksen. Tämä Theofilos oli Antoniuksen suurta 
luottamusta nauttineen, mutta sittemmin ensimmäisenä Cae- 
sarin puolelle siirtyneen ja myöhemmin Korinttiin asumaan 
asettuneen vapautetun orjan Hipparkhoksen isä. 

Näin siis Antoniuksen kävi. Actiumissa hänen laivastonsa, 
vaikkakin korkea edestäpäin lyövä aallokko mitä haitalli- 
simmin vaikeutti sen liikkeitä, teki vielä kauan aikaa vasta- 
rintaa, eikä se myöhään iltapäivälläkään ollut luopunut 
taistelusta. Sen tappiot kuolleina eivät olleet täyttä viittä- 
tuhatta miestä, mutta vastustajalleen se oli menettänyt kolme- 
sataa laivaa, kuten Caesar itse mainitsee. Muutoin vain har- 
vat saivat tietää Antoniuksen paenneen, ja näidenkin mie- 
lestä asia aluksi näytti aivan uskomattomalta. Kuinka hän, 
kun hänellä oli yhdeksäntoista täysin taistelukuntoista legioo- 
naa ja kaksitoistatuhatta ratsumiestä, kun hän niin usein oli 
nähnyt onnen siirtyvän puolelta toiselle ja oli niin useissa 
vaiheikkaissa taisteluissa ja sodissa karaistunut, olisi voinut 
jättää kaikki ja lähteä pakoon? Sotamiehet yhä kaipasivat 

häntä ja odottivat hänen jostakin äkkiä taas ilmaantuvan. 
Kun hänen pakonsa jo oli aivan varma, he vieläkin osoittivat 
uskollisuutta ja luonteen lujuutta. Seitsemän päivää he näin 
pysyivät koossa ja ummistivat korvansa Caesarin lähettämien 
asiamiesten houkutuksille, mutta kun heidän päällikkönsä 
Canidius sitten yöllä pakeni ja jätti leirin oman onnensa no- 
jaan, he vihdoin pulaan joutuneina ja päällikköjensä pettä- 
minä antautuivat voittajalle. Tämän jälkeen Caesar purjehti 
Ateenaan. Sovittuaan kreikkalaisten kanssa hän jakoi sota- 
joukoilta liikenevän viljan kaupungeille. Nämä olivatkin 
hyvin vaikeassa asemassa, sillä ne olivat menettäneet raha- 
varansa, orjansa ja juhtansa. Isoisäni isä Nikarkhos kertoi, 
että kaikki hänen kotikaupunkinsa kansalaiset oli pakotettu 
piiskaniskuin hoputettuina kantamaan selässään määrätyn 
Antikyran kaupungin tienoille. Kun he olivat yhden kanta- 
muksen jo vieneet ja toista heille taas mitattua määrää juuri 
selkäänsä heittämässä, saapui ilmoitus, että Antonius oli tul- 
lut lyödyksi. Tällöin oli kaupunki päässyt rasituksestaan, 
sillä Antoniuksen asiamiehet ja apurit olivat heti paenneet. 
Viljan asukkaat olivat sitten jakaneet keskenään. 
Saavuttuaan Afrikkaan Antonius nousi maihin Paraitonio- 
nin kaupungissa ja lähetti sieltä Kleopatran edeltä Egyptiin. 
Itse hän jäi keräämään ajatuksiaan vain kahden ystävänsä, 
kreikkalaisen puhujan Aristokrateen ja roomalaisen Luciliuk- 
sen, seurassa. Siellä täällä harhaillessaan hän tunsi elämänsä 
kurjan autioksi. Luciliuksesta olemme toisessa yhteydessä 
(Brutuksen elämäkerrassa) kertoneet, että hän Filippoissa 
auttaakseen Brutuksen pääsemään pakoon antautui itse takaa- 
ajajille Brutuksena. Antonius jätti hänet kuitenkin henkiin, 
ja tästä kiitollisena hän pysyi tälle tämän viimeiseen het- 
keen saakka horjumattomasti uskollisena. Kun sitten Anto- 
niuksen Afrikassakin olevien joukkojen päällikkö oli mennyt 
hänelle uskottuine miehineen voittajan puolelle, Antonius 

koetti surmata itsensä, mutta hänen ystävänsä estivät hänet 
siitä. Hän läksi nyt Aleksandriaan, jossa tapasi Kleopatran 
valmistelemassa uskomattoman rohkeaa ja suurenmoista yri- 
tystä. Hän tahtoi näet vedättää iaivansa maalle, hinauttaa 
ne maata myöten Punaiseen mereen, täyttää ne sitten tava- 
roilla ja joukoilla ja lähteä orjuutta ja sotaa pakoon asumaan 
maansa rajojen ulkopuolelle, Tämän laivojen siirron piti ta- 
pahtua kohdassa, jossa Punaisen meren ja Välimeren välinen 
Aasian ja Afrikan rajana oleva kannas kapenee siinä määrin 
että sen leveys on vain kolmesataa stadionia. Mutta kun Pet- 
ran maakunnan arabialaiset polttivat ensiksi hinatut laivat 
olevan käytettävissä, Kleopatra luopui yrityksestään ja ryh- 
tyi miehittämään Egyptiin johtavia teitä. Antonius taas läksi 
selleen Faroksen viereen mereen asumuksen, jonka yhdistytti 
mantereeseen mereen tehdyllä padolla. Täällä hän eleli ihmi- 
sistä erillään, sillä hänen ainoana halunaan hänen omien sa- 
nojensa mukaan oli Timonin elämän viettäminen, hän kun 
oli samalla tavalla kuin tämä joutunut elämän kolhimaksi. 
Tällekin miehelle olivat näet hänen ystävänsä tehneet vää- 
ryyttä ja osoittaneet häntä kohtaan kiittämättömyyttä, minkä 
tähden hän menetti luottamuksensa kaikkiin ihmisiin ja alkoi 
vihata heitä. 

Tämä Timon oli ateenalainen ja Peloponnesoksen sodan 
aikana miehuutensa iässä, kuten Aristofaneen ja Platonin 
näytelmistä voidaan havaita. Nämä näytelmäkirjailijat esit- 
tävät hänet synkäksi, ihmisiä vihaavaksi, levottomaksi ja luo- 
taan pois työntäväksi mieheksi. Vain Alkibiadesta, joka sil- 
loin oli hurjapäinen nuorukainen, hän oli kohdellut ystävälli- 
sesti, jopa oli tätä erikoisesti lellitellyt. Kun Apemantos 
ihmeissään tiedusteli, mistä tämä poikkeus johtui, Timon 
vastasi, että hän rakastaa tätä huimapäätä siksi, että hän 
tietää tämän vielä kerran tuottavan ateenalaisille hirveitä 

onnettomuuksia. Vain tämän Apemantoksen hän joskus salli 
pistäytyä luonaan, koska tämä oli luonteeltaan samanlainen 
kuin hänkin ja vietti samanlaista elämää. Kerran nämä kaksi 
» Viinikannun päivää» vietettäessä juhlivat yhdessä, jolloin 
Apemantos sanoi: »Kuinka hauskat, Timon, ovatkaan nämä 
meidän kekkerimme.» »Miksei, jollet sinä olisi mukana», 
Timon totesi. Kerrotaan vielä, että hän Ateenassa kansan- 
kokouksessa nousi kerran puhujalavalle ja kaikkien tästä 
odottamattomasta ilmestyksestä hiiren hiljaa ja jännittyneinä 
ollessa alkoi puhua: » Ateenan miehet! Minulla on pieni maa- 
palsta, ja siellä on viikunapuu, johon monet kansalaisemme 
jo ovat hirttäneet itsensä. Kun nyt aion paikalle rakentaa, 
tahdon näin kaikille ilmoittaa, että jos yksi tahi toinen teistä 
tahtoo itsensä hirttää, hän käyköön vetämässä kaulansa na- 
ruun, ennen kuin puu tulee kaadetuksi.» Kun hän kuoli, hä- 
net haudattiin Halain kaupungin luokse meren rannikolle. 
Koska hiekkaista rannikkoa on sortunut mereen, hauta on 
nyt veden ympäröimänä ja sen äärelle pääseminen vaikeaa. 
Sen kivessä oli kirjoitus: 


Synkän sieluni katkesi kahle ja sain levon vihdoin. 
Muuta et tietää saa; piru vieköön teidät, te konnat. 


Tämän kirjoituksen sanotaan hänen itse eläessään laati- 
neen. Yleisemmin tunnettu on kirjoitus, jonka tekijäksi mai- 
nitaan Kallimakhos: 

Timonin hauta on tää, vihan taitajan; painu jo siitä. 
Helvettiin minut saat toivoa, vaan mene pois. 

Tämä vähä siitä paljosta, mitä Timonista kerrotaan. Tie- 
don Antoniukselle siitä, että hänen Actiumiin jäänyt maa- 
sotajoukkonsakin oli menetetty, toi Canidius itse. Samalla 
Antonius sai kuulla, että Juudean kuningas Herodes joukko 
legioonia ja kohortteja mukanaan oli siirtynyt Caesarin puo- 
lelle ja että muutkin ruhtinaat olivat hänestä luopuneet, joten 
hänellä ei ollut enää mitään tukea Fgyptin ulkopuolelta. 
Nämä tiedot eivät häntä kuitenkaan lainkaan järkyttäneet, 

vaan hän päin vastoin näytti ikään kuin ilostuvan siitä, että 
hän toivonsa menetettyään oli samalla huolistaankin vapau- 
tunut. Nyt hän luopui tuosta meriasunnossaan viettämästään, 
kuten hän itse sanoi, timonilaisesta elämästään ja palasi Kleo- 
patran luokse hoviin. Tänne siirryttyään hän alkoi pitää 
kaupunkilaisille kemuja ja juominkeja sekä jaella viljaa. Hän 
julisti täysi-ikäiseksi Kleopatran ja Caesarin pojan, ja oman 
Fulvian synnyttämän poikansa Antylloksen hän määräsi 
käyttämään täysi-ikäisen togaa nuorukaisen togan asemesta. 
Näiden säädösten kunniaksi Aleksandriassa pidettiin monta 
päivää juominkeja, juhlakulkueita ja pitoja. »Matkimatto- 
mien seura» päätti nyt hajaantua, mutta sen jäsenet perusti- 
teessa jälkeen, mitä tuli upeaan loistoon ja suurien summien 
tuhlaamiseen. Sen nimeksi otettiin »Kuolemaan vihkiytynei- 
den seura», koska siihen liittyneet sitoutuivat yhdessä kuole- 
maan, mutta tahtoivat sitä ennen nauttia elämästään. Vuo- 
ronsa mukaan he pitivät toisilleen pitoja. Kleopatra taas 
hankki erilaisista lääkekasveista valmistettuja myrkkyjä ja 
antamalla kuolemaan tuomittujen nauttia niitä hän kokeili, 
mikä laji tuottaisi tuskattomimman kuoleman. Kun hän te- 
hokkaimpia myrkkyjä käytettäessä havaitsi kuolemaan, vaik- 
ka se tapahtuikin nopeasti, liittyvän suuria tuskia, lievem- 
miltä taas puuttuvan nopeasti vaikuttavan tehokkuuden, hän 
toimitutti kokeita myrkyllisillä eläimillä ja oli itse saapuvilla, 
kun eri eläimiä kokeiltiin eri henkilöihin. Kaikki nämä hänen 
joka päivä suorittamansa kokeet antoivat tulokseksi, että 
vain kilpikyyn puremalla oli etsitty vaikutus: kuoleva vaipui 
kouristuksiin joutumatta ja ähkimättä unenkaltaiseen tajutto- 
muuden ja herpaantumuksen tilaan, hänen kasvonsa peittyi- 
vät tahmeaan hikeen ja hänen tuntonsa katosi vähitellen. Jos 
häntä koetettiin ravistella tai huutaa valveille, hän osoitti 
ärtymystä kuten sikeästä unesta herätettävä. 

Samaan aikaan Kleopatra ja Antonius lähettivät Caesarin 

luokse lähetystön. Edellinen pyysi, että hänen lapsiensa sal- 
littaisiin olla Egyptin hallitsijoina, ja jälkimmäinen, että hän 
saisi elää yksityishenkilönä Ateenassa, jollei hänen annettaisi 
jäädä Egyptiin. Koska heidän ystävänsä olivat vähentyneet 
vihollisten puolelle siirtymisten takia ja vielä jäljellä olevatkin 
olivat heidän mielestään epäilyttäviä, be lähettivät poikiensa 
opettajan Eufronioksen esittämään asiaa. Laodikeian kau- 
pungista kotoisin oleva Aleksaskin hylkäsi Antoniuksen. 
Tämä Timageneen ansiosta Roomassa tunnetuksi tullut mies 
nautti Antoniuksen silmissä aikansa kreikkalaisista suurinta 
kunnioitusta, ja hän oli se, jota Kleopatra käytti tehokkaim- 
pana välikappaleenaan voidakseen hallita Antoniusta ja tu- 
kahduttaa kaikki tämän Octavian puoleen kääntyvät ajatuk- 
set. Hänet oli lähetetty kuningas Herodeksen luokse estä- 
mään tätä luopumasta, mutta hän jäikin tämän hoviin, uskal- 
sipa tämän vakuutuksiin luottaen astua Caesarinkin silmien 
eteen. Mutta Herodeksesta hänellä ei ollut mitään apua, sillä 
hänet vangittiin heti ja vietiin kahleissa kotikaupunkiinsa, 
jossa hänet Caesarin käskystä mestattiin. Näin sai Aleksas 
Antoniukselle osoittamastaan uskottomuudesta rangaistuksen 
vielä tämän eläessä. 

Antoniuksen asiaa Caesar ei ottanut kuullakseen, mutta 
Kleopatralle hän lähetti vastauksen, että kuningatar saa 
kaikki, mitä voidaan pitää kohtuullisena, jos hän surmaut- 
taa Antoniuksen tai karkottaa tämän maastaan. Omasta puo- 
lestaan hän lähetti Eufronioksen mukana Kleopatran luokse 
erään Thyrsos-nimisen vapautetun orjan. Tämä oli älykäs 
mies ja häntä voitiin pitää varsin sopivana käymään nuo- 
ren isäntänsä nimessä neuvotteluja tuon ylpeän ja ihmeelli- 
sessä määrässä lumousvoimaansa luottavan naisen kanssa. 
Kun Thyrsos sattui muita kauemmin viipymään Kleopatran 
puheilla ja kun tämä osoitti hänelle erikoista huomaavai- 
suutta, Antoniuksessa heräsi mustasukkaisia epäilyjä. Hän 
otatti tämän takia miehen kiinni, pieksätti häntä ja lähetti 

hänet takaisin Caesarin luokse samalla tälle kirjoittaen, että 
Thyrsos oli häntä, joka jo muutoinkin oli onnettomuuksiensa 
johdosta ärtyneessä mielentilassa, ryhtynyt vielä pilkallisesti 
ja ylimielisesti kiusoittelemaan. » Jollet voi tyynin mielin», 
hän jatkoi, »suhtautua tekooni, niin sido kiinni minun luo- 
nasi oleva vapautettu orjani Hipparkhos ja pieksätä häntä, 
niin olemme tasoissa.» Kleopatra säikähtyi tästä ja alkoi epäi- 
lyksen syyt poistaakseen osoittaa Antoniukselle entistä suu- 
rempaa huomaavaisuutta. Niinpä hän, vaikka oli onnettoman 
asemansa vuoksi viettänyt vaatimattomasti oman syntymä- 
päivänsä, järjesti Antoniuksen syntymäpäivän kunniaksi pi- 
dot, jotka loistossa voittivat kaikki edelliset ja joissa kutsu- 
vieraille annettiin niin suuria lahjoja, että monet köyhinä 
niihin saapuneet läksivät niistä rikkaina kotiinsa. Tällä välin 
Agrippa oli kutsunut Caesarin Roomaan, jossa asiat, kuten 
hän jo monta kertaa aikaisemmin oli hänelle kirjoittanut, vaa- 
tivat hänen läsnäoloaan. 

Sota siirtyi siis tällä kertaa toistaiseksi. Mutta talven pää- 
tyttyä Caesar läksi hyökkäämään Syyrian ja hänen päällik- 
könsä Afrikan kautta. Pelusionin rajalinnoituksen antautu- 
misen jälkeen tiedettiin kertoa, että sen komentaja Seleukos 
oli toiminut Kleopatran ohjeiden mukaisesti. Tällöin Kleo- 
patra luovutti Seleukoksen puolison ja lapset Antoniuksen 
surmautettaviksi. Itse hän ryhtyi kuljetuttamaan linnansa 
aarteita Isiksen temppelin yhteyteen rakennuttamaansa ylen 
kauniiseen ja korkeaan hautaholviin. Tänne hän kokosi, mitä 
oli arvokkainta, kullan, hopean, jalokivet, helmet, mustapuun, 
norsunluun ja suitsukkeet. Niiden päälle sijoitettiin runsaat 
määrät tervaksia ja tappuroita. Näin hän uskoi Caesarin kau- 
punkiin marssittua olevan vielä itsellään siedettävän kohtalon 
toiveita, koska Caesar tulisi pelkäämään, että epätoivoi- 
nen nainen tuhoaa ja polttaa kaikki nuo aarteet ja rik- 
kaudet. Kun Caesar oli sijoittanut joukkonsa kilpa-ajo- 
radan lähettyville, Antonius marssi sotilaineen häntä vas- 

taan ja löi syntyneessä taistelussa loistavasti Caesarin ratsu- 
väen pakoon ja ajoi sitä takaa sen leiriin asti. Ylpeänä voi- 
tostaan hän palasi kuninkaan linnaan, suuteli siellä täysissä 
varustuksissaan Kleopatraa ja esitti hänelle urhoollisimmin 
taistelleen sotilaansa. Kleopatra lahjoitti tälle kunniapal- 
kinnoksi kultaisen haarniskan ja kypärän, mutta lahjat saa- 
nut pakenikin yöllä Caesarin puolelle. 

Antonius kehoitti uudelleen Caesaria kaksintaisteluun, 
mutta sai vastauksen, että hänellä oli monta muutakin tietä 
kuolemaan avoinna. Tällöin hän pitäen taistelussa saatua 
kuolemaa kauneimpana päätti heittäytyä hyökkäykseen sekä 
maalla että merellä. Tätä ennen pitämissään kemuissa hä- 
nen kerrotaan käskeneen palvelijoitaan täyttämään hänen 
pikarinsa taajaan ja pitämään kaikella innolla huolta hänen 
pöydästään, sillä oli mahdollista, että hän jo seuraavana päi- 
vänä oli vainaja ja aineeton haamu, ja tällöin he eivät enää 
tulisi osoittamaan palvelustaan hänelle, vaan toisille isännille. 
Kun hänen ystävänsä nämä sanat kuultuaan alkoivat vuodat- 
taa kyyneliä, Antonius rohkaisi heitä ja selitti heille, ettei 
hän tähän taisteluun, josta hän hakee vain maineikasta kuole- 
maa eikä pelastustaan, tule johtamaan heitä. Kerrotaan, että 
samana yönä osapuilleen sen puolivälissä kaupungin odot- 
taessa painostavan hiljaisuuden vallassa peloissaan ja jännitty- 
neenä tulevaa kohtaloaan äkkiä alkoi kuulua kaikenlaisten 
soitinten ihania ääniä, häikäisevän kansanjoukon riemun- 
huudahduksia ja satyyrien tanssiin kuuluvien hypähtelyjen 
jyminää, ikään kuin jokin remuava Bakkhoksen kulkue olisi 
ollut liikkeellä. Nämä selvästi kuuluneet äänet olivat tuntu- 
neet kulkevan suunnilleen kaupungin keskustan halki vasta- 
päätä vihollista olevalle portille, jossa ne saavuttivat suu- 
rimman voimansa ja sitten hävisivät. Tämä oli asiaa poh- 
tivien mielestä enne, että se jumala, jonka huomassa Antonius 
ennen muuta elämäntapojensa perusteella katsoi olevansa, 
hylkäsi hänet. 

Päivän noustessa Antonius järjesti jalkaväkensä kaupungin 
edustalla oleville kukkuloille. Täältä hän katsoi, miten lai- 
vat lähtivät liikkeelle ja suuntasivat kulkunsa vihollista 
kohti. Odottaen niiden käyvän urhoolliseen taisteluun hän 
jäi rauhallisena seuraamaan sen kehitystä. Mutta kun lai- 
vat olivat päässeet lähelle vihollista, ne kohottivat aironsa 
tervehdykseksi, ja kun Caesarin miehet vastasivat siihen, ne 
siirtyivät näiden puolelle. Tämän jälkeen tuo yhdistynyt 
laivasto alkoi kaikkine aluksineen purjehtia kaupunkia kohti. 
Tuskin asiaa vielä käsitettyään Antonius huomasi olevansa 
ilman ratsuväkeä, sillä sekin oli tällöin hänet jättänyt. Kär- 
sittyään sitten tappion jalkaväellä aloittamassaan taistelussa 
hän vetäytyi kaupunkiin äänekkäästi huutaen, että Kleo- 
patra oli kavaltanut hänet niille, joita vastaan hän hänen 
puolestaan oli ryhtynyt kamppailemaan. Peläten Antoniuk- 
sen epätoivoista raivoa Kleopatra pakeni hautakammioonsa 
ja pudotutti alas laskuluukut, joiden vahvistukseksi pantiin 
lukot ja salvat. Samalla hän lähetti palvelijansa ilmoitta- 
maan Antoniukselle, että hän oli kuollut. Antonius, joka 
uskoi ilmoituksen todeksi, puhkesi puhumaan: »Miksi vielä, 
Antonius, viivyttelet? Ainoan ja viimeisen syyn, minkä 
vuoksi olet vielä koettanut elää, on kohtalo sinulta ottanut.» 
Näin sanottuaan hän meni asuntoonsa, riisui panssarinsa, 
että olen sinut kadottanut, sillä tulen heti samaan paikkaan. 
Mutta jospa minun, tällaisen sotapäällikön, havaitaankin 
päättäväisyydessä jäävän naista huonommaksi!» Hänellä oli 
muudan Eros-niminen uskollinen orja, jolle hän jo aikaa 
sitten oli antanut määräyksen, että tämän tuli hetken tul- 
len surmata hänet, ja nyt hän vaati tämän määräyksen täyt- 
tämistä. Orja veti miekan huotrasta ja kohotti sen hänet 
lävistääkseen, mutta kääntyi nopeasti pois ja iski hengiltä 
itsensä. »Hyvin tehty, Eros», sanoi Antonius, »nyt näytit 
minulle, mitä minun on tehtävä, kun et itse voinut minua 

surmata.» Hän syöksi nyt miekan vatsaansa ja heittäytyi 
leposohvalle. Haava ei kuitenkaan tullut kuolettavaksi, sillä 
siitä lakkasi hänen pitkälleen asetuttuaan veri virtaamasta. 
Toinnuttuaan hän kehoitti paikalle tulleita antamaan hänelle 
kuolettavan iskun, mutta nämä pakenivat huoneesta. Anto- 
nius jäi huutaen heittelehtimään vuoteelleen, kunnes Kleo- 
patran lähettämä kirjuri Diomedes tuli häntä noutamaan 
hautaholviin kuningattaren luokse. 

Kuultuaan Kleopatran elävän Antonius käski kiihkeästi 
palvelijoidensa viedä hänet kuningattaren luo, ja niin nämä 
kantoivat hänet käsivarsillaan holvirakennuksen ovelle. Kleo- 
patra ei kuitenkaan avannut ovia, vaan laski ikkunasta 
hinausköysiä. Kun Antonius oli kiinnitetty niihin, Kleo- 
patra vain kahden hautakammioon mukaansa ottamansa nai- 
sen kanssa alkoi kiskoa häntä ylös. Tapauksen silminnäkijät 
kertoivat, että tätä surkeampaa näkyä ei ole koskaan saatu 
nähdä. Köysistä kiskottiin veren tahraamaa kuoleman tus- 
kissa kamppailevaa miestä, joka kieppui ilmassa sinne tänne 
käsiään hinaajiaan kohti ojennellen. Ja ponnistelu oli nai- 
sillekin enemmän kuin raskasta. Vain kaikkensa ponnistaen 
Kleopatra sai pysytetyksi otteensa köydessä, jota hän mo- 
lemmin käsin kiskoi puoleensa, alhaalla olevien kehoituksia 
huudellen ja henkeään pidätellen katsellessa ponnistelijoiden 
puuhaa. Kun Antonius oli näin vihdoin saatu ylös ja sijoi- 
tettu leposohvalle, Kleopatra tuskissa kamppailevaa miestä 
säälien repäisi vaatteensa sekä löi molemmin käsin rintoi- 
hinsa ja raateli niitä. Hän tahri kasvonsa Antoniuksen ve- 
rellä ja nimitteli häntä hallitsijaksi, miehekseen ja imperaat- 
toriksi, jopa hän siinä Antoniusta surkutellessaan näytti 
unohtavan oman onnettomuutensa. Antonius koetti hänen 
murhettaan hillitä ja pyysi viiniä joko sammuttaakseen ja- 
noaan tahi saadakseen nopeammin lopun. Tarjotun viinin 
juotuaan hän kehoitti Kleopatraa harkitsemaan, miten tämä 
nöyryyttäviin tekoihin alistumatta voisi parhaiten saavuttaa 

pelastuksen. Hän kehoitti häntä kääntymään Proculeiuksen 
puoleen, sillä Caesarin ystävistä ennen muita tämä voisi olla 
hänelle parhaimmaksi avuksi. Vielä hän pyysi Kleopatraa 
olemaan häntä säälittelemättä hänen viimeisten onnetto- 
muuksiensa johdosta, vaan hänen aikaisempien menestys- 
tensä perusteella ylistämään häntä onnelliseksi, koska hän 
oli päässyt nousemaan maineen ja vallan huipulle ja koska 
hän oli roomalaisena kunniakkaasti sortunut roomalaisen 
voittamana. 

Antoniuksen vedettyä viimeisen henkäyksensä hautahol- 
vin luo saapui Caesarin lähettämänä Proculeius. Caesar 
oli saanut Antoniuksen kuolemasta ensiksi tiedon eräältä 
tämän henkivartijalta, Derketaiokselta. Tämä oli, sen jäl- 
keen kun Antonius oli lävistänyt vatsansa miekalla ja kul- 
jetuttanut itsensä Kleopatran luokse, ottanut salaa Anto- 
niuksen miekan ja pujahtanut ulos huoneesta, minkä jäl- 
keen hän oli juossut Caesarin luokse ja veristä miekkaa näyt- 
täen ilmoittanut hänelle tapahtumasta. Kun Caesar sai sen 
kuulla, hän vetäytyi heti telttaansa. Täällä hän itkien muis- 
teli miestä, joka oli hänen lankonsa, virkatoverinsa ja 
kumppaninsa monissa taisteluissa ja valtiollisissa toimissa. 
Kutsuttuaan sitten ystävänsä luokseen hän otti esiin heidän 
kirjeenvaihtonsa ja luki sen näiden kuullen todistaakseen, 
kuinka hän oli aina ystävällisesti ja oikeamielisesti kirjoit- 
tanut Antoniukselle, mutta kuinka tämä oli aina vastates- 
saan ollut säädytön ja ylimielinen. Tämän jälkeen hän 
käski Proculeiuksen mennä ottamaan Kleopatran, jos se 
suinkin oli mahdollista, elävänä vangiksi. Hän oli näet huo- 
lissaan tämän hallussa olevista aarteista, ja sitä paitsi hän 
katsoi triumfin saavan suurempaa loistoa, jos hän voisi siinä 
näyttää kansalle Kleopatran. Mutta tämä ei tahtonutkaan 
tulla Proculeiuksen ulottuville. Kun tämä oli saapunut 
rakennuksen pohjakerroksessa olevalle vahvasti lukitulle 
ovelle, hänen täytyi tyytyä vaihtamaan sanoja ovessa ole- 

van reiän kautta. Keskustelussa Kleopatra vaati Egyptin 
kruunua lapsilleen, kun taas Proculeius kehoitti häntä ole- 
maan toiveikas ja kaikessa luottamaan Caesariin. 

Kun Proculeius oli tehnyt Caesarille selkoa rakennuksesta, 
jota hän ennen poistumistaan oli seikkaperäisesti tutkinut, 
Gallus lähetettiin vuorostaan keskustelemaan Kleopatran 
kanssa. Aloitettuaan ovelle tultuaan puhelun hän tahallaan 
pyrki sitä pitkittämään. Tällä välin Proculeius pystytti tika- 
puut seinää vasten ja kiipesi sisään samasta ikkunasta, josta 
naiset olivat kiskoneet ylös Antoniuksen. Mukanaan kaksi 
apulaista hän tämän jälkeen meni heti alas ovelle, jonka 
edessä Kleopatra Galluksen kanssa keskustellen seisoi. Sil- 
loin kuningattaren mukana holviin sulkeutuneista naisista 
toinen huudahti: »Onneton Kleopatra, sinä olet vanki.» 
Tämä kääntyi ympäri ja yritti Proculeiuksen nähtyään lä- 
vistää rintansa pienellä merirosvojen käyttämällä tikarilla, 
joka hänellä sattui olemaan vyössään mukana. Mutta tällöin 
Proculeius ponnahti nopeasti hänen eteensä ja sulkien hänet 
molempien käsivarsiensa puristukseen sanoi: »Teet väärin 
itseäsi ja Caesaria kohtaan, jos estät tämän osoittamasta 
jalomielisyyttä ja saatat tämän kaikkein lempeimmän sota- 
päällikön sellaiseen maineeseen, että hän on vilpillinen ja 
leppymätön.» Samalla hän otti kuningattarelta pois tikarin 
ja pudisteli hänen vaatteitaan tutkiakseen, oliko hän kätke- 
nyt niihin myrkkyä. Vangittua vartioimaan Caesar asetti 
sitten vapautetun orjansa Epafroditoksen. Tämä oli saanut 
määräyksen mitä valppaimmin valvoa, ettei kuningatar saisi 
tehdä itsemurhaa, mutta muutoin hänen vapauttaan ja muka- 
vuuttaan ei saanut rajoittaa. 

Tämän jälkeen Caesar itse ratsasti Aleksandriaan. Täällä 
hän keskusteli filosofi Areioksen kanssa, jota kädestä pitäen 
tervehti. Areiokselle osoittamansa huomaavaisuuden hän us- 
koi auttavan häntä voittamaan ilman muuta hänen maan- 
miestensä suopeamielisyyden ja kunnioituksen. Hän läksi 

sitten gymnasioniin. Kun hän oli noussut häntä varten ra- 
kennetulle korokkeelle, ihmiset pelon vallassa heittäytyivät 
hänen eteensä. Caesar käski heidän nousta ja selitti, että hän 
vapauttaa asukkaat kaikesta syyllisyydestä heidän kaupun- 
kinsa perustajan Aleksanteri Suuren vuoksi sekä kaupungin 
ihmeteltävän kauneuden ja suuruuden sekä ystävänsä Areiok- 
sen tähden. Näin suuren kunnianosoituksen sai Areios osak- 
seen Caesarin taholta. Paitsi kaupunkinsa asukkaita Areios 
pelasti vaikutusvallallaan monta ulkopuolistakin. Näitä oli 
mm. Filostratos, jota pidettiin aikansa etevimpänä ex tempore 
puhujana. Tämä tahtoi muutoin ilman päteviä perusteita 
lukea itsensä Akatemian koulukuntaan kuuluvaksi. Kun 
hän oli joutunut Caesarin vihoihin eikä Caesar hänen rukouk- 
siaan kuunnellut, ukko kasvatti harmaan partansa pitkäksi, 
puki ylleen tumman vaipan ja kulki aina Areioksen kanta- 
päillä hokien seuraavaa säettä: 


Jos viisas viisas on, hän auttaa viisasta. 


Kuultuaan asian Caesar antoi Filostratokselle anteeksi. Tä- 
män hän teki pikemminkin vapauttaakseen Areioksen kiusan- 
hengestään kuin päästääkseen Filostratoksen pelosta. 

Antoniuksen lapsista Fulvian synnyttämän pojan Antyllok- 
sen tämän oma kasvattaja Theodoros luovutti surmattavaksi. 
Kun sotilaat olivat katkaisseet Antylloksen pään, Theodoros 
otti hänen kaulassaan olleen erittäin kallisarvoisen helmen 
ja ompeli sen vyöhönsä. Hän kiisti asian, mutta se todis- 
tettiin, ja hänet naulittiin ristiin. Kleopatran lapsia pidettiin 
hoitajineen turvasäilössä, : mutta siellä heillä oli vapaat olot. 
Caesarionin, jonka isänä pidettiin Caesaria, hänen äitinsä oli 
varustettuaan hänet suurella rahasummalla lähettänyt Etio- 
pian kautta Intiaan. Mutta Rhodon, toinen samanlainen 
kasvattaja kuin Theodoros, houkutteli hänet palaamaan sa- 
noen Caesarin tahtovan jättää hänelle kuninkuuden. Kun 

Caesar tuumi, mitä hänelle olisi tehtävä, Areioksen kerrotaan 
sanoneen: 
Ei hyvä lie monicaesarius.? 


Kleopatran kuoleman jälkeen Caesar surmautti hänet. Mo- 
net kuninkaat ja sotapäälliköt pyysivät saada haudata An- 
toniuksen ruumiin, mutta Caesar salli Kleopatran tehdä sen. 
Mitä vain hautajaisia varten tarvittiin, se hänelle annettiin, 
ja niin kätkettiin ruumis menoja säästämättä hänen käsiensä 
hoivaamana kuninkaallisesti multaan. Tilaisuuden tuottaman 
suuren surun ja ruumiillistenkin tuskien takia — hänen rin- 
tansa olivat näet lyöntien jäljiltä turvonneet ja alkaneet mär- 
kiä — hänellä alkoi olla kuumekohtauksia. Tätä syynä pi- 
täen hän kieltäytyi nauttimasta ravintoa tahtoen näin 
huomiota herättämättä ottaa itsensä hengiltä. Hänen uskottu 
lääkärinsä Olympos, jolle hän oli ilmaissut totuuden, neuvoi 
ja auttoi häntä tässä asiassa, niinkuin tämä on itse näistä ta- 
pahtumista julkaisemassaan selostuksessa kertonut. Saatuaan 
siitä vihiä Caesar antoi pelotella Kleopatraa hänen lapsiinsa 
kohdistuvilla uhkauksilla. Kuin koneen ruhjomana hän ly- 
sähti tällöin kokoon ja antautui niiden lääkittäväksi ja hoi- 
dettavaksi, jotka tähän tehtävään oli määrätty. 

Muutaman päivän "kuluttua Caesar itse läksi häntä tapaa- 
maan ja lohduttamaan. Hänen saavuttuaan paikalle vain 
ihomekkoon pukeutunut Kleopatra hyppäsi pystyyn olki- 
vuoteeltaan, jolla hän juuri murheen murtamana lepäili, ja 
heittäytyi hänen jalkojensa juureen. Tuon onnettoman tukka 
ja kasvot olivat kokonaan hoitamatta, hänen äänensä väräh- 
teli ja hänen silmissään oli riutunut ilme, ja monet raatelun 
jäljet olivat vielä näkyvissä hänen rinnoissaan, niin, hänen 
ruumiillinen tilansa ei ollut parempi kuin sielullinenkaan. 
Kuitenkaan hänen viehkeytensä ja nuoruudenaikainen vilk- 
kautensa eivät olleet kokonaan kadonneet, vaan vielä hänen 


1 Sovellettu viittaus Iliaaseen, 2, 204. 

näin kurjanakin ollessaan ne pilkahtivat esiin jostakin hänen 
sisimmästään ja ilmenivät hänen kasvojensa liikkeistä. Caesar 
kehoitti häntä asettumaan vuoteelle, ja kun hän itse istuutui 
lähelle vuodetta, Kleopatra alkoi puhdistautua hänen viak- 
seen katsottavista syytöksistä selittäen tehneensä kaikki, mitä 
oli tapahtunut, Antoniusta peläten. Kun Caesar kumosi hä- 
nen väitteensä, hän syyllisyytensä tuntien ryhtyi herättämään 
sääliä ja pyytämään armoa, ikäänkuin olisi kaikin keinoin 
tahtonut pitää kiinni elämästä. Lopuksi hän ojensi Caesarille 
luettelon omistamistaan rikkauksista. Kun muudan hänen 
omaisuutensa hoitajista, Seleukos, sanoi hänen yhtä ja toista 
salanneen ja sijoittaneen omiin kätköihinsä, Kleopatra hyp- 
päsi pystyyn, tarttui miehen tukkaan ja antoi hänelle monta 
korvapuustia. Kun Caesar nauraen koetti häntä hillitä, Kleo- 
patra sanoi: » Eikö ole kauheaa, Caesar, että kun sinä osoitat 
minulle sen kunnian, että tulet luokseni ja keskustelet minun 
tässä kurjuudessa ollessani kanssani, orjani syyttävät minun 
pimittäneen jonkin naisen korun. Sitä minä onneton en ole 
suinkaan tehnyt itseäni varten, vaan antaakseni Octavialle ja 
Livialle vähäisen lahjan saadakseni heidän avullaan sinut 
osoittamaan minulle armoa ja lempeyttä.s Nämä sanat kuul- 
tuaan Caesar tuli iloiseksi, sillä hän luuli Kleopatran kiih- 
keästi rakastavan elämää. Hän sanoi Kleopatralle olevansa 
välittämättä noista esineistä ja lupasi hänelle paremman koh- 
telun, kuin hän osasi odottaakaan. Tämän jälkeen hän pois- 
tui siinä uskossa, että oli onnistunut pettämään hänet, mutta 
itse asiassa hän tulikin itse petetyksi. 

Caius Dolabella, Caesarin seurueeseen kuuluva ylhäinen 
nuori mies, osoitti myötätuntoa Kleopatraa kohtaan. Tämän 
pyydettyä tietoja kohtalostaan Dolabella hyväntahtoisena 
lähetti hänelle salaa ilmoituksen, että Caesar itse lähtee pa- 
luumatkalle Syyrian kautta, mutta hänet lastensa kanssa tämä 
on päättänyt lähettää kahden päivän perästä meritse Roo- 
maan. Tämän kuultuaan Kleopatra heti pyysi, että Caesar 

soisi hänen käydä uhraamassa Antoniuksen haudalla. Caesar 
suostui pyyntöön, ja Kleopatra läksi joukko naisia seuruee- 
naan haudalle, heittäytyi täällä näiden kanssa kummulle ja 
alkoi vaikeroida: » Antonius, kalleimpani, hetki sitten olen 
vapailla käsilläni sinut haudannut, mutta nyt minä vuodatan 
viiniuhrin haudallesi orjana ja niin tarkoin vartioituna, etten 
voi edes rintaani lyömällä enkä valitushuutoja päästämällä 
kiduttaa tätä orjuuteen poljettua ruumistani, jota säilytetään 
sinun tappiosi osoitukseksi vietettävää triumfia varten. Älä 
tämän jälkeen enää odota kunnianosoituksia äläkä uhreja. 
Nämä ovat viimeiset, ja ne tuo sinulle Kleopatra ennen täältä 
erkanemistaan. Elämässä ei mikään voinut meitä erottaa, 
mutta kuolemassa meidän on pakko vaihtaa paikkoja. Sinä, 
roomalainen, nukut täällä, minä, onneton, Italiassa; vain 
tämän osan sinun isänmaasi suo minulle. Mutta jos siellä 


manalassa on jumalilla — täällä ylhäällähän jumalat ovat 
meidät jättäneet — valtaa ja voimaa, niin älä jätä minua, 


puolisoni, tänne elämään äläkä salli, että minua näytellään 
voittokulkueessa sinun häpeäksesi, vaan ota minut täältä ja 
kätke hautaasi syliisi. Olen tuntenut lukemattomien onnetto- 
muuksien tuottamat tuskat, mutta mikään ei ole ollut niin 
raskasta, kuin tämä lyhyt aika, joka minun on täytynyt olla 
sinusta erossa.» 

Näin valitettuaan hän kukitti kummun ja suuteli sitä. 
Laitatettuaan sitten itselleen kylvyn ja kylvettyään hän is- 
tuutui upeasti katettuun pöytään nauttimaan ateriaa. Kohta 
saapui joku maalta vasu kädessä. Vartijoiden kysyttyä, mitä 
hänellä oli, hän avasi sen ja poistettuaan päälläpäin olevia 
viikunan lehtiä näytti sen olevan täynnä viikunoita. Varti- 
joiden ihaillessa niiden suuruutta ja kauneutta tuoja kehoitti 
hymyillen heitäkin niitä maistamaan. Pahaa aavistamatta 
vartijat sitten kehoittivat tulijaa astumaan sisään. Aterian 
jälkeen Kleopatra lähetti Caesarille sinetöidyn kirjoitustaulun, 
lähetti pois seurueensa ja jätti luokseen vain ne kaksi naista, 

joista olemme ennen maininneet, sekä lukitsi ovet. Kun Caesar 
taulun avattuaan näki hänen rukoilemalla rukoillen pyytä- 
vän, että hänet haudattaisiin Antoniuksen hautaan, hän heti 
aavisti, mitä oli tapahtunut. Ensin hän aikoi lähteä paikalle 
itse, mutta sitten hän käski muutamien ystäviensä ottaa 
asioista selvän. Kaikki oli kuitenkin jo silloin tapahtunut. 
Kun miehet olivat juosten rientäneet paikalle, he havaitsivat, 
etteivät vartijat vielä tietäneet mitään tapahtumasta. Avat- 
tuaan oven tulijat huomasivat kuningattaren lepäävän kau- 
niisti koristettuna kullatussa lepotuolissa kuolleena. Naisista 
toinen, Eiras, veti kuningattaren jalkojen juuressa vielä vii- 
meisiä henkäyksiään, ja toinen, Kharmion, nosteli horjuen ja 
nuokkuen kuningattaren otsalla olevaa diadeemia kohdalleen. 
Kun eräs tulijoista suuttuneena huudahti: »Onpa tämä kau- 
nista, Kharmion», tämä vielä sanoi: »Niin, ja niin monen 
kuninkaan äidin arvon mukaista.» Nämä olivat hänen vii- 
meiset sanansa, sillä samassa hän kaatui tuolin viereen. 
Käärme, niin kerrotaan, oli tuotu Kleopatralle tuossa vii- 
kunavasussa, johon se oli kätketty lehtien alle. Hän oli käs- 
kenyt näin menetellä, jotta saisi sen pureman odottamattaan. 
Mutta kun hänotti viikunoita, eläin tulikin näkyviin. Sanot- 
tuaan, että siinä se nyt on, hän paljasti kätensä ja ojensi sen 
purtavaksi. Toiset tietävät kertoa, että käärmettä oli jo enna- 
kolta säilytetty ruukussa. Kun Kleopatra sitä ärsyttääkseen 
oli sohinut sitä kultaisella värttinällä, se oli ponnahtanut 
ylös ja purrut häntä käteen. Mutta varmaa tietoa ei kenellä- 
kään ole asiasta. Onpa kerrottu niinkin, että Kleopatralla 
oli aina varalta tukkaansa kätkettynä ontto myrkkyä sisäl- 
tävä neula. Hänen ruumiistaan ei kuitenkaan tavattu pis- 
ton jälkeä eikä myrkynkään aiheuttamia merkkejä. Ei myös- 
kään käärmettä ollut nähty huoneessa, mutta meren ranta- 
hiekalla, missä talo sijaitsi ikkunat merelle päin, oli muka 
nähty joitakin sen jättämiä kiemuraisia jälkiä. Muutamat 
vakuuttavat, että Kleopatran kädessä oli näkynyt kaksi 

pientä epäselvää piston merkkiä. Tässä uskossa oli myös 
Caesar, sillä viettäessään voittonsa johdosta triumfia hän oli 
siinä kannetun Kleopatran kuvan käsivarrelle asetuttanut 
käärmeen kuvan. Tällaista tästä asiasta tiedetään kertoa. 
Kleopatran kuolemasta Caesar oli pahoillaan, mutta ei voinut 
tään vainaja kätkettiin kuninkaallisen loistavin menoin sa- 
maan hautaan, missä Antonius lepäsi Myös Kleopatran 
kanssa kuolleet naiset saivat Caesarin määräyksestä kunin- 
kaalliset hautajaiset. Kuollessaan Kleopatra oli kolmenkym- 
menenyhdeksän vuoden vanha. Hallitsijana hän oli ollut 
kaksikymmentäkaksi vuotta ja Antoniuksen rinnalla yli nel- 
jätoista vuotta. Antoniuksen iäksi toiset sanovat viisikym- 
mentäkolme, toiset viisikymmentäkuusi vuotta. Antoniuksen 
kuvapatsaat kaadettiin maahan, mutta Kleopatran patsaat 
saivat jäädä paikoilleen. Tämän ystävä Arkhibios oli maksa- 
nut Caesarille kaksituhatta talenttia, että Kleopatran kuva- 
patsaat eivät saisi samaa kohtaloa kuin Antoniuksen. 
Antoniukselta jäi kolmen naisen synnyttämänä seitsemän 
lasta. Vain vanhimman, Antylloksen, Caesar surmautti. Muut 
Antoniuksen luona olleet lapset Octavia otti hoitoonsa, ja 
hän kasvatti heitä yhdessä omiensa kanssa. Heistä Kleopatran 
tytär Kleopatra naitettiin hienosti sivistyneelle kuningas 
Juballe. Fulvian pojalle Antoniukselle Octavia hankki suu- 
ren vaikutusvallan. Kun Agrippalla Caesarin jälkeen oli en- 
simmäinen sija ja Livian pojilla toinen, Antoniuksen katsot- 
tiin olevan ja hän todella olikin kolmannella. Octavialla oli 
avioliitostaan Marcelluksen kanssa kaksi tytärtä ja yksi 
poika, Marcellus; jälkimmäisen Caesar otti pojakseen sekä 
vävykseen, ja toisen tyttären, Marcellan, hän naitti Agrip- 
palle. Kun Marcellus pian häittensä jälkeen kuoli, Octavia 
ehdotti Caesarille, koska tämän ei ollut helppoa valita ystä- 
viensä piiristä hänen luottamustaan nauttivaa vävyä, että 
Agrippa eroaisi hänen tyttärestään ja naisi Caesarin tyttären. 

Caesar suostui ehdotukseen, samoin Agrippa, ja Octavia sai 
tyttärensä takaisin. Tämän hän sitten naitatti Antoniukselle, 
ja Agrippa nai Caesarin tyttären. Octavialle jäi avioliitos- 
taan Antoniuksen kanssa kaksi tytärtä: toisen nai Domitius 
Ahenobarbus, toisen, sivistyksestään ja kauneudestaan kuului- 
san Antonian, Livian poika, Caesarin poikapuoli Drusus. An- 
tonialle ja Drusukselle syntyivät pojat Germanicus ja Clau- 
dius. Claudiuksesta tuli aikoinaan keisari. Germanicuksen po- 
jista Caius lyhyen merkittävän hallitusaikansa jälkeen puoli- 
sonsa ja tyttärensä kanssa murhattiin. Tytär, nuorempi Agrip- 
pina, jolla avioliitossaan Ahenobarbuksen kanssa oli yksi poika, 
Lucius Domitius, meni sittemmin naimisiin Claudius Caesarin 
kanssa, ja tämä otti pojakseen hänen poikansa, joka sai lisä- 
nimen Nero Germanicus. Tämä meidän aikoinamme hallin- 
nut mies tappoi äitinsä ja oli vähällä hurjastelujensa ja mie- 
lettömyytensä takia saattaa koko Rooman valtakunnan peri- 
katoon. Hän oli viidettä polvea Antoniuksesta lukien. 

Marcus Brutus johti sukujuurensa Junius Brutuksesta. Tälle 
muinaiset roomalaiset olivat pystyttäneet Capitoliumille ku- 
ninkaittensa patsaiden rinnalle kuvapatsaan, joka esitti häntä 
paljastettu miekka kädessä, sillä erikoisesti hänen tarmok- 
kuutensa ansiosta Targuiniukset oli karkoitettu maasta. Tä- 
män miehen luonne oli kova kuin karaistu teräs eikä mikään 
opillinen sivistys ollut sitä miedontanut. Tyranneja kohtaan 
tuntemassaan vihassa hän meni niin pitkälle, että tapatti omat 
poikansa. Mutta Marcus, josta tässä kerromme, oli tieteitten 
ja filosofian opinnoilla jalostanut henkeään. Luonto oli an- 
tanut hänelle vakavan ja tyynen mielen, mutta hän kannusti 
itseään päättäväisesti toimintaan, niin että näytti harrasta- 
van kaikkea hyvää ja kaunista. Niinpä sitten nekin miehet, 
jotka kantoivat hänelle kaunaa siitä, että hän oli ottanut 
osaa Caesaria vastaan tehtyyn salaliittoon, lukivat juuri hä- 
nen hyväkseen sen, mikä salaliittolaisten toiminnassa saattoi 
vivahtaa kunnialliseen, samalla kun he kaikesta siinä esiinty- 
neestä inhottavasta syyttivät Cassiusta, joka ei ollut luon- 
teeltaan yhtä epäitsekäs ja puhdas kuin Brutus, vaikkakin 
hän oli tämän sukulainen ja ystävä. Brutuksen äidin suku- 
juuri ulottui Servilius Ahalaan. Tämä mies, kun Spurius 
Maelius päästäkseen Rooman valtiaaksi kiihotti kansaa, kätki 
tikarin togansa alle ja lähti forumille. Täällä hän meni Mae- 
liuksen luokse muka keskustellakseen hänen kanssaan, mutta 
miehen hänelle kumartaessa iski hänet kuoliaaksi. Brutuksen 
äidinpuolinen sukujuuri on selvä, mutta toisin on isänpuoli- 
nen. Ne henkilöt, jotka Caesarin murhan vuoksi häntä vi- 

hasivat ja olivat hänelle katkeria, sanoivat, ettei hänellä ollut 
mitään tekemistä tuon Brutuksen kanssa, joka oli häätänyt 
maasta Targuiniukset: tämähän näet oli antanut surmata 
poikansa, eikä häneltä siis jäänyt jälkeläistä. Marcus Brutus, 
he sanoivat, kuului oikeastaan plebeijisukuun ja oli erään ti- 
lanhoitaja Brutuksen poika, joka Brutus vasta äskettäin oli 
kohonnut senaattorisukuihin. Filosofi Poseidonios taas mai- 
nitsee, että Brutuksen täysikasvuiset pojat todella joutuivat 
surmatuiksi, kuten on kerrottu, mutta että häneltä oli jäänyt 
kolmas alaikäinen poika ja että tästä suku jatkui. Hän kertoo 
lisäksi, että vielä hänen aikanaan monet Brutusten suvusta 
polveutuneet kuuluisat miehet muistuttivat paljon tuon Capi- 
toliumin patsaan Brutusta. 

Brutuksen äidin Servilian veli oli filosofi Cato. Tätä 
enoaan, josta sittemmin tuli hänen appensa, Brutus rakasti 
enemmän kuin ketään muuta roomalaista. Kreikkalaiset 
filosofit ja filosofian oppisuunnat Brutus lyhyesti sanoen 
tunsi kaikki, mutta suurinta kiintymystä hänessä herätti Pla- 
tonin koulukunta. Niin sanottua uutta ja keskimmäistä aka- 
temiaa kohtaan hän oli kylmä, mutta vanha hänen sydän- 
tään lämmitti. Hän ihaili Askalonista kotoisin ollut Antiok- 
hosta ja oli hänen veljensä Aristoksen läheinen ystävä. Aris- 
tos ei ollut yhtä oppinut kuin muut filosofit, mutta siveelli- 
sessä elämässä ja luonteen lempeydessä hän veti vertoja heistä 
ensimmäisille. Puhuja Empylos, jonka sekä Brutus itse että 
hänen ystävänsä kirjeissään mainitsevat asuneen Brutuksen 
talossa, on jättänyt jälkeensä pienen, mutta oivallisen kirja- 
sen Caesarin murhasta, jonka nimi on »Brutus». Aidinkiel- 
tään latinaa Brutus käytteli erittäin etevästi niin hyvin kir- 
jallisissa esityksissä kuin väittelyissä. Kreikan kielen käyttä- 
jänä hänelle oli ominaista mietelmänomainen lakooninen sup- 
peus, mistä hänen kirjeensä antavat monta esimerkkiä. Niin- 
pä hän sodan jo ollessa ovella kirjoitti pergamonilaisille: 
» Olen kuullut teidän antaneen rahaa Dolabellalle. Jos sen 

teitte vapaaehtoisesti, tunnustatte asettuneenne minua vastaan, 
jos pakosta, todistatte sen antamalla rahaa myös minulle.» 
Ja samoslaisille: »Neuvonne eivät auta, apunne lähettäminen 
on hidasta, mitä luulette tästä tulevan?» Taas eräässä kir- 
jeessä: »Ksanthoslaiset halveksivat avuliaisuuttani. Kiitos 
heidän typeryytensä heillä on nyt isänmaanä rauniokasa. 
Pataralaiset ovat luottaneet minuun, ja heillä on rajoittama- 
ton täysi vapaus. Saatte nyt itse ratkaista, seuraatteko pata- 
ralaisten antamaa esimerkkiä vai valitsetteko ksanthos- 
laisten kohtalon.» Nämä esimerkit valaiskoot Brutuksen kir- 
jeiden tyyliä. 

Jo aivan nuorena Brutus pääsi ulkomaille enonsa Caton 
kanssa, kun tämä lähetettiin Kyprokselle Ptolemaiosta vas- 
taan. Kun Ptolemaios teki itsemurhan, Cato sattui olemaan 
Rhodoksella tärkeitten asioiden vuoksi. Täältä hän lähetti 
erään ystävänsä, Canidiuksen, edellään ottamaan talteen ku- 
ninkaan omaisuuden, mutta epäillen sitten miehen tuskin 
voivan olla tekemättä kavalluksia hän kehoitti kirjeellisesti 
Brutusta mitä pikimmin purjehtimaan Kyprokseen Pamfy- 
liasta, jossa tämä oli toipilaana jonkin sairauden jälkeen. Bru- 
tus nousi laivaan kovin vastahakoisesti, sillä häntä piinasi 
astua Caton loukkaavasti syrjäyttämän Canidiuksen tilalle, 
ja muutoinkin hän piti tällaista tehtävää ja vartijan tointa 
orjuuttavana ja hänen kaltaiselleen opintoja harjoittavalle 
nuorukaiselle sopimattomana. Kuitenkin hän hoiti asian erit- 
täin tarmokkaasti ja sai Catolta monet kiitokset. Muutet- 
tuaan omaisuuden rahaksi hän purjehti Roomaan suurin osa 
rahoista mukanaan. 

Kun puolueriidat aiheuttivat valtiossa hajaannuksen ja kun 
Pompeius ja Caesar alkoivat ase kädessä taistella vallasta, 
Brutuksen yleensä uskottiin liittyvän Caesarin puolelle, koska 
Pompeius oli osittain syypää hänen isänsä murhaan, joka 
jonkin verran aikaisemmin oli tapahtunut. Brutus kuitenkin 
katsoi, että valtion paras on asetettava yksityisten tavoittei- 

den edelle, ja kun hänestä Pompeiuksen asialla oli päteväm- 
mät perusteet kuin Caesarin, hän liittyi edelliseen. Aikai- 
semmin tosin hän kohdatessaan Pompeiuksen ei ollut kos- 
kaan sanonut tälle sanaakaan, sillä hänestä oli jumalaton ri- 
kos puhua isänsä murhaajan kanssa, mutta nyt hän asettui 
tämän isänmaan johtajan käytettäväksi ja purjehti legaattina 
Sestiuksen kanssa Kilikian provinssiin. Kun siellä ei ollut 
mitään erikoista tehtävänä ja kun Pompeius ja Caesar valmis- 
tautuivat Makedoniassa ratkaisevaan taisteluun, Brutus lähti 
sinne ottaakseen vapaaehtoisena osaa sodan vaaroihin. Ker- 
rotaan, että Brutuksen astuttua Pompeiuksen eteen tämä oli 
iloisesti yllättyneenä hypähtänyt istuimeltaan pystyyn ja 
syleillyt tulijaa kaikkien läsnäollessa kuin arvokkainta miestä. 
Sotaretken aikana Brutus omisti kaiken ajan, milloin ei ollut 
Pompeiuksen seurassa, opinnoilleen ja kirjoilleen, jopa aivan 
ratkaisevan taistelun edelläkin. Niinpä kerrankin sotajou- 
kon leiriytyessä suomaastoon oli keskikesä ja kova helle. 
Brutuksen leirin pystyttäjät viivästyivät, ja vasta keskipäivän 
aikaan hän pääsi väsyneenä voitelemaan ruumistaan ja vä- 
hän syömään. Kun muut lepäilivät ja miettivät huolestuneina 
tulevaisuutta, Brutus kirjoitti iltaan asti laatien supistelmaa 
Polybioksen historiasta. 

Lähteemme mainitsevat, ettei Caesar ollut välinpitämätön 
Brutuksesta. Hän oli antanut päälliköilleen käskyn, ettei 
Brutusta saanut missään tapauksessa taistelussa surmata, vaan 
tämä oli säästettävä ja tuotava hänen eteensä, jos hän antau- 
tuu vapaaehtoisesti. Jos hän taas ase kädessä torjuu vangitse- 
misen, oli hänet jätettävä silleen ja oltava käyttämättä väki- 
valtaa. Tämä käsky oli muka johtunut siitä, että Brutuksen 
äiti Servilia oli Caesarin kiitollisessa muistissa. Sillä usko- 
tellaan, että Caesarin ollessa nuori Servilia oli häneen hul- 
laantuneesti rakastunut, ja kun Brutus syntyi juuri siihen ai- 
kaan, jolloin tämä rakkaus liekehti hehkuvimmillaan, Caesar 
piti lasta omana poikanaan. Kerrotaan myös, että Catilinan 

salaliittoa, joka oli vähällä saattaa koko kaupungin tuhon 
omaksi, senaatissa käsiteltäessä nuo katkerat toistensa viha- 
miehet Cato ja Caesar istuivat vierekkäin. Samaan aikaan 
tuotiin istuntosaliin Caesarille kirjelippu, jota hän alkoi 
äänettömästi lukea. Cato ärjäisi tällöin, että on julkeaa 
ottaa vastaan toimintaohjeita valtion vihollisilta. Salissa syn- 
tyi yleinen hälinä, ja silloin Caesar ojensi kirjeen kädestään 
Catolle. Huomattuaan tuon peittelemättömästi kirjoitetun 
kirjeen olevan lähtöisin sisareltaan Servilialta, Cato heitti sen 
Caesarin eteen sanoen: »Pidä hyvänäsi, elostelija!» Ja hän 
siirtyi puhumaan ja kantaansa selostamaan. Näin paljon on 
riittänyt puhetta Caesarin ja Servilian rakkaudesta. 

Kun Pompeius Farsaloksessa tappion kärsittyään oli paen- 
nut merelle päin ja kun Caesar vielä saartoi hänen leiriään, 
Brutus pääsi salaa leirin portista pakoon. Hän joutui suolle, 
joka oli täynnä upottavia hetteitä ja kasvoi runsaasti kais- 
loja, mutta yön aikana hän selvisi sieltä ja pääsi onnellisesti 
Larissaan. Täältä hän lähetti kirjeen Caesarille, ja iloissaan 
miehen pelastumisesta tämä kehoitti häntä tulemaan luokseen. 
Eikä Caesar vain jättänyt häntä kaikesta syyttämättä, 
vaan vieläpä liitti hänet läheisimpiin ystäviinsä. Kun kukaan 
ei osannut päätellä ja sanoa, minne Pompeius oli paennut, 
Caesar — tiedusteli Brutuksen mielipidettä ollessaan tämän 
kanssa kahden kävelyllä. Katsoen Brutuksen oikein perus- 
telleen mielipidettään Pompeiuksen pakomatkasta Caesar an- 
toi muiden pitää arvailunsa ja suuntasi laivansa Egyptiin. 
Sinne Pompeius oli heittäytynytkin, niinkuin Brutus oli olet- 
tanut, ja siellä hän tapasi kohtalonsa. Brutus sovitti myös 
Caesarin ja Cassiuksen välit. Nikaiassa hän puhui kuningas 
Deiotaroksen puolesta, mutta ei tehtävässään täysin onnis- 
tunut, koska syyteaineisto oli kovin raskauttava. Kuitenkin 
hän tarmokkaalla ja sydämiä hellyttävällä puolustuksellaan 
pelasti kuninkaalle suuren osan hänen valtakuntaansa. Kuul- 
tuaan Brutuksen ensi kerran puhuvan Caesarin kerrotaan sa- 

noneen ystävilleen: »En tiedä, mitä tuo nuori mies tahtoo, 
mutta mitä hän tahtoo, sitä hän tahtoo vakavissaan.» Luon- 
teeltaan vakavana Brutus ei helposti kallistanut korvaansa 
jokaiselle pyynnölle, mutta milloin pätevä asia ja puhtaat 
tavoitteet pystyivät saamaan hänet liikkeelle, silloin hän 
ajoi asiaa suurella innolla ja menestyksellä. Imarrellen 
ei häntä saatu puolustamaan vääriä asioita. Hän näet luki 
kunnon miehelle mitä suurimmaksi häpeäksi suostua kaiken- 
laisten julkeiden hännystelijäin pyyntöihin, vaikka sellaista 
usein puolustellaan sillä, »etten sitä kehdannut evätä». Hä- 
nellä oli tapana sanoa, että joka ei koskaan voi mitään 
kieltää, on jo ilmeisesti nuorena antanut luonteensa kasvaa 
vinoon. Kun sitten Caesar oli päättänyt lähteä Catoa ja 
Scipiota vastaan Afrikkaan, hän nimitti Brutuksen Alppien 
eteläpuolella olevan Gallian maaherraksi. Tämä nimitys oli 
maakunnalle suuri onni. Kun muut provinssit kärsivät maa- 
herrojensa mielivallasta ja kiristyksistä, ikään kuin ne olisi- 
vat olleet sodassa voittajan käsiin joutunutta aluetta, Brutus 
oli aikaisemmin kovia kokeneen maakuntansa kohentaja ja 
lohduttaja. Mutta mistään hän ei ottanut kunniaa itselleen, 
vaan siirsi sen Caesarille. Kun tämä sotaretkeltään palat- 
tuaan teki tarkastusmatkan Italiaan, häntä suuresti ilahdut- 
tivat Brutuksen kaupungit ja Brutus itse, joka oli lisännyt 
hänen kunniaansa ja oli nyt hänen mieluisana matkakump- 
paninaan. 

Preetorin virkoja oli monta, mutta arvokkain niistä oli 
niin sanottu kaupungin preetorin virka, ja katsottiin joko 
Brutuksen tai Cassiuksen saavan sen hoitoonsa. Muutamat 
kirjailijat ovat tietävinään, että nämä miehet jostakin aikai- 
semmasta syystä olivat kantaneet salavihaa toisilleen ja että 
ehdokkuus loitonsi heitä vielä enemmän toisistaan, vaikka 
he olivat sukulaisia: Cassius oli näet naimisissa Brutuksen 
sisaren Junian kanssa. Toiset taas mainitsevat, että Caesar 
oli syypää heidän riitaansa, hän kun antoi kummallekin 

toisen asiasta tietämättä toiveita virkaan pääsystä. Kun 
vaalipäivä tuli, kumpikin esiintyi ehdokkaana toivoen kil- 
pailussa voittavansa. Brutus pani vaakakuppiin maineensa 
ja luonteensa jalouden, Cassius lukuisat loistavat urotyönsä 
Parthian sotaretkellä. Caesar kuunteli kummankin ansio- 
luetteloa ja sanoi sitten ystäviensä kanssa keskustellessaan: 
Cassiuksella on kyllä suuremmat ansiot, mutta en voi olla 
asettamatta Brutusta etusijalle. Cassius nimitettiin toiseen 
preetorin virkaan, mutta tästä nimityksestä hän ei saanut 
yhtä suurta tyydytystä kuin hän tunsi suuttumusta tulles- 
saan syrjäytetyksi ensimmäisestä virasta. Muissakin asioissa 
Brutus olisi saattanut poimia hedelmiä Caesarin vallan puu- 
tarhasta niin paljon kuin vain olisi tahtonut. Jos hän olisi 
halunnut, hänestä olisi tullut Caesarin ensimmäinen ja vai- 
kutusvaltaisin ystävä. Mutta Cassiuksen kumppanit vetivät 
häntä Caesarista erilleen, vaikka hän ei vielä ollutkaan teh- 
nyt sovintoa Cassiuksen kanssa. He varoittivat häntä anta- 
masta Caesarin huumata ja lumota itseään ja kehoittivat 
häntä välttämään tuon tyrannin ystävyyden ja suosion osoi- 
tuksia, joilla tämä ei suinkaan palkinnut hänen jalouttaan, 
vaan pikemminkin lamaannutti hänen tarmonsa ja sitoi hä- 
nen itsenäisyytensä voidakseen paremmin käyttää häntä 
välikappaleenaan. 

Mutta Caesarkaan ei enää suhtautunut Brutukseen täy- 
sin vilpittömästi, vaan jopa kallisti korvansa panetteluille. 
Brutuksen luonteen suuruus, hänen nauttimansa kunnioitus 
ja hänen ystäviensä lukuisuus herättivät Caesarissa pelkoa, 
mutta yhä hän luotti Brutuksen luonteen rehellisyyteen. Ensi 
kerran Caesarin epäluulo sai ilmaisunsa, kun Antoniuksen 
ja Dolabellan kerrottiin punovan juonia häntä vastaan. Täl- 
löin Caesar sanoi, etteivät häntä tee levottomaksi lihavat ja 
tukkansa hyvin kampaavat miehet, vaan kalpeat ja lai- 
hat, joilla hän tarkoitti Brutusta ja Cassiusta. Kun sitten 
muutamat Brutuksen panettelijat kehoittivat Caesaria ole- 

maan hänen suhteensa varuillaan, Caesar kosketti kädellään 
ruumistaan ja sanoi: »Ettekö luule Brutuksen odottavan, 
kunnes tämä on päässyt hautaansa?» Tällä lausunnollaan 
Caesar tahtoi ilmaista, että yksin Brutus tuli kysymykseen 
hänen seuraajanaan. Todellakin näyttää siltä, että Bru- 
tuksesta olisi tullut Rooman ensimmäinen mies, jos hän olisi 
tyytynyt aikansa olemaan Caesarin rinnalla toisena, odot- 
tamaan hänen voimansa herpaantumista ja hänen suurten 
voittojensa aiheuttaman hälyn vaimenemista. Mutta Cas- 
sius, tämä kuumaverinen mies, joka vihasi Caesaria pikem- 
minkin henkilökohtaisista syistä kuin sen vuoksi, että hän 
vapauden kannattajana olisi periaatteessa ollut tyrannien 
vihaaja, puhalsi ja lietsoi vihaa myös Brutukseen. Sano- 
taankin, että Brutus suhtautui torjuen Caesarin valtaan, 
mutta että Cassius vihasi vallan käyttäjää. Cassius kantoi 
monesta asiasta kaunaa Caesarille, mm. siitäkin, että tämä 
oli anastanut hänen leijonansa. Cassius oli ostattanut ne 
itselleen näytäntöä varten, jonka hän ediilinä aikoi antaa, 
mutta niiden ollessa säilytettävinä Megarassa Caesar pidätti 
ne itselleen, kun Calenus oli valloittanut kaupungin. Muu- 
toin leijonain kerrotaan aiheuttaneen megaralaisille suuren 
onnettomuuden. Juuri kun kaupunki kukistui, niiden häk- 
kien salvat kiskaistiin irti ja pedot päästettiin valloilleen, 
jotta niistä olisi haittaa kaupunkiin hyökkääjille. Mutta ne 
ryntäsivätkin asukkaiden kimppuun ja raatelivat heitä hei- 
dän suin päin paetessaan, niin että tämä surkuteltava näky 
säälitti vihollisiakin. 

Tämän asian on sanottu erikoisesti olleen syynä siihen, 
että Cassius otti osaa salaliittoon, mutta näin ei kuitenkaan 
ole. Sillä jo alusta alkaen luonto oli juurruttanut häneen 
omalaatuisen kyräilyn ja vihan koko tyrannien lahkoa koh-' 
taan. Tämä ilmeni hänessä jo poikana hänen käydessään 
koulua Sullan pojan Faustuksen kanssa. Faustus oli ruven- 
nut pojille kerskailemaan isänsä yksinvaltiudesta, mutta täl- 

löin Cassius lennähti paikaltaan ja pamautti häntä nyrkil- 
lään. Kun Faustuksen holhoojat ja sukulaiset rupesivat vaa- 
timaan hyvitystä ja turvautuivat oikeudenkäyntiin, Pom- 
seen ja kyseli heiltä tapauksen kulkua. Tällöin Cassius, 
niin lähteemme tietävät, sanoi: »Niinpä niin, Faustus, uskal- 
lapa vain sanoa Pompeiuksen kuullen ne sanat, joista rai- 
vostuin, niin saat nyrkkini uudestaan vasten suutasi.» Täl- 
lainen Cassius oli. Mutta saadakseen Brutuksen hereille ja 
yllytetyksi salaliittoon hänen ystävänsä tarvitsivat paljon 
sanoja, hänen maanmiehensä paljon puhetta ja kirjelappu- 
sia. Niinpä hän löysi esi-isänsä Brutuksen, tuon kuningas- 
vallan kukistajan, patsaalta kirjoituksen: »Olisitpa toki 
Brutus!» » Jospa Brutus eläisi!s Tuomarin korokkeeltaan, 
jolla istuen hän preetorina hoiti lainkäyttöä, hän aamui- 
sin tapasi yhtä mittaa kirjelappuja, joihin oli piirretty: 
» Brutus, sinä nukut.» »Oletkohan sinä oikea Brutus?» Kaik- 
keen Caesaria vastaan kohdistuneeseen tyytymättömyyden 
lietsontaan olivat syypäitä yksinvaltiaan imartelijat. He kek- 
sivät hänelle kaikenlaisia suuttumusta herättäviä kunnian- 
osoituksia ja laskivat öisin salaa hänen kuvapatsailleen dia- 
deemeja muka osoittamaan kansalle, että Caesaria on sa- 
nottava kuninkaaksi eikä diktaattoriksi. Mutta tästä kai- 
kestä oli päinvastainen tulos, kuten Caesarin elämäkerrassa 
olen selvästi osoittanut. 

Kun Cassius tunnusteli ystäviään, miten he suhtautuisi- 
vat Caesarin poisraivaamiseen, kaikki ilmoittivat hankkee- 
seen yhtyvänsä, jos Brutus rupeaisi johtajaksi. Heistä teko 
ei niinkään tarvinnut aseenkäyttöön tottunutta kättä ja roh- 
keutta kuin arvovaltaista nimeä. Sellainen oli Brutuksella. 
Teon johtajana ja osanottajana hän osoittaisi heidän asiansa 
oikeutetuksi. Jos hän jäisi syrjään, salaliittolaisten rohkeus 
horjuisi, ja vaikkapa he onnistuisivatkin suunnitelmassaan, 
heitä katsottaisiin karsain silmin. Sillä varmasti sanottai- 

siin, että Brutus ei olisi jättäytynyt sivuun, jos teon peruste 
oli oikea. Katsoen näiden ajatusten pitävän paikkansa Cas- 
sius otti ensimmäisenä sovinnon askeleen. Kun välien selvi- 
tys oli tapahtunut ja ystävyys uudistettu, Cassius kysyi 
Brutukselta, oliko hän päättänyt saapua maaliskuun ensim- 
mäisenä päivänä pidettävään senaatin istuntoon, jossa hä- 
nen kuulemansa mukaan Caesarin ystävät tekevät ehdotuk- 
sen Caesarin kuninkaaksi nimittämisestä. Brutuksen vastat- 
tua kieltävästi Cassius sanoi: »Mutta entä jos meitä vaa- 
ditaan?» »Silloin», Brutus sanoi, »minun tehtävänäni ei ole 
sanattomana istuminen, vaan vapauden puolustaminen ja sen 
uhrina kuoleminenkin.» Tällöin Cassiukseen tuli eloa, ja 
hän huudahti: »Missä tiedät roomalaisen, joka jättäisi sinut 
hänen vapauttaan puolustaessasi pulaan? Etkö sinä, hyvä 
Brutus, tunne itseäsi? Luuletko, että istuimellesi jättävät 
lappusiaan kankurit ja kaupustelijat? Eivätköhän sitä sit- 
tenkin tehne Rooman ensimmäiset ja parhaat miehet? Muilta 
preetoreilta vaaditaan lahjoja, näytäntöjä ja gladiaattori- 
taisteluja, sinulta, jota sitoo esi-isiltäsi perimäsi velvoitus, 
vaaditaan tyranneiden kukistamista, ja roomalaiset ovat val- 
miit antamaan kaikkensa sinun puolestasi, jos, niinkuin he 
vaativat ja odottavat, sinä käyt johtoon.» Näin puhuttuaan 
hän syleili Brutusta ja toivotti hänelle terveyttä. Niin mie- 
het erosivat ja lähtivät tapaamaan ystäviään. 

Hankkeen ajajiin kuului myös muudan Ouintus Ligarius. 
Hän oli ollut Pompeiuksen kannattaja ja joutunut siitä 
syytteeseen, mutta Caesar oli hänet armahtanut. Armahdus 
ei ollut kuitenkaan muuttanut häntä kiitolliseksi, vaan hä- 
nessä eli viha sitä järjestelmää kohtaan, joka oli saattanut 
hänet armahduksen alaiseksi. Niin hän oli Caesarin viha- 
mies, mutta Brutuksen ystävä ja kuului tämän läheisimpään 
piiriin. Ligariuksen ollessa sairaana Brutus meni eräänä päi- 
vänä häntä tervehtimään ja sanoi: »Hyvä ystävä, miten 
sopimattomaan aikaan oletkaan sairastunut.» Silloin poti- 

las kohotti nopeasti päänsä kyynärpäänsä varaan ja tart- 
tuen tervehtijän oikeaan käteen lausui: »Hyvä Brutus, jos 
todella ajattelet, niinkuin juuri sinun tuleekin ajatella, olen 
heti terve.» 

Tämän jälkeen salaliiton suunnittelijat kaikessa hiljai- 
suudessa tunnustelivat luotettaviksi uskomiensa ylhäisten hen- 
kilöiden mielialaa ja paljastivat heille aikeensa. Eivätkä 
he soveltaneet valintaansa ainoastaan ystäviinsä, vaan mui- 
hinkin, jotka he tunsivat päättävän rohkeiksi ja kuolemaa 
pelkäämättömiksi. Näin he jättivät syrjään Ciceron, vaikka 
hänen luotettavuutensa ja myötätuntonsa oli heistä eittä- 
mätön, jottei hän luonteeltaan arkana ja lisäksi iän ukko- 
maisen varovaiseksi saattamana rupeaisi kaikkia yksityis- 
kohtia tarkasti pohtimalla harkitsemaan, miten menestys olisi 
varmimmin saavutettavissa, ja siten pääsisi tylsistämään hei- 
dän ripeyttä vaativan uhkayrityksensä kärkeä. Samasta 
syystä Brutus jätti syrjään myös epikurolaisen Statiliuksen 
ja Caton hyvän ystävän Favoniuksen. Hän oli aikaisem- 
min eräässä tilaisuudessa heidän kanssaan filosofiasta kes- 
kustellessaan siinä ohessa tehnyt omia varovaisia tunnuste- 
lujaan. Tällöin Favonius oli sanonut mielipiteensä olevan, 
että pahempi kuin vastoin lakia syntynyt yksinvaltius oli 
kansalaissota, ja Statilius, että viisaan ja järkensä säilyt- 
täneen ihmisen ei tule panna henkeään alttiiksi ymmärtä- 
mättömän ryysyköyhälistön puolesta eikä olla sen tapaa 
noudattaen aina valmis kapinaan. Labeo, joka oli läsnä, 
puhui molempien ajatuskantoja vastaan, Brutus taas ollen 
pitävinään kysymystä vaikeana ja ratkaisemattomana jätti 
sen siinä tilaisuudessa ratkaisematta. Myöhemmin hän il- 
moitti salaliittosuunnitelman Labeolle, ja tämä kannatti sitä 
innokkaasti. Tämän jälkeen saatiin mukaan toinen Bru- 
tus, jolla oli lisänimi Albinus. Miehen innosta ja uskalluk- 
sesta ei ole paljon sanomista, mutta merkitystä hänelle an- 
toivat hänen gladiaattorijoukkonsa: hänellä oli näet gla- 

diaattorikoulu Rooman näytäntöjen tarpeisiin. Muutoin 
hänkin oli Caesarin luottamusta nauttivia henkilöitä. Kun 
Cassius ja Labeo olivat hänelle asiasta puhuneet, hän ei ollut 
vastannut mitään, mutta kun hän tapasi Brutuksen erikseen 
ja tältä kuuli tämän olevan hankkeen johtaja, hän heti 
ilmoitti tulevansa mukaan. Useimmat ja arvovaltaisimmat 
osanottajat Brutus saikin hankituksi maineellaan. He eivät 
vannoneet velvoittavaa valaa eivätkä pyhien uhrien ääressä 
sitoutuneet keskinäiseen uskollisuuteen, mutta siinä määrin 
kaikki viimeiseen hetkeen saakka säilyttivät tietonsa ja 
salasivat sen, että teko näytti uskomattomalta, vaikka juma- 
lat siitä ennustuksin, näyin ja uhrientein varoittivat. 
Vaikka Brutus oli saanut liittymään mukaansa ne, jotka 
oppineisuuden, sukuperän ja kunnon perusteella kävivät 
Rooman ensimmäisistä kansalaisista, hän tästä huolimatta 
tunsi yrityksen vaaralliseksi. Julkisuudessa hän tosin osasi 
hillitä mielensä levottomuuden ja pitää sen kurissa, mutta 
kotonaan ja yöllä hän ei ollut se Brutus, joka nähtiin julki- 
suudessa. Vastoin hänen tahtoaan levottomat ajatukset 
karkottivat yöllä hänen unensa ja pitivät häntä valveilla, 
ja enimmäkseen hän istui syviin ajatuksiin ja suunnitelmansa 
ahdistavaan mietiskelyyn vajonneena. Hänen vaimonsa, joka 
nukkui hänen vieressään, ei voinut olla huomaamatta, että 
hän oli kokonaan oudon hämmennyksen vallassa ja poh- 
diskeli jotakin raskasta ja vaikeaksi tuntemaansa asiaa. Por- 
cia oli, kuten olemme maininneet, Caton tytär, ja Brutus, 
joka oli hänen serkkunsa, oli nainut hänet. Brutukselle men- 
nessään hän ei ollut enää neito, vaan leski, joskin hyvin 
nuori, ja hänellä oli edellisestä avioliitosta pieni poika, 
jonka nimi oli Bibulus. Tämä Bibulus on kirjoittanut pie- 
nen teoksen, »Brutuksen muistelmia», joka on säilynyt. Por- 
cia oli oppinut, miestään rakastava ja erittäin järkevä nai- 
nen. Ennen kuin hän uskalsi pyytää miestään ilmaisemaan 
salaisuuttansa, hän päätti kokeilla omaa lujuuttaan. Hän 

otti pienen veitsen, jollaista parturit käyttävät kynsien leik- 
kaamiseen, lähetti kaikki palvelijansa huoneestaan ja viilsi 
syvän haavan reiteensä. Haava, josta vuosi paljon verta, 
aiheutti hänelle pian suuria kipuja ja korkean kuumeen. Kun 
Brutus oli hänen tilastaan suuresti huolestunut, hän kovissa 
tuskissaan ollen puhui miehelleen näin: »Olen Caton tytär, 
Brutus, enkä ole tullut taloosi maatakseni ilotyttönä vie- 
ressäsi ja syödäkseni päivällistä kanssasi, vaan ollakseni 
kanssasi mukana niin iloissa kuin murheissa. Mitä sinuun 
tulee, en saata sinua syyttää aviomiehenä, mutta omasta 
puolestani saatan näyttää kiintymykseni ja osoittaa rakkaut- 
tani vain käymällä kantamaan sinun hiljaista tuskaasi ja 
osallistumalla sinun huoliisi, jotka kaipaavat luotettavaa 
kuulijaa. Tiedän että naista pidetään heikkona salaisuuden 
säilyttäjänä. Mutta on myös varmaa, Brutus, että hyvä 
kasvatus ja jalo seura kehittävät luonteen voimaa. Minulla 
on lisäksi se etu, että olen Caton tytär ja Brutuksen vaimo. 
En ole siihen ennen lainkaan kiinnittänyt huomiota, mutta 
nyt tiedän, että pystyn kestämään tuskani.» Näin sanot- 
tuaan hän näytti haavansa ja kertoi tekonsa. Hämmästy- 
neenä Brutus kohotti kätensä taivasta kohti ja rukoili, että 
jumalat antaisivat hänen suorittaa sellaisen teon, että hän 
osoittautuisi Porcian arvoiseksi mieheksi. Sitten hän toi- 
mitti vaimolleen tehokasta hoitoa. 

Tällä välin oli määrätty senaatin istunto, ja oli toden- 
näköistä, että Caesarkin saapuisi siihen. Brutus ja hänen 
miehensä päättivät tässä tilaisuudessa toteuttaa aikeensa, 
sillä tällöin heidän oli mahdollista huomiota herättämättä 
kokoontua isommaksi ryhmäksi. Lisäksi he odottivat, että 
heidän mullistavan tekonsa jälkeen paikalla olevat Rooman 
ylhäiset johtomiehet ryhtyisivät heti varmentamaan vapautta. 
Itse senaatin kokouspaikkakin näytti heistä enteellisesti lu- 
paavan menestyksen. Se oli yksi noita Pompeiuksen teat- 
teriin liittyvän pylväsrakennuksen saleja, ja sen keskellä oli 

Pompeiuksen patsas, jonka kaupunki oli hänelle pystyttänyt 
kiitokseksi siitä, että hän oli kaunistanut paikan teatterilla 
ja pylväiköillä. Tähän saliin senaatti kutsuttiin kokoon maa- 
liskuun viidenneksitoista päiväksi; roomalaisilla päivän nimi 
on maaliskuun idus. Nähtävästi joku jumala johdatti Cae- 
sarin sinne suorittamaan Pompeiukselle sovitusta. Kun mai- 
nitsemamme päivä tuli, Brutus vain vaimonsa tieten kätki 
tikarin togansa alle ja lähti istuntoon. Muut kokoontuivat 
Cassiuksen luokse, jonka pojan sinä päivänä oli määrä pu- 
keutua niin sanottuun miehen ikään tulleen nuorukaisen 
togaan, ja lähtivät forumille. Täältä kaikki suuntasivat 
matkansa pylväskäytävään ja jäivät odottamaan, sillä Cae- 
sarin piti kohta saapua. Varmaan se, joka olisi tiennyt täällä 
jotakin erikoista olevan tekeillä, olisi ihmetellyt heidän tyy- 
neyttään ja vaarasta piittaamatonta kylmäverisyyttään. Sillä 
he eivät vain kuunnelleet kaikessa rauhassa yhteen ryhmit- 
tyneitä ja asioista väitteleviä senaattoreja, vaan, kun usea 
heistä oli preetori ja näiden mielipidettä kysyttiin, esittivät 
kysytystä asiasta kantansa harkiten ja perusteellisesti. Kun 
muudan senaattori ei katsonut voivansa hyväksyä erästä 
lausuntoa, jolloin syntyi äänekästä melua ja kiihtymystä, 
Brutus sanoi läsnäoleviin katsahtaen: »Minua Caesar ei 
estä eikä tule estämään menettelemästä lain mukaan.» Kui- 
tenkin heidän tiellään oli monta kiusallista estettä. Ennen 
muuta ja eniten heitä huolestutti se, että Caesar yhä viipyi, 
vaikka päivä oli jo pitkälle kulunut. Sillä ei vain hänen 
vaimonsa pidätellyt häntä kotona pahaa tietävien enteiden 
vuoksi, vaan myös enteiden selittäjät varoittivat häntä läh- 
temästä. Sitten joku astui salajuonessa mukana olevan Cas- 
can luokse ja tarttuen hänen oikeaan käteensä sanoi: »Casca, 
sinä olet peittänyt meiltä salaisuuden, mutta Brutus on il- 
maissut minulle kaiken.» Kun Casca säikähti, mies sanoi 
nauraen: »Mistä sinä onnenpoika olet äkkiä saanut niin 
paljon varoja, että pystyt hakemaan ediilin virkaa?» Tämä 

hämärä puhe hämmensi Cascan siinä määrin, että hän oli 
vähällä paljastaa salaisuuden. Brutusta ja Cassiusta se- 
naattori Popilius Laena tervehti tavallista eloisammin ja 
kuiskasi heidän korvaansa: »Toivotan hankkeellenne me- 
nestystä, mutta älkää viivytelkö, sillä asia ei ole enää mi- 
kään salaisuus.» Näin sanottuaan hän poistui, ja oli ilmeistä, 
että hän oli saanut asiasta vihiä. Samalla hetkellä Brutus 
sai kotoaan sanoman, että hänen vaimonsa oli saanut. vai- 
kean sairauskohtauksen. Salaliiton tulosta odottava Porcia 
oli joutunut äärimmäisen jännityksen valtaan, ja ankara 
levottomuus hämmensi hänen ajatuksensa. Hän saattoi tus- 
kin pysyä kotonaan, kuullessaan melua ja ääntä hän kuin 
pyhän raivon vallassa hyppäsi joka kerta pystyyn, jokai- 
selta, joka näytti tulevan forumilta päin, hän kyseli Bru- 
tuksesta ja lähetti tuon tuostakin jonkun tiedustelemaan 
istuntopaikalle. Vihdoin hänen mielensä levottomuus kiih- 
tyi niin, että hän menetti ruumiinsa voimat. Hän ei ehtinyt 
päästä vuoteelleen, vaan lyyhistyi ja jäi makaamaan kes- 
kelle lattiaa, tajuttomana, jäykkänä, kalpeana, ääntäkään 
päästämättä. Tämän nähdessään palvelijat puhkesivat ää- 
nekkäisiin valituksiin, naapureita syöksähteli oville ja pian 
alkoi levitä huhu, että hän muka oli kuollut. Mutta pian 
hän tuli tajuihinsa ja toipui palvelijainsa hoidossa. Huhu 
ehti Brutuksenkin korviin ja hän kuten oli luonnollista tuli 
järkyttyneeksi, mutta ei kuitenkaan jättänyt tovereitaan ja 
heidän yhteistä asiaansa eikä antanut murheen vaimostaan 
johtaa siihen, että hän olisi rientänyt kotiinsa. 

Vihdoin levisi tieto, että Caesar saapuu kantotuolissa 
istuen. Koska enteet joka tapauksessa olivat olleet epä- 
edulliset, hän ei ollut kyennyt voittamaan levottomuuttaan, 
ja niin hän huonovointisuus tekosyynä oli päättänyt olla 
käsittelemättä mitään tärkeämpää asiaa, vaan siirtää sel- 
laiset toiseen istuntoon. Kun hän laskeutui kantotuolista, 
Popilius Laena, sama Laena, joka hetki sitten oli Brutuk- 

selle ja hänen kumppaneilleen toivottanut menestystä, meni 
Caesarin luokse ja puheli pitkän aikaa hänelle hänen tark- 
kaavaisesti kuunnellessaan. Salaliittolaiset eivät kuulleet hä- 
nen sanojaan, mutta kun jokainen vähäisinkin seikka saat- 
toi heidät epäluuloisiksi ja tekemään omia päätelmiään, he 
luulivat Laenan puhelun olevan ilmiannon. Pitäen jo han- 
kettaan tuomion saaneena he silmäilivät toisiaan ikäänkuin 
katseillaan antaen toisilleen kehoituksen, että tässä ei ole 
odotettava vangitsemista, vaan otettava kuolema heti omasta 
kädestä. Cassius ja muutamat muut jo työnsivät kätensä 
togansa alle tikarinsa kahvaan ja vetivät asettaan, mutta 
Brutus luki Laenan kasvojen ilmeestä, ettei hän ollut teh- 
nyt ilmiantoa, vaan puhellut jostakin anomuksestaan. Bru- 
tus ei kuitenkaan voinut pukea ajatustaan sanoiksi, koska 
paikalla oli paljon syrjäisiä, mutta hänen iloiset kasvonsa 
riittivät palauttamaan Cassiuksen mielenmaltin. Hetken 
perästä Laena suuteli Caesarin oikeaa kättä ja poistui, mistä 
kävi ilmeiseksi, että hän oli puhunut omasta asiastaan ja 
jostakin esittämästään pyynnöstä. 

Ennen Caesaria astui saliin senaatti, ja salaliittolaiset ryh- 
mittyivät Caesarin istuimen ympärille ikään kuin aikoen esit- 
tää diktaattorille anomuksen. Cassius, niin kerrotaan, oli 
kääntänyt katseensa Pompeiuksen patsasta kohti ja pyytä- 
nyt siltä apua, ikään kuin se olisi ymmärtänyt asian. Tre- 
kusteluun pidätti hänet menemästä saliin. Nyt astui Caesar 
sisään ja koko senaatti nousi seisomaan. Kun Caesar oli 
istuutunut, salaliittolaiset ryhmittyivät heti piiriksi hänen 
ympärilleen ja työnsivät erään joukostaan, Tillius Cimberin, 
esittämään anomusta maanpakoon ajetun veljensä puolesta. 
Muut tukivat anojaa, tarttuivat Caesarin käteen ja suute- 
livat häntä rintaan ja päähän. Anojain pyynnön Caesar 
ensin kohteliaasti torjui, mutta kun he häntä yhä ahdisti- 
vat, hän nousi ja yritti vapautua heistä väkivalloin. Täl- 

löin Tillius tarttui molemmilla käsillään hänen togaansa 
ja kiskaisi sen olkapäiltä alas, ja takana seisonut Casca 
tempaisi esiin tikarinsa ja löi sillä ensimmäisenä, kuitenkaan 
syvää haavaa iskemättä, Caesaria olkapäähän. Caesar tart- 
tui hänen tikarinsa kahvaan ja huusi kovalla äänellä lati- 
naksi: »Casca, sinä konna, mitä teet?» Casca taas kutsui 
kreikaksi veljeään avuksi. Nyt alkoi sadella iskuja, ja iskuja 
saava silmäili ympärilleen tavoitellen pelastustietä, mutta 
nähdessään Brutuksen vetäisevän tikarinsa hän hellitti ot- 
teensä Cascan kädestä, kietaisi togansa päänsä ylle ja jät- 
täytyi alttiiksi iskuille. Nuo yhdessä rytäkässä säälimättö- 
mästi tikareillaan uhriaan lävistelevät miehet haavoittivat 
jään, sai haavan käteensä, ja kaikki he tulivat veren tah- 
rimiksi. 

Kun Caesar tällä tavalla oli saanut surmansa, Brutus as- 
tui esiin tahtoen pitää puheen senaatin rauhoittamiseksi. 
Mutta kauhun valtaamat senaattorit pakenivat epäjärjes- 
tyksessä, ja ovilla oli tungosta ja mylläkkää, vaikka ku- 
kaan ei ajanut takaa eikä ahdistanut ketään, salaliittolaiset 
kun nimenomaan olivat päättäneet surmata vain Caesarin 
ja kehoittaa kaikkia muita puolustamaan vapautta. Tosin 
salaliittoa valmisteltaessa oli saanut yleistä kannatusta ajatus 
raivata pois Caesarin lisäksi myös Antonius, koska häntä pi- 
dettiin yksinvaltiuden kannattajana. Tämä häikäilemätön 
mies oli näet pitkäaikaisen sotapalveluksensa johdosta saanut 
armeijan kannatuksen ja oli varsin itsetietoinen sekä tavoit- 
teli ilmeisesti korkeita päämääriä. Lisäksi hän oli juuri täl- 
löin Caesarin kanssa konsulina. Mutta Brutus ei antanut 
suunnitelmalle hänen surmaamisestaan kannatustaan, ensiksi 
sillä perusteella, että se olisi vastoin oikeutta, ja toiseksi 
sillä, että hän odotti Antoniukselta mielenmuutosta. Sillä 
Brutuksen mielestä ei ottanut lähteäkseen ajatus, että lahja- 
kas, kilpailunhaluinen ja kunnianhimoinen Antonius Cae- 

sarin kuoleman jälkeen tempautuisi muiden kaunista esi- 
merkkiä seuraten kilvoittelemaan isänmaan vapauden puo- 
lesta. Niin Brutus pelasti Antoniuksen, mutta yleisen tyr- 
mistyksen vallitessa tämä pakeni kansanmieheksi pukeutu- 
neena. Brutus ja hänen miehensä lähtivät sitten kädet ve- 
ressä ja tikarit paljastettuina Capitoliumille sekä kehoitti- 
vat kansaa puolustamaan vapautta. Siitä lähtien kun mur- 
han jälkeen olivat kuuluneet ensimmäiset kauhun huudah- 
dukset ja pelästyneet ihmiset olivat ryntäilleet pitkin ka- 
tuja, levottomuus kaupungissa yhä kasvoi. Mutta kun 
muita murhia ei tapahtunut eikä mitään ryöstöjä suoritettu, 
senaattorit ja monet kansalaiset tointuivat pelästyksestään 
ja menivät Capitoliumilla olevien miesten luokse. Kun vä- 
keä oli kokoontunut, Brutus piti puheen, jolla koetti saada 
kansan puolelleen ja valaista tapahtumaa. Kun puhe sai 
hyväksymistä ja salaliittolaisia kehoitettiin siirtymään fo- 
rumille, he mieli rohkaistuneena lähtivät sinne. He marssi- 
vat pitkänä ryhmänä Brutus kärjessä ympärillään lukuisia 
ylhäisiä roomalaisia, jotka saatettuaan hänet juhlallisesti 
forumille johdattivat hänet täällä puhujalavalle. Brutuksen 
nähdessään kansa, vaikka sen keskuudessa oli kirjavaa, me- 
telöimään altista ainesta, tuli vakavaksi ja odotti rauhalli- 
sesti ja hälisemättä puheen alkamista. Hänen alkaessaan pu- 
hua vallitsi hiirenhiljaisuus. Tekoa eivät kuitenkaan kaikki 
hyväksyneet, mikä ilmeni Cinnan ryhtyessä puhumaan. 
Kun hän rupesi puheessaan soimaamaan Caesaria, puhkesi 
suuttumuksen myrsky ja häntä alettiin herjata. Tämä sai 
aikaan sen, että salaliittolaiset jälleen vetäytyivät Capito- 
liumille. Kun Brutus pelkäsi heidän joutuvan piiritetyiksi, 
hän lähetti murhan jälkeen heihin liittyneet ja heidän mu- 
kanaan tulleet miehet pois, sillä hän ei pitänyt oikeana, että 
nämä syyttömät miehet joutuisivat heidän kanssaan vaaraan. 

Seuraavana päivänä senaatti kokoontui Telluksen temp- 
peliin. Istunnossa Antonius, Plancus ja Cicero ehdottivat 

armahdusta ja puhuivat yksimielisyyden puolesta. Senaatti 
päättikin jättää salaliittolaiset rankaisematta, minkä lisäksi 
määrättiin, että konsulien oli tehtävä esitys heille annetta- 
vista erikoisista tunnustuksista. Kun äänestykset oli suori- 
tettu, senaatti hajaantui. Antonius lähetti tämän jälkeen 
poikansa Capitoliumille panttivangiksi, ja Brutus miehineen 
tuli sieltä alas. Nyt vaihdettiin molemminpuolisia terveh- 
dyksiä, puristettiin kättä ja syleiltiin. Antonius kutsui pito- 
pöytäänsä Cassiuksen, Lepidus Brutuksen ja muut salaliit-- 
tolaiset saivat pitokutsun siltä tai tältä sukulaiseltaan tai 
tuttavaltaan. Seuraavana päivänä senaatti jälleen kokoon- 
tui. Ensiksi senaattorit esittivät Antoniukselle kiitok- 
sen siitä, että hän oli ehkäissyt puhkeamaisillaan olleen 
kansalaissodan, sitten kiitettiin Brutusta ja hänen miehiään 
vapaan valtiomuodon palauttamisesta ja lopuksi otettiin kä- 
siteltäväksi kysymys heille annettavista maakunnista. Bru- 
tus sai Kreetan, Cassius Afrikan, Trebonius Aasian, Cimber 
Bithynian ja Brutus Albinus Pohjois-Italian Gallian. 
Tämän jälkeen siirryttiin käsittelemään Caesarin testa- 
menttia ja hautajaisia. Antonius vaati, että hänen tuli saada 
lukea Caesarin testamentti ja ettei vainajaa tullut haudata 
hiljaisuudessa eikä julkista kunnioitusta osoittamatta, koska 
tällainen menettely herättäisi kansassa katkeruutta. Cassius 
vastusti kiihkeästi esityksiä, mutta Brutus myöntyi niihin, 
ja tässä hän näyttää tehneen toisen virheensä. Sillä sääs- 
täessään Antoniuksen hän aiheutti sen, että salaliittolaiset sai- 
vat vastaansa voimakkaan ja sotataitoisen vihollisen, ja sal- 
liessaan Caesarin hautajaisten tapahtua Antoniuksen vaati- 
malla tavalla hän tuhosi kaikki. Ensiksi testamentti: Siinä 
oli jokaiselle roomalaiselle määrätty seitsemänkymmentä- 
viisi drakhmaa ja kansalle luovutettu Tiberin tuolla puolella 
olevat puistot, missä nyt on Fortunan temppeli. Tämä kaikki 
saattoi kansan harvinaisella rakkaudella kaipaamaan Cae- 
saria. Sitten hautajaiset: Kun ruumis oli tuotu forumille, 

Antonius piti tavanmukaisen hautauspuheen. Havaittuaan 
sanansa saaneen kansan liikutuksen valtaan hän muutti pu- 
heensa sävyä ja alkoi nostattaa sääliä. Hän nosti Caesarin 
veren tahriman viitan, levitti sen ja osoitti siinä olevia lu- 
kuisia iskujen reikiä. Tämän jälkeen kaikki rauhallisuus 
häipyi. Toiset huusivat, että murhaajat on tapettava, toiset, 
kuten oli tapahtunut kansantribuuni Clodiuksen hautajai- 
sissä, kiskoivat myymälöistä tuoleja ja pöytiä, kasasivat ne 
valtavaksi rovioksi ja polttivat sen päällä ruumiin monen 
temppelin ja monen suojatuksi ja pyhäksi vihityn paikan 
keskellä. Kun tuli loimusi, kiihtyneitä kansalaisia ryntäsi 
esille kuka miltäkin taholta ja siepattuaan puoliväliin pala- 
neita puunkappaleita he juoksivat polttamaan murhaajien ta- 
loja isäntineen. Mutta nämä olivat osanneet olla ajoissa va- 
ruillaan ja välttivät siten vaaran. Oli muudan runoilijana 
tunnettu Cinna, jolla ei ollut mitään osuutta murhaan, päin- 
vastoin hän oli Caesarin ystävä. Tämä mies oli nähnyt unen, 
että Caesar oli kutsunut häntä pitopöytäänsä, mutta hän oli 
kieltäytynyt tulemasta; Caesar oli kuitenkin häntä yhä ke- 
hoittanut ja ruvennut pakoittamaan sekä lopuksi tarttuen 
hänen käteensä alkanut viedä häntä autioon ja pimeään 
paikkaan, jonne hän vastahakoisesti ja kauhu mielessä seu- 
rasi. Nähtyään tämän unen hän vielä samana yönä oli sai- 
rastunut kuumeeseen. Mutta kaikesta huolimatta häntä hä- 
vetti jäädä pois Caesarin hautajaisista, kun niitä aamulla 
alettiin pitää. Hän lähti siis forumille ja liittyi väkijoukkoon, 
joka jo oli joutunut kiihdyksiin. Kun hänet nähtiin ja häntä 
erehdyttiin pitämään tuona Cinnana, joka äskettäin kansalle 
puhuessaan oli herjannut Caesaria, kansanjoukko repi hänet 
kappaleiksi. 

Jo Antoniuksen muuttunut käytös oli herättänyt Brutuk- 
sessä ja hänen kannattajissaan pelkoa, ja nyt Cinnan kohtalo 
lisäsi sitä mitä suurimmassa määrin. Tämän vuoksi he läksi- 
vät Roomasta suunnaten matkansa ensiksi Antiumiin. Tänne 

he jäivät siinä toivossa, että kansan viha lauhtuisi ja he voisi- 
vat palata takaisin Roomaan. Tämän he uskoivat pian ole- 
van mahdollista, koska kansan mieliala on epävakainen ja 
helposti muuttuva ja senaatti oli heille suopea. Samaan ai- 
kaan kun se oli jättänyt Cinnan tappajat pidättämättä se oli 
määrännyt, että kaikki salaliittolaisten talojen polttajat oli 
etsittävä esille ja vangittava. Kansakin oli jo kyllästynyt 
Antoniukseen, joka esiintyi melkein yksinvaltiaana. Se kai- 
pasi Brutusta ja halusi nähdä hänen henkilökohtaisesti johta- 
van niitä näytäntöjä, joita hänen preetorina tuli panna toi- 
meen. Mutta kun Brutus oli muun muassa kuullut, että Cae- 
sarin kotkien alla palvelleet ja häneltä maalta tai kaupun- 
geista toimeentulopaikan saaneet veteraanit vaativat hänelle 
kostoa ja että heitä pienin ryhmin salaa oli tullut kaupunkiin, 
hän siirsi Roomaan paluutaan. Kansa sai kuitenkin kat- 
sella hänen kalliita ja komeita näytäntöjään hänen 
poissaollessaankin. Hän oli ostanut paljon eläimiä ja anta- 
nut määräyksen, että yhtäkään niistä ei saanut myydä eikä 
jättää käyttämättä, vaan kaikki oli vietävä areenalle. Hän 
vieläpä matkusti itse Neapoliiseen neuvottelemaan siellä ole- 
vien näyttelijöiden kanssa esiintymisestä. Ystävälleen hän 
kirjoitti, että erästä hyvin kuuluisaa näyttelijää Canutiusta 
oli pyydettävä esiintymään hänen näytännöissään, mutta jos 
tämä ei pyyntöön suostu, häntä ei ollut pakotettava, sillä hän 
oli liian suuri taiteilija alistuakseen pakkoon. Brutus kir- 
joitti myös Cicerolle pyytäen häntä kaikin mokomin käy- 
mään hänen näytäntöjään katsomassa. 

Tilanteen ollessa tällainen tapahtui uusi muutos, kun nuori 
Caesar saapui Roomaan. Hän oli Caius Julius Caesarin sisa- 
ren tyttären poika, ja vanhempi Caesar oli ottanut hänet 
pojakseen ja määrännyt perillisekseen. Caesarin murhan ai- 
kana hän opiskeli Apolloniassa, ja täällä hän odotti Caesaria, 
jonka oli määrä pian marssia parthialaisia vastaan. Saatuaan 
kuulla murhasta hän purjehti Roomaan, ja voittaakseen jo 

alussa kansan suosion hän otti Caesarin nimen ja jakoi testa- 
mentissa määrätyt summat kansalaisille. Tällä hän heikonsi 
Antoniuksen asemaa, mutta omaansa hän vielä vahvisti saa- 
dessaan palvelukseensa lukuisia Caesarin sotilaita jakamalla 
heille rahaa. Kun Cicerokin Antoniusta kohtaan tuntemas- 
taan vihasta liittyi Octavianukseen, Brutus kirjoitti hänelle 
ankarasanaisen kirjeen: » Yksinvaltias ei ole sinusta sietämä- 
tön, sinä vain pelkäät sellaista valtiasta, joka sattuu vihaa- 
maan sinua. Sinun koko politiikkasi on vain ihmisystävälli- 
sen orjuuden puolustamista, sillä sitähän kirjeesi todistaa sa- 
noessasi että Octavianus on lempeä. Mutta onhan kerrottu: 
Esi-isämme eivät sietäneet edes lempeätä yksinvaltiasta. Tällä 
hetkellä en tosin itsekään tiedä, marssinko sotaan vai tur- 
vaanko rauhaa, mutta sen päätöksen aina tiedän tehneeni, 
että orjuutta en siedä. Sinua minä kuitenkin ihmettelen. Jos 
kammoatkin kansalaissotaa kaikkine vaaroineen, niin etkö 
punastu sopimuksesi häpeällistä ja moitittavaa hintaa: tyranni 
Antoniuksen karkoittamisesta sinä vaadit palkaksesi nuoren 
Caesarin nimittämistä tyranniksi.» 

Näin jyrkkäsanainen Brutus oli ensimmäisissä kirjeissään. 
Kun sitten toiset liittyivät Octavianukseen, toiset Antoniuk- 
seen ja sotilaat olivat ostettavissa ja joutuivat sille, joka kuten 
huutokaupassa tarjosi eniten, Brutus näki tilanteen synkäksi 
ja päätti poistua Italiasta. Matkalle hän lähti maitse ja kulki 
Lucanian rannikkoa pitkin meren rannalla olevaan Veliaan. 
Porcia, jonka oli määrä kääntyä täältä Roomaan takaisin, 
koetti peittää surunsa, mutta erään taulun katseleminen il- 
maisi sen, niin uljas kuin hän siihen asti olikin ollut. Kuva 
esitti kreikkalaista taruaihetta, Hektorin ja Andromakhen 
käsistä katsoen tätä silmiin. Porcian silmiin hänen ku- 
vaa katsellessaan tulvailivat kyyneleet, sillä hän näki oman 
kohtalonsa siinä esitettynä. Monta kertaa samana päivänä 
hän kävi kuvaa katsomassa ja vuodatti kyyneleitä. Kun 

Brutuksen ystävä Acilius lausui Andromakhen sanoja Hek- 
torille: 

Hektor, nyt sinä siis olet taattoni, äitini armas, 

vain sinä veljeni myös, sinä kukkea puoliso mulle, 
Brutus sanoi hänelle hymyillen: »Mutta minäpä en voi so- 
vittaa Porciaan Hektorin sanoja Andromakhelle: 

— — — antau askaretoimiis, 

kehräämään, kutomaan, sekä parvea palveluneitoin 

käskyill? ohjaamaan ———? 
Sillä jollei luonto olisi tehnyt hänestä naista, hän suorittaisi 
yhtä suuria sankaritekoja kuin me. Mutta hänen sydämensä 
taistelee valtion vapauden puolesta kuten meidän.» Tämän 
on kertonut Porcian poika Bibulus. 
= Veliasta Brutus purjehti Ateenaan. Täällä kansa otti hä- 
net innostuneesti vastaan ja päätti suoda hänelle erinäisiä 
kunnianosoituksia. Hän asui erään ystävänsä luona ja kävi 
Platonin oppisuuntaa kannattavan Theomnestoksen ja Aris- 
toteleen oppisuuntaa kannattavan Kratippoksen luennoilla. 
Heidän kanssaan hän keskusteli filosofiasta, ja näytti, niin- 
kuin hän olisi ollut aivan huoleton ja omistautunut vain 
opinnoilleen. Mutta kaiken tämän ohella hän hiljaisesti suo- 
ritteli sodan valmisteluja. Hän lähetti Herostratoksen Make- 
doniaan saadakseen siellä olevat joukot puolelleen, ja Atee- 
nassa olevat nuoret roomalaiset opiskelijat hän liitti piiriinsä. 
Heidän joukossaan oli myös Ciceron poika, jota Brutus eri- 
koisesti ylisti. Aina, oli hän sitten unessa tai valveilla, hän 
sanoi ihailevansa tätä uljasta nuorukaista ja tyrannien vihaa- 
jaa. Vihdoin Brutus alkoi avoimesti vihollisuudet. Saatuaan 
kuulla, että roomalaisia Aasiasta rahaa kuljettavia laivoja oli 
purjehtimassa kotiin ja että niiden päällikkönä oli hienosti 
sivistynyt hänelle tuttu mies, Apuleius, hän meni tätä Karys- 
tokseen vastaan. Täällä hän Apuleiuksen tapasikin, sai hä- 


1 Flias 6, 429—30. O. Mannisen suomennos. 
? » 6, 490—12. » » 

net puolelleen ja hänen laivansa hallintaansa. Kaappauksen 
kunniaksi Brutus järjesti komeat pidot, jotka hän sovitti 
syntymäpäiväkseen. Maljoja juotaessa vuodatettiin juo- 
mauhri ja toivotettiin Brutukselle menestystä ja Roomalle 
vapautta. Juhlamieltä enemmän kohottaakseen Brutus vaati 
suuremman maljan ja sen saatuaan hän enempää ajattelematta 
lausui tämän säkeen: 


Vaan minut Leton poika ja kohtalo surmasi julma? 


Tähän on jatkoksi kerrottu, että varustautuessaan viimei- 
seen taisteluunsa Filippoissa Brutus antoi sotilailleen tunnus- 
sanaksi Apollon (= Leton poika). Näin tuon säkeen lausu- 
malla hän näytti ennustavan oman kohtalonsa. 

Vielä Brutus sai viisisataatuhatta drakhmaa Antistiukselta 
siltä rahasummasta, jota tämä itse kuljetti Italiaan. Myös ne 
Pompeiuksen armeijan sotilaat, jotka vielä tällöin olivat ha- 
jallaan Thessaliassa, kerääntyivät innolla hänen lippujensa 
alle. Lisäksi hän sieppasi Cinnalta viisisataa Dolabellan 
avuksi Vähään Aasiaan lähetettyä ratsumiestä. Sitten hän 
purjehti Demetriaan ja takavarikoi sieltä suuret varastot 
Antoniukselle laivattavaksi aiottuja Caesarin aikaisemmin 
Parthian sotaa varten teettämiä aseita. Hänen vallassaan oli 
jo entisen konsulin Hortensiuksen hänelle jättämä Makedonia 
ja liittolaisinaan sen ympäristön kuninkaat ja ruhtinaat, kun 
ilmoitettiin, että Antoniuksen veli Caius oli purjehtinut Ita- 
liasta ja pyrki suorinta tietä liittymään niihin joukkoihin, 
jotka olivat Vatiniuksen komennossa Epidamnoksessa ja 
Apolloniassa. Tehdäkseen suunnitelman tyhjäksi ja anastaak- 
seen hänen joukkonsa itselleen Brutus komensi äkkiä soti- 
laansa liikkeelle Mutta marssi edistyi hitaasti vaikeassa 
maastossa lumimyrskyn raivotessa, eikä muonakuormasto 
jaksanut seurata perässä. Kun sotajoukko vihdoin saapui 
Epidamnoksen seuduille, ponnistusten ja kylmyyden uuvut- 


1 Ilias 16,849. O. Mannisen suomennos. 

tama Brutus sai melkein sairaalloisen näläntunteen. Tämä 
tauti kohtaa sekä juhtia että ihmisiä tavallisesti silloin, kun 
ne lumimyrskyssä joutuvat kokemaan ankaroita ponnistuksia. 
Tauti ehkä johtuu siitä, että ympärillä oleva kylmä tiivistää 
lämmön ja varastoi sen sellaisena elimistöön, jossa se sitten 
äkkiä hajoittaa ravinnon, tahi sitten siitä, että sulavasta lu- 
mesta kohoaa kitkerä kepeä leyhkä, joka imeytyy ruumii- 
seen ja tuhoaa ulos virtaavan ruumiinlämmön. Sillä hikikin 
näyttää muodostuvan niin, että ihon lämmön lauhduttaa 
ihoa hivelevä kylmä. Tätä asiaa olen laajemmin toisessa yh- 
teydessä käsitellyt. 

Kun Brutus makasi sairaana henkihieverissä eikä koko lei- 
rissä ollut ruoan muruakaan, hänen sotilaittensa oli pakko 
kääntyä viholliskaupungin asukkaiden puoleen: sotamiehet 
riensivät Epidamnoksen porteille ja pyysivät vartiomiehiltä 
leipää. Saatuaan kuulla Brutuksen olevan sairaana nämä 
itse jouduttautuivat hänen leiriinsä ja toivat syötävää ja juo- 
tavaa. Kun Brutus sitten valloitti kaupungin, hän kiitokseksi 
määräsi, ettei ollut säästettävä yksin hänen hyväntekijöitään, 
vaan näitten ansiosta myös kaikki asukkaat. Tällä välin 
Caius Antonius oli lähtenyt miehittämään Apolloniaa ja käs- 
kenyt sen läheisyydessä olevat joukot saapumaan avukseen. 
Nämä siirtyivät kuitenkin Brutuksen puolelle, ja Apollonian- 
kin asukkaiden Antonius havaitsi olevan Brutuksen kannat- 
tajia. Tämän vuoksi hän luopui kaupungista ja läksi marssi- 
maan Buthrotoniin. Hänen paraikaa marssiessaan sinne Bru- 
tus hyökkäsi hänen kimppuunsa ja tuhosi häneltä kolme 
kohorttia. Tämän jälkeen Antonius koetti tunkeutua eteen- 
päin Bylliin alueen kautta, mutta vastustaja oli ehtinyt sen 
miehittää, ja hän kärsi tappion iskettyään yhteen nuoren 
Ciceron kanssa. Tämän miehen Brutus asetti mielellään pääl- 
likkötaitoa vaativiin tehtäviin ja oli korjannut monta voittoa 
hänen avullaan. Pian Brutus itse saartoi Caius Antoniuksen 
joukot soiseen seutuun. Nämä olivat hajallaan, eikä Brutus 

pitänyt tarpeellisena hyökkäystä: ratsumiehilleen hän antoi 
käskyn pitää vihollista saarrettuna niitä ahdistamatta, sillä 
ennen pitkää he saisivat ne omiksi miehikseen. Niin he sai- 
vatkin: saarretut siirtyivät heidän puolelleen ja jopa luovut- 
tivat päällikkönsä. Nyt oli Brutuksen armeija kasvanut mel- 
koisen vahvaksi. Caius Antoniusta hän kohteli kauan aikaa 
kunnioittavasti ja salli hänen pitää arvonmerkkinsä, vaikka- 
kin monen sanotaan häntä kehoittaneen — muiden muassa 
Ciceron Roomasta käsin kirjeellisesti — tapattamaan miehen. 
Mutta kun tämä alkoi pitää salaista yhteyttä hänen päällik- 
köihinsä ja nostatti osan hänen joukoistaan kapinaan, hän 
panetti hänet laivaan vartioitavaksi. Kapinaan nousseiden 
onnistui purjehtia Apolloniaan, josta he kehoittivat Brutusta 
tulemaan luoksensa. Tämä vastasi, ettei roomalaisten tapo- 
jen mukaista ollut päällikön mennä kapinoitsijoiden luokse; 
heidän tuli saapua hänen luokseen ja pyytämällä anteeksi 
rikostaan lepyttää hänen vihansa. He tulivat, pyysivät an- 
teeksiantoa ja saivat anteeksi. 

Aikoessaan tämän jälkeen siirtyä Vähään Aasiaan Brutus 
sai tiedon Roomassa tapahtuneesta tilanteen muutoksesta. 
Nuori Octavius oli saanut senaatin tuen Antoniusta vastaan 
taistellessaan, mutta tämän jouduttua karkoitetuksi Italiasta 
Octavius oli itse yhtä vaarallinen. Hän vaati lainvastaisesti 
konsulin virkaa ja piti vahvoja sotajoukkoja liikekannalla, 
vaikka kaupungin tilanne ei sitä vaatinut. Kun Octavius 
näki, että senaatti hänen menettelyään paheksuen käänsi kat- 
seensa Italian ulkopuolella olevaan Brutukseen ja päättämällä 
luovuttaa tälle provinsseja vahvisti tämän asemaa, hän alkoi 
pelätä. Tämän vuoksi hän lähetti sanan Antoniukselle tar- 
joten hänelle ystävyyttään. Samaan aikaan hän saartoi jou- 
koillaan kaupungin ja anasti väkivalloin itselleen konsulin 
viran, vaikka oli vielä hyvin nuori, vasta kahdenkymmenen 
vuoden ikäinen, kuten hän » Muistelmissaan» mainitsee. As- 
tuttuaan virkaan hän välittömästi asetti Brutuksen kumppa- 

neineen syytteeseen Rooman ensimmäisen ja korkeimpia kun- 
niavirkoja hoitaneen miehen salakähmäisestä murhasta. Bru- 
siusta syyttämään Marcus Agrippan. Syytetyt tuomittiin 
poissaolevina ja tuomarit pakotettiin antamaan äänensä sen 
enemmittä tutkimuksitta. Kerrotaan, että kun airut tavan- 
mukaisesti puhujakorokkeelta haastoi syytettyä Brutusta vas- 
taamaan, kansa huokasi syvään ja ylimykset katselivat myk- 
kinä maahan eikä heistä Publius Silicius voinut pidättää kyy- 
neleitään; tästä hän pian joutui henkipattojen luetteloon. 
Kohta tuomion jälkeen Octavius, Antonius ja Lepidus teki- 
vät liiton, jakoivat provinssit keskenään ja sopivat kahden- 
sadan roomalaisen surmauttamisesta. Näiden murhattaviksi 
määrättyjen mukana menetti henkensä myös Cicero. 

Kun tieto näistä tapahtumista saapui Makedoniaan, Bru- 
tus kauan aikaa itseään vastaan taisteltuaan kirjoitti Hor- 
tensiukselle, että Caius Antonius oli surmattava: tämä ta- 
pahtui kostoksi hänen sukulaisensa Brutus Albinuksen ja 
ystävänsä Ciceron murhaamisesta. Hortensiuksen Marcus 
Antonius sittemmin saatuaan hänet Filippoissa vangiksi sur- 
mautti veljensä hautakummulla. Brutus sanoi, että Ciceron 
kuoleman aiheuttaneet syyt hävettivät häntä enemmän kuin 
itse hänen kuolemansa häntä suretti, mutta että noihin syi- 
hin olivat vikapäitä kaikki hänen Roomassa olevat ystä- 
vänsä: sillä he eivät olleet vain syyllisiä siihen, että tyran- 
nit orjuuttivat Roomaa, vaan he olivat läsnä ollen ja avoi- 
min silmin lujittaneet sellaista, mikä heistä korvin kuultuna 
oli sietämätöntä. Kun sotajoukko jo oli kyllin vahva, Bru- 
tus marssitti sen Vähään Aasiaan; laivastoa varustettiin 
Kyzikoksessa ja Bithynian satamissa. Brutus samosi kau- 
pungista kaupunkiin ja varmisti niiden kannatuksen, ja myös 
sikäläisiin ruhtinaisiin hän rakensi suhteita. Cassiusta, joka 
oli purjehtinut Egyptiin, hän kehoitti palaamaan Smyrnaan. 
Hän kirjoitti tälle, ettei heidän tullut purjehtia merien yli 

laajentaakseen valtaansa, sillä hehän olivat koonneet sota- 
joukkonsa isänmaan vapauttamista ja tyrannien kukistamista 
varten, ja tämä päämäärä mielessä ja muistissa heidän tuli 
pysytellä Italian lähellä, niin, kiiruhtaa sinne maanmiehiään 
auttamaan. Cassius totteli ja tuli laivastoineen Smyrnaan. 
Brutus tuli häntä vastaan ja tässä kaupungissa he ensi 
kerran kohtasivat sen jälkeen kun he Peiraieuksessa olivat 
eronneet ja toinen lähtenyt Syyriaan, toinen Makedoniaan. 
Jälleennäkemisen ilo oli suuri, ja rohkeus tulvi heidän rin- 
taansa, kun he tarkastivat käytettävissään olevia sotajouk- 
koja. Italiasta lähtiessään he olivat viheliäisiä pakolaisia, 
heillä ei ollut ollut rahaa eikä aseita, ei edes yksisoutu- 
laivaa, ei yhtäkään sotilasta, ei yhtäkään kaupunkia, mutta 
ei ollut kulunut pitkääkään aikaa, kun heillä nyt täällä tava- 
tessaan oli sotalaivoja, oli jalkaväkeä, oli ratsumiehiä, oli 
rahaa. Heillä oli tosiaan riittävästi iskuvoimaa voidakseen 
käydä taisteluun Rooman herruudesta. 

Cassius ei tahtonut suurempaa valtaa kuin minkä hän itse 
myönsi Brutukselle, mutta tämä oli kuitenkin häntä kohtaan 
huomaavainen. Usein Brutus meni Cassiuksen luokse, tätä 
kun iältään vanhempana ruumiilliset ponnistukset enemmän 
rasittivat. Cassiusta pidettiin yleensä oivallisena sotapääl- 
likkönä, mutta hän oli äkkipikainen ja turvautui liiaksi an- 
karuuteen. Ystäviensä parissa hän oli kuitenkin leppoisa ja 
leikillinen. Brutus taas oli voittanut joukkojen rakkauden 
jalomielisyydellään. Häntä ystävät rakastivat, ylimykset 
ihailivat eivätkä edes vastustajat vihanneet, sillä paitsi että 
hän oli erittäin maltillinen ja ylevämielinen, hän oli tu- 
kahduttanut itsestään kaiken kiukun, aistillisuuden ja ahneu- 
den, hän pysyi suoraviivaisesti ja järkkymättömästi sen 
kannattajana, minkä oli todennut hyväksi ja oikeudenmukai- 
seksi. Ennen kaikkea häneen kohdistunut kiintymys ja ar- 
vonanto ilmenivät siitä, että hänen poliittisten tarkoitus- 
periensä vilpittömyyteen luotettiin. Ei edes suuren Pom- 

peiuksen, jos hän olisi Caesarin voittanut, uskottu laskevan 
aseitaan lakien määräämällä tavalla, vaan otaksuttiin hänen 
tulevan määräilemään asioista kansan suosioon tukeutuen 
joko konsulin tahi diktaattorin taikka jonkin muun vähäi- 
semmän viran haltijana. Tuon äkkipikaisen, kuumaverisen 
Cassiuksen, joka jo monta kertaa oli sijoittanut oman etunsa 
oikeuden edelle, katsottiin noilla kaukaisiin maihin tapah- 
tuneilla vaarallisilla valloitusretkillään hakevan pikemmin- 
kin itselleen jotakin kuningaskuntaa kuin maanmiehilleen 
vapautta. Ja noille aikaisemmille, Cinnoilie, Mariuksille 
ja Carboille, isänmaa oli vain voiton palkinto ja saalis, 
sillä suoraan sanoen he taistelivat vain yksinvaltiaiksi pääs- 
täkseen. Mutta Brutusta vastaan emme tapaamissamme läh- 
teissä ole havainnut edes hänen vihamiestensä esittäneen täl- 
laista syytöstä. Päinvastoin monet kirjoittajat vakuutta- 
vat omin korvin kuulleensa Antoniuksen sanoneen, että 
Caesarin murhaamiseen yksin Brutusta johti teon kunniak- 
kuus ja näennäinen oikeutus, mutta muut ryntäsivät hänen 
kimppuunsa rosvoina ja vihamiehinä. Muutoin Brutus ei 
luottanutkaan niin paljon valtaansa kuin asiansa oikeutuk- 
seen, minkä hänen kirjeensäkin selvästi ilmaisivat. Niinpä 
hän kirjoitti Atticukselle ratkaisun lähestymisen edellä, että 
hänen asemansa on nyt mitä suotuisin. Jos hän voittaa, 
hän vapauttaa Rooman kansan, jos häviää, kuolema va- 
pauttaa hänet: »kaikki muu tässä yhteydessä onkin selvää 
ja varmaa, vain yksi asia vielä vaatii selvyyttä, saammeko 
elää vapaudessa vai kuolemako meidät vapauttaa orjuu- 
desta. Marcus Antonius on saanut tuomion, jonka hän ty- 
peryydestään ansaitseekin. Hän olisi voinut asettua Bru- 
tusten, Cassiusten ja Catojen riviin, mutta hän työntäytyi- 
kin Octaviuksen välikappaleeksi. Jollei hän nyt häviä Oc- 
taviuksen kanssa, hän saa ennen pitkää taistella häntä vas- 
taan.» Tämä ennustus osoittautui täysin vastaavan myö- 
hempää kehitystä. 

Smyrnassa —viivyttäessä Brutus pyysi Cassiukselta osaa 
niistä varoista, joita tämä oli koonnut, koska hän oli käyt- 
tänyt omat rahansa koko Välimerta hallitsevan laivaston 
rakentamiseen. Cassiukselle hänen ystävänsä sanoivat, ettei 
hänen ollut viisasta antaa varoja, joita hän oli koonnut 
tyytymättömiltä maksajilta ja joita hän itse säästäväisesti 
käytti, Brutuksen tuhlattavaksi kansan suosion ja sotilaiden 
kiintymyksen saavuttamiseen, mutta neuvoa noudattamatta 
Cassius luovutti toverilleen kolmannen osan rahastostaan. 
Tämän jälkeen eri tehtävät veivät toverukset jälleen eri 
teille. Cassius miehitti Rhodoksen, ja kaupunkia hän kohteli 
mielivaltaisesti. Kuitenkin hän oli sanonut, kun asukkaat 
hänen kaupunkiin marssiessaan tervehtivät häntä kunin- 
kaana ja valtiaana: »Mikä kuningas ja valtias minä olen! 
Minä olen valtiaan ja kuninkaan surmaaja ja taltuttaja.» 
Brutus vaati lykialaisilta varoja ja joukkoja, mutta Nau- 
krateen yllytyksestä maan kaupungit asettuivat vastarin- 
taan ja miehittivät eräitä kukkuloita estääkseen hänen mars- 
sinsa. Kukkuloita vartioivien miesten aterioidessa Brutus 
lähetti heitä vastaan ratsumiehensä ja tuhosi heistä kuusi- 
sataa. Sitten hän valloitti muutamia pikkukaupunkeja ja 
kyliä, mutta jätti niiltä ottamatta sotaveroa saadakseen 
asukkaat ystävyydellä puolelleen. Mutta lykialaiset pysyi- 
vät härkäpäisinä, pitivät vihaa kärsimiensä menetysten vuoksi 
eivätkä olleet tietääkseen Brutuksen kohtuullisuudesta ja 
ystävällisyydestä. Vihdoin Brutus sulki heidän sotajouk- 
konsa Ksanthokseen ja aloitti piirityksen. Kun kaupungin 
ohi juoksi joki, puolustajat koettivat pelastautua joen yli 
sukellellen. Mutta jokeen oli laskettu pohjaan asti ulot- 
tuvia verkkoja, ja he takertuivat niihin. Verkkojen ylä- 
reunaan oli kiinnitetty kelloja, niin että jonkun sotkeutuessa 
verkkoon kello heti antoi merkin. Yöllä ksanthoslaiset koet- 
tivat rynnätä ulos ja sytyttivät muutamia piirityskoneita 
tuleen, mutta varuillaan olleet roomalaiset työnsivät heidät 


) 116 ( 


BRUTUS 





muurien = sisäpuolelle takaisin. Samalla hetkellä puhkesi 
myrsky puhaltaen tulta muurien varustuksiin ja niitä lähellä 
oleviin taloihin, ja peläten kaupungin tuhoutuvan Brutus 
komensi sotilaitaan auttamaan sammutustöitä. 

Mutta tällöin lykialaiset äkkiä valtasi jokin kaamea jär- 
jen sammuttanut raivo. Sitä emme voi sanoin selittää, mutta 
ehkä sitä parhaiten voisi sanoa kuolemanetsimisvimmaksi. 
Vapaat ja orjat, naiset ja lapset, nuoret ja vanhat kaikki 
tyynni syytivät muureilta alas keihäitä piirittäjiä vastaan, 
jotka toki tahtoivat tulla heitä auttamaan palojen sammut- 
tamisessa. Itse he lisäksi heittivät tuleen kaisloja ja puita 
ja kaikenlaista syttyvää ainesta, ja niin he aiheuttivat tulen 
leviämisen kaupunkiin, syytäessään yhä siihen kaikenlaista 
puuta ja kaikin tavoin sitä kiihdyttäessään ja ruokkiessaan. 
Kun valtavat liekit kiitivät läpi kaupungin ja loimottivat 
yltv'ympäri, Brutus ratsasti muurien ympäri tutkien avun 
mahdollisuutta, ja kädet ojennettuina hän pyysi ksanthoslai- 
sia toki säästämään itsensä ja oman kaupunkinsa. Mutta 
turhaan. Sillä kaikki etsivät kuolemaa, eivät vain miehet 
ja naiset, vaan lapsetkin, aivan pienetkin, heittivät itsensä 
tuleen huutaen ja kirkuen, toiset paiskasivat itsensä korkeilta 
muureilta alas, toiset taas käänsivät perintömiekkansa pal- 
jastettua kaulaansa kohti pyytäen armoniskua. Kun kau- 
punki oli valloitettu, siellä nähtiin hirressä roikkuva nai- 
nen, jonka kaulasta riippui kuristettu lapsi ja naisella oli 
palava kekäle kädessä talonsa sytyttimeksi. Tätä kaameaa 
näkyä Brutus ei saattanut mennä katsomaan, vaan jo siitä 
kuultuaan hän puhkesi itkuun. Brutus kuulutti myös soti- 
lailleen antavansa palkinnon jokaiselle, joka pelastaa lykia- 
laisen hengen. Sanotaan, että lykialaisista vain sataviisi- 
kymmentä oli sellaista, jotka eivät tahtoneet vastustaa pe- 
lastamistaan. Näin ksanthoslaiset kokivat ikäänkuin sal- 
limuksen säätämänä ajan pitkän kiertokulun jälkeen toistu- 
vana kohtalona malttinsa kadottamisen vuoksi esi-isiensä 

kohtalon: nämäkin olivat persialaissotien aikana polttaneet 
kaupunkinsa ja hakeneet surmansa tulesta. 

Myös Patara asettui vastarintaan. Todettuaan sen ja pe- 
lättyään äskeisen mielipuolisuuden uudistuvan Brutus pidät- 
täytyi hyökkäyksestä ja rupesi harkitsemaan muun ratkaisun 
mahdollisuutta. Kun hänen vangikseen oli joutunut muuta- 
mia kaupungin naisia, hän vapautti heidät lunnaitta. Nai- 
set, jotka kuuluivat kaupungin ylhäisöpiireihin, kertoivat 
Brutuksen olevan mitä järkevimmän ja oikeamielisimmän 
miehen, ja nyt kaupungin asukkaat päättivät liittyä häneen 
ja antaa hänen marssia kaupunkiin. Tämän jälkeen kaikki 
muutkin lykialaiset päättivät antautua ja alistua hänen joh- 
toonsa. Ja miten kohtuulliseksi ja hyvää tarkoittavaksi Bru- 
tus vastoin lykialaisten odotusta osoittautuikaan! Samaan 
aikaan kun Cassius vaati jokaisen rhodoslaisen luovuttamaan 
kaiken yksityisen kultansa ja hopeansa, mistä sitten ke- 
rääntyi kahdeksantuhatta talenttia, ja lisäksi pakkoverotti 
kaupungin rahastoa viidellätuhannella talentilla, Brutus vaati 
lykialaisilta vain sataviisikymmentä talenttia eikä toimeen- 
pannut mitään pakkoverotusta. Lykiasta Brutus sitten lähti 
Jooniaan. 

Voisimme esittää monta merkittävää tapausta, joissa 
Brutus luja oikeudenmukaisuus ohjeenaan joko palkitsi tai 
rankaisi, mutta tässä riittäköön yksi, josta hän itse ja jokai- 
nen kunnon roomalainen tunsi mitä suurinta tyydytystä. 
Kun Pompeius Suuri menetettyään valtansa Caesarille pyrki 
Egyptiin Pelusiöonin satamaan, maan alaikäisen kuninkaan 
neuvonantajat neuvottelivat keskenään. Neuvotteluissa mie- 
lipiteet menivät hajalleen: toiset kannattivat Pompeiuksen 
maahan päästämistä, toiset pääsyn kieltämistä. Khioslainen 
Theodotos, joka oli palkattu opettamaan kuninkaalle kauno- 
puheisuutta ja päässyt sen johdosta parempien miesten puut- 
teessa neuvoston jäseneksi, sanoi kummankin ratkaisun, sekä 
Pompeiuksen maahan päästämisen että pääsyn epäämisen, 

vievän virheelliseen tulokseen. Heidän silloisen asemansa 
perusteella oli muka vain yksi ainoa menettely tarkoituksen- 
mukainen: Pompeius oli otettava vastaan ja sitten surmat- 
tava. Ja hän lopetti puheensa sanoilla: »Kuollut ei voi 
puraista.» Neuvottelijat yhtyivät häneen, ja näin Pom- 
peius Suuri on esimerkkinä siitä, miten uskomatonta ja 
yllättävää ihmiselle voi sattua. Pompeiuksen kohtalo oli 
puhetaidon luistavuuden saavutus, niinkuin tuo sofisti Theo- 
dotos kerskaillen kehui. Vähän myöhemmin saapui paikalle 
Caesar, ja kelvottomat rikoksentekijät pääsivät vaivaisesta 
elämästään lukuunottamatta Theodotosta: hetken vielä koh- 
talo antoi hänelle aikaa viettää harhailevaa elämää halveksit- 
tuna, neuvottomana, nälkää näkevänä. Mutta Vähässä Aa- 
siassa tarkastusmatkallaan olevan Brutuksen käsistä hän ei 
livahtanut. Hän joutui tämän eteen tuomittavaksi ja sai ran- 
gaistuksensa. Näin hän sai elämäänsä arvokkaamman kuo- 
leman. 

Brutus lähetti nyt Cassiukselle sanan saapua Sardeeseen. 
Hän tuli, ja Brutus meni seurueineen häntä vastaan. Kat- 
selmuksessa aseistettu sotajoukko tervehti molempia impe- 
raattoreina. Oli aivan luonnollista, että niin suuria asioita 
järjestettäessä ja niin monen kumppanin ja päällikön ollessa 
toimeenpanijoina heräsi keskinäisiä syytöksiä ja hankauksia. 
Ennen kuin ryhdyttiin muuhun, käytiin siis niitä selvittä- 
mään. Brutus ja Cassius menivät kohta Cassiuksen saavut- 
tua suljettujen ovien taakse kahden kesken sovittelemaan 
erimielisyyksiä. Ensin he soimailivat toisiaan ja lopuksi 
esittivät suorat syytöksensä, ja niin intohimoisen rajuina 
iskivät heidän sanansa, etteivät he voineet pidättää itkuaan. 
Ystävät kummastelivat tätä vihan kiihkeää purkautumista 
ja uhkaavaa äänenkäyttöä sekä pelkäsivät sitä, kuinka 
kaikki päättyy. Huoneeseen he eivät kuitenkaan tohti- 
neet mennä, sillä siihen heillä ei ollut lupaa. Mutta Mar- 
cus Favonius, joka jäljitteli Catoa ja harrasteli filosofiaa, 

ei niinkään ymmärtäen sen syvyyksiä kuin sitä omalla ta- 
vallaan innostuneesti pauhaten, meni huoneeseen riitelevien 
eteen. Vartiomiehet olivat kyllä koettaneet häntä estää, 
mutta turhaa oli pidätellä Marcus Favoniusta, meni hän sit- 
ten vaikka mihin, sillä hän oli hurjapäinen ja aina valmis 
ryhtymään mihin tahansa. Favonius oli senaattori, mutta 
siitä hän ei ollut lainkaan ylpeä. Hän pyrki käyttämään 
kyynikkojen suorasukaista sanontaa, ja juuri hänen suora- 
puheisuutensa teki hänet harmittomaksi ja saattoi hänen 
tökeröimmät pistopuheensa leikinlaskun veroisiksi. Tällöin 
hän siis läpi vartijoiden ja ovien tunkeutui omalla luvallaan 
sisälle. Täällä hän muutti ääntään ja alkoi lasketella sa- 
noja, jotka Homeros on pannut Nestorin suuhun: 


Vaan mua kulkaa; nuoremmat mua kumpikin ootte! 


ja niin edelleen. Cassius purskahti nauramaan, mutta Bru- 
tus heitti hänet ovesta sanoen: »Ulos sinä todellinen koira 
ja koiran matkija, kyynikko.* Tämä välinäytös kuitenkin 
lopetti miesten riidan, ja he lähtivät kumpikin taholleen. 
Cassius piti kohta pidot Brutukselle, johon tämä kutsui myös 
ystäviään. Favoniuskin saapui sinne kylpymatkaltaan pito- 
pöydässä jo oltaessa. Tulijaa Brutus sanoi kuokkavieraaksi 
ja kehoitti häntä istumaan sohvan päähän, mutta häikäi- 
lemättömästi tämä istuutui keskelle sohvaa. Pidot jatkui- 
vat, maljoja tyhjennettiin ja laskettiin piristävää älykästä 
leikkiä. 

Seuraavana päivänä Brutus otti tilille entisen preetorin 
Lucius Ocellan, joka oli hänen luottamustaan nauttinut roo- 
malainen; häntä sardeslaiset syyttivät kavalluksesta. Bru- 
tus tuomitsi hänet menettämään kansalaisluottamuksensa. 
Tämä ei ollut lainkaan Cassiuksen mieleen. Hän oli muu- 
tamia päiviä aikaisemmin henkilökohtaisesti soimannut kahta 
samanlaisesta rikoksesta syytettyä kumppaniaan, mutta jät- 


3 Ilias 1, 259. O. Mannisen suomennos. 

tänyt heidät syytteeseen panematta ja pitänyt heitä edel- 
leen palveluksessaan. Nyt hän moitti Brutusta, että tämä 
tänä viisasta menettelyä ja armahtavaisuutta vaativana ai- 
kana sovelsi liian ankarasti lakeja ja oikeusperiaatteita. 
Brutus kehoitti Cassiusta muistamaan maaliskuun idus- 
päivän. »Emme me», hän sanoi, »tuona päivänä murhan- 
neet Caesaria vain siksi, että hän kiristi ja ryösti kaikilta, 
vaan myös siksi, että hän antoi vallan kätyreilleenkin tehdä 
samoin. Jos oikeuden sivuuttamista voidaan puolustaa jol- 
lakin aineellisella perusteella, niin miksi sitten emme ennem- 
min antaneet Caesarin kumppaneineen tehdä vääryyttä kuin 
että sitä tekemässä haluamme nähdä omat ystävämme. Jos 
olisimme sietäneet edellisten vääryyttä, meitä olisi syytetty 
vain siitä, ettemme uskaltaneet asiaan puuttua, mutta emme 
olisi joutuneet vaaroihin ja vaivoihin. Jos siedämme ystä- 
viemme vääryyttä, saamme väärämielisten maineen ja päälle 
päätteeksi vaarat ja vaivat.» Tällaiset periaatteet johtivat 
Brutuksen toimintaa. 

Kun joukot olivat valmiina lähtemään Vähästä Aasiasta, 
Brutuksen kerrotaan nähneen oudon ilmestyksen. Brutus ei 
kaivannut paljon unta ja siihen tarvitsemansa ajan hän 
oli tottunut sovittamaan järkevästi olosuhteiden mukaan: 
päivällä hän ei nukkunut koskaan ja yöllä jo muiden maa- 
tessä hän meni vuoteeseen vain silloin, kun ei työsken- 
nellyt tai käynyt keskusteluja. Sodan puhjettua kaikkien 
asioiden hoitamisen ja suunnitelmien laatimisen jouduttua 
hänen huolekseen hän iltaisin aterioituaan hieman nukahti, 
mutta muun osan yöstä hän käytti kiireellisten asioiden 
suorittamiseen. Jos työ sujui hyvin ja aikaa jäi jäljelle, 
hän luki jotakin kirjaa tavallisesti kolmanteen yövartioon 
asti, jolloin sotatribuunien ja kenturioiden oli määrä saa- 
pua hänen puheilleen. 

Sotajoukko oli siis valmiina lähtemään Vähästä Aa- 
siasta. Oli synkkä yö. Pieni lamppu paloi teltassa ja leiri 

oli aivan hiljainen. Syviin ajatuksiin ja suunnitelmien 
harkintaan vaipuneesta Brutuksesta tuntui kuin joku olisi 
astunut telttaan. Katsahtaessaan teltan oviaukkoa kohti 
hän näki oudon, kauhua herättävän ja pelottavan suuri- 
kokoisen haamun äänettömänä seisovan edessään. Hän 
kuitenkin uskalsi kysyä: »Mikä olet, jumala vaiko ihmi- 
nen? Miksi olet tullut?» Haamu vastasi hänelle ontolla 
äänellä: »Olen paha henkesi, Brutus. Tapaat minut Filip- 
poissa.» Rauhoittuneena Brutus sanoi: » Niinpä sitten.» 
Haamun kadottua Brutus kutsui palvelevat orjapoikansa 
paikalle. Nämä sanoivat, etteivät he olleet mitään kuul- 
leet eivätkä nähneet. Valvottuaan aamuun asti Brutus 
meni Cassiuksen luokse kertomaan hänelle aaveesta. Cas- 
sius oli Epikuroksen filosofian kannattaja ja väitteli mie- 
lellään Brutuksen kanssa yliluonnollisista asioista, ja nyt 
hän virkkoi tälle näin: »Meidän filosofiamme opettaa, 
ettemme kaikkea koe ja näe todellisen mukaisena, sillä ha- 
vaintomme voivat tulla erheellisiksi aistimustemme puut- 
teellisuuden vuoksi, ja mielikuvillamme on vielä voimak- 
kaampi taipumus minkään syyn vaikuttamatta keskeyty- 
mättömästi tuottaa ja muodostaa uusia mielteitä. Vahaan 
painetun kuvan muodostajana on muu kappale, mutta ihmi- 
sen sielussa muovattava ja muovaaja on sama, ja siksi sielu 
omatoimisesti saa itsessään mitä helpoimmin aikaan mieli- 
kuvia ja käsitteitä. Tämän todistavat nukkuvan mielikuvat: 
mitä vähäisin aihe panee kuvitteluvoiman liikkeelle synnyt- 
tämään kaikenlaisia mielenliikutuksia ja kuvia. Sielun ole- 
mus on liikkumista, ja sen liikkuminen taas on juuri kuvit- 
telua ja mieltämistä. Lisäksi liikarasitus on herkistänyt si- 
nun kuvitteluasi ja saanut sen liukumaan harhateille. Hen- 
kiolentojen olemassaolo ei ole juuri uskottavaa, ja jos niitä 
olisikin, tuskin niillä on ihmisen muotoa ja ääntä ja mah- 
dollisuutta puuttua ihmisen elämänkulkuun. Tosin ei mi- 
nulla henkilökohtaisesti olisi mitään tällaisia näkyjä vastaan, 

sillä silloinhan meidän ei tarvitsisi luottaa aseisiin, ratsui- 
hin ja sotalaivoihin, koska jumalat johtaisivat meitä ja an- 
taisivat meille rohkeutta; sillä olemmehan pyhimmän ja 
kalleimman asian puoltajia.» Tällaisella selityksellä Cassius 
rauhoitti Brutusta. Kun joukot komennettiin laivoihin, en- 
simmäisten sotamerkkien kärkeen laskeutui kaksi kotkaa. 
Koko matkan Filippoihin asti ne seurasivat mukana soti- 
laiden niitä ruokkiessa. Filippoissa ne taistelun edellisenä 
päivänä lähtivät lentoon. 

Useimmat Filippoin ympäristössä asuvat heimot Brutus 
oli jo aikaisemmin saattanut valtaansa. Jos vielä joku ku- 
ningas tai ruhtinas oli jäänyt alistamatta, he joutuivat nyt 
Brutuksen ja Cassiuksen valtapiiriin aina Thasoksen saarta 
vastapäätä olevaan meren rantaan saakka. Täällä Norbanus 
oli joukkoineen Symbolonin läheisyydessä eräällä Stena- 
nimisellä seudulla. Saarrettuaan hänet Brutuksen joukot 
pakottivat hänet jättämään asemansa, ja vähällä oli, ettei 
hän joutunut joukkoineen vangiksi, koska Octavius sairau- 
tensa vuoksi ei voinut tulla auttamaan. Avun toi kuitenkin 
Antonius niin yllättävän nopeasti, että Brutuskin sitä ih- 
metteli. Kymmenen päivää myöhemmin Octavius marssi 
paikalle ja pystytti leirinsä vastapäätä Brutusta, samalla 
kun Antonius asettui vastapäätä Cassiusta. Aluetta, joka 
oli molempien leiriytyneiden joukkojen välillä, roomalaiset 
sanovat Filippoin kentäksi. Täällä olivat nyt toisiaan vas- 
tassa mitä voimakkaimmat roomalaiset sotajoukot. Brutus 
oli lukumäärässä Octaviusta heikompi, mutta hohtavat ja 
oivalliset aseet antoivat hänen joukoilleen uljaan näön. 
Useimmat aseet oli silattu kullalla ja hopealla, mitä Brutus 
oli avokätisesti jakanut joukkojensa käyttöön, vaikka hän 
muissa asioissa olikin aina teroittanut päälliköilleen yksin- 
kertaisuutta ja säästäväisyyttä. Mutta hän oli sitä mieltä, 
että jos sotilaat kantoivat rikkauttaan käsissään ja yllään, 

kunnianhimoiset tulivat entistä uljaammiksi ja saidat taas 
rohkeiksi, koska he tällöin varjelivat aseitaan kuin aarteita. 

Octavius suoritutti sotajoukkonsa puhdistusuhrin leiris- 
sään ja jakoi uhrijuhlan viettämistä varten kullekin sotilaalle 
vähän viljaa ja viisi drakhmaa rahaa. Tällaiseen niukkuuden 
ja turhanpäiväisen varovaisuuden osoitukseen Brutus suhtau- 
tui ylimielisesti. Hän antoi suorittaa puhdistusuhrin perin- 
näisen tavan mukaan avoimella kentällä, kenturioille jaet- 
tiin paljon uhrieläimiä ja jokaiselle sotilaalle annettiin viisi- 
kymmentä drakhmaa. Tämä synnytti sotilaissa entistä suu- 
rempaa tyytyväisyyttä ja rohkeutta. Uhrijuhlassa kuitenkin 
sattui Cassiukselle pahaenteinen tapaus: liktori näet sattui 
ojentamaan hänelle seppeleen alapuoli ylhäälläpäin. Ker- 
rotaan lisäksi, että aikaisemmin eräässä juhlakulkueessa Cas- 
siuksen kultaista voitonjumalattaren kuvaa kantanut sotilas 
oli kompastunut ja kaatunut. Päivällä myös haaskalintuja 
leijaili sankoin parvin leirin yläpuolella, ja erääseen leiri- 
paikkaan lensi parvina mehiläisiä. Tietäjät eristivät paikan 
torjuakseen taikauskoiset aavistelut, jotka jo kokonaan oli- 
vat vallanneet sotilaat ja vähän loitontaneet Cassiustakin 
Epikuroksen opeista. Kaiken ilmenneen perusteella Cassius 
ei halunnut antautua ratkaisevaan taisteluun. Hän ehdotti 
sen lykkäämistä, koska heikäläisillä joukoilla oli käytettä- 
vänään runsaasti rahaa, mutta aseistuksen ja lukumäärän 
puolesta he jäivät vihollisesta jälkeen. Brutus taas kuten 
jo ennenkin vaati mitä nopeinta ratkaisua voidakseen palaut- 
taa isänmaalleen vapauden ja poistaa kaikilta maakunnilta 
verojen, sotatoimien ja pakkomääräysten aiheuttamat rasi- 
tukset. Hänen rohkeuttaan lisäsi myös se, että hän oli näh- 
nyt ratsumiestensä monissa tiedustelukahakoissa ja otteluissa 
pitävän hyvin puolensa sekä pääsevän voitolle. Kuitenkin 
se, että muutamia sotilaita oli loikannut vihollisen puolelle 
ja että leirissä kuullut parjaavat puheet panivat epäilemään 
uusia karkaamisia, taivutti monet Cassiuksenkin ystävät so- 

taneuvottelussa yhtymään Brutukseen. Vain yksi Brutuksen 
ystävä, Atilius, oli vastustavalla kannalla ja vaati ainakin 
odottamaan talven yli. Brutuksen kysyttyä, mitä etua siitä 
olisi, hän vastasi: » Jollei mitään muuta, niin saamme ainakin 
kauemmin elää.» Tämä vastaus tuotti suutta mielipahaa 
Brutukselle, ja muutkin olivat kuin puulla päähän lyötyjä. 
Päätökseksi tuli taistelun aloittaminen seuraavana päivänä. 

Ilta-aterialla Brutus oli toivorikas ja keskusteli ystäviensä 
kanssa filosofian kysymyksistä. Kun ateria oli päättynyt, 
hän läksi levolle. Cassius, kuten Messalla kertoo, illasti muu- 
tamien toveriensa kanssa ja oli vastoin tapaansa miettivä ja 
äänetön. Aterian jälkeen hän puristi Messallan kättä ja sa- 
noi kreikan kielellä, jota hän mielellään käytti erikoista ystä- 
vyyttä osoittaessaan: »Messalla, sinä joudut todistamaan, että 
minä en voi välttää Pompeius Suuren kohtaloa. Minut pako- 
tetaan yhdellä taistelulla heittämään arpaa isänmaani kohta- 
losta. Odottakaamme kuitenkin kohtaloa pystyssä päin, ja 
jos olemme noudattaneet huonoa neuvoa, älkäämme siltä 
kohtaloamme tuskitelko.s Nämä olivat Cassiuksen viimeiset 
sanat Messallalle heidän hyvästellessään, Messalla kertoo. 
Cassius kutsui Messallan illalliselle vielä seuraavaksi päiväksi, 
joka oli hänen syntymäpäivänsä. Seuraavana aamuna sekä 
Brutuksen että Cassiuksen leirissä purppuranpunainen sota- 
päällikön viitta kohotettiin levälleen taistelun alkamisen mer- 
kiksi. Molemmat päälliköt kohtasivat toisensa leiriensä väli- 
maastossa, ja Cassius virkkoi: »Suotakoon meidän, Brutus, 
voittaa ja viettää elämämme loppu yhdessä hyvin työmme 
tehneinä. Siltä varalta, että taistelu kuitenkin päättyy päin- 
vastoin kuin toivomme eikä meillä ole mitään mahdollisuutta 
nähdä toisiamme, haluaisin kuulla, koska ihmisten selvimmät- 
kin asiat kaipaavat selvittämistä, miten sinä suhtaudut vaih- 
toehtoon: pako tai kuolema.» Vastaukseksi Brutus lausui: 
»Hyvä Cassius. Kun olin elämää kokematon mies, minulla 
oli riivatunmoinen tapa esittää omaa viisauttani hyvin mah- 

tipontisesti. Arvostelin Catoa ankarasti hänen tekemänsä 
itsemurhan vuoksi. Sanoin, että oli kehnoa ja miehen arvon 
vastaista osoittaa epäluottamusta suojelushengelleen, olla 
odottamatta uljaana kohtaloaan paikallaan, vaan livahtaa 
karkuun. Nyt monet kohtalon vaiheet koettuani olen toinen 
mies. Jos jumala taistelumme ratkaisijana tuomitsee meille 
häviön, en kaipaa uuden toivon elpymistä ja uuden armei- 
jan varustamista, vaan lähden täältä kiitollisena kohtalolleni 
maaliskuun iduspäivästä: silloin elämäni oli uhrivalmiiksi 
laskettuna isänmaani alttarille, mutta isänmaani palautti sen 
minulle vapaana ja arvokkaana.» Nämä sanat nostivat Cas- 
siuksen kasvoille ilon ilmeen, ja Brutusta syleillen hän virk- 
koi: »Sellaisella mielellä astumme vihollista vastaan. Siispä 
voitamme, mutta emme pelkää, jos häviämme.» 'Tämän jäl- 
keen he alipäällikköjensä läsnäollessa neuvottelivat rinta- 
man järjestämisestä. Brutus pyysi Cassiukselta saada johtaa 
oikeaa siipeä, mikä oikeastaan olisi kuulunut Cassiukselle 
hänen vanhemman ikänsä ja suuremman sotakokemuksensa 
vuoksi. Pahastumatta Cassius kuitenkin suostui tähän sekä 
luovutti Brutuksen käyttöön Messallan päällikkyyden alai- 
sena olevan parhaan legioonansa. Brutus komensi heti ko- 
mea-aseiset ratsumiehensä hyökkäykseen, ja aikaa tuhlaa- 
matta jalkaväki asettui asemiin. 

Sinä aamuna Antoniuksen sotilaat olivat kaivamassa lei- 
rinsä läheisyydessä olevasta suosta kentälle johdettavia vie- 
märiojia katkaistakseen Cassiuksen leiristä merelle vievän 
tien. Octavius ei ollut sinä päivänä leirissään, sillä hän oli 
ollut sairaana. Hänen sotilaansa pysyivät asemissaan ja oli- 
vat rauhallisia, vaikka näkivätkin vihollisen liikkeet, sillä he 
eivät uskoneet todellisen taistelun olevan kysymyksessä, vaan 
luulivat vastustajan tekevän häirintähyökkäyksen kaivajia 
vastaan ja yrittävän keveillä ammuksilla ja melulla saada 
heidät hämmennyksiin. Näin ajatellen he eivät kiinnittäneet 
suurempaa huomiota vihollisen riveihin ja jäivät vain ihmeis- 

sään kuuntelemaan kaivannoista kantautuvaa epäselvää huu- 
toa. Samaan aikaan kulkivat päälliköltä päällikölle Brutuk- 
sen jakamat tunnussanan sisältäneet lappuset, ja Brutus itse 
ratsasti legioonarivistöjen välitse sotilaita rohkaisten. Nyt 
vain muutamat malttoivat odottaa tunnussanaa, jonka piti 
kulkea miehestä mieheen. Kohottaen huudon useimmat alkoi- 
vat rynnätä vihollista vastaan. Kun hyökkäys alkoi järjes- 
tyksettä ja yhteyksiä säilyttämättä, legioonat joutuivat toi- 
sistaan erilleen: Messallan legioona ryntäsi ensin Octaviuk- 
sen vasemman siiven ohi, sitten seurasi viereinen legioona. 
Ne joutuivat otteluun vain vihollisten takimmaisten reservien 
kanssa tuottamatta niille kuitenkaan vahinkoa, ja sen jäl- 
keen ne hyökkäsivät Octaviuksen leiriin. Octavius itse, 
kuten hän »Muistelmissaan» kertoo, ei ollut leirissä, sillä 
hänen ystävänsä Marcus Antonius oli näkemänsä unen pe- 
rusteella kehoittanut häntä poistumaan leiristä, ja sen hän 
vähän ennen hyökkäystä oli tehnytkin. Muutoin häntä pi- 
dettiin jo kuolleena, kun hänen vuodepaarinsa oli nähty 
tyhjänä sekä keihäitten ja peitsien lävistämänä. Leiristä saa- 
mansa vangit hyökkääjät tappoivat. Surmattuihin kuului 
kaksituhatta spartalaista, jotka äskettäin olivat saapuneet 
vahvistusjoukoiksi. | 
Kun osa Brutuksen joukoista näin oli joutunut Octaviuksen 
rintaman taakse, toinen osa taas suuntasi iskun tämän rinta- 
maa vastaan sekä pakotti helposti sekasortoon saatetun vas- 
tustajan väistymään ja hajoitti jälkitaistelussa kolme legioo- 
naa. Ajaessaan voiton huumassa vihollista takaa Brutuksen 
sotilaat, Brutus heidän mukanaan, sekaantuivat vihollisiin ja 
joutuivat Octaviuksen leiriin. Mutta mihin voittajat eivät 
osanneet kiinnittää huomiotaan, sen voitetut onnekseen ky- 
kenivät havaitsemaan. Brutuksen oikea siipi oli jäänyt suo- 
jattomaksi ja typistyneeksi, kun viimeksi mainitut legioonat 
olivat siitä lohjenneet takaa-ajoon. Paikalleen jäänyttä 
rintaman keskiosaa viholliset heittäytyivät tuhoamaan. To- 

sin he eivät saaneet sitä perääntymään, vaan kietoutuivat 
pitkään taisteluun, mutta samaan aikaan he iskivät taiste- 
lun kulusta tietämätöntä vihollisen vasenta siipeä vastaan ja 
saivat sen väistymään. He aloittivat takaa-ajon ja tunkeutui- 
vat pakenijoiden leiriin asti, jota alkoivat ryöstää. Kumpi- 
kaan heidän ylipäälliköistään ei ollut läsnä, sillä Antonius 
oli hyökkäyksen alkaessa sitä väistäen vetäytynyt suon suo- 
jaan, eikä Octaviusta ollut kukaan nähnyt, sen jälkeen 
kun hän oli lähtenyt leiristä. Tosin monet väittivät Brutuk- 
selle hänet tappaneensa, näyttivät muka hänen veristä miek- 
kaansa ja selostivat hänen ulkonäköään ja ikäänsä. Pian Bru- 
tuksen keskusta raivoisasti kaatamalla vastustajiaan hajoitti 
heidät, ja hänen voittonsa oli selvästi yhtä varma kuin Cas- 
siuksen tappio. Mutta yksi ainoa seikka tuhosi näiden mies- 
ten voiton, nim. se, että hän ei lähettänyt Cassiukselle apua, 
koska uskoi tämän voittaneen, eikä Cassius odottanut hä- 
neltä apua, koska uskoi hänen joutuneen tappiolle. Messalla 
mainitsee heidän voittonsa todistukseksi, että he olivat valloit- 
taneet kolme vihollisen kotkaa ja lukuisan määrän muita so- 
tamerkkejä menettämättä itse ainoatakaan. Palattuaan Octa- 
viuksen jo kokonaan hävitetystä leiristä Brutus ihmetteli, kun 
hän ei nähnyt Cassiuksen teltan kuten tavallisesti kohoavan 
muiden telttojen yläpuolelle eikä havainnut leirissä olevan 
muitakaan telttoja: viholliset olivat näet leiriin tunkeudut- 
tuaan heti repineet useimmat niistä maahan ja tuhonneet ne. 
Muutamat hänen tarkkanäköisemmät seuralaisensa sanoivat, 
että leirissä näkyi vilahtelevan välkkyviä kypäriä ja ho- 
peaisia kilpiä. Näiden varusteiden lukumäärästä ja laadusta 
saatettiin päätellä, etteivät olleet kysymyksessä leirin vartio- 
joukot. Mutta ei myöskään voitu erottaa ruumiskasoja, ku- 
ten toki olisi pitänyt, jos niin monta legioonaa olisi siellä 
hakattu maahan. Nämä seikat panivat Brutuksen epäile- 
mään, että Cassius oli joutunut tukalaan asemaan. Sen vuoksi 

hän jätettyään vihollisen leiriin vartioston ja kutsuttuaan 
sotilaansa takaa-ajosta läksi auttamaan Cassiusta. 
Tapahtumat Cassiuksen siivellä kehittyivät näin: Brutuksen 
joukkojen hyökkäysliikettä hän oli jäänyt katselemaan tyy- 
tymättömänä, koska se tapahtui tunnussanatta ja järjestystä 
noudattamatta. Yhtä pahoillaan hän oli siitä, että hyökkää- 
jät voittonsa jälkeen jäivät ryöstämään leiriä ja saalistamaan 
eivätkä kehittäneet toimintaansa kiertoliikkeeksi ja saarta- 
neet vihollista. Sen sijaan että olisi itsekin rohkeasti ryhty- 
nyt hyökkäämään, hän tapahtunutta sadatellen tuhlasi ai- 
kaa ja joutui tällöin oikealta sivustalta vihollisen kiertä- 
mäksi. Sille sijoitetut ratsumiehet lyötiin heti hajalleen, ja 
he alkoivat paeta kohti meren rannikkoa. Pian hänen jalka- 
väkensäkin alkoi horjua, vaikka hän koetti sitä pysyt- 
tää paikallaan ja kehoituksillaan rohkaista. Itse hän eräältä 
sotamerkin kantajalta, joka oli kääntynyt pakoon, tempasi 
merkin ja iski sen pystyyn jalkojensa eteen. Mutta kun lo- 
puksi hänen henkivartionsakin rohkeutensa menettäneenä al- 
koi hajaantua, hän ei nähnyt muuta mahdollisuutta kuin 
vetäytyä eräälle tasankoa hallitsevalle kukkulalle. Ollen itse 
likinäköinen hän ei erottanut tasangolla mitään paitsi hyvin 
hämärästi oman tuhotun leirinsä. Hänen seuralaisensa kui- 
tenkin näkivät suuren ratsumiesjoukon. Brutus oli lähettänyt 
sen Cassiusta auttamaan, mutta tämä piti miehiä takaa-aja- 
vina vihollisina. Kumminkin hän lähetti erään seuralaisensa, 
Titiniuksen, ottamaan asiasta selvää. Ratsumiehet näkivät jo 
kaukaa lähetin, ja niin pian kuin he tunsivat hänet Cassiuk- 
sen ystäväksi ja seuralaiseksi, he huutelivat hänelle iloisia 
huutojaan. Pian he saavuttivat hänet, hänen ystävänsä hyp- 
päsivät ratsailta alas ja tervehtivät häntä ja muut ratsastivat 
hänen ympärilleen ilon huutoja ilmoille kajautellen aavista- 
matta, että he hillittömällä riemullaan aiheuttivat mitä suu- 
rimman onnettomuuden: Cassius näet luuli Titiniuksen var- 
masti joutuneen vihollisten käsiin. Sanottuaan: »Niinkö 

kiihkeä on elämänhaluni, etten tunne saaneeni pistosta, kun 
vihollinen ryöstää ystäväni silmieni edessä», hän poistui erää- 
seen tyhjään telttaan vieden mukanaan vapautetun orjansa 
Pindaroksen. Tämän miehen Cassius oli Crassuksen kärsi- 
mästä tappiosta lähtien pitänyt mukanaan hätätilan varalta. 
Parthilaisten käsistä Cassius oli pelastunut, nyt hän kohotti 
päällikön viitan kasvoilleen ja paljasti niskansa iskulle. Myö- 
hemmin pää ja ruumis löydettiin erillään toisistaan. Pinda- 
rosta kukaan ei nähnyt verityön jälkeen ihmisten ilmoilla, 
minkä vuoksi monet epäilivät hänen tappaneen Cassiuksen 
käskyä saamatta. Vähän myöhemmin ratsujoukko saapui pai- 
kalle ja sen seppelöimä Titinius tahtoi tavata Cassiuksen. 
Kun järkyttyneiden ystävien itku ja valitus ilmaisivat Cas- 
siuksen kuolleen ja väärinkäsityksen tapahtuneen, hän kis- 
kaisi miekkansa ja kiroten viipymistään lävisti itsensä. 
Brutus kuuli sanoman Cassiuksen kuolemasta ollessaan 
ratsastamassa hänen leiriytymispaikkaansa, jonne hän oli läh- 
tenyt avuksi saatuaan tiedon tappiosta. Kyyneleet silmissä 
hän astui ruumiin ääreen ja sanoi Cassiusta viimeiseksi roo- 
malaiseksi. Hänestä oli niinkuin Rooma ei koskaan enää 
saisi niin voimakashenkistä miestä. Ruumiin hän peitätti 
kallein verhoin ja lähetti sen Thasokseen, sillä hän ei tahto- 
nut pitää hautajaisia leirissä, jotteivät sotilaat järkyttyisi. 
Sitten hän kutsui kokoon Cassiuksen sotilaat ja piti heille 
rohkaisevan puheen. Koska he olivat menettäneet kaikkein 
välttämättömimmätkin tarve-esineensä, hän antoi jakaa heille 
kullekin korvaukseksi kaksituhatta drakhmaa. Hänen sa- 
nansa rohkaisivat heitä ja antamansa lahjapalkkion suuruus 
saattoi heidät hämmästyksiin. Kun hän poistui, sotilaat saat- 
toivat häntä kajautellen riemuhuutoja ja ylistivät häntä siitä, 
että hän oli ainoa voittamaton imperaattori koko taistelu- 
kentän neljästä ylipäälliköstä. Taistelun kulku osoittikin, 
että Brutus saattoi pätevillä syillä uskoa voittoon. Muuta- 
malla legioonalla hän oli hajoittanut vastustajansa koko 

sivustan. Jos hän olisi käyttänyt taisteluun kaikki legioo- 
nansa eivätkä useimmat niistä olisi harhautuneet syrjäpoluille 
ja jättäytyneet ryöstämään leiriä, vihollisen osastot nähtä- 
västi olisivat kärsineet tappion. 

Brutuksen puolelta kaatui kahdeksantuhatta miestä mukaan 
luettuna —leiriorjat, jotka Brutuksen oman tiedonannon 
mukaan olivat makedonialaisia. Messallan sanotaan arvioi- 
neen vastustajien tappion enemmän kuin kaksinkertaiseksi. 
Sen vuoksi näiden mieliala oli masentunut, kunnes illalla 
Cassiuksen Demetrios-niminen orja saapui Antoniuksen lei- 
riin tuoden mukanaan vainajan viitan ja miekan. Nämä 
tuomiset rohkaisivat mieliä siinä määrin, että aamun saras- 
taessa joukot komennettiin aseisiin aloittamaan uutta taiste- 
lua. Brutuksella oli paljon huolta molemmista vaikeassa ase- 
massa olevista leireistä. Hänen omansa oli täynnä vankeja 
ja tarvitsi siis paljon vartijoita. Cassiuksen leiri ei suhtau- 
tunut suopeasti päällikön vaihdokseen ja vihasi ja kadehti 
voittanutta leiriä. Brutus piti kuitenkin sotilaat aseissa, mutta 
ei aloittanut taistelua. Saamistaan vangeista hän teloitutti 
orjat, jotka liikuskelivat sotilaiden joukossa epäilyttävällä 
tavalla. Vapaasyntyisistä vangeista hän vapautti osan sanoen 
heidän olleen oikeastaan vastustajan vankeja. Muutoinkin 
hänen käsityksensä näytti olevan, että Octaviuksen ja Anto- 
niuksen armeija oli haalittu kokoon vangeista ja orjista, kun 
taas hänen armeijansa muodostivat vapaat kansalaiset. Kun 
hän kuitenkin näki, etteivät hänen ystävänsä ja päällikkönsä 
suhtautuneet suopeasti vankien vapauttamiseen, hän antoi 
viedä nämä syrjäteitse kaikessa hiljaisuudessa ulos leiristä. 
Vangeiksi olivat joutuneet myös muudan näyttelijä Volum- 
nius ja ilveilijä Saculio. Brutuksella ei ollut aihetta suhtau- 
tua heihin vihamielisesti, mutta hänen ystävänsä toivat hei- 
dät hänen eteensä ja sanoivat syyttäen, etteivät he nytkään 
saa olla rauhassa heidän pilkaltaan ja ivaltaan. Kun Brutus 
muuta miettien oli ääneti, Messalla Corvinus ehdotti, että hei- 

dät oli lavitsaan sidottuina pieksettävä ja lähetettävä sen jäl- 
keen alastomina vihollisten päällikköjen luo: tällaisina nämä 
sitten saisivat nähdä nuo sotaretkille mukaan ottamansa juo- 
maveikot ja toverit. Kun muutamat nauraen hyväksyivät 
ehdotuksen, Publius Casca, joka ensimmäisenä oli suunnannut 
iskun Caesariin, sanoi: »Pilkkamme ja naurumme eivät sovi 
Cassiuksen kuolinuhreiksi. Brutus, nyt voit näyttää, miten 
sinä kuolleen päällikkömme muistoa vietät: rankaisemallako 
vai armahtamalla hänen pilkkaajansa ja ivaajansa.» Näistä 
sanoista varsin vaivautuneena Brutus virkkoi: » Miksi te mi- 
nulta, Casca, aina ensin kysytte ettekä tee, mitä tahdotte 
tehdä?» Nämä sanat tulkittiin hyväksymiseksi, ja nuo mies- 
parat vietiin teloitettaviksi. 

Tämän jälkeen Brutus antoi sotilailleen lupaamansa lah- 
jat. Muutamin sanoin hän moitiskeli heitä siitä, että he tun- 
nussanatta ja komentoa kuulematta sekä järjestystä nou- 
dattamatta olivat käyneet vihollista vastaan. Mutta jos he 
vastakin taistelisivat urhoollisesti, he saisivat kaksi kau- 
punkia, Thessaloniken ja Lakedaimonin, saaliinaan ryöstet- 
täviksi. Tämä lupaus on ainoa puolustamaton seikka Bru- 
tuksen elämässä, joskin muistamme, että Octavius ja Anto- 
nius saattoivat itsensä vikapäiksi paljon suurempiin tunnot- 
tomuuksiin palkitessaan sotilaitaan. Hehän karkoittivat mel- 
kein koko Italian tilanhaltijat omistuksiltaan, jotta heidän 
veteraaninsa saisivat ilman mitään oikeutta maita ja kau- 
punkeja asuttavikseen. Mutta heillä olikin sodan päämää- 
ränä vain vallan anastaminen, kun taas Brutusta sitoi tuo 
kansaankin hänestä juurtunut usko, että voitto ja menestys 
oli hankittava vain kunniallisuuden ja oikeamielisyyden 
aseilla. Yllättävintä asiassa oli se, että se tapahtui Cassiuk- 
sen kuoleman jälkeen. Häikäilemättömän Cassiuksen näet 
uskottiin painostaneen hänet väkivaltatekoihin. Mutta jos 
myrskyn myllerryksessä peräsin murtuu, merimiehet haali- 
vat käsiinsä lautoja ja naulaavat niitä yhteen, eikä se ta- 

pahdu ammattitaidon vaatimusten mukaan, vaan siten kuin 
hätätila käskee. Tämän mukaisesti myös Brutus menetteli. 
Ratkaisun jännittävinä hetkinä hänellä suuressa sotajoukos- 
saan ei ollut ainoaakaan täysipainoiseksi osoittautunutta 
päällikköä, ja niin hänen oli tyydyttävä saatavissa oleviin 
keveämmän sarjan miehiin ja mukauduttava teoissa ja käs- 
kyissä monesti heidän mittojensa mukaan. Hänen lähim- 
pänä huolenaan oli, miten saada Cassiuksen sotilaat uudel- 
leen taistelukelpoisiksi. He olivat vaikeasti käsiteltäviä, kun 
Cassiuksen kuoltua kurittomuus oli päässyt leirissä vallalle 
ja kun heidän kärsimänsä tappio lisäksi saattoi heidät pel- 
käämään vihollista. 

Mutta paremmalla kannalla eivät olleet Octaviuksen ja 
Antoniuksenkaan asiat. Elintarvikkeiden hankinta oli vai- 
keaa, ja kun heidän leirinsä sijaitsi laaksonotkelmassa, oli 
odotettavissa haittaa talven tulvista. Lisäksi leiripaikan 
läheisyydessä oli soita. Kun taistelun jälkeen syksyn sateet 
alkoivat, teltat täytti lieju ja vesi, joka pian jäätyi. Tänä 
vaikeana aikana he vielä saivat tiedon merellä kärsimäs- 
tään vastoinkäymisestä. Italiasta oli näet lähtenyt laivasto 
tuomaan Octaviukselle vahvoja apujoukkoja, mutta Bru- 
tuksen laivat olivat hyökänneet sen kimppuun ja tuhonneet 
sen. Vain jokunen mies oli pelastunut ja joutunut nälän 
pakottamana henkensä pitimeksi pureskelemaan purjeita ja 
köysiä. Kuultuaan sanoman tästä tappiosta Octavius ja 
Antonius kiiruhtivat ratkaisua, ennen kuin Brutus saisi mi- 
tään tietoa hänelle onnellisesta tapahtumasta. Laivastojen 
taistelu oli näet tapahtunut samana päivänä kuin maatais- 
telu. Mutta ehkä enemmän sattuma kuin laivaston päälli- 
köiden laiminlyönti oli syynä siihen, että Brutus vasta kak- 
sikymmentä päivää myöhemmin sai tiedon merellä saavut- 
tamastaan menestyksestä. Jos hän olisi siitä kuullut, hän 
ei olisi ryhtynyt uuteen taisteluun, sillä hänen sotajoukollaan 
oli kaikkia tarvikkeita pitkäksi ajaksi ja hänen leirillään 

niin edullinen asema, ettei ollut haittaa talvesta eikä vihol- 
lisen hyökkäyksistä. Lisäksi hän hallitsi merta ja oli itse 
Filippoissa voittanut, joten hänellä oli hyvätkin syyt luot- 
taa tulevaisuuteen. Mutta näytti siltä, että tasavallan aika 
oli päättymässä ja yksinvallan aika tulemassa. Korkeampi 
voima tahtoi poistaa ja tuhota sen miehen, joka yksin vielä 
pystyi vastustamaan valtakunnan herroiksi pyrkiviä, ja niin 
se salasi häneltä hänen menestyksensä. Täpärällä kuitenkin 
oli, ettei Brutus kuullut menestyksestään. Myöhään taistelu- 
päivän edellisenä iltana saapui näet muudan Clodius-nimi- 
nen mies karkurina vihollisen puolelta ja ilmoitti, että Octa- 
vius merellä kärsimästään menestyksestä kuultuaan joudutti 
asian ratkaisua. Mutta miehen sanoihin ei uskottu, eikä häntä 
edes saatettu Brutuksen puhuteltavaksi, koska tietoa pidettiin 
väärinkäsityksestä johtuneena tahi mielistelevänä keksintönä. 

Yöllä Brutus näki jälleen haamun, jolla oli hänen ennen 
näkemänsä aaveen muoto. Äänettömästi se tuli, ja äänettö- 
mästi se jälleen katosi. Kuitenkaan filosofi Volumnius, joka 
otti alusta alkaen osaa Brutuksen sotaretkeen, ei mainitse 
näystä mitään. Hän kertoo vain, että mehiläiset olivat 
peittäneet ensimmäisen legioonan kotkan ja että erään pääl- 
likön käteen oli itsestään ilmaantunut ruusuöljyä, jota ei 
saatu poistetuksi hankaamalla ja pyyhkimällä. Ja ennen tais- 
telun alkua kaksi kotkaa oli molempien sotajoukkojen väli- 
maastossa iskenyt yhteen ja tapellut kaikkien jännittyneinä 
katsellessa, kunnes Brutuksen puoleinen ottelija oli väisty- 
nyt ja lentänyt pois. Myös kertomus mustasta etiopialai- 
sestä on tunnettu: Kun leirin portti avattiin, hän juoksi 
sattumoisin kotkan kantajan eteen, minkä vuoksi taika- 
uskoiset sotilaat lävistivät hänet miekoillaan. 

Brutus järjesti leiristä marssittamansa joukot vihollista 
vastaan rintamaksi, mutta viivytteli kauan hyökkäyskäskyn 
antamista. Joukkoja tarkastaessaan hän näet huomasi monta 
epäilyttävää seikkaa ja hänen mieleensä tulivat ilmiannot, 

joita muutamia hänen alaisiaan vastaan oli tehty. Ratsuväen 
hän huomasi haluttomaksi aloittamaan taistelun ja odotta- 
van, miten jalkaväki lähtisi liikkeelle. Ja äkkiä muudan 
ratsumies, Cumulatus, taitava ja urhoollisuudestaan monta 
loistavaa palkintoa saanut soturi, karautti aivan Brutuksen 
sivuitse vihollisen puolelle. Tämän nähdessään Brutus tuli 
erittäin pahalle tuulelle. Suuttumus ja pelko siitä, että 
useampia karkaamis- ja petostapauksia sattuisi, yllyttivät 
häntä heti toimimaan, ja noin kello kolmen aikaan auringon 
jo ollessa painumassa länttä kohti hän heitti joukkonsa vihol- 
lista vastaan. Omalla sivustallaan hän taaskin voitti ja ajoi 
peräytyvän vihollisen vasenta sivustaa hellittämättä takaa. 
Ratsuväki tuki hyökkäystä ja iski jalkaväen kanssa vihol- 
lisen riveihin. Mutta vasenta sivustaa sen päälliköiden täy- 
tyi yhä venyttää, jottei se joutuisi kierretyksi, mutta vas- 
tustajaa vähälukuisempana se oheni ohenemistaan, murtui 
keskeltä ja murtuman kohdalta sotilaat lähtivät pakoon. 
Aukosta tunkeutuneet viholliset saartoivat heti Brutuksen. 
Tässä vaikeassa tilanteessa hän osoitti sekä taitavan pääl- 
likön että uljaan taistelijan ominaisuuksia ja koetti rohkeu- 
dellaan ja neuvokkuudellaan riistää itselleen voiton. Mutta 
se, mikä jäi edellisessä taistelussa eduksi, vaikutti tässä hai- 
tallisesti. Silloin vihollisen lyöty sivusta tuli heti hajoite- 
tuksi; Cassiuksen sivusta taas väistyi, mutta kärsi vain vä- 
häisiä menetyksiä. Nyt taas ne, jotka edellisellä kerralla 
olivat pelastuneet tuhosta, muistaen aikaisemman tappionsa 
tulivat pelokkaiksi ja lamaannuttivat masentuneisuudellaan 
ja arkuudellaan koko sotajoukon. Täällä myös Caton poika 
Marcus taisteli Rooman ylhäisimpien ja uljaimpien nuorten 
miesten riveissä. Eikä hän antanut perään, vaikka painostus 
oli ankara. »Olen Marcus Cato, Marcus Caton poika», hän 
huusi, kaatoi vihollisia ja kaatui itse kaatamainsa vihollis- 
ten joukkoon. Moni muukin parhain poika kaatui Brutuksen 
puolesta vaaraan heittäytyessään. 

Brutuksen ystäviin kuului muudan oivallinen mies, Luci- 
lius nimeltään. Kun Brutuksen sotajoukko oli pakenemassa, 
hän näki muutamien barbaariratsumiesten muista mitään 
välittämättä karauttavan täyttä laukkaa Brutusta kohti. 
Tällöin Lucilius päätti ottaa vaaran kannettavakseen ja aset- 
tua vihollisten tielle. Hän jäi pitkän matkaa Brutuksen 
taakse ja huusi olevansa Brutus. Ratsastajat uskoivat häntä, 
kun hän vielä äänekkäästi pyysi, että he veisivät hänet 
Antoniuksen eteen, koska hän luotti tähän, mutta pelkäsi 
Octaviusta. Iloiten saaliistaan ja ihmetellen onneaan takaa- 
ajajat pimeän jo haitatessa näkemistä ottivat miehen mu- 
kaansa ja lähettivät edeltäkäsin sanoman asiasta Antoniuk- 
selle. Tämä lähti iloisin mielin ratsumiehiä vastaan. Pian 
huhu Brutuksen elävänä vangitsemisesta oli levinnyt, ja so- 
tilaita kerääntyi yhteen. Monet surkuttelivat hänen koh- 
taloaan, toiset katsoivat hänen häväisseen maineensa, kun 
hän henkensä pelastaakseen oli jättäytynyt barbaarien saa- 
liiksi. Ollessaan tulijoita lähellä Antonius pysähtyi ja jäi 
mielessään miettimään, miten hänen oli otettava Brutus vas- 
taan. Mutta pian Lucilius oli hänen edessään ja alkoi suo- 
raan puhua: »Antonius, Marcus Brutusta ei kukaan ole 
vanginnut eikä kukaan vihollinen tulekaan saamaan kä- 
siinsä. Sillä niin paljon ei kohtalolla toki ole mahtia, että 
se saisi kunnon valtaansa. Jos hänet tavataan elävänä tai 
jos hänet löydetään kuolleena, hän on aina itsensä arvoinen. 
Olen vetänyt sotilaitasi nenästä ja seison nyt edessäsi aiko- 
mattakaan pyytää armoa, määräät sitten miten julman ran- 
gaistuksen tahansa.» Kuultuaan Luciliuksen sanat kaikki 
säikähtyivät, mutta Antonius sanoi: »On ymmärrettävää, 
sotilaani, että te panette pahaksenne tämän petoksen, sillä 
uskotte teitä sen johdosta pilkattavan. Mutta tietäkää: 
tämä vanki on minulle tavoittelemaanne mieluisampi. Te 
tavoittelitte vihollista, mutta tuotte meille ystävän. Enpä 
taivaan jumalien nimessä tiedä, mitä minun olisi pitänyt 

tehdä, jos olisitte tuoneet Brutuksen elävänä, mutta tällai- 
set miehet kuin Lucilius sopivat parhaiten ystäviksi.» Sit- 
ten Antonius syleili häntä ja pyysi erään ystävänsä pitä- 
mään hänestä huolta. Luciliuksesta hän sai uuden uskollisen 
ja alttiin ystävän. 

Oli jo hämärä, kun Brutus meni erään joen poikki, jonka 
jyrkät rannat olivat metsän peittämät. Kuljettuaan jon- 
kin matkaa hän jäi istumaan erääseen solaan, jonka suulla 
oli suuri kivi, seuranaan vain joku päällikkönsä ja -ystä- 
vänsä. Luotuaan katseensa kirkkaalle tähtien peittämälle 
taivaalle hän lausui kaksi säettä, joista Volumnius on toi- 
sen kirjoittanut muistiin: 


Zeus, sitä muista, syyn ken kantaa kaiken tään. 


Toisen säkeen hän sanoo unohtaneensa. Hetken kuluttua 
Brutus luetteli kaikkien taistelussa häntä puolustaessaan kaa- 
tuneiden ystäviensä nimet, ja erittäin syvä oli hänen rin- 
tansa huokaus, kun hän mainitsi Flaviuksen ja Labeon ni- 
met. Labeo oli ollut hänen legaattinsa, Flavius hänen pio- 
neerijoukkojensa päällikkö. Silloin joku, jota janotti ja joka 
huomasi Brutustakin janottavan, koppasi kypäränsä ja juoksi 
joelle. Mutta samanaikaisesti toiselta suunnalta kuului me- 
lua, ja Volumnius lähti kilvenkantaja Dardanoksen kanssa 
ottamaan selvää sen syystä. Palattuaan hetken kuluttua 
hän kysyi, oliko vettä jäljellä, jolloin Brutus hymähtäen 
sanoi: »Se on kaikki juotu, mutta voimme hakea teille 
uutta.» Mies lähetettiin uudelleen joelle, mutta oli joutua 
vihollisten vangiksi ja pelastui vain hädin tuskin haavoittu- 
neena. Kun Brutus arveli, että hänen joukkojensa kärsimät 
tappiot eivät saattaneet olla suuret, Statilius lupasi lähteä 
tiedustelemaan asiaa leiriin vihollisen valtaaman alueen 
läpi, sillä muutoin se ei ollut mahdollista. Jos leirissä asiat 
olivat kunnossa, hän lupasi antaa tulimerkin ja itse palata. 
Statilius saapui onnellisesti leiriin ja antoi sovitun tulimer- 

kin. Kun hän ei palannut, vaikka aikaa oli pitkälti kulu- 
nut, Brutus virkkoi: » Jos Statilius elää, hän kyllä palaa.» Mutta 
paluumatkalla hän oli törmännyt vihollisiin ja saanut surmansa. 

Yön yhä edetessä Brutus siinä istuessaan kumartui or- 
jaansa Kleitosta kohti ja puheli hänelle. Kleitos ei sanonut 
sanaakaan, vaan purskahti itkuun. Tällöin hän kutsui luok- 
seen kilvenkantajansa Dardanoksen ja kuiskasi hänelle muu- 
taman sanan. Lopuksi hän kääntyi Volumniuksen puoleen 
kreikan kielellä, kehoitti häntä muistamaan heidän yhtei- 
siä opintoaikojaan ja pyysi häntä tarttumaan yhdessä hä- 
nen kanssaan hänen miekkaansa, jotta isku saisi voimak- 
kaamman tehon. Kun Volumniuksen ja muidenkin kehoi- 
tuksen saaneiden kieltäydyttyä joku sanoi, ettei tässä ole 
viivyteltävä, vaan on lähdettävä pakoon, Brutus nousi pys- 
tyyn ja sanoi: »Tietysti on paettava, mutta ei jalkoja, 
vaan kättä käyttämällä.» Kasvoillaan iloinen ilme hän 
ojensi oikean kätensä jokaiselle ja ilmaisi olevansa suuresti 
iloinen siitä, että yksikään hänen ystävistään ei ollut häntä 
jättänyt. Mitä kohtalon syyttämiseen tuli, hän sanoi voi- 
vansa sen tehdä vain isänmaansa vuoksi. Hän lausui ole- 
vansa voittajiaan onnellisempi, ei vain eilen ja eilistä aikai- 
semmin, vaan juuri nytkin. Hänen kuntonsa maine jää elä- 
mään, eivätkä hänen voittajainsa aseet ja voittosaaliit tule 
jättämään sen veroista jälkimainetta. Sillä aina tullaan jäl- 
kimaailmalle julistamaan, että oikeamielisille ja jaloille mie- 
hille tuottivat kuoleman väärämieliset ja kelvottomat, ja 
nämä jäivät hallitsemaan, vaikka he eivät olleet vallan ar- 
voisia. Rohkaistuaan sitten seuralaisiaan ja pyydettyään 
heitä yrittämään pelastautumista hän astui syrjemmälle mu- 
kanaan pari kolme miestä, joiden joukossa oli yhteisten 
puhetaidon opintojen ajoilta hänen ystäväkseen tullut Stra- 
ton. Pyydettyään tämän viereensä hän tarttui molemmin 
käsin paljastamansa miekan kahvaan, tuki sitä maata vas- 
ten, heittäytyi terään ja sai surmansa. Toisten tietojen mu- 

kaan ei hän itse käyttänyt miekkaa, vaan Straton. Bru- 
tuksen kiihkeistä pyynnöistä tämä piti miekkaa eteenpäin 
ojennettuna ja näkyä kammoten hän käänsi kasvonsa pois- 
päin. Voimakkaasti Brutus paiskautui miekkaa kohti ja 
heitti lävistettynä nopeasti henkensä. 

Kun Brutuksen ystävä Messalla oli päässyt sovintoon 
Octaviuksen kanssa, hän eräässä tilaisuudessa kyyneleet sil- 
missä esitti tälle Stratonin sanoen: »Tämä mies teki ystä- 
välleen Brutukselle viimeisen palveluksen.» Octavius otti 
hänet ystävällisesti vastaan ja käytti häntä moniin tehtä- 
viin. Varsinkin Actiumin taistelussa hän kuului niihin kreik- 
kalaisiin, joita Octavianuksen oli kiittäminen paljosta. Ker- 
ran myöhemmin Octavius ylisti Messallaa sanoen, että 
vaikka tämä Filippoissa mitä rajuimmin soti häntä vastaan, 
hän kuitenkin Actiumissa puolusti häntä mitä uljaimmin. 
Tähän Messalla vastasi: »Olen aina kuulunut parempaan 
ja epäitsekkäämpään puolueeseen.» Kun Antonius sittem- 
min sai nähdä Brutuksen ruumiin, hän luovutti oman kal- 
liin purppuraviittansa sen peitteeksi. Kun viitta myöhem- 
min varastettiin, Antonius asiasta tiedon saatuaan teloitutti 
varkaan. Brutuksen tuhkan Antonius lähetti hänen äidil- 
leen Servilialle. Filosofi Nikolaos ja Valerius Maximus ker- 
tovat, että Brutuksen puoliso Porcia tahtoi tämän jälkeen 
riistää itseltään hengen. Kun hänen ystävänsä eivät sitä 
sallineet, vaan pitivät silmällä ja vartioivat häntä, hän otti 
tulesta palavia hiiliä ja surmasi itsensä niitä nielemällä. 
On kuitenkin olemassa Brutuksen ystävilleen osoittama 
kirje, jossa tämä Porcian kohtaloa valittaen syyttää heitä 
siitä, että he olivat jättäneet hänet turvatta, minkä vuoksi 
hän sairautensa murtamana oli riistänyt hengen itseltään. 
Ilmeisesti Nikolaos on erehtynyt ajankohdasta, sillä kirje 
kertoo Porcian sairaudesta, hänen ja Brutuksen rakkaudesta 
ja hänen kuolemantavastaan yhtäpitävästi Nikolaoksen 
kanssa. Edellytyksenä on tietenkin, että kirje on oikeaperäinen. 

Kaikki lähteet mainitsevat, että Ciceron äiti Helvia pol- 
veutui ylhäisestä suvusta ja vietti kunnioitettua elämää, jota 
vastoin hänen isästään olevat tiedot ovat sangen ristiriitai- 
sia. Toiset väittävät, että hän syntyi ja kasvoi vanuttajan 
työhuoneessa, toiset taas johtavat hänen sukunsa aina Tul- 
lus Attiuksesta, tuosta volskien kuuluisasta kuninkaasta, 
joka tarmokkaasti taisteli Roomaa vastaan. Niin paljon eri 
tietojen perusteella voidaan kuitenkin sanoa, että se suvun 
jäsen, joka ensiksi sai lisänimen Cicero, on ollut tunnustuk- 
sen arvoinen mies ja että tämän takia hänen jälkeläisensä- 
kin hänen saamaansa nimeä ylpeydellä käyttivät eivätkä sitä 
hylänneet, vaikka se monessa herätti pilkallista hymyä: lati- 
nan kielen sana cicer tarkoittaa näet virnaa. Nähtävästi 
ensimmäisellä Cicero-nimen kantajalla on ollut nenänpääs- 
sään pieni virnan keskellä olevaa halkeamaa muistuttava 
vako, mikä on hankkinut hänelle lisänimen »Virnanen». 
Miten tämän asian laita lieneekään, joka tapauksessa tässä 
elämäkerrassa esitetty Cicero, kun hän valtiollista uraa aja- 
tellen ensi kerran asettui virkamiesehdokkaaksi ja hänen 
ystävänsä kehoittivat häntä hylkäämään tämän nimen ja 
ottamaan toisen, kertomusten mukaan nuorekkaan itsetie- 
toisesti vastasi, että hän tulee hankkimaan Cicero-nimelle 
suuremman kuuluisuuden kuin on vanhoilla patriisinimillä 
Scauruksella ja Catuluksella. Kun hän Sisiliassa kvestorina 
ollessaan lahjoitti jumalille uhrilahjana hopeisen astian, hän 
käski mestarin kaivertaa siihen molemmat ensimmäiset ni- 
mensä Marcus Tullius, mutta näiden jälkeen kolmannen ti- 

lalle kujeen vuoksi vain virnan kuvan. Tällaista tiedetään 
hänen nimestään kertoa. 

Mainitaan lisäksi, että Ciceron synnytys oli hänen äidil- 
leen harvinaisen tuskaton ja helppo ja että hänen syntymä- 
päivänsä oli tammikuun kolmas, sama päivä, jona nyt hal- 
litus uhraa ja rukoilee keisarin menestyksen puolesta. Ker- 
rotaan hänen imettäjänsä nähneen henkiolennon, joka hä- 
nelle ilmoitti hänen imetettävänään olevan pojan tuottavan 
kerran Roomalle suurta siunausta. Tällaiset ennustukset ovat 
muutoin usein vain unia ja taruja, mutta lyhyessä ajassa 
Cicero osoitti, että ne myös voivat pitää paikkansa. Kou- 
lussa hän herätti ihmettelyä lahjakkuudellaan, ja kohta hä- 
nen kumppaninsa kaiuttivat hänen nimeään ja erikoisuuttaan 
niin, että näiden vanhemmat saapuivat kouluun nähdäkseen 
hänet omin silmin ja saadakseen itse varmuuden hänen ylis- 
tetystä teräväpäisyydestään ja oppivaisuudestaan. Mutta 
näiden joukossa oli myös sivistymättömiä, ja nämä soima- 
sivat poikiaan, että he koulutiellä kulkivat kunniavartiona 
Ciceron ympärillä. Cicero tunsi, niinkuin Platon todelli- 
selta opin ja tieteen ystävältä vaatii, mieltymystä kaikkeen 
oppiin eikä väheksynyt mitään tiedon tai sivistyksen alaa. 
Erikoisella innolla hän kuitenkin harrasti runoutta. Meille 
on säilynyt hänen nuoruudenaikainen tetrametrisäkein kir- 
joitettu runonsa Pontius Glaucus. Mutta myös myöhemmin 
hän palveli muusaa kirjoittaen runoja erilaisin runomitoin, ja 
hänestä tuli ei vain Rooman etevin puhuja, vaan myös mitä 
parhain runoilija. Hänen kuuluisuutensa puhujana on säilynyt 
näihin asti, vaikka kaunopuheisuudessa hänen päivistään mo- 
net uudet muotisuunnat ovat päässeet määrääviksi, jota vas- 
toin hänen maineensa runoilijana on kokonaan häipynyt 
monen hänen jälkeensä eläneen neron nimen varjoon. 

Lopetettuaan kouluopintonsa Cicero kuunteli Platonin 
koulukunnan filosofin Kleitomakhoksen oppilaan Filonin 
luentoja. Kleitomakhoksen oppilaista Filon oli se, jota roo- 

malaiset kunnioittivat suurimpana ajattelijana ja josta he hä- 
nen luonteenominaisuuksiensa vuoksi enimmän pitivät. Sa- 
maan aikaan Cicero seurusteli Muciuksen kodissa sinne ko- 
koontuvien valtiomiesten ja kuuluisien senaattorien kanssa, 
ja näiden johdolla hän perehtyi Rooman oikeuteen. Marsi- 
laisia vastaan käydyn sodan aikana hän suoritti myös jon- 
kin aikaa palvelusta Sullan alaisena. Mutta kun hän näki, 
että poliittinen kehitys vei epäämättömästi kansalaissotaan 
ja tämä vuorostaan rajattomaan yksinvaltaan, hän vetäytyi 
takaisin rauhalliseen tutkijan elämään, kokosi ympärilleen 
kreikkalaisia tieteenharjoittajia ja syventyi yksinomaan opin- 
toihin, kunnes Sulla sai vallan ja kaupunkiin näyttivät 
palanneen kuta kuinkin rauhalliset olot. Tähän aikaan Sullan 
orjana aikaisemmin ollut Khrysogonos kuulutti valtion huu- 
tokaupassa erään tilan myytäväksi sillä perusteella, että sen 
omistaja oli proskriptioiden aikana tapettu, ja huusi itse ti- 
laisuudessa koko omaisuuden kahdestatuhannesta drakhmasta. 
Kun vainajan poika ja perijä Roscius ilmaisi tyytymättö- 
myytensä ja todisti tilan olevan kahdensadanviidenkymme- 
nen talentin arvoinen, Sulla suuttui ja nosti Khrysogonoksen 
yllytyksestä Rosciusta vastaan syytteen isän murhasta. Ku- 
kaan ei uskaltanut ruveta syytettyä auttamaan, vaan jokai- 
nen kieltäytyi Sullan kostoa peläten. Kaikkien hylkäämänä 
nuorukainen turvautui lopuksi Ciceroon, jonka ystävät tuki- 
vat hänen pyyntöään. Nämä vakuuttivat Cicerolle, että lois- 
tavampaa ja jalompaa tilaisuutta kuuluisuuden saavuttami- 
seksi hänelle ei toista kertaa niinkään helposti tarjoutuisi. 
Cicero otti nuorukaisen asian ajaakseen, tämä vapautettiin 
syytöksestä, ja Cicero saavutti kaikkien kunnioituksen. Tä- 
män jälkeen Cicero poistui Kreikkaan, sillä hän pelkäsi Sul- 
lan kostoa. Tämä oli hänen lähtönsä varsinainen syy, vaikka 
hän levitytti tietoa, että hänen terveytensä vaati virkistys- 
matkaa. Tosin hän todella oli heikko ja rasittuneen näköinen, 
ja heikon vatsansa vuoksi hän saattoi vain illalla nauttia ai- 

van kevyen aterian. Hänen äänensä oli voimakas ja sointuva, 
mutta kova ja kouluttamaton, ja hänen tulisen intohimoinen 
esitystapansa, joka aina pakotti äänen korkeaan äänialaan, 
antoi aihetta pelätä hänen rasittavan itseään liikaa. 
Ateenaan saavuttuaan Cicero aluksi kuunteli Askalonista 
kotoisin olevan Antiokhoksen luentoja. Tämän vaivaton ja 
kaunis esitystapa lumosi Ciceron, mutta Antiokhoksen oppi- 
järjestelmässään esittämiä uusia ajatuksia hän ei hyväksy- 
nyt. Antiokhos oli näet eronnut niin sanotusta »uudesta aka- 
temiasta» ja hylännyt Karneadeen opit, lieneekö sitten ollut 
niin, että hän alkoi uskoa aistien välittämän tiedon todelli- 
suuteen, tai niin, kuten toiset ovat asian esittäneet, että hän 
Kleitomakhoksen ja Filonin kilpailijana oli vain kunnian- 
himosta muuttanut mielipiteitään ja liittynyt monessa koh- 
dassa kannattamaan stoalaisten oppeja. Cicero sitä vastoin 
kannatti uuden akatemian oppeja ja suurella mielenkiinnolla 
harrasti niitä. Hänen aikomuksenaan olikin, jos onni ei häntä 
valtiollisella uralla suosisi, jättää forum ja julkinen elämä ja 
vetäytyä hiljaisuuteen tutkimaan filosofiaa. Mutta tällä välin 
sattunut Sullan kuolema muutti nämä aikeet. Cicero oli Atee- 
nassa tarmokkailla harjoituksilla saanut takaisin nuorekkaan 
joustavuutensa, hän oli kehittänyt äänensä laaja-alaiseksi, 
soinnukkaaksi ja kuuluvaksi ja hän oli oppinut sovittamaan 
äänenkäyttönsä voimiensa mukaiseksi. Kun nyt hänen Roo- 
maan jääneet ystävänsä kirjeissään häntä lakkaamatta pyysi- 
vät palaamaan takaisin, ja kun Antiokhos lisäksi innokkaasti 
kehoitti häntä antautumaan valtiolliselle uralle, hän alkoi 
uudelleen teroittaa puhujan säiläänsä ja kehittää valtiomies- 
lahjojaan. Hän harrasti taas innokkaasti puhetaitoa ja etsi 
kuuluisimpia opettajia ohjaajikseen, ja tämän takia hän mat- 
kusti Vähään Aasiaan ja Rhodokseen. Aasialaisen koulu- 
kunnan puhujista hän liittyi Adramyttionista kotoisin ole- 
vaan Ksenokleeseen, Magnesiasta kotoisin olevaan Dionysiok- 
seen ja Kariasta kotoisin olevaan Menippokseen. Rhodoksessa 

hänen opettajinaan oli kaunopuhuja Apollonios, Molonin 
poika, ja filosofi Poseidonios. Kerrotaan Apollonioksen, joka 
ei ymmärtänyt latinaa, pyytäneen Ciceroa pitämään harjoi- 
tuspuheensa kreikaksi. Cicero suostui pyyntöön mielellään, 
koska arveli, että hänen tekemänsä virheet näin tulisivat 
parhaiten oikaistuiksi. Puheen päätyttyä kaikki häntä häm- 
mästyneinä kilpaa ylistivät, mutta Apollonios, joka puheen 
aikanakaan ei yhtään kasvojensa ilmettä muuttanut, seisoi 
kauan ajatuksiinsa vaipuneena. Kun hän sitten huomasi 
Ciceron tulleen levottomaksi, hän heti sanoi: »Sinua, Cicero, 
minun täytyy kiittää ja ihailla, mutta Hellaan kohtalo mi- 
nulle tässä tuottaa murhetta, kun näen, että meille vielä jää- 
nyt ainoa maine, tiedon ja opin maine, joutuu sinun kauttasi 
roomalaisille.» 

Suuret toiveet mielessä Cicero nyt aikoi heittäytyä valtiol- 
liseen elämään, mutta eräs oraakkeliennustus oli omiaan vai- 
mentamaan hänen intoaan. Hänen näet kysyttyään Delfoin 
oraakkelilta, miten hän tulisi saamaan suurimman mahdolli- 
sen kuuluisuuden, Pythia vastasi, että hänen tuli ottaa elä- 
mänsä oppaaksi omat taipumuksensa eikä suuren joukon ar- 
vosteluja. Roomaan saavuttuaan hän aluksi olikin odotta- 
valla kannalla eikä tavoitellut virkoja, mutta tämän takia 
häneen suhtauduttiin yliolkaisesti, ja hän sai usein kuulla nuo 
Rooman poroporvarien kielellä aina valmiina olleet haukku- 
masanat »kreikkalaishoukkio» ja »kirjatoukka». Mutta hä- 
nen kunnianhimonsa ja hänen isänsä ja ystäviensä kehoituk- 
set saivat hänessä vihdoin muutoksen aikaan, ja hän päätti 
ruveta asianajajaksi. Tällä alalla hän ei saavuttanut ensim- 
mäistä sijaa vähitellen eteenpäin ponnistelemalla, vaan hän 
alkoi heti loistaa kuin tähti, ja loistollaan hän himmensi fo- 
rumilla kaikki kilpailijansa. Sanotaan, että hänelle tuotti 
yhtä paljon kuin Demostheneelle vaikeutta eleiden ja liik- 
keiden käyttö, ja siksi hän nautti näissä taidoissa komediain 
näyttelijän Rosciuksen ja tragediain näyttelijän Aisopoksen 

opetusta. Tästä Aisopoksesta kerrotaan, että kun hän ker- 
ran näyttämöllä esitti Thyesteelle kostoa hautovaa Atreusta, 
hän oli niin itsensä unohtaen eläytynyt osaansa, että löi val- 
tikallaan erään huomaamattaan hänen eteensä juosseen avus- 
tajan kuoliaaksi. Sillä draamallisella kyvyllä, jonka Cicero 
näiden miesten johdolla saavutti, ei suinkaan ollut vähäistä 
merkitystä siihen, että hänen puheillaan oli niin vaikuttava 
voima. Sellaisista puhujista, jotka huusivat ja pauhasivat, 
hän teki pilkkaa ja sanoi, että he koettavat suurella huu- 
dolla peittää heikkoutensa, aivan kuten ontuvat mielellään 
nousevat ratsaille. Oikeuden edessä ja seurapiirissä hänelle 
oli purevasta ivastaan ja riemastuttavasta leikinlaskustaan 
apua, mutta kun hän vei pilkkansa usein liian pitkälle, hän 
herätti monessa mielipahaa ja sai ilkeän ihmisen maineen. 
Cicero valittiin kvestoriksi aikana, jolloin Rooma kärsi 
viljanpuutetta, ja arpa määräsi hänen hallintoalueekseen 
Sisilian. Saaren asukkaille hänen läsnäolonsa oli aluksi pi- 
kemmin vain taakka, koska hän vaati heitä luovuttamaan 
viljaa Roomaan lähetettäväksi. Mutta myöhemmin, kun he 
oppivat tuntemaan hänen huolenpitonsa, oikeamielisyytensä 
ja sivistyneisyytensä, he kunnioittivat häntä enemmän kuin 
ketään toista virkamiestä olivat aikaisemmin kunnioittaneet. 
Kun hänen ollessaan siellä useita Rooman aatelisnuorukaisia 
haastettiin Sisilian preetorin eteen vastaamaan taistelussa 
osoitetusta tottelemattomuudesta ja pelkuruudesta, Cicero pu- 
hui loistavasti heidän puolestaan ja sai heidät julistetuiksi 
syyttömiksi. Kaikkien saavutustensa perusteella hän nyt ku- 
vitteli itsestään suuria, mutta sai oman kertomuksensa mu- 
kaan tästä Roomaan matkalla ollessaan hupaisalla tavalla 
vähän nenälleen. Jossakin Campaniassa hän oli tavannut 
erään huomattavassa asemassa olevan hyvän päivän tutta- 
vansa ja kysynyt tältä, mikä hänen toimenpiteistään oli he- 
rättänyt Roomassa suurinta huomiota ja mitä ihmiset hänestä 
ajattelivat. Hänestä näet oli itsestään selvää, että hänen ni- 

mensä oli kaikkien huulilla ja että hänen tekonsa herättivät 
koko kaupungissa kohua. Mutta ystävä oli silloin vain vuo- 
rostaan kysynyt: »Missä sinä, Cicero, nykyään olet oikein 
piileksinyt?» Silloin Cicero oli kuin puusta pudonnut. Hä- 
nen tekonsa olivat uponneet maailmankaupungin valtame- 
reen tekemättä hänen nimeään yhtään kuuluisammaksi. Myö- 
hemmin hän asiaa tarkemmin ajateltuaan paljon hillitsi kun- 
nianhimoaan, sillä hän näki nyt, ettei hänen tavoittelemallaan 
maineella ollut loppua ja ettei sen päätepiste ollut saavutetta- 
vissa. Mutta yhtä kaikki hänen ominaisuutenaan halki koko 
hänen elämänsä oli iloita ylenmäärin kiitoksesta ja olla arka 
kuuluisuudestaan, ja tämä hämmensi sangen usein hänen ter- 
vettä arvostelukykyään. 

Antautuessaan nyt vakain mielin valtiolliseen elämään hän 
tunsi häpeää, että käsityöläiset, jotka käyttelevät vain elotto- 
mia työ- ja tarvekaluja, aina tietävät niiden jokaisen nimen, 
säilytyspaikan ja mihin mikin kelpaa, kun taas valtiomies, 
jonka apuvälineinä hänen suorittaessaan työtään ihmisyhtei- 
sön hyväksi ovat ihmiset, usein kevytmielisesti laiminlyö tie- 
tojen hankkimisen maanmiehistään. Tämän takia hän opet- 
teli muistamaan ei vain kansalaistensa nimen, vaan myös tie- 
tämään huomattavimpien henkilöiden asunnon, maalla sijait- 
sevat tilukset, perhetuttavat ja naapurit. Missä tahansa Ita- 
liassa Cicero matkusti, hän osasi heti sanoa ja näyttää ystä- 
viensä tilukset ja maakartanot. Hänen oma varallisuutensa 
ei ollut suuri, mutta hänen tarpeisiinsa kuitenkin hyvin riit- 
tävä. Yleistä ihmettelyä herätti, että hän ei ottanut asianajos- 
taan palkkaa eikä palkintoja varsinkaan silloin, kun otti 
ajaakseen jutun Verrestä vastaan. Tämä oli Sisilian preeto- 
rina tehnyt monta konnantyötä, minkä tähden sisilialaiset 
nostivat hänen virka-aikansa päätyttyä häntä vastaan syyt- 
teen. Cicero saikin Verreen tuomituksi, ei syytöspuheella, 
vaan omituista kyllä, olemalla pitämättä puhetta. Preetorit 
olivat näet puolueellisia, pitkittivät juttua ja lykkäsivät sen 

vuoden viimeiseen oikeuden istuntopäivään, ja nyt oli il- 
meistä, että päivä ei riittäisi molempien asiapuolten lausun- 
ylös ja sanoi, että mitään puhetta ei tarvita. Hän tyytyi vain 
todistajien esille kutsumiseen ja näiden kuulustelemiseen, 
minkä jälkeen hän kehoitti tuomareita antamaan päätöksen. 
Muutoin tästä oikeudenkäynnistä tiedetään kertoa monta 
hauskaa juttua. Latinan sana Verres on kielellämme karju. 
Kun muudan juutalaisten uskonnon lumoihin joutunut Caeci- 
sysäten itse käydä syyttämään Verrestä, Cicero sanoi: »Kuin- 
ka juutalainen voi kajota silavaan?» Verreellä oli nuoru- 
kaisiässä oleva poika, joka näytti olevan häpeällisissä suhteissa 
miehiin. Kun Verres kerran syytti Ciceroa miehuuden puut- 
teesta, tämä vastasi: »Kodissasi voit tehdä sen syytöksen po- 
jillesi.» Puhuja Hortensius ei ollut suoraan uskaltanut ottaa 
ajaakseen Verreen asiaa, mutta lupasi korvaussummaa mää- 
rättäessä puhua hänen puolestaan. Verres antoi tästä hänelle 
palkkioksi norsunluisen sfinksin, mistä tiedon saatuaan Cicero 
teki Hortensiukselle joitakin hämäriä vihjeitä. Kun tämä 
sanoi, ettei hän osaa ratkaista arvoituksia, Cicero huudahti: 
» Ja kuitenkin sinulla on ihan sfinksi kotonasi.» 

Verres siis tuomittiin suorittamaan seitsemänsadanviiden- 
kymmenentuhannen drakhman korvaus. Parjaajat tiesivät 
kertoa, että Cicero oli lahjuksista suostunut määräämään 
summan näin alhaiseksi, mutta tähän eivät sisilialaiset kiin- 
nittäneet huomiota. Osoittaakseen kiitollisuuttaan he toivat 
Ciceron ollessa ediilinä usein Roomaan karjaa ja erilaisia saa- 
rensa tuotteita. Cicero itse ei tästä hyötyä tavoitellut, vaan 
käytti sisilialaisten auliutta vain sopivasti torihintojen alenta- 
miseen. Cicerolla oli kaunis maatila Arpinumin lähellä, sa- 
moin tila Neapoliksen luona ja toinen Pompeijin lähistössä. 
Vaimonsa myötäjäisinä hän oli saanut satakaksikymmentä- 
tuhatta drakhmaa, samoin hän oli saanut erään yhdeksään- 

kymmeneentuhanteen drakhmaan nousseen perinnön. Näillä 
varoilla hän eli riippumatonta ja huoletonta elämää ympä- 
rillään kreikkalaisia ja roomalaisia oppineita. Harvoin, jos 
koskaan, hän kävi aterialle ennen auringon laskua, mikä ei 
johtunut niinkään paljon suuresta työtaakasta kuin siitä, että 
häntä aina kiusasivat vatsavaivat. Muutoin hän piti hyvää, 
jopa liiallistakin huolta ruumiinsa hoidosta, otti hierontaa ja 
suoritti kävelyretkiä tiettyjä ohjeita noudattaen. Näin ter- 
veyttään huolellisesti hoitaen hänen onnistui pysyä kunnossa 
ja saada voimia lukuisien ankarien taistelujen ja rasitusten 
kestämiseen. Tilan, jonka veljensä kanssa oli isältään peri- 
nyt, Cicero luovutti veljelleen. Itse hän asui Palatiumin lä- 
hellä, sillä hän tahtoi säästää puheilleen tulevilta pitkän kä- 
velymatkan vaivan. Joka päivä virtasikin hänen ovilleen 
vähintään yhtä monta klienttiä kuin näitä saapui sen ajan 
Rooman kuuluisimpien ja mahtavimpien miesten, Pompeiuk- 
sen ja Crassuksen, luokse, joista edellisen mahti perustui so- 
dassa saavutettuun menestykseen ja jälkimmäisen rikkauteen. 
Pompeius kävi muutoin usein kunniatervehdyksellä Ciceron 
luona, ja se apu, jonka tämä hänelle politiikassa antoi, lisäsi 
paljon hänen mahtiaan ja kunniaansa. 

Cicerolla oli hänen hakiessaan preetorin virkaa monta kuu- 
luisaa kilpailijaa, mutta hänet valittiin ensimmäisenä. Oi- 
keuden puheenjohtajana hän oli puolueeton ja lain pyhyyttä 
ankarasti valvova mies. Tiedetäänpä kertoa, että Licinius 
Macer, jolla muutoinkin oli hyvin suuri vaikutusvalta kau- 
pungissa, mutta jota vielä lisäksi Crassus tuki, joutui Ciceron 
virkavuoden aikana oikeuden eteen syytettynä kavalluksesta. 
Licinius, joka luotti omaan arvovaltaansa ja ystäviensä 
ponnistuksiin, läksi tuomarien vielä äänestystä suorittaessa 
kotiinsa, ajoi partansa, puki nopeasti juhlapuvun ylleen, 
ikäänkuin olisi jutun voittanut, ja oli kiireisesti palaamassa 
forumille. Mutta hänen ehdittyään pihalle Crassus tuli häntä 
vastaan ja ilmoitti, että hänet oli tuomittu ja että tuomarien 

päätös oli ollut yksimielinen. Kuultuaan tämän Licinius kään- 
tyi takaisin, heittäytyi vuoteeseensa ja kuoli. Se tunnontark- 
kuus, jota Cicero oikeuden puheenjohtajana oli tässä asiassa 
osoittanut, koitui hänelle suureksi kunniaksi. Muudan töy- 
keä ja asioita ajaessaan tuomareita häikäilemättömästi koh- 
televa mies, Vatinius, jolla vielä valitettavasti sattui olemaan 
paiseita niskassa, esitti kerran oikeuden edessä Cicerolle jon- 
kin pyynnön. Kun tämä ei näyttänyt voivan sitä heti täyttää, 
vaan pitkän aikaa huolellisesti mietti asiaa, Vatinius tiuskasi: 
» Jos minä olisin preetori, minä en suinkaan noin kauan pu- 
distelisi päätäni.» »Voi olla», sanoi tähän Cicero, »mutta 
minä en olekaan niin jäykkäniskainen kuin sinä.» Kun Cice- 
rolla oli enää kaksi tai kolme päivää virka-ajastaan jäljellä, 
hänen tuomarinistuimensa eteen haastettiin eräs Manilius 
syytettynä kavalluksesta. Tämä Manilius oli kansanpuolueen 
erikoisessa suosiossa, ja näytti siltä, että hänen kanssaan tah- 
dottiin rettelöidä vain sen tähden, että voitaisiin näin tehdä 
kiusaa Pompeiukselle, tämä kun oli hänen ystävänsä. Mani- 
lius pyysi lykkäystä, mutta Cicero antoi sitä vain yhden päi- 
vän, seuraavan. Koska preetoreilla oli tapana antaa syyte- 
tyille ainakin kymmenen päivän lykkäys, kansa oli Cicerolle 
kuohuksissaan. Kansantribuunit haastoivat hänet forumin 
puhujalavan eteen ja alkoivat syyttää häntä. Saatuaan pu- 
heenvuoron Cicero sanoi, että koska hän on aina lain sal- 
limissa puitteissa ollut syytettyjä kohtaan lempeä ja inhi- 
millinen, hänestä olisi ollut väärin menetellä toisin Ma- 
niliusta kohtaan. Tämän takia hän oli tahallaan rajoitta- 
nut lykkäyksen siihen päivään, jona vielä itse oli virassaan, 
sillä asian jättäminen toisen preetorin ratkaistavaksi olisi 
merkinnyt vain syytetyn pulaan jättämistä. Nämä sanat 
saivat kansassa ihmeellisen muutoksen aikaan. Suosionhuu- 
tojen kaikuessa Ciceroa kehoitettiin ottamaan syytetyn puo- 
lustus asiakseen. Tähän hän suostuikin, varsinkin kun hän 
tahtoi tehdä palveluksen Roomasta poissa olevalle Pom- 

peiukselle. Sitten hän piti uudestaan kansalle puheen, jossa 
ruoski ankarasti harvainvallan kannattajia ja Pompeiuksen 
vastustajia. 

Konsuliksi Ciceron valitsivat sekä ylimys- että kansan- 
puolue, ja tämä molempien puolueiden hänelle antama tuki 
johtui seuraavasta syystä: Sullan toimeenpanema valtio- 
muodon muutos oli aluksi tuntunut sietämättömältä, mutta 
ajan mittaan kansa oli siihen mukautunut. Nyt, kun uudet 
olosuhteet näyttivät jo kaikin puolin vakiintuneilta, esiintyi 
miehiä, jotka oman etunsa vuoksi tahtoivat kumota voi- 
massa olevan valtiojärjestyksen. Tilaisuus oli hyvin va- 
littu, sillä Pompeius oli parhaillaan sotimassa Pontoksen ja 
Armenian kuninkaita vastaan eikä Roomassa ollut sota- 
joukkoa, joka olisi ollut kyllin vahva pitääkseen kumous- 
miehiä aisoissa. Kumousmiesten johtajana oli rohkea, sisu- 
kas ja ovela mies, Lucius Catilina. Häntä väitettiin syy- 
pääksi moniin kataliin rikoksiin, vieläpä uskottiin, että hän 
oli harjoittanut haureutta oman alaikäisen tyttärensä kanssa 
ja tappanut veljensä. Kun hän sitten pelkäsi joutuvansa 
vastaamaan asiasta, hän pyysi Sullaa merkitsemään veljensä 
proskriptioluetteloon, ikäänkuin tämä vielä olisi ollut 
elossa. Tämän miehen kaupungin roskaväki valitsi salaliit- 
tonsa johtajaksi. Vahvistaakseen keskinäisen uskollisuuden 
vakuutuksensa salaliittolaiset toimittivat ihmisuhrin ja mais- 
toivat siitä palan lihaa. Suuren osan kaupungin nuorisosta 
Catilina oli turmellut, hän kun oli viekoitellut sen kanssaan 
hurjasteluihin, juopotteluihin ja irstailuihin porttojen kanssa, 
mitkä tilaisuudet hän kaikki itse leventelevästi kustansi. 
Koko Etruria oli jo kuohuksissa ja valmis kapinaan, sa- 
moin suuri osa Alppien etelänpuoleista Galliaa. Mutta suurin 
oli kumouksen uhka itse Roomassa, missä rikkaiden ja köy- 
hien välinen vastakohta oli suurin. Täällä olivat huomatta- 
vimmat ja parhaimmat perheet menettäneet omaisuutensa 
näytäntöjen ja kestitysten järjestämiseen kansalle, äänten 

kalasteluun ja komeihin rakennuksiin, ja rikkaudet olivat toi- 
selta puolen kasautuneet halpasyntyisten ja kelvottomien 
ainesten käsiin. Näin ollen jo vähäinenkin ulkonainen sysäys 
saattoi yhteiskunnan menettämään tasapainonsa ja antoi 
kyllin rohkealle miehelle tilaisuuden kumota valtiojärjes- 
tyksen, joka jo itsessään oli sairauden jäytämä. 

Mutta tästä huolimatta Catilina tahtoi kuitenkin saada 
ensin itselleen lujan toimintaperustan. Tässä tarkoituksessa 
hän asettui ehdokkaaksi konsulien vaalissa, ja loistavat mah- 
dollisuudet tuntuivat avautuvan hänelle, kun näytti siltä, 
että hänen virkatoverikseen tulisi Caius Antonius. Tämä 
mies ei mitenkään ollut johtajaksi soveltuva enempää hy- 
veen kuin paheen tiellä, mutta hän saattoi olla hyödylli- 
nen välikappale toisen tarmokkaamman kädessä. Yhteis- 
kuntaa säilyttävien piirien enemmistö huomasi kuitenkin, 
mihin suuntaan asiat alkoivat kulkea, ja siksi ne asettivat 
Ciceron konsuliehdokkaaksi. Kun myös kansanpuolue häntä 
yksimielisesti kannatti, Catilina putosi pois pelistä ja kon- 
suleiksi tulivat valituiksi Cicero ja Caius Antonius, huoli- 
matta siitä, että Cicero oli ehdokkaista ainoa, jonka isä 
kuului vain ritari- eikä senaattorisäätyyn. 

Näin ollen Catilinan suunnitelma, josta kansa ei ylipäänsä 
vielä mitään tietänyt, viivästyi, mutta heti Ciceron virkaan 
astuttua alkoivat ratkaisevan yhteenoton alkukahakat. Toi- 
selta puolen ne, joita Sullan lainsäädäntö esti pääsemästä 


korkeampiin virkoihin — eivätkä nämä yhteiskuntaluokat 
olleet niinkään harvalukuisia ja vailla merkitystä — pyr- 


kivät nyt kaikesta huolimatta virkamiesehdokkaiksi ja har- 
joittivat kansan keskuudessa kiihotusta. He tuomitsivat an- 
karasti Sullan harjoittaman mielivallan, ja näissä syytöksissä 
olikin paljon totta ja aiheellista, mutta heidän valitsemansa 
ajankohta oli sopimaton valtiollisen levottomuuden lietso- 
miseen. Toiselta puolen kansantribuunit esittivät samaa 
henkeä todistavan lakiehdotuksen: oli asetettava kymmenen 

miehen muodostama hallitus, jolla koko Italiassa, koko Syy- 
riassa ja kaikilla Pompeiuksen äskettäin Rooman valtakun- 
taan liittämillä alueilla olisi rajoittamaton oikeus myydä 
valtion tiloja, tuomita harkintansa mukaan henkilöitä ja 
ajaa heitä maanpakoon, perustaa kaupunkeja, nostaa val- 
tion rahastosta tarpeen mukaan varoja, kutsua sotilaita asei- 
siin ja pitää heitä aseissa niin paljon kuin katsoivat tar- 
peelliseksi. Monet huomattavassa asemassa olevat henkilöt 
kannattivat tätä lakiehdotusta, näiden mukana Ciceron kon- 
sulitoveri Antonius, sillä hän toivoi pääsevänsä noiden kym- 
menen joukkoon. Antoniuksen arveltiin olleen myös tie- 
toinen Catilinan kumoushankkeista, jopa niitä suosineenkin, 
hän kun oli korviaan myöten velassa. Tämä juuri herätti 
ylimyksissä mitä suurinta pelkoa. Heidän huolensa haih- 
duttaakseen Cicero taivutti kansankokouksen päättämään, 
että hänen virkatoverinsa Antonius saisi hallittavakseen 
Makedonian rikkaan provinssin, samalla kun hän itse kiel- 
täytyi ottamasta vastaan hänelle tarjottua Galliaa. Tällä 
suopeutta osoittavalla menettelyllään Cicero sai isänmaan 
puolesta käytävässä taistelussa Antoniuksen esiintymään rin- 
nallaan jonkinlaisena palkattuna sivuosaa esittävänä näyt- 
telijänä. Tehtyään näin Antoniuksesta itselleen sopivan väli- 
kappaleen Cicero uskalsi nyt rohkeasti käydä kumousmiehiä 
vastaan. Hän piti senaatissa niin ankaran puheen kansan- 
tribuunien lakiehdotusta vastaan, että itse lain esittäjät joutui- 
vat ymmälle eikä kukaan rohjennut nousta sitä puolustamaan. 
Tribuunit ottivat kuitenkin asian uudelleen esille ja rahvaan 
keskuudessa kiihotusta harjoitettuaan haastoivat senaattorit 
kansan eteen vastaamaan toimenpiteistään. Cicero ei tästä kui- 
tenkaan pelästynyt, vaan kehoitti senaattoreja tulemaan mu- 
kaansa ja lähti kansankokoukseen. Siellä hän ei ainoastaan saa- 
nut aikaan, että mainittu laki tuli kumotuksi, vaan myös, että 
kansantribuunit peruuttivat muutkin lakiehdotuksensa. He näet 
eivät voineet vastustaa Ciceron puheen valtavaa voimaa. 

Tämä mies, Cicero, on ennen kaikkea tehnyt roomalai- 
sille selväksi, kuinka paljon ihanammalta oikea asia näyt- 
tää kaunopuheisuuden kirkastamana ja että oikeus on voit- 
tamaton, jos sitä puolustetaan taiteen sääntöjen mukaisesti. 
Hän on heille osoittanut, että velvollisuudentuntoisen val- 
tiomiehen täytyy ottaa toimintansa ohjeeksi oikeudenmukai- 
suus eikä kansan suosion tavoittelua, mutta että hänen täy- 
tyy osata esittää asiansa hyvät puolet niin loistavina, että 
huonot puolet kokonaan himmenevät. Miten valtava hänen 
kaunopuheisuutensa tenho oli, osoittaa eräs teatterissa hä- 
nen konsuliaikanaan sattunut tapaus. Ritarit olivat aikai- 
semmin näytäntöjä katsellessaan istuneet muun kansan kes- 
kuudessa ja ottaneet paikkansa, mistä parhaiten saivat. 
Tahtoen tunnustaa ritareille kuuluvan arvoaseman preetori 
Marcus Otho määräsi näille ne muista erillään olevat pai- 
kat, jotka vielä nykyäänkin on varattu ritarisäätyyn kuu- 
luville henkilöille. Pitäen tätä itseensä kohdistettuna louk- 
kauksena kansa alkoi Othon ilmestyttyä teatteriin häntä 
viheltämällä häväistä, mutta silloin ritarit ryhtyivät taput- 
tamaan hänelle innokkaasti käsiään. Kansa alkoi nyt en- 
tistä hurjemmin viheltää, ja ritarit taas entistä hurjemmin 
taputtaa käsiään, kunnes molemmat puolet kääntyivät toi- 
siaan vastaan herjauksia ladellen, ja seurauksena oli häpeäl- 
linen mellakka. Saatuaan kuulla tästä Cicero kutsui kan- 
san kokoontumaan Bellonan temppeliin, jossa hän sitä soi- 
masi ja kehoitti noudattamaan järjestystä. Palattuaan teat- 
teriin takaisin kansa tervehti Othoa hurjalla käsien pau- 
kutuksella, ja ritareitten kanssa kilpaa se osoitti miehelle 
kunnioitustaan ja arvonantoaan. : 

Catilina ja hänen salaliittolaisensa olivat aluksi pahaa 
peläten pysyneet aloillaan, mutta vähitellen he tulivat roh- 
keammiksi. He pitivät kokouksia ja yllyttivät toisiaan 
käymään rohkeasti yritykseen, ennen kuin Pompeius, jonka 
sanottiin olevan sotajoukkonsa kanssa tulossa, palaisi ta- 

kaisin. Ennen kaikkea Catilinaa rohkaisivat Sullan enti- 
set sotilaat, joita oli ympäri Italiaa, mutta joista useimmat, 
kaikkein hurjimmat tappelijat, olivat pesiytyneet Etrurian 
kaupunkeihin, joissa he nyt uneksivat rosvoamisista, ryös- 
tämisistä ja helposti saatavasta saaliista. Johtajanaan Sul- 
lan sodissa kunnostautunut Manlius he lyöttäytyivät Cati- 
linan ympärille ja lähtivät Roomaan tukemaan tätä kon- 
sulien vaaleissa. Catilina oli näet toisen kerran asettunut 
konsuliehdokkaaksi, mutta lisäksi hänen suunnitelmiinsa 
kuului Ciceron raivaaminen tieltä vaalipäivänä tavallisesti 
sattuvien levottomuuksien aikana. Itse jumalat näyttivät 
ilmaisevan, mitä tulisi tapahtumaan, sillä esiintyi maanjäris- 
tyksiä, salaman leimahduksia ja aavenäkyjä. Näitä selvem- 
piä olivat kuitenkin ne ilmiannot, joita ihmiset tekivät, 
mutta ne eivät paikkansa pitävyydestään huolimatta kuiten- 
kaan olleet kyllin riittäviä todistuksia niin ylhäistä ja mah- 
tavaa miestä kuin Catilinaa vastaan. Tämän takia Cicero 
siirsi vaalipäivää ja kutsui Catilinan senaattiin saattaakseen 
hänet tilille hänestä liikkeellä olevien huhujen perusteella. 
Uskoen senaatissa olevan monta puuhiensa kannattajaa ja 
tahtoen samalla kertaa antaa salaliittolaisille jonkinlaisen 
vihjeen Catilina antoi Cicerolle mielettömän rohkean vas- 
tauksen: »On olemassa kaksi ruumista. Toinen näistä on 
heikko ja kuihtunut, mutta sillä on pää, toinen taas suuri 
ja voimakas, mutta vailla päätä. Jos minä tämän jälkim- 
mäisen nyt varustan päällä, mitä pahaa minä silloin teki- 
sin?» Nämä sanat, joilla Catilina hämäräperäisesti viittasi 
senaattiin ja kansaan, herättivät Cicerossa entistä suurem- 
paa pelkoa. Kun hän vaalipäivänä lähti kotoaan Marsin 
kentälle, hän oli pukeutunut haarniskaan ja häntä saattoivat 
kaikki senaatin puolueen johtavat miehet sekä suuri joukko 
ylimysnuorukaisia. Tahallaan hän oli antanut tunikan lui- 
sua olkapäänsä yli, niin että osa haarniskasta pisti näky- 
viin osoittaen läsnäoleville, mikä vaara häntä uhkasi. Tämä 

herätti kansassa kiihtymystä, ja se ryhmittyi häntä suojaa- 
maan. Tulos oli, että Catilina kärsi vaaleissa tappion ja 
konsuleiksi valittiin Silanus ja Murena. 

Pian tämän jälkeen, kun Catilinan sotajoukkoja jo koot- 
tiin ja järjestettiin Etruriassa, Rooman ylhäisimmät ja mah- 
tavimmat miehet Marcus Crassus, Marcus Marcellus ja 
Scipio Metellus saapuivat yöllä Ciceron talolle. Tulijat kol- 
kuttivat porttiin, huusivat portinvartijan luokseen ja pyy- 
sivät tätä herättämään Ciceron ja ilmoittamaan hänelle hei- 
dän tulonsa. Syy heidän saapumiseensa oli seuraava: Cras- 
sus oli samana iltana päivällisen syötyään saanut portin- 
vartijaltaan joukon kirjeitä, jotka eräs tuntematon henkilö 
oli tälle jättänyt. Näiden eri henkilöille osoitettujen kirjei- 
den joukossa oli myös yksi Crassukselle osoitettu nimetön 
kirje, jonka tämä muihin kajoamatta heti luki. Siinä sa- 
nottiin, että Catilina tulee panemaan toimeen suuren veri- 
löylyn ja että Crassuksen pitäisi kaikessa hiljaisuudessa paeta 
kaupungista. Uhkaavaa vaaraa peläten ja poistaakseen Ca- 
tilinan ystävänä itseensä kohdistuvat epäilykset Crassus us- 
kaltamatta muita kirjeitä avata lähti heti Ciceron luokse. 
Harkittuaan tilannetta tämä kutsui seuraavan päivän val- 
jetessa senaatin kokoon, otti kirjeet mukaansa, jätti ne 
niihin merkityille vastaanottajille ja kehoitti näitä ne ääneen 
lukemaan. Ja kaikki kirjeet sisälsivät samanlaisen tiedon- 
annon uhkaavasta verilöylystä. Kun sitten entinen preetori 
Ouintus Arrius ilmoitti joukkoja keskitettävän Etruriaan 
ja kun lisäksi saapui tieto, että Manlius oleskeli sikäläisten 
kaupunkien läheisyydessä suuren sotajoukon kanssa ja odotti 
kiihkeästi tietoja Roomasta, senaatti päätti luovuttaa hal- 
litusvallan konsuleille ja uskoa heidän tehtäväkseen kau- 
pungin puolustamisen ja pelastamisen parhain mahdollisin 
keinoin. Tällaisen päätöksen senaatti tekee tavallisesti vain 
suuren vaaran uhatessa. 

Rajattoman vallan saatuaan Cicero määräsi Ouintus Me- 

telluksen huolehtimaan kaupungin ulkoisista puolustustoi- 
menpiteistä, mutta itse hän otti tehtäväkseen varsinaisen 
kaupungin turvaamisen. Cicerolla oli nyt joka päivä mu- 
kanaan niin suuri vartiosto, että se hänen forumille ilmes- 
tyessään täytti siitä suuren osan. Catilina, joka ei enää 
voinut vitkastella, päätti lähteä mitä pikimmin Etruriaan 
Manliuksen luokse sotajoukkoon sekä määräsi samalla Mar- 
ciuksen ja Cetheguksen menemään seuraavana aamuna mie- 
koin aseistettuina kunniatervehdyksen varjolla Ciceron luokse 
ja tällöin käymään hänen kimppuunsa sekä iskemään hänet 
kuoliaaksi. Mutta muudan ylhäinen nainen, Fulvia, tuli yöllä 
Ciceron luokse ilmoittamaan hänelle salahankkeesta ja va- 
roittamaan häntä Cetheguksesta ja hänen toveristaan. Mo- 
lemmat miehet saapuivatkin aamun valjetessa täyttämään 
tehtäväänsä, mutta kun heitä ei päästetty sisään, he menetti- 
vät malttinsa ja alkoivat oven edessä pitää pahaa meteliä, 
mikä vahvisti heihin kohdistuneet epäilyt. Samana päivänä 
Cicero kutsui senaatin kokoon Juppiter Statorin, Voimassa- 
pitäjän, temppeliin, joka sijaitsee lähellä Palatiumin kukku- 
laa Via sacran, Pyhän kadun, päässä. Kun Catilina, joka 
oli muiden mukana saapunut kokoukseen pesemään itseään 
puhtaaksi, asettui paikalleen, kukaan senaattoreista ei halun- 
nut istuutua häntä lähelle, vaan kaikki väistivät hänen penk- 
kiään. Hän alkoi puhua, mutta senaattorit vaiensivat hänet 
melullaan, ja silloin Cicero nousi seisaalleen. Hän kehoitti 
Catilinaa poistumaan kaupungista, sillä, niin Cicero sanoi, 
hänen, joka ajoi asiaansa vakuuttavilla sanoilla, ja Catilinan 
välillä, joka ajoi omaansa murha-aseilla, täytyi ehdottomasti 
olla erottava muuri. Catilina läksi nyt heti Roomasta mu- 
kanaan kolmesataa aseistettua sotilasta, samoin hänellä oli 
niinkuin virkamiehellä kirveitä vitsakimppuineen kantava 
liktorisaattue, ja näin hän marssi joukkonsa edessä lippujen 
hulmutessa Manliuksen leiriin. Täällä oli koossa jo noin 
kaksikymmentätuhatta miestä, ja tämän armeijan kanssa 

Catilina marssi paikasta paikkaan koettaen taivuttaa puolel- 
leen sikäläiset kaupungit. Sotaa ei enää voitu välttää, ja An- 
tonius lähetettiin Catilinaa vastaan. 

Osa salaliittolaisia, noita Catilinan harhaanjohtamia uh- 
reja, oli jäänyt Roomaan. Heidän johtajakseen ja kiihotta- 
jakseen tuli nyt Cornelius Lentulus, lisänimeltään Sura. Tämä 
mies polveutui ylimyssuvusta, mutta hän vietti huonoa elä- 
mää ja hänet oli jo kerran karkotettu senaatista pahennusta 
herättävän elämäntapansa vuoksi. Nyt hän taas toista ker- 
taa hoiti preetorin virkaa, niinkuin on tapana, milloin joku 
tahtoo saada uudestaan takaisin menettämänsä senaattorin 
arvon. Lisänimensä Suran hänen kerrotaan saaneen seuraa- 
valla tavalla. Sullan aikana kvestorina ollessaan hän oli ka- 
valtanut ja tuhlannut suunnattomia summia, mistä Sulla rai- 
vostuneena vaati häntä tekemään senaatin edessä tiliä. Hän 
astui esiin niinkuin olisi pitänyt koko kehoitusta aivan yh- 
dentekevänä asiana, kieltäytyi röyhkeästi tiliä tekemästä ja 
ojensi samalla säärensä etenpäin, kuten tekevät pojat, jotka 
pallopelissä tavataan vilpistä. Tämän jälkeen häntä sanottiin 
Suraksi: sura on näet säären latinankielinen nimi. Kun hän 
toisen kerran joutui oikeuden eteen, hän lahjoi muutamia 
tuomareita. Kun hänet vain kahden äänen enemmistöllä ju- 
listettiin vapaaksi, hän valitti tuhlanneensa varojaan lahjoes- 
saan yhden tuomarin liikaa, sillä olisihan hän yhtä hyvin 
päässyt vapaaksi yhdenkin äänen enemmistöllä. Tämän jo 
luonteeltaan tällaisen miehen kaikki huonot puolet Catilina 
herätti uinumasta, ja lisäksi väärät ennustajat ja kaikenlaiset 
huijarit saattoivat hänet tyhjillä lörpötyksillään kokonaan 
raiteiltaan. Nämä esittivät hänelle muka Sibyllan kirjojen 
ennustuksina itse sepittämiään oraakkelilauselmia, joiden mu- 
kaan kolme Corneliuksen suvun miestä tulisi kohtalon mää- 
räyksestä pääsemään Rooman yksinvaltiaiksi. Näistä jo kaksi, 
Cinna ja Sulla, hänelle sanottiin, olivat nähneet kohtalonsa 
täyttyneen, ja kun nyt mahtavat vallat hänelle, kolmannelle 


) 157 ( 


PLUTARKHOS 





ja viimeiselle Corneliukselle, ovat astuneet tarjoamaan yksin- 
valtaa, hänen tulisi epäröimättä ottaa heidän lahjansa vas- 
taan eikä Catilinan tavoin turhaan vitkastellen päästää sopi- 
vaa tilaisuutta käsistään. 

Lentuluksen suunnitelma oli laatuaan kaikki mitat ylittävä 
ja pöyristyttävä: Oli raivattava pois tieltä koko senaatti ja 
niin monta kansalaista kuin suinkin mahdollista. Kaupunki 
oli sytytettävä tuleen, eikä ketään Pompeiuksen lapsia lu- 
kuun ottamatta saanut säästää. Nämä salaliittolaiset aikoi- 
vat ryöstää ja pitää panttivankeina hallussaan niin kauan, 
kuin Pompeiuksen kanssa käytiin neuvotteluja, sillä monelta 
varmalta taholta saatujen tietojen mukaan tämä oli jo pa- 
luumatkalla suurelta sotaretkeltään. Kapina oli päätetty 
panna toimeen eräänä yönä Saturnalia-juhlien aikana, ja tätä 
varten oli Cetheguksen taloon koottu ja kätketty aseita, tap- 
puroita ja rikkiä. Oli valittu sata miestä, joista kukin sai ar- 
valla Roomasta toiminta-alueen, sillä tarkoituksena oli sy- 
tyttää kaupunki samaan aikaan monesta eri paikasta, jotta se 
tuossa tuokiossa olisi kokonaan liekkien vallassa. Toisten oli 
määrä sulkea vesijohdot ja tappaa jokainen sammutusveden 
noutaja. Tällaisia suunnitelmia viimeisteltäessä Roomassa 
vieraili sattumalta kaksi allobrogien lähetystöä. Allobrogit 
olivat siihen aikaan hädänalaisessa asemassa ja Rooman her- 
ruus tuntui heistä erikoisen rasittavalta. Lentulus toivoi 
saavansa lähettiläistä sopivan välikappaleen Gallian kiihotta- 
miseksi kapinaan, ja sen tähden hän suostutteli näitä mu- 
kaan salaliittoon. Hän antoi näille kirjeitä vietäväksi allo- 
brogien senaatille sekä myös Catilinalle: allobrogeille hän 
lupasi vapauden ja Catilinaa hän kehoitti julistamaan orjat 
vapaiksi ja lähtemään marssille Roomaa vastaan. Allobro- 
gien mukana lähetettiin eräs Krotonin kaupungista kotoisin 
oleva Titus, jonka tuli jättää kirjeet Catilinalle. Mutta sa- 
maan aikaan kun nuo ryhdittömät salaliittolaiset pitivät neu- 
vottelujaan viiniä naikkosten parissa viljellen, Cicero milloin- 

kaan hellittämättä, selkeästi harkiten ja ripeästi päättäen 
teki vastavetojaan. Koska hänellä oli monta urkkijaa, jotka 
ulkoapäin tarkkailivat salaliittolaisten puuhia, ja koska hän 
sai myös salaa tietoja monelta luotettavalta salaliittolaisten 
omassa keskuudessa toimivalta vakoilijalta, hän pääsi pian 
perille Catilinan miesten ja allobrogien välisistä neuvotte- 
luista. Yöllä väijyjät sieppasivat Krotonin miehen kaikkine 
kirjeineen kiinni; kaikki tämä tapahtui salaisessa yhteistyössä 
allobrogien kanssa. 

Varhain seuraavana päivänä Cicero kutsui senaatin Concor- 
dian temppeliin, luki kirjeet ja kuulusteli todistajia. Myös 
Junius Silanus todisti Cetheguksen tiettävästi sanoneen, että 
kolme konsulia ja neljä preetoria otetaan pian päiviltä, ja 
entinen konsuli Piso tiesi ilmoittaa samanlaista. Caius Sul- 
picius, joka lähetettiin Cetheguksen taloon, löysi sieltä run- 
saasti keihäitä ja varustuksia, mutta ennen kaikkea suuret 
kasat miekkoja ja tikareita, kaikki juuri teroitettuja. Kun 
lopuksi Krotonin mies julistettiin äänestyksen perusteella va- 
paaksi sillä ehdolla, että hän rupeaa senaatin todistajaksi, 
Lentulus näki menettäneensä pelin ja luopui virastaan, pree- 
torin toimesta. Senaatin läsnäollessa hän nyt riisui yltään 
purppurareunaisen togansa ja puki päälleen uudelle asemal- 
leen paremmin sopivan puvun. Sitten hänet jätettiin rikos- 
kumppaneineen preetoreille, joiden tuli eristää heidät heidän 
omiin asuntoihinsa. Tällä välin oli tullut jo yö, mutta kansa 
jäi yhä edelleen ulos odottamaan. Cicero astui nyt esiin ja 
selosti väkijoukolle, mitä oli tapahtunut, ja tämän jälkeen 
kaikki läksivät häntä kunniavartiona saattamaan. Yönsä 
Cicero vietti naapurissa erään ystävänsä luona, sillä hänen 
talossaan palvottiin sillä hetkellä salamenoin jumalatarta, 
jota roomalaiset sanovat Bona Deaksi, kreikkalaiset Gynai- 
keiaksi, ja tätä juhlaa saavat viettää vain naiset. Joka vuosi 
tälle jumalattarelle toimitetaan konsulin talossa pyhä uhri, 
jonka Vestan neitsyitten läsnä ollessa suorittaa konsulin vai- 

mo tai äiti. Kun Cicero ystävänsä talossa, jossa hänen li- 
säkseen oli vain joku harva henkilö, itsekseen mietti, mitä 
menettelyä hän soveltaisi kapinallisiin, hän aluksi ei katsonut 
voivansa astua ankarimman rangaistuksen tielle, vaikka se 
näin suuresta rikoksesta olisikin ollut täysin aiheellista. Tä- 
män askelen ottamiseen hänen luonteensa ei ollut kyllin kova, 
ja sitä paitsi se olisi voinut antaa syytä moitteeseen, että hän 
oli käyttänyt valtuuksiaan väärin ja ollut säälimätön miehiä 
kohtaan, jotka kuuluivat Rooman ylhäisimpiin perheisiin ja 
jotka monet vaikutusvaltaiset miehet lukivat ystävikseen. Jos 
hän taas tyytyisi lievempään ojennukseen, heidän taholtaan 
olisivat pian uudet vaarat uhkaamassa. Saadessaan kuoleman- 
rangaistusta lievemmän rangaistuksen he eivät suinkaan kiit- 
täisi onneaan, vaan tulisivat pahalle sisulleen uutta yllykettä 
saatuaan epätoivon vimmalla tekemään uuden yrityksen. Ja 
sitä paitsi hän itse tulisi näyttämään epämiehekkäältä ja peh- 
meältä, hän kun ei muutoinkaan ollut kansan keskuudessa 
rohkeaotteisen maineessa. 

Ciceron näitä pulmia pohtiessa uhritoimitusta suorittavat 
naiset näkivät enteen. Alttarilta, jolla tuli jo näytti sammu- 
neen, lehahti äkkiä tuhkasta ja hiipuneista hiilistä ilmoille 
valtava, loistava liekki. Naiset kalpenivat säikähdyksestä, 
mutta Vestan neitsyet kehoittivat Ciceron vaimoa Terentiaa 
menemään kiireesti miehensä luokse ja kehoittamaan häntä 
toimimaan, niinkuin hän isänmaansa parasta ajatellen on pää- 
töksensä tehnyt, sillä jumalatar oli antanut liekin leimahtaa 
hänen turvakseen ja kunniakseen. Terentia vei tiedon mie- 
helleen ja yllytti tätä kohtelemaan salaliittolaisia kovakou- 
raisesti, hän kun ei ollut luonteeltaan hempeä eikä arka, vaan 
lujatahtoinen nainen, joka Ciceron omien sanojen mukaan 
pyrki kantamaan hänen valtiollisista asioista aiheutuneita 
huoliaan, mutta ei sallinut hänen osallistua omiin taloushuo- 
liinsa. Samaa tiesivät kertoa hänen veljensä Ouintus ja ystä- 
vänsä Publius Nigidius, jonka kanssa hän yhdessä pohti filo- 

sofisia kysymyksiä ja jota hän valtiollisissa asioissa piti par- 
haimpana ja luotettavimpana neuvonantajanaan. Kun sala- 
liittolaisten rankaiseminen otettiin seuraavana päivänä senaa- 
tissa esille, Silanusta kehoitettiin ensimmäisenä ilmaisemaan 
mielipiteensä. Tämä sanoi, että heidät oli vietävä vankilaan 
ja siellä heidän oli annettava kärsiä ankarin rangaistus. 
Häntä kannattivat kaikki seuraavat esiintyjät sittemmin dik- 
taattoriksi noussutta Caius Caesaria lukuun ottamatta. Tähän 
aikaan Caesar oli vielä nuori ja vasta loistavan uransa alussa, 
mutta jo tällöin hän virallisessa toiminnassaan ja unelmissaan 
kulki sitä tietä, joka vei tasavallan perikatoon ja hänet it- 
sensä yksinvaltiaaksi. Muutoin hänen vehkeilyistään ei Cice- 
roa lukuun ottamatta kenelläkään ollut aavistustakaan. Tämä 
kyllä aina häntä epäili, mutta ei onnistunut saamaan päte- 
viä todistuksia häntä vastaan. Monen kuultiin tosin sanovan, 
että Caesar nyt nipin napin välttyi tulemasta Ciceron pal- 
jastamaksi, mutta toiset olivat sitä mieltä, että Cicero katsoi 
tahallaan sormiensa läpi Caesaria vastaan tehtyjä ilmiantoja, 
koska hän pelkäsi tämän ystäviä ja vaikutusvaltaa. Jokai- 
selle oli näet selvää, että mieluummin tahdottiin Caesarin pe- 
lastamiseksi jättää salaliittolaiset rankaisematta kuin tuomita 
Caesar näiden kanssa samaan rangaistukseen. 

Kun siis Caesarin vuoro tuli ilmaista kantansa, hän nousi 
ja sanoi, että salaliittolaisia ei tullut mestata, vaan heidän 
omaisuutensa oli takavarikoitava ja heidät itse vietävä Cice- 
ron sopiviksi katsomiin Italian maaseutukaupunkeihin van- 
keudessa säilytettäviksi, kunnes Catilina joukkoineen oli 
lyöty. Koska ehdotus näytti inhimilliseltä ja koska se lisäksi 
oli tehty kaunopuhujan taidolla, se sai paljon kannatusta, 
mikä johtui suureksi osaksi Ciceron omasta esiintymisestä. 
Hän näet antoi aseita kummankin ehdotuksen kannattajille 
kallistumalla puheessaan milloin Silanuksen, milloin Caesarin 
ehdotuksen puolelle. Ja kun kaikki Ciceron ystävät olivat 
sitä mieltä, että Caesarin ehdotus oli Cicerolle henkilökohtai- 

sesti parempi, hän kun tällöin välttäisi miesten teloittami- 
sesta aiheutuvan vastuun, he päättivät äänestää Caesarin eh- 
dotuksen puolesta. Tästä taas oli seurauksena, että Silanus 
muutti mieltään ja rupesi tulkitsemaan aikaisempia sano- 
jaan: hän selitti, ettei hän suinkaan vaatinut kuolemanran- 
gaistusta, sillä »ankarin rangaistus» on roomalaiselle senaatto- 
rille vankila. Caesarin ehdotusta nousi nyt ensimmäisenä 
vastustamaan Lutatius Catulus ja hänen jälkeensä Cato. Ca- 
ton kiihkeä puhe, jossa sinkautettiin myös epäilyjä vasten 
Caesarin kasvoja, sai siinä määrin intohimot kuohuksiin, että 
senaatti tuomitsi salaliittolaiset kuolemaan. Kun sitten tuli 
puhe heidän omaisuutensa takavarikoimista, Caesar pani vas- 
talauseen sellaista menettelyä vastaan, että sitten kun hänen 
ehdotuksestaan oli hylätty sen inhimillisempi puoli, sen an- 
karimmasta puolesta pidettiin ehdottomasti kiinni. Kun mo- 
net aikoivat käydä häneen käsiksi, hän huusi kansantribuu- 
neja avukseen, mutta nämä eivät tahtoneet puuttua asiaan. 
Cicero antoi nyt perään ja luopui takavarikoimisvaatimuk- 
sesta. 

Nyt Cicero läksi senaatin kanssa noutamaan kuolemaan- 
tuomittuja. Nämä eivät olleet kaikki samassa paikassa, vaan 
preetorien valvonnan alaisina eri tahoilla kaupunkia. En- 
siksi hän haki Palatinukselta Lentuluksen ja vei hänet Via 
sacraa pitkin ja sitten forumin halki perille. Rooman ylhäi- 
simmät miehet seurasivat häntä vartiona miekat kädessä ja 
kansa tungeksi äänettömänä sivuilla ja katseli kauhuissaan 
tätä näytelmää, varsinkin pojat, jotka pelon ja hämmästyk- 
sen valtaamina luulivat saavansa nähdä vihkiytymisen joi- 
hinkin ylimysvallan ajoilta peräisin oleviin salamenoihin. 
Kun forumin poikki oli saavuttu vankilaan, Cicero jätti Len- 
tuluksen pyövelille ja käski tätä tekemään tehtävänsä. Tä- 
män jälkeen tuli Cetheguksen ja sitten samalla tavoin mui- 
den vuoro käydä kuolemaan. Kun Cicero nyt näki, että 
monta salaliittolaisia lähellä ollutta miestä oleskeli vielä ryh- 

minä forumilla ja teloituksista tietämättä odotteli yötä voi- 
dakseen tällöin väkivalloin vapauttaa salaliiton johtajat, joi- 
den he luulivat vielä olevan elossa, hän huusi heille kovalla 
äänellä: »He ovat elämänsä eläneet.» Näin roomalaiset ilmai- 
sevat kiertäen kuoleman, milloin eivät halua sanoa sitä sen 
omalla karmaisevalla nimellä. Nyt oli jo ilta käsillä, ja Ci- 
cero läksi forumin poikki kulkemaan kotiinsa. Tällöin kan- 
salaiset lopettivat äänettömyyden ja malttamatta järjestäytyä 
kunniavartioksi alkoivat kajautella hänelle hänen kulkiessaan 
heidän ohitseen suosionhuutoja ja taputtaa käsiään, samalla 
kun he sanoivat häntä isänmaan pelastajaksi ja kaupungin 
uudeksi perustajaksi. Rooman ahtaat kadut olivat täysin 
valaistut, sillä ovien pieliin oli asetettu lamppuja ja soihtuja. 
Naiset olivat kiivenneet katoille katsomaan ja kunnioittamaan 
tätä sankaria hänen samotessaan eteenpäin seurueenaan Roo- 
man arvovaltaisimmat miehet, joista useimmat olivat käy- 
neet monta suurta sotaa, viettäneet triumfeja ja valloittaneet 
suuria maa-alueita ja meriä Roomalle, mutta jotka kaikesta 
huolimatta tunnustivat, että vaikka Rooman kansan oli kiit- 
täminen monta silloista johtajaansa ja sotapäällikköänsä näi- 
den sille hankkimista rikkauksista, sotasaaliista ja valloite- 
tuista maa-alueista, sen tuli turvallisuudestaan ja pelastukses- 
taan kiittää yksinomaan Ciceroa, joka torjui niin suuren ja 
uhkaavan vaaran. Tässä asiassa ei ihmettelyjä herättänyt 
varsinaisesti se, että hän teki tyhjäksi salaliittolaisten aikeet 
ja saattoi heidät rangaistukseen, vaan se, että hän kukisti 
tuon silloisen ajan vaarallisimman kumousyrityksen niin ki- 
vuttomasti, ilman veristä yhteenottoa ja mellakkaa. Sillä 
nyt oli myös Catilina poissa pelistä: suurin osa näet hänen 
joukkoonsa lyöttäytyneistä miehistä jätti hänet Lentuluksen 
ja Cetheguksen kohtalon kuultuaan pulaan. Ne harvat, jotka 
hänelle edelleen pysyivät uskollisina, hän vei Antoniusta vas- 
taan taisteluun, jossa sekä hänet että hänen miehensä tu- 
hottiin. 

Yhtä kaikki oli miehiä, jotka sekä sanoin että teoin olivat 
valmiit Ciceroa tämän tapauksen johdosta vahingoittamaan, 
ja heidän johtajansa tulivat seuraavana vuonna hoitamaan 
tärkeitä virkoja. Näitä olivat Caesar, joka oli valittu pree- 
toriksi, ja Metellus ja Bestia, jotka oli valittu kansantribuu- 
neiksi. Astuttuaan virkaansa muutamia päiviä ennen Ciceron 
konsulikauden päättymistä he kielsivät tätä pitämästä tavan- 
mukaista päättäjäispuhetta kansalle, vieläpä kasasivat puhuja- 
lavan täyteen penkkejä estääkseen näin hänet pääsemästä pu- 
humaan. Sitä vastoin he kehoittivat häntä tekemään valan 
virkansa hoidosta, mikäli halusi, mutta heti sen jälkeen eroa- 
maan. Cicero sanoi tähän tyytyvänsä ja astui esiin valaa 
tekemään. Kun hiljaisuus oli syntynyt, hän vannoi valan, 
mutta ei perinnäisen kaavan mukaan, vaan aivan omia sa- 
nojaan käyttäen, että hän, totta totisesti, on pelastanut isän- 
maan ja säilyttänyt Rooman vallan; ja koko kansa toisti tä- 
män hänen sanelemansa valan. Tämä suututti Caesaria ja kan- 
santribuuneja entistä enemmän, ja he alkoivat keksiä uusia an- 
soja Ciceron tielle. Niinpä he esittivät lakiehdotuksen, että 
Pompeius oli kutsuttava sotajoukkoineen takaisin Roomaan 
tekemään lopun Ciceron mielivallasta. Mutta Ciceron ja 
kansan onneksi Cato oli juuri tällöin kansantribuunina, ja 
hän ryhtyi vastustamaan noiden miesten juonia yhtä korkean 
virka-asemansa ja suuremman arvovaltansa nojalla. Hän 
poisti helposti Ciceron tielle kasatut vaikeudet ja piti lisäksi 
kansan edessä tämän toiminnasta konsulina niin kiittävän 
puheen, että kansa äänesti hänelle myönnettäväksi kaikkein 
suurimmat kunnianosoitukset ja antoi hänelle nimen »Isän- 
maan isä». Tiettävästi Cicero on ensimmäinen, jonka osaksi 
tällainen kunnia on tullut, ja Cato oli se, joka hänelle tämän 
nimen kansankokouksessa ehdotti. 

Nyt oli Cicero aikansa mahtavin roomalainen. Mutta mo- 
nella taholla hän herätti suuttumusta, ei tosin minkään tuo- 
mittavan teon takia, vaan siksi, että hänellä oli tapana aina 

kehua ja tehostaa itseään. Ei voitu kohta enää mennä senaat- 
tiin, kansankokoukseen tai oikeuden istuntopaikalle joutu- 
matta kuulemaan aina samaa vanhaa laulua Catilinasta ja 
Lentuluksesta. Ja lopuksi hän meni niin pitkälle, että pani 
omat kirjansa ja kirjoituksensakin täyteen kiitossanoja itses- 
tään. Näin hänen esitystään, vaikka hänen tyylinsä oli muu- 
toin mukaansa tempaavaa ja hienostunutta, oli tympäisevää 
ja vastenmielistä seurata, tuo itsekehu kun jonkinlaisena pa- 
hana riivaajaisena teki sen mauttomaksi. Mutta samalla kun 
hänen itserakkautensa meni näin rajattomiin, hän ei pikku- 
maisesti kadehtinut muita: aina hän alttiisti ylistää sekä edel- 
täjiään että aikalaisiaan, niinkuin hänen teoksistaan ja mo- 
nestä vielä muistissa säilyneestä lausunnosta voidaan nähdä. 
Niinpä hän sanoi Aristoteleesta, että tämä on vuolas kulta- 
virta, ja Platonin dialogeista, että Zeus puhuisi samalla ta- 
valla, jos vain hän suvaitsisi alentua inhimillistä kieltä käyt- 
tämään. Theofrastos oli taas, niinkuin hänellä oli tapana 
sanoa, hänen »mieliruokansa». Ja kun häneltä kerran kysyt- 
tiin, mikä Demostheneen puheista hänestä oli paras, hän vas- 
tasi: »Pisin.,» Kun nyt jotkut Demostheneen ihailijoiksi te- 
keytyvät takertuvat Ciceron eräälle ystävälleen lähettämässä 
kirjeessä tavattuun lausuntoon, että Demostheneskin joskus 
puheissaan torkahtaa, he unohtavat kokonaan, että hän mo- 
nessä kohdin haltioituneena ylistää Demosthenesta ja että hän 
Antoniusta vastaan pitämänsä puheet, joita hän pitää par- 
haimpinaan, julkaisi nimellä »Filippolaiset puheet». Eikä ole 
ketään hänen aikanaan elänyttä kaunopuheisuuden tai tieteen 
alalla toiminutta miestä, jota hän ei jollakin suopeamielisellä 
maininnalla puheissaan tai kirjoituksissaan olisi tehnyt en- 
tistä kuuluisammaksi. Hän sai myös aikaan, että Caesar, 
joka jo silloin piti valtaa käsissään, antoi Rooman kansa- 
laisoikeudet Aristoteleen koulukuntaan kuuluvalle filosofille 
Kratippokselle, samoin sen, että areiopagi pyysi Kratipposta 
jäämään Ateenaan antamaan opetusta, koska hän oli kaupun- 

gin ylpeys. On vielä olemassa Ciceron kirje, jonka hän tästä 
asiasta lähetti Herodekselle, ja eräässä toisessa kirjeessä hän 
kehoittaa poikaansa opiskelemaan Kratippoksen johdolla filo- 
sofiaa. Kaunopuheisuuden opettajaa Gorgiasta hän sitä vas- 
toin syyttää nuorukaisten viettelemisestä irstailuun ja juopot- 
teluun ja kieltää siksi poikaansa seurustelemasta tuon miehen 
kanssa. Tämä kirje samoin kuin eräs toinen Byzantionista 
kotoisin olevalle Pelopsille lähetetty ovat ainoita hänen krei- 
kankielisistä kirjeistään, jotka on kirjoitettu vihan vallassa. 
Hänen hyökkäyksensä Gorgiasta vastaan saattoi olla paikal- 
laan, jos tämä nyt todella oli sellainen heittiö ja hummaaja, 
kuin miltä hän pinnalta katsoen saattoi näyttää, mutta Pe- 
lopsia vastaan hän puskee pikkumaisesti raivoaan sen täh- 
den, että tämä ei ollut toiminut tarpeeksi pontevasti saadak- 
seen Byzantionin kansankokouksen äänestämään hänelle, Ci- 
cerolle, kunnianosoitusten myöntämistä. 

Tällainen itserakkaus ja hurmaantuminen omiin naseviin 
sanoihin saattoi hänet usein kokonaan unohtamaan oman 
arvonsa. Kerran hän oli oikeuden edessä puolustanut Muna- 
tiusta ja saanut hänet julistetuksi vapaaksi. Kun tämä kohta 
alkoi oikeusjutun Ciceron ystävää Salinusta vastaan, Cicero 
menetti raivosta kaiken harkintansa ja sanoi: »Luuletko sinä, 
Munatius, viime kerralla päässeesi vapaaksi omasta ansios- 
tasi? Eiköhän se johtunut siitä, että minä keskellä kirkasta 
päivää pimitin tuomarit.» Toisen kerran hän niitti kansan- 
kokouksen edessä suosiota ylistyspuheellaan Marcus Crassuk- 
sesta. Kun hän muutaman päivän kuluttua lateli samaa 
miestä vastaan herjauksia, tämä sanoi: »Etkö se ollut sinä, 
joka muutama päivä sitten minua samassa paikassa ylistit?» 
» Minä se olin», vastasi Cicero, »harjoituksen vuoksi kokeilin 
taitoani epämieluisassa tehtävässä.» Sama Crassus sattui ker- 
ran sanomaan, että kukaan hänen sukulaisensa ei ole elänyt 
kuuttakymmentä vuotta vanhemmaksi, mutta alkoi heti 
pyörtää sanojaan takaisin ja sanoi: »Mikä hitto minut pani 

tällaista puhumaan.» Tällöin Cicero sanoi: » Tahdoit kuulla 
käsien pauketta, sillä sinä tiesit kansan tästä tiedosta ihastu- 
van.» Crassus sanoi kannattavansa stoalaisten oppeja ja piti 
erittäin oivallisena heidän lauselmaansa, että viisas on todella 
rikas. Tällöin Cicero sanoi: »Mutta eiköhän sinusta heidän 
lauselmistaan ole vielä oivallisempi se, että kaikki kuuluu vii- 
saalle.» Crassusta näet syytettiin ahneudesta. Toinen Cras- 
suksen pojista oli erään Aksioksen näköinen, ja tämän takia 
hänen äitinsä epäiltiin olleen luvattomassa yhteydessä Aksiok- 
sen kanssa. Kerran tuo nuori mies herätti senaatissa huo- 
miota puheellaan, ja kun Ciceroa pyydettiin siitä lausumaan 
arvostelunsa, hän vastasi kreikaksi: »Crassuksen arvoinen.»' 

Ollessaan sitten lähdössä sotaan Syyriaan, Crassus tahtoi 
pitää Ciceron mieluummin ystävänään kuin vihamiehenään. 
Ystävyyttään osoittaakseen hän nyt itse tarjoutui tulemaan 
Ciceron luokse päivällisille, ja tämä lähetti hänelle mielellään 
päivälliskutsun. Näin hän siis käyttäytyi Crassusta kohtaan, 
mutta kun muutamien päivien kuluttua eräät hänen viha- 
miehensä Vatiniuksen ystävät esittivät hänelle Vatiniuksen 
olevan valmiin sovintoon ja ystävyyteen, hän vain huudahti: 
» Vai tahtoo nyt Vatiniuskin aterioida luonani!» Tätä asian- 
ajajana esiintynyttä miestä, koska hänellä oli niskassa pai- 
seita, Cicero sanoi kerran oikeuden edessä paisuttautuneeksi 
puhujaksi. Kerran hän sai kuulla, että Vatinius oli kuollut, 
mutta muutamia päiviä myöhemmin taas varman tiedon, että 
mies vielä elikin. Tällöin hän huudahti: »Piru vieköön sen 
lurjuksen, joka herätti minussa vääriä toiveita.» Caesar 
ehdotti kerran senaatissa maitten luovuttamista sotilailleen 
Campaniasta. Tämä herätti vastustusta senaatissa, ja Lucius 
Gellius, joka oli jo sangen iäkäs mies, sanoi, että sellaista ei 
tule hänen aikanaan tapahtumaan. Tämän kuultuaan Cicero 
sanoi: »Odottakaamme vielä hetki kärsivällisesti. Gellius ei 

tarkoittanut pitkää lykkäystä.» Kun eräs Octavius, jonka 
suonissa epäiltiin olleen afrikkalaista verta, sanoi kerran oi- 
keuden edessä, ettei hän kuule Ciceron sanoja, tämä sanoi: 
» Ja sinulla on vielä lisäreiät, reiät renkaita varten, korvis- 
sasi.» Metellus Nepos soimasi Ciceroa kerran, että tämä on 
todistuksillaan saanut aikaan enemmän langettavia tuomioita 
kuin puhetaidollaan vapauttavia. »Myönnän», vastasi Cicero, 
»sillä voimani perustuu enemmän luotettavuuteen kuin asian- 
ajajantemppuihin.» Eräs nuorukainen, jonka syystä epäil- 
tiin antaneen isälleen kakussa myrkkyä, sanoi kerran röyh- 
keästi antavansa Cicerolle selkään. »Otan sinulta mieluum- 
min selkääni kuin kakun», sanoi tällöin Cicero. Publius 
Sestius oli pyytänyt muiden mukana myös Ciceroa ajamaan 
erästä oikeusasiaansa, mutta asian tultua esille hän käytti 
aina itse puhevaltaa eikä antanut yhdellekään oikeusavusta- 
jalleen tilaisuutta esiintyä. Kun hänen vapauttamisensa oli 
jo täysin varma ja tuomarit kävivät äänestämään, Cicero sa- 
noi hänelle: »Käytä nyt, Sestius, hyväksesi tätä viimeistäkin 
tilaisuutta. Huomenna ei sinulla ole täällä enää mitään te- 
kemistä.» Publius Costa tahtoi käydä etevästä lakimie- 
hestä, vaikka oli oppimaton ja lahjaton. Cicero haastoi hänet 
erääseen oikeusjuttuun todistajaksi, mutta kun hän ei sano- 
nut mitään tietävänsä, Cicero sanoi: »Luuletko sinä ehkä, 
että aion kysyä sinulta jotakin lakiasioista?» Erään oikeus- 
jutun aikana Metellus Nepos kysyi häneltä tuon tuostakin: 
»Kuka sinun isäsi, Cicero, oikeastaan on?» Tämä vastasi: 
» Kiitä äitiäsi, että sinun on mahdotonta vastata tällaiseen 
kysymykseen.» Nepoksen äiti oli näet tunnettu kevytmieli- 
syydestään, ja Nepos itse oli oikullinen luonteeltaan. Niinpä 
hän kerran kansantribuunina ollessaan läksi kesken virka- 
vuottaan äkkiä Pompeiuksen luokse Syyriaan palatakseen 
sieltä yhtä yllättävästi takaisin. Opettajansa Filargoksen 
hän hautasi komeasti ja hänen hautapatsaaseensa hän laitatti 
marmorisen korpin. »Tämä oli oikea ajatus», Cicero sanoi 

hänelle tällöin, »sillä hän on opettanut sinut räpyttelemään 
siipiäsi, mutta tuskin puhumaan.» Kun Marcus Appius aloitti 
oikeuden edessä puheensa mainitsemalla, että hänen klienttinsä 
on pyytänyt häntä osoittamaan tunnollisuutta, kaunopuhei- 
suutta ja luotettavuutta, Cicero huudahti väliin: »Oletko 
sinä todellakin niin kovasydäminen ihminen, ettet yhtään 
hänen pyyntöään täytä?» 

Tällainen purevan ivan käyttö aseena vihollisia ja riita- 
kumppaneita vastaan saattoi kuulua puhujan oikeuksiin, 
mutta kun Cicero vain sukkeluuden laskeakseen loukkasi 
ketä tahansa, hän herätti paljon suuttumusta. Annan tästä- 
kin muutamia esimerkkejä. Marcus Aguiliusta, jolla oli 
kaksi vävypoikaa maanpaossa, hän sanoi toiseksi Adrastok- 
seksi. Ciceron tavoitellessa konsulin virkaa oli kensorina 
Lucius Cotta, joka hyvin mielellään joi viiniä. Vaalitaiste- 
lun aikana Cicero sanoi ystävilleen, jotka seisoivat hänen 
sammuttaessaan janoaan hänen ympärillään: »Te näytätte 
pelkäävän, ja syystä kylläkin, että kensori julmistuu mi- 
nulle, kun minä juon vettä.» Nähtyään eräänä päivänä 
Voconiuksen kävelevän kolmen ruman tyttärensä kanssa hän. 
lausui: 


Hän siitti nämä vastoin mieltä Foiboksen. 


Marcus Gellius, jonka väitettiin polveutuvan epävapaista 
vanhemmista, luki kerran senaatin edessä kirjelmää selvällä 
ja kuuluvalla äänellä. Tällöin Cicero huomautti: »Tuo ei 
ole ihme. Hänhän kuuluu niihin, jotka äänekkäästi vaativat 
vapautta.» Faustus, jonka isä Sulla Rooman diktaattorina 
ollessaan tapatti proskriptioiden avulla lukemattomia ihmi- 
siä, joutui suurimman osan omaisuuttaan tuhlattuaan vel- 
koihin. Kun hänen nyt oli pakko kuuluttaa loppu huuto- 
kaupalla myytäväksi, Cicero sanoi: »Tällaiset kuulutukset 
minua ilahduttavat enemmän kuin ne, joita hänen isänsä 
pani näkyville.» 

Tällä tavalla Cicero sai monen vihat päälleen, ja Clodius 
ja hänen kumppaninsa ryhtyivät häntä vainoamaan seu- 
raavasta syystä. Clodius oli ylhäistä sukua, nuori, kuuma- 
verinen ja häikäilemätön. Hän oli suhteissa Caesarin vai- 
moon Pompeiaan, ja eräänä yönä hän harpunsoittajatta- 
reksi pukeutuneena pujahti hänen asuntoonsa. Caesarin ta- 
lossa naiset viettivät paraillaan aikaisemmin mainittua mies- 
ten silmiltä kätkettyä salamenojuhlaa, eikä talossa saanut 
olla ketään miestä, mutta Clodius, joka oli vielä parraton 
nuorukainen, toivoi voivansa naisten ohi pujahtaa Pompeian 
luokse. Mutta suureen taloon saavuttuaan hän eksyi käytä- 
vissä, ja kun hän etsi hakemaansa huonetta, hänet huomasi 
Caesarin äidin Aurelian palvelijatar. Kun neito kysyi hä- 
nen nimeään, hänen oli pakko puhua, ja hän sanoi etsi- 
vänsä Pompeian kamarineitoa Habraa. Neito, joka heti 
huomasi, että hänen äänensä ei ollut naisen, kiljahti ja kut- 
sui muita naisia paikalle. Nämä sulkivat ovet ja etsivät 
kaikki paikat, kunnes löysivät Clodiuksen eräästä huoneesta, 
joka kuului sille orjattarelle, jonka kanssa hän oli livah- 
tanut taloon. Kun asia tuli tunnetuksi, Caesar otti eron 
Pompeiasta, ja kansantribuunit nostivat Clodiusta vastaan 
syytteen pyhäinhäväistyksestä. 

Cicero oli aluksi ollut Clodiuksen ystävä ja Catilinan sa- 
laliiton aikana tämä oli ollut hänen innokas auttajansa ja 
uskollinen henkivartijansa. Mutta kun Clodius nyt syy- 
töksen kumotakseen väitti, ettei hän tuohon aikaan ollut 
Roomassa edes ollutkaan, vaan sieltä kaukana jossakin 
muualla, Cicero todisti, että Clodius oli samana päivänä 
käynyt hänen kotonaan joistakin asioista keskustelemassa. 
Tämä oli kyllä totta, mutta kaikesta päättäen Cicero ei 
antanut todistustaan totuuden itsensä vuoksi, vaan pestäk- 
seen itsensä puhtaaksi vaimonsa Terentian silmissä. Tämä 
näet vihasi Clodiusta, ja tähän oli syynä tämän sisar Clodia. 
Terentia kuvitteli hänen hautovan avioliittoa Ciceron kanssa 

ja käyttävän asiassa välittäjänä tämän klienttiä ja läheistä 
ystävää tarentumilaista Tullusta, tämä kun tuon tuostakin 
kävi Ciceron naapurina asuvan Clodian luona Terentian 
epäluuloja herättävillä tervehdyskäynneillä. Koska Teren- 
tia oli luonteeltaan riitaisa ja miestään komennossaan pitävä 
nainen, hän yllytti Ciceroa ottamaan osaa Clodiusta vas- 
taan tehtävään hyökkäykseen ja todistamaan tätä vastaan. 
Moni ylhäinen mies esiintyi jutussa todistajana syyttäen 
Clodiusta väärästä valasta, epärehellisyydestä, äänestäjien 
lahjomisesta ja väkivallasta naisia kohtaan. Lucullus tuotti 
vielä orjattariansa todistamaan, että Clodius oli harjoitta- 
nut siveettömyyttä nuorimman sisarensa kanssa, silloin kun 
tämä oli Luculluksen puoliso. Aivan yleisesti lisäksi väi- 
tettiin, että Clodius oli harjoittanut sukurutsausta kahden 
muun sisarensa, Marcius Rexin puolison Tertian ja Metellus 
Celerin puolison Clodian kanssa. Jälkimmäisellä oli pilkka- 
nimi Ouadrantaria, koska eräs hänen rakastajistaan oli lä- 
hettänyt hänelle saamastaan suosiosta palkkioksi kukkarossa 
vaskikolikoita; pienin Rooman raha on näet nimeltään 
guadrans. Clodiuksen suhde ennen kaikkea hänen tähän sisa- 
reensa pani pahat juorut liikkeelle. Kaikesta huolimatta 
suuret kansanjoukot olivat Clodiuksen puolella ja esiintyi- 
vät uhkaavasti niitä kohtaan, jotka kävivät todistamaan 
Clodiusta vastaan. Tuomarit pelästyivät tästä ja etsivät 
turvaa paikalle kutsutusta vartiostosta, ja useimmat heistä 
töhersivät äänestysliuskaansa kirjaimia, joiden merkitystä 
oli mahdoton saada selville. Vapauttavia ääniä havaittiin 
kuitenkin olevan enemmän, minkä väitettiin johtuneen lah- 
jomisesta. Kun Catulus kuuli äänestyksen tuloksen, hän sa- 
noi tapaamilleen tuomareille: » Teillä oli syytä kutsua var- 
tiosto suojaksenne, sillä tehän pelkäsitte teiltä ryöstettävän 
saamanne rahat.» Ja kun Clodius sanoi Cicerolle, ettei tä- 
män todistus näyttänyt herättävän tuomarien luottamusta, 
tämä vastasi: »Päinvastoin! Minua uskoi kaksikymmentä- 

viisi tuomaria, sillä niin monta sinut äänesti syylliseksi, 
mutta muut kolmekymmentä eivät nekään uskoneet sinua, 
sillä vasta rahat saatuaan he äänestivät sinut syyttömäksi.» 
Caesar oli myös haastettu todistajaksi, mutta hän kieltäy- 
tyi esiintymästä Clodiusta vastaan. Hän selitti, ettei hän 
ollut havainnut vaimoaan aviorikokseen syypääksi, mutta 
hän otti tästä eron, koska Caesarin vaimo ei edes saa jou- 
tua epäillyksi aviorikoksesta, saati sitten että hän sen tekisi. 

Clodius, joka näin pääsi pinteestä, valittiin sitten kan- 
santribuuniksi, ja nyt hän kävi Cicerolle kostamaan. Hän 
käytti kaikkia keinoja ja kokosi avukseen kaikenlaisia ih- 
misiä antaakseen Cicerolle iskun. Tähän aikaan oli Roo- 
massa kolmella miehellä, Crassuksella, Pompeiuksella ja 
Caesarilla suurin vaikutusvalta. Näistä Crassus oli Ciceron 
ilmeinen vihamies, Pompeius kantoi kaunaa molemmille, ja 
Caesar oli lähdössä sotajoukkoineen Galliaan. Tämän tur- 
viin Cicero kuitenkin. päätti vetäytyä, vaikka ei ollutkaan 
hänen ystävänsä; päinvastoin hän oli suhtautunut Caesariin 
vihamielisesti Catilinan ajoista lähtien. Hän pyysi nyt 
päästä Caesarin esikuntaan Galliaan, ja tämä täytti hänen 
toiveensa. Mutta nähdessään, että Cicero onnistui pääse- 
mään hänen tribuunivaltansa ulottuvilta turvaan, Clodius 
oli olevinaan taipuvainen sovintoon. Koska hän syytti hei- 
dän väliensä rikkoutumisesta Terentiaa, mutta Ciceroa it- 
seään kohtaan esiintyi aina suopeasti ja sovitti hänestä 
puhuessaan sanansa niin, etteivät ne todistaneet vihaa eikä 
katkeruutta, vaan olivat ainoastaan jonkinlaisia lempeitä 
ja ystävällisiä nuhteita, hänen onnistui siinä määrin haih- 
duttaa Ciceron epäilykset, että tämä luopui Caesarin esi- 
kuntaupseerin paikasta ja antautui uudelleen valtiolliseen 
toimintaan. Suuttuneena Ciceron menettelystä Caesar alkoi 
nyt tukea Clodiusta, ja Pompeiuksenkin hän sai jättämään 
Ciceron pulaan. Tämän jälkeen hän itse esiintyi kansan- 
kokouksessa Ciceroa vastaan todistajana. Hän sanoi, että 

tämä hänen käsittääkseen oli menetellyt väärin ja laitto- 
masti tapattaessaan ilman oikeuden tuomiota Lentuluksen 
ja Cetheguksen sekä heidän apulaisensa. Näin kuului se 
syyte, joka nyt esitettiin Ciceroa vastaan. Nähtyään jou- 
tuneensa syytettyjen kirjoihin tämä puki surupuvun ylleen 
ja kulki tukka hoitamattomana kansan keskuudessa anoen 
siltä sääliä. Mutta joka kujalla hän kohtasi Clodiuksen ja 
tämän raa'at ja röyhkeät apurit, jotka tekivät häpeämätöntä 
pilkkaa Ciceron muuttuneesta muodista ja asusta, ja monta 
kertaa tämä turvananoja sai loka- ja kivisateen päälleen. 
Mutta Cicero sai jo alusta alkaen tukeakin. Osoittaak- 
seen kannattavansa häntä melkein koko ritarisääty pukeu- 
tui samalla tavoin kuin hänkin surupukuun, ja enemmän 
kuin kaksikymmentätuhatta nuorukaista seurasi häntä tukka 
hoitamattomana hänen pyyntöjään tukien. Oli tehty myös 
ehdotus, että koko kansa velvoitettaisiin kantamaan suru- 
pukua, ja senaatti kokoontui tekemään asiasta päätöstä. 
Kun konsulit nousivat vastarintaan ja kun Clodiuksen aseis- 
tetut joukot ympäröivät istuntohuoneen, useat senaattorit 
repäisivät vaatteensa ja poistuivat äänekkäästi vastalau- 
seensa ilmaistuaan istunnosta. Mutta kun tämäkään näky 
ei herättänyt sääliä eikä häveliäisyyttä, Cicerolla oli vain 
kaksi mahdollisuutta, joko lähteä maanpakoon tai ratkaista 
välinsä Clodiuksen kanssa raudan voimalla. Hädässään 
hän nyt kääntyi Pompeiuksen puoleen, joka omia laskel- 
miaan tehden pysytteli syrjässä eräällä Alban vuorella si- 
jaitsevalla maatilallaan. Ensin Cicero lähetti vävynsä Pison 
tälle asiaansa esittämään ja lopuksi hän lähti itse. Pompeius 
koetti kuitenkin tiedon hänen tulostaan saatuaan päästä 
häntä tapaamasta. Hän ei näet häveliäisyydestä olisi voi- 
nut olla töykeä miehelle, joka niin monta tuimaa ottelua 
oli käynyt hänen puolestaan ja jonka valtiollista kykyä hä- 
nen oli niin paljon menestyksestään kiittäminen, mutta 
toisaalta hänen Caesarin vävynä tuli ottaa huomioon vain 

appensa tahto. Tällaiseen tilanteeseen jouduttuaan hän jätti 
vanhan kiitollisuudenvelkansa maksamatta ja pujahti Cice- 
roa vastaanottamatta takaovesta tiehensä. Pompeiuksenkin 
hylkäämänä ja oman onnensa nojaan jääneenä Cicero etsi 
vielä turvaa konsuleista. Gabinius oli järkkymättömästi 
kylmä, mutta Piso oli tätä sävyisämpi. Hän kehoitti Ci- 
ceroa poistumaan kaupungista, jotta Clodiuksen hyökkäyk- 
set eivät voisi häntä vahingoittaa, ja lisäsi vielä, että jos 
hän mukautuisi muuttuneisiin olosuhteisiin, hän voisi Clo- 
diuksen saatettua juonillaan ja mellakoillaan isänmaan on- 
nettomuuteen tulla vielä sen pelastajaksi. Saatuaan tällai- 
sen neuvon Cicero pohti asiaa ystäviensä kanssa. Lucullus 
tulisi olemaan aivan varma. Toiset taas neuvoivat häntä 
pakenemaan, koska kansa Clodiuksen raivoamisesta ja mie- 
lettömästä menosta tarpeekseen saatuaan tulisi häntä jo 
ehkä piankin kaipaamaan takaisin. Tämän neuvon Cicero 
katsoi parhaimmaksi. Sen Minervan patsaan, joka hänellä 
jo kauan sitten oli ollut kotonaan ja jota hän erikoisesti 
palvoi, hän pystytti Capitoliumille varustettuna kirjoituk- 
sella: »Minervalle, Rooman suojelijalle.» Tämän jälkeen 
hän ystäviensä hankkima vartiosto saattajanaan lähti keski- 
yön aikaan salaa kaupungista ja kulki maitse Lucanian halki 
päämääränään Sisilia. 

Kun hänen pakonsa oli jo kaikkien tiedossa, Clodius tuo- 
mitutti hänet muodollisesti maanpakoon ja säädätti julis- 
tuksen, että alueella, joka ulottui viidensadan roomalaisen 
peninkulman päähän Roomasta, kukaan ei saanut häntä kes- 
titä eikä antaa hänelle asuntoa. Ylipäänsä tällä kiellolla 
ei ollut mitään merkitystä, sillä näin häpeällisesti Ciceroa 
ei todella kohdeltu; päinvastoin hänelle osoitettiin kaikin 
tavoin suopeutta ja hänen matkaansa helpotettiin. Vasta 
eräässä Lucanian kaupungissa Hipponionissa, jonka nyky- 
aikainen nimi on Vibo, hän kohtasi vaikeuksia. "Täällä 

muudan sisilialainen Vibius, joka oli hänen ystävänsä ja 
jota Cicero tämän takia oli paljon auttanut — mm. hän 
oli konsulikautenaan nimittänyt hänet linnoitusjoukkojen 
päälliköksi — ei päästänyt häntä asuntoonsa, vaan kehoitti 
häntä hakemaan pakopaikkaa maaseudulta. Samoin hänen par- 
haimpiin ystäviinsä kuulunut Sisilian preetori Caius Ver- 
oilius lähetti hänelle tänne kirjeen, että hänen ei ollut lupa 
saapua Sisiliaan. Lannistuneena tästä viestistä Cicero lähti 
Brundisiumiin ja nousi täällä laivaan matkustaakseen Dyr- 
rhakhioniin. Mutta kun matkan alussa vallinnut myötä- 
tuuli kääntyi ulapalla vastatuuleksi, hänen oli pakko seu- 
raavana päivänä palata takaisin lähtösatamaan. Jonkin ajan 
kuluttua hän kuitenkin uudisti yrityksensä, ja nyt hän 
saapui onnellisesti Dyrrhakhioniin. Kerrotaan, että kun 
hän täällä oli juuri astumassa maihin, sattui maanjäristys, 
joka nosti hyökyaallon merelle. Tietäjät päättivät tästä, 
että hänen maanpakonsa ei tulisi olemaan pitkäaikainen, 
sillä maanjäristyshän oli entisten olosuhteiden kumoutu- 
misen merkki. Monet ihmiset riensivät ystävyyttään osoit- 
taakseen tänne häntä tapaamaan, ja Kreikan kaupungit lä- 
taan. Tästä kaikesta huolimatta hän oli kuitenkin melkein 
aina murheellinen ja epätoivoinen, ja kuin onnettomasti 
rakastunut hän loi aina kaihoisia katseita Italiaan. Onnet- 
tomuuksiin joutuessaan hän ylipäänsä osoittautui araksi, 
murtuneeksi ja epätoivoiseksi, mitä niin perusteellisen filo- 
sofisen koulutuksen saaneelta mieheltä ei olisi voinut odot- 
taa. Olihan hän usein kehoittanut ystäviään sanomaan 
häntä filosofiksi eikä puhujaksi, sillä filosofia oli hä- 
nen varsinainen kutsumuksensa, mutta kaunopuheisuus vain 
väline, jota hän käytti valtiollisia päämääriä ajaessaan. 
Mutta julkisella elämällä on sellainen ihmeellinen voima, 
että se huuhtoo pois kuin värin kaikki järjen sanelemat 
vaatimukset poliitikkojen sielusta ja imeyttää tilalle nii- 

den joukkojen intohimot, joiden keskuudessa ja yhteydessä 
he toimivat, jolleivät he ulkomaailman kanssa tekemisissä 
ollessaan ole mitä valppaimmin varuillaan ja mitä huolel- 
lisimmin katso, että valtion asioiden ollessa kysymyksessä 
heidän kantansa sanelevat vain asialliset syyt eivätkä tunne- 
seikat. 


Karkotettuaan Ciceron maanpakoon Clodius poltatti hä- 
nen kaupunkitalonsa, jonka tontille sitten pystytti Vapau- 
den temppelin. Ciceron muuta omaisuutta hän joka päivä 
tarjosi julkisella huutokaupalla myytäväksi, mutta yhtään 
ostajaa ei ilmaantunut. Pian tämän jälkeen Clodius saat- 
toi ylimykset mitä suurimpaan vaaraan, sillä väkivaltaan 
Hän kävi myös Pompeiuksen kimppuun ja ryhtyi kumoa- 
maan niitä järjestelyjä, joita tämä Vähässä Aasiassa sotaa 
käydessään oli pannut toimeen. Pompeius, joka tämän takia 
joutui pilkan esineeksi, sadatteli ankarasti itseään Ciceron 
kavaltamisesta. Nyt hän muutti mielensä, kokosi ympäril- 
leen Ciceron ystäviä ja työskenteli näiden kanssa innok- 
kaasti maanpakolaisen takaisin kutsumisen hyväksi. Clo- 
dius asettui vastarintaan, mutta tästä huolimatta senaatti 
päätti olla vahvistamatta mitään päätöstä ja käsittelemättä 
mitään valtiollista asiaa, ennen kuin Cicero on palannut 
takaisin. Lentuluksen konsulikautena levottomuudet sitten 
siinä määrin yltyivät, että eräässä forumilla syttyneessä 
mellakassa haavoitettiin kansantribuunejakin, joiden tuli olla 
loukkaamattomia. Muutoin Ciceron veli Ouintus pelastui 
tästä metelistä vain siten, että jäi kuolleeksi tekeytyneenä 
ruumiitten joukkoon maahan makaamaan. Nyt alkoi jo 
kansakin tulla toisiin ajatuksiin, ja vihdoin kansantribuuni 
Annius Milo asettui rohkeasti Clodiusta vastaan ja haastoi 
hänet oikeuteen rauhattomuuksien lietsomisesta. Samaan ai- 
kaan Pompeus sai runsaasti tukea ei vain kansasta, vaan 
myös Rooman ympärillä olevista kaupungeista. Näin muo- 

dostamansa joukon avulla Pompeius tunkeutui forumille ja 
karkotti sieltä Clodiuksen, minkä jälkeen hän kutsui kansan 
kokoon äänestämään Ciceron takaisin paluusta. Kerrotaan, 
että kansankokous ei koskaan aikaisemmin ollut tehnyt mi- 
tään päätöstä niin suurella yksimielisyydellä. Tahtomatta 
olla kansaa huonompi senaatti päätti lähettää kaikille Cice- 
roa hänen maanpakonsa aikana avustaneille kaupungeille 
virallisen kiitoksen sekä rakennuttaa valtion kustannuksella 
uudelleen hänen talonsa ja maakartanonsa, jotka Clodius 
oli hävittänyt. Nyt Cicero palasi Roomaan oltuaan kuusi- 
toista kuukautta maanpaossa. Kaikki kaupungit ja kaikki 
ihmiset ottivat hänet matkan varrella vastaan sellaisella rie- 
mulla ja innostuksella, että hänen myöhemmin tästä laa- 
timansa kuvaus kalpenee todellisuuden rinnalla. Hän näet 
sanoo erässä kohdassa, että Italia kantoi hänet olkapäil- 
lään Roomaan. Vieläpä Crassus, joka ennen hänen maan- 
pakoaan oli ollut hänen vihamiehensä, tuli nyt ystävälli- 
sesti häntä vastaan ja tarjosi hänelle sovintoa. Ciceron 
omien sanojen mukaan tämä kuitenkin lähinnä johtui Cras- 
suksen pojan Publiuksen toivomuksesta, hän kun oli inno- 
kas Ciceron ihailija. 


Muutaman ajan kuluttua Cicero käyttäen hyväkseen Clo- 
diuksen matkoillaoloa lähti suuri seurue mukanaan Capito- 
liumille sekä repi ja hävitti täällä ne asiakirjat, joihin Clo- 
diuksen tribuuninviran hoitamista koskevat selostukset oli 
merkitty. Kun Clodius tästä sitten nosti häntä vastaan 
syytteen, Cicero selitti, että Clodius patriisina ei ollut vaali- 
kelpoinen kansantribuuniksi, joten hänen toimenpiteensä 
olivat kokonaan laittomia. Tätä vastaan Cato pani jyr- 
kän vastalauseensa. Clodiusta hän ei suinkaan tahtonut puo- 
lustaa, päinvastoin hän tuomitsi tämän harjoittaman poli- 
tiikan, mutta hänestä oli pöyristyttävää laittomuutta, jos 
senaatti nyt julistaa kumotuiksi niin monta päätöstä ja toi- 
menpidettä, joiden joukossa olivat myös ne, jotka Cato Kyp- 

roksen ja Byzantionin hallintoa hoitaessaan oli saanut ai- 
kaan. Näin syntyi Ciceron ja Caton välille erimielisyyttä, 
siaan edelleen ystävinä, jos kohta entistä viileämmin. 

Pian tämän jälkeen Milo iski Clodiuksen kuoliaaksi. Kun 
häntä vastaan nostettiin syyte murhasta, hän otti avusta- 
jakseen Ciceron. Peläten, että oikeusjuttu niin tunnettua 
ja kuumaveristä miestä kuin Miloa vastaan synnyttäisi kau- 
pungissa levottomuuksia, senaatti määräsi Pompeiuksen toi- 
mimaan oikeuden puheenjohtajana istunnossa, jossa mm. tämä 
juttu otettiin esille. Kun senaatti samalla velvoitti hänet pi- 
tämään huolta, että kaupungissa ja oikeuden istuntopaikalla 
ei syntyisi mellakoita, Pompeius sijoitti ennen päivän koit- 
toa sotilaita forumin ympärillä oleville kukkuloille. Pelä- 
ten tämän epätavallisen näyn tekevän Ciceron levottomaksi 
ja siten kykenemättömäksi pontevaan esiintymiseen Milo 
taivutti hänet tulemaan forumille umpinaisessa kantotuo- 
lissa, jossa hänen olisi oltava siihen asti, kun tuomarit oli- 
vat saapuneet ja istunto oli täysilukuinen. Kaikesta päät- 
täen Cicero ei ollut pelokas vain taistelukentällä, vaan hän 
kävi myös puhumaan sydän pamppaillen. Monta kertaa 
hänen oli melkein mahdotonta oikeuden edessä esiintyessään 
voittaa rauhattomuuttaan ja hermostuneisuuttaan, vieläpä 
silloinkin, kun hän aiheeseensa kiinni päästyään esitti pu- 
hettaan parhaalla vauhdilla. Se, että hän Caton oikeuden 
eteen haastamaa Licinius Murenaa puolustaessaan petti hä- 
neen asetetut toiveet, johtui kaiketi siitä, että hän tahtoen 
kiihkeästi voittaa maineikkaan puhujan Hortensiuksen kai- 
ket yöt valvoen rasitti itseään liikaa ajatustyöllä. Mutta 
tällä kertaa pelko lamautti hänet kokonaan. Kun hän näet 
Milon avustajana kantotuolista oikeuden eteen astuttuaan 
nyt näki Pompeiuksen esiintyvän kuin päällikön leirissään 
ja aseitten ja varustusten forumin ympärillä välkkyvän, hän 
menetti kaiken itsehallintansa, vilkuili ympärilleen ja sam- 

malsi sanojaan, niin että hänen puheestaan ei tahtonut tulla 
mitään. Milo sitä vastoin esiintyi reippaasti ja miehekkäästi, 
olipa hän pitänyt arvoaan alentavana antaa tukkansa kas- 
vaa ja pukeutua surupukuun, mikä ylimielisyys sitten oli- 
kin suurimpana syynä hänen tuomitsemiseensa. Mitä Cice- 
roon tulee, hänen käyttäytymisessään tahdottiin nähdä 
enemmän liiallista alttiutta ystävän puolesta kuin varsi- 
naista arkuutta. 


Crassuksen pojan kaaduttua parthilaisia vastaan käy- 
dyssä sodassa Cicero valittiin tämän tilalle pappiskuntaan, 
jonka jäseniä roomalaiset sanovat augureiksi Myöhem- 
min hän arvan perusteella tuli Kilikian maakunnan pro- 
konsuliksi, jolloin hänen komennossaan oli kaksitoistatuhatta 
jalkamiestä ja tuhatkuusisataa ratsumiestä käsittävä sota- 
joukko. Hänen tehtäväkseen oli annettu myös Kappadokian 
asukkaiden taivuttaminen noudattamaan kuninkaansa Ario- 
barzaneen käskyjä. Moitteettomilla toimenpiteillään hän sai 
ilman verenvuodatusta Kappadokian asiat järjestykseen, ja 
sen kuohunnan, jonka hän havaitsi parthilaisten roomalai- 
sille antaman iskun ja Syyrian levottomuuksien jälkeen Ki- 
likiassa vallitsevan, hän sai tyyntymään lempeällä hallin- 
nollaan. Lahjoja hän ei ottanut vastaan, ei edes kuninkai- 
den niitä tarjotessa, ja hän vapautti maakuntansa asuk- 
kaat aikaisemmin näiden velvollisuutena olleesta juhlapito- 
jen kustantamisesta maaherroille. Sitä vastoin hän kutsui 
sivistyneistöön kuuluvia henkilöitä pöytäänsä, eikä kestitys 
tällöin ollut ylellistä, mutta kuitenkin säädynmukaista. Hä- 
nen talossaan ei ollut portinvartijaa, eikä kukaan, joka 
saapui hänen luokseen, tavannut häntä makuulla. Jo aa- 
mulla varhain hän oli jalkeilla valmiina ottamaan vastaan 
puheilleen tulijat talonsa edessä seisoen tai edestakaisin kä- 
vellen. Kerrotaan, että hän ei ketään ruoskituttanut eikä 
keneltäkään vaatteita revityttänyt, ja että hän ei ketään 
suuttuneena herjannut eikä ketään vihanpuuskassa rangais- 

sut. Paljastamalla monta julkisten varojen kavallusta hän 
auttoi kaupunkeja pääsemään jälleen entiseen varallisuuteen. 
Jos syylliset korvasivat kavaltamansa summat, kaikki oli 
taas paikallaan, ja hän osoitti heille yhä luottamusta. Myös 
sotaa Cicero joutui käymään: hän näet kukisti Amanoksen 
vuoren ympärillä olevissa seuduissa liikkuneet rosvoparvet, 
ja tällä retkellä oltaessa sotilaat huusivat hänet imperaat- 
toriksi. Kun puhuja Caelius pyysi häntä lähettämään Ki- 
likiasta panttereita johonkin Roomassa pidettävään näytän- 
töön, hän sotilaallisista menestyksistään hieman ylpeillen 
vastasi tälle, että Kilikiassa ei ole enää panttereja, koska 
ne ovat paenneet Kaariaan suuttuneina siitä, että heitä 
vastaan yhä käydään sotaa, vaikka koko maakunnassa muu- 
toin vallitsee täysi rauha. Lähdettyään sitten maaherran 
toimesta erottuaan takaisin Roomaan hän matkan varrella 
poikkesi ensin Rhodokseen ja sitten Ateenaan. Täällä hän 
vietti jonkin ajan kaihoisin mielin muistellen entisiä opinto- 
vuosiaan. Täällä hän myös teki tuttavuutta etevimpien 
oppineitten kanssa ja kävi tervehtimässä vanhoja ystäviään 
ja tovereitaan. Saatuaan taas puolestaan kaikin tavoin 
Kreikan ihailun osakseen hän palasi kotikaupunkiinsa, jossa 
eripuraisuuden paise oli jo kypsynyt puhkeamaan sisälliseksi 
sodaksi. 

Senaatti päätti myöntää hänelle triumfin, mutta hän selitti 
mieluummin kulkevansa Caesarin voittokulkueessa, jos vain 
näin saataisiin uhkaava riita rauhallista tietä sovituksi. 
Omasta puolestaan hän koetti monta kirjettä Caesarille lä- 
hettämällä ja monta kertaa henkilökohtaisesti Pompeiuksen 
puoleen kääntymällä tyynnytellä näitä miehiä ja saattaa 
heidät järkiinsä. Kun välien rikkoutuminen näytti kuiten- 
kin väistämättömältä ja Pompeius Caesarin paluuta odot- 
tamatta pakeni monien ylhäisten miesten kanssa Roomasta, 
Cicero jäi seurasta pois, ja tämän katsottiin merkitsevän sitä, 
että hän liittyisi Caesarin puolelle. On aivan ilmeistä, että 

hän häilyi kauan aikaa päättämättömänä sinne tänne ja että 
päätöksen teko tuotti hänelle tuskaa. Hän näet selittää 
omissa kirjeissään, että hän on aivan neuvoton, tietämättä 
kumman puolelle hänen tulisi liittyä. Pompeiuksen asia on 
ylevä ja kaunis, niin että sen puolesta kannattaisi taistella, 
mutta toiselta puolen Caesar on suurempi valtiomies ja pa- 
rempi ajamaan omia ja ystäviensä asioita. » Tiedän kyllä», 
hän kirjoittaa, »ketä minun täytyy paeta, mutta en, kenen 
turviin.» Mutta kun eräs Caesarin uskottu, Trebatius, hä- 
nelle kirjoitti, että Caesarin mielestä hänen, Ciceron, olisi 
viisainta liittyä Caesariin, jotta hän pääsisi nauttimaan tä- 
män tulevan voiton hedelmistä, tahi jos hän ikänsä vuoksi 
ei katsoisi voivansa ottaa taisteluun osaa, hänen olisi läh- 
dettävä Kreikkaan ja siellä kummankaan puolelle liitty- 
mättä odotettava tapahtumien kehitystä, silloin Cicero, joka 
piti loukkauksena, että Caesar ei kirjoittanut suoraan hänelle, 
vihaisesti vastasi, että hän ei aio tehdä mitään, joka olisi 
hänen entisen valtiomiestoimintansa kannalta arvotonta. 
Tällaisia ovat hänen kirjeissään tavattavat lausunnot. 

Kun Caesar joukkoineen lähti purjehtimaan Espanjaan, 
Cicero pakeni kohta Pompeiuksen luokse. Täällä kaikki 
Catoa lukuun ottamatta ottivat hänet ilomielin vastaan. 
Cato taas tavattuaan hänet kahden kesken alkoi heti häntä 
soimata Pompeiuksen puolelle liittymisestä. Itse hän ei sa- 
nonut voivansa kunniaansa menettämättä väistyä siitä rin- 
tamasta, jossa hän valtiolliselle alalle antautuessaan oli alusta 
alkaen paikkansa ottanut, mutta hänen, Ciceron, laita oli 
toinen. Hän olisi isänmaalleen ja ystävilleen voinut olla 
suuremmaksi hyödyksi, jos olisi jäänyt Roomaan ja siellä 
puolueettomana pysytellen odottanut voimainmittelyn tu- 
losta, sen sijaan että hän nyt ilman järkevää syytä tai to- 
dellista pakkoa teki itsensä Caesarin vihaamaksi ja osallis- 
tui Pompeiusta uhkaaviin vaaroihin. Nämä Caton sanat 
saivat Ciceron toisiin ajatuksiin, ja tätä mielenmuutosta hel- 

potti se, että Pompeius ei sijoittanut häntä millekään tär- 
keälle paikalle. Tästä hän sai kuitenkin eniten syyttää it- 
seään, sillä hän ei ollenkaan salannut, että katsoi tehneensä 
hätiköidyn päätöksen. Sitä paitsi hän puhui väheksyen 
Pompeiuksen — varusteluista ja nyrpisteli nenäänsä hänen 
suunnitteluilleen. Sotatovereitaan hän letkautteli ja veisti 
heistä sukkeluuksia, ja aina hän leirissä liikkuessaan oli hap- 
pamen näköinen. Kukaan ei koskaan nähnyt hänen vetä- 
vän suutaan hymyyn. Toisia hän sitä vastoin käyttäytymi- 
sellään nauratti, niin vähän kuin näillä tässä tilanteessa oli- 
kin halua nauraa. On paikallaan, että annan tästäkin muu- 
tamia esimerkkejä: Domitius oli ylentänyt päälliköksi 
erään sotilaallisia kykyjä vailla olevan henkilön sillä pe- 
rusteella, että tämä oli luonteeltaan oikeudenmukainen ja 
toisten parasta valvova. »Mikset häntä sitten säästä jälkeesi 
jäävien pienokaistesi holhoojaksi?» Cicero sanoi hänelle 
hänen perustelunsa kuultuaan. Kun teknillisten joukkojen 
päällikköä lesbolaista Theofaneesta ylistettiin siitä, että 
hän oli hyvin osannut rohkaista rhodoslaisia näiden mene- 
tettyä laivastonsa, Cicero sanoi: »On hyvä, että kreikka- 
lainen on kaiken varalta päälliköitten joukossa.» Kun Cae- 
sar suoriuduttuaan kaikista otteluista voittajana piti Pom- 
peiuksen leiriä jo melkein saarrettuna, Lentulus sanoi kuul- 
leensa, että Caesarin ystävät ovat synkällä mielellä. Cicero 
sanoi tähän: »Sinä siis väität, että hänen ympärillään hau- 
dotaan kapinaa.» Eräs juuri Italiasta saapunut Marcius ker- 
toi, että Roomassa huhuttiin yleisesti Pompeiuksen joutuneen 
saarroksiin. »Ja sinä», Cicero sanoi, »matkustit tänne ot- 
taaksesi asiasta omin silmin selvän.» Kun tappion jälkeen 
Nonius vakuutti, että vielä voidaan toivoa parasta, sillä 
Pompeiuksen leirissä on vielä seitsemän legioonakotkaa jäl- 
jellä, Cicero sanoi: »Lohdutuksesi olisi mainio, jos vastas- 
samme olisi naakkoja.» Kun Labienus erääseen oraakkeli- 
lauselmaan luottaen vakuutti, että Pompeiuksen täytyi lo- 

puksi voittaa, Cicero letkautti: »Aivan varmasti. Oli tie- 
tenkin sotajuoni, että menetimme leirimme.» 

Seurasi sitten Farsaloksen taistelu, mutta heikon tervey- 
tensä takia Cicero ei ottanut siihen osaa. Pompeiuksen tais- 
telun jälkeen paettua vaati Cato, jolla oli huomattava maa- 
joukko ja lisäksi suuri laivasto Dyrrhakhionissa, että Cice- 
ron tuli ottaa ylipäällikkyys, koska lain mukaan hänellä 
oli siihen etuoikeus, hän kun konsulin virkaa hoitaneena oli 
arvoltaan korkein. Kun Cicero torjui tarjouksen ja ylipäänsä 
koetti vetäytyä syrjään koko sodankäynnistä, hän oli vä- 
hällä menettää henkensä. Nuori Pompeius ja tämän ystävät 
leimasivat näet hänet kavaltajaksi ja syöksyivät miekat pal- 
jaina häntä vastaan, mutta viime tingassa Caton väliintulo 
hänet pelasti. Cato järjesti sittemmin hänelle tilaisuuden 
paeta leiristä, ja tällöin hän lähti takaisin Brundisiumiin ja 
jäi sinne odottamaan Caesaria, jota tehtävät pidättivät 
Vähässä Aasiassa ja Egyptissä. Kun vihdoin tuli tieto, että 
Caesar oli noussut maihin Tarentumissa ja lähtenyt sieltä 
maanteitse Brundisiumiin, Cicero kiiruhti häntä tapaamaan. 
Hän ei ollut menettänyt toivoaan, mutta häntä hävetti 
vedota monen ihmisen läsnä ollessa voittoisan vihamiehensä 
armoon. Ilmeni kuitenkin, että hänen ei tarvinnut alentua 
arvottomiin sanoihin eikä tekoihin. Niin pian kuin Caesar 
näki hänen muista edelle rientäen tulevan häntä tapaamaan, 
hän astui alas vaunuistaan, tervehti tulijaa sydämellisesti ja 
käveli sitten ystävällisesti keskustellen kahden kesken hä- 
nen kanssaan useita stadioneja. Tämän jälkeen Caesar aina 
osoitti hänelle huomaavaisuutta ja ystävällisyyttä, jopa siinä 
määrin, että hän kirjoituksessaan, jonka laati Ciceron Ca- 
tosta pitämää ylistyspuhetta vastaan, puhuu kiittävin sanoin 
Ciceron kaunopuheisuudesta ja sanoo hänen toimintaansa 
voitavan verrata Perikleen ja Therameneen työhön. Cice- 
ron ylistyspuheen nimi on »Cato» ja Caesarin vastakirjoi- 
tuksen »Anticato», Kerrotaan myös Caesarin sanoneen, kun 

hänen vihamiehensä Ouintus Ligarius asetettiin oikeuden 
eteen ja Cicero otti tämän asian ajaakseen: »Mikä estää 
meitä kerran Ciceroakin kuulemasta. Ligariuksen tuomio- 
han on jo kauan sitten ollut selvä, hänhän on konna ja ilmei- 
nen vihollisemme.» Mutta jo puheen johdantosanoilla oli 
valtava vaikutus, ja sitä mukaa kuin se jatkui, se synnytti 
kuulijoitten mielissä vaihtuvia tunnelmia ja sen lumousvoima 
otti valtoihinsa kaikki. Caesarin kasvoilla nähtiin puheen 
aikana värin vaihtuvan, ja hänen ilmeensä osoittivat mie- 
lenliikutusten virran vyöryvän hänen sielussaan. Kun pu- 
huja vihdoin tuli Farsaloksen taisteluun, mielenliikutus 
kävi Caesarille ylivoimaiseksi: hän vapisi koko ruumiiltaan, 
ja tällöin häneltä putosi muutamia kädessä olleita asiakir- 
joja. Niin hänen oli pakko vastoin tahtoaan vapauttaa Li- 
garius. 

Caesarin muutettua valtiojärjestyksen yksinvallaksi Ci- 
cero vetäytyi syrjään valtiolliselta alalta ja omisti vapaan 
aikansa filosofiaan innostuneen nuorison opastamiselle. Näin 
ohjaamalla ylhäisiin ja tunnettuihin perheisiin kuuluvia 
nuorukaisia hän sai uudelleen kaupungissa suuren vaikutus- 
vallan. Mutta hänen varsinaisena työnään tänä aikana oli 
filosofisten dialogien laatiminen ja kreikasta latinaksi kään- 
täminen sekä logiikan ja luonnontieteiden latinalaisen am- 
mattisanaston kehittäminen. Hän on näet ensimmäinen, joka 
onnistuneesti on kääntänyt latinaksi sanat fantasia, epokhe, 
synkatathesis, katalepsis, samoin edelleen sanat atomon, ame- 
res, kenon. Näiden ja monien muiden ammattisanojen merki- 
tyksen hän selvitti roomalaisille milloin uudessa merkityksessä 
käytetyin sanoin, milloin kuvaannollisin ilmaisuin, milloin 
sananmukaisella käännöksellä. Myös runous veti häntä puo- 
leensa, mutta sitä hän harrasti pääasiallisesti vain miel- 
tään virkistääkseen. Kerrotaan, että hän innoituksen 
saatuaan saattoi kirjoittaa jopa viisisataa heksametrisäettä 
yhdessä — yössä. Suurimman osan ajastaan hän vietti 

Tusculumissa olevalla maatilallaan; ystävilleen lähettämis- 
sään kirjeissä hän sanoo elävänsä täällä yhtä eristäytyneenä 
kuin Odysseuksen isä Laertes. Nämä sanat saattavat olla 
hänelle ominaista leikkiä, mutta ehkä ne myös paljastavat, 
että kunnianhimo muistutteli häntä poliittisesta elämästä 
ja että hän oli oleviin oloihin kyllästynyt. Harvoin hän 
tuli kaupunkiin ja tällöinkin vain Caesarin luona kunnia- 
tervehdyksellä käydäkseen. Hän oli ensimmäinen kannat- 
tamaan esitystä diktaattorille myönnettävistä uusista kun- 
nianosoituksista ja innokkain käyttämään tästä miehestä ja 
hänen saavutuksistaan ylistyssanoja, mistä Pompeiuksen ku- 
vapatsaita koskeva kasku on valaiseva esimerkki. Caesar 
oli määrännyt, että nämä sisällissodan aikana kumoon kaa- 
detut ja pois kuljetetut patsaat oli pystytettävä uudelleen. 
Niin myös tapahtui, ja Cicero riensi selittämään: »Pystyt- 
tämällä jälleen Pompeiuksen patsaat Caesar on samalla si- 
joittanut omat patsaansa lujalle perustalle.» 

Kertomusten mukaan Cicero aikoi kirjoittaa myös isän- 
maansa täydellisen historian, jossa Kreikkakin olisi saa- 
nut huomattavan sijan. Hänen piti juuti käydä muokkaa- 
maan kokoamiensa kertomusten ja tarujen muodostamaa ai- 
neistoa, kun esteeksi tulivat monet odottamattomat julkisessa 
ja yksityisessä elämässä häntä kohdanneet ikävyydet ja su- 
rut, joihin useimpiin hän kuitenkin itse näyttää olleen syy- 
pää. Ensimmäinen näistä oli se, että hän erosi puolisostaan 
Terentiasta. Tämä oli kansalaissodan aikana jättänyt hänet 
kokonaan oman onnensa nojaan eikä ollut välittänyt hänen 
pakoon lähtiessään huolehtia hänen kaikkein välttämättö- 
mimmistäkään matkatarvikkeistaan, ja puolisonsa palattua 
kotiin hän oli ollut tätä kohtaan yhtä tyly kuin ennenkin. 
Hän ei tullut tätä tapaamaan Brundisiumiin, vaikka tämä 
viipyi siellä kauan aikaa, vaan lähetti sinne vain heidän tyt- 
tärensä. Ja tämän tytön, joka oli vielä aivan nuori, hän 
pani matkalle aivan yksinään eikä antanut hänelle edes 

matkarahoja. Saavuttuaan kotiin Cicero näki talonsa tyh- 
jennetyn putipuhtaaksi hetkellä, jona hän tuskaili suuren 
velkakuorman alla. Nämä olivat pätevimmät syyt, joilla 
hän puolusteli eroaan, mutta Terentia väitti ne tyhjäksi pu- 
heeksi, ja Cicero itse tarjosi hänen väitteilleen loistavan 
vahvistuksen menemällä pian uudelleen naimisiin erään nuo- 
ren neidon kanssa. Eron syynä Terentia ivallisesti sanoikin 
olleen sen, että neidon nuorekas viehkeys lumosi vanhan 
miehen, mutta Ciceron vapautettu orja Tiro kertoo kir- 
jeessään, että Cicero solmi tämän avioliiton yksinomaan 
taloudellisista syistä, voidakseen maksaa velkansa. Neitonen 
oli näet harvinaisen rikas, ja Cicero, jonka hän oli enna- 
kolta määrännyt perijäkseen, hoiti uskottuna miehenä hä- 
nen omaisuuttaan. Koska hän oli veloissa korviaan myöten 
ja ystävät ja sukulaiset yllyttivät häntä naimaan neidon, 
hän huolimatta heidän ikäerostaan teki niin voidakseen 
vaimonsa omaisuudella päästä velkojistaan rauhaan. Anto- 
nius koskettelee Ciceron Filippolaisiin puheisiin julkaise- 
massaan vastakirjoituksessa myös hänen avioelämäänsä ja 
sanoo, että hän karkotti luotaan naisen, jonka kupeella oli 
vanhentunut. Näin hän samalla hienosti vihjaili, että Ci- 
cero oli nahjustelija, joka ei pystynyt miesten sotaisiin toi- 
miin. Pian tämän uuden avioliiton solmimisen jälkeen hä- 
nen tyttärensä, Lentuluksen puoliso Tullia, kuoli lapsivuo- 
teeseen. Lentulus oli Tullian toinen mies, ensimmäinen oli 
Piso, joka kuoli. Joka taholta saapui ystäviä lohduttamaan 
Ciceroa, joka tämän menetyksen johdosta siinä määrin me- 
nettikin kaiken ajatustensa hallinnan, että otti eron nuo- 
resta vaimostaan, koska kuvitteli tämän olevan iloissaan 
Tullian kuolemasta. 

Tällaiset olivat siis Ciceron perheasiat. Caesaria vastaan 
tehtyyn salaliittoon Cicero ei ottanut osaa, vaikka hän kuu- 
lui Brutuksen läheisimpiin ystäviin ja tunsi kärsivänsä sor- 
rosta sekä kaipasi vanhoja vapauden päiviä kiihkeämmin 

kuin kukaan muu. Salaliittolaiset eivät näet uskaltaneet 
lukea häntä miehekseen, koska hän poti uskalluksen puu- 
tettä, ja sitä paitsi hän oli jo iässä, jolloin raisuimmankin 
luonteen urhoollisuus pettää. Brutus ja Cassius kannattaji- 
neen suorittivat sitten tekonsa, mutta Caesarin ystävät liit- 
toutuivat heti näitä vastaan, ja nyt oli pelättävissä, että 
valtio joutuisi uudelleen sisällissodan pyörteisiin. Marcus 
Antonius, joka oli sinä vuonna konsulina, kutsui senaatin ko- 
koon ja teroitti lyhyessä lausunnossa yksimielisyyden tär- 
keyttä. Samassa istunnossa Cicero selosti seikkaperäisemmin 
yleistä tilannetta, ja hänen ehdotuksestaan senaatti päätti 
Ateenan muinoin antamaa esimerkkiä noudattaen jättää mur- 
haajat rankaisematta; samoin päätettiin Brutukselle ja Cas- 
siukselle kummallekin antaa provinssi hallittavaksi. Tästä ei 
kuitenkaan tullut mitään, sillä Caesarin kova kohtalo saattoi 
kansan kuohuksiin jo kenenkään yllyttämättäkin. Kun ruu- 
missaattueen sitten nähtiin kulkevan pitkin forumia ja kun 
Antonius tällöin näytti murhatun veren tahrimia ja tikarien 
reikiä täynnä olevia vaatteita, kansan raivolla ei ollut ra- 
joja. Forumilla alkoi yleinen murhaajien takaa-ajo, ja heidän 
talojaan juostiin sytyttämään tuleen. Salaliittolaiset osasivat 
kuitenkin olla varuillaan, ja niin he tällä kertaa ehtivät pii- 
loutua. Mutta koska he aavistivat uusia entistä suurempia 
vaaroja olevan edessään, he katsoivat viisaimmaksi poistua 
Roomasta. 

Nyt Antonius näki aikansa tulleen, ja kaikki alkoivat pe- 
lätä, että hän pyrkii nousemaan yksinvaltiaaksi. Ennen kaik- 
kea oli Cicerolla syytä tällaiseen pelkoon, sillä Antoniusta, 
joka näki hänen poliittisen vaikutusvaltansa jälleen kasvavan 
ja tiesi hänen kuuluvan Brutuksen seurapiiriin, kiusasi hänen 
Roomassa olonsa. Ennestäänkään nämä miehet olivat tuskin 
voineet sietää toisiaan luonteittensa ja elämäntapojensa eri- 
laisuuden vuoksi. Pahinta peläten Cicero päätti ottaa paikan 
Dolabellan esikunnassa ja purjehtia hänen mukanaan Syy- 

riaan. Mutta tällöin Hirtius ja Pansa, jotka oli valittu seu- 
raavan vuoden konsuleiksi ja jotka kumpikin olivat kunnian 
miehiä ja Ciceron taattuja kannattajia, pyysivät häntä ole- 
maan jättämättä heitä pulaan ja vakuuttivat, että jos hän 
seisoo heidän rinnallaan, he tulevat pyyhkäisemään Antoniuk- 
sen laudalta. Vaikka Cicero ei ottanut näitä vakuutteluja 
aivan täydestä, jos kohta ei toiselta puolelta pitänyt niitä 
aivan mahdottominakaan, hän luopui päätöksestään seurata 
Dolabellaa ja teki Hirtiuksen ja Pansan kanssa sopimuksen, 
että hän viettää kesän Ateenassa ja palaa heti heidän vir- 
kaan astuttuaan takaisin. Hän nousi nyt yksin Kreikkaan 
purjehtivaan laivaan, mutta matka ei sujunut ilman viivy- 
tyksiä, ja hän ehti, kuten tavallista, saada sen aikana monta 
yllättävää tietoa: Antonius oli kaikkien ihmeeksi kuin toinen 
mies; hän noudatti kaikessa toiminnassaan ja politiikassaan 
senaatin toivomuksia; jos vain Cicero olisi paikalla, asiat ei- 
vät voisi olla paremmalla kannalla. Voimatta kyllin katua 
liioiteltua varovaisuuttaan Cicero kääntyi matkan varrelta 
takaisin, eikä hän aluksi toiveissaan pettynytkään. Iloisina 
hänen kaivatusta paluustaan suunnattomat ihmisjoukot rien- 
sivät ottamaan häntä vastaan, ja melkein päiväkausi vaih- 
dettiin kaupungin portilla tervehdyksiä ja ystävyyden va- 
kuutteluja. Seuraavana päivänä Antonius kutsui Ciceron se- 
naatin istuntoon, mutta hän jäi saapumatta ja käski vuotees- 
saan maaten anteeksi pyytäen ilmoittamaan, että hän on 
matkan vaivoista aivan uupunut. Todellisena syynä hänen 
menettelyynsä näyttää kuitenkin olleen jonkin juonen epäily, 
sillä hänen korviinsa oli matkan varrella kantautunut, että 
häntä vastaan oli tehty jokin hämäräperäinen ilmianto. An- 
tonius pani pahakseen tällaisen epäilyn ja antoi sotilaille käs- 
kyn noutaa hänet, ja jos hän vastustelisi, pistää talon pala- 
maan. Monien senaattorien hartaista pyynnöistä hän lopuksi 
kuitenkin peruutti käskynsä ja tyytyi siihen, että sai takuun 
siitä, ettei Cicero suunnitellut salajuonia. Tämän jälkeen 

nämä miehet kiersivät ja vartioivat toisiaan, kunnes nuori 
Caesar saapui Apolloniasta ottamaan haltuunsa vanhemman 
Caesarin perintöä ja alkoi Antoniuksen kanssa riidellä niistä 
kahdestakymmenestäviidestä miljoonasta, jotka tämä niiden 
oikealta omistajalta pidätti. 

Kun sovintoa ei syntynyt, nuoren Caesarin isäpuoli Filip- 
pus sekä hänen lankonsa Marcellus läksivät nuorukaisen 
kanssa Ciceron luokse. Tällöin tehtiin sopimus, että Cicero 
asettaa senaatissa ja kansankokouksessa puhujanlahjansa ja 
valtiollisen kokemuksensa nuorukaisen käytettäväksi ja tämä 
taas rahavaroillaan ja sotajoukoillaan takaa Ciceron turvalli- 
suuden. Sangen paljon vanhemman Caesarin veteraaneja oli 
näet jo tähän aikaan liittynyt nuorukaista kannattamaan. 
Mutta tämän lisäksi eräs vieläkin tärkeämpi syy näyttää 
aiheuttaneen sen, että Cicero näin halukkaasti hyväksyi Cae- 
sarin ystävyyden tarjouksen. Vanhemman Caesarin vielä 
eläessä Cicero oli kerran, niin kerrotaan, nähnyt unen, että 
senaattorien poikia kutsuttiin Capitoliumille, jotta Juppiter 
valitsisi heistä yhden Rooman tulevaksi valtiaaksi. Kansa- 
laiset juoksivat jännittyneinä paikalle ja tungeksivat temp- 
pelin ympärillä, kun taas pojat istuivat äänettöminä sisällä 
purppurapäärmeinen toga yllään. Äkkiä avautuivat ovet, 
pojat nousivat ylös, astuivat yksitellen jumalan eteen ja teki- 
vät siinä kierroksen. Tarkasteltuaan heitä jumala lähetti hei- 
dät kaikki takaisin, ja pojat olivat noloja poistuessaan. Mutta 
kun viimeinen, Caesar, astui hänen eteensä, hän ojensi kä- 
tensä ja sanoi: »Roomalaiset. Teidän sisälliset sotanne loppu- 
vat sinä päivänä, jona tämä on tullut hallitsijaksenne.» Unessa 
nähdyn pojan piirteet olivat syvästi ja selvästi painuneet Ci- 
ceron mieleen, mutta tällaista poikaa hän ei ollut nähnyt. 
Kun hän sitten seuraavana päivänä meni Marsin kentälle, hän 
tapasi sieltä urheiluharjoituksista palaavia poikia, joiden jou- 
kossa oli myös Caesar. Tämän, jonka hän nyt näki ensim- 
mäisen kerran, hän tunsi unessa näkemäkseen pojaksi. Häm- 

mästyneenä tästä hän tältä kysyi, kenen poika hän oli. Hä- 
nen isänsä oli Octavius, joka oli jokseenkin tuntematon mies, 
ja hänen äitinsä vanhemman Caesarin sisaren tytär Atia. 
Tämän takia oli Caesar, jolla ei ollut omia lapsia, ottanut 
hänet pojakseen ja testamentannut hänelle talonsa ja omai- 
suutensa. Opittuaan pojan tuntemaan Cicero oli aina hänet 
tavatessaan osoittanut hänelle huomaavaisuutta ja poika puo- 
lestaan oli osannut antaa arvon hänen ystävällisyydelleen. 
Kaiken ihmeellisen lisäksi oli sattunut niinkin, että poika oli 
syntynyt hänen konsulivuotenaan. 

Tämän —sanottiin yleisesti olleen ystävystymisen syynä, 
mutta Caesarin leiriin vei Ciceron ennen kaikkea se, että hän 
tunsi voimakasta vihaa Antoniusta kohtaan ja että hän us- 
kollisena luonteelleen pyrki jälleen niittämään mainetta. Hän 
uskoi, että nuorukainen voimakeinoillaan tukisi hänen poliit- 
tisia päämääriään, tämä kun kaikin keinoin koetti voittaa 
hänen luottamuksensa, jopa nimitti häntä isäksi. Tämä he- 
rätti Brutuksessa suurta suuttumusta, ja Atticukselle lähettä- 
mässään kirjeessä hän katkerasti sanoo, että Cicero Anto- 
niusta peläten liehittelee Caesaria, mitä hän ei suinkaan tee 
isänmaan parasta ajatellen, vaan saadakseen itselleen lem- 
peämmän isännän. Ciceron menettelystä huolimatta Brutus 
otti kuitenkin hänen poikansa, joka opiskeli Ateenassa filoso- 
fiaa, lippujensa alle, nimitti hänet päälliköksi ja uskoi hä- 
nelle monta tärkeää tehtävää. Näihin aikoihin Cicerolla oli 
Roomassa suurin vaikutusvalta ja hän saattoi määrätä asioista 
mielensä mukaan. Antonius oli syösty asemastaan ja karko- 
tettu kaupungista, ja häntä vastaan lähetettiin molemmat 
konsulit Hirtius ja Pansa. Caesarille Cicero sai senaatin 
myöntämään liktotit ja preetorin arvon sillä perusteella, että 
tämä kävi taistelua isänmaan puolesta. Antonius lyötiin, 
mutta molemmat konsulit kaatuivat taistelussa. Kun kaikki 
joukot nyt joutuivat Caesarin päällikkyvden alaiseksi, se- 
naatti, joka pelkäsi nuorukaisen lupaavaa uraa, alkoi kun- 

nianosoituksilla ja lahjoilla houkutella joukkoja luopumaan 
hänestä ja hajoitella niitä sillä tekosyyllä, ettei Antoniuksen 
tultua lyödyksi enää tarvittu liikekannalla olevaa armeijaa. 
Caesar vainusi kuitenkin vaaran, ja tämän välttääkseen hän 
antoi salaisille kannattajilleen tehtäväksi houkutella Ciceron 
toimimaan heidän molempien konsuliksi valitsemisen puo- 
lesta. Cicero oli suostuteltava tuumaan selittämällä että hän 
voisi, kun hänen kanssahallitsijanaan olisi vain talutettava, 
tyhjään arvonimeen ja kunniaan ihastunut poikanen, hoitaa 
itse asioita mielensä mukaan. Caesar on itse myöntänyt, että 
hän pelätessään armeijansa tulevan hajoitetuksi ja itse jää- 
vänsä yksin käytti oikealla hetkellä Ciceron kunnianhimoa 
hyväkseen houkutrelemalla tämän hakemaan konsulin virkaa 
ja siten toimimaan samalla hänenkin ehdokkuutensa puolesta. 

Tällä kertaa vanha ja viisas Cicero antoi nuorukaisen  pui- 
jata itsensä. Caesarin petollisiin vakuutuksiin ihastuneena 
hän auttoi hänet konsuliksi ja taivutti senaatin hänen puo- 
lelleen. Tämän takia hän heti menetti ystäviensä luottamuk- 
sen, ja pian hänelle kävi selväksi, että hän oli syössyt itsensä 
vaaraan ja lyönyt murskaksi kansansa vapauden. Sillä heti 
kun nuorukainen virkaan astuttuaan oli varmistanut ase- 
mansa, hän välitti vähät Cicerosta, teki liiton Antoniuksen ja 
Lepiduksen kanssa ja yhdisti omat joukkonsa näiden legioo- 
niin. Sitten nämä miehet jakoivat vallan, niinkuin kysymyk- 
sessä olisi ollut tavallinen maaomaisuus. Seurasi sitten luette- 
lon laatiminen niistä kansalaisista, jotka oli raivattava pois 
päiviltä, ja tällaisiksi havaittiin yli kaksisataa henkilöä. Ci- 
ceron ottaminen listalle tuotti kiivainta mielipiteiden vaih- 
toa. Antonius kieltäytyi ollenkaan sopimukseen liittymästä, 
jollei Ciceroa oteta tapettavien luetteloon jo kaikkein ensim- 
mäiseksi. Häntä kannatti Lepidus, mutta Caesar vastusti 
kauan näitä molempia. Kolmen kesken nämä miehet kolmen 
päivän ajan pitivät neuvottelujaan kaikessa salaisuudessa Bo- 
nonian kaupungin lähellä kaukana leiristä eräällä joessa ole- 


) 191 ( 


PLUTARKHOS 


valla saarella. Väitetään, että kaksi päivää Caesar koetti 
kaikkensa Ciceron pelastaakseen, mutta kolmantena hän luo- 
pui vihdoin ponnistuksistaan. Sovintoon päästiin, kun kukin 
uhrasi sitkeimmin puolustamansa henkilön: Caesar Ciceron, 
Lepidus veljensä Paulluksen ja Antonius enonsa Lucius Cae- 
sarin. Siinä määrin vihan raivo tukahdutti heissä kaikki 
inhimilliset tunteet, tai paremmin sanottuna, heissä nähdään 
esimerkki siitä, että mikään peto ei ole niin julma kuin ihmi- 
nen, kun tämä vain saa tilaisuuden päästää intohimonsa val- 
loilleen. 

Kaupan hieronnan aikana Cicero oleskeli maatilallaan Tus- 
culumissa veljensä Ouintuksen kanssa. Kuultuaan nimensä 
olevan murhattavien luettelossa he molemmat päättivät lähteä 
Ciceron meren rannalla olevalle maatilalle Asturaan. Täältä 
matkan tuli jatkua Makedoniaan Brutuksen luokse, joka Ita- 
liaan saapuneitten tietojen mukaan oli täällä päässyt voitolle. 
Surun murtamina he tekivät taivalta kantotuoleissa, jotka he 
matkan varrella tuon tuostakin pysähdyttivät ja sijoituttivat 
tien oheen vieri vierekkäin voidakseen kuulla toisiltaan jon- 
kin lohdutuksen sanan. Ouintus varsinkin oli aivan lamaan- 
tunut, ja onnettomuudeksi häntä lisäksi vaivasivat rahahuo- 
let. Hänellä ei ollut mitään kotoa otettua mukanaan, ja 
Marcus-veljenkin matkavarat olivat vähäiset. Katsottiin nyt 
parhaimmaksi, että Marcus jatkaisi pakoa ja Ouintus kään- 
tyisi takaisin noutamaan kotoaan aivan välttämätöntä, minkä 
jälkeen hän tulisi jäljestä. Näin tehtiinkin. He syleilivät 
toisiaan ja erosivat kyynelten tulviessa silmistä. Muutaman 
päivän kuluttua Ouintuksen kavalsivat hänen omat orjansa, 
ja Antoniuksen lähettämät takaa-ajajat tappoivat hänet ja hä- 
nen poikansa. Marcus jatkoi matkaansa Asturaan, nousi heti 
täältä tapaamaansa laivaan ja purjehti myötätuulen puhal- 
taessa Circeiin. Mutta kun laivamiehistö aikoi uudelleen 
nostaa ankkurin, hän astui maihin, lieneekö sitten pelännyt 
merimatkaa tai tullut siihen tulokseen, ettei Caesar vielä ollut 

häntä täysin unohtanut. Hän suuntasi nyt matkansa Roo- 
maa kohti, mutta kadotti jälleen rohkeutensa noin sata sta- 
dionia kuljettuaan, otti suunnan merelle päin ja läksi Astu- 
raan. Täällä hän vietti unettoman yön kaameita ja epätoi- 
voisia suunnitelmia hautoen. Muun muassa hän aikoi salaa 
hiipiä Caesarin asuntoon ja tappaa itsensä tämän kodin altta- 
rilla voidakseen siten koston henkenä tulla hänen turmak- 
seen. Mutta tästäkin tuumasta hänet pidätti kiinnijoutumisen 
ja kidutuksen pelko. Painittuaan vielä monen muun epätoi- 
voisen ja sekavan suunnitelman kanssa hän uskoi itsensä ko- 
konaan orjiensa huomaan ja läksi näiden kanssa Caietaan. 
Täällä hänellä oli huvila, jota hän kesän kuumuuden aikana 
käytti ihanana lomanviettopaikkanaan, pohjoistuulet kun täl- 
löin tekevät siellä ilman viileäksi. Paikalla aivan lähellä me- 
ren rantaa on myös pieni Apollonin temppeli. Laivan lähes- 
tyessä rantaa korppiparvi läksi sieltä kolkosti rääkyen sitä 
vastaan. Linnut laskeutuivat kummallekin puolen mastoa 
purjeraa'alle ja alkoivat vaakkuen nokkia köysiä. Vaikka 
tämä oli kaikkien mielestä paha merkki, Cicero astui kui- 
tenkin maihin, meni huvilaansa ja laskeutui vuoteeseen le- 
päämään. Kohta humahti korppiparvi ikkunan laudalle ja 
alkoi siinä pitää kauheata ääntä. Yksi niistä lensi vuoteeseen 
asti, tarttui nokallaan togaan, jonka peitossa pää hupussa 
Cicero makasi, ja nyki sen vähän kerrallaan hänen kasvoil- 
taan pois. Tämän nähtyään orjat alkoivat soimata itseään 
eivätkä voineet enää sietää ajatusta, että jäisivät toimetto- 
mina odottamaan ja katselemaan isäntänsä murhaa, silloin 
kun taivaan järjettömät linnutkin hänestä hänen alennuk- 
sensa hetkellä avuliaina huolehtivat. Käyden turmaa torju- 
maan he sekä kauniisti puhuen että pakkoa käyttäen nostivat 
hänet kantotuoliin ja läksivät viemään meren rannalle. 
Tällä välin saapuivat vainoojat, kenturian päällikkö He- 
rennius ja sotatribuuni Popillius, mukanaan joukko apureita. 
Kerran menneisyydessä Cicero oli ollut Popilliuksen oikeus- 

avustajana, mies kun oli haastettu oikeuteen isänmurhasta. 
Havaittuaan ovien olevan lukittuina tulijat löivät ne sisään, 
mutta Ciceroa ei löytynyt mistään eikä talonväki sanonut hä- 
nestä mitään tietävänsä. Silloin kuitenkin erään Filologos- 
nimisen nuorukaisen, joka oli Ouintus Ciceron vapauttama 
orja ja joka Marcuksen talossa sen isännän opastuksella nautti 
opetusta kirjallisuudessa ja tieteissä, sanotaan osoittaneen 
kantotuolia, jota juuri kannettiin reheväkasvuisen ja varjoi- 
san puiston käytäviä pitkin rannalle. Tribuuni otti mukaansa 
muutamia miehiä ja juoksi kiertotietä sulkemaan käytävää, 
kun taas Herennius kiirehti suoraan puiston halki. Kun Ci- 
cero huomasi vainoojansa, hän käski orjia laskemaan tuolin 
maahan. Itse hän istui tapansa mukaan leuka vasemman 
käden tukemana ja katseli tiukasti pyöveleitään silmiin. 
Siinä tuo vanhus parta ajamattomana, tukka hoitamatto- 
mana ja kasvot epätoivon riuduttamina teki niin liikuttavan 
vaikutuksen, että kun Herennius kohotti miekkaansa iskeäk- 
seen häntä niskaan hänen pistettyään päänsä ulos kantotuo- 
lista, useimmat peittivät kasvonsa. Niin hän kaatui prosk- 
ription uhrina, kun hänellä oli kuudeskymmenesneljäs ikä- 
vuosi kulumassa. Pyövelit hakkasivat pään irti ja Antoniuk- 
sen erikoisesta käskystä »kädet, jotka olivat kirjoittaneet 
Filippolaiset puheet». Tällaisen nimen Cicero oli näet anta- 
nut niille puheille, jotka hän kirjoitti Antoniusta vastaan, ja 
sama nimi niillä on tänäkin päivänä. 

Kun nämä silvotut jäsenet tuotiin Roomaan, Antonius suo- 
ritti juuri vuoden konsulinvaaleja. Saatuaan kuulla käsky- 
läistensä tulevan ja nähtyään jäsenet hän sanoi, että prosk- 
riptioiden tarkoitus on nyt saavutettu. Pään ja kädet hän 
käski panna näkyville puhujalavan koristeina oleviin laivan 
kokkapuihin. Tämä oli roomalaisille pöyristyttävä näky, 
mutta he eivät nähneet siinä niinkään paljon Ciceron päätä 
kuin Antoniuksen oman sielun sisimmän kuvan. Vain yh- 
dessä suhteessa tämä mies tahtoi menetellä oikein: hän luo- 

vutti Filologoksen Ouintus Ciceron leskelle Pomponialle. 
Saatuaan hänet valtaansa Pomponia kidutti häntä mitä jul- 
mimmalla tavalla, mm. hän pakotti hänet leikkaamaan liha- 
palasia ruumiistaan, paistamaan ne sekä syömään. Näin ker- 
tovat jotkut historiankirjoittajat, mutta Ciceron entinen orja 
Tiro ei tiedä mainita mitään koko Filologoksen kavalluk- 
sesta. Minulle on muutoin kerrottu seuraava tapaus: Monta 
vuotta tämän jälkeen Caesar Augustus meni kerran erään 
tyttärenpoikansa luokse juuri kun tällä sattui olemaan eräs 
Ciceron teos kädessään. Nuorukainen pelästyi ja kätki sen to- 
gansa alle, mutta Caesar huomasi sen ja vaati sitä nähtäväk- 
seen. Hän luki nyt seisoen koko kirjan melkein loppuun, 
antoi sen sitten nuorukaiselle ja sanoi: »Kaunopuheinen mies, 
poikani, kaunopuheinen ja oikea isänmaan ystävä.» Ja kun 
Caesar Antoniuksesta saamansa voiton jälkeen tuli konsuliksi, 
hän otti heti virkatoverikseen Ciceron pojan. Näiden ollessa 
konsuleina senaatti teki päätöksen, että Antoniuksen kuva- 
patsaat on poistettava ja että kaikki hänelle myönnetyt kun- 
nianosoitukset peruutetaan, sekä lisäksi, että kukaan Anto- 
niuksen sukuun kuuluva ei saa käyttää etunimeä Marcus. 
Näin taivaan jumalat antoivat Ciceron suvulle vallan lan- 
gettaa Antoniuksesta lopullisen tuomion. 

———' Kun Sulla Rooman valtiaaksi päästyään ei uh- 
kauksin eikä lupauksin saanut Caesaria eroamaan puolisos- 
taan Corneliasta, aikaisemman vallananastajan Cinnan tyttä- 
restä, hän takavarikoi häneltä tämän myötäjäiset. Caesaria 
Sulla vihasi sen tähden, että tämä oli Mariuksen sukulainen: 
Julia, Caesarin isän sisar, oli näet diktaattori Mariuksen puo- 
liso. Tästä avioliitosta syntyi nuorempi Marius, joka siis oli 
Caesarin serkku. Murhattujen henkipattojen suuren lukumää- 
rän ja monien tehtäviensä vuoksi Sulla ei aluksi ollut tullut 
kiinnittäneeksi huomiota Caesariin. Mutta kun Caesar ole- 
matta tästä kiitollinen rupesi tuskin poikavuodet taaksensa 
jätettyään harjoittamaan kansan keskuudessa vaalikiihoitusta 
papinvirkaan päästäkseen, Sulla asettui hänen tielleen. Ja hän 
saikin Caesarin valitsemisen estetyksi, tahtoipa tämän tapat- 
taakin. Kun jotkut Sullan otettua asian puheeksi sanoivat, 
että oli tyhmää tapattaa sellaisessa iässä oleva poika, hän 
sanoi, että ne, jotka eivät näe tuossa pojassa monta Ma- 
riusta, eivät paljoakaan ymmärrä. Saatuaan tästä kuulla 
Caesar pakeni ja harhaili kauan aikaa Samniumissa. Kun 
häntä sairauden vuoksi oltiin yöllä kuljettamassa toiseen ta- 
loon, hän sittemmin joutui Sullan sotilaiden käsiin, jotka 
etsivät noilta seuduilta pakolaisia vangittavakseen. Hän 
pääsi kuitenkin vapaaksi lahjomalla sotilaiden päällikön 
Corneliuksen kahdella talentilla. Sen jälkeen hän lähti heti 
rannikolle ja purjehti Bithyniaan kuningas Nikomedeen 
luokse. 


1 Elämäkerran alku puuttuu. 

Oleskeltuaan täällä lyhyen ajan hän lähti jälleen matkalle. 
Tällöin hänet ottivat Farmakusan saaren luona vangiksi 
merirosvot, jotka jo silloin suurine laivastoineen ja lukemat- 
tomine pikkualuksineen pitivät merta vallassaan. Nämä 
vaativat kaksikymmentä talenttia hänen vapauttamisestaan. 
Hän nauroi heitä, koska heillä ei näyttänyt olevan aavistus- 
takaan, kenet he olivat saaneet käsiinsä, ja omasta aloittees- 
taan hän lupasi antaa heille viisikymmentä. Sitten hän lä- 
hetti seuralaisensa naapurikaupunkeihin kokoamaan rahat 
ja jäi itse yhden ystävänsä ja kahden orjapalvelijansa kanssa 
rosvojen pariin. Näitä hän odotusaikana kohteli ylimielisesti, 
lähettipä hän heille joka kerran lepäämään ruvetessaan sa- 
nan, että heidän piti olla hiljaa. Kolmekymmentäkahdeksan 
päivää hän oli vangitsijainsa hallussa, mutta tänä aikana 
nämä olivat pikemmin hänen henkivartioväkeään kuin hänen 
vartijoitaan. Vähääkään arkailematta hän harjoitti yhdessä 
heidän kanssaan voimistelua, kirjoitti joutohetkinä runoja ja 
puheita ja luki niitä heille. Jolleivät he ilmaisseet niitä kyl- 
lin ihailevansa, hän haukkui heitä vasten kasvoja moukiksi 
ja barbaareiksi ja uhkasi, niin paljon kuin he häntä nauroi- 
vatkin, heidät vielä kerran hirtättää. Rosvot huvittelivat 
hänen kustannuksellaan, sillä he pitivät hänen pelkäämättö- 
miä puheitaan viattomana leikinlaskuna. Mutta kun Caesar 
vihdoinkin Miletoksesta saapuneet lunnaat maksettuaan oli 
päässyt vapaaksi, hän miehitti heti Miletoksen satamasta lai- 
voja ja purjehti rosvoja vastaan. Nämä olivat vielä ankkuri- 
paikassaan saaren luona, ja useimmat heistä joutuivat hänen 
käsiinsä. Heiltä saamansa rahat hän julisti sotasaaliiksi, ros- 
vot hän jätti Pergamoniin vankilaan vartioitaviksi ja lähti 
itse Vähän Aasian maaherran Juniuksen luokse, jolle pai- 
kalla olevana preetorina vangittujen rankaiseminen kuului. 
Mutta tälle olivat tärkeimmät vain nuo saaliiksi saadut 
suuret rahasummat, ja hän ilmoitti ottavansa vangittujen 
asian tutkittavakseen, kun hänelle sattuu joutilasta aikaa. 

Caesar jätti tällöin hänet omaan rauhaansa, palasi takaisin 
Pergamoniin, kuljetutti rosvot vankilasta ja ristiinnaulitutti 
heidät kaikki, niinkuin hän heidän mielestään leikillään oli 
jo useat kerrat saarella sanonut. 

Tällä välin oli Roomassa Sullan valta alkanut heiketä ja 
palaamaan kotiin. Paluumatkalla hän kävi Rhodoksella 
kuuntelemassa Molonin pojan Apollonioksen luentoja, jonka 
oppilaana myös Cicero oli ollut. Apollonios ei ollut vain 
etevä puhetaidon opettaja, vaan myös jaloluontoinen henkilö. 
Muutoin mainitaan Caesarilla olleen erikoiset valtiollisen 
puhujan lahjat ja hänen niitä kehittäneen niin, että häntä 
riidattomasti pidettiin toiseksi parhaana puhujana. Ensi si- 
jan kunniaa hän ei tavoitellut, koska hän tahtoi mieluum- 
min olla ensimmäinen voimamiehenä ja soturina. Niin hän 
uhratessaan kaiken aikansa sotaretkiin ja valtiollisiin teh- 
täviin, jotka hänet sitten nostivat johtovaltaan, ei kauno- 
puhujana päässytkään niin pitkälle kuin hänen luontaiset 
lahjansa olisivat edellyttäneet, Itse hän myöhemmin kirjoi- 
telmassaan » Anticato», joka on tähdätty Ciceron Catoa ylis- 
tävää teosta vastaan, pyytää, ettei hänen soturin kieltään 
verrattaisi luonnon lahjoilla varustetun ja paljon aikaa nii- 
den kehittämiseen käyttäneen tyylitaiturin esitykseen. 

Saavuttuaan Roomaan hän haastoi Dolabellan provins- 
sinsa nylkemisestä oikeuteen. Vaikka monet Kreikan kau- 
pungit todistivat hänen syytöksensä oikeaksi, Dolabella siitä 
huolimatta — vapautettiin. Tahtoen palkita kreikkalaisille 
heidän häntä kohtaan osoittamansa auliuden Caesar sitten 
tuki heitä, kun he syyttivät Makedonian preetorin Marcus 
Luculluksen edessä Publius Antoniusta lahjusten otosta. Ja 
jutussa Caesar osoitti sellaista tarmoa, että Antonius vetosi 
kansantribuuneihin, koska hän ei muka Kreikassa kreikka- 
laisten ollessa syyttäjinä voinut saada asialleen puolueetonta 
käsittelyä. 

Roomassa Caesar saavutti suurta suosiota puheillaan, joita 
hän oikeuden istunnoissa piti syytettyjen puolesta, ja kansan 
syvän rakkauden hän hankki ystävällisellä tervehtimis- ja 
seurustelutavallaan, jollaista kohteliaisuutta niin suurelta mie- 
heltä ei ollut osattu odottaa. Myös hänen tarjoamansa pi- 
dot, hänen seurueensa ja ylipäänsä hänen komea elämän- 
tapansa lisäsivät vähitellen hänen valtiollista merkitystään. 
Aluksi hänen kadehtijansa uskoivat, että hän omaisuutensa 
tuhlattuaan menettäisi vaikutusvaltansa, ja siksi he eivät 
kiinnittäneet huomiota hänen nauttimaansa kansansuosioon. 
Mutta kun hän sitten oli tullut vaikutusvaltaiseksi ja kukis- 
tamattomaksi ja kävi peittelemättä kumoamaan vallitsevaa 
järjestelmää, he liian myöhään huomasivat, että jokainen 
yritys, niin mitättömältä kuin se alussa saattaakin näyttää, 
voi ajan mittaan kasvaa suureksi teoksi, jos siihen suhtau- 
dutaan yliolkaisesti eikä sen tielle aseteta esteitä. Se, joka 
ensimmäisenä havaitsi hänen sisimmät ajatuksensa ja pelkäsi 
hänen hymyilevää valtiomiesolemustaanm — voihan näen- 
näisesti hymyilevä meren pintakin olla pelottava — sekä 
näki hänen ystävällisen ja iloisen naamionsa takaa huiman 
rohkean ja aloitekykyisen luonteen, näyttää olleen Cicero. 
Tämä sanoi, että hän näkee kaikissa Caesarin suunnitelmissa 
ja teoissa »tyranninvaltaan pyrkimistäs, »Mutta», hän 
lisäsi, kun minä näen hänen tukkansa niin uskomattoman 
huolellisesti hoidettuna ja hänen vain yhdellä sormella raa- 
pivan päätään, silloin minä taas luulen, ettei tuon miehen 
päähän tule koskaan niin kauheaa ajatusta, kuin on Rooman 
valtiomuodon kumoaminen.» Mutta tämä kuuluu vasta myö- 
hempään aikaan. 

Ensimmäisen kerran hän tunsi olevansa kansan suosiossa 
tultuaan ennen kilpahakijaansa Caius Popiliusta valituksi 
sotatribuuniksi. Mutta selvimmin kansa ilmaisi häntä kun- 
nioittavansa, kun hän tädilleen, Mariuksen puolisolle Julialle, 
piti hautajaispuheen ja uskalsi ruumissaatossa asettaa 

nähtäväksi Mariuksen kuvapatsaita. Sullan vallanpäivien 
jälkeen niitä nähtiin nyt ensimmäisen kerran, sillä Sulla oli 
julistuttanut Mariuksen ja hänen ystävänsä isänmaan vihol- 
lisiksi. Monet tosin paheksuivat äänekkäästi Caesarin me- 
nettelyä, mutta ihastunut kansa, jonka mielestä Caesar oli 
ikäänkuin nostanut manalasta Mariuksen muiston ja asetta- 
nut sen pitkän ajan jälkeen kunniapaikalleen Roomaan, vai- 
mensi heidät huudoin ja kättentaputuksin. 

Vanhassa Roomassa oli tapana, että vain vanhoille nai- 
sille pidettiin hautauspuhe, mutta nuorille sen pitäminen ei 
ollut tavallista. Kun Caesar kuitenkin ensimmäisenä piti 
kuolleen puolisonsa haudalla puheen, hän saavutti sillä kan- 
san kunnioituksen: kansan mielestä hänen surunilmaisunsa oli 
syvästi inhimillisen luonteen merkki, ja se piti sen vuoksi 
hänestä. 

Haudattuaan puolisonsa Caesar lähti preetori Vetuksen 
mukana kvestorina Espanjaan. Vetusta Caesar kunnioitti 
koko hänen elinaikansa, ja otti sittemmin, kun hänestä itses- 
tään oli tullut preetori, hänen poikansa omaksi kvestorik- 
seen. Palattuaan retkeltään hän meni kolmannen kerran 
naimisiin, tällä kertaa Pompeian kanssa. Cornelia oli lah- 
joittanut hänelle yhden tyttären, Julian, josta myöhemmin 
tuli Pompeius Magnuksen puoliso. 

Hänen tuhlaavaisuudellaan ei ollut rajoja. Vaikka näyt- 
tikin siltä, että hän uhrasi suuria rahamääriä ja sai vain 
haihtuvan ja lyhyen kunnian, niin itse asiassa hän kuitenkin 
vähäisillä summilla osti mitä suurimpia etuja. Tosin kerro- 
taan hänellä jo olleen, ennen kuin hän oli saanut virkaa, 
tuhannenkolmensadan talentin velat. Kun hänet oli mää- 
rätty Via Appian valvojaksi, hän käytti paljon omia varo- 
jaan tämän tien kunnostamiseen. Ediilin viran saatuaan hän 
taas hankki omalla kustannuksellaan kolmesataakaksikym- 
mentä gladiaattoria esiintymään areenalle, ja komeihin teat- 
terinäytäntöihin, juhlakulkueisiin ja kansan kestityksiin hän 

uhrasi niin paljon, että jätti tässä suhteessa edeltäjänsä var- 
joon. Ja tällä kaikella hän lumosi maanmiehensä niin, että 
heistä jokainen vain ajatteli hänen palkitsemistaan uusilla 
viroilla ja uusilla kunianosoituksilla. 

Roomassa oli kaksi puoluetta, toinen Sullan, jolla oli 
valta käsissään, ja toinen Mariuksen, joka oli sorrettu, ha- 
joitettu ja kokonaan vailla vaikutusta. Tämän jälkimmäisen 
Caesar tahtoi nostaa uudelleen jaloilleen asettuakseen sen 
johtoon. Kun hänen ediilinä osoittamansa anteliaisuus oli 
vielä tuoreessa muistissa, hän valmistutti Mariuksen ja hänen 
voittojaan symbolisoivien voitonjumalattarien kuvapatsaita 
ja yöllä hän salaa kuljetutti ne Kapitoliumille ja sijoitutti 
siellä paikoilleen. Kun nuo kaikilta tahoilta kullasta välk- 
kyvät ja suurella taituruudella valmistetut patsaat seuraa- 
vana aamuna nähtiin ja niiden kirjoituksista luettiin Mariuk- 
sen kimbreistä saamat voitot, niiden pystyttäjän rohkeus 
herätti hämmästystä, ja tiedon asiasta levittyä kaupunkiin 
kaikki kerääntyivät niitä katselemaan. Jokainen arvasi, 
kuka ne oli pystyttänyt. Mutta tällöin toiset nostivat ko- 
van huudon. He sanoivat, että tällaisilla valtiollisilla tem- 
puillaan Caesar pyrkii yksinvaltaan, hän on nyt pystyttä- 
mällä kansan päättämien lakien perusteella poistetut pat- 
saat tehnyt kokeen, onko hänen anteliaisuutensa jo siinä 
määrin pehmittänyt ja kesyttänyt kansan, että se sallii hä- 
nen pitää omaa peliään ja harjoittaa kumouksellisia suunni- 
telmiaan. Mutta mariuslaiset rohkaisivat toisiaan, ja pian 
he olivat uskomattoman sankkana joukkona täyttämässä 
Kapitoliumin suosionhuudoillaan. Moni heistä nähdessään 
Mariuksen kuvan puhkesi ilon kyyneliin, ja Caesaria ylis- 
tettiin ainoaksi mieheksi, joka ansaitsi Mariuksen sukulaisen 
nimen. Kun senaatti sitten tämän tapauksen vuoksi kokoon- 
tui, aikansa kuuluisin roomalainen, Lutatius Catulus, nousi 
tekemään syytöksiä Caesaria vastaan ja sanoi nuo kuuluisat 
sanat: »Caesar ei enää hyökkää kaupunkiamme vastaan 

maanalaisia käytäviä, vaan muurinmurtajia käyttäen.» Cae- 
sar osasi kuitenkin niin taitavasti kaunistella toimintaansa, 
että senaatti rauhoittui. Tästä taas hänen ihailijansa tulivat 
niin ylimielisiksi, että kehoittivat häntä enää olemaan kenen- 
kään mieltä kuuntelematta, sillä kansan avulla hän saattoi 
voittaa kaikki ja saavuttaa ensimmäisen sijan. 

Tällä välin oli pontifex maximus, pappien esimies, Metel- 
lus kuollut, ja tätä kiihkeästi haluttua virkaa hakivat mo- 
lemmat ylhäisimmät miehet ja vaikutusvaltaisimmat senaat- 
torit, Isauricus ja Catulus. Mutta antamatta tämän säikyt- 
tää itseään Cäesarkin ilmoittautui ehdokkaaksi ja astui kan- 
san eteen. Koska kiihkeästä ääntenkalastuksesta huolimatta 
vaalin tulos ei ollut ennakolta nähtävissä, suuresta arvoval- 
lastaan arka Catulus lähetti tappion tuottamasta häpeästä 
välttyäkseen Caesarin luokse asiamiehiään taivuttamaan 
suurella rahasummalla tätä luopumaan ehdokkuudesta. Mutta 
Caesar käski ilmoittamaan hänelle, että hän vie taistelun 
päätökseen, vaikka hänen pitäisi lisätä velkaansa vielä mo- 
ninkertaiseksi. Vaalipäivän valjettua hänen äitinsä kyynelet 
silmissä saattoi hänet ovelle. Siinä Caesar häntä hyvästellen 
sanoi: »Hyvä äiti, tänään näet poikasi joko pontifex maxi- 
muksena tai henkipattona.» Kun sitten äänestys kiihkeän 
taistelun jälkeen suoritettiin, Caesar tuli voittajaksi. Tämä 
menestys oli niin suuri, että senaatti ja ylimykset alkoivat 
pelätä Caesarin viettelevän kansan mielivaltaisuuksiin. Tä- 
män vuoksi Piso ja Catulus soimasivat ankarasti Ciceroa 
siitä, että tämä oli Catilinan salaliittojutun yhteydessä sääs- 
tänyt Caesaria, vaikka olisi voinut tuottaa hänelle vahin- 
koa. Tuolla salaliitollaan Catilina ei tarkoittanut vain val- 
tiomuodon muuttamista, vaan tahtoi tuhota koko Rooman 
vallan ja mullistaa koko valtiollisen ja taloudellisen elämän. 
Mutta vaikka häntä vastaan oli olemassa vain vähäisiä to- 
distuksia, hän lähti kaupungista, ennen kuin hänen lopulli- 
set suunnitelmansa olivat paljastuneet, ja jätti sinne vain 

Lentuluksen ja Cetheguksen salaliittoa johtamaan. Oliko 
Caesar heitä salaisesti rohkaissut ja heitä heidän puuhissaan 
tukenut, on epävarmaa, mutta senaatissa hän joka tapauk- 
sessä esiintyi heidän puolestaan. Kun oli esitetty vahvoja 
todistuksia salaliittolaisia vastaan ja kaikki senaattorit kon- 
suli Ciceron kehoitettua heitä rangaistuksesta äänestämään 
ehdottivat kuolemanrangaistusta, Caesar vihdoin vuoron saa- 
tuaan piti puheen, jossa huolellisesti kantaansa perustellen 
lausui: »Ansioituneiden ja ylhäisten miesten mestauttaminen 
oikeuden tuomiotta, olkoon sitten valtio kuinka suuressa 
vaarassa tahansa, on loukkaus roomalaisten perinnäisiä ta- 
poja ja oikeutta vastaan. Minä ehdottaisin, että heitä Cati- 
linan kukistamiseen asti pidettäisiin vankeina Italian kau- 
pungeissa, jotka Cicero itse saisi määrätä, sillä tällöin senaatti 
voisi ottaa kunkin syyllisyyden tutkittavakseen, kun rauha 
on jälleen maassa ja mielet ovat tyyntyneet.» 

Tämä inhimilliseltä näyttänyt ja lisäksi vaikuttavasti esi- 
tetty ehdotus sai aikaan, että kaikki Caesarin jälkeen ää- 
nestäneet yhtyivät hänen mielipiteeseensä, jopa monet jo ää- 
nensä antaneistakin sen peruuttivat ja kannattivat häntä. 
Mutta nyt nousivat vuorollaan tällaista lempeyttä vastaan 
Cato ja Catulus, ja Cato vihjaili kiihkeässä hyökkäyspuhees- 
saan Caesarinkin sekaantuneen juttuun. Ratkaisuksi sitten 
tuli, että salaliittolaiset oli mestattava. Kun Caesar poistui 
senaatista, Ciceron henkivartijoina silloin toimineet nuoret 
miehet ryntäsivät hänen ympärilleen miekat paljastettuina, 
mutta Curio suojasi häntä togallaan ja vei hänet turvaan. 
Cicero taas kehoitti nuorukaisia, jotka olivat odottaneet 
vain hänen viittaustaan, pysymään alallaan, sillä hän pel- 
käsi kansaa ja ehkä myös piti Caesarin murhaamista rikol- 
lisena ja laittomana tekona. Jos asia näin todella oli, 
niin minua ihmetyttää, miksi Cicero konsulikaudestaan laati- 
massaan kirjoitelmassa ei mainitse siitä mitään. Myöhemmin 
on Ciceroa soimattu siitä, että hän kansaa peläten jätti täl- 

löin käyttämättä mitä parhaimman tilaisuuden Caesarin nu- 
jertamiseksi. Erityinen kansan suosikki Caesar todella oli. 
Kun hän muutamia päiviä myöhemmin saapui senaattiin 
kumotakseen häneen kohdistetut epäilyt ja siellä syntyneen 
mellakan vuoksi istunto venyi tavallista pitemmäksi, kansaa 
juoksi huutaen paikalle, ympäröi istuntohuoneen ja vaati ää- 
nekkäästi päästämään hänet ulos. Tämä saattoi jo Caton 
pahasti pelkäämään, että köyhimmät väestönainekset, jotka 
panivat toivonsa Caesariin ja helposti saattoivat temmata 
muut mukaansa, nousisivat kapinaan, ja siksi hän ehdotti 
senaatissa, että kansalle jaettaisiin kuukauden vilja ilmai- 
seksi. Tosin valtion menot täten lisääntyivät vuosittain 
seitsemällä ja puolella miljoonalla denaarilla, mutta tämän 
ajatuksen toteuttaminen oli sillä kertaa ilmeisesti omiaan 
rauhoittamaan mieliä. ja vielä merkittävämpää oli, että 
tämä toimenpide heikensi huomattavasti Caesarin valtaa ai- 
kana, jolloin hän pyrki preetorin virkaan, mikä viimeksi 
mainittu seikka teki senaattorien mielet levottomiksi. 
Caesarin preetorikautena senaatti kuitenkin sai nukkua 
rauhassa, mutta hänelle itselleen kohtalo hänen omassa 
kodissaan järjesti epämieluisan asian. Publius Clodius oli yl- 
häistä sukua, varakas mies ja loistava puhuja, mutta ei jää- 
nyt jälkeen kenestäkään niistä, jotka olivat tulleet kuului- 
siksi ilkivallastaan, röyhkeydestään ja riettaudestaan. Hän 
oli rakastunut Caesarin puolisoon Pompeiaan, ja tämä oli 
vastannut rakkauteen. Mutta naisten huoneisto oli valp- 
paasti vartioitu, ja Caesarin äiti Aurelia, ankaran siveellinen 
vallasnainen, oli nuoren vaimon uskollinen kaitsija, niin että 
rakastuneitten oli vaikeaa ja vaarallista tavata toisiaan. 
Roomalaiset palvovat Bona Deaksi sanottua jumalatarta, 
samaa, jolla kreikkalaisten keskuudessa on nimenä Gynai- 
keia. Myös frygialaiset lukevat hänet jumalakseen ja sano- 
vat hänen olleen kuningas Midaan äiti. Roomalaisten usko- 
muksien mukaan hän on metsän neito ja vainion ja metsän 


) 204 ( 


CAIUS JULIUS CAEBSAR 





jumalan Faunuksen puoliso, kreikkalaiset taas sanovat häntä 
yhdeksi Bakkhoksen imettäjistä ja pitävät hänen nimensä 
lausumista epäpyhänä. Tämän vuoksi he koristavat juhla- 
teltat viiniköynnöksillä, ja jumalattaren patsaan juuressa on, 
niinkuin taru vaatii, pyhä käärme. Pyhän säädöksen mu- 
kaan Bona Dean juhlaan ei saa yksikään mies osallistua 
eikä edes oleskella talossa, jossa sitä vietetään. Vain naiset 
sitä viettävät, ja heidän palvontamenoissaan väitetään ole- 
van paljon Orfeuksen palvojain menojen kaltaista. Juhlan 
ajan tultua täytyy talon isännän, olkoon hän sitten konsuli 
tai preetori, talon koko miesväen mukana poistua, ja emäntä 
ottaa talon hallintaansa sekä ryhtyy tarpeellisiin valmiste- 
luihin. Juhlan päämenot, joihin kuuluu myös leikkejä ja 
runsaasti musiikkia, tapahtuvat yöllä. 

Sinä vuonna oli juhlien järjestäminen Pompeian tehtä- 
vänä. Luullen, ettei kukaan häntä tuntisi, vielä parraton 
Clodius pukeutui harpunsoittajattareksi ja lähti näin harppu 
kainalossa nuoren neidon näköisenä juhliin. Sattumalta ovi 
oli auki, ja muudan hänen juonessaan mukana ollut palveli- 
jatar vei hänet rohkeasti sisälle. Mutta kun tämä, juostuaan 
edellä ilmoittamaan asiasta Pompeialle, viipyi kovin kauan, 
Clodius ei uskaltanutkaan jäädä hänen määräämälleen pai- 
kalle. Avarassa rakennuksessa harhaillessaan hän koetti pu- 
jahtaa kirkkaasti valaistujen huoneiden ohi, mutta tällöin 
hän törmäsi erästä Aurelian palvelijatarta vastaan. Luullen 
edessään olevan naisen tämä kehoitti häntä mukaan leikkiin, 
mutta sai kieltävän vastauksen. Palvelijatar veti hänet täl- 
löin valoon ja kysyi, kuka hän oli ja mistä talosta. Clo- 
dius vastasi odottavansa Pompeian kamarineitoa Abraa — 
se oli tuon palvelijattaren nimi — mutta tällöin hänen ää- 
nensä paljasti hänet. Kirkaisten Aurelian palvelijatar juoksi 
valaistuihin huoneisiin naisten luokse ja huusi, että hän on 
tavannut talossa miehen. Naiset pyrähtivät heti hajalle, Au- 
relia keskeytti salamenot ja verhosi pyhät välineet peittoon. 

Annettuaan sitten käskyn lukita ovet hän lähti soihtujen 
valossa huoneesta huoneeseen etsimään Clodiusta, ja vihdoin 
mies löydettiin piiloutuneena hänet salaa taloon tuoneen 
palvelijattaren huoneeseen. Naiset, jotka heti hänet tunsi- 
vat, ajoivat hänet suoraa päätä ovesta ulos. Kotiinsa palan- 
neet naiset kertoivat vielä samana yönä tapahtuman miehil- 
leen, ja aamun valjettua tieto siitä levisi koko kaupunkiin. 
Koska Clodiuksen tällä pyhyyttä loukanneella menettelyllä 
katsottiin tehneen itensä syypääksi rangaistukseen ei vain 
loukattujen naisten, vaan myös kaupungin ja jumalien edessä, 
muudan kansantribuuni ehdotti, että häntä vastaan oli nos- 
tettava syyte pyhäinhäväistyksestä. Mahtavimmat senaatto- 
rit kävivät myös häntä ahdistamaan, hänen kaikki riettaat 
tekonsa vedettiin esille, syytettiinpä häntä sukurutsauksesta- 
kin sisarensa, Luculluksen puolison, kanssa. Mutta hyökkää- 
jiensä ahdistaman Clodiuksen kansa otti turviinsa, ja rah- 
vaasta hänelle tulikin apu peloitettujen ja pelästyneiden tuo- 
marien edessä. Caesar oli ottanut heti eron Pompeiasta, 
mutta kun hänet haastettiin oikeuteen todistamaan, hän sa- 
noi olevansa tietämätön Clodiuksen syyksi luetusta asiasta. 
näin ollen oli ottanut eron vaimostaan. »Siksi», vastasi Cae- 
sar kysymykseen, vettä minä en siedä vaimoani epäiltävän- 
kään». Toiset kertojat ovat sitä mieltä, että Caesar todella- 
kin ajatteli näin, toiset taas uskovat hänen näin puhuneen 
kansan mieliksi, se kun tahtoi pelastaa Clodiuksen. Syytetty 
vapautettiinkin, koska useimmat tuomarit olivat antaneet 
äänensä epäselvästi kirjoitettuna. Langettavalla äänellään 
he eivät näet tahtoneet vetää kansan vihoja päälleen eivätkä 
vapauttavalla häväistä hyvää mainettaan ylimysten silmissä. 

Heti preetorikautensa päätyttyä Caesar sai Espanjan pro- 
vinssin hallittavakseen. Mutta ollessaan juuri matkalle läh- 
temäisillään hän joutui ikävään asemaan, sillä hänen velko- 
jansa kävivät hänen kimppuunsa ja esittivät hänelle äänek- 

käästi vaatimuksiaan. Päästäkseen pulasta hänen ei auttanut 
muu kuin kääntyä Rooman rikkaimman miehen, Crassuksen, 
puoleen. Crassus, joka tarvitsi hänen nuorekasta tarmoaan 
Pompeiusta vastaan, tyydytti hänen pahimmat ja leppymät- 
tömimmät velkojansa menemällä hänen puolestaan kahdek- 
sansadankahdenkymmenen talentin takaukseen, ja vasta sen 
jälkeen hän pääsi provinssiinsa. Alppien yli matkustaes- 
saan hän joutui sivuuttamaan erään ilottoman näköisen ky- 
län, jossa asui vain muutamia johonkin barbaariheimoon 
kuuluvia ihmisiä. Sen näkeminen antoi hänen seuralaisilleen 
aiheen leikinlaskuun, ja nauraen he tekivät kysymyksen: 
» Taistellaankohan kunnianhimoisesti virkapaikoista ja arvo- 
asemista ja kadehtivatkohan mahtimiehet toisiaan täälläkin?» 
Mutta tähän Caesar totinen ilme kasvoillaan sanoi: »Minä 
kumminkin tahtoisin mieluummin olla täällä ensimmäinen 
kuin Roomassa toinen.» Toisen kerran, niin kerrotaan, hän 
Espanjassa joutohetkenään Aleksanteri Suuren historiaa lu- 
kiessaan vaipui äkkiä kauaksi aikaa mietteisiinsä ja puhkesi 
vihdoin itkuun. Kun hänen ystävänsä hämillään kysyivät sii- 
hen syytä, hän sanoi: »Eikö sitten ole syytä itkeä! Minun 
iässäni Aleksanteri hallitsi jo niin monta kansaa, enkä minä 
ole suorittanut vielä yhtään maineikasta tekoa.» 

Heti Espanjaan saavuttuaan Caesar aloitti tarmokkaan 
toiminnan. Niiden kahdenkymmenen kohortin lisäksi, jotka 
jo olivat aseissa, tuli muutaman päivän kuluessa uutta. 
Näiden kanssa hän marssi galicialaisia ja lusitanialaisia 
vastaan, kukisti heidät ja tunkeutui Atlantin rannikolle 
saakka lannistaen useita heimoja, jotka aikaisemmin ei- 
vät olleet alistuneet Rooman valtaan. Sotaisia menestyksiä 
seurasivat onnelliset rauhantoimet. Hän lopetti kaupunkien 
väliset kahakat, ja mitä tärkein merkitys oli silläkin, että 
hän paransi velkojien ja velallisten keskinäisiä suhteita. 
Hän antoi näet säädöksen, että velkoja sai vuosittain periä 
itselleen kaksi kolmannesta velallisen tuloista, kun taas loppu 

jäi tälle, ja näin jatkui, kunnes koko velka oli suoritettu. 
Tästä säädöksestään Caesar sai kaikkien taholta osakseen 
tunnustusta. Lähtiessään provinssistaan hän oli rikas mies, 
ja myös hänen sotilaansa olivat sotaretkillä rikastuneet. 
Päällikölleen, Caesarille, sotilaat olivat antaneet imperaatto- 
rin kunnianimen. 

Lain mukaan triumfiin oikeutettu ei saanut ennen trium- 
fiaan astua kaupunkiin, ja konsulin virkaa taas saatettiin 
hakea vain kaupungissa henkilökohtaisesti. Ollessaan palaa- 
massa Roomaan Caesar joutui näiden kahden lain ristiaal- 
lokkoon, kaupungissa kun konsulinvaalit olivat juuri ovella. 
Asemansa ollessa tällainen hän lähetti senaatille pyynnön, että 
hänelle annettaisiin oikeus hakea konsulin virkaa poissa 
olevana ystäviensä välityksellä. Kun Cato, joka laista kiinni 
pitäen oli ensin ilman muuta torjunut pyynnön, näki usei- 
den olevan taipuvaisia siihen suostumaan, hän estääkseen 
päätöksen tekemisen piti niin pitkän puheen, että se kesti 
kokonaisen päivän. Mutta silloin Caesar päätti, että hän 
luopuu ennemmin triumfistaan ja sen sijaan lähtee tekemään 
itsensä konsuliksi. Ja tuskin hän oli kaupunkiin saapunut, 
kun hän sukelsi valtiolliseen elämään tavalla, joka hämäsi 
kaikki Catoa lukuun ottamatta. Hän näet sovitti nuo Roo- 
man silloiset johtavat poliitikot Pompeiuksen ja Crassuk- 
sen, mutta saatuaan näistä riitapukareista hyvät toverukset 
hän sai myös heidän mahtinsa tuekseen, ja nyt hän näennäi- 
sesti hyvinkin hellävaroin kenenkään huomaamatta ohjailikin 
asioita tahtomaansa suuntaan. Kansalaissotaan ei, niinkuin 
useimmat ovat esittäneet, johtanut Caesarin ja Pompeiuksen 
välinen riita, vaan heidän ystävyytensä. Sillä ensin he yh- 
dessä liittoutuivat taistellakseen ylimystöä vastaan, ja sit- 
ten he lähtivät raivaamaan toisiaan tieltään. Cato kyllä 
usein ennusti, mitä seurauksia heidän yhteistyöstään oli 
oleva, mutta sai palkakseen vain rettelöitsijän ja pahan ilman 
linnun nimen. Myöhemmin hänen kyllä tunnustettiin tuon 

pelin kehityksen oikein oivaltaneen, mutta häntä moitittiin 
siitä, ettei hän ollut keksinyt sille tepsivää vastakeinoa. 
Caesar pääsi siis Crassuksen ja Pompeiuksen ystävyyden 
varmistamana konsuliksi. Vaaleissa hän sai suuren äänten 
enemmistön ja hänen virkatoverikseen tuli Calpurnius Bibu- 
lus. Heti virkaan astuttuaan hän laati lakiehdotuksen, jol- 
lainen ehkä olisi sopinut jollekin hurjamieliselle kansantri- 
buunille, mutta ei koskaan konsulille: hän näet kansaa mie- 
listelläkseen ehdotti eräitten maa-alueiden jakamista. Kun 
ylimyspuoluelaiset senaatissa nousivat vastarintaan, Caesar 
sai vihdoin kauan kaipaamansa tekosyyn. Aänekkäästi hän 
pyysi heitä itse tunnustamaan, että hänet vastoin hänen tah- 
toaan ajetaan kansan syliin ja että senaatin mielivalta ja 
taipumattomuus pakottavat hänet vetäytymään sen turviin. 
Tämän sanottuaan hän syöksyi forumille. Siellä hän kysyi 
Crassukselta ja Pompeiukselta toisen heistä ollessa hänen toi- 
sella ja toisen hänen toisella puolellaan, kannattivatko he 
hänen lakiaan. Kun he vastasivat myöntäen, hän pyysi hei- 
dän tukeaan, koska oli olemassa niitä, jotka miekka kädessä 
tulisivat sitä vastustamaan. Sen nämä lupasivat tehdä, ja 
Pompeius lisäsi, että jos joku tulee forumille miekka kädessä, 
niin hän tulee toisessa kilpi ja toisessa miekka. Tämä lau- 
sunto, jonka katsottiin soveltuvan yhtä vähän Pompeiuksen 
arvoon kuin hänen senaatissa nauttimaansa kunnioitukseen, 
loukkasi optimaatteja, ja he pitivät sitä hulluna ja poika- 
maisena. Mutta kansassa se herätti suurta riemua. 
Saadakseen Pompeiuksesta itselleen entistä varmemman 
tuen Caesar antoi hänelle puolisoksi tyttärensä Julian, vaikka 
tämä oli kihloissa Servilius Caepion kanssa. Serviliusta hän 
lohdutti lupaamalla hänelle Pompeiuksen tyttären, joka tä- 
mäkään ei ollut enää vapaa, vaan Sullan pojan Faustuksen 
morsian. Vähän myöhemmin hän itse meni naimisiin Pison 
tyttären Calpurnian kanssa, ja Pisosta hän teki seuraavan 
vuoden konsulin. Tähän Cato pani kiivain sanoin vasta- 

lauseensa. Hän sanoi olevan sietämätöntä, että pääsyvaati- 
mukseksi korkeimpaan virkaan tehdään naimakauppa ja että 
provinsseja, sotajoukkoja ja valtion virkoja hankitaan käyt- 
tämällä vaihtoesineinä naisia. Nähdessään olevansa voima- 
ton vastustamaan virkaveljensä lakeja Caesarin konsulitoveri 
Bibulus, joka samoin kuin Catokin oli usein vähällä menet- 
tää forumilla henkensä, vetäytyi asuntoonsa ja pysytteli 
siellä toimikautensa loppuun. Mentyään naimisiin Pom- 
pelus miehitti aseistetuilla joukoillaan forumin ja hyväksytti 
kansalla Caesarin ehdottamat lait. Samalla hän huolehti 
myös siitä, että Caesarille annettiin viideksi vuodeksi pro- 
vinssina Alppien tämän- ja tuonpuoleinen Gallia ja Illyria 
sekä hänen komentoonsa neljä legioonaa. Cato vastusti kaik- 
kia näitäkin järjestelyjä, mutta Caesar, joka pelkäsi hänen 
vaativan kansantribuuneja puuttumaan asioihin, antoi käs- 
kyn vangita hänet. Mutta kun hän näki, että Cato lähti sa- 
naakaan sanomatta pidättäjiensä mukaan ja ettei toimenpide 
vain herättänyt suuttumusta ylimystössä, vaan että kansakin 
lähti äänettömänä ja masentuneena saattamaan vangittua, 
jota se hänen kuntonsa vuoksi kunnioitti, hän itse kehoitti 
erästä kansantribuunia salaa vapauttamaan pidätetyn. Se- 
naattoreista vain harvat hän sai saapumaan senaattiin, muut 
pysyttelivät katkeroituneina sieltä poissa. Kun muudan san- 
gen iäkäs senaattori Considius tuumi, etteivät nämä aseiden 
ja sotilaiden pelosta ole uskaltaneet tulla paikalle, Caesar 
sanoi hänelle: »Miksi sitten sinä et ole samasta syystä jää- 
nyt kotiisi?» »Ikäni», oli vanhuksen vastaus, »on poistanut 
minusta kaiken pelon. Ne vähäiset hetket, jotka minulla on 
vielä elämästä jäljellä, eivät tarvitse varuillaanoloa.» Hä- 
peällisin juonenpunonta Caesarin konsulikautena näyttää 
olleen Clodiuksen valitseminen kansantribuuniksi. Tämä mies 
oli häväissyt Caesarin avioelämän sekä pyhiä salamenoja, 
mutta hänet valittiin, koska häntä tarvittiin Ciceron kukis- 

tamiseen. Eikä Caesar lähtenyt ennen provinssiinsa kuin 
Cicero oli syösty asemastaan ja karkotettu Italiasta. 

Tällaisina esiintyvät lähteissämme Caesarin elämän tapah- 
tumat ennen hänen saapumistaan Galliaan. Täällä hän sitten 
taisteluillaan ja Gallian kukistamiseen johtavilla sotaretkil- 
lään aloittaa ikäänkuin uuden kokonaan toisenlaisen elä- 
män. Näinä vuosina hän osoitti olevansa soturi ja päällikkö, 
joka ei jäänyt yhtään jäljelle muista paljon ihailua herättä- 
neistä ja suurina pidetyistä sotasankareista, olivat sitten ky- 
symyksessä muinoin eläneet Fabiukset, Scipiot, Metellukset, 
tai hänen aikalaisensa tai juuri hänen edellään eläneeseen 
polveen kuuluneet kuten Sulla, Marius, molemmat Luculluk- 
set ja jopa itse Pompeius, jonka monipuolinen soturinlahjak- 
kuus tuotti taivaaseen asti kasvavia maineen kukkia. 
Kaikkien näiden saavutukset Caesar ylitti yhdessä tai toi- 
sessa suhtessa, kenen maastovaikeuksien voittamisessa, ke- 
nen valloitetun alueen pinta-alassa, kenen lyödyn vastustajan 
lukumäärässä ja hänen voimassaan, kenen kukistettujen kan- 
sojen villeydessä ja petollisuudessa, kenen lannistettuja koh- 
taan osoitetussa suopeudessa ja lempeydessä, kenen sotatove- 
rien muistamisessa lahjoilla ja palkinnoilla. Eikä taisteluja 
kenelläkään hänen edeltäjistään ole tilillään niin paljon kuin 
hänellä eikä kukaan heistä ole tuottanut vastustajilleen niin 
suuria tappioita kuin hän. Sillä hänen käymänsä Gallian 
sota ei kestänyt kymmentä vuotta, mutta tänä aikana hän 
valloitti väkirynnäköllä kahdeksansataa kaupunkia, lannisti 
kolmesataa heimoa ja taisteli kolmea miljoonaa miestä vas- 
taan. Ja taisteluissa hän kaatoi miljoonan ja otti toisen van- 
giksi. 

Caesar oli saavuttanut siinä määrin sotilaittensa kiinty- 
myksen ja rakkauden, että nämä, vaikkakaan he eivät mis- 
sään suhteessa olleet muiden päälliköiden sotilaita etevämpiä, 
vastustamattomalla innolla heittäytyivät vaaroihin hänen 
maineensa puolesta. Niinpä esimerkiksi Massilian meritais- 

telussa Acilius hyppäsi vihollisen laivaan. Häneltä lyötiin 
miekalla oikea käsi irti, mutta kuitenkin hän vasemmassa 
kädessään pitämällään kilvellä sysäili vastustajiaan kasvoihin, 
kunnes oli heidät kaikki pudottanut ja vallannut laivan. Ja 
Dyrrhakhionin taistelussa oli Gaius Scaevalta ammuttu nuo- 
lella silmä sekä lävistetty olkapää ja sääri keihäällä, ja kil- 
vellään hän oli pysähdyttänyt satakolmekymmentä nuolta, 
tua. Kun kaksi näistä juoksi hänen luokseen, hän 1öi toiselta 
miekalla olkapään puhki ja iski toista kasvoihin, niin että 
tämän täytyi paeta. Vihdoin hänen toverinsa riensivät pai- 
kalle ja pelastivat hänet. Britanniassa taas oli etujoukkojen 
kenturioita kerran joutunut vesiperäiseen maastoon ja viholli- 
sia käynyt sinne heitä ahdistamaan. Tällöin Caesarin sil- 
mien edessä syöksyi muudan tavallinen sotamies taistelevien 
keskelle ja sitkeää ja suurta uljuutta osoittaen löi viholliset 
pakoon ja pelasti kenturiot. Hän itsekin lopuksi työläästi 
pelastui, mutta vaikealla paluumatkallaan, jolloin hänen oli 
väliin kahlattava ja väliin heittäydyttävä lammikkoihin ui- 
maan, hän kadotti kilpensä. Caesar, joka seurueineen oli 
ihaillen seurannut hänen urotyötään, meni iloisena häntä vas- 
taan ja lausui hänelle tunnustuksen sanoja, mutta mies oli 
sangen masentunut ja heittäytyen kyynelet silmissä Caesarin 
eteen pyysi häneltä anteeksi kilven kadottamista. Toisen ker- 
ran Scipio miehineen oli kaapannut Afrikassa erään Caesarin 
laivan, jossa oli kvestoriksi määrätty Granius Petronius. Kun 
Scipio sanoi, että miehiä käsitellään sotasaaliina, mutta että 
kvestorille lahjoitetaan vapaus, Petronius huomautti hänelle: 
» Caesarin sotilaat eivät ole tottuneet vastaanottamaan toi- 
silta vapautta, vaan sen toisille lahjoittamaan.» Ja tämän 
sanottuaan hän lävisti itsensä miekalla hengiltä. 

Tällaista kylmäverisyyttä ja kunnianhimoa Caesar istutti 
ja kasvatti armeijassaan, hän kun kitsailematta korotti ja 
palkitsi kunnostautuneita. Sodan tuottamia rikkauksia hän 

ei omistanut itselleen eikä käyttänyt niitä ylelliseen elämään, 
vaan ne olivat vain hänen valvonnassaan yhteisinä urhoolli- 
suuden palkintoina, ja hän piti tehtävänään jakaa näitä sel- 
laisille sotilaille, jotka niitä olivat ansainneet. Mutta par- 
haimpana yllykkeenä sotilaille oli se, että hän itse arkaile- 
matta antautui kaikkiin vaaroihin eikä ollut yhtäkään sotu- 
riaan huonompi rasitusten kestämisessä. Tosin hänen vaaro- 
jen uhmaamistaan. ei erityisemmin ihmetelty, koska hänen 
kunnianhimonsa tunnettiin. Mutta se tarmo, millä hän hen: 
nosta ruumiinrakenteestaan huolimatta kesti rasitukset, häm- 
mästytti kaikkia. Hän oli laiha kasvoiltaan ja hänen hi- 
piänsä oli valkea ja hieno, hänellä oli usein päänsärkyä ja 
hän oli kaatumatautinen: Cordobassa hänen kerrotaan ensi 
kerran saaneen tämän taudin kohtauksia. Kivulloisuutensa 
vuoksi hän olisi voinut säästää itseään, mutta sen sijaan hän 
koetti sitä soturin elämällä parantaa. Pitkiä päivämarsseja, 
yksinkertaista ravintoa, alituista ulkoilmassa oleskelua ja tar- 
mokasta ponnistelua hän piti tautinsa parhaana lääkkeenä 
ja ruumiinsa karkaisukeinona. Tarvitsemansa unen hän nautti 
usein vaunussa tai kantotuolissa matkojen aikana voidakseen 
perille päästyään käyttää ajan tehtäviinsä. Jos hän päivän 
aikana matkusti linnoituksiin, kaupunkeihin tai leireihin, hä- 
nen vieressään istui tavallisesti kirjuriorja, joka kirjoitti hänen 
sanelunsa mukaan, ja hänen takanaan kulki vain yksi soturi 
miekka aseenaan. Hän matkusti tavattoman nopeasti. Niinpä 
hän kulki viikossa Roomasta Rhönelle ensi kerran tämän 
matkan suorittaessaan. 

Lapsuudesta alkaen hän oli hyvä ratsastamaan, olipa hän 
kehittänyt itsensä niin taitavaksi, että lasketti täyttä lauk- 
kaa kädet selän takana. Espanjan propreetorina ollessaan 
hän opetteli ratsastaessaan sanelemaan kirjettä, vieläpä sa- 
maan aikaan kahta ja Oppiuksen mukaan useampaakin. Ker- 
tomusten mukaan hän oli myös ensimmäinen, joka keksi 
ruveta Rooman kaupungin piirissä vaihtamaan ajatuksia ys- 

täviensä kanssa kirjeellisesti, kun tärkeät asiat olivat kysy- 
myksessä, mutta tehtävien paljous ja pääkaupungin pitkät 
välimatkat eivät sallineet hänen lähteä henkilökohtaiselle 
käynnille. Hänen vaatimattomuuttaan ravinnon suhteen ku- 
vaa seuraava kertomus. Kerran hän oli Milanossa kestiystä- 
vänsä Valerius Leon vieraana, ja isäntä asetti hänen eteensä 
parsaa kaataen sen päälle ruokaöljyn sijasta voideöljyä. Cae- 
sar söi, mitä tarjottiin, yhtään nyrpistelemättä, ja sanoi sitten 
ystävilleen, jotka olivat näyttäneet hapanta naamaa: »Vas- 
toin luontoanne ei teitä tietenkään voida velvoittaa syömään, 
mutta joka tuollaisen kömpelyyden vuoksi rupeaa osoitta- 
maan mieltään, on itse kömpelö.» Kerran hänen ollessaan 
matkoilla rajuilma ajoi hänet seurueineen erään köyhän mie- 
hen majaan. Siinä oli ainoastaan yksi huone, joka hätätilassa 
antoi sijan vain yhdelle vieraalle. Sen nähtyään Caesar sanoi 
ystävilleen: »Kunniapaikka kuuluu arvokkaimmalle, suoja- 
paikka heikoimmalle.» Sitten hän jätti Oppiuksen huonee- 
seen nukkumaan ja makasi itse muiden kanssa kuistilla. 
Ensimmäisen taistelunsa Galliassa Caesar kävi helvetia- 
laisia ja tiguriineja vastaan. Sytytettyään tuleen kaksitoista 
kaupunkiaan ja neljäsataa kyläänsä nämä tunkeutuivat Roo- 
man Galliaan kuten muinoin kimbrit ja teutonit, joista he 
eivät näyttäneet jäävän jälkeen urhoollisuudessa eivätkä 
myöskään lukumäärässä, sillä heitä oli ainakin kolmesataa- 
tuhatta, mistä määrästä asekuntoisia miehiä oli satayhdeksän- 
kymmentätuhatta. Tiguriineja ei Caesar itse voittanut, vaan 
hänen heitä vastaan lähettämänsä Labienus; tämä löi hajalle 
heidän joukkonsa Saönen läheisyydessä. Caesarin ollessa 
marssimassa joukkoineen erääseen liittolaiskaupunkiin hel- 
vetialaiset hyökkäsivät marssin aikana äkkiä hänen kimp- 
puunsa, mutta hän ehti kuitenkin pelastaa joukkonsa tur- 
valliseen maastoon. Kun hän siellä kokosi ja järjesti joukko- 
jaan, hänelle tuotiin hevonen, mutta hän huudahti: »Tarvit- 
sen sitä vasta voiton jälkeen takaa-ajoon, mutta nyt on jal- 

kaisin käytävä vihollista vastaan.» Ja näin hän vei joukkonsa 
taisteluun. Pitkän, ankaran taistelun jälkeen vihollinen työn- 
nettiin takaisin, mutta se teki mitä ankarinta vastarintaa vau- 
nujensa luona leirissä, jossa eivät vain miehet taistelleet hur- 
jasti vaan myös vaimot ja lapset, kunnes heidät oli hakattu 
maahan hengettömiksi. Näin oteltiin raivokkaasti puoli- 
yöhön asti, jolloin taistelu vasta päättyi. Tämän kauniin 
voittonsa hän sitten kruunasi vielä kauniimmalla teolla. Ne 
barbaarit, jotka olivat paeten pelastuneet tuholta ja joita oli 
enemmän kuin satatuhatta, hän palautti jälleen entisille asuin- 
sijoilleen, joissa heidän tuli ottaa maat hoitoonsa ja rakentaa 
hävitetyt kaupungit uudelleen, Tähän vaikutti myös hänen 
pelkonsa, että germaanit voisivat tunkeutua autiolle alueelle 
ja ottaa sen valtaansa. 

Seuraavaan sotaansa germaaneja vastaan hän ryhtyi oi- 
keastaan pelastaakseen gallialaiset germaanivaarasta. Aikai- 
semmin hän oli Roomassa heidän kuninkaalleen Ariovistuk- 
selle hankkinut »Rooman kansan liittolaisen» nimen. Mutta 
germaanit olivat hänen hallintansa alla olevien kansojen 
kannalta sietämättömiä naapureita ja oli odotettavissa, ettei- 
vät he ajan mittaan pysyisi aloillaan, vaan sopivan tilaisuu- 
den tullen lähtisivät liikkeelle ja yrittäisivät anastaa Gallian. 
Kun Caesar näki päälliköittensä ja varsinkin niiden ylhäisten 
nuorten miesten, jotka pitivät palvelusta hänen armeijassaan 
vain hyvänä tilaisuutena iloiseen elämään ja sotasaaliista 
rikastumiseen, pelkäävän tätä sotaretkeä, hän kutsui jouk- 
konsa kokoon ja tiedotti, että jokaisella, jolta puuttuu mie- 
huutta ja joka on heittäytynyt velttouden valtaan ja jonka 
luonto ei siedä vaaroihin antautumista, on lupa lähteä ko- 
tiinsa, mutta että hän itse lähtee vain kymmenes legioona 
mukanaan germaaneja vastaan, jotka eivät ole kimbrejä ih- 
meellisempiä vastustajia enempää kuin hän itse on Mariusta 
huonompi päällikkö. Tällöin kymmenes legioona lähetti hä- 
nen luokseen edustajansa lausumaan hänelle kiitokset, ja nyt 

muut legioonat alkoivat soimata päälliköitään. Täynnä intoa 
ja uljuutta ne sitten lähtivät marssille, jota jatkui useita päi- 
viä, kunnes leirit oli pystytetty kahdensadan stadionin pää- 
hän vihollisesta. Jo pelkkä roomalaisten saapuminen säikäh- 
dytti Ariovistuksen. Hän ei ollut odottanut näiden taholta 
mitään vaaraa, päinvastoin hän oli luullut roomalaisten pel- 
käävän hänen hyökkäystään. Tämä Caesarin hämmästyttävä 
rohkeus oli hänestä kokonaan odottamatonta, ja samalla hä- 
nen täytyi todeta joukkojensa olevan pelon vallassa. Mutta 
vielä enemmän germaaneissa herätti pelokkuutta pyhien nais- 
ten ennustukset. Koskien pyörteistä ja kurimuksista ja vir- 
tojen kohinasta ennustaen he varoittivat Ariovistusta aloitta- 
masta taistelua ennen uutta kuuta. Kuultuaan tästä ja näh- 
tyään germaanien pysyttelevän leirissään aloillaan Caesar 
katsoi parhaimmaksi käydä heidän kimppuunsa nyt heidän 
ollessaan haluttomia taisteluun kuin lykätä sitä tuohon hei- 
dän odottamaansa sopivaan aikaan. Ja niin hän teki lakkaa- 
matta hyökkäyksiä niitä varustettuja kukkuloita vastaan, 
joille he olivat sijoittuneet, ja saattoi heidät vihdoin sellaiseen 
raivoon, että he laskeutuivat alas ja antautuivat taisteluun. 
Saatuaan siinä loistavan voiton Caesar ajoi pakenevia takaa 
neljäsataa stadionia Reinille asti. Koko taistelukenttä oli 
kaatuneiden ja aseiden peitossa. Kaatuneita lähteeni mainitse- 
vat olleen kahdeksankymmentätuhatta. Ariovistus itse muu- 
tamine miehineen ehti paeta Reinin toiselle puolelle. 

Näiden menestysten jälkeen Caesar vei joukkonsa talvi- 
leiriin sekvanien alueelle. Voidakseen paremmin seurata Roo- 
man valtiollista elämää hän itse lähti Alppien tämänpuolei- 
seen Galliaan, joka myös oli hänen provinssejaan. Varsinai- 
sesta Italiasta erottaa tämänpuoleisen Gallian Rubico-joki. 
Ollessaan täällä hän pyrki hankkimaan itselleen mahdolli- 
simman paljon kannattajia. Monet pääkaupunkilaiset saapui- 
vat sinne hänen luokseen, ja jokaisen pyynnöille hän kallisti 
korvansa. Kaikki, jotka lähtivät hänen luotaan, joko olivat 

jo saaneet pyyntönsä täytetyiksi tahi ainakin hyviä toiveita 
niiden täyttymisestä. Näin hän nyt kuten koko Galliassa olo- 
aikanaan suoritti Pompeiuksen mitään huomaamatta kaksois- 
tehtävää: niillä joukoilla, jotka hän sai valtiolta komentoonsa, 
hän kukisti vihollisia, ja niillä rahoilla, jotka hän sai kukiste- 
tuilta vihollisilta, hän pestasi itselleen apurit ja anasti valtio- 
vallan. 

Tällä välin oli gallialaisten mahtavin heimo belgialaiset, 
joiden asuinalue käsitti kolmannen osan Galliaa, jälleen luo- 
punut roomalaisista ja koonnut aseisiin tuhansia miehiä kä- 
sittävän sotajoukon. Saatuaan tästä tiedon Caesar läksi mitä 
nopeimmin Galliaan näitä vastaan. Kun he paraikaa hävitti- 
vät Rooman liittolaisiksi jääneiden gallialaisten alueita, Caesar 
hyökkäsi heidän kimppuunsa. Suuresta lukumäärästään huo- 
limatta he pystyivät vain heikkoon vastarintaan, ja Caesar 
löi heidät häpeälliseen pakoon. Taistelun jälkeen heidän 
kaatuneitaan oli siinä määrin lammet ja joet täynnä, että 
roomalaiset saattoivat ruumisröykkiöitä myöten ylittää vesi- 
paikat. Kapinaan nousseista heimoista kaikki valtameren 
rannalla asuvat laskivat taistelutta aseensa, mutta belgia- 
laisten hurjinta ja sotaisinta heimoa, nervejä, vastaan Caesa- 
rin oli lähdettävä sotaretkelle. He olivat vetäytyneet tihei- 
siin metsikköihin ja vieneet perheensä ja omaisuutensa syviin 
metsiin vihollisilta suojaan. Juuri kun Caesar yllätyksiä 
odottamatta oli teettämässä leiriä, he hyökkäsivät äkkiä häntä 
vastaan kuusikymmentätuhatta miestä käsittävänä sotavoi- 
mana ja löivät hänen ratsuväkensä pakoon. Saavutettuaan 
tämän menestyksen he sulkivat kahdennentoista ja seitsemän- 
nen legioonan saartorenkaaseensa. Kaikki näiden kenturiot 
kaatuivat. Jollei Caesar olisi itse tarttunut kilpeen ja syöksy- 
nyt eturintamansa miesten välitse barbaareja vastaan ja jollei 
kymmenes legioona hänet vaarassa nähdessään olisi lähtenyt 
kukkuloiltaan alas ja törmännyt vihollisten rivejä vastaan, 
niin kaikki olisi ollut hukassa. Mutta nyt roomalaiset Cae- 

sarin raivokkaasta rohkeudesta esimerkkiä ottaen taistelivat 
niin sanoakseni yli-inhimillisin voimin. Tästä huolimatta he 
eivät saaneet epätoivon vimmalla taistelevia nervejä vetäyty- 
mään takaisin, vaan heidän täytyi hakata heidät maahan, 
yksi kerrallaan. Sillä kerrotaan, että noista kuudestakym- 
menestä tuhannesta jäi vain viisisataa jäljelle ja heidän neu- 
voskuntansa neljästäsadasta jäsenestä vain kolme. 

Kun tiedonanto Caesarin voitosta saapui Roomaan, senaatti 
päätti, että kaupunki viettää jumalien kunniaksi viisitoista- 
päiväisen kiitosjuhlan, jollaista ei aikaisemmin minkään voi- 
ton johdosta ollut pantu toimeen. Kun niin monta kansaa 
oli samaan aikaan noussut kapinaan, vaara olikin ilmeisesti 
näyttänyt suurelta, ja kun Caesar oli voittaja, häntä koh- 
taan suopeamielinen kansa näki hänen voittonsa todellistakin 
loistavampana. 

Järjestettyään Gallian asiat hyvälle tolalle Caesar lähti 
jälleen Pon tasangolle viettämään talvea ja muokkaamaan 
Rooman mielialoja. Kun hän oli täällä Luccan kaupungissa, 
hänen luokseen tuli monia hänen kannattajiaan. Ei saapu- 
nut vain niitä viran hakijoina esiintyneitä, joiden vaalirahas- 
ton hän oli lahjoittanut ja jotka sitten hänen antamillaan ra- 
hoilla viran itselleen keinoteltuaan olivat äänessä ja touhussa 
hänen mahtinsa paisuttamiseksi, vaan saapui myös lukuisia 
ylhäissukuisia miehiä ja vaikutusvaltaisia valtiomiehiä, niiden 
joukossa Pompeius, Crassus, Sardinian preetori Appius ja 
Espanjan prokonsuli Nepos: satakaksikymmentä liktoria ja 
enemmän kuin kaksisataa senaattoria oli siellä yhdessä 
koolla. Ja kun neuvottelut olivat päättyneet, oli tehty tär- 
keitä päätöksiä: Pompeius ja Crassus valituttavat itsensä seu- 
raavan vuoden konsuleiksi, Caesar hallitsee provinssiaan vielä 
toiset viisi vuotta ja saa lisäksi määrärahan. Tämä oli jär- 
kensä säilyttäneistä ihmisistä jo mielipuolisuutta. Ne miehet, 
jotka olivat saaneet Caesarilta suuria rahasummia, pyysivät 
nyt senaattia myöntämään hänelle rahaa, ikäänkuin hänellä 

ei olisi sitä lainkaan ollut, tai oikeammin pakottivat senaatin, 
niin paljon kuin se vastustelikin, siunaamaan päätöksen, jonka 
he asiasta itse olivat tehneet. Cato ei ollut tällöin paikalla, 
sillä hänet oli lähetetty tarkoituksellisesti pois Kreetaan, ja 
Favonius, joka tahtoi olla toinen Cato, ei saavuttanut vasta- 
rinnallaan senaatissa minkäänlaista tulosta. Tämän vuoksi 
hän äänekkäästi vastalauseitaan lasketellen läksi sen ovesta 
ulos vedotakseen kansaan. Mutta hän ei senkään keskuudesta 
saanut yhtään kannattajaa, sillä toiset kunnioittivat Pom- 
peiusta ja Crassusta ja toiset rakastivat Caesaria, koska oli- 
vat asettaneet häneen kaikki toimeentulotoiveensa. 
Saavuttuaan takaisin joukkojensa luokse Galliaan Caesar 
havaitsi siellä joutuneensa vaaralliseen sotaan, kun kaksi 
germaanista kansaa, usipetit ja tenkterit, olivat tulleet Reinin 
yli Galliasta anastamaan itselleen asuinpaikkaa. Heitä vas- 
taan käymästään taistelusta Caesar on itse teoksessaan »Gal- 
lian sota» antanut kertomuksen: Sen mukaan nämä kansat 
olivat lähettäneet hänen luokseen lähettiläitä, mutta aselevon 
vallitessa hyökänneet marssin aikana hänen kimppuunsa ja 
lyöneet kahdeksallasadalla ratsumiehellään pakoon hänen 
viisituhatta ratsumiestään, jotka eivät lainkaan aavistaneet 
pahaa. Tämän jälkeen he olivat lähettäneet uusia lähettiläitä 
Caesarin luokse häntä eksyttämään, mutta pitäen hulluutena 
tällaisiin vihollisiin luottamista heidän osoittauduttuaan niin 
petollisiksi sopimuskumppaneiksi hän pidätti lähettiläät ja 
vei joukkonsa barbaareja vastaan. Tanusius taas kertoo Ca- 
ton senaatissa vaatineen, kun Caesarin näistä kansoista saa- 
man voiton johdosta päätettiin viettää kiitosjuhla, että Caesar 
oli luovutettava vihollisille, koska Rooma muka vain täten 
saattoi puhdistautua jumalien edessä sopimuksen rikkomisesta 
ja vierittää heidän kirouksensa oikeaan syylliseen. Reinin 
ylittäneistä usipeteista ja tenktereistä roomalaiset hakkasivat 

neet saivat takaisin vetäydyttyään turvapaikan germaanilais- 

ten sugambrien luota. Caesarin kunnianhimoisena unelmana 
oli jo kauan ollut marssia ensimmäisenä roomalaisena sota- 
päällikkönä armeija mukanaan Reinin yli, ja nyt sugambrit 
olivat antaneet hänelle hyvän syyn lähteä liikkeelle. Niin 
hän rakennutti sillan leveän joen poikki, joka varsinkin hä- 
nen valitsemallaan ylimenopaikalla oli runsasvetinen ja vuolas. 
Virran mukana ajelehtivat rungot ja kannot painoivat ja jär- 
kyttivät siltapaaluja, mutta Caesar esti tämän junttautta- 
malla uomaan suuria hirsiä, jotka ottivat vastaan ja vaimen- 
sivat virran aiheuttaman paineen. Kymmenessä päivässä silta 
oli valmis, mikä kaikista oli suorastaan ihme. 

Hän vei joukkonsa yli, eikä kukaan uskaltanut käydä 
vastarintaan. Jopa sveebitkin, germaaneista mahtavimmat, 
olivat vetäytyneet tiheisiin metsiinsä ja kaukaisiin rotkoihinsa. 
Hävitettyään tulella ja miekalla vihollisten alueita ja herä- 
tettyään roomalaisille uskollisina pysyneissä heimoissa luotta- 
musta Rooman voimaan hän palasi kahdeksantoista päivää 
Germaaniassa viivyttyään takaisin Galliaan. 

Caesarin Britannian-retki on erikoinen urhoollisuuden 
näyte. Hän oli ensimmäinen, joka lännessä uskaltautui 
laivastoin valtamerelle ja vei sotajoukon meren yli taistele- 
maan. Itse Britannian saaresta oppineet olivat käyneet pal- 
jon kynäsotaa. Toiset epäilivät sen suuruutta, toiset pitivät 
sen nimeä ja kertomuksia siitä keksittyinä, niinkuin sitä ei 
olisi ollut olemassakaan. Tätä saarta Caesar nyt ryhtyi val- 
loittamaan ja kävi näin siirtämään Rooman vallan rajoja 
koko tunnetun maailman ulkopuolelle. Kaksi kertaa hän 
purjehti vastakkaiselta Gallian rannalta Britanniaan, mutta 
tuloksena oli enemmän tappion tuottaminen vihollisille kuin 
voittosaaliin hankkiminen omille joukoille, sillä tämän saa- 
ren puutteellisissa oloissa elävällä köyhällä väestöllä ei 
ollut mitään, jota olisi kannattanut ottaa pakkauk- 
seensa. Tämän vuoksi hän vihdoin lopetti sodan saavut- 
tamatta toivomiansa tuloksia. Britannialaisten kuninkaalta 

hän kuitenkin otti panttivankeja ja pakotti hänet maksamaan 
veroa. Sen jälkeen hän palasi takaisin. Saavuttuaan Galliaan 
hänelle ojennettiin Roomasta lähetettyjä kirjeitä, jotka oli 
aiottu toimittaa hänelle Britanniaan. Ne olivat hänen ystä- 
viltään, ja niissä ilmoitettiin, että hänen tyttärensä, Pom- 
peiuksen puoliso, oli kuollut lapsivuoteeseen. Suuri oli suru, 
joka valtasi Pompeiuksen, suuri oli myös Caesarin murhe, 
ja heidän keskinäinen ystävyytensä alkoi nyt kuihtua, kun 
sen juuri, sukulaisuus oli katkennut. Se näet oli ylläpitänyt 
yksimielisyyttä ja estänyt häiritsemästä sairaan valtion rau- 
haa. Vain muutamia päiviä äidin kuoleman jälkeen pieno- 
kainen seurasi häntä hautaan. Julian ruumiin kansa kansan- 
tribuunien vastustuksesta huolimatta saattoi Marsin kentälle, 
jonne se haudattiin. 

Muonitusvaikeuksien vuoksi Caesarin täytyi hajoittaa suu- 
reksi paisunut armeijansa useampiin talvileireihin. Kun hän 
tapansa mukaan oli saapunut Pohjois-Italiaan viettämään 
talvea, koko Gallia alkoi jälleen kuohua. Suuret vihollisvoi- 
mat saartoivat kaikialla roomalaisten leirit ja tehden hyök- 
käyksiä niiden vallituksia vastaan ne koettivat saada nämä 
haltuunsa. Suurin ja voimakkain Ambiorixin komennossa 
ollut kapinallisten joukko tuhosi Cottan ja Tituriuksen lei- 
rit päällikköineen. Ouintus Ciceron legioonan leiriä saarta- 
maan kävi taas kuusikymmentätuhatta miestä käsittävä vi- 
hollisjoukko, ja vähällä oli, etteivät he sitä valloittaneet, sillä 
roomalaisten hurja puolustus oli jo ylittänyt inhimilliset rajat, 
sen jälkeen kun kaikki puolustajat olivat haavoittuneet. Kun 
tieto näistä tapahtumista saapui Pohjois-Italiaan Caesarille, 
hän lähti heti takaisin, pani liikkeelle kaikkiaan seitsemän- 
tuhatta miestä ja riensi vapauttamaan Ciceroa piirityksestä. 
Mutta piirittäjät saivat tiedon hänen tulostaan ja lähtivät 
häntä vastaan, sillä he uskoivat voivansa hänet helposti tu- 
hota, hänellä kun oli niin halveksittavan pieni joukko muka- 
naan. Caesar kuitenkin väisteli heitä taitavasti, kunnes huo- 

masi paikan, jossa pienin joukoin saattoi pitää puoliaan yli- 
voimaa vastaan. Varustettuaan sinne aseman itselleen hän 
kielsi sotilaitaan antautumasta taisteluun ja pani heidät sen 
sijaan vahvistamaan leirin valleja ja portteja. Näin hän 
tahtoi uskotella vihollisille muka pelkäävänsä heitä, jotta 
he olisivat tulleet ylimielisiksi. Lopuksi he osoittivatkin hal- 
veksumistaan ryntäämällä hajanaisin joukoin hänen leiriään 
vastaan. Mutta silloin hän hyökkäsi heidän kimppuunsa ja 
löi heidät pakoon tuottaen heille suuria tappioita. 

Tämä Caesarin menestys tukahdutti lukuisat kapinat bel- 
glalaisten asuttamassa Galliassa. Mutta merkityksensä oli 
silläkin, että Caesar itse talven aikana näyttäytyi kaikkialla 
ja terävin silmin valvoi kuohunnan pesäpaikkoja. Sitä paitsi 
Italiasta oli saapunut kolme täydennyslegioonaa tuhoutunei- 
den tilalle. Kaksi niistä Pompeius oli lainannut Caesarille 
omistaan, kolmannen hän oli äskettäin koonnut tämänpuo- 
leisesta Galliasta. Mutta paljon suuremmiksi ja vaarallisem- 
miksi kuin nämä mainitsemamme kapinat tulivat ne, joita 
Gallian sotaisimpien heimojen päälliköt olivat jo kauan 
suunnitelleet ja valmistelleet ja joiden alkamisen hetki nyt 
oli tullut. Ydinjoukkoina niissä oli lukuisa nuoriso, niitä 
varten oli kerätty kaikkialta aseita ja suuria rahamääriä ja 
ne tapahtuivat alueilla, joissa oli linnoitettuja kaupunkeja ja 
helposti puolustettavia paikkoja. Lisäksi oli talven aika, 
joet olivat jäässä, metsät lunta täynnä, kentät talven tulvien 
peitossa, tiet missä syvään lumeen hautautuneita, missä 
tulvineiden soiden ja virtojen vetten vuoksi vaikeasti näh- 
tävissä. Tämän kaiken kapinaan nousseet laskivat eduk- 
seen ja uskoivat, että he nyt olivat turvassa Caesarin hyök- 
käyksiltä. Kapinaan nousseita heimoja oli useita, mutta 
johdossa olivat arvernit ja karnutit. Koko sodan ylimmäksi 
päälliköksi oli valittu Vercingetorix, jonka isän gallialaiset 
olivat surmanneet, koska he olivat epäilleet hänen pyrkivän 
yksinvaltiaaksi. 

Vercingetorix oli jakanut joukkonsa eri osastoihin ja mää- 
rännyt niille eri päälliköt. Vähitellen oli hänen vallassaan 
koko Saönen vedenjakajalle asti ulottuva alue, mutta hänen 
tarkoituksenaan oli nostattaa sotaan koko Gallia saman- 
aikaisesti kun Caesarin vastustajat Roomassa olivat liittoutu- 
neet häntä vastaan. Jos kapina olisi puhjennut vähän myö- 
hemmin, kun Caesar jo oli joutunut kansalaissodan pyörtei- 
siin, Italiaa olisi uhannut yhtä suuri vaara kuin aikoinaan 
kimbrien taholta. Caesar oli kuitenkin kerta kaikkiaan syn- 
tynyt sellaiseksi, että hän osasi käyttää sodassa hyväkseen 
kaikkia asioita, mutta ennen kaikkea aikaa. Tuskin hän oli 
kuullut kapinasta, kun hän oli joukkoineen samoilla teillä, 
joita pitkin hän oli äsken marssinut. Jo siitä, etteivät hä- 
nen pikamarssejaan talven vastukset voineet hidastuttaa, 
barbaarit näkivät, että hänen sotajoukkonsa oli vastusta- 
maton ja voittamaton. Sillä missä inhimillisesti laskien tus- 
kin yksinäinen sanansaattaja tai kirjeenkantaja pitemmässä- 
kään ajassa olisi voinut läpäistä, siellä hän ilmestyi äkkiä 
koko armeijoineen, hävitti maata, tuhosi kyliä, valloitti kau- 
punkeja ja otti armoihinsa katuvia. Mutta myös heedujen 
heimo nousi Rooman valtaa vastaan. Aikaisemmin nämä 
olivat käyttäneet itsestään nimeä »roomalaisten veljet» ja 
sellaisina nauttineet suurta kunnioitusta, mutta nyt he oli- 
vat liittyneet kapinallisiin. Koska he saattoivat roomalaiset 
suureen vaaraan, Caesar lähti heidän alueeltaan marssi- 
maan lingonien maan halki sekvanien luokse, jotka olivat 
Rooman lujia liittolaisia ja joiden alue on Italiasta Galliaan 
saavuttaessa ensimmäisenä. Mutta marssin varrella viholli- 
set yllättivät hänet ja hänen oli heittäydyttävä heidän suun- 
nattomia saartoparviaan vastaan. Koko joukkojensa voiman 
liikkeelle pannen hän vihdoin pitkän ja murhaavan taiste- 
lun jälkeen pääsi voittajaksi, vaikka taistelu alussa oli näyt- 
tänyt muodostuvan hänelle peloittavan tuhoisaksi. Vielä 
tänäänkin arvernit näyttävät temppelissään Caesarilta saa- 

liikseen saamaansa tikaria, jonka he ovat panneet sinne 
nähtäväksi. Caesar kävi myöhemmin sitä katsomassa ja hy- 
myili sen nähdessään. Hänen ystävänsä tahtoivat ottaa sen 
mukaansa, mutta hän ei sitä sallinut, koska se hänen sano- 
jensa mukaan kuului jumalille. 

Mutta useimmat taistelusta pelastuneet pääsivät päällik- 
könsä johdolla pakenemaan Alesian kaupunkiin. Kun Cae- 
sar ryhtyi piirittämään tätä kaupunkia, joka korkeiden muu- 
riensa ja puolustajiensa suuren lukumäärän vuoksi näytti ole- 
van valloittamaton, hän joutui vaaraan, josta mikään ku- 
vaus ei pysty antamaan käsitystä. Sillä mitä vain uljasta 
miestä Galliassa oli, se riensi asein varustettuna Alesiaa kohti. 
Näitä saapui kolmekymmentätuhatta, ja itse kaupunkia puo- 
lusti jo sataseitsemänkymmentätuhatta miestä. Caesar jou- 
tui kahden voimakkaan rintaman väliin, kahden piiritysjou- 
kon puristukseen, ja hänen täytyi luoda kaksi muuria, toi- 
nen kaupungista, toinen ulkoapäin painostavia vastaan, sillä 
hän käsitti, että jos viholliset pääsivät yhtymään, pelastusta 
ei voisi tulla mistään. Tämä Alesian taistelu on tullut hyvin 
kuuluisaksi monesta pätevästä syystä. Siinä Caesar osoitti 
rohkeutta ja nerokkuutta, jota kukaan päällikkö aikaisem- 
min ei ollut taisteluissaan osoittanut. Jos jo oli suuri ihme 
se, että silloin kun Caesar taisteli niin monikymmentuhat- 
lukuista Alesian avuksi rientänyttä joukkoa vastaan ja löi 
sen hajalle kaupungin asukkailla olematta asiasta aavistusta- 
kaan, niin suurin ihme oli se, etteivät edes kaupunkia vas- 
tassa ollutta muuria puolustaneet roomalaisetkaan tapah- 
tumasta mitään tietäneet. He saivat kuulla heikäläisten saa- 
vuttaneen voiton vasta silloin, kun Alesian miehet ja nai- 
set, nähdessään roomalaisten kuljettavan leiriinsä sen taka- 
maastosta paljon kullasta ja hopeasta välkkyviä kilpiä, pal- 
jon veren tahraamia panssareita ja lisäksi gallialaisia as- 
tioita ja telttoja, puhkesivat äänekkääseen itkuun ja vali- 
tukseen. Niin oli tuo mahtava sotavoima häipynyt äkkiä 

kuin uni tai haamu, ja useimmat Alesian avuksi rientäneet 
gallialaiset olivat taistelussa kaatuneet. Vihdoin antautui- 
vat myös Alesian puolustajat, joiden kuten Caesarinkin oli 
täytynyt kestää kuvaamattomia vaikeuksia. Vercingetorix, 
koko kapinan suuri johtaja, puki ylleen komeimmat varus- 
teensa ja ratsasti upeasti koristetulla ratsulla ulos kaupungin 
portista. Roomalaisten leirissä hän teki kierroksen korok- 
keen ympäri, jolla Caesar istui, astui sitten alas ratsultaan, 
riisui varusteensa ja laskeutui Caesarin jalkojen juureen. 
Siinä hän oli ääneti, kunnes hänet vietiin pois triumfia var- 
ten säilytettäväksi. 

Caesar oli jo kauan suunnitellut Pompeiuksen kukista- 
mista, niinkuin myös Pompeius oli ajatellut kukistaa Caesarin. 
Crassus, joka oli molempien vaarallisin kilpailija, oli me- 
nettänyt henkensä Parthian sodassa. Nyt sille, joka heistä 
halusi päästä ensimmäiseksi, ei jäänyt muuta tehtävää, kuin 
kukistaa se, joka piti hallussaan ensimmäistä sijaa. Sillä 
taas, joka tämän sijan pelkäsi menettävänsä, ei ollut muuta 
vaihtoehtoa kuin ajoissa raivata tieltä se, joka tähän ase- 
maan pyrki. Pahat aavistukset olivat aivan äsken vallanneet 
Pompeiuksen. Tähän asti hän oli suhtautunut vallan huolet- 
tomasti Caesariin, hänen kun muka oli helppoa syöstä ko- 
rokkeeltaan mies, jonka hän itse oli tuohon asemaan nosta- 
nut. Caesar oli alusta alkaen hautonut tällaisia suunnitel- 
mia, ja siksi hän jätti Rooman torit kilpailijoilleen ja vetäy- 
tyi urheilijan tavoin syrjään valmentautumaan. Kaukaisessa 
Galliassa hän hankki sotakokemusta, koulutti joukkoja ja 
lisäsi urotöillä mainettaan, niin että se kohosi Pompeiuksen 
sotamaineen tasolle. Hän käytti nyt hyväkseen kaikkia syitä 
ja seikkoja, joita Pompeius itse, vallitsevat olosuhteet ja 
Rooman valtioelämään pesiytyneet väärinkäytökset hänelle 
tarjosivat. Oli menty jo niin pitkälle, että viran hakijat 
asettivat rahapöytänsä keskelle forumia ja mitään häpeä- 
mättä ostivat itselleen äänestäjiä ja että kansa ei tullut 

vaalipaikalle vain palkanmaksajaansa äänestämään, vaan 
hänen puolestaan nuolin, miekoin ja lingoin taistelemaan. 
Vallan usein poistuttiin forumilta vasta sitten, kun sen pu- 
hujalava oli veren ja ruumiiden tahraama. Vailla peräsintä 
valtio heittelehti sinne tänne, niin että vakavat ihmiset ajat- 
telivat, että jos tämä sekasorto päättyisi yksinvaltaan eikä 
pahempaa seuraisi, niin kohtaloa olisi hartaasti kiitettävä. 
Monet uskalsivatkin jo ääneensä sanoa, että vain yksinvalta 
pelastaa Rooman joutumasta tuhoon ja että valtion on se 
lääkkeekseen hyväksyttävä ja vain kysyttävä, onko ole- 
massa niin lempeäluontoista lääkäriä, joka ei käytä sen 
pahempaa parannuskeinoa; ja olihan sellainen, nimittäin 
Pompeius. Puheissaan tämä kyllä oli olevinaan diktaatto- 
riksi pyrkimättä, mutta hänen kaikki tekonsa viittasivat 
päinvastaiseen. Sen vuoksi selvänäkijä Cato kannattajineen 
ehdotti, että Pompeius valittaisiin konsuliksi yksin, koska 
hän laillisuuden kaapua kantavana yksinvaltiaana ei tulisi 
pyrkimään väkivalloin diktaattorin asemaan. Caton keho- 
tuksesta päätettiin myös hänen maaherran toimikauttaan pi- 
dentää. Hänellähän oli kaksi provinssia, koko Espanja ja 
Afrikka, joita hän sijaistensa avulla hallitsi. Aseissa ole- 
vien legioonien ylläpitämiseksi hän nosti vuosittain valtion 
rahastosta tuhat talenttia. | 

Seuraus oli, että myös Caesar Roomaan lähettämiensä 
ystävien välityksellä vaati itselleen konsulin virkaa ja maa- 
herrakautensa pidentämistä. Pompeiuksella ei ollut aluksi 
näihin vaatimuksiin mitään huomauttamista, mutta Marcel- 
lus ja Lentulus asettuivat niitä vastustamaan. He olivat 
Caesarin vihamiehiä, ja nyt he häntä loukatakseen ja nöy- 
ryyttääkseen ylittivät kaikki sopivuuden rajat. Caesar oli 
äskettäin auttanut tämänpuoleisessa Galliassa olevan No- 
vum Comumin asukkaita heidän pystyttäessään kaupunkiaan 
uudelleen. Nyt Marcellus ja Lentulus riistivät heiltä kan- 
salaisoikeudet, ja Marcellus konsulina ruoskitutti raipoilla 

erästä tuon kaupungin neuvoston Roomaan käynnille tul- 
lutta jäsentä, sanoen hänen saavan viedä tämän mennes- 
sään todistuksena siitä, ettei hän ole roomalainen, ja mie- 
hen lähtiessä hän kehoitti häntä näyttämään raipan jäljet 
Caesarille. Kun Caesar sai Marcelluksen konnanteoista 
kuulla, hän pani Galliassa hankkimansa suunnattomat rik- 
kaudet virtana vyörymään Rooman politiikan näyttämölle. 
Hän vapautti kansantribuuni Curion suunnattomista veloista 
ja hän antoi konsuli Paullukselle tuhatviisisataa talenttia, 
joilla tämä sitten rakennutti forumin varrelle Fulviuksen 
basilikan tilalle oman nimikkobasilikansa. Kun Caesarin kan- 
nattajajoukko kasvoi, valtasi Pompeiuksen yhä suurempi 
pelko. Omin ja ystäviensä yhteisin voimin hän koetti saada 
aikaan, että Caesarin tehtävään määrättäisiin toinen mies, 
ja hän vaati häneltä takaisin sotilaitaan, jotka oli lähettä- 
nyt hänen käytettäväkseen. Caesar lähettikin ne paluumat- 
kalle lahjoitettuaan sitä ennen heistä jokaiselle kaksisataa- 
viisikymmentä denaaria. Tuotuaan legioonat Roomaan Pom- 
peluksen päälliköt levittivät siellä perättömiä, heidän omaa 
asiaansa vahingoittavia juttuja Caesarista. Pompeiuskin an- 
tautui pettävien toiveiden valtaan, kun hän kuuli heidän 
selittävän: Caesarin sotajoukot kaipaavat Pompeiusta; Roo- 
massa Pompeius kateuden ja vastustajiensa salakavaluuden 
vuoksi muka töin tuskin säilyttää asemansa, mutta siellä 
on hänellä valmiina sotajoukko; kun hän vain marssii Alp- 
pien yli, joukot ovat heti hänen puolellaan, sillä ne vihaa- 
vat Caesaria kyllästyneinä hänen loputtomiin sotaretkiinsä, 
ja ne epäilevät häntä yksinvallan tavoittelusta. Tällaisia 
puheita kuultuaan Pompeius tuli pöyhkeäksi, ja koska hä- 
nen muka ei enää tarvinnut pelätä, hän laiminlöi joukkojen 
varustamisen, Sen sijaan hän koetti tehdä Caesaria vaarat- 
tomaksi puheillaan ja teetättämillään päätöksillä, joista tämä 
ei vähääkään välittänyt. Kerrotaan, että muudan Roomaan 
käynnille tullut Caesarin kenturio, kun hän eräänä päivänä 

senaatin istuntohuoneen edessä seisoessaan kuuli, että se- 
naatti ei ollut suostunut pidentämään Caesarin valtakautta, 
miekkansa kahvaan lyöden sanoi: »Mutta kyllä tämä pi- 
dentää.» 

Caesarin vaatimuksilta ei kuitenkaan näytä puuttuneen 
päteviä perusteita. Hänen ehtonsa ja kantansa näet olivat: 
Hän laskee aseensa, jos Pompeius tekee samoin; yhdessä hän 
ja Pompeius voivat sitten yksityishenkilöinä astua kansansa 
eteen saamaan siltä tunnustuspalkkion; jos häneltä riistet- 
täisiin aseet ja ne painettaisiin lujasti toisen käteen, se mer- 
kitsisi, että estämällä toinen tulemasta yksinvaltiaaksi toi- 
nen tehtäisiin siksi. Curio esitti Caesarin nimessä nämä vaa- 
timukset kansankokouksessa äänekkäitä hyväksymishuutoja 
saaden, heittivätpä jotkut hänelle kukkia ja seppeleitäkin 
niinkuin urheilijalle voiton jälkeen. Myös kansantribuuni 
Antonius toi kansan eteen Caesarin kirjeen, jossa tämä uu- 
disti vaatimuksensa ja luki sen konsulien vastustuksesta huo- 
limatta. Mutta senaatissa Pompeiuksen appi Scipio teki 
ehdotuksen, että Caesar julistettaisiin maankavaltajaksi, jollei 
hän määräajassa laske aseitaan. Istunnossa konsulit asetti- 
vat nyt äänestettäväksi ensin, että Pompeiuksen on lasket- 
tava aseensa, ja toiseksi, että Caesarin on luovuttava jou- 
koistaan, ja edellinen ehdotus sai vain muutamia ääniä, jäl- 
kimmäinen melkein kaikki. Antonius teki silloin uuden ehdo- 
tuksen, että molempien on luovuttava virastaan, ja tätä 
kannatettiin yksimielisesti. Mutta Scipio nousi vastarintaan, 
samoin konsuli Lentulus huutaen: »Rosvoa vastaan tarvi- 
taan aseita, ei äänestysliuskoja.» Päätökseen pääsemättä se- 
naatti hajaantui ja riidan takia senaattorit pukeutuivat suru- 
pukuun. 

Pian tämän jälkeen saapui Caesarilta uusi kohtuullisilta 
näyttävät vaatimukset sisältävä kirje: Hän luopuu kaikista 
vaatimuksistaan, mutta Alppien tämänpuoleiseen Galliaan, 
Illyriaan ja kahteen legioonaan hän vaatii oikeutta siksi, 

kunnes hän hakisi uudelleen konsulin virkaa. Tähän ai- 
kaan oli puhuja Cicero saapunut Kilikiasta Roomaan, ja 
hän otti tehtäväkseen riidan sovittamisen. Hän pehmittikin 
Pompeiuksen niin, että tämä suostui Caesarin kaikkiin mui- 
hin vaatimuksiin, mutta ei myöntämään hänelle mainittuja 
joukkoja. Saadakseen riidan lopetetuksi Cicero puhui nyt 
Caesarin ystäville, että tämän tulisi tyytyä mainittuihin pro- 
vinsseihin ja kuuteentuhanteen sotilaaseen, mihin Pompeius 
oli ilmoittanut suostuvansa. Mutta konsuli Lentulus ei an- 
tanut perään, ajoipa hän Antoniuksen ja Cution häväisten 
ja pilkaten ulos senaatista. Mutta näin hän antoi Caesa- 
rille mitä tehokkaimmat perusteet, joilla tämä saattoi kii- 
hottaa sotilaitaan. Liikuttavin sanoin Caesar kuvaili soti- 
lailleen, kuinka hänen leiriinsä on saapunut Roomasta pako- 
laisina kunnianarvoisia kansan virkamiehiä vuokrarattailla, 
orjan puku yllään. Nämä olivat näet pelosta lähteneet 
Roomasta sillä tavoin pukeutuneina. 

Caesarilla ei ollut paikalla enempää kuin kolmesataa rat- 
sumiestä ja viisituhatta legioonasotilasta, sillä muu sota- 
joukko, jota hänen alipäällikkönsä jo tosin olivat nouta- 
massa, oli vielä Alppien tuolla puolella. Mutta hän oivalsi, 
että hänen yrityksensä onnellinen alku ei riippunut niin pal- 
jon joukkojen lukumäärästä kuin päättävästä ja rohkeasta 
hyökkäyksestä sekä oikean hetken hyväksi käyttämisestä ja 
että yllättävä esiintyminen herättäisi vastustajassa enemmän 
kauhua kuin sitä vastaan marssivan armeijan suuruus. Sen 
vuoksi hän antoi sotatribuuneilleen ja kenturioilleen mää- 
räyksen, että Pohjois-Italian huomattavin kaupunki Arimi- 
num on valloitettava käyttämällä vain miekkoja ja jos suin- 
kin mahdollista verta vuodattamatta ja kaupunkilaisille häi- 
riöitä tuottamatta. Päälliköksi tehtävää suorittamaan ase- 
tettiin Hortensius. Tämän päivän hän vietti julkisuudessa 
ja katseli sen aikana myös gladiaattorien harjoituksia. Vä- 
hän ennen illan pimentymistä hän meni kylvyn jälkeen ruo- 


) 229 ( 


PLUTARKHOS 





kasaliin, jossa lyhyen ateriointinsa aikana keskusteli pöytä- 
tovereittensa kanssa. Pimeän tultua hän nousi, hyvästeli 
ystäviään ja pyysi heitä jäämään paikalle sanoen itse pa- 
laavansa pian. Kehoitettuaan muutamia ystäviään seuraa- 
maan häntä yksitellen, ei yhtenä joukkona, hän nousi vuokra- 
vaunuun ja lähti ajamaan erästä syrjätietä, josta sitten poik- 
kesi Ariminumiin johtavalle tielle. Saavuttuaan tämänpuo- 
leisen Gallian ja varsinaisen Italian rajana olevalle Ru- 
bico-joelle hän vakavan ratkaisun ollessa lähellä ja koko 
uhkayrityksen —valtavuuden kohotessa =peloittavana hä- 
nen silmiensä eteen kahden vaiheilla pysähdytti vaununsa. 
Kauan hän nyt pohdiskeli, tarkasteli suunnitelmaansa ääneti 
puolelta ja toiselta, kävi painia päätöstensä pyörähdysten 
kanssa, harkitsi asiaa ystävineen, joiden joukossa oli myös 
Asinius Pollio, pysyen loppuun saakka epäröivänä ajatel- 
lessaan, kuinka suurten kärsimysten sarjan ihmiskunnalle 
tämä ylimeno aiheuttaa ja minkä arvostelun jälkimaailma 
on siitä antava. Vihdoin hänen rintansa kuohut ikäänkuin 
heittivät hänet pois murehtimasta tulevaisuutta, ja hän sa- 
noi nuo jo ennen häntä niin monesti lausutut sanat, kun 
onneen luottaen heittäydytään uhkayritykseen: »Arpa saa 
ratkaista.» Kiireisesti hän ylitti Rubicon ja suoritti nopeasti 
loppumatkan. Vielä ennen päivän nousua hän oli Ariminu- 
missa ja miehitti sen. Kerrotaan, että hän ylimenon edelli- 
senä yönä oli nähnyt kauhean unen: hän oli sekaantunut 
kauhistuttavasti omaan äitiinsä. 

Ariminumin valtaus avasi sodan portit selälleen, ja sota 
ikään kuin syöksähti kauas, sekä maalle että merelle. Sa- 
malla kun Caesar ylitti provinssinsa rajat, hän ylitti myös 
valtion lakien säädökset. Nyt kuten muulloin peloittavien 
tapahtumien aikana ei vain yksityisiä miehiä ja naisia 
nähty harhailevan halki Italian, vaan kokonaiset kaupungit 
näyttivät lähteneen liikkeelle ja vyöryvän sekavana ruuh- 
kana eteenpäin. Rooma täyttyi ympäristönsä yhdyskuntien 

kodittomien ja pakolaisten virrasta, eivätkä ystävälliset sanat 
eivätkä ankarat käskyt voineet siellä pysyttää järjestystä. 
Fi paljon puuttunut, ettei koko yhteiskunta tuhonnut itseään, 
kun kaikkialla vallitsi kuohunta ja myllerrys, intohimot is- 
kivät toisiaan vastaan ja väkivaltaisia yhteentörmäyksiä 
esiintyi. Sillä tapausta ilolla tervehtineet eivät pysyneet alal- 
laan, vaan rohkeutta saaneina he ahdistelivat pelästyneitä ja 
masentuneita vastustajiaan, joita he tapasivat suuressa kau- 
pungissa, ja jouduttivat miekoin ohjelmansa täyttymistä. Jo 
muutenkin pökerryksissä ollutta Pompeiusta peloitti kuka 
milläkin tavalla. Toinen syytti häntä siitä, että hän oli 
omaksi ja valtion vahingoksi tehnyt Caesarista mahtavan, 
toinen siitä, että hän salli Lentuluksen pilkallisesti torjua 
Caesarin kohtuulliset vaatimukset. Favonius kehoitti häntä 
nyt polkemaan jalallaan maata, Pompeius kun oli kerran se- 
naatissa ylpeästi sanonut, ettei kenenkään tarvinnut olla 
huolissaan sotavarusteluista eikä niillä päätään vaivata, sillä 
Caesarin tullessa hän kykenee täyttämään koko Italian soti- 
lailla, kun vain polkee jalallaan maata. Pompeius oli tosin 
sillä hetkellä vielä ylivoimainen Caesariin verraten, mutta 
kukaan ei antanut hänen toimia omien suunnitelmiensa mu- 
kaan. Kun saapui valheellisia ja peloittavia tietoja, että 
viholliset ovat porteilla, että Caesar on saanut kaikkialla 
vallan, Pompeius yleisessä hämmingissä antautuikin virran 
vietäväksi. Julistettuaan maan sotatilaan hän lähti Roomasta 
antaen käskyn, että senaatin on häntä seurattava ja ettei 
kukaan, jolle isänmaan vapaus oli yksinvaltiutta kalliimpi, 
saanut jäädä kaupunkiin. 

Myös konsulit poistuivat suorittamatta edes uhreja, jotka 
heidän lain mukaan ennen Roomasta lähtemistään olisi tul- 
lut toimittaa. Samoin useimmat senaattorit pakenivat Roo- 
masta siepaten mukaansa omasta omaisuudestaan sen, mikä 
käteen sattui. He siis menettelivät kuin varkaat anastaes- 
saan vierasta tavaraa. Myös monet aikaisemmat Caesarin 

varmat kannattajat menettivät tuossa yleisessä sekasorrossa 
harkintansa ja heittäytyivät pakolaisvirtaan, vaikka heillä ei 
olisi ollut mitään pelättävänä. Surkeaa oli nähdä itse kau- 
punki; se oli kuin myllertävän myrskyn heittelemä laiva, 
jota kauhun lyömät merimiehet eivät näytä voivan pelastaa 
tuhosta. Vaikka oli kurjaa jättää kotinsa, niin kuitenkin 
lähdettiin liikkeelle, sillä Pompeiuksen vuoksi pakolaiset 
pitivät pakopaikkaansa isänmaanaan, kun taas Roomaa he 
pitivät Caesarin sotaleirinä, jota oli kartettava. Pakenipa 
Caesarin luota Pompeiuksen puolelle hänen uskollisin ys- 
tävänsä Labienuskin. Hän oli ollut Caesarin alipäällikkönä 
Galliassa ja kaikissa taisteluissa hänen mitä uskollisin sota- 
toverinsa. Caesar lähetti vieläpä hänen rahansa ja tavaransa 
hänen jälkeensä. 

Ensimmäisen hyökkäyksensä Caesar suuntasi Domitiusta 
vastaan, joka kolmenkymmenen kohortin päällikkönä puo- 
lusti Corfiniumia. Nähtyään asemansa kestämättömäksi tämä 
vaati orjalääkäriltään myrkkyä ja sitä saatuaan hän joi sen 
tehdäkseen itsemurhan. Kun hänelle kohta kuitenkin kerrot- 
tiin, että Caesar oli ihmeellisen lempeästi kohdellut otta- 
miaan vankeja, hän pahoitteli menettelyään ja soimasi itseään 
hätiköidystä päätöksestään. Mutta lääkäri sanoi hänelle sil- 
loin rohkaisevasti, että hän antoi hänen juodakseen vain uni- 
lääkettä eikä myrkkyä. Iloissaan Domitius hyppäsi vuo- 
teeltaan, riensi Caesarin luokse ja löi kättä hänen kanssaan, 
mutta kohta sitten karkasi Pompeiuksen luokse. Kun tieto 
vankien kohtelusta saapui Roomaan, ihmiset rauhoittuivat 
ja useat pakolaiset palasivat takaisin. 

Caesar otti Domitiuksen sotilaat samoin kuin miehittämis- 
tään kaupungeista tapaamansa Pompeiuksen aseisiin kutsu- 
mat joukot omaan komentoonsa. Näin hänen sotajoukkonsa 
oli jo kasvanut peloittavaksi mahdiksi, ja hän marssi Pom- 
peiusta vastaan. Mutta tämä vältti häntä ja pakeni Brun- 
disiumiin, josta lähetti osan joukkojaan konsulien komennossa 

Dyrrhakhioniin. Vähän myöhemmin — tulen kirjoittamaan 
tästä asiasta seikkaperäisemmin Pompeiuksen elämäkerrassa 
— hän itse Caesarin lähestyessä vei jäljellä olevat joukot 
meren yli. Caesar olisi tahtonut mielellään ajaa häntä takaa, 
mutta hänellä ei ollut laivoja. Tämän vuoksi hän lähti pai- 
kalta ja marssi Roomaan. Kahdeksassatoista päivässä hän 
oli saanut koko Italian verta vuodattamatta valtaansa. Roo- 
maan saavuttuaan Caesar havaitsi, että mieliala siellä oli 
odotettua suopeampi. Tavattuaan kaupungissa useita se- 
naattoreja hän kohteliain ja ystävällisin sanoin kehoitti heitä 
ottamaan yhteyden Pompeiukseen ja ilmoittamaan, että hän 
on valmis sopimukseen molempia puolia tyydyttävin ehdoin. 
Mutta kukaan ei häntä kuullut, sillä toiset olivat vihois- 
saan Pompeiukselle siitä, että tämä oli jättänyt heidät pu- 
laan, ja toiset eivät luottaneet Caesariin, vaan pitivät hänen 
sovinnollisia puheitaan ansana. Kun kansantribuuni Metel- 
lus lakiin vedoten koetti häntä estää ottamasta rahaa val- 
tionrahastosta, hän sanoi: »Aseet ja lait eivät puhu yhtä 
aikaa. Jollei sinua tekoni miellytä, niin mene tiehesi. Sota 
ei siedä vastalauseita, mutta kun olen laskenut aseeni ja 
rauha vallitsee, tule sitten pitämään puheitasi kansan puo- 
lesta. Muutoin olen jo aika paljon tinkinyt oikeuksistani 
lausuessani sinulle nämä sanat. Sillä sinä olet käsissäni sa- 
moin kuin kaikki vastustajanikin, jotka olen täällä tavan- 
nut.» Sanottuaan tämän Metellukselle hän meni rahaston 
ovelle, mutta avaimia ei löytynyt mistään. Hän tuotti sil- 
loin paikalle lukkoseppiä ja käski heitä murtamaan lukon. 
Kun Metellus uudelleen muutamien myötäilemänä korotti 
ääntään, Caesar kuohahti ja uhkasi tapattaa hänet, jollei hän 
lakkaa rettelöimästä. »Nuori mies», hän sanoi, »etkö ym- 
märrä, että minun on vaikeampaa tämä sanoa kuin tehdä.» 
Nämä sanat tehosivat niin, että Metellus peloissaan poistui 
ja Caesarille järjestettiin vastaan hangottelematta ja nopeasti 

Tämän jälkeen Caesar lähti Hispaniaan karkottaakseen 
sieltä Pompeiuksen alipäälliköt Afraniuksen ja Varron ja 
ottaakseen haltuunsa sikäläiset joukot ja provinssit. Sillä 
hän tahtoi ennen kääntymistään Pompeiusta vastaan puhdis- 
taa selkäpuolensa kaikista vihollisista. Espanjassa hän vas- 
tustajiensa valmistamien odottamattomien väijytysten vuoksi 
joutui monta kertaa hengenvaaraan, ja hänen armeijansa oli 
sortumaisillaan nälänhätään. Mutta kaikesta huolimatta hän 
jatkoi takaa-ajoaan, houkutteli vastustajansa taisteluun ja 
saartoi heidät, kunnes lopuksi oli saanut heidän kaikki jouk- 
konsa ja leirinsä haltuunsa lukuun ottamatta päällikköjä, 
jotka pakenivat Pompeiuksen luokse. 

Kun Caesar oli palannut Roomaan, hänen appensa Piso 
kehoitti häntä lähettämään lähettiläitä Pompeiuksen luokse 
tarjoamaan sovintoa, mutta Caesaria mielistelläkseen Isauri- 
cus vastusti ehdotusta. Senaatti valitsi hänet tämän jälkeen 
diktaattoriksi, ja näin saamiensa valtuuksien nojalla hän 
kehoitti pakolaisia palaamaan takaisin. Hän palautti myös 
Sullan aikoinaan karkottamien isien pojille heille kuuluvat 
oikeudet ja kevensi velallisten asemaa korkokantaa alenta- 
malla. Myös joitakin muita epäkohtia hän ehti korjata. 
Mutta jo yhdentoista päivän kuluttua hän luopui virastaan. 
Nimitettyään tämän jälkeen itsensä ja Isauricuksen konsu- 
leiksi hän lähti sotaan johtamaan joukkojaan. Jouduttaak- 
seen matkaa hän kiirehti kuudensadan parhaan ratsumiehensä 
ja neljän legioonan kanssa muista edelle ja meni Attikassa 
osapuilleen poseideon-kuukautta vastaavan tammikuun alussa 
talvipäivänseisauksen aikaan Joonian lahden yli, miehitti 
Orikonin ja Apollonian kaupungit ja lähetti laivat takaisin 
Brundisiumiin noutamaan myöhästyneitä joukkoja. Marssin 
vielä kestäessä nämä väsyneinä ja loputtomiin sotiin kylläs- 
tyneinä olivat sadatelleet Caesaria: »Mihin ihmeen ääriin tuo 
mies meitä oikein kuljettaa? Milloin hän vihdoinkin lakkaa 
meitä retuuttamasta? Hänhän pitää meitä kulumattomina 

ja sieluttomina kapineina; rautakin tylsistyy monista is- 
kuista, ja kilpi ja haarniskakin pannaan aikansa palveltuaan 
pois käytöstä; pitäisihän hänen haavojemme arvistakin 
nähdä, että me olemme tavallisia ihmisiä emmekä voi enem- 
pää kuin kuolevaiset kestää rasituksia ja vaivoja; eivätpä 
edes jumalat voi uhmata talven pakkasia ja meren myrskyjä, 
mutta Caesar, niinkuin pakenisi henkensä kaupalla viholli- 
sen edestä eikä ajaisi sitä takaa, vie meitä mukanaan läpi 
kaiken.» Tällaista murinaa pitäen sotilaat olivat hitain as- 
kelin marssineet Brundisiumia kohti. Mutta kun he vihdoin 
perille saavuttuaan havaitsivat Caesarin jo lähteneen, heti 
katumus alkoi heitä vaivata. He soimasivat itseään impe- 
raattorinsa kavaltajiksi ja syyttelivät päälliköitään, etteivät 
he olleet jouduttaneet marssia. Rannan kukkuloilla istuen he 
sitten tähyilivät yli meren Epeirokseen odottaen laivoja, 
jotka noutaisivat heidät heidän rakkaan Caesarinsa luokse. 

Huomatessaan Apolloniassa asemansa vaaralliseksi, koska 
hänellä toisen osan hänen joukoistaan viipyessä lahden ta- 
kana ei ollut vielä taistelukelpoista armeijaa, Caesar huolten 
painamana teki epätoivoisen päätöksen: kenenkään tietä- 
mättä hän tahtoi nousta vain kahdentoista soutajan kuljet- 
tamaan veneeseen ja lähteä Brundisiumiin takaisin, vaikka 
vihollisen suurilukuinen laivasto hallitsi kaikkialla merta. 
Ja niin hän yöllä orjan vaatteisiin pukeutuneena nousi ve- 
neeseen ja heittäytyi kuin köyhä raukka kyyristyneenä tork- 
kumaan johonkin sopukkaan. Kun Aous-virtaa pitkin liu- 
kunut vene oli aamun sarastaessa saapunut joen suulle, sii- 
hen asti puhaltanut mannertuuli, joka työntämällä mainin- 
keja takaisinpäin oli pitänyt rantavedet tyyninä, muuttui 
voimakkaaksi merituuleksi. Vuolaan joen vyöryessä meren 
virtoja ja aallokkoa vastaan syntyi voimakkaasti kohiseva 
ristiaallokko, niin että perämiehelle kävi ylivoimaiseksi hal- 
lita venettään. Nähtyään, että mies aikoi kehoittaa souta- 
jia kääntämään veneen takaisin, Caesar ilmaisi itsensä ja 

sanoi peloissaan olevaa perämiestä käteen tarttuen: »Eteen- 
päin, ystäväni, rohkeasti ja mitään pelkäämättä, sinä kulje- 
tat veneessäsi Caesaria ja hänen onneaan.» Tällöin meri- 
miesten mielistä häipyi myrsky, he puristivat lujemmin ai- 
rojaan ja koettivat kaikkensa ponnistaen päästä aallokon 
herroiksi. Mutta se oli mahdotonta, ja niin Caesarin, kun 
alus uhkasi täyttyä vedellä ja viskautua joen suussa kumoon, 
täytyi raskain sydämin antaa perämiehelle kehoitus kääntyä 
takaisin. Kun hän oli astunut rannalle, sotilaita tuli jou- 
koittain tyytymättöminä hänen luokseen häntä nuhtelemaan 
siitä, ettei hän tuntenut olevansa kyllin vahva heidän kans- 
saan voittamaan, vaan muka heidän paikalla olleiden ur- 
hoollisuuteen luottamatta lähti henkensä kaupalla hakemaan 
muita. 
joukot perille, ja tästä rohkaistuneena Caesar koetti saada 
Pompeiuksen ryhtymään taisteluun. Tämän leiri sijaitsi edul- 
lisella paikalla, niin että siinä olevia joukkoja voitiin riit- 
tävästi huoltaa sekä maalta että mereltä käsin. Caesar taas, 
jonka varastot alusta alkaen olivat olleet pienet, joutui en- 
nen pitkää kärsimään aivan välttämättömienkin tarvikkei- 
den ankaraa puutetta. Hänen sotilaansa saivat tyytyä joi- 
hinkin kasvien juuriinkin, joita he kaivoivat maasta ja hie- 
nonnettuina ja maitoon kastettuina söivät. Toisinaan he te- 
kivät siitä leipääkin, juoksivat vihollisen etuvartijoiden luokse 
ja heittelivät sitä kuin ammuksia näitä kohti huudellen, että 
niin kauan kuin maa tuottaa tällaisia juuria, he tulevat pii- 
rittämään Pompeiusta. Pompeius kielsi kuitenkin vartio- 
sotilaitaan ottamasta käsiinsä noita leipiä ja niistä ja niiden 
heittelijöiden puheista mitään leirissä kertomaan, hänen soti- 
laansa kun ilmankin pelkäsivät Caesarin sotilaita niinkuin 
villejä ja raatelevia petoja. 

Lakkaamatta tapahtui Pompeiuksen varustusten edustalla 
pieniä kahakoita, joissa Caesar jäi aina voittajaksi, mutta 

eräänä päivänä kuitenkin onni kääntyi, ja hän oli joukko- 
jensa heittäytyessä silmittömään pakoon vähällä menettää 
leirinsäkin. Pompeiuksen joukkojen tehtyä hyökkäyksen hä- 
nen sotilaistaan ei yksikään kestänyt paikallaan, kaivannot 
täyttyivät kaatuneista, ja Pompeiuksen miehet kaatoivat 
hillittömästi pakenevia Caesarin sotilaita vielä näiden omien 
vallien ja varustusten luona. Caesar syöksyi pakenevia vas- 
taan ja koetti heitä pidättää, mutta hänen ponnistuksensa 
olivat tuloksettomia. Kun hän koetti tarttua sotamerkkeihin, 
kantajat heittivät ne menemään, ja näin niitä joutui vihol- 
listen käsiin jopa kolmekymmentäkaksi. Ja vähällä oli, ettei 
hän itse menettänyt henkeään. Kun hän tarttui erään suu- 
ren ja voimakkaan hänen ohitseen juoksevan sotilaan kä- 
teen ja komensi tätä pysähtymään ja kääntymään vihollista 
vastaan, tämä ollen suunniltaan pelosta kohotti miekkansa, 
ja jollei Caesarin aseenkantaja olisi ehtinyt lyödä häneltä 
kättä irti, hän olisikin lävistänyt päällikkönsä. Kärsitty 
tappio vaivasi kovasti Caesarin mieltä. Joko varovaisuu- 
desta tai pelkän sattuman johdosta Pompeius ei ollut käyt- 
tänyt voittoa perinpohjin hyväkseen, vaan oli kääntynyt 
takaisin ajettuaan pakenevat heidän leiriinsä. Nähtyään tä- 
män Caesar sanoi ystävilleen poistuessaan heidän luotaan telt- 
taansa: » Tänään viholliset olisivat korjanneet voiton, jos 
heidän joukossaan olisi ollut mies, joka osaisi voittaa.» 
Yö, jonka hän teltassaan synkkien ajatusten vallassa vietti, 
oli hänen elämänsä tuskallisin. Hän piti raskaana virheenä 
sitä, ettei ollut siirtänyt sotaa Makedonian ja Thessalian 
hedelmällisille tasangoille ja varakkaisiin kaupunkeihin, 
vaan pysytteli täällä, missä viholliset hallitsivat merta. Jos 
hän nyt täällä asein piirittikin vihollista, niin nälkä saartoi 
häntä, ja se oli pahempaa. Näin ajatukset vyöryivät hänen 
päässään, ja hänen vaarallinen ja vaikea asemansa huolestutti 
häntä. Vihdoin hän päätti lähteä liikkeelle ja marssia 
Makedoniaan Scipiota vastaan. Näin hän uskoi voivansa 

vetää Pompeiuksen perässään paikkaan, jossa tämän täytyisi 
taistella laivastonsa tuetta, tai sitten lyödä avutta jääneen 
Scipion, jos Pompeius pysyisi paikoillaan. 

Pompeiuksen sotilaat ja päälliköt uskoivat, että Caesar 
oli poistunut pitäen asiansa menetettynä, ja vaativat, että 
häntä oli ajettava takaa. Pompeius itse kuitenkin oli täynnä 
epäilyjä eikä katsonut voivansa antautua taisteluun, jossa 
oli niin paljon kysymyksessä. Hän oli varustanut riittävästi 
kaikkia tarvikkeita pitkäksi aikaa, ja hänen tarkoituksenaan 
oli lamauttaa ja uuvuttaa vastustajansa voimat, jotka eivät 
suinkaan olleet ehtymättömät. Tosin Caesarin sotilaat oli- 
vat oivallisia ja sotakokemuksensa ja urhoollisuutensa perus- 
teella ylivoimaisia, mutta pitkät marssit, leirien rakentami- 
nen, muurien vartioiminen ja öinen valvominen väsyttivät 
heidät helposti, koska he olivat jo tulleet liian vanhoiksi. 
Sellaisiin ponnistuksiin heillä ei ollut enää riittävästi ruu- 
miinvoimia, ja väsähtäneinä he eivät kyenneet niin eteviin 
suorituksiin kuin olisivat tahtoneet. Tähän aikaan tiedettiin 
myös kertoa, että Caesarin leirissä oli huonon ravinnon 
vuoksi puhjennut kulkutauteja. Mutta enimmän Pompeiuk- 
sessa herätti toivoa se, että hän tiesi Caesarilla olevan niu- 
kasti sekä raha- että muonavaroja, joten tämä näytti lyhyessä 
ajassa joutuvan perikadon partaalle. 

Niin oli Pompeiuksella syitä kyllin, joiden vuoksi hän 
pidättäytyi avoimesta taistelusta. Mutta yksin Cato häntä 
kannatti, ja tämäkin vain siksi, että näin vältyttiin kansa- 
laisveren vuodatukselta. Kun Cato äskettäin oli taistelu- 
kentällä nähnyt kaatuneet viholliset, noin tuhatkunta miestä, 
hän oli peittänyt päänsä togaan ja itkien poistunut. Mutta 
kaikki toiset soimasivat Pompeiusta pelkurimaisuudesta ja 
yllyttivät häntä käymään vihollisen kimppuun. He sanoivat 
häntä »Agamemnoniksi» ja »kuninkaiden kuninkaaksi», 
ikäänkuin hän ei koskaan olisi tahtonut luopua vallastaan 
ja olisi ollut ylpeä siitä, että niin monta upseeria oli hänen 

komennossaan ja tuli päivittäin hänen telttaansa kohteliai- 
suuskäynneille. Favonius, joka tahtoi jäljitellä Caton suora- 
puheisuutta, huusi aivan hulluna, että Pompeiuksen vallan- 
himon takia tänä vuonna ei lainkaan päästä syömään Tus- 
culumin viikunoita. Ja Afranius, joka äskettäin oli paen- 
nut Hispaniasta, osasi niinikään käyttää kieltään. Hänen 
huonosti johtamansa joukot olivat siellä antautuneet Cae- 
sarille, ja hänen epäiltiin ne myyneen rahasta. Nyt hän 
kysyi, miksi ei kukisteta tätä kauppiasta, joka muka oli 
ostanut häneltä provinssin. Tällaisten pilkkapuheiden är- 
syttämänä Pompeius vihdoin vastahakoisesti myöntyi ja 
lähti seuraamaan Caesaria. Tämä oli marssinsa aikana kär- 
sinyt kaikkien tarvikkeiden puutetta, koska kaikki suhtau- 
tuivat häneen hänen äskeisen tappionsa vuoksi yliolkaisesti 
eivätkä suostuneet luovuttamaan hänelle elintarvikkeita. 
Mutta kun hän oli valloittanut Thessaliassa olevan Gomfoin 
kaupungin, hänellä oli elintarvikkeita riittämiin, ja tautikin 
kuin ihmeeksi katosi. Sotilaat olivat näet runsaita viini- 
varastoja löydettyään juoneet itsensä aikamoiseen humalaan 
ja hilpeinä ja riehakkaina naukkailleet sitten marssia jatket- 
taessakin, ja kun humala saattoi heidän ruumiinsa toisenlai- 
seen olotilaan, tautikaan ei siihen enää pystynyt. 

Kun molemmat sotajoukot olivat marssineet Farsaloksen 
kentälle ja siellä pystyttäneet leirinsä, Pompeius palasi jäl- 
leen vanhaan suunnitelmaansa, varsinkin kun ennemerkit 
olivat hänelle epäsuotuisia ja hän oli nähnyt rauhattomuutta 
tuottaneen unen. Mutta hänen seuralaisensa olivat täynnä 
rohkeutta ja niin varmoja voitosta, että Domitius, Spinther 
ja Scipio jo kiistelivät, kuka heistä perii Caesarin pontifex 
maximuksen arvon. Jopa monet aikoen heti sodan jälkeen 
Roomaan vuokraamaan tai takavarikoimaan heidän käyt- 
töönsä sopivia taloja. Kiihkeämmin odottivat taistelua sii- 
hen hyvin varustautuneet ritarit. He luottivat paljon lois- 

taviin aseisiinsa, lihaviin hevosiinsa ja uljaaseen muotoonsa 
sekä myös lukumääräänsä, heitä kuin oli seitsemäntuhatta 
Caesarin yhtä tuhatta vastaan. Ei myöskään jalkaväen lu- 
kumäärä ollut yhtä suuri. Pompeiuksella oli näet neljäkym- 
mentäviisituhatta miestä, Caesarilla vain kaksikymmentäkak- 
situhatta. 

Caesar kutsui nyt miehensä kokoon ja selitti heille, että 
Corfinius on lähellä tulossa mukanaan kaksi legioonaa ja että 
Calenuksen komennossa on viisitoista kohorttia Megaran ja 
Ateenan seutuvilla. Hän kysyi sitten sotilailta, tahtoivatko 
he odottaa näitä vahvistuksia vai uskalsivatko he ilman niitä 
käydä taisteluun. Känekkäästi kaikki kehoittivat häntä ole- 
maan vitkastelematta ja kaikin keinoin huolehtimaan, että 
he mahdollisimman pian pääsisivät vihollisen kimppuun. 
Hän suoritti nyt armeijansa puolesta puhdistusuhrin, ja jo 
ensimmäisen uhrieläimen teurastuksen jälkeen tietäjä ilmoitti, 
että ratkaiseva taistelu vihollista vastaan tapahtuu kolmen 
päivän kuluessa. Caesarin kysyttyä, eikö teurasuhri sano 
mitään onnellisesta tuloksesta, tietäjä vastasi: » Tähän kysy- 
mykseen voit itse paremmin vastata. Jumalat näet ilmoit- 
tavat ylipäänsä vain, että asiassa tapahtuu täydellinen 
käänne. Jos pidät asemaasi hyvänä, odota vastoinkäymistä, 
jos huonona, onnellista tulosta.» Kun Caesar taistelun edel- 
lisenä yönä kiersi tarkastamassa etuvartijoitaan, taivaalle 
keskiyön aikaan ilmestyi palava soihtu, joka häikäisevästi 
loistaen liikkui Caesarin leirin yli Pompeiuksen leiriä kohti 
ja ilmeisesti putosi sinne, sillä vielä aamuvartion aikaan sieltä 
kuultiin kauhunomaista melua. Caesar ei kuitenkaan odotta- 
nut taistelun syttyvän tänä päivänä ja hän suoritti valmis- 
tuksia marssiakseen Skotussaan. 

Telttojen tultua jo puretuiksi hänen tiedustelijansa karaut- 
tivat täyttä laukkaa hänelle ilmoittamaan, että viholliset 
lähtevät leiristään taisteluun. Iloistakin iloisempana hän 
kiitti jumalia ja järjesti legioonansa kolmeksi taistelurivis- 

töksi. Keskustan päälliköksi hän asetti Domitius Calvinuk- 
sen, vasemman siiven komentajaksi Antoniuksen, ja itse hän 
otti komentoonsa oikean siiven, jolla hän tahtoi taistella 
kymmenennen legioonan riveissä. Tätä siipeä vastaan hän 
huomasi vihollisten ratsumiesten järjestäytyvän. Kun hän 
näki heidän loistavat varusteensa ja suuren joukkonsa, hän 
huolestuneena veti takana olevasta varaväestään vihollisten 
huomaamatta kuusi kohorttia vahvistukseksi ja sijoitti ne 
oikean siipensä taakse. Nämä saivat käskyn, kuinka niiden 
oli meneteltävä vihollisten ratsumiesten hyökätessä. Vastus- 
tajan puolella Pompeius itse johti oikeaa siipeä, Domitius 
vasempaa ja Pompeiuksen lanko Scipio keskustaa. Tehdäk- 
seen vasemman siipensä iskuvoimaiseksi Pompeius sijoitti 
siihen kaikki ratsumiehensä. Näiden tehtävänä oli saartaa 
Caesarin komentama oikea siipi ja antaa sille tuhoisa isku. 
Sillä olivatpa sen legioonarivistöt porrastetut kuinka sy- 
vään tahansa, ne eivät voisi pitää puoliaan, vaan murskau- 
tuisivat ja hajoaisivat sen tien, kun vastustajan niin suuri- 
lukuinen ratsuväki törmäisi niitä vastaan. Kun kummalla- 
kin puolella hyökkäyksen merkki juuri piti puhallettaman, 
Pompeius antoi jalkamiehilleen käskyn, että heidän tuli kei- 
häät tanassa järjestyksensä säilyttäen odottaa paikoillaan vi- 
hollisten hyökkäystä, kunnes nämä olivat ehtineet keihäänhei- 
ton päähän. Caesar sanoi myöhemmin Pompeiuksen siinä teh- 
neen pahan taktillisen virheen: hänhän ei näyttänyt huoman- 
neen, että jos ensi yhteentörmäys tehdään juosten täyttä vauh- 
tia, aseitten iskut ovat rajumpia ja niitten antajat hurjempia 
Aikoessaan juuri komentaa jalkaväkensä likkeelle taistelun 
aloittaakseen Caesar huomasi, että eräs hänen eturintamansa 
uskollisimpia ja taitavimpia kenturioita rohkaisi sotilaitaan 
ja yllytti heitä hurjasti taistelemaan. Tällöin hän miestä 
nimeltä mainiten sanoi hänelle: »Caius Cassius, mitä saa- 
tamme toivoa ja miten on urhoollisuutemme laita?» Cas- 
sius kohotti hänelle kättään ja huusi voimakkaalla äänellä: 

» Voitamme, rakas päällikköni, ja loistavasti. Tänään sinä 
minua kiität, jäänenpä sitten henkiin tai saan surmani.» 
Nämä sanat lausuttuaan hän syöksyi ensimmäisenä vihollista 
vastaan ja veti joukkonsa, satakaksikymmentä miestä, muka- 
naan. Miekka kädessä hän tunkeutui ensimmäisen rivin läpi 
ja rajusti iskien sekä verta vuodattaen hän ponnisteli eteen- 
päin, kunnes vihollisen keihäs lensi hänen suuhunsa, niin 
että sen kärki tuli niskasta ulos. 

Kun jalkaväki keskustassa ja jo sivuillakin kävi rajua 
taistelua, Pompeiuksen ratsumiehet lähtivät ylväinä liikkeelle 
saartamaan Caesarin siipeä. Mutta ennen kuin he olivat 
päässeet antamaan iskuaan, Caesarin takana olleet kohortit 
olivat juosten muodostaneet rintaman heitä vastaan. Ne ei- 
vät kuitenkaan tällä kertaa lennätelleet keihäitään vain vi- 
hollisten kilpiä vastaan eivätkä lävistelleet heidän reisiään 
ja pohkeitaan, vaan tähtäsivät heitä silmiin ja haavoittivat 
heitä kasvoihin. Tällaisen käskyn oli antanut heille Caesar, 
joka tunsi vastustajansa: hän tiesi, että he sotaan ja haa- 
voihin tottumattomina, nuorina, kokemattomina ja kauneu- 
destaan ylpeinä enimmän kammosivat tällaisia iskuja ei- 
vätkä voisi vaaran heitä näin uhatessa ja kauneutensa me- 
nettämistä peläten pysyä paikoillaan. Ja Caesar oli oikeassa. 
Ratsumiehiä hirvittivät suhahtelevat keihäät, eivätkä he voi- 
neet katsoa, kun rauta lensi kohti heidän kasvojaan, vaan 
he käänsivät päänsä ja pitivät kättään silmiensä suojana. 
Mutta sen johdosta he lopuksi saattoivat rivinsä niin pa- 
haan epäjärjestykseen, että heidän oli lähdettävä pakoon, 
ja näin he turmelivat kokonaan asiansa. Sillä Caesarin voit- 
toisat kohortit saartoivat nyt vuorostaan Pompeiuksen jal- 
kaväen, hyökkäsivät sen selkään ja aloittivat todellisen teu- 
rastuksen. Kun Pompeius siiveltään näki ratsumiestensä ha- 
jaantuneen pakoon, hän järkyttyi niin, että unohti kokonaan 
olevansa Pompeius Suuri. Kuin jumalan käden huumauksiin 
lyömänä hän meni telttaansa, jossa istui odottaen, mitä oli 

tuleva. Vasta silloin, kun pako oli tullut yleiseksi ja vi- 
holliset ylittivät hänen leirinsä vallit sekä kävivät sen var- 
tiomiehistön kimppuun, hän heräsi raskaista mietteistään. 
Sanottuaan vain: »siis jo leiriin asti» hän heitti päältään 
komean sotapäällikönviittansa, puki ylleen pakomatkalle so- 
pivan puvun ja poistui omille teilleen. Hänen myöhemmistä 
kohtalonvaiheistaan, miten hän uskoutui egyptiläisten val- 
taan ja miten nämä hänet murhasivat, kerromme hänen elä- 
mäkerrassaan. 

Kun Caesar Pompeiuksen leiriin saavuttuaan näki kaatu- 
neet viholliset ja murhaamisen yhä vielä jatkuvan, hän sa- 
noi nyyhkyttäen: » Tätä he ovat tahtoneet, tähän he ovat mi- 
nut pakottaneet, tällainen olisi ollut minun, Caius Caesarin, 
niin monen sodan loistavan voittajan, tuomio, jos olisin sota- 
joukoistani luopunut.» Asinius Pollio mainitsee Caesarin tällä 
hetkellä sanoneen nuo sanat latinaksi, mutta merkinneen ne 
sitten muistiin kreikaksi Hänen kertomuksensa mukaan 
muutoin suurin osa kaatuneista, joiden ruumiit korjattiin val- 
loitetusta leiristä, oli orjia, ja Pompeiuksen legioonasotilaita 
oli niistä' vain kuusituhatta. Suurimman osan sotavangeista 
Caesar sijoitti omiin legiooniinsa, monelle ylimykselle, hei- 
dän joukossaan myös Brutukselle, myöhemmälle murhaajal- 
leen, hän lahjoitti hengen ja vapauden. Brutus oli kadon- 
nut, mistä Caesar oli kovin levoton, mutta kun hän hen- 
kensä säilyttäneenä saapui Caesarin luokse, tämän ilolla ei 
ollut rajoja. 

Ennen Caesarin voittoa oli havaittu monta ennemerkkiä, 
joista merkittävin oli tapahtunut Trallesissa. Siellä olevassa 
voiton jumalattaren temppelissä oli Caesarin kuvapatsas. Sen 
jalustan ympärillä oleva ja luonnostaan kova maa oli kivillä 
päällystetty, mutta tästä huolimatta siitä kohosi ilmoille 
palmu. Pataviumissa taas kuuluisa tietäjä, niinikään pata- 
viumilaisen historioitsija Liviuksen ystävä Caius Cornelius, 
istui taistelupäivänä tarkastelemassa lintujen lentoa. Ensim- 

mäisen havainnon tehtyään hän totesi taistelun hetken ja 
sanoi, kuten Livius kertoo, läsnäoleville: »Nyt lähestyy 
ratkaisu, miehet käyvät toisiaan vastaan.» Ryhdyttyään jäl- 
leen tarkastustaan jatkamaan hän näki merkkejä, ja tällöin 
hän jumalallisen hurmion vallassa hyppäsi pystyyn ja huu- 
dahti: »Caesar, sinä voitat.» Läsnäolijain ollessa hämmäs- 
tyksestä sanattomina Cornelius otti seppeleen päästään ja 
sanoi vannoen, ettei hän pistä sitä uudelleen päähän, ennen 
kuin tosiasiat olivat todistaneet hänen taitonsa päteväksi. 
Livius vakuuttaa, että asia pitää ehdottomasti paikkansa. 
Kiitokseksi voitostaan Caesar lahjoitti Thessalian kan- 
salle vapauden. Saavuttuaan sitten Pompeiusta takaa-ajaes- 
saan Vähän Aasian rannikolle hän osoittaakseen huomaavai- 
suutta tarujen tutkijaa Theopomposta kohtaan lahjoitti myös 
Knidoksen kaupungin asukkaille vapauden. Lisäksi hän 
alensi kaikkien Vähän Aasian asukkaiden veroja kolmannek- 
sella. Aleksandriaan hän saapui vasta Pompeiuksen murhan 
jälkeen. Kun Theodotos toi hänen eteensä murhatun pään, 
hän kääntyi kauhistuneena pois. Vainajan sinettisormuksen 
hän otti, ja sitä katsellessaan hän vuodatti kyyneliä. Kaikki 
Pompeiuksen ystävät ja sukulaiset, jotka Egyptissä harhail- 
lessaan olivat joutuneet maan kuninkaan vangeiksi, hän otti 
turviinsa ja osoitti heille hyvyyttään. Roomaan hän kirjoitti 
ystävilleen, että silloin hänen voittonsa tuottaa hänelle suu- 
rinta iloa, kun hän voi lahjoittaa häntä vastaan asetta kanta- 
neille heidän henkensä. Aleksandriassa Caesar kietoutui vaa- 
ralliseen ja kiitosta ansaitsemattomaan sotaan. Monien his- 
torioitsijoiden mielestä tähän tarpeettomaan sotaan oli syynä 
hänen rakkautensa Kleopatraan. Toiset taas sanovat, että 
siihen olivat syyllisiä kuninkaan hovimiehet, ennen muita 
erittäin vaikutusvaltainen eunukki Potheinos. Tämä mies oli 
karkottanut maasta Kleopatran ja äskettäin murhauttanut 
Pompeiuksen, ja nyt hän työskenteli salaa Caesaria vastaan. 
Saatuaan asiasta tietää Caesar tästä alkaen, niin kerrotaan, 


) 244 ( 


CAIUS JULIUS CAESAR 





henkeään varoen valvoi yönsä juomingeissa. Jopa suuressa- 
kin seurassa Potheinos oli sietämättömän julkea sanoissaan ja 
teoissaan Caesarin asemaa ja arvovaltaa heikentääkseen. Tä- 
män sotilaita, joille aina jaeltiin pilaantunutta ja vanhaa vil- 
jaa, hän kehoitti olemaan mukisematta ja iloitsemaan, että 
saavat elää toisten kustannuksella. Kuninkaan pöydän hän 
katatti puu- ja saviastioin, koska muka kulta- ja hopea-astiat 
olivat velan pantteina Caesarilla. Silloisen kuninkaan isä oli 
näet Caesarille velkaa seitsemäntoista ja puoli miljoonaa 
drakhmaa. Joukkojensa ylläpitoa varten Caesar vaati nyt 
summasta kymmenenmiljoonaa takaisin; hän oli jo aikaisem- 
min antanut siitä seitsemän ja puoli miljoonaa anteeksi lah- 
jana kuninkaan lapsille. Potheinos ehdotti hänelle, että hä- 
nen nyt toki tulisi lähteä Egyptistä suorittamaan suuria teh- 
täviään ja sitten palata Egyptiin, jolloin velka hänelle kyllä 
kiitosten kera maksetaan. Caesar sanoi hänelle lyhyesti, että 
hän kaikkein vähiten kaipaa egyptiläisten neuvoja. Sen jäl- 
keen hän noudatti Kleopatran salaa Aleksandriaan. 
Otettuaan hoviväestään vain sisilialaisen Apollodoroksen 
mukaansa Kleopatra astui pieneen veneeseen ja laski sillä 
yön pimeydessä kuninkaan palatsin läheisyyteen. Koska 
näytti mahdottomalta, että hän kenenkään huomaamatta olisi 
päässyt sisälle, turvauduttiin seuraavaan juoneen: Kleopatra 
asettui pitkin pituuttaan patjasäkkiin, Apollodoros kietaisi 
hihnan sen ympäri ja kantoi hänet siten ovesta Caesarin eteen. 
Tällä hauskalla tempulla oli sellainen teho, että Caesarin sa- 
notaan heti rakastuneen Kleopatraan, ja sitten tämän veitik- 
kamainen olemus, valloittava puhetapa ja viehkeä sulo tuli- 
vat hänen rakkautensa lujiksi pauloiksi. Caesar sovitti nyt 
Kleopatran ja hänen veljensä välit ja asetti hänet tämän 
rinnalle hallitsijaksi. Sovinnon vahvistamiseksi valmistettiin 
pidot, mutta sitä ennen Caesarin aina varuillaan oleva par- 
turi oli tehnyt tärkeän havainnon. Epäluuloisempaa ihmistä 
kuin tuo parturi ei ollut toista tässä maailmassa. Mitään hän 

ei jättänyt nuuskimatta, kaikkialla hän oli silmänä ja kor- 
vana, joka paikassa sormineen. Hän oli saanut selville, että 
kuninkaan sotapäällikkö Akhillas ja eunukki Potheinos olivat 
punoneet salajuonen Caesaria vastaan. Päästyään asiasta pe- 
rille Caesar sijoitti vartijoita juhlasalin ympärille ja sur- 
mautti Potheinoksen. Silloin Akhillas, joka oli päässyt pake- 
nemaan esikuntaansa, aloitti häntä vastaan kiivaan ja hänelle 
vaaralliseksi koituneen sodan, hänen kun laajassa kaupungissa 
oli vähäisin voimin taisteltava suurilukuista vihollista vas- 
taan. Jo alussa hän joutui suuriin vaikeuksiin sen tähden, että 
viholliset estivät häneltä veden saannin sulkemalla vesijohdot. 
Kun hänen laivastonsa sen jälkeen saarrettiin, hän vältti vaa- 
ran vain turvautumalla tuleen. Päästyään vauhtiinsa tuli 
levisi sitten laivaveistämöstä kaupunkiin ja tuhosi siellä olleen 
suuren kirjaston. Kun hän vihdoin Faroksen majakan luona 
antautui taisteluun, hänen täytyi joukkojaan auttamaan pääs- 
täkseen hypätä padolta pieneen veneeseen; mutta kun egypti- 
läiset kaikilta tahoilta kävivät häntä ahdistamaan, hänen oli 
hypättävä mereen, ja töin tuskin hän uiden pelastui. Läh- 
teemme mainitsevat, että hänellä oli tällöin toisessa kädessään 
nippu papereita, joita hän ei tahtonut menettää; vihollisten 
keihäät pakottivat hänet tuon tuostakin sukeltamaan, mutta 
kaikesta huolimatta hän piti toisella kädellään papereita ve- 
den yläpuolella ja toisella ui; hänen veneensä viholliset olivat 
heti lävistäneet upoksiin. Lopuksi kuningaskin siirtyi hänen 
vihollistensa puolelle. Caesar kääntyi häntä vastaan ja voitti 
hänet. Taistelussa kaatui paljon egyptiläisiä, ja kuningaskin 
katosi sen jälkeen jäljettömiin. Sitten Caesar lähti Egyptistä 
ja marssi Syyriaan. Kleopatra, jonka hän oli asettanut Egyp- 
tin hallitsijaksi, lahjoitti kohta hänelle pojan, jota egyptiläi- 
set sanoivat Kaisarioniksi. 

Syyriasta Caesar marssi edelleen Vähään-Aasiaan, jossa hän 
sai kuulla, että Mithridateen poika Farnakes oli lyönyt Pon- 

joukkoineen paennut sieltä. Tieto ilmoitti vielä, että Farnakes 
voittoa häikäilemättä hyväkseen käyttäen oli anastanut Bi- 
thynian ja Kappadokian, että hän oli paraikaa marssimassa 
niin sanottuun Vähään Armeniaan ja että hän yllytti kaikkia 
kuninkaita ja vasalliruhtinaita nousemaan Roomaa vastaan. 
Mukanaan kolme legioonaa Caesar marssi heti häntä vastaan, 
voitti hänet verisessä taistelussa Zelan kaupungin luona, 
karkotti hänet valtakunnastaan Pontoksesta ja hajoitti täy- 
dellisesti hänen joukkonsa. Tämän sotaretkensä vaiheiden 
nopeuden ja rajuuden hän ilmoitti Roomaan ystävälleen 
Amantiukselle kolmella sanalla: » Tulin, näin, voitin.» Lati- 
nassa näillä sanoilla on sama pääte, joten ilmaisun lyhyys 
tulee vielä iskevämmäksi. 

Sitten Caesar läksi Italiaan ja saapui Roomaan sen vuo- 
den lopussa, jonka ajaksi hänet oli valittu toisen kerran 
diktaattoriksi. Tähän mennessä tätä virkaa ei ollut kukaan 
vielä hoitanut vuoden pituista aikaa. Seuraavaksi vuodeksi 
hänet valittiin jälleen konsuliksi. Hän aiheutti nyt maineel- 
leen suurta haittaa sillä, että hän rankaisi aivan liian lievästi 
sotilaita, jotka ryhdyttyään kapinaan olivat tappaneet kaksi 
entistä preetoria, Cosconiuksen ja Galban. Pitämässään pu- 
huttelussa hän vain nimitti heitä siviilimiehiksi eikä soti- 
laiksi, ja sitten hän lahjoitti heille jokaiselle tuhat denaa- 
ria ja määräsi heille jaettavaksi suuren maa-alueen Italiasta. 
Hänen mainettaan vahingoitti myös Dolabellan irstaus, Aman- 
tiuksen ahneus ja Corfiniuksen ja Antoniuksen juopottelu. 
Corfinius ryhtyi muuten rakennuttamaan uudelleen kierolla 
tavalla itselleen anastamaansa Pompeiuksen taloa, ikäänkuin 
se ei olisi ollut hänelle kyllin hyvä. Näiden miesten harha- 
tekojen vuoksi roomalaiset katselivat karsain silmin Caesaria. 
Tämä oli kyllä selvillä näistä epäkohdista ja kärsi niistä, 
mutta valtiollisten suunnitelmiensa vuoksi hänen oli pakko 
pitää palveluksessaan tuollaisiakin apureita. 

Farsaloksen taistelun jälkeen Cato ja Scipio olivat paen- 

neet Afrikkaan ja kuningas Juban tukemina koonneet sinne 
huomattavasti joukkoja. Caesar päätti aloittaa sodan heitä 
vastaan ja lähti talvipäivänseisauksen aikaan Sisiliaan. Hä- 
nen päällikkönsä uskoivat saavansa oleskella siellä pitkän 
aikaa, mutta karkottaakseen heidän päästään kaikki tyhjät 
toiveet Caesar pystytti leirinsä aivan meren partaalle. Ja 
kun suotuisa tuuli alkoi puhaltaa, hän läksi merelle muka- 
naan kolmetuhatta legioonasotilasta ja muutamia ratsumie- 
hiä. Laskettuaan nämä vihollisen tietämättä maihin hän 
jäljelle jääneistä päävoimista huolehtiakseen kääntyi itse 
takaisin Sisiliaan, mutta tapasikin niitä kuljettavat laivat jo 
meren ulapalla. Myös nämä joukot kaikki hän kuljetti lei- 
riinsä. Täällä hän sai kuulla vihollisten asettaneen luotta- 
muksensa erääseen muinaiseen oraakkeliennustukseen, jonka 
mukaan Scipiot muka tulivat Afrikassa aina saavuttamaan 
voiton. Tätä ennustusta Caesar ryhtyi käyttämään hyväk- 
seen, mutta on vaikea sanoa, tekikö hän sen ennustukseen 
uskoen vai yksinomaan piloillaan saadakseen vastustajiensa 
päällikön Scipion naurun alaiseksi. Hänen sotajoukoissaan 
palveli muudan köyhälistöön kuuluva maailman murjoma 
mies nimeltään Scipio Sallutio, joka polveutui Scipio Afri- 
canusten suvusta. Tämän hän asetti päällikkönä johtamaan 
joukkojaan, kun oli torjuttava vihollisten hyökkäyksiä tai 
hän itse halusi taistelua. Yhteenottoja tapahtuikin useasti tar- 
vikkeiden hankinnan vuoksi: hänen sotilaillaan ei näet ollut 
riittävästi muonaa eikä hänen juhdillaan rehua. Lopuksi 
hänen hevosiaan oli ruokittava merilevillä, joista suolavesi 
oli huuhdottu pois ja joiden sekaan oli vähän sekoitettu 
kuin mausteeksi heiniä. Numidialaiset kävivät näet joka 
kerran hänen muonanhankkijoittensa kimppuun ja esiintyi- 
vät isäntinä tasangolla. 

Eräänä päivänä Caesarin sotilaat vapaina ollessaan kat- 
selivat muudatta afrikkalaista, joka esitti heille tanssia ja 
ihailtavan taidokasta huilunsoittoa. Hevosensa he olivat 

jättäneet kuormastopoikien haltuun, ja istuivat tanssijan 
ympärillä hänen taiteestaan nauttien. Tällöin viholliset ka- 
rauttivat äkkiä esiin, hakkasivat heistä osan maahan ja koet- 
tivat tunkeutua roomalaisten leiriin niiden mukana, jotka 
suinpäin pakenivat sinne. Jollei nyt Caesar mukanaan Asi- 
nius Pollio olisi rientänyt paikalle avuksi, sota olisi sillä 
hetkellä saanut ratkaisunsa. Myös toisen kerran viholliset 
ankaran yhteenoton jälkeen pääsivät voitolle. Kerrotaan, 
että Caesar tarttui erästä pakenevaa kotkankantajaa nis- 
kasta kiinni ja kääntäen tämän päätä sanoi: »Tuolla 
on vihollinen!» 

Nämä menestykset rohkaisivat Scipiota aloittamaan tais- 
telun. Annettuaan Afraniukselle ja Juballe käskyn, että 
heidän kummankin tuli jäädä omaan vähän matkan päässä 
toisistaan olevaan leiriinsä hän alkoi Thapsuksen kaupungin 
luona rakennuttaa erään järven yläpuolelle leiriä, jonka 
oli määrä soveltua kaikille joukoille sekä hyökkäyksen 
lähtökohdaksi että turvapaikaksi. Scipio oli vielä raken- 
nuttamispuuhissa, kun Caesar tunkeutui salamannopeasti 
metsäisen maaston läpi, joka teki mahdolliseksi odottamat- 
toman hyökkäyksen, ja ryntäsi hänen joukkojaan vastaan 
sekä sivuilta että suoraan edestä. Lyötyään ne pakoon hän 
kohtalon tarjoamaa suopeaa tilaisuutta hyväkseen käyttäen 
valloitti samaan vauhtiin Afraniuksen leirin ja vielä numi- 
dialaisten leirin, josta Juba oli ehtinyt paeta. Näin hän 
muutamassa tunnissa oli valloittanut kolme leiriä ja tuhon- 
nut viisikymmentätuhatta vastustajaansa menettäen itse tus- 
kin viittäkymmentä miestä. Toisten historioitsijoiden mu- 
kaan taistelu tapahtui äsken kerrotulla tavalla, mutta siitä 
on olemassa toinenkin kertomus. Sen mukaan Caesar itse 
el ottanut siihen osaa, sillä hän sai häntä vaivanneen tau- 
din kohtauksen ryhmittäessään ja järjestäessään joukkojaan. 
Hän oli jo ennakolta tuntenut saavansa kohtauksen, ja 
tämän vuoksi hän ennen tajuntansa täydellistä menettämistä 

ensimmäisiä kouristuksen oireita tuntiessaan kannatti itsensä 
erääseen lähellä olleeseen torniin, jossa vietti hiljaisuudessa 
taistelun ajan. 

Taistelusta oli paeten pelastunut useita entisiä konsuleja 
ja preetoreja. Toiset heistä tappoivat itsensä kiinni otet- 
taessa, toiset Caesar mestautti, kun hän oli saanut heidät 
vangiksi. Mutta Caton, joka oli Utican päällikkönä eikä 
siitä syystä ollut ottanut taisteluun osaa, hän hartaasti halusi 
saada elävänä valtaansa. Siinä toivossa hän lähti Uticaan, 
mutta sai kohta kuulla, että Cato oli tehnyt itsemurhan. 
Saatuaan tämän sanoman hän tuli äreäksi, mutta on tietä- 
mätöntä, minkä tähden, lyhyesti hän vain oli sanonut: 
» Tätä kuolemaa, Cato, minä en olisi sinulle suonut, niin- 
kuin et sinäkään suonut minun lahjoittaa sinulle henkeäsi.» 
Mutta se, että hän Catoa vastaan kirjoitti kirjan vielä tä- 
män kuoleman jälkeen, ei näytä olleen sovinnollisen mieli- 
alan eikä kauniin menettelyn merkki. Kuinka hän olisi 
voinut armahtaa häntä elävänä, kun hän häneen kuollee- 
nakin vuodatti sellaisen vihan paljouden. Mutta siitä, että 
hän oli sovinnollinen Ciceroa ja Brutusta ja lukemattomia 
muita häntä vastaan taistelleita kohtaan, saatettaneen pää- 
tellä, että tuota kirjaa ei laatinut viha, vaan poliittisen puo- 
lustuksen tarve. Cicero oli näet kirjoittanut Catoa ylistä- 
vän »Cato»-nimisen kirjan, ja koska sen tekijänä oli aika- 
kauden loistavin tyylitaituri ja sen kuvattavana arvokas 
persoonallisuus, se sai paljon innokkaita lukijoita. Tämä 
loukkasi Caesaria, sillä hän katsoi, että hänen takiaan kuol- 
leen miehen välityksellä kirjassa luettiin tuomiota hänelle. 
Hän kirjoitti nyt vastakirjoituksen, johon kokosi useita syy- 
töksiä Catoa vastaan ja jolle antoi nimen » Anticato». Sekä 
Ciceron että Caesarin kirja sai tekijöittensä persoonalli- 
suuden vuoksi laajan levikin. 

Palattuaan Afrikasta Roomaan Caesar koetti tehdä kan- 
salle selväksi menestystensä koko suuruuden. Valloittamansa 

alueen hän ilmoitti olevan niin suuren, että sieltä saatiin 
Rooman kulutukseen vuosittain kaksisataatuhatta attika- 
laista vakkaa viljaa ja kolme miljoonaa naulaa öljyä. Sit- 
ten hän vietti kolmen maan, Egyptin, Pontoksen ja Afri- 
kan, lannistamisen johdosta kolme triumfia. Kolmas triumfi 
ei tarkoittanut Scipiosta saatua voittoa, vaan kuningas 
Jubaa, ja triumfisaatossa kulki myös tämän poika Juba, 
joka oli tällöin vielä aivan nuori. Vangiksi joutuminen koi- 
tui onneksi hänen elämälleen. Se pelasti hänet numidialais- 
ten barbaarisesta paimentolaiselämästä ja teki hänestä erään 
oppineimpia kreikankielisiä historioitsijoita. Triumfin jäl- 
keen Caesar antoi sotilailleen suuria palkintoja ja ilahdutti 
kansaa näytelmillä ja juhlapidoilla, joissa Rooman koko 
väestö söi kahdessakymmenessätuhannessa pöydässä. Jo ai- 
kaa sitten kuolleen tyttärensä Julian kunniaksi hän pani 
toimeen gladiaattorinäytäntöjä ja meritaisteluesityksen. Näy- 
täntöjen jälkeen tapahtui väenlasku. Se osoitti, että mies- 
puolisten kansalaisten lukumäärä oli alentunut kolmesta- 
sadastakahdestakymmenestätuhannesta — sataanviiteenkymme- 
neentuhanteen. Tällaisen onnettomuuden kansalaissota oli 
aiheuttanut ja niin paljon se oli vähentänyt Rooman väes- 
tön lukumäärää ottamatta lainkaan huomioon, mitä hävi- 
tystä muu Italia sekä provinssit olivat kärsineet. 

Kun kaikki juhlat ja järjestelyt olivat päättyneet, Caesar 
valittiin neljännen kerran konsuliksi. Sen jälkeen hän lähti 
Espanjaan Pompeiuksen poikia vastaan. Nämä olivat vielä 
aivan nuoria, mutta rohkeutensa oikeudella he olivat otta- 
neet itselleen vallan ja koonneet niin hämmästyttävän voi- 
makkaan sotajoukon, että Caesar joutui sitä vastaan tais- 
tellessaan erittäin vaikeaan asemaan. Suuri ratkaiseva tais- 
telu tapahtui Mundan kaupungin luona. Nähdessään rivis- 
töjensä väistyvän ja taistelevan ponnettomasti Caesar ka- 
rautti ratsullaan pitkin legioonia ja kohortteja huutaen mie- 
hilleen, että eikö heitä hävetä antautua sellaisten penikoit- 

ten käsiin. Vihdoin hän suurta sitkeyttä ja suurta uljuutta 
osoittaen löi vastustajansa pakoon. Taistelussa nämä menet- 
tivät enemmän kuin kolmekymmentätuhatta miestä, Caesar 
vain tuhat, mutta nämä olivat hänen parhaita sotilaitaan. 
Poistuessaan taistelun jälkeen kentältä Caesar sanoi ystä- 
villeen usein taistelleensa voiton puolesta, mutta tällöin 
ensi kerran henkensä puolesta. Tämän voiton hän saavutti 
Liberalia-juhlien päivänä, samana päivänä, jona Pompeius 
Magnuksen mainitaan neljä vuotta aikaisemmin lähteneen 
sotaan. Pompeiuksen pojista onnistui vain nuorimman pae- 
ten pelastua, vanhimman pään toi muutamia päiviä myö- 
hemmin Didius Caesarin leiriin. Tämä oli viimeinen tais- 
telu, jonka Caesar kävi. Mutta että hän tämänkin sodan 
jälkeen vietti triumfin, loukkasi roomalaisia rajattomasti. 
Eihän hän siinä ollut taistellut vieraiden kansojen päälli- 
köitä eikä barbaarikuninkaita vastaan, vaan hän oli siinä 
tuhonnut parhaimman, tosin onnen hylkäämän roomalai- 
sen pojat ja koko suvun. Ei ollut kaunista viettää triumfia 
isänmaan kärsimien onnettomuuksien johdosta ja juhlia te- 
koja, joita hän jumalien ja ihmisten edessä saattoi puolus- 
tella vain sillä, että ne oli pakosta suoritettu, varsinkaan, 
kun hän ei ollut koskaan aikaisemmin kansalaissodassa 
saamistaan voitoista niiden tuottamaa kunniaa häveten lä- 
hettänyt edes tietoa senaatille, ei lähetin välityksellä eikä 
kirjeellisesti. 

Mutta yhtä kaikki kansa oli valmis laskemaan hiljaa 
päänsä alas, jotta hän voisi pistää sen suuhun suitset. 
Sillä hänen menestyksensä oli niin valtava, ja vain yksin- 
vallan katsottiin voivan tehdä kansalaissodasta ja sen tuot- 
tamasta kurjuudesta lopun. Ja niin hänet valittiin diktaat- 
toriksi koko elämänsä ajaksi. Ei ole kiellettävissä, että 
tämä merkitsi tyrannivallan perustamista, sillä yksinvallan 
rajoittamattomiin valtuuksiin lisättiin nyt ajallinen rajoit- 
tamattomuus. Cicero oli sitten ensimmäinen, joka senaatissa 

ehdotti Caesarille erikoisia kunnianosoituksia. Hänen esit- 
tämänsä olivat tosin sellaisia, että ne vielä tunnettiin ih- 
miselle kuuluviksi, mutta sitten nousi muita, jotka keske- 
nään kilpaillen lisäsivät niitä yli äyräitten. Mahdottomiin me- 
nevällä liioittelullaan he saivat aikaan, että Caesariin alkoi- 
vat työlästyä ja kyllästyä nekin, jotka olivat suhtautuneet 
häneen suopeasti. Mutta enemmän Caesarin maineelle näyt- 
tivät tuottavan haittaa hänen vihamiehensä kuin hänen 
imartelijansa, he kun saadakseen mahdollisimman paljon 
hyökkäyksen aiheita ja hyviä aseita häntä vastaan antoi- 
vat kaikille liioitteluille vauhtia. Nyt, kun kansalaissota oli 
lopussa, Caesar itse ei antanut aihetta moitteeseen, eikä siksi 
kelvannut sekään, että hänelle vihittiin Clementian, Lau- 
peuden, temppeli. Sillä kansa oli tehnyt siitä päätöksen, 
se kun kiitollisena tahtoi palkita sen, että Caesar oli niin 
monet häntä vastaan taistelleet armahtanut ja niin monille 
heistä antanut kunniavirkoja, muiden muassa Brutukselle 
ja Cassiukselle, joista teki preetoreja. Hän katsoi myös 
arvoaan alentavaksi, että Pompeiuksen patsaat olivat ku- 
moon kaadettuina, ja hän antoikin pystyttää ne uudelleen. 
Tämä antoi aiheen Ciceron sanoa, että pystyttämällä Pom- 
peiuksen patsaat Caesar on asettanut omat patsaansa tuke- 
valle alustalle. Caesarin ystävät ehdottivat, että hänen tuli 
hankkia itselleen henkivartiosto, ja monet tarjoutuivatkin 
hänen palvelukseensa, mutta hän sanoi, että hän tahtoo en- 
nemmin kerran kuolla kuin tuhat kertaa odottaa kuole- 
maa. Kansan suosiota hän piti komeimpana ja varmimpana 
henkivartiorenkaanaan, ja hän ryhtyikin taas uudelleen li- 
säämään kansan suopeamielisyyttä tarjoamalla ilmaisia ate- 
rioita ja jakamalla viljaa. Sotilaitaan varten hän perusti 
siirtokuntia: huomattavimmat niistä olivat Karthago ja 
Korintti. Oli harvinainen sattuma, että nämä kerran sa- 
maan aikaan hävitetyt kaupungit nyt samaan aikaan ra- 
kennettiin uudelleen. 

Ylimystöön kuuluville hän lupasi tulevaisuudessa konsu- 
lin ja preetorin virkoja tai lohdutteli heitä muilla kunnia- 
arvoilla ja -viroilla. Kaikille hän antoi aiheita toivoon, 
sillä hänen tahtonsa oli, että kaikki olisivat olleet tyyty- 
väisiä hänen hallintoonsa. Kun konsuli Maximus kuoli, hä- 
nen virkavuodestaan oli jäljellä enää vain yksi päivä, mutta 
täksi yhdeksikin päiväksi Caesar nimitti konsuliksi Cani- 
nius Rebiluksen. Kun monet tavan mukaan menivät kun- 
niatervehdykselle uuden konsulin luokse ja saattamaan häntä 
kunniavartiostona senaattiin, joukossa ollut Cicero sanoi: 
»Me emme saa näin hitaasti kiirehtiä, sillä muutoin hänen 
virkakautensa on jo päättynyt ennen kuin me olemme pe- 
rillä.» 

Saavutetut menestykset eivät olleet Caesarille, toiminnan- 
haluinen ja kunnianhimoinen kun hän oli, vaivojen sadon 
korjaamista varten, vaan ne olivat kannustimia ja yllyk- 
keitä, jotka ajoivat hänen uupumatonta mieltään jatkuviin, 
suurempiin saavutuksiin, ikään kuin jokainen juuri saavu- 
tettu tulos olisi heti kadottanut merkityksensä. Tämän 
vuoksi hänen sisäinen minänsä oli sellainen, että hän aina 
kävi painia itsensä ikäänkuin toisen miehen kanssa ja aina 
laati uusia ohjelmia suoritetut teot mitta-asteikkonaan. Näin 
syntyi myös suunnitelma — ja sen mukaisesti hän ryhtyi 
jo varusteluihinkin — että hän veisi armeijansa Parthiaa 
vastaan, marssisi tämän maan kukistettuaan Kaspian me- 
reen rajoittuvan Hyrkanian ja Kaukasian halki ja Mustan 
meren pohjoispuolitse skyyttalaisten alueelle, täältä Germa- 
niaan rajoittuvien maiden ja Germanian halki Galliaan ja 
sieltä jälleen Italiaan, niin sulkien renkaan ja tehden valta- 
meren kaikkialla valtakuntansa rajaksi. Tämän ohella hän 
laati suunnitelman kanavan kaivamisesta Isthmoksen kan- 
naksen poikki Korinthoksesta käsin, ja tämän työn suorit- 
taminen oli jo uskottu Anienokselle. Hän aikoi myös syvän 
kanavan avulla johdattaa heti Roomasta käsin Tiberin ve- 

det Circein niemen luona mereen, jolloin sen uusi suu olisi 
tullut olemaan Terracinan kaupungin lähellä. Hänen tar- 
kotuksensa oli näin tehdä kauppa-aluksille pääsy Roomaan 
turvallisemmaksi ja helpommaksi. Lisäksi hän suunnitteli 
myös Pomentian ja Setian kaupunkeihin rajoittuvien Pomp- 
tinumin soiden kuivattamista, jotta kymmenet tuhannet 
ihmiset olisivat saaneet hedelmällistä maata. Hänen suun- 
nitelmanaan oli myös rakennuttaa Tiberin suulle mereen 
aallonmurtajia ja ruoppauttaa Ostian hiekoittunut ja vaa- 
rallinen rannikko, jotta näin olisi saatu vilkkaalle meri- 
liikenteelle suojaa tarjoavia satamia ja ankkuripaikkoja. 
Kaikki nämä suunnitelmat olivat jo valmiina täytäntöön- 
pantaviksi. 

Ja kalenterin uudelleen järjestämisen ja ajanlaskuun vä- 
hitellen tulleiden virheiden poistamisen hän todella suoritti 
loppuun. Osoitti nerokkuutta, että hän puuttui tähän ky- 
symykseen, jonka asiallinen ratkaisu tuli tuottamaan käy- 
tännössä mitä suurinta hyötyä. Jo vanhimpina aikoina 
vuoden määrääminen kuun kiertokausien perusteella oli tuot- 
tanut roomalaisten ajanlaskuun suurta sekavuutta, sillä näin 
ei pysytty aurinkovuoden puitteissa. Seuraus oli, että uh- 
rien ja jumalien juhlien ajat vähitellen siirtyivät kohdal- 
taan ja lankesivat vallan vastakkaisiin vuodenaikoihin. 
Mutta vielä Caesarin aikanakin, jolloin aurinkovuosi oli 
otettu ajan perustaksi, virheet ajanlaskussa jatkuivat: vain 
harvat olivat siitä perillä, ja siitä perillä olevat papit lisä- 
sivät äkkiä ja kenenkään odottamatta vuoteen sen tarvitse- 
man karkauskuukauden, jota he sanoivat »mercedoniukseksi». 
Tämän karkauskuukauden lisäämisen sanotaan olevan ku- 
ningas Numan ansiota, mutta sekään ei voinut tasoittaa 
aurinkovuoden ja kuuvuoden eroa; tästä olen jo Numan 
elämäkerrassa maininnut. Caesar antoi tämän ajanlasku- 
pulman etevimpien filosofien ja matemaatikkojen ratkais- 
tavaksi, ja näiden tekemien parannusten perusteella hän laati 

oman, syvällisiin laskelmiin pohjautuvan ajanluvun, jota 
roomalaiset nykyään käyttävät ja jonka ansiosta heidän 
ajanlaskussaan on vähemmän virheitä kuin muilla kansoilla. 
Mutta tämäkin herätti hänen panettelijoissaan ja parjaajis- 
saan tyytymättömyyttä. Niinpä Ciceron kerrotaan vastan- 
neen eräälle, joka sanoi, että huomenna nousee Lyyran täh- 
tisikermä: »Niinpä niin, Caesarin käskystä.» Näytti siis 
siltä, kuin ihmiset kalenterin uudistukseenkin olisivat suh- 
tautuneet vastahakoisesti. 

Mutta tärkein syy, mikä häntä vastaan nosti tuon yhä 
kasvavan ja vihdoin hänen murhaansa johtaneen vihan, oli 
hänen pyrkimyksensä päästä kuninkaaksi. Tämä se ensin 
vieroitti kansan hänestä ja antoi hänen salakavalille viha- 
miehilleen parhaimman aiheen käydä hänen kimppuunsa. 
Muutoin monet tahtoivat tämän arvon hänelle hankkia- 
kin. He levittivät kansan keskuuteen tietoa, että rooma- 
laiset voittavat parthialaiset vain siinä tapauksessa, että 
sotaa johtaa kuningas, mutta muussa tapauksessa voitto 
jäisi saavuttamatta. Uskalsivatpa he eräänä päivänä ter- 
vehtiä Caesaria kuninkaana hänen palatessaan Albasta. 
Kun kansa tästä tyrmistyi, hän sanoi äreästi olevansa Cae- 
sar eikä kuningas, ja kansan ollessa ääneti hän poistui iloi- 
suutensa ja hyväntahtoisuutensa kadottaneena. Erään toisen 
kerran hän senaatin ehdottaessa taas hänelle ylenpalttisia 
kunnianosoituksia sattui istumaan forumin puhujalavan ko- 
rokkeella. Kun konsulit ja preetorit koko senaatin saat- 
tamina lähestyivät häntä, hän ei noussut seisomaan, vaan 
kohteli heitä kuin yksityisiä kansalaisia ja sanoi heille, 
että häneen kohdistuneet kunnianosoitukset kaipaavat enem- 
män rajoittamista kuin lisäämistä. Tällainen kohtelu louk- 
kasi ei vain senaattia, vaan kansaakin, sillä se näki senaa- 
tin häväistyksen kohdistuneen koko valtioon, ja syvästi 
masentuneena poistuikin forumilta jokainen, jonka ei ollut 
pakko sinne jäädä. Myös Caesar lähti tilanteen piinal- 

liseksi huomattuaan kotiinsa. Täällä hän veti togan kau- 
laltaan syrjään ja huusi ystävilleen, että hän on valmis 
paljastamaan rintansa jokaiselle, joka siihen tahtoo iskeä. 
Myöhemmin hän syytti menettelystään sairauttaan. Sen 
vallassa ollen hän ei muka kansan edessä puhumaan jou- 
duttuaan voinut olla hämmentymättä, vaan häntä oli alka- 
nut vapisuttaa ja pyörryttää ja lopuksi hän oli saanut 
kouristuskohtauksia. Mutta näin ei asianlaita kuitenkaan 
ollut. Caesar oli todellakin tahtonut senaatin edessä nousta 
seisaalleen, mutta eräs hänen ystävänsä tai paremmin sa- 
nottuna imartelijansa, Cornelius Balbus, oli pidättänyt häntä 
sanoen: »Älä unohda, että sinä olet Caesar ja että sinulle 
on osoitettava kunnioitusta.» 

Tämän tahdittomuuden lisäksi tapahtui vielä kansantri- 
buunien loukkaaminen. Vietettiin Lupercaliaa, jonka useat 
kirjoittajat sanovat olevan muinaisroomalaisen karjanjuma- 
lan Lupercuksen juhla ja vastaavan Arkadiassa vietettävää 
Lykaia-juhlaa. Monet nuoret ylimykset, vieläpä korkeat 
virkamiehetkin juoksevat tässä juhlassa alastomina halki 
kaupungin ja lyövät leikillään ja naurusuin karvaisilla nah- 
kahihnoilla vastaantulijoita. Monet aviovaimot menevät 
tällöin tahallaan heitä vastaan ja ojentavat kuin koulussa 
molemmat kätensä saamaan iskuja. Uskotaan näet, että 
näin saadut iskut tekevät raskaille synnytyksen helpom- 
maksi ja hedelmättömät hedelmällisiksi. Tätä juhlaa Cae- 
sar oli katsomassa triumfin viettäjän juhla-asussa forumin 
puhujalavalla kultaisella tuolilla istuen. Myös Antonius, 
joka silloin oli konsuli, otti osaa juoksuun. Kun hän tuli 
forumille, kansa kunnioituksesta väistyi hänen tieltään, ja 
nyt hän ojensi Caesarille laakereilla koristetun diadeemin. 
Tällöin kuului muutamia hyväksymishuutoja, jotka olivat 
etukäteen tilattuja, mutta kansa huusi täydellä innolla, kun 
Caesar työnsi diadeemin takaisin. Antonius uudisti yrityk- 
sensä ja sai taas muutamia hyvähuutoja, mutta koko kansa 

ilmaisi äänekkäästi hyväksymisensä, kun Caesar torjui tar- 
jouksen. Tällä tavalla yritys meni myttyyn, sillä kansa oli 
ymmärtänyt tarkoituksen. Caesar nousi tämän jälkeen ja 
antoi määräyksen, että seppelöity diadeemi oli vietävä 
Capitoliumille. Paikalle saavuttua havaittiin siellä olevien 
Caesarin patsaiden olevan kuninkaan diadeemein koristet- 
tuja, mutta kaksi kansantribuunia, Flavius ja Marullus, 
tempasivat ne pois. Nämä kansantribuunit etsivät käsiinsä 
ja pidättivät myös ne henkilöt, jotka olivat Caesaria en- 
siksi kuninkaana tervehtineet. Kansa seurasi jäljessä ja 
huuteli  tribuuneja Brutuksiksi tarkoittaen sitä Brutusta, 
joka oli muinoin kukistanut kuninkaat ja jättänyt valtio- 
vallan senaatin ja kansan käsiin. Mutta tästä tapauksesta 
suuttuneena Caesar erotti kansantribuunit, ja syytöspuhees- 
saan hän sanoi heitä »brutuksiksi», so. tyhmyreiksi, mikä 
oli loukkaus myös kansaa kohtaan. 

Näissä olosuhteissa monet näkivät Marcus Brutuksessa 
pelastajan. Isän puolelta hän oli, niin yleisesti uskottiin, 
tuon muinaisen kuningasvallan kukistajan, Brutuksen, jäl- 
keläinen. Äidin puolelta hän taas polveutui Serviliuksista, 
jotka olivat myös ylimyssukua, ja lisäksi hän oli Caton 
sisarenpoika ja vävy. Omasta aloitteestaan hän tuskin olisi 
päättänyt murhata Caesaria, sillä tämä oli osoittanut häntä 
kohtaan suurta kunnioitusta ja ystävyyttä. Farsaloksen 
taistelun jälkeen Caesar oli hänet heti armahtanut ja hänen 
pyynnöstään myös monelle hänen ystävälleen lahjoittanut 
hengen. Lisäksi hän Caesarin täyttä luottamusta nautti- 
neena oli saanut siihen aikaan arvokkaimpana pidetyn pree- 
torin viran, ja kolmen vuoden kuluttua hänellä oli ennen 
kilpahakijaansa Cassiusta luvassa konsulin virka. Asiaa rat- 
kaistessaan Caesarin kerrotaan sanoneen, että Cassiuksella 
on tosin pätevämmät hakemusperusteet, mutta ettei hän 
voi jättää Brutusta huomiotta. Ja kun monet koettivat 
herättää Caesarissa epäluuloja Brutusta kohtaan ja sanoi- 

vat salaliiton olevan tekeillä, Caesar suhtautumatta asiaan 
vakavasti ruumistaan koskettaen vain sanoi: »Brutus odot- 
taa, kunnes tämä on täältä lähtenyt.» Tällä hän tahtoi 
sanoa, että Brutus kuntonsa nojalla ansaitsi päästä hallit- 
sijaksi, mutta että juuri kuntonsa tähden hän ei osoittau- 
tuisi koskaan kiittämättömäksi ja kunniattomaksi. Vaikka- 
kin nyt salaliiton valmistelijat kiinnittivät katseensa ensiksi 
ja ehkä yksinomaan Brutukseen, he eivät kuitenkaan uskal- 
taneet suunnitelmastaan hänelle mitään kertoa. Sen sijaan 
he levittivät öisin puhujankorokkeelle ja tuolille, jolla hän 
preetorin tehtäviä hoitaessaan istui, papyrusliuskoja, joissa 
oli kirjoituksia: »Brutus, sinä nukut», tahi: »Sinä et ole 
Brutus.» Ja vähitellen tällaiset sanat herättivät Brutuksen 
kunnianhimon. Kun Cassius huomasi tämän, hän entistä 
innokkaammin alkoi häntä ahdistaa ja yllyttää Caesaria 
vastaan, hän kun itse tätä vihasi syistä, jotka Brutuksen 
elämäkerrassa olen maininnut. Muutoin Caesar osasi jo 
epäillä Cassiusta, sanoipa hän kerran ystävilleen: »Mitä 
tuo Cassius oikein minusta tahtoo? Hän ei näytä minusta 
miellyttävältä, hän on liian kalpea.» Ja toisen kerran, kun 
Antoniusta ja Dolabellaa koetettiin tehdä hänen silmissään 
epäiltäviksi kumoushankkeista, hän lausui: »Näiden liha- 
vien ja tukkansa hyvin hoitaneiden miesten taholta minun 
ei tarvitse mitään pelätä, mutta kyllä noiden kalpeiden ja 
laihojen.» Näillä hän tarkoitti Cassiusta ja Brutusta. 

Ehkä voidaan kohtalo ennakolta nähdä, mutta välttää 
sitä ei voida. Myös Caesarin murhan edellä tiedetään ha- 
vaitun ihmeellisiä merkkejä ja enteitä. Taivaalla näkyi 
tulenloimuja, yössä kuului voimakkaita ääniä ja erämaan 
linnut lähtivät saloiltaan ja ilmestyivät kaupunkien toreille. 
Tällaisia seikkoja tuskin edes kannattaa niin valtavan ta- 
pauksen yhteydessä mainita, mutta filosofi Strabon kertoo, 
että tulenkaltaisten hahmojen oli nähty ilmassa taistelevan 
keskenään. Ja erään sotilaan orjan kädestä oli leimahtanut 

liekki ilmoille. Sen nähneet olivat luulleet miehen palavan, 
mutta liekki oli sitten sammunut tuottamatta hänelle mi- 
tään vahinkoa. Myöskään ei eräältä Caesarin uhraamalta 
eläimeltä tavattu sydäntä. Tämän täytyi olla valtava 
ihme, sillä eläin ei suinkaan saattanut olla syntynyt ja 
elänyt sydämettä. Myös on kuultu useiden kertovan erään 
tietäjän varoituksesta. Hän oli kehoittanut Caesaria varo- 
maan sitä maaliskuun päivää, jota roomalaiset sanovat 
»idukseksi», koska häntä silloin uhkasi suuri vaara. Kun 
Caesar tämän päivän saavuttua senaattiin mennessään tapasi 
tietäjän, hän tätä tervehtiessään sanoi leikillisesti: »Maalis- 
kuun idus on saapunut.» »On saapunut, mutta ei vielä 
mennyt», tietäjä sanoi hänelle hiljaa. Maaliskuun iduksen 
edellisenä päivänä Caesar oli pidoissa Marcus Lepiduksen 
luona ja allekirjoitti tapansa mukaan pöydän ääressä le- 
päillessään muutamia kirjeitä. Seurassa oli silloin alettu 
keskustella siitä, millainen kuolema olisi paras, ja ennen 
kuin muut ehtivät mitään sanoa, Caesar huudahti: »Odot- 
tamaton.» Seuraavan yön hän tapansa mukaan nukkui vai- 
monsa vieressä. Tällöin kaikki ovet ja ikkunat lennähti- 
vät äkkiä auki ja kirkas kuunvalo tunkeutui huoneeseen. 
Pauketta ja valoa säikähtäen hän hyppäsi ylös ja huomasi, 
että Calpurnia syvässä unessa ollen päästi huokauksia ja 
epäselviä sanoja. Hän oli uneksinut, että hän itkien piti 
murhattua puolisoaan käsivarsillaan. Mutta uni on mainittu 
myös toisenlaiseksi. Livius kertoo, että senaatin päätöksen 
perusteella Caesarin arvon ja vallan merkiksi hänen talonsa 
päätykolmion huippuun oli asetettu veistos, ja Calpurnia 
oli nähnyt unta, että se oli sortunut alas ja hän sen joh- 
dosta itkenyt. Päivän valjettua hän oli pyytänyt Caesa- 
ria kaikin keinoin siirtämään senaatin istunnon ja olemaan 
kotona ja siinä tapauksessa, ettei Caesar hänen unelleen 
anna arvoa, ottamaan muiden ennemerkkien ja uhrien 
avulla selkoa siitä, mitä tulevaisuus toi tullessaan. Tällöin 

Caesar oli näyttänyt tulleen rauhattomaksi ja huolestuneeksi. 
Caesar ei ollut aikaisemmin havainnut, että Calpurnia oli 
taikauskoinen, mutta silloin hän oli huomannut hänen ole- 
van kovin peloissaan tulevaisuudesta. Kun sitten tietäjät 
monta uhria suoritettuaan hänelle sanoivat, että ennemerkit 
ovat vain epäedullisia, hän päätti, että Antoniuksen piti 
siirtää istunto. 

Tästä Decimus Brutus, lisänimeltään Albinus, joutui pe- 
lon valtaan. Hän kuului Caesarin uskottuihin ystäviin ja 
oli määrätty hänen toissijaiseksi perijäkseenkin, mutta kai- 
kesta huolimatta hän otti osaa kaimansa Brutuksen ja Cas- 
siuksen salaliittoon. Hän pelkäsi, että jos Caesarin onnis- 
tuisi sinä päivänä välttää kohtalonsa, salahanke tulisi ilmi, 
ja sen vuoksi hän koetti lyödä leikiksi tietäjien varoituk- 
set. Caesarille hän sanoi, että hän saa syyttää itseään, 
jos senaatti, joka tuntee itsensä yliolkaisesti kohdelluksi, 
tekee häntä vastaan rajuja hyökkäyksiä. »Se kokoontuu 
sinun kehoituksestasi ja sen kaikki jäsenet ovat valmiit ää- 
nestämään ehdotusta, että sinulle kaikissa Italian ulko- 
puolella olevissa provinsseissa kuuluu kuninkaan arvonimi 
ja että sinä kaikilla merillä ja kaikissa maissa, joihin me- 
net, saat käyttää diadeemia. Nyt senaatti istuu sinua odot- 
tamassa, ja jos joku tulisi sen eteen ja sanoisi, että sen on 
hajaannuttava ja kokoonnuttava uudelleen sitten, kun Cal- 
purnia on nähnyt paremman unen, niin mikä melu siitä 
nousisikaan ja kuka ystäväsi voisi saada äänensä kuuluville 
yrittäessään selittää, ettei tämä ole orjuutta eikä tyranniutta! 
Mutta jos sinä taikauskoisesti pelkäät tätä päivää, niin 
on kuitenkin parempi, että sinä itse lähdet tervehtimään 
senaattia ja ilmoitat istunnon siirtämisestä» Nämä sanat 
lausuttuaan Brutus tarttui Caesaria käteen ja sai hänet tule- 
maan mukaansa. Kun Caesar oli ottanut muutamia aske- 
leita oveltaan, eräs vieras orja saapui juosten paikalle ja 
koetti päästä häntä puhuttelemaan, mutta Caesarin ympä- 

rillä tungeksinut suuri väkijoukko työnsi hänet syrjään, 
eikä hän voinut muuta kuin mennä Caesarin asuntoon ja 
kääntyä Calpurnian puoleen. Tätä hän pyysi pitämään 
häntä talossa niin kauan, kunnes Caesar olisi saapunut, 
sillä hänellä olisi tälle tärkeitä asioita ilmoitettavana. 

Artemidoros, Knidoksesta kotoisin ollut kreikkalainen op- 
pinut, oli opetustoimintaa harjoittaessaan tutustunut muu- 
tamiin Brutuksen ystäväpiiriin kuuluviin henkilöihin ja saa- 
nut heiltä salaliitosta paljon tietoonsa. Hän meni Caesaria 
vastaan ja ojensi hänelle pienen papyruskäärön, joka si- 
sälsi kaiken, mitä hän tahtoi ilmoittaa. Kun hän näki 
Caesarin jättävän käärön kuten kaikki muutkin hänelle 
ojennetut kirjelmät seuralaisilleen, hän meni lähelle ja sa- 
noi: »Caesar, sinun pitää itse ja pian lukea kirjeeni. Sen 
sisältö on sangen tärkeä ja se koskee sinua.» Caesar otti 
nyt kirjeen luettavakseen, mutta useista yrityksistä huoli- 
matta ei päässyt alkua pitemmälle, koska hänet aina kes- 
keytettiin. Kirjeen hän kuitenkin piti huolellisesti kädes- 
sään, ja vain se oli hänen mukanaan, kun hän astui se- 
naatin istuntosaliin. Toiset kertojat tietävät, että Caesarille 
ojensi tuon kirjeen joku toinen eikä Artemidoros, sillä tämä 
ei ollut tungoksen vuoksi päässyt matkan kestäessä lain- 
kaan Caesaria lähelle. 

Tällaiset asiat saattavat kuitenkin johtua pelkästä sat- 
tumasta. Mutta kun sillä paikalla, jossa tuo verinen näy- 
telmä tapahtui ja johon senaatti silloin kokoontui, oli Pom- 
peiuksen kuvapatsas, ja kokouspaikkana ollut rakennuskin oli 
Pompeiuksen rakennuttama teatteriinsa liittyväksi kaunis- 
tukseksi, niin ei voi olla epäilystäkään, että joku juma- 
lallinen voima johti ja kutsui Caesarin sinne, koska teon piti 
tapahtua juuri siellä. Kerrotaanpa Cassiuksenkin, vaikka 
hän oli oikeastaan epikurolainen, ennen tikariin tarttu- 
mistaan katsoneen Pompeiuksen patsaaseen ja siinä hiljaa 
rukoilleen, sillä tänä kauheana vaaran hetkenä hänen kiih- 

tyneessä mielessään hänen aikaisemmat filosofiset periaat- 
teensä järkkyivät ja aavistus korkeammasta mahdista sai 
hänessä sijaa. Antoniuksen, joka oli Caesarin uskottu ys- 
tävä ja ruumiinvoimiltaan peloittava mies, Brutus Albinus 
viisaasti laskelmoiden pidätti keskustelussa ovien ulkopuo- 
lella. Kun Caesar astui sisälle, senaattorit nousivat kun- 
nioittaen seisomaan. Toiset Brutuksen ystävät asettuivat 
sitten Caesarin tuolin taakse, toiset menivät Caesaria vas- 
taan ikäänkuin ilmoittaakseen kannattavansa maanpaossa 
olevalle veljelleen armahdusta anovan Tillius Cimberin 
pyyntöä, ja he seurasivat häntä hänen paikalleen asti. Kun 
Caesar oli istuutunut, hän torjui pyynnön, ja kun häntä yhä 
julkeammin ahdistettiin, hän antoi kaikille töykeitä vastauk- 
sia. Tällä hetkellä Tillius tarttui molemmin käsin hänen 
togaansa ja kiskaisi sen hänen kaulaltaan alas. Se oli so- 
vittu hyökkäyksen merkki. Ensimmäisenä häntä iski Casca 
tikarilla kaulaan, mutta haava ei ollut kuolettava eikä vai- 
kea, koska iskijä, kuten on helposti ymmärrettävissä, aloitta- 
maan joutuessaan oli kiihtynyt ja epävarma. Caesar saattoi- 
kin tämän vuoksi kääntyä ympäri ja tarttua tikariin kiinni, 
samalla kun hän huusi latinaksi: »Kirottu Casca, mitä sinä 
teet», jolloin Casca sanoi veljelleen kreikaksi: » Auta, veli.» 
Kun ensimmäinen surmanisku oli annettu, salaliitosta tietä- 
mättömät valtasi sellainen pelko ja tyrmistys, että kukaan 
heistä ei uskaltanut liikahtaa paikaltaan eikä rientää Caesa- 
ria auttamaan, ei edes saada sanaakaan suustaan. Kaikki 
murhaa valmistelleet paljastivat nyt miekkansa ja ahdistivat 
uhriaan. Mihin tämä vain käänsi katseensa, kaikkialla hän 
näki miekkoja, jotka iskivät häntä tai vilahtelivat hänen 
kasvojensa ja silmiensä edessä. Niin hänet tapettiin kuin 
teuras, ja kaikkien salaliittolaisten kädet olivat teossa osalli- 
sina, sillä oli sovittu, että jokainen antaisi hänelle iskun ja 
kastaisi aseensa hänen vereensä; tämän takia Brutuskin 
antoi hänelle yhden iskun kupeeseen. Muutamat historioit- 

sijat kertovat, että Caesar oli jonkin aikaa puolustanut it- 
seään ja huutaen koettanut välttää iskuja, mutta kun hän 
sitten oli nähnyt Brutuksen paljas miekka kädessä, hän oli 
toivonsa menettäneenä vetänyt togan päänsä päälle. Ja niin 
hän lysähti sille jalustalle, jolta kohosi Pompeiuksen patsas, 
joko se sitten tapahtui sattumasta tai joku hänen murhaa- 
jistaan hänet siihen työnsi. Kuolevan veri tahrasi koko ja- 
lustan; kun hän siinä makasi haavoissaan ja suoritti kuolin- 
kamppailunsa, näytti siltä, että itse Pompeius oli mukana 
kostamassa jalkojensa juuressa makaavalle vastustajalleen. 
Kerrotaan, että Caesarin ruumiissa oli kaksikymmentäkolme 
miekan ja tikarin iskemää haavaa. Kertomusten mukaan 
myös salaliittolaiset haavoittivat toisiaan, kun he saman- 
aikaisesti jouduttautuivat iskemään yhteen ruumiiseen. 
Murhan tapahduttua Brutus tahtoi astua puhumaan ja 
selittämään tekoa, mutta senaattorit eivät halunneet jäädä 
häntä kuuntelemaan, vaan syöksyivät ulos ovesta. Heidän 
pakonsa synnytti kansan keskuudessa sekasortoa ja miele- 
töntä pelkoa. Jotkut lukitsivat talonsa, toiset poistuivat 
myymälöistään ja rahanvaihtopöytiensä äärestä, toiset juok- 
sivat murhapaikalle katsomaan murhan jälkiä, toiset taas ne 
nähtyään kiirehtivät sieltä pois. Caesarin parhaat ystävät 
Antonius ja Lepidus onnistuivat pääsemään pakoon ja saivat 
turvapaikan vieraissa taloissa. Sillä välin Brutus ja hänen 
miehensä vielä murhan kiihdyttämässä mielentilassa lähtivät 
joukkona paljaat miekat kädessä murhapaikalta ja menivät 
Capitoliumille. Pakenevien näköisiä he eivät olleet, vaan iloi- 
sia ja täynnä luottamusta, ja he kehoittivat kansaa puolusta- 
maan vapautta ja jokaista tapaamaansa ylimystä liittymään 
joukkoonsa. Monet lähtivätkin heidän mukaansa ja liittyivät 
heidän joukkoonsa, ikäänkuin olisivat olleet samoja teki- 
jöitä ja samaan kunniaan oikeutettuja. Näitä tällaisia oli. 
muiden muassa Caius Octavius ja Lentulus Spinther. Mutta 
tämän ajattelemattoman turhamaisuutensa he saivat pian 

sovittaa, sillä Antonius, ja nuorempi Caesar heidät myö- 
hemmin mestauttivat. Kun kukaan ei heitä epäillytkään 
Caesarin murhaan osallistumisesta, he eivät edes päässeet 
nauttimaan kunniasta, jonka tavoittelemisen he saivat mak- 
saa hengellään. Sillä vaikka Antonius ja nuorempi Caesar 
heidät mestauttivatkin, nämä eivät rangaisseet heitä siitä, mitä 
he olivat tehneet, vaan siitä, mitä he olivat tahtoneet. Seu- 
raavana päivänä Brutus miehineen astui alas Capitoliumilta 
pitämään puhetta forumilla, ja kansa kuunteli häntä hänen 
tekoaan kiittämättä tai moittimatta. Mutta kansan syvä 
äänettömyys oli omiaan osoittamaan, kuinka suuresti Caesa- 
rin kohtaloa surkuteltiin, jos kohtakin Brutus nautti yleistä 
kunnioitusta. — Senaatti, joka hartaasti toivoi menneiden 
unohtamista ja molempien puolueiden sovintoa, päätti, että 
Caesarille osoitetaan jumalallista kunnioitusta ja että hänen 
yksinvaltiaana tekemänsä säädökset jäävät muuttamatto- 
mina voimaan, ja tehdäkseen mieliksi toisellekin puolueelle 
se samalla määräsi, että Brutukselle ja hänen ystävilleen 
annetaan käskynhaltijanvirat ja myönnetään sopivat kun- 
nianosoitukset. Nämä toimenpiteet antoivat aihetta uskoon, 
että valtio oli jälleen saavuttanut rauhan ja että suotuisa 
tasapaino oli palaamassa valtiolliseen elämään. 

Mutta kun Caesarin testamentti avattiin ja todettiin, että 
siinä määrättiin jokaiselle roomalaiselle annettavaksi huo- 
mattava lahja, ja kun hänen ruumiinsa, jota forumin kautta 
kuljetettiin haudattavaksi, nähtiin olevan haavojen runte- 
lema, niin suuttunut kansa ei voinut enää pysyä alallaan. 
Forumilta koottiin nyt penkkejä, aitoja ja pöytiä, niistä 
muodostettiin rovio, se sytytettiin palamaan ja ruumis pol- 
tettiin jo forumilla. Toiset sieppasivat roviosta palavia ke- 
käleitä ja juoksivat polttamaan murhaajien taloja, toiset 
kulkivat ympäri kaupunkia etsimässä murhaajia pidättääk- 
seen heidät ja repiäkseen heidät kappaleiksi. Mutta kukaan 
salaliittolainen ei uskaltanut ilmaantua heidän näkyviinsä, 

vaan jokainen pysytteli hyvässä turvapaikassaan. Caesarilla 
oli ollut muudan ystävä, jonka nimi oli Cinna. Hän oli, 
niin kerrotaan, edellisenä yönä nähnyt omituisen unen: Cae- 
sar oli kutsunut häntä pitoihin ja ottanut hänen kieltäydyt- 
tyään häntä kädestä kiinni ja vienyt hänet hänen vastus- 
tuksestaan välittämättä mukanaan. Kuultuaan sen jälkei- 
senä päivänä, että Caesarin ruumista poltettiin forumilla, 
hän nousi ja läksi tekemään ystävälleen viimeistä kunnia- 
palvelusta, vaikka uni herätti hänessä pahoja aavistuksia 
ja hän lisäksi oli kuumeessa. Hänen saavuttuaan paikalle 
joku kysyi toiselta hänen nimeään ja kuultuaan sen ilmoitti 
sen taas toiselle kysyjälle, ja kohta koko joukon halki levisi 
tieto, että siinäkin on Caesarin murhaajiin kuuluva mies. 
Näiden joukossa oli todella ollutkin Cinna-niminen mies, 
ja nyt tulija sotkettiin tähän, ja hänen kimppuunsa hyö- 
kättiin sen enemmittä ja hänet revittiin paikalla kappa- 
leiksi. Kun Brutus ja Cassius saivat kuulla forumilla sattu- 
neista tapahtumista, he muutamia päiviä myöhemmin pois- 
tuivat kaupungista. Olen heidän myöhemmistä toimistaan 
ja kohtaloistaan ja heidän kuolemastaan kertonut Brutuksen 
elämäkerrassa. 

Caesar oli kuollessaan viidenkymmenenkuuden vuoden 
vanha, ja hänen kuolemansa tapahtui tuskin paljon enem- 
män kuin neljä vuotta Pompeiuksen kuoleman jälkeen. Val- 
lasta ja mahdista, joka oli koko hänen elämänsä päämäärä, 
johon hän vaaroja koskaan karttamatta pyrki ja vihdoin 
pääsi, hän ei korjannut juuri muuta satoa kuin pelkän ni- 
men ja kansalaistensa vastahakoisesti hänelle suoman kun- 
nian. Mutta hänen suuri suojelushenkensä, joka koko hänen 
elämänsä ajan oli hänen rinnallaan seisonut, ei hylännyt 
häntä hänen kuoltuaankaan. Murhan kostajana se yhä kulki, 
halki maiden ja merien se vaelsi ja etsi, kunnes kaikki, jotka 
olivat häneen kätensä iskeneet tai hänen kuolemaansa tahto- 
neet, oli raivattu pois. Mutta merkillisimmän ihmiskohtalon 

koki Cassius: Kärsittyään tappion Filippoissa hän tappoi 
itsensä samalla tikarilla, jolla hän oli antanut iskun Caesa- 
rille. Ihmeellisin jumalallinen merkki taas oli suuri pyrstö- 
tähti: Seitsemän päivää Caesarin murhan jälkeen se loisti 
taivaalla ja sitten katosi. Ihmeellinen oli myös auringon 
valon pimeneminen: Halki koko vuoden aurinko oli him- 
mcä, ja kun se aamulla nousi, sen säteillä ei ollut loistoa ja 
siitä lähtenyt lämpö oli heikkoa ja tehotonta. Sen vuoksi 
ilma oli sumuinen ja painostava, koska auringon lämmöllä 
ci ollut tarpeeksi voimaa usvien hajoittamiseen ja ilman 
puhdistamiseen. Ja ilman kylmyyden takia hedelmät kuih- 
tuivat ja putosivat ennen aikaansa maahan. Mutta selvin 
merkki siitä, että jumalat paheksuivat Caesarin murhaa, oli 
Brutukselle ilmestynyt haamu; kerron siitä tässä: Brutus oli 
päättänyt viedä joukkonsa Abydoksesta Hellespontoksen 
yli Euroopan puolelle. Kertomusten mukaan hän kaipasi 
unta vähemmän kuin kukaan muu sotapäällikkö ja saattoi 
valvoa sangen pitkiä aikoja, ja niinpä hän nytkin ylimenon 
edellisenä yönä teltassaan tapansa mukaan valvoi ja mietti 
tulevia asioita. Tällöin hän oli kuulevinaan oven narinaa, 
ja kun hän sammuvan lampun valossa katsoi ääntä kohti, 
hän näki heti kauhukseen suunnattoman suuren, peloittavan 
ja kaamean näköisen miehen. Kun mies ei yhtään liikkunut 
eikä sanaakaan puhunut, vaan seisoi vain hiljaa hänen telt- 
tavuoteensa vieressä, hän vihdoin kysyi: »Kuka sinä olet?» 
Silloin haamu vastasi hänelle: »Olen sinun paha henkesi, 
Brutus. Filippoissa näet minut uudelleen.» Pelkoa tunte- 
matta Brutus sanoi haamulle: »Olkoon niin.» Ja tämän 
jälkeen haamu katosi. Kun aika tuli, Brutus seisoi Filippoissa 
joukkoineen Antoniusta ja nuorempaa Caesaria vastassa. 
Ensi ottelussa hän löi hänen siipeään vastassa olleet viholli- 
set pakoon ja ajoi heitä Caesarin leiriin asti, jota hän ryösti. 
Kun toinen ottelu oli alkamaisillaan, hänelle aikoinaan 
yöllä näyttäytynyt haamu ilmestyi uudelleen ja seisoi ääneti 

hänen edessään. Tällöin Brutus ymmärsi, että hänen koh- 
talonsa oli saneltu, ja heittäytyi vaaraa pelkäämättä taiste- 
luun, jossa ei kuitenkaan kaatunut. Joukkojensa paon jäl- 
keen hän sitten vetäytyi eräälle kukkulalle, ja täällä hän, 
niin kerrotaan, erään ystävänsä auttamana iski miekan pal- 
jaaseen rintaansa. Sellainen oli Brutuksen loppu. 

Lucius Cornelius Sulla polveutui patriisisuvusta, niinkuin 
Roomassa ylimyssukuja nimitetään. Eräs hänen esi-isistään, 
Rufinus, oli tiettävästi konsuli, mutta hän sai osakseen 
enemmän häpeää kuin kunniaa. Kävi näet ilmi, että hänellä 
oli hopeisia talouskaluja painoltaan enemmän kuin laki salli, 
nimittäin kymmenen naulaa, ja tämän takia hänet erotettiin 
senaatista. Tämän miehen jälkeläiset viettivät puutteen- 
alaista elämää ja Sullakin kasvoi kodissa, jonka varat olivat 
niukat. Nuorukaisena hän asui toisten ihmisten luona mak- 
saen pientä vuokraa, ja tätä aikaa tarkoittavat nuo hänestä 
lausutut letkaukset, että onni on suosinut häntä enemmän 
kuin hänen asemansa edellytti. Erään ylimyksen kerrotaan 
hänelle myös sanoneen, kun hän Afrikan sotaretken jälkeen 
ylpeili ja kehuskeli itseään: »Kuinka sinä voisit olla kunnon 
mies, kun sinulla on nyt niin suuri omaisuus eikä isäsi si- 
nulle mitään jättänyt?» Tosin entiset luonnolliset ja yksin- 
kertaiset elämäntavat olivat hävinneet ja oli luisuttu heku- 
mointiin ja ylellisyyteen, mutta tästä huolimatta pidettiin 
samalla tavoin nurinkurisena kehityksenä sitä, että joku hylki 
esi-isiensä yksinkertaista elämää, kuin sitäkin, että joku tuh- 
lasi perimänsä omaisuuden. Kun Sulla myöhemmin oli dik- 
taattori, joka surmautti suuret joukot ihmisiä, muudan hen- 
kipaton kätkemisestä epäilty ja tämän takia kalliolta alas 
syöstäväksi määrätty vapautettu orja sanoi hänelle purevasti, 
että he olivat kauan aikaa asuneet yhdessä samassa talossa, 
hän itse alhaalla kahdentuhannen sesterssin, Sulla ylhäällä 
kolmentuhannen sesterssin vuokrasta, joten heidän kumman- 

kin onnen erotus on tuhat sesterssiä, so. kaksisataaviisikym- 
mentä Attikan drakhmaa. Tällaista tiedetään kertoa Sullan 
aikaisemmista varallisuussuhteista. 

Sullasta säilyneet kuvapatsaat näyttävät hänen varsinaiset 
piirteensä, mutta Sullan eläessä hänen kasvojensa värikkyys 
antoi terävästi ja tulisesti katsoville sinisille silmille vielä pe- 
lottavamman näön; noissa rokonarpisissa kasvoissa oli näet 
kaikkialla valkoisia läiskiä. Tästä kasvojensa värikkyydestä 
hän on tiettävästi saanut lisänimensä, ja eräs ateenalainen 
pilkkakirves teki hänestä ivaa seuraavalla säkeellä: 


Mulperipuu on koko Sulla, yltä päältä jauhoissa. 


Ei liene aivan joutavaa kertoa tällaisia asioita miehestä, 
jonka tiedetään olleen luonteeltaan siinä määrin sutkauksien 
ystävä, että hän nuorena mainetta saavuttamattomana mie- 
henä vietti aikansa näyttelijöiden ja ilveilijöiden parissa ja 
otti osaa heidän hurjastelevaan elämäänsä ja että hän vielä 
diktaattorinakin kokosi ympärilleen julkeapuheisimmat näyt- 
telijät ja päivät pääksytysten juopotteli ja kilpaili kompien 
laskettelemisessa heidän kanssaan, mikä näytti olevan sopi- 
matonta hänen iälleen ja alentavan hänen arvoaan virka- 
miehenä, sillä hän löi tällöin laimin tehtäviänsä. Sullan ate- 
rioidessa ei hänen kanssaan voitu käydä ratkaisemaan vaka- 
via asioita, niin työteliäs ja tarmokas kuin hän muutoin oli- 
kin, sillä heti kun hän oli astunut seuraan ja pikarin ääreen, 
hänessä tapahtui täydellinen muutos; tällöin hän oli näytteli- 
jöitten ja tanssijoitten parhain ystävä ja aina valmis ja altis 
kallistamaan korvansa heidän kaikille mieliteoilleen. Tällai- 
sesta elämäntavasta näytti johtuvan hänen sairaalloinen viet- 
tymyksensä hurjasteluihin ja hekumointiin, mistä häntä 
vanhuuskaan ei vapauttanut. Nuoruudessaan hän oli kauan 
aikaa rakastunut erääseen näyttelijä Metrobiokseen. Sitten 
tuli seuraava luku hänen elämässään. Hän rakastui erääseen 
varakkaaseen Nikopolis-nimiseen hetairaan, jonka kanssa oli 

alkanut seurustella. Kuoltuaan tämä nuorekkaalla viehkey- 
dellään Sullan rakastajattareksi päässyt nainen jätti omai- 
suutensa Sullalle perinnöksi. Sulla peri myös äitipuolensa, 
joka oli häntä rakastanut kuin omaa poikaansa. Tällä ta- 
valla hän pääsi huomattaviin varoihin. 

Tultuaan valituksi kvestorin virkaan hän seurasi ensim- 
mäistä kertaa konsulina olevaa Mariusta Afrikkaan sota- 
retkelle Jugurthaa vastaan. Tässä sodassa hän osoitti monella 
tavalla kuntoaan, osasipa erästä sopivaa tilaisuutta hyväk- 
seen käyttäen tehdä Numidian kuninkaan Bokkuksen rooma- 
laisten ystäväksi. Hän otti näet tämän numidialaista rosvo- 
parvea paenneet lähettiläät ystävällisesti vastaan, antoi heille 
lahjoja ja lähetti heidät kuninkaan luokse takaisin vahvan 
turvajoukon saattamina. Bokkus oli jo kauan pelännyt ja 
vihannut vävyään Jugurthaa, ja kun tämä nyt tappion kär- 
sittyään pakeni hänen luokseen, hän lähetti tästä tiedon Sul- 
lalle. Bokkuksen tarkoituksena oli raivata Jugurtha tieltään, 
mutta hän ei itse halunnut häntä vangita ja luovuttaa roo- 
malaisille, vaan tahtoi jättää sen Sullan tehtäväksi. Neuvo- 
teltuaan asiasta Mariuksen kanssa Sulla lähti tälle retkelle, 
joka oli sangen uhkarohkea, sillä olisihan voinut käydä niin, 
että hän toista vangitsemaan käydessään olisikin itse joutu- 
nut vangiksi, sillä tuo barbaarikuningas oli omaisiaankin koh- 
taan salakavala. Mutta Bokkus, jolla oli nyt molemmat kä- 
sissään ja jonka oli pakko kavaltaa toinen, päätti kauan epä- 
röityään pysyä alkuperäisessä petoksessaan, ja niin hän luo- 
vutti Jugurthan Sullalle. Triumfin tästä uroteosta sai tosin 
viettää Marius, mutta hänen riemuaan kalvoi aika tavalla 
se, että hänen vihamiehensä lukivat sen Sullan ansioksi. Ja 
Sulla itsekin, kerskaava kun oli luonteeltaan, nyt ensi ker- 
ran vaatimattomästa ja tuntemattomasta asemastaan kansan 
silmissä maineeeseen kohonneena ja kunnian makuun pääs- 
seenä alkoi siinä määrin ylpeillä, että kaiverrutti tapausta 
esittävän kuvan sormukseensa ja kantoi sitä kaikkialla. 


) 271 ( 


PLUTARKHOS 


Tuossa sormuksen kuviossa nähtiin Bokkus luovuttamassa 
Jugurthaa ja Sulla ottamassa tämän haltuunsa. Tämä har- 
mitti Mariusta, mutta koska Sulla hänen mielestään ei ollut 
kateuden arvoinen, hän otti hänet edelleen mukaansa sota- 
retkilleen. Kun Marius oli toisen kerran konsulina, Sulla oli 
hänen alipäällikkönään, ja kun hän oli konsulina kolman- 
nen kerran, tämä toimi hänen armeijassaan sotatribuunina, ja 
hän suoritti tällöin loistavasti monta tärkeää telitävää. Ali- 
päällikkönä ollessaan hän otti vangiksi tektosagien kuninkaan 
Copilluksen ja sotatribuunina toimiessaan hän sai mahtavan 
ja väkirikkaan marsien heimon liittymään roomalaisten ystä- 
väksi ja liittolaiseksi. 

Mutta kun Sulla myöhemmin havaitsi, että Marius karsain 
silmin katseli hänen menestystään eikä tahtonut antaa hänelle 
nen maineensa tielle, hän liittyi Mariuksen virkatoveriin Catu- 
lukseen, joka oli muutoin oivallinen mies, mutta epäpätevä 
johtamaan sotajoukkoa. Kun Catulus uskoi Sullalle suurim- 
pien ja tärkeimpien tehtävien suorittamisen, tästä tuli kohta 
koko sotajoukon maineikkain ja vaikutusvaltaisin mies. Hän 
lannisti suuren osan Alpeilla asuvia barbaarikansoja, ja kun 
sotajoukon muonavarat loppuivat, hän otti tehtäväkseen 
niistä huolehtimisen ja hankkikin niitä enemmän kuin tar- 
vittiin, joten yltäkylläisyydessä elävät Catuluksen sotilaat 
saattoivat antaa niitä Mariuksenkin joukoille. Mutta tällä 
teollaan Sulla, niinkuin hän itse kertoi, hankki itselleen Ma- 
riuksen vihat. Tämä viha, jolla oli niin pieni ja lapsellinen 
aihe ja alku, paisui sitten ja vei leppymättömien riitojen ja 
verisen kansalaissodan kautta yksinvaltaan ja koko valtion 
rakenteen mullistukseen. Euripides, joka kehoitti pitämään 
kurissa kunnianhimon, tuon pahimman ja suurinta turmiota 
kaikille sen orjille tuottavan riivaajan, näyttää siis olleen to- 
della viisas mies ja valtiollisten sairauksien etevä asiantuntija. 

Katsottuaan sotilasmaineensa tukemana voivansa päästä 

valtion virkaan Sulla ilmoittautui heti sotaretkeltä palattuaan 
preetorin ehdokkaaksi ja alkoi kalastella itselleen äänestäjiä. 
Hän jäi kuitenkin valitsematta, ja tästä hän syytti kansan- 
joukkoja. Hänen väitteensä mukaan näet kansa, joka tiesi 
hänen olevan ystävyyssuhteissa Bokkukseen, tahtoi mieluum- 
min tehdä hänestä ediilin saadakseen nähdä komeita metsäs- 
tyksiä ja Afrikan villieläinten taisteluja, ja siksi se valitsi 
muita preetoreiksi voidakseen näin pakottaa hänet ottamaan 
vastaan ediilin viran. Mutta myöhemmät tapahtumat osoitta- 
vat, että Sulla ei näytä oikealla tavalla selittäneen epäonnis- 
tumisensa syytä. Sillä vuotta myöhemmin hän pääsi preeto- 
riksi, kun oli liehitellen ja lahjuksia jaellen muokannut kan- 
san kannattajakseen. Tämän tietäen Caesar, kun Sulla pree- 
torina ollessaan eräästä asiasta suuttuneena sanoi hänelle, että 
hän käyttää häntä vastaan oman virkansa suomaa valtaa, 
vastasi hänelle nauraen: »Aivan niin. Virkasi on todella 
omasi, sillä olethan sinä sen ostanut.» 

Kun hänen toimikautensa preetorina oli päättynyt, hänet 
lähetettiin Kappadokiaan. Hänen virallisena tehtävänään oli 
Ariobarzaneen asettaminen takaisin valtaan, mutta varsinai- 
sena tehtävänään kuitenkin pitää kurissa Mithridates, joka 
kunnianhimonsa kannustamana tahtoi laajentaa valtakun- 
tansa kaksinkertaiseksi. Sulla, jolla oli mukanaan vain pieni 
oma sotajoukko, mutta jota tukivat monet alttiit liittolaiset, 
löi lukuisat kappadokialaiset ja vielä lukuisammat avuksi 
rientäneet armenialaiset, ajoi Gordianoksen maasta ja asetti 
Ariobarzaneen jälleen kuninkaaksi. Kun hänen sotajoukkonsa 
olivat leirissä Eufratin varrella, kuningas Arsakeen lähetti- 
läänä saapui parthialainen Orobazos hänen luokseen, ja täl- 
löin roomalaiset ja parthialaiset joutuivat ensimmäisen kerran 
toistensa kanssa kosketukseen. Sullan osaksi tuli nyt sekin 
erikoinen onni, että hän oli ensimmäinen roomalainen, joka 
kävi parthialaisten kanssa neuvotteluja ystävyysliitosta. Hän 
oli asettanut esiin kolme tuolia tilaisuudessa käytettäviksi, 

yhden Ariobarzaneelle, yhden Orobazokselle ja yhden itsel- 
leen, ja neuvottelujen aikana hän itse istui keskimmäisenä. 
Mutta tämän takia Parthian kuningas sittemmin mestautti 
Orobazoksen. Toiset ovat kiittäneet Sullaa siitä, että hän. 
näin tasa-arvoisesti kohteli kaikkia barbaareja, toiset ovat 
taas soimanneet häntä tökeröstä käyttäytymisestä ja sopimat- 
tomasta erikoisuuden tavoittelusta. Kerrotaan, että Oroba- 
zoksen seurassa oli muudan kaldealainen, jonka huomio kiin- 
tyi Sullan piirteisiin. Kun tämä hyvä ihmistuntija oli tark- 
kaillut kaikkia hänen kasvojensa ilmeitä ja ruumiinsa liik- 
keitä, hän viimein tehtyään viisautensa kaikkien sääntöjen 
mukaan havainnon hänen luonteestaan puhkesi sanoihin: »On 
kohtalon säädös, että tuo mies tulee suureksi, mutta on kä- 
sittämätöntä, että hän vielä tyytyy siihen, ettei ole kaik- 
kein ensimmäinen.» 

Sullan palattua Roomaan muudan Censorinus nosti häntä 
vastaan syytteen sen johdosta, että hän oli eräältä ystävällis- 
mieliseltä Rooman kanssa liitossa olevalta kuninkaalta kiristä- 
nyt itselleen lainvastaisesti suuria rahasummia. Juttu kuiten- 
kin raukesi Censorinuksen peruutettua syytteensä. 

Nyt leimahti Sullan ja Mariuksen välillä vallinnut vanha 
viha uudelleen liekkiin, ja eräs Bokkuksen tekemä lahjoitus 
antoi sille uutta virikettä. Tämä oli päästäkseen Rooman 
kansan suosioon ja valmistaakseen Sullalle ilon pystyttänyt 
Capitoliumille voitonmerkkejä kantavan voitonjumalattaren 
patsaita ja näiden viereen kultaisen patsastyhmän, joka esitti 
häntä luovuttamassa Jugurthaa Sullalle. Tästä Marius suut- 
tui ja tahtoi patsaan poistettavaksi, mutta toiset asettuivat 
Sullan puolelle. Molempien puolueet olivat jo nostamaisillaan 
koko kaupungin kapinaan, mutta silloin kauan kyteneen liit- 
tolaissodan liekit alkoivat lyödä kaupunkia vastaan, ja se 
ehkäisi kapinan tällä kertaa. Tässä raskaassa vaihtelevalla 
menestyksellä käydyssä sodassa, joka tuotti roomalaisille suu- 
ria menetyksiä ja raskaita kärsimyksiä, Marius ei kyennyt 

enää saamaan mitään merkittävää aikaan, sillä sotilaskun- 
non edellytyksiä on ymmärrettävästi nuorekas rivakkuus ja 
tarmokkuus. Sulla sitä vastoin suoritti monta mainittavaa 
tekoa, ja sen tähden hän oli kansan silmissä suuri sotapääl- 
likkö, ystäviensä silmissä voittamaton ja vihollistensa sil- 
missä onnen suosikki. Mutta Sulla menetteli toisin kuin Ko- 
nonin poika Timotheos. Tämänkin vihamiehet lukivat kaikki 
hänen voittonsa onnen ansioksi ja maalauttivat hänestä tau- 
lun, jossa hän esiintyi nukkuvana silloin, kun onnen jumala- 
tar pyydysti verkkoonsa kaupunkeja hänen hyväkseen. Suut- 
tuneena ja kimmastuneena tällaisen taulun laatijoille, jotka 
näin tahtoivat riistää häneltä hänen urotekojensa maineen, 
hän kerran eittämättömällä menestyksellä suorittamaltaan 
sotaretkeltä palattuaan sanoi kansalle, että tässä sodassa, hy- 
vät ateenalaiset, ei onnella ollut mitään tekemistä. Mutta 
tämän kerskauksen takia onnen jumalattaren väitetään sit- 
ten tehneen hänelle aina kiusaa. Hänen menestyksensä lop- 
puivat tähän, hänen yrityksensä päättyivät aina huonosti, 
hän joutui kansansa vihoihin ja lopuksi hänen oli pakko läh- 
teä maanpakoon. Mutta näin ei tehnyt Sulla. Hän ei ollut 
vain mielissään, kun häntä sanottiin onnen suosikiksi, vaan 
hän itsekin tunnusti onnen suosineen tekojaan, korosti onnen 
osuutta niissä ja luki ne jumalien lahjoiksi, lieneekö tämä 
sitten ollut pelkkää kerskausta voi todella vakavaa uskoa. 
Joka tapauksessa hän muistelmissaan tunnustaa, että usein 
ne teot, jotka hän suoritti vain hetken mielijohdetta seu- 
raten, onnistuivat paremmin kuin ne, jotka hän oli huolel- 
lisesti suunnitellut. Ja kun hän sanoo, että hänet on luotu 
enemmän onnea kuin sotaa varten, hän näyttää tunnusta- 
van onnen suuremmaksi kuin kykynsä, jopa hän näyttää 
uskoneen, että suopea hengetär oli sulkenut hänet kokonaan 
syliinsä, kun hän sanoo virkaveljensä ja appensa Metelluk- 
sen ja hänen välillään vallinnutta ystävyyttä jumalien suo- 
maksi lahjaksi. Sulla oli näet odottanut tämän taholta 

saavansa kokea paljon mielipahaa, mutta havaitsikin tämän 
sitten mitä auliimmaksi virkatoveriksi. Ja muistelmissaan 
hän neuvoo Lucullusta, jolle hän ne omisti, olemaan pitä- 
mättä mitään niin varmana kuin jumalien yöllä antamia 
kuiskauksia. Lähtiessään joukkojensa kanssa liittolaissotaan 
hän kertoo Lavernan portin luona maahan auenneen suuren hal- 
keaman, josta tulen syöksyessä ilmoille kirkas liekki löi tai- 
vaaseen asti. Tietäjät selittivät tämän merkitsevän, että ur- 
hoollinen ja ulkomuodoltaan erittäin silmäänpistävä mies pe- 
lastaa kaupungin sen ahdistuksen kourista. Sulla katsoi tämän 
ennustuksen sopivan itseensä, sillä hänen kullankeltainen tuk- 
kansa antoi hänen kasvoilleen erikoisen leiman, eikä hän 
kainostellut ottaa itselleen urhoollisen mainetta, koska oli 
suorittanut niin monta loistavaa ja suurta urotekoa. Tämä 
Sullan jumaluususkosta. Muutoin hän näytti olleen luonteel- 
taan epäjohdonmukainen ja häilähtelevä. Paljon hän keräsi 
itselleen, mutta vielä enemmän lahjoitti, toisille hän aivan 
odottamatta jakeli kunnianosoituksia ja toisia aivan aiheetta 
loukkasi. Hän mielisteli niitä, joita tarvitsi, ja työnsi luo- 
taan ne, jotka hänen puoleensa kääntyivät. Näin ollen on 
vaikeaa ratkaista, kumpi hän oli, ylpeä vai liehakko. Kun 
ajatellaan, miten umpimähkäisiä hänen soveltamansa rangais- 
tukset olivat, kun hän vähäpätöisistäkin teoista tuomitsi kuo- 
lemaan, mutta painoi törkeät rikokset villaisella, ja kun hän 
sietämättömistäkään solvauksista ei ollut tietääkseenkään, 
mutta pienistä ja mitättömistä loukkauksista mestautti ja 
takavarikoitsi omaisuuden, niin ehkä hänen luonnettaan 
voidaan valaista seuraavalla tavalla: hän oli äkkipikainen 
ja kostonhimoinen, mutta hillitsi joskus kiukkuaan omaa 
etuaan ajatellen. Sattuipa tämän kansalaissodan aikana niin- 
kin, että kun sotamiehet kivittäen ja seipäillä mukiloiden 
tappoivat erään alipäällikkönä toimineen Albinus-nimisen 
preetorin, hän jätti kylmästi rikoksen rankaisematta, sanoipa 
vain mahtipontisesti kaikkien kuullen, että sotamiehet nou- 

dattavat nyt taistelussa hänen käskyjään täsmällisemmin ja 
käyvät rikoksensa sovittaakseen vihollisen kimppuun innok- 
kaammin. Moitteet eivät häntä liikuttaneet, sillä hänen pää- 
määränään oli vain Mariuksen kukistaminen ja ylipäällik- 
kyyden saaminen tämän jo nähtävästi loppuaan kohti kul- 
kevan liittolaissodan jälkeen Mithridatesta vastaan käytävässä 
sodassa. Ja tämän takia hän aina koetti pysytellä joukko- 
jensa suosiossa. Roomaan palattuaan hänet valittiin, hänen 
ollessaan nyt viidenkymmenen vuoden ikäinen, Ouintus Pom-- 
peiuksen kanssa konsuliksi. Samaan aikaan hän teki loista- 
van naimiskaupan: hän otti vaimokseen ylipappi Metelluk- 
sen tyttären Caecilian. Rahvas sai tästä aiheen moneen pilk- 
kalauluun, ja ylimyksetkin olivat asiasta närkästyksissään, 
koska hän muka ei ollut, niinkuin Livius sanoo, tällaisen 
vaimon arvoinen, vaikka olikin päässyt konsulin virkaan. 
Caecilia ei ollut kuitenkaan hänen ainoa puolisonsa. Olles- 
saan vielä aivan nuori mies hän oli nainut Ilian, joka syn- 
nytti hänelle tyttären, ja Ilian jälkeen Aelian. Hänen kol- 
mas puolisonsa oli Cloelia, ja tästä hän erosi hänen hedel- 
mättömyytensä takia. Sulla erosi kuitenkin vaimostaan hie- 
notunteisesti: hän puhui monta kaunista sanaa Cloelialle 
ja antoi hänelle lahjoja. Mutta muutamien päivien kuluttua 
hän nai Metellan, ja tämä seikka näyttää asettavan tuon 
Cloeliaan kohdistetun syytöksen omituiseen valoon. Sulla 
noudatti kaikessa Metellan mieltä, 'minkä tietäen kansan- 
puolue kääntyi aina tämän puoleen, milloin Sulla puolueen 
anottua häneltä Mariuksen kannattajille lupaa palata maan- 
paosta oli pyynnön hylännyt. Hänen julmuutensa valloit- 
tamansa Ateenan asukkaita kohtaan näyttää myös johtu- 
neen siitä, että nämä olivat kaupunkinsa muureilta huudel- 
leet herjaavia ja häpäiseviä sanoja Metellasta. Mutta tästä 
myöhemmin. 

Tyytymättä konsulin arvon suomaan kunniaan Sulla ta- 
voitteli kiihkeästi Mithridateen sodan ylipäällikkyyttä. Mutta 

noiden ikuisten intohimojen, kateuden ja kunnianhimon, 
kannustamana Marius asettui häntä vastaan. Tämä raih- 
nas ja ikäloppu mies oli juuri käydyissä sodissa osoittautu- 
nut saamattomaksi, mutta nyt hän pyrki johtamaan meren- 
takaisia, kaukana kotimaasta käytäviä sotia. Samaan ai- 
kaan kun Sulla leirissään suoritteli viimeisiä varusteluja, 
Marius lietsoi kotona tuota turmiollista riitaa, joka tuotti 
Roomalle enemmän onnettomuutta kuin koskaan sen ulko- 
naiset viholliset olivat sille aiheuttaneet. Ja itse jumalatkin 
lähettivät tällöin varoittavia enteitä. Sotamerkkien tangoista 
leimahti kirkas tuli itsestään ilmoille, ja vain vaivoin se 
saatiin sammutetuksi. Kolme korppia kuljetti poikasensa 
yleiselle tielle, söi ne siinä ja vei jätteet pesäänsä takaisin. 
Hiiret jyrsivät temppeleihin jätettyä uhrilahjakultaa, ja kun 
temppelipalvelijat saivat niistä yhden naaraan loukkuun, se 
synnytti siinä viisi poikasta ja söi niistä kolme. Mutta paha- 
enteisempiäkin merkkejä oli. Pilvettömältä, kirkkaalta tai- 
vaalta kajahti niin läpitunkeva ja valittava torven ääni, 
että kaikki säikähdyksestä ampuilivat sinne tänne. Etruski- 
laiset tietäjät selittivät merkin tarkoittavan uuden sukupol- 
ven syntymistä ja maailman muuttumista. Heidän mukaansa 
esiintyy näet kahdeksan elämänvaiheiltaan ja tavoiltaan eri- 
laista ihmissukua. Jumala on näistä jokaiselle säätänyt tie- 
tyn luvun vuosia, jotka loppuvat suuren vuoden päättyessä. 
Kun entinen sukupolvi häviää ja uusi nousee, maan päällä 
tai taivaalla nähdään ihmeellinen merkki, joka heti näitä 
asioita ymmärtäville ja tutkiville ilmaisee, että on syntynyt 
elämänvaiheiltaan ja tavoiltaan uusi sukupolvi, jonka ju- 
malanpelko on joko pienempi tai suurempi kuin edellisen. 
Kaikki asiat, nuo tietäjät sanoivat, joutuvat sukupolvien 
vaihtuessa kokemaan suuria muutoksia, ja tämä koskee myös 
ennustustaitoa. Jos jumalat lähettävät selviä ja pettämättö- 
miä merkkejä, ennustukset osuvat oikeaan ja ennustustaidon 
arvo kohoaa. Toisen sukupolven aikana ennustustaito taas 

saattaa olla alkeellinen, se kiinnittää huomionsa vähäpätöi- 
siin ja hämäriin merkkeihin ja koettaa niiden perusteella se- 
littää tulevaisuutta. Näin vakuuttivat viisaat etruskilaiset, 
jotka näyttivät tietävän enemmän kuin muut kuolevaiset. 
Kun senaatti oli kokoontunut Bellonan temppeliin kuulemaan 
tietäjien näistä asioista lausumia ennustuksia, lensi nokassaan 
sirkkaa kantava varpunen kaikkien nähden temppeliin, jossa 
se pudotti toisen puolen saaliistaan alas, mutta toisen vei 
poistuessaan mukanaan. Tietäjät pitivät tätä maata omista- 
vien luokkien ja kaupungin köyhälistön välisen kansalais- 
sodan enteenä. Jälkimmäinen oli näet aina surkeassa äänessä 
kuin sirkka, edelliset taas elivät maaseudulla niinkuin 
varpuset. 

Marius otti nyt avukseen kansantribuuni Sulpiciuksen, jolle 
kukaan ei vetänyt vertoja alhaisuudessa. Ei enää voitu ky- 
syä, kenet tämä paheissa voitti, vaan minkä niistä hän oli 
itsessään kehittänyt pisimmälle. Raakana, julkeana ja ah- 
neena hän ei välittänyt, seurasiko hänen teoistaan häpeää 
ja onnettomuutta. Jopa hän möi Rooman kansalaisoikeuden 
vapautetuille orjille ja muukalaisille ja ujostelematta keräsi 
siitä välillä maksun forumin keskelle asetetun pöydän ääressä. 
Hänen käytettävissään oli kolmetuhatta henkivartijaa, ja hä- 
nellä oli aina ympärillään liuta ritarisäätyyn kuuluvia kaik- 
keen valmiita nuorukaisia, joita hän sanoi vastasenaatiksi. 
Sulpicius saattoi voimaan lain, ettei kenelläkään senaatto- 
rilla saanut olla velkaa enemmän kuin kaksituhatta denaaria, 
mutta jätti itse kuollessaan kolmen miljoonan velat. Tämän 
miehen Marius päästi riehumaan kansan sekaan, ja heti hän 
väkivaltaisuudellaan saattoi kaiken sekasortoon. Monta 
luonnotonta lakia hän ajoi läpi, ja näihin kuului myös yli- 
päällikkyyden luovuttaminen Mariukselle Mithridateen so- 
dassa. Estääkseen tämän lain tulemasta voimaan konsulit 
päättivät keskeyttää kaikki viralliset toimet, mutta silloin 
Sulpicius heidän pitäessään kokoustaan Dioskuurien temppe- 

lin läheisyydessä hyökkäsi heidän kimppuunsa. Syntyneessä 
kahakassa iskettiin hengettömäksi monta ihmistä, mm. foru- 
milla konsuli Pompeiuksen poika, mutta Pompeius itse pääsi 
pakenemaan. Sulla, jota ajettiin takaa, pakeni Mariuksen 
taloon, mutta hänen oli tultava sieltä esiin ja peruutettava is- 
tuntojen siirtäminen. Sulpicius teki Pompeiuksesta prokon- 
sulin, mutta Sulla sai edelleen olla konsulina. Vain Mithri- 
dateen sodan päällikkyyden Sulpicius otatti häneltä ja antoi 
sen Mariukselle. Sulpicius lähetti heti myös sotatribuuneja 
Nolaan ottamaan haltuunsa Sullan sotajoukon ja luovutta- 
maan sen Mariukselle. 

Mutta Sulla oli nopeampi ja ehti ennen häntä sotajoukon 
leiriin, Kun sotilaat saivat tietää, mitä oli tapahtunut, he 
kivittivät Sulpiciuksen lähettämät sotatribuunit kuoliaiksi. 
Tästä taas seurasi, että Mariuksen kannattajat tappoivat Sul- 
lan ystävät ja ryöstivät heidän omaisuutensa. Nyt oli pako- 
laisia matkalla kumpaankin suuntaan, sekä Sullan leiristä 
Roomaan että Roomasta Sullan leiriin. Senaatti oli aivan 
voimaton ja vain Mariuksen ja Sullan käskyistä riippuva. 
Saatuaan kuulla Sullan olevan matkalla Roomaan Marius 
lähetti preetorit Brutuksen ja Serviliuksen kieltämään häntä 
jatkamasta matkaansa. Kun nämä käyttivät Sullaa kohtaan 
loukkaavaa kieltä, hänen sotilaansa olivat vähällä heidät 
tappaa. He särkivät heidän liktoriensa vitsakimput, repivät 
purppurapäärmeisen togan heidän päältään ja ajoivat heidät 
mitä törkeimpiä haukkumasanoja lasketellen tiehensä. Näin 
saattoivat preetorit, joiden arvonmerkit vihollisten nähtiin 
sanomattakin heiltä riistäneen, kertoa vain oman kokemansa 
häväistyksen lisäksi, että taistelu ei ollut vältettävissä ja että 
onnettomuus jatkoi omaa kulkuaan. Kun Marius vielä puu- 
haili varustelujensa kanssa, Sulla pani alipäällikköineen No- 
lasta käsin liikkeelle kuusi taisteluvalmista legioonaa. Kui- 
tenkin hän vielä siitä huolimatta, että hänen sotilaansa paloi- 
vat halusta käydä kaupunkia vastaan, epäili tehdä ratkaise- 

vaa päätöstä, sillä yritys näytti hänestä vaaralliselta. Mutta 
tällöin häntä rohkaisi tietäjä Postumius, joka Sullan toimitet- 
tua tavanmukaisen uhrin oli tarkastanut uhrieläinten sisuk- 
sia. Molemmat kätensä Sullaa kohti ojentaen hän pyysi tätä 
panemaan hänet kahleisiin ja pitämään niissä taistelun lop- 
puun asti. Hän olisi näet valmis, jollei kaikki pääty nopeasti 
ja onnellisesti Sullan hyväksi, kärsimään mitä ankarimman 
rangaistuksen. Sullan kerrotaan myös nähneen unessa sen 
jumalattaren, jonka palveluksen roomalaiset ovat saaneet 
Kappadokiasta, olkoon hänen nimensä sitten Selene tai Athe- 
ne tai Bellona. Jumalatar oli näyttänyt tulleen hänen luok- 
seen, ojentanut hänelle salaman ja kehoittanut häntä sinkaut- 
tamaan sen niitä vastustajiaan kohti, jotka hän nimeltä mai- 
nitsi, ja kun Sulla oli näitä heittänyt, he kaatuivat ja katosi- 
vat. Tämä uni antoi hänelle rohkeutta, hän kertoi sen virka- 
toverilleen ja päivän valjetessa hän lähti marssimaan Roo- 
maa kohti. Rooman edustalla hänen luokseen tuli lähetystö, 
joka pyysi häntä olemaan käymättä heti kaupungin kimppuun, 
koska senaatti oli päättänyt ottaa hänen kaikki oikeutetut 
vaatimuksensa huomioon. Sulla lupasi pysähtyä paikalle ja 
antoi päälliköilleen määräyksen merkitä tavanmukaisesti paa- 
luilla leirialueen. Lähettiläät kääntyivät rauhoittuneina ta- 
kaisin, mutta heti näiden poistuttua Sulla lähetti Lucius Ba- 
siliuksen ja Caius Mummiuksen edellään miehittämään Esgui- 
linuksen kukkulalla olevan muurin portteineen, kun taas hän 
itse seurasi pikamarssissa jäljessä. Basiliuksen onnistui miehi- 
neen tunkeutua kaupunkiin ja saada siellä jalansijaa, mutta 
kun suuret aseistamattomat kansanjoukot heittelivät hyök- 
kääjien päälle tiiliä ja kiviä, he eivät päässeet tunkeutumaan 
syvemmälle, ja lopuksi heidät työnnettiin muureja vastaan. 
Nähtyään tilanteen Sulla, joka sillä välin oli saapunut pai- 
kalle, kehoitti huutaen miehiään sytyttämään talot palamaan. 
Itse hän sieppasi roihuavan soihdun käteensä ja kävi ensim- 
mäisenä näyttämään esimerkkiä, ja samalla hän antoi jousi- 

miehille käskyn ampua palavilla nuolilla katoille. Hurja 
kiihko oli riistänyt häneltä kaiken harkinnan, ja viha sai oh- 
jata hänen jokaista tekoaan. Ajatellen yksin vihollistaan 
hän unohti ystävät, sukulaiset, omaiset ja kaiken säälin. Näin 
hän raivasi tietä tulella, joka ei syyllisten ja syyttömien vä- 
lillä tehnyt minkäänlaista eroa. Marius, joka tänä aikana oli 
tungettu Telluksen temppeliin, julisti orjat vapaiksi ja kutsui 
heidät aseisiin, mutta nähtyään ryntäävien vihollisten pääs- 
seen voitolle hän pakeni kaupungista. 

Sulla kutsui sitten senaatin kokoon ja tuomitutti kuole- 
maan Mariuksen ja muutamia muita, mm. kansantribuuni 
Sulpiciuksen. Sulpicius, jonka hänen oma orjansa kavalsi, 
mestattiin. Sulla julisti orjan vapaaksi, mutta määräsi hänet 
sitten syöstäväksi kalliolta alas. Mariuksen päästä Sulla lu- 
pasi palkinnon. Tämä ei ollut säädyllinen eikä poliittisesti 
viisas teko, sillä siitä ei ollut vielä pitkää aikaa, kun hän 
itse pakeni Mariuksen taloon joutumatta siellä mihinkään 
vaaraan. Jos Marius ei olisi päästänyt Sullaa turvaan ta- 
loonsa, vaan jättänyt hänet Sulpiciuksen väkivallan uhriksi, 
Mariukselle itselleen olisi ollut tie valtaan avoinna. Mutta 
tästä huolimatta hän säästi Sullan hengen. Kun hän nyt 
muutamia päiviä myöhemmin joutui samaan asemaan, hänen 
osansa oli toinen. Sullan toimenpiteitä senaatti ei ilmaissut 
paheksuvansa, mutta kansa toi vihamielisyytensä ja koston- 
halunsa täysin selvästi ilmi. Se jätti valitsematta hänen sisa- 
rensa pojan Noniuksen ja erään Serviliuksen, jotka olivat 
virkamiesten vaalissa ehdokkaina, ja äänesti mielenosoituk- 
sellisesti toisia miehiä, joiden valituksi tulemisen se uskoi eri- 
koisesti Sullaa suututtavan. Mutta Sulla oli olevinaan vain 
iloinen, että kansa osasi käyttää hänen sille lahjoittamaansa 
vapautta mielensä mukaan. Tyynnytelläkseen sitten kansan 
vihaa hän asetti konsuliksi vastapuolueeseen kuuluvan Lucius 
Cinnan, mutta vaati tätä valan velvoituksella kannattamaan 
omia suunnitelmiaan. Cinna lähti kivi kädessä Capitoliu- 

mille ja vannoi täällä valansa, mihin hän heti lisäsi, että jol- 
lei hän pysy antamassaan valassa, kirous tulkoon hänen pääl- 
lensä ja hän on valmis heitettäväksi maanpakoon niinkuin 
hänen kädessään oleva kivi. Näin sanottuaan hän paikalla 
olevien nähden lennätti kiven maahan. Mutta valtaan pääs- 
tyään hän alkoi valmistella kumousta ja oikeudenkäyntiä 
Sullaa vastaan. Kansantribuuni Verginiuksen oli määrä esiin- 
tyä jutussa syyttäjänä, mutta Sulla välitti vähät sekä Vergi- 
niuksesta että koko jutusta ja lähti sotaan Mithridatesta vas- 
taan. 


Niihin aikoihin, kun Sulla läksi joukkoineen liikkeelle 
Italiasta, Mithridateen kerrotaan Pergamonissa nähneen 
monta ennemerkkiä. Kun pergamonilaiset eräänlaisen kojeen 
avulla koettivat laskea hänen kohdalleen alas seppeltä kä- 
dessään pitävän voitonjumalattaren patsaan, se murtui mel- 
kein hänen päänsä päällä palasiksi. Kansa säikähtyi kovasti, 
kun seppele lensi maahan keskelle teatteria, ja Mithridateskin 
alkoi pelätä pahinta, vaikka hänen asiansa olivat silloin pa- 
remmalla kannalla kuin hän saattoi toivoakaan. Olihan hän 
riistänyt roomalaisilta Aasian provinssin ja Bithynian sekä 
Kappadokian kuninkailta heidän valtakuntansa, ja hän piti 
nyt hoviaan Pergamonissa. Ystävilleen hän saattoi jakaa 
suuria omaisuuksia, mahtiasemia ja ruhtinaskuntia. Hänen 
pojistaan toisella oli varma asema vanhan Mustalta mereltä 
ja Bosporoksesta Asovan meren tuolle puolelle asumattomiin 
aroihin asti ulottuvan perintövaltakunnan hallitsijana, ja toi- 
nen poika, Ariarathes, lähestyi suuren armeijan kanssa uhkaa- 
vasti Traakiaa ja Makedoniaa. Lisäksi hänen valtakun- 
taansa laajensivat valloituksillaan hänen sotapäällikkönsä, 
joista huomattavin oli Arkhelaos. Tämä hallitsi laivastollaan 
koko itäistä Välimerta ja alisti valtaansa myös Kykladit 
sekä kaikki Malean niemen itäpuolella olevat saaret, jopa 
miehitti Euboiankin. Sitten hän Ateenasta käsin liikkeelle läh- 
tien pakotti kaikki Kreikan heimot Thessaliaa myöten luo- 

pumaan roomalaisista huolimatta bruttilaisen Suran hänelle 
Khaironeian luona tuottamasta pienestä takaiskusta. Täällä 
tämä urhoollinen ja viisas roomalainen, joka oli preetorina 
Makedonian hallintoa hoitavan Sentiuksen alipäällikkö, kävi 
kaikin voimin hänen joukkojaan vastaan, jotka vuolaan vir- 
ran tavoin vyöryivät Boiotian halki. Kolme kertaa hän 
täällä, Khaironeian luona, iski Arkhelaoksen kanssa yhteen, 
kunnes vihdoin löi hänet takaisin ja tunki rannikkoalueelle. 
Mutta tämän jälkeen hänen Lucius Luculluksen käskystä täy- 
tyi vetäytyä paikalle marssimassa olevan ja sodan johtajaksi 
Sentiuksen luokse takaisin, vaikka onni oli hänen yrityksiään 
aina seurannut ja Kreikka hänen urhoollisuutensa ansiosta oli 
valmis luopumaan Arkhelaoksesta. Suran menestystä ei näet 
kukaan enää saattanut epäillä. 

Sullan saavuttua Kreikkaan sen kaupungit taipuivat heti 
antautumaan. Ne lähettivät lähettiläitä hänen luokseen il- 
moittamaan porttien olevan hänelle avoinna. Vain Ateena 
yksinvaltiaansa Aristionin pakotuksesta jäi edelleen Mithri- 
dateen puolelle. Sulla vei koko sotavoimansa sitä vastaan, 
sulki Peiraieuksen joka taholta piiritysrenkaaseen, toi pai- 
kalle sotakoneensa ja yritti monella tapaa valloittaa kau- 
pungin. Jos hän näitä ponnistuksiaan olisi vielä jonkin aikaa 
jatkanut, hän olisi voinut sen itse tappioita kärsimättä saada 
haltuunsa, sillä siellä oli aivan välttämättömistäkin tarvik- 
keista puutetta ja nälkä oli saattanut asukkaat epätoivon 
partaalle. Mutta hän halusi päästä mitä pikimmin Roo- 
maan, sillä hän pelkäsi siellä tapahtuvan kumouksen ja 
siksi hän vaaroja, taisteluja ja suurimpiakaan kustannuksia 
pelkäämättä koetti saada sodan nopeasti päätökseen. Lu- 
kuun ottamatta muita varustuksia hän rakennutti piiritys- 
koneita niin paljon, että niihin käytettävien rakennusainei- 
den kuljettamiseen tarvittiin kymmenentuhatta muulia, jotka 
päivät pääksytysten vetivät kuormia. Pian loppuivat raken- 

nuspuut, sillä hakkauksia oli suoritettava paljon, koska ras- 
kaat rakennelmat usein omasta painostaan sortuivat tai syt- 
tyivät vihollisten lakkaamatta sataneista palavista nuolista 
tuleen. Sulla ryhtyi nyt hakkauttamaan pyhiä lehtoja, mm. 
hän kaadatti Ateenan ympäristön kauneimman metsäalueen, 
Akademian metsikön, samoin Lykeionin puiston. Ja koska 
sota nieli suunnattomia rahasummia, hän kävi käsiksi Krei- 
kan temppeleihin, ja hänen apurinsa takavarikoivat Epidau- 
roksen ja Olympian kauneimmat ja kalliimmat uhrilahjat. 
Hän kirjoitti myös Amfiktyoniliitolle Delfoihin, että olisi 
järkevää jättää temppelin omaisuus hänen haltuunsa, sillä sil- 
loin se olisi varmassa turvassa siinäkin tapauksessa, että 
hän siitä itse jotakin käyttäisi, koska hän suorittaisi kaiken 
täysin määrin takaisin. Tämän jälkeen hän lähetti ystävänsä 
fookislaisen Kafiin ottamaan jokaisen esineen punnittuna 
vastaan. Delfoihin saavuttuaan Kafis kammoi koskea pyhiin 
esineihin ja itki amfiktyonien läsnä ollessa ääneensä, koska 
hänen niin oli kuitenkin pakko tehdä. Kun jotkut sanoivat, 
että he olivat kuulleet Apollonin lyyran soivan kaikkein 
pyhimmässä, Kafis lähetti tästä tiedon Sullalle, lieneekö sit- 
ten itse tähän ihmeeseen uskonut vai tahtoiko hän vain Sul- 
lassa herättää taikauskoista pelkoa. Sulla vastasi Kafikselle 
ivallisesti, että hän ihmetteli hänen älyään, sillä lyyran soit- 
tohan tarkoitti hyväksymistä eikä paheksumista; hänen tuli 
siis mieli iloisena ottaa uhrilahjat vastaan, koska jumala ne 
mielellään antoi. Muut esineet voitiin viedä vaivattomasti 
pois, eivätkä kreikkalaiset siitä yleensä mitään tietäneetkään, 
mutta kuninkaitten ajoilta vielä jäljellä oleva hopea-astia 
oli niin raskas ja suuri, että juhdat eivät jaksaneet sitä kul- 
jettaa, joten amfiktyonien oli hakattava se palasiksi. Tätä 
tehdessään he ajattelivat Manius Adguiliuksen, Titus Flami- 
ninuksen ja Aemilius Paulluksen aikoja. Kun Manius aikoi- 
naan oli karkottanut kuningas Antiokhoksen Kreikasta ja 
kun molemmat jälkimmäiset olivat lyöneet Makedonian ku- 

ninkaat, he eivät koskeneet Kreikan temppeleihin, vaan päin- 
vastoin tekivät niille lahjoituksia ja osoittivat niille kaikin 
tavoin pyhää kunnioitusta. Mutta nämä olivatkin miehiä, 
jotka olivat saaneet valtansa laillisella tavalla, ja heidän soti- 
laansa olivat itsensä hillitsevää ja päällikköään nurkumatta 
tottelevaa väkeä. Heillä oli todellinen kuninkaan mieli, he 
viettivät yksinkertaista elämää ja pitivät sotilaiden suosion 
kalastelemista häpeällisempänä kuin vihollisten edessä pake- 
nemista. Sitä vastoin tuon ajan päälliköiden, jotka olivat 
hankkineet asemansa väkivallalla eivätkä kyvykkyydellään 
ja jotka tarvitsivat aseita enemmän toisiaan kuin vihollista 
vastaan, oli pakko vielä johtoasemassakin liehitellä käskyn- 
alaisiaan. Rahalla, jota he mielin määrin jakelivat sotilail- 
leen, he ostivat näiden palvelukset, ja niin he tietämättään 
tekivät koko isänmaansa kauppatavaraksi ja itsensä lurjus- 
ten orjaksi voidakseen hallita kunnollisia ihmisiä. Tämä oli 
syy, joka karkotti Mariuksen Roomasta ja vei hänet sitten 
taas Sullaa vastaan, tämä oli syy, joka saattoi Cinnan mur- 
haamaan Octaviuksen ja Fimbrian surmaamaan Flaccuksen. 
Sulla ennen muita oli tämän pahan alkuun panija. Saadak- 
seen toisten sotapäälliköiden sotilaat puolelleen hän käytti 
sitä kieroa keinoa, että jakeli omille sotilailleen tuhlaillen 
rahoja. Näin hän viekoitteli vastustajan sotilaat siirtymään 
puolelleen ja totutti omat sotilaansa ylellisyyteen. Tämä 
vaati häneltä paljon rahaa, varsinkin Ateenan piirityksen ai- 
kana. 

Vastustamaton ja sammumaton kiihko ajoi häntä tämän 
kaupungin valloittamiseen. Ehkäpä tämä muinoin kuuluisa 
kaupunki menneisyytensä varjonakin kiihotti hänen kun- 
nianhimoaan, ehkä hän oli myös raivostunut siitä ivan ja 
pilkan ryöpystä, jonka yksinvaltias Aristion häntä ärsyt- 
tääkseen tuon tuostakin syyti muureilta häntä ja Metellaa 
vastaan. Aristion oli röyhkeyden ja raakuuden yhdistelmä, 
hänellä oli kaikki Mithridateen viheliäisimmät paheet ja 

intohimot. Kuin kuolettava, viimeiset voimat riuduttava sai- 
raus hän oli iskenyt kyntensä tuohon kaupunkiin, joka aikai- 
semmin oli niin monet sodat, niin monen tyrannin mielival- 
lan ja niin monet keskinäiset riidat onnellisesti läpäissyt. 
Tämä mies piti silloin, kun kaupungissa vakka vehnää mak- 
soi tuhat drakhmaa, kun asukkaat söivät Akropoliin ympä- 
rillä kasvavaa neitsytruohoa ja pureksivat nälkäänsä sam- 
muttaakseen keitettyjä kenkiä ja nahkaisia öljyleilejä, päi- 
vät pääksytysten juominkeja ja kuljeskeli öisin humalaisten 
parvien kanssa pitkin kaupungin katuja. Hän esitti viholli- 
sen silmien edessä asetansseja ja piti sitä kaikin tavoin pilk- 
kanaan. Hän ei välittänyt siitä, että Athenen pyhä tuli öljyn 
puutteessa sammui, ja kun ylipapitar pyysi häneltä puoli 
vakkaa vehnää, hän lähetti tälle saman määrän pippuria. 
Neuvoston jäsenet ja papit, jotka itkien pyysivät häntä sääli- 
mään kaupunkia ja sopimaan Sullan kanssa, hän hajoitutti 
nuolisateella. Lopuksi hän kuitenkin kovan painostuksen jäl- 
keen lähetti kaksi tai kolme juomakumppaniaan rauhanneu- 
vottelijoiksi. Kun nämä mitään ehdotuksia tekemättä puhui- 
vat vain Theseuksesta, Eumolpoksesta ja Persian sodasta, 
Sulla heille sanoi: »Menkää, te onnelliset, takaisin kaupun- 
kiinne ja ottakaa kauniit puheenne mukaanne. Roomalaiset 
eivät ole lähettäneet minua Ateenaan kuuntelemaan historian 
luentoja, vaan saattamaan kapinalliset jälleen kuuliaisuu- 
teen.» 

Kertomusten mukaan muutamat sotilaat olivat tällä välin 
kuulleet Kerameikoksessa kahden keskenään puhelevan van- 
huksen soimaavan yksinvaltiasta siitä, että tämä ei ollut 
riittävästi varustanut Heptakhalkonin luona olevaa käytä- 
vää, vaikka se oli ainoa paikka, josta vihollisten oli mahdol- 
lista ja jopa helppoakin tunkeutua kaupunkiin. Sotilaat il- 
moittivat tämän Sullalle, eikä se Sullasta ollutkaan vähäpä- 
töinen tieto. Lähdettyään yöllä paikalle ja havaittuaan sen 
olevan valloitettavissa hän kävi yritykseen käsiksi. Muistel- 

missaan Sulla mainitsee, että ensimmäisenä nousi muureille 
Marcus Ateius ja että tämä ei enää väistynyt kerran valtaa- 
maltaan paikalta, vaikka katkaisi miekkansa iskiessään sillä 
vastaansa käynyttä vihollista kypärään. Kaupunki valloitet- 
tiin siis täältä käsin, niinkuin ateenalaiset vanhukset olivat 
epäilleet. Sulla itse hajoitutti maahan Peiraieuksen portin ja 
pyhän portin välisen osan muuria ja ryntäsi kuin hirviö 
torvien ja sarvien rämeästi soidessa keskellä yötä kaupun- 
kiin. Hänen sotilaansa, joille hän antoi vallan ryöstää ja 
murhata, syöksyivät hurjasti huutaen miekka kädessä pitkin 
ahtaita katuja ja tappoivat niin paljon asukkaita, että nii- 
den ruumiita ei voitu lukea, vaan vasta jäljestäpäin arvailla 
silloin verikenttänä olleen alueen laajuuden perusteella. Kai- 
kissa kaupungin osissa kyllä tapettiin paljon väkeä, mutta 
ankarimpana verilöyly kulki torin ympärillä olevilta alueilta 
Kerameikoksen halki kaksoisportteihin asti, jopa porttien 
ulkopuolella olevassa esikaupungissakin monen kerrotaan 
joutuneen sen uhriksi. Yhtä suuri luku kuin näitä murhat- 
tuja oli niitä, jotka nähdessään kotikaupunkinsa tuhoutuvan 
säälistä ja epätoivosta tappoivat itsensä. Se, mikä saattoi 
asukkaitten parhaimmiston pelkoon ja epätoivoon, oli käsitys, 
että Sullan taholta ei ollut mitään sääliä eikä armoa odotet- 
tavissa. Vihdoin kaksi ateenalaista maanpakolaista, Meidias 
ja Kallifon Sullan edessä polvillaan rukoillen pyysivät kau- 
pungille armoa, ja Rooman sotajoukossa olleet senaattoritkin 
puhuivat kaupungin puolesta. Sulla katsoi tällöin jo tarpeeksi 
kostaneensa, ja nyt hän alkoi ylistää muinaisajan ateenalai- 
sia ja lupasi armahtaa harvoja monien tähden ja elossa ole- 
via kuolleiden tähden. Muistelmissaan Sulla mainitsee Atee- 
nan valloituksen tapahtuneen maaliskuun ensimmäisenä päi- 
vänä, mikä osuu yhteen suunnilleen Anthisterion-kuukauden 
uuden kuun kanssa. Se sattui siis aikaan, jolloin ateenalai- 
silla on tapana monenlaisin menoin viettää erään tuhoisan 
tapahtuman muistoa. Sillä heidän perimätietonsa mukaan 

muinoin sattunut suuti tuhotulva oli kuta kuinkin tähän 
aikaan vuodesta. Kaupungin tultua valloitetuksi yksinval- 
tias Aristion pakeni Akropoliille. Täällä hän piti kauan puo- 
liaan Curiota vastaan, joka Sullan käskystä oli ryhtynyt 
häntä piirittämään, mutta lopuksi nälkä pakotti hänet an- 
tautumaan. Heti tämän jälkeen tapahtui ihme. Samaan ai- 
kaan ja samalla hetkellä jona Curio vei vangitun yksinval- 
tiaan pois paikalta, kirkkaalle taivaalle kasaantui pilviä, ja 
puhkesi rankasade, joka saattoi Akropoliin vedestä tulvilleen. 
Sulla miehitti myös Peiraieuksen ja suurimmaksi osaksi pol- 
tatti sen. Poltettujen rakennusten joukossa oli myös Filonin 
varushuone, ihmeen ihana rakennustaiteen saavutus. 

Tällä välin Mithridateen sotapäällikkö Taksiles mukanaan 
satatuhatta jalka- ja kymmenentuhatta ratsumiestä sekä yh- 
deksänkymmentä — nelivaljaikkoista — sirppivaunua = samosi 
Traakiasta ja Makedoniasta eteläänpäin. Samaan aikaan hän 
kutsui Arkhelaoksen, joka laivastoineen oli ankkuroinut 
Munykhian edustalle, saapumaan luokseen. Arkhelaos ei kui- 
tenkaan tahtonut luopua meriyhteyksistään eikä ollut ollen- 
kaan halukas käymään roomalaisia vastaan, sillä hän uskoi 
sotaa pitkittämällä voivansa katkaista näiden huollon. 
Mutta Sulla käsitti asiat paljon paremmin kuin Arkhelaos. 
Sen tähden hän lähti karusta ja tuskin rauhan aikanakaan 
asukkaansa riittävästi elättävästä Attikasta Boiotiaan. Mo- 
net luulivat hänen tehneen virheen, kun hän jätti vuorisen 
ja ratsuväen käyttöön huonosti sopivan Attikan ja läksi 
Boiotian tasaisille ja avoimille lakeuksille, vaikka tiesi bar- 
baarien voiman olevan sirppivaunuissa ja ratsuväessä. Mutta 
välttääkseen nälän ja puutteen hänen oli antauduttava alt- 
tiiksi taistelun vaaralle, ja lisäksi Hortensius, muudan tai- 
tava ja tappelunhaluinen mies, jonka piti tuoda Thessaliassa 
oleva sotajoukko Sullan luokse ja jota barbaarit solapai- 
koissa väijyivät, tuotti hänelle huolta. Nämä syyt siis saivat 
aikaan sen, että Sulla marssi Boiotiaan. Muutoin maanmie- 

hemme Kafis opasti barbaarien huomaamatta Hortensiuksen 
syrjäteitä Parnassoksen poikki aivan lähelle Tithoraa. Tämä 
ei ollut vielä silloin yhtä suuri kaupunki kuin nykyään, 
vaan ainoastaan eräällä joka puolelta jyrkkäseinäisellä kal- 
liolla oleva linnoitus. Sinne olivat muinoin fookislaiset vetäy- 
tyneet omaisuutensa mukanaan Kserkseen hyökkäystä pa- 
koon. Hortensius pystytti nyt paikalle leirinsä, torjui päi- 
vällä vihollisten tekemät hyökkäykset ja marssi sitten yöllä 
tiettömien seutujen kautta Patronikseen, missä liittyi Sullan 
sotajoukkoon. 


Yhtyneet sotajoukot miehittivät Elateian tasangon keskellä 
sijaitsevan laajan, hedelmällisen kummun, jonka juurella on 
vesistöä. Se on nimeltään Filoboiotos. Tämän seudun luon- 
nonkauneudelle Sulla tuhlaa runsaasti ylistäviä sanoja. Kun 
he olivat leiriytyneet sinne, viholliset havaitsivat heidän 
lukumääränsä kovin pieneksi; heitä oli näet vain tuhatviisi- 
sataa ratsu- eikä täyttä viittätoista tuhatta jalkamiestä. Tä- 
män takia muut barbaarien sotapäälliköt pakottivat Arkhe- 
laoksen taipumaan tuumaansa ja asettivat sotajoukon taiste- 
lujärjestykseen. Kenttä täyttyi hevosista, vaunuista, kei- 
häistä ja kilvistä. Suurten ihmismassojen marssiessa paikoil- 
leen ilma ei voinut mykistää niiden aiheuttamaa melua ja 
huutoa, ja jo niiden varustusten mahtaileva komeus synnytti 
roomalaisissa pelkoa. Kullalla ja hopealla upeaksi silattujen 
aseitten välke ja persialaisten ja skyyttalaisten pukujen ki- 
maltelevan vasken ja raudan seassa hohtavat värit synnytti- 
vät joukkojen tehdessä liikkeitään ja käännöksiään tulimerta 
muistuttavan uhkaavan näyn. Roomalaiset vetäytyivät val- 
liensa turviin, eivätkä mitkään Sullan puheet voineet heidän 
levottomuuttaan poistaa. Sulla ei kuitenkaan tahtonut väki- 
valloin pakottaa pakokauhun lamaannuttamia sotilaitaan 
taisteluun, ja siksi hän sai tyytyä toimettomuuteen ja kar- 
vain mielin kuunnella silmiensä edessä olevien vihollisten 
myrkyllisiä pilkkahuutoja ja naurua. Mutta tämä tuotti hä- 

nelle kuitenkin lopuksi mitä suurimman hyödyn. Barbaarirt, 
joilla päällikköjen lukuisuuden takia oli muutoinkin huono 
kuri, kadottivat sen nyt vastustajiaan halveksiessaan melkein 
kokonaan. Vain harvat heistä pysyivät leirissä, jota vastoin 
useimmat harhailivat saaliin ja ryöstön toivossa useitten 
päivämatkojen päässä leirin ulkopuolella. Näiden kerrotaan 
hävittäneen Panopeuksen ja ryöstäneen Lebadeian oraak- 
kelin päälliköittensä käskemättä. Sulla ei voinut nyt enää 
sietää, että hänen silmiensä edessä hajoitettiin kaupunkeja 
maahan, ja siksi hän päätti panna sotilaansa liikkeelle. Hän 
marssitti nämä leiristä ja pakotti heidät kaivamaan kanavia, 
jotta Kefisoksen joen vedet voitaisiin johtaa toiselle taholle. 
Ketään hän ei vapauttanut työstä, mutta laiskureita hän 
rankaisi ankarasti, sillä hänen tarkoituksenaan oli herättää 
sotilaissaan halua ennemmin antautua taistelun vaaroihin 
kuin hikoilla tällaisessa rasittavassa työssä. Eikä hän näissä 
laskelmissaan pettynytkään. Kun hän kahden päivän kulut- 
tua meni töitä tarkastamaan, sotilaat vaativat häntä äänek- 
käästi viemään heidät vihollista vastaan. Sulla vastasi, että 
he puhuivat näin vain päästäkseen vapaaksi tästä raskaasta 
työstä eikä suinkaan sen vuoksi, että heillä oli halu käydä 
taisteluun. Mutta jos heillä todellakin oli sotimisen into, hei- 
dän tulisi tarttua aseisiin ja mennä tuonne, hän lisäsi näyt- 
täen paikkaa, jossa muinoin oli ollut parapotamiolaisten 
linna, mutta josta nyt kaupungin tultua hävitetyksi oli jäl- 
jellä vain jyrkkäseinäinen kalliokukkula. Tämän kukkulan 
erottaa Hedyleionin vuoresta vain Assoksen joen uurtama 
laakso. Assoksen joki yhtyy Kefisoksen jokeen vielä Hedy- 
leionin juurella, ja näin syntynyt vuolas virta tekee tuon 
kukkulan kimppuun käymisen vaikeaksi. 

Kukkulan oivallisen aseman takia ja myös siksi, että hän 
juuri näki osan vihollisten vaskikilpisiä sotureita olevan sinne 
matkalla, Sulla päätti nyt sopivasti käyttää sotilaittensa 
taistelun intoa hyväkseen ja miehittää kukkulan tarpeeksi 

ajoissa, ja siinä hän onnistuikin. Kun Arkhelaos näin tuu- 
mansa myttyyn mentyä kääntyi Khaironeiaa kohti, Sullan 
armeijassa palvelevat khaironeialaiset vaativat, että hän ei 
saisi jättää kaupunkia vihollisten käsiin. Sulla lähetti tällöin 
sen turvaksi sotatribuuni Gabiniuksen mukanaan yksi legioona 
sekä armeijassaan olevat khaironeialaiset. Huolimatta heidän 
kovasta innostaan Gabinius saapui ennen heitä Khaironeiaan, 
sillä pelastamisen jalossa innossa hän voitti jopa pelastusta 
pyytäneet. Juban kertomuksen mukaan tänne avuksi lähe- 
tetty ei ollut Gabinius, vaan Erucius. Näin kotikaupunkini 
viime tingassa pelastui tuholta. 

Lebadeiassa olevasta Trofonioksen oraakkelista roomalaiset 
saivat suopeita sanomia ja voittoa julistavia ennustuksia. 
Maan asukkaat tietävät näistä vielä paljon kertoa, ja Sulla 
itse mainitsee muistelmiensa kymmenennessä kirjassa, että 
muudan Kreikassa toiminut huomattava kauppias Ouintus 
Titius tuli hänen luokseen Khaironeian voittoisan taistelun 
jälkeen ilmoittamaan, että Trofonios ennustaa hänen lyhyen 
ajan kuluttua saavan uuden voiton samassa paikassa. Tämän 
jälkeen eräs Sullan armeijassa palveleva Salvienus-niminen 
sotamies toi saman jumalan antaman tiedon, miten asiat Ita- 
liassa tulevat kehittymään. Molemmat kertoivat jumalan 
äänestä, että se oli ollut kaunis ja mahtava kuin Olympoksen 
Zeuksen ääni. Ylitettyään Assoksen joen Sulla saapui He- 
dyleionin juurelle ja pystytti leirinsä lähelle Arkhelaosta, joka 
Akantionin ja Hedyleionin vuorten välille lähelle niin sanot- 
tua Assinoita oli rakennuttanut lujat varustukset. Paikkaa, 
jossa hänen leirinsä sijaitsi, sanotaan nykyään Arkhelaok- 
seksi. Oltuaan täällä päivän Sulla jätti Murenan komentoon 
yhden legioonan ja kaksi kohorttia, joilla hänen tuli häiritä 
vihollista, jos tämä järjestäisi joukkonsa taisteluun. Itse hän 
Kefisoksen partaalla uhrattuaan läksi uhritoimituksen pää- 
tyttyä marssimaan Khaironeiaa kohti yhtyäkseen siellä ole- 
vaan sotajoukkoon ja käydäkseen tarkastelemassa niin sanot- 

tua Thurionia, jonka viholliset olivat miehittäneet. Tämä on 
keilanmuotoinen, jyrkkähuippuinen vuori, jota me sanomme 
Orthopagokseksi. Sen juurella on Moloksen puro ja Apollon 
Thurioksen temppeli. Lisänimensä jumala on saanut Khairo- 
neian kaupungin tarunomaisen perustajan Khaironin äidistä 
Thurosta. Toisen tarun mukaan Kadmos tapasi tällä pai- 
kalla lehmän, jonka Apollon lähetti hänen oppaakseen, ja 
thor-sanasta, lehmän foinikiankielisestä nimityksestä, pitäisi 
paikan olla saanut nimensä. Sullan saavuttua Khaironeian 
edustalle kaupungin päällikkö aseellisen sotajoukon saatta- 
mana tuli häntä vastaan ja ojensi hänelle laakeriseppeleen. 
Sulla otti sen vastaan, tervehti sitten sotilaita ja kehoitti heitä 
rohkeasti käymään edessä olevaan vaaralliseen taisteluun. 
Kaksi khaironeialaista, Homoloikhos ja Anaksidamos, astui- 
vat tällöin hänen eteensä ja lupasivat karkottaa Thurionin 
miehittäneet viholliset, jos hän antaisi heidän komentoonsa 
pienen joukon sotilaita. He sanoivat tietävänsä erään viholli- 
silta huomaamatta jääneen polun, joka johti niin sanotusta 
Petrokhoksesta Muusain temppelin ohi vihollisten asemain 
yläpuolelle, ja täältä olisi helppo käydä barbaarien kimppuun, 
kivittää heidät hengettömiksi tai karkottaa heidät tasangolle. 
Kun Gabinius oli vakuuttanut miesten olevan urhoollisia ja 
luotettavia, Sulla käski heidän käymään käsiksi tehtävään. 
Itse hän järjesti sotilaat taistelurintamaan, sijoitti ratsumie- 
het kummallekin sivustalle, otti oikean siiven johdon omiin 
käsiinsä ja uskoi vasemman siiven Murenan johtoon. Legaa- 
tit Galba ja Hortensius mukanaan joitakin reserviin kuulu- 
via kohortteja asettuivat äärimmäisille kukkuloille sivustojen 
suojaksi, jotta viholliset eivät olisi voineet käydä saarrostuk- 
seen. Näiden oli näet nähty tekevän sivustänsa saartoliik- 
keen suorittamista varten helposti ja keveästi liikkuvaksi. He 
sijoittivat niihin ratsu- ja kevytaseisia jalkamiehiä, joiden oli 
määrä tehdä laaja kiertoliike ja saartaa roomalaiset. 

Sillä välin khaironeialaiset, joiden päälliköksi Sulla oli 

määrännyt Eruciuksen, saapuivat salaa Thurionin vuorelle. 
Kun he nyt äkkiä syöksyivät näkyviin, barbaarien keskuu- 
dessa syntyi kova hälinä ja he läksivät pakoon. Täten he 
itse edistivät heidän keskuudessaan syntynyttä verilöylyä. 
Sillä kun kukaan ei käynyt vastarintaan, vaan jokainen koetti 
kiirehtiä pois jyrkänteeltä, he kaatuivat toistensa keihäisiin 
tai suistuivat yleisessä tungoksessa vuorelta alas, samaan ai- 
kaan kun hyökkääjät ahdistivat näitä turvattomia ja hakka- 
sivat heitä maahan. Näin menetti Thurionissa henkensä kol- 
metuhatta miestä. Murena kävi rintama taisteluvalmiina pa- 
kenevia vastaan, pysäytti ja hakkasi heistä osan maahan, 
mutta osa pääsi tunkeutumaan omaan leiriinsä. Rynnätessään 
sinne päätä pahkaa he aiheuttivat hillitöntä sekasortoa omissa 
riveissään ja riistivät päälliköiltään toiminnan aikaa, mistä 
koitui heille mitä suurinta vahinkoa. Sillä Sulla lähti heti 
liikkeelle noita myllerryksessä olevia rivejä vastaan, ja aivan 
lyhyessä ajassa hän oli jo niin lähellä, että viholliset eivät 
voineet käyttää tehokkaasti sirppivaunujaan. Niiden teho on 
näet merkittävä vain silloin, kun iskuun tarvittavan vauhdin 
"kehittämiseksi on tarpeeksi välimatkaa, jota vastoin niiden 
iskut lyhyeltä etäisyydeltä ovat vailla vaikutusta niinkuin 
heikosti jännitetystä jousesta ammutun nuolen. Tämän sai- 
vat myös barbaarit tällöin kokea. Kun ensimmäiset vaunut 
ponnettomasti ja hitaasti ajoivat roomalaisten riveihin, soti- 
laat naurun remakan päästäen työnsivät ne syrjään ja vaati- 
vat esiin toisia, niinkuin kilpa-ajonäytännöissä on tapana. 
Nyt iskivät jalkaväkijoukot vastakkain. Barbaarit ojensivat 
pitkät keihäänsä ja koettivat kilvet kilpiin liittäen pitää rin- 
tamansa järjestyksessä. Roomalaiset heittivät keihäät käsis- 
tään, vetivät miekkansa ja löivät raivoissaan vastustajiensa 
keihäät syrjään, näin päästäkseen pikemmin heidän kimp- 
puunsa. He olivat näet havainneet, että vihollisten rivien 
edessä seisoi viisitoistatuhatta orjaa, jotka Mithridateen sota- 
päälliköt olivat airuitten välityksellä eri kaupungeissa julista- 

neet vapaiksi ja sitten sijoittaneet raskasaseistensa joukkoon. 
Erään roomalaisen kenturian päällikön kerrotaan tähän vii- 
taten sanoneen, että hänen tietääkseen orjat saavat puuttua 
puheeseen vain Saturnalia-juhlissa. Koska orjien rivit olivat 
syvät ja tiiviit ja he vastoin luontoaan uskalsivat tehdä lujaa 
vastarintaa, legioonasotilaat pystyivät työntämään heitä vain 
hitaasti taaksepäin, mutta kun heidän takanaan olevat roo- 
malaiset sinkauttelivat orjien joukkoon palavien nuolien ja 
heittokeihäitten kuuroja, nämä kääntyivät lopulta sekasor- 
toiseen pakoon. 

Kun Arkhelaos sitten levitti oikeaa kylkeään käydäkseen 
ahdistamaan roomalaisia takaa, Hortensius saapui juoksu- 
jalkaa kohorttiensa kanssa paikalle iskeäkseen häntä sivus- 
taan. Mutta Arkhelaoksen kiireesti häntä vastaan lähettä- 
mät kaksituhatta ratsumiestä tunkivat hänet ylivoimallaan 
vuorten juurelle, ja näin hän vähitellen joutui eroon pääjou- 
kosta ja vihollisten saartamaksi. Saatuaan tästä tiedon Sulla 
riensi hänen avukseen oikealta sivustalta, joka ei vielä ollut 
sekaantunut taisteluun. Kun Arkhelaos ratsujen synnyttä- 
mästä pölypilvestä arvasi, mitä oli tekeillä, hän jätti Hor- 
tensiuksen rauhaan ja kääntyi nopeasti Sullan jättämää oi- 
keaa sivustaa vastaan, jonka hän luuli olevan vailla päällik- 
köä. Samaan aikaan Taksiles johti vaskikilpiset soturinsa 
Murenaa vastaan, ja nyt kuului kahdelta taholta kovaa huu- 
toa, jota kaiku vuorilta toisteli. Sulla pysähtyi neuvotto- 
mana epäröiden, mihin hänen tulisi kiirehtiä avuksi, mutta 
sitten hän katsoi parhaaksi palata entiselle paikalleen. Mu- 
renan avuksi hän lähetti Hortensiuksen mukanaan neljä ko- 
horttia, mutta viidennen hän käski seurata itseään, ja 
niin hän kiirehti oikealle sivustalleen, joka jo ilman häntä- 
kin piti Arkhelaosta vastaan urhoollisesti puoliaan. Sullan 
ilmestyttyä paikalle vihollinen lannistettiin lopullisesti, ja voi- 
tokkaat roomalaiset ajoivat sitä takaa, kun se sekasorron 
vallassa pyrki joelle ja Akontionin vuorille. Tämän jälkeen 


) 295 ( 


PLUTARKHOS 


14 mamman mn Pimen A a 00—0as ee n A 


Sulla riensi Murenan avuksi, sillä hän ei ollut unohtanut, 
että tämä oli vielä vaarallisessa asemassa. Mutta hän sai tyy- 
tyä vain takaa-ajoon, sillä Murena oli jo voittanut. Monta 
barbaaria hakattiin maahan tasangolla, mutta useimmat olles- 
saan pakomatkalla leiriinsä. Tuosta suunnattoman suuresta 
armeijasta vain kymmenentuhatta miestä pääsi pelastumaan 
Khalkiiseen. Sulla mainitsee armeijastaan kadonneen neljä- 
toista miestä, mutta näistä oli illalla vielä kaksi palannut 
leiriin. Nimet Ares, Nike ja Afrodite esiintyivät omistus- 
kirjoituksissa, jotka Sulla kiinnitti pystyttämiinsä voiton- 
merkkeihin, koska taistelun onnellisesta päätöksestä hänen 
oli kiittäminen yhtä paljon onnea kuin urhoollisuutta ja ky- 
vykkyyttä. Tasangolla suoritetun taistelun voitonmerkki 
pystytettiin sinne, mistä Arkhelaoksen joukot ensin väistyivät 
ja läksivät pakenemaan Moloksen joelle. Toinen merkki pys- 
tytettiin Thurionin huipulle barbaarien saartamisen muistoksi. 
Siinä oli kreikankielinen Homoloikhoksen ja Anaksidamok- 
sen urhoollisuutta ylistävä kirjoitus. Voiton kunniaksi pidet- 
tiin juhla Theebassa, jossa Oidipuksen lähteen luokse raken- 
nettiin lava näyttämöesitysten suorittajia varten. Koska Sulla 
vihasi leppymättömästi theebalaisia, palkintotuomareiksi kut- 
suttiin muista kaupungeista olevia kreikkalaisia. Theebalaisilta 
hän riisti puolet heidän maastaan ja pyhitti sen Apollonille ja 
Zeukselle. Maasta saatavista tuloista hän määräsi näille ju- 
malille suoritettavaksi ne summat, jotka hän itse oli heiltä 
ryöstänyt. 

Saatuaan tämän jälkeen kuulla, että vastapuolueen konsu- 
liksi nimittämä Flaccus oli sotajoukko mukanaan purjehti- 
massa Joonian meren yli muka Mithridatesta, mutta itse 
asiassa kuitenkin häntä itseään vastaan, Sulla läksi Thessa- 
liaan kohdatakseen tämän. Viipyessään Meliteian kaupungin 
läheisyydessä hän sai usealta taholta kuulla edellistä suurem- 
man barbaariarmeijan hävittävän hänen takanaan olevia seu- 
tuja. Dorylaos oli näet saapunut huomattavan laivaston 

kanssa Khalkiiseen, ja näissä laivoissa hänellä oli kahdek- 
sankymmentätuhatta hyvin harjoitettua ja kokenutta Mithri- 
dateen sotilasta. Heti hän hyökkäsi Boiotiaan ja miehitti 
maan, sillä hänen tarkoituksenaan oli pakottaa Sulla taiste- 
luun. Arkhelaoksen varoituksista hän ei välittänyt, vaan 
päinvastoin aivan julkisesti väitti, että vain kavalluksen ta- 
kia on edellisessä taistelussa voitu menettää niin paljon mie- 
hiä. Mutta Sulla palasi kohta takaisin ja näytti Dorylaok- 
selle, että Arkhelaos oli viisas ja roomalaisten urhoollisuu- 
desta hyvin perillä oleva mies. Jo ensimmäisten Tilfusionin 
vuoren tienoilla Sullan kanssa käymäinsä pikkukahakoiden 
jälkeen Dorylaos alkoikin kaikkein pontevimmin vaatia, että 
ratkaisevaa kenttätaistelua oli vältettävä ja vihollinen uuvu- 
tettava sotaa pitkittämällä ja kuluttamalla sen voimia. Ark- 
helaoksessa herätti kuitenkin jonkinlaisia voiton toiveita 
Orkhomenoksen edustalla oleva tasanko, jolle hän oli leiriy- 
tynyt, koska se suosi sitä, jolla oli suurempi ratsuväki. Tämä 
tasanko, joka jatkuu Orkhomenoksen kaupungin edustalta 
tasaisena ja puuttomana soihin asti, joihin Melas laskee, on 
ehkä Boiotian suurin ja kaunein. Melaan joki, jonka lähteet 
ovat lähellä Orkhomenosta, on ainoa niin runsasvetinen joki 
Kreikassa, että alukset voivat kulkea sen lähteille asti. Kesä- 
päivänseisauksen aikana joki tulvii niinkuin Niili, ja siinä 
kasvaa samoja kasveja kuin tässä, mutta ne eivät tuota he- 
delmää eivätkä kehity täyteen kokoonsa. Sen uoma on lyhyt, 
sen suurin haara laskee lietteisiin ja sammaloituneisiin jär- 
viin, ja vain pieni haara siitä laskee Kefisokseen paikalla, 
missä suossa kasvaa huilujen valmistukseen käytettävää ruo- 
koa. 

Kun nyt sotajoukkojen vastakkain ollessa Arkhelaos pysyi 
toimettomana, Sulla alkoi luoda hänen leirinsä molemmille 
sivustoille kaivantoja. Hänen tarkoituksenaan oli koettaa 
näin estää vihollinen pääsemästä lujalle, ratsuväen käyttöön 
sopivalle kentälle ja työntää se sitten soihin. Tätä se ei kui- 

tenkaan rauhassa katsellut, vaan teki joukoillaan kiivaan 
hyökkäyksen, joka hajoitti ja ajoi pakoon ei vain Sullan 
työssä olevaa väkeä, vaan myös suurimman osan sen tur- 
vaksi lähetetyistä osastoista. Tämän nähdessään Sulla hyp- 
päsi alas ratsultaan, tempasi lipun omiin käsiinsä, tunkeutui 
pakenevien välitse vihollisten eteen ja huusi: » Minusta, roo- 
malaiset, olisi kunniakasta kaatua täällä. Jos joku teiltä ky- 
syy, missä te kavalsitte päällikkönne, älkää unohtako vas- 
tata: Orkhomenoksessa.s = Nämä sanat saivat pakenijat 
kääntymään takaisin. Oikealta siiveltä riensi avuksi vielä 
kaksi kohorttia, ja näiden kaikkien avulla Sulla pakotti vi- 
holliset peräytymään. Tämän jälkeen hän vei väkensä jon- 
kin matkaa taaksepäin, antoi sen aterioida ja alkoi sitten 
uudestaan kaivattaa kaivantoja vihollisen vallin sivustoille. 
Jälleen viholliset hyökkäsivät roomalaisia vastaan, nyt kui- 
tenkin entistä paremmin järjestyneinä. Tässä taistelussa kaatui 
Arkhelaoksen poikapuoli Diogenes urhoollisesti oteltuaan 
oikealla sivustalla. Jousimiehet, joilla roomalaisten ahtaalle 
alalle tunkemina ei ollut tilaa joustensa jännittämiseen, 
hakkasivat vastustajiaan näitä päältään torjuessaan nuoli- 
kimpuilla kuin miekoilla, mutta lopuksi heidän täytyi ha- 
kea turvaa leiristään, jossa joutuivat haavoissaan tuskitellen 
ja peloissaan viettämään surkean yön. Seuraavana päivänä 
Sulla vei taas sotilaansa vihollisen leirin lähelle luomaan 
kaivantoja, ja barbaarit puolestaan aloittivat taistelun. 
Sulla heitti joukkonsa heitä vastaan, löi joka ainoan heistä 
hillittömään pakoon ja valtasi rynnäköllä heidän leirinsä. 
Suot ja järvi täyttyivät verestä ja kaatuneista. Vielä ny- 
kyään löydetään suosta outoja jousia, kypäriä, murtuneita 
rautahaarniskoja ja miekkoja, vaikka tuosta taistelusta on 
jo kulunut lähes kaksisataa vuotta. Näin tietävät lähteet 
kertoa Khaironeian ja Orkhomenoksen taisteluista. 

Tällä välin saivat Roomassa sen ylhäisimmät miehet olla 
Cinnan ja Carbon laittomuuden ja mielivallan uhreina. 


) 298 ( 


SULLA 


Tätä tyranniutta välttääkseen monet pakenivat nyt kuin 
rauhan satamaan Sullan leiriin, ja lyhyessä ajassa sinne 
muodostui jonkinlainen senaatti. Myös Metella, joka hädin 
tuskin oli lapsineen pelastunut, saapui hänen luokseen ja 
ilmoitti, että vastapuolue oli polttanut hänen maakarta- 
nonsa ja että kotimaassa olevat odottivat apua. Sulla oli 
nyt vaikean ratkaisun edessä: toiselta puolen hänestä tun- 
tui sietämättömältä jättää sorron alainen isänmaansa pu- 
laan, mutta toiselta puolen hän ei voinut ajatella lähtöä, 
koska hänen tärkeä tehtävänsä, Mithridateen sodan lopet- 
taminen, oli vielä täyttämättä. Tällöin saapui hänen luok- 
seen eräs Delionista kotoisin oleva Arkhelaos-niminen kaup- 
pias tuoden mukaanaan Mithridateen sotapäällikön Arkhe- 
laoksen salaisen, edullisen rauhantarjouksen. Tämä oli Sul- 
lasta ilosanoma, ja hän alkoi itse kaikin keinoin jouduttaa 
neuvottelujen alkamista. Ne pidettiin sitten meren ranni- 
kolla lähellä Delionin kaupunkia, alueella, jossa sijaitsee 
Apollonin temppeli. Neuvottelujen alussa Arkhelaos ensiksi 
esitti, että Sullan tuli luopua Aasiaa ja Pontosta vastaan 
tähtäävistä yrityksistään ja purjehtia Roomaan. Tässä ta- 
pauksessa hän saisi siellä käymäänsä sotaa varten Mithri- 
dateelta vaatimansa määrän rahaa, kolmisoutuja ja jouk- 
koja. Sulla esitti puolestaan, että Arkhelaoksen tuli kat- 
kaista suhteensa Mithridateeseen, astua tämän tilalle kunin- 
kaaksi, ruveta Rooman liittolaiseksi ja jättää laivastonsa 
sen käytettäväksi. Kun Arkhelaos piti tätä kurjana kaval- 
luksena, Sulla huudahti: »Sinä, Arkhelaos, kappadokialai- 
nen ja barbaarikuninkaan orja tai, jos niin mieluummin 
haluat, ystävä, et tahdo niin suuresta palkkiosta ottaa hä- 
peää kantaaksesi, mutta kuitenkin sinä julkeat minua, Sul- 
laa, roomalaisten päällikköä, kehoittaa kavallukseen, ikään- 
kuin et olisi se sama Arkhelaos, joka Khaironeiasta paet- 
tuaan mukanaan pieni joukko, ainoa jäännös sadastakah- 
destakymmenestätuhannesta, sai kaksi päivää €pälyillä 

Orkhomenoksen soissa, koska koko Boiotia oli niin täynnä 
ruumiita, ettei sijaa jalalleen voinut saada.» Tällöin Arkhe- 
laos muutti äänensävyä ja pyysi häntä nöyrästi lopetta- 
maan vihollisuudet ja aloittamaan neuvottelut Mithridateen 
kanssa. Sulla suostui pyyntöön ja seurauksena oli sopimus. 
Sen mukaan Mithridateen tuli tyhjentää Aasian provinssi ja 
Paflagonia, antaa takaisin Nikomedeelle Bithvnia ja Ario- 
barzaneelle Kappadokia sekä maksaa kaksituhatta talenttia 
ja luovuttaa seitsemänkymmentä laivaa kaikkine varus- 
tuksineen roomalaisille. Sulla puolestaan sitoutui tunnusta- 
maan Mithridateen oikeudet muuhun osaan hänen valta- 
kuntaansa ja ehdottamaan hänen nimittämistään Rooman 
liittolaiseksi. 

Sopimuksen jälkeen Sulla kääntyi pohjoiseen ja marssi 
Thessalian ja Makedonian halki Hellespontokseen muka- 
naan Arkhelaos, jolle hän osoitti suurta kunnioitusta. Niinpä 
hän tämän Larissassa vaarallisesti sairastuttua keskeytti 
marssinsa ja käski hoitaa häntä niinkuin jotakin omaa vir- 
kamiestään tai päällikköään. Tämä herätti kuiskailuja, että 
Khaironeian taistelussa petos oli ollut osallisena, ja ne sai- 
vat vahvistusta, kun Sulla vapautti kaikki muut sotavan- 
keinaan olevat Mithridateen ystävät, mutta tappoi myr- 
kyllä Arkhelaoksen vihaaman tyranni Aristionin. Lisäksi 
tuntui sangen omituiselta, että Sulla tälle kappadokialaiselle 
lahjoitti Euboiasta kymmenentuhatta auranalaa maata ja 
nimitti hänet valtion nimessä Rooman kansan ystäväksi ja 
liittolaiseksi. Muistelmissaan Sulla itse koettaa näitä toimen- 
piteitään selitellä. Kun sitten Mithridateen lähettiläät saa- 
puivat ja sanoivat, että kuningas hyväksyy sopimuksen 
kaikki muut kohdat, mutta ei suostu luovuttamaan Pafla- 
*— goniaa ja että laivoista ei ylipäänsä ollut mitään sovittu- 
kaan, Sulla tulistui ja huudahti »Mitä? Mithridates tah- 
too pitää hallussaan Paflagonian eikä aio luovuttaa lai- 
voja, ja minä kun luulin hänen kiittävän polvillaan jumalia, 


) 300 ( 


SULLA 





jos hän saisi pitää oikean kätensä, jolla on niin monta roo- 
malaista murhannut. Mutta hänellä on vielä toinen ääni kel- 
lossa, kun minä olen saapunut Aasiaan. Nyt hän istuu 
Pergamonissa ja kaavailee sodan kulkua siitä mitään käsit- 
tämättä.» = Lähettiläät — säikähtivät — sanattomiksi, — mutta 
Arkhelaos alkoi Sullan oikeaan käteen tarttuen kyyneleet 
silmissä häntä lepytellä ja pyydellä anteeksi. Lopuksi hän 
sai Sullan suostumaan pyyntöönsä, että hän itse saisi läh- 
teä Mithridateen luokse, koska hän uskoi voivansa taivuttaa 
kuninkaan hyväksymään Sullan asettamat ehdot. Muussa 
tapauksessa hän surmaisi itsensä. Lähetettyään Arkhelaok- 
sen hänen vakuutuksiinsa luottaen matkalle Sulla itse hyök- 
käsi Maidiken maakuntaan ja hävitti siitä laajola alueita. 
Ollessaan sitten Makedoniaan palaamassa hän tapasi Filip- 
poin luona Arkhelaoksen, ja tämä ilmoitti, että Mithridates 
oli hyväksynyt ehdot, mutta samalla pyytänyt, että hänelle 
joka tapauksessa järjestettäisiin tilaisuus tavata Sulla hen- 
kilökohtaisesti. Tämän tapaamishalun oli hänessä saanut 
aikaan Fimbria, joka Sullan vastapuolueen asettaman 
konsulin, Flaccuksen, murhattuaan ja Mithridateen sota- 
päälliköt lyötyään nyt itse marssi kuningasta vastaan. 
Tätä hyökkäystä peläten Mithridates katsoi viisaammaksi 
päästä sovintoon Sullan kanssa. 

Troaassa oleva Dardanos = valittiin kohtauspaikaksi. 
Mithridates saapui sinne mukanaan kaksisataa laivaa, kaksi- 
kymmentätuhatta raskasaseista, kuusituhatta ratsumiestä ja 
kentällinen sirppivaunuja, mutta Sullan mukana oli vain 
neljä kohorttia ja kaksisataa ratsumiestä. Mithridates meni 
Sullaa vastaan ja tarjosi hänelle kätensä. Tällöin Sulla 
kysyi, oliko hän halukas lopettamaan sodan niillä ehdoilla, 
jotka Arkhelaos oli hänelle välittänyt. Kun Mithridates 
jätti kysymyksen vastaamatta, Sulla tuumi: »Aivan niin.. 
Rauhaa anovanhan täytyykin puhe alkaa, voittajan on vain 
vaiti kuunneltava.» Mithridates yritti nyt puhdistautua ja 

lykkäsi sodassa tekemänsä rikokset osittain jumalien, osittain 
roomalaisten itsensä syyksi. Sulla sanoi tällöin hänet kes- 
keyttäen, että nyt hän itse havaitsee todeksi tuon toisten jo 
kauan sitten hänelle kertoman asian, että Mithridates on 
sanavalmis mies ja osaa aina kaikkein törkeimmät ja laitto- 
matkin tekonsa selitellä kaunein sanoin. Sitten hän antaen 
hänen kuulla kunniansa luetteli kaikki hänen häpeälliset te- 
konsa ja kysyi uudestaan, hyväksyikö hän Arkhelaoksen 
välittämät ehdot. Mithridates vastasi myöntävästi, ja vasta 
nyt Sulla häntä tervehti. Kun hän oli tätä syleillyt ja suu- 
dellut, hän vei kuninkaat Ariobarzaneen ja Nikomedeen 
hänen eteensä ja välitti heidän välilleen sovinnon. Mithri- 
dates luovutti sen jälkeen seitsemänkymmentä laivaa ja viisi- 
sataa jousimiestä ja läksi sitten Pontokseen. Muutoin Sulla 
sai heti havaita, että tämä sopimus herätti syvää suuttu- 
musta hänen sotilaissaan. Näistä oli katkeraa nähdä, että 
tuo vihatuin kuningas, joka oli yhtenä päivänä murhautta- 
nut Aasiassa sataviisikymmentätuhatta roomalaista, läksi 
nyt sieltä mukanaan suunnattoman suuri neljän vuoden ai- 
kana ryöstetty ja kasattu saalis. Mutta sotilaittensa edessä 
Sulla puolusteli itseään sillä, että Fimbria ja Mithridates oli- 
sivat voineet tehdä liiton häntä vastaan ja silloin hän ei olisi 
kyennyt pitämään puoliaan. 

Dardanoksesta Sulla läksi Thyateiran kaupungin luokse 
majoittunutta Fimbriaa vastaan, pystytti tämän leirin lä- 
heisyyteen omansa ja alkoi luoda sen ympärille kaivantoa. 
Tällöin Fimbrian sotilaat vain ihokas yllään läksivät ma- 
joituspaikoistaan Sullan sotilaita tervehtimään ja ryhtyivät 
auttamaan näitä hyvin innokkaasti työssä. Kun Fimbria 
havaitsi menettäneensä sotilaittensa kannatuksen, hän riisti 
leirissään itseltään hengen, sillä hän pelkäsi joutua leppymät- 
tömän Sullan käsiin. Aasian provinssilta Sulla kiskoi pakko- 
veroina kaksikymmentätuhatta talenttia ja lisäksi hän ra- 
sitti yksityisiä perheitä majoittamalla niiden koteihin yli- 

mielisiä ja ahneita sotilaitaan. Isännän tuli antaa majoite- 
tulle sotilaalle kuusitoista drakhmaa päivässä ja lisäksi 
ruoka, ei vain tälle itselleen, vaan myös hänen vierailleen, 
niin paljon kuin hän niitä luokseen kutsuikin. Upseerin 
tuli saada viisikymmentä drakhmaa, lisäksi kaksi pukua, 
toinen kotikäyttöä, toinen ulkona liikkumista varten. 
Sulla läksi sitten koko laivastonsa mukanaan liikkeelle 
Efesoksesta ja kahden päivän kuluttua hänen laivansa las- 
kivat ankkurin Peiraieuksessa. Hän oli ottanut mukaansa 
Teoksen kaupungista Apellikonille kuuluneen kirjaston, josta 
hän oli :saanut vihiä. Useimmat Aristoteleen ja Theofras- 
toksen teokset, joita laajemmat piirit eivät vielä silloin tun- 
teneet, kuuluivat tähän kirjastoon. Kertomusten mukaan 
kirjallisuudentutkija Tyrannion jäljensi niistä Roomassa, 
jonne ne tuotiin, suurimman osan, ja rhodoslainen Androni- 
kos hankittuaan nämä jäljennökset Tyrannionilta julkaisi ne 
ja laati niistä nykyisin tunnetut luettelot. Vanhemmat Aris- 
toteleen koulukunnan filosofit näyttävät tosin olleen vii- 
saita ja oppineita miehiä, mutta Aristoteleen ja Theofras- 
toksen tuotannosta he tunsivat vain joitakin vaillinaisia 
teoksia, sillä Theofrastoksen kirjasto, jonka Skepsiksen kau- 
pungista kotoisin oleva Neleus peri, joutui tämän kuoltua 
kirjallisuudesta vähät välittävien yksinkertaisten ihmisten 
haltuun. Ateenassa ollessaan Sulla sai jalkaansa kivun, joka 
kangisti sitä ja haittasi käyntiä ja joka Strabonin selityksen 
mukaan on kihdin oire. Hän läksi nyt Aidepsokseen ottamaan 
kuumia kylpyjä, ja aikaansa kuluttaakseen hän vietti täällä 
päiväkausia näyttelijöiden parissa. Hänen kävellessään kerran 
meren rannalla kalastajat toivat hänelle hänen suureksi ilok- 
seen lahjaksi joitakin erittäin komeita kaloja. Kuultuaan lah- 
joittajien olevan Halain kaupungista hän sanoi: »Mitä! 
Vieläkö joku halailainen elää?» Hän oli näet Orkhomenok- 
sessa saavuttamansa voiton jälkeen vihollista takaa ajaessaan 
hävittänyt kolme Boiotian kaupunkia, Anthedonin, Larym- 

nan ja Halain. Kun miehet pelolta eivät saaneet sanaa suus- 
taan, Sulla käski hymyillen heidän rauhassa poistua, koska 
he olivat saapuneet mukanaan niin oivalliset ja arvokkaat 
puolestansa puhujat. Tästä rohkaistuneina halailaiset pala- 
sivat takaisin kaupunkiinsa. 

Sulla marssi Thessalian ja Makedonian halki meren ran- 
nikolle ja varustautui tuhannellakahdellasadalla laivalla pur- 
jehtimaan Dyrrhakhionista Brundisiumiin. Lähellä Dyrrha- 
khionia on Apollonia, ja tämän läheisyydessä Nymfaionin 
pyhä alue, jossa eräässä vihreässä niittylaaksossa pulppuaa 
useista kohdin jatkuvasti kuumia lähteitä. Sullan miesten 
kerrotaan täällä ottaneen kiinni nukkumasta tapaamansa 
satyyrin, tuollaisen kuvanveistäjien ja maalarien luomuk- 
sista meille tutun olennon, ja vieneen sen hänelle. Sulla ky- 
syi tulkkien välityksellä useilla kielillä sen syntyperää, 
mutta se päästi tuskin yhtään ymmärrettävää sanaa, ja muu- 
toin sen karkea ääni oli jonkinlainen yhdistelmä hevosen 
hirnuntaa ja pukin määkinää. Lopuksi Sulla päästi tämän 
säikähtyneen olennon menemään. Kun Sulla juuri purjehti- 
maan lähdettäessä ilmaisi epäilyjä, että sotilaat Italiaan 
päästyään heti hajaantuisivat kotikaupunkeihinsa, nämä 
vannoivat omasta aloitteestaan pysyvänsä hänen lippujensa 
alla ja olevansa puolestaan antamatta aihetta levottomuu- 
teen. Havaittuaan Sullan tarvitsevan huomattavia raha- 
summia he panivat toimeen keräyksen, johon kukin osallis- 
tui mahdollisuuksiensa mukaan. Sulla ei tosin ottanut lahjaa 
vastaan, mutta kiitti kerääjien hyvää tahtoa ja kehoitti heitä 
edelleenkin pysymään alttiina. Tämän jälkeen hän lähti mat- 
kalle omien sanojensa mukaan viittätoista vihamielistä pääl- 
likköä ja neljääsataaviittäkymmentä vihamielistä kohorttia 
vastaan. Ja jumalat epäilemättömästi ilmaisivat hänelle 
enteillään hyvää onnea. Kun hän heti Italiaan saavuttuaan 
uhrasi Tarentumissa, uhrieläimen maksan reunan havaittiin 
olevan muodoltaan kuin laakeriseppele, josta riippui kaksi 

nauhaa. Ja vähän ennen kuin hän purjehti meren yli, näh- 
tiin Campaniassa Tifaten vuoren luona kahden pukin kes- 
kellä päivää ottelevan keskenään tehden taistelevien ihmis- 
ten liikkeitä ja eleitä. Mutta se oli kuitenkin vain näky: 
se kohosi vähitellen maasta, hajosi kuin kangastus ilmaan 
ja katosi lopuksi kokonaan. Pian tämän jälkeen nuorempi 
Marius ja konsuli Norbanus kokosivat tälle paikalle suuria 
sotajoukkoja. Tuhlaamatta aikaa taistelusuunnitelman laa- 
timiseen tai joukkojen huolelliseen sijoittamiseen Sulla päätti 
sotilaittensa hurjaa taisteluintoa ja rajua rohkeutta hyväk- 
seen käyttäen heti iskeä, ja näin hän löi vihollisen pakoon, 
kaatoi siltä seitsemäntuhatta miestä ja sulki Norbanuksen 
Capuaan. Sulla itse mainitsee tämän voiton aiheuttaneen 
sen, että hänen sotilaansa eivät hajaantuneet kotikaupun- 
keihinsa, vaan jäivät lippujensa alle, sillä he alkoivat hal- 
veksia tuota heitä lukumäärältään suurempaa vastustajaa. 
Lisäksi hän kertoo erään Pontiuksen orjan tulleen Silviu- 
missa hänen luokseen ja hurmiotilassa ilmoittaneen, että 
Bellona antaa hänelle tässä sodassa voimaa ja voiton, mutta 
jos hän vitkastelee, Capitolium joutuu liekkien saaliiksi. Ja 
tämä tapahtuikin sinä päivänä, jonka orja ennustaessaan 
oli maininnut, nimittäin Ouintilis-kuukauden, nykyisen Ju- 
lius-kuukauden, viidentenä päivänä. 

Eräs Sullan sotapäälliköistä, Marcus Lucullus, oli taas 
Fidentian luona kuudentoista legioonan kanssa joutunut 
vihollisen viittäkymmentä legioonaa vastaan, ja vaikka luot- 
tikin sotilaittensa rohkeuteen, hän epäili iskeä yhteen, koska 
monet näistä olivat aseistamattomia. Hänen näin päättä- 
mättömänä asiaa puolin ja toisin harkitessaan lievä tuulen- 
henkäys alkoi läheiseltä kedolta lennätellä pilvenä kukkia, 
ja nämä putoilivat hänen sotilaittensa kilpien ja kypärien 
päälle, niin että viholliset luulivat koko joukon olevan sep- 
pelöidyn. Tästä rohkaistuneina Luculluksen miehet kävi- 
vät hyökkäämään, hakkasivat voitokkaasti kahdeksan- 

toistatuhatta vihollista maahan ja valloittivat heidän lei- 
rinsä. Tämä Lucullus oli sittemmin Mithridateen ja Tigra- 
neen voittaneen Luculluksen veli. 

Havaittuaan olevansa useitten vihollisleirien ja armeijain 
ympäröimänä Sulla päätti päästä päämääräänsä viekkautta 
ja petosta käyttämällä, ja tässä mielessä hän kutsui toisen 
konsulin, Scipion, neuvottelemaan kanssaan aselevosta. Tä- 
män hyväksyttyä kutsun pidettiin useasti kokouksia ja neu- 
votteluja, ja tällöin Sulla koetti kaikenlaisilla metkuilla ja 
tekosyillä pidättää Scipiota luonaan. Sillä aikaa hänen so- 
tilaansa, jotka olivat yhtä taitavia pettämään ja teeskentele- 
mään kuin heidän päällikkönsäkin, menivät vihollistensa 
leiriin, hajaantuivat siellä olevien sotilaitten keskuuteen ja 
houkuttelivat näitä luopumaan päälliköstään. Ja he saivat- 
kin heidät heti, toiset rahalla, toiset lupauksilla ja toiset 
imartelevilla puheilla kannattamaan asiaansa. Sullan sitten 
kahdenkymmenen — kohortin kanssa = marssiessa = paikalle 
hänen sotilaansa tervehtivät Scipion sotilaita ystävinä, ja 
nämä vastasivat tervehdykseen ja siirtyivät hänen puolel- 
leen. Scipio, joka näin oli menettänyt kaikki sotilaansa, 
vangittiin teltassaan, mutta sittemmin hänet päästettiin va- 
paaksi. Tällä tavalla Sulla kahtakymmentä kohorttiaan 
syöttinä käyttäen pyydysti neljäkymmentä vastustajansa ko- 
horttia ja vei ne kaikki leiriinsä. Carbon kerrotaankin sa- 
noneen, että Sullan sielussa asuu yhdessä kettu ja leijona, ja 
näiden avulla hän käy sotia, mutta ketusta hänellä on suu- 
rin hyöty. Tämän jälkeen Marius mukanaan kahdeksan- 
kymmentäviisi kohorttia vaati Signian luona Sullan taiste- 
luun ja tämä olikin sangen halukas juuri tuona päivänä otta- 
maan haasteen vastaan. Hän oli näet nähnyt unen, että jo 
aikoja sitten kuollut vanha Marius ilmoitti pojalleen seu- 
raavan päivän olevan tälle erittäin kohtalokkaan, joten tä- 
män tulisi olla varovainen. Unen rohkaisemana Sulla toi- 
voi kiihkeästi taistelua, ja hän lähetti Dolabellalle, jonka 

leiri sijaitsi läheisyydessä, kutsun saapua heti hänen avuk- 
seen. Mutta kun viholliset olivat miehittäneet ja sulkeneet 
kaikki tiet ja kun joukon marssille lähdettyä puhjennut an- 
kara sade tuotti mitä suurinta haittaa, Sullan sotilaat saat- 
toivat vain suurin ponnistuksin ja kahakoita käyden päästä 
perille. Tämän takia heidän päällikkönsä kiirehtivät Sullan 
luokse pyytämään taistelun siirtämistä, koska, kuten he Sul- 
lalle selostivat, sotilaat olivat ponnistuksista niin uupuneita, 
että lepäilivät maassa kilpiensä päällä. Sulla suostuikin 
heidän pyyntöönsä ja antoi käskyn leiriytyä. 

Juuri kun sotilaat alkoivat luoda leirin ympärille vallia 
ja kaivaa kaivantoa, Marius toivoen voivansa lyödä hajal- 
leen järjestymättömät ja yllätetyt vastustajansa ratsasti pai- 
kalle. Mutta tällöin jumalat täyttivät Sullalle unessa ilmoit- 
tamansa sanoman. Hänen sotilaihinsa tarttui raivo: he kes- 
keyttivät työnsä, iskivät keihäänsä kaivannon reunalle, tem- 
pasivat miekkansa ja ryntäsivät taisteluhuudon kohottaen 
päin vihollisia. Nämä eivät kyenneet kauan tekemään vas- 
tarintaa, vaan kääntyivät pakoon, ja veri virtasi, kun heitä 
hakattiin maahan. Marius pakeni Praenesten kaupunkiin, 
mutta sen portit oli suljettu. Silloin laskettiin muurilta alas 
köysi, hän kietoi sen ympärilleen ja nostatti itsensä ylös. 
Muutamat historioitsijat, mm. Fenestella, ovat kertoneet, 
että Marius ei tietänyt mitään ylipäänsä koko taistelusta. 
Näiden mukaan hän oli taistelun tunnussanan tultua anne- 
tuksi valvomisesta uupuneena heittäytynyt maahan, nukah- 
tanut ja tuskin vielä herännyt, kun hänen joukkonsa jo oli- 
vat paossa. Tässä taistelussa Sulla kertoo menettäneensä 
vain kaksikymmentäkolme sotilasta, mutta surmanneensa 
kaksikymmentätuhatta ja ottaneensa vangiksi kahdeksantu- 
hatta vihollista. Samalla tavoin onni suosi hänen muita 
sotapäälliköitään, Pompeiusta, Crassusta, Metellusta ja Ser- 
viliusta. Nämä eivät näet olleet kärsineet lainkaan tai vain 
vähäisiä tappioita, vaikka olivat lyöneet hajalle suuria vi- 

hollisvoimia, mistä oli mm. seurauksena, että vastapuolueen 
paras tuki Carbo jätti yöllä joukkonsa ja purjehti Afrik- 
kaan. 

Nyt kävi samnilainen Telesinus kuin vereksissä voimissa 
oleva miekkailija väsähtäneen Sullan kanssa ratkaisevaan 
voimien mittelyyn, ja tämän Rooman porttien edustalla 
käydyn taistelun hän oli vähällä kääntää Sullan perinpoh- 
jaiseksi tappioksi. Telesinus oli koonnut suuren sotajoukon, 
jonka hän vei lukaanialaisen Lamponiuksen kanssa pika- 
marssissa Praenesteen vapauttamaan siellä piiritettynä ole- 
van Mariuksen. Mutta kun hän sai tietää, että Sulla marssi 
häntä vastaan edestä- ja Pompeius takaapäin ja häneltä näin 
ollen oli tie kumpaankin suuntaan tukossa, hän etevänä ja 
monet taistelut kokeneena sotilaana pani yöllä kaikki jouk- 
konsa liikkeelle ja vei ne itse Roomaa vastaan, ja vain vä- 
hää puuttui, ettei hän tunkeutunut tuohon puolustajia vailla 
olevaan kaupunkiin. Nyt hän kuitenkin pystytti leirinsä 
kaupungin edustalle kymmenen stadionin päähän Porta 
Collinasta, ylpeänä ja suuret toiveet mielessä, koska oli 
onnistunut pettämään niin monen taitavan päällikön. Var- 
hain seuraavana päivänä Rooman ylimysnuorukaiset rat- 
sastivat kaupungista häntä vastaan, mutta monet heistä ha- 
kattiin maahan, samoin kaatui ottelussa jalo ja urhoollinen 
Appius Claudius. Tämä aiheutti tietysti kaupungissa suu- 
ren hädän, naiset huusivat ja juoksentelivat sinne tänne, 
ikäänkuin Rooma olisi jo joutunut vihollisten valtaan. Sil- 
loin Balbus, joka oli lähtenyt edellä Sullan leiristä kuuden- 
sadan ratsumiehen kanssa, ilmaantui täyttä laukkaa ratsas- 
taen ensimmäisenä avuksi. Kun hevoset oli hiestä kuivattu, 
Balbus käski satuloida ne enempää aikaa tuhlaamatta uu- 
destaan, minkä jälkeen hän alkoi heti kahakoida vihollisen 
kanssa. Sulla, joka tällä välin oli saapunut paikalle, käski 
myös ensiksi saapuneiden joukkojen heti hiukan ateroituaan 
asettua taistelurintamaan. Dolabella ja Torguatus painosti- 

vat häntä kiihkeästi odottamaan, koska oli vaarallista käydä 
ratkaisevaan taisteluun lopen uupuneiden miesten kanssa, 
kun vastustajina olivat, ei Carbo ja Marius, vaan samnilai- 
set ja lukaanialaiset, nuo sotaiset heimot ja Rooman katke- 
rimmat vihamiehet. Mutta Sulla sulki korvansa heidän va- 
roituksiltaan ja käski puhaltaa torvilla hyökkäysmerkin, 
vaikka käsillä oli jo iltapäivä. Syntyi hurja taistelu, jolla 
tässä sodassa ei ollut vertaa. Oikea sivusta, jota Crassus 
komensi, voitti loistavasti, mutta vasen sai ponnistaa kaik- 
kensa pitääkseen puolensa ankarasti ahdistavaa vihollista 
vastaan. Kun Sulla nyt riensi tulisella, nopealla valakallaan 
tänne avuksi, kaksi vihollista, jotka tunsivat hänet ratsusta, 
kohotti keihäänsä hänet lävistääkseen hänen itsensä sitä huo- 
maamatta. Silloin Sullan ratsupalvelija sivalsi piiskalla hä- 
nen hevostaan, ja tämä vei hypähtäessään ratsastajaa sen 
verran sivuun, että keihäät suhahtivat ohi ja putosivat he- 
vosen hännän sivuitse pystyyn maahan. Kerrotaan, että 
Sulla kantoi aina taistelujen aikana povellaan Delfoista saa- 
tua Apollonin kultaista kuvaa ja että hän nyt suuteli tätä 
kuvaa sanoen: »Oletko sinä, Delfoin Apollon, joka vaa- 
rallisten taistelujen kautta kohotit onnellisen Sullan mainee- 
seen ja suuruuteen, sitä varten hänet tänne isänmaansa port- 
tien eteen viskannut, että syöksisit hänet hänen korkeasta 
asemastaan alas ja antaisit hänen Hhäpeällisesti sortua 
omien kansalaistensa kanssa?» Päätettyään tämän ru- 
kouksensa Sulla rohkaisi väkeään kehoituksin, .uhkauksin 
ja herjasanoja lasketellen. Lopuksi kuitenkin vasen sivusta 
lyötiin hajalle, ja Sulla, joka tässä myllerryksessä menetti 
monta hyvää ystäväänsä ja tuttavaansa, pakeni muitten 
mukana leiriinsä. Myös monet taistelun kulkua seuraamaan 
lähteneet kaupunkilaiset menettivät henkensä ja heidät tal- 
lattiin maahan. Näytti jo siltä, kuin kaupungin viimeinen 
hetki olisi ollut käsillä. Eikä paljon puuttunut, että Ma- 
riuskin olisi päässyt piirityksestä vapaaksi. Monet pakoon 

lyödyt olivat näet suunnanneet kulkunsa Praenesteen ja ke- 
hoittaneet siellä piiritysjoukkojen päällikköä Lucretius Ofel- 
laa lähtemään mitä pikimmin Sullan avuksi, koska tämä 
oli muka perikatonsa partaalla ja Rooma vihollisten mie- 
hittämä. 

Keskellä yötä saapuivat Sullan leiriin Crassuksen lähettä- 
mät lähetit noutamaan tälle ja tämän sotilaille muonaa. Sa- 
malla he ilmoittivat, että Crassus oli lyönyt vihollisensa 
pakoon, ajanut sitä takaa Antemnaehen ja pystyttänyt sinne 
leirinsä. Vielä Sulla sai kuulla, että suurin osa vihollisia 
oli kokonaan tuhottu. Seuraavana päivänä hän itse läksi 
Antemnaehen. Kolmetuhatta vastapuolueen miestä lähetti 
sinne hänen luokseen lähettiläitä hieromaan sovintoa hänen 
kanssaan. Sulla lupasi säästää näiden kaikkien hengen, jos 
he surmaisivat muut puoluetoverinsa ja saapuisivat sitten 
hänen luokseen. Luottaen hänen sanaansa nämä kävivät 
tovereittensa kimppuun, mutta näiden puolustautuessa monet 
hyökkääjätkin menettivät henkensä. Sulla söi kuitenkin 
samoin kuin muutkin Mariuksen vielä henkensä säilyttäneet 
kannattajat, kaikkiaan noin kuusituhatta miestä, kilpa- 
radalle. Sitten hän kutsui senaatin kokoon Bellonan temp- 
peliin, ja hänen alkaessaan täällä pitää puhetta erikoisesti 
valitut pyövelit ryhtyivät näitä kuuttatuhatta murhaamaan. 
Näin suuri pienellä alueella tapettava joukko huusi tieten- 
kin kamalaa temppeliin asti kuuluvaa tuskanhuutoa. Se- 
naattorit säikähtivät pahanpäiväisesti, mutta Sulla vaka- 
vaa ilmettään yhtään muuttamatta huomautti näille, että 
heidän tuli kiinnittää huomionsa hänen sanoihinsa ja 
olla- välittämättä siitä, mitä ulkona tapahtui, sillä siellä ran- 
gaistiin vain muutamia rikoksentekijöitä. Tämä teko 
osoitti yksinkertaisimmallekin roomalaiselle, että hirmuval- 
ta oli vain vaihtunut toisiin käsiin, mutta ei ollut kukistu- 
nut. Marius oli ollut jo pohjaltaan raaka ja valtaan pääs- 

tyään hän oli tätä ominaisuuttaan vain tehostanut, mutta 
ei ollut luonteeltaan muuttunut. Sulla sitä vastoin oli alussa 
onnen aina häntä seuratessa säilyttänyt itsehillintänsä ja 
harkintansa sekä herättänyt ympäristössään vakaumuksen, 
että hän oli ylimystön ja kansan parasta tarkoittava johtaja. 
Nuoruudestaan asti hän oli ollut leikinlaskun ystävä ja 
niin helläsydäminen, että pienestäkin aiheesta saattoi puh- 
jeta kyyneliin. Päästyään nyt valtaan hän antoi laverteli- 
joille aiheen väittää, että vallankäyttö tappaa hyvät omi- 
naisuudet ja nostaa pinnalle mielettömyyden, röyhkeyden ja 
julmuuden. Mutta kaipaisi perusteellisempaa tutkimusta, 
siirtääkö menestys todella luonteen radaltaan ja muuttaa 
sen, vai saako lymyillyt pahe vain tällöin tilaisuuden tulla 
esiin. 

Näin Sulla tappamaan ruvettuaan täytti koko Rooman 
murhilla, joilla ei ollut lukua eikä määrää. Moni mies, 
jonka kanssa hänellä ei ollut mitään tekemistä, menetti 
henkensä hänen kannattajiensa vihan uhrina, hän kun näille 
ystävyyttään osoittaakseen antoi luvan murhiin. Muudan 
nuori mies Gaius Metellus rohkeni vihdoin Sullalta senaatissa 
kysyä, milloin nämä murhat oikeastaan loppuvat ja miten 
pitkälle hän vielä tahtoo mennä, ennen kuin voidaan odot- 
taa näiden hirmutekojen lakkaavan. »Emme tahdo», hän 
sanoi, »niitä puolustaa, jotka olet tuominnut kuolemaan, 
vaan tahdomme vain sinun päästävän epävarmuudesta ne, 
jotka olet päättänyt jättää eloon.» Kun Sulla ei sanonut 
vielä tietävänsä, kenet jättää henkiin, Metellus sanoi: 
»Sano siis ainakin, keitä tahdot rangaista», ja tämän Sulla 
lupasi tehdä. Muutamat historioitsijat tietävät, että näitä 
viimeisiä sanoja ei lausunut Metellus, vaan muudan Sullan 
suosion tavoittelijana pidetty Fufidius. Sulla julisti nyt 
kenellekään viranomaiselle asiasta ilmoittamatta kahdek- 
sankymmentä kansalaista lainsuojattomiksi. Kun koko kau- 
punki tästä tyrmistyi, Sulla lisäsi seuraavana päivänä tätä 

lukua sadallakahdellakymmenellä nimellä ja tätä seuraa- 
vana vielä yhtä suurella luvulla. Tämän jälkeen hän puhui 
julkisesti, että hän on merkinnyt proskriptioluetteloon tällä 
hetkellä muistamansa henkilöt, mutta että myöhemmin hän 
tulee sitä täydentämään nyt hänen mielestään unohtuneitten 
nimillä. Myös jokainen, joka lainsuojattomaksi julistetun 
otti luokseen tai pelasti turvaan, joutui, oli sitten kysymyk- 
sessä tämän veli, poika tai vanhemmat, tästä ihmisystävälli- 
sestä teosta menettämään henkensä, ja jokainen, joka lain- 
suojattomaksi julistetun tappoi, sai palkkioksi kaksi talent- 
tia, tappoi sitten orja isäntänsä tai poika isänsä. Mutta 
kaikkein suurimmalta vääryydeltä näytti, että lainsuojatto- 
miksi julistettujen pojilta ja poikien pojilta riistettiin kansa- 
laisoikeudet ja heidän omaisuutensa julistettiin valtiolle 
menetetyksi. Eivätkä proskriptiot rajoittuneet vain Roo- 
maan, vaan ne ulottuivat kaikkiin Italian kaupunkeihin. 
Ei yksikään jumalien temppeli jäänyt murhattujen verestä 
saastumattomaksi, ei yksikään vieraita suojaava kodin 
alttari, ei yksikään vanhempien koti. Vaimon silmien edessä 
tapettiin hänen lapsensa. Kuitenkin vihan ja kostonhimon 
uhriksi joutuneiden lukumäärä oli pieni omaisuutensa takia 
henkensä menettäneiden lukumäärään verrattuna, ja mur- 
haajat julkesivat sanoa, että tämän tappoi hänen suuri ta- 
lonsa, tämän hänen puutarhansa, tämän hänen kylpylaitok- 
sensa. Eräs puolue-elämästä syrjässä pysytellyt mies, Ouintus 
Aurelius, joka sanoi omasta mielestään olevansa sen ver- 
ran syyllinen, että oli säälinyt toisia kovaosaisia, ryhtyi 
forumille pistäydyttyään lukemaan proskriboitavien nimi- 
luetteloa. »Voi minua, minun Alban vuorella sijaitseva 
tiluspahaseni vainoaa minua», hän huudahti nähtyään oman 
nimensä luettelossa. Hänen otettuaan muutaman askeleen 
matkaansa jatkaakseen muudan vaanija iski hänet kuo- 
liaaksi. Näihin aikoihin nuorempi Marius riisti itsensä 
hengiltä, juuri kun hänet aiottiin ottaa vangiksi. Saavut- 

tuaan Praenesteen Sulla alkoi ensin lukea yksitellen vas- 
tustajilleen tuomiota, mutta tämän vietyä liian paljon ai- 
kaa hän ajatti kaikki, yhteensä kaksitoistatuhatta miestä, 
samaan paikkaan, ja siellä hän tapatti heidät. Vain asun- 
tonsa isännälle hän tahtoi lahjoittaa hengen, mutta tämä 
sanottuaan Sullalle rohkeasti, ettei koskaan tule kotikau- 
punkinsa pyöveliä elämästään kiittämään, liittyi vapaaeh- 
toisesti maanmiestensä joukkoon ja tuli näiden kanssa haka- 
tuksi maahan. Pöyristyttävimmän teon näyttää kuitenkin 
tehneen Lucius Catilina. Hän oli jo ennen kansalaissodan 
päättymistä murhannut oman veljensä, mutta pyysi nyt 
Sullaa merkitsemään tämän kuin ainakin elävän proskiptio- 
luetteloon, ja Sulla täytti pyynnön. Catilina tappoi nyt 
vastapuolueeseen lukeutuneen Marcus Mariuksen ja vei tä- 
män pään Sullalle, joka juuri sattui istumaan forumilla, 
osoittaen täten kiitollisuuttaan pyyntönsä täyttämisestä. Tä- 
män jälkeen hän meni lähellä olevan Apollonin temppelin 
vihkivesiastian ääreen ja pesi kätensä. 

Mutta muutkin Sullan teot kuin nämä murhat herättivät 
roomalaisissa katkeruutta. Hän uudisti itsensä diktaattoriksi 
nimittämällä satakaksikymmentä vuotta käyttämättömänä 
olleen diktaattorin viran. Ja kansankokouksen oli pakko 
tehdä päätös, että häntä ei saanut hänen teoistaan saattaa 
vastuuseen ja että hänellä oli oleva oikeus joko armahtaa 
tai tuomita kuolemaan, takavarikoida omaisuus, perustaa 
siirtokuntia, perustaa ja hävittää kaupunkeja, ottaa hal- 
tuunsa kuningaskuntia ja lahjoittaa niitä kenelle tahtoi. 
Takavarikoituja tiloja huutokaupattaessa hän istui tuomarin 
tuolilla jaellen häikäilemättömästi määräyksiään, ja tämä 
häikäilemättömyys tiloja luovutettaessa herätti häntä koh- 
taan suurempaa vihaa kuin takavarikot itse. Kauniit nai- 
set, lyyransoittajat, näyttelijät ja lurjusmaiset vapautetut 
orjat saivat kokonaisten kansojen maat ja kokonaisten kau- 
punkien tulot. Hän järjesti myös monta avioliittoa, joihin 

nainen vastoin tahtoaan pakotettiin. Tahtoen tehdä Pom- 
peius Suuresta itselleen sukulaisen hän käski tämän otta- 
maan eron vaimostaan. Samoin hän määräsi tytärpuolensa, 
vaimonsa Metellan ja tämän entisen miehen Scauruksen 
tyttären Aemilian, eroamaan puolisostaan Manius Glabri- 
ta, ja nämä hän sitten liitti yhteen, vaikka Aemilia oli 
raskaana. Tämä nuori vaimo kuitenkin sitten kuoli Pom- 
peiuksen talossa lapsivuoteeseen. Mariusta Praenestessa pii- 
rittänyt Lucretius Ofella koetti innokkaasti päästä konsu- 
liksi, mutta Sulla teki hänelle siinä esteitä. Kun Ofella tästä 
huolimatta ilmestyi forumille ja sai kannattajia, Sulla lähetti 
erään kenturian päällikkönsä hänet murhaamaan, mutta 
jäi itse Dioskuurien temppelin tuomarin istuimelta katso- 
maan tapausta. Murhaajan kansa otti kiinni ja raahasi tuo- 
marin istuimen eteen, mutta Sulla käski tuon meluavan 
joukon olla hiljaa ja päästää miehen menemään, sillä hän 
oli itse antanut tälle murhakäskyn. 

Sullan triumfille antoi ennen näkemätöntä loistoa Mitrhri- 
dateelta sotasaaliina saadut aarteet, mutta sen komein ja 
"valtavin näky oli kuitenkin takaisin palanneiden maanm- 
pakolaisten rivistö. Ylhäisimmät ja vaikutusvaltaisimmat 
roomalaiset kulkivat triumfivaunujen perässä seppelöityinä 
ylistäen Sullaa pelastajanaan ja isänään, sillä vain hänen 
ansiostaan heillä oli nyt tilaisuus päästä takaisin isänmaa- 
hansa ja sulkea syliinsä lapsensa ja vaimonsa. Triumfin 
jälkeen Sulla piti kansalle puheen, jossa puolusteli tekojaan 
ja yhtä innokkaasti luetteli ne saavutuksensa, joista hänen 
oli kiittäminen onnea tai urhoollisuuttaan, sekä lopuksi huo- 
mautti, että kansan tulisi näiden takia antaa hänelle lisä- 
nimi »onnellinen», felix roomalaisten kielellä. Kreikkalai- 
sille kirjoittaessaan tai joutuessaan näiden kanssa virka- 
asioissa tekemisiin hän käytti itsestään lisänimeä Afroditen 
suosikki, ja hänen Kreikassa olevissa voitonmerkeissään on 
todellakin piirtokirjoitus: Lucius Cornelius Sulla Epafrodi- 

tos. Kun Metella synnytti kaksoset, poika sai nimen Faustus 
ja tyttö Fausta, sillä kaikkea onnea ja iloa tuottavaa roo- 
malaiset ilmaisevat sanalla faustum. Koska Sulla luotti 
enemmän onneensa kuin kykyynsä, hän rohkeni, vaikka oli 
niin paljon teloituttanut ihmisiä ja niin paljon pannut 
toimeen valtiojärjestyksen muutoksia, luopua diktaattorin 
toimesta ja antaa kansalle oikeuden valita entiseen tapaan 
konsuleja. Itse hän ei asettunut ehdokkaaksi, vaan esiin- 
tyi tavallisen kansalaisen tapaan forumilla aina valmiina 
tekemään tilin teoistaan jokaiselle, joka sitä kaipasi. Vastoin 
hänen odotustaan näytti eräällä hänen vastustajallaan, häi- 
käilemättömällä Marcus Lepiduksella olevan parhaat mah- 
dollisuudet tulla valituksi, ei kylläkään omien ansioittensa 
vuoksi, vaan siksi, että hänen valitsemistaan kannatti kan- 
san suosiota nauttiva Pompeius. Kun Sulla näki Pompeiuk- 
sen voitostaan iloisena poistuvan kotiinsa, hän huusi tämän 
luokseen ja sanoi: »Kylläpä sinä, nuori mies, näytät har- 
joittavan kaunista politiikkaa, kun pidät Lepidusta parem- 
pana kuin Catulusta ja siis asetat riehastelijan järkimiehen 
edelle. Mutta vielä on edessäsi aika, jolloin et voi rauhassa 
nukkua, sillä nyt olet hankkinut itsellesi itseäsi voimak- 
kaamman kilpailijan.» Ja tämä Sullan ennustus kävi täysin 
toteen. Pian Lepidus alkoi kohdella yliolkaisesti Pompeiusta 
ja ryhtyi taistelemaan tätä vastaan. 

Sulla uhrasi Herkuleelle kymmenennen osan koko omai- 
suudestaan ja piti kansalle komeita pitoja. Näitä varten 
hankittiin tarvikkeita enemmän kuin kulutettiin, niin että 
joka päivä heitettiin paljon ruokia Tiberiin. Viini, jota 
pidoissa juotiin, oli yli neljänkymmenen vuoden vanhaa. 
Näiden useita päiviä kestäneiden kemujen aikana Metella 
sairastui ja kuoli. Kun papit estivät Sullan menemästä sai- 
raan vuoteen ääreen sekä varoittivat häntä saastuttamasta 
taloaan hautajaisilla, hän lähetti vaimolleen jäähyväis- 
sanansa kirjeellisesti ja antoi määräyksen, että tämä vielä 

elossa ollessaan oli siirrettävä toiseen taloon. Tässä hän, 
taikauskoinen kun oli, tarkoin noudatti perittyjä tapoja. 
Mutta — hautajaiskustannuksille rajan määräävästä laista, 
vaikka se oli hänen ehdotuksestaan saatettu voimaan, hän 
ei välittänyt, vaan uhrasi kitsastelematta hautajaisiin tavat- 
toman suuria summia. Sitten hän samalla tavoin rikkoen 
oman määräyksensä pitopöydässä noudatettavasta säästä- 
väisyydestä huumasi tuskaansa ylellisissä juomingeissa ja 
pidoissa, joissa kaikenlaiset ilveilijät esiintyivät. Muutamien 
kuukausien kuluttua oli Roomassa gladiaattorinäytäntö. 
Kun teatterissa paikat eivät vielä silloin olleet erillään, vaan 
miehet ja naiset istuivat yhdessä, Sullan läheisyyteen sattui 
asettumaan eräs kaunis ylhäistä sukua oleva nainen. Tämä 
nainen, jonka nimi oli Valeria ja joka oli Messalan tytär ja 
puhuja Hortensiuksen sisar, oli äsken eronnut miehestään. 
Kulkiessaan Sullan selän taitse hän ojensi kätensä häntä 
kohti, veti kuidun hänen togastaan ja istuutui paikalleen. 
Kun Sulla hämmästyneenä kääntyi katsomaan, nainen sanoi: 
»En tahtonut sinua, itsevaltias, häiritä, tahdoin vain saada 
onnestasi pienen hiukkasen.» Nämä sanat lämmittivät Sul- 
lan mieltä, ja heti hänen sydämensä näytti alkavan pamp- 
pailla. Hän tiedusteli nyt vähin erin naisen nimeä, sukua 
ja elämänvaiheita. Kohta he molemmat iskivät toisilleen 
silmää, vaihtoivat salavihkaa silmäyksiä ja hymyilivät toi- 
silleen. Seurasi sitten kihlaus ja häät, ja tästä tuskin voidaan 
Valeriaa parjata, mutta Sulla astui tälle tielle kovin kevyt- 
mielisesti ja sopimattomasti, jos kohtakin sitten sai puoli- 
sokseen järkevän ja jalon naisen. Sulla näet antoi kuin 
nuorukainen hurmata itsensä rohkeilla silmäniskuilla, joista 
muutoin saavat alkunsa pahat ja häpeälliset intohimot. 
Vaikka hän nyt oli saanut uuden puolison, hän piti ta- 
lossaan näyttelijättäriä, kitaransoittajattaria ja tanssijoita 
ja huvitteli näiden kanssa leposohvalla loikoen päivät pitkät 
aamusta iltaan. Hänen erikoista suosiotaan nauttivat silloin 

näyttelijät Roscius ja Sorix sekä Metrobios, joka esitti nais- 
ten osia. Jälkimmäistä Sulla korkeasta iästään huolimatta 
intohimoisesti ja peittelemättömästi rakasti. Tällainen elä- 
mäntapä saattoi hänessä hiljalleen puhjenneen sairauden 
pääsemään täyteen vauhtiin. Pitkän aikaa häneltä oli jää- 
nyt huomaamatta, että hänellä oli sisäisiä paiseita, ja tämä 
sairaus kalvoi hänen kaikki lihansa ja kasvatti siihen loisia. 
Ja vaikka hänen palvelijansa niitä kaiket päivät ja yöt 
poistivat, sikisi niitä enemmän kuin ehdittiin poistaa. Hä- 
nen vaatteensa, kylpy- ja pesuvetensä sekä ruokansa kuhi- 
sivat aina noita mädän eritteitä. Kun sairaus oli päässyt 
näin suureen valtaan, Sullan täytyi monta kertaa päivässä 
mennä pesualtaaseen itseään huuhtelemaan ja puhdistamaan. 
Mutta mitään apua tästä ei ollut, sillä mätäneminen tapah- 
tui nopeasti ja aina ilmaantui parvittain uusia loisia. Kerro- 
taan, että ikimuistoisina aikoina kuoli loistautiin Peliaan 
poika Akastos, samoin myöhemmin runoilija Alkman, juma- 
luusoppinut Ferekydes ja olynthoslainen Kallisthenes vanki- 
lassa ollessaan, lisäksi vielä oikeusoppinut Mucius. Ja jos 
tahdomme mainita vielä muita, vaikkakaan ei tosin kiitettä- 
vistä teoista, kuuluisiksi tulleita henkilöitä. voimme lisätä, 
että Sisilian orjasodan nostattaja karannut orja Eunus kuoli 
kertomusten mukaan loistautiin Roomassa vankilassa ol- 
lessaan. 

Sulla oli nähnyt jo ennakolta kuolemansa, ja tavallaan 
hän on itse siitä kirjoittanutkin. Kaksi päivää ennen sil- 
miensä ummistamista hän oli lopettanut muistelmiensa kah- 
dennenkymmenennentoisen kirjan, ja tässä hän kertoo kah- 
den kaldealaisen hänelle ennustaneen, että hän maineikkaan 
elämän jälkeen kuolee onnensa kukkuloilla. Myös hän ker- 
too, että hänen vähän ennen Metellaa kuollut poikansa il- 
mestyi hänelle unessa kevyissä vaatteissa ja pyysi häntä, 
isäänsä, jättämään kaikki huolet ja lähtemään kanssaan äidin, 
Metellan, luokse, sillä tämän kanssa he voisivat viettää rau- 

hallista ja valtion toimista vapaata elämää. Mutta vielä 
näin viimeisinäkin hetkinään hän huolehti valtion asioista. 
Kymmenen päivää ennen kuolemaansa hän sovitti toisiaan 
vastaan taistelevat puolueet Puteolissa ja antoi kaupungille 
uuden valtiosäännön. Ja päivää ennen kuolemaansa hän nou- 
datti hallintoviranomaisen Graniuksen asuntoonsa, otatti hä- 
net palvelijoillaan kiinni ja kuristutti kuoliaaksi, koska tämä, 
kuten hän oli kuullut, siirsi valtiolle tulevan velkansa mak- 
sua siinä toivossa, että voisi sen Sullan kuoltua jättää suo- 
rittamatta. Kun Sulla tilaisuudessa huusi kovasti ja teki 
kiivaita liikkeitä, häneltä puhkesi paise ja hän alkoi oksen- 
taa verta. Tämän jälkeen hänen voimansa alkoivat vähetä 
ja yönsä tuskallisesti vietettyään hän heitti henkensä. Jäl- 
keensä hän jätti kaksi lasta, jotka Metella oli synnyttänyt. 
Hänen kuoltuaan Valeria synnytti vielä tyttären, jolle an- 
nettiin nimi Postuma. Tämän nimen roomalaiset antavat lap- 
sille, jotka syntyvät isän kuoleman jälkeen. 

Monet nyt pyytämällä pyysivät Lepidusta, että tämä 
kieltäisi vainajalta perintätavan mukaiset hautajaisjuhlallisuu- 
det. Mutta Pompeius, vaikka hänellä olikin syytä kantaa 
Sullalle kaunaa, koska tämä oli ystävistään yksin hänet 
jättänyt testamentissaan muistamatta, saattoi liehitellen, 
pyytäen ja uhkauksia ladellen tahtonsa läpi ja kuljetutti 
ruumiin Roomaan, jossa piti myös huolta siitä, että hauta- 
jaiset häiritsemättä ja kunniallisesti suoritettiin. Niiden 
suitsukeaineiden lisäksi, joiden kuljettamiseen tarvittiin 
kaksisataakymmenen vaunua, Rooman naisten kerrotaan 
niitä hankkineen hautajaisia varten niin paljon, että sekä 
Sullan että yhden liktorin jättikokoinen kuva voitiin muo- 
vailla —suitsukeaineista ja kanelipuusta.  Hautajaispäivän 
aamuna pilvinen taivas uhkasi sadetta, ja sen vuoksi ruu- 
mis asetettiin polttoroviolle vasta iltapäivällä. Kun navakka 
tuuli puhalsi rovioon, syntyi niin kova kuumuus, että luut 
voitiin ottaa haudattavaksi, ennen kuin tuli oli loppuun pa- 

lanut, Kun liekit olivat sammuneet, puhkesi rankkasade, 
jota kesti yöhön asti. Näin onnen jumalatar näytti pysy- 
neen hänelle uskollisena maahanpaniaisiin asti. Sullan 
muistomerkki on Marsin kentällä. Siinä olevan kirjoituksen 
sanotaan hänen itsensä laatineen. Sen sisältö on, että ku- 
kaan ystävä ei ole häntä voittanut hyvässä eikä kukaan 
vihamies pahassa. 

Tiberius ja Caius Gracchus olivat Tiberius Gracchuk- 
sen poikia. Tämä Tiberius Gracchus oli hoitanut Roo- 
massa kensorin ja kaksi kertaa konsulin virkaa. Suurim- 
man kunnioituksen hänelle kuitenkin tuotti hänen jalo luon- 
teensä. Sitä hänen myös oli kiittäminen siitä, että hän 
Hannibalin voittajan Scipion kuoltua sai puolisokseen hänen 
tyttärensä, vaikka hän ei ollut ollut Scipion ystävä, vaan 
päinvastoin hänen vastustajansa. Tiberiuksesta tiedetään 
kertoa seuraavaa: kerran hän tapasi vuoteeltaan kaksi käär- 
tappamasta tahi päästämästä menemään molempia käärmeitä 
ja sanoivat, että hän sai koskea vain toiseen käärmeeseen, 
mutta he lisäsivät, että uroksen tappaminen oli aiheuttava 
hänelle itselleen, naaraan surmaaminen taas hänen vaimolleen 
Cornelialle kuoleman. Kun Tiberius rakasti suuresti vai- 
moaan ja kun hän oli sitä mieltä, että ennemmin hänen, van- 
han miehen, kuin hänen nuoren vaimonsa sopi kuolla, hän 
tappoi uroksen ja laski naaraan menemään. Pian tämän jäl- 
keen hän kuoli jättäen leskeksi Cornelian, joka oli lahjoitta- 
nut hänelle kaksitoista lasta. Cornelia piti nyt huolen lasten 
ja talon hoidosta, ja tällöin hän osoitti niin suurta järke- 
vyyttä, äidinrakkautta ja ylevämielisyyttä, että Tiberius 
näytti menetelleen aivan oikein, kun hän tuollaisen vaimon 
sijasta oli päättänyt kuolla. Vieläpä kun kuningas Ptolemaios 
tarjosi kruunua ja käitään Cornelialle, tämä torjui tarjouksen. 

Leskenä hän menetti kaikki lapsensa lukuun ottamatta 
yhtä tytärtä, josta sitten tuli Scipio nuoremman puoliso, ja 

kahta poikaa, Tiberiusta ja Caiusta, jotka ovat tämän elämä- 
kerran kohteina. Heidän kasvatukseensa hän uhrasi niin pal- 
jon huolta, että poikien avut on luettu enemmän äidin kasva- 
tuksen tuloksiksi kuin luonnon antimiksi, vaikka heitä tunne- 
tusti pidettiin lahjakkaimpina roomalaisina. 

Niin kuin Dioskuurien patsaiden ja maalauksien nyrk- 
keilijä- ja juoksijahahmoissa on yhtäläisyyksien ohella myös 
olennaisia eroavuuksia, niin nuorissa Gracchuksissakin heidän 
samanlaisesta rohkeudestaan, älykkyydestään, anteliaisuudes- 
taan ja kaunopuheisuudestaan huolimatta oli erilaisia piir- 
teitä. Ne ilmenevät heidän julkisessa ja valtiollisessa toi- 
minnassaan, ja ennen kuin ryhdyn varsinaiseen aiheeseeni, 
katson olevan syytä käsitellä niitä. Ilmeiltään, katsannoltaan 
ja liikkeiltään Tiberius oli rauhallinen, Caius tulinen ja kiih- 
keä. Tämän vuoksi Tiberius julkisia puheita pitäessään py- 
syi rauhallisesti paikoillaan, Caius taas ensimmäisenä rooma- 
laisista liikehti puhujalavalla edestakaisin, ja keskellä puhet- 
taan hän saattoi temmata togansa olkapäältään alas, kuten 
Kleonin ensimmäisenä Ateenassa kerrotaan puhuessaan tem- 
manneen viittansa alas ja lyöneen kädellään reiteensä. Edel- 
leen Caiuksen puhe oli niin valtavaa ja intohimoista, että se 
aiheutti pelkoa, kun Tiberiuksen esitys taas oli lempeää ja 
enemmän omiaan herättämään kuulijoiden sääliä. Tiberius 
valikoi sanansa ja viimeisteli lauseensa yksityiskohtia myö- 
ten, Caiuksen puhe oli mukaansa tempaavaa ja täynnä ki- 
maltelevaa loistoa. Tiberius oli elämäntavoiltaan yksinker- 
tainen ja vaatimaton, Caius taas moniin muihin verrattuna 
tosin oli kohtuullinen ja pidättyvä, mutta veljestään hän kui- 
tenkin erosi siinä, että hän piti uudenaikaisesta loistosta. Tä- 
män vuoksi Drusus soimasikin häntä siitä, että hän osti ho- 
peisia korupöytiä maksaen niistä painonaulalta tuhatkaksi- 
sataaviisikymmentä drakhmaa. Samalla tavalla kuin heidän 
puhetyylinsä oli myös heidän luonteensa erilainen: Tiberius 
oli tyyni ja itsensä hillitsevä, Caius kiivas ja kuohahtava; 

tämän vuoksi hän puhuessaan joutui usein siinä määrin vihan 
valtaan, että hän alkoi kirkua ja syytää herjauksia näin 
kadottaen puheen langat käsistään. Välttääkseen tällaisen 
harhautumisen Caius keksi sellaisen keinon, että hän mää- 
räsi kelpo palvelijansa Liciniuksen puheharjoitusten säestykseen 
käytettävä soitin kädessään seisomaan hänen puhuessaan hä- 
nen takanaan. Niin pian kuin Licinius huomasi Caiuksen 
liiaksi korottaneen äänensä ja antautuneen vihan valtaan, 
hän alkoi soittaa vienoa säveltä. Tällöin Caius heti hillitsi 
tulista kiihkoaan ja puheensa voimaa sekä rauhoittui ja 
palasi järjestykseen. 

Tällaiset olivat veljesten eroavuudet. Samanlaista taas 
heissä oli urhoollisuus sodassa, oikeamielisyys alamaisia koh- 
taan, tunnontarkkuus virkojen hoidossa ja kieltäytyminen 
nautinnoista. Tiberius oli veljeään yhdeksän vuotta van- 
hempi. Tämä ikäero sijoitti heidän poliittisen toimintansa 
eri aikoihin, mikä suuressa määrin haittasi heidän vaikutuk- 
sensa tehokkuutta. Sillä he eivät olleet samanaikaisesti elä- 
mänsä eikä valtansa huipulla eivätkä näin ollen saattaneet 
vaikuttaa yhdessä. Jos he olisivat voineet toimia yksin tuu- 
min, heidän vaikutuksensa olisi ollut valtava ja vastusta- 
maton. Meidän on siis heistä kummastakin kerrottava erik- 
seen, ja aloitamme vanhemmasta. 

Tuskin Tiberius oli jättänyt poikavuodet taakseen, kun 
hänellä enemmän hänen kuntonsa kuin syntyperänsä ansiosta 
oli sellainen maine, että hänet otettiin augurien pappis- 
kunnan jäseneksi. Hänen silloisesta maineestaan antaa to- 
distuksen Appius Claudius, mies, joka oli ollut konsulina 
ja kensorina ja joka tällöin arvovaltaisena johti Rooman 
senaattia voittaen arvostelukyvyssä kaikki aikalaisensa. Au- 
gurien istuessa yhdessä pitopöydän ääressä hän keskusteli 
ystävällisesti Tiberiuksen kanssa ja tarjosi hänelle tyttärensä 
kättä. Tiberius otti tarjouksen iloisesti vastaan, ja kun kih- 
laus oli solmittu, Appius meni kotiinsa ja huusi jo kotitalonsa 
ovelta äänekkäästi vaimolleen: »Antistia, olen kihlannut 
meidän Claudian.» »Mistä tämä touhu, mistä tämä kiire», 
vastasi Antistia, »vai oletko saanut Tiberius Gracchuksen 
hänen sulhasekseen?» Tiedän kyllä, että muutamat kertovat 
tämän saman asian Gracchusten isästä Tiberiuksesta ja Sci- 
pio Africanuksesta. Mutta useimmat kertovat asian niin- 
kuin me olemme sen esittäneet, mm. Polybios, joka mainit- 
see, että vasta Scipion kuoleman jälkeen hänen sukulaisensa 
olivat monista Cornelian kosijoista valinneet Tiberiuksen 
ja antaneet hänet tälle, hänen isänsä kun ei ollut häntä vielä 
kenellekään luvannut ja kihlannut. 

Sisarensa miehen, nuoremman Scipion, kanssa Tiberius otti 
osaa Afrikan sotaretkeen. Ollen siellä sotapäällikön vaki- 
nainen telttatoveri hän oppi pian tuntemaan tämän luonteen. 
Scipio hautoi lakkaamatta suuria suunnitelmia ja herätti 
sotatovereissaan yritteliäisyyttä ja halua jaloon kilpailuun. 

Pian Tiberius oli nuorten sotatovereittensa joukossa ensim- 
mäinen, mitä tuli kuriin ja urhoollisuuteen. Fanniuksen ker- 
tomuksen mukaan hän nousi ensimmäisenä vihollisten muu- 
reille. Fannius mainitsee myös nousseensa itse Tiberiuksen 
kanssa muureille ja olleensa mukana tuossa huimassa yri- 
tyksessä. Leirissä Tiberius valloitti puolelleen myös soti- 
laiden sydämet, niin että nämä hänen poistuttuaan kaipa- 
sivat häntä. 

Tämän sotaretken jälkeen hänet valittiin kvestoriksi, ja 
arpa määräsi hänet lähtemään toisen konsulin, Mancinuk- 
sen, kanssa Numantiaa vastaan. Mancinus ei ollut suinkaan 
kehno mies, mutta hän oli huono-onnisin Rooman sota- 
päällikkö. Sotaretken ylläköissä ja vastoinkäymisissä ilmeni 
sitä loistavammin Tiberiuksen älykkyys ja urhoollisuus, ja 
mikä oli vielä ihailtavampaa, hän osoitti näissä tilanteissa 
huomaavaa kunnioitusta päällikölleen, joka vastoinkäymis- 
ten lamauttamana oli melkein tullut epävarmaksi siitä, oliko 
hän lainkaan enää päällikkö. Kärsittyään monta ankaraa 
tappiota Mancinus päätti eräänä yönä purattaa leirinsä ja 
lopettaa piirityksen. Mutta numantialaiset huomasivat hä- 
nen aikeensa, miehittivät heti leirin, ajoivat pakenevaa vi- 
hollista takaa ja hakkasivat jälkijoukot maahan; pääjoukot 
he saartoivat vaikeaan maastoon, josta ei ollut poispääsyn 
mahdollisuutta. Nähtyään pelastuksen saavuttamisen miekka 
kädessä mahdottomaksi Mancinus ehdotti airuen välityksellä 
viholliselle välirauhaa ja sopimusta. Numantialaiset vasta- 
sivat, että he luottivat vain Tiberiukseen ja että tämä oli 
lähetettävä heidän luoksensa. Osaksi Tiberius oli omalla toi- 
minnallaan saavuttanut tällaisen luottamuksen — tämän 
sotaretken aikana hänen nimensä mainittiin usein — mutta 
asiaan vaikutti enemmän se, että numantialaiset yhä muis- 
telivat hänen isäänsä, joka iberialaisia vastaan taistellessaan 
oli tehnyt rauhan numantialaisten kanssa ja taivuttanut Roo- 
man kansan pitämään sen rikkomattomana. Tiberius siis 

lähetettiin vihollisten luokse ja esittämällä vaatimuksia sekä 
tekemällä myönnytyksiä hän sai aikaan sopimuksen, joka 
epäilemättä pelasti kaksikymmentätuhatta roomalaista orjia 
ja kuormastoa lukuun ottamatta. 

Kaikki roomalaisten leiriin jättämät tarvikkeet numan- 
tialaiset ottivat sotasaaliikseen. Niiden joukossa oli myös 
Tiberiuksen vahatauluja, jotka sisälsivät muistiinpanoja ja 
tilejä hänen kvestorikaudeltaan. Kun hänestä niiden ta- 
kaisin saaminen oli tärkeää, hän sotajoukon jo ollessa kau- 
kana lähti kolme neljä seuralaista mukanaan takaisin kau- 
pungin edustalle. Kutsuttuaan numantialaisten päälliköt luok- 
seen hän vaati heitä palauttamaan hänelle vahataulut, koska 
jollei hänellä niitä olisi, hän ei voisi todistusten puutteessa 
torjua syytöksiä, joita hänen vihamiehensä ehkä tekisivät 
hänen viranhoitoaan vastaan. Numantialaiset ilostuivat saa- 
dessaan tehdä hänelle palveluksen ja pyysivät häntä tule- 
maan kaupunkiin. Hänen jäädessään epäröivänä paikoil- 
leen numantialaiset menivät hänen luokseen, tarttuivat hä- 
nen käteensä ja pyysivät sydämellisesti häntä olemaan pitä- 
mättä enää heitä vihamiehinä, vaan päinvastoin lukemaan 
heidät ystävikseen ja osoittamaan heille luottamusta. Tibe- 
rius päätti noudattaa heidän kehoitustaan, koska vahataulut 
olivat hänelle tärkeitä ja koska hän pelkäsi numantialaisten 
panevan hänen epäilynsä pahakseen. Kaupungissa nämä 
kattoivat hänelle pöydän ja pyysivät innokkaasti häntä ate- 
rioimaan yhdessä heidän kanssaan. Sitten he antoivat hä- 
nelle asiakirjat takaisin ja kehoittivat häntä ottamaan muusta 
saaliista, mitä hän tahtoi. Tiberius ei kuitenkaan ottanut 
muuta kuin suitsukkeita valtion puolesta suoritettavaa uhria 
varten ja palasi sitten numantialaisia sydämellisesti hyväs- 
teltyään roomalaisten luokse. 

Tiberiuksen palattua Roomaan tehtiin syytös, että rau- 
hansopimus ei ollut hyväksyttävä, vaan Roomalle häpeäl- 
linen. Mutta sotamiesten sukulaiset ja ystävät, jotka muo- 

dostivat suuren osan kansasta, asettuivat Tiberiuksen puolelle. 
Mitä häpeällistä sopimuksessa oli, sen he lykkäsivät yli- 
päällikön syyksi, kun taas Tiberiusta he pitivät niin tavat- 
toman monen kansalaisen pelastajana. Osa niistä, jotka oli- 
vat tapauksesta närkästyneitä, ehdotti, että oli noudatettava 
esi-isäin tapoja. Nämä olivat jättäneet aseettomina vihol- 
listen valtaan ne sotapäälliköt, jotka olivat nähneet par- 
haaksi antautua samnilaisille, olivatpa he samalla tavoin 
luovuttaneet sopimuksesta tietoiset ja siihen osallistuneet kves- 
torit ja sotatribuunitkin viholliselle näin tahtoen vierittää 
heidän päälleen valapattouden ja sopimuksen rikkomisen. 
Mutta tällöin kansa osoitti Tiberiukselle innokkaasti hyvän- 
tahtoista suopeuttaan. Sillä kansankokouksen päätöksellä 
Mancinus luovutettiin aseettomana ja sidottuna numantia- 
laisille, mutta muut armahdettiin Tiberiuksen vuoksi. Myös 
Scipio, jolla tällöin oli roomalaisten keskuudessa suurin 
vaikutusvalta, näyttää asettuneen puolustamaan Tiberiusta. 
Mutta Scipion viaksi luettiin, ettei hän pelastanut myös 
Mancinusta eikä estänyt numantialaisten kanssa tehdyn so- 
pimuksen rikkomista, vaikka sen oli solminut hänen suku- 
laisensa ja ystävänsä. Tiberiuksen ja Scipion välillä syntyi 
sen johdosta riita, ja siihen näyttää pääasiallisesti olleen 
syynä Tiberiuksen kunniantunto ja lisäksi vielä hänen ystä- 
viensä ja eräiden oppineiden miesten yllytys. Mutta heidän 
erimielisyytensä ei koskaan muuttunut leppymättömäksi ja 
turmiolliseksi vihaksi. Tosin minusta näyttää, ettei Tibe- 
rius olisi koskaan joutunut siihen onnettomuuteen, joka hä- 
net myöhemmin kohtasi, jos Scipio olisi ollut hänen valtiol- 
listen uudistustensa tukena. Nyt Scipio oli sotajoukkoineen 
Numantian edustalla, kun Tiberius esitti lakiehdotuksensa. 
Asian kulku oli seuraava: 

Kun roomalaiset sodassa valloittivat raianaapureittensa 
maata, he möivät siitä osan, mutta osan he julistivat val- 
tion omaisuudeksi ja jakoivat köyhille maattomille kansa- 

laisille pienestä valtion rahastoon maksettavasta vuokrasta 
viljeltäväksi. Mutta kun varakkaat alkoivat tarjota kor- 
keampia vuokramaksuja ja karkottaa köyhiä heidän tiloil- 
taan, hyväksyttiin laki, ettei kukaan saanut omistaa maata 
piti aisoissa rikkaitten ahneutta ja auttoi köyhiä, niin että 
nämä saattoivat jäädä konnulleen ja viijellä alusta alkaen 
saamaansa palstaa. Mutta myöhemmin heidän äveriäät naa- 
purinsa välikäsiä apureinaan käyttäen keinottelivat heidän 
vuokrasopimuksensa itselleen, ja lopuksi he avoimesti omis- 
tivat suurimman osan tällaista maata. Köyhät kodeistaan 
karkotetut ihmiset olivat nyt haluttomia suorittamaan ase- 
palvelusta eivätkä välittäneet lasten hankkimisesta, ja näin 
ollen Italian vapaiden asukkaiden väkiluvun havaittiin pian 
vähenevän ja maan täyttyvän kasarmeissa asuvilla ulkomai- 
silla orjilla. Heidän avullaan rikkaat viljelivät maita, joilta 
he olivat karkottaneet omat maanmiehensä. Jo Scipion ys- 
tävä Caius Laelius oli koettanut tätä epäkohtaa korjata, 
mutta kun mahtimiehet asettuivat vastarintaan, hän levot- 
tomuuksia peläten luopui yrityksestään. Tästä kannanmuu- 
toksesta hän sai lisänimen sapiens, so. viisas eli järkevä, sillä 
sana merkitsee molempia. 

Kun Tiberius oli valittu kansantribuuniksi, hän ryhtyi 
heti ajamaan Laeliuksen suunnitelmaa. Kuten useimmat 
historioitsijat mainitsevat, ennen muita puhuja Diofanes ja 
filosofi Blossius olivat häntä tähän yllyttäneet. : Diofanes 
oli mytileneläinen maanpakolainen, Blossius oli kotoisin Ita- 
lian Cumaesta. Jälkimmäinen oli Roomassa tutustunut tar- 
solaiseen Antipatrokseen, joka häntä kunnioittaen omisti 
hänelle filosofisia teoksiaan. Muutamat lähteet syyttävät 
asiasta kuitenkin Tiberiuksen äitiä Corneliaa: usein hän 
muka oli pojilleen huoahtanut, että roomalaiset aina vain 
sanovat häntä Scipion anopiksi, mutta eivät vielä koskaan 
ole sanoneet häntä Gracchusten äidiksi. Toiset taas pitivät 

syyllisenä Spurius Postumiusta, joka oli Tiberiuksen ikä- 
toveri ja kilpailija oikeuspuhujana. Kun Tiberius näet sota- 
retkeltä palattuaan näki Postumiuksen sivuuttaneen hänet 
maineessa ja vaikutusvallassa ja nauttivan kaikkien ihailua, 
hän tämän laudalta lyödäkseen päätti ryhtyä tähän roh- 
keaan ja paljon puheenaihetta antaneeseen valtiotekoon. 
Mutta hänen veljensä Caius mainitsee eräässä kirjoitelmas- 
saan: »Kun Tiberius Numantiaan matkalla ollessaan ja 
Etrurian maiden halki kulkiessaan näki niiden olevan au- 
tioita ja kaikkien pellonmuokkaajien ja paimenten olevan 
sotavangeiksi otettuja orjia, silloin ensi kerran hänen mie- 
leensä tuli suunnitelma, joka oli tuottava sanomattomasti tus- 
kia hänelle ja hänen veljelleen.» Mutta kaikkein enimmän 
kansa kiihoitti Tiberiuksen yritteliäisyyttä ja kunnianhimoa. 
Pylväskäytäviin, talojen seiniin ja muistomerkkeihin kirjoit- 
tamillaan lauseilla se kehoitti häntä palauttamaan valtion 
maat köyhille väestökerroksille. 

Tiberius ei kuitenkaan laatinut lakiehdotustaan yksin, vaan 
hän käytti neuvonantajinaan oikeamielisiksi tunnettuja ja 
arvossapidettyjä kansalaisia. Heitä olivat ylipappien esi- 
mies Crassus, oikeussoppinut Mucius Scaevola, joka tällöin 
oli konsulina, ja Appius Claudius, hänen appensa. Ja näyt- 
tää, ettei koskaan ole niin suurta vääryyttä ja ahneutta 
vastaan laadittu kohtuullisempaa ja lempeämpää lakia. 
Niiltä, joiden olisi pitänyt saada rangaistus lain kiertämi- 
sestä ja palauttaa lainvastaisesti anastamansa maat sekä suo- 
rittaa lisäksi vahingonkorvaus, hän ei vaatinut mitään muuta, 
kuin että he korvausta vastaan luopuisivat vääryydellä hank- 
kimistaan maista ja jättäisivät ne puutteenalaisille maan- 
miehilleen. Tämä suunnitelma oli helläkätinen, mutta näh- 
dessään paremman tulevaisuuden kangastavan kansa antoi 
olleet ja menneet anteeksi. Sitä vastoin rikkaat maanomis- 
tajat vihasivat ahneudessaan lakia ja kiukuissaan ja kiihkos- 
saan sen esittäjää. He koettivat kaikin keinoin saada kan- 

san muuttamaan mielensä sillä verukkeella, että Tiberius 
muka ajoi maanluovutusta vain saadakseen valtiomuodon 
kumotuksi ja yleisen vallankumouksen syntymään. Mutta 
heidän puuhansa raukesivat tyhjiin. Sillä Tiberius puolusti 
hyvää ja oikeutettua asiaa kaunopuheisuudella, joka olisi 
voinut aateloida vähäisemmänkin asian. Hän oli vaarallinen 
ja jopa voittamatonkin vastustaja, kun hän kansa ympäril- 
lään seisoi puhujalavalla ja antoi äänensä kajahdella kova- 
osaisille: »Italian villipedoilla on luolansa ja pesänsä, joi- 
hin he voivat vetäytyä, mutta niillä, jotka Italian puolesta 
taistelevat ja henkensä uhraavat, ei ole muuta kuin ilmaa ja 
päivän valoa. Kodittomina, vailla leposijaa, heidän täytyy 
vaimoineen ja lapsineen harhailla paikasta paikkaan. Sota- 
päälliköt valehtelevat, kun he vihollista vastaan taistelun 
aloittaessaan kehoittavat sotilaitaan taistelemaan kotoisten 
hautojen ja temppelien puolesta, sillä ei näillä kovaosaisilla 
ole kenelläkään kotialttaria, ei esi-isien hautakiviä. Muiden 
ylellisyyttä kannattaakseen ja muita rikkaiksi tehdäkseen he 
sotivat ja uhraavat henkensä. Heitä sanotaan maailman val- 
tiaiksi, eikä heillä ole turpeenkaan vertaa maata omanaan.» 

Näitä todella jalosta ja syvästi tuntevasta mielestä ilmoille 
kohonneita sanoja, jotka hurmasivat kansan ja saattoivat 
sen voimakkaan innostuksen valtaan, ei kukaan rohjennut 
vastustaa. Tekemättä siis vastaväitteitä lain vastustajat 
kääntyivät kansantribuuni Marcus Octaviuksen puoleen, joka 
oli nuhteeton ja lujaluonteinen nuori mies ja Tiberiuksen ys- 
tävä ja sukulainen. Tahtoen olla tätä loukkaamatta Octa- 
vius suhtautui aluksi heidän esityksiinsä torjuvasti, mutta 
kun monet vaikutusvaltaiset miehet häntä kiihkeästi pyyn- 
nöillään ahdistivat, hän myöntyi ja käytti veto-oikeuttaan 
Tiberiuksen lakiehdotusta vastaan. Kansantribuunien kes- 
kuudessa veton esittäjän mielipide pääsee voitolle, eikä enem- 
mistön kanta merkitse mitään, jos yksi heistä panee vasta- 
lauseensa. Katkeroituneena Tiberius peruutti lakinsa, mutta 

laati uuden, joka oli vielä edullisempi kansalle ja paljon 
ankarampi vääryyttä harjoittaneille: siinä hän määräsi näi- 
den heti luovuttamaan maat, jotka he aikaisemmin olivat 
laittomasti hankkineet. Ja melkein joka päivä hän nyt piti 
forumilla puheita Octaviusta vastaan. Mutta vaikka he mo- 
lemmat intohimoisen kiihkeästi ja sisukkaasti ajoivat asiaansa, 
heidän ei sanota koskaan herjanneen toisiaan eikä vihan 
puuskassa singonneen toisiaan vastaan sopimatonta sanaa. 
Näyttää, ettei vain Bakkusta palveltaessa, vaan myös kat- 
kerassa riidassa jalo ja hyvän kasvatuksen saanut ihminen 
pitää mielensä aisoissa ja säilyttää säädyllisyyden. Mutta 
kun Tiberius näki lain koskevan myös Octaviusta, jolla oli 
hallussaan suuria valtion alueita, hän luvaten omista niu- 
koista varoistaan maksaa tälle tilusten hinnan pyysi häntä 
luopumaan riidasta. Kun Octavius tämänkin ehdotuksen tor- 
jut, Tiberius hyväksytti määräyksen, joka kielsi kaikkia vir- 
kamiehiä käyttämästä toimivaltaansa, ennen kuin laista oli 
suoritettu äänestys. Saturnuksen temppelin oveen hän pani 
oman sinettinsä, jotta kvestorit eivät voisi sieltä mitään ottaa 
eikä sinne mitään viedä. Hän säädätti myös rangaistuksen 
hänen määräystään vastustaville preetoreille, ja niin nämä 
murheissaan keskeyttivät virkatoimensa. Kaikki suurtilalli- 
set pukivat nyt surupuvun ylleen, ja murheellisina ja ala- 
kuloisina he kuljeksivat forumilla, mutta salaa he väijyivät 
Tiberiusta ja palkkasivat hänen päänsä menoksi salamurhaa- 
jia. Tämän takia Tiberiuskin kaikkien nähden kantoi tika- 
ria, jollaista rosvot käyttävät ja jonka nimi on dolon. 
Saapui vihdoin äänestyspäivä. "Tiberius kutsui kansan 
äänestämään, mutta rikkaat olivat poistaneet äänestysuurnat, 
ja tämä aiheutti suuren hämmingin. Kun Tiberius ja hänen 
puoluelaisensa olisivat ylivoimaisina voineet käyttää väki- 
valtaa ja kun paljon kansaa kokoontuikin siinä mielessä hei- 
dän ympärilleen, kaksi entistä konsulia, Manilius ja Fulvius, 
heittäytyi Tiberiuksen jalkojen juureen ja tarttuen hänen 

käsiinsä kyyneleet silmissä pyysi, ettei hän turvautuisi väki- 
valtaan. Kun Tiberius näki edessä olevan tuhoisat seurauk- 
set ja kun hän kunnioitti molempia miehiä, hän kysyi, mitä 
hänen heidän mielestään piti tehdä. Miehet vastasivat, ettei- 
vät he näin tärkeässä asiassa voineet antaa neuvoa, vaan että 
oli käännyttävä senaatin puoleen. Heidän sanoillaan olikin 
vaikutuksensa. Mutta kun senaatti kokoonnuttuaan ei saanut 
mitään aikaan, siinä kun rikkaat olivat enemmistönä, Tibe- 
rius ryhtyi toimenpiteeseen, joka oli laiton ja paheksuttava: 
hän erotutti Octaviuksen virasta, koska muutoin oli mahdo- 
tonta saada lakia äänestettäväksi. Mutta aluksi hän pyysi 
tätä ystävällisin sanoin ja käteen tarttuen luopumaan vas- 
tustuksestaan ja mukautumaan kansan tahtoon: sillä kansa, 
niin oikeutettuja kuin sen vaatimukset ovatkin, tulee suurista 
ponnistuksistaan ja kärsimyksistään saamaan vain vähäisen 
korvauksen. Kun Octavius torjui tämänkin ehdotuksen, Ti- 
berius sanoi, että kahden samanlaisin valtuuksin varustetun 
ja tärkeissä asioissa eri mieltä olevan virkamiehen oli mahdo- 
tonta hoitaa virkaansa rauhanomaisin keinoin ja että hänen 
nähdäkseen asia oli korjattavissa vain siten, että toinen luo- 
pui virastaan. Hän kehoitti Octaviusta ensiksi esittämään 
kansan äänestettäväksi, oliko hänen, Tiberiuksen, erottava 
virastaan, ja jos kansa asian niin ratkaisee, hän sanoi heti 
vetäytyvänsä yksityiselämään. Kun Octavius tämänkin tor- 
jui, Tiberius sanoi panevansa toimeen äänestyksen hänen 
virasta erottamisestaan, jollei hän tule parempiin ajatuksiin. 

Tällä kerralla kansankokous hajaantui sen enemmittä seu- 
rauksitta. Seuraavana päivänä sen uudelleen kokoonnuttua 
Tiberius nousi puhujalavalle ja koetti jälleen taivuttaa Octa- 
viuksen. Kun kaikki oli turhaa, Tiberius ehdotti hänet ero- 
tettavaksi kansantribuunin virasta ja kehoitti kansaa heti siitä 
äänestämään. Kolmestakymmenestäviidestä tribuksesta oli jo 
seitsemäntoista antanut äänensä, ja tarvittiin vain yksi lisää 
Octaviuksen erottamiseksi virasta. Silloin Tiberius vielä ker- 

ran piti tauon: kansan edessä hän syleillen Octaviusta pyysi 
ja ystävällisin sanoin kiihkeästi rukoili häntä, ettei hän ottaisi 
kantaakseen sellaista häpeää eikä saattaisi häntä, Tiberiusta, 
vikapääksi niin ankaraan ja tuomittavaan toimenpiteeseen. 
Kerrotaan, että Octavius kuunteli hänen sanojaan syvästi 
liikuttuneena: hänen silmänsä olivat täynnä kyyneliä ja hän 
seisoi kauan aikaa ääneti. Mutta kun hän huomasi paikalla 
seisovat varakkaat suurtilalliset, hän häpeissään ja heidän 
halveksuntaansa peläten otti rohkeasti vastatakseen kaiken ja 
kehoitti Tiberiusta tekemään, mitä hän tahtoi. Kun ehdotus 
hyväksyttiin, Tiberius kehoitti erästä vapautettua orjaa — 
hän käytti vapautettuja orjia oikeuspalvelijoinaan — vie- 
mään Octaviuksen pois puhujalavalta. Oli hyvin surullinen 
näky, kun entiset orjat raahasivat Octaviuksen mukanaan. 
Kansa huuteli hänelle uhkaavasti, ja vaikka rikkaat riensivät 
hänen ympärilleen ja asettivat kätensä hänen suojakseen, hän 
vain töin tuskin pelastui raivoisan kansan kynsistä ja pääsi 
turvaan. Mutta erään hänen uskollisen orjansa, joka oli aset- 
sokeaksi, tosin vastoin Tiberiuksen tahtoa. Kuultuaan ta- 
pahtumasta tämä juoksi nopeasti paikalle metelöitsijöitä rau- 
hoittamaan. 

Tämän jälkeen valtionmaata koskeva laki vahvistettiin. 
Valittiin kolme miestä, Tiberius, hänen appensa Appius Clau- 
dius ja veljensä Caius, joiden tuli jakaa maat palstoiksi ja 
osoittaa ne tarvitsijoille. Caius ei ollut tällöin Roomassa, 
vaan hän oli Scipion armeijassa Numantian sotatetkellä. 
Jaon Tiberius suoritti kaikessa rauhassa kenenkään häiritse- 
mättä. Erotetun kansantribuunin tilalle hän ei valituttanut 
ketään tunnettua henkilöä, vaan erään Mucius-nimisen klient- 
tinsä. Tätä toimenpidettä rikkaat katsoivat karsain silmin, 
ja Tiberiuksen vaikutusvallan kasvua peläten he senaatissa 
syytivät häntä vastaan sadatuksia. Kun hän yleistä tapaa 
noudattaen pyysi maanjakotilaisuudessa käytettäväkseen 

telttaa, hänen pyyntönsä evättiin, vaikka toiset olivat sellai- 
sen saaneet vähempiäkin toimituksia varten. Ja kulujen kor- 
vaukseksi hänelle myönnettiin vain yhdeksän obolia päivässä. 
Tällaisia päätöksiä tehtiin hänen leppymättömän vihamie- 
hensä Publius Nasican toimesta. Nasica omisti suuria alueita 
valtion maata, ja hänestä oli sietämätöntä, että niitä täytyi 
pakosta luovuttaa. Mutta kansa joutui yhä enemmän kuo- 
huksiin. Kun sitten muudan Tiberiuksen ystävä äkkiä kuoli 
epäilyttävissä olosuhteissa ja hänen ruumiissaan oli pahanlaa- 
tuisia läiskiä, nostettiin huuto, että hänet oli myrkyllä rai- 
vattu tieltä. Hänen ruumistaan poltettavaksi vietäessä kansa 
juoksi paikalle ja osallistui paarien roviolle nostamiseen. 
Eikä sen epäily myrkytyksestä näyttänyt olleen aivan aihee- 
ton: ruumis näet halkeili ja siitä vuoti virtanaan pahaa vis- 
vaa, niin että rovion tuli sammui. Tulta sytytettiin uudel- 
leen, mutta vasta sitten, kun rovio oli siirretty toiseen paik- 
kaan, se suurin vaivoin saatiin palamaan. Saadakseen kiihty- 
neen kansan entistä enemmän kuohuksiin Tiberius puki ylleen 
surupuvun, vei lapsensa kokoontuneen kansan eteen ja pyysi, 
että se pitäisi huolta heistä ja heidän äidistään, koska hänen 
henkensä ei ollut enää turvattu. | 

Sitten kuoli Pergamonin kuningas Attalos Filometor, ja 
Eudemos saapui Roomaan tuoden mukanaan testamentin, 
jolla kuninkaan valtakunnan perijäksi määrättiin Rooman 
kansa. Kansan parasta ajatellen Tiberius esitti heti lakiehdo- 
tuksen, että kuninkaan yksityisomaisuus oli tuotava Roomaan 
ja jaettava maapalstan saaneille työkalujen hankkimista var- 
ten. Samoin hän esitti, ettei senaatti saisi määrätä Attaloksen 
valtakuntaan kuuluvista kaupungeista, vaan että hän itse 
tulisi tekemään asiasta esityksen kansalle. Tätä senaatti piti 
suurena nöyryytyksenä. Senaattori Pompeius nousi ja sanoi, 
että hän Tiberiuksen naapurina tiesi Pergamonista saapuneen 
Fudemoksen ojentaneen tälle diadeemin ja purppuramanttelin, 
koska hänestä oli tuleva Rooman kuningas. Myös Ouintus 

Metellus hyökkäsi Tiberiusta vastaan. Hän sanoi, että kun 
hänen isänsä kensorina ollessaan palasi pidoista kotiin, kansa- 
laiset sammuttivat soihtunsa, jottei heidän olisi saatettu 
epäillä viipyneen liian kauan pidoissa ja juomingeissa. Mutta 
Tiberiuksen edellä muka kulkivat yöllä julkeimmat ja kur- 
jimmat rahvaan miehet soihtuja kantaen. Lopuksi Titus 
Annius, joka oli vastenmielinen ja harkitsematon mies, mutta 
jota sanasodassa pidettiin voittamattomana, vaati Tiberiuk- 
selta suoraa vastausta: oliko hän häpäissyt virkatoveriaan, 
jonka lain mukaan piti olla pyhä ja loukkaamaton? Kun 
senaattorit puhkesivat suosionhuutoihin, Tiberius riensi ulos 
senaatista, kutsui kansan kokoon ja sanoi, että Annius on 
noudettava paikalle, koska hän tahtoo tätä syyttää. Koska 
Anniuksella ei ollut Tiberiuksen kaunopuheisuutta ja arvo- 
valtaa, hän suulauteensa turvautuen kysyi Tiberiukselta, sai- 
siko hän tälle ennen syytöksen esittämistä tehdä pienen ky- 
symyksen. Tiberiuksen vastattua myönteisesti Annius hiljai- 
suuden vallitessa sanoi: »Jos nyt tapahtuu niin, että sinä 
tahdot riistää kunniani ja tallata minut lokaan ja minä ve- 
toan johonkin sinun virkaveljeesi, niin erotatko, jos hän esiin- 
tyy minun suojelijanani, raivonpuuskassasi hänetkin?» Tä- 
män kysymyksen kerrotaan saattaneen Tiberiuksen, vaikka 
hän oli aikansa kaunopuheisin ja sanavalmein mies, siinä 
määrin hämilleen, että hän pysyi mykkänä. 

Tällä kerralla Tiberius hajoitti kansankokouksen. Mutta 
kohta hän huomasi, että hän Octaviuksen erottaessaan ei 
ollut herättänyt paheksumista vain ylimysten, vaan myös 
kansan 'keskuudessa, koska hän oli pahasti alentanut tähän 
asti suuressa kunniassa ja arvossa pidettyä kansantribuunin 
virkaa. Korjatakseen vaurion hän piti kansalle puheen, ja 
miehen valtavasta kaunopuheisuudesta kuvan saadaksemme 
lienee paikallaan tässä vähän esittää hänen ajatustensa kul- 
kua: Hän sanoi, että kansantribuuni on pyhä ja loukkaa- 
maton, sillä onhan hän vihkiytynyt kansalle ja on sen suoje- 

lija. Mutta jos hän kavaltaa tehtävänsä ja jos hän menettelee 
väärin kansaa kohtaa sekä estää sitä käyttämästä valtaansa 
ja äänioikeuttansa, silloin hän on itse itsensä erottanut: hän 
on rikkonut ne ehdot, joilla hänet on valittu virkaansa. Jos 
hän hajoittaa Juppiterin temppelin maahan tahi sytyttää 
laivatelakan tuleen, silloinkin hän saa pitää virkansa, vaikka 
hän onkin kelvoton kansantribuuniksi. Mutta jos hän heittää 
tallattaviksi kansan oikeudet, silloin hän ei ole kansantri- 
buuni. Eikö ole järjen ja oikeuden vastaista, että kansan- 
tribuuni saa pidättää rikkomuksen tehneen konsulin, mutta 
kansa ei saa lakkauttaa tribuuninsa valtuuksia, silloin kun 
hän käyttää niitä kansaa vastaan, sitä kansaa, joka on ne 
hänelle antanut? Samalla tavallahan kansa valitsee kansan- 
tribuunin kuin konsulinkin. Kuninkaan arvovaltaa ei aikoi- 
naan tukenut vain se, että hänen käsissään oli kaikki val- 
tiollinen valta, vaan myös se, että hän oli jumaliin kohdistu- 
vien pyhien ja juhlallisten palvontamenojen suorittaja. Mutta 
kuitenkin roomalaiset karkottivat kuningas Targuiniuksen, 
kun hän oli astunut vääryyden tielle, ja niin yhden miehen 
ylimielisyyden takia kumottiin valtiomuoto, joka oli isiltä 
periytynyt ja jota Rooma saa kiittää perustamisestaan. Onko 
Roomassa mitään pyhempää ja kunnioitetumpaa kuin nuo 
ikuisesti palavaa tulta valvovat ja vartioivat Vestan neitsyet? 
Ja kuitenkin heistä jokainen, joka tekee itsensä syypääksi 
rikokseen, haudataan elävänä. Loukkaamattomuutta, jonka 
jumalat ovat heille suoneet, he eivät saata vaatia itselleen 
jumalia vastaan rikottuaan. Eikö siis ole oikein, että kan- 
santribuuni kansaa kohtaan väärin meneteltyään kadottaa 
kansan hänelle takaaman koskemattomuuden? Onhan hän 
itse lamauttanut sen vallan, josta hänen valtansa saa voi- 
mansa. Ja kun hän kerran on tribusten äänten enemmistöllä 
saanut virkansa, niin mitä vääryyttä siinä on, että hänet 
tribusten äänten enemmistöllä erotetaan. Vastaan sanomatta 
mikään ei ole niin pyhää ja koskematonta kuin jumalille 

omistetut vihkilahjat. Mutta kukaan ei ole tahtonut estää 
kansaa niitä harkinnan mukaan siirtämästä ja muuttamasta 
toiseen paikkaan. Näin ollen kansalla myös on oikeus siirtää 
kansantribuunin virka kuten uhrilahja toisiin käsiin. Ja ettei 
tämä virka ole järkkymätön ja luovuttamaton, käy selville 
siitäkin, että monet omasta tahdostaan ovat siitä pyytäneet 
eroa ja ovat siitä eronneetkin. 

Siinä ovat Tiberiuksen puolustuspuheen pääkohdat. 

Kun Tiberiuksen ystävät näkivät hänen vilamiestensä 
uhkaavan asenteen, he neuvoivat häntä hakemaan kansan- 
tribuunin virkaa seuraavaksikin vuodeksi. Tiberius alkoikin 
hakea lisää kansan suosiota uusilla lakiesityksillä. Hän teki 
ehdotuksen, että sotapalvelusaikaa lyhennettäisiin, samoin, 
että syytetyillä olisi oikeus vedota tuomareista kansaan ja 
että tuomioistuinten jäseniksi, jotka tähän asti olivat olleet 
senaattoreja, valittaisiin puolet ritarisäädystä. Näin hän 
koetti kaikin tavoin murtaa senaatin vaikutusvallan, ja vali- 
tettavasti hänen toimintaansa ohjasi enemmän viha ja puolue- 
kiihko kuin oikeus ja järkevä harkinta. Kun äänestyksen 
alkaessa hänen kannattajansa huomasivat, että vastapuoli 
voisi päästä voitolle, koska koko kansa ei ollut vielä saapu- 
nut paikalle, he aikaa pitkittääkseen alkoivat sättiä toisia 
kansantribuuneja. Sitten he hajoittivat kansankokouksen ja 
kutsuivat sen kokoon seuraavaksi päiväksi. Saavuttuaan 
seuraavana päivänä forumille Tiberius koetti surullisen nä- 
köisenä ja kyyneleet silmissä herättää kansan sääliä, ja sitten 
hän sanoi suoraan, että hän pelkäsi vastustajiensa yöllä mur- 
tautuvan hänen asuntoonsa ja tappavan hänet. Tällä menet- 
telyllään hän sai aikaan, että kansanjoukot marssivat hänen 
asunnolleen ja leiriytyivät sinne taivasalle yöksi häntä suo- 
jellakseen. 

Seuraavana päivänä ilmestyi ennustamiseen käytettävien 
kanojen ruokkija ja heitti hoidokeilleen jyviä. Mutta 
vaikka mies kuinka kopisteli häkkiä, vain yksi kanoista tuli 

siitä ulos. Eikä tämäkään koskenut ruokaan, kohotti vain 
vasenta siipeään ja ojensi jalkaansa, kunnes lennähti takaisin 
häkkiin. Tämän merkin nähtyään Tiberius muisti toisen 
aikaisemman: Hänen sotaretkillä käyttämäänsä komeasti ko- 
ristettuun välkkyvään kypäräänsä oli ryöminyt käärme, 
laskenut sinne munansa ja hautonut ne siellä. Muistaen tä- 
män enteen Tiberius tyrmistyi kanojen käyttäytymisestä ta- 
vallista enemmän. Hän läksi kuitenkin Capitoliumille saa- 
tuaan kuulla kansan kokoontuneen sinne. Kun hän astui 
kotoaan kadulle, hän iski jalkansa niin lujasti kynnykseen, 
että ison varpaan kynsi halkesi ja veri pursui sandaalista. 
Tiberiuksen kuljettua vähän matkaa nähtiin vasemmalla 
hänen yläpuolellaan katolla kahden korpin tappelevan keske- 
nään. Ja vaikka ymmärrettävästi monet ihmiset sivuuttivat 
tuon paikan, niin juuri Tiberiuksen kulkiessa ohi toinen 
korppi irroitti kiven, joka putosi Tiberiuksen jalan eteen. 
Tämä saattoi jo hänen järkkymättömimmätkin kannatta- 
jansa tyrmistymään. Mutta saattajiin kuulunut Cumaesta 
kotoisin oleva Blossius sanoi, että oli häpeääkin häpeällisem- 
pää, jos Tiberius Gracchuksen ja Scipio Africanuksen tyttä- 
ren poika ja Rooman kansan johtaja säikähtää korppia niin, 
ettei uskalla noudattaa kansan kutsua. Tätä hänen vihamie- 
hensä pitäisivät muunakin kuin naurun asiana: äänekkäästi 
he huutaisivat, että hän käyttäytyy kuin yksinvaltias ja pi- 
tää kansaa pilkkanaan. Samalla hetkellä juoksi hänen luok- 
seen Capitoliumilta muutamia hänen ystäviään ilmoittaen, 
että siellä oli kaikki hyvällä tolalla ja että hänen oli kii- 
rehdittävä. Alussa tosin Tiberiuksen kannalta kaikki olikin 
hyvin. Kun hän vihdoin ilmestyi näkyviin, kansa kohotti 
ilonhuutoja ja hänen noustuaan kokoontumispaikaile se antoi 
hänelle kunnioittavasti tilaa sekä ryhmittyi sitten hänen ym- 
pärilleen, niin ettei kukaan syrjäinen päässyt häntä lähelle. 

Mucius tahtoi nyt jälleen kutsua tribukset äänestämään. 
Mutta äänestys ei kulkenut tavallista latuaan, vaan muuttui 

mellakaksi, kun taaempana olevat alkoivat joukon halki 
tunkea itseään eteenpäin ja tällöin työntää vastustajiaan syr- 
jään. Myllerryksen aikana nousi senaattori Fulvius Flaccus 
paikalle, josta kaikki saattoivat hänet nähdä, ja koska hän 
ei voinut saada ääntään kuuluville, hän antoi kädellään mer- 
kin, että hän tahtoi puhua kahden kesken Tiberiuksen kanssa. 
Tiberiuksen kehoituksesta kansa teki tietä Flaccukselle, ja vai- 
voin tämä pääsi tunkeutumaan eteenpäin. Saavuttuaan pe- 
rille hän ilmoitti Tiberiukselle, että konsulin kielteisestä kan- 
nasta huolimatta optimaatit olivat senaatin istunnossa päät- 
täneet raivata Tiberiuksen tieltä ja että he päätöksen täy- 
täntöönpanijoiksi olivat palkanneet orjia ja kannattajiaan. 

Tämän tiedon Tiberius ilmoitti kannattajilleen. Nämä 
vyöttivät heti togansa, katkaisivat järjestysmiesten keihäät, 
joita nämä käyttivät väentungoksen estämiseksi, ja jakoivat 
kappaleet keskenään torjuakseen vastustajien hyökkäyksen. 
Taaempana olevat ihmettelivät asiain menoa ja tahtoivat 
saada selvyyden siitä. Koska Tiberius ei saanut ääntään 
kuuluville, hän tarttui kädellään päähänsä näin osoittaakseen, 
että hänen henkensä oli vaarassa. Nähtyään tämän hänen 
vihamiehensä juoksivat senaattiin ja sanoivat, että Tiberius 
vaatii kuninkaan diadeemia, sillä sitä hän muka tarkoitti kä- 
dellään päätään koskettaessaan. Kaikki joutuivat kiihdyk- 
siin ja Nasica vannotti konsulia, että hänen oli pelastettava 
Rooma ja raivattava tyranni tieltä. Konsuli vastasi rauhalli- 
sesti, ettei hän aikonut käyttää väkivaltaa eikä tapattaa tuo- 
miotta Rooman kansalaista. Mutta jos Tiberius houkuttelee 
tahi pakottaa kansan päättämään jotakin lainvastaista, hän 
ei tule sitä koskaan hyväksymään. Tällöin Nasica hyppäsi 
pystyyn ja huudahti: »Koska konsuli kavaltaa valtiomme, 
niin kaikki te, jotka tahdotte tukea laillista menoa, seurat- 
kaa minua!» Näin sanottuaan hän vetäisi togansa liepeen 
päänsä päälle ja riensi Capitoliumille. Kaikki, jotka häntä 
seurasivat, heittivät togansa vasemmalle käsivarrelleen ja 

työnsivät jokaisen vastaantulijan tieltään, eikä kukaan uskal- 
tanut vastustaa näitä valtion korkeimman vallan edustajia, 
vaan kaikki pakenivat heidän tieltään niin että toiset tallai- 
livat maahan kompastuneita. Senaattorien saattajat olivat jo 
kotoa lähdettyään ottaneet mukaansa nuijia ja sauvoja. Se- 
naattorit taas sieppasivat pakokauhun aikana särkyneiden 
penkkien kappaleita ja jalkoja ja hyökkäsivät Tiberiusta 
vastaan sekä kävivät hänen puolustajiensa kimppuun. Nämä 
lyötiin pakoon tahi iskettiin kuoliaaksi. Kun Tiberius yritti 
paeta, joku tarttui hänen togaansa. Tällöin hän antoi to- 
gansa mennä menojaan ja juoksi pakoon tunikassaan, mutta 
kompastui erääseen maassa viruvaan ruumiiseen. Kun hän 
koetti nousta pystyyn, yksi hänen virkatovereistaan, Publius 
Satureius, iski häntä kaikkien nähden penkin jalalla päähän. 
Toisen iskun hänelle antoi Lucius Rufus, joka myöhemmin 
kerskaili siitä kuten urotyöstä ikään. Tiberiuksen kannat- 
tajia kaatui yli kolmesataa: heidät oli kaikki mukiloitu kuo- 
liaaksi kivillä ja sauvoilla, yhtäkään heistä ei ollut miekka 
lävistänyt. 

Kuninkaiden karkottamisen jälkeen tämän kerrotaan olleen 
Roomassa ensimmäinen yhteenotto, jossa kansalaiset ratkaisi- 
vat välinsä verta vuodattamalla. Kaikki aikaisemmat riidat, 
vaikka ne olivat yhtä suuria ja vaikka niillä oli yhtä syvälli- 
set syyt, ratkaistiin ylimystön pelätessä kansaa ja kansan 
osoittaessa kunnioitusta senaatille molemmin puolisin myön- 
nytyksin. Tälläkin kerralla näyttää siltä, että Tiberius olisi 
helposti taipunut myönnytyksiin, jos hänen kanssansa olisi 
ryhdytty neuvottelemaan. Jollei häntä olisi uhattu murhata, 
hänen taivuttamisensa olisi ollut hyvinkin vaivatonta: sillä 
eihän hänen lähimpään kannattajajoukkoonsa kuulunut kuin 
kolmetuhatta miestä. Näyttääkin siltä, että ylimysten viha 
ja raivo oli varsinaisena syynä häntä vastaan liittoutumiseen 
ja että esitetyt syyt olivat vain verukkeita. Tätä todistaa jo 
murhatun ruumiin raaka ja epäinhimillinen kohtelu. Sillä 

kun hänen veljensä pyysi saada sen haltuunsa haudatakseen 
sen hiljaisuudessa yöllä, pyyntöön ei suostuttu, vaan ruumis 
heitettiin muitten ruumiiden mukana Tiberiin. Eikä tässä 
kaikki. Hänen ystäviään julistettiin henkipatoiksi ja eräitä 
kiinni saatuja surmattiin. Näihin viimeksi mainittuihin kuu- 
lui myös puhuja Diofanes. Muudan Caius Villius suljettiin 
laatikkoon, johon laskettiin myrkyllisiä käärmeitä, ja niin 
mies kidutettiin kuoliaaksi. Cumaesta kotoisin ollut Caius 
Blossius vietiin konsulien eteen, ja pidetyssä kuulustelussa hän 
tunnusti osuutensa tapahtumiin sanoen noudattaneensa kai- 
kessa Tiberiuksen käskyjä. Kun Nasica tämän johdosta ky- 
syi: »Entä jos Tiberius olisi käskenyt polttaa Juppiterin 
temppelin», Blossius ensin torjui kysymyksen sanoen: »Sellaista 
ei Tiberius suinkaan olisi käskenyt tekemään.» Kun kysy- 
mys useitten taholta toistettiin, hän lopuksi sanoi: »Niin, 
jos hän olisi minua siihen käskenyt, minun velvollisuuteni olisi 
ollut se tehdä. Sillä ei Tiberius olisi käskenyt sitä tekemään, 
jollei se olisi palvellut kansan päämääriä.» Sillä kertaa Blos- 
siuksen onnistui pelastaa henkensä. Myöhemmin hän meni 
Pergamoniin Aristonikoksen luokse, ja kun tämän kapina- 
yritys oli epäonnistunut, hän teki itsemurhan. 


Tyynnyttääkseen tapahtumista kuohuksiin joutuneen kan- 
san mielialaa senaatti ei keskeyttänyt maanjakoa, sallipa sen 
Tiberiuksen tilalle valita toisen miehen maanjakolautakun- 
taan. Suoritetuissa vaaleissa tuli valituksi Publius Crassus, 
joka oli Gracchusten sukulainen: hänen tyttärensä Licinia oli 
näet Caius Gracchuksen puoliso. Cornelius Nepos taas sa- 
noo, ettei Caius ollut nainut Crassuksen tytärtä, vaan lusita- 
nialaisten voittamisesta triumfin viettäneen Brutuksen tyttä- 
ren. Mutta useimmat historioitsijat mainitsevat asian samoin 
kuin mekin. Kun kansa oli katkeroitunut Tiberiuksen mur- 
haamisesta, kun se vain näytti odottavan koston tilaisuutta 
ja kun Nasicaa odotti syyte, senaatti huolestuneena hänen 
vuokseen päätti lähettää hänet lähettilääksi Vähään Aasiaan, 

vaikka mitään varsinaista tehtävää ei ollutkaan hänelle an- 
nettavana. Kansa ei näet lainkaan salannut ajatuksiaan ta- 
pahtuman johdosta. Aina milloin se vain näki Nasican, se 
huusi hänelle vihaisesti: »Sinä kirottu tyranni, sinä olet tah- 
rannut loukkaamattoman ja pyhän miehen verellä kaikissa 
ihmisissä hurskasta kunnioitusta herättävän paikan.» Niin 
täytyi Nasican hiljaisuudessa poistua, vaikka hän oli yli- 
pappien esimies ja hänellä sellaisena oli velvollisuus ottaa 
osaa pyhiin uhrimenoihin. Roomasta lähdettyään hän kaik- 
kien halveksimana harhaili paikasta toiseen, kunnes hän jon- 
kin ajan kuluttua kuoli Pergamonin lähellä. Ei ollut ihme, 
että kansa tunsi sellaista vihaa Nasicaa kohtaan. Olihan 
Scipio Africanuskin, jota roomalaiset hänen ansioittensa 
vuoksi rakastivat enemmän kuin ketään muuta maanmies- 
tään, vähällä joutua kansan vihoihin, kun hän Numantian 
tienoilla tiedon Tiberiuksen kuolemasta saatuaan lainasi Ho- 
merosta: 


Kuolkoon aina jok* ainoa niin, joka moisia tehnee!! 


Caius Gracchus ja Fulvius kysyivät häneltä sitten kansan- 
kokouksessa, mitä hän ajatteli Tiberiuksen surmaamisesta. 
Hän vastasi, ettei hän hyväksynyt Tiberiuksen poliittisia 
päämääriä. Tämän jälkeen kansa aina Scipion noustua puhu- 
maan huusi hänet alas, vaikka se ei ollut koskaan aikaisem- 
min sitä tehnyt. Scipio taas puolestaan lasketteli herjauksia 
kansasta. Tästä olen tarkemmin kertonut Scipion elämä- 
kerrassa. 


1 Odysseia 1,47. O. Mannisen suomennos. 

Joko vihamiehiään peläten tahi saattaakseen heidät epäi- 
lyksen alaisiksi Caius Gracchus pysytteli aluksi syrjässä po- 
litiikasta ja vietti hiljaista elämää. Se, että hän tällöin 
tyytyi vaatimattomaan asemaan eikä rakentanut tulevai- 
suuden pilvilinnoja, antoi aihetta puheisiin, että hän tuo- 
mitsi veljensä politiikan ja oli kääntänyt sille selkänsä. 
Hän olikin silloin vielä kovin nuori: hän oli veljeään, joka 
kuollessaan ei ollut vielä täyttänyt kolmattakymmentä vuot- 
taan, yhdeksän vuotta nuorempi. Mutta ennen pitkää hä- 
nen oikea olemuksensa tuli vähitellen näkyviin, ja tällöin 
oli selvää, ettei hän tyytynyt elämään huomaamattomana. 
Toimettomuutta ja velttoutta, juopottelua ja rahan kokoile- 
mistä hän ei voinut sietää. Ahkeralla opiskelulla ja harjoi- 
tuksella hän oli saavuttanut sellaisen kaunopuheisuuden, että 
hän sen avulla saattoi kuin siivillä lentää valtiollisen elämän 
kentälle. Kun hän sitten ajoi oikeudessa ystävänsä Vettiuksen 
asiaa, muut puhujat näyttäytyivät lapsiksi hänen rinnallaan 
eikä ihastuneen kansan riemulla ja huudolla ollut rajoja. Nyt 
optimaatit joutuivat uudelleen pelon valtaan, ja ahkerasti he 
pitivät neuvotteluja, miten he voisivat estää Caiuksen pääse- 
mästä kansantribuuniksi. Sattuma määräsi kohta, että hän 
joutui konsuli Oresteen kvestoriksi Sardiniaan. Tästä opti- 
maatit olivat iloissaan, mutta asia ei myöskään surettanut 
Caiusta: hän tunsi näet sotilasalan omakseen, ja soturina hän 
olikin yhtä etevä kuin oikeuspuhujana. Vielä tähän aikaan 
hän tunsi hiljaista kammoa valtion virkoja ja forumin puhu- 
jalavaa kohtaan vaikka hän ei halunnutkaan asettua vastus- 

tamaan kansan ja ystäviensä kiihkeitä pyyntöjä. Näin ollen 
hän ottikin vilpittömästi iloiten vastaan käskyn, joka mää- 
räsi hänet lähtemään Roomasta. Muutoin useatkin väittävät, 
että Caius oli vielä puhdasverisempi kansanvillitsijä kuin hä- 
nen veljensä Tiberius ja että hän kiihkeämmin kuin tämä 
tavoitteli kansan suosiota. Tämä väite ei kuitenkaan perustu 
totuuteen, sillä päinvastoin kaikesta käy ilmi, että valtiolli- 
selle alalle hänet ajoi ennemmin ulkonainen pakko kuin hä- 
nen oma halunsa. Kertoohan puhuja Cicerokin, että Caius 
päätettyään elää yksityisenä kansalaisena oli kieltäytynyt 
ottamasta hoidettavakseen mitään valtion virkaa. Mutta 
sitten hänen veljensä oli ilmestynyt hänelle unessa ja sanonut: 
» Miksi sinä Caius, oikein vitkastelet? Sinä et kuitenkaan 
siitä pääse. Saman elämän ja saman kuoleman kansan puo- 
lesta kohtalo on määrännyt sinulle kuin minullekin.» 
Sardiniassa Caius todisti monella tavalla kuntoaan. Taiste- 
luissa hän oli kaikkien nuorten tovereittensa esikuva, alai- 
siaan kohtaan hän oli oikeamielinen ja esimiehilleen hän 
osoitti kuuliaisuutta ja kunnioitusta. Harkinnassa, vaatimat- 
tomuudessa ja rasitusten kestämisessä hän sivuutti jo kypsän 
jän saavuttaneet miehet. Kun talvesta tuli kylmä ja epäter- 
veellinen, päällikkö pyysi saaren kaupungeilta sotilailleen 
vaatteita. Mutta kaupungit lähettivät lähettiläitä Roomaan 
pyytämään, että ne vapautettaisiin vaatteiden luovuttami- 
sesta. Senaatti suostuikin pyyntöön ja kehoitti päällikköä 
hankkimaan vaatteet sotilailleen muualta. Kun Orestes oli 
neuvoton ja kun sotilaat kärsivät ankarasta kylmyydestä, 
Caius läksi kaupunkeihin ja sai ne vapaaehtoisesti auttamaan 
roomalaisia lähettämällä heille vaatteita. Kun asiasta saapui 
tieto Roomaan, siinä nähtiin kansan villitsemisen ensi askel, 
ja senaatti tuli rauhattomaksi. Kohta sitten saapui Roomaan 
Afrikasta kuningas Micipsan lähettämiä lähettiläitä ilmoitta- 
maan, että hän kunnioittaakseen Caius Gracchusta lähettää 
Rooman Sardiniassa olevalle sotajoukolle viljaa. Tämä tar- 

jous torjuttiin vihaisesti. Sen jälkeen päätettiin, että saarella 
suoritetaan sotajoukon vaihto, mutta että Oresteen on jää- 
tävä paikoilleen, koska tällöin myös Caius Graccuksen täytyi 
jäädä saarelle virkaansa hoitamaan. 

Kun Caius sai tiedon asiasta, hän nousi suuttuneena lai- 
vaan ja ilmestyi odottamatta Roomaan. Tästä eivät vain 
hänen vihamiehensä saaneet aihetta syytää häntä vastaan 
moitteita, vaan kansastakin oli vallan tavatonta, että kves- 
tori poistui provinssista ennen konsulia. Jouduttuaan ken- 
sorien eteen vastaamaan hän pyysi puheenvuoron, ja hänen 
sanoillaan olikin sellainen vaikutus kuulijoihin, että nämä 
uskoivat hänen joutuneen kärsimään suuren vääryyden. Kak- 
sitoista vuotta, hän sanoi, hän oli ollut jo soturina, kun toi- 
set palvelivat enintään kymmenen vuotta. Sotapäällikön 
kvestorina hän oli ollut jo kolme vuotta, vaikka laki olisi 
sallinut hänen palata jo vuoden kuluttua takaisin. Hän oli 
koko sotajoukossa ainoa, joka oli lähtenyt sotaretkelle kuk- 
karo täytenä ja joka palasi siltä takaisin kukkaro tyhjänä. 
Toiset olivat juoneet viiniruukkunsa tyhjäksi ja toivat sen 
nyt kotiinsa takaisin täynnä kultaa ja hopeaa. 

Pian tämän jälkeen häntä vastaan esitettiin uusia moitteita 
ja syytöksiä. Sanottiin, että hän lietsoi kapinaa liittolaisten 
keskuudessa ja että hänellä oli osuutensa Fregellaessa paljas- 
tettuun salaliittoon. Mutta hän puhdistautui kaikista epä- 
luuloista ja hänen syyttömyytensä kävi selvästi ilmi. Enem- 
piä empimättä hän heti tämän jälkeen optimaattien yksimie- 
lisestä vastarinnasta huolimatta haki kansantribuunin vir- 
kaa. Kansaa riensi koko Italiasta niin suurin joukoin hänen 
ehdokkuuttaan kannattamaan, että monet eivät voineet saada 
kattoa suojakseen. Eikä kansanpaljous mahtunut Marsin ken- 
tälle, joten monien oli annettava äänensä talojen katolta ja 
harjalta. Siinä määrin optimaatit kuitenkin olivat voineet 
painostaa kansaa, että Caius pettymyksekseen huomasi tul- 
leensa valituksi ei ensimmäisenä, vaan vasta neljäntenä. 

Mutta virkaan astuttuaan hän oli heti ensimmäinen. Kauno- 
puhujana kukaan ei vetänyt hänelle vertoja, ja veljen kuole- 
man aiheuttama syvä suru pani hänen suuhunsa sattuvat sa- 
nat. Jokaisessa tilaisuudessa hän ohjasi kansan muistelemaan 
veljensä kohtaloa ja selitti, miten esi-isät olivat kansantri- 
buuneihin suhtautuneet. He olivat aloittaneet sodan Faleriin 
kaupunkia vastaan, koska sen asukkaat olivat loukanneet 
Genucius-nimistä  kansantribuunia. He olivat tuominneet 
Caius Veturiuksen kuolemaan, koska hän ei ollut muiden 
tavoin väistynyt kansantribuunin tieltä tämän kulkiessa fo- 
rumin halki. »Mutta teidän nähtenne», hän sanoi, »veljeni 
Tiberius iskettiin sauvoin kuoliaaksi, hänen ruumistaan laa- 
hattiin Capitoliumilta pitkin kaupunkia ja se heitettiin jo- 
keen. Ja ne hänen ystävänsä, jotka vain kiinni saatiin, 
tapettiin oikeuden tuomiotta. Kuitenkin meillä on ollut 
esi-isiltä peritty tapa, että jollei rikollinen saavu oikeuden 
eteen, torvensoittaja menee varhain aamulla hänen ovensa 
eteen ja puhaltaa torvella merkin, että hänen on saavuttava 
oikeuteen. Mutta ennen kuin näin on menetelty, tuomareilla- 
kaan ei ole oikeutta langettaa häntä rangaistukseen. Näin 
pyhästi ja tunnontarkasti Roomassa aikoinaan vaalittiin 
oikeutta.» 

Ravistettuaan tällaisilla puheilla kansan hereille — hä- 
nellä oli lisäksi selkeä, kauas kantava ääni — hän laati 
kaksi lakiesitystä: jos kansa on erottanut virasta jonkun 
virkamiehen, hän ei saa toista kertaa hakea mitään vir- 
kaa; ja jos joku virkamies ajaa maanpakoon roomalaisen, 
vaikka tuomioistuin ei ole häntä tuominnut maasta karkoi- 
tettavaksi, tämä virkamies asetettakoon kansan tuomitta- 
vaksi. Näistä laeista oli toinen peittelemättä tähdätty 
Marcus Octaviusta vastaan, jonka Tiberius oli erotutta- 
nut kansantribuunin virasta, ja toisella piti iskettämän Po- 
pilliusta, joka preetorina oli karkottanut Tiberiuksen kan- 
nattajia maanpakoon. Peläten joutuvansa oikeuden eteen 


) 345 ( 


PLUTARKHOS 





Popillius pakeni Italiasta. Ensimmäisen lakiehdotuksensa 
Caius taas peruutti sanoen äitinsä Cornelian pyynnöistä 
säästävänsä Octaviusta. Närkästymättä kansa tyytyi hänen 
päätökseensä, sillä se kunnioitti Corneliaa sekä hänen poi- 
kiensa että hänen isänsä vuoksi. Myöhemmin tälle naiselle 
pystytettiin vaskinen kuvapatsas, jossa oli kirjoitus: Corne- 
lia, Gracchusten äiti. Vielä muistetaan myös monta Caiuk- 
sen lausuntoa, joista hänen äidinrakkautensa käy ilmi. 
Kerran hän sanoi eräälle vihamiehelleen vuorosanan, jonka 
hän sitten taitavasti johti murhaavaan päätelmään: »Rohke- 
netko herjata Corneliaa, joka on synnyttänyt Tiberiuksen?» 
Ja kun se, johon kysymys kohdistui, suusta suuhun kulkeneen 
puheen mukaan oli miehimys, hän lisäsi: »Miten sinä häpeämä- 
tön julkeat samaan hengenvetoon mainita Cornelian ja itsesi. 
Oletko sinä niinkuin hän synnyttänyt lapsia maailmaan. 
Toden totta tietää Roomassa jokainen, että Cornelialla 
pitkään aikaan on ollut vähemmän tekemistä miesväen 
kanssa kuin sinulla, vaikka sinä oletkin mies.» Niin terä- 
västi hän leikkasi puheissaan, ja monia samantapaisia lau- 
sumia esiintyy hänen julkaistuissa kirjoituksissaan. 
Niistä lakiehdotuksista, joita hän esitti auttaakseen kan- 
saa ja heikentääkseen senaatin valta-asemaa, yksi tarkoitti 
maakysymyksen ratkaisemista ja valtion maiden jakamista 
varattomille kansalaisille, toinen koski sotapalvelusta ja si- 
sälsi säädöksen, että sotilaspuku oli hankittava valtion va- 
roilla eikä sen johdosta saatu tehdä vähennystä sotilaiden 
palkasta ja ettei sotapalvelukseen saatu ottaa ketään, joka 
ei ollut täyttänyt seitsemäätoista vuotta, kolmannen tarkoi- 
tuksena oli saattaa Italian liittolaisvaltioiden kansalaiset 
valtiollisesti samanarvoisiksi kuin Rooman asukkaat ja nel- 
jäs tähtäsi siihen, että köyhä väestö saisi elintarvikkeensa 
entistä halvemmalla. Tuomioistuimia koskevalla uudella 
lailla hän riisti senaatilta suuren osan sen vallasta. Aikai- 
semmin näet tuomarit valittiin yksinomaan senaattoreista, 

minkä vuoksi kansa ja ritarisääty heitä kiihkeästi vihasivat. 
Nyt Caiuksen laki määräsi, että kolmensadan senaattorin 
lisäksi oli valittava kolmesataa ritaria ja että näistä kuu- 
destasadasta tuomarista oli valamiehistöt kulloinkin asetet- 
tava. Tämän lain hyväksymistä Caius ajoi erikoisen tar- 
mokkaasti, ja tällöin hän sai aikaan myös muutoksen van- 
hassa tavassa. Sitä ennen olivat kansan asian ajajat puheita 
pitäessään seisoneet puhujalavalla katse senaatin istuntota- 
loon päin suunnattuna, mutta tällöin Caius ensimmäisenä 
kääntyi vastakkaiseen suuntaan ja antoi katseensa ohjautua 
varsinaiselle torille, forumille päin. Tämä tapa tuli sitten 
yleiseksi. Niin merkityksetön kuin tämä muutos ja asen- 
non vaihto näyttikin olevan, sillä oli kuitenkin tärkeä mer- 
kitys: näin hän tavallaan käänsi valtiolaivan ylimysvallan 
vesiltä kansanvallan uomaan ja osoitti, että puhujien on koh- 
distettava sanansa kansalle eikä senaatille. 

Kansa hyväksyi lain, ja valtuutti lisäksi Caiuksen valitse- 
maan ritarisäädystä otettavat tuomarit. Hänen käsiinsä 
oli nyt joutunut melkein koko valtiovalta, niin että senaat- 
tikin otti hänen mielipiteensä huomioon. Mutta hänen se- 
naatissa tekemänsä ehdotukset olivat aina sellaisia, että se- 
naatin arvovalta niistä kohosi. Niinpä esim. päätös, joka 
koski propreetori Fabiuksen Espanjasta lähettämää vil- 
jaa, oli hyvä ja kohtuullinen. Hän näet taivutti senaatin 
myymään viljan, lähettämään maksun viljan luovuttaneille 
kaupungeille ja antamaan nuhteita Fabiukselle siitä, että 
tämä teki Rooman hallinnon provinsseille raskaaksi ja sie- 
tämättömäksi. Tämä hänen toimenpiteensä herätti provins- 
seissä suurta tunnustusta ja suopeutta häntä kohtaan. Hän 
esitti myös lain, että oli perustettava siirtokuntia sekä ra- 
kennettava teitä ja viljamakasiineja. Näiden kaikkien teh- 
tävien johdon hän otti omiin käsiinsä, ja voimiaan säästä- 
mättä hän kantoi tämän valtavan taakkansa. Oli ihmeel- 
listä, miten nopeasti ja tarmokkaasti hän suoritti ottamansa 

tehtävät; näytti siltä, kuin hän olisi omistautunut yksistään 
kullekin asialle. Näin ollen nekin, jotka häntä mitä suurim- 
massa määrin vihasivat ja pelkäsivät, eivät voineet olla 
suuresti ihmettelemättä hänen työkykyään ja saavutuksiaan. 
Kansan miehet taas olivat täynnä ihailua, kun he näkivät, 
kuinka kokonainen joukko urakoitsijoita, käsityöläisiä, lä- 
hettiläitä ja virkamiehiä, sotilaita ja oppineita hänen ym- 
pärillään parveili, kuinka hän kaikkien kanssa seurusteli 
vapaasti ja kohteli kaikkia ystävällisesti. Kun hän näin ar- 
vosti jokaista hänen asemansa mukaan, havaitsivat kaikki, 
että ne, jotka olivat sanoneet häntä hurjaksi ja aivan mah- 
dottomaksi ja väkivaltaiseksi mieheksi, olivat ilkeämielisiä 
panettelijoita. Näin hän ystävällisellä käytöksellään sekä 
teoillaan saavutti kansan keskuudessa suuremman kanna- 
tuksen kuin forumin puhujalavalla pitämillään puheilla. 

Enimmän Caius harrasti teiden rakentamista, ja tällöin 
hän otti huomioon tarpeen, mukavuuden ja kauneuden. 
Viivasuorina tiet kulkivat seutujen halki, ja ne päällystet- 
tiin hakatuilla kivillä tahi peitettiin soralla, joka juntattiin 
kovaksi. Kaikki kuopat tasoitettiin ja purojen ja kuilujen 
yli rakennettiin sillat, ja kun siltapenkereet molemmilla ran- 
noilla tehtiin samankorkuisiksi, koko tie tuli tasaiseksi ja 
silmää hiveleväksi. Edelleen hän mittautti matkat (penin- 
kulma on likimain kahdeksan stadionia) ja pystytti penin- 
kulmapylväät osoittamaan matkojen pituutta. Toisia kiviä 
hän sijoitutti tien molemmin puolin jonkin matkan päähän 
toisistaan, jotta ratsastajat saattoivat niiltä vieraan avutta 
jälleen helposti nousta ratsulleen. 

Kaikkien näiden asioiden vuoksi kansa häntä suuresti 
ylisti ja ilmaisi olevansa valmis kannattamaan hänen jo- 
kaista pyrkimystään. Niin hän sitten kerran kansalle puhu- 
essaan sanoi, että hän toivoi siltä hyväntahtoista palvelusta 
ja että hän sen saatuaan ei tulisi enää mitään vaatimaan, 
mutta ei myöskään panemaan pahakseen epäävää vastausta. 

Tämä lausunto näytti viittaavan konsulinviran hakemiseen, ja 
yleisesti uskottiin, että hän haki sekä konsulin että kan- 
santribuunin virkaa. Saapui konsulinvaalien päivä ja kaikki 
olivat suuren jännityksen vallassa. Tällöin Marsin kentälle 
ilmestyi Caius mukanaan Caius Fannius, ja tämän ehdok- 
kuutta hän ystävineen kannatti. Tämä tuki oli Fanniukselle 
suurimerkityksellinen, ja hänestä tulikin konsuli. Caius taas 
valittiin toisen kerran kansantribuuniksi, vaikka hän ei ol- 
lut virkaa hakenut, vaan kansa yksin oli ollut aloitteen teki- 
jänä. Mutta kun hän sitten näki senaatin suhtautuvan hä- 
neen vihamielisesti ja Fanniuksen vaihtaneen entisen ystä- 
vyytensä kylmyydeksi, hän koetti uusilla lakiehdotuksilla 
kiinnittää kansanjoukot itseensä. Hän teki esityksen, että 
Tarentumiin ja Capuaan oli lähetettävä siirtolaisia ja lati- 
nalaisille annettava kansalaisoikeudet. Mutta nyt senaatti 
peläten Caiuksen kokonaan syrjäyttävän sen keksi vieroit- 
taakseen kansan hänestä uuden ja ennen kuulumattoman 
keinon: se päätti ylittää Caiuksen kansanmieliset ehdotuk- 
set omilla vielä pitemmälle menevillä esityksillä, vaikka 
nämä olisivat olleet valtiolle vahingollisia. Yksi Caiuksen 
virkatovereita oli Livius Drusus. Syntyperältään ja kasva- 
tukseltaan tämä mies ei ollut ketään roomalaista huonompi, 
ja luonnonlahjoissa, kaunopuheisuudessa ja rikkaudessa hän 
veti vertoja niille, joita noiden avujen vuoksi Roomassa suu- 
resti kunnioitettiin ja jotka niiden avulla saivat sanansa 
kuuluville. Hänen puoleensa ylimykset nyt kääntyivät sekä 
kehoittivat häntä liittoutumaan heidän kanssaan Caiuksen 
syrjäyttämiseksi. Mutta missään tapauksessa tällöin ei ol- 
lut käytettävä väkivaltaisia keinoja eikä asetuttava kansaa 
vastaan, vaan päinvastoin hänen oli toimittava sen mie- 
liksi ja mukauduttava sen tahtoon sellaisissakin asioissa, 
joiden vuoksi olisi ollut oikeampaa uhmata kansan tahtoa. 

Livius asettikin virka-asemansa senaatin tarkoituksiin 
käytettäväksi. Hän esitti lakeja, jotka eivät olleet koh- 

tuullisia eivätkä hyödyllisiä Hänen tarkoituksensa oli 
vain kansan mielistelyllä ja kalastelulla lyödä laudalta 
Caius, ja tässä hän pani parastaan niinkuin palkinnosta kil- 
paileva huvinäytelmän kirjoittaja. Tällöin kävi myös sel- 
västi ilmi, ettei senaatti ollut katkeroitunut Caiuksen uudis- 
tuspolitiikasta, vaan että se tahtoi raivata tieltä itse miehen 
tahi ainakin painaa hänen vaikutusvaltansa mahdollisimman 
alas. Kun Caius ehdotti perustettavaksi kaksi siirtokuntaa 
ja niihin lähetettäväksi hyvämaineisia kansalaisia, häntä 
syytettiin kansan liehakoinnista, mutta kun Livius esitti 
kahdentoista siirtokunnan perustamista ja köyhien kansa- 
laisten lähettämistä niihin jokaiseen, senaatti kannatti häntä. 
Kun Caius ehdotti, että köyhille oli jaettava maata ja että 
näiden tuli palstastaan suorittaa maksu valtion rahastoon, 
ylimykset suuttuivat ja syyttivät häntä kansan mielistelystä, 
mutta kun Livius ehdotti, että maata oli jaettava maksua 
perimättä, se heitä kyllä miellytti. Caius ehdotti, että latina- 
laisille oli annettava äänioikeus, ja tämä suututti senaattia, 
mutta kun Livius ehdotti, ettei rintamapalveluksessakaan 
heihin saanut soveltaa ruumiillista rangaistusta, tämä eh- 
dotus palkittiin hyvä-huudoin. Päälle päätteeksi Livius 
kansaa hämätäkseen aina sanoi, että hän on laatinut ehdo- 
tuksensa juuri kansan parasta tarkoittavan senaatin toivo- 
muksesta. Ainoa merkittävä tulos hänen toiminnastaan oli- 
kin, että kansa suhtautui nyt suopeammin senaattiin. Kun 
kansa aikaisemmin oli katsonut karsain silmin senaattia ja 
sitä vihannut, Livius nyt hävitti ja silitti vanhoja katke- 
rien muistojen aiheita. Hän oli olevinaan mies, joka se- 
naatin päätöksen perusteella puhui ja toimi kansan hy- 
väksi. 

Mutta se, että Livius näytti laativan lakejaan omaa ase- 
maansa tahi omaa etuaan ajattelematta, herätti ennen kaik- 
kea kansassa luottamusta häneen. Hän jätti siirtokuntiensa 
perustamisen toisten miesten tehtäväksi eikä ryhtynyt hoi- 

tamaan rahavaroja, kun Caius taas otti omiin käsiinsä 
useimpien ja tärkeimpien asioiden suorittamisen. Rubrius, 
muudan Caiuksen virkaveli, sattui ehdottamaan, että Scipion 
hävittämän Karthagon tilalle oli perustettava siirtokunta, 
ja arpa määräsi Caiuksen purjehtimaan Afrikkaan johtamaan 
siirtokunnan perustamista. Caiuksen lähdettyä Livius puu- 
haili entistä innokkaammin kansan keskuudessa, ja Fulviuk- 
seen kohdistettu parjausryöppy auttoi hänen puuhiaan. Ful- 
vius oli Caiuksen ystävä ja virkaveli maanjakotoimikun- 
nassa. Hän lietsoi levottomuutta, ja sen vuoksi senaatti 
häntä suorastaan vihasi ja muutkin epäilivät häntä siitä, 
että hän harjoitti yllytystä liittolaisten keskuudessa ja 
koetti saada Italian kansat luopumaan Roomasta. Näitä 
syytöksiä oli vaikeaa todistaa tahi kumota, mutta Fulvius 
itse näytti ne vahvistavan harkitsemattomilla ja rauhatto- 
milla otteillaan. Hän oli ennen kaikkea syynä siihen, että 
Caius kukistui. Häneen kohdistunut viha näet vyörytettiin 
Caiuksen hartioille. Kun Scipio Africanus tuntemattomasta 
syystä äkkiä kuoli ja kun hänen ruumiissaan havaittiin 
väkivaltaisten iskujen merkkejä, kuten hänen elämäkerras- 
saan olen kirjoittanut, juuri Fulviusta epäiltiin asiaan syyl- 
liseksi, hän kun oli Scipion tunnettu vihamies ja oli joutu- 
nut tuona päivänä forumilla sanasotaan hänen kanssaan. 
Samaan rikokseen syylliseksi epäiltiin myös Caiusta. Eikä 
tätä näin kuohuttavaa Rooman ensimmäiseen ja mahtavim- 
paan mieheen kohdistunutta tekoa otettu oikeuden tutkit- 
tavaksi ja tuomittavaksi. Sillä peläten tutkimusten paljasta- 
van, että Caius oli sekaantunut murhaan, kansa esti asian 
käsittelemisen oikeudessa. Mutta tämä tapahtui jonkin ver- 
ran aikaisemmin. 

Afrikassa Karthagon siirtokuntaa, jolle Caius antoi ni- 
men lunonia, so. Junon kaupunki, kohtasivat jumalien tah- 
dosta monet vaikeudet. Ensimmäisen manipelin lipun pyörre- 
myrsky murskasi kappaleiksi, kun lipunkantaja kaikin voi- 

min koetti sitä pitää koholla. Tuulenpuuska paiskasi myös 
uhrialttarille asetetut uhrilahjat suunnitellun kaupunkialueen 
rajakivien ulkopuolelle, ja sudet tulivat ja kaatoivat raja- 
pylväät ja raahasivat niitä mukanaan pitkän matkaa. Mutta 
kuitenkin Caius seitsemässäkymmenessä päivässä suoritti 
kaikki valmistelut ja järjestelyt ja purjehti sitten takaisin 
Roomaan. Hän oli kuullut, että Livius ahdisti ankarasti 
Fulviusta ja että asiat vaativat hänen saapumistaan. Opti- 
maatteihin kuuluva senaatin vaikutusvaltainen jäsen Lucius 
Opimius oli aikaisemmin jäänyt konsuliksi valitsematta, 
koska Caius oli tukenut Fanniusta ja vastustanut hänen 
valitsemistaan. Nyt oli todennäköistä, että hänet valittai- 
siin konsuliksi, koska hän oli saanut suuren kannattaja- 
joukon. Konsulina hänen odotettiin kukistavan Caiuksen. 
Tämän vaikutusvalta näyttikin olevan vähenemässä, sillä 
kansa oli jo saanut sen mitä hänellä oli annettavaa. Oli 
monia, joka tavoittelivat kansan suosiota, ja senaatti teki 
vapaaehtoisesti myönnytyksiä. 

Palattuaan Roomaan Caius osoittaakseen kuuluvansa kan- 
saan muutti Palatiumilta asumaan forumin läheisyyteen, 
missä köyhimmillä ja kurjimmilla väestökerroksilla oli asun- 
tonsa. Sitten hän esitti uusia lakeja kansankokouksen äänes- 
tettäviksi. Mutta kun kaikkialta maaseudulta saapui suu- 
rin joukoin kansaa antamaan äänensä noille lakiehdotuksille, 
senaatti antoi konsuli Fanniuksen tehtäväksi karkottaa kau- 
pungista kaikki muut kuin Rooman kansalaiset. Kun tuol- 
lainen outo ja ennenkuulumaton määräys julkaistiin, ettei 
kukaan Rooman kansan liittolainen tahi ystävä saanut näinä 
päivinä ilmaantua Roomaan, Caius levitytti vastajulistusta, 
jossa konsulin menettely tuomittiin ja hän lupasi antaa liit- 
tolaisille apuaan, jos he jäisivät kaupunkiin. Mutta lupaa- 
maansa apua hän ei kuitenkaan antanut. Sillä kun hän näki, 
että Fanniuksen liktorit laahasivat mukanaan etästä hänen 
kestiystäväänsä, hän kättään nostamatta meni sivuitse. Ehkä 

hän pelkäsi paljastaa, että hänen vaikutusvaltansa oli jo 
laskemassa, tahi sitten, kuten hän itse sanoi, hän ei tah- 
tonut antaa vihamiehilleen aihetta heidän haluamiinsa kah- 
nauksiin ja riitoihin. Lisäksi hän saattoi itsensä virkatove- 
reittensä vihoihin seuraavasta syystä. Forumilla päätettiin 
antaa kansalle gladiaattorinäytäntöjä, ja useimmat viranomai- 
set sijoituttivat paikan ympärille penkkejä vuokratakseen 
niitä katselijoille. Caius käski nyt poistaa penkit, jotta 
Kun kukaan ei käskystä välittänyt, hän odotti näytäntö- 
päivän edellistä yötä, otti mukaan käytettävissään olevat työ- 
miehet, poistatti heillä penkkirakennelmat ja jätti seuraa- 
vana päivänä tyhjät paikat kansan käytettäviksi. Tämän 
teon johdosta kansa piti häntä todellisena miehenä, mutta 
virkatoveriensa mielestä hän oli hurjapäinen ja omavaltainen 
riehuja. Tämä asia näyttää myös aiheuttaneen, että hän jäi 
kolmannen kerran kansantribuuniksi valitsematta. Sillä 
vaikka hän sai enimmät äänet, niin hänen virkatoverinsa 
harjoittivat vilppiä ja petosta tuloksia kuulutettaessa ja ää- 
niä laskettaessa. Tämä asia ei ole kuitenkaan varmasti 
todistettavissa. Muutoin Caius ei suhtautunut vastoinkäy- 
miseen tyynesti. Hänen sanotaan ivallisille vihamiehilleen 
sanoneen sopimattoman äreästi: »Te nauratte pirullista nau- 
ruanne tietämättä, mihin pimeyden kitaan minun poliittiset 
otteeni teidät vielä syöksevät.» 

Opimius valittiin sitten konsuliksi. Tämän jälkeen Caiuk- 
sen ärsyttämiseksi joukko hänen lakejaan kumottiin ja Kar- 
thagon siirtokunnasta annettuja määräyksiä ryhdyttiin peu- 
kaloimaan: hänen vastustajansa näet tahtoivat vietellä hä- 
net harkitsemattomiin tekoihin saadakseen siitä syyn rai- 
vata hänet tieltä. Aluksi hän piti päänsä kylmänä, mutta 
kun hänen ystävänsä ja ennen muita Fulvius yllyttivät 
häntä, hän alkoi jälleen koota yhteen kannattajiaan kyetäk- 
seen. tekemään vastarintaa konsulille. Muutamat lähteet 

mainitsevat myös hänen äitinsä olleen hankkeessa mukana. 
Tämä oli muka salaa pestannut Rooman ulkopuolella ole- 
vilta seuduilta miehiä ja lähettänyt heidät elonleikkaajiksi 
pukeutuneina Roomaan. Sanotaan, että tämä käy hämärästi 
selville niistä kirjeistä, joita hän on pojalleen lähettänyt. 
Mutta toiset taas väittävät, että Cornelia oli ankarasti pa- 
heksunut poikansa puuhia. Sinä päivänä, jolloin Opimius 
aikoi kumota Caiuksen lait, molemmat puolueet jo var- 
hain aamulla täyttivät Capitoliumin. Konsulin toimitettua 
uhrin muudan hänen liktoreistaan, Ouintus Antullius, lähti 
viemään sisälmyksiä toiseen paikkaan, ja tällöin hän sanoi 
Fulviuksen luona seisoville: »Tehkää te roskajoukko tietä 
kunnon ihmisille.» Toiset kertoivat, että hän sanojensa 
säestykseksi paljasti käsivartensa ikään kuin aikoen käyttää 
väkivaltaa. Antullius iskettiin heti paikalla kuoliaaksi suu- 
rilla kirjoituspuikoilla, jotka, niin väitetään, oli valmistettu 
juuri tätä tarkoitusta varten. Kansa joutui tapon johdosta 
hämmennyksiin, mutta johtajiin se teki aivan päinvastaisen 
vaikutuksen. Caius moitti kannattajiaan siitä, että he olivat 
antaneet vastustajille näiden kauan odottaman syyn käydä 
heidän kimppuunsa. Opimius taas riemastui suuresti, hän 
kun sai murhasta aiheen yllyttää kansaa käymään vastus- 
tajiinsa käsiksi. 

Tällä kertaa kansa kuitenkin hajaantui, sillä puhkesi rank- 
kasade. Varhain seuraavana aamuna konsuli kutsui senaatin 
kuuriaan neuvottelemaan tilanteesta. Toiset sijoittivat An- 
tulliuksen ruumiin alastomana paareille ja kuljettivat sitä 
valittaen ja voivottaen mielenosoituksellisesti forumin halki 
ja senaatin istuntohuoneen sivuitse. Opimius oli tästä kai- 
kesta tietoinen, mutta senaatissa hän oli hämmästelevinään 
sitä, mitä ulkona tapahtui. Senaattorit lähtivät tällöin ulos, 
ja kun paarit asetettiin kansanjoukon keskelle, monet alkoi- 
vat päivitellä, niinkuin kamala ja suuri onnettomuus olisi 
tapahtunut. Mutta useimmat alkoivat kuitenkin purkaa vi- 

haansa ylimyksiä vastaan ja sadatella heitä. » Tiberius Grac- 
chuksen, kansantribuunin» he sanoivat, »ylimykset tappoi- 
vat Capitoliumilla ja heittivät hänen ruumiinsa jokeen, 
mutta nyt joku liktori Antullius, joka kenties on surmattu 
aiheettomasti, mutta joka kuitenkin itse oli suurin syyllinen 
kohtaloonsa, asetetaan paareille forumille ja Rooman senaatti 
itkien suorittaa viimeistä palvelustaan tälle palkkalaiselleen 
siinä uskossa, että nyt voidaan vielä viimeinenkin kansan 
puolustaja raivata tieltä.» Tämän jälkeen senaattorit pala- 
sivat jälleen kuuriaan ja tekivät päätöksen, että konsuli 
Opimiuksen oli katsottava, ettei valtio kärsi mitään vahin- 
koa ja että tyrannit kukistetaan. Kun Opimius antoi käs- 
kyn, että senaattorien oli aseistauduttava ja että ritarien, 
kullakin mukanaan kaksi aseistettua orjaa, oli seuraavana aa- 
muna saavuttava hänen komentoonsa, Fulviuskin pannak- 
seen kovan kovaa vastaan alkoi koota joukkoja. Forumilta 
lähdettyään Caius pysähtyi isänsä muistopatsaan juurelle, 
katseli sitä ääneti kauan aikaa, kunnes vihdoin itkien ja 
huoaten poistui. Monet tämän nähtyään alkoivat häntä sää- 
liä, ja voimatta tukahduttaa omantuntonsa syytöksiä, että he 
hylkäsivät ja kavalsivat hänet, he lähtivät hänen asunnol- 
leen ja suorittivat yöllä vartiointia hänen ovensa edustalla. 
Mutta kokonaan toisenlaista oli Fulviuksen leirissä. Hillit- 
tömästi siellä miehet joivat, metelöivät ja hoilasivat koko 
yön, ja Fulviuskin oli ensimmäinen juomassa itsensä huma- 
laan, minkä ohessa hän käyttäytyi ja puhui kaikin tavoin 
jälleen ja arvolleen sopimattomasti. Caiuksen miehet taas 
olivat vakavia, niinkuin yhteinen onnettomuus olisi koh- 
dannut isänmaata. Tulevaisuudesta huolissaan he vuorotel- 
len suorittivat vartiopalvelusta ja vuorotellen nukkuivat. 
Kun seuraavana aamuna kohmelossa nukkuva Fulvius oli 
suurin vaivoin saatu hereille, hänen miehensä aseistautuivat 
hänen talossaan niillä aseilla, joita hän oli saanut sotasaa- 
liiksi gallialaisilta käydessään konsulina menestyksellä sotaa 

heitä vastaan. Uhkauksia ladellen ja huutaen miehet mars- 
sivat kohti Aventinus-kukkulaa, jonka he olivat päättäneet 
miehittää. Caius ei tahtonut aseistaa joukkojaan, vaan foru- 
mille lähtiessään hän vain puki ylleen togan ja otti suojak- 
seen pienen tikarin. Kun hän oli astumassa ovesta, hänen 
vaimonsa pieni lapsi käsivarrellaan riensi hänen luokseen ja 
kietoen vapaana olevan kätensä hänen kaulalleen puhui: 
»Rakas Caiukseni! Nyt sinä et niinkuin ennen lähde luo- 
tani suorittamaan kansantribuunin etkä lainlaatijan tehtäviä. 
Et myöskään maineikkaaseen sotaan, jolloin, jos osaksesi 
tulisi se mikä meidän osaksemme kerran tulee, jättäisit kui- 
tenkin minulle ylevän murheen. Nyt sinä saatat itsesi Tibe- 
riuksen murhaajien syliin. Teet hyvin, kun lähdet aseetto- 
mana. Joudut tällöin kyllä kärsimään pahaa, mutta sinusta 
ei tule pahantekijää. Mutta eihän sinun kuolemasi tällä ker- 
taa isänmaatamme hyödytä. Pahuushan käyttelee nyt val- 
taa. Väkivalta ja asevoima hoitaa tällä haavaa oikeutta. 
Jos veljesi olisi kaatunut Numantiassa, vihollisetkin olisi- 
vat suostuneet luovuttamaan meille hänen ruumiinsa. Ken- 
ties minäkin saan nyt rukoilla sitä jokea tai sitä merta, joka 
on kätkevä sinun ruumiisi, antamaan sen minulle takaisin. 
Sillä mihin lakeihin ja jumaliin enää voimme turvata, kun 
Tiberius on murhattu?» Näin vaikeroi Licinia. Caius ir- 
roittautui kuitenkin hellästi hänen syleilystään ja lähti hiljaa 
poistumaan ystäviensä parissa. Licinia koetti tarttua hänen 
togaansa, ja sitten hän lankesi maahan jaksamatta nousta. 
Kauan hän siinä makasi tajuttomana, huokaustakaan pääs- 
tämättä, kunnes palvelijat kohottivat hänet käsivarsilleen ja 
kantoivat hänet hänen veljensä Crassuksen luokse. 

Kun Caiuksen puoluelaiset olivat kokoontuneet, Fulvius 
lähetti Caiuksen pyynnöstä nuorimman poikansa airuen sauva 
kädesssä torille. Luontevasti tuo ihmeen kaunis nuorukainen 
astui määräpaikalle ja ojensi kyyneleet silmissä kunnioitta- 
vasti konsulille ja senaatille sovinnon ehdot. Useimmat läs- 

näolijat olivat valmiita ratkaisemaan riidan sovinnollista 
tietä, mutta Opimius oli taipumaton. »Senaatin ei», hän 
sanoi, »pidä kallistaa korvaansa lähettiläiden välittämälle 
sanomalle. Kaikkien kansalaisten on vastattava teoistaan ja 
alistuttava oikeuden tuomittaviksi, ja vain näin he saatta- 
vat päästä sovintoon senaatin kanssa.» Lähettäessään pojan 
menemään hän käski tätä tulemaan takaisin vain siinä tapauk- 
sessa, että tuo ehto hyväksytään, tahi sitten olemaan tule- 
matta. Kertomusten mukaan Caius tahtoi nyt itse lähteä 
hieromaan sovintoa senaatin kanssa, mutta häntä ei pääs- 
tetty. Fulvius lähetti nyt uudelleen poikansa tarjoamaan 
sovintoa entiseen tapaan, mutta silloin Opimius, joka halusi 
vedota aseisiin, pidätti muitta mutkitta pojan ja kuljetutti 
hänet vankilaan. Tämän jälkeen hän lähetti raskasaseisensa 
ja kreetalaiset jousimiehensä Fulviuksen joukkoja vastaan 
ja jouduttuaan murhaavan nuolisateen kohteeksi nämä seka- 
sorron vallassa pakenivat. Fulvius pääsi piiloon erääseen 
autioksi jätettyyn kylpylaitokseen, mutta kohta hänet löy- 
dettiin ja tapettiin vanhimman poikansa kanssa. Caiuksen 
ei kukaan nähnyt ottavan osaa taisteluun, sillä nähtyään 
tilanteen toivottomaksi hän oli poistunut Dianan temppeliin. 
Täällä hän tahtoi lävistää rintansa, mutta hänen uskotuim- 
mat ystävänsä, Pomponius ja Licinius, jotka sattuivat pai- 
kalle, estivät hänet siitä, ja riistettyään häneltä tikarin he 
taivuttivat hänet jatkamaan pakoaan. Siellä Caiuksen kerro- 
taan laskeutuneen polvilleen ja kädet koholla rukoilleen 
jumalia, että he alistaisivat Rooman kansan ikuiseen orjuu- 
teen, koska kerran itsekkyys ja kavaluus sen keskuudessa oli 
päässyt valtaan. Sillä olivathan useimmat hänenkin kannat- 
tajansa siirtyneet avoimesti vastustajan puolelle, kun heille 
oli airuen välityksellä luvattu anteeksianto ja he siis tiesivät 
pääsevänsä pälkäästä ehjin nahoin. 

Caiuksen lähdettyä pakoaan jatkamaan viholliset ajoivat 
häntä takaa ja saavuttivat hänet paalusillalla. Kehoitettuaan 

häntä rientämään eteenpäin hänen molemmat ystävänsä aset- 
tuivat tekemään takaa-ajajille vastarintaa ja pidättivät heitä 
sillalta niin kauan, kunnes itse kaatuivat. Caius pakeni edel- 
leen kumppaninaan orja, jonka nimi oli Filokrates. Monta 
oli niitä, jotka kuin kilpaa neuvoivat häntä pakenemaan, 
mutta kukaan ei häntä auttanut eikä hänen kiihkeistä pyyn- 
nöistään huolimatta tarjonnut hänelle hevosta, jotta hän 
olisi päässyt irtautumaan kintereillään olevista vainoajista. 
Hädin tuskin hän ehti ennen takaa-ajajiaan Kostottariksi 
nimitettyjen jumalattarien pyhään lehtoon. Siellä hänen päi- 
vänsä päättyivät. Filokrates lävisti hänet miekalla, minkä 
jälkeen hän itse syöksyi samaan aseeseen. Toiset historioitsijat 
kertovat, että vihamiehet olivat tavanneet molemmat elossa 
ja että orja alttiisti koko ruumiillaan suojeli isäntäänsä. 
Sen vuoksi kukaan ei ollut voinut satuttaa tätä, ennenkuin 
orja useista iskuista oli saanut surmansa. Mainitaan, että 
joku oli hakannut Caiuksen pään irti ja ottanut sen mukaansa 
ja että häneltä sen oli saanut Opimiuksen ystävä Septimu- 
leius. Ennen taistelun alkamista oli näet Caiuksen ja Ful- 
viuksen päistä luvattu niiden tuojille niiden paino kultaa. 
Septimuleius kuljetti Opimiukselle Caiuksen pään keihään 
kärjessä. Tuotiin vaaka, ja suureksi ihmeeksi pää painoi 
seitsemäntoista ja puoli naulaa. Septimuleius näet tässäkin 
kaameassa tapauksessa esiintyi halveksittavana roistona, hän 
oli poistanut pääkopasta aivot ja valanut niiden tilalle lyi- 
jyä. Fulviuksen pään tuojat, jotka olivat tavallisia köyhiä 
kansalaisia, saivat palata kotiinsa tyhjin käsin. Heille ei 
maksettu mitään. Caiuksen, Fulviuksen ja muiden heidän 
kannattajiensa ruumiit, joita oli kolmetuhatta, heitettiin jo- 
keen, ja kuolleiden omaisuus takavarikoitiin valtiolle. Vai- 
moja kiellettiin käyttämästä surupukua, ja Licinian myötä- 
jäiset takavarikoitiin. Mutta kaikkein julmimmin kohdeltiin 
Fulviuksen nuorinta poikaa, vaikka hän ei ollut nostanut 
kättään ketään vastaan eikä ottanut osaa taisteluun. Kun 

hän mellakan alussa toimi välittäjänä, hänet otettiin kiinni, 
ja taistelun jälkeen hänet mestattiin. Mutta enemmän kuin 
tämä ja kaikki muu loukkasi kansan mieltä se, että Opimius 
rakennutti temppelin yksimielisyydelle. Näyttihän siltä, kuin 
hän olisi ylvästellyt ja pöyhkeillyt lukemattomien kansalais- 
ten murhaamisesta ja pitänyt tapausta triumfin arvoisena 
asiana. Sattuikin sitten, että yön aikana jokin tuntematon 
käsi kirjoitti temppelin omistuskirjoituksen alle seuraavan 
säkeen: 


Sovulle riita pystytti tään temppelin. 


Opimius oli ensimmäinen, josta konsulikautenaan tuli dik- 
taattori. Oikeuden tuomiotta hän tapatti Caius Gracchuksen 
ja Fulvius Flaccuksen ja kolmetuhatta Rooman kansalaista, 
vaikka Flaccus oli toiminut konsulina ja viettänyt triumfin 
ja Caius kyvykkyydellään saattoi kaikki aikalaisensa varjoon. 
Opimius taas ei voinut hillitä rahanahneuttaan. Kun hänet 
lähetettiin Numidiaan Jugurthan luokse lähettilääksi, hän 
alentui kuninkaan lahjottavaksi. Häntä vastaan nostettiin 
häpäisevä syyte lahjusten vastaanotosta, ja hän vietti viimei- 
set elinvuotensa kunniattomana miehenä, jota kansa vihasi ja 
halveksi. Kansa oli ensin lamaantunut ja masentunut sitä 
kohdanneen iskun johdosta. Mutta ennen pitkää se osoitti, 
miten palavasti se muisteli ja kaipasi Gracchuksia. Heistä 
valmistutettiin kuvapatsaita ja niitä pystytettiin julkisille 
paikoille, ja ne paikat, joissa he olivat saaneet väkivaltaisen 
lopun, julistettiin pyhitetyiksi. Näillä paikoilla uhrattiin 
vuosittain satoesikoisia. Usein sinne tuotiin uhreja myös päi- 
vittäin. Ihmiset polvistuivat heille pyhitetyillä paikoilla ja 
kävivät siellä kuten jumalien temppeleissä. 

Cornelia, niin lähteet kertovat, kantoi onnettomuutensa 
uljaasti ja ylevästi. Kun hänen poikansa saivat surmansa 
pyhitetyillä alueilla, hän sanoi, että he kuolivat arvoisillaan 
paikoilla. Elämänsä loppuvuodet hän vietti Misenumissa 

muuttamatta aikaisempia elämäntapojaan. Hänestä oli mie- 
luisaa nähdä ystävänsä ympärillään ja kestitä heitä vieraan- 
varaisesti. Kreikkalaisia oppineita oli aina hänen kodissaan, 
ja kaikkien maiden kuninkaat vaihtoivat hänen kanssaan lah- 
joja. Hänen vierailleen ja ystävilleen tuotti mitä suurinta 
iloa, kun hän kertoi isänsä Africanuksen elämästä ja saavu- 
tuksista. Poikiensa teoista ja kärsimyksistä hän kertoi kuuli- 
joilleen, niinkuin he olisivat olleet muinaisajan sankareita. 
Heitä muistellessaan hän ei tullut surulliseksi eikä vuodatta- 
nut kyyneliä, mikä herätti kaikkien hämmästystä. Monissa 
heräsi tällöin ajatus, että pitkä ikä ja pohjattomat tuskat oli- 
vat tylsyttäneet hänen mielensä niin, että hän oli käynyt 
tunteettomaksi onnettomuuksille. Mutta tunteettomiksi voi 
pikemminkin nimittää niitä itseään, jotka näin päättelivät, 
kun he eivät käsittäneet, että luonteen lujuus, jalo sukuperintö 
ja hyvä kasvatus ovat murheen päivinä ihmisen parhaat tuki- 
jat. Tosin kohtalo saattaa usein lamauttaa uljuuden, joka 
joutuu jatkuvasti taistelemaan onnettomuuksia vastaan, mutta 
milloinkaan se ei voi meitä estää ylväästi kantamasta kohta- 
lon iskuja. 

Se runoilija — olipa hän sitten Euripides tai joku muu, 
on yhdentekevää —, joka on kirjoittanut ylistyslaulun Al- 
kibiadeesta tämän saavutettua voiton Olympian kilpa- 
ajoissa, sanoo, että miehellä päästäkseen saavutuksiin täy- 
tyy olla hyvin tunnettu isänmaa. Jos kuitenkin ajatellaan 
niinkuin minä, että tosi saavutus eniten johtuu luonteesta 
ja tahdonvoimasta, miehen isänmaan maineettomuus ja köy- 
hyys merkitsevät asiassa yhtä vähän, kuin että hänen äi- 
tinsä kenties on ollut pienikasvuinen ja ulkomuodoltaan vä- 
häpätöinen. Olisi naurettavaa väittää, ettei esimerkiksi pie- 
nen Keoksen saaren pienestä lIuliin kylästä tai Aiginan 
saarelta, jonka muudan ateenalainen valtiomies tahtoi »ve- 
täistä pois Peiraieuksen silmäkulmasta», voisi nousta totuu- 
den puolesta taistelevia, itsenäisiä, viisaita ja jaloluontoisia 
miehiä, samoin kuin sieltä on lähtenyt suuria runoilijoita ja 
näyttelijöitä. Tosin ne taidot, joiden avulla saavutetaan 
kauppavoittoja tai sotamainetta, eivät pääse merkityksettö- 
mässä köyhässä maassa hyvin kehittymään, mutta hyve, 
tämä voimakas ja kestävä kasvi, kukoistaa kaikkialla, missä 
se vain on tavannut maaperäkseen henkisiä ponnistuksia 
pelkäämättömän kelpo mielen. Tämän vuoksi emme saa, 
jos hengenelämän alalla jäämme syrjään, syyttää siitä isän- 
maamme pienuutta, vaan meidän on suoraan tunnustettava 
itsemme siihen syypääksi. 

Toisin on kuitenkin sellaisen henkilön laita, joka ryhtyy 
laatimaan historiallista esitystä saamatta kotipaikallaan käy- 
tettäväkseen tarpeellista lähdeaineistoa. Kun aineisto on 

hankittava monista siellä täällä vierailla paikkakunnilla säi- 
lytetyistä asiakirjoista ja toisten laatimista teoksista, on itse 
asiassa mitä suurin etu, että kirjoittaja asuu hyvin tunne- 
tussa, väkirikkaassa ja sivistyksellisistä arvoista huolehti- 
vassa kaupungissa. Täällä hän voi saada käytettäväkseen 
runsaasti kaikenlaatuisia kirjoja ja koota haastatellen luo- 
mutta säilyneet haastateltavien muistissa. Näin syntynyt 
teos ei olisi täynnä aukkoja eikä siitä jouduttaisi kaipaa- 
maan välttämättömiä tosiasioita. Itse asun pienessä kaupun- 
gissa, ja jotta se ei tulisi vielä pienemmäksi, pysyn siellä. 
Roomassa ja Italiassa oleskellessani minulla ei ollut tilai- 
suutta opiskella perusteellisesti latinan kieltä, valtiolliset teh- 
tävät ja filosofian opetus kun veivät aikani. Vasta myö- 
hään ja jo ikämiehenä aloin perehtyä Rooman kirjalli- 
suuteen. Ja ihmeellistä, mutta kuitenkin totta! Kirjoituksen 
sisällöstä en niinkään paljon päässyt perille sanojen avulla 
kuin sen perusteella, että minulla oli jo ennakolta yleis- 
piirteinen tieto esitettävistä asioista, mikä teki minulle mah- 
dolliseksi seurata kirjallista esitystä. Tyylin kauneus ja 
sujuvuus, metaforat, lauseiden poljennollinen rakenne, koko 
taiteellinen esitys ihastutti minua ja tuotti minulle nautin- 
toa. Latinalaisen tyylitaidon päteväksi tuntijaksi ei minusta 
kuitenkaan ole, sillä ikäni jo estää minua suoriutumasta sii- 
hen tarvittavista opinnoista ja harjoituksista. Tältä alalta 
voivat sanoa sanansa ne nuoret, joilla on enemmän aikaa 
ja joita kunnianhimo kehoittaa lähtemään niin laajalle työ- 
saralle. 

Tämän vuoksi, ryhtyessäni näissä »Vertailevissa elämä- 
kerroissa» kirjoittamaan Demostheneesta ja Cicerosta, otan 
käsitelläkseni ja vertaillakseni heidän elämänsä ja poliittisen 
toimintansa perusteella heidän luonnettaan ja ajatustapaansa 
ja jätän pohtimatta ja osoittamatta, kumpi heistä puhujana 
oli mukaansatempaavampi ja vaikuttavampi. Tässä näet 

on kysymyksessä juuri sama, mitä Ion sanoo maalla ole- 
vasta valaasta. Jos Caecilius, joka ei koskaan tuntenut 
omaa rajoitustaan, olisi tämän muistanut, hän ei olisi niin 
poikamaisen reippaasti sepittänyt vertailevaa tutkimusta De- 
mostheneen ja Ciceron tyylistä. Kuitenkin, jos jokaisen 
asiana olisi aina muistaa nuo Apollonin pyhäkön oven ylä- 
puolella olevat sanat, tunne itsesi, niin ilmeisesti tuo kehoi- 
tus ei olisikaan jumalallinen. Mutta kaikesta huolimatta 
Luojan tarkoituksena näyttää olleen antaa Demostheneen 
toistamiseen elää Cicerossa. Monta Demostheneen ominai- 
suutta hän painoi Ciceron luonteeseen. Valtiollisen elämän 
alalla molempia kannusti kunnianhimo ja vapaudenrakkaus, 
molemmat he sodan vaarojen tullessa osoittivat urhool- 
lisuuden puutetta. He kokivat elämässään monia saman- 
laisia vastoinkäymisiä. Ei minun tietääkseni tavata kahta 
puhujaa, jotka huomaamattomasta ja vähäpätöisestä ase- 
masta ovat nousseet valtaan ja suuruuteen, taistelleet ku- 
ninkaita ja tyranneja vastaan, menettäneet tyttärensä, tul- 
leet ajetuiksi maanpakoon, palanneet kunnianosoituksin ta- 
kaisin, jälleen paenneet, joutuneet vihollistensa käsiin ja 
kansansa vapauden ollessa mennyttä menettäneet henkensä. 
Niin, jos luonto ja kohtalo olisivat olleet kuin kaksi kil- 
pailevaa tekijää, olisi vaikeaa ratkaista, kumpi niistä on 
vaikuttanut enemmän miesten elämänkulun samanlaisuuteen, 
luontoko heille antamallaan luonteenlaadulla vai kohtalo 
heidän tielleen lähettämillään käänteentekevillä tapahtumilla. 
Ensiksi meidän on kerrottava vanhemmasta, Demostheneesta. 


Demostheneen isä, hänkin nimeltään Demosthenes, kuului 
Theopompoksen mukaan niihin kansalaisiin, joita erityisesti 
pidettiin arvossa. Hän oli ammatiltaan asetehtailija ja 
omisti suuren asepajan, jossa ammattitaitoiset orjat suorit- 

tivat työtä. Puhuja Aiskhines sanoo, että Demostheneen äiti 
oli kavalluksen tehneen ja tekonsa vuoksi Ateenasta paen- 
neen Gylonin ja erään barbaarinaisen tytär; puolestani en 
pysty ratkaisemaan, onko asia totta vaiko vain panettelua 
ja herjausta. Kun Demosthenes oli seitsemän vuoden ikäi- 
nen, hänen isänsä kuoli. Perheen toimeentulo oli kuiten- 
kin hyvä, sillä isän jättämä omaisuus arvioitiin melkein 
viideksitoista talentiksi. Mutta poikaa pettivät hänen hol- 
hoojansa kavaltaen osan hänen perintöosastaan ja tuhlaten 
loput, jättivätpä he hänen opettajiensakin palkan suoritta- 
matta. Tämä näyttää osaksi olleen syynä siihen, ettei De- 
mosthenes saanut kaikkea sitä korkeampaa oppia, josta 
vapaasyntyiset nuorukaiset tavallisesti tulivat osallisiksi, 
mutta osaksi asiaan vaikutti sekin, että hän oli sairas ja 
kivulloinen, minkä vuoksi hänen äitinsä ei rohjennut kan- 
nustaa häntä henkisiin ponnistuksiin eikä sallinut opetta- 
jien käyttää häntä kohtaan ankaruutta. Kun hän lapsesta 
pitäen oli heikko ja sairasteleva, pojat hänen ruumiillista 
heikkouttaan pilkaten antoivat hänelle lisänimen Batalos. 
Batalos, josta Antifanes on kirjoittanut pienen komedian, 
oli toisten maininnan mukaan muudan irstailevan elämän 
veltostuttama huilunsoittaja. Toiset taas tietävät Bataloksen 
olleen rivoja juomalauluja kirjoittanut runoilija. Batalok- 
seksi tuon ajan ateenalaiset näyttävät myös sanoneen ruu- 
miin jäsentä, jota säädyllisessä puheessa ei mainita. Demos- 
theneella sanotaan myös olleen lisänimenä »argas», jota 
sanaa muutamat runoilijat käyttävät merkitsemään käär- 
mettä. Tämän lisänimen hän on saanut joko terävän ja 
katkeran luonteensa tai sitten kuulijoita haavoittavien pu- 
heittensa johdosta. Argas oli nimeltään myös muudan lau- 
lujen säveltäjä, jonka sävelmät olivat kehnoja ja korvia 
särkeviä. Mutta kylliksi näistä. 

Puhetaitoon Demostheneen sanotaan innostuneen seuraa- 
van tapauksen johdosta. Puhuja Kallistratoksen esiinty- 

mistä Oropoksen kaupungin luovuttamista koskevassa ju- 
tussa odotettiin suurella jännityksellä. Tämä eteväksi tun- 
nettu puhuja oli näet tällöin maineensa kukkuloilla, ja asia 
oli herättänyt paljon kohua. Kun Demosthenes kuuli opet- 
tajiensa ja kasvattajiensa aikovan mennä yhdessä seuraa- 
maan juttua, hän ahdisti ja pyysi erästä kasvattajaansa 
ottamaan hänet mukaansa kuulemaan käsittelyä. Kasvat- 
taja oli oikeuden vahtimestarien tuttava, ja sen johdosta 
hänen onnistui hankkia paikka, jossa poika huomiota he- 
rättämättä saattoi istua ja seurata puhujien esityksiä. Kal- 
listratoksen puhe saavutti tavattomasti ihailua, ja hän oli 
päivän sankari. Ne kunnianosoitukset, joita puhujaa koti- 
matkalla saatteleva kansanjoukko häneen kohdisti, kävivät 
pojalle kateeksi, mutta vielä enemmän hänen mielensä täytti 
hämmästys, kun hän nyt havaitsi, miten valtava ja vas- 
tustamaton mahti on puhetaito. Tämän jälkeen hän laimin- 
löi muiden aineiden opinnot ja pojille ominaiset harras- 
tukset sekä ryhtyi tarmokkaasti suorittamaan puhetaidollisia 
harjoituksia siinä uskossa, että hän kerran oli esiintyvä jul- 
kisuudessa puhujana. Puhetaitoa hän opiskeli Isaioksen joh- 
dolla, vaikka Isokrateskin tällöin vielä piti kouluaan. Toi- 
set kirjoittajat sanovat, että hän ei voinut saada holhoo- 
jiaan maksamaan Isokrateen määräämää palkkaa, kymmentä 
minaa, mutta ehkä hän harkiten valitsi Isaioksen pitäen 
tämän menetelmää tehokkaampana ja käytännön elämän 
moniin tarpeisiin paremmin soveltuvana. Hermippos sanoo 
tavanneensa eräissä kirjoittajan nimeä vailla olevissa muis- 
tiinpanoissa maininnan, että Demosthenes opiskeli Platonin 
akatemiassa saaden puhujan uralleen opettajaltaan paljon he- 
rätteitä. Useissa teoksissa esiintyy myös maininta, että Kte- 
sibioksen kertoman mukaan Demosthenes sai syrakusalai- 
selta Kalliaalta ja muutamilta muilta henkilöiltä salaa lai- 
naksi Isokrateen ja Alkidamaan laatimia oppikirjoja ja opis- 
keli ne ulkoa. 

Tultuaan täysi-ikäiseksi Demosthenes haastoi holhoojansa 
oikeuteen. Nämä koettivat kaikenlaisin metkuin väistää hä- 
nen syytöksiään ja nostivat häntä vastaan vastajuttuja. 
Puheet, joita hän tässä yhteydessä piti, olivat hänelle Thu- 
kydideen sanoja käyttääkseni harjoitusta, johon liittyi vaa- 
roja ja vastuksia. Voitettuaan vihdoin jutun hän sai heiltä 
puristetuksi tuskin rippeitäkään isänperinnöstään, mutta pu- 
hujana hän oli saavuttanut itseluottamusta ja riittävästi 
kokemusta sekä maistanut oikeudenkäyntikamppailun jän- 
nitystä ja siinä saavutetun voiton tuottamaa iloa. Nyt hän 
päättikin astua julkiseen elämään ja uhrata voimansa sen 
tehtäviin. Orkhomenoslaisesta Laomedonista kerrotaan, että 
hän jostakin pernasairaudesta päästäkseen juoksi lääkärin 
määräyksestä pitkiä matkoja; näin itseään karaistuaan hän 
otti osaa suuriin urheilukilpailuihin, ja hänestä kehittyi 
Kreikan parhaita pitkänmatkanjuoksijoita. Samalla tavalla 
teki Demosthenes: Saadakseen takaisin hänelle kuuluvan 
omaisuuden hän nousi puhujalavalle, mutta terästä ja tai- 
toa saatuaan hän astui kuin juhlakisoihin käyvä kilpailija 
julkiseen elämään ja tuli puhujalavalla ottelevista maan- 
miehistään ensimmäiseksi. Mutta kävi kuitenkin niin, että 
kun hän ensi kerran esiintyi, hänen täytyi keskeyttää pu- 
heensa kansan nostaman melun ja naurun takia. Syy oli 
se, että hän tottumattomana esiintymään suurelle kuulija- 
kunnalle sanoi sanottavansa katkonaisesti ja epäselvästi, hän 
kun piinallisen pitkään haki sanoja ja etsi todistelujaan. 
Lisäksi hänen äänensä näyttää olleen heikko ja puhetapansa 
epäselvää ja päälle päätteeksi hänen hengityksensä lyhyttä, 
minkä vuoksi hänen lauseensa muodostuivat katkonaisiksi 
ja vaikeasti ymmärrettäviksi. Vihdoin hän päätti olla tois- 
tamiseen kansan edessä esiintymättä. Kun hän mieli mur- 
heen masentamana harhaili Peiraieuksessa, hänet tapasi san- 
gen korkeaan ikään ehtinyt Thrian kunnasta kotoisin ollut 
Eunomos, joka otti häntä nuhdellakseen. »Kuinka sinä», 


) 366 ( 


DEMOSTHENES 


hän sanoi, »jolla on Perikleen puhujanlahjat, arkuudesta 
ja tarmottomuudesta kavallat itsesi! Rohkeasti sinun on 
pakotettava kansa pysymään alallaan ja sinun on harjoi- 
tettava ruumiisi kestämään ponnistukset eikä annettava sen 
upota velttouteen.» 

Mutta kerrotaan, että kun sittemmin hänen puheensa ker- 
ran ei saavuttanut menestystä ja hän pää riipuksissa ja mieli 
murheisena palasi kotiinsa, häntä saattoi hänen ystävänsä 
näyttelijä Satyros. Miesten astuttua sisälle Demosthenes 
alkoi purkaa sydäntään valittaen, ettei hän, vaikka onkin 
tehnyt ahkerammin kuin kukaan muu puhuja vakavaa työtä 
ja uhrannut siihen elämänsä parhaimmat vuodet, kuitenkaan 
saavuta kansansa tunnustusta. Korva tarkkana se kyllä 
kuuntelee kohmeloisia öykkäreitä ja sivistymättömiä suun- 
pieksäjiä, ja tällaisetpa ne pitävätkin puhujalavan vallas- 
saan, mutta hänestä ei olla tietääkseenkään. »Totta puhut, 
Demosthenes», Satyros sanoi, »mutta vian parannan no- 
peasti, kun esität minulle joitakin muistamiasi Euripideen 
tai Sofokleen säkeitä» Demosthenes esitti. Nyt Satyros 
vuorostaan kävi asiaan ja lausui samat säkeet. Hän elävöitti 
esityksensä, sävytti eri kohdat mitä hienoimmin ja rikkaim- 
min niihin sopivin tunnevivahduksin. Kuultuaan hänen esi- 
tyksensä Demosthenes huomasi kuulevansa vallan uutta. 
Nyt hänelle selvisi, kuinka paljon voimaa ja suloa oikea 
esitys antaa puheelle, ja hän havaitsi että puhetaidolliset 
harjoitukset ovat jokseenkin vähäarvoisia, jollei kiinnitetä 
huomiota esityksen taiteelliseen elävöittämiseen. Tämän jäl- 
keen hän kaivatti itselleen maanalaisen työhuoneen, ja se 
on säilynyt meidän päiviimme asti. Tänne hän joka päivä 
poistui harjoittamaan eleitä ja liikkeitä ja oikeaa ääntä- 
mystä, olipa hän siellä usein yhteen menoon kaksi ja kol- 
mekin kuukautta. Varmasti siellä pysyäkseen hän ajatti 
paljaaksi puolet päästään, niin että häpeä esti häntä läh- 
temästä ihmisten ilmoille, vaikka halu olisi ollut kovakin. 

Mutta ei tässä kyllin. Eri tahoilla tekemänsä havainnot 
ja tapaamiensa henkilöiden kanssa käymänsä keskustelut 
sekä jokapäiväiset kokemuksensa hän otti harjoitustensa 
aiheiksi ja lähtökohdiksi. Niin pian kuin hän oli eronnut 
jostakin tuttavastaan, hän painui maanalaiseen kammioonsa 
ja kertasi siellä juuri puheena olleet asiat sekä kumosi teh- 
dyt johtopäätökset kaikin mahdollisin vastaväittein. Myös 
keskusteluja, joita kuulemassa hän oli, hän kirjoitti muis- 
tiin käytettäväkseen, tiivisteli niistä sitten iskulauseita ja 
muokkaili niiden lausejaksoja, paranteli niitä kaikin ta- 
voin ja muutteli niitä häntä itseään vastaan esitetyiksi ja 
taas hänen jotakin vastustajaansa vastaan lausumikseen. 
Tämän vuoksi tuli yleiseksi uskoksi, että hänellä ei ollut 
luonnon suomia puhujan lahjoja, vaan että muka vain uut- 
tera työ antoi hänelle taidon ja vaikutusvoiman. Tätä käsi- 
tystä näytti voimakkaasti tukevan se, ettei Demosthenesta 
helposti saatu puhumaan valmistautumatta. Kun hän otti 
osaa kansankokoukseen, hän joukkojen toistuneista äänek- 
käistä kehoituksista huolimatta istui paikallaan, jollei hän 
ensin saanut tilaisuutta miettiä ja valmistella sanottavaansa. 
Tämän vuoksi monet poliitikot laskettelivat hänestä pilkal- 
lisia sutkauksia. Niinpä Pytheas ivallisesti sanoi, että hä- 
nen puheensa tuoksuvat lampun käryltä. Tähän Demosthe- 
nes vastasi purevasti: »Niin, minun lamppuni valaisee eri 
asioita kuin sinun lamppusi.» Toisten tässä esitettyjä väit- 
teitä hän ei kokonaan kumonnut, vaan myönsi, ettei hän 
koskaan pidä täysin kirjoittamatonta puhetta, mutta huo- 
mautti samalla, ettei hän puhuessaan orjallisesti seuraa 
muistiinpanoja. Hän sanoi todella kansanomaisen puhujan 
velvollisuuden olevan valmistella puheensa huolellisesti, sillä 
tämä on todistus siitä, että miehen pyrkimyksenä on to- 
della palvella kansaansa. Yliolkainen suhtautuminen sii- 
hen, mitä syvät rivit puheesta sanovat, on ominaista kan- 
san eduista välittämättömälle luonteelle, joka mieluummin 

turvautuu väkivallan kuin tosiasioiden ja todistusten voi- 
maan. Hänen kammoaan ryhtyä valmistautumatta puhu- 
maan sanottiin todistavan senkin, että Demades monta ker- 
taa tuli Demostheneen avuksi ja ryhtyi kangertelematta jat- 
kamaan siitä, mihin Demosthenes oli lopettanut, kun kansa 
nostamallaan melulla oli saattanut tämän hämmennyksiin, 
jota vastoin Demosthenes ei koskaan kyennyt tekemään sa- 
maa palvelusta Demadeelle. 

Mutta nyt joku kysynee: Kuinka Aiskhines saattoi tästä 
miehestä sanoa, että hän puhujana on hämmästyttävän uh- 
karohkea? Kuinka hän yksin uskalsi nousta vastaamaan hur- 
japäiselle byzantionilaiselle Pythonille, kun tämä vyörytti 
syytöstulvan ateenalaisia vastaan? Kun myrinalainen La- 
makhos Olympian kisoissa kuningas Aleksanterista ja Fi- 
lippoksesta pitämässään muistopuheessa kiihkeästi solvasi 
theebalaisia ja olynthoslaisia, niin kuinka yksin Demosthenes 
rohkeni nousta korokkeelle ja pitää puheen, jossa hän his- 
torian tosiasioihin nojaten osoitti theebalaisten ja olynthos- 
laisten mitä kunniakkaimmin taistelleen Hellaan puolesta ja 
kuinka paljon pahaa taas makedonialaisten liehittelijät oli- 
vat sille tuottaneet. Vieläpä hän puheellaan saattoi kuuli- 
joiden mielet niin suuttumuksen valtaan, että tuo sofisti 
peloissaan luikki salaa juhlapaikasta tiehensä. Niin, Demos- 
theneessa oli samaa ainesta kuin Perikleessä. Tämän muita 
ominaisuuksia hän ei halunnut lähteä itselleen omaksumaan, 
laatimis- ja esittämistavassa ja ennen kaikkea siinä, että hän 
vältti painavan sanansa sanomista tuossa tuokiossa ja joka 
asiassa. Katsoen Perikleen suuruuden johtuneen juuri tästä 
hän kernaasti oli tavoittelematta äkkipuhujan mainetta eikä 
hevin antanut tilaisuuden houkutella itseään näyttämään 
taitoaan. Rajua voimaa ja rohkeata lentoa hänen puheissaan 
oli silloin, kun ne esitettiin puhuttuina, vielä enemmän kuin 
on niiden kirjoitetussa muodossa, jos vain meidän on usko- 

minen Eratosthenesta, Demetrios Faleronilaista ja komediain 
kirjoittajia. Niinpä Eratosthenes sanoo, että Demosthenes 
puhuessaan tempautui usein dionysiseen hurmioon, ja Fa- 
leronilainen mainitsee, että hän kerran oli täydellisesti hal- 
tioitunut, kun hän kuulijainsa edessä valan vannottuaan kut- 
sui sen todistajiksi runon poljennon sanoilleen antaen 


maan, lähteet, virrat, merten veet. 


Muudan komediain kirjoittaja sanoo häntä »torilla rihka- 
maansa äänekkäästi tarjoilevaksi helppoheikiksi», toinen taas 
ivailee hänen mieltymystään vastakohtien käyttämiseen seu- 
raavasti: 


A. Kun otti vastaan, otti pois. 
B. Jo sanoit hienosti. 
Nyt siitä lauseen Demosthenes oivan saa. 


On kuitenkin lisättävä, että tässä taitaakin Antifanes las- 
kea leikkiä eräästä hänen Halonnesoksen saaresta pitämänsä 
puheen kohdasta, jossa hän saivarrellen kyllä kehoittaa atee- 
nalaisia olemaan »ottamatta vastaan» Filippokselta tätä 
saarta, vaan »ottamaan pois» sen omana omaisuutenaan. 

Muutoin kaikki myönsivät, että Demades pelkästään luon- 
nonlahjoihinsa katsoen oli vertaistaan vailla ja että hänen 
valmistamatta pidetyt puheensa veivät voiton Demostheneen 
huolellisesti harkituista ja valmistetuista esityksistä. Khiok- 
sen saarelta kotoisin ollut Aristion on meille myös välittänyt 
Theofrastoksen arvostelun näistä puhujista. Kun tältä ky- 
syttiin, millainen puhuja hänen mielestään oli Demosthenes, 
hän vastasi: » Ateenan arvoinen.» Entä sitten Demades, ky-. 
syttiin. »Ateenaa arvokkaampi», oli hänen vastauksensa. 
Sama 'Theofrastos kertoo, että senaikainen ateenalainen val- 
tiomies, Sfettoksen kuntaan kuulunut Polyeuktos sanoi De- 
mosthenesta suurimmaksi puhujaksi, mutta Fokionia väke- 
vimmäksi, hän kun ilmaisi vähin sanoin suurimman mah- 
dollisen määrän painavaa sisällystä. Väitetäänpä Demosthe- 

neen itsensäkin aina sanoneen ystävilleen, kun Fokion pyysi 
puhenvuoroa esiintyäkseen häntä vastaan: »Nyt alkaa sirppi 
leikata sanojani.» On kuitenkin epävarmaa, arvostiko De- 
mosthenes siinä määrin hänen puhetaitoaan kuin hänen nuh- 
teetonta ja maineikasta henkilöllisyyttään. Demosthenes näet 
tiesi hyvin, että monet pitkät lauseet merkitsevät vähemmän 
kuin arvovaltaisen miehen yksi ainoa sana, jopa pelkkä 
pään nyökkäys. 

Ruunmilliset puutteensa Demosthenes korjasi valmennuksen 
avulla. Demetrios faleronilaisen mukaan, joka kertoo kuul- 
leensa asiasta Demostheneelta itseltään hänen vanhuuden 
päivinään, hän menetteli seuraavasti: Epäselvän ääntämyk- 
sensä ja sammaltamisensa hän sai paranemaan ja puheensa 
tulemaan selväksi ja oikean kielenkäytön mukaiseksi pane- 
malla kiviä suuhunsa ja lausumalla sitten runosäkeitä. Aän- 
tään hän vahvisti suorittamalla pikamarsseja ja kiipeämällä 
jyrkänteitä sekä samaan aikaan puhumalla kovaa ja lausu- 
malla sananparsia ja säkeitä, juuri kun oli hengästymäisil- 
lään. Kotiinsa hän hankki suuren peilin, jonka edessä seisten 
hän puheharjoituksia suorittaessaan tarkkasi eleitään ja liik- 
keitään. Kerrotaan edelleen, että eräs mies kerran tuli pyy- 
tämään häntä oikeusavustajakseen sanoen jonkun henkilön 
häntä piesseen. »Mutta ethän sinä», Demosthenes sanoi hä- 
nelle, »ole lainkaan joutunut kärsimään sellaista, mitä juuri 
kerroit.» Tällöin mies kiihtyneellä ja kovalla äänellä huu- 
dahti hänelle: »Kuinka niin, Demosthenes, enkö minä ole 
joutunut kärsimään mitään?» Tähän Demosthenes sanoi: 
»Niin, kautta Zeuksen, nyt minä kuulen äänestäsi, että si- 
nua on todellakin loukattu ja pahoinpidelty.s Näin tär- 
keäksi hän katsoi äänen sävyn ja elehtimisen, jotta puhe olisi 
herättänyt uskottavuutta. Kansan syvistä riveistä hänen 
intomielinen esitystapansa oli erinomainen, mutta hienostu- 
neemmat arvostelijat pitivät sitä rahvaanomaisena, hienostu- 
mattomana ja tunteilla kalasteluna. Näihin kuului myös 

Demetrios Faleronilainen. Hermippos taas kertoo, että kun 
Aisionilta kerran kysyttiin, miten hän arvosteli vanhan ajan 
ja oman aikansa puhujia, tämä vastasi: »Kun kuunteli edel- 
lisiä, täytyi heidän kansan edessä seistessään ihailla heidän 
jaloa ryhtiään ja kunnioitusta herättävää arvokkuuttaan, 
mutta luettuina Demostheneen puheet taiteellisen raken- 
teensa ja voimakkaan sisällyksensä puolesta on asetettava 
etusijalle.» Demostheneen kirjoitetut puheet sisältävätkin, sitä 
ei kai kukaan tahtone kieltää, ankaraa ja kirpeää vaka- 
vuutta, mutta tilanteen niin vaatiessa hän käytti aseenaan 
myös sukkeluutta. Kun Demades kerran huudahti: »Mitä on 
Demosthenes minun rinnallani? Kuin sika Atheneen verrat- 
tuna», Demosthenes sanoi: »Tämä sinun Athenesi tavattiin 
viimeksi toissapäivänä Kollytoksessa aviorikoksesta.» Muu- 
dan varas, jolla oli lisänimi Vaski, koetti tuomioistuimen 
edessä tehdä hämäriä vihjauksia Demostheneen yöllä valvo- 
misesta ja työskentelystä. » Ymmärrän kyllä», Demosthenes 
sanoi tällöin, vettä sinua harmittaa lampun palaminen yöllä. 
Mutta teidän, Ateenan miesten, ei tarvitse ihmetellä, että 
niin usein tapahtuu murtoja, meillä kun varkaat ovat vaskea 
ja seinät savea.» Voisimme kertoa koko joukon samanlaisia 
sukkeluuksia, mutta mainitut riittäkööt. On paikallaan jo 
ryhtyä tarkastamaan hänen tekojaan valtiomiehenä ja niiden 
valossa hänen luonnettaan ja ajattelutapaansa. 

Valtiollisen elämän alalle hän astui, kuten hän itse kertoo 
ja kuten käy selville hänen Filipposta vastaan pitämistään 
puheista, Fokiin sodan kestäessä. Vanhimmat noista puheista 
näet liittyvät läheisesti tuon sodan ratkaiseviin tapahtumiin, 
vaikka muut ovatkin syntyneet vasta sen päätyttyä. On 
ilmeistä, että vielä silloin, kun hän kolmenkymmenenkahden 
vuoden ikäsenä ajoi syytettä Meidiasta vastaan, hän ei ollut 
saavuttanut vaikutusvaltaa ja mainetta valtiollisella alalla. Mi- 
nun nähdäkseni juuri tästä johtuikin, että hän otti mieheltä 

vastaan rahat ja teki sovinnon. Hän ei näet ollut varma 
lopputuloksesta, 


sill? ei hellä se ollut mies, ei hempeämicli,! 


vaan sisukas, väkivaltainen ja aina taisteluun valmis. Kun 
hän näki, ettei ollut helppo asia hänenkään kyvyillään va- 
rustetun miehen kukistaa Meidiasta, jolla oli tukena rahaa, 
koukkuilevia asianajajia ja vaikutusvaltaisia ystäviä, hän 
taipui tämän painostukseen. Epäilen suuresti, olisivatko ne 
paljon puhutut kolmetuhatta drakhmaa voineet lepyttää De- 
mostheneen katkeruuden, jos hän olisi uskonut voivansa voit- 
taa. Mutta poliittisella alalla häntä joka tapauksessa ohjasi 
jalo ajatus: toimia Kreikan puolesta Filipposta vastaan. Hä- 
nen uljas taistelunsa kansansa puolesta kohotti hänet pian 
maineen kukkuloille, ja hän kiinnitti rohkeilla puheillaan 
kaikkien katseet puoleensa. Häntä ihailtiin Kreikassa, Per- 
sian kuningas osoitti hänelle huomaavaisuutta ja Filippoksen 
hovissa hänestä puhuttiin enemmän kuin kenestäkään muusta 
Kreikan puolueiden johtajasta. Vieläpä hänen vihamie- 
hensäkin sanoivat, että heidän vastustajanaan oli erinomai- 
nen mies: näin sanoivat sekä Aiskhines että Hypereides häntä 
vastaan laatimissaan syytöspuheissa. 

Tämän vuoksi en saata lainkaan ymmärtää, kuinka Theo- 
pompos on tullut sanoneeksi häntä epävakaiseksi luonteeksi, 
kykenemättömäksi säilyttämään pysyviä luottamuksellisia 
suhteita ystäviinsä ja noudattamaan johdonmukaista poli- 
tiikkaa. Päinvastoin Demosthenes näyttää alusta alkaen hor- 
jumattomasti seisoneen kerran valitsemansa puolueen riveissä 
ja työskennelleen omaksumiensa valtiollisten päämäärien puo- 
lesta, eikä hän vain säilyttänyt halki koko elämänsä vakau- 
mustaan, vaan hän siitä luopumasta välttyäkseen uhrasi hen- 
kensäkin. Demadeella oli valtiollista kantaansa muutettuaan 
tapana sanoa, että hän monestikin on eksynyt toimimaan 


1 Ilias 20, 467. O. Mannisen suomennos. 

itseään vastaan, mutta kansaansa vastaan hän ei tahdo kos- 
kaan toimia. Kallistratoksen valtiollinen vastustaja Melano- 
pos taas sanoi kansan edessä, kun hän usein lahjottuna siir- 
tyi esiintymään vastustajansa puolesta: »Miestä minä en edel- 
leen siedä, mutta valtion etu ennen kaikkea.» Ja messene- 
läinen Nikodemos, joka oli kannattanut Kassandrosta, mutta 
sittemmin alkanut puuhailla Demetrioksen hyväksi, lausui, 
ettei hän ollut tehnyt mitään kummasteltavaa, »sillä oli aina 
hyödyllistä kuunnella mahtavamman ääntä». Mitään täl- 
laista ei Demostheneesta voida todistaa. Ei hän muuttanut 
äänensävyä eikä poikennut suunnastaan, vaan aina kaikissa 
tilanteen vaiheissa ja viimeiseen hengenvetoonsa asti hän piti 
käsissään yhden ja saman politiikan soitinta ja soitti samaa 
säveltä. Filosofi Panaitios sanoo hänen useimmissa puheis- 
saan olevan perusajatuksena, että oikeutta jo oikeuden it- 
sensä vuoksi on noudatettava. Tällaisia ovat mm. puheet 
» Kunniaseppeleestä», »Aristokratesta vastaan», »Valtiolle 
tulevien suoritusten keventämisestä» ja »Filipposta vastaan». 
Näissä kaikissa hän ei koskaan osoita maanmiehilleen mie- 
luisinta, helpoimmin kuljettavaa eikä edes edullisinta tietä, 
vaan päinvastoin. Monta kertaa hän teroittaa, että turvalli- 
suuden ja hyvinvoinnin tavoittelu on asetettava vasta toi- 
selle sijalle kaiken oikean ja siveellisesti arvokkaan jälkeen. 
Totta tosiaan, jos hänen yleviin valtiollisiin pyrkimyksiinsä 
ja puheittensa korkeisiin periaatteisiin olisi vielä liittynyt 
sotilaallinen urhoollisuus ja moitteeton taloudellinen toiminta, 
häntä ei asetettaisi Moirokleen, Polyeuktoksen ja Hyperei- 
deen kaltaisten puhujien joukkoon, vaan hänet katsottaisiin 
arvokkaaksi astumaan Kimonin, Thukydideen ja Perikleen 
seuraan. 

Hänen aikalaisiensa joukossa oli muutoin eräs mies, ni- 
mittäin Fokion, jonka makedonialaismielinen politiikka ei 
tosin ansaitsekaan kiitosta, mutta jota hänen urhoollisuu- 
tensa ja oikeamielisyytensä vuoksi ei mitenkään voida pitää 

Efialtesta, Aristeidesta ja Kimonia vähäarvoisempana. Demo- 
stheneeseen, niin Demetrios kertoo, ei ollut taistelussa luotta- 
mista, eikä hän ollut kyllin lujasti panssaroitu lahjuksia vas- 
taan. Ei hän niitä ottanut Filippokselta ja makedonialaisilta, 
mutta Susasta ja Ekbatanasta tulevaa kultavirtaa hän ei vas- 
tustanut, vaan antoi sen temmata hänet mukaansa. Ylistä- 
mään esi-isien uljaita töitä hän pystyi paremmin kuin ku- 
kaan muu, mutta heidän jälkiänsä seuraamaan hän ei kyen- 
nyt. Kuitenkin hän voitti oman aikansa puhujat Fokionia 
lukuun ottamatta myös elämänvaelluksensa puolesta. Monta 
kertaa hän sanoo kansalle suorat sanat, haraa sen mielijoh- 
teita vastaan ja tuomitsee sen astumat harha-askelet. Asiaa 
valaisee eräs Theopompoksen kertomus. Kerran ateenalaiset 
koettivat saada hänet rupeamaan syyttäjäksi erästä henkilöä 
vastaan. Hän kieltäytyi, minkä johdosta kansa alkoi huu- 
della hänelle herjauksia. Tällöin hän nousi puhujalavalle ja 
sanoi: » Hyvät ateenalaiset! Annan aina teille hyviä neuvoja, 
tahdoitte tai ette, mutta väärää syytettä en ryhdy ajamaan, 
vaikka tahtoisittekin.» Hänen lujuutensa Antifonia kohtaan 
oli myös hyvin ylimysmäinen. Miehen kansankokous oli va- 
pauttanut, mutta Demosthenes pidätytti hänet ja asetutti 
hänet Areiopagin neuvoston eteen sekä vähääkään pelkää- 
mättä joutuvansa kansan vihoihin syytti häntä pätevin to- 
distein siitä, että hän oli Filippokselle luvannut polttaa Atee- 
nan laivaveistämöt. Mies tuomittiinkin heti kuolemaan ja 
teloitettiin. Hän syytti myös Theoris-nimistä papitarta siitä, 
että tämä oli virassaan tehnyt monta rikkomusta ja opetta- 
nut temppeliorjia tekemään petoksia. Hänen esittämiensä 
todistusten perusteella syytetty tuomittiin kuolemaan. 
Tavataan — mainintoja, että sotapäällikkö ”Timotheosta 
vastaan velkomisjuttua ajaneelle Apollodorokselle puheen oli 
laatinut Demosthenes ja että kantaja tämän puheen ansiosta 
voitti, samoin että hän oli kirjoittanut myös Formionia ja 
Stefanosta vastaan esitetyt puheet. Tämä asia ei muutoin 

tuottanut Demostheneelle imartelevaa mainetta, sillä sa- 
massa jutussa Formioninkin Apollodorosta vastaan pitämän 
puheen oli laatinut Demosthenes: tämä näet asekauppiaan 
veren perineenä myi molemmille vastustajille ne aseet, joita 
he käyttivät toisiaan vastaan. Hänen valtiollisista puheistaan 
puheet Androtionia, Timokratesta ja Aristokratesta vastaan 
on kirjoitettu toisten tilauksesta, sillä tällöin hän ei vielä 
ottanut osaa poliittiseen elämään. Kun hän laati nämä pu- 
heet, hän näyttää olleen kahdenkymmenenseitsemän tai kah- 
denkymmenenkahdeksan vuoden ikäinen. Puheen Aristogei- 
tonia vastaan hän kuitenkin jo piti itse, samoin puheen 
» Valtiolle tulevien suoritusten keventämisestä». Tällä pu- 
heellä hän omien sanojensa mukaan tahtoi tehdä palveluk- 
sen vain Khabriaan pojalle Ktesippokselle, mutta muutamat 
väittävät, että se syntyi pyrkimyksestä voittaa Ktesippok- 
sen äidin rakkaus. Tämän kanssa hän ei kuitenkaan solmi- 
nut avioliittoa, vaan kuten Demetrios Magnesialainen ker- 
too kirjassaan »Sukulaisnimistä» hän otti puolisokseen erään 
Samoksen saarelta kotoisin olleen naisen. Onko Aiskhinesta 
vastaan laadittu puhe, jossa tätä syytetään petollisesta me- 
nettelystä Filippoksen kanssa käydyissä rauhanneuvotte- 
luissa, koskaan pidetty, on epävarmaa. Idomeneus kuiten- 
kin mainitsee, että Aiskhines vapautui langettavasta tuo- 
miosta vain kolmenkymmenen äänen enemmistöllä. Tämä 
tieto kuitenkaan tuskin pitää paikkaansa, jos saadaan tehdä 
johtopäätös kummankin puhujan »Kunniaseppeleestä» pitä- 
män puheen perusteella. Kummastakaan ei näet ilmene 
selvästi ja riidattomasti, onko asia koskaan joutunut lopulli- 
sesti käsiteltäväksi. Mutta tämän asian jätän mielelläni mui- 
den ratkaistavaksi. 

Demostheneen ajaman politiikan suuntaviivat tulivat näky- 
viin jo rauhan aikana. Hän ei jättänyt käyttämättä mitään 
tilaisuutta Makedonian kuninkaan aikeiden parjaamiseen 
sekä ateenalaisten ärsyttämiseen ja kiihottamiseen tätä vas- 

taan. Sen vuoksi hän antoi Makedonian hoville paljon miet- 
timisen aihetta. Kun sitten myös Demosthenes oli mukana 
siinä kymmenmiehisessä lähetystössä, joka Ateenan valtuut- 
tamana lähetettiin Makedoniaan, Filippos tarkkaavammin 
kuin muita sen jäseniä kuunteli Demosthenesta ja vastausta 
antaessaan kiinnitti huomiota hänen esittämiinsä näkökan- 
toihin. Mutta hoviinsa järjestämissään pidoissa hän taas 
osoitti suurinta kunnioitusta ja huomaavaisuutta Aiskhi- 
neelle ja Filokrateelle eikä ollut huomaavinaankaan Demos- 
thenesta. Kun äsken mainitut henkilöt sitten kotiin palat- 
tuaan ylistivät Filipposta mainiten, että hän on mitä taitavin 
maan, Demosthenes ei voinut olla myrkyllisesti sanomatta, 
että ensimmäinen noista mainesanoista viittasi sofistiin, toi- 
nen naiseen ja kolmas sieneen, mutta kuninkaaseen ei ainoa- 
kaan. 

Kun Filippos ei voinut pysyä aloillaan eikä Demosthenes 
tämän vuoksi olla huutamatta ateenalaisille herätyshuuto- 
jaan, sota oli edessä. Kun Filippoksen käskyjä tottelevat 
yksinvaltiaat olivat alistaneet valtansa alle Euboian, pää- 
tettiin Demostheneen ehdotuksesta ensin lähettää retkikunta 
tälle saarelle. Ateenalaiset purjehtivatkin salmen yli ja kar- 
koittivat makedonialaiset Euboiasta. Sitten Demosthenes sai 
aikaan, että makedonialaisten ahdistamille Byzantionille ja 
Perinthokselle lähetettiin apua. Asiasta kansankokouksessa 
puhuessaan hän kehoitti ateenalaisia unohtamaan vanhan 
kaunan ja olemaan kauemmin muistelematta, mitä pahaa 
nämä kaupungit olivat liittolaissodassa Ateenalle tuottaneet, 
sekä lähettämään niille avuksi sotavoimia. Lähetettyjen jouk- 
kojen ansiosta nuo kaupungit pelastuivatkin. Tämän jäl- 
keen hän sytyttäviä puheita pitäen kulki lähettiläänä Krei- 
kassa toisesta kaupungista toiseen ja saikin muutamaa poik- 
keusta lukuun ottamatta ne kaikki tekemään liiton Filipposta 
vastaan. Näin kertyi sotavoima, johon nostoväkeä lukuun 

ottamatta kuului viisitoistatuhatta jalka- ja kaksituhatta 
ratsumiestä. Myös sodan käyntiin ja palkkajoukkojen hank- 
kimiseen tarvittavat varat myönnettiin auliisti. Theofrastos 
kertoo, että liittolaiset olivat vaatineet maksuosuutensa tark- 
kaa määräämistä, mutta kansanpuhuja Ktrobylos oli heille 
huomauttanut, että sota ei luista sovitusta maksusta. Koko 
Kreikka jo odotti jännittyneenä, mitä oli tulossa. Heimot 
ja valtiot, Euboia, Akhaia, Korintti, Megara, Leukas, Ker- 
kyra, seisoivat vieri vieressä. Demostheneella oli kuitenkin 
vielä jäljellä vaikein tehtävä, theebalaisten saaminen mu- 
kaan liittoon. Sillä rajautuihan heidän maansa välittömästi 
Attikaan, heidän joukkonsa olivat saaneet sotakokemusta 
ja senaikaisista kreikkalaisista heillä oli parhain sotamaine. 
Ei ollut kuitenkaan helppo asia saada theebalaisia luopumaan 
Filippoksesta, he kun vielä kiitollisina muistivat kuninkaan 
Fokiin sodassa heille antaman avun, eikä varsinkaan siitä 
syystä, että Theeban ja Ateenan välillä rajanaapuruuden 
luonnollisena seurauksena oli ainaisesti hankauksia, jotka 
tuon tuostakin saivat nuo valtiot tarttumaan toisiaan vas- 
taan aseisiin. 

Valloitettuaan Amfissan kaupungin Filippos menestyk- 
sensä rohkaisemana hyökkäsi äkkiä Elateiaa vastaan, mie- 
hitti sen ja tunkeutui Fokiiseen. Ateenassa syntyi nyt ta- 
vaton hämminki, mutta kukaan ei uskaltanut nousta puhuja- 
lavalle eikä osannut mitään sanoa. Kun kaikki olivat neu- 
vottomia ja sanattomia, vihdoin Demosthenes astui esiin ja 
kehoitti ryhtymään neuvotteluihin theebalaisten kanssa. Ta- 
pansa mukaan hän muutoinkin rohkaisi kansaa ja kehoitti 
sitä luottavin mielin katsomaan tulevaisuuteen. Kansan- 
kokouksen päätöksen perusteella 'Theebaan lähetettiinkin 
lähetystö, johon kuului myös Demosthenes. Marsyas kertoo, 
että Filipposkin lähetti sinne puhumaan Ateenaa vastaan 
kaksi makedonialaista, Amyntaan ja Klearkhoksen, ja kaksi 
thessalialaista, Daokhoksen ja Thrasydaioksen. Theebalai- 

set kyllä käsittivät, että heidänkin etunsa sopi yhteen Krei- 
kan muiden valtioiden etujen kanssa, mutta Fokiin sodan 
haavojen vielä ollessa avoimina heidän silmiensä eteen pala- 
sivat sodan kauhut, ja siksi he epäröivät. Mutta, näin ker- 
too Theopompos, Demostheneen — valtavasti vaikuttanut 
puhetaito viritti heihin rohkeutta ja lietsoi heidän kunnian- 
himonsa roihuamaan, niin että he unohtivat kaiken, pel- 
konsa, laskelmointinsa ja kiitollisuudenvelkansa, ja päätti- 
vät puhujan sanojen synnyttämän hurmion vallassa kan- 
nattaa jaloa asiaa. Niin suureksi ja loistavaksi osoittautui 
Demostheneen teko, että Filippos heti lähetti Kreikkaan so- 
vinnonhierojia. Mutta maa pysyi suoraselkäisenä ja odotti 
yksimielisenä ratkaisua. Eivätkä vain Ateenan, vaan myös 
Boiootian liiton sotapäälliköt alistuivat Demostheneen joh- 
toon ja noudattivat tarkoin hänen antamiaan ohjeita. Sekä 
Ateenan että Theeban kansankokouksissa hän johti kaik- 
kien asioiden käsittelyä; molemmat kaupungit osoittivat 
hänelle kunnioitustaan ja uskoivat vallan hänen käsiinsä. 
Theopompos todistaa, ettei hän käyttänyt saamaansa luot- 
tamusta väärin eikä mielivaltaisesti, vaan hän tunsi aina 
sen velvoituksen. 

Mutta kaiketi elämän kiertokulkua ohjaavat taivaan kor- 
keat vallat katsoivat hyväksi juuri sinä ajankohtana lopet- 
taa Kreikan vapauden. Ne asettuivat helleenien ponniste- 
lujen tielle ja monin merkein ne paljastivat, mitä tulevai- 
suus oli tuova mukanaan. Pythia saattoi oraakkelivastauk- 
sillaan mielet ahdistuksen valtaan, ja suusta suuhun kulki 
muudan vanha Sibyllan kirjoista tavattu ennustus: 


Taistosta hurjasta Thermoodoonin jospa mä voisin 
lentää kauaksi pois, pois kotkan liitävän lailla; 
itkeä voitettu saa, myös voittajan päivä on tullut. 


Tämän Thermoodoonin on sanottu olevan pieni Kefisoksen 
jokeen laskeva puro kotikaupunkini Khaironeian läheisyy- 

dessä, mutta nykyään emme tunne tämännimistä vesiuomaa. 
On kuitenkin hyvin mahdollista, että nykyisen Haimonin 
joen nimi tuohon aikaan on ollut Thermoodoon. Haimon 
näet virtaa Herakleen temppelin ohitse, ja juuri tämän 
temppelin läheisyydessä sijaitsi kreikkalaisten leiri. Kun joki 
taistelun aikana tuli täyteen kaatuneiden ruumiita ja verta, 
se luullaksemme taistelun jälkeen on saanut uuden nimen.* 
Duris taas väittää, ettei Thermoodoon tarkoita jokea. Hän 
sanoo, että muutamat sotilaat teltan paikkaa kaivaessaan 
olivat löytäneet marmorisen haavoittunutta amatsonia sy- 
lissään kantavan patsaan, jossa oli piirtokirjoitus: Thermo- 
odoon. Duris tietää lisätä myös seuraavan taisteluun viit- 
taavan ennustuksen: 


Thermoodoonin taistoa vuota, sä synkeä lintu, 
ihmisherkusta ei ole silloin puutetta sulla. 


On vaikea sanoa, mihin nämä ennustukset viittasivat. 
On kuitenkin varmaa, että Demosthenes kreikkalaisten asei- 
siin luottaen ja nähdessään uljaiden maanmiestensä innok- 
kaasti haluavan iskeä vihollista vastaan ei kallistanut kor- 
vaansa Pythian ja Sibyllan ennustuksille eikä antanut nii- 
den säikyttää itseään, varsinkaan kun hän epäili Pythiaa 
Filippoksen salaiseksi kannattajaksi. Hän kehoitti myös 
theebalaisia muistamaan Epameinondasta ja ateenalaisia 
ajattelemaan Periklestä, jotka molemmat olivat pitäneet 
pahojen ennustusten toistamista arkuuden verhona ja jotka 
tietäjistä välittämättä olivat kuunnelleet vain oman jär- 
kensä ääntä. Siihen asti Demosthenes oli käyttäytynyt kuin 
miesten mies. Mutta taistelussa hän ei osoittanut miehuutta, 
ja jokaikinen hänen sanojaan vastaava teko jäi suoritta- 
matta. Mitä häpeällisimmin hän lähti paikaltaan rivistä 
juoksemaan pakoon, heitti pois aseensa, viskasipa vielä, ku- 


1 Kreikan kielessä 'veri? = haima. 

ten Pytheas kertoo, menemään kilpensäkin, jossa upotetuin 
kultakirjaimin oli luettavana: » Jumalan avulla.» 

Voittonsa ensi huumassa Filippos käyttäytyi pöytistyttä- 
västi. Taistelukentällä ruumiiden keskellä hän tanssi humal- 
tuneena seuralaistensa kanssa. Ateenalaisten sodanjulistuk- 
sen johtosanoja »Paianian kuntaan kuuluvan Demostheneen 
pojan Demostheneen esityksestä kansankokous päätti näin», 
hän laulun poljentoon sovitellen toisteli lyöden jalallaan 
maahan tahtia. Mutta kun uni oli selvittänyt hänen huma- 
lansa ja hän rupesi miettimään, kuinka hänen oli taiste- 
lussa ollut ponnistettava kaikkensa päästäkseen voitolle, 
häntä vapisutti tuon puhujan sanojen valtava voima, kun 
tämä oli pakottanut hänet yhtenä ainoana päivän tuokiona 
heittämään peliin koko kuningasvaltansa, jopa koko elä- 
mänsä. Tieto tapahtumasta kiiti myös Persian kuninkaan 
tietoon. Hän lähetti Vähän Aasian rannikkomaakuntain 
satraapeille kirjelmiä, joissa kehoitti heitä luovuttamaan 
Demostheneelle rahoja ja muutoinkin tukemaan häntä, koska 
tämä kreikkalainen saattoi tuottaa kaikkein eniten vaivaa 
makedonialaiselle ja pidättää tätä Kreikassa lietsomalla siellä 
levottomuuksia. Nämä juonittelut paljasti myöhemmin 
Aleksanteri, joka Sardeesta oli saanut käsiinsä sekä Demo- 
stheneen että kuninkaan satraappien kirjoittamia kirjeitä. 
Näistä kävi selville, että Demosthenes oli ottanut vastaan 
suuria rahasummia. 

Kun nyt onnettomuus oli kohdannut Kreikan, ryhtyivät 
Demostheneen poliittiset vastustajat häntä ahdistamaan. He 
panivat vireille oikeusjuttuja, joissa he vaativat hänet ti- 
lille toiminnastaan. Mutta kansa ei ainoastaan vapauttanut 
häntä kaikista syytöksistä, vaan vieläpä se yhä edelleen 
osoitti hänelle kunnioitustaan ja kehoitti häntä uudelleen 
antautumaan valtiolliseen toimintaan. Kun Khaironeiassa 
kaatuneiden ruumiit tuotiin kotiin haudattaviksi, kansa an- 
toi Demostheneen tehtäväksi pitää vainajien kunniaksi hei- 

dän haudallaan muistopuheen. Onnettomuutensa taakkaa 
ateenalaiset eivät kantaneet voivotellen ja tuskitellen, vaikka 
Theopompoksen synkkävärinen kuvaus esittää asian siten. 
Päinvastoin he näyttivät olevansa katumatta tekoaan osoit- 
tamalla kunnioitustaan ja luottamustaan sille miehelle, joka 
oli heitä siihen neuvonut. Demosthenes suostui pitämään 
puheen kaatuneiden kunniaksi, mutta tehdessään esityksiä 
kansankokouksissa hän ei jättänyt niitä omalla nimellään 
varustettuina ratkaistavaksi, vaan antoi ystäväinsä vuoro- 
tellen esittää ne omissa nimissään, hän kun uskoi kovan 
onnen yhä vielä vainoavan häntä. Mutta kun Filippos oli 
kuollut, hän tuli rohkeammaksi esiintymään. Kuningas ei 
elänyt pitkää aikaa Khaironeian helleeneille tuhoisan tais- 
telun jälkeen, vaan menetti pian henkensä. Näin näytti 
täyttyneen oraakkelilauselman viimeisen säkeen ennustus: 
»itkeä voitettu saa, myös voittajan päivä on tullut.» 
Demosthenes oli saanut salaisesti tiedon Filippoksen kuo- 
lemasta. Kun hän heti tahtoi yllättävästi herättää ateena- 
laisissa paremman tulevaisuuden toiveita, hän kiiruhti kas- 
vot iloisina neuvostoon ja kertoi nähneensä unen, joka en- 
nusti ateenalaisille paljon hyvää. Eikä kauaakaan, niin saa- 
pui sanansaattaja, joka ilmoitti, että Filippos oli surmattu. 
Kaupungissa suoritettiin nyt heti kiitosuhri ja päätettiin lä- 
hettää kunniaseppele kuninkaan murhaajalle Pausaniaalle. 
Demosthenes esiintyi tänä päivänä juhlavaatteissaan ja sep- 
pele päässä, vaikka hänen tyttärensä vasta kuusi päivää 
varhemmin oli kuollut. Aiskhines, joka tämän kertoo, pa- 
heksuu hänen menettelyään ja sanoo häntä tunnottomaksi 
isäksi. Mutta näin tehdessään hän itse osoittaa epämiehe- 
kästä hempeämielisyyttä, kun hän pitää kasvojen surun il- 
meitä ja voivotteluja hellän ja rakastavan ihmisen tunto- 
merkkeinä eikä huomaa, että elämän murheet tulee kantaa 
tyynesti ja rauhallisesti. Puolestani en kylläkään sano atee- 
nalaisten tehneen kauniisti siinä, että he kuninkaan kuole- 

masta riemastuneina panivat seppeleen päähänsä ja uhra- 
sivat kiitosuhreja, vaikka tämä voittonsa päivinä heidän 
ollessaan lyötyinä oli kohdellut heitä lempeästi ja ihmis- 
ystävällisesti. Sillä puhumatta muusta julkeudesta, minkä 
tällainen menettely paljastaa, on arvotonta kunnioittaa, 
kuten tekivät ateenalaiset, miestä hänen eläessään ja kutsua 
hänet kunniakansalaisekseen ja sitten syrjäisen surmattua 
hänet riemuita rajoista tietämättä, antaa aasinpotkuja hä- 
nen ruumiilleen ja kaiutella voiton lauluja ikään kuin oma 
uroteko olisi ollut juhlittavana. Mutta se, että Demosthenes 
jätti kotoiset surunsa ja kyyneleensä talonsa naisväen hal- 
tuun ryhtyessään ajamaan sitä, minkä katsoi olevan valtion 
parhaaksi, on kiitoksen ansaitsevaa. Pidänpä ytimiään myö- 
ten oikeana kansalaisena ja miehenä juuri sellaista, joka 
omistautuu yhteisönsä pyrkimykselle ja tekemällä työtä val- 
tion menestykseksi unohtaa oman povensa ahdistukset. Hän 
myös tietää, että hänen käyttäytymisensä tulee olla arvok- 
kaampaa kuin kuninkaan tai yksinvaltiaan osaa esittävän 
näyttelijän. Mutta ei tämäkään yleisön edessä esiintyessään 
itke ja naura oman mielensä mukaan, vaan esittämiensä 
kohtien niin vaatiessa. Ja sitä paitsi, eihän onnettomuuden 
kohtaaman murhetta lievennä se, että häneen mykästi suh- 
tautuen jätetään hänet onnettomuuttaan hautomaan, vaan 
se, että sopivin sanoin lievennetään hänen taakkaansa, ke- 
hoitetaan häntä irroittamaan ajatuksensa iloisempiin asioi- 
hin niinkuin silmäin sairautta potevia neuvotaan olemaan 
katsomatta kaikkea räikeää ja häikäisevää ja lepuuttamaan 
siis onkaan parempi lohdutus kuin isänmaan valoisalta näyt- 
tävä tulevaisuus. Tästä yhteisestä valonlähteestä sopii pääs- 
tää säteitä luomaan valoa oman poven synkkyyteen. Näin 
aiheestani poikkeamaan on minut pakottanut Aiskhineen 
puhe, jonka olemme nähneet vielä tänä päivänä saattaneen 
monen väärään hempeämielisyyteen. 

Demostheneen yllytyksestä Kreikan valtiot tekivät nyt 
uudestaan Makedonian vastaisen liiton. Theebalaiset, joita 
Demosthenes oli auttanut hankkimaan aseita, hyökkäsivät 
kaupungissaan olevan makedonialaisen varusväen kimppuun 
ja surmasivat siitä useita. Ateenalaiset varustautuivat in- 
nokkaasti astuakseen heidän rinnalleen. Puhujalavaa piti 
hallussaan Demosthenes, ja hän lähetti Vähässä Aasiassa 
oleville Persian kuninkaan sotapäälliköille kirjeitä, joissa 
kehoitti heitä sieltä käsin ahdistamaan Aleksanteria, tätä 
penikkaa ja rasavilliä, niinkuin hän noissa kirjeissään häntä 
nimitteli. Mutta kun Aleksanteri oli järjestänyt asiat omassa 
maassaan, hän ilmestyi joukkoineen Boiotiaan. Nyt ateena- 
laisten uljuus meni sen tien, ja Demostheneen tähti sammui. 
Ateenalaisten pulaan jättäminä theebalaisten oli pakko tais- 
tella yksin, eivätkä he voineet estää kaupunkinsa tuhoa- 
mista. Kun Ateenaa uhkasi suuri vaara, Demosthenes ja 
muutamia muita valittiin Aleksanterin luokse lähetettäviksi 
neuvottelijoiksi. Miehet lähtivät matkalle, mutta heidän 
saavuttuaan Kithaironin vuoren seuduille Demosthenes pe- 
losta luopui lähettilään tehtävästään ja palasi takaisin. 
Aivan kohta tämän jälkeen Aleksanteri vaati useiden kan- 
sankiihottajien luovuttamista. Duriksen ja Idomeneuksen 
mukaan vaadittuja oli kymmenen, mutta useiden luotetta- 
vien historioitsijoiden mukaan vain kahdeksan, nimittäin 
Demosthenes, Polyeuktos, Efialtes Lykurgos, Moirokles, 
Demon, Kallisthenes ja Kharidemos. Kuultuaan vaatimuk- 
sesta Demosthenes kertoi tarinan lampaista, jotka jättivät 
heitä vartioivat koirat susille. Koirilla, jotka kävivät kan- 
san ahdistajien kimppuun, hän tarkoitti itseään ja kohtalo- 
tovereitaan, ja Aleksanteria hän piti oikein makedonialai- 
sena eräsutena. Lisäksi hän lausui: »Olemme nähneet, kuinka 
kauppamatkustajat panevat kourallisen verran vehnänjyviä 
vatiin ja niitä näytettyään myyvät samaa tavaraa laiva- 
lasteittain. Näin tekin meidät näytteiksi lähettämällä 

aavistamattanne kauppaatte itsenne samana tavarana.» 
Tämän asian kertoo kassandreialainen historioitsija Aristo- 
bulos. Kun ateenalaiset Aleksanterin vaatimuksesta neuvo- 
tellessaan joutuivat umpikujaan, Demades lupasi viiden ta- 
lentin palkkiosta lähteä Aleksanterin luokse puhumaan luo- 
vutettaviksi vaadittujen puolesta. Nämä suorittivat summan, 
ja Demades lähti matkalle joko luottaen Aleksanterin ja 
hänen välillään vallitsevaan ystävyyteen tahi uskoen Alek- 
santerin verenhimon jo tulleen tyydytetyksi niinkuin leijo- 
nan, joka on saanut saaliistaan kyllikseen. Hänen onnistui- 
kin saada Aleksanteri luopumaan miehiä vaatimasta sekä 
taivuttamaan hänet sovintoon Ateenan kanssa. 
Aleksanterin poistuttua Kreikasta makedonialaismieliset 
jäivät valtaan ja Demosthenes pysytteli syrjässä. Kun Sparta 
kuningas Agiin johdolla nousi Makedoniaa vastustamaan, 
Demosthenes ensin yritti taivuttaa ateenalaiset Spartaa tuke- 
maan, mutta kannatusta saamatta hän sitten luopui ponnis- 
tuksistaan. Taistelussa Agis kaatui ja spartalaisten sota- 
joukko lyötiin hajalle. Nyt makedonialaismieliset katsoivat 
ajan sopivaksi saattaa Ktesifon jälleen oikeudessa vastaa- 
maan siitä, että hän oli tehnyt esityksen kunniaseppeleen 
antamisesta Demostheneelle, Haaste hänelle oli annettu jo 
kohta Khairoineian taistelun jälkeen Khairondaan ollessa 
arkonttina, mutta juttu ratkesi vasta kymmenen vuotta myö- 
hemmin Aristofonin arkonttikautena. Tämä oikeusjuttu on 
tullut kuuluisammaksi kuin mikään poliittinen riita-asia ei 
vain siinä esiintyneiden puhujain kuuluisuuden, vaan myös 
tuomarien jalon mielenlaadun vuoksi. Sillä vaikka Demo- 
stheneen vihamiehillä oli valta käsissään ja tukenaan make- 
donialaiset, tuomarit eivät julistaneet langettavaa tuomiota, 
vaan vapauttivat syytetyn, vieläpä niin riidattoman selvästi, 
että syytettä ajava Aiskhines sai puolelleen tuskin viidettä 
osaa annetuista äänistä. Tämä poistui Ateenasta ja sinne 

koskaan palaamatta vietti elämänsä loppuvuodet Rhodok- 
sessa ja Jooniassa puhetaidon opettajana. 

Kohta tämän jälkeen Ateenaan saapui Aasiasta Aleksan- 
terin luota karannut Harpalos. Hän oli tuhlannut valtion 
varoja ylelliseen elämään, ja tästä tietoisena hän oli alkanut 
pelätä kuningasta, joka armotta oli ryhtynyt tutkimaan ystä- 
viensä tekemiä rikkomuksia. Kun hän pyysi kansalta suojaa 
ja asetti mukaansa ottamansa rahat ja laivat sen käytettäväksi, 
useimmat poliitikot paljosta kullasta häikäistyneinä asettui- 
vat heti häntä tukemaan ja pyysivät ateenalaisia antamaan 
turvananojalle suojaa. Demosthenes sitä vastoin ensin ke- 
hoitti maanmiehiään karkottamaan Harpaloksen ja olemaan 
aiheettomasti syöksemättä maataan epäoikeudenmukaiseen 
sotaan. Mutta asetettuaan sitten muutaman päivän kuluttua 
kalleutensa kaikkien nähtäviksi Harpalos huomasi, että De- 
mosthenes ihaili muudatta persialaista maljaa ja tutki huo- 
lellisesti sen valmistustapaa ja kuviointia. Harpalos meni 
nyt Demostheneen luokse ja kehoitti tätä punnitsemaan mal- 
jaa kädessään ja arvioimaan sen painon. Esinettä punnites- 
saan Demosthenes ihmetellen sen painavuutta kysyi, pal- 
jonko siinä oli kultaa, jolloin Harpalos hänelle hymyillen 
vastasi: »Jos niin tahdot, niin kaksikymmentä talenttia.» 
Niin pian kuin yö oli tullut, Harpalos lähetti hänelle mal- 
jan ja siihen pantuina kaksikymmentä talenttia. Harpalos 
oli näet verraton mestari lukemaan ihmisen kullanhimon 
hänen katseestaan, levottomista ilmeistään ja silmäinvälk- 
keestään. Eikä Demosthenes voinut vastustaa, vaan siirtyi 
lahjan lannistamana Harpaloksen puolelle niinkuin toisen 
valtion varusväen kaupunkiinsa ottanut siirtyy tämän toi- 
sen valtion puolelle. Seuraavana päivänä hän saapui kan- 
sankokoukseen kaula huolellisesti villahuiveihin ja kaulalii- 
noihin kiedottuna. Häntä pyydettiin puhumaan, mutta hän 
vain pudisteli päätään ikäänkuin tahtoen sanoa, että hän 
oli yöllä kylmettynyt ja saanut äänensä käheäksi. Terävä- 

vainuiset irvileuat osasivat kuitenkin sanoa, ettei tuon kan- 
sankiihottajan ääntä ole saattanut painuksiin kylmä ilma, 
vaan kiiltävä kulta. Näin sai sittemmin koko kansa tietää, 
että hän oli ottanut vastaan lahjuksia. Kun hän nyt tah- 
toen itseään puolustaa nousi puhumaan, mutta suuttuneen 
kansan nostaman metelin vuoksi ei saanut ääntään kuulu- 
ville, muudan mies kiipesi lavalle ja huusi pilkallisesti: » Hil- 
jaa hyvät ateenalaiset. Nyt saamme kuulla maljapuheen.» 
Harpaloksen täytyi kuitenkin sitten lähteä kaupungista. 
Poliitikkojen itselleen haalimia kalleuksia ruvettiin myös 
tarmokkaasti etsimään, koska pelättiin kaupungin niiden ka- 
toamisen vuoksi joutuvan ikävyyksiin. Tutkijat kulkivat 
talosta taloon ja panivat toimeen kotitarkastuksia kaikkien 
muiden epäilyttävien henkilöiden paitsi Arrheneideen pojan 
Kallikleen luona. Hän välttyi kotitarkastuksesta, kuten 
Theopompos kertoo, sen vuoksi että hän vasta naimisiin men- 
neenä vietti kodissaan nuorikkonsa kanssa kuherruskuu- 
kautta. 

Tahtoen torjua häntä vastaan tehdyt hyökkäykset De- 
mosthenes ehdotti kansankokouksessa, että areiopagi ottaisi 
asian tutkiakseen ja asettaisi vastuuseen syyllisiksi havaitse- 
mansa. Mutta ensimmäisten areiopagin syyllisiksi totea- 
mien joukossa oli myös hän itse. Hän saapui oikeuden istun- 
toon, jossa hänet tuomittiin viidenkymmenen talentin sak- 
koon ja suljettiin vankilaan. Mutta nyt hän häveten saa- 
maansa tuomiota ja omien sanojensa mukaan kykenemättä 
ruumiillisen heikkoutensa vuoksi kestämään vankeutta pa- 
keni. Viranomaiset eivät hänen pakoaan huomanneet tahi 
sitten eivät olleet sitä huomaavinaan. Mutta tästä paosta 
on kerrottu seuraavaa: Vähän matkan päähän kaupungista 
päästyään hän näki parin vihamiehensä seuraavan häntä. 
Hän aikoi piiloutua, mutta miesten huudettua häntä nimeltä 
hän jäi paikalleen. Saavuttuaan hänen luokseen miehet tar- 
josivat hänelle rahaa matka-avuksi sanoen varta vasten otta- 

neensa kotoa rahaa mukaansa sekä lähteneensä häntä seu- 
raamaan. Kun he vielä kehoittivat häntä säilyttämään roh- 
keutensa ja olemaan ottamatta tapahtunutta raskaasti, hän 
puhkesi kyyneliin ja virkkoi: »Kuinka raskaalta minusta 
tuntuukaan erota kaupungista, jossa minulla on sellaisia viha- 
miehiä, jollaisia minulla muualla tuskin on ystävinäkään.» 
Maanpakolaisena hän käyttäytyi epämiehekkäästi. Enim- 
mäkseen hän oleskeli Aiginassa ja Troizenissa, ja hänen 
nähtiin usein istuvan kyyneleet silmissä katse Attikaan suun- 
nattuna. Tältä ajalta on myös säilynyt hänen lausuntojaan, 
jotka ovat kaikkea muuta kuin yleviä eivätkä ole sopusoin- 
nussa hänen aikaisempien poliittisten periaatteittensa kanssa. 
Kerrotaan hänen kaupungista lähtiessään kohottaneen kä- 
tensä Akropoliilla olevaa Parthenonin temppeliä kohti ja 
huudahtaneen: »Hyvä jumalattaremme Pallas Athene! Mistä 
johtuu, että sinä hellit ympärilläsi noita kolmea inhottavaa 
oliota, pöllöä, käärmettä ja Ateenan kansaa?» Nuorukaisia, 
jotka halusivat seurustella hänen kanssaan ja saada häneltä 
opetusta, hän varoitti antautumasta valtiolliselle alalle. Jos 
hänen edessään olisi kaksi tietä, hän sanoi, joista toinen 
veisi puhujalavalle ja kansankokoukseen ja toinen suoraan 
perikatoon, ja hän ennakolta tietäisi kaiken valtiomiehen 
osaksi tulevan pahan, pelon, kateuden, panettelun ja riidat, 
silloin hän valitsisi jälkimmäisen, suoraa päätä kuolemaan 
johtavan tien. 

Mutta Demostheneen vielä ollessa maanpaossa Aleksanteri 
kuoli, ja Kreikan valtiot liittoutuivat uudestaan puolusta- 
maan vapauttaan. Leosthenes taisteli urhoollisesti Antipat- 
rosta vastaan, sulki hänet Lamian kaupunkiin ja alkoi tätä 
piirittää. Pytheas, tunnettu puhuja, ja Kallimedon, lisäni- 
meltään Ayriäinen, karkotettiin Ateenasta. Jouduttuaan 
maanpakolaisiksi he alkoivat kannattaa Antipatrosta ja kul- 
kivat tämän ystävien ja lähettiläiden mukana kaupungista 
toiseen kehoittamassa kreikkalaisia olemaan luopumatta Ma- 

kedoniasta ja olemaan kuuntelematta ateenalaisia. Demosthe- 
nes taas liittyi Ateenan lähettiläisiin ja puhui heidän muka- 
naan kehoittaen kaupunkeja yhdessä hyökkäämään make- 
donialaisia vastaan ja karkottamaan heidät Hellaasta. Fy- 
larkhos kertoo, että erään Arkadian kaupungin kansanko- 
kouksessa syntyi kiivas sananvaihto Pytheaan ja Demosthe- 
neen välillä edellisen puhuessa Makedonian ja jälkimmäisen 
Kreikan valtioiden puolesta. »Kun taloon tuodaan aasin- 
maitoa», Pytheas oli mm. sanonut, volemme varmat, ettei- 
vät siellä asiat ole hyvin. Mutta yhtä varmaa on, että sekin 
kaupunki, johon Ateenan lähettiläät saapuvat, on huonossa 
kunnossa.» Mutta Demosthenes kääntäen tämän vertaus- 
kuvan sanoi, että aasinmaitohan tuotiin lääkkeeksi, ja samoin 
ateenalaisetkin tulevat sairaita parantamaan. Kaikesta kuu- 
lemastaan ihastuneena kansa päätti kutsua Demostheneen 
takaisin, ja päätös asiasta tehtiin Demostheneen serkun Paia- 
nian kuntaan kuuluneen Demonin ehdotuksesta. Tämän 
jälkeen lähetettiin kolmisoutu häntä Aiginasta noutamaan. 
Hänen kulkiessaan Peiraieuksesta kaupunkiin kaikki virka- 
miehet ja kaikki papit ja kansasta kaikki, joilla vain oli ti- 
laisuus, riensivät häntä vastaan. Kun hän kuuli kansan rie- 
muhuudot, Demetrios Magnesialainen kertoo, hän kohotti 
kätensä taivasta kohti ja ylisti itseään onnelliseksi, kun sai 
nähdä vielä tällaisen päivän, päivän ihanamman kuin oli se, 
joka oli suotu Alkibiadeelle tämän palatessa kotikaupunkiinsa, 
sillä tämä sai kiittää takaisin paluustaan aseellista mahtiaan, 
kun taas hän oli henkensä voimalla valloittanut kansansa 
sydämet. Kun häntä vielä rasitti hänen sakkorangaistuk- 
sensa eikä tuomion kumoaminen armahdustietä ollut sallit- 
tua, lakia kierrettiin sopivalla tempulla. Oli tapana Zeus 
Pelastajalle uhrattaessa maksaa rahasumma sille, joka kun- 
nosti ja koristi alttarin. Nyt annettiin tämä tehtävä De- 
mostheneelle ja hänen palkkiokseen määrättiin viisikym- 
mentä talenttia, juuri sakkosumma. 

Hän ei kuitenkaan kauan saanut nauttia isänmaahansa 
paluun hedelmiä, sillä pian Hellaan voimat oli murskattu. 
Metageitnionin kuussa oli Krannonin taistelu, ja seuraavassa, 
Boedromionin kuussa, makedonialaiset miehitysjoukot marssi- 
vat Munykhiaan. Sitä seuraavassa taas, Pyanopsionin 
kuussa, Demosthenes menetti henkensä seuraavalla tavalla. 
Kun saapui tieto, että Antipatros ja Krateros marssivat Atee- 
naa kohti, Demosthenes ja hänen kannattajansa pakenivat 
salaa kaupungista, ja Demadeen ehdotuksesta kansankokous 
tuomitsi heidät kuolemaan. Paenneita, jotka hajaantuivat 
sinne tänne, etsimään ja vangitsemaan Antipatros lähetti 
Arkhias Metsästyskoiran, kuten tämän lisänimi oli, muka- 
naan tarvittava määrä sotilaita. Arkhiaan, joka oli syn- 
tyisin Thurioin kaupungista, kerrotaan alkuaan olleen 
ammatiltaan murhenäytelmien näyttelijä, tiedettiinpä aigi- 
nalaisen Poloksenkin, jonka vertaista näyttelijää ei ol- 
lut, olleen hänen oppilaanaan. Hermippos taas tietää ker- 
toa, että Arkhias oli puhuja Lakritoksen oppilaita, ja 
Demetrios, että hän kuului Anaksimeneen koulukuntaan. 
Tämä Arkhias laahasi puhuja Hypereideen, marathonilai- 
sen Aristonikoksen ja Demetrios Faleronilaisen veljen Hime- 
raioksen Aiginasta Aiakoksen pyhätöstä, josta he etsivät 
turvaa, ja lähetti heidät Antipatrokselle Kleonaihin, jossa 
heidät mestattiin. Ennen mestaamista Hypereideeltä, näin 
lähteemme mainitsevat, leikattiin kieli irti. 

Kun Arkhias sai tietää, että Demosthenes oli turvanetsi- 
jänä Kalauriassa Poseidonin temppelissä, hän ylitti salmen 
kuormalaivoilla, nousi maihin mukanaan traakialaisia henki- 
vartijoita ja houkutteli pakolaista lähtemään mukaansa 
Antipatroksen luokse lisäten, ettei hänelle tapahdu mitään 
pahaa. Mutta Demosthenes oli juuri edellisenä yönä sattu- 
nut näkemään omituisen unen. Hän oli ollut kilpailevinaan 
Arkhiaan kanssa traagikkona, hän oli näytellyt loistavasti 
ja yleisö oli seurannut hänen esitystään jännittyneenä, mutta 

koska hänen asunsa oli ollut puutteellinen eikä hänen esit- 
tämänsä kappaleen laitteisiin ollut voitu uhrata niin paljon 
varoja kuin hänen kilpailijansa, hän ei saanut voitonseppe- 
lettä. Tämän vuoksi hän Arkhiaan hänelle mielin kielin 
puhuessa sanoi miestä silmiin katsoen ja paikaltaan hievahta- 
matta: »Näyttelijänä sinä, Arkhias, et ole missään suhteessa 
tehnyt minuun vakuuttavaa vaikutusta etkä sitä tee nytkään 
suurisuisena lupailijana.» Kun Arkhias tästä raivostui ja al- 
koi häntä uhkailla, Demosthenes sanoi: »Nyt sinä puhut 
niinkuin makedonialainen ennuspappi, mutta äsken sinä vain 
näyttelit. Odota hetkinen, että voin kirjoittaa muutaman 
rivin omaisilleni.» Näin sanottuaan hän vetäytyi sisälle 
temppeliin, otti esille kirjoituspaperia ikäänkuin olisi aiko- 
nut ryhtyä kirjoittamaan, pani kynän suulleen ja alkoi sitä 
pureskella, kuten hänellä miettiessään ja kirjoittaessaan oli 
tapana. Kun hän näin oli istunut hetkisen, hän kietaisi vii- 
tan ylitsensä ja hänen päänsä vaipui. Nähtyään tämän ovella 
seisovat sotilaat luullen hänen rohkeutensa lannistuneen al- 
koivat nauraa hohottaa ja sanoivat häntä araksi ämmäksi. 
Arkhias astui silloin sisälle ja alkaen veisata vanhaa virt- 
tänsä Antipatroksen taipuvuudesta sovintoon kehoitti häntä 
lähtemään paikaltaan. Mutta Demosthenes, tunnettuaan jo 
myrkyn vaikutuksesta jäsentensä halpautuvan, vetäisi viitan 
kasvoiltaan ja Arkhiasta silmiin katsoen sanoi: »Nyt voit 
esittää murhenäytelmän Kreonia ja viskata tämän ruumiin 
hautaamattomana virumaan. Pyhä Poseidon, minä jätän si- 
nun temppelisi ennenkuin heitän henkeni, mutta Antipatros 
ja makedonialaiset eivät ole jättäneet tahraamatta tätä sinun 
pyhäkköäsi.» Näin sanottuaan hän nousi, ja kun hänen jä- 
senensä jo vapisivat ja hän horjui, hän pyysi jotakuta tuke- 
maan itseään. Juuri kun hän oli astellut alttarin ohi, hän 
lysähti maahan, huokaisi syvään ja heitti henkensä. 
Myrkystä sanoo Aristion, jonka kertomusta olemme tässä 
seuranneet, että Demosthenes imi sen kirjoitusruo'ostaan, 

Hermippos taas erästä Pappos-nimistä historioitsijaa lähtee- 
nään käyttäen kertoo: Kun Demostheneen kirjoittamaa kir- 
jettä hänen kaaduttuaan alttarin viereen tarkastettiin, siinä 
tavattiin vain alkusanat: »Demosthenes Antipatrokselle.» Ja 
kun ihmeteltiin, että kuolema oli tapahtunut niin nopeasti, 
ovella seisoneet traakialaiset henkivartijat olivat kertoneet, 
että Demosthenes oli jostakin käteensä ottamastaan kan- 
gaspussista kaatanut kouraansa myrkkyä, pistänyt sen suu- 
hunsa ja nielaissut. He puolestaan olivat luulleet hänen nie- 
laisseen kultapalan. Kun Arkhiaan miehet sitten olivat kuu- 
lustelleet Demostheneen palvelijatarta, tämä oli kertonut 
puhujan jo kauan aikaa kantaneen pussia itseään suojelevana 
taikakaluna. Eratosthenes asiasta kertoessaan sanoo, että 
Demostheneella oli jo kauan ollut myrkkyä ontossa ren- 
kaassa ja että hän oli tätä käyttänyt rannerenkaanaan. Lu- 
kemattoman monien muiden tapauksesta kertoneiden his- 
torioitsijoiden toisistaan poikkeavia kertomuksia meidän on 
tässä hyödytöntä selostaa. Mainittakoon kuitenkin vielä 
Demostheneen sukulaisen Demokhareen mielipide. Hän sa- 
noi, ettei suuri puhuja kuollut myrkystä, vaan jumalien lau- 
peudesta ja armosta hän sai nopean ja tuskattoman kuole- 
man kun nämä tahtoivat pelastaa hänet makedonialaisten 
julmuudelta. Demosthenes kuoli Pyanopsionin kuun 16. päi- 
vänä, tänä Demeterin kunniaksi Ateenassa vietettävien thesmo- 
foria-juhlien hiljaisimpana päivänä, jolloin Ateenan naiset 
paastoavat jumalattaren temppelissä. Pian sen jälkeen Atee- 
nan kansa kunnioitti suuren puhujansa muistoa arvokkaalla 
tavalla. Hänelle pystytettiin pronssinen muistopatsas, ja 
kansankokous päätti, että vastaisuudessa aina hänen van- 
hinta jälkeläistään kestitään neuvoston jäsenten virkahuo- 
neessa. Hänen muistopatsaansa jalustaan kaiverrutettiin 
tämä laajalti tunnetuksi tullut piirtokirjoitus: 


Tahtosi verta jos, Demosthenes, olis mahtisi ollut, 
Helleenein ei maa vierahan vallassa ois. 

Jotkut ovat sanoneet, että Demosthenes itse sepitti nämä 
säkeet Kalauriassa myrkyn ottamista hautoessaan, mutta 
tällaiset väitteet ovat täysin paikkansa pitämättömiä. 

Kun minä saavuin Ateenaan opiskelemaan, sain kuulla 
siellä vähän aikaisemmin sattuneen seuraavaa. Muudan 
sotilas, joka päällikkönsä toimesta joutui sotaoikeudessa vas- 
taamaan jostakin rikoksesta, pani vähäiset rahansa talteen 
Demostheneen patsaan käsiin: puhuja seisoo näet kädet alas 
laskettuina sormet lomitusten. Lähellä tätä patsasta kasvaa 
plataani, jota ei voi juuri sanoa suureksi. Joko tuulen sattu- 
moisin lennättäminä tahi sotilaan sinne asettamina plataanista 
oli patsaan käsiin joutunut lehtiä, niin että aarre pysyi pii- 
lossa niiden peitossa. Oli kulunut jo pitkä aika, kun mies 
palasi paikalle, ja hän tapasi kuin tapasikin rahansa kätkö- 
paikastaan. Kun tapaus tuli tunnetuksi, puhujan ihailijat 
käyttivät sitä sukkelasti todistuksena ja sepittivät kilpaa ru- 
noja, joissa Demosthenes esitettiin miehenä, joka ei ottanut 
lahjuksia. 

Demades ei kauan saanut nauttia inhottavan tekonsa he- 
delmiä. Demostheneen koston hengetär ohjasi hänet Make- 
doniaan saamaan ansaitun rangaistuksensa juuri niiden toi- 
mesta, joiden edessä hän niin häpeällisesti oli makeillut. Jo 
kauan häneen oli suhtauduttu epäillen, ja sitten hänet tavat- 
tiin hänen omasta loukustaan. Napattiin näet hänen kirjoit- 
tamiaan kirjeitä, joissa hän kehoitti Perdikkasta hyökkää- 
mään Makedoniaan, joka, niinkuin hän Antipatrosta tar- 
koittaen sanoi, roikkui vanhan mädän köyden varassa, ja 
vapauttamaan kreikkalaiset. Jutussa esiintyi syyttäjänä ko- 
rinttilainen Deinarkhos, ja sitä käsiteltäessä Kassandros rai- 
vostuneena lävistytti Demadeen syliin hänen oman poikansa 
ja sitten tapatti samalla paikalla hänet itsensä. Näin hän 
sai kaamealla tavalla kokea, että kavaltaja ensimmäisenä 
myy itsensä. Tämän Demosthenes oli monta kertaa niin va- 
kuuttavasti sanonut, mutta Demades ei ollut häntä uskonut. 

Aleksanterin syntyperästä voidaan joltisellakin varmuu- 
della sanoa, että hän oli isän puolelta Herakleen jälkeläi- 
nen ja polveutui Karanoksesta, äidin puolelta Aiakoksen jäl- 
keläinen ja polveutui Neoptolemoksesta. Filippos oli, niin 
kerrotaan, vihitty nuorukaisena Samothrakessa uskonnolli- 
siin salamenoihin samassa tilaisuudessa kuin Olympias, ja 
tällöin hän oli rakastunut tuohon molemmista vanhemmis- 
Arybas hyväksyi Filippoksen avioliittopyynnön, vietettiin 
häät. Hääyön edellisenä yönä morsian näki unen, että uk- 
kosen jylistessä salama iski taivaasta hänen vatsaansa ja 
että iskusta syttyi suuri tulenlieska, joka sitten jakautui 
vähitellen hajoaviksi liekeiksi. Jonkin aikaa häitten jälkeen 
Filippos puolestaan näki unen, että hän painoi vaimonsa 
vatsaan sinetin, jonka kuvio näytti esittävän leijonaa. Muut 
tietäjät sanoivat unen ennustavan onnettomuutta ja kehoit- 
tivat Filipposta olemaan avioliitossaan varovainen, mutta 
Telmessoksesta kotoisin oleva Aristandros selitti unen mer- 
kitsevän sitä, että hänen vaimonsa on raskaana, sillä eihän 
tyhjää sinetöidä, ja että hän synnyttää rohkean, leijonan 
luontoisen pojan. Kerran Filippos näki Olympiaan nuk- 
kuessa käärmeen lojuvan hänen vartalollaan. Tämän sano- 
taan olleen suurimpana syynä siihen, että Filippoksen rak- 
kaus ja hellyys puolisoaan kohtaan alkoi heiketä, ja harvoin 
hän tämän jälkeen tätä lähestyikin, oli siihen sitten syynä 
pelko, että puoliso voisi kohdistaa häneen taikoja tai noi- 
tuutta tahi kunnioituksen omainen kammo sen johdosta, 

että tämä oli yhteydessä korkeampien olentojen kanssa. 
Mutta tuo käärmettä koskeva asia on selitetty toisellakin 
tavalla. Kaikki sikäläiset naiset, joita sanotaan myös klo- 
donilaisiksi ja mimallonilaisiksi, ovat ammoisista ajoista asti 
ottaneet osaa Orfeuksen ja Dionysoksen salamenoihin, ja 
monessa suhteessa he jäljittelevät edonilaisia ja Haimoksen 
vuoren seutuvilla asuvia traakialaisia naisia, joista näyttää 
johtuvan sana, joka tarkoittaa hurmioitunutta ja liiallisuu- 
teen menevää uskonnonharjoitusta. Nyt oli Olympias, jolla 
oli enemmän kuin muilla taipumusta langeta hurmioon, 
ottanut mukaansa palvontaseuraan kesyjä käärmeitä kiihot- 
taakseen niillä haltioitumista hurjalla tavalla. Käärmeet 
olivat sitten luikerrelleet näkyviin muratin lehvistä ja sala- 
peräisistä koreista sekä kiemurrelleet köynnöksin peitetyissä 
naisten sauvoissa ja seppeleissä ja näin saattaneet miehet 
kauhun valtaan. - 

Miten Filippos lieneekään käärmeen nähnyt, jääköön sik- 
seen, mutta kuitenkin hänen kerrotaan heti sen jälkeen lä- 
hettäneen Megalopoliksesta kotoisin olleen Khaironin Del- 
foihin kysymään asiasta neuvoa oraakkelilta. Apollonin 
vastaus kuului, että kuninkaan on uhrattava Ammonille ja 
ennen muita palvottava tätä jumalaa. Väitetään lisäksi, 
että Filippos menetti näkökyvyn toisesta silmästään tirkis- 
tellessään oven raosta, kun Ammon käärmen muodossa le- 
päili hänen vaimonsa rinnoilla. Eratosthenes mainitsee 
Olympiaan Aleksanteria sotaretkelle saattaessaan ilmaisseen 
tälle hänen syntyperänsä salaisuuden sekä lisänneen, että 
hänen tulee myös osoittautua sen arvoiseksi. Toiset histo- 
rioitsijat taas päinvastoin kertovat hänen torjuneen Alek- 
santerin tähän suuntaan viitanneet puheet sanoen: »Miksei 
Aleksanteri lakkaa saattamasta minua Heran silmissä huo- 
noon valoon?» Aleksanteri syntyi Hekatombaionin kuun — 
makedonialaisilla sen nimenä on Loos — kuudentena päi- 
vänä, samana päivänä, jolloin Efesoksessa ollut Artemiin 

temppeli paloi. Tästä palosta magnesialainen Hegesias laski 
muutoin niin kylmän sukkeluuden, että se olisi voinut jää- 
tävyydellään sammuttaa koko palon. »Ei ihme», kuului- 
vat hänen sanansa, vettä temppeli paloi, koska Artemis 
pelin palon aikaan sattuivat olemaan Efesoksessa, juoksi- 
vat sen nähtyään sinne tänne lyöden kasvoihinsa ja huu- 
taen, että tämä päivä on Aasian suuren turmion ja onnet- 
tomuuden alku. Filippos, joka juuri oli valloittanut Poti- 
daian, sai samaan aikaan kolme ilahduttavaa sanomaa, 
joista ensimmäinen oli, että Parmenion oli ankarassa tais- 
telussa kukistanut illyrialaiset, toinen, että hän itse voitti 
Olympian = kisoissa kilpa-ajon, ja kolmas, että Alek- 
santeri oli syntynyt. Näistä tiedoista Filippos oli ymmär- 
iloaan sanomalla, että tämä poika, jonka syntymä sattuu 
kolmen voiton sarjaan, on oleva voittamaton. 
Parhaimman käsityksen Aleksanterin ulkomuodosta saam- 
me Lysippoksen tekemistä kuvapatsaista, ja vain tämän 
hän itse halusikin muotokuviensa veistäjäksi. Pään luon- 
teenomaisesti keveän taivutuksen vasemmalle ja silmien 
unelmoivan katseen, mitä myöhemmin monet hänen seu- 
raajansa. ja ystävänsä koettivat jäljitellä, on tämä taiteilija 
ilmentänyt erittäin sattuvasti. Apelles, joka maalasi hänet 
salama kädessä, ei ole saanut oikein esille hänen ihonsa vä- 
riä, vaan on tehnyt sen liiaksi mustanpuhuvan ruskeaksi. 
Kertomusten mukaan se näet oli vaalea, mutta varsinkin 
rinnassa ja poskilla oli punertava vivahdus. Aristoksenok- 
sen muistelmista vielä luemme, että hänen suustaan ja ihos- 
taan lähti miellyttävä tuoksu, jollaisena se tarttui hänen 
alusvaatteisiinsakin. Tämä kenties johtui hänen ruumiinsa 
rakennusaineiden kuumasta ja tulenkaltaisesta laadusta. 
Theofrastoksen mukaan näet hyvä tuoksu syntyy siten, että 
kosteus lämmön vaikutuksesta haihtuu. Sen tähden kuivilla 

ja kuumuuden paahtamilla seuduilla esiintyvät enimmät ja 
hienoimmat tuoksuaineet, koska aurinko haihduttaa kap- 
paleista sen aineksen, kosteuden, joka aiheuttaa mätänemi- 
sen. Tuo Aleksanterin ruumiin hehku oli nähtävästi syynä 
siihen, että hän oli taipuvainen juomiseen ja leimahti hel- 
posti vihan puuskiin. Mutta vielä poikana hän tulisuudes- 
taan ja intohimoisuudestaan huolimatta osoitti suurta itse- 
hillintää, varsinkin aineellisiin nautintoihin hän suhtautui 
torjuvasti taikka käytti niitä hyväkseen vain hyvin koh- 
tuullisesti. Sitä vastoin hänellä oli ikäisekseen harvinaisen 
suuri halu saavuttaa kunniaa suorittamalla huomattavia 
oma-aloitteisia tekoja. Hän ei tavoitellut jokaisen hyväksy- 
mää mainetta eikä pyrkinyt sitä niittämään jokaisesta asiasta 
kuten Filippos, joka samalla tavoin ylvästeli kaunopuhujan 
lahjoistaan ja Olympian kilpailuissa parivaljakon ajossa 
saavuttamastaan voitosta, jonka hän lyötätti rahoihinsa. 
Kun Aleksanterin ystävät häneltä kerran kysyivät, eikö 
hän nopeana juoksijana aikonut kilpailla Olympian radalla, 
kuului vastaus: »Kyllä, jos saan kilpailla kuninkaiden 
kanssa.» Kilpailuihin hän yleensä näytti suhtautuneen vie- 
roksuvasti, mikä ilmenee siitäkin, että vaikka hän usein 
pani toimeen tilaisuuksia, joissa kilpailtiin näytelmien esit- 
tämisessä, huilun- ja kitaransoitossa, eepillisten runojen lau- 
sumisessa sekä metsästyksessä ja kaikenpuolisessa miekkailu- 
taidossa, hän ei koskaan osoittanut todellista kiinnostusta 
nyrkkeily- ja viisiottelukilpailuja varten annettavien palkin- 
tojen määräämiseen. 

Persian kuninkaan lähettiläät, jotka saapuivat Makedo- 
nian hoviin Filippoksen poissa ollessa, hän valloitti ystä- 
vikseen vieraanvaraisella kestityksellä ja huomaavaisella 
käytöksellään. Kun hän ei tehnyt mitään poikamaisia ja 
tyhjänpäiväisiä kysymyksiä, vaan tiedusteli heidän teke- 
mänsä matkan pituutta, mitä kulkuneuvoja he olivat käyt- 
täneet, millainen oli heidän kuninkaansa sodassa, millainen 

Persian sotilaallinen voima ja valtiollinen mahti, lähettiläät 
hämmästyivät eivätkä pitäneet Filippoksen kehuttua kauno- 
puheisuutta hänen poikansa palavan hengen ja suurten asioi- 
den harrastuksen rinnalla paljonkaan arvoisena. Aina kun 
tuli sanoma, että Filippos oli valloittanut jonkin huomat- 
tavan kaupungin tahi saanut jonkin loistavan voiton, Alek- 
santeri ilostumatta sanoi ikäkumppaneilleen : »Pojat, isäni 
valtaa kaiken ennen meitä. Minulle hän ei jätä yhtään 
suurta ja maineikasta tekoa teidän avullanne suoritetta- 
vaksi.» Koska hän ei pitänyt nautintoja ja rikkautta ta- 
voittelemisen arvoisina, vaan ainoastaan urhoollisuutta ja 
mainetta, hän ajatteli, että mitä enemmän hän saa val- 
miina isältään, sitä pienemmäksi hänen omat toimintamah- 
dollisuutensa tulevat. Kun hän näin pelkäsi, että valta- 
kunnan mahdin lisääntyminen vain auttaisi hänen isäänsä 
viemään häneltä kaikki tilaisuudet suurten tekojen suorit- 
tamiseen, hän toivoi kiihkeästi perivänsä valtaistuimen sel- 
laisena, ettei se tarjoaisi rikkautta ja nautintoja eikä mu- 
kavaa elämää, vaan taisteluja, sotia ja kunniakkaita pon- 
nisteluja. | 

Monet olivat ne hoitajat, kasvattajat ja opettajat, jotka 
huolehtivat hänen kehityksestään. Näiden esimiehenä oli 
Olympiaan sukulainen, tavoiltaan ankara Leonidas, joka 
itse olisi tyytynyt käyttämään ylevään ja kauniiseen teh- 
tävään viittaavaa kasvattajan nimeä, mutta jota muut sa- 
noivat hänen arvokkuutensa ja äsken mainitun sukulaisuu- 
tensa takia Aleksanterin opastajaksi ja ohjaajaksi. Kasvat- 
tajan nimeä käytti tämän tehtävän hoitajana itseään pi- 
tävä akarnanialainen Lysimakhos, muutoin koko lailla 
sivistymätön mies. Mutta hänestä pidettiin ja hän oli saa- 
nut toisen sijan siksi, että sanoi itseään Foiniksiksi, Alek- 
santeria Akhilleukseksi ja Filipposta Peleukseksi'. 


1 Foiniks oli Akhilleuksen kasvattaja, Peleus Akhilleuksen isä. 

Sattui sitten, että thessalialainen Filoneikos tarjosi Bu- 
kefalos-nimisen hevosen kolmestatoista talentista Filippok- 
sen ostettavaksi. Kun sitä mentiin kentälle koettelemaan, 
se osoittautui hurjaksi ja mahdottomaksi hallita, ei päästä- 
nyt ketään selkäänsä eikä totellut kenenkään ääntä, vaan 
riuhtoili jokaisen käsissä. Tyytymättömänä Filippos jo käski 
viedä pois tämän aivan villin ja kesyyntymättömän hevo- 
sen, mutta silloin Aleksanteri puuttui asiaan sanoen: »Mil- 
lainen hevonen tässä menetetäänkään, kun ollaan kokemat- 
tomia ja pystymättömiä sitä käsittelemään.» Aluksi Filip- 
pos ei kiinnittänyt näihin sanoihin huomiota, mutta kun 
Aleksanteri ne monesti toisti ja malttamattomasti tahtoi 
sekaantua asiaan, hän vihdoin sanoi: »Moititko sinä van- 
hempia henkilöitä, ikäänkuin asiantuntijana kykenisit pa- 
remmin hallitsemaan hevosta?» »Ainakin tätä hevosta», 
Aleksanteri sanoi, »kykenen muita paremmin hallitsemaan.» 
» Mutta jollei se sinulle onnistu, millaisella sakolla sovitat 
ylvästelysi?» sanoi Filippos. Aleksanteri vastasi: »Suoritan 
siinä tapauksessa komeasti koko hevosen hinnan.» Kaikki 
puhkesivat nauramaan, mutta sovittiin kuitenkin, että Alek- 
santeri, jos hän epäonnistuu, suorittaa hinnan. Sen jälkeen 
tämä juoksi hevosen luo, tarttui sitä ohjaksista ja käänsi 
sen aurinkoon päin, sillä hän oli huomannut sen pelkäävän 
omaa edessään häilyvää varjoaan. Näin hän jonkin aikaa 
juoksi sen rinnalla samalla taputellen sitä, mutta nähtyään 
sen olevan täynnä intoa hän pudotti hiljaa viittansa, hyp- 
päsi hevosen selkään ja istuutui lujasti paikalleen. Hetken 
hän vielä ohjaksilla kuolaimia tiukaten lyömättä ja tem- 
pomatta pidätti sitä, mutta nähtyään sen lakanneen pel- 
käämästä ja kiihkeästi haluavan päästä juoksuun hän hel- 
litti ohjakset ja kiihotti sitä vielä äänekkäästi huutaen ja 
kannuksia painaen. Filippoksen seuralaiset jäivät aluksi hä- 
dissään äänettömiksi, mutta kun Aleksanteri käänsi hevo- 
sen ja ylpeänä ja iloisena ratsasti heitä kohti, he kohottivat 


) 399 ( 


PLUTARKHOS 





riemuhuudon, ja hänen isänsä, niin kerrotaan, puhkesi it- 
kuun ja hänen saavuttuaan takaisin lähtöpaikalle suuteli 
häntä päähän virkkoen: »Poikani, hanki itsellesi arvosi 
mukainen valtakunta, sillä Makedonia on sinulle liian pieni.» 

Havaittuaan Aleksanterin luonteeltaan sellaiseksi, että 
hän ei sietänyt pakkoa, mutta että hän oikealla tavalla 
opastettuna täytti tunnontarkasti velvollisuutensa, Filippos 
koetti saada hänet noudattamaan käskyjään enemmän järki- 
syihin vetoamalla kuin mahtisanoihin turvautumalla. Kun 
hän ei pitänyt varsinaisia kirjallisuuden ja muiden yleis- 
sivistyksellisten aineiden opettajia pätevinä poikaansa opas- 
tamaan ja kasvattamaan, koska tämä oli tavallista lahjak- 
kaampi ja Sofokleen sanoja käyttääkseni 


niin monet suitset, peräisimet vaati hän, 


hän kutsui hänen opettajakseen aikansa kuuluisimman ja 
oppineimman filosofin Aristoteleen. Tämän vaivat hän sit- 
ten palkitsi kauniilla ja soveliaalla tavalla, nimittäin siten, 
että rakennutti uudelleen hänen kotikaupunkinsa Stageiran 
ja palautti sen maanpaossa ja orjuudessa olleet asukkaat 
entisille asuinsijoilleen. Aleksanterin opetus tapahtui Filip- 
poksen tähän tarkoitukseen valitsemassa Miezan lähistöllä 
sijainneessa nymfien lehdossa, ja vielä tänä päivänä siellä 
nähdään Aristoteleen istuinpaadet ja varjoisat puistokäytä- 
vät. Aristoteleen johdolla Aleksanteri opiskeli siveysoppia 
ja valtiotiedettä, mutta kuunteli myös opettajansa sup- 
peammalle piirille tarkoitettuja syvällisempiä luentoja, joita 
hänen oppilaansa sanoivat suullisiksi, vain salaisuuksiin vi- 
hityille tarkoitetuiksi esityksiksi ja joita sen tähden ei levi- 
tetty suuren yleisön luettaviksi. Kun Aleksanteri sitten Vä- 
hään Aasiaan lähdettyään sai siellä kuulla Aristoteleen jul- 
kaisseen näitä asioita käsitteleviä kirjoitelmia, hän kuin 
filosofian puolestapuhujana lähetti opettajalleen seuraavan 
suorasukaisen moitekirjeen: » Aleksanteri tervehtii Aristo- 

telesta. Julkaistessasi vain suullisiksi tarkoitettuja luentojasi 
et ole tehnyt oikein. Mikä meidät enää erottaa muista, 
kun ne opit, joiden hyvää satoa olemme korjanneet, tule- 
vat kaikkien yhteisiksi. Minä toden totta haluaisin olla 
muita etevämpi mieluummin korkeampien asiain tietämyk- 
sen kuin valtani perusteella. Voi hyvin.» Vastauksessaan 
Aristoteles koetti Aleksanterin tähän suuntaan menevää 
kunnianhimoa taltuttaa, ja samalla hän puolusti itseään sa- 
nomalla, ettei noiden luentojen julkaisemisella ole mitään 
merkitystä. Itse asiassa hänen »Metafysiikkansa» on alusta 
alkaen kirjoitettu vain oppineita varten eikä siitä ole mi- 
tään hyötyä varsinaisena oppikirjana. 

Aristoteles näyttää ennen muita herättäneen Aleksanterissa 
harrastuksen myös lääketiedettä kohtaan. Eikä tämä tyy- 
tynyt vain sen tietopuolisen tuntemiseen, vaan sovelsi tie- 
tojaan myös käytäntöön, auttoi sairastavia ystäviään, mää- 
räsi näille hoitomenetelmiä ja ruokavalioita, mikä käy sel- 
ville hänen kirjeistään. Aleksanteri oli myös kirjallisuuden 
ja lukemisen ystävä. Hänellä oli aina lippaassa säilytet- 
tynä mukanaan Aristoteleen korjaama kappale Iliasta, jota 
hän sanoi urhoollisuuden ruokkijaksi, ja Onesikritos kertoo 
hänen aina nukkuneenkin Ilias ja miekka pieluksensa alla. 
Kun hän Aasiassa ollessaan kaipasi muita kirjoja, mutta 
ei niitä siellä saanut, hän kehoitti Harpalosta sellaisia hä- 
nelle lähettämään. Tämä lähettikin hänelle Filistoksen teok- 
set, joukon Euripideen, Sofokleen ja Aiskhyloksen näytel- 
miä sekä Telesteen ja Filoksenoksen dityrambeja. Aristo- 
telesta hän aluksi ihaili ja rakasti omien sanojensakin mu- 
kaan yhtä paljon kuin isäänsä, joka oli antanut hänelle elä- 
män, kun taas edellinen oli opettanut hänet elämään jalosti, 
mutta myöhemmin hän suhtautui tähän filosofiin epäluuloi- 
sesti. Välien rikkoutuminen ei tosin mennyt niin pitkälle, 
että Aristoteles olisi joutunut siitä kärsimään, mutta Alek- 
santerin yhä harvemmiksi tulleet ystävyyden ja rakkauden 

osoitukset ilmaisivat joka tapauksessa muutoksen heidän 
suhteissaan tapahtuneen. Kuitenkaan intohimoinen kiinty- 
mys filosofiaan, joka Aleksanterissa oli synnynnäinen ja 
jota oli kehitetty lapsuudesta lähtien, ei koskaan häipynyt 
hänen mielestään, kuten hänen Anaksarkhosta kohtaan tun- 
temansa kunnioitus, Ksenokrateelle lahjoittamansa viisikym- 
mentä talenttia sekä Dandamiille ja Kalanokselle osoitta- 
mansa suosio todistavat. Filippoksen sotiessa byzantionilai- 
sia vastaan Aleksanteri Makedoniassa kuudentoista vuoden 
vanhana johti hallitusta ja oli kuninkaan sinetin vartijana. 
Tänä aikana hän kukisti maidilaiset, valloitti heidän kau- 
punkinsa, karkotti heidät sieltä ja asutti sen uusilla vieras- 
heimoisilla asukkailla sekä antoi sille nimen Aleksandro- 
polis. Khaironeian taistelussa hän oli mukana ja hänen ker- 
rotaan ensimmäisenä pakottaneen theebalaisten »pyhän osas- 
ton» väistymään. Vielä meidän päivinämme nähdään Ke- 
fisoksen luona vanha Aleksanterin tammeksi sanottu tammi, 
jonka juurella hänen telttansa oli ollut, ja vähän matkan 
päässä siitä on kaatuneiden makedonialaisten hautauspaikka. 
Tämän takia Filippos luonnollisesti rakasti poikaansa suu- 
resti, ja hän oli iloissaan siitäkin, kun makedonialaiset sa- 
noivat Aleksanteria kuninkaakseen, mutta häntä itseään 
sotapäällikökseen. Hovissa sattui kumminkin selkkauksia 
Filippoksen rakastumisten ja avioliittotuumien takia. Hän 
näet aikoi ottaa toisen puolison. Seurasi yhtämittaisia kes- 
kinäisiä syytöksiä ja ankaria kiistoja, jotka kiivas ja kär- 
simätön Olympias teki vieläkin pahemmiksi. Kun Filip- 
pos sitten vietti häitään Kleopatran kanssa, joka oli häntä 
paljon nuorempi, sai morsiamen eno Attalos puhkeamaan 
kaikkein pahimman riidan. Pitopöydässä hän juopuneena 
kehoitti makedonialaisia rukoilemaan jumalia, että nämä 
soisivat Filippokselle ja Kleopatralle aitoa syntyperää ole- 
van pojan, joka perisi valtakunnan. Tämä kävi Aleksante- 
rin kunnialle, ja hän sieppasi pikarin, heitti sillä Attalosta 

ja huudahti: »Sinä konna, olemmeko me sinun mielestäsi 
äpäriä?» Filippos hyppäsi silloin pystyyn ja paljasti miek- 
kansa, mutta molempien onneksi hän vihan puuskan ja 
humalan sumentamana horjahti kumoon, jolloin Aleksanteri 
pilkallisesti huudahti: »Katsokaa, herrat! Tuo mies lähtee 
Euroopasta valloittamaan Aasiaa, mutta ei pääse tuolilta 
toiselle käymättä välillä maassa.» Tämän loukkaavan koh- 
tauksen jälkeen Aleksanteri vei Olympiaan Epeirokseen ja 
lähti itse Illyriaan. Näihin aikoihin Filippoksen luokse 
saapui hovin ystäväpiiriin kuuluva suorapuheinen korinttilai- 
nen Demaratos. Siinä yhteydessä Filippos tiedusteli tältä heti 
tervehdysten jälkeen, olivatko kreikkalaiset pysyneet yksi- 
mielisinä. »Onpa tosiaan sopiva aika», vastasi hänelle De- 
maratos, »huolehtia kreikkalaisten yksimielisyydestä, kun 
olet oman talosi saattanut niin suureen eripuraisuuteen ja 
onnettomuuteen.» Silloin Filippos myönsi, että Demaratos 
oli oikeassa, ja lähetti hänet kutsumaan Aleksanterin ta- 
kaisin. 

Kaarian satraappi Piksodaros toivoi pääsemällä Filippok- 
sen sukulaiseksi saavansa solmituksi hänen kanssaan liiton 
ja lähetti siinä tarkoituksessa Aristokritoksen Makedoniaan 
tarjoamaan Piksodaroksen vanhinta tytärtä Filippoksen po- 
jalle Arrhidaiokselle puolisoksi. Silloin alkoivat heti Alek- 
santerin ystävät ja hänen äitinsä puhua ja kuiskailla hä- 
nelle, että Filippos tahtoo loistavan avioliiton ja valtiolli- 
sen vaikutusvallan avulla tehdä Arrhidaioksen valtaistuimen 
perijäksi. Tästä hämmentyneenä Aleksanteri lähetti näyt- 
telijä Thettaloksen Kaariaan ehdottamaan Piksodarokselle, 
että tämä ottaisi ennemmin vävykseen Aleksanterin kuin 
tuon äpärän, joka kaiken lisäksi oli vajaaälyinen. Tämä tar- 
jous olikin Piksodaroksesta paljon parempi kuin hänen 
omansa. Mutta kun Filippos sai asiasta vihiä, hän vei Alek- 
santerin erään hänen ystävänsä, Parmenionin pojan Filo- 
taan, kanssa huoneeseensa ja moitti häntä siitä, että hän 


) 493 ( 


PLUTARKHOS 





asetti päämääränsä alhaalle eikä korkealle, niinkuin hänen 
asemansa olisi edellyttänyt, kun hän pyrki kaarialaisen 
maaherran, barbaarikuninkaan orjan, vävyksi. Sitten hän 
kirjoitti korinttilaisille, että näiden tuli pidättää Thettalos 
ja lähettää hänet kahleissa takaisin. Asian tultua ilmi 
Filippos karkotti Aleksanterin ystävät Harpaloksen, Near- 
khoksen, Erigyioksen ja Ptolemaioksen Makedoniasta, mutta 
Aleksanteri kutsui heidät aikoinaan takaisin ja antoi hei- 
dän hoidettavikseen korkeita virkoja. Sitten tapahtui, että 
Pausanias, joka ei ollut saanut hyvitystä vääryydestä, jonka 
hän Attaloksen ja Kleopatran yllytyksestä oli joutunut kär- 
simään, murhasi Filippoksen. Melkein koko rikos luettiin 
Olympiaan syyksi, tämä kun oli yllytellyt ja kiihoittanut 
muutoinkin katkeroitunutta poikaansa, mutta osansa siinä 
katsottiin olevan myös Aleksanterilla. Kerrotaan näet, että 
kun Pausanias kärsittyään tuon vääryyden oli Aleksante- 
rin tavatessaan hänelle valittanut asiasta, tämä oli vas- 
tannut siihen »Medeian» säkeellä: 


Sä tapa vastanainut mies ja morsian. 


Kuitenkin Aleksanteri otatti selville salamurhan suoritta- 
jat ja rankaisi heitä, ja hän oli pahoillaan, kun Olympias 
hänen poissa ollessaan oli kohdellut väkivaltaisesti Kleo- 
patraa. 

Aleksanteri oli kahdenkymmenen vuoden ikäinen saades- 
saan nyt hallittavakseen valtakunnan, jota monet kadeh- 
tivat ja vihasivat ja jota kaikkialta vaarat uhkasivat. Lä- 
heiset naapurikansat olivat tyytymättömiä orjuutukseensa 
ja kaipasivat entisiä hallitsijasukujaan, ja vaikka Filippos 
oli asevoimin lannistanut Kreikan, hänelle ei ollut suotu riit- 
tävää aikaa totuttaa. sitä uuteen ikeeseen ja rauhoittaa sitä. 
Hän oli pikemminkin vain myllertänyt ja saattanut seka- 
sortoon entiset olosuhteet, mutta vakauttamatta uutta olo- 
tilaa hän oli jättänyt ne sitten epävarmuuden ja kuohun- 

nan tilaan. Asioiden näin ollen makedonialaiset olivat huo- 
lissaan ja kehoittivat Aleksanteria luopumaan Kreikasta 
yrittämättäkään pitää sitä väkivalloin alistettuna ja neu- 
voivat häntä taivuttelemaan barbaarikansoja ystävyydellä 
ja kumousten syitä poistamalla. Mutta Aleksanteri poik- 
kesi vastakkaiselle tielle ja päätti rohkeudellaan ja kaik- 
kensa alttiiksi panemalla hankkia valtakunnalleen turvalli- 
suuden ja pelastuksen, sillä hän oli sitä mieltä, että jos hän 
jollakin taholla vaikka vähänkin tinkisi vaatimuksistaan, 
olisivat kaikki heti hänen kimpussaan. Barbaarien aiheut- 
tamista levottomuuksista ja heidän aloittamistaan sodista 
hän teki nopeasti lopun viemällä joukkonsa aina Tonavalle 
asti, missä hän suuressa taistelussa voitti triballonilaisten 
kuninkaan Syrmoksen. Saatuaan sitten kuulla theebalaisten 
tehneen kapinan ja ateenalaisten tukevan heitä hän vei 
joukkonsa Thermopylain läpi kapinoitsijoita vastaan. Nyt 
hän sanoi ajan tulleen näyttää Demostheneelle, joka oli 
häntä hänen viipyessään illyrialaisten ja triballonilaisten 
maassa väheksyvästi sanonut poikaseksi, että hänestä sillä 
välin oli Thessaliassa tullut nuorukainen ja nyt hän Atee- 
nan muurien edessä seisoi miehenä. Saavuttuaan Theeban 
edustalle hän antoi sen asukkaille vielä tilaisuuden muuttaa 
mieltään, lupasi vastarinnasta luopuneille turvallisuuden ja 
vaati vain Foiniksin ja Prothytaan luovuttamista. Mutta 
kun theebalaiset puolestaan kehoittivat häntä luovuttamaan 
Filotaan ja Antipatroksen ja kun he airuen välityksellä 
yllyttivät kaikkia Kreikan vapautta kannattavia liittymään 
heihin, Aleksanteri aloitti vihollisuudet. Theebalaiset tais- 
telivat yli-inhimillisellä urhoollisuudella ja raivolla monin- 
kertaista ylivoimaa vastaan, mutta kun Theeban linnan 
makedonialainen varusväki hyökkäsi heidän selkäänsä, he 
saarroksiin joutuneina kaatuivat melkein kaikki. Kaupunki 
vallattiin, ryöstettiin ja hävitettiin maan tasalle, pääasialli- 
sesti siksi, että Aleksanteri uskoi muiden kreikkalaisten tä- 

män suuren onnettomuuden tyrmistyttäminä pysyvän alal- 
laan, mutta osittain hän tahtoi tällä teollaan tuottaa jon- 
kinlaista tyydytystä liittolaisilleen fookislaisille ja plataia- 
laisille, jotka olivat tehneet valituksia theebalaisia vastaan. 
Kaikki asukkaat, joita oli kolmekymmentätuhatta, myytiin 
orjiksi lukuunottamatta pappeja, makedonialaisten kesti- 
ystäviä, runoilija Pindaroksen jälkeläisiä ja niitä, jotka oli- 
vat äänestäneet kapinaan nousemista vastaan. Taistelussa 
kaatuneita oli yli kuusituhatta. 

Tämän kaupunkia kohdanneen suuren ja kaamean onnet- 
tomuuden aikana muutamat traakialaiset olivat murtautu- 
neet erään ylhäisen ja säädyllisen naisen Timokleian asun- 
toon. Sillä aikaa kun muut ryöstivät omaisuutta, heidän pääl- 
likkönsä teki naiselle häpeällistä väkivaltaa, minkä jälkeen 
hän tältä tiedusteli, oliko hänellä kultaa ja hopeaa ja mihin 
hän ne oli kätkenyt. Myönnettyään niitä olevan Timokleia 
vei miehen yksin puutarhassaan olevalle kaivolle ja sanoi 
vihollisten rynnättyä kaupunkiin pudottaneensa sinne kaiken 
arvokkaimman omaisuutensa. = Traakialaisen kumarruttua 
kaivoa katsomaan nainen meni hänen taakseen ja työnsi hä- 
net sinne, minkä jälkeen hän surmasi miehen heittelemällä 
kiviä hänen päälleen. Traakialaiset ottivat hänet kiinni ja 
veivät hänet sidottuna Aleksanterin eteen. Jo hänen ulko- 
muotonsa ja käyntinsä, kun hän ylväänä seurasi pidättäjiään, 
todisti, että hän oli kunnioitettava ja jalo nainen. Kunin- 
kaan kysyttyä, kuka hän oli, hän vastasi olevansa Filipposta 
vastaan Kreikan vapauden puolesta taistelleen ja Khairo- 
neiassa kaatuneen sotapäällikkö Theageneen sisar. Aleksan- 
teri lausui ihailunsa hänen vastauksestaan ja teostaan ja an- 
toi hänen lapsineen pitää vapautensa. 

Ateenalaisten kanssa Aleksanteri teki sovinnon, vaikka he 
olivat osoittaneet sääliään Theeban julman kohtalon joh- 
dosta. Tiedon tapahtumasta saatuaan he keskeyttivät par- 
haillaan viettämänsä salapalvontajuhlat ja kaikella tavalla 

tukivat kaupunkiinsa saapuneita theebalaisia pakolaisia. 
Ehkä tämä kuninkaan sovinnollinen mieli johtui siitä, että 
hän jo oli syönyt itsensä kylläiseksi kuin leijona, ehkä hän 
myös tahtoi tuon raa'an ja kaamean teon rinnalle asettaa 
jotakin lempeää. Joka tapauksessa hän antoi kaikki Atee- 
nalle anteeksi, jopa kehoitti Ateenaa pysymään valtiollisten 
tapahtumain tasalla, koska sille joutuisi johtovalta, jos mah- 
dollisesti jokin onnettomuus hänet kohtaisi. Hänen kerro- 
taan myöhemmin monesti katuneen Theeban hävittämistä, ja 
sen tähden hän oli muille lempeämpi. Muutoin hän sekä 
juopuneena suorittamansa Kleitoksen tapon että makedonia- 
laisten Intiassa osoittaman pelokkuuden, joka pani rajan sekä 
hänen etenemiselleen että hänen kunniansa kasvulle, luki 
Theeban suojelusjumalan Dionysoksen syyksi. Eikä hän sit- 
temmin kieltänyt apua keneltäkään maanpaossa olevalta 
theebalaiselta, jonka sattui tapaamaan ja joka sitä häneltä 
pyysi. Tämä Theebasta. 

Tämän jälkeen kreikkalaiset kokoontuivat Isthmoksen 
kannakselle päättämään liittymisestään Persiaa vastaan teh- 
tävään sotaretkeen. Äänestyksen tulos oli myönteinen, ja 
sotaretken päälliköksi valittiin Aleksanteri. Kun monet val- 
tiomiehet ja filosofit saapuivat tänne häntä tervehtimään, 
Aleksanteri toivoi myös Korintissa oleskelevan sinopelaisen 
Diogeneen tekevän samoin. Mutta kun tämä vähät Aleksan- 
terista välittäen vain oleskeli kaupungin laidalla olevassa 
lehdossa, Aleksanteri meni itse hänen luoksensa, tavaten hä- 
net loikoilemassa auringonpaisteessa. Kuninkaan suuren seu- 
rueen saavuttua paikalle Diogenes vain hieman kohotti pää- 
tänsä ja katsoi Aleksanteriin, jolloin tämä häntä tervehdit- 
tyään kysyi, tahtoiko hän esittää jonkin toivomuksen. Dio- 
genes vastasi silloin: »Astu vähän syrjään auringon tieltä!» 
Tämän yliolkaisen vastauksen kerrotaan saaneen Aleksanterin 
siinä määrin ihmettelemään miehen ylvästä ryhdikkyyttä ja 
hengen voimaa, että hän paluumatkalla seuralaistensa siitä 

naljaillessa huudahti: »Tosiaankin, jollen olisi Aleksanteri, 
tahtoisin olla Diogenes.» Tämän jälkeen Aleksanteri lähti 
Delfoihin tiedustelemaan oraakkelilta sotaretken onnistu- 
mistä. Sattumalta hän saapui sinne päiviksi, joita pidettiin 
onnettomuutta tuottavina ja joina siis ei ollut soveliasta an- 
taa vastauksia. Aleksanteri lähetti kuitenkin sanansaattajan 
pyytämään lausuntoa, mutta papitar vedoten sääntöihin 
kieltäytyi sitä antamasta. Aleksanteri meni nyt itse papitta- 
ren luokse ja alkoi viedä häntä väkisin temppeliin, jolloin 
papitar kykenemättä hänen raastamistaan torjumaan tätä 
tarkoittaen huudahti: »Sinä olet vastustamaton poikanen.» 
Tämän kuultuaan Aleksanteri sanoi, ettei hän muuta vas- 
tausta tarvitsekaan, sillä siinä oli kaikki, mitä hän tahtoikin. 
Kun lähtö oli jo aivan edessä, nähtiin paljon ihmemerk- 
kejä, muun muassa Leibethran luona olevasta Orfeuksen kyp- 
ressiin veistetystä kuvapatsaasta oli muutamia päiviä aikai- 
semmin alkanut tihkua runsaasti hikipisaroita. Tämä enne 
Aleksanteria olemaan rohkealla mielellä, sillä hän tulee nyt 
suorittamaan loistavia ja kuuluisia tekoja, joita ylistäessään 
runoilijat ja laulajat saavat paljon hikoilla ja nähdä vaivaa. 

Aleksanterin sotajoukko käsitti alimman laskun mukaan 
kolmekymmentätuhatta jalka- ja neljätuhatta ratsumiestä, 
korkeimman mukaan neljäkymmentäkolmetuhatta jalka- ja 
visituhatta ratsumiestä. Aristobulos kertoo hänellä olleen 
tätä armeijaa varten varattuna vain kahdeksankymmentä ta- 
lenttia, Duris sanoo muonaa olleen vain kolmeksikymmeneksi 
päiväksi, Onesikritos tietää lisäksi, että hän oli sotaretken 
menoja varten vielä lainannut kaksisataa talenttia. Mutta 
niin pienet ja niukat kuin hänen apukeinonsa olivatkin, hän 
ei noussut laivaan ennen kuin oli turvannut uskottujensa ta- 
loudellisen aseman lahjoittamalla yhdelle tiluksen, toiselle 
kylän ja kolmannelle vuokrakasarmin tahi sataman tulot. 
Kun näin melkein kaikki valtion tulolähteet oli jaettu ja 

siirretty toisiin nimiin, Perdikkas kysyi häneltä: »Mutta 
mitä sinä, kuningas, jätät itsellesi?» » Toivon», oli Aleksante- 
rin lyhyt vastaus. »Siispä mekin, sinun sotakumppanisi, tyy- 
dymme siihen», sanoi Perdikkas ja kieltäytyi vastaanotta- 
masta hänelle määrättyä tilusta, jolloin monet muutkin seu- 
rasivat hänen esimerkkiään. Niille kuitenkin, jotka hänen 
tarjouksensa ottivat vastaan tahi pyysivät jotakin häneltä, 
hän suoritti lahjoituksen ilomielin. Tällainen oli henki ja 
tällaiset olivat varustelut, kun Aleksanteri meni Hellespon- 
toksen yli. Heti ensiksi hän lähti Ilioniin, jossa uhrasi Athe- 
nelle ja heroksille. Akhilleuksen hautakummun ääressä hän 
ja hänen ystävänsä suorittivat juoksun, voideltuna ja alasti, 
niinkuin tapa oli, ja laskettuaan kummulle seppeleen hän 
ylisti Akhilleusta onnelliseksi, kun tällä eläessään oli ollut 
uskollinen ystävä ja kuoltuaan hänen sankaritekojensa suuri 
julistaja. Kun hän sitten kierteli katsomassa kaupungin näh- 
tävyyksiä, joku kysyi häneltä, eikö hän tahtonut nähdä 
Pariin lyyraa. Aleksanteri vastasi, ettei hän välitä siitä, 
mutta sanoi kyllä haluavansa nähdä Akhilleuksen lyy- 
ran, jolla säestäen tuo sankari oli laulanut sankarien mai- 
neesta ja uroteoista. 

Tällä välin Dareioksen sotapäälliköt olivat koonneet ja 
järjestäneet suuria joukkoja Graneikoksen ylimenopaikalle, 
joten tien avaamiseksi Aasian sisäosiin oli pakko suorittaa 
taistelu jo sen porteilla. Mutta vastakkaiselle rannalle hyök- 
kääminen näytti monista toivottomalta, sillä joen syvyys 
sekä vastarannan epätasaisuus ja jyrkkyys auttoivat vihol- 
lista. Monet taas katsoivat arveluttavaksi taistelun aloitta- 
misen Daisioksen kuussa, jota Makedonian kuninkaat oli- 
vat vanhastaan pitäneet sodankäynnille epäsuotuisana. Jäl- 
kimmäisten epäilyn Aleksanteri haihdutti määräämällä tä- 
män kuukauden edellisen jatkokuukaudeksi, toiseksi Arte- 
misiokseksi. Kun Parmenion siitä huolimatta kehoitti häntä 
jättämään yrityksen, koska päivä jo oli kulunut, Aleksanteri 

vastasi jo ylittämänsä Hellespontoksen häpeävän, jos hän 
pelkäisi Graneikosta. Näin sanottuaan hän syöksyi kolmen- 
toista ratsuväen osaston kanssa jokeen ja ratsasti vuolaan 
virran pärskeisiin vihollisten nuolten sataessa hänen päälleen 
vastakkaiselta jyrkältä raskasaseisia sotilaita ja ratsumiehiä 
täynnä olevalta rannalta. Koko teko näytti johtuvan enem- 
män hurjuuden ja epätoivon puuskasta kuin oikeasta har- 
kinnasta, mutta suurin ponnistuksin hän kuitenkin pääsi joen 
poikki toiselle kosteudesta liukkaalle savirannalle, missä hän 
ehtimättä järjestää ylipäässeitä joukkojaan joutui heti seka- 
sortoiseen mies miestä vastaan käytävään taisteluun päälle 
tunkevia vihollisia vastaan. Hellittämättä nämä hyökkäsi- 
vät hurjasti huutaen ja hevosen hevosta vastaan kannustaen, 
lävistivät vastustajiaan keihäillä ja iskivät näiden katkettua 
miekoillaan. Juuri Aleksanteria kohti ryntäsi moni viholli- 
nen, sillä hän oli helposti tunnettavissa kilvestään ja kypä- 
ränsä töyhdöstä, jonka kummallakin sivulla oli hohtavan val- 
keat, suuret siivet. Kohta lävisti keihäs hänen panssarinsa 
sauman, mutta isku ei haavoittanut häntä. Sitten karautti- 
vat häntä vastaan sotapäälliköt Rhoisakes ja Spithridates. 
Väistettyään jälkimmäisen iskun hän kääntyi Rhoisakesta 
vastaan, ennen kuin tämä ehti toimia, ja yritti lävistää hänet 
keihäällään, mutta se katkesi panssarin saumaan, jolloin 
Aleksanteri tarttui miekkaansa. Heidän kamppaillessaan 
Spithridates ohjasi hevosensa Aleksanterin viereen ja kohot- 
tautuen nopeasti satulasta iski häntä persialaisella miekal- 
laan, niin että kypärän töyhtö ja sen kannattimen takaosa 
irtautuivat, mutta kypärä pystyi juuri ja juuri sen verran 
vaimentamaan iskua, että miekan terä vain vähäsen sipaisi 
hiuksia. Spithridates kohottautui jo toiseen iskuun, mutta 
sitä ennen Musta Kleitos ehti lävistää hänet keihäällään, ja 
samalla myös Rhoisakes sortui Aleksanterin iskusta maahan. 
Ratsuväen taistelun ollessa tässä vaarallisessa vaiheessa ma- 
kedonialainen falangi meni virran poikki, jolloin vihollisen 

jalkaväki kävi sitä vastaan. Mutta tämä ei pystynyt kauan- 
kaan tehokkaasti vastustamaan makedonialaisia, vaan kään- 
tyi pakoon. Paikoilleen jäivät vain kreikkalaiset palkka- 
joukot, jotka eräälle kummulle taistelujärjestykseen vetäydyt- 
tyään pyysivät Aleksanterilta turvallisuutensa takaamista. 
Tämä kuunteli kuitenkin enemmän vihan kuin järjen ääntä 
ja kävi heidän kimppuunsa. Hänen hyökätessään nyt itse 
ensimmäisenä hänen hevoseltaan, joka ei kuitenkaan ollut 
Bukefalos, vaan toinen ratsu, lävistettiin miekalla kuve, niin 
että hänen oli se jätettävä. Tässä taistelussa Aleksanterin 
sotajoukko sai kestää suurimmat ponnistuksensa ja tässä se 
iskiessään yhteen sotaan perehtyneiden ja epätoivon vim- 
malla kamppailevien miesten kanssa menetti melkein kaikki 
ne kaatuneet ja haavoittuneet, mitä sillä niitä oli. Dareiok- 
sen sotajoukosta kerrotaan kaatuneen kaksikymmentätuhatta 
jalka- ja kaksituhattaviisisataa ratsumiestä, kun taas Alek- 
santerin sotajoukko menetti Aristobuloksen mukaan kaik- 
kiaan vain kolmekymmentäneljä miestä kaatuneina, näistä 
yhdeksän jalkaväkeen kuuluvaa. Aleksanteri määräsi näille 
pystytettäväksi kuvapatsaat, ja Lysippos valmisti ne vas- 
kesta. Ilmoittaessaan voiton kreikkalaisille Aleksanteri lä- 
hetti ateenalaisille erityisesti kolmesataa voittosaaliiksi saatua 
kilpeä. Muille valtioille hän teki yhteisen saalislahjoituksen, 
ja lähetystä seurasi ylpeä kirjoitus: »Filippoksen poika Alek- 
santeri ja kreikkalaiset spartalaisia lukuun ottamatta lähettävät 
nämä voitettuaan Aasiassa asuvat barbaarikansat.» Melkein 
kaikki pöytäkalustot, purppuravaatteet ja muut samanlaiset 
persialaiset kalleudet Aleksanteri lähetti äidilleen. 

Tämä taistelu sai aikaan täydellisen mielipiteen muutok- 
sen kaikissa valtioissa, niin että myös Sardes, tuo Persian 
valtakunnan ranta-alueen helmi, siirtyi Aleksanterin puo- 
lelle, ja muut seurasivat pian esimerkkiä. Vain Miletos ja 
Halikarnassos asettuivat vastarintaan, mutta nämä kaupun- 
git Aleksanteri valloitti rynnäköllä ja alisti kaikki niiden 

ympärillä olevat seudut valtaansa. Tämän jälkeen Aleksan- 
teri oli kahden vaiheilla: toiselta puolen hän halusi heti 
käydä ratkaisevaan taisteluun Dareioksen kanssa, toiselta 
puolen hänestä näytti edullisemmalta ensiksi suorittaa sota- 
toimia rannikkoseudulla ja vallata tukialueita sekä vasta 
näin kuin uutta harjaantumusta ja voimaa saaneena marssia 
Dareiosta vastaan. Nyt on Lykiassa Ksanthoksen kaupungin 
luona lähde. Kerrotaan, että se näihin aikoihin alkoi itses- 
tään kuohua ja tulvia partaittensa yli, jolloin sen pohjasta 
paljastui vaskinen taulu, johon vanhanmallisin kirjaimin oli 
kaiverrettu, että Persian valtakunta hajoaa kreikkalaisten 
iskuista. Tämän ennustuksen rohkaisemana Aleksanteri kii- 
rehti karkottamaan viholliset rannikkoalueelta aina Kili- 
kiaa ja Foinikiaa myöten. Monet historioitsijat ovat lukijoi- 
taan hämmästyttääkseen maalailevasti suurennelleet hänen 
marssiansa Pamfylian rannikkoa pitkin, muun muassa he väit- 
tävät merenkin, josta sikäläisellä rannikkoalueella pistää esiin 
vain harvoja pieniä luotoja ja joka muutoin aina ulapalta 
hyökyy myrskyisenä jyrkkää ja rosoista kalliorantaa vastaan, 
väistyneen ihmeellisellä tavalla Aleksanterin edestä. Tällai- 
sia mahdottomia tarinoita Menandroskin eräässä huvinäy- 
telmässään letkauttaa, minkä seuraavat vuorosanat ilmai- 
sevat: 


Käy kuin Aleksanterille: kaivatessain jotakin 
se ilmaantuu vain itsestään, ja heti meri aukeaa, 
jos tahdon siitä taikka tästä senkin yli kulkea. 


Aleksanteri itse ei kirjeissään mainitse mitään tällaisista 
ihmeistä, kertoo vain Faseliista lähdettyään saaneensa kulkea 
niin sanottua Porrastoa pitkin. Faseliissa hän vietti muuta- 
mia päiviä, jolloin sattui sen torilla näkemään faselislaisen 
Theodekteen muistopatsaan. Kerran pitojen jälkeen hän hu- 
malassa lähti tovereittensa kanssa patsaalle ja heitti sen 
päälle useita seppeleitä. Näin hän hulluttelevasta tavastaan 

huolimatta osoitti kiitollisin mielin muistavansa aikoja, jol- 
loin hän tämän kanssa yhdessä oli nauttinut Aristoteleen ope- 
tusta ja harrastanut filosofiaa. 

Tämän jälkeen Aleksanteri lannisti vastarintaan asettuneet 
pisidialaiset ja valloitti Fryygian. Miehitettyään Gordionin 
kaupungin, muinaisen kuningas Midaan asuinpaikan, hän 
näki täällä kornellikirsikkapuun niinistä punotulla köydellä 
kiinnitetyt vaunut ja kuuli samalla asukkaiden vanhan en- 
nustuksen perusteella väittävän, että köyden avaaja pääsee 
koko maailman valtiaaksi. Monet historioitsijat kertovat, 
että Aleksanteri koetettuaan turhaan avata tuon köyden sol- 
mua, johon sen päät oli kätketty ja jossa se muodosti luke- 
mattomia ristiin rastiin sekaisin kulkevia kiemuroita, tem- 
pasi miekan ja iski sillä solmuun, jolloin tuli näkyviin useam- 
piakin päitä. Aristobulos taas kertoo solmun avaamisen on- 
nistuneen hänelle helposti. Hän oli ensin tempaissut irti 
aisan päässä olevan tapin, jonka ympärille ikeen köysi oli 
kiedottu, ja sitten vetänyt vaunut ikeestä erikseen. Kukis- 
tettuaan sitten paflagonialaiset ja kappadokialaiset hän kuuli 
Dareioksen merivoimien päällikön, Memnonin, kuolleen. 
Tämä tieto lujitti hänen päätöstään tunkeutua syvemmälle 
Aasiaan, sillä juuri Memnonin hän oli odottanut häntä tar- 
mokkaimmin ahdistavan ja tuottavan hänelle eniten vastoin- 
käymisiä ja vaikeuksia. Mutta jo oli Dareioskin lähtenyt 
Susasta liikkeelle luottaen suureen, kuusisataatuhatta miestä 
käsittävään sotajoukkoonsa ja näkemäänsä uneen, jonka tie- 
dellisen asianlaidan mukaan. Unessa hän näet oli nähnyt 
suurten liekkien nuolevan makedonialaisten falangia ja Alek- 
santerin, yllään sellainen puku, jollaista hän itse ennen ku- 
ninkaan virkamiehenä ollessaan oli käyttänyt, palvelevan 
häntä; sitten oli Aleksanteri mennyt Beelin temppeliin, eikä 
kukaan häntä sen jälkeen nähnyt. Näin jumala tahtoi il- 
moittaa makedonialaisten suorittavan loistavia ja maineik- 

kaita tekoja ja Aleksanterista tulevan Aasian valtiaan, ku- 
ten Dareioksestakin, hovin virkamiehestä, oli tullut kunin- 
gas, mutta että Aleksanteri sitten kohta maineensa huipulle 
päästyään kuolee. 

Mutta vielä enemmän Dareioksen rohkeutta lisäsi se, että 
hän uskoi Aleksanterin pitkäaikaisen oleskelemisen Kilikiassa 
johtuvan pelosta. Tähän oli kuitenkin syynä hänen sairau- 
tensa, joka toisten historioitsijoiden mukaan oli johtunut 
rasituksista, toisten mukaan siitä, että hän oli kylmettynyt 
Kydnoksen virrassa uidessaan. Kuninkaan henki oli niin 
suuressa vaarassa, että lääkärien mielestä ei parannuskeinoista 
ollut apua, ja peläten tehottomia lääkkeitä määräämällä jou- 
tuvansa makedonialaisten epäluulon alaisiksi kukaan heistä 
akarnanialaista Filipposta lukuunottamatta ei katsonut voi- 
vansa häntä auttaa. Tämäkin kyllä havaitsi Aleksanterin 
tilan arveluttavaksi, mutta luottaen heidän välillään vallitse- 
vaan ystävyyteen ja pitäen edesvastuuttomana ystävän ol- 
lessa hengenvaarassa itse vetäytyä turvaan ja vaikka oman- 
kin henkensä uhalla olemaan koettamatta kaikkensa, hän 
päätti valmistaa lääkkeen ja taivuttaa kuninkaan sen pe- 
lotta juomaan, jotta tämä toivonsa mukaisesti saisi tervey- 
tensä takaisin voidakseen jatkaa sotaa. Tällä välin Par- 
menion oli lähettänyt Aleksanterille leiristä kirjeen, jossa hän 
kehoitti tätä varomaan Filipposta, koska Dareios muka suu- 
rin lahjoin ja lupaamalla tyttärensä hänen puolisokseen oli 
saanut hänet suostumaan Aleksanterin murhaamiseen. Luet- 
tuaan kirjeen kuningas pani sen tyynynsä alle kenellekään 
siitä mitään ilmoittamatta. Kun Filippos aikanaan ystä- 
viensä kanssa astui sairaan luokse lääkepikari kädessään, 
Aleksanteri antoi hänelle kirjeen ja otti rohkeasti ja em- 
pimättä pikarin käteensä. Näky oli todellakin ihmeellinen 
ja kuin kohtaus teatterilavalla: toinen lukee kirjeen, toinen 
juo lääkkeen, sitten he katsovat toisiinsa, mutta miten eri 
tavalla: Aleksanterin katse on kirkas ja iloinen, hyväntah- 

toisuutta ja luottamusta osoittava, Filippos taas tästä kata- 
lasta syytteestä kuin salaman lyömä, kohottaa kätensä tai- 
vasta kohti ja huutaa jumalia vilpittömyytensä todistajiksi, 
sitten heittäytyy sairaan vuoteen viereen ja kehoittaa häntä 
olemaan rohkealla ja luottavalla mielellä. Aluksi lääke vai- 
kuttikin kuninkaan ruumiiseen niin, että se ikäänkuin ha- 
joitti ja työnsi alas kaikki voimat. Seurasi tajuttomuus, jol- 
loin hengityskin lakkasi ja Aleksanteri osoitti vain hyvin 
heikkoja ja vähäisiä elonmerkkejä. Mutta pian Filippos sai 
hänet virkoamaan, ja hän parani niin paljon, että kykeni 
näyttäytymään makedonialaisille. Nämä olivat näet olleet 
suuresti huolissaan, kunnes näkivät hänet omin silmin. Da- 
reioksen sotajoukossa oli muudan Amyntas-niminen makedo- 
nialainen pakolainen, joka hyvin tunsi Aleksanterin luon- 
teen. Nähtyään Dareioksen aikovan marssia joukkoineen 
sotatoimialueelle Aleksanteria vastaan, tämä kehoitti häntä 
jäämään paikoilleen, koska hän laajoilla ja avonaisilla ken- 
tillä voisi edullisemmin suurilukuisella joukollaan taistella 
vähälukuisempia makedonialaisia vastaan. Kun Dareios vas- 
tasi pelkäävänsä vihollisten ennen aikaansa lähtevän kar- 
kuun ja Aleksanteri näin livahtavan hänen käsistään, Amyn- 
tas sanoi: »Sen asian takia, kuningas, älä ole huolissasi, sillä 
Aleksanteri tulee kyllä aikoinaan sinua vastaan ja on ken- 
ties jo tulemassa.» Amyntaan neuvosta välittämättä Dareios 
kuitenkin läksi Kilikiaan, ja samaan aikaan Aleksanteri 
marssi häntä vastaan Syyriaan. Yön pimeydessä molemmat 
sotajoukot sivuuttivat toisensa, mutta kääntyivät asian huo- 
mattuaan heti takaisin. Aleksanteri oli tästä onnen tarjoa- 
masta tilaisuudesta iloissaan, ja hän kiirehti sotatoimialueelle 
kohtaamaan Dareioksen, tämä taas pyrki ottamaan hal- 
tuunsa entisen leiripaikkansa ja vetämään joukkonsa pois 
solista, sillä hän oli vihdoinkin havainnut tunkeutuneensa 
epäedulliseen seutuun. Täällä näet maasto oli sen halki vir- 
taavan Pinaroksen joen sekä meren ja vuorten takia monin 

paikoin voimakkaasti kumpuilevaa, ratsuväen käyttöön so- 
veltumatonta ja vähälukuisemmalle viholliselle kaikin puolin 
edullista. Vaikkakin kohtalo oli Aleksanterille lahjoittanut 
tällaisen taistelutantereen, voiton saavuttamiseen vaikutti 
kuitenkin enemmän se tapa, millä hän tätä lahjaa käytti 
hyväkseen. Hänen joukkonsa olivat paljon pienemmät kuin 
vihollisen, mutta hän ei antanut tälle tilaisuutta saarrostuk- 
seen, vaan itse eturintamassa taistellen kiersi oikean siipensä 
levitettyään vihollisen vasemman sivustan ja iski vastassaan 
olevia persialaisia niin, että nämä katsoivat parhaimmaksi 
pakenemisen. Taistelun temmellyksessä Aleksanteria lyötiin 
miekalla reiteen, Khareen kertoman mukaan hänen kanssaan 
yhteen iskeneen Dareioksen kädestä, mutta Aleksanteri itse 
selostaessaan kirjeessä Antipatrokselle taistelun kulun ei mai- 
nitse haavoittajan nimeä, kertoo vain saaneensa reiteensä 
lyömähaavan, josta ei kuitenkaan ollut suurempaa haittaa. 
Näin oli Aleksanteri saanut loistavan voiton tässä taiste- 
lussa, jossa vihollisia kaatui yli satakaksikymmentätuhatta. 
Dareiosta, joka oli saanut takaa-ajajastaan neljän tahi viiden 
stadionin etumatkan, Aleksanterin ei onnistunut saada kiinni, 
mutta hänen vaununsa ja jousensa joutuivat Aleksanterin 
käsiin. Palattuaan takaisin Aleksanteri tapasi makedonia- 
laiset ryöstämässä persialaisten leiriä, joka oli täynnä rik- 
kauksia, vaikkakin nämä olivat lähteneet taisteluun vain 
keveä kuormasto mukanaan ja jättäneet suurimmat varas- 
tonsa Damaskokseen. Ryöstelevät makedonialaiset olivat jät- 
täneet Dareioksen teltan koskemattomana Aleksanterille. Sii- 
hen kuului loistava palvelusväki, rikkaita kalustoja ja kai- 
kenlaisia aarteita. Aleksanteri riisui kohta varusteet yltään 
ja kävi kylpemään sanoen: »Nytpä käymme puhdistamaan 
taistelun hien Dareioksen kylpyhuoneessa.» Tähän sanoi 
eräs hänen ystävistään: »Ei suinkaan, vaan Aleksanterin 
kylpyhuoneessa, sillä kaikki voitetun omaisuus kuuluu voitta- 
jalle ja kulkee hänen nimissään.» Nähtyään kullasta taidok- 


) 416 ( 


ALEKSANTERI SUURI 





kaasti valmistetut kupit, vesivadit, ammeet ja voiderasiat, 
jotka olivat tuossa voiteiden ja hyvänhajuisten aineiden iha- 
nalla tuoksullaan täyttämässä kylpyhuoneessa, Aleksanteri 
siirtyi asuintelttaan. Tämän korkeus ja tilavuus samoin 
kuin sen vuodepeitteiden, pöytien ja ruokakaluston upeus oli- 
vat hämmästyttäviä, ja ystäviinsä katsoen Aleksanteri sanoi: 
» Tällaista näyttää olevan kuninkaana oleminen.» 
Aleksanterin sitten aikoessa juuri istuutua pöytään joku 
ilmoitti sotavankien joukossa olevien Dareioksen äidin, puo- 
lison ja kahden naimattoman tyttären puhjenneen katkeraan 
itkuun, kun he olivat nähneet Dareioksen vaunut ja jousen, 
sillä he luulivat tämän kaatuneen. Hetken kuningas seisoi 
vaiti, sillä hän sääli heidän kohtaloaan enemmän kuin iloitsi 
omasta voitostaan, mutta sitten hän lähetti Leonnatoksen 
näille ilmoittamaan, että Dareios ei ole kuollut eikä heidän 
tarvitse Aleksanterin taholta pelätä pahaa, sillä tämä sotii 
Dareiosta vastaan vain vallasta, mutta suo heille kaikki sa- 
mat edut, joita he tämän hallitessa olivat nauttineet. Tämä 
tiedoitus oli naisista lempeyttä ja ylevyyttä todistava, mutta 
he joutuivat kokemaan näitä ominaisuuksia enemmänkin, 
kuin he sen perusteella osasivat odottaakaan. Ensiksikin 
Aleksanteri salli heidän haudata haluamansa persialaiset ja 
käski tähän tarkoitukseen luovuttaa vaatteita ja koruja sota- 
saaliin joukosta, sitten heitä palveltiin samoin kuin ennen- 
kin ja he saivat pitää kaikki aikaisemmat etunsa, jopa heille 
myönnettiin entistä suurempia tuloja. Kaunein ja kuninkaal- 
lisin teko oli kuitenkin se, että noiden vangiksi joutuneiden 
ylhäisten ja säädyllisten naisten ei tarvinnut kuulla, nähdä 
eikä odottaa mitään häpeällistä. Heidän päivänsä eivät 
muistuttaneet vihollisten leirissä viettävien vankien päiviä, 
vaan he saivat elää kuin pyhissä ja puhtaissa neitsytkam- 
mioissa kaukana ja näkymättömissä sivullisten silmiltä. Kui- 
tenkin Dareioksen puolison kerrotaan olleen kaunein kunin- 
kaallinen nainen, samoin kuin Dareios oli komein ja kook- 

kain mies, mitä saattoi ajatella, ja tyttäret olivat vanhem- 
piensa veroisia. Mutta Aleksanteri pitäen kuninkaallisem- 
pana itsensä kuin vihollisten voittamista ei koskenut näihin 
eikä ennen avioliittoa keneenkään muuhunkaan naiseen Barsi- 
neta lukuunottamatta. Tämä kreikkalaisen kasvatuksen saa- 
nut kuvankaunis nainen, jonka isä Artabazos muutoin oli 
suurkuninkaan tyttären poika, oli Memnonin kuoleman jäl- 
keen leskeksi jäätyään joutunut vangiksi Damaskoksessa, ja 
tällöin Parmenion oli Aristobuloksen kertomuksen mukaan 
kehoittanut Aleksanteria lähentelemään tätä kaunista ja yl- 
häistä naista. Muiden vangiksi otettujen naisten kauneuden 
ja viehkeyden Aleksanteri kyllä pani merkille ja sanoi leikil- 
lään, että persiattaret tuottavat hänelle silmänkipuja. Mutta 
hän asetti heidän ihanuutensa vastapainoksi oman itsehillin- 
tänsä ja sielunsa kauneuden ja sivuutti heidät kuin hengettö- 
mät kuvapatsaat. 

Kun Aleksanterin merivoimien päällikkö Filoksenos kir- 
joitti hänelle, että hänen luonaan oli eräs tarenttilainen Theo- 
doros, jolla oli kaksi ihmeen kaunista orjapoikaa myytävänä, 
sekä tiedusteli, haluaako Aleksanteri nämä ostaa, Aleksanteri 
pahastui siitä suuresti ja sanoi useita kertoja ystävilleen, että 
mitenkähän häpeällisenä Filoksenos häntä pitää, kun istuu- 
tuu hänelle kirjallisesti esittämään tuollaisia ehdotuksia. Lä- 
hettämässään vastauksessa hän moitti ankarasti Filoksenosta 
ja käski tätä lähettämään Theodoroksen hiiteen kaikkine 
kaupattavineen. Myös Hagnonin hän antoi kuulla kun- 
niansa, kun tämä kirjoitti ostavansa ja lähettävänsä hänelle 
Korintissa kauneudellaan huomiota herättäneen Krobylok- 
sen. Ja saatuaan kuulla Parmenionin joukkoihin kuuluneiden 
makedonialaisten Damonin ja Timotheoksen tehneen väki- 
valtaa muutamien palkkasoturien vaimoille hän lähettämäs- 
sään kirjeessä käski tätä, jos asia todellakin niin oli, tapatta- 
maan nämä kuin villit ihmisten turmioksi syntyneet pedot. 
Samassa kirjeessä hän itsestään kirjoittaa sanasta sanaan seu-' 

raavaa: »Kaukana siitä, että olisin nähnyt tahi halunnut 
nähdä Dareioksen puolison, minä päinvastoin pakotin vaike- 
nemaan nekin, jotka puhuivat hänen kauneudestaan.» Myös 
oli hänellä tapana sanoa, että nukkumisesta ja naisten kanssa 
olemisesta hän parhaiten tuntee itsensä kuolevaiseksi; nähtä- 
västi hän ajatteli uupumuksen ja nautinnon syntyvän sa- 
masta heikkoudesta. Eikä Aleksanteri ollut vatsansa palvoja, 
minkä todistavat monet seikat, mm. hänen vastauksensa 
Adalle, jolle hän antoi äidin kunnianimen ja jonka hän asetti 
Kaarian kuningattareksi. Kun tämä hellän huolehtivana joka 
päivä lähetti hänelle monenlaisia herkkuja ja kakkuja ja lo- 
puksi parhaat löytämänsä keittäjät ja leipurit, Aleksanteri 
ei ollenkaan sanonut tarvitsevansa näitä, koska hänen opetta- 
jansa Leonidas jo oli määrännyt hänen käytettäväkseen par- 
haat keittäjät, nimittäin päivällistä varten yömarssin ja illal- 
lista varten niukan päivällisen. »Tämä mies», hän sanoi, 
»avasi usein peite- ja vaatekirstuni nähdäkseen, oliko äitini 
pannut niihin jotakin mukavuuteen totuttavaa ja turhaa.» 
Myös viiniin hänellä oli vähemmän taipumusta kuin 
yleensä luullaan sen perusteella, että hän istui sen ääressä 
pitkät hetket. Mutta tällöin ei kysymyksessä ollut niinkään 
paljon juominen, vaan keskustelu, jolloin ennen jokaisen 
pikarin tyhjenemistä syntyi pitkät pakinat, ja tällaista ta- 
pahtui vain silloin, kun hänellä sattui olemaan joutavaa ai- 
kaa. Mutta kun piti käydä käsiksi tehtäviin, häntä ei pidättä- 
nyt kuten muita sotapäälliköitä viini, ei uni, eivät pelit, häät 
eivätkä näytelmät. Tämän todistaa jo hänen elämänsä, joka 
sen lyhyydestä huolimatta on täynnä monia mitä loistavim- 
pia tekoja. Pitemmät joutoaikansa hän vietti niin, että vuo- 
teesta noustuaan uhrasi jumalille ja sitten päivällisen nautit- 
tuaan lopun päivää metsästi, järjesti ja ratkaisi sotilasasioita 
tahi luki. Jos hänellä matkaa tehdessään ei ollut kiirettä, hän 
harjoitteli sen aikana jousella ampumaan tahi hyppäämään 
liikkeellä oleviin vaunuihin ja niistä maahan. Usein hän 

ajan kuluksi metsästi kettuja ja lintuja, kuten hänen päivä- 
kirjoistaan voidaan nähdä. Palattuaan näiltä retkiltään hän 
käydessään kylpyyn ja voideltavaksi tiedusteli leipurien ja 
paistajien esimiehiltä, oliko kaikki täsmällisesti valmiina. 
Illallista hän kävi syömään vasta yön saapuessa, ja ihmeel- 
lisellä tarkkuudella hän piti huolta, että pöytävieraita pal- 
veltiin heidän arvonsa mukaisesti ja täsmällisesti. Viinin 
juontia, kuten jo mainitsimme, hän puheliaisuutensa takia 
jatkoi myöhään. Silloin tämä muulloin miellyttävä ja hen- 
kevä kuningas tuli pöyhkeilynsä takia ikäväksi ja liikaa 
rivimiehen kaltaiseksi, kerskaili itse ja antautui imarteli- 
joittensa talutettavaksi. Tällainen saattoi hänen sivistyneemmät 
pitovieraansa kiusalliseen asemaan, koska nämä eivät voineet 
kilpailla imartelijoitten kanssa eivätkä tahtoneet jäädä jäl- 
jelle kuninkaan todellisia ansioita kiitettäessä. Edellinen oli 
näet heidän arvoaan alentavaa, jälkimmäinen taas vaaral- 
lista. Otettuaan sitten juominkien jälkeen kylvyn Aleksan- 
teri usein nukkui keskipäivään asti, jopa joskus koko seu- 
raavan päivän. Herkuista hän ei erikoisemmin välittänyt. 
Saatuaan usein meren takaa tuotuja harvinaisia hedelmiä 
ja kaloja hän lähetti ne edelleen ystävilleen monesti itsel- 
leen mitään jättämättä. Hänen pöytänsä oli kuitenkin aina 
upeasti katettu, ja hänen mahtinsa kasvaessa lisääntyivät 
myös ateriain kustannukset, niin että ne lopussa nousivat 
kymmeneentuhanteen drakhmaan, missä ne sitten pysyivät. 
Tämä summa näet määrättiin maksettavaksi niille, jotka 
olivat kestinneet kuningasta vieraanaan. 

Issoksen taistelun jälkeen Aleksanteri lähetti Damaskok- 
seen joukko-osaston, jonka tuli ottaa haltuunsa kaupungissa 
olevat rahavarat, kuormastot sekä persialaisten lapset ja 
naiset. Tämä retki teki thessalialaiset ratsumiehet rikkaiksi, 
sillä tahtoen antaa näille taistelussa erikoista urhoollisuutta 
osoittaneille miehille erityisen tilaisuuden palkkion saami- 
seen Aleksanteri määräsi heidät lähtemään sinne. Mutta 

saalista vaille ei jäänyt muukaan sotajoukko. Silloin make- 
donialaisia ensimmäisen kerran alkoivat kulta ja hopea sekä 
persialaiset naiset ja sikäläinen elämäntapa lumota, ja nyt 
he etsivät ja nuuskivat persialaisten rikkauksia kuin koi- 
rat, jotka ovat kerran löytäneet jäljet. Sitten Aleksanteri 
tahtoi saada lujasti käsiinsä ennen kaikkea rannikkomaa- 
kunnat. Kyproksen kuningas saapui heti hänen luokseen 
tarjoamaan hänelle maataan, samoin Foinikian hallitsija, 
ja niin tämäkin maakunta Tyrosta lukuun ottamatta joutui 
hänen valtaansa. Viimeksi mainittua kaupunkia hänen täy- 
tyi ruveta piirittämään, ja sitä ahdistettiin saartovallien 
suojasta piirityskoneilla ja mereltä käsin kahdellasadalla 
laivalla. Piirityksen seitsemäntenä kuukautena Aleksanteri 
näki unen, että Herakles ojensi hänelle muureilta kätensä 
ja kehoitti häntä käymään kaupunkiin. Tyroksessa taas 
monet olivat unessa kuulevinaan Apollonin sanoneen, että 
hän lähtee kaupungista Aleksanterin luokse, koska oli när- 
kästynyt siellä sattuneista asioista. Tämän takia asukkaat, 
ikäänkuin olisivat saaneet jumalan kuten vihollisen puolelle 
yrittäneen karkurin kiinni itse teosta, sitoivat hänen pat- 
saansa köysiin ja alkoivat sättiä häntä Aleksanterin mie- 
liseksi. Vielä toisenkin unen Aleksanteri oli nähnyt: Sa- 
tyyri kutsui häntä kaukaa härnäillen luoksensa, mutta livahti 
heti karkuun, kun hän ryhtyi sitä tavoittamaan, ja vasta 
monen pyynnön ja takaa-ajon jälkeen hän sai sen kiinni. 
Selittäessään hänelle unen tietäjät jakoivat satyros-sanan 
kahtia ja saivat näin uskottavalta näyttävän ennustuksen: 
Sa Tyros, Tyros kuuluu sinulle. Vieläkin näytetään pai- 
kalla lähdettä, jonka luona muka Aleksanteri unessa näki 
satyyrin. Tyroksen piirityksen aikana kuningas vei sota- 
joukon Antilibanonin juurella asuneita arabialaisia vastaan. 
Tällä retkellä hän välttämättä mukaan tunkeutuneen opet- 
tajansa Lysimakhoksen takia, tämä kun ei mielestään ollut 
Foiniksia heikompi ja vanhempi, joutui suureen vaaraan. 

Kun näet oli saavuttu vuoren juurelle, johon hevoset oli 
jätettävä ja josta matkaa oli jatkettava jalkaisin, muut 
pääsivät Aleksanterista edelle, hänen kun oli hoputettava 
ja autettava uupunutta ja vaivalloisesti liikkuvaa Lysi- 
makhosta, jota hän illan jo hämärtäessä ja vihollisten ollessa 
lähellä ei mitenkään voinut jättää. Näin hän huomaamat- 
taan muutamien harvojen seuralaistensa kanssa eksyi muusta 
joukosta ja joutui viettämään yönsä vaarallisessa paikassa 
pimeässä ja kylmässä. Havaittuaan tällöin jonkin matkan 
päässä vihollisten sytyttämiä nuotioita hän juoksi lähim- 
män nuotion luokse nopeuteensa luottaen ja hänellä kun 
muutoinkin oli tapana heittäytyä ensimmäisenä vaaroihin 
makedonialaisia rohkaistakseen. Miekalla hän surmasi kaksi 
nuotion ääressä istuvaa barbaaria, minkä tehtyään sieppasi 
palavan kekäleen ja palasi omiensa luokse. Makedonialai- 
set sytyttivät nyt suuren nuotion, josta pelästyneinä vihol- 
liset lähtivät pakoon. Ne, jotka uskalsivat heitä vastaan 
tehdä hyökkäyksen, lyötiin takaisin, ja nyt eksyneet saivat 
viettää yönsä kaikessa rauhassa. Tämä on Khareen ker- 
tomus. 

Tyroksen piiritys päättyi seuraavalla tavalla. Kerran 
Aleksanteri antoi aikaisempien taistelujen uuvuttaman ar- 
meijansa pääosan levätä, mutta lähetti kuitenkin pienen 
joukon kaupunkia vastaan, jotta viholliset eivät saisi tilai- 
suutta levähtää. Tällöin tietäjä Aristandros teurasti uhrin 
ja vakuutti läsnäoleville uhrimerkkejä tutkittuaan, että kau- 
punki tulee jo siinä kuussa valloitetuksi. Koska päivä oli 
kuukauden viimeinen, kuulijat pitivät nauraen ennustusta 
pilkkanaan. Nähtyään tietäjän tästä syvästi loukkaantu- 
neen kuningas, joka aina tahtoi säilyttää ennustuksiin koh- 
distuneen kunnioituksen, kuulutti airuen välityksellä, että 
päivä oli kuukauden kahdeskymmeneskahdeksas, ei kolmas- 
kymmenes. Tämän jälkeen hän puhallutti torvella hyök- 
käysmerkin ja kävi muureja vastaan suuremmalla voimalla 

kuin oli alussa aikonut. Syntyi kiivas ottelu, jolloin jopa 
nekin, jotka oli määrätty vartioimaan leiriä, kykenemättä 
itseään hillitsemään juoksivat ryntääjien avuksi. Tyrolaisten 
rohkeus lannistui, ja Aleksanteri sai kaupungin vielä samana 
päivänä valtaansa. Piirittäessään sen jälkeen Gazaa, Syyrian 
suurinta kaupunkia, lintu pudotti hänen olkapäälleen multa- 
kokkareen. Kun lintu sitten laskeutui piiritystornille lepää- 
mään, se sotkeutui nuorastoon, joka liittyi tornin vetoköy- 
siin. Tämäkin enne toteutui Aristandroksen ennustuksen 
mukaan: Aleksanteri haavoittui olkapäähän, mutta valtasi 
kaupungin. Täältä ottamaansa sotasaalista hän lähetti pal- 
jon Olympiaalle, Kleopatralle ja ystävilleen. Ja muistaen 
erään lapsuudessaan sattuneen tapauksen hän lähetti kas- 
vattajalleen Leonidaalle viisisataa painotalenttia suitsuketta 
ja sata talenttia mirhaa. Leonidas oli kuuleman mukaan 
kerran sanonut Aleksanterille, kun tämä heidän uhratessaan 
pani molemmin käsin suitsuketta tuleen: »Vasta sitten, 
Aleksanteri, kun olet päässyt suitsutusaineita tuottavan maan 
kuninkaaksi, voit tuhlata niitä noin runsaasti, mutta nyt 
sinun täytyy olla säästävämpi.» Lähettäessään tavarat Alek- 
santeri kirjoitti hänelle: »Lähetämme sinulle suitsuketta ja 
mirhaa niin paljon, että sinun ei tarvitse kitsailla jumalien 
edessä.» 

Kun täällä tuotiin Aleksanterille lipas, joka näytti olevan 
kaikkein kallein Dareiokselta saaduista aarteista ja esineistä, 
hän kysyi ystäviltään, mitä arvokasta he luulivat hänen 
siinä tulevan säilyttämään. Kunkin esitettyä arvailunsa hän 
itse sanoi panevansa siihen suurimman aarteensa, Iliaan. 
Tämän ovat monet luotettavat historioitsijat kertoneet. Jos 
on totta, mitä aleksandrialaiset Herakleideen kirjoittaman 
historian perusteella väittävät, Homeros olikin hänelle ak- 
tiivinen ja virikkeitä antava sotakumppani. Nämä näet 
kertovat, että Aleksanteri Egyptin valloitettuaan oli päät- 
tänyt perustaa sinne suuren ja väkirikkaan nimeään kan- 

tavan kreikkalaisen kaupungin ja oli jo aikeissa käydä 
mittaamaan ja määräämään erästä arkkitehtien sopivaksi 
neuvomaa paikkaa, kun hän yöllä nukkuessaan näki ih- 
meellisen unen. Harmaahapsinen, koko olemuksellaan kun- 
nioitusta herättävä vanhus astui hänen eteensä ja lausui 
seuraavat säkeet: 


Muuan saaripa on meren aavall? aaltoavalla, 
eessä Egyptin maan, Faros on nimiänsä se.1 


Herättyään hän heti lähti Farokseen, joka vielä silloin oli 
meren saari vähän matkaa Kanoboksen suuhaarasta, mutta 
nyt se on padolla mantereeseen yhdistetty. Tarkastettuaan 
saarta vastapäätä olevaa paikkaa hän piti sitä tarkoituk- 
seen erikoisen sopivana. Siinä oli maakieleke, joka leveine 
kannaksineen jokseenkin tasaisesti erotti suuren järven me- 
restä, joka muodosti suuren sataman. Aleksanteri sanoi nyt 
heti näkevänsä, että Homeros, joka kaikissa muissakin suh- 
teissä ansaitsi ihailua, oli myös mainio arkkitehti, ja hän 
käski heti laatia tähän paikkaan rakennettavan kaupungin 
asemakaavan. Kun liitua ei ollut käsillä, kaavan tekijä otti 
ohrarouheita ja merkitsi niillä mustanpuhuvaan maahan 
pyöreän kaaren ja sen sisäpuolelle kuin liepeistä lähtien 
yhdensuuntaiset yhtä pitkien välimatkojen päässä toisistaan 
olevat suorat viivat, jolloin syntyi suorakaiteen muotoista 
vaippaa muistuttava kuvio. Kun Aleksanteri iloissaan kat- 
seli tätä kuviota, alkoi äkkiä mereltä ja järveltä lentää 
loputtomana parvena kaiken lajisia ja kokoisia lintuja, jotka 
laskeutuivat kuin pilvi maahan ja söivät rouheet niin, ettei 
hiukkastakaan jäänyt jäljelle. Aleksanteri pelästyi tällaista 
tästä hänen perustamastaan kaupungista tulee rikas ja se 
tarjoaa toimeentulon kaikkiin kansallisuuksiin kuuluville 
ihmisille. Silloin hän käski töiden johtajia käymään teh- 


1 Odysseia 4,354—5. O. Mannisen suomennos. 

tävään käsiksi ja teki itse matkan Ammonin pyhäkölle. 
Tähän pitkään retkeen liittyi monia vaikeuksia ja vastuk- 
sia, mutta varsinkin kaksi vaaraa oli alituisesti uhkaamassa. 
Toinen oli veden puute, jota ymmärrettävästi esiintyi mo- 
nen päivämarssin erämaataipaleella, toinen etelätuuli, joka 
rajuna yllättää vaeltajat syvällä ja loputtomalla hiekka- 
aavikolla, kuten se muinoin oli yllättänyt Kambyseen sota- 
joukon, jolloin siitä äkkiä puhjennen hiekkamyrskyn rai- 
votessa hautautui ja tuhoutui viisikymmentätuhatta miestä. 
Vaikkakin tämä saattoi melkein kaikki muut epäröimään, 
Aleksanteria oli vaikea saada luopumaan tekemästään pää- 
töksestä, sillä kohtalo oli hänen yrityksiään suosimalla lu- 
jittanut hänen luottamustaan ja sitä paitsi hänen luontai- 
nen uljuutensa kannusti hänen kunnianhimoaan suoritta- 
maan mahdottomiltakin näyttäviä tekoja, oli sitten kysy- 
myksessä vihollisten tukikohdan tai ajan voittaminen. 
Apu, jolla jumala tämän matkan vaikeuksia vähensi, 
herätti enemmän uskoa kuin Aleksanterin sitten saamat 
oraakkelilauselmat, jopa se tavallaan tuli näiden uskotta- 
vuuden pohjaksi. Ensiksikin runsaat sateet poistivat janoon 
nääntymisen pelon, kostuttivat kuivan hiekan pysymään 
koossa ja tekivät ilman raikkaaksi ja puhtaaksi. Kun sateet 
olivat hävittäneet oppaitten avuksi asetetut tiemerkit, joten 
kulkijat reittiä tuntematta olivat vaarassa mennä harhaan 
ja eksyä, ilmestyi korppeja näyttämään suuntaa. Välillä 
ne kiiruhtivat edellä, välillä lentoaan hidastuttaen odot- 
tivat jäljelle jääneitä ja uupuneita, jopa yön aikaan, mikä 
Kallistheneen mielestä oli kaikkein ihmeellisintä, raakunal- 
laan kutsuivat tieltä eksyneet takaisin oikeille jäljille. Kun 
Aleksanteri oli taivaltanut erämaan halki ja saapunut mää- 
räpaikkaan, Ammonin pappi toivotti hänet tervetulleeksi 
jumalansa puolesta siten, kuin Ammon olisi ollut hänen 
isänsä. Aleksanterin tämän jälkeen kysyttyä, oliko mah- 
dollisesti joku hänen isänsä murhaajista välttänyt rangais- 

tuksensa, pappi kehoitti häntä jättämään tällaisen jumalaa 
närkästyttävän kysymyksen tekemättä, koska hänen isänsä 
ei ollut kuolevainen. Aleksanteri muutti tällöin sanojaan 
ja kysyi, oliko hän jo kostanut kaikille Filippoksen mur- 
haajille, sekä sitten, oliko hänen sallittu päästä koko maail- 
man hallitsijaksi. Jumalan taholta hänelle vastattiin, että 
tämä hänelle suodaan ja että Filippos on saanut täyden 
hyvityksen. Aleksanteri antoi nyt temppelille upeita uhri- 
lahjoja ja sen palvelijoille rahaa. Tällainen on useimpien 
historioitsijoiden kertomus tästä Aleksanterin oraakkeliret- 
kestä. Aidilleen lähettämässään kirjeessä kuningas itse kir- 
joittaa saaneensa muutamia salaperäisiä oraakkelilauseita, 
jotka hän kotiin palattuaan tulee yksistään hänelle ilmoit- 
tamaan. Jotkut historioitsijat taas tietävät, että puhutte- 
lussa kreikkaa käyttänyt pappi oli Aleksanteria mielistel- 
läkseen tahtonut sanoa & paidion, »poikani», mutta sanonut- 
kin & pai dios, »sinä Zeuksen poika», kun hän muukalaisena 
ei täysin hallinnut kieltä, vaan virheellisesti lausui sa- 
nan lopussa olevan n-äänteen tilalle s-äänteen. Aleksante- 
rille tämä virheellinen sanonta oli kuitenkin mieleen, ja se 
antoi myös aiheen käsitykseen, että Ammon oli sanonut 
häntä Zeuksen pojaksi. Egyptissä Aleksanterin kerrotaan 
myös kuunnelleen Psammon-nimisen filosofin luentoja, joi- 
den sisältämästä opista hän erikoisesti tunnusti oikeaksi 
sen, että kaikki ihmiset ovat jumalan kaikkivallan alai- 
sia ja että se, mikä meissäkin ilmenee määräävänä ja hal- 
litsevana ominaisuutena, on jotakin jumalallista. Mutta vielä 
syvemmin hän on itse tämän asian oivaltanut ja ilmaissut 
sanomalla: Tosin jumala on kaikkien ihmisten yhteinen 
isä, mutta nuhteettomimmat näistä hän ottaa erikoiseen 
suojaansa. | 

Ylipäänsä Aleksanteri muukalaisten edessä käyttäytyi juh- 
lallisen mahtavasti ikäänkuin olisi pitänyt polveutumistaan 
jumalasta selvänä tosiasiana, mutta kreikkalaisten parissa 

ollessaan hän viittaili tähän asiaan harvemmin ja pidätty- 
vämmin. Vain kerran hän Samosta koskevan kysymyksen 
yhteydessä kirjoitti ateenalaisille: »Minä puolestani en olisi 
antanut teille vapaata ja maineikasta kaupunkia. Te olette 
saaneet sen silloiselta hallitsijalta, tuolta mieheltä, jota on 
sanottu minun isäkseni», tarkoittaen tällä Filipposta. Myö- 
hemmin saatuaan tuskaa tuottavan nuolen haavan hän sa- 
noi ystävilleen, että ihmisveri siitä virtaa eikä 


kuolematon jumalhurme, 
herkkä mi suonissaan heloneste on autuahilla.1 


Ja kun ukkosen jyrinän kerran vavahduttaessa kaikkia so- 
fisti Anaksarkhos sanoi hänelle: »Ettet vain sinä, Zeuksen 
poika, tätä tehnyt!», Aleksanteri vastasi nauraen: »En 
tahdo pelottaa ystäviäni, vaikka siihen minua näin mel- 
kein käsket, sinä, joka halveksit aterioitani siksi, että nii- 
hin kuuluu vain kaloja eikä satraappien päitä.» Itse asiassa 
Anaksarkhoksen kerrotaan näin lausuneen, kun kuningas 
kerran lähetti Hefaistionille ateriaksi pieniä kaloja. Sanoil- 
laan hän tahtoi väheksyä ja ivata niitä, jotka suurin vai- 
voin ja vaaroihin antautuen tavoittelevat jotakin erikoista, 
mutta joiden huvitukset ja nautinnot silti tuskin ovat sen 
ihmeellisemmät kuin muillakaan. Niin paljon käy kuiten- 
kin jo sanotusta selville, että tuo oraakkelilauselma ei 
Aleksanteriin mitään vaikuttanut eikä tehnyt häntä yl- 
peäksi, vaan että hän vain tahtoi pitää muita kuuliaisuu- 
dessa. 

Egyptistä Aleksanteri palasi Foinikiaan, jossa hän uhrasi 
jumalille ja pani heidän kunniakseen toimeen juhlakulkueita 
sekä tanssi- ja näytelmäkilpailuja. Näille antoi erikoista 
juhlavuutta sekä upeat näyttämölaitteet että ohjelman suo- 
rittajien harras kilpailumieli. Kuorojen kustannukset, jotka 
Ateenassa suorittavat kustakin kunnasta ne, jotka arpa sii- 


1 Flias $, 340. O. Mannisen suomennos. 

hen määrää, maksoivat näissä kilpailuissa kyprolaisten ruh- 
tinaat, ja kunnianhimoisesti nämä kilpailivat voitosta, var- 
sinkin Salamiin kaupungin Nikokreon ja Soloin kaupungin 
Pasikrates, joille arpa oli määrännyt kuuluisimmat näytte- 
lijät, Pasikrateelle Athenodoroksen ja Nikokreonille Thes- 
saloksen. Näistä Aleksanteri suosi erikoisesti Thessalosta, 
vaikkakaan ei sitä ilmaissut ennen kuin vasta näytäntöjen 
päätyttyä, jolloin Athenodoros julistettiin voittajaksi. Täl- 
löin kuninkaan kerrotaan poistuessaan sanoneen, että hän 
pitää tuomarien ratkaisua kyllä oikeana, mutta olisi anta- 
nut vaikka osan valtakuntaansa, jos Thessalos olisi tunnus- 
tettu parhaimmaksi. Kun sitten Athenodoros, jonka ateena- 
laiset olivat tuominneet sakkoon sen tähden, ettei hän ollut 
saapunut Dionysoksen juhliin ohjelman suorittajaksi, pyysi 
kuninkaalta puolustuskirjettä, kuningas kieltäytyi sitä an- 
tamasta, mutta maksoi sakon omista varoistaan. Samoin 
hän antoi loistavasti näyttelevälle skarfeialaiselle Lykonille, 
joka erästä komediaa esitettäessä keskelle vuorosanojaan 
sovittamallaan säkeellä pyysi häneltä kymmenen talenttia, 
tämän summan näyttelijän veijarimaisuudelle nauraen. Hä- 
nen siellä ollessaan hänen luoksensa saapui Dareioksen 
uskottuja ystäviä tuoden mukanaan herransa lähettämän kir- 
jeen. Tulijat pyysivät häntä vapauttamaan sotavangit kym- 
menentuhannen talentin lunnaista ja lisäsivät, että Dareios 
antaa hänen pitää kaiken Eufratiin asti ulottuvan maan 
sekä tyttärensä hänelle puolisoksi, jos hän rupeaa hänen 
ystäväkseen ja liittolaisekseen. Kuningas ilmoitti asian ys- 
tävilleen, jolloin Parmenion kehoittaen häntä tarjoukseen 
suostumaan sanoi: »Minä, jos olisin Aleksanteri, sen hyväk- 
syisin.» »Niin minäkin tekisin», kuningas hänelle vastasi, 
»jos olisin Parmenion.s Mutta Dareiokselle hän kirjoitti, 
että jos tämä tulee hänen luoksensa, hänet otetaan ystäväl- 
lisesti vastaan, jollei, hän itse lähtee kohta häntä tapaa- 
maan. 


) 428 ( 


ALEKSANTERI SUURI 


——"-3----- uvuvum 


Dareioksen puoliso kuoli pian lapsivuoteeseen, ja Alek- 
santeri rupesi nyt katumaan menettelyään. Hän ei voinut 
salata apeuttaan, että oli päästänyt menemään hyvän tilai- 
suuden jalomielisyyden osoittamiseen. Hän hautautti onnet- 
toman kuningattaren ja hautajaiset olivat loistavat. Muudan 
persialaisten naisten palvelusväkeen kuulunut ja näiden 
kanssa vangiksi joutunut Tireos-niminen eunukki päästyään 
leiristä pakoon ratsasti Dareioksen luokse ja ilmoitti tälle 
hänen puolisonsa kuolleen. Dareios 1öi tällöin otsaansa ja 
puhkesi äänekkäästi valittamaan: » Voi Persiaa riivaajaisensa 
tähden! Kuninkaan puoliso ei ole vain joutunut elävänä 
vangiksi, vaan on jäänyt vaille kuninkaallisia hautajaisia, 
kun hänet on laskettu maahan.» »Mutta hyvä kuningas», 
keskeytti hänet tällöin Tireos, »hautajaisten ja kaikkien 
niihin kuuluvien kunnianosoitusten ja menojen suhteen si- 
nun ei tarvitse manata Persian riivaajaista. Fi valtiatta- 
reltani Stateiralta hänen eläessään puuttunut eikä äidiltäsi 
ja lapsiltasi puutu mitään heidän aikaisemmin nauttimis- 
taan onnen lahjoista paitsi sinun silmiesi valo, jota lakkaa- 
matta kirkastaa mahtava Ahuramazda. Vainajan hautaus 
oli kaunis surujuhla, jopa vihollisetkin silloin vuodattivat 
kunnioituksen kyyneliä, ja Aleksanteri on yhtä lempeä voit- 
tajana kuin tuima taistelijana.» Kuultuaan tämän Dareios 
tyrmistyi ja vei pahaenteisten epäluulojen vallassa eunukin 
telttaansa, jossa sanoi hänelle: »Kenties sinäkin kuten Per- 
sian onnen hengetär olet muuttunut makedonialaisten kan- 
nattajaksi. Mutta jos minä olen sinulle yhä edelleen val- 
tiaasi Dareios, sano minulle pyhästi Mithran suuren valon 
ja kuninkaallisen ystävyyteni kautta, itkenkö nyt Stateiran 
pienintä onnettomuutta, kun hänen kumminkin eläessään 
oli syytä itkeä suurempia, ja eikö olisi ollut pienempi on- 
nettomuus, jos minä olisin joutunut julman ja säälimättö- 
män vihollisen käsiin. Sillä mikä siveellinen side on voinut 
pidättää nuorta miestä hänen vihollisensa puolisosta, kun 

hän vielä osoittaa tälle sellaista kunniaa?» Hänen vielä 
aikoessaan jatkaa Tireos heittäytyi hänen eteensä maahan 
ja pyysi, ettei hän epätoivoisilla sanoillaan väärin tuomit- 
sisi Aleksanteria eikä häpäisisi haudan levon saanutta puo- 
lisoaan ja ettei hän tässä onnettomuudessa riistäisi itsel- 
tään suurinta lohdutusta, että hänen voittajansa on jalo- 
mielisempi kuin inhimillisesti katsoen voitaisiin odottaa. 
Hänen pitäisi päinvastoin ihailla Aleksanteria, koska tämä 
on osoittanut vielä suurempaa tahdikkuutta persialaisia nai- 
sia kuin urhoollisuutta persialaisia sotilaita kohtaan. Kun 
eunukki oli mitä kauheimmat valat vannoen vakuuttanut 
puheensa todeksi ja kun hän vielä puhui muutakin Alek- 
santerin itsehillinnästä ja mielen ylevyydestä, Dareios astui 
teltasta ulos ystäviensä luokse ja kohottaen kätensä tai- 
vasta kohti rukoili: »Sukuni ja valtakuntani jumalat! Har- 
tain pyyntöni olisi, että sallisitte minun kohottaa Persian 
entiseen mahtavuuteensa, jotta voisin sen jättää perin- 
nöksi yhtä maineikkaana kuin olen sen saanut ja jotta 
voiton kruunaamana voisin palkita Aleksanterille ne hyvät 
teot, joita hän onnettomuudessa ollessani on tehnyt rak- 
kailleni. Mutta jos on tullut koston ja palkinnon juma- 
lattaren ja onnen vaihtelun määräämä kohtalokas hetki, 
älkää antako kenenkään muun kuin Aleksanterin nousta 
Kyroksen valtaistuimelle.» Näin ovat useimmat historioit- 
sijat näistä tapahtumista ja keskusteluista kertoneet. 


Alistettuaan valtaansa koko Eufratin tämänpuoleisen Aa- 
sian Aleksanteri riensi Dareiosta vastaan, joka oli lähtenyt 
miljoonan miestä käsittävän armeijan mukana liikkeelle. 
Muudan Aleksanterin ystävistä kertoi hänelle marssin ai- 
kana seuraavan hupaisan tapauksen: Kuninkaan palvelijat 
olivat leikin vuoksi muodostaneet kaksi puoluetta ja alka- 
neet otella keskenään. Kummallakin oli oma päällikkönsä, 
toisella muka Aleksanteri ja toisella Dareios. Taistelijat oli- 
vat ensin heitelleet toisiaan turpeilla, sitten mukiloineet toi- 

siaan nyrkeillä ja lopuksi tulistuttuaan ottaneet aseikseen 
kiviä ja halkoja, niin että heitä oli vaikea saada jälleen 
asettumaan. Kuultuaan kertomuksen kuningas määräsi 
noiden — puolueiden = johtajat — suorittamaan — kaksintais- 
telun, ja Aleksanteriksi sanotun puki aseisiin kuningas itse, 
Dareiokseksi sanotun Filotas. Koko sotajoukko katseli 
kamppailua pitäen sitä tulevan ratkaisun enteenä. Kiivaan 
ottelun jälkeen voitti Aleksanteriksi sanottu, ja hän sai pal- 
kinnokseen kaksitoista kylää ja oikeuden käyttää persialaista 
pukua. Tämän kertomuksen tapaamme Eratostheneella. Da- 
relosta vastaan käyty suuri taistelu ei tapahtunut, kuten 
useimmat historioitsijat mainitsevat, Arbelan, vaan Gauga- 
melan luona, mikä sana käännettynä on Kameelin talo. Eräs 
muinoin elänyt kuningas näet oli päästyään nopealla kamee- 
lilla vihollisiaan pakoon rakennuttanut sille tänne talon ja 
määrännyt useista kylistä perittävät tulot käytettäväksi ka- 
meelin ylläpitoon. Boedromionin kuussa, juuri Ateenassa 
vietettävien salamenojen alkupuolella, oli tapahtunut kuun- 
pimennys, ja kymmenen vuorokautta sen jälkeen sotajoukot 
ilmestyivät yöllä toistensa näkyviin. Dareios piti armeijansa, 
jonka osastot hän soihtujen valossa tarkasti, valmiina aseissa, 
kun taas Aleksanteri antoi makedonialaisten käydä levolle, 
mutta jäi itse valvomaan suorittaakseen telttansa edessä joi- 
takin salamenoja ja uhratakseen kauhun jumalalle. Kun 
Aleksanterin vanhimmat ystävät, varsinkin Parmenion, nä- 
kivät koko Nifateen ja Gordyaian vuorten välillä sijaitse- 
van kentän olevan täynnä persialaisten roihuavia soihtuja 
ja kuulivat sieltä epäselviä ääniä ja kumeaa melua, joka oli 
kuin aavan meren pauhu, he hämmästyivät vihollisten pal- 
joutta ja sanoivat toisilleen, kuinka vaikeaa ja vaarallista 
olikaan heittäytyä niitä vastaan avonaiseen taisteluun. Sen 
tähden he menivät juuri uhraamasta palaavan Aleksanterin 
luokse ja kehoittivat häntä käymään vihollisten kimppuun 
yön aikana, jotta yön pimeydellä voitaisiin salata näiden 

suuri lukumäärä, joka oli omiaan herättämään makedonialai- 
sissa mitä suurinta pelkoa. Kuningas torjui kuitenkin tämän 
ehdotuksen noilla kuuluisilla sanoillaan: »Minä en varasta 
voittoa.» Toisista tämä vastaus näytti poikamaisen ajattele- 
mattomalta, koska sitä voitiin pitää niin vaarallisessa tilan- 
teessa kevytmielisenä, mutta toisista se todisti tilanteen oikeaa 
arviointia sekä avointa silmää nähdä tulevaisuuteen: Hän ei 
tahtonut antaa Dareiokselle aihetta tappion jälkeen koota 
uudelleen voimiaan, niinkuin tämä tietenkin olisi tehnyt, jos 
hän olisi voinut syyttää tappiostaan yön pimeyttä, kuten hän 
edellisellä kerralla oli tehnyt sysäten syyn tappiosta vuorten, 
solien ja meren niskoille. Eihän niin suurten apulähteiden 
omistajan ja niin laajan maan hallitsijan kuin Dareioksen tar- 
vinnut aseitten ja miesten puutteessa lakata taistelemasta. 
Avoimessa taistelussa tuotetun tappion oli lyötävä maahan 
hänen itseluottamuksensa ja toivonsa, jotta hän tunnustaisi 
itsensä voitetuksi. , 

Keskustelijat hajautuivat, ja Aleksanteri laskeutui teltas- 
saan vuoteelle, jossa nukkui loppuosan yötä vastoin tavalli- 
suuttaan niin pitkään, että aamulla jalkeilla olleet päälliköt 
alkoivat käydä levottomiksi. Omasta aloitteestaan he an- 
toivat sotilaille käskyn käydä ensiksi aterioimaan, mutta kun 
kuningasta ei vieläkään näkynyt ja kun asiat sitä vaativat, 
Parmenion meni hänen telttaansa. Kun hän oli Aleksanterin 
vuoteen vieressä pari kolme kertaa huutanut tätä nimeltä, 
Aleksanteri heräsi, jolloin Parmenion kysyi, mitä hänelle on 
tapahtunut, kun hän tärkeän taistelun edellä nukkuu kuin 
olisi jo sen voittanut. »Emmekö mielestäsi», vastasi kuningas 
hymyillen, »ole jo voittoa ratkaisseet eduksemme, kun mei- 
dän ei enää tarvitse samoilla ja ajaa takaa taistelua kartta- 
vaa Dareiosta loputtomilla ja autioiksi hävitetyillä tasan- 
goilla.» Mutta ei vain taistelun edellä, vaan myös itse vaa- 
rallisessa taistelussa kuningas osoitti nopeaa ja varmaa har- 
kintaa sekä suurta itseluottamusta, minkä tämänkin kamp- 

pailun tapahtumat todistavat. Parmenionin johtama vasen 
siipi ei kestänyt baktrialaisen ratsuväen hurjasti huutaen 
tekemää rajua rynnäkköä, vaan alkoi horjua ja vetäytyä 
taaksepäin, ja tällöin kaiken lisäksi Mazaioksen lähettämät 
ratsumiehet, jotka olivat suorittaneet kiertoliikkeen, hyök- 
käsivät makedonialaisten kuormastoa vartioivan miehistön 
kimppuun. Hämminkiin joutunut Parmenion lähetti lähet- 
tejä ilmoittamaan Aleksanterille, että leiri ja kuormasto on 
menetetty, jollei kuningas mitä pikimmin lähetä rintama- 
rivistöstä vahvaa joukkoa kuormastoa vartioivien avuksi. 
Aleksanteri, joka lähettien saapuessa juuri oli antamassa 
hyökkäyskäskyä paikalla oleville päälliköilleen, sanoi ilmoi- 
tuksen saatuaan, että Parmenion on menettänyt harkintansa 
eikä käsitä tilannetta: hän on taistelun myllerryksessä unoh- 
tanut, että päästyään voitolle makedonialaiset saavat hal- 
tuunsa vihollisenkin leirin, mutta jos he näyttävät joutuvan 
häviölle, ei heidän ole ajateltava varastojaan ja orjiaan, 
vaan miten miekka kädessä voisivat saavuttaa kauneim- 
man ja maineikkaimman kuoleman. Annettuaan tällaisen 
vastauksen Parmenionille vietäväksi hän pani kypärän pää- 
hänsä; muut varusteensa hän oli pukenut ylleen jo teltassa. 
Näitä oli Issoksesta sotasaaliina saatu sisilialainen mekko, 
johon kuului vyö, ja mekon päällä kaksinkertainen pellava- 
panssari. Kypärä, Theofiloksen tekemä, oli rautainen, mutta 
se välkkyi kuin olisi ollut puhdasta hopeaa. Kypärään liit- 
tyi kaulahihna, joka oli myös rautainen. Miekka, Kitionin 
kuninkaalta saatu lahja, oli oivallista terästä ja ihmeellisen 
kevyt; Aleksanteri oli harjoitellutkin ennen muita aseita 
käyttämään taistelussa miekkaa. Viitta, jota hän taisteluissa 
käytti, sopeutui upeitten kirjailujensa takia huonosti hänen 
muihin varusteihinsa; sen oli aikoinaan Helikon valmistanut 
ja Rhodoksen kaupunki hänelle lahjoittanut. Niin kauan 
kuin hän ratsasti pitkin rintamaa sitä järjestellen, sotilaita 
puhutellen, käskyjä antaen ja rivejä tarkastellen, hän van- 

haksi käynyttä Bukefalosta säästäen käytti toista hevosta, 
mutta kun taistelun hetki oli tullut, Bukefalos talutettiin 
hänen eteensä ja niin pian kuin kuningas oli noussut ratsaille, 
alkoi hyökkäys. 

Hän —kajautti taistelukehoituksen, innostaen varsinkin 
thessalialaisia ja muita kreikkalaisia, ja kun nämä huutaen 
kehoittivat häntä viemään heidät vihollista vastaan, hän li- 
sää rohkeutta saaneena siirsi keihään vasempaan käteensä ja, 
kuten Kallisthenes kertoo, kohottaen oikean kätensä taivasta 
kohti rukoili jumalia, että jos hän todellakin polveutui 
Zeuksesta, heidän tulisi auttaa kreikkalaisia ja antaa näille 
rohkeutta. Hänen rinnallaan ratsastanut valkoiseen viittaan 
pukeutunut ja kultaista seppelettä ohimoillaan kantava tie- 
täjä Aristandros kiinnitti tällöin ympärillään olevien huo- 
mion kotkaan, joka ilmestyen Aleksanterin pään yläpuolelle 
leijaili yhä korkeammalle, kunnes syöksyi alas suoraan vi- 
hollista kohti. Tämä näky herätti kaikissa sen havaitsi- 
joissa suurta rohkeutta, ja rohkaisun huutojen kajahdellessa 
miehestä mieheen ratsuväen esimerkkiä seuraten falangi tör- 
mäsi vihollista vastaan kuin aalto. Mutta ennen kuin ensim- 
mäiset ehtivät käyttää keihäitään, persialaiset alkoivat pe- 
rääntyä, ja rajusti ahdistaen heitä tungettiin keskustaa kohti, 
jossa Dareios oli. Jo kaukaa Aleksanteri oli huomannut sy- 
vällä rivien takana olevan henkivartiostonsa ympäröimän 
kuninkaan. Hän oli suuri ja komea mies, ja hän seisoi kor- 
keilla vaunuilla ympärillään hyvin järjestetty taaja joukko 
loistavapukuisia ratsumiehiä, jotka olivat valmiita ottamaan 
vastaan vihollisen. Mutta kun Aleksanteri kauhua ympäril- 
leen levittäen ilmestyi paikalle ja pakoon kääntyneet syn- 
nyttivät epäjärjestystä vielä vastarintaa tekevien riveissä, 
valtasi pelko henkivartijatkin, ja suurin osa heistä hajautui. 
Paikallaan kestäneet parhaimmat ja jaloimmat miehet ha- 
kattiin Dareioksen edessä maahan, ja näin kaatuneitten ja 
toisiinsa sotkeutuneitten ruumisröykkiöt, joissa vielä henki- 

toreissaan olevat hevoset ja miehet vääntelivät, estivät 
ajamasta häntä takaa, vaikka Dareios, joka häntä kohti 
ryntäävien vihollisten uhkaavasti lähestyessä jo näki tuhon 
olevan edessään, ei niinkään helposti päässyt kentältä. Vai- 
kea oli näet kääntää vaunuja ja saada niitä liikkeelle, kun 
pyöriä jarruttivat kaatuneiden röykkiöt ja hevoset mylläkässä 
kompastelivat ja rimpuilivat saattaen vaunujen ohjaajan hä- 
tääntyneeksi ja neuvottomaksi. Vihdoin Dareios jätti vau- 
nunsa ja aseensa ja hypäten, niin kerrotaan, juuri varsoneen 
tamman selkään kiidätti pakoon. Mutta hän olisi tuskin 
tällöinkään päässyt pakenemaan, jollei Parmenion, jota vas- 
tassa oli vielä voimakas ja lujaa vastarintaa tekevä vihollis- 
osasto, olisi lähettänyt uudelleen ratsulähettejä ilmoittamaan 
asiasta Aleksanterille ja pyytämään häneltä apua. Ylipäänsä 
moititaan Parmenionin tässä taistelussa osoittaneen aloite- 
kyvyttömyyttä ja leväperäisyyttä, johtuipa tämä sitten hä- 
nen iästään tahi siitä, että Aleksanterin kasvava valta he- 
rätti hänessä mielipahaa ja kateutta, niinkuin Kallisthenes 
väittää. Salaten sotilailta Parmenionin pyynnön aiheutta- 
man harmin kuningas antoi nyt merkin keskeyttää taistelun 
sillä tekosyyllä, että päivä oli jo kulunut niin pitkälle, että 
oli aika lakata tappamasta. Ratsastaessaan sitten uhatulle 
sivustalle hän sai matkalla kuulla, että viholliset oli täysin 
lyöty ja että ne hajallaan pakenivat. 

Näin päättyi tämä taistelu. Persian valta näytti koko- 
naan luhistuneen, ja Aleksanteria pidettiin Aasian kunin- 
kaana. Hän suoritti jumalille loistavia uhreja ja lahjoitti 
ystävilleen rikkauksia, maatiloja ja maaherran virkoja. 
Kreikkalaisille hän näiden suosiota tavoitellen kirjoitti, että 
kaikki tyrannivallat tullaan lakkauttamaan ja valtiot tulevat 
saamaan itsenäisyyden. Plataialaisille hän ilmoitti erikseen, 
että nämä saavat rakentaa uudelleen kaupunkinsa, koska 
heidän esi-isänsä aikoinaan olivat luovuttaneet maansa Krei- 
kan vapaustaistelun tukikohdaksi. Osan saaliista hän lah- 

joitti vielä Italiassa olevalle Krotonin kaupungille, täten 
tahtoen kunnioittaa painija Faylloksen aloitekykyä ja pe- 
lottomuutta. Tämä mies oli Persian sotien aikana muiden 
Italian asukkaiden pitäessä Kreikkaa menetettynä omalla 
kustannuksellaan varustanut laivan ja purjehtien sillä Sala- 
miiseen osallistunut taistelun vaaroihin. Näin hän suopeasti 
ja isällisesti muisti jokaisen ansiot ja kunniakkaat teot. 
Sitten Aleksanteri tunkeutui syvemmälle Babyloniaan, ja 
kohta koko maa oli hänen vallassaan. Täällä hän näki ih- 
meekseen maassa halkeaman, josta pursui lakkaamatta tulta 
niinkuin jostakin lähteestä. Lähellä tätä kuilua oli vielä 
lammikko, jonka esiin virrannut nafta oli muodostanut. 
Nafta on asfaltin kaltaista ja niin herkkää syttymään, että 
se usein ilman liekin kosketusta, yksistään liekin loisteesta, 
ottaa tulen sytyttäen samalla naftan ja liekin välisen ilman. 
Näyttääkseen tämän aineen ominaisuudet asukkaat valelivat 
sillä kuninkaan majapaikkaan johtavan tien ja asettuivat 
itse soihdut kädessä sen toiseen päähän. Oli tullut jo yö, kun 
soihdut vietiin lähelle naftalla kasteltua tietä. Niin pian 
kuin tien pää oli sytytetty, oli tuli kuin ajatus sen toisessa 
päässä, ja koko tie oli pelkkää liekkimerta. Siihen henkilö- 
kuntaan, jonka tehtävänä oli kuninkaan palveleminen kyl- 
vyn ja ruumiinhoidon yhteydessä, kuului muudan Athenofa- 
nes-niminen ateenalainen. Kun kylpyhuoneessa kerran sat- 
tumalta oli läsnä hyvänä laulajana pidetty, mutta muutoin 
naurettavan näköinen Stefanos-niminen orjapoika, Athenofa- 
nes sanoi Aleksanterille: » Tahdotko, että kokeilemme Ste- 
fanosta tällä nesteellä. Jos hän syttyy siitä eikä heti sammu, 
täytyy minun sanoa, että nesteessä on vastustamaton ja pe- 
lottava voima.» Kun poikakin suostui kokeeseen, siveltiin 
hänet naftalla, johon pistettiin tuli. Lieska hulmahti ilmoille, 
ja heti oli orja kokonaan liekkien vallassa, niin että Aleksan- 
terikin säikähti eikä tietänyt, mitä tehdä. Jollei sattumalta 
useilla paikalla olevilla henkilöillä olisi ollut käsissään as- 

tioita täynnä kylpyvettä, olisi tuli polttanut pojan, ennen 
kuin muualta olisi ehditty saada apua. Mutta näinkin ollen 
saatiin ylt'ympäri poikaa leiskuvat liekit töin tuskin ajoissa 
sammumaan, ja kauan hän sai potea kipuja. Kenties ovat 
oikeassa ne, jotka koettaen muuttaa tarun todellisuudeksi 
sanovat Medeian, niinkuin samannimisessä murhenäytelmässä 
kerrotaan, tällä nesteellä taikoneen Kreusalle lähettämänsä 
seppeleen ja viitan, jotka sitten tuottivat saajalle tuhon. To- 
sin nämä esineet eivät tällöin olisi itsestään syttyneet, vaan 
lähelle sattunut liekki olisi herättänyt nesteen tulen vetovoi- 
man ja aiheuttaneet syttymisen havaintoa nopeammin. Tu- 
lesta virtaavat yhteen keräytyneet ja kauan vaikuttavat sä- 
teet saavat näet toisissa kappaleissa aikaan vain valoa ja 
lämpöä, kun taas toisissa, jotka ovat kuivia tahi riittävästi 
öljymäisiä syttymään, ne nopeasti muuttavat aineen. Mutta 
miten nafta on syntynyt, on vielä ratkaisematta: todennäköi- 
sesti neste kumpuaa maasta, joka on laadultaan rasvaista ja 
helposti syttyvää. Onhan Babyloniassa, niin polttavan kuu- 
maa, että maahan heitetyt ohran jyvät usein hypähtävät ja 
kimmahtavat takaisin, koska maan pinnalla ilmeisesti tapah- 
tuu jonkinlaisia kuumuudesta johtuvia sysäysliikkeitä, ja ih- 
misten täytyy helteen aikana nukkua vedellä täytettyjen 
nahkasäkkien päällä. Kun tänne maaherraksi määrätty kau- 
neutta harrastava Harpalos istutti kuninkaan linnan puis- 
toon ja kävelypaikkoihin Kreikasta tuotuja koristekasveja, 
menestyivät kaikki muut paitsi muratti, joka aina kuihtui 
maan laatuun soveltumattomana, maa kun on kuumaa, kun 
taas muratti viihtyy viileydessä. Jos nämä tällaiset syrjä- 
hyppyni ovat pysyneet kohtuuden rajoissa, toivon, etteivät 
arvostelijat niihin kovin kärkkäästi tarraudu. 

Valloitettuaan Susan Aleksanteri löysi kuninkaan linnasta 
neljäkymmentätuhatta talenttia leimattuja kultarahoja, sa- 
nomattoman kalliin kaluston ja muuta aarteistoa. Samoin 
siellä oli viisituhatta painotalenttia Hermionessa valmistettua 

purppuraa, jota linnassa oli säilytetty satayhdeksänkymmentä 
vuotta ja jolla vielä oli alkuperäinen eloisa värinsä. Tämän 
seikan sanotaan johtuvan siitä, että purppuran värjäysainee- 
seen käytetään hunajaa kuten valkeitten kankaitten värjää- 
miseen valkoista öljyä. Vaikka jälkimmäisilläkin olisi sama 
ikä, ne näyttäisivät yhä puhtailta ja hohtavilta. Vielä tietää 
Dinon kertoa, että aarrekammiossa kaiken muun lisäksi säi- 
lytettiin kuninkaitten Niililtä ja Tonavalta tuottamaa vettä, 
jonka piti todistaa heidän hallitusvaltansa kaikkialle ulot- 
tuvaa suuruutta. 

Kun marssi Persiin maakuntaan pysähtyi vuorisen maaston 
ja vielä vastarintaa tekevien persialaisten ylimysten takia, 
tarjoutui muudan persian ja kreikan taitoinen mies, jonka 
isä oli lykialainen ja äiti persialainen, Aleksanterin oppaaksi 
viemään hänet läheltä alkavaa kiertotietä pitkin perille. Tä- 
hän mieheen selvästi sopii Pythian Aleksanterille poikana 
antama ennustus, että Persian sotaretkellä tulee susi? häntä 
opastamaan. Täällä kertomusten mukaan surmattiin suuri 
joukko sotavankeja, ja Aleksanteri itsekin kirjoittaa anta- 
nensa käskyn tappaa vangit, koska hän piti toimenpidettä 
välttämättömänä. Leimattua rahaa hän sai täältä käyttöönsä 
yhtä paljon kuin Susasta sekä sen lisäksi kalustoa ja muita 
kalleuksia, joiden kuljettamiseen tarvittiin kymmenentuhatta 
muuliparia ja viisituhatta kameelia. Linnaan tunkeutunut 
sotilasjoukko kaatoi ilkivaltaisesti Kserkseen patsaan. Sen 
nähtyään Aleksanteri jäi sitä katsomaan ja puhui sille kuin 
elävälle olennolle: »Jätämmekö sinut siihen lojumaan Hel- 
lasta vastaan tekemäsi sotaretken takia vai nostammeko si- 
nut uudelleen pystyyn, koska muutoin olet ollut jalomielinen 
ja kunnon mies.» Hän hiljeni, vaipui mietteisiin ja poistui 
vasta pitkän ajan kuluttua. Täällä Aleksanteri viipyi neljä 
kuukautta, sillä talvi oli edessä ja hän tahtoi antaa sotilait- 
tensa levätä. Kerrotaan, että kun hän ensimmäisen kerran 


1 Lykos =susi, lykios = lykialainen. 

istui suurkuninkaan kultaisella katoksella varustetulle valta- 
istuimelle, korinttilainen Demaratos, joka oli häneen syvästi 
kiintynyt ja ollut jo hänen isänsä ystävä, alkoi vanhuuden 
höperyydestä vuodattaa kyyneliä ja sanoi: »Mistä riemusta 
ovatkaan jääneet osattomiksi ne kreikkalaiset, jotka kuolema 
on korjannut, ennen kuin he näkivät Aleksanterin istuvan 
Dareioksen valtaistuimella!» 

Aleksanteri oli jo tehnyt päätöksen lähteä ajamaan Da- 
reiosta takaa, kun hän ystäviensä pyynnöstä tuli näiden 
kanssa ryhtyneeksi viettämään vallattomia pitoja, joihin nai- 
setkin rakastajiensa mukana saivat tulla huvittelemaan. Kuu- 
luisin näistä oli Ateenassa syntynyt Thais, myöhemmin ku- 
ninkaaksi päässeen Ptolemaioksen rakastajatar. Väliin älyk- 
käästi kiitellen ja väliin leikkisästi härnäillen Aleksanteria 
Thais sattui nousuhumalan vaikutuksesta päästämään lau- 
seen, joka todisti hänen hillittömyyttään, vaikkakaan se atee- 
nalaisen lausumaksi ei ollut yllättävä. Hän näet sanoi, että 
hän tunsi saaneensa tänään palkinnon kaikista Aasian halki 
samoillessaan kestämistään vaivoista, kun sai singota herjo- 
jaan Persian upeassa kuninkaanlinnassa, mutta vielä suu- 
rempaa riemua hän tuntisi, jos hän juhlakulkueen etunenässä 
saisi kuninkaansa silmien edessä itse soihdulla sytyttää tuon 
Ateenan polttajan Kserkseen linnan. Silloin kaikki saisivat 
myöntää, että Aleksanterin sotajoukossa ollut nainen on kos- 
tanut Kreikan kärsimykset Persialle ankarammin kuin hä- 
nen maa- ja merisotajoukkojensa päälliköt. Seurasi käsien 
taputus ja huumaava nauru, ja kilpaa kuningasta kehoitet- 
tiin suostumaan päähänpistoon. Tämä taipui, hyppäsi pai- 
kaltaan ja seppele päässä soihtua heiluttaen kävi johtamaan 
riemusta huudahtelevaa jonoa. Perille saavuttua ympäröi- 
tiin linna, ja tällöin juoksi paikalle soihdut kädessä riemuiten 
muitakin aikeen huomanneita makedonialaisia, sillä he kat- 
soivat linnan polttamisen todistavan, että he eivät ole unoh- 
taneet kotimaataan eivätkä aio jäädä asumaan muukalaisten 

pariin. Tällainen oli toisten historioitsijoiden mukaan ta- 
pahtumien kulku, toiset taas väittävät polttamisen tapahtu- 
neen harkiten. Kaikki kuitenkin lisäävät, että Aleksanterin 
valtasi heti katumus, jolloin hän antoi käskyn sammuttaa 
tulen. , 

Aleksanteri oli luonteeltaan sangen antelias, ja tämä omi- 
naisuus lisääntyi hänessä hänen mahtinsa kasvaessa. Sitä 
paitsi hän teki lahjoituksia aina ilomielin, mikä yksin tekee 
lahjan vastaanottamisen miellyttäväksi. Tästä saatan mai- 
nita muutamia esimerkkejä. Kun paionialaisten päällikkö 
Aristion surmattuaan vihollisen päällikön näytti tämän päätä 
kuninkaalle ja sanoi, että tällaisesta lahjasta meillä anne- 
taan vastalahjaksi kultainen malja, tämä vastasi nauraen: 
»Mutta vain tyhjä. Minä annan sinulle samanlaisen täynnä 
parhainta viiniä.» Muudan makedonialainen talonpoika ajoi 
kuninkaan kullalla sälytettyä muulia. Juhdan väsyttyä hän 
otti kuorman hartioilleen ja kuljetti sitä itse. Nähtyään 
hänen hikoilevan taakan alla ja saatuaan tietää sen sisällön 
kuningas sanoi, kun talonpoika juuri oli laskemassa sen se- 
lästään: »Alä hellitä, vaan jatka matkaasi ja vie kantamus 
omaan asuntoosi.» Ylipäänsä hän enemmän närkästyi tarjo- 
tun lahjan hylkäämisestä kuin lahjan pyytämisestä. Niinpä 
hän kirjoitti Fokionille, ettei hän enää vastaisuudessa pidä 
tätä ystävänään, jos tämä kieltäytyy ottamasta vastaan hä- 
nen tarjoamiaan lahjoja. Kun muudan pallonpelaajanuoru- 
kainen Serapion ei häneltä pyytänyt mitään, hän ei mitään 
antanutkaan. Palloa sitten pelattaessa tämä heitti sen aina 
muille, mutta ei koskaan kuninkaalle, minkä johdosta tämä 
lopulta huudahti: »Mikset heitä minullekin?» »Ethän ole 
pyytänytkään», vastasi tähän Serapion. Kuningas nauroi ja 
antoi hänelle loistavan lahjan. Muudan Proteas, joka juo- 
mingeissa säkenöi sukkeluutta, oli joutunut kuninkaan vi- 
hoihin. Proteaan itkiessä tämän ystävät lepyttelivät kunin- 
gasta ja saivat tämän tarjoamaan sovinnon kättä. »Mutta 

anna minulle ensin lahja vilpittömyytesi pantiksi», sanoi 
tällöin Proteas, ja kuningas antoi hänelle viisi talenttia. Että 
hänen ystävilleen ja henkivartijoilleen lahjoittamat summat 
olivat suuria, käy ilmi Olympiaan hänelle lähettämästä kir- 
jeestä: »Sinun tulee osoittaa ystävillesi suosiota ja arvon- 
antoa muulla tavoin, sillä nyt sinä teet heidät kaikki vertai- 
siksesi ja ympäröit ystävillä heidät, mutta itsesi saatat yk- 
sinäiseksi.» Vaikka Olympias hänelle usein kirjoitti tällaisia 
kirjeitä, hän piti niiden sisällyksen omana salaisuutenaan, 
ja vain kerran sai sellaisen nähdäkseen Hefaistion, jonka 
kanssa kuningas tavallisesti luki saapuneet kirjeet. Mutta sen 
tapahduttua Aleksanteri otti sormestaan sormuksen ja pai- 
noi sinetin hänen suulleen. Myös Dareioksen suurta luotta- 
musta nauttineen Mazaioksen pojalle hän olisi entisen maa- 
herrakunnan lisäksi antanut toisen suuremman, mutta tämä 
torjui tarjouksen tarmokkaasti sanoen: »Ennen täällä hallitsi 
vain yksi Dareios, mutta nyt sinä olet tehnyt tänne monta 
Aleksanteria.» Parmenionille hän antoi Susassa sijaitsevan 
Bagoaan palatsin, jossa mainitaan löydetyn viidentuhannen 
talentin arvoinen vaatevarasto. Antipatrosta hän kirjeelli- 
sesti kehoitti palkkaamaan itselleen henkivartioston, koska 
hänen henkeään muka vainottiin. Myös äidilleen hän lä- 
hetti paljon lahjoja, mutta ei sallinut tämän sekaantua soti- 
laallisiin ja valtiollisiin asioihin, ja kun äiti tämän takia 
purki häneen kiukkuaan, hän suhtautui siihen vallan rau- 
hallisesti. Mutta kerran luettuaan Antipatroksen lähettä- 
män kirjeen, joka oli täynnä syytöksiä hänen äitiään vas- 
taan, hän sanoi: » Antipatros ei näytä käsittävän, että yksi 
ainoa äidin kyynel pyyhkii puhtaaksi vaikka kymmenen- 
tuhatta kirjettä.» 

Nähdessään kuitenkin lähimmän ympäristönsä uponneen 
lijalliseen ylellisyyteen, nautintoihin ja tuhlaukseen, hän nuh- 
teli sitä, mutta hän teki sen aina asiallisesti ja tahdikkaasti. 
Käytettiinhän teoslaisen Hagnonin kenkiä valmistettaessa ho- 

peanauloja, Leonnatos tuotatti voimistelukenttiensä hiekan 
Egyptistä, mikä vaati paljon kameeleja, Filotas käytti riistaa 
ajaessaan sata stadionia pitkiä metsästysverkkoja eikä enää 
tyydytty öljyyn, vaan käytettiin kylvettäessä ja ihon hoita- 
misessa tuoksuvia voiteita sekä pidettiin erikoisia hierojia ja 
kamaripalvelijoita. Minua ihmetyttää, Aleksanteri sanoi, että 
he niin monta kovaa ja maineikasta taistelua voitettuaan ei- 
vät muista niiden, jotka ovat tottuneet kestämään ponnistuk- 
sia, nukkuvan paremmin kuin mukavuudessa veltostuneiden 
eivätkä omaa elämäntapaansa persialaisten elämäntapaan 
verratessaan oivalla, että mässäily on orjamaisen luonteen 
ominaisuus, kun taas käskijän luonteelle antaa leiman työ. 
»Kuinka voisi», hän sanoi, »omin käsin hoitaa hevosensa, 
puhdistaa keihäänsä ja kypäränsä sellainen, joka on vie- 
raantunut oman ruumiinsa hoidosta, ja kuitenkin se on häntä 
kaikkein lähinnä», sekä lisäksi: » Vai ettekö käsitä hallitse- 
misemme loppujen lopuksi tähtäävän siihen, että elämme toi- 
sin kuin voitetut?» Opetuksensa mukaisesti hän itse sota- ja 
metsästysretkillä uhmasi entistä enemmän vastuksia ja vaa- 
roja. Kerrankin hän omin käsin otti hengiltä suuren leijonan, 
jolloin metsästysseurueessa mukana ollut Spartan lähettiläs 
hämmästyneenä huudahti: »Uljaastipa sinä, Aleksanteri, 
taistelit leijonan kanssa vallasta!» Tätä metsästystä esittävän 
kuvaryhmän on Krateros lahjoittanut Delfoin pyhäkölle. 
Siihen kuuluu leijonan, koirien, leijonaa vastaan käyvän 
kuninkaan ja avuksi kiiruhtavan Krateroksen vaskesta vale- 
tut patsaat, jotka on osaksi valmistanut Lysippos, osaksi 
Leokhares. 

Mutta sen sijaan että Aleksanteri vaarojen keskellä kou- 
lutti itseään ja innosti muita miehuuteen, hänen rikkauden 
ja mahdin paisuttamat ystävänsä toivoivat vain nautintoja 
ja mukavaa elämää. Marssit ja sotaretket he suorittivat nur- 
kuen, jopa lopuksi uskalsivat väheksyä kuningasta ja puhua 
hänestä pahaa. Aleksanteri suhtautui tällaiseen aluksi ylevä- 

mielisesti, sillä hän sanoi tietävänsä kuninkaan kohtalona 
olevan, että hyvät työt palkitaan parjauksella. Kuitenkin 
hän pienimmänkin aiheen ilmaantuessa osoitti luotetuilleen 
hyväntahtoisuutta ja kunnioittavaa huolenpitoa, mistä saa- 
tan mainita muutamia esimerkkejä: Peukestaalle hän karhun 
tätä purtua lähetti moitekirjeen sen johdosta, että tämä oli 
asiasta ilmoittanut vain muille, mutta ei hänelle. »Kirjoita 
ainakin nyt», hän lisäsi, »kuinka voit ja jättikö ehkä joku 
metsästystovereistasi sinut vaarassa pulaan voidakseni saat- 
taa hänet vastuuseen.» Hefaistionille, joka joukkonsa 
kanssa oli muualla suorittamassa sotilaallisia tehtäviä, hän 
kirjoitti Perdikkaan keihään vahingossa vioittaneen Kraterok- 
sen sääriä heidän ajaessaan takaa faaraorottaa. Kun Peukes- 
tas parani jostakin taudistaan, kuningas lähetti kiitoskirjeen 
häntä hoitaneelle lääkäri Aleksippokselle. Krateroksen sai- 
rastuttua Aleksanteri näkemänsä unen perusteella uhrasi hä- 
nen puolestaan itse ja käski Kraterosta tekemään samoin. 
Lääkäri Pausaniaalle, joka ilmoitti koettavansa parantaa 
Krateroksen pärskäjuuren avulla, kuningas kirjeellisesti il- 
moitti olevansa asiasta levoton, mutta kehoitti häntä käyttä- 
mään tuota lääkettä. Ne miehet, jotka ensimmäisinä ilmoitti- 
vat Harpaloksen paon ja kavalluksen, Efialteen ja Kissok- 
sen, kuningas vangitutti, koska luuli heidän tahtovan par- 
jata Harpalosta. Kotiutettaessa sairaita ja yli-ikäisiksi tulleita 
aigailainen Eurylokhos oli merkityttänyt sairaiden luette- 
loon myös itsensä. Kun hänet sitten havaittiin terveeksi, hän 
tunnusti menetelleensä siten päästäkseen mukaan, koska hä- 
nen rakastettunsa Telesippa kuului lähtijöiden joukkoon. 
Kuninkaan kysyttyä, mikä tämä nainen oli, Eurylokhos vas- 
tasi hänen olevan vapaasyntyisiä hetairoja. »Tästä näet», 
kuningas silloin sanoi hänelle, vettä me molemmat olemme 
rakastuneet sinuun. Koeta nyt keksiä, miten saamme Telesip- 
pan joko kauniilla puheilla tahi lahjoilla jäämään, hän kun 
kerran on vapaasyntyinen nainen.» 

Täytyy ihmetellä, että Aleksanterilta vielä riitti aikaa 
kirjoittaa ystävilleen seuraavanlaisiakin kirjeitä: Eräissä 
hän käskee etsimään Seleukoksen Kilikiaan karannutta or- 
jaa, eräässä kiittää Peukestasta siitä, että tämä on ottanut 
kiinni Krateroksen orjan Nikonin, eräässä kirjoittaa Mega- 
byzokselle, että tämän tulisi koettaa saada turvananojana 
erääseen temppeliin paennut orjansa houkuttelemalla sieltä 
ulos ja vasta sitten ottaa hänet kiinni, mutta että hänen ei 
pidä temppelissä käydä häneen käsiksi. Muutoin kerrotaan 
hänen tutkiessaan rikoksia, joista saattoi seurata kuoleman- 
rangaistus, alussa syyttäjän puheen aikana peittäneen toisen 
korvansa kädellään, jotta se olisi puhdas ja puolueeton syy- 
tetyn selostaessa asiaa omalta kannaltaan. Myöhemmin kui- 
tenkin monet panettelut, joissa käytettiin sen verran totuutta 
apuna, että saatiin suuret valheet näyttämään uskottavilta, 
tekivät hänet ankarammaksi. Ennen kaikkea hän joutui 
suunniltaan ja oli kova ja leppymätön, kun oli kysymys selän 
takana lausutuista parjauksista, koska hän piti kunniaa elä- 
mää ja valtaa arvokkaampana. Sitten Aleksanteri lähti liik- 
keelle iskeäkseen uudelleen yhteen Dareioksen kanssa. Saa- 
tuaan kuulla Bessoksen ottaneen tämän vangiksi hän lähetti 
thessalialaiset kotiinsa annettuaan heille heidän palkkansa li- 
säksi lahjana kaksituhatta talenttia. Rasittava ja pitkä ta- 
kaa-ajo, jonka aikana yhdessätoista päivässä oli ratsastettu 
enemmän kuin kolmetuhattakolmesataa stadionia, alkoi käy- 
dä useimpien osanottajien voimille, varsinkin kun vedestä 
oli suuri puute. Tällöin tuli häntä vastaan joukko make- 
donialaisia, jotka kuljettivat muuleilla nahkaleileissä joesta 
noutamaansa vettä. Kun nämä keskipäivän helteen juuri 
kuumimmillaan paahtaessa näkivät Aleksanterin olevan ja- 
noissaan, he täyttivät kypärän ja antoivat sen hänelle. Ku- 
ninkaan kysyttyä, kenelle he vettä vievät, kuljettajat vasta- 
sivat: »Omille lapsillemme, mutta jos sinä säilyt hengissä, 
saamme me toisia, vaikka heidät menettäisimmekin.» Tä- 

män kuultuaan kuningas otti kypärän käteensä, mutta vil- 
kaistuaan ympärilleen hän näki ratsumiesten päät riipuk- 
sissa seuraavan hänen juontiaan, minkä tähden hän antoi sen 
juomatta takaisin, kiitti tarjouksesta ja sanoi: »Jos minä 
yksin juon, näiden mieli masentuu.» Nähtyään hänen itse- 
hillintänsä ja luonteensa ylevyyden ratsumiehet riemuiten 
kehoittivat häntä rohkeasti viemään heitä eteenpäin ja kan- 
nustivat hevosiaan. He eivät tunteneet enempää väsymystä 
kuin janoa, jopa pitivät itseään kuolemattomina, niin kauan 
kuin heillä oli sellainen kuningas. 

Hyökkäysinto oli kaikilla sama, mutta vain kuusikym- 
mentä ehti kertomusten mukaan kuninkaan kanssa karaut- 
tamaan vihollisen leiriin. Täällä oli maassa hajallaan pal- 
jon kultaa ja hopeaa, mutta hyökkääjät eivät siitä välit- 
täneet eivätkä myöskään vaunuista, jotka täynnä naisia ja 
lapsia harhailivat ilman ohjaajia, vaan ajoivat takaa etu- 
joukkoja, joiden joukossa luulivat Dareioksen olevan. Vih- 
doin hänet tavattiin vaunuista, monta keihään haavaa ruu- 
miissa, aivan kuolemaisillaan. Vielä hän kuitenkin pyysi 
juoda, ja juotuaan tarjotun kylmän veden hän sanoi sen 
antajalle Polystratokselle: »Hyvä ystävä. Onnettomuuteni 
äärimmäinen aste on, että en voi palkita hyvää tekoasi, 
mutta kyllä Aleksanteri sen korvaa. Jumalat palkitkoot 
hänelle sen hyvyyden, jota hän on osoittanut äidilleni, puo- 
lisolleni ja lapsilleni. Sinun kauttasi minä ojennan hänelle 
käteni.» Näin sanottuaan hän puristi Polystratoksen kättä 
ja heitti henkensä. Kun Aleksanteri paikalle tultuaan näki 
vainajan, hän ei voinut salata mielenliikutustaan. Sitten 
hän riisui vaippansa ja peitti sillä ruumiin. Tavoitettuaan 
myöhemmin Bessoksen hän revitytti tämän kappaleiksi. 
Kaksi suoraa puuta väännettiin yläosastaan yhteen, kum- 
paankin sidottiin ruumiin jäsen kiinni ja puut lennätettiin 
irti, jolloin ne rajusti repäisivät niihin kiinnitetyt jäsenet 
mukanaan. Ajan tultua Aleksanteri lähetti Dareioksen ruu- 

miin kuninkaallisin kunnianosoituksin hänen äidilleen ja 
hänen veljensä Eksathreen hän otti ystäväkseen. 

Valiojoukko mukanaan Aleksanteri sitten itse tunkeutui 
Hyrkaniaan. Täällä hän näki meren lahden, joka oli hy- 
vinkin Mustan meren kokoinen ja jossa vesi oli makeampi 
kuin itse meressä. Mitään varmaa tietoa hän ei tästä lah- 
desta saanut, mutta luuli sen olevan Asovan meren ulko- 
neman. Luonnontieteilijät olivat kuitenkin jo monta vuotta 
ennen Aleksanterin retkeä päässeet asioista perille ja tie- 
sivät sanoa, että niistä neljästä lahdesta, jotka maailmaa 
ympäröivästä merestä pistävät mantereeseen, tämä on poh- 
joisin, ja sitä sanotaan välistä Hyrkanian, välistä Kaspian 
mereksi. Täällä jotkut barbaarit yllättivät kuninkaan he- 
vosen taluttajat ja veivät mennessään hevosen, Bukefalok- 
sen. Kuningas raivostui ja kuulutti airuen välityksellä 
surmaavansa kaikki barbaarit lapsineen ja vaimoineen, 
jolleivät he palauta hänelle takaisin hevosta. Mutta kun 
se tuotiin ja kaupungit lisäksi alistuivat hänen valtaansa, 
hän kohteli barbaareja ystävällisesti ja antoi hevosen anas- 
tajille siitä lahjalunnaita. 

Täältä hän lähti Parthiaan, jossa ensiksi joutoaikoinaan 
alkoi käyttää persialaista pukua. Ehkä hän näin omaksu- 
malla maan tapoja katsoi parhaiten voittavansa kansan 
vastustuksen, koska samanlaiset tavat ja tottumukset ovat 
yhteiskunnan siteitä, ehkä hän myös täten kuin huomaa- 
matta tahtoi totuttaa makedonialaiset vähitellen muutta- 
maan elämäntapojaan sekä kokeilla, miten he tulisivat suh- 
tautumaan hänen ruvetessaan vaatimaan, että hänen puheil- 
leen päässeiden itämaisen tavan mukaan oli heittäydyttävä 
hänen edessään maahan. Tosin hän ei persialaisten puku- 
partta täysin omaksunut, koska se vaikutti silmiinpistävän 
oudolta. Niinpä hän ei käyttänyt roimahousuja, pitkä- 
hihaista kauhtanaa eikä turbaania, vaan valitsi puvuston, 
jossa oli makedonialaiset ja persialaiset ainekset sopivas- 

ti puoliksi yhdistetty ja joka oli makedonialaista pukua 
upeampi, mutta persialaista vaatimattomampi. Alussa hän 
käytti sitä vain ottaessaan vastaan muita kuin kreikkalai- 
sia ja kotioloissaan aivan läheisimpien ystäviensä parissa, 
mutta sittemmin myös julkisuudessa ja julkisissa tehtävissä. 
Tätä näkyä makedonialaiset kyllä katselivat väkinäisesti, 
mutta ihaillen hänen muita avujaan he ajattelivat, että 
heidän tulee hieman katsoa läpi sormien tätä hänen turha- 
maisuuttaan ja loiston tavoitteluaan. Sitä paitsi hän oli 
äskettäin entisten haavojensa lisäksi saanut sääreensä nuo- 
len, joka oli murtanut luuta, samoin kivestä kaulaansa niin 
ankaran iskun, että menetti joksikin aikaa näkönsä. Mutta 
kaikesta huolimatta hän henkeään säästämättä heittäytyi 
aina uudelleen vaaroihin, vieläpä vatsataudissa ollessaan 
ylitti Doniksi luulemansa laksarteen joen ja lyötyään 
skyyttalaiset pakoon ajoi heitä takaa sata stadionia. 
Hänen tällä retkellä ollessaan hänen luokseen saapui 
amatsonien kuningatar, kuten kertovat Kleitarkhos, Poly- 
kleitos, Onesikritos, Antigenes ja Istros, mutta juttua pitä- 
vät keksittynä Aristobulos, kamariherra Khares, Ptolemaios, 
Antikleides, theebalainen Filon, theangelalainen Filippos, 
samoin eretrialainen Hekataios, khalkislainen Filippos ja 
samolainen Duris. Jälkimmäisten väitteen näyttää Alek- 
santeri itse vahvistavan todeksi. Antipatrokselle lähettä- 
mässään kirjeessä, jossa hän tarkalleen selostaa kaikki ta- 
pahtumat, hän mainitsee skyyttalaisten kuninkaan tarjon- 
neen hänelle tyttärensä kättä, mutta amatsonista hän ei 
mainitse mitään. Kerrotaan lisäksi, että kun Onesikritos 
monta vuotta tämän jälkeen luki kuninkaaksi päässeelle 
Lysimakhokselle historiansa neljännen kirjan, jossa kertoi 
myös amatsonista, tämä oli maininnan kuultuaan hymyil- 
lyt ja sanonut: »Missähän minä silloin olin?» Mutta jos 
tätä tietoa pidetään taruna, se ei vähennä Aleksanteriin kohdis- 
tuvaa ihailua, eikä se todeksikaan uskottuna sitä suurenna. 

Kun Aleksanteri pelkäsi retken yhä jatkuessa makedonia- 
laisten menettävän rohkeutensa, hän jätti muun sotajoukon 
paikoilleen ja lähti liikkeelle mukanaan valioväkensä, kaksi- 
kymmentätuhatta jalka- ja kolmetuhatta ratsumiestä. Näille 
hän puhui Hyrkaniassa seuraavalla tavalla: Unessaankin 
barbaarit nyt näkevät heidät painajaisenaan, mutta jos he 
vain sotkettuaan Aasian asiat vetäytyvät takaisin, nämä 
hyökkäävät heidän kimppuunsa kuin naisten. Kuitenkin 
saavat kaikki, jotka tahtovat, poistua, mutta hänen on 
tällöin sanottava, että poistujat jättävät hänet hänen ystä- 
viensä ja hänelle uskollisina pysyneitten kanssa silloin, kun 
hän on alistamaisillaan koko maailman makedonialaisten val- 
taan. Näin melkein sanalleen hän kirjoittaa Antipatrokselle 
ja lisää, että hänen täten puhuttuaan kaikki äänekkäästi 
kehoittivat häntä viemään heidät mihin tahansa hän vain 
tahtoi. Tehtyään valiojoukoillaan tämän kokeen hänen ei 
ollut enää vaikea saada muutakaan väkeään liikkeelle, vaan 
se tuli mukaan kuin itsestään. Tämän jälkeen hän mukau- 
tui maan asukkaiden tapoihin entistä enemmän ja koetti 
näitäkin perehdyttää makedonialaisten tottumuksiin, sillä 
hän ajatteli eri kansojen keskinäisen kanssakäymisen ja 
suopean toisiinsa suhtautumisen lujittavan asemaansa pa- 
remmin kuin mahtikeinojen, semminkin kun hänen oli val- 
loitusretkensä edistyessä samottava yhä syvemmälle. Sa- 
massa tarkoituksessa hän valitsi kolmekymmentätuhatta per- 
sialaisnuorukaista ja hankki suuren joukon opettajia, joiden 
tuli perehdyttää näitä kreikkalaiseen sivistykseen ja make- 
donialaiseen aseiden käyttöön. Myös se, että hän otti puo- 
lisokseen Roksanen, kauniin ja viehättävän persiattaren, 
jonka hän oli ensi kerran nähnyt eräässä pitoseurassa, täh- 
täsi samaan päämäärään, vaikka sen varsinaisena vaikut- 
timena oli todellinen rakkaus. Tällä teollaan hän voitti 
maan asukkaiden luottamuksen; nämä rakastivat häntä ylen 
määrin nähdessään hänen säädyllisesti solmivan lailliset 

aviosuhteet vain siihen naiseen, jonka sydämen oli val- 
loittanut. Kun hän huomasi, että hänen lähimmistä ystä- 
vistään Hefaistion hyväksyi hänen uuden elämäntapansa 
sekä itsekin seurasi sitä, kun taas Krateros pysyi esi-isiltä 
perityille tavoille uskollisena, hän käytti apunaan edellistä 
muukalaisten kanssa ja jälkimmäistä kreikkalaisten kanssa 
neuvotellessaan. Muutoin hän edellistä suuresti rakasti ja 
jälkimmäistä suuresti kunnioitti, sillä hän tunsi ja sanoi- 
kin, että Hefaistion rakastaa Aleksanteria, mutta Krateros 
kuningasta. Tämän takia nämä miehet salaa vihasivat toi- 
siaan, jopa usein riitelivätkin. Kerran, tämä tapahtui In- 
tiassa, he joutuivat käsikähmään ja lopuksi paljastivat miek- 
kansa. Aleksanteri sattui juuri ratsastamaan paikalle, kun 
ystävät riensivät heitä hillitsemään, ja hän soimasi Hefais- 
tionia kaikkien kuullen sanoen tämän olevan typerä ja 
mieletön, kun ei käsitä, että Aleksanterin menetettyään hän 
on mihinkään kelpaamaton mies. Myös Kraterosta hän 
kahden kesken ankarasti nuhteli. Sittemmin hän saattoi 
nämä riitapukarit yhteen ja sai heidät sopimaan keskenään. 
Tämän jälkeen kuningas sanoi heille Ammonin ja muitten 
jumalien kautta sanansa vahvistaen, että hän rakastaa heitä 
enemmän kuin ketään muita, mutta jos hän vielä näkee 
heidän riitelevän, hän tapattaa heidät molemmat tai aina- 
kin riidan aiheuttajan. Kerrotaan, että tämän jälkeen nämä 
miehet eivät edes leikillään loukanneet toisiaan sanoin tahi 
teoin. 

Filotaan, Parmenionin pojan, monet ansiot makedonia- 
laiset tunnustivat. Hän oli urhoollinen, rasituksia kestävä, 
antelias ja niin avulias ystävilleen, että Aleksanteria lukuun 
ottamatta kukaan ei häntä tässä suhteessa voittanut. Ker- 
ran kun muudan hänen tuttavistaan pyysi häneltä rahaa 
ja rahastonhoitaja, jonka hän käski sitä antamaan, ei sano- 
nut rahaa olevan, Filotas sanoi: »Mitä, eikö edes jotakin 
maljaa tahi vaippaa?» Mutta kopeutensa, suuren rikkau- 

tensa, loistavan palvelusväkensä ja yksityismiehen asemaan 
kovin huonosti soveltuvan suurentelevuutensa takia, hänen 
mahtavuutta ja arvokkuutta tavoitteleva esiintymisensä kun 
oli lisäksi hiomatonta, tökeröä ja mautonta, hän oli vetä- 
nyt päälleen enemmistön vihan ja närkästyksen, jopa niin, 
että Parmenioninkin täytyi hänelle kerran huomauttaa: »Poi- 
kani, ole vähän nöyrempi.» Aleksanterinkin epäsuosioon 
hän oli joutunut jo kauan aikaa sitten seuraavasta syystä: 
Kun Kilikiasta pakoon päässeen Dareioksen kuormasto jou- 
tui Damaskoksessa makedonialaisten haltuun, saatiin samalla 
sotavankeja. Näiden joukossa oli muudan kaunis pydna- 
lainen nainen nimeltä Antigone, joka annettiin Filotaalle. 
Viinin ääressä Antigonen kanssa istuessaan tämä sanoi, koska 
nyt nuorukaisten tapa on sankaritöistään rakastetulleen kers- 
kua, että suurimmat mainetyöt on hän ja hänen isänsä suo- 
rittanut ja heidän avullaan on Aleksanteri, tuo kokematon 
poikanen, noussut mahtavuuteensa. Tämän tuo nainen ker- 
toi eräälle tuttavalleen, tämä tietysti toiselle, ja näin jat- 
kuen juttu lopuksi saapui Krateroksen korviin. Tämä vei 
naisen kenenkään tietämättä Aleksanterin luokse, joka asian 
kuultuaan kehoitti häntä jatkamaan seurusteluaan Filotaan 
kanssa ja kertomaan hänelle kaikki, mitä saisi kuullakseen. 
Ansan — virittämisestä mitään tietämättä Filotas Anti- 
gonen seurassa päästi monta sopimatonta sanaa ja puhetta 
kuninkaasta tätä kohtaan tuntemansa kaunan ja kerskai- 
lunhalunsa kannustamana. Vaikka Aleksanterilla oli nyt 
varmoja todisteita Filotasta vastaan, hän otti asian tyynesti, 
joko luottaen Parmenionin uskollisuuteen tahi sitten pelä- 
ten näiden molempien nauttimaa kunnioitusta ja kanna- 
tusta. Mutta sitten sattui, että joku Khalaistrasta kotoisin 
ollut Aleksanterin henkeä väijyvä Limnos-niminen makedo- 
nialainen pyysi muudatta rakastamaansa nuorukaista, Niko- 
makhosta, osallistumaan kanssaan kuninkan surmaamiseen. 
Nikomakhos ei suostunut pyyntöön, vaan ilmoitti asian 

veljelleen Kebalinokselle, ja tämä pyysi Filotasta viemään 
hänet veljensä kanssa Aleksanterin luokse, koska heidän 
täytyisi tärkeitten asioitten tähden saada tavata kunin- 
gasta. Jostakin käsittämättömästä syystä tämä kuitenkin 
epäsi pyynnön sillä perusteella, että kuninkaalla oli muita 
tähdellisempiä tehtäviä, ja näin tapahtui kahdesti. Filo- 
taan töykeyden pahakseen pannen veljekset kääntyivät nyt 
toisen henkilön puoleen ja pääsivätkin tämän välityksellä 
Aleksanterin puheille, jolloin kertoivat ensiksi Limnoksen 
aikeet ja sitten kuin sivumennen, että Filotas oli kaksi 
kertaa torjunut heidän pyyntönsä päästä asiasta ilmoitta- 
maan. Tämä suututti kovasti Aleksanteria, ja kun Limnos 
vangitsijalleen vastarintaa tehdessään sai tämän kädestä 
surmansa, hänen suuttumuksensa yltyi, koska hän katsoi 
näin menettäneensä salahankkeen todisteet. Epäillen Filo- 
tasta kuningas nyt kutsui luokseen tämän vanhat viha- 
miehet, ja peittelemättä nämä sanoivat kuninkaan ottavan 
asian liian keveästi, jos hän uskoo Limnoksen, tavallisen 
khalaistralaisen miehen, uskaltaneen yksin suunnitella sel- 
laisen teon kuningastaan vastaan. Tämä on ollut vain 
apuri tahi pikemminkin jonkinlainen suuremmassa pajassa 
muokattu työkapine, mutta teon suunnittelija voidaan löy- 
tää tutkittaessa niitä, joille sen salaaminen on ollut hyö- 
dyksi. Kun kuningas oli avannut korvansa tällaisille syy- 
töksille ja epäilyksille, alkoi loputon juonittelujen virta 
hyökyä Filotasta vastaan. Tämä vangittiin ja otettiin ki- 
duttamalla kuulusteltavaksi, jolloin kuninkaan ystävät oli- 
vat paikalla läsnä, mutta kuningas itse syrjässä kuuntele- 
massa esiripun takana, josta hänen kerrotaan huudahta- 
neen, kun Filotas tuskissaan surkealla ja nöyrällä äänellä 
rukoili Hefaistionia ja muita paikalla olleita: »Kuinka 
sinä, Filotas, joka olet noin pehmeä ja epämiehekäs, uskal- 
sit ryhtyä sellaiseen tekoon?» Filotas mestattiin ja Meediaan 
lähetettiin heti murhamies ottamaan hengiltä Parmenion. 

Tämä mies oli kuitenkin monen teon suorittamisessa aut- 
tanut Filipposta ja oli yksin tahi ainakin kaikkein pon- 
tevimmin Aleksanterin vanhempaan polveen kuuluvista ys- 
tävistä kehoittanut häntä lähtemään sotaretkelle Aasiaan. 
Tämän retken aikana hän oli jo menettänyt kaksi kolmesta 
pojastaan, ja nyt hän itse viimeisensä kanssa sai erota elä- 
mästä. Teko tyrmistytti monia kuninkaan ystäviä, ennen 
muita Antipatrosta, ja sen tähden tämä tekikin salaisen 
sopimuksen =aitolialaisten kanssa, jotka pelkäsivät Alek- 
santerin kostavan heille Oiniadain kaupungin hävityksen. 
Tämä oli näet tapahtumasta kuultuaan sanonut, etteivät 
oiniadailaisten lapset, vaan hän itse vetää aitolialaiset hei- 
dän teostaan tilille. 


Pian tämän jälkeen tapahtui Kleitoksen tappo. Teko 
näyttää asiaa pinnallisesti katsoen julmemmalta kuin Filo- 
taan mestaus, mutta jos tarkemmin punnitaan sen aihetta 
ja teon hetkellä vallinneita olosuhteita, käy selville, että 
murha ei ollut tahallinen, vaan sen aiheutti kuninkaan 
kova onni, joka tarjosi Kleitoksen pahalle hengelle väli- 
kappaleiksi kuninkaan vihan puuskan ja päihtymyksen. 
Tapahtumain kulku oli seuraava: Muutamat henkilöt kul- 
jettivat kuninkaalle meren takaa Kreikasta tuotuja hedel- 
miä, joiden kypsyyteen ja kauneuteen ihastuneena hän kut- 
sutti luokseen Kleitoksen näyttääkseen niitä ja antaakseen 
niistä osan hänelle. Kutsun saapuessa Kleitos oli juuri uh- 
raamassa, mutta hän keskeytti toimituksen ja lähti kunin- 
kaan luokse, jolloin kolme uhriksi vihittyä lammasta lähti 
seuraamaan hänen jäljessään. Kuultuaan siitä Aleksanteri 
mainitsi asiasta Aristandrokselle ja lakonialaiselle Kleo- 
manteelle, jotka olivat tietäjiä. Näiden ilmoitettua enteen 
tietävän pahaa kuningas käski mitä pikimmin uhrata Klei- 
toksen puolesta, sillä hän muisti nyt itsekin kolme päi- 
vää sitten nähneensä kammottavan unen: Kleitos ja Par- 
menionin pojat olivat istuneet yhdessä, kaikki valkeissa vaat- 

teissä ja kuolleina. Kleitos ei kuitenkaan viipymättä suo- 
rittanut lepytysuhria, vaan meni aterialle, jota vastoin ku- 
ningas uhrasi Dioskuureille. Tämän jälkeen seurasi hurjat 
juomingit, joissa laulettiin jonkun Pranikhoksen tahi tois- 
ten kertomusten mukaan jonkun Pierionin tekemiä pilkka- 
lauluja, joiden tarkoituksena oli tehdä naurun alaisiksi 
eräät barbaarien äskettäin voittamat makedonialaiset up- 
seerit. Seuran vanhemmat jäsenet suuttuivat tästä ja hauk- 
kuivat sekä laulujen sepittäjät että laulajat, kun taas Alek- 
santeri ja hänen läheisimmät ystävänsä kuuntelivat niitä 
mielellään ja kehoittivat laulajia jatkamaan. Silloin Klei- 
tos, joka oli luonteeltaan tulinen ja sanojaan säästämätön 
mies ja nyt kaiken lisäksi juovuksissa, raivostui kovasti 
ja sanoi, ettei ole kaunista barbaarien ja vihollisten kes- 
kellä häväistä makedonialaisia, jotka ovat pilkkaajiaan 
paljon parempia, vaikkakin heitä on kerran kohdannut epä- 
onni. Kun Aleksanteri tähän sanoi, että Kleitos puoluste- 
lee itseään sanoessaan pelkuruutta epäonneksi, tämä nousi 
ja huudahti: »Ja kuitenkin tämä minun pelkuruuteni on 
sinut, jumalien pojan, pelastanut silloin, kun sinä käänsit 
selkäsi Spithridateen miekalle. Makedonialaisten verellä ja 
näillä haavoilla olet sinä päässyt niin pitkälle, että et enää 
tunnusta isäksesi Filipposta, vaan tuppaudut Ammonin po- 
jaksi.» 

Sanoista raivostuneena Aleksanteri huusi: »Luuletko sinä, 
kirottu, voivasi yhä vain iloita siitä, että aina puhut meistä 
tällaista ja kiihotat makedonialaisia.» »En suinkaan, Alek- 
santeri», sanoi Kleitos, »mmutta emme siitäkään iloitse, että 
saamme sinulta vaivoistamme tällaisen palkan. Päin vas- 
toin ylistämme onnellisiksi niitä, jotka ovat jo kuolleet tar- 
vitsematta nähdä, kuinka makedonialaisia ruoskitaan ve- 
rille persialaisilla raipoilla ja että kuninkaan puheille pää- 
syyn on pyydettävä lupa persialaisilta.» Kleitoksen näin 
yhä syytäessä herjauksiaan Aleksanterin lähettyvillä istu- 

neet hypähtivät paikoiltaan ja alkoivat vuorostaan moit- 
tia Kleitosta. Syntyi aikamoinen meteli, jota iäkkäämmät 
koettivat kaikin keinoin hillitä. Rähäkän aikana Aleksan- 
teri kääntyi kardialaisen Ksenodokhoksen ja kolofonilai- 
sen Artemioksen puoleen sanoen: »Eikö teistä näytä siltä, 
että kreikkalaiset riehuvat makedonialaisten keskellä kuin 
puolijumalat petojen joukossa?» Mutta Kleitos ei tyynty- 
nyt, vaan kehoitti Aleksanteria suoraan sanomaan, mitä 
hän oikeastaan tahtoo, tahi sitten olemaan kutsumatta va- 
paita ja suorasanaisia miehiä pitopöytäänsä, vaan tyyty- 
mään elämään barbaarien ja orjien kanssa, jotka kyllä 
kumartavat hänen persialaista vyötään ja hohtavaa ihokas- 
taan. Silloin ei Aleksanteri enää voinut hillitä itseään, vaan 
sieppasi pöydältä omenan ja heitti sillä Kleitosta tapail- 
len samalla miekkaansa, jonka kuitenkin eräs henkivartija, 
Aristofanes, oli salaa siirtänyt toisaalle Muut asettuivat 
kuninkaan ympärille ja koettivat sanoillaan häntä rauhoit- 
taa, mutta hän riuhtautui irti ja komensi kovalla äänellä 
makedonian kielellä henkivartiostoaan saapumaan paikalle 
ja käski merkinantajan puhaltaa torveaan kuin suuren vaa- 
ran uhatessa. Kun torven puhaltaja vitkasteli, kuningas 
antoi hänelle nyrkiniskuja, mutta myöhemmin hän tätä 
kuitenkin kiitti, koska hän menettelyllään oli ehkäissyt koko 
leirin joutumasta liikkeelle. Toiset veivät raivoavan ja 
vastustelevan Kleitoksen huoneesta, mutta hän koetti tulla 
heti uudelleen sisään toisesta ovesta lausuen samalla yli- 
mielisen uhmaavasti Euripideen »Andromakhe»-murhenäy- 
telmästä seuraavalla säkeellä alkavaa kohtaa: 


Näin surkea on Hellaan laita nyt. 


Silloin Aleksanteri tempasi keihään eräältä henkivartijaltaan 
ja lävisti sillä Kleitoksen, juuri kun tämä oviverhon syr- 


v oosn 


ja tuskasta ähkyen Kleitos lysähti maahan. Silloin Alek- 

santerin viha heti lauhtui, ja kun hän nyt tajuttuaan te- 
konsa näki ystäviensä seisovan sanattomina, hän kiskaisi 
nopeasti keihään ruumiista ja yritti sillä lävistää oman 
kaulansa, mutta henkivartijat estivät sen tarttumalla hänen 
käsiinsä, minkä jälkeen he veivät hänet väkisin hänen 
omaan makuuhuoneeseensa. 

Vietettyään koko seuraavan yön katkerasti itkien hän 
päivän tultua oli siinä määrin valitusten ja kyynelten uu- 
vuttama, ettei jaksanut puhua. Vain tuon tuostakin hän 
vuoteellaan lepäillen päästi raskaan huokauksen. Ystäviä 
tämä painostava hiljaisuus alkoi pelottaa, ja sen tähden he 
luvatta astuivat hänen huoneeseensa häntä lohduttamaan. 
Muiden sanat eivät häneen mitään vaikuttaneet, mutta kun 
tietäjä Aristandros johdatti hänen mieleensä hänen Klei- 
toksesta näkemänsä unen ja uhraamisen yhteydessä sat- 
tuneen enteen sekä lisäsi, että näin oli ennakolta säädetty, 
hän alkoi vähitellen rauhoittua. Tämän jälkeen ystävät 
toivat hänen puheilleen kaksi filosofia, Aristoteleen suku- 
laisen Kallistheneen ja Abderasta kotoisin olleen Anaksar- 
khoksen. Kallisthenes koetti häntä lohduttaa filosofisilla 
ajatuksilla, jotka hän muovasi lauseiksi taitavasti ja ta- 
pauksen koskettelemista hienovaraisesti kiertäen, kun taas 
Anaksarkhos, joka filosofiaa harjoittaessaan oli alusta al- 
kaen kulkenut omaa erikoista suuntaansa ja joka oli tun- 
nettu ylimielisestä ja halveksivasta suhtautumisesta muiden 
ammattikumppaniensa mielipiteisiin, alkoi heti sisään pääs- 
tyään lasketella: »Onko tämä se Aleksanteri, johon koko 
maailma on kiinnittänyt katseensa! Täällä hän maassa vai- 
keroi kuin orja ja pelkää ihmisten arvostelua ja moitetta, 
vaikka hänen pitäisi olla näille oikeuden sääntönä ja loppu- 
tarkoituksena. Sillä onhan hän voittanut hallitakseen ja 
käskeäkseen eikä palvellakseen tyhjien kuvittelujen orjana.» 
» Etkö käsitä», hän jatkoi, »että Zeus on asettanut oikeuden 
ja oikeudenmukaisen järjestyksen jumalattaret valtaistui- 

mensa sivuille siksi, että kaikki, mitä hallitsija tekee, on 
oikein ja sopivaa.» Tällaisella puheella Anaksarkhos kyllä 
kevensi kuninkaan omaatuntoa, mutta samalla teki hänen 
luonteensa paljon ylimielisemmäksi ja omavaltaisemmaksi. 
Itselleen hän voitti sillä sen, että pääsi kuninkaan rajat- 
tomaan suosioon ja vieroitti tämän Kallistheneesta, joka 
ankaran vakavuutensa takia ei muutoinkaan miellyttänyt 
Aleksanteria. Kerrotaan muutoin, että kun Ppitopöydässä 
kerran syntyi keskustelu vuodenajoista ja ilman lämpö- 
tiloista, Kallisthenes sanoi Anaksarkhokselle, joka hyökkäsi 
kiivaasti häntä vastaan hänen yhdyttyään niiden mieli- 
piteeseen, jotka väittivät Aasiaa Kreikkaa kylmemmäksi ja 
lumisemmaksi: »Mutta oikeastaan sinun on pakko yhtyä 
meidän mielipiteeseemme, että täällä on kylmempää kuin 
kotimaassamme. Siellä sinulla oli talvella ylläsi vain yksi 
vaippa, mutta täällä sinä nukut kolme peitettä suojanasi.» 
Näillä sanoilla Kallisthenes herätti Anaksarkhoksessa entistä 
suurempaa vihamielisyyttä häntä kohtaan. 

Muut sofistit ja liehittelijät Kallisthenes sai vihamiehik- 
seen siksi, että nuoriso ihaillen tulvi hänen kaunopuheisille 
luennoilleen ja yhtä ihaillen vanhemmatkin häntä kunnioitti- 
vat hänen luonteenlujuutensa, arvokkuutensa ja itsenäisyy- 
tensä takia sekä siksi, että hän näytti todella toimivan sitä 
tehtävää silmällä pitäen, jonka hän sanoi olleen tälle ret- 
kelle lähtönsä varsinaisena vaikuttimena, nimittäin että aut- 
taisi Aasiaan joutuneita maanmiehiään palaamaan takaisin 
isänmaahansa. Kun häntä jo hänen maineensa takia kadeh- 
dittiin, hän tämän lisäksi antoi itsekin parjaajilleen paljon 
aihetta hyökkäyksiin. Saatuaan kutsun pitoihin hän usein 
kieltäytyi tulemasta, ja seurassa hänen vakava ja hiljainen 
esiintymisensä antoi aihetta käsitykseen, ettei hän hyväksy- 
nyt muiden läsnäolleiden esittämiä ajatuksia. Kaikkea täl- 
laista Aleksanterikin katseli karsain silmin, minkä hän ker- 
ran ilmaisi seuraavalla lainaamallaan säkeellä: 

Kerrotaan, että kun kerran suuressa pitoseurassa makedonia- 
laisten maljaa juotaessa Kallisthenesta kehoitettiin puhu- 
maan näiden ylistykseksi, hän piti niin loistavan puheen, 
että kuulijat nousivat pystyyn käsiään taputtamaan ja len- 
nättivät hänen päähänsä seppeleen. Tällöin Aleksanteri sa- 
noi, että Euripides on ollut oikeassa runoillessaan: 


Jos aihe hyvä on, ei puheen pito vaikeaa. 


» Mutta näytähän», hän jatkoi, »meille puhujan lahjojasi 
moittimalla makedonialaisia, jotta he virheensä huomattuaan 
voisivat parantaa tapojaan.» Silloin mies siirtyi käsittele- 
mään asiaa vastakkaiselta kannalta ja maalasi makedonia- 
laisista varsin epäedullisen kuvan. Kaiken muun lisäksi hän 
mainitsi, että kreikkalaisten sisäiset kahnaukset auttoivat 
Filipposta laajentamaan valtaansa ja mahtavuuttaan, sillä 
onhan runoilijakin todennut, että 


Riitojen aikana lurjuskin helposti huipulle pääsee. 


Mutta tämä herätti makedonialaisissa suurta katkeruutta, ja 
Aleksanteri sanoi puheen päätyttyä, että Kallisthenes ei an- 
tanut näytettä kaunopuheisuudestaan, vaan vihamielisyydes- 
tään makedonialaisia vastaan. 

Tämän tapauksen Hermippos sanoo Kallistheneen esiluki- 
jan Stroiboksen kertoneen Aristoteleelle. Kallisthenes, kun 
hän huomasi joutuneensa puheensa vuoksi kuninkaan epä- 
suosioon, poistui paikalta ja lausui pari kolme kertaa itsek- 


seen: 
Kuolihan Patrokloskin, vaikk* urohomp' oli paljon! 


Aristoteles näyttää kaikesta tällaisesta antaneen oikean ar- 
vostelun sanoessaan, että Kallisthenes oli todella vaikuttava 
ja suuri kaunopuhuja, mutta häneltä puuttui todellisuuden 


t Ilias 21, 107. O. Mannisen suomennos. 

tajua. Aina hän pontevasti ja filosofin vakaumuksella torjui 
maahan heittäytymisen hallitsijan edessä ja uskalsi yksinkin 
sanoa suoraan sen, mitä kaikki vakavammat ja vanhemmat 
makedonialaiset salaa kuiskailivat., Tehdessään tyhjäksi ku- 
ninkaan palvonnan hän pelasti kreikkalaiset suuresta hä- 
peästä ja Aleksanterin vielä suuremmasta. Mutta samalla 
hän syöksi itsensä turmioon, varsinkin kun hän näytti enem- 
män itsepäisyydellä kuin vakuuttavilla perusteilla taivutta- 
neen kuninkaan tuosta vaatimuksestaan luopumaan. Mytile- 
neläinen Khares kertoo lisäksi, että Aleksanteri oli eräissä pi- 
doissa ojentanut maljan, josta oli juonut, eräälle ystävälleen; 
tämä oli sen otettuaan kääntynyt uhrilieteen päin, juonut 
siitä ja kääntynyt takaisin; sen jälkeen hän oli ensin laskeu- 
tunut kuninkaan edessä maahan, sitten suudellut häntä ja 
vasta sen tehtyään istuutunut paikalleen. Samoin tekivät 
kaikki muutkin, kunnes tuli Kallistheneen vuoro. Otettuaan 
maljan ja juotuaan siitä tämä astui suutelemaan kuningasta 
maahan laskeutumatta, mitä Aleksanteri ei kuitenkaan huo- 
mannut, koska oli kääntynyt Hefaistioniin päin jotakin tälle 
sanoakseen. Tällöin oli Demetrios, lisänimeltään Feidon, 
kuninkaalle huudahtanut: »Alä häntä suutele, sillä hän ei 
ole laskeutunut edessäsi maahan.» Kun Aleksanteri nyt epäsi 
suudelman, Kallisthenes kovalla äänellä kajautti: »Siispä 
minä saan lähteä täältä suudelmaa köyhempänä.» 
Kuninkaan ja Kallistheneen välien kylmennyttyä alettiin 
kertoilla yhtä ja toista. Ensimmäisenä esiintyi Hefaistion 
sanoen Kallistheneen sopineen hänen kanssaan siitä, että 
kuninkaan edessä heittäydytään maahan, mutta sitten hän 
olikin syönyt sanansa. Sitten Kallisthenesta alkoivat syy- 
tellä sellaiset kuin Lysimakhos ja Hagnon, jotka selittivät, 
että tämä sofisti kiertelee rinta pystyssä kuin jonkin tyranni- 
vallan kukistaja ja että pojat parveilevat hänen ympärillään 
häntä jumaloiden, ikäänkuin hän olisi ainoa vapaa mies kym- 
menientuhansien joukossa. Kun sitten Hermolaos kumppa- 

neineen joutui kiinni kuninkaan murhan suunnittelusta, saa- 
tiinkin oiva todiste panettelujen vahvistukseksi. Väitettiin 
Kallistheneen vastanneen, kun joku häneltä kysyi, kuinka 
tulee kuuluisaksi: »Siten, että murhaa kaikkein kuuluisim- 
man.» Sanottiin vielä, että hän muka oli Hermolaoksen mie- 
leen teroittanut, ettei tämän pitäisi tekonsa hetkellä säikähtää 
kultaista vuodetta, vaan muistaa, että hänen edessään on sai- 
rastuva ja haavoittuva ihminen. Mutta kaikesta huolimatta 
ei kukaan salaliittolaisista syyttänyt mistään Kallisthenesta, 
vaikka heiltä mitä julmimmin kidutuksin tällaista tunnus- 
tusta puristettiin. Ja Aleksanteri itsekin mainitsi heti sen 
jälkeen Kraterokselle, Attalokselle ja Alketaalle lähettä- 
missään kirjeissä, että nuorukaisia kidutettaessa nämä va- 
kuuttivat aivan yksin, kenenkään muun tietämättä, suunni- 
telleensa rikoksen, mutta myöhemmin Antipatrokselle lä- 
hettämässään kirjeessä hän syyttää myös Kallisthenesta, ku- 
ten seuraava kohta osoittaa: » Makedonialaiset kivittivät nuo- 
rukaiset kuoliaiksi, mutta sofistia ja niitä, jotka lähettivät 
hänet luokseni ja kaupungeissaan suojelevat henkeni väijyjiä, 
minä tulen rankaisemaan itse.» Näistä sanoista ilmenee suora 
syytös Aristotelesta vastaan, jonka luona tämä hänen suku- 
laisensa oli saanut kasvatuksensa: Kallistheneen äiti Hero 
oli näet Aristoteleen sisarentytär. Mikä on totuus Kallisthe- 
neen kuolemasta, jää pelkän arvailun varaan. Toisten his- 
toriateosten mukaan Aleksanteri hirtätti hänet, toisten mu- 
kaan hän kuoli sairauteen vankilassa maatessaan. Khareen 
mukaan häntä pidettiin vangittuna vietäväksi liittoneuvoston 
eteen kuulusteltavaksi Aristoteleen läsnä ollessa, mutta ol- 
tuaan vankilassa seitsemän kuukautta hän pöhöttymän vai- 
vaamana ja syöpäläisten ahdistamana kuoli samoihin aikoi- 
hin, jolloin Aleksanteri haavoittui Intiassa. 

Mutta Kallistheneen kuolema tapahtui kuitenkin vasta 
myöhemmin. läkäs korinttilainen Demaratos oli huomiota 
herättääkseen myös lähtenyt mukaan Aleksanterin Aasian 

retkelle. Nähtyään kuninkaan hän sanoi niiden kreikka- 
laisten, jotka kuolema oli korjannut, menettäneen suuren 
ilon, kun eivät olleet nähneet Aleksanterin istuvan Dareiok- 
sen valtaistuimella. Kuitenkaan hän ei saanut kauan nauttia 
kuninkaan hänelle osoittamaa suosiota, sillä hän kuoli pian 
vanhuuden heikkouteen. Hänen hautajaisensa olivat ylen 
määrin komeat. Sotajoukko loi hänen polttopaikalleen mah- 
tavan, kahdeksankymmentä jalkaa korkean kummun ja hä- 
nen tuhkansa vietiin koristetulla nelivaljakolla satamaan. 
Kun Aleksanteri Intiaan lähdön hetkellä näki, että mu- 
kana kuljetettu saalis teki hänen sotajoukkonsa hidasliikkei- 
seksi, hän aamun sarastaessa heti vaunujen tultua kuorma- 
tuiksi antoi sytyttää tuleen ensin omansa, sitten ystäviensä 
ja lopuksi muiden makedonialaisten vaunut. Tällaisen pää- 
töksen tekeminen oli vaatinut enemmän rohkeutta ja häikäi- 
lemättömyyttä, kuin tarvittiin sen täytäntöönpanoon. Sillä 
vain harvoja se suututti, jota vastoin useimmat käytäessä 
käskyä täyttämään nostivat riemukkaan huudon ja alkoivat 
kuin vimmatut jakaa tarpeettomia tavaroitaan niitä tarvitse- 
ville samalla särkien kenellekään kelpaamattomat esineet ja 
polttaen ne Aleksanterin iloksi ja Intian retken kunniaksi. 
Muutoin kuningas näihin aikoihin rankaisikin käskyjensä 
laiminlyöjät ankarasti ja säälimättömästi. Niinpä hän mes- 
tautti ystäväpiiriinsä kuuluneen Menandroksen, kun tämä 
hänen määrättyään hänet erään paikalle jätettävän varus- 
kunnan päälliköksi kieltäytyi ottamasta tehtävää vastaan, 
samoin hän itse ampui jousella makedonialaisista luopuneen 
persialaisen Orsodateen. Sotaretkelle lähdön aikoihin ta- 
pahtui, että lammas synnytti vuonan, jonka pää oli turbaa- 
nin muotoinen ja värinen ja sen molemmilla sivuilla kirvestä 
muistuttavat kuviot. Asiasta huolestunut Aleksanteri kutsui 
nyt luoksensa babylonialaisia tietäjiä, joiden apua hän tällai- 
sissa tapauksissa tavallisesti käytti, taikomaan ennettä tehot- 


1 Vrt. sivua 439. 

tomaksi, ja nämä toimittivat sitä varten tarpeelliset puhdis- 
tusmenot. Tämän jälkeen kuningas sanoi ystävilleen, ettei 
hän ole huolissaan omasta puolestaan, vaan heidän tähtensä. 
Sillä hänen kuoltuaan enne kenties saattoi toteutua, ja valta 
siirtyä jollekin halpasäätyiselle nahjukselle. Mutta hänen 
mielenmasennuksensa poisti kohta toinen parempi enne: Raj- 
vauttaessa Oksoksen virran varrella paikkaan kuninkaan 
teltalle telttavartioston päällikkö makedonialainen Prokse- 
nos löysi lähteen, jossa oli rasvamaista nestettä. Kun sen 
pintakerros poistettiin, tuli esille puhdas ja kirkas öljy, joka 
hajunsa, makunsa, värinsä ja rasvapitoisuutensa puolesta oli 
oliiviöljyn kaltaista. Tämä oli sitäkin kummallisempaa, kun 
noilla seuduilla ei kasvanut lainkaan öljypuita. Tosin Oksok- 
sen virran veden sanotaan olevan niin pehmeää, että siinä 
peseytyneen ihoon jää jonkinlainen rasvakerros. Aleksanteria 
tämä lähde erikoisesti ihmetytti ja ilahdutti, mikä ilmenee 
hänen Antipatrokselle lähettämästään kirjeestä, jossa hän 
mainitsee tämän yhtenä suurimpana jumalan hänelle osoitta- 
vän, että sotaretkestä oli tuleva maineikas, mutta raskas ja 
vaivalloinen, sillä jumalat ovat antaneet ihmisille öljyn voi- 
man lähteeksi ponnistuksia varten. 

Lukuisat olivat ne vaarat, joihin hän nyt taisteluissa jou- 
tui, ja vaikeat ne haavat, joita hän niissä sai. Suunnattomat 
olivat myös ne tappiot, joita sotajoukko tarveaineiden puut- 
teen ja vaikean ilmaston takia kärsi. Kaikesta huolimatta 
Aleksanteri vallitsi onnea rohkeudellaan ja kehitti voimaa lu- 
juudellaan, sillä hän uskoi väkevästi, että rohkealle ei mikään 
ole voittamatonta ja että pelkuri ei voi saavuttaa mitään 
pysyvää. Piirittäessään Sisimithreen puolustamaa luokse- 
pääsemättömänä pidettyä vuorta, jonka valloittaminen soti- 
laista jo näytti toivottomalta, hän kysyi Oksyarteelta, mil- 
lainen mies Sisimithres oli luonteeltaan. Oksyarteen vastat- 
tua, että mies oli läpikotaisin pelkuri, Aleksanteri virkkoi: 

»Sinä siis sanot, että vuori on valloitettavissa. Sillä se kohta, 
missä hän estää pääsyä, ei ole luja.» Itse asiassa Sisimithres 
antoikin pelottaa itsensä ja jätti vuoren. Lähettäessään erään 
toisen kerran makedonialaiset nuorukaiset taas hyökkäämään 
jyrkälle vuorelle hän puhutteli erästä Aleksanteri-nimistä 
hyökkääjää seuraavilla sanoilla: »Sinullepa, kaimani, urhool- 
lisuus sopii jo yksistään nimesi takia.» Nuorukaisen kaa- 
duttua —sankarillisen kamppailun jälkeen Aleksanteri suri 
häntä suuresti. Kun Nysa-nimistä kaupunkia vastaan käy- 
täessä makedonialaiset pysähtyivät edessä olevan syvän joen 
partaalle, Aleksanteri astui rannalle ja sanoi: »Miksi minä, 
vetelys, en ole aikoinani opetellut uimaan.» Ja kohottaen kil- 
pensä hän hyppäsi jokeen ylittääkseen sen kahlaamalla. Kun 
hän sitten oli antanut käskyn keskeyttää taistelun, hänen 
luokseen saapui piiritettyjen kaupunkien lähettiläitä tarjoa- 
maan sovintoa. Näiden kummastus oli suuri, kun Aleksan- 
teri ilmestyi heidän eteensä täysissä aseissa ja taistelun jäl- 
jiltä ruokkoamattomana. Kun hänelle sitten tuotiin tyyny, 
hän antoi sen vanhimmalle lähettiläälle, Akufiille, ja kehoitti 
tätä istuutumaan. Ihaillen Aleksanterin komeutta ja ystä- 
vällistä käytöstä Akufis kysyi, millaisilla ehdoilla he voisi- 
vat päästä hänen ystävyyteensä, jolloin Aleksanteri sanoi: 
» Maanmiestesi tulee valita sinut hallitsijakseen ja sata parasta 
kansalaistanne on lähetettävä luokseni panttivangeiksi.» 
Akufis vastasi tähän naurahtaen: »Minun olisi paljon hel- 
pompi hallita, jos saisin lähettää luoksesi huonoimmat, mutta 
itse pitää parhaimmat.» 

Noin Egyptin kokoista Intian aluetta, jonka maaperä oli 
erittäin sopivaa maanviljelykseen ja karjanhoitoon, hallitsi 
Taksiles. Kohdatessaan Aleksanterin tämä viisas ruhtinas 
tervehdysten jälkeen puhui hänelle seuraavasti: »Minkä täh- 
den on tarvis sotaa ja taistelua välillämme, jollet ole tullut 
meiltä riistämään juomavettämme ja välttämättömintä elan- 
toamme? Ainoastaan niiden puolesta viisaus vaatisi meitä 

taistelemaan. Jos taas minulla on enemmän rahaa ja jotakin 
tavaraa kuin sinulla, olen valmis niitä sinulle antamaan, ja 
jos niitä on minulla vähemmän, olen heti valmis kiittämään, 
jos annat niitä minulle.» Aleksanteri ihastui tästä puheesta, 
ojensi kätensä ja sanoi: »Luuletko, että tämä kohtaamisemme 
ja mielenjaloutta todistavat sanasi ovat poistaneet kaiken 
taistelun väliltämme? Siinä sinä erehdyt. Minä käyn kans- 
sasi kilpailuun hyvistä töistä, niin että et poistu voittajana 
jalosydämisyyden kentältä.» Aleksanteri sai häneltä paljon 
lahjoja, mutta antoi monin verroin enemmän, ja vielä läh- 
dön hetkellä hän lahjoitti Taksileelle tuhat talenttia leimat- 
tua kultaa. Tämä harmitti kovasti Aleksanterin ystäviä, 
mutta hän saavutti sillä muukalaisten suopeuden. Intialaiset 
palkkasoturit tekivät kuitenkin lujaa vastarintaa. Menetet- 
tyään jonkin kaupungin he siirtyivät aina toiseen ja näin he 
tuottivat Aleksanterille jatkuvia tappioita. Kerran tämä 
hyökkäsi eräästä kaupungista poistuvien vihollisten kimp- 
puun tiellä ja hakkautti heidät maahan, vaikka oli heidän 
kanssaan tekemässään sopimuksessa taannut heille turvalli- 
sen poistumisen. Tuo teko painaa tahransa tämän muutoin 
aina rehellisesti ja sotapäällikön arvon mukaisesti taistelleen 
kuninkaan suorittamiin sotaisiin urotekoihin. Yhtä paljon 
tuottivat hänelle vaivaa myös Intian viisaat häpäisemällä 
Aleksanterin valtaan alistuneita ruhtinaita ja terästämällä 
vielä vapaina olleiden kansojen vastarintaa. Sen tähden 
kuningas hirtättikin useita näistä. 

Porosta vastaan käymänsä taistelun Aleksanteri on itse 
kirjeissään seikkaperäisesti selostanut: Molempien leirien vä- 
lillä virtasi Hydaspes-joki, ja sen toisella rannalla Poros piti 
aina elefantteja voidakseen siten seurata makedonialaisten 
puuhailuja ja estää heidän joen ylitysyrityksensä. Aleksan- 
teri määräsi nyt, että leirissä oli vuorokaudet umpeensa pi- 
dettävä melua ja kolinaa, jotta vihollinen ei kiinnittäisi sii- 
hen huomiota hänen lähtiessään hyökkäämään. Eräänä myrs- 

kyisenä ja pimeänä yönä hän otti osan jalkaväkeä ja par- 
haat ratsumiehet mukaansa ja kuljettuaan pitkin joen vartta 
jonkin matkan päähän vihollisesta meni yli eräälle pienelle 
joessa olevalle saarelle. Tänne saavuttua puhkesi rankkasade, 
myrsky pauhasi ja salamat iskivät leiriin. Vaikka hän näki 
silmiensä edessä monen sotilaan salaman iskemänä heittävän 
henkensä, hän lähti saarelta kulkemaan joen toiselle ran- 
nalle. Vuolas ja sateitten paisuttama Hydaspes oli tulvies- 
saan yli äyräitten murtanut juuri niihin aikoihin toisen uo- 
man, johon osa vesimassasta virtasi. Sotajoukko nousi uuden 
ja vanhan uoman väliselle alueelle, mutta siinä oli vaikea 
saada tukea jalalle, koska maa oli niljakasta ja hyökyaallot 
huuhtelivat sitä. Tällöin Aleksanterin kerrotaan sanoneen: 
» Uskotteko, ateenalaiset, millaisiin vaaroihin heittäydyn tei- 
dän kunnioitustanne nauttiakseni?» Mutta tämä voidaan 
panna Onesikritoksen kertomana hänen tililleen. Aleksanteri 
itse kertoo kirjeessään, että makedonialaiset menetettyään 
lauttansa kahlasivat rintaansa myöten vedessä aseet kädessä 
tuon uuden uoman poikki. Kun ylimeno oli suoritettu, sota- 
joukko lähti liikkeelle, kuningas mukanaan ratsuväki kaksi- 
kymmentä stadionia jalkaväestä edellä. Hän näet ajatteli, 
että jos vihollinen lähettää häntä vastaan ratsuväkensä, on 
hänellä itsellään ratkaiseva ylivoima, jos taas jalkaväkensä, 
hänen omansa ehtii ajoissa avuksi. Näistä toteutui ensim- 
mäinen otaksuma: vihollinen lähetti häntä vastaan tuhat 
ratsumiestä ja kuusikymmentä sotavaunua. Ratsumiehet ku- 
ningas karkotti kaadettuaan heistä neljäsataa, ja sotavaunut 
hän kaikki valtasi Kun Poros näki Aleksanterin itsensä 
johtavan joen ylittäneitä joukkoja, hän heitti tätä vastaan 
kaikki sotilaansa niitä lukuunottamatta, joiden tehtävänä oli 
yrityksiä. Havaittuaan elefantit vihollisen voimakkaammalla 
oikealla siivellä Aleksanteri otti kaiken varalta johtoonsa ma- 
kedonialaisten vasemman siiven ja määräsi Koinoksen oikean 

sivustan päälliköksi. Kun oli isketty yhteen, makedonialaiset 
saivat vastustajansa molemmat siivet väistymään paikaltaan, 
mutta viholliset vetäytyivät elefanttien turviin, missä he 
sitkeästi taistelivat ahdistajiaan vastaan. Rivit menivät nyt 
sekaisin, yhdessä myllerryksessä kävivät kamppailua omat ja 
viholliset, ja vasta noin kahden aikaan päivällä vihollisten 
rohkeus petti. Tällaisen kuvauksen taistelusta on sen suorit- 
taja, Aleksanteri, antanut kirjeissään. Useimmat historioit- 
sijat kertovat, että Poros oli neljän kyynärän pituisia ratsu- 
miehiään vaaksaa pitempi ja että tämän ison ja uljaan mie- 
hen koko olemus oli sopusoinnussa hänen elefanttinsa kanssa, 
joka oli tavallista isompi ja isännästään ihmeellisen viisaasti 
huolehtiva. Tämän vielä vahingoittumattomana ollessa se 
rohkeasti karkotti hänen ahdistajansa, mutta havaittuaan 
sitten hänen olevan nuolista ja haavoista uupumaisillaan se 
peläten hänen putoavan laskeutui polvilleen ja asetti hänet 
hiljaa maahan, minkä jälkeen se kärsällään varovasti veti 
nuolet hänen ruumiistaan. Poros joutui vangiksi ja vietiin 
Aleksanterin eteen. Tämän kysyttyä, kuinka hän tahtoi 
itseään kohdeltavan, hän vastasi: kuninkaallisesti, ja kun 
Aleksanteri tiedusteli, mitä muuta hän toivoi, Poros vastasi: 
ci muuta, siinä on kaikki, kuninkaallisesti. Aleksanteri mää- 
räsi hänet sitten maaherrana hallitsemaan entistä valtakun- 
taansa, jopa itsenäisiä kansoja kukistettuaan laajensi sitä vielä 
alueella, jolla asui viisikymmentä heimoa ja jolla oli viisi- 
sataa huomattavaa kaupunkia ja suuri lukumäärä kyliä. 
Frään toisen kolme kertaa näin suuren alueen maaherraksi 
hän määräsi ystävänsä Filippoksen. 

Vähän aikaa tämän taistelun jälkeen kuoli Bukefalos. 
Useimpien historioitsijoiden mukaan se heitti henkensä käsi- 
teltäessä haavoja, joita se oli siinä saanut, mutta Onesikritos 
kertoo kuoleman johtuneen ylettömistä rasituksista, joita 
tämä kolmekymmentä vuotta vanha eläin ei enää voinut kes- 
tää. Aleksanteri suri sen menetystä kuin hyvän tuttavan ja 

ystävän kuolemaa, ja hän perusti sen muistoksi Hydaspeen 
varrelle kaupungin, jolle antoi nimen Bukefalia. Sotion ker- 
too lesbolaiselta Potamonilta kuulleensa, että Aleksanteri 
menetettyään Peritas-nimisen koiran, jonka hän oli itse kas- 
vattanut ja josta hän paljon piti, perusti myös sen muistoksi 
samannimisen kaupungin. 

Porosta vastaan käyty voimainmittely lamautti makedo- 
nialaisia ja teki heidät haluttomiksi jatkamaan tunkeutu- 
mista Intiaan. Vain suurin ponnistuksin he olivat lyöneet 
Poroksen, vaikka tällä oli asettaa heitä vastaan vain kaksi- 
kymmentätuhatta jalka- ja kaksituhatta ratsumiestä. Sen 
tähden he alkoivat tarmokkaasti vastustaa Aleksanteria, kun 
tämä tahtoi viedä heidät Ganges-joen yli. He olivat kuul- 
leet joen olevan kolmekymmentäkaksi stadionia leveä ja 
sata syltä syvä ja sen toisen rannan täynnä jalka-, ratsu- ja 
elefanttivoimia. Oli näet kerrottu, että gandariittien ja prai- 
sialaisten kuninkaat olivat siellä heitä vastassa kahdeksan- 
kymmentätuhatta ratsu- ja kaksisataatuhatta jalkamiestä 
sekä kahdeksantuhatta sotavaunua ja kuusituhatta elefanttia 
käsittävä armeija mukanaan. Eikä tämä tieto ollut aivan 
tuulesta temmattu. Sillä myöhemmin valtaistuimelle päässyt 
Sandrakottos saattoi lahjoittaa Seleukokselle viisisataa ele- 
fanttia, ja kuusisataatuhatta miestä käsittävä armeija muka- 
naan hän samoili halki Intian ja alisti sen valtaansa. Soti- 
laittensa vastarinnasta masentuneena ja vihastuneena Alek- 
santeri sulkeutui telttaansa ja makaili siellä toimettomana. 
Hän piti arvottomina tähänastisia saavutuksiaan, jos hänen 
täytyi jättää Ganges ylittämättä, sillä peräytyminen oli hä- 
nen mielestään samaa kuin tappion tunnustaminen. Mutta 
kun ystävät häntä sopivasti taivuttelivat ja sotamiehet hä- 
nen telttansa eteen kerääntyneinä itkien ja huutaen pyysivät 
häntä kääntymään takaisin, hän vihdoin myöntyi. Kun sit- 
ten paluumatka alkoi, hän keksi monta metkua, joiden tar- 
koituksena oli aiheuttaa hämmästystä ja kunnioitusta. Niinpä 

hän valmistutti tavallista suurempia aseita ja hevosten sei- 
miä sekä raskaita kuolaimia, joita jätti eri paikkoihin jäl- 
keensä. Samoin hän pystytti jumalien alttareja, ja vielä tänä 
päivänä tulevat praisialaisten kuninkaat Ganges-virran tuolta 
puolen näille alttareille uhraamaan kreikkalaisia menoja nou- 
dattaen. Aleksanterin ollessa tällä retkellä oii Sandrakottos 
poikana nähnyt hänet, ja monesti hän myöhemmin sanoi, 
että Aleksanteri olisi kyllä saanut Intian haltuunsa, koska 
sen kuningasta vihattiin ja halveksittiin hänen kykenemättö- 
myytensä ja alhaisen syntyperänsä takia. 

Nähdäkseen maan piirin ympäri virtaavan valtameren 
Aleksanteri lähti hitaalle paluumatkalle pitkin virtoja. Sitä 
varten hän oli rakennuttanut paljon soudettavia laivoja ja 
lauttoja. Tämäkään retki ei tapahtunut ilman vaaroja eikä 
taisteluja, sillä sen kestäessä kuningas hyökkäsi virran ran- 
tamilla sijainneiden kaupunkien kimppuun ja alisti koko sen 
varrella olevan maan valtaansa. Hän oli vähällä menettää 
henkensäkin taistelussaan Intian parhaimpina sotureina pi- 
dettyjä niin sanottuja malloslaisia vastaan. Kun näiden kau- 
punkia ahdistettaessa nuolisade oli karkottanut puolustajat 
muureilta, Aleksanteri ensimmäisenä asetti tikapuut niitä 
vasten ja kiipesi harjalle. Hänen päästyään sinne tikapuut 
särkyivät ja muurien juurelta alkoi sataa hänen päälleen 
vihollisten nuolia ja keihäitä. Vaikka hänen rinnalleen oli 
ehtinyt vasta muutamia makedonialaisia, Aleksanteri näyt- 
tääkseen rohkeasti esimerkkiä hyppäsi malloslaisten kes- 
kelle ja tuli onneksi jaloilleen maahan. Hänen siinä vi- 
hollisia vastaan rynnistäessään ja kirkkaita aseitaan heilut- 
taessaan näistä näytti, kuin salama tai jokin aavemainen 
valo-olento olisi sädehtinyt hänen edessään, ja sen tähden 
he ensin pakenivat joka taholle. Mutta hämmästyksestä 
toinnuttuaan ja nähtyään hänen seurassaan vain kaksi 
aseenkantajaa he juoksivat häntä kohti ja koettivat läheltä 
lävistää hänen varustuksensa miekoilla ja keihäillä. Eräs 

intialainen lennätti vähän kauempaa jousestaan niin voi- 
makkaasti nuolen, että se tunkeutui läpi panssarin ja juut- 
tui kiinni rintaan nännin kohdalle. Kuninkaan alkaessa 
tästä iskusta hoippua ampuja veti esiin miekkansa ja syök- 
syi hänen kimppuunsa, mutta Peukestas ja Limnaios kävi- 
vät intialaista vastaan. Taistelussa molemmat haavoittui- 
vat, Limnaios niin pahasti, että heitti pian henkensä, mutta 
Peukestas jaksoi pitää puoliaan, kunnes Aleksanteri sur- 
masi vihollisen. Saatuaan vielä monta haavaa ja lisäksi 
iskun — nuijasta kaulaansa Aleksanteri uupuneena, mutta 
vielä valppaasti vihollista silmällä pitäen nojasi muuriin. 
Tällä välin oli makedonialaisia ehtinyt paikalle, ja nämä 
jouduttivat jo tajuntansa menettäneen kuninkaan telttaansa. 
Tapauksen näkijät luulivat kuninkaan kuolleen, ja sellai- 
nen huhu levisi heti koko sotajoukkoon. Suurta varovai- 
suutta käyttäen ja hyvin kärsivällisesti menetellen katkais- 
tiin sitten puinen nuoli, minkä jälkeen voitiin poistaa pans- 
sari ja nuolen kärki rinnasta. Kärki, joka oli kolmen sor- 
men levyinen ja neljän pituinen, oli tunkeutunut syvälle 
luuhun, ja sen poistamisen aikana Aleksanteri menetti ta- 
juntansa ja oli aivan kuin kuollut. Pian hän kuitenkin vir- 
kosi ja voitti vaaran, mutta kauan hänen täytyi heikkou- 
tensa takia pysytellä sisällä lääkärin hoidossa. Tänä aikana 
hän kerran kuuli makedonialaisten hänen telttansa edessä 
huutaen kehottavan häntä näyttäytymään, jolloin hän vaip- 
paan pukeuduttuaan astui ulos. Kyllin parannuttuaan hän 
uhrasi jumalille, lähti liikkeelle jokea pitkin ja alisti mat- 
kan aikana valtaansa monia maita ja kaupunkeja. 

Niistä fakiireista, jotka innokkaimmin olivat kehoitta- 
neet Sabbasta luopumaan makedonialaisista ja jotka olivat 
tuottaneet näille paljon muitakin hankaluuksia, Aleksanteri 
sai käsiinsä kymmenen. Havaittuaan näiden olevan nok- 
kela- ja sukkelasanaisia miehiä hän ryhtyi teetättämään 
heille pulmallisia kysymyksiä ja uhkasi tappaa heidät 

kaikki, jos joku ei pystyisi kysymystä ratkaisemaan. Ensin 
heistä surmattaisiin huonoimman vastauksen antaja, ja van- 
hin heistä saisi olla asiassa tuomarina. Ensimmäiseltä kysyt- 
tiin: »Elävienkö vai kuolleitten lukumäärä on suurempi?» 
Kysytty vastasi: »Elävien, sillä kuolleita ei ole enää ole- 
massa.» Toiselta: »Maallako vai merellä elää suurimmat 
eläimet?» »Maalla, sillä meri kuuluu vain osana maahan.» 
Kolmannelta: »Mikä eläin on ovelin?» Kysytty vastasi: 
»Se, joka tähän asti on osannut pysytellä tuntemattomana.» 
Neljänneltä: »Minkä tähden hän kehoitti Sabbasta luopu- 
maan?» Kysytty vastasi: »Jotta hän kunniallisesti eläisi 
tahi kunniallisesti kuolisi.» Viidenneltä: »Päiväkö vai yö 
on ollut ensiksi?» Kysytty vastasi: »Päivä on aina ennen 
toista.» Kun kuningas alkoi ihmetellä vastausta, kysytty 
sanoi, että hämäriin kysymyksiin täytyy antaa myös hä- 
märät vastaukset. Kuudennelta kysyttiin; »Kuinka voi- 
daan saavuttaa kaikkien rakkaus?» Kysytty vastasi: »Kun 
saavuttaa vallan herättämättä pelkoa.» = Seitsemänneltä: 
» Kuinka voi ihmisestä tulla jumala?» Kysytty vastasi: »Te- 
kemällä sitä, mikä ihmiselle on mahdotonta.» Kahdeksan- 
nelta: »Elämäkö vai kuolema on voimakkaampi?» Vastaus 
oli » Elämä, sillä se jaksaa kestää niin paljon onnettomuuk- 
sia.» Yhdeksänneltä: »Kuinka kauan elämää voidaan pitää 
helppona?» Vastaus oli: »Niin kauan kuin sitä pidetään 
kuolemaa parempana.» Tämän jälkeen kuningas kääntyi 
tuomariksi määrätyn puoleen ja käski hänen antaa vastauk- 
sista tuomionsa. Tämä sanoi, että toinen oli vastannut huo- 
nommin kuin toinen. »Hyvä, tämä tuomio sopii sinuun, 
sinun täytyy siis ensin kuolla», sanoi silloin kuningas. Tä- 
hän fakiiri vastasi: »Ei, hyvä kuningas, mikäli tahdot py- 
syä sanassasi. Sinähän sanoit ensiksi tapattavasi sen, joka 
vastaisi huonoimmin.» 

Aleksanteri päästi fakiirit vapaiksi ja antoi heille lah- 
joja. Sitten hän lähetti Onesikritoksen pyytämään luok- 

seen eräitä kunnianarvoisia intialaisia, jotka viettivät erak- 
koelämää. Onesikritos oli kyynikko Diogeneen koulukun- 
taan kuuluva filosofi. Hän kertoo, että kutsutuista Kala- 
nos oli ylimielisesti ja töykeästi käskenyt hänen riisuutua 
alasti, jos hän tahtoi käydä hänen kanssaan puheisiin, sillä 
muutoin hän ei ottaisi häntä vastaan, olkoon hän sitten 
vaikka Zeuksen lähettiläs. Dandamis oli ollut kohteliaampi, 
oli tarkkaavasti kuunnellut häntä hänen kertoessaan Sokra- 
teesta, Pythagoraasta ja Diogeneesta, minkä jälkeen oli sa- 
nonut, että nuo kreikkalaiset näyttivät olleen jaloja mie- 
hiä, mutta että he liiaksi kunnioittivat voimassaolevia la- 
keja. Muut historioitsijat tietävät, että keskustelu näiden 
miesten välillä oli rajoittunut vain Dandamiin tekemään 
kysymykseen: »Minkä tähden Aleksanteri on tullut tänne 
näin pitkän matkan takaa?» Samat kertojat mainitsevat 
Taksileen kuitenkin taivuttaneen Kalanoksen lähtemään 
Aleksanterin luokse. Hänen oikea nimensä oli Sfines, mutta 
kreikkalaiset sanoivat häntä Kalanokseksi, kun hän tapaa- 
miaan tervehtiessään lausui intialaisten tavoin kale, terve! 
Kalanoksen kerrotaan antaneen Aleksanterille havainnollisen 
kuvan hänen valtakunnastaan. Hän heitti keskelle lattiaa 
kuivan ja kovan vuodan ja astui sen reunalle, jolloin toi- 
nen reuna nousi koholleen. Tämän jälkeen hän kulki koko 
vuodan ympäri painellen sitä jalallaan, ja aina toistui sama 
ilmiö. Lopuksi hän astui sen keskelle seisomaan, jolloin koko 
vuota oli tasaisena paikallaan. Tällä havainnollisella esi- 
tyksellä hän tahtoi opettaa, että Aleksanterin pitäisi hallita 
valtakuntaansa keskuksesta käsin eikä mennä harhailemaan 
jollekin laidalle jättäen muut laidat epävarmoiksi. 

Matka, jonka Aleksanteri suoritti virtoja myöten merelle, 
kesti seitsemän kuukautta. Perille saavuttua hän vielä pur- 
jehti erääseen meren saareen, jota hän itse sanoi Skillustiiksi, 
mutta muut Psiltukiiksi. Noustuaan maihin hän uhrasi ju- 
malille ja tutki merta ja rannikkoa niin pitkälle kuin saat- 

tot mennä. Rukoiltuaan sitten, ettei kukaan kuolevainen 
ylittäisi hänen retkensä rajoja, hän palasi takaisin. Paluu- 
matkalle lähdettäessä laivasto, jonka päälliköksi määrättiin 
Nearkhos ja yliperämieheksi Onesikritos, purjehti rannik- 
koa pitkin Intia oikealla puolellaan, ja jalkaväki kulki ku- 
ninkaan johdossa oreitalaisten alueen halki. Tällä matkalla 
sotajoukko joutui niin suuriin vaikeuksiin, että tuskin nel- 
jäsosa Aleksanterin Intiasta lähteneistä taisteluvoimista, joita 
oli ainakin satakaksikymmentätuhatta jalka- ja viisitoista- 
tuhatta ratsumiestä, selviytyi hengissä. Jo ankarat taudit, 
sopimaton ravinto ja paahtava kuumuus teki suurta tuhoa, 
mutta enin osa sortui suoranaiseen nälkään marssittaessa 
halki erämaan, jossa asui viheliäisissä oloissa eläviä ihmisiä. 
Sen asukkailta oli saatavissa vain joitakin harvoja ja sur- 
keita lampaita, mutta niidenkin liha, koska niitä ruokittiin 
joillakin suolaisen veden kaloilla, oli huonoa ja pahan- 
hajuista. Kuusikymmentä päivää marssittuaan sotajoukko 
vihdoin pääsi Gedrosian alueelle, missä sillä oli kaikkea riit- 
tävästi, sillä lähiseutujen maaherrat ja kuninkaat olivat toi- 
mittaneet sinne tarveaineita. 

Sotajoukon levättyä jatkettiin riemukkaassa juhlakul- 
kueessa Karmanian maakunnan halki marssia, johon kului 
kaikkiaan seitsemän päivää. Verkkaan kahdeksan hevosta 
veti kauaksi näkyvää suuren lavitsan päälle rakennettua 
koroketta, jolla Aleksanteri lähimpine ystävineen yöt päi- 
vät piti pitojaan. Seurasi sitten suuri määrä vaunuja, joista 
toiset oli päällystetty purppuranvärisin tahi kirjavin ver- 
hoin, toiset koristeltu tuorein alati vihrein oksin, ja niissä 
kuninkaan muut ystävät ja korkeimmat upseerit seppeleet 
päässä pitivät juominkejaan. Tällöin ei voinut nähdä yh- 
tään kilpeä, ei yhtään kypärää eikä yhtään keihästä, vaan 
kaikkialla näki, kuinka sotamiehet pikareillaan, maljoillaan 
ja juomakauhoillaan ammensivat suurista astioista ja sekoi- 
tusmaljoista viiniä ja joivat toistensa terveydeksi sekä mars- 

sia suoritettaessa että marssitauon aikana maassa lepäil- 
täessä. Kaikkialla soivat pillit ja huilut, kuului laulua ja 
rallatusta sekä kirkuvien naisten ilakointia. Kun samottiin 
eteenpäin, ei noudatettu suljettua järjestystä, vaan poiket- 
tiin pois riveistä ja pidettiin muutenkin hurjaa menoa, niin 
että olisi luullut Bakkhoksen olevan seurassa ja johtavan 
tätä pitkää jonoa. Näin tultiin komeasti Gedrosian kunin- 
kaan hallituskaupunkiin, jossa Aleksanteri antoi sotajouk- 
konsa levätä ja jatkaa juhlimistaan. Kerrotaan, että Alek- 
santeri oli humalassa seuratessaan täällä pidettyjä kuorojen 
laulu- ja tanssikilpailuja. Näissä voitti hänen suosikkinsa 
Bagoas, joka sitten seppelöitynä kulki teatterin halki istuu- 
tumaan kuninkaan viereen. Tämän nähtyään makedonia- 
laiset alkoivat hurjasti taputtaa käsiään ja huutaa, että 
kuninkaan oli suudeltava häntä. Eikä metelistä tullut lop- 
pua, ennen kuin Aleksanteri syleili ja suuteli Bagoasta. 
Aleksanterin ollessa täällä saapuivat sinne myös Nearkhos 
ja hänen johtamansa laivoin matkannut joukko. Ihastu- 
neena näiden matkakuvauksesta kuningas päätti itsekin läh- 
teä purjehtimaan merelle suuri laivasto mukanaan: Ensin 
hän kulkisi Eufratia alas, sitten pitkin. Arabian rannikkoa 
ja Afrikan ympäri Herakleen patsaille sekä näiden välitse 
Välimerelle. Tätä varten alettiin Thapsakoksessa rakentaa 
laivoja, samalla kun sinne koottiin merimiehiä ja peränpitä- 
jiä. Mutta sitten sattui, että Aasian sisäosiin tehty uuvut- 
tava sotaretki, kuninkaan malloslaisten maassa tapahtunut 
haavoittuminen ja sotajoukon tappiot, jotka huhu suu- 
rensi suunnattomiksi, saivat kaikki uskomaan Aleksanterin 
perikadon eittämättömän varmaksi. Kukistetut kansat us- 
kalsivat jälleen tehdä kapinoita ja maaherrat ja sotapääl- 
liköt harjoittaa häikäilemätöntä mielivaltaa ja kiristystä. 
Kun näin koko valtakunta oli täynnä laittomuutta ja ka- 
pinointia, nousivat myös Olympias ja Kleopatra Antipat- 
rosta vastaan ja jakoivat tämän hallittavana olevan alueen, 

josta Olympias otti Epeiroksen ja Kleopatra Makedonian. 
Muutoin kerrotaan, että kun Aleksanteri sai tästä tiedon, 
hän sanoi äitinsä pitäneen paremmin huolta eduistaan, sillä 
makedonialaiset eivät tulisi sietämään naisvaltikkaa. Näistä 
syistä kuningas muutti päätöstään. Hän lähetti Nearkhok- 
sen laivasto mukanaan purjehtimaan pitkin rannikkoa ja 
samalla kurittamaan rannikkoseutuja sodalla, mutta itse hän 
lähti Aasian yläosiin rankaisemaan tottelemattomia päälli- 
köitä. Täällä hän lävisti itse keihäällä Abuleteen pojan 
Oksyarteen, ja Abuleteen, joka oli laiminlyönyt tarvik- 
keiden hankkimisen, hän myös veti tilille. Tämän tarjottua 
niiden korvaukseksi kolmetuhatta talenttia Aleksanteri käski 
panna rahat hevosten eteen, mutta kun ne eivät niihin kos- 
keneet, hän ärjäisi: »Mitä hyötyä meillä on sinun tarjouk- 
sestasi», ja hän panetti Abuleteen vankeuteen. 

Saavuttuaan Persiaan Aleksanteri käski antaa naisille 
rahalahjan. Persian kuninkailla oli näet tapana joka ker- 
ran tälle alueelle tultuaan lahjoittaa jokaiselle naiselle tietty 
rahaerä. Kerrotaan, että tämän takia muutamat kuninkaat 
olivat saapuneet sinne vain harvoin. Okhos ei ollut men- 
nyt sinne kertaakaan, vaan oli saituutensa takia vapaa- 
ehtoisesti pysytellyt poissa isänmaastaan. Havaittuaan sit- 
ten Kyyroksen haudan murretuksi Aleksanteri tapatti ilki- 
työntekijän, vaikka tämä, nimeltään Pylamakhos, oli Pel- 
lasta kotoisin ja huomattavaa sukua. Luettuaan hautakir- 
joituksen hän määräsi, että sama kirjoitus oli hakattava 
kiveen entisen alapuolelle myös kreikan kielellä. Kirjoitus 
kuului seuraavasti: »Ken kuolevainen lienetkin ja mistä 
tullet, mutta tiedän kaikissa tapauksissa sinut tulevaksi, minä 
olen Kyyros, joka nosti persialaiset valtaan. Älä kadehdi 
minua tästä vähäisestä maapalasta, joka kätkee ruumiini.» 
Nämä sanat liikuttivat syvästi Aleksanteria ja saivat hänet 
ajattelemaan kaiken epävarmuutta ja vaihtuvuutta. Täällä 
tapahtui myös, että Kalanos kärsittyään jonkin aikaa vatsa- 

sairautta valmistutti itselleen polttorovion. Ratsastettuaan 
paikalle hän luki rukouksia, vihki itsensä jumalille ja heitet- 
tyään ensiuhrina tuleen hiuksiaan nousi roviolle, jolta hän 
tervehti paikalle saapuneita makedonialaisia ja kehoitti 
heitä viettämään päivää iloisesti ja kuninkaan kanssa juo- 
den; tämän hän sanoi jonkin ajan kuluttua näkevänsä jäl- 
leen Babylonissa. Lopetettuaan puheensa hän asettui ma- 
kuulle, peitti itsensä vaatteellaan eikä liekkien häntä lähes- 
tyessä liikahtanutkaan, vaan makuuasennossa ollen uhrasi 
itsensä sikäläisten viisaitten perinnäisen tavan mukaan. Sa- 
malla tavalla monta vuotta myöhemmin muudan Caesarin 
seurueeseen kuulunut intialainen poltatti itsensä Ateenassa, 
ja vielä tänäkin päivänä siellä nähdään hänen leposijansa, 
jota sanotaan intialaisen haudaksi. 

Palattuaan roviolta Aleksanteri kokosi useita ystäviään 
ja sotapäälliköitään pitoihin, joissa julisti kilpailut juomi- 
sessa ja lupasi parhaimmalle palkinnon. Voittajaksi tullut 
tin, mutta eli tämän jälkeen vain kolme päivää. Muita 
juomaveikkoja kuoli Khareen kertomuksen mukaan neljä- 
kymmentäyksi ankarien kouristuskohtausten jälkeen. Sitten 
kuningas määräsi Susassa vietettäväksi ystäviensä häitä. Itse 
hän otti puolisokseen Dareioksen tyttären Stateiran ja jalo- 
sukuisille ystävilleen hän valitsi ylhäisiä persiattaria. En- 
nestään naimisissa oleville makedonialaisille hän piti lois- 
tavat hääpidot, joissa jokainen sai lahjaksi kultaisen mal- 
jan, vaikka kutsuvieraita sanotaan olleen yhdeksäntuhatta. 
Muutoinkin kuningas osoitti täällä häikäisevää anteliaisuutta, 
muun muassa hän maksoi omista varoistaan velkojille hei- 
dän saatavansa, jolloin koko maksettu summa oli noussut yh- 
deksääntuhanteenkahdeksaansataanseitsemäänkymmeneen — ta- 
lenttiin. Tätä tilaisuutta hyväkseen käyttäen myös yksisil- 
mäinen Antigenes merkitytti itsensä petollisesti velallisten 
luetteloon, vei erään hänelle muka lainanneen henkilön mak- 

supöydän ääreen ja suoritutti tälle rahat. Mutta kun hänet 
myöhemmin paljastettiin petkuttajaksi, kuningas suuttuneena 
karkotti hänet hovistaan ja riisti häneltä päällikkyyden. 
Antigeneen sotilaallinen ura oli muutoin ollut loistava: Jo 
nuorukaisena Filippoksen piirittäessä Perinthosta hän sai 
heittokoneen nuolen silmäänsä, mutta hän ei antanut niiden, 
jotka tahtoivat häntä auttaa, vetää sitä ulos eikä poistunut 
kentältä ennen kuin oli hurjasti taistellen työntänyt vihol-: 
liset muurien taakse. Maineen tahrautuminen koski Anti- 
geneeseen syvästi, ja kun näytti siltä, että hän murheen ja 
mielenmasennuksen vallassa riistää itseltään hengen, kunin- 
gas antoi hänelle hairahduksen anteeksi ja käski hänen pi- 
tää rahat. 

Kun ne kolmekymmentätuhatta nuorukaista, joille kunin- 
gas oli määrännyt opetettavaksi aseiden käyttöä ja kreikka- 
laista sivistystä, näyttivät saavuttaneen sekä ruumiillisen 
kunnon että moitteettoman käyttäytymisen ja sitä paitsi 
osoittivat opinnoissaan intoa ja ihailtavan nopeaa edisty- 
mistä, Aleksanteri oli tuloksesta iloissaan, mutta makedonia- 
laisissa se herätti mielipahaa ja pelkoa, että hän tämän jäl- 
keen välittäisi heistä vähemmän. Kun kuningas sitten mää- 
räsi kivulloiset ja sotavammaiset lähetettäviksi kotimaahan, 
sotilaat sanoivat tätä häikäilemättömän loukkaavaksi me- 
nertelyksi, hän kun kulutettuaan heidät loppuun kaiken- 
laisissa tehtävissä nyt muka kunniattomasti työnsi heidät 
luotaan ja sysäsi kunkin hänen kotimaahansa ja omaistensa 
vastuksiksi toisenlaisessa kunnossa, kuin hän oli heidät saa- 
nut. Hänen tulisi, niin he sanoivat, vapauttaa kaikki 
makedonialaiset hyödyttäminä palveluksestaan, sillä olihan 
hänellä nyt nuo nuoret aseiden heiluttajat, joiden kanssa 
hän kyllä maailman valloittaisi. Tästä katkeroituneena Alek- 
santeri soimasi heitä ankarasti ja karkotti heidät näkyvis- 

nämä kuninkaan saattajina ja itsensä yliolkaisesti syrjään 
työnnettyinä makedonialaiset tunsivat tulleensa suuresti nöy- 
ryytetyiksi, ja keskustellessaan asiasta toistensa kanssa he 
olivat joutua raivoihinsa kateudesta ja kiukusta. Vihdoin he 
lähtivät yhdessä aseettomina ja vain mekkoon pukeutuneina 
kuninkaan teltan edustalle, missä he vaikeroiden ja kyyne- 
let silmissä ilmoittivat alistuvansa hänen käskyihinsä ja 
kehoittivat häntä kohtelemaan heitä niin kuin kehnoja ja 
kiittämättömiä ihmisiä on kohdeltava. Aleksanteri ei kui- 
tenkaan päästänyt heitä puheilleen, vaikka hänen suuttu- 
muksensa jo alkoi lauhtua, mutta sotilaatkaan eivät poistu- 
neet paikalta, vaan seisoivat hänen ovensa edustalla kaksi 
vuorokautta valitellen ja häntä hallitsijakseen nimitellen. 
Kolmantena päivänä kuningas vihdoin näyttäytyi heille, ja 
nähtyään heidät surkeassa ja masentuneessa tilassa hän itki 
kauan, minkä jälkeen hän lausuttuaan muutaman moitteen 
sanan puhutteli heitä ystävällisesti. Annettuaan sitten ko- 
matkaan ja kirjoitti samalla Antipatrokselle, että kaikissa 
kilpailutilaisuuksissa ja teatterinäytännöissä heille tuli va- 
rata kunniapaikat ja että heidän piti niissä esiintyä seppe- 
leet päässä. Sitä paitsi hän määräsi, että kaatuneiden lap- 
sille oli annettava avustusta. 

Ekbatanaan saavuttuaan ja suoritettuaan siellä välttämät- 
tömät tehtävät Aleksanteri kävi jälleen teattereissa ja kan- 
sanjuhlissa, joissa esiintymään oli Kreikasta saapunut kol- 
metuhatta taiteilijaa. Näihin aikoihin Hefaistion sattui sai- 
rastumaan kuumeeseen, mutta nuorehkona ja koko olemuk- 
seltaan sotilaallisena hän ei alistunut lääkäri Glaukoksen 
määräämään ankaraan ruokajärjestykseen, vaan istuutui lää- 
kärin ollessa teatterissa aterialle ja söi paistetun kukon sekä 
joi höysteeksi suuren tuopin viiniä. Tämä aiheutti sairau- 
dessa vaarallisen käänteen, ja jonkin päivän kuluttua hän 
kuoli. Hefaistionin menetystä Aleksanteri ei ollenkaan osan- 

nut järkevästi kestää. Surun merkiksi hän heti leikkautti 
kaikkien hevosten ja muulien harjat, revitytti kaupunkien 
muurien rintavarustuksia, naulitutti ristiin syyttömän lää- 
kärin ja kielsi leirissä pitkäksi ajaksi huilun soiton ja yli- 
päänsä kaikki säveltaiteelliset esitykset. Vasta myöhemmin 
saatuaan Ammonilta oraakkelilauselman, että Hefaistion oli 
julistettava herokseksi, jolle on uhrattava, hän peruutti kiel- 
lon. Tuskaansa lievittääksen hän aloitti myös sodan, mutta 
kävi sitä kuin olisi metsästänyt ihmisiä: kukistettuaan näet 
tällöin kossaialaisten heimon hän tapatti järjestään kaikki, 
ja tätä tekoa hän nimitti Hefaistionin kuolinuhriksi. Vai- 
najan hautakummun kaunistamiseen ja upeisiin hautajaisiin 
hän määräsi käytettäväksi kymmenentuhatta talenttia, mutta 
aikoi vielä ylittää nämä kustannukset rakennuttamalla eri- 
koisen taiteellisen muistomerkin. Siksi hän nyt kaipasi ku- 
vanveistäjä Stasikratesta, jonka suunnitelmat hän tiesi roh- 
keiksi ja jättiläismäisiksi. Tämä oli näet kerran Aleksanterin 
tavatessaan sanonut, että Traakiassa oleva Athos-vuori voi- 
taisiin muovata ihmistä esittäväksi patsaaksi. Jos Aleksan- 
teri siis antaa hänelle tällaisen tehtävän, hän tekee Athok- 
sesta mitä kuuluisimman ja kestävimmän kuningasta esit- 
tävän patsaan, jonka vasen käsi kannattaa kymmenen- 
tuhannen asukkaan kaupunkia ja oikea vuodattaa maljasta 
joen runsasta vesivirtaa mereen. Tämän ehdotuksen kunin- 
gas oli silloin hylännyt, mutta nyt hän taiteilijoiden kanssa 
kehitteli ja koetti panna täytäntöön paljon oudompia ja 
huimempia suunnitelmia, joiden kustannukset olisivat olleet 
suunnattomat. 

Ollessaan sitten matkalla Babyloniin Aleksanteri tapasi 
mereltä Eufratille purjehtineen Nearkhoksen. Tämä ilmoitti 
muutamien kaldealaisten tulleen hänelle sanomaan, että Alek- 
santeria oli varoitettava menemästä Babyloniin. Kuningas 
ei kuitenkaan välittänyt varoituksesta, vaan jatkoi mat- 
kaansa. Lähestyessään kaupungin muureja hän näki parven 

korppeja rähäköivän ja iskevän toisiaan nokillaan, niin 
että joitakin putosi hänen lähelleen. Sitten hänelle annet- 
tiin Babylonin käskynhaltija Apollodoros ilmi siitä, että 
tämä oli uhrieläinten sisuksista tutkituttanut kuninkaan tu- 
levaisuutta. Kutsuttuaan ennusmerkkien selittäjänä toimi- 
neen ja asian todeksi tunnustaneen Pythagoraan luokseen 
kuningas kysyi, millaiset sisälmykset olivat olleet, ja kun 
tämä vastasi maksan olleen ilman liuskoja, hän sanoi: »Hitto 
vieköön, se oli paha merkki.» Pythagoraan hän päästi 
loukkaamattomana poistumaan, mutta sitä hän katui, ettei 
ollut noudattanut Nearkhokselta saamaansa = varoitusta. 
Enimmän osan ajastaan hän nyt vietti kaupungin ulkopuo- 
lella ja Eufratilla purjehtien, varsinkin kun monet muut- 
kin enteet lisäsivät hänen levottomuuttaan. Niinpä suu- 
rimman ja komeimman hänen elättämistään leijonista pot- 
kaisi kuoliaaksi sen lähelle kulkenut säyseä aasi. Ja kunin- 
kaan mennessä ottamaan voitelua sattui seuraava tapaus: 
Riisuttuaan vaatteensa kuningas jäi pelaamaan palloa, mutta 
kun hänen kanssaan pelanneet nuorukaiset menivät sitten 
niitä hänelle noutamaan, näkivätkin he tuolilla istuvan elot- 
toman näköisen miehen, jolla oli kuninkaan diadeemi pääs- 
sään ja kuninkaan puku yllään. Kysyttäessä hänen henki- 
löllisyyttään hän oli pitkän aikaa vaiti, mutta sai vihdoin 
kaikkensa ponnistettuaan puhekykynsä takaisin ja antoi seu- 
raavan selityksen: Hänen nimensä oli Dionysios ja hän oli 
messenialainen. Oltuaan jonkin rikoksen takia kauan van- 
kilassa hänet oli tuotu meren takaa tänne. Juuri äsken 
hänen avukseen saapunut Serapis oli päästänyt hänet kah- 
leista, tuonut hänet tähän paikkaan, käskenyt ottamaan 
vaipan ja diadeemin ja istumaan ääneti. 

Tämän kuultuaan Aleksanteri tietäjien neuvosta surmautti 
miehen. Mutta kuninkaan mieli oli apea ja levoton, sillä 
hän uskoi jumalien lukeneen hänen päivänsä ja epäili ystä- 
viään tämän päätöksen toimeenpanijoiksi. Ennen muita hän 

pelkäsi Antipatrosta ja tämän poikia. Näistä toinen, lolas, 
oli hänen ylijuomanlaskijansa, ja toinen, Kassandros, oli 
vasta äsken saapunut hänen hoviinsa. Tämä oli ensi ker- 
ran nähdessään maan asukkaiden heittäytyvän kuninkaan 
edessä maahan ajattelemattomasti nauranut, sillä kreikka- 
laisen kasvatuksen saaneena hän ei ollut aikaisemmin tuol- 
laista nähnyt. Mutta siitä Aleksanteri raivostui, tarttui mo- 
lemmin käsin hänen tukkaansa ja painoi hänet seinää vas- 
ten. Toisen kerran, kun oli saapunut lähetystö tekemään 
valituksia Antipatrosta vastaan ja Kassandros aikoi jotakin 
vastata syytöksiin, Aleksanteri katkaisi hänen sanansa tius- 
kaisten: »Mitä sinulla on sanomista. Vai luuletko, että 
nämä ihmiset ovat ilman syytä taivaltaneet sellaisen matkan 
pelkästään saadakseen panetella.» »Tämä juuri», sanoi Kas- 
sandros, »todistaa asian panetteluksi, että syytökset esite- 
tään niin pitkän matkan päässä syytetystä, ettei tarvitse 
pelätä tämän niitä kumoavan.» Silloin Aleksanteri purs- 
kahti nauramaan ja sanoi: »Nuo ovat niitä Aristoteleen 
koulukunnan | viisasteluja, jotka muka kaikessa tepsivät, 
mutta huonosti teidän kuitenkin käy, jos teidän todistetaan 
tehneen ihmisille pienintäkin vääryyttä.» Ylipäänsä näihin 
aikoihin Kassandroksen mieleen painui syvä ja häipymätön 
pelko Aleksanteria kohtaan. Niinpä vielä monta vuotta 
myöhemmin, jolloin hän oli Makedonian kuningas ja Krei- 
kan käskynhaltija, kun hän Delfoissa käydessään katseli 
kuvapatsaita ja näki Aleksanterin patsaan, hän äkkiä kuin 
salaman iskemänä lyyhistyi kokoon ja alkoi kovasti vapista. 
Vasta pitkän ajan jälkeen hän tointui näkemisen aiheutta- 
masta iskusta. 

Kun Aleksanteri nyt neuvottomuuden ja pelon vallassa 
hautoi taikauskoisia ajatuksia, hän piti näinä aikoina vä- 
häisimpiäkin tavallisuudesta poikkeavia ilmiöitä enteinä, ja 
sen tähden koko hovi oli täynnä uhrien ja puhdistusmeno- 
jen suorittajia sekä ennustajia. Yhtä hylättävää kuin onkin 

epäuskoinen ja halveksiva suhtautuminen jumalien lähettä- 
miin enteisiin, yhtä hylättävää on myös taikausko, joka nyt 
tulvi Aleksanterin pelon jäytämään mieleen kuin vesi laak- 
soon ja täytti sen usvallaan. Mutta saatuaan Ammonilta 
Hefaistionia tarkoittaneeseen =tiedusteluunsa oraakkelivas- 
tauksen hän lopetti suremisensa ja alkoi jälleen suorittaa 
uhreja ja ottaa osaa juominkeihin. Kestittyään kerran vie- 
raanvaraisesti Nearkhosta ja tämän kumppaneita hän aikoi 
mennä nukkumaan, mutta lähtikin tapansa mukaan sitä 
ennen kylvettyään Medimnoksen pyynnöstä tämän luokse 
jatkamaan juominkia. Juhlittuaan siellä koko seuraavan 
päivän hän alkoi potea kuumetta. Monet historioitsijat ker- 
tovat, että hän tällöin oli juonut Herakleen maljan ja että 
hän äkkiä oli tuntenut kuin keihään piston selässään, mutta 
tämä kaikki on heidän siinä mielessä sepittämäänsä, että 
suurelle draamalle oli saatava murhenäytelmän tärisyttävä 
loppu. Aristobulos kertoo, että hänellä oli korkea kuume 
ja että hän janoissaan joi valtavat määrät viiniä, jonka 
jälkeen hän oli alkanut houria ja sitten kuollut, mikä ta- 
pahtui Daisioksen kuun kolmantenakymmenentenä päivänä. 

Hovipäiväkirjassa on seuraavat merkinnät sairauden ku- 
lusta: Daisioksen kuun 18. päivä. Kuningas nukkui kuu- 
meen takia kylpyhuoneessa. Seuraavana päivänä hän kylpi, 
meni makuuhuoneeseensa, jossa pelasi koko päivän Medi- 
oksen kanssa noppaa; illalla hän taas kylpi, suoritti ta- 
vanmukaisen uhrin jumalille, söi vähän ja oli koko seuraa- 
van yön kuumeessa. 20. päivä: Kuningas kylpi ja uhrasi 
tavanmukaisen uhrin; sitten laskeuduttuaan kylpyhuoneessa 
levolle hän kuunteli seuranaan olevan Nearkhoksen kerto- 
musta tämän merimatkasta ja maailmaa ympäröivästä valta- 
merestä. 21. päivä: Teki samoin kuin edellisenä päivänä; 
ruumiin lämpö kohosi; yöllä hän oli rauhaton ja kovassa 
kuumeessa; hänen vuoteensa siirrettiin nyt suuren uima- 
altaan viereen, missä hän keskusteli päällikköjensä kanssa 

vapaina olevien maaherranvirkojen täyttämisestä; päällik- 
köjen tuli näihin asettaa pätevät miehet. 24. päivä: Kovassa 
kuumeessa; uhrasi jumalille paareilla alttarin ääreen kan- 
nettuna; määräsi, että korkeimpien päälliköiden oli jäätävä 
palatsiin, alempien päälliköiden valvottava ulkosalla. 25. 
päivä: Kuningas siirrettiin paareilla joen toisella rannalla 
olevaan palatsiin, jossa hän vähän nukkui, mutta kuume ei 
laskenut; ei jaksanut puhua vuoteensa viereen tulleiden pääl- 
likköjen kanssa, ei myöskään seuraavana (26. päivänä). 
Luullen hänen kuolleen makedonialaiset kokoontuivat palat- 
sin porttien edustalle ja vaativat uhkaavasti huutaen kunin- 
kaan ystäviä päästämään heidät vainajaa näkemään. Kun 
ovet avattiin, he yksitellen vain mekko yllään kulkivat vuo- 
teen ohitse. Samana päivänä Python ja Seleukos Serapiin 
temppeliin lähetettyinä kysyivät, pitäisikö Aleksanteri siir- 
tää sinne. Jumala vastasi, että hänen täytyy olla paikallaan. 
Kahdennenkymmenennenkahdeksannen — päivän — vastaisena 
yönä hän kuoli. 

Se mitä tässä on mainittu, on melkein sanasta sanaan päi- 
väkirjassa. Kukaan ei vielä silloin epäillyt myrkytystä. 
Kertomusten mukaan vasta monta vuotta kuoleman jälkeen 
tehtiin tällainen ilmianto Olympiaalle, joka sen johdosta 
tapatti useita henkilöitä ja hajoitutti sillä välin kuolleen 
Iolaan haudasta kaivetut jäännökset, koska tämä oli muka 
sekoittanut myrkyn Aleksanterin juomaan. Ne, jotka väit- 
tävät Aristoteleen olleen Antipatroksen murhajuonessa mu- 
kana ja ylipäänsä myrkyn Aristoteleen hankkimaksi, ovat 
tämän tiedon saaneet eräältä Hagnothemiilta, joka taas on 
uskotellut sen kuulleensa kuningas Antigonokselta. Myrkyn 
väitetään olleen jäätävän kylmää vettä, jota saadaan kokoa- 
malla jonkin Nonakriissa olevan vuoren pinnalle tiivisty- 
neitä huurrepisaroita ja jota voidaan tallettaa vain aasin 
kaviossa, koska se muka ei säily mistään muusta aineesta 
valmistetussa astiassa, vaan tihkuu jäätävyytensä ja pistä- 

vyytensä takia lävitse. Useimmat historioitsijat pitävät koko 
myrkytysjuttua keksittynä ja puolustavat kantaansa sillä, 
että Aleksanterin ruumiissa, vaikka se hänen sotapäällikkö- 
jJensä vain kilpaillessa vallanperimyksestä lepäsi useita päi- 
viä hautaamattomana tukehduttavan kuumalla seudulla, ei 
nähty merkkiäkään myrkyn vaikutuksesta, vaan iho oli 
puhdas ja entisen kaltainen. Roksane oli Aleksanterin kuol- 
lessa raskaana, minkä takia makedonialaiset osoittivat hä- 
nelle huomaavaa kunnioitusta. Mustasukkaisuudessaan hän 
lähetti Stateiralle salakavalan kirjeen, jossa pyysi tätä vie- 
raisille, ja kun tämä sisarineen oli saapunut, hän murhautti 
molemmat ja heitti ruumiit kaivoon, jonka hän sitten antoi 
peittää umpeen. Perdikkas oli tästä teosta tietoinen, jopa 
avustikin sen suorittamista. Vetämällä rinnalleen Arrhidaiok- 
sen jonkinlaiseksi nukkekuninkaaksi tämän onnistui heti 
saada varsinainen valta käsiinsä. Arrhidaios oli Filippoksen 
ja erään halpasäätyisen naisen, Filinnen poika, ja hän oli 
ruumillisen sairauden takia tylsämielinen. Mutta vielä lap- 
sena hän oli osoittanut lahjakkuutta ja luonteen jaloutta. 
Sairaus näet muka ei ollut synnynnäinen eikä itsestään 
puhjennut, vaan sen oli Olympias myrkyillään aiheuttanut. 

Alkibiadeen suku tahdotaan johtaa aina Aiaan pojasta 
Eurysakeesta asti. Äitinsä, Megakleen tyttären Deinoma- 
khen, puolelta hän taas kuuli Alkmaionien sukuun. Hä- 
nen isänsä Kleinias taisteli omilla varoillaan hankkimallaan 
kolmisoudulla maineikkaasti Artemisionin meritaistelussa ja 
kaatui sittemmin Koroneian kentällä boiotialaisia vastaan 
sodittaessa. Tämän jälkeen Alkibiadeen ottivat holhotta- 
vakseen hänen sukulaisensa Ksanthippoksen pojat Perikles 
ja Arifron. On sanottu, että Sokrateen häntä kohtaan osoit- 
tamalla kiinnostuksella ja ystävyydellä on huomattava osansa 
hänen kuuluisaksi tulemisessaan, eikä tämä väite ole suin- 
kaan perusteeton. Onhan näet niin että silloin kun sellais- 
ten kuuluisuutta saavuttaneiden Alkibiadeen aikalaisten kuin 
Nikiaan, Demostheneen, Lamakhoksen, Formionin, Thrasy- 
buloksen ja Therameneen äitienkin nimi on jäänyt meille 
tuntemattomaksi, me Sokrateen yhteydessä saamme tietää 
vieläpä Alkibiadeen imettäjän ja kasvattajankin nimen. Edel- 
linen oli Antistheneen mukaan spartalainen ja nimeltään 
Amykla, jälkimmäinen Platonin mukaan Zopyros. 

Alkibiadeen kauneudesta ei ehkä tarvitse sanoa muuta, 
kuin että hän kaikkina ikä- ja kehityskausinaan loisti mui- 
den edellä. Lapsena, nuorukaisena ja miehenä hän oli rakas- 
tettava ja viehättävä. Euripides sanoo, että kaikella kau- 
niilla on myös kaunis syksy, mutta yleisenä sääntönä tämä 
väite ei pidä paikkaansa. Alkibiadeen ja harvan muunkin 
suhteen lausuma kuitenkin sisältää totuuden, ja tästä Alki- 
biadeen oli kiittäminen erikoisia ruumiillisia ominaisuuk- 

siaan. Sanotaanpa hänen sorakielisyytensäkin herättäneen 
mieltymystä, samoin hänen sanavalmiutensa hänen väitel- 
lessään tiedetään olleen kuulijoiden korville herkkua. Hä- 
nen sorakielisyyttään on muistanut myös Aristofanes. Alki- 
biadeen suulla hän näet tekee pilkkaa Theoroksesta: 


Mies sorakieli, Alkibiades, sanoi mulle näin: 
on tuossa, näätkö, Theolos, häll' on kolpin pää. 
Tää äänteen sievistely oli hienoa. 


Ja Alkibiadeen pojasta Arkhippos tekee pilkkaa seuraa- 
valla tavalla: 


Hän kulkee viitan lieve maata laahaten, 
on juhlavuutta, pulloliaan, ja ollakseen 
hän isäpappans' ilmetyinen kallellaan 


hän pitää päänsä sekä ärrän sorauttaa. 


Myöhemmin Alkibiadeen luonteessa ilmeni monta risti- 
riitaisuutta ja siinä tapahtui monta muutosta. Tämä on 
ymmärrettävää, koska hän suuriin tapahtumiin osallistues- 
saan joutui kokemaan kirjavia onnen vaihteluita. Hänellä 
oli voimakkaat intohimot, mutta voimakkain niistä oli mai- 
neen ja ensimmäisenä olemisen himo. Tämä ilmenee jo niistä 
hänen teoistaan ja sanoistaan, joita kerrotaan hänen poika- 
vuosiltaan. Niinpä hän kerran ollessaan painissa joutumaisil- 
laan alakynteen koetti pelastaa tilanteen yrittämällä purra 
hänestä otteen saaneen käsiä. Kun vastustaja tällöin hellitti 
otteensa ja sanoi: »mutta sinähän, Alkibiades, puret kuin 
nainen», tämä huudahti vastaan: »enpäs, vaan niinkuin 
leijona.» Kerran poikasena hän oli pelaamassa noppaa ka- 
tukujalla. Kun hänen vuoronsa tuli heittää, kuormarattaat 
ajoivat paikalle. Nopan vierähdettyä ajotielle Alkibiades 
käski ajajaa pysäyttämään juhtansa, mutta kun töykeä 
maalainen siitä välittämättä ajoi edelleen, poika muiden las- 
ten hypätessä loitommalle heittäytyi pitkin pituuttaan kas- 
voilleen rattaiden eteen ja kehoitti ajajaa tahtonsa mukaan 

jatkamaan matkaansa. Onnettomuuden estääkseen mies pe- 
räytti nyt juhtansa, ja tapahtuman näkijät juoksivat hä- 
dissään ja huutaen paikalle avuksi. 

Tultuaan opiskeluikään hän harjoitti kaikkia muita ai- 
neita huolellisesti, mutta huilun soittoon hän suhtautui tor- 
juvasti, sillä hän piti sitä epäjalona ja vapaalle miehelle 
sopimattomana. »Kitaran soittaminen», hän sanoi »ei muuta 
ihmisen ulkonäköä ja muotoa, mutta huilua puhaltavan kas- 
voja tuskin hänen omat sukulaisensakaan tuntevat. Kitaraa 
näppäiltäessä lausutaan samalla laulaen sanoja, mutta hui- 
lua puhallettaessa on suu tukossa, joten ainoakaan puhe- 
äänne ei pääse kuuluville.» Hänellä oli myös tapana sanoa: 
»Soittakoot huilua Theeban nuorukaiset, sillä eiväthän he 
osaa puhua. Meillä ateenalaisilla, senhän ovat esi-isämme 
sanoneet, on johtajinamme Athene ja Apollon, ja näistähän 
edellinen heitti huilun menemään ja jälkimmäinen huilun- 
soittajan jopa nylkikin.» Näin Alkibiades puoleksi tosissaan, 
puoleksi leikillään hylkäsi huilun soittamisen ja vieroitti siitä 
sitten muutkin, sillä pian yleisön keskuudessa alettiin olla 
siinä uskossa, että Alkibiades oli oikeassa halveksiessaan 
huilunsoittajia ja tehdessään heistä pilkkaa. Lopuksi huilun 
soitto katosi vapaitten taiteitten joukosta ja siihen suhtau- 
duttiin olkapäitä kohauttamalla. 

Antifonin häväistyskirjoituksessa Alkibiadeesta sanotaan, 
että poikana hän pakeni kotoaan erään lemmikkinsä Demo- 
krateen luokse. Kun Arifron oli vaatinut, että hänet oli julis- 
tettava perintönsä menettäneeksi, Perikles oli vastustanut 
tätä. Perikles oli sanonut että Alkibiadeelle siinä tapauk- 
sessa olisi annettava haaste, jolloin ennen päivän päättymistä 
nähtäisiin, oliko hän kuollut; jos taas hän olisi elossa, toi- 
menpiteellä hänen koko elämänsä olisi tuhottu. Samassa 
häväistyskirjoituksessa sanotaan, että Alkibiades oli Sibyr- 
tioksen painikoulussa iskenyt sauvalla erään kumppaninsa 
kuoliaaksi. Mutta näitä tietoja, jotka Antifon itse tunnus- 

taa esittävänsä vihamielisyydestä Alkibiadesta kohtaan ja 
panettelutarkoituksessa, emme saa ottaa täydestä. 

Kun sitten monet ylhäiset miehet muodostivat Alkibia- 
deen ympärille häntä ihailevan piirin, oli ilmeistä, että he 
tekivät tämän hänen kauneuteensa ihastuneina. Mutta että 
hänessä oli myös hyveellisyyttä ja luonteen kuntoa, todis- 
taa Sokrateen häntä kohtaan osoittama rakkaus. Sokrates, 
jonka silmä havaitsi ja erotti hänen kauniista muodostaan 
nuo ominaisuudet, pelkäsi niitä vaaroja, joita Alkibiadeelle 
tuotti hänen rikkautensa ja ylhäinen syntyperänsä sekä hä- 
nen kansalaistensa, ystäviensä ja hengenheimolaistensa tun- 
getteleva imartelu ja mielistely. Sen vuoksi hän otti tehtä- 
väkseen valvoa ja vartioida, ettei tuo kaunis kasvi jo ku- 
kassaan menettäisi ja turmelisi hedelmäänsä. Eikä onni niin 
sanotuilla antimillaan saatakaan ketään siinä määrin tiiviisti 
ulkopuolelta ympäröidä ja aidata, ettei filosofia pystyisi 
häntä haavoittamaan ja etteivät sen vakavat sanat pääsisi 
suuntaamaan pistoa hänen sisimpäänsä. Niin paljon kuin 
kaikinpuolinen ylellisyys lapsuudesta alkaen olikin hemmo- 
tellut Alkibiadesta ja niin paljon kuin silmäinpalvelijat koet- 
tivatkin saada hänet sulkemaan korvansa kehoituksen ja neu- 
von sanoilta, hänen jalo sydämensä kuitenkin sanoi hänelle, 
häiset liehittelijänsä ja liittyi Sokrateeseen. Heistä tuli pian 
ystävät, ja kun hän kuuli Sokrateen, joka ei tavoitellut su- 
kupuoleensa sopimatonta rakkautta eikä pyrkinyt suutele- 
maan ja hyväilemään, puhuvan ja huomauttavan hänen sie- 
lunsa tahroista sekä ruoskivan hänen tyhjää ja mieletöntä 
ylpeilyään, hän 


kuin kukko siipeen satutettu lyyhistyi. 


Ja täydellä todella hän piti Sokrateen toimintaa nuorisoon 
kohdistuvana jumalallisena huolehtimis- ja pelastustyönä. 
Hän alkoi nyt halveksia itseään ja ihailla mestariaan, 

kunnioitti hänen hyveellisyyttään ja iloitsi saamastaan ystä- 
vyydestä niin, että hänen sydämessään hänen huomaamat- 
taan Platonin sanoja käyttääkseni oli syntynyt häntä rakas- 
tavan miehen rakkauden heijastuskuva, vastarakkaus. Kaikki 
näkivät nyt ihmeekseen, että vain Sokrateen kanssa hän 
istuutui aterioimaan, kävi urheiluharjoituksissa ja vietti ai- 
kaansa, kun taas toisia kohtaan hän oli kylmä ja nyrpeä, 
jopa muutamia kuten Artemionin poikaa Anytosta kohtaan 
ylimielinenkin. Tämä kutsui kerran Alkibiadeen, johon hän 
oli rakastunut, eräiden ystäviensä kanssa pitoihin. Alkibiades 
kieltäytyi kutsusta, mutta lähti sitten kotonaan ensin mais- 
teltuaan ystäviensä seurassa meluten Anytoksen talon edus- 
talle ja jäi siellä seisomaan ruokasalin ovelle. Nähtyään pöy- 
dän täynnä hopeisia ja kultaisia juoma-astioita hän käski 
palvelijansa ottamaan niistä hänen osansa ja tuomaan ne 
hänen asuntoonsa, mutta itse hän ei suvainnut liittyä seu- 
raan, vaan poistui. Kun Anytoksen vieraat tästä suuttu- 
neina sanoivat isännälleen Alkibiadeen käyttäytyneen häntä 
kohtaan röyhkeästi ja häpeämättömästi, hän vastasi: »Eipä 
suinkaan, vaan kohtuutta noudattaen ja lempeästi. Olisihan 
hän voinut ottaa kaikki, mutta hän jätti osan meille.» 
Tällä tavoin Alkibiades kohteli kaikkia ihalijoitaan erästä 
Ateenassa asuvaa vieraspaikkakuntalaista lukuun ottamatta. 
Tämän vähävaraisen miehen kerrotaan myyneen kaiken 
omaisuutensa ja tarjonneen saamansa summan, noin sata 
stateeria, Alkibiadeelle. Kun mies tarjosi rahoja, Alkibiades 
ilostui ja kehoitti nauraen tätä käymään aterialle kanssaan. 
Kestittyään ystävällisesti vierastaan hän antoi hänelle kul- 
lan takaisin käskien hänen seuraavana päivänä tilaisuudessa, 
jossa valtion verojen periminen huutokaupattiin, ylittämään 
ammattimaisten valtion tulojen vuokraajain tarjoukset. Kun 
mies vastusteli, koska kysymyksessä oli usean talentin yri- 
tys, Alkibiades, jolla oli henkilökohtaista kaunaa verojen 
perijöille, uhkasi häntä ruoskalla, jollei hän suostuisi ehdo- 

tukseen. Seuraavana päivänä mies menikin paikalle ja lisäsi 
tehtyyn tarjoukseen talentin. Verojen vuokraajat kerään- 
tyivät tällöin meluten hänen ympärilleen ja vaativat häntä 
nimeämään takaajan, mitä he eivät luulleet hänen voivan 
tehdä. Mies joutui hämilleen ja aikoi jo häipyä paikalta, 
mutta silloin syrjässä seisonut Alkibiades huusi arkontille: 
» Merkitkää minut takaajaksi, hän on ystäväni, minä menen 
hänen puolestaan takaukseen.» Tämän kuultuaan verojen 
vuokraajat, jotka tavallisesti maksoivat edellisessä huuto- 
huutokaupassa perittävikseen huutamiensa verojen tuloilla, 
eivät tietäneet, mitä tehdä ja miten asiasta selviytyä. Fi 
auttanut muu kuin kääntyä miehen puoleen ja suostutella 
hänet rahalla luopumaan kilpailusta. Talenttia vähempään 
Alkibiades ei antanut hänen tyytyä, ja kun tämä summa 
oli hänelle maksettu, Alkibiades kehoitti häntä jättämään 
asian. Tällä tavalla Alkibiades auttoi tätä miestä. 

Muutoin Sokrateella oli monta kilpailijaa, jotka tahtoivat 
riistää Alkibiadeen hänen vaikutuspiiristään. Toisinaan hä- 
nen rakkautensa vangitsi tämän nuorukaisen, hänen sanansa 
sattuivat hänen sydämensä jaloimpaan kohtaan ja nostivat 
kyyneleet hänen silmiinsä, mutta toisinaan Alkibiades taas 
jättäytyi kaikenlaisilla nautinnoilla houkuttelevien imarteli- 
joittensa vietäväksi ja pakeni pois Sokrateen seurasta. Kuin 
metsästäjä tämä silloin ajoi takaa karkulaista, joka yksin 
häntä kohtaan tunsi kunnioitusta ja häveliäisyyttä, mutta 
halveksi kaikkia muita. Sellaiseen tapaukseen viitaten 
Kleanthes sanoi, että Sokrates kiinnittää lemmikkinsä it- 
seensä tämän korvilla, mutta jättää alttiiksi kilpailijoille 
hänessä ne kohdat, joihin hän itse ei juljennut kajota, tar- 
koittaen tällä huulia, vatsaa ja häpyä. Epäilemättä Alki- 
biades oli helposti vieteltävissä nautintoihin. Thukydideen 
sanat, että hänen elämäntapansa oli ylellistä, antavat jo 
meidän aavistaa tämän. Taistelua Alkibiadeesta käytäessä 

ne, jotka koettivat johtaa hänet huonoille jäljille, kiihoit- 
tivat yhä enemmän hänen kunnian- ja maineenhimoaan ja 
koettivat saada hänet ennen aikojaan yrittämään suuria te- 
koja. He vakuuttivat hänelle, että niin pian kuin hän vain 
oli valtiolliselle alalle antautunut, hän tuli saattamaan var- 
joon ei vain muita sotapäälliköitä ja kansanjohtajia, vaan 
vieläpä mahtavan ja kuuluisan Perikleenkin. Kuten tulella 
sulatettu rauta kylmästä jälleen tiivistyy ja käy kokoon, 
niin hekumoinnissa ja turhuudessa rypenyt Alkibiadeskin 
joka kerran tavatessaan Sokrateen ja kuullessaan hänen pai- 
navat ja vakavasti opettavat sanansa, jotka osoittivat, 
kuinka kaukana hän oli hyveestä ja kuinka epätäydellinen 
hän oli sen omistamaan, tunsi tulevansa pienemmäksi ja 
olevansa itsetutkistelun tarpeessa. Poikaiän taakseen jätet- 
tyään hän kääntyi erään opettajan puoleen ja pyysi saada 
luettavakseen Homeroksen. Opettajan vastattua, ettei hä- 
nellä tätä lainkaan ollut, hän iski häntä nyrkillä ja lähti 
pois. Kun eräs toinen opettaja sanoi omistavansa paran- 
tamansa Homeroksen, hän sanoi tälle: »Ja sitten sinä, 
joka pystyt parantamaan Homerosta, vielä toimit aakkos- 
ten opettajana lapsille. Eikö sinun pitäisi ruveta jo ohjaa- 
maan kehittyneempää nuorisoa?» Kerran hän tavatakseen 
Perikleen meni tämän ovelle. Täällä hänelle ilmoitettiin, 
että Perikleellä ei ollut aikaa, koska hän parhaillaan miet- 
tii, kuinka hän tekisi tilin toiminnastaan ateenalaisille. Alki- 
biades lähti pois sanoen: »EFiköhän hänen olisi parempi 
miettiä, miten hän voisi olla ateenalaisille tiliä toiminnas- 
taan tekemättä.» Varhaisessa nuoruudessaan hän otti osaa 
Potidaiaa vastaan tehtyyn sotaretkeen, ja hänellä oli teltta- 
kumppanina ja sivustamiehenä rivissä Sokrates. Syntyneessä 
ankarassa taistelussa molemmat kunnostautuivat, mutta Al- 
kibiades haavoittui ja lysähti maahan. Sokrates astui täl- 
löin häntä suojaamaan ja pelasti kaikkien tieten hänet ja 
hänen aseensa. Vaikka urhoollisuuspalkinto oikeuden mu- 

kaan olisi kuulunut Sokrateelle, sotapäälliköt tahtoivat antaa 
tämän kunnian Alkibiadeelle hänen sukunsa kuuluisuuden 
tähden. Haluten lujittaa Alkibiadeen kunnianhimoa arvok- 
kaisiin asioihin Sokrates ryhtyi ensimmäisenä puhumaan hä- 
nen puolestaan ja kehoitti päälliköitä antamaan hänelle 
seppeleen ja asevarustuksen. Kun sittemmin tapahtuneessa 
Delionin taistelussa ateenalaiset tappion kärsittyään pakeni- 
vat, Alkibiades auttoi Sokratesta. Nähtyään ratsultaan 
tämän peräytyvän muiden mukana jalkaisin hän ei ajanut 
hänen ohitseen, vaan ratsasti hänen sivullaan häntä suo- 
jellen, kun viholliset hellittämättä ahdistivat ateenalaisia ja 
surmasivat näistä monia. Mutta nämä tapahtumat sattui- 
vat vasta myöhempinä aikoina. 

Kuuluisalle, vaikutusvaltaiselle, varakkaalle ja ylhäistä 
sukua olevalle Kalliaan isälle Hipponikokselle Alkibiades 
antoi korvapuustin, ei vihasta eikä mistään riidan aiheutta- 
masta tulistumisesta, vaan jonkin ystäviensä kanssa lyö- 
mänsä vedon johdosta. Kun tämä häpeämättömyys kaupun- 
gissa tunnetuksi tulleena luonnollisesti herätti yleistä suut- 
tumusta, Alkibiades meni eräänä varhaisena aamuna Hippo- 
nikoksen taloon. Oveen koputettuaan ja sisälle astuttuaan 
hän heitti viittansa päältään ja paljastaen selkänsä kehoitti 
loukattua iskemään sitä rangaistukseksi loukkauksesta. Hip- 
ponikos antoi hänelle kuitenkin anteeksi ja oli kantamatta 
hänelle kaunaa. Myöhemmin hän vieläpä kihlasi Alkibia- 
deelle tyttärensä Hippareten. Toiset tietävät, että Hippa- 
retea ei hänelle antanut Hipponikos, vaan tämän poika Kal- 
lias ja että tämä oli antanut vielä myötäjäisiksi kymmenen 
talenttia. Kun Hipparete oli synnyttänyt lapsen, Alkibia- 
des vaati lisää kymmenen talenttia, koska hänen muka so- 
pimuksen mukaan lapsen synnyttyä piti ne saada. Peläten 
henkeään Kallias meni kansankokoukseen ja testamenttasi 
valtiolle rahansa ja talonsa siinä tapauksessa, että hän sat- 
tuisi kuolemaan jälkeläistä jättämättä. Seurustelemalla atee- 

nalaisten ja muukalaisten hetairoiden kanssa Alkibiades teki 
avioliiton Hipparetelle, vaikka tämä oli ehdottomasti us- 
kollinen ja miestään rakastava, niin tukalaksi, että hän 
jätti miehensä kodin ja siirtyi veljensä luokse. Kun Alki- 
biades tästä vähät välittäen jatkoi hurjastelujaan, Hippa- 
reten oli pakko jättää arkontille avioeroanomus, joka oli 
esitettävä henkilökohtaisesti. Kun Hipparete oli saapunut 
tämän luokse saadakseen asialle laillisen vahvistuksen, Al- 
kibiades tuli paikalle. Hän tarttui Hippareteen ja vei hä- 
net torin halki kotiinsa kenenkään vastustamatta tai uskal- 
tamatta ottaa häneltä häntä pois. Hipparete jäi nyt hänen 
luokseen kuolemaansa asti, mikä tapahtui vähän tämän jäl- 
keen Alkibiadeen ollessa matkalla meritse Efesokseen. Mitä 
tässä asiassa ilmenneeseen mielivaltaisuuteen tulee, ei sen 
niinkään katsottu olleen lain vastaista tai epäinhimillistä. 
Lakihan näyttää velvoittavan avioeroa anovan astumaan 
julkisuuteen, jotta mies saisi tilaisuuden sopia hänen kans- 
saan ja taivuttaa hänet jatkamaan yhdessä oloa. 

Alkibiadeella oli ihmeellisen suuri ja kaunismuotoinen 
koira, josta hän oli saanut maksaa seitsemänkymmentä mi- 
naa. Siltä hän leikkasi hännän, vaikka se oli sitä suuresti 
kaunistanut. Kun hänen tästä suuttuneet sukulaisensa hä- 
nelle sanoivat, että kaikki häntä nyt tuon koiran takia moit- 
tivat ja parjaavat, hän vastasi nauraen: »Mutta sittenkin 
on kaikki aivan niin, kuin toivoinkin. Toivoin juuri näet 
ateenalaisten saavan siitä riittävästi puheen aihetta, jotta 
he eivät minusta ehtisi kertoa pahempaa.» 

Alkibiadeen ensimmäisestä julkisesta esiintymisestä kerto- 
mukset tietävät seuraavaa: Kansankokouksessa oli ateena- 
laisia kehoitettu tekemään valtiolle vapaaehtoisia lahjoituk- 
sia. Asiasta tietämätön sattumalta ohikulkeva Alkibiades 
oli kuullut kansan innostuneet huudot ja kysynyt niiden 
syytä. Saatuaan kuulla, että kysymyksessä oli lahjoittajiksi 
ilmoittautuminen, Alkibiades meni paikalle ja teki lahjoi- 

tuksen. Kun kansa alkoi paukuttaa käsiään ja äänekkäästi 
huutaa, Alkibiades unohti iloissaan viiriäisensä, joka hänellä 
oli vaippansa alla. Kun lintu melusta pelästyneenä lähti 
lentoon, ateenalaiset huusivat entistä äänekkäämmin, ja mo- 
net heistä ryhtyivät ajamaan sitä takaa. Vihdoin perä- 
mies Antiokhos sai linnun kiinni ja toi sen Alkibiadeelle, 
joka kiitti häntä siitä sydämellisesti. 

Vaikka tie valtiolliseen elämään oli Alkibiadeelle avoinna 
jo yksin hänen ylhäisen syntyperänsä, rikkautensa, taiste- 
luissa saavutetun maineensa ja sukulaistensa ja ystäviensä 
lukuisuuden perusteella, hän ei kuitenkaan tahtonut raken- 
taa vaikutusvaltaansa näiden, vaan kaunopuheisuutensa va- 
raan. Sen, että Alkibiades oli etevä puhuja, todistavat 
komediain kirjoittajat ja suurin koskaan esiintynyt puhuja 
Demosthenes, Tämän Meidiasta vastaan pidetyssä puheessa 
on maininta, että Alkibiades oli kaunopuhuja, jolla ei ollut 
vertaista, ja Iheofrastos, tämä erittäin oppinut ja filo- 
sofeista kuuluisimman maineen saavuttanut mies vakuuttaa, 
että kukaan ei keksinyt eikä käyttänyt sattuvia ilmaisuja 
niin hyvin kuin Alkibiades. Mutta kun hän ei ajatellut 
vain sanottavansa sisältöä, vaan etsi myös aina ilmaisevim- 
mat sanat ja käänteet, hän niitä heti löytämättä niitä mie- 
leensä palauttaessaan tahi kielen päällä olevaa sanaa tavoi- 
tellessaan usein kangerteli ja piti taukoja keskellä sanotta- 
vaansa. 

Hänen hevostallinsa ja vaunuvarastonsa herättivät suurta 
huomiota. Fi kukaan yksityinen eikä kukaan kuningas ole 
lähtenyt Olympiaan kilpailemaan seitsemin vaunuin niin- 
kuin hän. Näillä hän sai ensimmäisen palkinnon, Thuky- 
dideen mukaan vielä toisen ja neljännen sekä Euripideen 
mukaan kolmannenkin palkinnon, ja niin hän loistavasti 
ja mainetta saavuttaen löi kaikki tämän alan saavutukset. 
Tästä voitosta Euripides laulaa: 

Poika mahtava Kleiniaan! 
Kauniin saanut sä voiton oor. 
Eipä voittoa sellaista 

toinen helleeni saanut. 


Ensi palkinnon vaunuillas, 
toisen palkinnon vaunuillas, 
vielä palkinnon kolmannen 
oot sä ottanut, ylväs. 


Kuule, airut jo kuuluttaa: 
Seppelöitynä kahdesti , 
saavut luokse sa kansasi 
voitto palkkana vaivain. 


Hänen voitonhuumaansa eri valtiot koettivat vielä kil- 
paa kiihdyttää. Efesolaiset pystyttivät hänelle komeasti kir- 
jaillun teltan, khioslaiset lahjoittivat hänen uhreihinsa jou- 
kon eläimiä ja lesbolaiset hänen suuria pitojaan varten 
runsain määrin viiniä ja muita tarvikkeita. Mutta yhtä 
kaikki sittemmin pelkkä parjaushalu tai kademieli alkoi pi- 
tää suurinta ääntä tästä kuuluisasta voitosta. Kunnon mie- 
heksi tunnettu Alkibiadeen ystävä ateenalainen Diomedes 
oli, niin kerrotaan, halunnut myös päästä Olympiassa voit- 
tajaksi. Kuultuaan Argoksessa olevan sopivat vaunut hän 
oli pyytänyt Alkibiadesta, jolla hän tiesi tässä kaupungissa 
olevan painavan nimen ja paljon ystäviä, ostamaan ne hä- 
nelle. Alkibiades ostikin vaunut, mutta piti ne itse, ja kun 
pahastunut Diomedes jumalien ja ihmisten nimessä niitä 
vaati, hän vain viittasi tälle kintaalla. Asia näyttää jou- 
tuneen oikeudenkin käsiteltäväksi, sillä meille on säilynyt 
Isokrateen tästä vaunuasiasta laatima oikeuspuhe. Se on 
kirjoitettu Alkibiadeen pojan puolesta, eikä siinä kantajana 
esiinny Diomedes, vaan Tisias. 

Kun Alkibiades alkoi ottaa osaa valtiolliseen elämään, 
hän oli vielä nuorukainen. Muut kansanjohtajat hän löi 
helposti laudalta, mutta Erasistratoksen pojan Faiaksin ja 
Nikeratoksen pojan Nikiaan kanssa hän sai otella tositeolla. 
Nikias oli jo ikämies ja hyvän sotapäällikön maineessa, 

Faiaks taas kuten Alkibiadeskin vasta uransa alussa. Vii- 
meksi mainittu polveutui kuuluisasta suvusta, mutta ei ve- 
tänyt muissa suhteissa eikä varsinkaan kaunopuheisuudessa 
Alkibiadeelle vertoja. Hän oli sopivampi hoitamaan yksi- 
tyisiä asioita ja pohtimaan niitä kuin käymään tuimia tais- 
teluja valtiollisella kentällä. Hän oli, niinkuin Eupolis sa- 
noo, 
mies parhain pakinaan, mut puheen pitoon huono. 


On olemassa Faiaksin Alkibiadesta vastaan pitämä puhe, 
jossa muun muassa sanotaan, että niitä kulta- ja hopea- 
astioita, joita kaupungilla oli paljon juhlatilaisuuksissa käy- 
tettäväksi, Alkibiades oli käyttänyt taloudessaan kuin 
omiaan. 

Oli mies Perithoidain kunnasta, Hyperbolos nimeltään. 
Thukydides mainitsee hänen olleen suuri konna, ja melkein 
kaikille komediain esittäjille hän antoi ainesta pilkan te- 
koon, hän kun aina oli kaikkien ihmisten hampaissa. Kun- 
niantunnon puutteesta hän oli kuitenkin niin paksunah- 
kainen, etteivät terävimmätkään pistot häntä haavoittaneet. 
Hänen hävyttömyytensä ja tunnottomuutensa oli lajissaan 
sellaista, että se monesta näytti rohkeudelta ja miehekkyy- 
deltä. Kaikki häntä halveksivat, mutta kansanpuolue käytti 
häntä kuitenkin aseenaan, milloin se tahtoi syytää loka- 
ryöpyn arvohenkilöiden silmille tähi tehdä näitä vastaan 
ilmiantoja. Hänen yrityksestään se tahtoi nyt panna toi- 
meen ostrakismoksen. Tämän avulla se aina pikemmin ka- 
teudesta kuin keventääkseen pelkoaan karkotti mainetta 
ja valtaa saavuttaneet kansalaisensa. Kun oli selvää, että 
hanke kohdistui johonkuhun edellä mainituista kolmesta hen- 
kilöstä, Alkibiades järjesti puolueiden kesken sovinnon ja 
langetti yksissä tuumin Nikiaan kanssa Hyperboloksen hänen 
omaan ansaansa. Toisten kertomusten mukaan Alkibiades 
ei toiminut yhdessä Nikiaan, vaan PFaiaksin kanssa ja tä- 

män avulla toimitti Hyperboloksen maasta karkotetuksi. 
Tämä oli asian käänteestä yllättynyt, koska tätä toimen- 
pidettä ei ollut koskaan sovellettu vähäpätöisiin ja halpa- 
säätyisiin henkilöihin, mikä seikka käy ilmi mm. komediain 
kirjoittajan Platonin sanoista. Hän muistelee Hyperbolok- 
sen tapausta seuraavin sanoin: 


Hän ansioistaan kyllä tämän palkan sai, 
mut koko ostrakismos menee leikiks näin. 
Ei sitä mokomien tähden keksitty. 


Muutoin olen muualla [Nikiaan elämäkerrassa] laajemmalti 
kertonut tämän tapauksen meille tunnetuista vaiheista. 
Kunnioitus, jota Nikias nautti Ateenan vihollisvaltioissa 
ja suosio, jota hän sai osakseen Ateenassa, suututti Alkibia- 
desta. Nikias oli valtuutettu valvomaan Spartan etuja Atee- 
nassa ja tässä ominaisuudessa hän huolehti ateenalaisten 
Pyloksessa vangiksi ottamista Spartan sotilaista. Saavutet- 
tuaan ennen kaikkea Nikiaan ansiosta rauhan ja vangitut 
sotilaansa takaisin Sparta käänsi katseensa Nikiaaseen. Kun 
sitten Kreikassa väitettiin, että Perikles oli Peloponnesoksen 
sodan aloittanut, mutta Nikias sen lopettanut, ja kun syn- 
tynyttä rauhaakin yleisesti sanottiin Nikiaan rauhaksi, tämä 
ärsytti Alkibiadesta ja herätti hänessä kateutta siinä mää- 
rin, että hän alkoi miettiä keinoja rauhan rikkomiseksi. 
Havaittuaan argoslaisten olevan valmiita luopumaan sparta- 
laisista, joita kohtaan he tunsivat vihaa ja pelkoa, hän he- 
rätti heissä hiljaisia toiveita liittoon pääsemisestä Ateenan 
kanssa. Sekä hän itse että hänen lähettämänsä asiamiehet 
kehoittivat heidän kansansa johtomiehiä olemaan pelkää- 
mättä spartalaisia ja tekemättä heille myönnytyksiä sekä 
liittymään ateenalaisiin, jotka suunnittelivat suunnan muu- 
tosta ja rauhan irtisanomista. Kun spartalaiset sitten teki- 
vät liiton boiotialaisten kanssa eivätkä luovuttaneet atee- 
nalaisille takaisin Panaktonia, niinkuin heidän olisi pitänyt, 

täydessä kunnossa, vaan osittain hävitettynä, Alkibiades al- 
koi kiihottaa asiasta julmistuneita maanmiehiään entistä 
suurempaan vihaan. Hän ryhtyi myös mustaamaan Ni- 
kiasta esittäen erinäisiä todisteita siitä, ettei hän ollessaan 
ylipäällikkönä Sfakterian saarta piirittäessä ollut tahto- 
nut ottaa vangiksi sinne saarrettuja spartalaisia. Kun muut 
olivat tämän suorittaneet, hän spartalaisia mielistelläkseen 
oli päästänyt vangit vapaiksi. Lisäksi hän väitti, ettei 
Nikias ollut estänyt spartalaisia, heidän ystävänsä kun oli, 
tekemästä liittoa boiotilaisten ja korinttilaisten kanssa, 
mutta ne Kreikan valtiot, jotka olivat halunneet tulla Atee- 
nan liittolaisiksi, hän muka oli aina käännyttänyt takaisin, 
Jos vain spartalaiset olivat olleet liittoa vastaan. Kun Ni- 
kias näiden syytösten johdosta oli joutunut epäilyttävään 
valoon, Ateenaan saapui kuin sallimuksesta spartalaisia 
lähettiläitä. He sanoivat olevansa täysin valtuutettuja sopi- 
maan oikeamielisesti erimielisyydet ja tekivät sovinnollisia 
ehdotuksia. Kun neuvosto otti heidät vastaan ja päätti 
seuraavana päivänä heidän saapumisensa johdosta kutsua 
koolle kansankokouksen, asiasta rauhattomaksi tullut Alki- 
biades kutsui lähettiläät puheilleen ja sanoi heille: »Mitä 
te ajattelette, Spartan miehet? Onko teille tuntematonta, 
että neuvosto suhtautuu aina sille tehtyihin ehdotuksiin 
maltillisesti ja ymmärtämyksellä, mutta että kansa on yli- 
mielinen ja tavoittelee mahdottomia. Jos te nyt sanotte 
olevanne täysillä valtuuksilla varustettuja, se kohtelee teitä 
vaativaisesti käskijän tavoin. Siis, jos te ette tahdo olla 
houkkia, vaan haluatte ateenalaisten pysyvän kohtuudessa 
ja olevan teiltä vastoin teidän tahtoanne mitään kiristä- 
mättä, käsitelkää esitettäviksi tulevia ehdotuksia, ikäänkuin 
teillä ei olisi valtuutta tehdä ratkaisuja. Me tulemme toi- 
mimaan spartalaisten parhaaksi.» Hän vahvisti sanansa va- 
lallaan. Näin hän vieroitti häneen sokeasti uskovat ja hä- 
nen ainutlaatuista kaunopuheisuuttaan ja älykkyyttään ih- 

mettelevät lähettiläät Nikiaasta. Tuli seuraava päivä, kan- 
sankokous kutsuttiin koolle ja lähettiläät ilmestyivät pai- 
kalle. Ylen kohteliaasti Alkibiades heiltä kysyi, minkälai- 
silla valtuuksilla varustettuina he olivat saapuneet. Lähet- 
tiläät vastasivat, että heillä ei ollut ratkaisuvaltaa. Tämä 
riitti. Alkibiades raivostui ja karjui, hän kun näet oli ole- 

sättiä lähettiläitä epäluotettaviksi ja sanansa syöjiksi, mie- 
hiksi, joilla ei ollut mielessä mitään hyvää eikä mitään 
hyvää sanottavana. Neuvostokin loukkaantui, kansa rai- 
vostui ja Nikias oli masentunut ja häpeissään, sillä hän ei 
tietänyt, että lähettiläissä oli tapahtunut mielenmuutos viek- 
kauden ja petoksen vuoksi. 

Kun spartalaisten pyrkimykset rauhan säilyttämiseksi oli- 
vat menneet karille, Alkibiades valittiin ylipäälliköksi. Hän 
taivutti heti argoslaiset, mantineialaiset ja eelisläiset teke- 
mään liiton Ateenan kanssa. Hänen menettelytapaansa ei 
tässä asiassa hyväksynyt kukaan, mutta teko kuitenkin 
oli mestarisuoritus. Hän hajoitti ja irroitti saumoistaan 
melkein koko Peloponnesoksen, ja eräänä päivänä oli spar- 
talaisia vastassa valtava kilpimuuri. Kaukana Ateenasta 
Mantineian luona nämä saivat käydä niin vaarallisen tais- 
telun, että jolleivät he olisi saavuttaneet voittoa, niinkuin 
saavuttivat, joskin merkityksettömän, Spartan olemassaolo 
olisi ollut ehkä mennyttä. 

Heti tämän jälkeen Argoksen vakinainen sotajoukko, tu- 
hat miestä, koetti kukistaa kaupungissaan kansanvallan ja 
ottaa ohjat käsiinsä, ja läsnä olleiden spartalaisten avus- 
tamina nämä yrityksessään onnistuivatkin. Mutta kansa 
tarttui uudelleen aseisiin ja palautti olot ennalleen. Paikalle 
saapunut Alkibiades lujitti kansanpuolueen voiton ja ke- 
hoitti rakentamaan kaksi pitkää meren rannikolle asti ulot- 
tuvaa muuria ja niiden avulla saattamaan kaupungin mah- 
tavan Ateenan yhteyteen. Hän toimitti myös paikalle atee- 

nalaisia rakentajia ja kivenhakkaajia ja edisti työn joutu- 
mista kaikin tavoin innolla, joka tuotti sekä hänelle että 
kaupungille mainetta ja kunniaa. Hän kehoitti myös pat- 
railaisia yhdistämään kaupunkinsa pitkällä muurilla mereen. 
Kun joku heille tällöin sanoi, että ateenalaiset tulevat hei- 
dät nielemään, Alkibiades sanoi: »Ehkä vähitellen jaloista 
päin, mutta spartalaiset katkaisevat heidät päästä käsin 
yhdellä kerralla.» Myös Alkibiades kehoitti ateenalaisia 
lujittamaan otettaan Kreikan sisämaahan, ja hän kehoitti 
asepalvelusiän saavuttaneita = kansalaisluetteloihin = merkit- 
tyjä nuorukaisia muistamaan sitä valaa, joka heiltä oli 
otettu Agrauloksen alttarin ääressä. Tässä valassa asevel- 
volliset vannoivat pitävänsä Attikan rajoina vehnää, ohria, 
viiniköynnöksiä ja öljypuita, mikä tarkoittaa, että he olivat 
velvolliset alistamaan kaiken viljelemättömän ja viljellyn 
maan Ateenan vallan alaiseksi. 

Tällaisten suurten tekojen ja oivallisten suunnitelmien, 
älykkyyden ja kaunopuheisuuden rinnalla nähtiin toisella 
puolen ylellistä elämää, juominkeja, julkeata haureuden har- 
joittamista ja mieletöntä tuhlaamista. Pitkin toria kuljeksi 
Alkibiadeen mukana purppurapukuisia naikkosia, laivoihinsa 
hän laitatti mukavia hyttejä, vuoteenaan hän merimatkoilla 
ollessaan ei käyttänyt puulavitsaa, vaan voidakseen levätä 
pehmeämmällä hän nukkui pingoitetussa riippumatossa, hä- 
nen kilpensä oli kullattu ja siihen ei ollut muovailtu esi- 
isien käyttämää kuvaa, vaan salamaa kädessään pitävä rak- 
kauden jumala. Kaiken tämän näkeminen herätti kunnian- 
arvoisissa ihmisissä vastenmielisyyttä ja suuttumusta ja toi 
heidän mieleensä pelottavan kuvan jostakin muukalais- 
maan ylimielisestä ja lakia polkevasta tyrannista. Sen, mi- 
ten kansa häneen suhtautui, Aristofanes on sattuvasti il- 
maissut sanoessaan: 


Se rakastaa ja vihaa häntä siclustaan. 

Ja vertauskuvallisesti hän ilmaisee tilanteen vielä paremmin: 


Ois onni leijonatta olla kaupungin. 
Saat sitä ruokkiessas muistaa tavat sen. 


Hänen vapaaehtoiset lahjoituksensa, hänen kustantamansa 
näytelmäin kuorot, ylipäänsä hänen tuhlaileva anteliaisuu- 
tensa kaupungin hyväksi, hänen esi-isiensä maine, hänen kau- 
nopuheisuutensa, komea ulkomuotonsa, tarmonsa, rohkeu- 
tensa, sotataidon tuntemisensa, kaikki nämä saivat aikaan, 
että ateenalaiset antoivat hänelle kaiken muun anteeksi ja 
sietivät hänen paheitaan sanoen niitä kaunistellen vain kep- 
posiksi ja inhimillisiksi heikkouksiksi. Niinpä hän sitten 
teki tämäntapaisia kolttosia: Hän pisti taidemaalari Agath- 
arkhoksen telkien taakse, mutta saatuaan hänet maalaamaan 
talonsa hän päästi hänet vapaaksi ja maksoi työstä run- 
saan palkan; hän löi piiskalla Taureasta, kun tämä tahtoi 
käyttää kustannettavakseen ottamaansa teatterinäytäntöön 
enemmän varoja kuin hän; hän otti Meloksesta saaduista 
sotavangeista erään neidon itselleen, tuli isäksi ja tunnusti 
lapsen omakseen. Kaikki tämä oli ateenalaisten mielestä 
inhimillisesti ymmärrettävää. Lisäksi vielä häntä pidettiin 
suurimpana syyllisenä siihen, että ateenalaiset valloitettuaan 
Meloksen surmasivat saaren kaikki täysikasvuiset miehet, 
koska hän oli äänestänyt tappamisen puolesta. Edelleen: 
Aristofon maalasi Nemean, joka piti Alkibiadesta sylissään. 
Kaikki juoksivat kaunista kuvaa katsomaan ja ihailivat 
sitä, mutta vanhempia ihmisiä se närkästytti, ja he näkivät 
siinä tyranniutta ja tapojen pilkkaa. Kun Arkhestratos 
sanoi, että Kreikka tuskin kestäisi kahta Alkibiadesta, hän 
näyttää osuneen oikeaan. Kun Alkibiades kerran kunniansa 
kukkuloilla ollessaan seurueensa kera juhlallisesti poistui 
kansankokouksesta, ihmisvihaaja Timon osui hänen eteensä. 
Tämä aina muita kaihtava mies ei mennyt hänen ohitseen, 
vaan tuli häntä vastaan ja ojentaen hänelle kätensä sanoi: 

»Hei poika, on hauskaa, että sinä paisut. Paisu edelleen- 
kin kaikkien suureksi tuhoksi.» Kuulijoista toiset häntä 
nauroivat, toiset sättivät ja toiset taas tulivat hänen sanois- 
taan hyvin vakaviksi. Näin kirjavat olivat mielipiteet Al- 
kibiadeesta hänen luonteensa ristiriitaisuuksien vuoksi. 

Jo Perikleen aikana ateenalaiset olivat tähyilleet Sisiliaa, 
ja hänen kuoltuaan he saivat siitä otteen. Aina kun syra- 
kuusalaisia vastaan tehtiin valituksia, he lähettivät Sisi- 
liaan muka apujoukkoja voidakseen näin saada lähtökoh- 
dan vastaisille suuremmille yrityksilleen. Mutta se, joka 
puhalsi heidän valloitushalunsa täyteen liekkiin ja sai hei- 
dät ryhtymään saaren valloittamiseen, ei enää silloin täl- 
löin lähetettävillä joukoilla, vaan suuren laivaston avulla, 
oli Alkibiades. Hän oli mies, joka osasi kansassaan herät- 
tää suuria toiveita ja vieläkin suurempia hän hautoi itse. 
Sisilia oli hänelle vain alkusoitto sille, mitä piti tuleman, 
eikä niinkuin muille retken koko tarkoitus. Kun Nikias 
piti Syrakuusan valloitusta vaikeana ja varoitti kansaansa 
siihen ryhtymästä, Alkibiades näki jo unta Karthagon ja 
Afrikan valloittamisesta ja näiden jälkeen seuraavasta Ita- 
lian ja Peloponnesoksen lannistamisesta, ja Sisilia oli hä- 
nen mielestään vain tämän päämäärän lähtökohtana. Toi- 
veistaan haaveksiva nuoriso oli heti hänen puolellaan, ja 
vanhempienkin kuultiin innostuneina puhuvan retkestä. Mo- 
net urheilusaleissa ja puistojen penkeillä istuvat piirtelivät 
hiekkaan Sisilian ääriviivoja sekä karttoja Karthagon ja 
Afrikan sijaintipaikoista. Kerrotaan, että ainoastaan mie- 
het sellaiset kuin Sokrates ja astronomi Meton varoittaen 
sanoivat, ettei retkestä koidu kaupungille hyvää. Luulta- 
vasti edelliselle ilmaisi tämän hänen povessaan aina asusta- 
nut daimoni, jälkimmäinen lienee taas tullut samaan tulok- 
seen päätelmien tahi aavistuksen perusteella. Hän oli tule- 
vinaan asiasta hulluksi, koppasi käteensä palavan soihdun 
ja sytytti oman talonsa tuleen. Toisten kertomusten mukaan 

Meton ei ollut suorittanut tekoaan mielipuolisuutta tees- 
kennellen. Heidän mukaansa hän oli yöllä polttanut talonsa 
ja mennyt aamulla rukoillen pyytämään, että hänen poikansa 
tämän onnettomuuden vuoksi vapautettaisiin osallistumasta 
retkeen. Näin hämättyään viranomaiset hän olikin pyrki- 
myksessään onnistunut. 

Retken ylipäälliköksi valittiin Nikias, vaikka hän koetti- 
kin kieltäytyä tehtävästä, eikä vähimmän virkatoverinsa 
vuoksi. Mutta ateenalaiset uskoivat sodankäynnin onnistu- 
van paremmin, jollei sen johtoa jätettäisi yksin Alkibia- 
deelle, ja niin he päättivät tämän hurjapäisyyteen yhdistää 
Nikiaan varovaisuutta. Oli kolmaskin päällikkö, Lamakhos, 
mutta korkeasta iästään huolimatta hän oli yhtä tulinen ja 
taisteluissa yhtä uhkarohkea kuin konsanaan Alkibiades. 
Kun keskusteltiin retkikunnan suuruudesta ja varustelujen 
laadusta, Nikias koetti vielä asettua poikkiteloin ja estää 
sodan, mutta Alkibiades ajoi toista kantaa pontevasti ja pääsi 
voitolle. Demosthenes, tämän ajan puhuja, ehdotti nyt, että 
päälliköille jätettäisiin täydet valtuudet päättää varus- 
teista ja koko sodankäynnistä. Kun kansankokous oli äänes- 
tänyt sotaretken puolesta ja kaikki oli valmiina lähtöä var- 
ten, oli jotakin pahaenteistä siinä, että juuri samoina päi- 
vinä vietettiin Adoniksen juhlia. Näissä naiset tavan mu- 
kaan asettivat kaikkialle paareille kuollutta Adonista esit- 
täviä kuvapatsaita ja rintoihinsa lyöden ja valituslauluja 
laulaen jäljittelivät hautajaismenoja. Mutta ennen kaikkea 
eräänä yönä tapahtunut Hermeen patsaiden kasvojen kolhi- 
minen ja niiden turmeleminen saattoi levottomiksi monet 
niistäkin, jotka tällaisiin asioihin eivät kiinnittäneet mitään 
huomiota. Nyt kerrottiin, että Syrakuusan perustaneet ko- 
rinttilaiset olivat teon tehneet herättääkseen ateenalaisissa 
pahoja aavistuksia ja saadakseen heidät näin lykkäämään 
sodan ja jopa jättämään sen kokonaan sikseen. Mutta tä- 
män jutun levittäjiä kansa ei uskonut eikä niitäkään, jotka 


) 501 ( 


PLUTARKHOS 





pitivät tekoa merkityksettömänä väittäen sitä tavalliseksi 
humalapäissään remunneen nuorison ilkivallaksi. Pikem- 
minkin kansa suuttumuksen ja pahojen aavistusten valtaan 
joutuneena piti patsaiden turmelemista suurisuuntaisen sala- 
liiton merkkinä. Niinpä se kaikin keinoin ja terävävainui- 
sesti koetti päästä siitä selville. Neuvosto ja kansankokous 
kokoontuivat tämän asian vuoksi monta kertaa. 

Tällöin kansanpuhuja Androkles toi paikalle joukon orjia 
ja kaupungissa asuneita muukalaisia, jotka väittivät, että 
Alkibiades ja hänen kumppaninsa olivat juopuneina turmel- 
leet patsaat ja että he lisäksi olivat pilkallisesti matkineet 
Eleusiin salamenojen viettoa. Tässä ilvehtimisessä oli heidän 
mukaansa muudan Theodoros esittänyt airutta, Polytion 
pyhän soihdun kantajaa ja Alkibiades vihkijää; muut juo- 
maveikot olivat olleet vihittäviä, ja toimituksen tapahduttua 
heitä oli sanottu salamenoihin vihityiksi. Näin on asia esi- 
tetty syytöskirjelmässä, jonka Kimonin poika Thessalos laati 
"Alkibiadesta vastaan salamenoin palveltujen jumalattarien, 
Demeterin ja Persefoneen, häpäisemisestä. Kun tämän joh- 
dosta Alkibiadeelle vihastunut kansa osoitti suuttumustaan 
sitä vielä yllytti, Alkibiades alkoi aluksi tuntea itsellään 
olevan kuumat oltavat. Mutta kun hän sitten havaitsi, että 
Sisiliaan juuri lähtökäskyä odottavat sotilaat olivat hänen 
puolellaan ja että Argoksen ja Mantineian lähettämät apu- 
joukot, tuhat miestä, selvästi ilmaisivat, että ne lähtisivät 
tälle pitkälle ja vaivalloiselle sotaretkelle vain Alkibiadeen 
johdolla ja että ne palaisivat heti kotiinsa, jos häntä käy- 
täisiin ahdistamaan, hän sai uutta rohkeutta ja vaati jutun 
heti käsiteltäväksi voidakseen paikalla olevana puolustau- 
tua. Nyt hänen vihamiehilleen tuli pula eteen; he pelkäsivät, 
että kansa pitäen häntä korvaamattomana katsoisi koko 
juttua sormiensa läpi. Ovelasti he sen vuoksi asettivat häntä 
vastaan puhujia, joita ei pidetty hänen vastustajinaan, mutta 

jotka salaa vihasivat häntä yhtä paljon kuin hänen julkiset- 
kin vihamiehensä. Nämä sanoivat, ettei ole paikallaan 
päällikön jo ollessa määrättynä suurten taisteluvoimien joh- 
toon ja joukkojen liittolaisineen odotellessa lähtöä tuhlata 
aikaa valamiesten valitsemiseen ja oikeudessa pidettäville pu- 
heille sallitun määräajan noudattamiseen, vaan että sota- 
joukon on nyt jumalien apuun luottaen lähdettävä matkaan 
ja sodan päätyttyä annettakoon syytetylle tilaisuus muutta- 
mattomien lakien turvissa puolustautua. Tämä ehdotus 
jutun lykkäämisestä, joka oli tehty taka-ajatus mielessä, ei 
eksyttänyt Alkibiadesta. Hän sanoi olevan luonnotonta, 
että mies lähtisi suuren sotajoukon päällikkönä vaaroihin 
jättäen jälkeensä syytösten ja parjausten ryöpyn. Koska 
hänen on kärsittävä kuolemanrangaistus, jos hän ei pysty 
syytöksiä kumoamaan, on hänen myös, jos hän ne pystyy 
kumoamaan ja osoittautuu syyttömäksi, saatava lähteä so- 
taan selkäpuoli juonittelijoista vapaana. 

Mutta vaikka asia jäikin avoimeksi, hän lähti käskyn 
saatuaan kahden päällikkötoverinsa kanssa matkaan. Lai- 
vastoon kuului ei vähempää kuin sataneljäkymmentä kol- 
misoutua; raskasaseisia oli viisituhatta, jousi- ja linkomie- 
hiä sekä muita kevytaseisia oli tuhatkolmesataa ja kaikki 
varustukset olivat oivalliset. Kun oli saavuttu Italiaan ja 
valloitettu Rhegion, Alkibiades esitti sodankäyntisuunnitel- 
mansa. Nikias oli sitä vastaan, mutta Lamakhos kannatti 
sitä, ja niin suunnattiin matka Sisiliaan, jossa valloitettiin 
Katane. Mutta muuta Alkibiades ei enää saanutkaan suo- 
rittaa, sillä heti tämän jälkeen ateenalaiset kutsuivat hänet 
oikeuden eteen. Kuten olemme jo maininneet, alussa Alki- 
biadesta vastaan oli esitetty vain joitakin vähäpätöisiä epäi- 
lyjä ja syytöksiä, joissa orjia ja muukalaisia oli käytetty 
apuna, mutta heti hänen lähdettyään hänen vihamiehensä 
vetivät esiin järeämmän aineistonsa. He asettivat Hermeen 
patsaille tehdyn ilkivallan salamenojen pilkkaamisen yhtey- 


) 593 ( 


PLUTARKHOS 





teen ja väittivät, että kaiken takana oli kumousta valmistel- 
lut = salaliittolaisjoukkio. Nyt heitettiin jokainen vähän- 
kin epäilyttävä henkilö kuulusteluitta vankilaan ja surtiin 
vain sitä, ettei Alkibiadesta aikoinaan näin raskaista rikok- 
sista sittenkään ollut saatettu oikeuteen ja tuomittu ran- 
gaistukseen. Mutta sitä pahemmin kävi hänen sukulaisilleen, 
ystävilleen ja tuttavilleen, kun kansan häntä kohtaan tun- 
tema viha purkautui heihin. Thukydides jättää mainitse- 
matta jutussa tässä vaiheessa esiintyneet ilmiantajat, mutta 
muilla tapaamme nimet Diokleidas ja Teukros. Mm. ko- 
mediankirjoittaja Frynikhoksella nämä nimet esiintyvät hä- 
nen seuraavissa säkeissään: 


Oi rakas Hermes, katso, ettet enää vain 
sä kaadu etkä kolhi naamaas: työtä näät 
sais siitä toinen pirullinen Diokleidas. 


Hermes: Mä katson. Eikä palkkaa ilmiannosta 
saa toinen Teukros, kestivieraaks iljetys. 


Mitään varmaa ja sitovaa ilmiantajat eivät kuitenkaan 
voineet esittää, ja eräskin heistä puhui pelkkää pötyä. Ky- 
syttynä, kuinka hän oli erottanut patsaitten kolhijain kas- 
vot, hän vastasi: »kuun valossa», vaikka teko tapahtui 
uuden kuun aikana. Tällainen jo hätkähdytti järkeään käyt- 
täviä, mutta varsinaisen kansan mielestä se ei ollenkaan vie- 
nyt syytöksiltä pohjaa, ja kerran vauhtiin päästyään se tau- 
koja pitämättä jatkoi raivoamistaan ja heitätti jokaisen ilmi- 
annetun vankilaan. 

Oikeuden käsittelyä odottavien vankien joukossa oli myös 
puhuja Andokides, jossa historioitsija Hellanikos tahtoo 
nähdä Odysseuksen jälkeläisen. Kansa piti häntä harvain- 
vallan kannattajana ja vihasi häntä, ja häntä epäiltiin Her- 
meen patsaiden kolhijaksi ennen kaikkea seuraavasta syystä: 
Hänen talonsa edessä oli suuri Aigeiin kunnan lahjoittama 
ja pystyttämä Hermeen patsas, ja julkisilla paikoilla sijain- 

neista patsaista ehkä vain tämä yksi oli jätetty aivan va- 
hingoittamattomaksi. Tämän takia nykyäänkin kaikki sa- 
novat sitä Andokideen patsaaksi, vaikka siihen hakattu nimi 
väittää toista. Nyt sattui, että Andokides vankilassa tutus- 
tui erääseen Timaios-nimiseen mieheen, joka samalla tavoin 
kuin hänkin oli sekaantunut juttuun. Tämä Timaios ei voit- 
tanut häntä kuuluisuudessa, mutta kyllä oveluudessa ja us- 
kaliaisuudessa. Hän ehdotti Andokideelle, että tämän tulisi 
ilmoittaa syyllisiksi itsensä ja muutamia muita. Olihan 
kansankokouksen päätöksellä rikoksen paljastajalle taattu 
vapautus rangaistuksesta, ja mitä odotettavissa olevaan tuo- 
mioon tuli, muut ehkä pääsisivät vähällä, mutta mahtimie- 
hiä se iskisi kaikella ankaruudellaan. Andokideen olisi siis 
parempi pelastautua valheen avulla kuin ottaa asian vuoksi 
vastaan varma häpeällinen kuolemantuomio. Myös yhtei- 
nen hyvä vaati, että hänen oli pelastettava vihastuneen 
lauman kynsistä syyttömien enemmistö, vaikkakin siihen 
tarvittaisiin uhriksi muutamia, jotka kaiken lisäksi saattoi- 
vat olla syyllisiä. Tällaiset Timaioksen puheet ja kehoituk- 
set tekivät vaikutuksensa Andokideeseen: hän ilmoitti it- 
sensä ja muutamia muita syyllisiksi Kansankokouksen 
päätöksen perusteella hän itse pääsi vapaaksi, mutta kaikki 
muut, jotka hän antoi ilmi ja joiden ei onnistunut paeta, 
tapettiin. Saadakseen sanansa näyttämään uskottavilta An- 
dokides oli syyllisten joukkoon lisännyt myös muutamia 
omia orjiaan. Vaikka Hermeen patsaiden kolhijat nyt olivat 
saaneet rangaistuksensa, kansa ei kuitenkaan ottanut ko- 
konaan rauhoittuakseen. Sen joutilas viha kääntyi nyt en- 
tistä voimakkaampana yksinomaan Alkibiadesta vastaan, ja 
lopuksi lähetettiin Salaminia-niminen laiva häntä noutamaan. 
Oli annettu käsky, että häntä ei saanut kohdella tylysti eikä 
häntä kohtaan käyttää pakkoa ja väkivaltaa, vaan häntä 
oli sopupuhein kehoitettava lähtemään mukaan kansan tuo- 
mioistuimen eteen puhdistautumaan. Oli näet pelättävissä, 

että vieraassa maassa toimivan sotajoukon keskuudessa syn- 
tyisi levottomuuksia ja kapina, jonka Alkibiades voisi saada 
aikaan, jos hän vain tahtoisi. Joukkoihinsa hänen lähtönsä 
vaikutti masentavasti. Ne pelkäsivät sodan pitkittyvän 
ja venyvän loputtomiin, kun Nikias yksin oli päällikkönä 
ja asioille vauhtia antanut mies oli poissa. Lamakhos oli 
kyllä sotataitoinen ja urhoollinen, mutta köyhyytensä vuoksi 
hän ei nauttinut kunnioitusta eikä hänellä ollut paljon sa- 
nanvaltaa. 

Heti lähdettyään Alkibiades sai aikaan, että ateenalaiset 
menettivät Messenen. Muutamat kaupungissa olevat Alki- 
biadeen hyvin tuntemat mielet puuhasivat näet kaupungin 
jättämistä ateenalaisille, mutta nyt Alkibiades antoi heidät 
ilmi syrakuusalaismielisille ja teki näin heidän aikeensa 
tyhjäksi. Kun oli saavuttu Thurioihin, hän poistui laivasta 
sille tielleen, niin että hänen noutajansa eivät häntä enää 
löytäneet. Eräällä sivulliselle, joka hänet tunsi ja häneltä 
kysyi: »etkö sinä, Alkibiades, luota isänmaahasi?» hän vas- 
tasi: »Kaikissa muissa suhteissa kyllä, mutta en henkeni ol- 
lessa kysymyksessä, sillä enpä tällöin luottaisi omaan äitiini- 
kään. Mahdollisesti näet isänmaani äänestäessään henges- 
täni pudottaa erehdyksestä uurnaan mustan äänestysliuskan 
valkean asemesta.» Kun hän myöhemmin kuuli, että hänen 
kansalaisensa olivat päättäneet tuomita hänet kuolemaan, hän 
sanoi: »Mutta minäpä näytän heille, että elän.» Mitä syy- 
töskirjelmään tulee, lähteet mainitsevat sen kuuluneen seu- 
raavasti: » Thessalos, Kimonin poika Lakiadain kunnasta, 
syyttää Alkibiadesta, Kleiniaan poikaa Skambonidain kun- 
nasta, jumalan pilkasta, joka on kohdistunut Demeteriin ja 
Persefoneen, hän kun on matkinut salamenoja ja esittänyt 
niitä talossaan ystävilleen niin, että hän salamenojen vihki- 
jän puku yllään on näyttänyt muka pyhiä esineitä, sanonut 
itseään vihkijäksi, Polytionia pyhän soihdun kantajaksi, Fe- 
gaian kunnasta kotoisin olevaa Theodorosta salamenojen 


) 306 ( 


ALKIBIADES 





airueksi ja muita ystäviään vihittäviksi, mikä on ollut vas- 
toin lakia ja vastoin Eumolpidain pappissuvun, airuiden ja 
pappien vahvistamia säädöksiä.» Tämän syytöksen perus- 
teellä hänet tuomittiin poissaolevana, hänen omaisuutensa 
takavarikoitiin ja kaikki papit ja papittaret määrättiin hä- 
net kiroamaan. Tätä määräystä kieltäytyi noudattamasta 
vain Agrauloksen papitar, Menonin tytär Theano; hän sanoi 
olevansa siunauksen, vaan ei kirouksen papitar. 

Näiden ankarien tuomioiden ja iskujen antamisen aikana 
Alkibiades sattui olemaan Argoksessa, jonne hän Thurioista 
Peloponnesokseen purjehdittuaan oli välittömästi saapunut. 
Menetettyään kaiken toivonsa isänmaahansa pääsemisestä ja 
peläten vihamiehiään hän kääntyi Spartan puoleen pyytäen 
sieltä itselleen turvattua olopaikkaa. Hän kehoitti sparta- 
laisia unohtamaan vanhat asiat ja lupasi palveluksillaan 
hyödyttää heitä enemmän kuin hän ennen henkensä puolesta 
heitä vastaan sotiessaan oli heitä vahingoittanut. Kun 
spartalaiset kaiken unohtaen olivat valmiit ottamaan hänet 
vastaan, hän saapui luottavin mielin heidän luokseen. Heti 
hän herätyshuudoillaan ja yllytyksellään sai aikaan, että 
spartalaiset, jotka aikaisemmin olivat vain luvanneet lähettää 
apua syrakuusalaisille, mutta eivät olleet koskaan päässeet 
sen pitemmälle, nyt lähettivät Gylippoksen johdolla sota- 
joukon Sisiliaan tuhoamaan siellä olevat ateenalaisvoimat. 
Hänen toinen toimensa oli, että hän yllytti spartalaisia aloit- 
tamaan uudelleen sodan Peloponnesoksesta käsin, ja kolmas, 
vaarallisin, että hän taivutti spartalaiset miehittämään De- 
keleian, koska sieltä käsin voitaisiin Ateena parhaiten lan- 
nistaa. 

Suuri oli se kunnioitus ja ihailu, jota hän nautti Spartan 
hallitusmiesten taholta, ja yhtä suurta suosiota hän osasi 
saavuttaa kansan keskuudessa omaksumalla spartalaisten ta- 
poja. Kun hänen nähtiin pitävän tukkansa pitkänä, uivan 
kylmässä virrassa, syövän tyytyväisenä ohraleipää ja mustaa 

lientä, tuskin kukaan spartalainen olisi osannut kuvitella, 
että samalla miehellä oli kerran ollut taloudessaan erikoinen 
keittäjä, että hän hajuvoiteita valikoidessaan oli juoksennel- 
lut kaupasta toiseen ja että hänen ihoaan olivat hivelleet 
miletoslaiset vaipat. Niistä lukemattomista keinoista ja met- 
kuista, joita hän käytti pyydystelläkseen kaikki ihmiset 
pauloihinsa oli tiettävästi tunnetuimpia juuri se, että hän 
osasi mukautua toisten ihmisten pyrkimyksiin ja noudattaa 
heidän elämäntapojaan. Niinpä hän osasi vaihtaa väriä 
nopeammin kuin kameleontti. Sanotaan, että kameleontti 
pystyy muuttamaan värinsä kaikeksi muuksi kuin valkoi- 
seksi, mutta Alkibiades pystyi siihenkin. Koko hyveen ja 
paheen sarjassa ei ollut mitään, jota hän ei olisi osannut 
mukailla ja joka olisi ollut hänelle vierasta. Spartassa hän 
oli ruumiinsa karkaisija, vähään tyytyväinen, vakavamieli- 
nen, Jooniassa mukavuuden rakastaja, hekumoitsija, hulivili, 
Traakiassa juomari, Thessaliassa taituriratsastaja, satraappi 
Tissaferneen hovissa ollessaan hän voitti persialaisten ylelli- 
sen — loiston = häikäisevyydellään ja tuhlaavaisuudellaan. 
Ei ollut niin, että hän aina ilman muuta olisi karistanut 
päältään toisen ominaisuuden vaihtaen sen toiseen ja että hän 
muotoaan vaihtaessaan olisi sisimmästään perinpohjin muut- 
tunut, vaan asia on käsitettävä niin, että hän aina uuteen 
ympäristöön jouduttuaan otti kulloinkin päälleen uuden so- 
pivan kaavun, joka vastasi hänen uusien kanssaihmistensä 
tapoja ja katsomuksia. Hän näet käsitti, että jos hän kaik- 
kialla olisi noudattanut omaa luontoaan, se olisi käynyt 
kiusalliseksi hänen ympäristölleen. Hänen ollessaan Spar- 
tassa olisi voitu sanoa: »Mitä? Akhilleuksenko kasvattama? 
Ei, hänet on itse Lykurgos kasvattanut.» Mutta se, joka sy- 
vällisemmin olisi silmäillyt hänen tapojaan ja temppujaan, 
olisi voinut huudahtaa: »Hän on sama naisten valloittaja 
kuin ennenkin.» Kuningas Agiin ollessa maansa rajojen 
ulkopuolella sotimassa hän rakasteli hänen vaimoaan Ti- 

maiaa niin, että tämä tuli raskaaksi ja synnytti hänelle po- 
jan. Eikä asiaa salailtu, ei kuningattarenkaan taholta. Jul- 
kisuudessa tämä kyllä sanoi poikaa nimeltään Leotykhi- 
daaksi, mutta ystävättäriensä ja kamarineitojensa piirissä hän 
kuiskaili Alkibiadeen nimeä; niin intohimoisesti rakkaus piti 
naista vallassaan. Alkibiades itse oli kyllin julkea sanomaan, 
että hän ei tehnyt tekoaan ilkeyksissään eikä himokkuudes- 
saan, vaan saadakseen jälkeläisensä hallitsemaan Spartaa. 
Monet paljastivat sitten Agiille asian, mutta ennen kaikkea 
aikaa laskemalla kaikki kävi hänelle selväksi. Oli näet hä- 
nen ollessaan vaimonsa makuuhuoneessa tapahtunut maan- 
Järistys, ja tällöin hän oli säikähtyneenä juossut ulos eikä 
tämän jälkeen ollut ollut kymmeneen kuukauteen hänen 
kanssaan yhteydessä. Koska Leotykhidas oli syntynyt tä- 
män ajan jälkeen, hän kielsi isyytensä. Tämän takia Leo- 
tykhidas ei saanut myöhemmin nousta valtaistuimelle. 
Kun ateenalaiset oli tuhottu Sisiliassa, Khioksen, Lesbok- 
sen ja Kyzikoksen lähettiläät saapuivat Spartaan neuvot- 
telemaan siitä, että kaupungit luopuisivat Ateenasta. Alki- 
biadeen kehoituksesta spartalaiset päättivät ensiksi auttaa 
Khiosta, vaikka boiotialaiset olivat ponnekkaasti puhu- 
neet Lesboksen ja Farnabazos Kyzikoksen puolesta. Perillä 
spartalaisten joukkojen mukana purjehtinut heidän päälli- 
köitään tukeva Alkibiades tuotti paljon vahinkoa ateena- 
laisille ja sai melkein koko Joonian luopumaan heistä. 
Mutta Agis vihasi häntä, koska hän oli tahrannut hänen 
vaimonsa ja koska lisäksi hänen kuuluisuutensa loi varjonsa 
tapahtumiin, sillä melkein kaikki menestykset luettiin Al- 
kibiadeen ansioksi. Myös kaikille muille Spartan mahta- 
vimmille sotapäälliköille hänen maineensa alkoi käydä liian 
raskaaksi. Kateutensa rohkaisemina he ryhtyivät vehkeile- 
mään ja saivatkin kotimaassa olleet hallitusmiehet antamaan 
Jooniaan käskyn, että Alkibiades oli raivattava tieltä. Mutta 
tämä osasi olla varuillaan, sillä hän oli saanut salaa asiasta 

tiedon. Edelleenkin hän tämän jälkeen otti osaa spartalais- 
ten kaikkiin neuvotteluihin, mutta osasi tällöin vältellä heitä 
niin, etteivät he päässeet häneen käsiksi. Vapautuakseen 
vihdoin pelostaan hän lähti Tissaferneen, Persian kuninkaan 
satraapin luokse, ja tämän ailahtelevan, ovelan ja ilkeä- 
mielisen barbaariruhtinaan hän heti lumosi monikeinoisuu- 
dellaan ja sulavilla sukkeluuksillaan niin, että Alkibiades 
oli hänen silmissään kaikki kaikessa. Ne älykkäät vuoro- 
sanat, joita hän käytteli jokapäiväisissä ajanviettotilaisuuk- 
sissa, eivät voineetkaan olla vaikuttamatta minkälaiseen 
luonteenlaatuun tahansa. Vieläpä nekin, jotka häntä pel- 
käsivät tahi vihasivat, tunsivat hänen seurassaan ollessaan 
ja hänet nähdessään mielensä keventyvän ja viihtyvänsä 
paremmin. Tissafernes, niin itsekäs ja kreikkalaisia vihaava 
kuin hän olikin, hurmaantui Alkibiadeen imarteluista niin, 
että rupesi tätä puolestaan ylivoimaisesti imartelemaan. Hän 
oli terveytensä hoitoa, aikansa viettämistä ja vilvoittelua 
varten laitattanut useita puistoja. Niistä komeimmalle, jossa 
oli lähteitä ja nurmikenttiä ja joka oli kuninkaallisen upeasti 
kaunistettu, hän antoi nimen Alkibiades, ja näin sitä sitten 
yleisesti sanottiin. 

Katkaistuaan välinsä Spartan kanssa ja jouduttuaan Agiin 
vihamieheksi Alkibiades ryhtyi pian kylmentämään Tissa- 
ferneen ja spartalaisten suhteita. Hän neuvoi satraappia, 
että spartalaisia ei ollut täydellä tarmolla autettava eikä 
ateenalaisten tappiota joudutettava, vaan edellisille oli an- 
nettava apua hienona virtana ja täten jälkimmäisiä pidet- 
tävä ainaisessa puristuksessa ja hankauksessa, sillä näin 
nämä molemmat kypsyttävät toisensa kuninkaan valmiiksi 
saaliiksi. Tissafernes otti neuvon ilolla vastaan, ja rakkaut- 
taan ja ihailuaan neuvojaa kohtaan hän ei salannut. Asian 
käänteestä oli seurauksena, että molemmat Kreikan sotivat 
puolet käänsivät katseensa Alkibiadeeseen, ja vastoinkäy- 
misten kouriin joutuneet ateenalaiset alkoivat katua hä- 

nestä tekemäänsä päätöstä. Myös Alkibiadesta huolestutti 
tapausten kehitys, ja hän alkoi pelätä, että Ateena lyödään 
perinpohjin ja hän joutuu häntä vihaavien spartalaisten 
alamaiseksi. Tähän aikaan melkein kaikki ateenalaisten voi- 
mat olivat Samoksessa, josta käsin he laivastollaan koetti- 
vat taivuttaa luopuneita liittolaisiaan kuuliaisuuteen sekä 
pitivät muita kurissa. Ateenan laivasto oli niin voimakas, 
että se pystyi merellä ottelemaan minkä vihollisen kanssa 
tahansa, mutta ateenalaiset pelkäsivät Tissafernesta ja hä- 
nen sataaviittäkymmentä foinikialaista kolmisoutuaan, joi- 
den kerrottiin olleen jo purjehtimassa Samokseen. Niiden 
ilmestyminen =taistelurintamalle olisi näet riistänyt heiltä 
kaikki pelastumisen toiveet. Saatuaan tietää tämän Alki- 
biades lähetti Samoksessa olevien Ateenan johtomiesten 
luokse tiedon, että heillä oli toiveita saada hänen avullaan 
Tissafernes liittolaisekseen. Näin ei kuitenkaan tapahtuisi, 
jos kansanpuolue pysyisi vallassa, sillä Tissafernes ei siihen 
luottanut, vaan ainoastaan siinä tapauksessa, että ylimykset 
ottaisivat ohjat käsiinsä. Jos he siis olivat miehen mittai- 
sia ja tahtoivat pelastaa itsensä, tilanteen ja kaupungin, 
heidän oli rohjettava lopettaa mielivaltainen kansanvalta. 
Melkein kaikki olivat valmiit kallistamaan korvansa Alki- 
biadeen houkutuksiin, mutta eräs päälliköistä, Deiradeen 
kunnasta kotoisin oleva Frynikhos, esitti asian suhteen epäi- 
lynsä, mihin olikin aihetta. Hän sanoi, että Alkibiadeelle 
ei merkinnyt mitään, oliko vallassa kansa vai ylimykset, 
vaan hän tahtoi vain kansan kustannuksella puikkelehtia 
ylimysten suojiin ja näiden kannatuksen avulla valmistaa 
itselleen pääsyn takaisin kotimaahansa. Jouduttuaan vä- 
hemmistöön ja samalla luonnollisesti myös Alkibiadeen vi- 
hamieheksi hän lähetti vihollisten laivaston päällikölle 
Astyokhokselle sanoman, että tämän oli vakoiltava Alki- 
biadesta ja napattava hänet kiinni epäilyttävänä henkilönä. 
Mutta tässä hän astui kavaltajana kavaltajan palvelukseen. 

Astyokhos näet, joka pelkäsi Tissafernesta ja tiesi Alkibia- 
deella olevan häneen suuren vaikutusvallan, ilmaisi saamansa 
kehoituksen Alkibiadeelle. Tällöin Alkibiades lähetti heti 
Frynikhosta vastaan valituksen Samokseen. Kun nyt kaikki 
kiihtyneinä alkoivat häntä ahdistaa, hän ei pinteestään pää- 
semiseksi nähnyt muuta pelastuskeinoa kuin parantaa en- 
tistä pahaa vielä suuremmalla pahalla. Hän lähetti Astya- 
khokselle uuden sanoman, jossa nuhteli tätä lähettämänsä 
salaisuuden paljastamisesta, mutta lupasi samalla toimittaa 
Ateenan laivaston ja sotajoukon hänen käsiinsä. Mutta 
Frynikhos ei päässyt vehkeilemään ateenalaisia vastaan, sillä 
hänen kavalluspuuhansa Astyokhos kavalsi taas Alkibia- 
deelle. Päästyään tästä selville Frynikhos arvasi Alkibia- 
deen lähettävän uuden ilmiannon, mutta hän päätti ehättää 
sen edelle. Hän ilmoitti ateenalaisille vihollisten valmiste- 
levan hyökkäystä ja kehoitti heitä pitämään laivat val- 
miina ja linnoittamaan laivastoaseman. Ateenalaisten juuri 
töitä suorittaessa saapui Alkibiadeen kirjelmä, jossa heitä 
kehoitettiin pitämään silmällä Frynikhosta, koska tämä ai- 
koi jättää laivastoaseman heidän vihollisilleen. Alkibiadeen 
sanoille ei kuitenkaan annettu arvoa, sillä hänen uskottiin 
käyttävän saamiaan ja hyvin tuntemiaan tietoja vihollisten 
varusteluista ja aikeista vilpillisessä mielessä Frynikhoksen 
mustaamiseen. Mutta myöhemmin, kun rajavartija Hermon 
oli avoimella torilla iskenyt tikarilla Frynikhoksen kuo- 
liaaksi ja kun asia tuli oikeuteen, ateenalaiset ilmitulleiden 
seikkojen perusteella julistivat Frynikhoksen ollen syypään 
henkirikokseen; Hermon ja hänen avustajansa sitä vastoin 
seppelöitiin. 

Samoksessa olleet Alkibiadeen kannattajat olivat tällä 
välin lähettäneet Peisandroksen Ateenaan valmistelemaan 
kumousta ja yllyttämään ylimyksiä sen suorittajiksi. Näille 
hänen tuli esittää, että kaupunki voisi saada Alkibiadeen 
välityksellä Tissaferneen liittolaisekseen ja sotatoverikseen, 

mutta vain siinä tapauksessa, että kansanvalta kumottiin ja 
ylimykset ottivat ohjat käsiinsä. Tätä käyttivät nyt valt- 
tinaan ne, jotka tahtoivat harvainvallan perustettavaksi. Sit- 
ten suoritettiinkin kaappaus, ja hallitusta johtamaan tuli 
elin, johon kuului näennäisesti viisituhatta, mutta todelli- 
suudessa vain neljäsataa jäsentä. Mutta tämä neuvosto vä- 
litti vähät Alkibiadeesta, ja se kävi sotaa laimeasti, osaksi 
siksi, että se pelkäsi uuteen järjestelmään uhkaavasti suh- 
tautuvaa kansaa, osaksi siksi, että se uskoi aina ylimysval- 
taisesti hallitun Spartan jättävän Ateenan ahdistamisen vä- 
hemmälle. Kaupungissa oleva kansa pysyi kuitenkin rau- 
hallisena, niin vaikeaa kuin se sille olikin, pelko näet piti 
sitä aisoissa. Uudet vallanpitäjät, nuo neljäsataa miestä, 
olivat näet surmanneet useita avoimeen vastarintaan aset- 
tuneita. Samoksessa olevat sotilaat taas kumouksesta tiedon 
saatuaan joutuivat suuttumuksen valtaan ja aikoivat heti 
lähteä purjehtimaan Peiraieukseen. He lähettivät myös Al- 
kibiadeelle sanan, että hänen oli tultava ottamaan sota- 
joukko päällikkyyteensä ja vietävä se tyranneja vastaan. 
Nähtyään aivan odottamatta olevansa kansan suosima val- 
tatekijä ja muuttuneensa harhailevasta kulkurista suuren 
laivaston ja suurten maavoimien päälliköksi moni olisi pi- 
tänyt heti ensimmäisenä tehtävänään korottajiensa mielis- 
telemisen ja heidän pyyntöjensä noudattamisen, mutta niin 
ei nyt tehnyt Alkibiades. Hän päinvastoin tavalla, joka 
on ominaista suurelle sotapäällikölle, hillitsi vihasta kiehu- 
via sotilaita ja esti heidät tekemästä tyhmyyksiä, ja täten 
hän selvästi pelasti Ateenan vaarallisesta tilanteesta. Sillä 
jos laivasto olisi lähtenyt Samoksesta kotimaahansa, vihol- 
liset olisivat saaneet taistelutta haltuunsa koko Joonian, 
Hellespontoksen ja saaret ja siirtäneet sodan kansalaissotaa 
käyvän Ateenan edustalle. Että näin ei tapahtunut, sen esti 
ennen kaikkea Alkibiades. Hän selosti sotilaille tilannetta 
ja muistutti heitä vastuuntunnosta eikä hän pitänyt heille 

vain julkisia puheita, vaan kulki miehestä mieheen milloin 
houkutellen, milloin nuhteita jaellen. Thrasybulos, Steirian 
kunnasta kotoisin ollut päällikkö, kulki tällöin hänen rin- 
nallaan antaen kovan äänensä hänen avukseen. Hänellä oli, 
niin sanottiin, Ateenan kaupungin kauaskantoisin ääni. Tä- 
män Ateenaa hyödyttäneen Alkibiadeen teon rinnalle voi- 
daan asettaa vielä toinen. Hän oli luvannut hankkia atee- 
nalaisten liittolaiseksi Persian kuninkaan lähettämän ja spar- 
talaisten avukseen odottaman laivaston tahi ainakin estää 
sen liittymästä spartalaisiin, ja tätä varten hän purjehti 
pois Samoksesta. Että laivastoa, joka jo oli saapunut Aspen- 
dokseen, ei lähetetty spartalaisten avuksi vastoin heille an- 
nettua lupausta, johtui tosin Tissaferneesta, mutta molem- 
mat puolet, ja ennen kaikkea spartalaiset, katsoivat lai- 
vaston poissapysymisen johtuneen Alkibiadeesta, hän kun 
oli neuvonut barbaareja katselemaan syrjästä, kun kreikka- 
laiset tuhosivat toisiaan. Fi ollut näet epäilystäkään, että 
toinen puoli niin huomattavan vahvistuksen saatuaan olisi 
heti riistänyt toisen mahdollisuudet merellä. 

Tämän jälkeen neljänsadan neuvosto syöstiin vallasta, 
ja tässä tehtävässä Alkibiadeen ystävät olivat pontevasti 
auttaneet kansanpuoluetta. Niin kiihkeästi kuin Alkibia- 
desta kaivattiinkin ja kehoitettiin palaamaan kotikaupun- 
kiin, hän ei katsonut kunnialleen sopivaksi palata sinne 
tyhjin toimin kansan suosion ja armon kerjäläisenä, vaan 
hänellä piti olla suurten tekojen kunniakehä ympärillään. 
Tämän hankkiakseen hän purjehti aluksi muutamilla lai- 
voilla Knidosta ja Kos-saarta ympäröiville vesille, mutta 
kun hän siellä kuuli, että spartalainen Mindaros purjehti 
koko laivastollaan Hellespontosta kohti ja että ateenalaiset 
ajoivat häntä takaa, hän lähti näitä auttamaan. Suotuisan 
sään vallitessa purjehtien hän tavoitti kahdeksantoista lai- 
vansa kera edellään purjehtineet juuri silloin, kun nämä 
olivat lähettäneet kaikki laivansa toisiaan vastaan. Taiste- 

lua, joka tapahtui Abydoksen edustalla, oli käyty kiivaasti 
jo iltamyöhälle, ja kummankin puolen toinen siipi oli voi- 
tolla, toinen tappiolla. Kun Alkibiadeen laivasto ilmestyi 
näkyviin, molemmat puolet erehtyivät: spartalaisissa se he- 
rätti rohkeutta, ateenalaisissa taas pelkoa. Mutta nopeasti 
Alkibiades antoi päällikönlaivastaan ateenalaisille ystäväl- 
lisen merkin ja lasketti heti heitä ahdistavia voittoisia spar- 
talaisia vastaan. Hän karkoitti viholliset, työnsi heidän lai- 
vansa rannikolle, murskasi ja lävisteli niitä niiden miehis- 
tön etsiessä uiden pelastustaan ja Farnabazoksen koettaessa 
rannalta käsin maasotajoukoillaan niitä auttaa ja niiden 
tuhoamista estää. Taistelun lopussa ateenalaiset olivat kaa- 
panneet kolmekymmentä laivaa kärsimättä itse menetyksiä, 
ja he pystyttivät voiton merkin. Tämän loistavan uroteon 
suoritettuaan Alkibiades lapsellista kyllä tahtoi heti näyt- 
tää itseään Tissaferneelle. Hän lähti loistava palveluskunta 
mukanaan tämän luokse ja asetti hänen eteensä komeita 
lahjoja. Mutta täällä hänelle ei käynytkään niin, kuin hän 
oli toivonut. Tissafernes näet, jota spartalaiset olivat jo 
kauan syytelleet ja joka pelkäsi kuninkaan saattavan hänet 
vastuuseen, otti hänen mielestään aivan sopivaan aikaan 
tulleen Alkibiadeen kiinni ja panetti hänet Sardeen van- 
kilaan, hän kun uskoi tällaisella häpeätyöllä voivansa ku- 
mota häneen kohdistetut syytökset. 

Vietettyään kolmekymmentä päivää telkien takana Alki- 
biadeen onnistui saada jostakin hevonen, jolla hän karkasi 
vartijainsa käsistä Klazomenaihin. Täällä hän Tissaferneen 
syntikuormaa lisätäkseen julisti, että tämä oli hänet pääs- 
tänyt vapaaksi. Klazomenaista hän purjehti ateenalaisten 
leiriin, ja kun hän täällä kuuli, että sekä Mindaros että 
Farnabazos olivat Kyzikoksessa, hän yllytti ateenalaisia 
heittämään sekä maa- että merivoimansa näitä vihollisiaan 
vastaan. Tämän hän sanoi olevan välttämätöntä, sillä jos 
he eivät sekä maalla että merellä voittaisi, heidän apuläh- 

teensä tulisivat ehtymään. Niinpä noustiinkin laivoihin ja 
purjehdittiin Prokonnesokseen. Siellä hän antoi määräyk- 
sen, että pienet laivat oli sijoitettava suurien keskelle ja 
että oli pidettävä huolta siitä, että viholliset heidän näitä 
vastaan hyökätessään eivät ennakolta mitään havaitsisi. 
Äkkiä puhjennut ankara ukkossade, joka esti näkyvyyden, 
auttoi pitämään laivojen järjestelyn siinä määrin salassa, 
etteivät ainoastaan viholliset, vaan ateenalaiset itsekin vielä 
saadessaan käskyn nousta laivoihin olivat siitä tietämättö- 
miä. Jonkin ajan kuluttua ilma kirkastui ja peloponneso- 
laisten Kyzikoksen edustalla oleva laivasto tuli näkyviin. 
Koska Alkibiades pelkäsi, että viholliset heidän laivastonsa 
suurilukuisuuden nähdessään vetäytyisivät sataman suojaan, 
hän antoi päällikkötovereilleen käskyn, että heidän tuli 
hiljaista vauhtia pitäen seurata hänen perästään samaan 
aikaan kun hän itse neljäkymmentä laivaa johdossaan kii- 
ruhtaisi vihollisten näkyviin ja houkuttelisi heidät taiste- 
luun. Viholliset antoivatkin pettää itsensä. Väheksyen lai- 
vojen pientä lukumäärää he lähtivät hyökkäämään ja aloit- 
tivat taistelun, mutta kun toiset ateenalaiset kiiruhtivat 
siihen sekaantumaan, he kääntyivät peloissaan takaisin. 
Alkibiades tunkeutui tällöin kahdellakymmenellä valiolai- 
vallaan vihollisten rivien lävitse, nousi maihin ja ajoi lai- 
voista pakenevia takaa surmaten paljon heitä. Hän löi myös 
Mindaroksen ja Farnabazoksen, jotka olivat rientäneet vi- 
hollisten avuksi. Mindaros kaatui urhoollista vastarintaa 
tehtyään, mutta Farnabazos pakeni. Ateenalaisten käsiin 
joutui paljon kaatuneita ja aseita, myös kaikki laivat, ja 
he' valloittivat Kyzikoksen. Kun siis Farnabazos oli paen- 
nut ja peloponnesolaiset tuhottu, ateenalaiset saivat val- 
taansa ei vain Hellespontoksen, vaan myös merenkin, sillä 
he pystyivät nyt karkottamaan spartalaiset kaikkialta. Atee- 
nalaisten käsiin joutui myös Lakonian murteella kirjoitettu 
tappion tiedottava eforeille osoitettu kirje, joka kuului: 

»Onni on mennyttä; Mindaros kaatunut; sotajoukko näkee 
nälkää. Emme tiedä, mitä meidän on tehtävä.» 

Tämä menestys nostatti Alkibiadeen sotilaiden mieltä ja 
herätti heissä niin suuria kuvitteluja itsestään, että he, voit- 
tamattomia kun muka olivat, katsoivat olevansa oikeutet- 
tuja halveksimaan muita sotilaita, jotka monesti olivat jou- 
tuneet tappiolle. Aivan äskettäin oli Trasyllos kärsinyt 
tappion Efesoksessa, ja efesolaiset olivat pystyttäneet Atee- 
nan kunnialle käyvän voitonmerkin. Tästä Alkibiadeen 
sotilaat saivat syytä kehuskella itseään ja päällikköään ja 
herjata Thrasyllosta ja hänen sotilaitaan, eivätkä he tahto- 
neet suorittaa näiden kanssa yhdessä taisteluharjoituksia ei- 
vätkä sijoittautua samaan leiriin Mutta kun Farnabazos 
sitten hyökkäsi suuren ratsu- ja jalkaväkijoukon kanssa 
Abydoksen alueelle tunkeutuneiden ateenalaisten kimppuun 
ja Alkibiades Thrasylloksen kanssa tuli heidän avukseen ja 
ajoi vihollisia takaa hamaan iltaan asti, sotilaat jättivät 
vanhat keskinäiset kahnauksensa ja palasivat mieli iloisena 
yhdessä leiriin. Seuraavana päivänä Alkibiades pystytti voi- 
tonmerkin ja hävitti Farnabazoksen aluetta kenenkään us- 
kaltamatta häntä häiritä. Hän otti vangiksi muutamia pa- 
pittaria, mutta päästi heidät sitten lunnaitta vapaiksi. Tä- 
män jälkeen hän valmisteli sotaretkeä Khalkedonia vas- 
taan, koska se oli luopunut ateenalaisista ja ottanut kau- 
punkinsa päälliköksi spartalaisen. Kuultuaan kaupungin 
asukkaiden kokoavan omaisuuttaan maaseudulta ja sijoit- 
tavan sitä heidän kanssaan ystävällisissä suhteissa olevien 
bithynialaisten alueelle hän johti joukkonsa näiden rajoille 
ja esitti näille uhkauksia airuen välityksellä. Bithynialaiset 
pelästyivät, jättivät omaisuuden hänelle ja tekivät hänen 
kanssaan liiton. 

Alkibiades katkaisi Khalkedonin kaupungin maayhteydet. 
Kaupunki sijaitsee näet niemimaalla, jonka toisesta laidasta 
toiseen hän rakennutti muurin. Farnabazos tuli sitä mur- 

tamaan, ja samaan aikaan myös kaupungin varusväen pääl- 
likkö Hippokrates vei joukkonsa ateenalaisia vastaan. Tais- 
tellen molempia vastaan Alkibiades pakotti Farnabazoksen 
häpeällisesti perääntymään, ja Hippokrateen hän kaatoi tais- 
telussa ja tuotti hänen joukoilleen suurta mieshukkaa. Tä- 
män jälkeen hän purjehti perimään pakkoveroja Helles- 
pontoksesta. Matkan varrella hän valloitti Selymbrian pa- 
nemalla oman henkensä uhkarohkeasti vaaralle alttiiksi. 
Ne, jotka tahtoivat kavaltaa kaupungin hänen käsiinsä, 
olivat ilmoittaneet antavansa hänelle valomerkin hyök- 
käyksen aloittamiseksi keskiyön aikaan, mutta peläten erään 
viime tingassa heistä luopuneen salaliittolaisen paljastavan 
asian he antoivatkin sen ennen aikaansa. Kun soihtu ko- 
hosi ilmoille hyökkäysjoukon vielä olematta valmiina, Al- 
kibiades otti mukaansa noin kolmekymmentä miestä ja lähti 
juoksemaan muureja kohti kehoittaen muita mitä pikim- 
min tulemaan hänen perästään. Portit avautuivat, ja hän 
ryntäsi noiden kolmenkymmenen miehen ja näiden lisäksi 
jo paikalle ehtineiden kahdenkymmenen kevytaseisen kanssa 
kaupunkiin, mutta silloin hän huomasi selymbrialaisten tu- 
levan vastakkaiselta taholta aseistettuina häntä vastaan. 
Kun vastarinnasta ei näyttänyt olevan hvötyä ja pako hä- 
nestä, siihen päivään asti niin monissa taisteluissa voitta- 
mattomasta sotapäälliköstä, näytti häpeälliseltä, hän käski 
puhaltaa torvella hiljaisuutta ja erään miehistään kuulutta- 
maan, että selymbrialaisten ei ollut viisasta paljastaa asei- 
taan ateenalaisia vastaan. Tämä julistus lamautti toisten 
intoa, sillä he luulivat jo koko vihollisjoukon olevan kau- 
pungissa, ja toisissa se taas herätti toiveita ystävällisestä 
sopimuksesta. Kun nyt molemmat puolet astuivat keske- 
nään neuvottelemaan, perästä lähtenyt sotajoukko saapui 
paikalle. Pian Alkibiadeelle selvisi, että selymbrialaiset oli- 
vat valmiita tekemään sopimuksen, ja hän pelkäsi vain 
sitä, että traakialaiset ryhtyisivät kaupunkia ryöstämään, 

Näitä oli paljon hänen joukoissaan, sillä hänen nimensä 
veti heitä hänen lippujensa alle innostuneesti ja rohkeasti 
taistelemaan. Kaiken varalta hän siis lähetti kaikki traa- 
kialaiset kaupungin muurien ulkopuolelle. Selymbrialaisille, 
jotka pyysivät saada elää rauhassa, hän ei tehnyt mitään 
pahaa, mutta otti heiltä rahaveron. Poistuessaan kaupun- 
gista hän jätti sinne vartioston. 

Sittemmin Khalkedonia piirittämään jätetyt päälliköt te- 
kivät sopimuksen Farnabazoksen kanssa. Ehdoissa sanot- 
tiin, että Farnabazoksen oli annettava rahassa korvaus, 
Khalkedonin oli liityttävä jälleen Ateenaan, Farnabazoksen 
aluetta ei saanut hävittää ja Farnabazoksen oli annettava 
ateenalaisten Persian kuninkaan puheille lähetettävälle lähe- 
tystölle turvavartio. Kun sitten Alkibiades saapui paikalle, 
Farnabazos vaati häntä valalla vahvistamaan sopimuksen, 
mutta tämä kieltäytyi tekemästä sitä ennen häntä. Valo- 
jen vannomisen jälkeen Alkibiades lähti ahdistamaan luo- 
punutta Byzantionia ja sulki sen saartomuureilla. Kun sit- 
ten Anaksilaos, Lykurgos ja muutamat muut lupasivat toi- 
mittaa kaupungin hänen käsiinsä, jos sen asukkaiden tur- 
vallisuus taattaisiin, hän pani liikkeelle huhun, että piirittä- 
jien on lähdettävä Jooniaan siellä puhjenneita kapinoita 
kukistamaan. Sitten hän vei kaikki laivansa päivällä me- 
relle, mutta palasi yöllä takaisin, ja samaan aikaan kun 
hän raskasaseisine joukkoineen nousi maihin ja sijoittui 
muurien juurelle hiljaisuudessa odottamaan, laivasto ajoi 
suuren huudon, melun ja melskeen vallitessa esteet murtaen 
satamaan. Pahaa aavistamattomat byzantionilaiset säikäh- 
tivät ja kiiruhtivat kaikki laivoja vastaan satamaan, mutta 
tällöin ateenalaismieliset päästivät Alkibiadeen ja hänen mie- 
hensä täydessä turvassa kaupunkiin. Mutta taistelutta asia 
ei kuitenkaan päättynyt. Kaupungissa olleet spartalaiset, 
boiotialaiset ja megaralaiset löivät satamaan tunkeutuneet 
takaisin laivoihin, ja niin pian kuin he näkivät kaupunkiin 

päässeet ateenalaiset, he järjestivät rivinsä ja kävivät näi- 
den kimppuun. Syntyneessä ankarassa taistelussa Alkibia- 
des komentaen oikeaa siipeä ja Theramenes komentaen va- 
sista kolmesataa vangiksi. Kun taistelu oli päättynyt, ke- 
tään Byzantionin asukkaista ei surmattu eikä karkotettu, 
sillä tämän, lisäämättä siihen mitään muuta omien etujen 
tavoitteluun tähtäävää, salaliittolaiset olivat asettaneet kau- 
pungin luovuttamisen ehdoksi. Tämän vuoksi saattoikin 
Anaksilaos, kun miehet sittemmin vietiin Spartaan maan- 
kavalluksesta vastaamaan, seisoa puhtain omintunnoin oi- 
keuden edessä. Puolustuspuheessaan hän sanoi, että hän ei 
ollut spartalainen, vaan byzantionilainen, eikä hän silloin 
nähnyt Spartan olevan vaarassa, vaan Byzantionin. Kau- 
punki oli saarrettu, sen tuonti katkaistu, mitä viljaa oli, 
sen käyttivät peloponnesolaiset ja boiotialaiset, mutta by- 
zantionilaiset itse vaimoineen ja lapsineen näkivät nälkää. 
Hän ei ollut kavaltanut kaupunkia, vaan pelastanut sen 
sodan ja tuhon kynsistä, ja tämän teon suorittaessaan hän 
saattoi ottaa esikuvakseen Spartan parhaimmat miehet, sillä 
heilläkin on vain yksi asia kaunis ja oikea: isänmaan me- 
nestys. Tätä puhetta kuullessaan spartalaiset eivät voineet 
olla tuntematta pistoa sydämessään, ja he vapauttivat syy- 
tetyt. 

Alkibiadeessa oli jo herännyt voimakas halu nähdä jäl- 
leen isänmaansa ja vielä voimakkaampi halu näyttää itseään 
maanmiehilleen niin monta voittoa heidän vihollisistaan 
saatuaan. Niin hän lähti matkaan. Attikalaiset kolmisou- 
dut, joiden kaikille sivustoille oli ripustettu koristeiksi kil- 
piä ja vihollisilta saatua saalista, johtivat saattuetta, jäl- 
jessä seurasi pitkä jono vallattuja laivoja ja näiden pe- 
rästä vielä pitempi laivajono, joka kuljetti hänen lävistä- 
miensä ja tuhoamiensa laivojen keuloja. Kaikkiaan näitä 
molempia laivoja ei ollut kahtasataa vähempää. Samoalai- 

nen historioitsija Duris, joka väitti polveutuvansa Alki- 
biadeesta, kirjoittaa lisäksi, että soudun aikana Python ki- 
soissa  seppelöity Khrysogonos soitti huilulla ja pitkään 
khitoniin ja laahuspukuun pukeutunut ja muilla teatteri- 
komeuksilla varustettu murhenäytelmien näyttelijä Kallip- 
pides lausuili soutajille tahtia, että päällikkölaivassa oli 
purppurapurjeet ja että sen päällikkö laski sillä remuten 
satamaan niinkuin olisi palannut juomingeista. Ei kuiten- 
kaan voi olla mahdollista, että Alkibiades maanpakolai- 
suuden monet kurjuudet koettuaan olisi tuolla tavalla voi- 
nut ärsyttää ateenalaisia, eivätkä Theopompos, Eforos ja 
Ksenofon tiedä kirjoittaa mitään tällaista. Päinvastoin hän 
matkalla oli ollut peloissaan eikä perille päästyään tahto-- 
nut poistua laivasta, ennen kuin oli sen kannelta nähnyt 
vastaanottajain joukossa serkkunsa Euryptolemoksen ja lu- 
kuisasti muita sukulaisiaan sekä ystäviään ja nämä olivat 
häntä kehoittaneet tulemaan heidän luokseen. Kun hän oli 
astunut maihin, kansa ryntäsi häntä kohti siten, ettei se 
näyttänyt muita päälliköitä näkevänkään. Hänelle se hur- 
rasi, häntä se toivotteli tervetulleeksi, häntä se seurasi ja hänet 
se seppelöi. Ne, jotka eivät päässeet lähelle, koettivat kurko- 
tella kauempaa, ja vanhemmat osoittivat häntä nuoremmille. 
Mutta kaupungin yleiseen ilonmaljaan tipahti myös monta 
kyyneltä, sillä senhetkinen onni palautti mieleen menneisyyden 
synkeät onnettomuudet ja pani miettiniään niitä: Ei olisi Sisi- 
lian retki eikä sen jälkeen moni muukaan asia päättynyt vas- 
toin odotuksia, jos Alkibiadeen olisi annettu olla asioiden ja 
sotajoukkojen johdossa, sillä onhan hän nytkin, kun kaupun- 
gin merivalta on ollut melkein mennyttä, kun se maalla vain 
hädin tuskin on voinut puolustaa esikaupunkejaan, kun sitä si- 
säiset riidat ovat raadelleet, voinut viheliäisistä ja arvottomista 
jäännöksistä nostaa kaupungin sellaiseen mahtiin, että se ei 
hallitse yksin merta, vaan myös kaikkialla voittamattomiksi 
osoittautuneiden maajoukkojensa avulla mannerta. 

Esitys Alkibiadeen takaisin kutsumisesta oli jo kauan sit- 
ten hyväksytty kansankokouksessa, ja sen oli tehnyt Kal- 
laiskhroksen poika Kritias kuten ilmenee hänen sepittämäs- 
tää runosta, jolla hän muistutti Alkibiadesta tästä hyvästä 
työstään: 


Päätöksen sinut kutsua synnyinmaahasi jälleen 
aikaansaanut sen ennenpä muita ma oon. 


Kansankokous kutsuttiin sitten koolle, ja Alkibiades saa- 
pui paikalle. Hän muisteli menneitä pahoja päiviään va- 
littaen ja itkien. Kansaa hän ei erikoisesti soimannut eikä 
syytellyt, vaan luki kaikki kovan onnensa ja kavalan rii- 
vaajaisensa syyksi. Hän puhui sitten Ateenan vihollisten 
suunnitelmista ja rohkaisi kansaa. Tämän kaiken jälkeen 
hänen päähänsä painettiin kultaseppele ja hänet valittiin 
rajoittamattomin valtuuksin varustetuksi maa- ja merivoi- 
mien päälliköksi. Päätettiin myös, että hänen omaisuutensa 
on palautettava hänelle takaisin ja että Eumolpoksen sukua 
olevien pappien sekä airuiden tuli kuuluttaa kumotuiksi 
kansan nimessä häneen kohdistetut kiroukset. Muiden täyt- 
täessä määräystä pappi Theodoros sanoi: »Minä en ole 
häntä kironnut enkä kiroakaan, jollei hän vahingoita kau- 
punkia.» 

Vaikkakin Alkibiadeen tähti loi nyt näin kirkkaasti hoh- 
dettaan, monen mieleen laski kuitenkin varjonsa hänen pa- 
luvaikansa. Hän saapui näet päivänä, jolloin Athenen kun- 
niaksi /vietettiin puhdistusjuhlaa. Tätä juhlaa, johon liittyy 
salamenoja, viettävät papittaret thargelionin kuukauden 
kahdentenakymmenentenäviidentenä päivänä, ja he peittävät 
tällöin Athenen kuvapatsaan verholla otettuaan sen asun 
puhdistettavakseen. Tämän vuoksi ateenalaiset lukevat päi- 
vän kuuluvaksi suurimpiin onnettomuuden päiviin ja kart- 
tavat silloin ryhtymistä mihinkään yrityksiin. Nyt näytti 
monesta siltä, että jumalatar ei ottanut Alkibiadesta ystä- 

vällisesti vastaan, vaan kätkeytyi hänen silmiltään pääs- 
täkseen häntä näkemästä. 

Kaikki asiat nyt kuitenkin kulkivat Alkibiadeen toivo- 
malla tavalla, ja sata kolmisoutua oli jo varustettu purjeh- 
dusta varten. Mutta tätä ennen ilmeisesti salamenoihin liit- 
tyneen rettelön muistoista kummunnut into, joka ei suin- 
kaan johtunut huonoista vaikuttimista, kannusti häntä suo- 
rittamaan erikoista. Siitä ajasta asti, kun viholliset olivat 
miehitäneet Dekeleian, Ateenasta Eleusiiseen johtavaa tietä ei 
voitu käyttää, koska täytyi pelätä heidän taholtaan yllätyk- 
siä. Pyhiinvaellus Eleusiiseen oli tapahtunut laivoitse, mutta 
sillä ei ollut aikaisempaa komeutta, sillä uhrit, tanssisuori- 
tukset ja monet muut Bakkhoksen kuvaa kuljetettaessa mat- 
kan varrella suoritettavat menot jäivät pakosta suorittamatta. 
Alkibiades päätti nyt suorittaa kauniin uskonnollisena pi- 
dettävän teon, joka ihmisten silmissä tuottaisi hänelle kun- 
niaa. Hän tahtoi korottaa juhlan vanhaan arvoonsa lähettä- 
mällä pyhiinvaelluskulkueen maitse Eleusiiseen vartioston 
turvin. Hän ajatteli, että jos Agis ei uskaltaisi sitä ahdistaa, 
hän olisi tätä aika tavalla kolhaissut ja nöyryyttänyt, ja jos 
tämä taas rohkenisi sen tehdä, hän saisi tilaisuuden käydä ar- 
vokkaimpien ja korkeimpien arvojen puolesta pyhän, juma- 
lille otollisen taistelun isänmaansa silmien edessä ja kansa- 
laistensa ollessa hänen uljuutensa todistajina. Ilmoitettuaan 
päätöksensä Eumolpoksen sukua oleville papeille ja heidän 
airuilleen hän asetti kaikkialle matkan varrella sijaitseville 
kukkuloille tähystäjiä, lähetti seuraavan päivän valjetessa 
partioita teille, asetti pappien, vihittävien ja heidän johta- 
jiensa turvaksi sotaväenosastoja ja lähti johtamaan kulkuetta 
hyvän järjestyksen ja täyden rauhallisuuden vallitessa. Tämä 
hänen tällainen sotaretkensä oli juhlallinen, ihmeen ihana 
näky, ja ne, joiden kieltä hartaus ei kahlehtinut, sanoivat 
sitä jumalanpalvelukseksi ja vihkimykseksi. Vihollinen ei 
rohjennut kulkuetta häiritä, ja kun Alkibiades oli johtanut 

sen takaisin, hän oli itse hyvin ylpeä, ja sotamiehiinsä hän 
oli juurruttanut käsityksen, että hänen päällikkyydessään 
he olivat vastustamattomia ja voittamattomia, niin, ras- 
kaan työn raatajat ja köyhät ihmiset hän oli vielä lumon- 
nut niin, että heissä syttyi ihmeellinen kaipuu saada hänet 
yksinvaltiaakseen. Moni avasikin sydämensä, meni hänen 
luokseen ja kehoitti häntä vähät välittämään kateudesta, 
kansankokouksen päätöksistä, laeista, kaupungille hautaa 
kaivavista lörpöttelyistä ja ilmiannoista ja ottamaan asioi- 
den johdon millä keinoin tahansa omiin käsiinsä. 

Mitä hän yksinvallasta ajatteli, ei ole tiedossa, mutta kau- 
pungin johtomiehissä hän kuitenkin herätti epäilyksiä. Sen 
tähden he jouduttivat häntä mitä pikimmin purjehtimaan 
ja äänestivät hänelle kaikki ne varustukset ja päällikkötove- 
rit, jotka hän itse oli esittänyt. Pian hän lähtikin matkalle 
mukanaan sata laivaa, ankkuroi Androksen edustalle, voitti 
kaupungin sotavoimat ja niiden avuksi saapuneet spartalai- 
set, mutta ei saanut itse kaupunkia haltuunsa. Tästä hänen 
vihamiehensä saivat ensimmäisen julkisen aiheen häntä syyt- 
tää. Jos jonkun on milloinkaan hänen oma maineensa syös- 
syt maahan, niin näyttää todellakin tapahtuneen Alkibia- 
deelle. Se korkea käsitys, joka hänen urhoollisuudestaan ja 
kyvykkyydestään hänen aikaisempien menestystensä perus- 
teella oli yleisesti vallalla, antoi hänen jossakin epäonnis- 
tuttuaan aiheen epäillä, että hän ei ollut vakavissaan yrit- 
tänytkään. Fi voitu uskoa, että hänkin voisi olla onnistu- 
matta, vaan luultiin, että mikään ei jäänyt häneltä saavutta- 
matta, jos hän vain koetti kaikkensa. Odotettiin saada 
kuulla uutisia Khioksen ja koko Jooniankin valloituksesta, 
ja kun ei häneltä kuulunutkaan tietoa, että kaikki, niinkuin 
tahdottiin, oli tapahtunut viipymättä, aivan käden kään- 
teessä, oltiin tyytymättömiä. Fi ajateltu, että hänen oli niu- 
koin rahavaroin taisteltava miehiä vastaan, joille virtasi 
avustusta Persian kuninkaalta, ja että hänen oli monta ker- 

taa pakko poistua sotajoukosta varojen ja muonan hankin- 
taan. Viimeisen syytöksen niskoilleen hän sitten sai seuraa- 
vasta asiasta. Lysandros, jonka spartalaiset olivat lähettä- 
neet laivastonsa päälliköksi, korotti saatuaan varoja Kyy- 
rokselta merimiestensä palkan kolmesta obolista neljään. 
Alkibiades, joka tuskin kykeni maksamaan sotilailleen aina 
edes kolmea obolia, lähti silloin Kaariaan hankkimaan va- 
roja. Lähtiessään hän jätti laivaston valvonnan Antiokhok- 
selle, joka oli kykenevä yksityisen laivan päällikkö, mutta 
muutoin ajattelematon ja kerskaileva. Alkibiades oli kieltä- 
nyt häntä ryhtymästä taisteluun, vaikka viholliset häntä 
siihen houkuttelisivatkin. Mutta ylimielisyydessään tämä 
välitti vähät kiellosta, komensi miehet omaan laivaansa ja 
erääseen toiseen ja läksi purjehtimaan Efesokseen vihollisen 
laivalinjan ohi ärsyttäen sitä monin tavoin liikkeillään ja 
myrkyllisen herjaavilla huudoillaan. Silloin Lysandros lähti 
muutamia laivoja mukanaan ajamaan häntä takaa, ja kun 
ateenalaiset tulivat avuksi, hän pani kaikki laivansa liik- 
keelle, pääsi voitolle, kaatoi Antiokhoksen, kaappasi monta 
ateenalaislaivaa ja otti paljon vankeja sekä pystytti voiton- 
merkin. Kun Alkibiades Samokseen saavuttuaan kuuli ta- 
pauksesta, hän lähti koko laivastollaan haastamaan Lysan- 
drosta taisteluun, mutta tyytyväisenä juuri saavuttamaansa 
voittoon tämä ei ottanut haastetta vastaan. 

Nyt lähti Ateenaan Alkibiadesta syyttämään ateenalaisten 
sotajoukkoon kuuluvista häntä vihaavista miehistä Thraso- 
nin poika Thrasybulos. Tämä teki saadakseen kansan Alki- 
biadeelle vihamieliseksi paljon syytöksiä tätä vastaan: Alki- 
biades muka turmeli kaikki asiat; hänen syytään oli laivojen 
tuhoutuminen, sillä hän virkavelvollisuutensa laiminlyöden 
jätti päällikkyyden miehille, jotka olivat saavuttaneet hänen 
suosionsa kertomalla juomaseurassa merimiesjuttuja, ja tä- 
män hän teki voidakseen itse rauhassa purjehtia rahoja ki- 
ristämässä; hän vietti juopottelevaa ja hurjaa elämää abydos- 

laisten ja joonialaisten naikkosten parissa, vaikka viholliset 
olisivat olleet aivan nenän edessä. Häntä syytettiin myös 
siitä, että hän oli Traakiaan Bisanthen kaupungin lähelle 
varustanut erään paikan muureilla, nähtävästi itselleen tur- 
vapaikaksi, koska hän ei ehkä katsonut voivansa eikä tah- 
tonut elää isänmaassaan. Ateenalaiset uskoivatkin näihin 
syytöksiin ja valitsivat, osoittaakseen olevansa häntä koh- 
taan viha- ja nurjamielisiä, uudet päälliköt sotaa johtamaan. 
Saatuaan asiasta tiedon Alkibiades henkeään peläten poistui 
kokonaan sotajoukkonsa läheisyydestä. Hän kokosi palk- 
kajoukkoja ja soti omaan laskuunsa niitä traakialaisia vas- 
taan, jotka eivät kuuluneet kuninkaan valtapiiriin. Valloi- 
tuksillaan hän hankki paljon rahaa sekä samalla traakialais- 
ten naaputeina asuville kreikkalaisille turvallisuuden. 

Sillä välin sotapäälliköt Tydeus, Menandros ja Adeimantos 
olivat sijoittaneet kaikki Ateenan käytettävissä olevat laivat 
Aigospotamoin edustalle. Heillä oli tapana purjehtia joka 
aamu Lysandrosta vastaan, jolla oli laivastoasema Lampsa- 
koksen edustalla, ja haastaa hänet taisteluun, mutta sitten 
he vetäytyivät takaisin ja viettivät, koska he väheksyivät 
vihollistaan, päivänsä laivojen olematta taisteluvalmiina ja 
valppaasti varuillaan. Sattumalta paikalla olleelta Alki- 
kaa tuhlaamatta hän ratsasti heidän luoksensa ja huomautti 
heille, että heidän laivastonsa oli epäedullisessa asemassa, 
sillä eihän heillä ollut käytettävissään satamia eikä kaupun- 
kia, joten kaikki tarveaineetkin oli noudettava Sestoksesta. 
Sitä paitsi he eivät pitäneet miehistöään lujasti koossa, vaan 
sotilaiden mentyä maihin jokainen heistä hajaantui kuljek- 
simaan minne tahtoi, ja näin tapahtui vihollisen laivaston 
silmien edessä, ja sitä johti yksi ainoa päällikkö, jonka käs- 
kyjä kaikki sotilaat meluamatta noudattivat. 

Näitä Alkibiadeen huomautuksia ja neuvoa, että heidän 
tulisi siirtää laivasto Sestokseen, päälliköt eivät ottaneet 


) 526 ( 


ALKIBIADES 





varteen. Tydeus vielä käski häntä poistumaankin ylimieli- 
sesti sanoen hänelle, ettei sinne ole määrätty päälliköksi 
häntä, vaan aivan toiset miehet. Alkibiades lähti tiehensä 
epäillen hienoisesti miehiä kavaltajiksi. Häntä sotajoukosta 
saattamaan lähteneille tuttavilleen hän sanoi, että jos päälli- 
köt eivät olisi häntä niin tylysti työntäneet luotaan, hän olisi 
muutamien päivien kuluessa pakottanut spartalaiset vastoin 
heidän tahtoaan taisteluun tahi poistumaan laivoineen. Toi- 
sista tämä puhe kuulosti kerskaukselta, mutta toisista se ei 
lainkaan ollut sitä, sillä olihan hänellä paljon traakialaisia 
keihäs- ja ratsumiehiä, jotka mukanaan hän olisi voinut 
tehdä maalta käsin vihollista vastaan hyökkäyksen ja saat- 
taa heidän leirinsä sekasortoon. Että hän joka tapauksessa 
näki selvästi ateenalaisten tekemät virheet, sen tapahtumat 
pian osoittivat. Lysandros teki näet heidän odottamattaan 
äkkiä hyökkäyksen, ja kaikki heidän laivansa kahdeksaa 
Kononin johdolla pakoon päässyttä lukuun ottamatta jou- 
tuivat vihollisen käsiin. Menetettyjä laivoja oli lähes kaksi- 
sataa, ja lisäksi joutui vihollisten käsiin vankeina kolme- 
tuhatta miestä, jotka Lysandros kaikki tapatti. Jonkin ajan 
kuluttua tämä sitten valloitti Ateenan, poltatti kaikki kau- 
pungin laivat ja revitytti maahan sen pitkät muurit. 
Tämän jälkeen Alkibiades peläten nyt maalla ja merellä 
valtiaiksi päässeitä spartalaisia lähti Bithyniaan. Hänellä 
oli mukanaan paljon rahaa, mutta vielä enemmän sitä oli 
häneltä jäänyt hänen rakennuttamaansa linnoitukseen, jossa 
hän oli asustellut. Kun häneltä Bithyniassa siellä asuvat 
traakialaiset olivat ryöstäneet suuren osan hänen omaisuu- 
destaan, hän päätti lähteä kuningas Artakserkseen luokse. 
Hän ajatteli, että kuningas tutustuttuaan häneen ei pitäisi 
häntä Themistoklesta huonompana, mutta hänellä itsellään 
oli jalommat vaikuttimet kuin tällä. Hänen tarkoituksensa 
oli tarjota kuninkaalle palveluksiaan ja pyytää tältä sota- 
joukkoja isänmaataan auttamaan, eikä niinkuin Themisto- 

kles maanmiehiään vahingoittaakseen. Kun hän uskoi Far- 
nabazoksen parhaiten voivan hänelle järjestää turvallisen 
matkan hän lähti hänen luokseen Fryygiaan. Farnabazok- 
sen hovissa hän vietti jonkin aikaa saaden osakseen kunnioi- 
tusta maailmanmiehen käytöksellään. 

Ateenalaiset surivat suuresti valta-asemansa menettämistä, 
ja kun Lysandros asettamalla kolmekymmentä tyrannia 
kaupunkia hallitsemaan teki lopun heidän vapaudestaan, 
silloin he vihdoin asioiden jo ollessa auttamattomalla kan- 
nalla tulivat ajatuksiin, jotka olisivat heidät pelastaneet, 
jos he ennen olisivat seuranneet niitä. Itseään syytellen he 
muistelivat tekemiään virheitä, ja suurimpana tyhmyyte- 
nään he pitivät Alkibiadeeseen suuntaamaansa toista vihan- 
suuttuneina hänen alapäällikkönsä häpeällisellä tavalla ai- 
heuttamasta muutamien laivojen menetyksestä he olivat vielä 
häpeällisemmin riistäneet kaupungiltaan sen voitokkaimman 
ja sotataitoisimman päällikön. Kuitenkin heidän mielessään 
asusti vielä utuinen toivo Ateenan uudelleen noususta, sillä 
elihän Alkibiades yhä: hän ei ollut aikaisemminkaan tyy- 
tynyt viettämään maanpakolaisuuttaan toimettomana, siis 
hän ei tulisi nytkään, jos hänellä vain oli toiminnan mah- 
dollisuus, tyynesti katselemaan spartalaisten ylimielisyyttä 
ja kolmenkymmenen tyrannin hurjaa komentoa. Eivätkä 
nämä kansan laskelmat pelkkiä tuulentupia olleetkaan, sillä 
nuo kolmekymmentä tyrannia koettivat mitä valppaimmin 
päästä perille Alkibiadeen puuhailuista ja suunnitelmista. 
Vihdoin Kritias kääntyi Lysandroksen puoleen selittäen, että 
spartalaiset eivät koskaan voisi pitää Kreikkaa lujasti val- 
lassaan, jos Ateenassa vallitsee kansanvalta, ja vaikka atee- 
nalaiset suhtautuisivatkin suopeasti harvainvaltaan, Alki- 
biades, niin kauan kuin hän elää, ei anna heidän koskaan 
rauhoittua eikä mukautua oleviin oloihin. Lysandros ei 
kuitenkaan tästä vihjeestä välittänyt, ennenkuin Spartan hal- 

litusmiehet joko Alkibiadeen kyvykkyyttä ja yritteliäisyyttä 
peläten tahi Agiille palveluksen tehdäkseen lähettivät hä- 
nelle kirjeellisen määräyksen, että mies oli raivattava tieltä. 

Lysandros lähetti nyt Farnabazokselle kirjeen, jossa pyysi 
tätä panemaan käskyn täytäntöön. Satraappi jätti tehtä- 
vän puolestaan veljelleen Magaiokselle ja enolleen Susamith- 
reelle. Tähän aikaan Alkibiades sattui oleskelemaan eräässä 
fryygialaisessa kylässä Timandra-nimisen hetairan seurassa, 
ja hän näki seuraavan unen: Hänellä oli Timandran puku 
yllään ja tämä pitäen hänen päätään sylissään maalaili hä- 
nen kulmakarvojaan ja kasvojaan, aivan niinkuin naiset 
tekevät itseään kaunistaakseen. Toisten kertomusten mukaan 
hän oli nähnyt unen, että Magaios hakkasi hänen päänsä 
poikki ja poltti hänen ruumiinsa. Tämä uni hänen olisi 
kuitenkin pitänyt nähdä juuri vähän ennen kuolemaansa. 
Mutta kun murhamiehiä oli lähetetty paikalle, he eivät roh- 
jenneet mennä sisälle hänen taloonsa, vaan piirittivät talon 
ja sytyttivät sen palamaan. Havaittuaan vaaran Alkibiades 
keräsi äkkiä kasaan suuren määrän vaatteita ja peitteitä sekä 
paiskasi ne tuleen, heitti vasemmalle käsivarrelleen vaip- 
pansa ja koppasi oikeaan käteensä tikarinsa ja syöksyi liek- 
kien läpi vahingoittumatta ja tulen ehtimättä tarttua vaat- 
teisiin. Ulos rynnättyään hän hajoitti murhaajat, sillä ku- 
kaan näistä ei uskaltanut käydä häneen käsiksi. Vasta mat- 
kan päästä nämä tavoittivat häntä keihäillä ja nuolilla, ja 
näin hän sai surmansa. Murhaajien poistuttua paikalta Ti- 
mandra otti hänen ruumiinsa, kääri sen omiin vaatteisiinsa 
ja hautasi hänet niin komeasti ja niin suurin kunnian- ja 
rakkaudenosoituksin, kuin niissä oloissa oli mahdollista. Sa- 
notaan, että tämän Timandran tytär oli Lais, jota mainittiin 
korinttilaiseksi, vaikka hänet kuitenkin oli tuotu Sisiliassa 
sijaitsevasta Hykkaran kaupungista sotavankina. Toiset Al- 
kibiadeen kuolemasta säilyneet selostukset ovat muutoin 
edellä kerrotun kanssa yhtä pitäviä, mutta ne eivät lue siitä 

syytä Farnabazokselle, Lysandrokselle eikä spartalaisille- 
kaan. Niiden mukaan Alkibiades oli pitänyt luonaan erään 
tuttavansa vaimoa, jonka hän oli vietellyt, ja tämän veljet 
voimatta sietää häväistystä sytyttivät yöllä tuleen talon, 
jossa hän sattui oleskelemaan, ja, kuten olemme kertoneet, 
ampuivat hänet, kun hän oli syöksynyt ulos liekeistä. 

Perikles kuului Akamantiin heimoon ja Kholargoksen kylä- 
kuntaan ja polveutui sekä isän että äidin puolelta kuului- 
sasta perheestä ja suvusta. Hänen isänsä Ksanthippos, joka 
Mykalen meritaistelussa oli voittanut Persian kuninkaan sota- 
päälliköt, oli nainut Kleistheneen veljen tyttären Agaristen. 
Tämä Kleisthenes oli kukistanut rohkeasti yksinvallan ja kar- 
koittanut Peisistratoksen jälkeläiset sekä laatinut lakeja ja 
järjestänyt valtionhallinnon niin, että se oivallisella tavalla 
pystyi ylläpitämään yksimielisyyttä ja turvallisuuden tun- 
netta kansalaisten keskuudessa. Agariste oli nähnyt unessa 
synnyttävänsä leijonan, ja muutaman päivän kuluttua hän 
synnytti Perikleen. Poika oli muutoin ruumiiltaan hyvin 
kehittynyt, mutta pää hänellä oli epämuotoisen pitkä. Tä- 
män vuoksi melkein kaikkien häntä esittävien kuvapatsaiden 
päässä on kypärä, taiteilijat kun eivät nähtävästi olleet tah- 
toneet häntä rumentaa. Mutta attikalaiset huvinäytelmien 
kirjoittajat sanoivat häntä merisipulipääksi. Komediain kir- 
joittaja Kratinos sanoo hänestä »Kheironit» näytelmässään: 

Puoluejuoni ja vanha Kronos 
syleiltyään toisiaan 


synnyttivät tämän tyrannin, 
päänkasaaja Zeuksen. 


Ja taasen Nemesiissä: 


Zeus, tule, pitkäpäinen, 
sä muukalaisten maahan tuoja. 


Ja Telekleides sanoo: Toisinaan hän istuu kaupungilla pää 
painuksissa asioita mietiskellen, toisinaan hän tilavasta pääs- 

tään yksin kajauttaa aikamoisen sotahuudon. Eupolis taas 
kuvatessaan » Yhteiskunta»-näytelmässään manalasta palaa- 
via kansanjohtajia ja vaihtaessaan ajatuksia kunkin kanssa 
huudahtaa Perikleen lopuksi ilmestyessä: 


Nyt päämies saapuu manalassa hääriväin. 


Perikleen musiikin opettajaksi useimmat kirjoittajat mai- 
nitsevat Damonin, jossa nimessä etutavu heidän mukaansa 
on lausuttava lyhyenä. Aristoteles sanoo hänen harjoitelleen 
musiikkia Pythokleideen johdolla. Damon, joka näyttää ol- 
leen pääsofisteja, vetäytyi salatakseen yleisöltä varsinaisen 
alansa musiikin opettajan nimen suojaan, mutta Periklestä 
hän niin sanoaksemme voitelijana ja valmentajana kasvatti 
valtiollisen alan painijaksi. Damon ei kuitenkaan kauan voi- 
nut olla lyyransa takana piilossa, ja liian puuhailevana sekä 
tyrannivallan ihailijana hänet ostrakismostuomion perusteella 
karkoitettiin maasta. Jälkeensä hän jätti komediain kirjoit- 
tajilie paljon pilkan ainesta, ja niinpä heistä Platon panee 
jonkun häneltä tiedustelemaan: 


No sano toki, etkö opettanut vain 
sä Periklestä niinkuin Akhillesta Kheiron. 


Perikles kuunteli myös elealaisen Zenonin luonnonfiloso- 
fian luentoja. Zenon kuten Parmenides kehitti opin kaiken 
näennäisyydestä, väitteitä ja vastaväitteitä esittämällä asia 
saatettiin näyttämään ratkaisemattomalta. Tästä fleiuslainen 
Timon sanoo: 


Voimaa Zenon saa asialle ja saa sitä vastaan, 
kaikkea puoltaa hän sekä vastustaa... 


Mutta läheisimmässä ystävyyssuhteessa Perikles oli klazo- 
menailaiseen Anaksagoraaseen. Tämä mies saattoi hänen vai- 
kutusvaltansa eniten kasvamaan ja opetti hänet ottamaan 
kansanjohtamisen tavallista vakavammalta kannalta. Yli- 
päätään hän auttoi häntä kohottamaan arvovaltaansa ja ja- 

lostamaan luonnettaan. Anaksagorasta hänen aikalaisensa 
sanoivat Järjeksi, joko siksi, että hän oli osoittanut ihail- 
tavaa ja epätavallisen suurta terävyyttä luonnontutkimuk- 
sen alalla tahi siksi, että hän olioitten syntyä selittäessään 
tämättömyyden ja ensimmäisenä asetti niiden tilalle puhtaan 
ja sekottumattoman järjen, joka olioita muodostaessaan 
erottaa sen pienen pienet alkuhiukkaset muista olioista, joissa 
kaikkien olioiden osasia on sekaisin. 

Tätä miestä Perikles ylenmäärin ihaili, ja hänen luonnon- 
ilmiöitä ja ylimaallisia asioita käsittelevien luentojensa in- 
noittamana hän ei vain omaksunut ylevää ajattelutapaa ja 
arvokasta, alhaisia ja suorasukaisia sutkauksia karttavaa 
puhetapaa, vaan muutti vieläpä kasvojen ilmeensäkin. Kos- 
kaan hän ei nauranut, hänen käyntinsä oli arvokasta ja 
asunsa moitteeton. Puhuessaan hän ei mistään hämmenty- 
nyt, koskaan hän ei muuttanut äänensä sävyä ja kaikki 
muukin herätti täysipainoisuudellaan kuulijoiden ihailun. 
Kerran muudan suutaan soittava heittiö sätti häntä torilla 
koko päivän, mutta hän pysyi äänettömänä ja jatkoi tär- 
keää tehtäväänsä. Illan tultua hän käveli tyynenä kotiinsa, 
ja tuo hylkiö seurasi hänen kintereillään syytäen hänen 
päälleen kaiken maailman solvauksia. Saavuttuaan vihdoin 
kotiovelleen hän käski erään palvelijansa ottaa soihdun ja 
saattaa miehen kotiinsa asti, koska jo oli ehtinyt tulla pi- 
meä. Runoilija Ion sanoo kuitenkin, että Perikles oli käyt- 
täytymisessään julkea ja kopea ja että hänen ylevyydessään 
oli paljon liiallista omanarvontuntoa ja toisten halveksun- 
taa. Kimonia hän taas ylistää tahdikkaaksi, sävyisäksi ja 
esiintymisessään miellyttäväksi. Mutta voimme sivuuttaa 
Ionin käsityksen, että hyveeseen täytyisi liittyä iloisuutta, 
niinkuin murhenäytelmän jatkoksi luonnostaan kuuluu satyy- 
rinen lisä. Niitä, jotka sanoivat Perikleen arvokkuutta tehon 
tavoitteluksi ja itsensä korostamiseksi, Zenon kehoitti it- 

seäänkin samalla tavalla tavoittelemaan tehoa ja korosta- 
maan itseään, koska jo kaiken kauniin ja jalon ulkonainen 
jäljitteleminen kaikessa hiljaisuudessa totuttaa ihmisen näi- 
hin ominaisuuksiin ja saa hänet niihin kiintymään. 

Mutta ei vain tätä hedelmää Perikles korjannut Anaksa- 
 goraan ystävyydestä. Hän tuli vapaaksi myös kaikesta tai- 
kauskosta, minkä luonnonilmiöiden tarkastelu synnyttää 
niissä, jotka eivät tunne niiden syntyä ja joiden jumala- 
usko heidän tietämättömyytensä vuoksi on muuttunut mie- 
lettömäksi peloksi. Tämän luonnonilmiöihin kohdistuvan 
hämmästyksen poistaa luonnontutkimus, joka tuo pelokkaan 
ja sairaalloisen taikauskon tilalle turvallisen ja toiveikkaan 
hurskauden. Kerrotaan, että kerran tuotiin maalta Perik- 
leelle yksisarvisen oinaan pää. Nähtyään sarven törröttä- 
vän lujana ja jäykkänä keskeltä kallon otsaa tietäjä Lam- 
pon sanoi, että Ateenan valta, joka silloin oli kahdella mie- 
hellä, siirtyy sille yhdelle, jonka luona ilmiö on tavattu. 
Anaksagoras taas oli halkaissut kallon ja sitten osoittanut, 
että sen aivot eivät olleet täyttäneet koko koppaa, vaan 
pitkin ontelon pituutta kasaantuneet munanmuotoisiksi 
kärki sitä paikkaa kohti, jossa sarven juuret sijaitsivat. Sil- 
loin läsnäolijat ihailivat Anaksagorasta, mutta vähän myö- 
hemmin he joutuivat ihailemaan Lamponia. Thukydides 
näet kukistui ja valtion johto siirtyi kokonaan Perikleelle. 
Mutta minun mielestäni mikään ei estä katsomasta heidän 
molempien, sekä luonnontutkijan ja tietäjän, osuneen oi- 
keaan. Sillä toinen selitti ilmiön syyn, toinen sen merki- 
tyksen, toinen tutki sitä, mistä ja miten se on syntynyt, 
toinen sanoi sen, miksi se on syntynyt ja mitä se tarkoittaa. 
Niiden, jotka ilmiön syyn selityksellä uskovat poistaneensa 
ilmiön merkityksen, tulisi huomata, että he poistamalla 
tyystin kaiken yliluonnollisen poistavat sellaisenkin, mikä 
luonnolliseen syyhyn perustumattomana kuuluu uskonnon 
alaan. Niinhän me lyömme merkkiäänen rengasraudalla ja 


) 534 ( 


PERIKLES 





sytytämme merkkitulen sekä järjestämme varjon aurinko- 
kelloon: itsessään ne kaikki ovat vain pelkkiä ilmiöitä, 
mutta ne ilmaisevat ja tarkoittavat myös jotakin muuta. 
Nuorukaisena Perikles karttoi kansaa jopa liikaakin, hän 
kun ulkomuodoltaan muistutti tyranni Peisistratosta. Hä- 
nellä oli myös samanlainen kaunissointuinen ääni ja hän 
ilmaisi ajatuksensa yhtä vapaasti ja sujuvasti, niin että 
vanhat ihmiset hämmästelivät heidän yhdenkaltaisuuttaan. 
Kun hän lisäksi oli varakas, kuuluisasta suvusta ja hänellä 
oli paljon vaikutusvaltaisia ystäviä, hän peläten joutuvansa 
ostrakismoksen uhriksi karttoi politiikkaa. Mutta sota- 
retkillä hän oli mies, joka oli rohkea eikä pelännyt vaaroja. 
Kun sitten Aristeides oli kuollut, Themistokles ajettu maan- 
pakoon ja sotaretket pitivät Kimonia enimmäkseen Krei- 
kan ulkopuolella, Perikles astui esiin tarjoutuen valtion 
palvelukseen. Liittymättä harvalukuisiin rikkaisiin hän ryh- 
tyi ajamaan monilukuisten köyhäin asiaa, vaikka hän luon- 
teeltaan ei suinkaan ollut kansanvaltainen. Mutta hän näytti 
pelänneen, että häntä epäiltäisiin yksinvallan tavoittelusta 
ja huomasi, että vanhoilliset ja aateliset tavattomasti suo- 
sivat ylimysmielistä Kimonia, ja siksi hän pyrki kansan suo- 
sioon turvatakseen asemansa ja saadakseen tukea Kimonia 
vastaan. Nyt hän heti järjesti elämänsä toisenlaisille rai- 
teille. Aina hänet nähtiin kulkemassa kaupungissa samaa 
katua torille ja neuvoston kokoushuoneeseen. Hän torjui 
päivälliskutsut eikä ottanut osaa muuhunkaan seuraelämään. 
Pitkän valtiollisen uransa aikana hän ei koskaan ollut ke- 
nenkään ystävänsä luona päivällisillä. Vain serkkunsa Eury- 
ptolemoksen häihin hän saapui, mutta viipyi sielläkin ainoas- 
taan juomauhriin asti, jonka jälkeen heti poistui. Sillä tutta- 
vallinen seurustelu hävittää helposti arvokkuuden, ja seura- 
elämässä on vaikeaa säilyttää ulkonaista juhlallisuutta. 
Mutta todellinen arvokkuus on sitä merkittävämpää, mitä 
selvemmin se näkyy, eikä ulkopuolisista mikään ole ihail- 

tavampaa kuin etevien miesten jokapäiväinen seurustelu 
ystäviensä kanssa. Perikles ei myöskään käynyt liian usein 
kansankokouksessa, jottei kansa kyllästyisi häneen. Hän ei 
käyttänyt puheenvuoroa joka asiasta eikä joka kokouksessa 
noussut puhujalavalle. Hän astui esiin silloin, kun jokin 
tärkeä tehtävä oli suoritettava — aivan kuten Salaminia- 
laiva, niinkuin Kritolaos sanoo. Kaikki muut tehtävät hän 
jätti ystäviensä ja puolueensa muiden edustajain suoritetta- 
viksi. Erään heistä sanotaan olleen tunnettu Efialtes; hän 
lakkautti Areiopagin neuvoston vallan ja antoi, kuten Pla- 
ton sanoo, sekoittamattoman vapauden vuotaa kansalle. 
Tässä vapaudessaan kansa sitten pillastui kuin hevonen, sa- 
novat huvinäytelmien kirjoittajat, ja »kun se ei enää pysy- 
nyt ohjaksissa, se meni ja puraisi Euboiaa sekä hyppäsi 
muille saarille». 

Hankkiakseen itselleen puhetyylin, joka niinkuin soitti- 
mena säestäisi hänen elämäntapaansa ja hänen korkealle 
tähtääviä ajatuksiaan, hän käytti usein apuna Anaksago- 
rasta, ja tämän filosofia antoikin hänen kaunopuheisuu- 
delleen pohjavärin. Sillä, niinkuin jumalainen Platon sa- 
noo, tuo ylevyys ja kaikinpuolinen täydellisyys, jotka Perik- 
les hankki suurten luonnonlahjojensa lisäksi, oli lähtöisin 
filosofiasta. Soveltuvan osan siitä hän muunsi puhetaidoksi 
ja niin hän voitti kaikki muut. Tästä sanotaan hänen myös 
saaneen lisänimensä. Tosin muutamat uskovat, että hän 
kaupungin kaunistukseksi teettämiensä kuvapatsaiden, ja 
toiset, että hän valtiomiehenä ja sotapäällikkönä käyttä- 
mänsä vallan perusteella sai tunnetun lisänimen Olympolai- 
nen. Ei myöskään mikään estä päättelemästä, että hänen 
monet ominaisuutensa yhdessä ovat olleet antamassa hä- 
nelle tätä lisänimeä. Ajan komedian kirjoittajat puolestaan, 
jotka sekä tosissaan että leikillään suuntasivat häneen ivansa, 
viittaavat ensi sijassa siihen, että tuon nimen on hänelle 
antanut ennen kaikkea hänen puhetyylinsä, hän kun muka 

jyrisi ja salamoi puhuessaan kansalle ja kun hänellä muka 
oli kuin hirmuinen ukonnuoli kielen päällä puhuessaan. 
Mainitaan myös Meliesiaan pojan Thukydideen lausunto, 
jonka hän leikillään antoi Perikleen puhujankyvyistä. Thu- 
kydides kuului ylimyksiin ja oli kauan aikaa Perikleen val- 
tiollinen vastustaja. Kun Spartan kuningas Arkhidamos hä- 
neltä kysyi, kumpi heistä, hän vai Perikles, oli parempi 
painija, Thukydides vastasi: »Kun minä hänet heitän maa- 
han, hän väittää, ettei häntä ole selätty, ja kansa sen 
enemmittä uskoo häntä ja pitää häntä voittajana.» Itse 
asiassa Perikles oli kuitenkin hyvin asiallinen sanojen käyt- 
malia, ettei häneltä vastoin hänen tahtoaan pääsisi sanaa- 
kaan, joka ei edistäisi hänen käsittelemäänsä asiaa. Mitään 
kirjallista tuotantoa Perikles ei ole jättänyt jälkeensä lukuun 
ottamatta laatimiansa lakiehdotuksia. Mainitaan myös muu- 
tamia hänen lyhyitä lausuntojaan, esimerkiksi, että Aigina 
Peiraieuksen silmään pistävänä piikkinä on saatava ateena- 
laisten käsiin ja että hän jo näkee Sodan täyttä laukkaa 
ajavan Peloponnesokselta. Kun Sofokles, joka hänen pääl- 
likkötoverinaan purjehti hänen kanssaan samassa laivassa, 
ylisti erään nuorukaisen kauneutta, Perikles sanoi: »Hyvä 
Sofokles, päälliköllä tulee olla ei vain puhtaat kädet, vaan 
myös puhdas katse.» Stesimbrotos kertoo, että pitäessään 
puhujalavalta puhetta Samoksessa kaatuneille Perikles oli 
sanonut, että nämä ovat tulleet kuolemattomiksi kuin juma- 
lat; emme näitäkään näe, mutta heidän nauttimastaan kun- 
nioituksesta ja suorittamistaan hyvistä töistä me päätte- 
lemme heidän olevan kuolemattomia; samoin on laita niit- 
ten, jotka ovat kuolleet isänmaan puolesta. 

Thukydides on kuvannut Perikleen hallituksen ylimys- 
valtaiseksi: nimellisesti se oli kansanvalta, mutta asialli- 
sesti valtion ensimmäisen miehen valta. Monet muut histo- 
rioitsijat sanovat, että Perikles ensimmäisenä totutti kansan 

arpomalla annettavien siirtokunta-alueiden saantiin, teat- 
terinäytäntöjen katsomispalkkioihin sekä palkan saamiseen 
osallistumisesta kansankokouksiin. Kun tätä tapaa on ar- 
vosteltu ankarasti ja kun näiden toimenpiteiden on väitetty 
muuttaneen kansan tuhlaavaksi ja mielivaltaiseksi, sen si- 
jaan että se ennen oli järkevää ja omavaraista, tarkastel- 
takoon tosiasioiden valossa muutoksen syitä. Alussa Perik- 
les, kuten olemme maininneet, Kimonin vaikutusvaltaa 
heikentääkseen haki tukea kansasta. Hänellä ei ollut ku- 
ten Kimonilla suurta omaisuutta eikä käteistä rahaa käy- 
tettävänä. Rahoillaan Kimon auttoi köyhiä, kustansi heille 
joka päivä aterioita, vaatetutti puutteenalaisia ateenalaisia 
vanhuksia ja vieläpä poistatti aidat talojensa ympäriltä, 
jotta tarvitsevat voisivat kerätä hänen maittensa tuotteita. 
Koska ei pystynyt tällaiseen, Perikles rupesi jakamaan va- 
roja valtion rahastosta (Aristoteleen mukaan) Oasta kotoi- 
sin olevan Damonideen neuvosta. Pian hän näillä houkut- 
timillaan, näytelmärahoillaan, valamiespalkkioillaan ja muilla 
palkoillaan ja avustuksillaan oli saanut kansan puolelleen 
niin, että saattoi käyttää sitä Areiopagin neuvostoa vastaan, 
jonka jäsenenä hän ei ollut ei ensimmäisenä arkonttina eikä 
toisena arkonttina eikä ateenalaisten tuomarina eikä vieras- 
maalaisten tuomarina, sen vuoksi ettei arpa ollut häntä suo- 
sinut. Nämä virat näet täytettiin vanhastaan arvan perus- 
teella, ja niiden haltijoista määrättiin neuvoston jäsenet. 
Kansan tukeen nojaten Perikles taisteli entistä ankarammin 
neuvostoa vastaan, ja Efialteen ehdotuksesta siltä riistettiin 
melkein kaikki tuomiovalta. Kimon taas spartalaisten ystä- 
vänä ja kansanvallan vastustajana karkoitettiin ostrakis- 
mos-äänestyksen perusteella maanpakoon. Tämä mies oli 
rikkain ateenalainen, hän oli saanut monta voittoa barbaa- 
reista sekä tuonut kaupunkiin paljon rahaa ja sotasaalista, 
kuten hänen elämäkerrassaan olen kirjoittanut. Näin suuri 
oli Perikleen valta kansan keskuudessa. 

Lain mukaan ostrakismoksella suoritettu karkoitustuomio 
oli voimassa kymmenen vuotta. Mutta sillä välin sparta- 
laiset olivat suurin joukoin hyökänneet Tanagraan asti ja 
ateenalaiset marssivat heti heitä vastaan. Kimon saapui täl- 
löin maanpaosta ja astui aseisiin heimonsa riveihin tahtoen 
vaaroihin heittäytymällä tositeossa osoittaa kansalaisilleen 
olevansa puhtaaksi pesty spartalaisuudesta. Mutta Perikles 
ja hänen ystävänsä lyöttäytyivät yhteen eivätkä hyväksyneet 
häntä sotilaaksi, koska hän oli maasta karkoitettu. Perikles 
Itse näyttää tuossa taistelussa taistelleen uljaasti ja panneen 
henkensä alttiiksi rohkeammin kuin kukaan muu. Kimonin 
ystävät jäivät kaikki tyynni kaatuneina kentälle, vaikka 
Perikles oli syyttänyt heitä spartalaismielisyydestä. Syvä ka- 
tumus valtasi nyt ateenalaiset, ja he kaipasivat Kimonia, kun 
he olivat kärsineet tappion Attikan rajalla ja odottivat anka- 
rampaa sotaa seuraavana kesänä. Todettuaan tämän Perik- 
les ei vitkastellut taipua kansan tahtoon, ja hän hyväksytti 
itse kirjoittamansa ehdotuksen, jolla Kimon kutsuttiin koti- 
maahan. Palattuaan hän sai aikaan rauhan molempien kau- 
punkien välillä, sillä hän oli spartalaisten suosiossa yhtä pal- 
jon kuin hän oli Perikleen ja muitten kansanjohtajien vi- 
hoissa. Toiset kirjoittajat mainitsevat, että Perikles oli vasta 
sitten laatinut Kimonin paluuehdotuksen, kun hän oli pitänyt 
salaisen neuvottelun Kimonin sisaren Elpiniken kanssa. Siinä 
oli sovittu, että Kimon purjehtii kaksisataa laivaa mukanaan 
Attikan ulkopuolelle sotimaan ja ahdistamaan Persian kunin- 
kaan maita, mutta jättää Perikleen pitämään valtaa Atee- 
nassa. Elpinike näyttää aikaisemminkin saaneen Perikleen 
suopeammaksi Kimonia kohtaan, silloin kun tälle vaadittiin 
kuolemanrangaistusta. Perikles oli oikeudenkäynnissä yhtenä 
kansan valitsemana syyttäjänä. Kun Elpinike tuli puhumaan 
veljensä puolesta, Perikles sanoi hänelle hymyillen: »Liian 
vanha, liian vanha olet, hyvä Elpinike, kantamaan tällaisten 
asioiden taakkaa.» Oikeudessa Perikles vain kerran virkansa 

puolesta muodon vuoksi nousi lausumaan pari sanaa, ja pois- 
tui sitten suhtauduttuaan syyttäjistä kaikkein lievimmin Ki- 
moniin. Kuinka siis kukaan saattaisi uskoa Idomeneusta, kun 
hän syyttää Periklesta siitä, että tämä salaa murhautti kan- 
sanjohtaja Efialteen, ystävänsä ja oman puolueensa jäsenen, 
muka tämän kansansuosiota kadehtien. Enkä tiedä, mistä ih- 
meen lähteestä hän on tällaista lokaa ammentanut viskatta- 
vaksi miehen niskaan, joka ei ehkä joka suhteessa ollut moit- 
teeton, mutta jonka tarkoitusperät olivat ylevät ja jolla oli 
sellainen kunniantunto, ettei hän saattanut edes idättää mie- 
lessään mitään niin raakaa ja petomaista. Efialteen, jota yli- 
mykset vihasivat sen johdosta, että hän leppymättömästi 
vaati kansan oikeuksien loukkaajat tilille ja nosti heitä vas- 
taan syytteitä, murhauttivat salaa hänen vihamiehensä — 
näin kertoo Aristoteles — yksissä tuumin käyttäen välikappa- 
leenaan tanagralaista Aristodikosta. Kimon kuoli Kyprok- 
sella sotapäällikkönä toimiessaan. 

Kimonin kuoleman jälkeen ylimykset havaitsivat Perikleen, 
joka jo aikaisemminkin oli ollut voiton puolella, yhä vahvis- 
tavan valtaansa. Tahtoen kuitenkin jonkun olevan hänen 
vastapainonaan ja valtansa supistajana, jottei hän pääsisi 
suorastaan yksinvaltiaaksi, he asettivat Alopeken kyläkun- 
nasta kotoisin olevan Thukydideen, joka oli viisas mies ja 
Kimonin sukulainen, hänen vastustajakseen. Thukydides ei 
ollut yhtä taitava soturi kuin Kimon, mutta puhujana ja po- 
liitikkona hän oli tätä etevämpi. Valtion asioita järjestäes- 
sään ja Perikleen kanssa puhujalavalla otellessaan hän pian 
toi valtiolliseen elämään tarvittavan vastapainon. Aikai- 
semmin oli saattanut käydä niin, että nuo jalot ja mainiot 
miehet, joiksi ylimyksiä sanottiin, sotkeutuivat ja sekaantui- 
vat kansaan, jonne heidän arvovaltansa sitten häipyi. Sitä 
Thukydides ei sallinut, vaan pitäen heidät kansasta erillään 
hän keräsi heidät yhteen ja tämän voimakkaan kokoomuksen 
hän pani vaakaan kansanvallan vastapainoksi. Varhemmin- 

kin jo oli ollut ikään kuin näkymättömänä viiruna raudassa 
kansanvaltaisen ja ylimysvaltaisen suunnan välinen erottava 
raja, ja noiden poliitikkojen kunnianhimoinen kamppailu sel- 
vensi sitä. Toista puolta sanottiin kansanpuolueeksi, toista 
ylimyspuolueeksi. Näin ollen Perikles katsoi viisaaksi olla 
pitämättä kansan ohjaksia kireällä. Hän alkoi harjoittaa kan- 
san mielen mukaista politiikkaa järjestäen kaupungissa yhtä 
mittaa juhlanäytäntöjä, ilmaisaterioita ja juhlakulkueita sekä 
kaikenlaisia hienostuneempiakin huveja. Joka vuosi hän lä- 
hetti merelle kuusikymmentä kolmisoutua, joissa monet me- 
rimieskansalaiset palkkaa nauttien purjehtivat kahdeksan 
kuukauden ajan säilyttääkseen taitonsa ja saadakseen lisää 
merialan kokemusta. Lisäksi hän lähetti Khersonesokseen 
tuhat siirtolaista, Naksokseen viisisataa, Androkseen tästä 
puolet, Traakiaan tuhat, joiden tuli asettua bisalttien alueelle. 
Italiaankin hän lähetti siirtolaisia. Täällä hän asutti uudel- 
leen Sybariin, joka nyt sai nimen Thurioi. Tämän kaiken 
hän teki vähentääkseen kaupungin työtöntä ja toimettomuu- 
tensa vuoksi levotonta väestöä, parantaakseen kansan vai- 
keaa asemaa ja perustaakseen siirtokuntia Ateenan kanssa 
liittosuhteessa olevien valtioiden naapuruuteen herättääkseen 
niissä kunnioitusta ja valvoakseen niiden toimia. 

Mutta erityisesti oli Perikleen ansiota se, mikä muodosti 
Ateenan suurimman viehätyksen, mikä oli sen ylpeys ja he- 
rätti vieraissa suurinta ihastusta ja jo yksin todisti, ettei 
Ateenan kehuttu mahti ja muinainen loisto ollut vain pelk- 
kää mielikuvitusta, nimittäin sen julkiset rakennukset. Kui- 
tenkin niiden rakentaminen oli hänen hallitusaikansa toi- 
menpiteistä se, jota hänen vastustajansa eniten moittivat ja 
kansankokouksissa kirpeästi arvostelivat. He toitottivat, että 
ateenalaiset ovat menettäneet maineensa ja joutuneet huonoon 
huutoon, kun ovat siirtäneet kreikkalaisten yhteiset varat De- 
Joksesta omaan säilöönsä; säädyllisimmän syyn, jolla tekoa 
on puolusteltu, nimittäin että rahasto barbaarien uhan vuoksi 

on tuotu saarelta Ateenaan turvaan, Perikles muka toimin- 
nallaan on kumonnut. Muut kreikkalaiset katsovat joutu- 
neensa kokemaan mitä törkeintä ylimielisyyttä ja oikeutensa 
mitä mielivaltaisinta tallaamista nähdessään, kuinka ateena- 
laiset sotamenoihin heiltä kiristämillään rahoilla kultaavat 
kaupunkiaan ja kaunistavat sitä tuhansia talentteja maksa- 
villa temppeleillä, niinkuin turhamainen nainen käyttää ko- 
risteikseen kalliita kiviä. Tällaiset syytökset Perikles torjui 
selittämällä, etteivät ateenalaiset olleet rahojen käytöstä liit- 
tolaisilleen tilivelvollisia, koska he taistelivat heidän puoles- 
taan ja pitivät barbaarit loitolla. Liittolaisten ei tarvinnut 
luovuttaa yhtään hevosta, laivaa eikä sotamiestä, he antoivat 
vain rahaa. Mutta varathan — niin Perikles selitti — eivät 
kuuluneet antajalle, vaan vastaanottajalle, jos hän suoritti sen 
tehtävän, jota varten ne oli saatu. Kun nyt valtiolla oli yllin- 
kyllin varoja sodan vaatimiin menoihin, ylijäämä voitiin 
käyttää sellaiseen, mistä sen tultua suoritetuksi koitui katoa- 
maton kunnia ja mistä sitä suoritettaessa seurasi hyvinvointia. 
Sen johdosta näet ilmaantui kaikenlaisia työtilaisuuksia ja 
aiheutui kaikenlaisia tarpeita, jotka herättivät eloon jokaisen 
ammatin, panivat joka käden heilumaan ja tekivät melkein 
koko kaupungin palkannostajaksi. Työt siis samalla kertaa 
sekä loivat kauneutta että tuottivat toimeentuloa. Ne, jotka 
olivat sopivassa iässä ja hyvässä ruumiillisessa kunnossa, sai- 
vat sotureina toimeentulonsa yleisistä varoista, mutta nyt 
Perikles halusi sotapalvelusta suorittamattomien ammatti- 
laistenkin saavan osansa kansantulosta. Jotteivät ne nostaisi 
sitä toimettomina ja työttöminä, hän esitti kansalle valtavia 
rakennussuunnitelmia, jotka tarjosivat suurille työläisjoukoille 
pitkäaikaisia työtilaisuuksia. Näin saattoi kotona oleva 
väestö yhtä hyvin kuin merisotilaina, varusmiehinä ja muina 
sotilaina palvelevat kansalaiset päästä nauttimaan palkkaa 
yhteisistä varoista. Näihin töihin tarvittiin lisäksi tarvik- 
keita; kiveä, vaskea, norsunluuta, kultaa, ebenpuuta ja kyp- 

ressiä. Tarvittiin myös työntekijöitä: rakennusmestareita, ku- 
vanveistäjiä, kivenhakkaajia, kultaajia, norsunluunmuovaajia, 
maalareita, koruompelijoita, metallinpakottajia, raaka-aineen 
lähettäjiä ja hankkijoita, edelleen merellä kauppiaita, meri- 
miehiä ja laivaväkeä, maalia vaununtekijöitä, tallinpitäjiä, 
ajomiehiä, köydenpunojia, kankaankutojia, nahkatyönteki- 
jöitä, tienrakentajia, vuorityömiehiä. Siis kuten sotapäälli- 
köllä on armeijansa niin joka ammattialalla oli oma jouk- 
konsa apumiehineen työelimistön jäsenenä, ja täten moninai- 
set tarpeet jakoivat ja levittivät hyvinvointia niin sanoakseni 
joka ikäkaudelle ja työalalle. 

Näin syntyi rakennuksia, joiden suuruus on valtava ja joi- 
den vaikutus ja sulous on vertoja vailla. Niiden rakentajat 
kilpailivat voittaakseen työnsä oivallisella suorituksella aikai- 
semmat rakentamissaavutukset. Hämmästyttävä oli myös no- 
peus, millä ne valmistuivat. Vaikka näytti siltä, että kukin 
yksityinen rakennus vaatisi monen miespolven ajan täysin 
valmistuakseen, ne kaikki toinen toisensa jälkeen valmistuivat 
yhden miehen ollessa valtion johdossa. Kuitenkin kerrotaan 
Zeuksiin sanoneen maalari Agatharkhokselle, kun hän kuuli 
tämän kehuvan, että hän maalaa taulunsa nopeasti ja vai- 
vattomasti: »Minä taas pidän kunnianani, että käytän aikaa.» 
Näppärä ja nopea. suoritus ei näet anna työlle pysyvää 
sisäistä arvoa eikä täydellistä kauneutta. Sillä työtä tehtäessä 
sen huolellisuuteen käytetty aika on kuin talletuksen sijoi- 
tusta: sen korvaa työn kestävyys. Tämän takia Perikleen 
työt herättävät sitä enemmän ihmetystä, ne kun suoritettiin 
lyhyessä ajassa ikuisuutta varten. Jokaisella niistä oli heti 
syntyessään klassillisen taiteen leima, mutta täydellisen kau- 
neutensa vuoksi jokainen niistä on vielä tänä päivänä nyky- 
aikainen ja uusi. Niistä huokuu aina raikas, ajan koskematto- 
maksi jättämä nuoruuden viehätys, niinkuin niistä huokuisi 
ikuisesti vireä henki ja koskaan vanhenematon elämänvoima. 
Kaikkia töitä johti ja valvoi hänen vastuullaan Feidias, 

vaikka kullakin työllä oli omat suuret arkkitehtinsa ja tai- 
teilijansa. Sata jalkaa pitkän Parthenonin rakensivat Kalli- 
krates ja Iktinos. Eleusiissa olevan vihkitemppelin rakennus- 
työt aloitti Koroibos. Hän pystytti lattiatasanteelle pylväät 
ja laski niitten päälle liitinpalkit. Hänen kuoltuaan Ksype- 
ten kunnasta kotoisin oleva Metagenes lisäsi friisin ja palkis- 
ton ylimmät osat, mutta temppelipyhäkön kattoaukon sijoitti 
Kholargoksesta kotoisin oleva Ksenokles. Pitkän muurin, 
josta Perikleen kansankokoukselle tekemää esitystä itse So- 
krates mainitsee olleensa kuulemassa, rakensi urakalla Kalli- 
krates. Työn hidasta aloittamista Kratinos ivaa tähän ta- 
paan: 


tuo Perikles jo kauan suutaan piessyt lie, mut työ ei luista lainkaan. 


Sitten Odeionin musiikkisali. Siinä oli useita kohoavia 
istuinrivejä ja kattoa kannattamassa pylväitä. Katto oli pyö- 
reä ja huipusta tasaisesti räystäisiin viettävä. Rakennuksen 
esikuvana sanotaan olleen Persian kuninkaan teltta. Perik- 
leellä oli myös tämän työn johto. Tästä Kratinos häntä jäl- 
leen ivaa »Traakialaisissa naisissaan»: 

Tuo pitkäpäinen Zeus myös tähän tuppautui 


pääkallollansa kypärä kuin Odeion; 
voi hitto, kun hän vältti ostrakismoksen. 


Perikles teetätti nyt kansanpäätöksen, että ensimmäisen 
kerran liitettiin Panathenaia-juhliin musiikkiesityksiä, jotta 
ne sen johdosta saisivat suurempaa loistoa. Valittuna juhlien 
huilunsoittoa tai laulua tai kitaransoittoa. Samoin kuin täl- 
löin, musiikkikilpailut myöhemminkin pidettiin Odeionissa. 
Akropoliin Propylaionien arkkitehtinä oli Mnesikles, ja työn 
valmistuminen kesti viisi vuotta. Muudan niiden rakenta- 
misen aikana sattunut ihmeellinen tapaus osoitti, että juma- 
latar ei seisonut sivussa, vaan piti kättään työssä ja joudutti 

sen edistymistä. Tarmokkain ja innokkain rakennusmestari 
kompastui ja putosi korkealta telineeltä, ja hänen tilansa oli 
niin vakava että lääkärit katsoivat tapauksen toivottomaksi. 
Perikles oli epätoivoinen, mutta jumalatar ilmestyi hänelle 
unessa ja määräsi hoitomenetelmän, jolla Perikles nopeasti 
ja helposti paransi onnettomuuden uhrin. Tämän johdosta 
hän pystytti Akropoliille Athene Parantajan pronssipatsaan 
siellä kertomusten mukaan aikaisemmin olleen alttarin vie- 
relle. Jumalattaren kultainen kuvapatsas oli Feidiaan työtä, 
ja hänet on mainittu patsaan tekijäksi sen jalustassa. Melkein 
kaikki langat olivat hänen käsissään ja Perikleen ystävänä 
hän johti, kuten olemme maininneet, kaikkia taiteilijoita. 
Mutta tästä oli seurauksena, että Feidiasta kadehdittiin ja 
Periklesta herjattiin. Väitettiin, että Feidias vei töitä katso- 
maan tulleita vapaasyntyisiä naisia kotiinsa asettaen heidät 
siellä Perikleen käytettäviksi. Kun huvinäytelmien kirjoitta- 
jat saivat kuulla tällaisia juttuja, he laskettelivat Perikleestä 
siivottomuuksia. He vihjailivat hänen olevan suhteissa ystä- 
vänsä ja alipäällikkönsä Meinippoksen vaimoon ja syyttivät 
hänen ystäväänsä lintutarhanpitäjä Pyrilampesta siitä, että 
hän muka salaa lähetti riikinkukkoja niille naisille, joita Pe- 
rikles oli lähennellyt. Mutta eihän kannata ihmetellä, että 
pilkkaamisen elämäntehtäväkseen ottaneet kirjailijat herjaa- 
vat huomattavia henkilöitä siten tyydyttäen joukkojen pahan- 
suopuutta kuin pahaa henkeä. "Thasoslainen Stesimbrotos 
rohkeni peittelemättä syytellä Periklestä jopa niin törkeästä 
ja vain taruissa esiintyvästä häpeämättömyydestä, kuin että 
hän muka oli vietellyt miniänsä. Historiallisen tutkimuksen 
näyttää olevan äärimmäisen vaikeaa päästä totuuden jäl- 
jille, koska aika estää myöhempiä polvia niiden pyrkiessä 
selvittämään todellisia tapahtumia. Toiselta puolen taas ta- 
pahtumien ja henkilöiden omaan aikaan kuuluva tutkimus 
osittain kademielisyydestä ja vihasta, osittain puolueellisuu- 
desta ja mielistelystä turmelee ja vääristelee totuuden. 

Thukydides ja hänen johtamansa puolueen edustajat 
syyttivät ankarasti Periklestä siitä, että hän muka tuhlasi 
varoja ja ehdytti valtion tulolähteet. Perikles kysyi kan- 
salta kansankokouksessa, oliko todella paljon tuhlattu, ja kun 
joku huusi myöntävän vastauksen, hän sanoi: »Ette te ole 
noita varoja tuhlanneet, vaan minä, ja minä tulenkin kai- 
verruttamaan oman nimeni kaikkiin jumaliemme kunniaksi 
valmistamiimme muistomerkkeihin.» Perikleen sanottua näin 
kansa joko ihaillen hänen rohkeata johtopäätöstään tahi pääs- 
täkseen itse osalliseksi kunniasta kehoitti äänekkäästi häntä 
käyttämään yleisiä varoja. Lopuksi Thukydideen ja Perikleen 
välit ratkaistiin ostrakismoksella. Perikles voitti, ja Thuky- 
dides karkoitettiin maanpakoon. Hänen johtamansa vastus- 
tuspuolue menetti merkityksensä. 

Eripuraisuudesta oli nyt kerta kaikkiaan tehty loppu, ja 
koko kaupunki oli kuin pelkkää tasaista yksimielisyyden 
tannerta. Ateena ja kaikki mikä Ateenan kanssa oli yhtey- 
dessä, tulot, sotajoukot, sotalaivat, saaret ja meri keskittyivät 
kiistämättömästi Perikleen käsiin. Hänen suurta voimaansa 
ja johtoasemaansa olivat olleet luomassa sekä kreikkalaiset 
että barbaarit ja sille antoivat tukea Ateenan alaiset meri- 
liiton jäsenet sekä sen kanssa ystävyyssuhteissa olevat kunin- 
kaat ja liittosuhteissa olevat barbaariruhtinaat. Eihän hän 
enää ollut sama ja yhtä kesy eikä yhtä helposti kansan vaih- 
tuviin ja epävakaisten tuulien kaltaisiin oikkuihin mukau- 
tuva. Hänen lähtökohtanaan oli monesti edelleen tuo aikai- 
sempi hölläkätinen demagogia, jolle hän silloin tällöin teki 
vähäisiä myönnytyksiä, ikäänkuin hän olisi käynyt näppäile- 
mään soittimellaan ensin jotakin tavallista muoti-iskelmää. 
Mutta sitten hän viritti tuon soittimensa vakavampaan sävel- 
lajiin ja siirtyi korkean ja niin sanoaksemme ruhtinaallisen 
valtiomiestaidon alalle, ja siihen turvautuen hän johti asioita 
määrätietoisesti ja suoraviivaisesti yhteiskunnan menestyk- 
seksi. Monesti hän sai kansan mukaansa vapaaehtoisesti te- 


) 546 ( 


PERIKLES 





roittaessaan huomautuksillaan ja neuvoillaan velvollisuuden- 
tunnon vaatimuksia, toisinaan taas sen kovasti vastustellessa 
hänen oli tartuttava lujemmin ohjaksiin ja pakotettava se voi- 
maa käyttämällä huomaamaan oman parhaansa: hän oli ai- 
van kuin lääkäri, joka vaikeata ja pitkäaikaista sairautta 
hoitaessaan toisinaan määrää parannusaineiksi ihanan nau- 
tinnon tuottavia, toisinaan kirpeitä ja pistäviä lääkkeitä. 
Yksin hän kykeni taidollaan hallitsemaan niin suuren vallan 
käyttöön tottuneissa joukoissa luonnollisesti ilmeneviä erilai- 
sia intohimoja. Taitavan perämiehen tavoin hän määräsi 
suunnan ja toiveita herättämällä rohkaisi masentuneita sekä 
viittaamalla vaaroihin saattoi uhkarohkeat järkiinsä. Hän 
osoitti, kuten Platon on sanonut, että puhetaito on sielujen 
ohjausta. Sen päätehtävänä on oppia tuntemaan ihmisten 
mielialat ja intohimot, jotka ikään kuin sielun kielinä ja sä- 
velinä vaativat oikeaa kosketusta ja sävelten sijoitusta. Mutta 
Perikleen menestyksen syy ei ollut yksin hänen kaunopuhei- 
suutensa voima, vaan kuten Thukydides sanoo, hänen naut- 
timansa arvovalta ja luottamus. Hän oli tunnetusti lahjo- 
maton eikä ollut rahanhimoinen. Vaikka hän mahtavasta 
kaupungista teki vielä mahtavamman ja rikkaamman ja 
hänellä oli suurempi valta kuin monella kuninkaalla ja ruh- 
tinaalla, hän ei jättänyt jälkeensä drakhmaakaan suurempaa 
omaisuutta kuin mitä oli isältään saanut perinnöksi, eikä 
hän ollut kuten niin moni siirtänyt sitä poikiensa nimiin. 

Millaisena hänen valtansa ilmeni, sen on selvästi Thuky- 
dides kuvannut. Mutta huvinäytelmien kirjoittajat katselivat 
sitä karsaasti, sanoivat hänen ystäviään uusiksi Peisistratok- 
siksi ja kehoittivat häntä juhlallisesti vannomaan, ettei hän 
rupea yksinvaltiaaksi, ikäänkuin hänen johtovaltansa olisi 
ollut rasittava ja ristiriidassa kansanvaltaisuuden kanssa. 
Niinpä Telekleides sanoo, mitä ateenalaiset olivat jättäneet 
hänen valtaansa: 

verot kaupunkien sekä kaupungit itsekin, vallata näitä ja jättää, 
kivimuureja toisia pystyttää sekä toisia murskata maahan, 
sopimuksia tehdä ja rauhoja myös, hyvinvointia haalia miekoin. 


Eikä tässä ollut kysymys lyhytaikaisesta, nopeasti häipy- 
västä valtiomiesuran loisteesta ja ohimenevästä suosiosta, vaan 
neljäkymmentä vuotta johtovalta oli hänen käsissään. Tänä 
aikana elivät hänen rinnallaan Efialtes, Leokrates, Myroni- 
des, Kimon, Tolmides ja Thukydides. Thukydideen kukistu- 
misen ja maasta karkoittamisen jälkeen hän hallitsi keskeyty- 
mättä vielä viisitoista vuotta, ja joka vuosi hänet uudelleen 
valittiin korkeimmaksi sotapäälliköksi. Eikä hän käyttänyt 
saavuttamaansa valtaa rikastuakseen, vaikkakaan hän ei ko- 
konaan pysyttäytynyt erossa liiketoimista. Jotta hänen isältä 
saamansa laillinen perintöomaisuus ei hupenisi mitättömiin 
ja jottei sen hoitaminen häiritsisi hänen toimintaansa valtion 
palveluksessa, hän järjesti sen hoidon tavalla, joka hänestä 
oli mukavin ja varmin. Hän myi vuotuisen hedelmäsatonsa 
kerrallaan tukussa ja osti sitten torilta kutakin lajia päivittäin 
taloudessaan tarvitsemansa määrän. Tämä ei ollut hänen täy- 
si-ikäisten poikainsa eikä heidän vaimojensa mieleen. He 
pitivät häntä kitsaana. He eivät olleet tyytyväisiä siihen, 
että kaikki tarvikkeet oli hankittava päivittäin peräti niuk- 
kojen talousrahojen varassa eikä mitään ollut otettavissa va- 
rastosta niinkuin suuressa talossa olisi pitänyt. Kaikkien os- 
tosten piti kulkea tilikirjan ja vaa'an kautta. Tätä tarkkaa 
valvontaa johti orja Euangelos, joka osasi hoitaa taloutta pa- 
remmin kuin kukaan muu, joko hänellä sitten lienee ollut 
siihen synnynnäiset lahjat tai Perikles oli hänet kouluttanut. 
Kaikki tämä poikkeaa Anaksagoraan opeista. Haltioitunee- 
sekä peltonsa kesannoksi ja lampaiden laitumeksi. Mutta 
mielestäni onkin mietiskelevän filosofin ja käytännöllisen val- 
tiomiehen elettävä eri tavalla. Edellinen ei tarvitse työkaluja 
eikä käsin pideltävää raaka-ainetta suunnatessaan ajatuk- 

sensa kaikkeen jaloon ja kauniiseen, jälkimmäinen taas osoit- 
taa kykynsä ihmisten tarpeiden tyydyttämisessä. Varojen 
omistaminen ei ole hänelle vain välttämätöntä, vaan myös 
siveellisesti oikeutettua, niinkuin oli Perikleellekin, joka aut- 
toi monia köyhiä puutteenalaisia. Anaksagoraasta kerro- 
taan, että hän tultuaan vanhaksi oli jäänyt vaille huolta- 
jaa ja makasi kääriytyneenä viittaansa, koska hän oli päät- 
tänyt kuolla nälkään. Saatuaan kuulla hänen tilastaan Peri- 
kles, joka oli ollut hautautuneena työhönsä, tyrmistyi ja 
kiiruhti suoraa päätä ystävänsä luokse. Hän pyysi har- 
taasti tätä muuttamaan mieltään ja surkutteli ei kuolevaa, 
vaan itseään, kun hän menettää niin hyvän poliittisen neu- 
vonantajan. Silloin Anaksagoras työnsi päänsä esiin viitta- 
kääröstä ja sanoi: »Hyvä Perikles, joka tarvitsee lamppua, 
pistää sen sisälle ensin öljyä.» 

Kun lakedaimonilaiset alkoivat kadehtia Ateenan vallan 
kasvua, Perikles halusi herättää kansassaan vielä suurempaa 
ylpeyden tuntoa ja lisätä omien suurtekojensa mainetta. 
Siksi hän esitti kansankokouksessa seuraavan ehdotuksen: 
» Kaikkia Euroopassa ja Aasiassa asuvia kreikkalaisia, sekä 
pieniä että suuria valtioita, kehoitetaan lähettämään val- 
tuutettuja Ateenaan neuvottelemaan yhteisesti kreikkalai- 
sista temppeleistä, jotka barbaarit ovat polttaneet, uhri- 
lahjoista, jotka jumalille ollaan velkaa Persian sodan ajoista 
lähtien, jolloin heiltä rukoiltiin apua Kreikalle persialaisia 
vastaan taisteltaessa, sekä siitä, miten kaikki voisivat va- 
paasti ja turvallisesti purjehtia merellä.» Tämän päätöksen 
asianomaisille esittämään valittiin kaksikymmentä miestä, 
jotka olivat täyttäneet viisikymmentä vuotta. Viisi heistä 
purjehti kutsumaan kokoukseen Vähässä Aasiassa asuvia 
joonialaisia ja doorilaisia sekä Lesboksen ja Rhodoksen väli- 
sellä merialueella olevien saarien asukkaita, viisi matkusti 
Hellespontoksen ranta-alueille ja Traakiaan aina Bysan- 
tioniin asti, viisi Boiotiaan ja Fookikseen sekä Peloponne- 

sokselle, josta kääntyivät vastapäätä olevalle mannermaalle 
ja täällä samosivat Lokriin kautta Akarnaniaan ja Ambra- 
kiaan. Muut kulkivat Euboian halki, sitten Oitan vuoristo- 
alueelle ja Maliin lahden rantamailla asuvien asukkaiden 
sekä edelleen Fthian maakunnan akhaialaisten ja thessa- 
lialaisten luokse kehoittaen kansaa lähettämään valtuutet- 
tuja kokoukseen, jossa neuvoteltaisiin rauhasta ja Hellaan 
yhteistoiminnasta. Hankkeesta ei kuitenkaan tullut mitään, 
sillä valtiot eivät lähettäneet edustajia. Se johtui lähteit- 
temme mukaan spartalaisten vastustuksesta, ja kutsu hylät- 
tiinkin ensiksi Peloponnesoksella. Olen kuitenkin esittänyt 
asian osoituksena Perikleen ennakkoluulottomasta ja suur- 
piirteisestä ajatustavasta. 

Sotapäällikkönä Perikles sai erikoista tunnustusta varo- 
vaisuudestaan. Hän ei ryhtynyt vapaaehtoisesti taisteluun, 
jonka tulos oli epävarma ja vaarallinen. Päälliköitä, jotka 
heittäytyivät uhkayrityksiin, mutta pelastuivat hyvän on- 
nensa avulla ja joita siksi ihaillen pidettiin suurina, hän ei 
kadehtinut eikä ottanut esikuvakseen. Hänellä oli monesti 
tapana sanoa maanmiehilleen, että mikäli asiat johdetaan 
hänen suunnitelmiensa mukaan, he tulevat aina pysymään 
voittamattomina. Kun hän näki, että Tolmaioksen poika 
Tolmides aikaisempaan onneensa ja oivallisen soturin mai- 
neeseensä luottaen valmisteli aivan sopimattomaan aikaan 
hyökkäystä Boiotiaan ja muun joukkonsa lisäksi sai ret- 
kelle vapaaehtoisesti lupautumaan tuhatkunta kukkeimmassa 
iässä olevaa seikkailunhaluista nuorukaista, hän koetti estää 
retkeä. Yrityksestä varoittaessaan hän lausui tällöin kan- 
salle nuo muistiin jääneet sanat, että vaikkapa Tolmides 
ei antaisikaan Perikleelle mitään arvoa, hän ei häviäisi 
mitään, jos odottaisi sopivaa hetkeä, sillä aika tässä on vii- 
sain neuvonantaja. Siinä tilaisuudessa näillä sanoilla oli 
vähäinen vaikutus. Mutta kun jonkin päivän kuluttua saa- 
pui sanoma, että Tolmides oli kärsinyt tappion Koroneian 

luona ja että tämä itse ja niin moni oiva kansalainen oli 
kaatunut, silloin Perikles saavutti suuren maineen ja kan- 
sansuosion viisaana ja maanmiestensä parasta tarkoittavana 
miehenä. 

Perikleen omista sotatoimista Khersonesoksen retki saa- 
vutti suurimman menestyksen, se kun varmensi tällä niemi- 
maalla asuvien kreikkalaisten aseman. Paitsi että hän vah- 
visti kaupunkien väkilukua tuomalla mukanaan niihin tuhat 
ateenalaista siirtolaista, hän eristi niemimaan rakentamalla 
sen kapeimmalle kohdalle merestä mereen ulottuvan tuki- 
vyöhykkeen linnakkeista ja suojamuureista. Näin pantiin 
salpa ympärillä asuvien traakialaisten hyökkäyksille ja 
tehtiin loppu pitkällisestä ja rasittavasta sotimisesta, joka 
tätä barbaariheimoihin rajautuvaa maata oli rasittanut, kun 
sinne tunkeutuneet muukalaiset rosvojoukot tavan takaa 
tekivät —saalistusretkiään. Ihailun kohteeksi ja yleiseksi 
puheenaiheeksi tuli Perikleen purjehdusretki Peloponnesok- 
sen rannikon ympäri. Lähtö alkoi Megariin maakunnasta 
Pegain satamakaupungista ja mukana oli sata kolmisoutua. 
Perikles ei, kuten aikaisemmin Tolmides, hävittänyt vain 
rannikkoalueita, vaan hän tunkeutui laivaston raskasaseisia 
mukanaan mereltä sisämaahan ja pelotti marssillaan kaikki 
asukkaat kaupunkiensa muurien suojaan. Vastarintaan aset- 
tuivat vain sikyonilaiset Nemean luona, mutta Perikles löi 
heidät ja pystytti voitonmerkin. Otettuaan liittosuhteessa 
olevasta Akhaiasta lisäjoukkoja laivoihinsa hän purjehti 
vastapäiselle mannermaalle, kulki Akhelooksen joen ylitse, 
riensi Akarnaniaan, ajoi oiniadailaiset muuriensa suojaan, 
hävitti heidän maataan ja palasi kotiin. Retkellään hän oli 
levittänyt pelkoa vihollisissa ja turvallisuuden ja voiman 
tunnetta omissa maanmiehissään. Hänen joukkonsa eivät 
retkellä kärsineet edes tilapäisiä vastoinkäymisiä. 

Perikles purjehti myös Mustalle merelle suuri hyvin va- 
rustettu laivasto mukanaan. Tämä tapahtui sikäläisten 

kreikkalaisten kaupunkien pyynnöstä. Hän esiintyi siellä 
riitakysymysten sovittajana ja kohteli kaupunkeja suopeasti. 
Ympärillä asuville barbaarikansoille, kuninkaille ja heidän 
vasalliruhtinailleen hän osoitti voimansa suuruuden ja antoi 
heidän ymmärtää, että ateenalaiset pelotta ja rohkeasti me- 
nevät minne tahtovat ja laskevat vaikka kaikki meret val- 
tapiirinsä. Sinopesta karkoitetuille pakolaisille hän luo- 
vutti tyranni Timesileoksen karkoittamiseksi kolmekymmentä 
laivaa sotilaineen, joiden päällikkönä oli Lamakhos. Kun 
tyranni kannattajineen oli karkoitettu kaupungista, Perikleen 
tekemän ja kansankokouksessa hyväksytyn ehdotuksen pe- 
rusteella sinne purjehti kuusisataa ateenalaista siirtolaista, 
joille jaettiin tyrannin ja hänen kannattajiensa aikaisemmin 
omistamat maat ja rakennukset. Mutta muutoin Perikles 
ei lietsonut kansassaan suuruudenhulluja haaveita. Voiman 
ja menestyksen johdosta ateenalaisten itsetunto kohosi siinä 
määrin, että he vaativat aikaisemmin Egyptiin tehdyn lai- 
vastoretken uudistamista ja Persian rannikkoalueiden val- 
taamista. Monen päässä kyti jo tuo kovaonninen lempi- 
tuuma, Sisilian retki, jonka sitten Alkibiades ja hänen 
kannattajansa puhalsivat ilmiliekkiin. Muilla oli taas unel- 
mana Etruria ja Karthago, eikä aivan aiheettomasti, sillä 
kun otetaan huomioon käytettävissä olleet suuret voimat, 
se olisi hyvinkin voinut toteutua. 

Mutta Perikles pidätteli tällaista hengen lentoa ja hillitsi 
liiallista intoilua. Ateenan voimavaroja hän käytti aikai- 
sempien saavutusten säilyttämiseen ja lujittamiseen. Hänestä 
oli erittäin tärkeää pitää aisoissa spartalaiset. Hän harjoitti 
yleensä Spartan vastaista politiikkaa, kuten muiden ohella 
ennen kaikkea pyhän sodan tapahtumat osoittavat. Kun 
spartalaiset marssivat joukkoineen fookislaisten hallussa ole- 
vaan Delfoihin ja luovuttivat kaupungin pyhäkön del- 
foilaisille, Perikles spartalaisten lähdettyä vei joukkonsa kau- 
punkiin ja palautti vallan fookislaisille. Kun spartalaiset 

kaiverruttivat Delfoin vaskisuden otsaan oraakkelivastauk- 
sen saamiseen oikeuttavan päätöslauselman, jonka delfoilaiset 
olivat heille jättäneet, Perikles hankki samanlaisen oikeuden 
ateenalaisille ja piirrätti sitä koskevan päätöksen suden oi- 
keaan kylkeen. | 

Pian tapahtumat osoittivat, että Perikles teki viisaasti 
pitäessään Ateenan voimat Kreikassa. Ensimmäisinä luo- 
puivat euboialaiset, ja hänen oli lähdettävä joukkoineen 
heitä vastaan. Heti sen jälkeen saapui sanoma, että megara- 
laiset olivat asettuneet vihamieliselle kannalle ja että vihol- 
lisjoukko oli Attikan rajalla Spartan kuninkaan Pleisto- 
anaksin johdolla. Perikles irtautui tällöin Euboiasta ja kii- 
ruhti nopeasti taistelemaan Attikaan. Mutta mitä vähem- 
män hänellä oli rohkeutta iskeä yhteen vihollisen mies- 
lukuisan ja hyvin koulutetun hopliittiarmeijan kanssa, sitä 
mieluisampaa hänestä oli nähdä sen päällikkönä aivan nuori 
Pleistoanaks ja hänen varsinaisena neuvonantajanaan Kle- 
andridas. Koska kuningas oli iältään nuori, eforit olivat 
lähettäneet hänet tämän ohjaajaksi ja neuvojaksi. Pe- 
rikles otti salaisesti kosketuksen Kleandridaaseen. Pian 
hän lahjuksillaan sai aikaan, että peloponnesolaiset vetäy- 
tyivät Atrikasta. Sotajoukon peräytyminen ja hajaantu- 
minen kotikaupunkeihinsa suututti siinä määrin spartalai- 
sia, että he tuomitsivat kuninkaan rahasakkoon. Kun hän 
ei kyennyt sitä suorittamaan, hänen oli lähdettävä maasta. 
Kleandridas, joka jo oli paennut, tuomittiin kuolemaan. 
Hän oli Gylippoksen isä, saman Gylippoksen, joka tuhosi 
Sisiliaa valloittamaan purjehtineen Ateenan sotajoukon. 
Gylipposkin näytti ikäänkuin synnynnäisenä luonteen sai- 
rautena perineen rahanhimon: tuli näet ilmi, että hän oli 
syyllistynyt moneen häpeälliseen kavallukseen. Hänkin 
pakeni sen vuoksi Spartasta. Nämä asiat olen kertonut Ly- 
sandroksen elämäkerrassa. 

Kun Perikles antoi seikkaperäisen selostuksen virkatoi- 


) 553 ( 


PLUTARKHOS 





minnastaan, selostuksessa esiintyi kymmenen talentin meno- 
erä »välttämättömiin tarpeisiin». Kansa hyväksyi sen enem- 
pää utelematta ja salaisuutta pöyhimättä. Muutamat kir- 
jailijat, mm. filosofi Theofrastos, mainitsevat, että Peri- 
kles päästi käsistään joka vuosi Spartaan kymmenen talen- 
tin virran, joka sikäläisiä viranomaisia huuhtelemalla esti 
sodan puhkeamisen. Hänen tarkoituksenaan ei ollut kui- 
tenkaan ollut ostaa rauhaa, vaan aikaa, jonka kuluessa hän 
kaikessa hiljaisuudessa varustautui voidakseen siten menes- 
tyksellisemmin käydä sotaa. Asiat olivat täten kehittyneet 
sille kannalle, että hän saattoi uudelleen kääntyä luopuneita 
vastaan. Hän purjehtikin heti Euboiaan mukanaan viisi- 
kymmentä laivaa ja viisituhatta hopliittia ja lannisti kau- 
pungit. Khalkiista hän karkoitti vain niin sanotut ritarit, 
tunnetut varakkaat maanomistajat, mutta Hestiaian alueelta 
hän karkoitti kaikki asukkaat ja antoi näiden maat atee- 
nalaisille. Tämä leppymättömän kova menettely johtui siitä, 
että hestiaialaiset olivat tappaneet valtaamansa attikalaisen 
laivan miehistön. 

Kun Euboia oli kukistettu ja kun Ateenan ja Spartan 
välillä oli tehty rauha, jonka oli määrä kestää kolmekym- 
mentä vuotta, Perikles ehdotti kansalle, että Samosta vas- 
taan oli lähetettävä rankaisuretkikunta. Tätä kaupunkia 
hän syytti siitä, että se muka kieltoa uhmaten jatkoi sota- 
toimiaan Miletosta vastaan. Mutta kun luullaan, että hän 
puuttui Samoksen asioihin Aspasian mieliksi, lienee sove- 
liain kohta tässä ottaa puheeksi tämä nainen ja tutkia, 
mikä kumma voima vaikutti sen, että hän sai kiedotuksi 
pauloihinsa vaikutusvaltaisimmat poliitikot sekä antoi filo- 
sofeille aihetta korkealentoiseen pohdiskeluun. Siitä ollaan 
yksimielisiä, että hän oli syntyään miletolaisen Aksiokhoksen 
tytär. Sanotaan, että hän muistutti aikoja ennen elänyttä 
joonialaista Thargelia-nimistä naista, jolla myös oli ollut 
samantapainen vaikutusvalta mahtimiehiin. Tällä Tharge- 

lialla, joka oli kaunis, viehkeä ja älykäs, oli ollut suhde 
hyvin moneen huomattavaan kreikkalaiseen mieheen, jotka 
kaikki hän sai suopeamielisiksi Persian kuningasta kohtaan. 
Näin hän näiden vaikutusvaltaisten ja mahtavien miesten 
välityksellä kylvi persialaisen hengen siemeniä kreikkalais- 
kaupunkeihin. Sanotaan, että Perikles ihaili Aspasiaa vii- 
saana ja valtiollisia asioita ymmärtävänä naisena. Sokra- 
teskin kävi oppilaineen toisinaan Aspasiaa tapaamassa ja 
lähetti naistuttaviaan häntä kuulemaan, vaikka hän ei har- 
joittanut mitään säädyllistä ja kunniallista ammattia, vaan 
piti seuratyttöjä. Aiskhines sanoo, että lammaskauppias 
Lysikles menemällä Perikleen kuoltua naimisiin Aspasian 
kanssa kohosi halpasyntyisestä ja mitättömästä asemasta 
Ateenan ensimmäisten valtiollisten johtajien eturiviin. Myös 
Platonin Meneksenoksessa, vaikka se on puoliksi leikillä kir- 
joitettu, on sen verran totta, että tuon naisen todella uskot- 
tiin antavan hyviä neuvoja monelle ateenalaiselle kauno- 
puheisuuden opettajalle. Perikleen mieltymys Aspasiaan oli 
kuitenkin pikemmin rakkautta. Hänellä oli kyllä vaimo, 
joka oli hänelle sukua ja jonka aikaisempi mies oli ollut 
Hipponikos, jolle hän synnytti rikkaudesta tunnetuksi tul- 
leen Kalliaan. Perikleelle hän synnytti Ksanthippoksen ja 
Paraloksen. Mutta kun heidän välisensä yhteiselämä ei enää 
ollut sopuisa, Perikles erosi vaimostaan, joka meni uuteen 
avioliittoon, ja otti Aspasian asumaan kotiinsa. Tätä hän 
rakasti palavasti. Kerrotaan, että Perikleen kansankokouk- 
seen lähtiessä tai sieltä palatessa, joka päivä lähtöön ja tu- 
loon liittyi Aspasialle annettu hellä suudelma. Mutta ko- 
medioissa Aspasian nimenä on Omfale ja uusi Deianeira tai 
sitten Hera. Kratinos sanoo häntä suoraan jalkavaimoksi 
seuraavassa: 


Tuon Hera-Aspasian himo synnytti, 
tuon —jalkavaimon julkean. 

Näyttää myös siltä, että Aspasia synnytti Perikleelle 
aviottoman pojan, jota kysymään Eupolis panee hänet näin: 


Hedelmä lemmen kuinka voi? 


Myronides vastaa siihen: 
jo oisi täysi mies, 
aviottomuus jollei ois ollut haittana. 

Aspasian sanotaan olleen niin maineikas ja kuuluisa, että 
Kyyroskin, joka yritti anastaa Persian kuninkaalta hänen 
valtakuntansa, antoi lempivaimolleen, jonka aikaisempi nimi 
oli Milto, nimen Aspasia. Tämä oli Fokaiasta syntyisin ja 
Hermotimoksen tytär. Kyroksen kaaduttua taistelussa hän 
joutui vankina Persian kuninkaan hoviin ja sai siellä hyvin 
vaikutusvaltaisen aseman. Tämä kaikki on tullut mieleeni 
sitä mukaa, kuin olen kirjoittanut. Pyrkimykseni puolueet- 
tomuuteen on estänyt minua näitä seikkoja sivuuttamasta. 

Periklestä on siis syytetty siitä, että hän esitti ehdotuk- 
sensa sodan aloittamisesta Samosta vastaan tehdäkseen Aspa- 
sian pyynnöstä ennen kaikkea palveluksen Miletokselle. 
Nuo valtiot olivat sotineet Prienen omistamisesta ja voi- 
tokkaat samoslaiset olivat jättäneet noudattamatta ateena- 
laisten kehoituksen lopettaa sodan ja jättää riitakysymyksen 
näiden välityksellä rauhallista tietä ratkaistavaksi. Perikles 
purjehti sen johdosta Samokseen ja kukisti siellä vallassa 
olleen harvainvaltaisen hallituksen, otti panttivangeiksi vii- 
sikymmentä kaupungin ensimmäistä miestä ja saman mää- 
rän lapsia ja lähetti heidät Lemnoksen saarelle. Mainitaan, 
että kukin panttivanki tarjoutui antamaan talentin takuun 
puolestaan ja useammankin talentin ne, jotka eivät hyväksy- 
neet kaupungissa muodostettua kansanvaltaista hallitusta. 
Myös persialainen satraappi Pissuthnes, joka oli myötämie- 
linen Samokselle, ryhtyi välittämään ja lähetti Perikleelle 
tuhat dareikkia. Tämä ei kuitenkaan ottanut miltään taholta 
vastaan rahoja, vaan menetteli Samoksen suhteen niinkuin 

oli päättänyt. Saatvaan kansanvaltaisen hallituksen järjes- 
tetyksi hän purjehti takaisin Ateenaan. Mutta sota puhkesi 
heti uudelleen. Pissuthnes oli salaa vapauttanut panttivan- 
git ja tuki sodankäyntiä. Jälleen Perikles nosti ankkurit ja 
purjehti samoslaisia vastaan, mutta nämä eivät tällä kertaa 
odottaneetkaan hiljaa ja pelokkaina, vaan heittäytyivät 
ihailtavan uljaasti taistelemaan meren herruudesta. Tragia- 
nimisen saaren luona syntyi ankara meritaistelu, jossa Perik- 
les sai loistavan voiton. Neljälläkymmenelläneljällä lai- 
valla hän suoritti taistelun vihollisen seitsemääkymmentä lai- 
vaa vastaan, joista kaksikymmentä oli joukkojen kuljetus- 
laivoja. 

Voiton jälkeen hän ajoi vihollista takaa, valloitti Samok- 
sen ja alkoi piirittää kaupunkia. Mutta yhtä kaikki samos- 
laiset säilyttivät rohkeutensa, tekivät äkkihyökkäyksiä ja 
puolustivat muurejaan. Kun toinen suurempi laivasto saapui 
Ateenasta ja Samos joutui täysin saarroksiin, Perikles pur- 
jehti kuusikymmentä kolmisoutua mukanaan merelle. Useim- 
pien lähteiden mukaan hän lähti Samosta auttamaan saa- 
puvaa foinikialaista laivastoa vastaan iskeäkseen sen kanssa 
yhteen mahdollisimman kaukana, mutta Stesimbrotoksen mu- 
kaan hänen matkansa päämääränä oli Kypros. Oli suunni- 
telma kumpi tahansa, se oli joka tapauksessa virheellinen. 
Sillä Perikleen lähdettyä Ithageneen poika Melissos — filo- 
sofina tunnettu — silloinen Samoksen sotavoimien ylipääl- 
likkö, kiinnittäen huomionsa vihollisen laivaston vähälukui- 
suuteen ja sen päällikköjen kokemattomuuteen rohkaisi 
maanmiehensä hyökkäämään ateenalaisia vastaan. Syntyi 
taistelu, jossa samoslaiset voittivat. He ottivat runsaasti 
vankeja ja upottivat monta vihollisen laivaa. Koska meri- 
tie oli nyt heillä vapaana, he hankkivat kaikkia sodan vaa- 
timia tarvikkeita, joista heillä aikaisemmin oli ollut puu- 
tettä. Aristoteleen mukaan tämä Melissos oli aikaisemmin 
meritaistelussa voittanut Perikleenkin. Samoslaiset poltti- 

vat ateenalaisten sotavankien otsaan pöllön kuvan näin sa- 
malla mitalla kostaen aikaisemmin kärsimänsä loukkauksen: 
ateenalaiset olivat näet polttaneet samoslaisten vankien ot- 
saan samoslaisen laivan kuvan. Samoslaisen laivan kokka 
kohoaa sian kärsän kaltaiseksi, kun taas aluksen runko on 
tavallista pyöreämpi ja kuperampi, joten laiva on merellä 
vakavampi ja nopeakulkuisempi. Nimensä se on saanut 
siitä, että tällaisia aluksia alettiin ensin käyttää Samoksessa, 
jossa tyranni Polykrates sellaisia rakennutti. Näihin poltin- 
merkkeihin näyttää Aristofanes viitanneen sanoessaan: 


On Samos täynnä kansaa piirrot otsassaan. 


Kuultuaan laivastonsa tappiosta Perikles riensi nopeasti 
avuksi. Lyötyään vastarintaan asettuneen Melissoksen ja 
karkoitettuaan viholliset pakosalle hän saartoi kaupungin, 
mutta = päätti valloittaa sen enemmin pitkäaikaisella 
näännyttämisellä kuin vuodattamalla maanmiestensä verta. 
Kun oli kuitenkin vaikeaa hillitä taistelunhaluisia ateena- 
laisia, jotka olivat kyllästyneet vitkasteluun, hän jakoi so- 
tajoukon kahdeksaan osastoon ja antoi niiden nostaa kes- 
kenään arpaa. Sen osaston, joka sai valkean pavun, hän 
antoi levätä ja pitää hauskaa, kun taas muut taistelivat. 
Tuollaiseen arpomalla nostettuun valkeaan papuun sano- 
taan viittaavan, että sellaista päivää, joka on ollut erityisen 
iloinen, sanotaan »valkeaksi päiväksi». Eforos kertoo, että 
Perikles käytti yllätyksellisen uusia piirityskoneita, jotka 
valmistettiin koneidenrakentaja Artemonin johdolla. Mies 
oli muka rampa, ja sinne, missä häntä rakennuspaikalla 
tarvittiin, hänet oli kannettava paareilla. Tästä hän sai 
Kanto-Artemonin nimen. Mutta tämän Herakleides Pontos- 
lainen on kumonnut viittaamalla Anakreonin runoihin. 
Niissä mainitaan Kanto-Artemon, joka siis on elänyt monta 
ikäpolvea ennen Samoksen sotaa ja tähän liittyviä tapahtu- 
mia. Herakleides tietää, että tämä Artemon oli elostelija, 

ja kaikkinaiset vaarat säikähdyttivät hänet ja tekivät hänet 
hervottomaksi. Enimmäkseen hän istui kotonaan, ja kaksi 
orjaa piti vaskikilpeä hänen päänsä päällä, ettei siihen pu- 
toaisi mitään ylhäältä. Milloin hänen oli pakko mennä 
ihmisten ilmoille, häntä kannettiin leposohvalla, joka mel- 
kein viisti maata, ja tästä menosta hän sai Kanto-Artemo- 
nin nimen. 

Kun yhdeksäs kuukausi oli kulumassa, Samos antautui. 
Perikles hajoitti kaupungin muurit, liitti sen laivat omaan 
laivastoonsa ja määräsi sille suuret rahasakot. Osan sakosta 
samoslaiset maksoivat heti. Loppuosan he sitoutuivat suo- 
rittamaan määrätyn ajan kuluttua ja antoivat maksun ta- 
keeksi panttivankeja. Näihin menetyksiin samoslainen Duris 
liittää paljon traagillista. Hän syyttää ateenalaisia ja Peri- 
klestä julmuudesta, josta Thukydides, Eforos ja Aristoteles 
eivät kerro mitään. Mutta tuskinpa saattaa olla totta, että 
Perikles muka kuljetutti Samoksen laivaston päälliköt ja 
merimiehet Miletoksen torille, piti heitä siellä kymmenen 
päivää häpeäpaaluun sidottuna, tapatti sitten nuo jo henki- 
hieverissään olevat miesparat iskettämällä heitä nuijalla 
päähän ja viskautti heidän ruumiinsa hautaamattomana heit- 
teille. Sillä Duris ei silloinkaan, kun hänellä ei ole syytä 
omasta puolestaan kiihtyä, tavallisesti jaksa pitää esitystänsä 
toden raitella, ja tässä asiassa hän aivan ilmeisesti esittää 
isänmaansa kärsimykset koviksi saadakseen sitä synkem- 
män varjon lankeamaan ateenalaisiin. Palattuaan Samoksen 
kukistettuaan Ateenaan Perikles järjesti sodassa kaatuneille 
juhlalliset hautajaiset ja piti haudalla tavanmukaisen puheen, 
joka sai osakseen suurta tunnustusta. Kun hän astui alas 
puhujan korokkeelta, naiset puristivat hänen kättään ja 
koristivat hänet seppeleillä ja nauhoilla niinkuin voittaneen 
urheilijan. Mutta Elpinike astui hänen luoksensa ja sanoi: 
» Tämä kaikki, Perikles, on tietenkin ihailtavaa ja kunnia- 
seppelten arvoista. Sillä olethan saattanut hautaan monta 

kunnon kansalaista, et foinikialaisia ja persialaisia vastaan 
taistellen niinkuin veljeni Kimon, vaan hävittäen heimo- 
kaupunkeja, jotka ovat olleet liittolaisiamme.» Tämän joh- 


dosta sanotaan Perikleen vähän hymähtäneen ja vastanneen 
Arkhilokhoksen säkeellä: 


Ion sanoo, että Perikleellä oli ihmeellisen suuret kuvittelut 
Samoksesta saamansa voiton merkityksestä. Agamemnon oli 
muka tarvinnut kymmenen vuotta barbaarikaupungin ku- 
kistamiseen, mutta hän oli yhdeksässä kuukaudessa valloittanut 
ensimmäisen ja mahtavimman joonialaisen kaupungin. Mutta 
hänen kerskailunsa ei ollutkaan aivan aiheetonta, sillä sota 
oli todella vaarallinen ja sen tulos epävarma, jopa, kuten 
Thukydides sanoo, oli vähällä, ettei Samoksen kaupunki riis- 
tänyt Ateenalta meren herruutta. 

Tämän jälkeen alkoi politiikan aallokko vyöryä pelo- 
ponnesolaissotaa kohti. Kerkyra joutui sotaan Korinttia vas- 
taan. Tällöin Perikles esitti kansankokouksessa, että Ker- 
kyralle oli lähetettävä apua ja että tämä saari, jolla oli 
vahva laivasto, oli saatava Ateenan puolelle, koska jo mel- 
kein Ateenaa itseäänkin uhkasi sota peloponnesolaisten ta- 
holta. Kansan hyväksyttyä avun toimittamisen Perikles 
lähetti retkelle Kimonin pojan Lakedaimonioksen, mutta 
kuin pilkkaa tehden vain kymmenen laivaa mukanaan: Ki- 
monin suku suhtautui näet suopeasti ja ystävällisesti lake- 
daimonilaisiin. Perikles laski, että jos Lakedaimonios ret- 
kellään ei saisi mitään suurta ja huomattavaa aikaan, tätä 
sitä enemmän syytettäisiin lakedaimonilaisuudesta, ja siksi 
hän antoi miehelle vain muutamia laivoja ja lähetti hänet 
retkelle vastoin hänen tahtoaan. Muutoin hän aina esti 
Kimonin poikia pääsemästä esille, niinkuin he jo nimeltään- 
kään eivät olisi olleet kotimaan poikia, vaan vieraita ja 
ulkomaalaisia: yhdellä heistä oli näet nimenä Lakedaimo- 

nios, toisella Thessalos ja kolmannella Eleios. Tiedetään, 
että heillä kaikilla oli arkadialainen äiti. Kun Periklestä 
moitittiin siitä, että hän oli lähettänyt vain kymmenen kol- 
misoutua ja sanottiin, että hän on antanut mitättömän avun 
niille, jotka sitä pyysivät, mutta paljon mustaamisen ai- 
hetta parjaajille, hän lähetti Kerkyraan toisen suuremman 
laivaston, mutta se saapui perille vasta käydyn taistelun jäl- 
keen. Korinttilaiset olivat katkeria ja esittivät Spartassa 
syytöksiä ateenalaisia vastaan. Heihin yhtyivät megaralai- 
set, jotka valittivat, että ateenalaiset vastoin kansainoikeutta 
ja helleeneille antamiaan valallisia vakuutuksia sulkivat heiltä 
kaikki valtapiiriinsä kuuluvat markkinapaikat ja satamat. 
Myös aiginalaiset, jotka väittivät kärsineensä ateenalaisten 
taholta vääryyttä ja mielivaltaa, valittelivat salaa sparta- 
laisille, mutta julkisesti he eivät uskaltaneet syyttää ateena- 
laisia. Samaan aikaan luopui Ateenasta sen valtapiiriin 
kuulunut korinttilainen siirtokunta, Potidaian kaupunki. 
Ateenalaiset saartoivat kaupungin, ja tämä joudutti sodan 
puhkeamista. Vielä kuitenkin lähetettiin lähettiläitä Atee- 
naan, ja Spartan kuningas Arkhidamos koetti saada useim- 
mat riitakysymykset rauhallisesti ratkaistuiksi ja liittolai- 
sensa pysymään rauhallisina. Näin ollen näyttää siltä, että 
muut syyt eivät olisi aiheuttaneet ateenalaisille sodanjulis- 
tusta, jos he vain olisivat peruuttaneet Megaraa vastaan 
tekemänsä päätöksen ja ryhtyneet sen kanssa sovitteluihin. 
Kun ennen muita Perikles vastusti sovintoa ja yllytti kansaa 
jatkamaan vanhaa riitaa megaralaisten kanssa, hän yksin sai 
kantaa syyn sodan puhkeamisesta. 

Kerrotaan, että kun muudan lähetystö saapui Spartasta 
Ateenaan tästä asiasta neuvottelemaan ja Perikles viittasi 
lakiin, joka kielsi poistamasta taulua, johon kansan päätös 
oli kirjoitettu, eräs lähettiläistä, Polyalkes sanoi: »Alä 
poista taulua, vaan käännä se nurin, sillä eihän laki kiellä 
sitä.» Sanat tuntuivat aika sattuvilta, mutta Perikleeseen ne 

eivät vaikuttaneet. Hänellä näytti ilmeisesti olevan yksi- 
tyistä kaunaa megaralaisia vastaan, mutta julkiseksi, kaik- 
kien kuultavaksi syyksi hän esitti, että megaralaiset olivat 
anastaneet jumalille pyhitetyn alueen. Hän siis esitti ää- 
nestettäväksi päätöslauselman, että airut oli lähetettävä te- 
kemään tästä asiasta valituksen sekä Megarassa etta Spar- 
tassa. Tämä Perikleen sanelema päätös näytti tähtäävän 
riitakysymyksen kohtuulliseen ja oikeudenmukaiseen ratkai- 
suun. ' Mutta lähetetty airut Anthemokritos sai matkalla 
surmansa, niinkuin väitettiin, megaralaisten kädestä. Sen 
johdosta Kharinos hyväksytti kansankokouksessa päätöksen, 
että Ateenan ja Megaran välillä tuli vallita kestävä ja sovit- 
tamaton viha, että jokainen Attikaan astuva megaralainen 
oli tuomittava kuolemaan ja että sotapäälliköiden tavan- 
omaisen valansa lisäksi oli vannottava tekevänsä vuosittain 
kaksi kertaa hyökkäyksen megaralaisten alueelle; Anthemo- 
kritos taas oli haudattava Thrian porttien, nykyisen kaksois- 
portiston, viereen. Megaralaiset kuitenkin kielsivät mur- 
hanneensa Anthemokritosta ja syyttivät kaikista selkkauksista 
Aspasiaa ja Periklestä. Hankauksien syitä selittääkseen he 
lausuilivat noita tunnettuja ja kuluneita »Akharnalaiset»- 
huvinäytelmän säkeitä: 


Ja nuorukaiset päissään läksi Megaraan 
Simaitha-porton sieltä salaa sieppaamaan. 
Mut tästä raivostuneet nuoret Megaran 

vei kostoks Aspasialta kaksi naikkosta. 


Mikä sodan syy todella oli, on vaikeaa sanoa. Mutta 
kaikki moittivat Periklestä siitä, että hän ei peruuttanut 
Megaraa vastaan tehtyä päätöstä. Toiset sanovat, että hän 
kansallisen kunnian vuoksi ja aseman perusteellisesti tuntien 
ei tahtonut osoittaa myöntyväisyyttä, sillä hän näki pu- 
heena olleessa vaatimuksessa eräänlaisen kestävyyskokeen ja 
siihen myöntymisessä heikkouden osoituksen. "Toiset taas 
esittävät, että hän haluten itsepintaisesti ja kunnianhimoisesti 

näyttää voimansa suhtautui spartalaisiin yliolkaisesti. Mutta 
pahimman ja useimpien todistajien vahvistaman syyn sano- 
taan olleen seuraava. Kuvanveistäjä Feidias, kuten olemme 
maininneet, oli ottanut urakakseen valmistaa Athenen kuva- 
patsaan. Ollen Perikleen läheinen ystävä hän sai hänen 
vihamiehensä ja kadehtijansa omikseen. Nyt tahdottiin hä- 
nellä kokeilla, millaisen tuomion kansa sanelisi Perikleelle, 
ja juoneen houkuteltiin hänen työtoverinsa Menon. Tämä 
asettui turvananojana torille ja pyysi suojelusta, jos hän 
tekee ilmiannon ja syytöksen Feidiasta vastaan. Kansa takasi 
hänen turvallisuutensa, ja kansankokouksessa hän ilmiantoi 
Feidiaan kavalluksesta. Mutta sitä ei kuitenkaan voitu osoit- 
taa tapahtuneen. Feidias oli näet alusta alkaen Perikleen 
neuvosta sovittanut käytetyn kullan patsaaseen niin, että se 
voitiin kokonaan sen ympäriltä poistaa ja punnita, minkä 
nytkin Perikles käski syyttäjän tekemään. Mutta työstä 
koitunut kunnia sälytettiin kateutena Feidiaan hartioille, 
ja varsinkin katsottiin karsaasti sitä kohtaa, johon hän ku- 
vatessaan patsaan kilvessä amatsoneja vastaan käytävää 
taistelua oli muovaillut itsensä vanhaksi kaljupäiseksi mo- 
lemmin käsin heittokiveä ylhäällä pitäväksi mieheksi ja 
Perikleen uljaaksi ja komeaksi amatsonia vastaan taistelevaksi 
soturiksi. Perikleen keihästä kasvojen tasolta ojentavan 
käden asento on esitetty niin taitavasti, kuin olisi tarkoituk- 
sena ollut salata kasvojen kaikenpuolinen yhdennäköisyys. 
Feidias joutui vankilaan, jossa hän kuoli sairauteen. Muu- 
tamien lähteiden mukaan hänet myrkytettiin, minkä suo- 
rittivat hänen vihamiehensä vierittäen teon Perikleen syyksi. 
Glykonin ehdotuksesta kansa päätti olla saattamatta ilmi- 
antaja Menonia edesvastuuseen, ja viranomaisten tehtäväksi 
annettiin pitää huolta miespahan turvallisuudesta. 

Tähän samaan aikaan komediankirjoittaja Hermippoksen 
aloitteesta Aspasia asetettiin syytteeseen uskontorikoksista. 
Lisäksi häntä syytettiin siitä, että hän otti luokseen Perik- 

leen käytettäväksi vapaasyntyisiä naisia. Diopeithes esitti 
lakiehdotuksen, että kaikki ne, jotka eivät usko jumaliin 
tahi levittävät luonnonfilosofisia oppeja, oli saatettava vas- 
tuuseen: ehdotuksellaan hänen tarkoituksensa oli Anaksago- 
raan kautta saattaa Perikles huonoon valoon. Kun kansa 
oli hyväksynyt ehdotuksen ja antanut luvan ilmiantojen te- 
kemiseen, tällaisen mielialan vallitessa seurasi vielä Drakon- 
tideen ehdotus, että Perikleen oli neuvoston valiokunnalle 
tehtävä tili valtionvarojen käytöstä ja että asiaa käsittele- 
vien tuomareiden oli pidettävä istuntonsa Akropoliilla ja 
otettava äänestysliuskansa jumalattaren alttarilta. Hagnonin 
esityksestä tämä määräys poistettiin. Hän ehdotti, että juttu 
oli käsiteltävä tuhannenviidensadan valamiehen edessä, sa- 
nottiinpa sitten kanteen syytä miksi tahansa, kavallukseksi 
tai lahjusten otoksi tai väärinkäytöksi. Aspasia Perikleen 
onnistui pelastaa vuodattamalla, kuten Aiskhines sanoo, 
istunnon aikana paljon kyyneleitä hänen puolestaan ja ru- 
koilemalla tuomareita. Anaksagoraan hän pahaa peläten 
toimitti pois kaupungista. Mutta Feidiaan vuoksi hän jou- 
tui kansan kanssa ristiriitaan. Kun hän pelkäsi joutuvansa 
oikeuden eteen, hän puhalsi aina toistaiseksi siirtyneen so- 
dan kytevän kipinän ilmiliekkiin Näin hän toivoi voi- 
vansa tehdä tyhjäksi syytökset ja vaimentaa epäsuosion, 
koska valtio niin suurten tapahtumien ja vaarallisten yri- 
tysten aikana tulisi luottamaan kokonaan hänen arvoval- 
taansa ja kykyynsä. Nämä mainitaan syiksi, minkä vuoksi 
hän ei sallinut kansan myöntyä lakedaimonilaisten esityk- 
siin, mutta asian todellinen laita on epäselvä. 
Lakedaimonilaiset taas tiesivät, että ateenalaiset olisivat 
yleisesti taipuvaisempia heidän vaatimuksiinsa, jos Perikles. 
kukistuisi. Tässä mielessä he kehoittivat ateenalaisia vapaut- 
tamaan itsensä veririkokseen syypäistä. Tällaiseen tappo- 
rikokseen sekaantuneesta miehestä polveutui Perikleen äidin- 
puolinen suku. Tällä yrityksellä oli kuitenkin päinvastainen 

tulos. Sillä karsauden ja parjaamisen sijasta ateenalaiset 
osoittivat hänelle entistä suurempaa luottamusta ja kun- 
nioitusta, viholliset kun näyttivät häntä eniten vihaavan ja 
pelkäävän. Hän myös sanoi ateenalaisille, ennen kuin Arkhi- 
damos hyökkäsi peloponnesolaisineen Attikaan, että jos ku- 
ningas muut tilat hävittää, mutta kestiystävyyden vuoksi 
jättää hänen tilaansa puuttumatta antaakseen hänen viha- 
miehilleen parjaamisen aihetta, hän luovuttaa valtiolle 
maansa ja sillä olevat rakennukset. Spartalaisten ja heidän 
liittolaistensa suuri sotajoukko todella hyökkäsikin Attikaan 
kuningas Arkhidamos ylipäällikkönä. He hävittivät maat 
ja tunkeutuivat Akharnaihin asti, jonne leiriytyivät siinä 
uskossa, että vihollinen ei pysy aloillaan, vaan vihan ja 
kunnianhimon kannustamana hyökkää heitä vastaan. Mutta 
Perikleestä oli liian uskallettua ryhtyä kenttätaisteluun kuut- 
takymmentätuhatta peloponnesolaista ja boiotialaista ras- 
kasaseista vastaan — näiden ensimmäisen hyökkäyksen teh- 
neiden lukumäärä oli näet niin suuri — ja panna vaaralle 
alttiiksi koko kaupungin olemassaoloa. Taistelua vaativia 
ja tilansa menetystä murehtivia hän rauhoitteli; hän sanoi, 
että silvottujen ja kaadettujen puiden tilalla on pian kas- 
vamassa uudet, mutta ihmisten menetystä ei ole niin helppo 
korjata. Kansaa hän ei kutsunut koolle, koska hän pelkäsi 
sen pakottavan hänet toimimaan vastoin johtoajatustaan, 
vaan niinkuin myrskyn merellä yllättämä kapteeni järjestää 
kaikki parhaimmalla tavalla, reivaa purjeet ja toimii meren- 
kulun sääntöjen mukaan vähääkään välittämättä meritau- 
tisten ja pelokkaiden matkustajien kyynelistä ja rukouksista, 
niin Perikles sulki kaupungin portit ja sijoitti vartiostoja 
joka paikan turvaksi ja seurasi omaa johtoajatustaan vähät 
välittäen katkeroituneista meluajista. Kuitenkin monet hänen 
ystävänsäkin ahdistivat häntä pyynnöillään, ja monet hä- 
nen vihamiehensä uhkailivat ja syyttivät häntä. Monet lau- 
loivat häntä häpäiseviä pilkkalauluja ja ivasivat hänen so- 

dankäyntiään nimittäen sitä akkamaiseksi ja väittäen hänen 
pelaavan kaiken vihollisten käsiin. Kleon oli jo Perikleen 
kimpussa ja kiipeämässä kansan johtoon käyttäen tikapui- 
naan häntä kohtaan tunnettua yleistä katkeruutta, mitä 
menoa valaisevat seuraavat Hermippoksen anapestit: 


Sinä peikkojen pää, sano miksi sä et 
toki keihästä käyttele, juttua vain 
sodan sankaritöistä sä laskettelet; 

eto sankari siinä on meillä. 


Sotasäiliä tuimia kun hiotaan 
sinun naamasi siitä jo kalpea on; 
tosiuljuutta Kleon vain näyttää. 


Mutta kaiken tällaisen Perikles ei antanut itseään järkyttää, 
vaan hän suhtautui häväistyksen ja vihan ryöppyihin tyy- 
nesti ja äänettömästi. Hän lähetti satalaivaisen retkikunnan 
Peloponnesokselle, mutta ei itse purjehtinut mukaan, vaan 
jäi kotiin ja johti hallitusta, kunnes peloponnesolaiset vetäy- 
tyivät Attikasta. Hän tahtoi auttaa väestöä, joka yhä oli 
tyytymätön sodan kulkuun, jakoi raha-avustuksia ja ehdotti 
uusien siirtokuntien perustamista. Hän karkotutti kaikki 
Aiginan saaren asukkaat ja jakoi heidän maansa ateenalaisten 
kesken arvalla. Jonkinlainen ateenalaisten mielten lohdutus 
oli lisäksi se, että myös viholliset saivat kärsiä. Sillä Pelo- 
ponnesoksen rannikkoa pitkin purjehtivat laivaston sotilaat 
hävittivät laajoja maa-alueita ja tuhosivat kyliä ja pikku- 
kaupunkeja. Perikles taas itse hyökkäsi maitse Megaraan ja 
hävitti maan täydellisesti. On selvää, että kun lakedaimoni- 
laiset tuottivat maalla suuria vahinkoja ateenalaisille, mutta 
nämä mereltä käsin aiheuttivat heille suuria menetyksiä, sota 
tällaisena ei olisi voinut kauan kestää, vaan olisi pian päätty- 
nyt, kuten Perikles oli alussa ennustanutkin, jollei jumalalli- 
nen kaitselmus olisi muuttanut ihmisten laskelmia. Ensiksi- 
kin näet puhkesi rutto, joka ryösti parhaassa iässä olevan 
sotakykyisen väestön. Taudin runtelemat ruumiiltaan ja sie- 

lultaan sairaat ateenalaiset villiytyivät kokonaan ja kävivät 
Perikleen kimppuun niinkuin kuumeenpuuskaiset lääkärinsä 
tai isänsä kimppuun. He ottivat täydestä Perikleen viha- 
miesten selittelyt, että maalaisväestön sulloutuminen kaupun- 
kiin aiheutti ruton, lukuisten ihmisten kun oli kesän aikana 
yhteenahtautuneina asuttava pienissä asumuksissa, tukehdut- 
tavan kuumissa parakeissa ja maleksittava toimettomina si- 
sällä, sen sijaan että he aikaisemmin olivat eläneet raikkaassa 
ulkoilmassa. Tämä oli muka sen miehen syytä, joka sodan 
varjolla tunki maalta väestön muurien sisälle eikä käyttänyt 
näitä monilukuisia ihmisiä kerrassaan mihinkään, vaan antoi 
heidän olla yhteenaidattuina niinkuin eläimet ja saada tar- 
tunnan toisistaan suomatta heille mitään vaihtelua ja virkis- 
tystä. 

Tahtoen tähän tilaan saada aikaan parannusta ja saman 
tien vihollisille menetyksiä Perikles järjesti sataviisikymmentä 
laivaa purjehdusvalmiiksi. Miehistöön kuului harjaantuneita 
hopliitteja ja ratsumiehiä. Tämä voimajoukko herätti hänen 
kansalaisissaan suurta toivoa ja vihollisissaan yhtä suurta 
pelkoa. Kun laivat oli jo miehitetty ja Perikles noussut kol- 
misoutunsa kannelle, tapahtui auringonpimennys ja tuli hä- 
märä, mikä pahana ennemerkkinä pelotti kaikkia. Nähtyään 
perämiehen arkana ja neuvottomana Perikles levitti viittansa 
hänen kasvojensa eteen ja kysyi: »Onko tässä mitään pelättä- 
vää tai onko tämä mikään paha enne?» Miehen vastattua kiel. 
tävästi Perikles sanoi: »No, mikä ero on tällä ja tuolla, paitsi 
että tuo pimennyksen aiheuttaja on tätä viittaani suurempi.» 
Tällaista oppia filosofien sanotaan keskusteluissaan esittä- 
neen. Perikles siis purjehti merelle, mutta ei näytä saaneen 
aikaan mitään varustautumista vastaavaa. Hän saartoi py- 
hän Epidauroksen toivoen saavansa sen haltuunsa, mutta 
sairaus teki yrityksen tyhjäksi. Se ei raivonnut vain ateena- 
laisten keskuudessa heitä tappaen, vaan kaikkien niidenkin, 
jotka heidän sotajoukkonsa kanssa joutuivat kosketuksiin. 

Onnettomuuden vaivaamia ateenalaisia hän koetti kuitenkin 
rohkaista ja valaa heihin luottamusta. Mutta hän ei voinut 
lepyttää heidän vihaansa eikä muuttaa heidän mieltään. Niin 
he suorittivat äänestyksen ja ottaen käsiteltäväkseen koko 
hänen asemansa riistivät häneltä päällikkyyden ja tuomitsi- 
vat hänet rahasakkoon: sakon pienin määrä mainitaan vii- 
deksikymmeneksi talentiksi. Syytekirjelmän oli Idomeneuk- 
sen mukaan allekirjoittanut Kleon, Theofrastoksen mukaan 
Simmias, Herakleides Pontoslaisen mukaan Lakratidas. 
Perikleen julkisessa elämässä kokemat vastoinkäymiset ei- 
vät saattaneet kestää kauan, sillä niinkuin mehiläinen piik- 
kinsä pistettyään lentää pois, kansa vihan piikkinsä häneen 
pistettyään jätti hänet rauhaan. Mutta nyt tulivat perhe- 
huolet häntä ahdistamaan. Rutto riisti häneltä monta 
omaista, ja pitkäaikainen perheessä vallinnut epäsopu vei 
häneltä levon. Hänen vanhin Ateenan lakien tunnustamasta 
avioliitosta syntynyt poikansa Ksanthippos, joka oli luon- 
teeltaan tuhlaava, oli nainut nuoren turhamaisen naisen, 
Epilykoksen pojan Teisandroksen tyttären. Poikaa suututti 
isän saituus, hänelle kun tipahteli käyttövaroja vain pisa- 
roina. Näin ollen hän kääntyi erään ystävänsä puoleen ja 
lainasi tältä muka Perikleen suostumuksella. Ystävän myö- 
hemmin velkoessa saamistaan Perikles veti asian oikeuteen, 
ja silloin hänen poikansa tästä suuttuneena alkoi panetella 
isäänsä. Iva huulillaan hän kertoili hänen kotoisista tavois- 
taan ja miten hän filosofoi sofistien kanssa. Kun Kharip- 
pos oli viisiottelussa vahingossa osunut keihäällään farsa- 
loslaiseen Epitimokseen, niin että tämä oli kuollut, isäukko 
oli muka koko pitkän päivän Protagoraan kanssa pohdis- 
kellut selvyyteen pääsemättä, oliko, kun asia täysin oi- 
kealta kannalta otetaan, keihäs vai keihäänheittäjä vai 
kilpailun tuomarit syypäitä Epitimoksen kuolemaan. Myös 
tuon parjauksen isän luvattomasta suhteesta pojan vaimoon 
Ksanthippos oli, niin Stesimbrotos kertoo, laskenut liik- 

keelle. Muutoin poika näytti olevan sovittamattomassa rii- 
dassa isänsä kanssa kuolemaansa asti, jonka aiheutti rut- 
toon sairastuminen. Tauti vei Perikleeltä myös sisaren ja 
useimmat sukulaiset sekä useimmat ja parhaimmat valtion 
asioita hoitamaan pystyvät ystävät. Mutta näissä onnetto- 
muuksissa hänen rohkeutensa ei masentunut eikä hänen ajat- 
telutapansa ja ylevämielisyytensä horjunut. Kenenkään omai- 
sensa menetystä hänen ei nähty itkevän eikä valittavan, ei 
edes haudalla paitsi vasta kun hän menetti viimeisen Atee- 
nan lakien tunnustaman poikansa Paraloksen. Silloin mur- 
tui hänen sydämensä. Tavoilleen uskollisena hän koetti 
pysyä sankarillisen lujana, niinkuin oli aina pysynyt, mutta 
laskettuaan vainajan rinnalle seppeleen näky riisti ylivallan 
hänen tuskalleen, niin että syvät huokaukset pääsivät kuu- 
luviin ja kyyneleet alkoivat virrata, mitä aikaisemmin hänen 
elämässään ei ollut sattunut. 

Tänä aikana kaupunki oli kokeillut muilla sotapäälliköillä 
ja kansan johtajilla. Kun kenelläkään heistä ei näyttänyt 
olevan riittävästi tarmoa ja arvovaltaa kyetäkseen niin suurta 
valtiota ohjaamaan, kansa kaipasi Periklestä ja kutsui hä- 
net takaisin valtion ja sodankäynnin johtajaksi. Kotiinsa 
vetäytyneen murheiden kalvaman miehen Alkibiades ja muut 
ystävät saivat taivutetuksi astumaan kansan eteen. Kun 
kansa tunnusti erehdyksensä ja pyysi sitä anteeksi, Perikles 
suostui tarttumaan asioihin, ja hänet valittiin sotapäälliköksi. 
Hän ehdotti nyt kumottavaksi aikaisemmin hänen omasta 
vistä lapsista, jottei hänen oma nimensä ja sukunsa peril- 
lisiä vaille jääpänä kokonaan sammuisi. Lain synty ja sen 
vaikutukset olivat seuraavat. Monia vuosia aikaisemmin 
valtiollisen uransa huipulla ja aitoateenalaisten poikain isänä 
ollessaan Perikles hyväksytti lain: ateenalaisia ovat vain 
ne, joiden molemmat vanhemmat ovat aitoateenalaisia. Kun 
sitten Egyptin kuningas lahjoitti Ateenalle neljäkymmentä- 

tuhatta medimnosta vehnää, mikä oli jaettava Ateenan kan- 
salaisille, lain nojalla jaosta epäaitoja syrjäytettäessä versosi 
riitoja, jollaisia aikaisemmin ei ollut esiintynyt asiassa, johon 
kukaan ei ollut kiinnittänyt huomiota. Ilmiantajat leimasi- 
vat nyt monia ateenalaisia äpäriksi. Tässä yhteydessä sit- 
ten yli viisi tuhatta henkilöä otettiin kiinni Ateenan kansa- 
laisuutta vailla olevina ja myytiin orjiksi. Niiden luku- 
määrä, jotka saivat jäädä Ateenaan ja jotka tunnustettiin 
meneen. Niin oikeudenvastaista kuin näyttikin olevan ku- 
mota laki juuri sen laatijan hyväksi, kun sitä jo oli niin 
moneen ankarasti sovellettu, Perikleen kotia tähän aikaan 
kohdanneiden onnettomuuksien katsottiin sovittaneen hänen 
aikaisemman ylimielisyytensä ja ylpeytensä, ja ateenalaiset 
heltyivät. Katsoen Nemesiksen käden häntä riittävästi ku- 
rittaneen ja pitäen ihmislasten erheiden ymmärtämistä inhi- 
millisenä ateenalaiset suostuivat siihen, että hän sai kirjoi- 
tuttaa epäaidon poikansa kansalaisluetteloon omalle nimel- 
leen. Tämä oli sama Perikles, joka myöhemmin Arginusain 
meritaistelussa voitti peloponnesolaiset ja jonka ateenalaiset 
muiden päälliköiden mukana mestauttivat.' 

Kohta rutto näytti tarttuneen Perikleeseenkin. Hänen tau- 
tinsa ei ollut kuten muiden äkillinen ja ankara, vaan hiljaa 
hivuttava ja pitkän kulkunsa aikana monta vaihetta käsit- 
tävä, ja se tuhosi vähitellen hänen ruumiinsa ja henkensä 
voiman. Näin ainakin Theofrastos uskoo. Siveysopissaan, 
jossa hän tutkii, vaikuttavatko erilaiset kohtalon vaiheet 
luonteen muodostumiseen ja loitontavatko koetut ruumiilli- 
set kärsimykset ihmistä hyveestä, hän mainitsee sairasvuo- 
teella olleen Perikleen näyttäneen eräälle tervehtimään tul- 
leelle ystävälleen taikakalua, jonka naiset olivat ripustaneet 


1 Myrsky esti heitä pelastamasta upotettujen ateenalaisten laivojen meri- 
miehiä, mutta heitä syytettiin laiminlyönnistä ja heidät tuomittiin kuole- 
maan. 

hänen kaulaansa. Näin ollen hän ei saattanut enää olla täy- 
sissä järjissään, kun hän alentui noudattamaan tällaista hul- 
lutusta. Kun hän oli jo kuolemaisillaan, Ateenan parhaat 
kansalaiset ja hänen vielä elossa olevat ystävänsä istuivat 
hänen ympärillään ja puhuivat hänen jalosta luonteestaan 
ja suuresta vallastaan sekä luettelivat hänen urotyönsä ja 
monet voitonmerkkinsä: niitä hän oli sotapäällikkönä voi- 
ton saatuaan valtion puolesta pystyttänyt yhdeksän. Kun 
hänen ystävänsä tällaista keskenään puhuivat luullen, että 
hän tajuntansa menettäneenä ei enää käsittänyt puhetta, hän 
kuitenkin jokaista sanaa seuranneena puhkesi puhumaan ja 
kaikkien kuullen sanoi ihmettelevänsä, että he hänessä ihai- 
levat ja muistelevat sellaista, josta on kiittäminen onnen 
apua ja joka on tullut niin monen sotapäällikön osaksi, 
mutta eivät mainitse kauneinta ja suurinta asiaa. »Minun 
takiani», hän sanoi, »ei ainoankaan ateenalaisen ole tar- 
vinnut pukeutua surupukuun.» 

Ihailtava mies hän todella oli, ei vain oikeamielisyytensä ja 
lempeytensä vuoksi, jotka hän monissa tehtävissä vihankin il- 
mapiirissä säilytti, vaan myös ylevän mielensä vuoksi. Hän 
piti kaikkein parhaimpana ansionaan sitä, ettei hän niin suu- 
ren vallan käyttäjäksi joutuneena antanut kateudelle eikä vi- 
halle valtaa eikä ketään kohdellut leppymättömänä vihamie- 
henä. Minusta näyttääkin, että tuon hänelle annetun toisaalta 
lapsellisen, toisaalta vaateliaan lisänimen »Olympolainen» 
tekee kenenkään mieltä loukkaamattomaksi ja osuvaksi jo 
yksin se, että nimitys ilmaisee hänen korkeaa luonteenlaa- 
tuaan ja vallankäyttäjänäkin puhdasta ja nuhteetonta elä- 
määnsä. Sillä niinhän me uskomme, että luomakuntaa hal- 
litsevat jumalatkin ovat hyvän edistäjiä ja vieraita pahalle, 
emmekä usko runoilijain sekavia ja taikauskoisia katsomuk- 
sia. Runoissaan he sanovat jumalain olinpaikkaa turvalli- 
seksi ja liikkumattomaksi ikilinnaksi, jota tuulet eivät huo- 
juta eivätkä pilvet varjosta, jota ympäröi kirkas ja sees 

ilma ja aina hohtava tasainen kirkkaus, ja niinhän juuri 
tuollainen olinpaikka parhaiten sopiikin autuaille ja kuo- 
lemattomille olioille. Mutta itse heidän jumalansa ovat täyn- 
nään rauhattomuutta, pahantahtoisuutta, vihaa ja muita 
intohimoja, jotka eivät edes sovi järkevälle ihmiselle. Mutta 
tämä ei oikeastaan kuulu tähän esitykseemme. Pian sitten 
tapahtumat selvästi osoittivat, että ateenalaisten täytyi kai- 
vata Periklestä. Ne, jotka hänen eläessään pitivät hänen 
valtaansa rasittavana, koska se saattoi heidät itsensä var- 
joon, hänestä eroon päästyään ja muita politiikan harjoitta- 
tajia ja kansan johtajia tuntemaan tultuaan myönsivät pian, 
että hänen mittaistaan luonteen ylevyydessä ja suurpiirtei- 
sessä lempeydessä ei maassa koskaan muulloin ole ollut. 
Tuo hänen kadehdittu valtansa, jota aikanaan sanottiin yk- 
sinvallaksi ja tyranniudeksi, näyttäytyi kansanvallan suoja- 
muuriksi. Sillä niin suureksi paisui sittemmin turmelus ja 
valtiota heikontava puoluetaistelu, minkä kaiken hän oli 
estänyt voimistumasta pitäen sitä lannistettuna ja kuin ai- 
taukseen suljettuna ja siten ehkäisten sitä pääsemästä tekemään 
korjaamatonta tuhoaan. 

Aasia tarkoitti kreikkalaisten ja roomalaisten kielenkäytössä useimmiten Vähää 
Aasiaa tai Etu-Aasiaa. Roomalainen Aasian provinssi käsitti vain Vähän Aasian 
läntisimmän osan. 

Abdera kreikkalainen kaupunki Traakian rannalla. 

Abijdos kaupunki Hellespontoksen rannalla Vähässä Aasiassa. 

Actium (Aktion) niemi ja kaupunki Akamaniassa Joonian meren rannalla. Siellä 
Antonius kärsi tappion syysk. 2. p:nä 31 eKr. 

Adönis luonnonjumala, jota kuviteltiin kauniiksi, aikaisin surmansa saaneeksi 
nuorukaiseksi. Hänen juhlissaan naiset kiihkeästi valittivat hänen varhaista 
kuolemaansa. 

Adramyttion satamakaupunki Vähän Aasian luoteistannikolla samannimisen lah- 
den pohjukassa. 

Adrastos kreikkalainen tarusankari, Argoksen kuningas, joka johti Theebaa vas- 


Aemilius Paullus, Lilcius, roomalainen valtiomies ja sotapäällikkö, joka 168 eKr. 
Pydnan luona voitti Makedonian kuninkaan Perseuksen. Kuoli 160 eKr. 
Afränius, Läcius, alhaista syntyperää, yleni Pompeiuksen upseerina ja tuli konsu- 
liksi 60 eKr. Taisteli 49 Caesaria vastaan Espanjassa, mutta antautui. Vaikka 
Caesar soi hänelle armahduksen, hän liittyi uudelleen Pompeiukseen ja otti 
osaa Thapsuksen taisteluun 46, jossa hän joutui vangiksi, minkä jälkeen 

Caesarin sotilaat surmasivat hänet. 


Afrikan provinssi käsitti Karthagoa ympäröivän alueen vastapäätä Italiaa. 
Afrodite kreikkalaisten rakkauden jumalatar == roomalaisten Venus. 


Agamemnön Homeroksen runoissa Mykenain ja Argoksen kuningas, kreikkalais- 
ten ylipäällikkö Troian sodassa. 

Agis II Spartan kuningas, hallitsi n. 426—400 eKr. 

Agis III Spartan kuningas, hallitsi 338—331 eKr. Koetti vapauttaa Kreikan Ma- 
kedonian ylivallasta, mutta kaatui taistelussa Antipatrosta vastaan 331. 


Agraslos Ateenan tarunomaisen perustajan Kektopsin puoliso, jota palveltiin 
jumalattarena. 

Agrippa, Märcus Vipsänius, synt. n. 62 ja kuoli 12 eKr. Hän oli alhaista syntyperää, 
mutta ystävystyttyään Octavianuksen kanssa hän kohosi Roomassa huomat- 
tavaan asemaan. Etevänä sotapäällikkönä hän vaikutti ratkaisevasti Octavia- 
nuksen saavuttamiin voittoihin. V:sta 21 eKr. hän oli naimisissa Octavianuk- 
sen tyttären Julian kanssa. 


Agrippina, Germanicuksen tytär, keisari Claudiuksen puoliso ja Neron äiti. Nero 
murhautti hänet 59 jKr. 

Ahuramazda muinaispersialaisten ylin jumaluus, joka käsitettiin kaiken hyvän 
olennoitumaksi. 

Aiakos tarun mukaan Aiginan kantauros, Zeuksen poika, josta polveutuivat 
Akhilleus ja Aias. Kuolemansa jälkeen hänet hänen oikeamielisyytensä vuoksi 
asetettiin manalan tuomariksi. Häntä palveltiin Aiginassa jumalana. 

Aias kreikkalainen tarusankari, Salamiin kuningas. Troian sodassa hän oli Ak- 
hilleuksen jälkeen kreikkalaisten urhoollisin mies, mutta kun hän ei saanut 
ansioittensa mukaista tunnustusta, hän katkeroituneena surmasi itsensä. 


Aidepsos kuuluisa kylpypaikka Euboian länsirannalla. 
JAigai kaupunki Myysiassa Vähässä Aasiassa. 


Aigina saari Aigeian meren lahdessa Attikan edustalla. Saarella oleva kaupunki- 
yhteiskunta joutui pitkäaikaisiin riitoihin Ateenan kanssa. 


-Aigospotamoi Traakian Khersonesoksen (Gallipolin niemimaan) itärannikon 
paikkakunta, jonka luona spartalaiset Lysandroksen johdolla saivat ateenalai- 
sista ratkaisevan voiton 405 eKr. 


Aiskhinös ateenalainen poliitikko ja puhuja, Demostheneen vastustaja. Aiskhines 
kuului siihen puolueeseen, joka halusi pysyttävän hyvissä väleissä Makedonian 
kanssa. Kun kansankokouksessa oli ehdotettu, että Demostheneelle hänen 
ansioistaan annettaisiin kunniaseppele, Aiskhines 336 eKr. nosti ehdotuk- 
sen tekijää Ktesifonia vastaan syytteen laillisten muotojen rikkomisesta. Asia 
ratkaistiin vasta 330 cKr., jolloin Demosthenes sai vastustajastaan loistavan 
voiton. Aiskhines lähti Ateenasta ja kuoli Samoksessa 315 eKr. 

Aiskhylos Kreikan kuuluisimpia murhenäytelmäin kirjoittajia (synt. n. 525 ja 
kuoli 456 €Kr.). 

Aitölia maakunta Luoteis-Kreikassa. 

Akarnania maakunta Luoteis-Kreikassa. 


Akastos taruhenkilö, Iolkoksen kuninkaan Peliaan poika, otti osaa argonauttien 
retkeen. 

Akatemia Platonin perustama filosofinen koulukunta, joka sai nimensä Ateenan 
lähellä sijainneesta tarusankarille Akademokselle pyhitetystä puistosta. Sen 
kehityksessä erotetaan kolme vaihetta: vanha, keskimmäinen ja uusi akatemia. 

Akhaia maakunta Peloponnesoksen pohjoisrannikolla. Akhaialaisia asui myös 
Fthian maakunnassa Thessalian kaakkoisosassa. 

Akharnai maalaiskunta Attikassa. Siitä on saanut nimensä Aristofaneen huvi- 
näytelmä »Akharnalaisets. 

Akbelöos Kreikan suurin joki, vittaa Pindokselta mereen lähelle Korintin lahden 
suuta. 

Akhilläs egyptiläinen sotapäällikkö, yksi Pompeiuksen murhaajista, taisteli 
Caesaria vastaan, sai surmansa 47 eKr. 

Akhilleus (Akbillös) Troian sodan kuuluisin sankari, jonka urotekoja Homeros 
ylistää. 

Akropolis Ateenan linnavuoti, joka oli pyhitetty Pallas Athenelle ja jolla sijaitsi 
Parthenonin temppeli. 

Alba Fiicens kaupunki Keski-Italiassa Fucinus-järvestä pohjoiseen. 

Alban vuoret Latiumissa 25 km Roomasta kaakkoon. 

albanialaiset kansa, joka asui Kaukasuksen itäisillä rinteillä. 

Aleksanteri Suuri Makedonian kuningas, synt. 356 eKr., seurasi isäänsä Filipposta 
valtaistuimella 336, voitti theebalaiset 335, lähti sotaretkelle Aasiaan 334, 
voitti Issoksen taistelun 333, Gaugamelan 331, marssi Baktriaan 329, lähti 
valloitusretkelle Intiaan 327, palasi Susaan 324, kuoli kesäkuussa 323 eKt. 

Alesia kaupunki Keski-Galliassa n. 50 km luoteeseen nykyisestä Dijonista. Caesar 
valloitti kaupungin 52 eKr. 

Alketäs Aleksanteri Suuten upseeri, Perdikkaan veli, teki myöhemmin itsemuthan 
319 Kx. 

Alkibiades synt. n. 450 ja kuoli 404 eKr. Alkoi ottaa osaa valtiolliseen elämään 
vista 422 alkaen, lähti Sisilian retkelle 415, palasi Ateenaan 408, erotettiin 
päällikkyydestä 407 eK1. 

Alkmaionien suku, ylhäinen ja rikas ateenalainen suku, jonka monilla jäsenillä oli 
tärkeä sija Ateenan historiassa. 

Alkmän kreikkalainen runoilija, joka eli 7. vuosisadan puolivälissä eKr. Hän oli 
kuorolyriikan varsinainen perustaja. 

allobrogit kelttiläinen kansa Rhönen itärannalla Gallia Narbonensiksessa. 

Amanos Tauruksen vuoristoon liittyvä harjanne. 

amatsonit tarunomainen sotaisa naiskansa, jonka kuviteltiin asuvan Mustan 
meren etelä- ja pohjoispuolella skyyttalaisten naapurina. 

Ambiorix kelttiläisten eburonien ruhtinas, taisteli 54—51 eKr. Caesaria vastaan. 

Ambrakia kreikkalainen kaupunki Epeiroksessa. 


amer&s jaoton. 

Amfiktyoniliitto, delfolais-pylolainen, oli perustettu Delfoin pyhän alueen suo- 
jelemiseksi. Liiton jäsenvaltioita ja niiden edustajia nimitettiin amfiktyoneiksi. 

Amfissa kreikkalainen kaupunki läntisten lokrien maassa Delfoista luoteeseen. 

Ammön egyptiläisten ylijumala, jonka kuuluisa ennuspaikka oli Siwan keitaassa 
Libyan erämaassa. Kreikkalaiset pitivät Ammonia oman ylijumalansa Zeuksen 
ilmenemänä. 

Amyntäs useiden makedonialaisten ruhtinaiden ja päällikköjen nimi. Erään 
Amyntaan Antonius 36 eKr. asetti Galatian ja Pisidian kuninkaaksi. Tämä 
siirtyi 31 Octavianuksen puolelle, kuoli 25 eKr. 


Anakreön kuuluisa kreikkalainen laulurunoilija, joka eli 6. vuosisadalla eKr. 


Anaksagoräs synt.n. 500 ja kuoli 428 eKr., kuuluisa kreikkalainen filosofi, joka 
piti maailmankaikkeuden liikkeelle panevana voimana järkeä». 


Anaksarkhos filosofi, Aleksanteri Suuren seuralainen. 

Anaksimenös kreikkalainen filosofi, joka opetti, että kaikki oli saanut alkunsa 
ilmasta, eli n. 588-524 eKr. 

Andokides ateenalainen puhuja, synt. n. 440 eKr. 


Andromakhö Homeroksen runoissa Hektorin puoliso, Kreikan sankarirunouden 
ylevin naishahmo. 


Andronikos Aristoteleen koulukunnan filosofi, opetti Ateenassa 1. vuosisadan toi- 
sella kolmanneksella eKr. 


Andros Kykladien pohjoisin saari, 12 km Euboiasta. 

Annius Milo, Titus, kansantribuuni 57 eKt., preetori 55, surmasi Clodiuksen 52, 
lähti sen jälkeen maanpakoon, palasi 48 eKr. takaisin Roomaan, mutta sai sa- 
mana vuonna surmansa. 

Antemnae linnoitettu paikka lähellä Roomaa Tiberin ja Anion yhtymäkohdassa. 

Anthedön Boiotian pohjoisin satamakaupunki. 

Anthestöriön Ateenan kalenterin kuukausi (helmi—maaliskuu). 

Antifanes kreikkalainen huvinäytelmäin kirjoittaja 300-luvun alkupuoliskolla eKr, 


Antigonos Juudean kuningas, jonka parthilaiset 40 eKr. asettivat valtaistuimelle, 
mutta jonka Herodes roomalaisten avulla kukisti ja sutmautti 37 eK1. 


Antikleidös Aleksanteri Suuren aikainen histotioitsija, kotoisin Ateenasta. 
Antikyra rannikkokaupunki Fokiissa Kreikassa. 

Antilibanon vuorijono Syytiassa. 

Antiokhos Askalonista, filosofi, jota Cicero kuunteli Ateenassa 79—78 eKr. 


Antipatros etevä makedonialainen sotapäällikkö, synt. 398, tuli 334 Makedonian 
käskynhaltijaksi, voitti kapinaan nousseet spartalaiset, sai Aleksanterin kuol- 

tua hallittavakseen valtakunnan euroopanpuoleiset maat ja oli Perdikkaan 
kuoltua 321 eKr. valtionhoitajana, kuoli 319 cKr. 


Antistius Labeo liittyi Caesaria vastaan tehtyyn salaliittoon, teki itsemurhan Filip- 
poin tappion jälkeen 42 eKr. 
Antium rannikkokaupunki Latiumissa Italiassa 60 km Roomasta etelään. 


Antönia triumviri Antoniuksen ja Octavian tytär, synt. 36 eKr., Augustuksen 
poikapuolen Drusuksen puoliso, kuoli 37 jKr. 


Antönius, Märcus, tttumviri Antoniuksen isoisä, synt. 143 eKr., konsuli 99, kensori 
97, oli tunnettu erittäin etevänä puhujana. Mariuksen puoluelaiset surmasivat 
hänet 87 eKt. 


Antönius, Märcus, jolle annettiin pilkkanimi Creticus, edellisen poika, triumvirin 
isä, preetori 74 eKr., kärsi tappion taistelussa Kreetan merirosvoja vastaan 
72 eKr. Kuoli pian sen jälkeen. 


Antönius, Caius, jolla oli lisänimi Hybrida, edellisen veli, ttiumvirin setä, konsulina 
yhdessä Ciceron kanssa 63 eKr., tuomittiin myöhemmin maanpakoon, mutta 
sitten kun Caesar antoi hänelle paluuluvan hän tuli kensoriksi 42 eKt. 


Antönius, Märcus, triumviri, synt. 82 eKr., oli Caesarin ratsuväen päällikkönä 
Galliassa, kansantribuuni 49 €Kr., konsuli 44 eKr., teki liiton Octavianuksen 
ja Lepiduksen kanssa 43, minkä jälkeen liittokumppanit ttiumvireinä ottivat 
haltuunsa rajattoman valan, voitti yhdessä Octavianuksen kanssa Filippoissa 
Brutuksen ja Cassiuksen, lähti Vähään Aasiaan 41, teki Octavianuksen kanssa 
sopimuksen Brundisiumissa 40, oli mukana tekemässä Misenumin sopimusta 
39, tapasi Octavianuksen uudelleen Tarentumissa 37, teki sotaretken Parthiaa 
vastaan 36, julistettiin menettämään asemansa 32, kärsi tappion Actiumissa 
31, teki itsemurhan Aleksandriassa 30 eKr. 


Antönius, Caius, triumvirin veli, preetori 44, joutui 43 Apolloniassa Brutuksen 
vangiksi, surmattiin Brutuksen käskystä 42 eKr. 

Antonius, Livius, triumvirin veli, kansantribuuni 44 €Kr., konsuli 41, alkoi sa- 
mana vuonna Octavianusta vastaan ns. Perusian sodan, antautui 40. Pian sen 
jälkeen hän näyttää kuolleen. 

Antönius, Jullus, triumviri Antoniuksen ja Fulvian poika, nai Octavian tyttären 
Marcellan, preetori 13 eKr., konsuli 10 eKr., teki itsemurhan 2 eKr. 

Antyllos, Märcus Antönius, ttiumviri Antoniuksen ja Fulvian vanhin poika, surmat- 
tiin Augustuksen määräyksestä 30 eKr. Aleksandriassa. 

<Aöxs joki Epeiroksen ja Illyrian rajaseudulla, laskee mereen Apollonian etelä- 
puolella. 

Apelles aikansa etevin kreikkalainen maalari, jota Aleksanteri Suuri piti erittäin 
suuressa arvossa, synt. n. 370 eKr. 

Apollon valon ja ennustus- sekä lääkintätaidon jumala. Häntä palvottiin ennen 
muuta Delfoissa, jonka oraakkeli oli hänelle pyhitetty. 

Apollönia kaupunki Etelä-Illyrian rannikolla. 

Agnilius, Mänius, roomalainen valtiomies ja sotapäällikkö, konsuli 129 cKr., 
järjesti Vähän Aasian kreikkalaisvaltioiden oloja 128—126 eKt. 

Arax&s joki Armenian ja Persian rajaseudulla. 

Arbela kaupunki Assyriassa muinaisen Niniven itäpuolella. 

Areiopagi Ateenan korkein tuomioistuin, jonka jäseniä olivat entiset arkontit ja 
joka alkuaan valvoi myös valtiomuodon ja lakien sekä uskonnon loukkaamat- 
tomuutta. Efialteen toimesta se 461 eKt. menetti valtiollisen merkityksensä, 
mutta sai 403 eKr. takaisin osan entisiä oikeuksiaan. 

Ar&s kreikkalaisten sodan jumala. 

-Arethiisa kaupunki Syyriassa. 

Argos kaupunki Peloponnesoksen itäosassa lähellä Argoksen lahden rantaa. 
Oli Kreikan rikkaimpia ja kukoistavimpia kaupunkivaltioita. 

Ariminum kaupunki Keski-Italiassa Adrian meren rannalla, nyk. Rimini. 

Ariobarzanes 1 Kappadokian kuningas 95—63 eKr. — A. II 63—52. — A. III 
Filoromaios Kappadokian kuningas 52—42 eKr. 

Ariovistus, germaaniruhtinas, jonka Caesar voitti 58 eKr. Kuoli ennen vuotta 54 
eK1. 

Aristeidös kuuluisa ateenalainen valtiomies ja sotapäällikkö, synt. n. 550, kuoli 
467 eKr. Sai jo eläessään kunnianimen »Oikeamielinen». 

Aristobiilos kotoisin Kassandreiasta, oli teknikkona mukana Aleksanteri Suuren 
sotaretkillä, kirjoitti n. 285 eKr. Aleksanteri Suuren historian, joka oli sisäl- 
lykseltään varsin luotettava. 

Aristobiilos, makkabealainen Israelin kuningas, anasti vallan veljeltään 69 eKr., 
joutui Pompeiuksen vangiksi 63, vietiin Roomaan, pakeni sieltä ja palasi Ju- 
deaan 56, yritti uudelleen päästä valtaan, mutta vietiin taas kahleissa Roomaan; 
Caesar vapautti hänet 49 ja lähetti hänet Judeaan toimimaan Pompeiusta vas- 
taan, mutta Pompeiuksen kannattajat myrkyttivät hänet. 

Aristofanes kuuluisa ateenalainen huvinäytelmäin kirjoittaja, synt. n. 450 ja kuoli n. 
385 eKr. 

Aristonikos Pergamonin kuninkaan Eumenes II:n avioton poika, vaati itselleen 
133 eKr. Pergamonin kruunua, oli roomalaisia vastaan taistellessaan aluksi 
voitolla, mutta joutui vangiksi 130 eKr., minkä jälkeen hänet surmattiin 
Roomassa. 

Aristoteles kuuluisa kreikkalainen filosofi, vanhan ajan monipuolisin ja syvällisin 

oppinut, synt. Stageirassa 384 eKt., tuli Aleksanteri Suuren opettajaksi 343, 
muutti sittemmin Ateenaan, jossa perusti ns. peripateettisen koulukunnan. 
Hän siirtyi 323 Euboian Khalkiiseen, missä hän kuoli 322 eKt. 

Arkadia maakunta Peloponnesoksen keskiosassa. 


Arkbeläos Pontoksen kuninkaan Mithridateen sotapäällikkö, syntyään makedonia- 
lainen, valtasi 88 eKr. suuren osan Kreikkaa, kärsi tappion Khaironeian luona 
86 eKr. Rauhanteon jälkeen hän 83 eKr. siirtyi Roomaan, koska oli joutunut 
kuninkaan epäsuosioon. — Hänen samanniminen poikansa meni naimisiin 
Egyptin kuningattaren Bereniken kanssa ja kaatui taistelussa 55 eKr. 

Arkbidämos I, Spartan kuningas, kuoli 427 eKr. 

Arkbilokhos kuuluisa kreikkalainen runoilija, tunnettu varsinkin komparunouden 
uranuurtajana, eli 7. vuosisadan puolivälissä eKx. 

arkontti Ateenan korkeimpien virkamiesten nimitys. 


Armenia oli vanhalla ajalla itsenäinen kuningaskunta, joka oli puskurivaltiona Roo- 
man valtakunnan ja Parthian välillä. 

Arpinum kaupunki Keski-Italiassa Rooman ja Napolin keskivälissä, Mariuksen ja 
Ciceron syntymäkaupunki. 

Artakserksös Persian kuningas 404—358 eKr. 


Artemis kreikkalaisten jumalatar, joka vallitsi vapaata luontoa. Erityisesti Arte- 
mista palvottiin synnytyksen suojelijana. Efesoksessa oli kuuluisa Artemiin 
temppeli, joka paloi samana yönä kuin Aleksanteri Suuri syntyi 356 eKr. 


Artemision Artemiin pyhäkkö Euboian saaren pohjoiskärjessä. Sen edustalla ta- 
pahtui meritaistelu kreikkalaisten ja persialaisten välillä 480 eKr. 

Artemisios Spartan kalenterin kuukausi (huhti—toukokuu). 

arvernit kelttiläinen heimo Keski-Galliassa nykyisessä Auvergnessä. 

Asinius Pollio, Caius, roomalainen sotapäällikkö ja kirjailija, synt. 76 eKr., taisteli 
upseerina Caesarin armeijassa, liittyi 43 Antoniukseen, konsuli 40, kuoli 5 
jKx. Esiintyi runoilijana ja hihtoriankitjoittajana sekä kriitikkona. 

dAskalön kaupunki Palestiinassa Välimeren rannalla Joppen ja Gazan välillä, 
kukoisti hellenistisenä aikana. 


Aspasia Perikleen ystävätär ja puoliso, kotoisin Miletoksesta, synt. n. 445 eKr. 
Perikleen kuoltua 429 eKr. hän meni toisiin naimisiin Lysikleen kanssa; jää- 
tyään uudelleen leskeksi hän eli Ateenassa, jossa kuoli. 


Aspendos kreikkalainen satamakaupunki Vähässä Aasiassa Pamfyliassa. 
Astura pieni saari Latiumin rannikolla lähellä Antiumin kaupunkia. 


Arhene, Pallas Athene, viisauden jumalatar, Ateenan suojelusjumala, jolle Akro- 
polis ja Parthenon oli pyhitetty. Hänen tunnuskuviaan olivat pöllö ja käärme. 

Abös vuori meren rannalla Makedoniassa Kalkhidiken niemimaan eteläisimmässä 
osassa. 


atomon jakamaton, atomi. 


Ärreus kreikkalainen taruhenkilö, Pelopsin poika, Mykenain kuningas, Agamem- 
nonin ja Menelaoksen isä. Esiintyy veljesvihan edustajana monissa murhe- 
näytelmissä. 


Alropatene maakunta Luoteis-Persiassa Kaspian meren rannalla. 


Attalos Filometör, Pergamonin kuningas 138—133 eKtr., testamenttasi valtakun- 
tansa Rooman kansalle. 


Atticus, Titnss Pompönius, roomalainen liikemies ja kustantaja, Ciceron ja Brutuksen 
ystävä, synt. 109 ja kuoli 32 eKr. 


Attika, Keski-Kreikan kaakkoisin maakunta, joka pohjoisessa rajoittuu Boio- 
tiaan. Pääkaupunki Ateena. 

augurit roomalainen pappiskunta, joka ennusti jumalien tahdon crityisesti lintujen 
käyttäytymisestä. 

auranala pintamitta, noin 25 aaria. 


AventTis yksi Rooman scitsemästä kukkulasta. 


Babylön muinaisen Babylonian valtakunnan pääkaupunki Eufratin varrella. Vielä 
Aleksanteri Suuren aikana se oli yksi Persian valtakunnan huomattavimpia 
kaupunkeja. Siellä Aleksanteri kuoli 323 eKr. 

Babylönia se osa Mesopotamiaa, jonka pääkaupunki oli Babylon. 

Bakkhos, Bakkus =- Dionysos, viinin ja elämänilon jumala. 

Baktria Persian valtakunnan pohjoisin maakunta ylisen Oksuksen (Amudarjan) 
varrella. 

Bambykö == Hierapolis, kaupunki Pohjois-Syytiassa. 

Barsin& Aleksanteri Suuren rakastettu, synnytti Aleksanterille pojan, sai surmansa 
309 eKr. 

basilika oikeus- ja liikepalatsi. Roomassa oli forumin toisella sivulla Aemiliuksen 
ja toisella Juliuksen basilika. 

Bee/ (Baal) seemiläinen luonnonjumala, jota myöhemmin pidettiin samana kuin 
kreikkalaisten Zeusta. 


beloialaiset kelttiläinen heimoryhmä Pohjois-Galliassa. Caesar voitti heidät sitkei- 
den taisteluiden jälkeen (57—51 €Kt.). 


Bellöna roomalainen sodan jumalatar, jonka Mars-kentällä sijainneeseen temppeliin 
senaatti usein kokoontui. 


B&rgtos kaupunki Syyriassa Välimeren rannalla, nyk. Beirut. 

Bessos Baktrian satraappi, surmautti 330 eKr. pakomatkalla olleen kuningas Darei- 
oksen ja otti itse kuninkaan arvon. Joutui Aleksanterin käsiin ja teloitettiin 
Ekbatanassa 328 eKr. 

Bibulus, Livius Calpurnius, Marcus Brutuksen poikapuoli, liittyi Filippoin taistelun 
jälkeen Antoniukseen ja toimi legaattina Syyriassa 34 eKr. Kuoli 32 €Kt1. 
Kirjoittanut muistelmia isäpuolensa toiminnasta. 

bisaltit? kansanheimo Traakiassa. 

Bisanthö kaupunki Traakiassa. 

Bitbynia maakunta luoteisessa Vähässä Aasiassa Propontiin ja Mustan meren ran- 
nalla. 

Bo&dromiön Ateenan kalenterin kolmas kuukausi (syys-lokakuu). 

Boiötia maakunta Keski-Kreikassa Attikasta pohjoiseen. 

Bokkus 1 Mauretanian kuningas n. vuoteen 80cKr. Luovutti Jugurthan Sullalle 
105 eKr. — I] Mauretanian kuningas n. vuodesta 50 vuoteen 33 eKt. 

Bona Dea, vhyvä jumalatar», jonka kunniaksi Rooman ylhäisönaiset viettivät juh- 
laa joulukuun alussa. 

Bonönia kaupunki Pohjois-Italiassa Apenniinien pohjoisrinteellä, nyk. Bologna. 

Bosporos Euroopan ja Aasian välinen salmi Mustan meren suussa. 

Brundisium satamakaupunki Kaakkois-Italiassa Adrian meren rannalla, nyk. Brindisi. 

bruttilainen Bruttiumin, Italian eteläisimmän maakunnan, asukas. 

Briitus, Liicius Junius, vaikutti tehokkaasti Rooman viimeisen kuninkaan Targuinius 
Superbuksen karkoittamiseen 510 eKr., kaatui taistelussa 509 eKr. 

Briitus, Decimus Junius, konsuli 138 cKr., kukisti lusitanialaiset ja vietti triumfin 
136 eKr. Caius Gracchuksen vastustaja. 


Brutus, Märcus Jinius, Caesarin murhaaja, synt. 85 eKr., oli enonsa nuoremman 
Caton vaikutuksesta omaksunut tasavaltalaiset periaatteet, minkä vuoksi liit- 
tyi Pompeiuksen armeijaan, mutta siirtyi Farsaloksen tappion jälkeen 48 eKr. 
Caesarin puolelle, oli preetorina 44; Caesarin ystävyydestä huolimatta hän ryh- 
tyi Caesaria vastaan tehdyn salaliiton johtomieheksi ja otti osaa Caesarin mur- 
haan maalisk. 15 pnä 44, pakeni samana vuonna Roomasta, surmasi itsensä 
Filippoin taistelun jälkeen 42 eKtr. 

Briitus, Decimus I änius B. Albinus, synt. n. 85 eKr.,taisteli upseerina Caesarin armei- 
jassa, mutta otti osaa salaliittoon Caesaria vastaan. Sai surmansa 43 eKr. 


Bikefala kaupunki, jonka Aleksanteri Suuri perusti Intiaan Hydaspes-virran tie- 
noille. 
Bi/hroton kaupunki Epeiroksessa vastapäätä Kerkyraa. 


Byllis kaupunki Epeiroksessa. 

Byzantion kukoistava kreikkalainen kauppakaupunki Bosporoksen länsirannalla. 


Caecilius puhetaidon opettaja Augustuksen aikana, juutalaista syntyperää, alkuaan 
orja, kirjoitti useita puhetaitoa käsitteleviä teoksia, mm. vertailevan esityksen 
Demostheneen ja Ciceron puhetaiteesta. 

Caelius, Märcus Caelius Rufus, puhuja, Ciceron tuttava, kansantribuuni 52 €Kt., 
kuoli 48 eKr. 

Caesar tarkoittaa Plutarkhoksella joko diktaattori Caius Julius Caesaria tai hänen 
ottopoikaansa C. Octaviusta, josta myöhemmin tuli Caesar Octavianus Augus- 
tus (katso Julius ja Octavius). 

Caesar, Liicius Jälins, Antoniuksen eno, konsuli 64 eKt., proskriboitiin 43 eKr., 
mutta pelastui sisarensa väliintulon johdosta. 

Caesarion Cacsarin ja Kleopatran poika, synt. 47 eKr. Octavianus surmautti hänet 
30 eKr. 

Caiöra satamakaupunki Keski-Italiassa Napolista pohjoiseen Tytrrhenan meren 
rannalla, nyk. Gaöta. 

Caius roomalainen nimi, äännettiin Gaius. 

Caius Germanicuksen poika, keisarina tunnettu nimellä Caligula, synt. 12 jKr., 
hallitsi 37—41. 

Calenus, Ouintus Fäfius, preetori 59 eKr., Caesarin alipäällikkönä Galliassa sekä 
kansalaissodassa, konsuli 47, oli Caesarin kuoleman jälkeen Antoniuksen kan- 
nattaja, kuoli 40 eKr. 

Calpurnius Bibulus, Märcus, Caesarin konsulitoveri 59 eKr., vastusti tuloksettomasti 
Caesarin toimenpiteitä, oli kansalaissodassa Pompeiuksen laivaston päällik- 
könä, kuoli 48 eKr. Hänen vaimonsa oli Porcia, Caton tytär, josta sittemmin 
tuli Brutuksen puoliso. 

Campänia Napolin lahden rannikon hedelmällinen tasanko, jossa oli monia ku- 
koistavia kaupunkeja. 

Canidius Antoniuksen alipäällikkö, konsuli 40 eKr., komensi armeijaa Actiu- 

Caninius Rebilus, Caius, Caesarin alipäällikkö Galliassa 52—51 eKr., yhden päivän 
konsuli joulukuun 31 pnä 45 eKr. 

Capitölium Roomassa kukkula, jolla sijaitsi ylijumala Juppiterin temppeli. 

Capua kaupunki Campaniassa Etelä-Italiassa, oli lähinnä Roomaa Italian suurin 
kaupunki. 

Carbo, Caius Papirins, kansantribuuni 131 eKr., Caius Gracchuksen kannattaja, 
preetori 125, konsuli 120, joutui syytteeseen vallankumousmiesten tukemisesta 
ja teki itsemurhan 119 eKr. 

Carbo, Cnatus Papirius, Mariuksen kannattaja, konsuli 85 ja 84 eKf. sekä 82 eKr, 
pakeni Sullan voiton jälkeen Afrikkaan, jossa hänet surmattiin 82 eKr, 

Casca, salaliittolainen, kansantribuuni 43 eKf., teki itsemurhan Filippoin taistelun 
jälkeen 42 eKr. 

Cassius, Caius Cassius Longinus, Caesarin murhaaja, taisteli upseerina Crassuksen 
armeijassa parthilaisia vastaan kunnostautuen Carrhaen onnettomassa taiste- 
lussa 53 eKr. liittyi 49 Pompeiukseen, mutta sopi Farsaloksen taistelun jälkeen 
Caesarin kanssa ja tuli preetoriksi 44 Kx. Filippoin taistelun jälkeen hän teki 
itsemurhan 42 eKr. 

Cassius, Ouintus Cassius Longinus, kvestori 54 eKr., kansantribuuni 49, Caesarin 
kannattaja, taisteli sittemmin Caesarin upseerina Espanjassa ja Afrikassa, huk- 
kui laivamatkalla 47 eKr. 

Catilina, Liicius Sergius, ylhäistä sukua, otti osaa Sullan toimeenpanemiin kansalais- 
murhiin, preetori 68, teki salaliiton valtiojärjestyksen kumoamiseksi 63 eKr., 
kaatui taistelussa valtion sotajoukkoja vastaan 62 eKr. 

Cato, Märcus Porcius, Caesarin jytkkä vastustaja, synt. 95 eKr., kansantribuuni 62» 
lähetettiin erikoistehtävässä Kyprokseen 58, prectori 54, asettui Pompeiuksen 
puolelle. Thapsuksen taistelun jälkeen hän teki itsemurhan 46 eKr. 

Cato, Märcus Porcius, edellisen poika, kaatui Brutuksen armeijassa Filippoin luona 
42 eKr. 

Catulus, Ouintus Lutätius, Mariuksen konsulitoveri 102 eKr., teki itsemurhan 87 
eKr. Hän oli hienosti sivistynyt ylimys. 

Catulus, Ouintus Lutätius, edellisen poika, konsuli 78 eKr., senaatin johtaja, äänesti 
Catilinan toverien teloittamisen puolesta 63, kuoli todennäköisesti 61 eKr. 

Ceth&gus, Caius Cornölius, Catilinan kätyri, ylimyssukua, teloitettiin 5 pnä jouluk. 
63 eKr. 

Cicero, Märcus Tullius, roomalainen valtiomies, puhuja ja filosofinen kirjailija, 
synt. 3 pnä jouluk. 106 eKr. Arpinumissa, ritarisukua, oli upseerina marsilais- 
sodassa 89, esiintyi ensimmäisen kerran puhujana 81, puolusti menestykselli- 
sesti Rosciusta 80, opiskeli Kreikassa ja Vähässä Aasiassa 79—77, kvestorina 
Sisiliassa 75, esiintyi sisilialaisten puolesta Verrestä vastaan 70, ediili 69, pree- 
tori 66, konsuli 63, kukisti samana vuonna Catilinan salaliiton, lähti maan- 
pakoon 58, palasi 57, Kilikian maaherra 51—50, lähti Pompeiuksen armeijaan 
49, sai 48 Caesarilta luvan palata Italiaan, piti 44—43 ns. filippolaiset puheensa 
Antoniusta vastaan, prosktiboitiin 43 ja murhattiin jouluk. 7 pnä 43 eKr. 

Cicero, Märcus Tullius, edellisen poika, synt. 65 eKr., liittyi 44 Brutuksen joukkoihin, 
prosktiboitiin 43, pakeni Filippoin taistelun jälkeen Sextus Pompeiuksen luo 
Sisiliaan, mutta siirtyi sittemmin Octavianuksen puolelle, oli konsulina 30 eKr. 
ja sen jälkeen Aasian provinssin maaherrana. 

Cicero, Ouiatus Tullius, puhujan veli, synt. 102 eKr., ediili 65, preetori 62, Caesarin 
legaattina Galliassa, oli kansalaissodassa Pompeiuksen puolella, mutta sai 
Caesarilta armahduksen, proskriboitiin 43 eKr. ja surmattiin samana vuonna. 


Cinna, Liicius Cornölius, roomalainen vallankumousmies, konsulin poika, voitti 
marsilaiset 88 eKr., konsuli 87. Kun senaatti julisti hänet menettäneeksi vir- 
kansa, hän keräsi sotajoukon, kutsui takaisin Mariuksen, jonka Sulla oli kat- 
koittanut, valtasi Rooman ja pani siellä toimeen hirmuhallituksen. Kapinoivat 
sotilaat murhasivat hänet 84 eKr. 


Cinna, Liicius Cornelius, edellisen poika, Caesarin suosikki, preetori 44 €K., liittyi 
kuitenkin Caesarin murhaajiin. 


Cinna, Caius Helvius, kansantribuuni 44, Caesarin kannattaja, jonka kansanjoukko 
surmasi, koska häntä luultiin Lucius Cornelius Cinnaksi. Hän on luultavasti 
sama Helvius Cinna, joka kirjoitti Smyrna-nimisen runoelman ja jonka runoi- 
lija Catullus mainitsee ystävänään. 


Circet kaupunki Tyrrhenan mereen pistävällä kallioniemellä Keski-Italiassa Roo- 
man ja Napolin välissä. 

Claudius, Appius Claudius Pulcher, konsuli 143 eKr., kensori 137 eKr., Tiberius 
Gracchuksen appi. 

Claudius, Drusuksen poika, Rooman keisari 41—954 jKr. 

Clödia, tunnetun kansanvillitsijän Clodiuksen sisar, konsuli Ouintus Metellus 
Celerin puoliso, Catulluksen lemmenlaulujen Lesbia. 


Clodius, Publius Clödius Pulcher, toomalainen kansanvillitsijä, ylhäistä sukua, taisteli 
lankonsa Luculluksen armeijassa Mithridatesta vastaan 70—67 eKr., tunkeutui 
joulukuussa 62 Bona Dean juhlan aikana Caesarin taloon, vapautettiin syyt- 
teestä 61, kansantribuuni 58, järjesti Ciceron karkoituksen, ediili 56, saattoi 
kiihotuksellaan Rooman olot sekasortoisiksi, sai sutmansa Titus Annius Milon 
toimesta 52 eKr. 


Concordia kansalaisten välisen sovun olennoituma, jota palveltiin jumaluutena. 
Concordian temppeli oli Roomassa forumin luoteiskulmassa. 


Cordoba kaupunki Etelä-Espanjassa nykyisen Guadalguivir-joen rannalla. 
Corfinium kaupunki Samniumissa Italiassa. 


Cornelia Gracchusten äiti, jäi leskeksi 172 cKr. eikä mennyt uuteen avioliittoon, 
vaikka Ptolemaios, josta myöhemmin tuli Egyptin kuningas, tarjosi hänelle 
kättään. 


Cornelius Balbus, Liicius, kotoisin Espanjasta, Caesarin teknillisten joukkojen pääl- 
likkö, liittyi 44 eKr. Octavianukseen, konsuli 40. 


Cornelius Balbus, Liicius, edellisen veljenpoika, taisteli upseerina Caesarin armeijassa, 

sittemmin Octavianuksen kannattaja, Afrikan provinssin maaherra 21 cKtr., 
vietti triumfin 19 eKr. 

Cornölius Lentulus Siira, Päblius, preetori 75 eKr., konsuli 71, otti osaa Catilinan 
salaliittoon, teloitettiin joulukuun 5 pnä 63 eKr. 

Cornelius Nepös roomalainen historiankirjoittaja, kirjoitti kuuluisien miesten elä- 
mäkertoja, kuoli jälkeen v:n 32 eKr. 

Cornificius, Liicius, nosti 43 eKr. syytteen Brutusta vastaan Caesarin murhasta, 
Octavianuksen laivaston päällikkönä 38, konsuli 35 eKr. 

Cotta, Läcius Aurelius, preetori 70 eKr., konsuli 65, kensori 64 eKr., sittemmin 
Caesarin kannattaja. 

Crassus, Piiblius Licinius Cr. Muciänus, ylipappien esimies, Caius Gracchuksen appi, 
Tiberius Gracchuksen maanjakohankkeen kannattaja, konsuli 131 eKr., kaatui 
sotaretkellä 130 eKr. 

Crassus, Märcus Licinius Cr. Dives, roomalainen sotapäällikkö ja valtiomies, synt. 
n. 115 eKr., liittyi 83 Sullan joukkoihin, lopetti orjasodan 72, konsuli 70, 
kensoti 65, teki Caesarin ja Pompeiuksen kanssa ns. triumviraattisopimuksen 
60 eKr., uudelleen konsulina 55, lähti sotaretkelle parthilaisia vastaan ja val- 
tasi Mesopotamian, mutta kärsi Carrhaen musertavan tappion 53 eKr. ja sai 
surmansa muutamia päiviä sen jälkeen. Crassus oli aikansa rikkain roomalainen. 
Hänen poikansa Publius oli Caesarin upseerina Galliassa ja seurasi isäänsä idän 
sotaretkelle. Hän kaatui Carrhaen taistelussa 53 eKr. 


Cilmae kaupunki Campanian rannikolla Misenumin niemen pohjoispuolella. 


Citrio, Caius Scribönins, kansantribuuni 90 eKr., Sullan alipääilikkönä sodassa 
Mithridatesta vastaan 84, konsuli 76, Ciceron ystävä, kuoli pontifex maximuk- 
sena 53 eKr. 


Cirio, Caius Scribonius, edellisen poika, Antoniuksen nuoruuden ystävä, kansantri- 
buuni 50, kiihkeä Caesarin kannattaja, pakeni Antoniuksen kanssa Caesarin 
leiriin, kaatui Afrikassa taistellessaan kuningas Jubaa vastaan 49 eKr. 


daimoni ihmisen suojelushenki, jolla oli ihmisessä asuntonsa; myös paha henki. 
Daisios makedonialaisen kalenterin kuukausi (touko-kesäkuu). 
Damaskos kaupunki Syyriassa Antilibanonin kaakkoisrinteellä. 
Dardanos kaupunki Vähässä Aasiassa Troas-maakunnassa Hellespontoksen rannalla. 


dareikki persialainen kultaraha, vastasi arvoltaan n. 3000 markkaa (vuoden 1955 
rahan arvon mukaan). 

Dareios III Persian kuningas, hallitsi 336—330, kärsi Issoksen (333 eKr.) ja 
Gaugamelan (331 eKr.) tappiot ja pakeni valtakuntansa pohjoisosiin, missä 
satraappi Bessos surmasi hänet. 

Deiansira kreikkalainen taruhenkilö, Herakleen puoliso, aiheutti Herakleen kuo- 
leman. 

Deiotaros Galatian kuningas, kannatti kansalaissodassa Pompeiusta, mutta liittyi 
sitten Caesariin; häntä syytettiin Roomassa salahankkeista 45 eKr., mutta 
kanne hylättiin Ciceron pitämän puolustuspuheen jälkeen. Caesarin kuoltua 
kuningas kannatti Brutusta ja Cassiusta, mutta asettui sitten Antoniuksen 
käytettäväksi. Kuoli n. 40 cKr. 


Dekeleia paikkakunta Attikassa n. 20 km Ateenasta koilliseen. Spartalaiset linnoit- 

— tivat sen 413 eKt. 

Delfoi, kreikkalaisten tärkein oraakkelipaikka, joka sijaitsi Fokis-maakunnassa 
Parnassoksen juurella. Ennusjumalana oli Apollon, jonka tulkkina esiintyi 
ennuspapitar Pythia. 

D6/ion kaupunki Boiotian itärannikolla. 


Delliss Antoniuksen alipäällikkö ja ystävä, kuvasi historiallisessa teoksessa sota- 
retkeä Parthiaan. 


Delos pieni saari Kykladien saaristossa, Ateenan meriliiton keskuspaikka, jossa säi- 
lytettiin liiton rahastoa, kunnes se 454 eKr. siirrettiin Ateenaan. 


Dö&madös ateenalainen puhuja ja valtiomies, synt. n. 380 eKr., Demostheneen vas- 
tustaja, makedonialaismielisen puolueen johtaja, mestattiin Kassandroksen 
toimesta 319 eKr. 

Demötör kreikkalaisten maan kasvuvoiman jumalatar. Hänen palvontansa tärkein 
keskus oli Attikan Eleusis. 


Dö&mötrias kaupunki Thessaliassa. 


Demetrios Faleronilainen, kreikk. valtiomies ja kirjailija, synt. n. 350 €Kr., tuli 
317 Ateenan käskynhaltijaksi, jona toimi 10 vuotta, siirtyi n. 296 Egyptiin 
ja oli siellä Ptolemaios I:n aikana vaikutusvaltaisessa asemassa, kuoli 283 
eKr. 


D&mosthen&s ateenalainen sotapäällikkö peloponnesolaissodan aikana, miehitti 
425 eKr. Pyloksen Messeniassa ja lähetettiin 413 eKr. Sisiliaan auttamaan 
Nikiasta, mutta joutui samana vuonna spartalaisten vangiksi ja mestattiin. 


Dermosthenes, kuuluisa ateenalainen puhuja ja valtiomies, Makedonian politiikan 
intohimoinen vastustaja, synt. n. 383 eKr., voitti 364 oikeudenkäynnissä hol- 
hoojiaan vastaan, piti 1. filippolaisen puheensa 351, toisen n. 344 ja kolmannen 
341, ei kunnostautunut Khaironeian taistelussa 338, piti puheen kunniaseppe- 
leestä 330, sekaantui 324 Harpaloksen juttuun, pakeni Ateenasta, kutsuttiin 
takaisin Aleksanteri Suuren kuoltua 323; kun Antipatros oli vaatinut hänen 
luovuttamistaan, hän pakeni uudelleen kotikaupungistaan ja päätti päivänsä 
ottamalla myrkkyä 322 eKr. 

denaari roomalainen hopearaha, vastasi arvoltaan n. 150 markkaa (vuoden 1955 
rahan arvon mukaan). 


dialogi keskustelu, vuoropuhelu; keskustelun muotoon laadittu filosofinen teos. 


Diäna roomalainen vapaan luonnon ja synnytyksen jumalatat, joka käsitettiin 
samaksi kuin kreikkalaisten Artemis. Dianan temppeli oli Roomassa Aventi- 
nuskukkulalla vanhan kaupungin laidassa. 


diktaattori Roomassa poikkeuksellisesti asetettu rajattomalla vallalla varustettu 
virkamies. Sulla ja Caesar valituttivat itsensä diktaattoreiksi määräämättö- 
mäksi ajaksi. 

Diogen&s kreikkalainen filosofi, kotoisin Sinopesta Mustan meren rannalta, synt. 
n. 412 eKfr., eli Ateenassa ja Korintissa, kuoli 323 eKr. 


DioniJsos = Bakkhos, kreikkalaisten viinin ja elämänilon jumala. Häntä palveltiin 
myös hurmahenkisin menoin, joiden yhteydessä esiintyi salaperäisten symbo- 
lien käyttöä. 

Dioskuurit s+Zeuksen pojat», jumalkaksoset Kastor ja Polydeukes, roomalaisten 
Castor ja Pollux. 


dityrambi kuoton esitettäväksi sepitetty lauluruno, jonka aihe otettiin tarustosta. 


Dolabella, Cnaeus Cornölius, Sullan kannattaja, konsuli 81 eKr.; Caesar nosti syytteen 
häntä vastaan. 


Dolabella, Piiblius Cornelius, synt. n. 69 eKr., Ciceron vävy, oli kansalaissodassa 
Caesarin puolella, kansantribuuni 47 eKr., oli Caesarin mukana Espanjassa 
46—45, liittyi Caesarin murhaajiin, mutta oli hyvissä väleissä myös Antoniuk- 
sen kanssa, sai provinssikseen Syyrian ja matkusti sinne v:n 44 lopulla, joutui 
ristiriitaan Cassiuksen kanssa ja teki itsemurhan 43 eKr. Sen johdosta, että 
eräs Lentulus otti hänet ottopojakseen, hänestä käytettiin myös nimeä Lentulus. 


Dolabella, Caius, Augustuksen mukana Aleksandriassa 30 eKr., muuten tuntema- 
ton. 


Domitius, Liicins D. Ahenobarbus, Pompeiuksen kannattaja, ediili 61 eKr., preetori 
58, konsuli 54, taisteli kansalaissodassa Caesaria vastaan, luovutti 49 Corfiniu- 
min kaupungin, johti Farsaloksessa 48 eKr. Pompeiuksen vasenta sivustaa ja 
sai surmansa pakomatkalla. 


Domitius, Cnaeus D. Ahenobarbus, edellisen poika, taisteli kansalaissodassa Caesaria 
vastaan, sai armahduksen, lähti 44 eKr. Brutuksen kanssa Makedoniaan, 
hajoitti Octavianuksen laivaston Brundisiumin edustalla, liittyi 40 eKr. 
Antoniukseen, oli mukana Parthian sotaretkellä 36, konsuli 32, siirtyi Octavia- 
nuksen puolelle, kuoli pian Actiumin taistelun jälkeen 31 eKr, 

Domitius Ah&nobarbus, Cnaeus, keisati Neron isä, nai 28 jKr. nuoremman Agtippi- 
nan, konsuli 32, kuoli 40 jK1. 

Domitius, Liicius D. Ahenobarbus, tunnettu Rooman keisarina nimellä Nero, synt. 
37 jKr., hallitsi 54—68. 


Domitius Calvinus, Cnaeus, kansantribuuni 59 eKr., preetori 56, konsuli 53, taisteli 
Caesarin alipäällikkönä Farsaloksessa, oli sittemmin 42 eKr. triumvirien lai- 
vaston päällikkönä, toistamiseen konsulina 40, vietti triumfin 36 eKr. 


doorilaiset yksi Kreikan pääheimoista, johon mm. spartalaiset kuuluivat. 


drakhma kreikkalainen raha, vastasi suunnilleen roomalaisten denaaria, oli arvol- 
taan m. 150 markkaa (vuoden 1955 rahan arvon mukaan). 


Driisus, Märcus Livius, kansantribuuni 122 eKr., senaatinpuoluelainen, vastusti 
C. Gracchuksen politiikkaa. 


Drusus, Nero Claudits, Augustuksen poikapuoli, synt. 38 eKr., kunnostautui ete- 
vänä sotapäällikkönä, kuoli tapaturmaisesti 9 eKr.; oli naimisissa triumviri 
Antoniuksen tyttären Antonian kanssa. 


Diris samoslainen valtiomies ja historioitsija, synt. n. 340 ja kuoli n. 260 eKr. 
Kirjoitti historiallisia teoksia, joissa oli eloisa esitystapa ja joita sen vuoksi 
paljon luettiin. 

Dyrrbakhion Etelä-Illytian huomattavin satamakaupunki, nyk. Dutazzo. 


ediilit Rooman virkamiehiä, joiden tehtävänä mm. oli rakennustoiminnan, liiken- 
teen ja julkisten rakennusten valvonta, elintarvikkeiden tuonti ja kansanhuvien 
järjestäminen. 

edonilaiset kansanheimo Traakiassa. 

Eelis maakunta Peloponnesoksen luoteisosassa; siellä sijaitsi Olympia. 

Efesos kukoistava kaupunki Vähän Aasian länsirannikolla, kuuluisa myös Arte- 
miin temppelistä. 

Efialtös ateenalainen valtiomies, Perikleen ystävä, mursi areiopagin vallan, sai sur- 
mansa 461. 


Efialt&s ateenalainen poliitikko, Demostheneen puoluelainen, siirtyi Persian pal- 
velukseen, kaatui Halikamassoksessa 334 eKr. 


eforit spartalaisia valvontaviranomaisia, joilla oli erittäin suuret valtuudet. 


Eforos kreikkalainen historiankirjoittaja, eli neljännellä vuosisadalla eKr., kirjoitti 
Kreikan historian vanhimmista ajoista vuoteen 340 eKr. 


Ekbatana Meedian pääkaupunki, Persian valtakunnan tärkeimpiä kaupunkeja. 


Elateia kaupunki Kreikassa Fokis-maakunnan koillisosassa. Makedonian Filippos 
miehitti sen 338 eKr. 


Eleusis kaupunki Attikassa Ateenasta länteen. Se oli kuuluisa salamenoista, joilla 
siellä palvottiin Demeteriä. 

Epameiröndäs kuuluisa theebalainen sotapäällikkö ja valtiomies, synt. n. 418 eKr., 
saavutti spartalaisista Leuktran loistavan voiton, kaatui Mantineian taistelussa 
362 eKr. 


Epeiros Kreikan maakunta Joonian meren rannikolla, rajoittui Etelässä Ambra- 
kian lahteen, pohjoisessa Illyriaan; sieltä oli kotoisin Aleksanteri Suuren äiti 
Olympias. 

Epidamnos Dyrrhakhionin kaupungin aikaisempi nimi. 

Epidauros kaupunki Kreikassa Argoliissa Saronin lahden rannalla. Se oli kuuluisa 
Asklepioksen, lääketaidon jumalan, suuresta pyhäköstä. 


Fpikäros kreikkalainen filosofi, synt. 341 eKr., vaikutti Ateenassa, opetti, että 
elämän tarkoitus on mielihyvä ja että yliluonnolliset voimat eivät vaikuta sen 
kulkuun, kuoli 270 eKr. Hänen oppisuuntansa kannattajia, mutta myös elämän- 
nautintoja tavoittelevia ihmisiä yleensä, sanottiin epikurolaisiksi. 


epokle hyväksymättä jättäminen. 

Eratosthenös kuuluisa aleksandrialainen oppinut, synt. n. 275 eKr., kuoli 194 eKr. 
Eretria kaupunki Euboian saarella. 

Erytbrai kaupunki Vähän Aasian länsirannikolla. 

Esguilinus itäisin Rooman seitsemästä kukkulasta. 

Etiopia Egyptin eteläpuolella oleva maa. 

Efsräria maakunta Italiassa Tyrrhenan meren rannalla Roomasta pohjoiseen. 
etruskilaiset Etrorian asukkaat, olivat tunnettuja ennustustaidostaan. 


Euxboia suurehko saari Kreikan itärannikolla Aigeian meressä. Ateenalaiset valloit- 
tivat saaren 446 eKr. 


Eumenös Pergamonin kuningas 197—159 eKtr., roomalaisten liittolainen. 
Ewmolpos Eleusiin salamenojen tarunomainen perustaja. 


Eumolpidai Ateenan arvossapidetyin ylimyssuku, jolla oli merkittävä sija kaupun- 
gin uskonnollisessa elämässä. Suvun kantaisänä pidettiin Eumolposta. 


Eunus Sisilian orjakapinan johtaja 136 eKr. 
Eupolis ateenalainen huvinäytelmäin kirjoittaja, kuoli n. 411 eKr. 


Euripides kuuluisa ateenalainen murhenäytelmien kirjoittaja, synt. n. 484 eKr,, 
kuoli 406 eKr. 


Eurysakös kreikkalainen taruhenkilö, Aiaan poika. 


Fabius kuuluisa roomalainen ylimyssuku. 


Fabius, Ouintus F. Maximus, preetori 124 cKt., sen jälkeen maaherrana Espan- 
jassa, konsuli 121 eKr. 

falangi monirivinen taistelurintama. 

Falerit kaupunki Etruriassa 35 km Roomasta pohjoiseen. 

falernolainen viini tuli Pohjois-Campaniasta; sitä pidettiin erittäin hyvänä. 
Faleron Ateenan vanhin satama. 


Fannius, Caius, Gracchusten aikalainen, konsuli 122 eKt., kirjoitti Rooman his- 
torian. 


jantasia mielikuva. 

Farmakisa saari Vähän Aasian länsirannikolla lähellä Miletosta. 
Farnabaxos persialainen satraappi Vähässä Aasiassa n. 413—370 eKr. 
Farnakes Pontoksen kuningas 63—47 eKr. 


Faros saari Aleksandrian sataman edustalla, yhdistettiin patorakennuksella mante- 
teeseen. 


Farsalos kaupunki Thessaliassa; sen lähistöllä Caesar voitti Pompeiuksen 48 eKr. 
Faselis kaupunki meren rannalla Vähässä Aasiassa Lykiassa. 


Faunus roomalaisten luonnonjumala, jota pidettiin samana kuin kreikkalaisten 
Pania; Faunuksella oli myös nimi Lupercus, ja hänen kunniakseen vietettiin 
puhdistus- ja sovitusjuhla Lupercalia vuosittain helmik. 15 pnä. 


Faustus diktaattori Sullan poika, synt. n. 87 eKr., taisteli Farsaloksessa ja Thapsuk- 
sessa Cacsaria vastaan, sai surmansa 46 eKr. 

Favönius, Märcus, synt. n. 90 €Kr., oli Caton vilpitön ihailija, ediili 53 eKr., preetori 
49, Pompeiuksen kannalla kansalaissodassa, sai Caesarilta armahduksen, liittyi 
Caesarin murhan jälkeen Brutukseen ja Cassiukseen, joutui vangiksi Filippoissa 
ja mestattiin Octavianuksen määräyksestä 42 eKr. : 

Feidiäs kuuluisa ateenalainen kuvanveistäjä, synt. n. 300 eKr.,Petikleen läheinen 
työtoveri hänen rakennussuunnitelmiensa toteuttamisessa; hänen valmista- 
mansa Athene-jumalattaren kultainen patsas pystytettiin Parthenoniin 438 
eKr. Feidias kuoli 431 eKr. 

Fenesiella roomalainen historiankitjoittaja, eli Augustuksen ja Tiberiuksen aikana. 

Ferekydes kirjoitti taruihin perustuvan kuvauksen maailman synnystä (n. 550 eK1.). 

Fidentia kaupunki Pohjois-Italiassa Parmasta luoteeseen. 


Filippoi kaupunki Itä-Makedoniassa. Sen läheisyydessä Octavianus ja Antonius 
voittivat Brutuksen ja Cassiuksen 42 eKr. 


Filippolaiset puheet, jotka Cicero 44—43 eKr. piti Antoniusta vastaan, saivat tämän 
nimen sen johdosta, että Cicero tahtoi osoittaa kunnioitustaan Demostheneelle, 
joka oli pitänyt puheita Makedonian Filipposta vastaan. 


Filippos Makedonian kuningas, synt. 382 eKr., tuli valtaistuimelle 359, sai Fokiin 

sodaa jälkeen jalansijan Kreikassa 346, voitti kreikkalaiset Khaironeian luona 
338, murhattiin 336 eKr. 

Filippus, Licins Märcius, keisari Augustuksen isäpuoli, preetori 62, konsuli 56, ei 
ottanut osaa kansalaissotiin. 

Filoksenos kreikkalainen runoilija, eli 435—380 eKr. 

Filön kreikkalainen filosofi, pakeni Mithridateen sodan aikana 88 eKr. Roomaan, 
jossa hänellä oli huomattava vaikutus mm. Ciceroon. 

Filötäs Parmenionin poika, synt. n. 360 eKr., upseeri Aleksanteri Suuren atmei- 
jassa, kuninkaan ystävä, mestattiin salaliittolaisena 330 eKt. 

Fimbria, Caius Flävius, hurja Mariuksen puoluelainen, joutui sodassa Mithridatesta 


ylipäällikkyyden, mutta teki itsemurhan 85 eKr., kun hänen sotilaansa olivat 
hänet hylänneet. 

Flaccus, Liicins Valerinss, Mariuksen puoluelainen, konsuli 86 eKr., nimitettiin 
Mithridateen sodan ylipäälliköksi, mutta hänen alipäällikkönsä Fimbtia mur- 
hasi hänet 85 eKr. 

Flämininus, Titus Ouinctius, roomalainen valtiomies ja sotapäällikkö, konsuli 198 
eKr., voitti Makedonian kuninkaan Filippos II:n 197 eKr. ja järjesti sen jäl- 
keen Kreikan olot erittäin taitavasti ja hienotunteisesti. Oli kensorina 189 
eKi:. 

Flävius, Liicius, kansantribuuni Go, preetori 58. 

Foibos Apollonin lisänimi. 

Foinikia Välimeren ja Libanonin välinen maakaistale, kuului Persian valtakuntaan, 
sittemmin Syyrian kuningaskuntaan ja vihdoin Roomalle. 

Foiniks taruhenkilö, Akhilleuksen kasvattaja. 

Fökaia kaupunki Vähän Aasian länsirannalla Jooniassa. 
neian taistelun jälkeen hyvien suhteiden aikaansaamiseksi Ateenan ja Makedo- 
nian välille, joutui Aleksanteri Suuren kuoleman jälkeen vallinneissa sekavissa 
oloissa syytteeseen valtiopetoksesta ja mestattiin 318 eKr. 

Fökis maakunta Keski-Kreikassa Bofotian länsipuolella, ulottui etelässä Korintin 
lahteen. Fokislaisia vastaan käytiin 356—346 eKx. ns. npyhää sotaas. 

Fonteius Capito, Caius, oli 39-—38 maaherrana jossakin itäisessä provinssissa, Anto- 
niuksen ystävä, lähetettiin 37 neuvottelemaan Octavianuksen kanssa. 

Fortiina onnen jumalatar; keisari Tiberius rakennutti Fortunan temppelin Roomaan 
Tiberin toiselle puolelle. 


forum Rooman päätori, jolla pidettiin kansankokoukset ja oikeuden istunnot. 

Fraät&s Parthian kuningas 37—2 eKr. 


Fregellae kaupunki Keski-Italiassa siinä missä Via Latina kulkee yli Liris-joen. 
Siellä paljastui liittolaisvaltioiden salaliitto 125 eKr. 


Frygia maakunta Vähässä Aasiassa, käsitti niemimaan sisäosan läntisen puoliskon 
sekä Bosporoksen eteläpuolella olevan rantamaan. 


Frinikhos ateenalainen huvinäytelmien kirjoittaja, toiminnassa n. 430—400 eKr. 


F/hta maakunta ja sen pääkaupunki Etelä-Thessaliassa, jossa asui akhaialaista hei- 
moa olevaa väestöä. 


Fulvia ylhäinen, kevytmielinen roomatar, sai tietää Catilinan aikeista ja varotti 
Ciceroa 63 eKr. 


Fulvia Antoniuksen puoliso vuodesta 46 eKr., oli ensin naimisissa P. Clodiuksen, 
sitten C. Curion kanssa, aiheutti 41 eKr. ns. Perusian sodan, kuoli Sikyonissa 
Kreikassa 40 eKr. 


Fulvius Flaccus, Märcus, Gracchusten kannattaja, konsuli 123 eKr., vietti triumfin 
123, kansantribuuni 122, sai poikineen surmansa samassa mellakassa kuin Caius 
Gracchus. 


Fulvius Flaccus, Servius, konsuli 135 eKr. 
Fulviuksen basilika rakennettiin 179 eKr. Roomaan forumin pohjoislaidalle. 


Furnius, Caius, kansantribuuni 51 eKr., Ciceron ystävä, kansalaissodassa Caesarin 
puolella, liittyi sitten Antoniukseen, Aasian provinssin maaherra 36—35 eKx., . 
lopulta Octavianuksen palveluksessa. 


Gabtinius, Aulus sotatribuuni Sullan armeijassa, kunnostautui Khaironeian taiste- 
lussa 86 eKr., lähetettiin 81 eKr. Vähään Aasiaan. 


Gabinius, Aulus kansantribuuni 67 eKr., kannatti Pompeiusta, jonka alipäällikkönä 
Aasiassa 65—63, preetori 61, konsuli 58, Syyrian prokonsuli 57—355, tuli 
Cacsarin legaatiksi 49, kuoli 47 eKr. 


Gaius roomalainen etunimi, kirjoitettiin tavallisesti Caius. 
Galatia maakunta Vähän Aasian keskiosassa. 


Galba, Servius Sulpicius, Caesarin alipäällikkö Galliassa, preetori 54 eKr., liittyi 
Caesarin murhaajiin, minkä johdosta tuomittiin 42 eKr. 


Galicia maakunta Espanjassa, käsittää niemimaan luoteisimman osan. 
Gallia, Alppien tuonpuoleinen, käsittää nykyisen Ranskan ja Belgian. 


Gallia Cisalpina, tämänpuoleinen Gallia, käsitti Italian niemimaan sohjolsimman 
osan, Po-joen laaksoalueen, jota ei vielä luettu varsinaiseen Italiaan. Rajana 
Italiaa vastaan oli Rubico-joki. 


Gallus, Caius Cornelius, Augustuksen ystävä, synt. n. 69 eKx., Vergiliuksen koulu- 

toven, taisteli triumvirien puolella, oli Augustuksen mukana Aleksandriassa 
30 eK1,, Egyptin käskynhaltijana 30—27, joutui epäsuosioon ja teki itsemut- 
han 26 +Kr. Gallus kirjoitti rakkauselegioja, joita ei ole säilynyt. 

Gaugamöla paikkakunta Assyriassa n. 75 km Arbelasta länteen, lähellä nykyistä 
Mosulia. 

Gaza kaupunki Lounais-Palestiinassa. 

Gedrösia erämaamaakunta Persian valtakunnassa, vastaa suunnilleen nykyistä 
BelutSistania. 

Gellius, Liicins G. Poplicola, preetori 94 eKt., konsuli 72, kensotri 70, äänesti 
kuolemanrangaistusta Catilinan rikostovereille 63, kuoli vuosien 55 ja 52 
välillä eKr, 


Genucius kansantribuuni, jota Faleriin asukkaat olivat loukanneet luultavasti 241 
eKr. 


Germänicus, Caesar, Drusuksen poika, keisari Tiberiuksen veljenpoika, konsuli 12 
jKr., taisteli menestyksellisesti germaaneja vastaan 14—16 jKr., kuoli Vähässä 
Aasiassa 19 jKr. 


gladiaattori ammattimainen miekkailija. 

Gomfoi kaupunki Kreikassa Thessaliassa. 

Gordion Frygian pääkaupunki Vähässä Aasiassa. 
Gordyaia osa Taurus-vuoristoa Lounais-Armeniassa. 


Gorgiäs Kreikan kuuluisin sofisti, synt. n. 483 eKr., toimi puhetaidon ja filosofian 
opettajana Ateenassa, jonka asukkaat hän hurmasi uudenaikaisella puhetaidol- 
laan, kuoli n. 380 eKr. 

Gracchus, Tiberius Semprönius, tunnettujen Gracchusten isä, kansantribuuni 187, 
konsuli 177 ja 163, kensori 169 eKr., kuoli 153 eKr. 

Gracchus, Tiberius Semprönius, edellisen poika, synt. 162 eKr., otti osaa Karthagon 
valloitukseen 146 eKr., lähti 137 konsuli C. Hostilius Mancinuksen kvestorina 
Espanjaan, tuli kansantribuuniksi 133 eKr. Kun hän vastoin käytäntöä pyrki 
jatkamaan tribuunikauttaan seuraavaksi vuodeksi, hänet surmattiin 133 eKt. 

Gracchus, Caius Semprönius, edellisen veli, synt. 153 eKr., oli 126 kvestorina Sar- 
diniassa ja kansantribuunina 123—122, sai sutmansa mellakassa 121 eKr. 

Gräntkos Vähän Aasian Myysian maakunnan joki, joka alkaa Ida-vuorelta ja laskee 
Marmaramereen. 

Gylippos spartalainen sotapäällikkö peloponnesolaissodan aikana, vapautti 413 
eKr. Syrakuusan ateenalaisten piirityksestä, pakeni kotikaupungistaan 
Spattasta 404 eKr. 


g ymnasion urheilutalo, voimistelulaitos. 

Haimön joki Boiotiassa Khaironeian lähellä. 

Haimos vuorijono Traakian pohjoisosassa, nyk. Balkanin vuotisto. 

Halai kaupunki Boiotiassa Aigeian meren rannalla, 

Halikarnassos kaupunki Vähän Aasian länsirannikolla Kaariassa. 

Halonnösos pieni saari Aigeian meressä. 

Harpalos Aleksanteri Suuren nuoruudenystävä, jonka huostaan kuningas Intian 
retkelle lähtiessään uskoi varansa. Kun tieto Aleksanterin paluusta saapui 
Babyloniin, Harpalos 325 eKr. pakeni suuret rahavarat mukanaan Ateenaan. 
Sieltä hänen oli pakko lähteä Kreetaan, jossa hänet murhattiin 323 eKr. 

Hedykeion vuori Fokiin ja Boiotian rajaseudulla. 

heedut suuti ja mahtava kelttiläisheimo Keski-Galliassa. 

Hefaistiön Aleksanteri Suuren sotapäällikkö ja läheinen ystävä, synt. n. 356 eKtr., 
otti osaa kuninkaan sotaretkiin, oli lopulta valtiokanslerin asemassa, kuoli 
Ekbatanassa 324 eKr. 

Hegesiäs historiankirjoittaja, kotoisin Magnesiasta, kirjoitti n. 250 eKr. Aleksan- 
teri Suuren historian. 

Hekatombaiön Ateenan kalenterin ensimmäinen kuukausi (heinä—elokuu). 

Hektor troialainen tarusankari, Priamoksen poika, Andromakhen puoliso, kaatui 
taistelussa Akhilleusta vastaan. 

Helena kreikkalainen taruhenkilö, Spartan kuninkaan Menelaoksen puoliso, jonka 
Paris vietteli mukaansa Troiaan ja joka siten aiheutti Troian sodan. 

Hellanikos kreikkalainen histotioitsija, synt. n. 500 eKt. 

Hellespontos nykyinen Dardanellien salmi. 

belvetialaiset kelttiläisheimo nykyisessä Luoteis-Sveitsissä, tunkeutui Galliaan 
58 eKr. 

Hera kreikkalaisessa uskonnossa ylijumalan Zeuksen puoliso, jota palvottiin erityi- 
sesti avioliiton suojelijana. 

Herakleidös Pontolainen, kreikkalainen tiedemies, Platonin oppilas (n. 390-310 
eK1.). 

Herakles, lat. Herkules, kreikkalainen tarusankari, suoritti 12 urotyötä, miehisen 
ihanteen perikuva, palveltiin jumalana Kreikassa ja sittemmin Roomassa. 

Herakleen patsaat nykyinen Gibraltarin salmi. 

Herkules = Herakles. 

Hermes kreikkalaisten jumala, Zeuksen sanansaattaja; hänelle olivat pyhitettyjä pat- 
saat, joita pystytettiin katujen ja teiden varsille. 

Hermione rantakaupunki Peloponnesoksella Argoliin maakunnassa. 

Höerödes Suuri, pääsi Antoniuksen suosimana Juudean kuninkaaksi, hallitsi 37—4 
eK1. 

börös tarusankari, jota palvottiin suojelushaltiana. 

Hestiaia kaupunki Euboian saaren pohjoisrannalla. 

hetaira nainen, joka vapaasti seurusteli miesten kanssa. 

Hieräpolis, ennen Bambyke, kaupunki Pohjois-Syyriassa. 

Hippönion, kaupunki Etelä-Italiassa Lucaniassa, latinalaiselta nimeltään Vibo, nyk. 
Vivona. 


Hirtius, Aulus, oli vuodesta 58 eKr. Caesarin legaattina Galliassa, liittyi Caesatin 
kuoleman jälkeen senaatin puolueeseen, konsuli 43 eKr., kaatui samana vuonna 
Mutinan taistelussa. 

Homeros kreikkalaisten sankarirunoelmien Iliaan ja Odysseian tekijä. 

hopliitti raskasaseinen jalkasotuti. 

Hortensius Hortalus, Ouintus, kuuluisa roomalainen puhuja, synt. 114 eKr., taisteli 
sotatribuunina Sullan aikaisissa sodissa, ediili 75, preetori 72, konsuli 69, 
kuoli 50 eKr, Hän oli Ciceron päävastustaja ja -kilpailija. — Hänen saman- 
niminen poikansa tuhlasi isänsä omaisuuden, oli Caesarin alipäällikkönä kan- 
salaissodassa v:sta 49, sittemmin prokonsulina Makedoniassa, jonka hän luo- 
vutti Brutukselle. Antonius surmautti hänet 42 eKr. 

Hydaspös, nyk. DZilam, yksi PandZabin viidestä pääjoesta Etu-Intiassa. 

Hykkara kaupunki Sisilian pohjoisrannikolla. 

Hyperbolos ateenalainen poliitikko, ylhäisön kiivas vastustaja, ajettiin maan- 
pakoon 417 eKr., murhattiin 411 eKt. 

Hypereidös ateenalainen puhuja ja valtiomies, synt. 390 eKr., toimi Demostheneen 
tinnalla, mutta riitaantui hänen kanssaan Harpaloksen jutun yhteydessä 325 
eKr.; Antipatros mestautti hänet 322 eKt. 


Hyrkänia Kaspian meren kaakkoinen rantaseutu. 


iberialaiset 1. Espanjan alkuasukkaat; 2. Kaukasiassa, nykyisessä Georgiassa, asu- 
nut kansa. 


dis roomalaisessa kalenterissa kuukauden 13:s ja maalis-, touko-, heinä- ja loka- 
kuussa 15:s päivä, 

Iktinos nerokas ateenalainen arkkitehti, toimi jälkeen vuoden 450 eKr., rakensi 
yhdessä Kallikrateen kanssa Parthenonin temppelin Ateenan Aktopoliille. 

Ilias Homeroksen sankarirunoelma, jonka aiheena on Troian sota. 

Tlion kaupunki Vähän Aasian luoteiskulmassa = Troia. 

Illyria Adrian meren itärannikko Epeiroksesta pohjoiseen, aikaisemmin itsenäinen 
valtakunta, sitten Rooman maakunta. 

imperaattori ylipäällikkö, kunnianimitys, jonka roomalaiset sotilaat voiton jälkeen 
antoivat päällikölleen. 

Tön kreikkalainen kirjailija, synt. Khioksessa n. 490 €Kr,, esiintyi runoilijana, 
filosofisena kirjailijana ja historioitsijana. 

Isauricus, Piiblius Servilius, preetori 90 eKr., konsuli 79, äänesti Catilinan rikostove- 
reille kuolemanrangaistusta 63, toimi Ciceron karkotuksen peruuttamiseksi, 
kuoli iäkkäänä 44 eKr. — Hänen samanniminen poikansa oli preetorina 54 
eKr., konsulina 48, Aasian provinssin maaherrana 46, sekä uudelleen konsu- 
lina 41 eKr. 


Isaios kreikkalainen puhetaidon opettaja, vaikutti Ateenassa n. 390—350 eKr. 


Isis egyptiläinen jumalatar, jonka palvonta levisi 3:1la vuosisadalla eKr. Kreikkaan 
ja 1. vuosisadan alussa eKr. Roomaan. 


Isokratös ateenalainen kirjailija ja puhuja, jonka vaikutus puhetaidon kehitykseen 
oli huomattava (436—4338 eKr.). 


Tssos kaupunki Vähässä Aasiassa Kilikiassa samannimisen lahden pohjukassa. Sen 
lähistöllä Aleksanteri Suuri voitti Persiän kuninkaan 333 eKr. 


Isthmos Korintin kannas. 
Tuba ks. Juba. 


Joonia Vähän Aasian länsirannikon keskiosa sekä sen edessä olevat saaret. 

Juba Mauretanian kuningas, kasvatettiin Roomassa, Kleopatran tyttären puoliso, 
erittäin tuottelias kirjailija, kuoli 23 jKr. 

Jugurtba Numidian kuningas v:sta 118 eKr., sodassa roomalaisia vastaan v:sta 
111, joutui roomalaisten vangiksi 105, kuoli vankilassa 104 eKr. 

Jälia Caesarin tytär, synt. 83 eKr., tuli Pompeiuksen puolisoksi 59, kuoli 54 eKr. 


Jälius, Caius J. Caesar, Rooman kuuluisin sotapäällikkö ja valtiomies, synt. 13. 
heinäk. 100 €Kr., liittyi Mariuksen kannattajiin, julistettiin lainsuojattomaksi 
82, mutta sai armahduksen, lähti Vähään Aasiaan 80, palasi Roomaan 38, tuli 
kvestoriksi 68, ediiliksi 65, pontifex maximukseksi 63, preetoriksi 62, oli maa- 
hetrana Espanjassa 61, liittoutui Pompeiuksen ja Crassuksen kanssa 60, kon- 
suli 59, maaherrana Galliassa 58—49, voitti Ariovistuksen 58, valtasi koko 
Gallian 57—56, teki 55 ja 53 retken Reinin yli Germaniaan, kukisti Vercinge- 
torixin johtaman kapinan 52, uudisti triumviraatin 56, aloitti kansalaissodan 
kulkemalla Rubico-joen yli 49, voitti Pompeiuksen Farsaloksen taistelussa 
48, tuhosi muut vastustajansa Thapsuksen luona 46 ja Mundassa 45, nimitettiin 
elinikäiseksi diktaattoriksi 45, murhattiin maaliskuun 15. p:nä 44. 

Jälius heinäkuu, joka alkuaan oli nimeltään Ouintilis, mutta Caesarin syntymä- 
kuukautena sai hänen nimensä, 

Jäno roomalaisten jumalatar, ylijumala Juppiterin puoliso, avioliiton suojelija 
= kreikkalaisten Hera. 


Juppiter roomalaisten ylijumala, jonka päätemppeli oli Capitoliumilla. Hänellä oli 
eri lisänimiä, mm. Stator, jonka nimisenä hänellä oli kaksi temppeliä eri puo- 
lilla Roomaa. 


Kaaria maakunta Vähän Aasian lounaisosassa. 


Kadmos tarusankari, Theeban kuningassuvun kantaisä, jonka sanottiin olleen syn- 
tyään foinikialainen. 


Kaisarion (Caesarion) Caesarin ja Kleopatran poika, synt. 47 eKr.; Octavianus sut- 
mautti hänet 30 €Kr. 


Kalaureia saari ja kaupunki Saronin lahdessa vastapäätä Troizenia. 


kaldealainen tarkoittaa samaa kuin babylonialainen; kaldealaiset olivat tunnettuja 
ennustustaidostaan. 


Kallimakhos kreikkalainen runoilija ja kirjallisuushistorioitsija (n. 310— n. 240 
eKxr.). 


Kallisthenes kreikkalainen filosofi ja historiankirjoittaja, synt. n. 370 eKr. Olynthok- 
sessa, Aristoteleen sukulainen ja oppilas, seurasi Aleksanteri Suurta hänen ret- 
kelleen Aasiaan, joutui kuninkaan vihoihin ja vangittiin, kuoli 327 eKr. 


Kallistratos ateenalainen valtiomies ja puhuja, kuoli n. 355 eKr. 

Kambgses Persian kuningas 529 eKr., valloitti Egyptin 525, kuoli 522 cKr. 
Kampania ks. Campania. 

kanat olivat roomalaisilla ennuslintuja, joiden käyttäytymistä tarkkailtiin. 
Kanöbos kaupunki Niilin suuhaaran rannalla 22 km Aleksandriasta länteen. 


kansankokous Ateenassa ja Roomassa oli vapaiden kansalaisten kokous, joka käytti 
valtion korkeinta päätäntävaltaa. 


kansantribuunit roomalaisia virkamiehiä, jotka oli asetettu valvomaan kansan 
oikeuksia; he olivat loukkaamattomia ja saattoivat kiellollaan estää kaikkien 
virkamiesten toimenpiteet. 


Kappadokia maakunta Vähän Aasian itäosassa Kilikiasta pohjoiseen. 
Kardia kaupunki Traakian Khersonesoksen luoteisosassa. 


Karmania ranta-alue Persian lahden ja Intian valtameren rannalla Gedrosiasta län- 
teen. 


Karneadös kreikkalainen filosofi, aloitti ns. uuden akatemian, synt. 214 eKr., kuoli 
129 eKr. 

karnutit kansanheimo Keski-Galliassa nykyisen Orleansin seuduilla. 
Karystos kaupunki Euboian eteläkärjessä. 





Kassandros, Makedonian kuningas, Antipatroksen poika, synt. n. 355 eKt., Jähti 
324 Aasiaan, missä oli upseerina, palasi Eurooppaan isänsä kuoltua 319, 
sai valtaansa Ateenan 318, Keski-Kreikan 316 ja Makedonian 315, kuoli 
297 eKr. 

katalepsis tieto, havainto. 

Katane kaupunki Sisilian itärannalla, nyk. Catania. 

Kefisos joki Fokiissa ja Boiotiassa. 

kenon tyhjä, tyhjyys. 

kensori Rooman tasavallan korkein virkamies, joka valittiin joka viides vuosi ja 
jonka toimikausi kesti 11/, vuotta. Kensorin tehtävänä oli verollepano, se- 
naatin jäsenistön tarkastus ja tapojen valvonta. 


kenturia Rooman armeijan joukko-osasto, käsitti alkuaan sata, sittemmin 70—80 
sotilasta. 


kenturio kenturian päällikkö, luettiin alipäällystöön. 
Keös saari Aigeian meressä Attikan eteläpuolella. 


Kerameikos aukio Ateenassa; osa siitä oli kaupungin alueella, osa taas muurien ulko- 
puolella. 


Kerkira pohjoisin ja suurin Joonian meren saarista, nyk. Korfu. 


Khaironeia kaupunki Länsi-Boiotiassa, kuuluisa taistelusta, jossa Filippos voitti 
kreikkalaiset 338 eKr., Plutarkhoksen kotikaupunki. 


Khalaisira kaupunki Makedoniassa. 

Khalkedön kaupunki Bithyniassa Bosporoksen Aasian puoleisella rannalla vasta- 
päätä Byzantionia. 

Kbalkis kaupunki Euboian länsirannalla. 


Kharidemos kreikkalainen palkkasoturi, oli ajoittain Ateenan palveluksessa sota- 
päällikkönä, vaadittiin luovutettavaksi makedonialaisille 335 eKr., mutta 
pakeni Persiaan, missä sai surmansa 333 eKx. 


Kheirön kreikkalainen taruolento, kentauri, joka oli Akhilleuksen kasvattaja. 

Khersonesos Traakiasta lounaiseen pistävä kapea niemi, nykyinen Gallipolin niemi- 
maa. 

Kbios suurehko saari Aigeian meressä Vähän Aasian länsirannikolla. 

khitön alustakki, mekko. 

khointiks ateenalainen tilavuusmitta, n. 1 1/10 litraa (1/48 medimnosta). 


Kilikia maakunta Vähän Aasian kaakkoisimmassa osassa. 


) 598 ( 


SELITTÄVÄ HAKEMISTO 





kimbrit germaaninen kansanheimo samosi Rooman valtakunnan alueelle n. 110 
eKr., tunkeutui pohjois-Italiaan 102 eKr.; Marius tuhosi kimbrit 101 eKr. 

Kimön kuuluisa ateenalainen sotapäällikkö ja valtiomies, Miltiadeen poika, oli 
Themistokleen poistuttua valtiolliselta näyttämöltä 471 eKr. Ateenan vaikutus- 
valtaisin mies, sai spartalaisystävällisyytensä ja vanhoillisuutensa vuoksi vas- 
tustajikseen kansanpuolueen johtajat Efialteen ja Perikleen, jotka saivat hänet 
karkotetuksi 461 eKr. Maanpaosta palattuaan 450 eKr. hän lähti sotaretkelle 
Persiaa vastaan, kuoli Kypros-saarella 449 eKr. 

Kitbairön vuorijono Kreikassa Attikan ja Boiotian rajalla. 

Kition kaupunki Kypros-saatella. 

Klazomenai kreikkalainen kaupunki Vähässä Aasiassa Lyydiassa Smyrnan lahden 
etelärannalla. 

Kleisthenös ateenalainen valtiomies, kansanpuolueen johtaja, uudisti kansanvaltai- 
sen valtiomuodon 5308—507 eKr. 

Kleitomakhos Karthagossa syntynyt historiankirjoittaja, alkuperäinen nimi Hasdru- 
bal, synt. 187 eKr., kirjoitti loistavatyylisen, mutta epätieteellisen esityksen 
Aleksanteri Suuresta. 

Kleitos lisänimeltään Musta», Aleksanteri Suuren sotapäällikkö, pelasti kunin- 
kaan hengen Granikos-joen taistelussa, sai surmansa pidoissa Marakandassa 
328 eKr. 

Kleön ateenalainen kansanjohtaja, ammatiltaan nahkatehtailija, sai Perikleen kuole- 
man jälkeen 429 eKr. suuren vaikutusvallan, esitetään demagogin perikuvana, 
otti vastaan ylipäällikkyyden Traakiassa, missä taistelusta paetessaan sai sur- 
mansa 422 eKr. 

Kleönai kaupunki Argoliissa Korintista lounaaseen. 

Kleopatra Egyptin kuningatar, synt. 69 eKr., tuli 51 eKr. veljensä Ptolemaioksen 
hallituskumppaniksi, karkotettiin Egyptistä 48 eKr., mutta Caesar palautti 
hänet valtaistuimelle samana vuonna, synnytti Caesarille pojan Caesarionin 47, 
tuli Roomaan 46, antoi apujoukkoja Brutukselle ja Cassiukselle 42, saapui 
tekemään tiliä Antoniukselle Tarsokseen 41, piti sen jälkeen Antoniusta lumois- 
saan, pakeni Actiumin taistelusta 31 ja surmasi itsensä Aleksandriassa 30 eKr. 


Klpsydra lähde Ateenan Akropoliilla. 


&lientti Rooman kansalainen, joka taloudellisesti oli riippuvainen jostakusta yli- 
myksestä ja joka sen vuoksi valtiollisessa elämässä antoi tälle kannatuksensa. 


Knidos kreikkalainen kaupunki Vähän Aasian Kaariassa Aigeian meren rannalla. 
kobortti Rooman armeijassa legioonan kymmenes osa, n. 420—480 miestä. 


Koilee-Syyria alkuaan Libanonin ja Antilibanonin välinen 120 km pituinen ylä- 
tasanko, sittemmin koko varsinainen Syyria. 

kolmisoutu sotalaiva, jossa oli airoja kolmena rivinä päällekkäin. 

Kolofön kreikkalainen kaupunki Vähän Aasian Lyydiassa Efesoksesta luoteeseen. 

Kommagönö Syyrian pohjoisin maakunta. 

Konön ateenalainen sotapäällikkö, johti peloponnesolaissodan loppuvuosina Atee- 
nan laivastoa ja otti osaa Aigospotamoin taisteluun 405 eKr., toimi sen jälkeen 


persialaisen laivaston päällikkönä ja voitti Spartan laivaston Knidoksen edus- 
talla 394 eKr., kuoli n. 390 eKr. 


konsuli Rooman tasavallan korkein hallintoviranomainen; konsuleja valittiin vuo- 
sittain kaksi. 

Koröneia kaupunki Boiotiassa Helikon-vuoren juurella; sen lähistöllä boiotialaiset 
voittivat ateenalaiset 447 eKr. 

kossaialaiset hurja vuoristokansa Persian valtakunnassa Susan seuduilla. 

kotka oli roomalaisten legioonien sotamerkki Mariuksen ajoista lähtien (104 eKr). 

Krannön kaupunki Kreikassa Thessaliassa. 

Krateros Aleksanteri Suuren sotapäällikkö, sai 324 tehtäväkseen viedä makedonia- 
laiset sotavanhukset kotimaahan, sai Aleksanterin kuoltua appensa Antipat- 
roksen kanssa hallittavakseen Makedonian ja Kreikan, sai surmansa taistelles- 
saan Kappadokiassa 321 eKr. 


Kratinos ns. vanhemman attikalaisen komedian huomattavimpia edustajia, kuoli n. 
420 eKr. 


Kreön kreikkalainen taruhenkilö, Theeban kuningas, tuomitsi Antigonen elävältä 
haudattavaksi, yksi Sofokleen Antigone-näytelmän päähenkilöistä. 


Kreisa kreikkalainen taruhenkilö, Jasonin puoliso. 


Kritiäs ateenalainen valtiomies, yksi ns. kolmestakymmenestä tyrannista, synt. 
n. 460 eKr., näytteli huomattavaa osaa peloponnesolaissodan päätyttyä 404 
eKr., kaatui taistelussa Thrasybulosta vastaan 403 eKr. 


Kronos kreikkalainen jumalaolento, Zeuksen isä. 

Krotön kreikkalainen kaupunki Etelä-Italiassa Kalabrian itärannalla. 

Ksantbippos Perikleen isä, johti ateenalaista osastoa kreikkalaisten laivastossa, joka 
479 eKr. sai persialaisista Mykalen voiton. 

Ksanthos Vähän Aasian Lykian pääjoki sekä sen varrella sijainnut kaupunki. 

Ksenofön kreikkalainen historioitsija, synt. n. 430 eKt., oli Sokrateen oppilas, seu- 
rasi nuorempaa Kyyrosta tämän sotaretkellä veljeään Artakserksestä vastaan 
Babyloniaan, johti kymmenentuhatta kreikkalaista soturia takaisin kotimaahan, 
kuoli Korintissa 354 eKr. Hänen kirjallinen tuotantonsa on laaja ja arvokas. 

Ksenokratös kreikkalainen filosofi, Platonin oppilas, synt. n. 396 eKr., akatemian 
johtaja 339—314, kuoli 314 eKr. 

Kserksös Persian kuningas 485—465 eKr., aloitti sodan kreikkalaisia vastaan, mutta 
kärsi Salamiin tappion 480 eKr. 


kuuria Rooman senaatintalo. 


kvestori Rooman virkamies, joka hoiti taloustehtäviä; kvestorin virka oli virka- 
uran ensimmäinen aste, jota seurasi ediilin tai kansantribuunin, sen jälkeen 
preetorin ja vihdoin konsulin virka. 


Kydnos joki Kilikiassa, virtaa Tarsoksen kaupungin läpi. 

Kykladit saariryhmä Kreikan ja Vähän Aasian välissä Aigeian meressä. 
Kyrönö kreikkalainen kaupunki Afrikassa Kyrenaikassa. 

Kyrröstikö alue Pohjois-Syyriassa. 

Kyyros Persian valtakunnan perustaja, hallitsi 559—530 eKr. 


Kyyros nuorempi, ryhtyi 405 eKr. kapinaan veljeänsä Persian kuningasta Artak- 
serksestä vastaan, marssi kreikkalainen apujoukko mukanaan Mesopota- 
miaan, kaatui 401 eKr. 


Kyxikos kreikkalainen kaupunki Vähässä Aasiassa Propontiin etelärannikon keski- 
kohdalla. 


kyynikot filosofinen koulukunta, jonka jäsenet elivät yksinkertaisesti ja sovinnai- 
sista tavoista välittämättä; nimen pilkkakirveet selittivät johtuvan koiran 
kreikankielisestä nimestä. 


Labeo katso Antistins. 


I abiönus, Titus Atius, Caesarin alipäällikkö, kansantribuuni 63 €Kr., siirtyi Pom- 
peiuksen puolelle 49, taisteli Caesaria vastaan, kaatui Mundan luona 45 eKr. 


I. .abienus, Ouintus Atius, edellisen poika, jonka Brutus ja Cassius 42 eKr. lähettivät 
pyytämään apua Parthian kuninkaalta Orodeelta, jäi Parthiaan, yllytti Orodeen 
hyökkäämään Antoniuksen kimppuun, taisteli ensin voitollisesti, mutta kärsi 
tappion 39 eKr., pakeni Kilikiaan, missä sai surmansa. 

Laelius, Caius Laelius Sapiöus, roomalainen valtiomies, kansantribuuni 151 €Kr., 
otti osaa Karthagon valloitukseen 146, preetori 145, konsuli 140, Gracchusten 
vastustaja. 


Lakedaimön = Sparta. 


Lakönia maakunta Kreikassa Peloponnesoksen kaakkoisosassa; sen pääkaupunki 
oli Sparta. 


Jakooninen sappeus on saanut nimensä siitä, että spartalaiset olivat kuuluisia lyhyt- 
sanaisuudestaan. 


Lamakhos ateenalainen päällikkö, synt. n. 470 eKr., oli 416—415 yksi Sisilian ret- 
ken johtajista, kaatui Syrakuusan edustalla 414 eKr. 


) 601 ( 


PLUTARKHOS 





Lamia kaupunki Kreikassa Fthiotis-maakunnassa Othrys-vuotriston etelätinteellä. 

Lampsakos kreikkalainen kaupunki Hellespontoksen Aasian puoleisella rannalla. 

Larissa kaupunki Thessaliassa; myös Aasiassa oli kolme sen nimistä kaupunkia. 

Larymna kaupunki Boiotiassa. | 

latinalaiset alkuaan Latiumin maakunnan asukkaat, sittemmin ne Italiassa sijain- 
neet Rooman liittolaiset, joilla oli ns. latinalaisoikeus, so. rajoitettu kansalais- 
oikeus. Täydet Rooman kansalaisoikeudet myönnettiin latinalaisille liittolais- 
sodan jälkeen 88 eKr. 

Laverna jumalatar, jolla oli alttari Roomassa Porta Lavernaliksen luona. 

Lebadeia kaupunki Boiotiassa. 

kgaatti Rooman armeijassa päällikön apulainen, alipäällikkö. 

legioona Rooman sotajoukon osasto, n. 4200-4800 miestä. 

Leibethron kaupunki Makedoniassa. 

Lemmnos suurehko saari Aigeian meren pohjoisosassa. 

Lenztulus, Ciceron vävy = Dolabella. 

Lentulus, Liicius Cornölius, Clodiuksen pääsyyttäjä 61 eKr., konsuli 49, Caesarin vas- 
tustaja, pakeni Egyptiin, jossa sai surmansa 48 eKr. 


Lentulus, Piihlius Cornelius L. Spinthör, ediili 63 eKr., preetori 6o, konsuli 57, 
taisteli 49 Pompeiuksen upseerina, surmattiin Farsaloksen taistelun jälkeen 


48 eKr, 

Lentulus katso myös Cornelius. 

Teokbares kreikkalainen kuvanveistäjä, synt. n. 390 eKr., kuoli n. 315 eKt. 

Leonnatos Aleksanteri Suuren upseeri ja seuralainen, kuoli 322 eKr. 

Lepidus, Märcus Aemilius, oli Sisilian maaherrana 80 eKr., konsuli 78, koetti Sullan 
kuoleman jälkeen kumota diktaattorin säädökset, kuoli 77 eKr. 

Lepidus, Märeus Aemilius, edellisen poika, triumviri, synt. n. 89 eKr., preetori 49, 
Caesarin kannattaja, konsuli 46 yhdessä Caesarin kanssa, pontifex maximus 44, 
liittoutui 43 Antoniuksen ja Octavianuksen kanssa (triumviraatti), pantiin 
viralta 36, kuoli 12 eKr. 

Lesbos suuri saari Aigeian meressä Vähän Aasian luoteisrannikolla, yhtyi vapau- 
duttuaan Persian ylivallasta Ateenan meriliittoon, josta yritti irtautua 428 eKr. 

Le:5 kreikkalainen jumalatar, Apollonin ja Artemiin äiti. 

Lexkas saari Joonian meressä lähellä Kreikan rannikkoa. 

Liberälia-juhlaa vietettiin Roomassa maaliskuun 17 pnä Liber-jumalan kunniaksi. 
Liber oli muinaisitalialainen luonnonjumala, joka käsitettiin samaksi kuin 
kreikkalaisten viinin jumala Dionysos. 

liburnilainen = pohjois-illyrialainen; libumilaiset alustyypit olivat erittäin nopea- 
kulkuisia. 


Libya kreikkalaisten käyttämä nimitys, joka tarkoitti Pohjois-Afrikan rannikko- 
aluetta Egyptistä länteen. 


Licinius Märena, Läcius, preetori 65 eKr., joutui syytteeseen vaalikeinottelusta 63, 
sai puolustajakseen mm. Ciceron, konsuli 62. 

Ligärius, Ouintus, taisteli Caesaria vastaan 49—46, joutui vangiksi ja syytteeseen, 
mutta vapautui sen jälkeen, kun Cicero oli häntä menestyksellisesti puolusta- 
nut, sai surmansa proskriboituna 43 eKr. 

liittolaissota aiheutui siitä, että Rooman liittolaisvaltiot Italiassa vaativat täysiä kan- 
salaisoikeuksia; sotaa käytiin 90—88 eKr, ja sen päätyttyä annettiin liittolais- 
valtioiden asukkaille Rooman kansalaisoikeus. 

liittolaisvaltiot Italiassa olivat kaupunkiyhteiskuntia, joilla oli itsehallinto; niiden 
kansalaiset olivat velvolliset suorittamaan asepalvelusta Rooman armeijassa, 
mutta täydet Rooman kansalaisoikeudet he saivat vasta liittolaissodan päätyt- 
tyä 88 eKr. 


liktori, Rooman virkamiesten palvelija, joka virkavallan merkkinä kantoi vitsa- 
kimppua ja kirvestä. 

Tingonit kansakunta Galliassa Langresin ylängöllä. 

Lissos rannikkokaupunki Dalmatiassa Hlyrian rajalla. 

Livia Augustuksen puoliso, synt. 59 eKz., oli ensinnä naimisissa Tiberius Claudius 
Neron kanssa, erosi hänestä 38 eKr. tullakseen Octavianuksen vaimoksi; 
älykkyytensä vuoksi hänellä oli Augustukseen huomattava vaikutus. Livia 
kuoli 29 jKr. Hänen poikansa oli keisari Tiberius. 

Livius, Titus, roomalainen historioitsija, synt. Pataviumissa (nyk. Padovassa) 59 
eKtx., kirjoitti laajan Rooman historian, kuoli 17 jKr. 

Livius Driisus, Märcus, kansantribuuni 122 eKr., senaatin puolueen jäsen, koetti 
riistää Caius Gracchukselta kansan suosion, konsuli 112 eKr. 

Lokris maakunta Keski-Kreikassa Korintin lahden pohjoisrannalla. 

Liicänia maakunta Etelä-Italiassa Tarentin lahden ja Tyrrhenan meren välissä. 

Lucca kaupunki Etruriassa (nyk. Toscanassa). 

Liullus, Lilcins Licinius, kuuluisa roomalainen sotapäällikkö, taisteli Sullan aikana 
Mithridatesta vastaan, tuli konsuliksi 74 eKr., lähti 73 Rooman itäarmeijan yli- 
päälliköksi, kutsuttiin takaisin 67 eKr., eli sen jälkeen upporikkaana yksityis- 
henkilönä Roomassa, kuoli 56 eKr. 

Luvullus, Märcus Licinius, edellisen veli, Sullan legaatti Mithridateen sodassa, kon- 
suli 73 eKr., sen jälkeen Makedonian maaherrana, kuoli pian veljensä jälkeen. 

Lukaania katso Lucania. 
Läpercalia juhla, jota vietettiin Faunus-jumalan kunniaksi helmikuun 15 päivänä. 
Lupercus Faunus-jumalan lisänimi. 


Liisitänia maakunta Pyreneiden niemimaan länsiosassa, vastaa suunnilleen nykyis- 
tä Portugalia. 


Lutätius Catulus, Ouintus, roomalainen valtiomies, senaatinpuolueen johtaja, kon- 
suli 78 eKr., vastusti ensin Pompeiusta, sitten Caesaria, kuoli 6x eKr. 

Lykäonia maakunta Vähän-Aasian keskiosassa. 

Lykaia ikivanha juhla, jota Arkadian Lykaion-nuorella vietettiin Zeus Lykaioksen 
kunniaksi. ' 

Lykeion puistoalue Ateenan itälaidassa; siellä sijaitsevassa urheilutalossa Aristoteles 
opetti. 

Lykia maakunta Vähän-Aasian lounaisosassa. 

Lykiirgos Spartan tarunomainen lainsäätäjä, jonka sanottiin eläneen 9. vuosisadalla 
eKr. 


Lykärgos ateenalainen valtiomies, synt. n. 390 cKr., Demostheneen ohella makedo- 
nianvastaisen puolueen huomattava edustaja, hoiti erinomaisella tavalla valtion 
taloutta 338—327, kuoli 324 eKt. 


Lysandros spartalainen sotapäällikkö, tuhosi Ateenan laivaston Aigospotamoin 
luona 405 eKr., kaatui sotaretkellä 395 eKr. 


Lysippos kreikkalainen taiteilija, syntyisin Sikyonista, Aleksanteri Suuren aika- 
kauden kuuluisin kuvanveistäjä. 


Lyydia maakunta Vähän Aasian länsiosassa Aigeian meren rannalla. 


Mascönäs, Caius Cilnius, Augustuksen ystävä, runoilijain suosija, kuoli 8 eKr. 


Maelius, Spurius, rikas plebeiji, joka 440 eKr. nälänhädän aikana jakoi kansalle vil- 
jaa ja jonka sen vuoksi epäiltiin tavoittelevan kansan avulla yksinvaltaa, sai 
surmansa 439 eKr. 


Magnesia kreikkalainen kaupunki Vähässä Aasiassa Lyydiassa Hermos-joen ran- 
nalla. 


Maidikö maakunta Länsi-Traakiassa. 


Makedonia maa Thessalian pohjoispuolella; muodosti oman kuningaskunnan vuo- 
teen 168, minkä jälkeen siitä muodostettiin Rooman maakunta. 


Malea Kreikan Peloponnesoksen kaakkoinen niemenkärki. 
Maliin lahti Aigeian meren lahti Kreikassa Thessalian rannikolla. 


malloslaiset intialainen heimo, jonka Aleksanteri suuri kukisti 326 eKr, 

Moaneinus, Caius Hostilius, konsuli 137 eKr., teki numantialaisten kanssa 136 sopi- 
muksen, jota senaatti ei hyväksynyt, erotettiin myöhemmin senaatista, mutta 
otettiin uudelleen sen jäseneksi. 


manipeli toomalaisen legioonan osasto, n. 140 miestä. 

Maänlius, Caius, oli Sullan upseerina, keräsi suuren omaisuuden, jonka taas menetti, 
liittyi Catilinaan, kaatui taistellessaan hallituksen joukkoja vastaan 62 eKr. 

Mantineia kaupunki Kreikassa Peloponnesoksella Arkadian itäosassa. 


Maärcellus, Märcus Claudius, kvestori 65 eKr., varoitti Ciceroa Catilinan aikeista 
63, preetori 54, konsuli 51, vastusti Cacsarin vaatimuksiin suostumista 49, 
kuoli 46 eKr. 

Maärcellus, Caius Claudius, konsuli 50 eKr., oli naimisissa Caesarin sisaren tyttären- 
tyttären Octavian kanssa, mutta kuului Pompeiuksen kannattajiin, lähestyi 
myöhemmin lankoaan Octavianusta, kuoli 40 eKr. 


Maärcellus, Caius Claudius, edellisen serkku, Caesarin vastustaja, konsuli 49 eKr., 
kaatui taistellessaan Pompeiuksen puolella 48 eKt. 


Märcellus, Märcus Claudius, ensiksi mainitun Marcelluksen ja Octavian poika, 
synt. 42 €Kr., meni 25 eKr. naimisiin Augustuksen tyttären Julian kanssa, 


pulla eKr. 
Märcins Rex, Ouintus, konsuli 68 eKr, kansantribuuni Clodiuksen lanko. 
mardolaiset kansanheimo Kaspian meren etelärannalla. 


Marius, Caius, kuuluisa roomalainen sotapäällikkö, synt. 156 cKr. Atpinumissa, 
taisteli upseerina Espanjassa, kansantribuuni 119 eKr., nai Caesarin isän sisa- 
sen Julian, preetori 115, legaatti Jugurthan sodassa, konsulina ensimmäisen 
kerran 107, sitten viisi kertaa peräkkäin 104—100, voitti teutonit 102 ja kimbrit 
101, osoittautui poliitikkona mahdottomaksi, riistätti Sullalta Mithridateen 
sodan ylipäällikkyyden 88; Sullan marssiessa Roomaa kohti Mariuksen oli 
pakko paeta, mutta kun Cinna oli saanut vallan, hänet kutsuttiin takaisin, 
minkä jälkeen hän kosti verisesti vastustajilleen ja valitutti itsensä konsuliksi 
seitsemännen kerran; hän kuoli jo konsulivuotensa alussa 86 eKr. Sulla heitätti 
sittemmin hänen tuhkansa Anio-jokeen. 

Marius, Caius, edellisen poika, synt. 109 eKt., taisteli isänsä joukoissa, valittiin 
konsuliksi 82 eKr., joutui tappiolle taistellessaan Sullaa vastaan, oli piiritet- 
tynä Praenestessä, sai surmansa pakomatkalla saman vuoden lopulla. 


Marius, Märcus, edellisen serkku, preetori 82 eKr., surmattiin Sullan määräyksestä 
samana vuonna. 


marsit kansanheimo Keski-Italiassa, taisteli liittolaissodassa 90—88 eKr. Roo- 
maa vastaan. 


) 605 ( 


PLUTARKHOS 
eo-——====ntr0!-o Ts. 


marsilaissota liittolaissodan toinen nimitys, joka johtuu siitä, että marsien heimo oli 
sodassa Rooman päävastustaja. 

Marsin kenttä sijaitsi Rooman kaupungin pohjoisosassa; sitä käytettiin kansan- 
kokouksiin, vaalitoimituksiin ja urheiluharjoituksiin. 

Marsyäs makedonialainen historiankirjoittaja, synt. n. 355 eKr., kirjoitti Makedo- 
nian historian. 

Massilia kaupunki Galliassa, nyk. Marseille. 

Mäximus, Ouintus Fabius, ediili 57 eKr., Caesarin kannattaja, konsuli 45, kuoli 
saman vuoden viimeisenä päivänä. 

Mazaios persialainen upseeri, Syyrian satraappi, oli päällikkönä Gaugamelan taiste- 
lussa 331 eKr., luovutti vastarinnatta Aleksanteri Suurelle Babylonin, nimitet- 
tiin Babylonian maaherraksi, kuoli 327 eKr. 


Medeia kreikkalaisen taruston henkilö, Kolkhiin kuninkaan tytär, joka rakastui 
Jasoniin ja seurasi tätä Korinttiin. Kun Jason siellä kihlasi kuningas Kreonin 
tyttären Kreusan, Medeia kostoksi surmasi sekä Kreusan että Jasonin kanssa 
saamansa lapset. 

medimnos kreikkalainen viljan mitta, n. 521/, litraa, 


Meedia maa Iranin luoteisosassa; oli alkuaan itsenäinen kuningaskunta, mutta lii- 
tettiin sitten Persian valtakuntaan. Aleksanteri Suuri valloitti sen 330 eKr. 


meedialaiset Meedian asukkaat, jotka vielä Antoniuksen aikana olivat säilyttäneet 
erikoisaseman Parthian valtakunnassa. 


Mcegalopolis kaupunki Kreikassa Lounais-Arkadiassa. 

Megara kaupunki Korintin kannaksella lähellä Saronin lahden rantaa, aikoinaan 
huomattava valtatekijä. 

Megaris maakunta, jonka pääkaupunki oli Megara; sen asukkaat olivat doorilaisia. 

Meläs joki Boiotiassa, nyk. Mavropotamos. 

Melissos Samoksen sotavoimien ylipäällikkö, voitti Ateenan laivaston 441 eKr; 
esiintyi myös filosofina. 

Meliteia kaupunki Thessaliassa Fthiotiksessa. 

Melos Kykladeihin kuuluva saari Aigeian meressä. 


Menandros ateenalainen sotapäällikkö, pääsi pakenemaan Sisiliasta 413 eKr., otti 
osaa Aigospotamoin taisteluun 405 eKr. 


Menandros ateenalainen huvinäytelmäin kirjoittaja, synt. n. 343 €Kr., ns. uuden 
attikalaisen komedian etevin edustaja, kuoli n. 293 eK1. 


Mönäs Sextus Pompeiuksen vapautettu orja ja laivastopäällikkö, siirtyi 38 eKr. 
Octavianuksen puolelle, kaatui Illyrian sotaretkellä 35 eKr, 

Menekratös Sextus Pompeiuksen vapautettu orja ja laivastopäällikkö, kaatui 38 eKr. 

Messalla, Märeus Valerius Messalla Corvinus, synt. n. 64 eKr., taisteli Brutuksen 
armeijasssa Filippoin luona, siirtyi taistelun jälkeen Octavianuksen puolelle, 
konsuli 31 eKr., otti osaa Actiumin taisteluun, esiintyi sittemmin kirjallisen 
piirin keskushenkilönä, julkaisi muistelmia, kuoli n. 13 jKr. 

Messön& kreikkalainen kaupunki Sisilian koilliskulmassa, nyk. Messina. 

Metageitniön Ateenan kalenterin toinen kuukausi (elo-syyskuu). 

Metella, Caecilia, Sullan neljäs puoliso, kuoli 81 eKr. 

Metellukset olivat näytelleet huomattavaa osaa Rooman historiassa. 

Metellus, Ouintus Caecilius, preetori 148, konsuli 143, kensori 131, Gracchusten vas- 
tustaja, kuoli erittäin suuresti kunnioitettuna 115 eKr. 

Metellus, Liicius Caecilius, Sullan appi, konsuli 119 eKr., kensoti 115. 

Metellus, Ouintus Caecilius, preetori 89 eKr., konsuli 80, pontifex maximus 71, kuoli 
64 eKr. 

Metellus Celer, Ouintus Caecilius, preetori 63 eKx., voitti Catilinan joukot 62, konsuli 
60, kuoli 59 eKr. Hänen puolisonsa oli Clodia, Catulluksen Lesbia. 

Metellus Nepös, Onintus Caecilins, kansantribuuni 62 eKr., jolloin esiintyi Ciceroa 
vastaan, preetori 60, konsuli 57, oli seuraavana vuonna Espanjan maaherrana. 
kuoli pian sen jälkeen. 

Micipsa Numidian kuningas 149—118 eKf., roomalaisten liittolainen. 

Midäs taruhenkilö, Frygian kuningas, joka toivoi, että kaikki hänen käsissään 
muuttuisi kullaksi. 

Mieza kaupunki Makedoniassa Strymon-joen rannalla. 

Miletos kreikkalainen kaupunki Vähässä-Aasiassa Kaariassa Aigeian meren rannalla, 
kukoistava kauppakaupunki, josta mm. tuotettiin hienoja kudonnaisia. 

mina raha, 1], osa talenttia, n. 15 000 markkaa (vuoden 1955 rahan arvon mukaan). 

Minerva roomalainen jumalatar, samastettiin Pallas Athenen kanssa. 

Misönum kaupunki Italiassa Napolin lahden pohjoisimmalla rannalla. 

Mitbra muinaispersialainen valon jumala. 

Mithridates Pontoksen kuningas, synt. 132 eKr., nousi valtaistuimelle 111 eKr; 
ryhtyessään laajentamaan valtakuntaansa hän joutui 89 eKr. sotaan roomalaisia 
vastaan, valtasi melkein koko Vähän Aasian, surmautti n. 80 000 siellä asuvaa 
kin voitti tämän 85 eKr.; Mithridateen oli pakko tehdä rauha 84 eKx., mutta 
hän aloitti 73 eKr. uuden sodan, jossa kärsi tappion 71 ja 68; Pompeius voitti 
hänet ratkaisevasti 66, minkä jälkeen hän pakeni Krimille, jossa teki itsemur- 
han 63 eKr. 

Minäsius Plancus, Litcius, Caesarin upseeri 54—46 €Kr., liittyi Antoniukseen 43, 
konsuli 42, seurasi Antoniusta Aasiaan, oli Syyrian maaherrana, siittyi 32 
Octavianuksen puolelle, kensori 22 eKr. 

Mänykhia Peiraieuksen luona sijainnut linnoitus ja sotasatama. 

Märe&na, Liicius Licinius, preetori 65 eKr., konsuli 62 eKr. 

Mutina kaupunki Pohjois-Italiassa, nyk. Modena. 

Muusat runottatret, 

Mykalö kallioniemeke Vähän Aasian länsirannikolla vastapäätä Samos-saarta. 

Myrina kreikkalainen satamakaupunki Vähässä Aasiassa Lyydiassa. 


Myysia Vähän-Aasian luoteisin osa. 


nabatealaiset arabialaisheimo, joka asui Arabian ja Palestiinan välisissä rajaseuduissa. 
Naksos Kykladeihin kuuluva saari Aigeian meressä. 


Näsica, Piiblizes Cornölius Scipio, konsuli 138 eKr., Gracchusten vastustaja, kerskui 
surmanneensa Tiberius Gracchuksen, lähti kansan vihaa peläten Vähään Aa- 
siaan, jossa kuoli 131 eKr. 


naula painomitta, n. 425 grammaa. 
Neäpolis kaupunki Etelä-Italiassa Campaniassa, Tyrrhenan meren tannalla, nyk. 
Napoli. 


Nearkhos synt. n. 360 eKr., Aleksanteri Suuren laivaston päällikkö 326 eKr., oli 
kuninkaan nuoruuden ystäviä, kirjoitti merimatkoistaan totuudenmukaisen 
kuvauksen. 


Nemea Kreikan Argoliissa sijaitseva laakso, jossa joka toinen vuosi Zeuksen kun- 
niaksi vietettiin kisat. 


Nemesis oikeutta valvova ja sen rikkomisen rankaiseva jumalatar. 


Neoptolemos kreikkalainen tarusankari, Akhilleuksen poika, joka tarun mukaan 
myöhemmin siirtyi Epeirokseen, missä sitten molossien kuningassuku piti 
häntä kantaisänään. 


Nepös, katso Metellus. 


nervit nykyisessä Länsi-Belgiassa ja Pohjois-Ranskassa asunut heimo, jonka Caesar 
voitti 57 eKr. 


Nestor kreikkalainen taruhenkilö, Pyloksen kuningas, viisaan vanhuksen perikuva. 
neuvosto Ateenassa oli 500-jäseninen; se toimi kansankokouksen valmistavana eli- 
menä. 


Nigidius, Pibdins Nigidius Figulus, monipuolinen tieteenharjoittaja ja kirjailija» 
Ciceron ystävä, kuoli 45 eKr. 

Nikaia Bithynian pääkaupunki Vähässä Aasiassa. 

Nike voiton jumalatar. 

Nikiäs Nikeratoksen poika, ateenalainen valtiomies ja sotapäällikkö, sai pelopon- 
nesolaissodassa voittoja 425 ja 423 eKr.; hänen toimestaan tehtiin 421 eKr. 
Spartan kanssa rauha 50 vuodeksi. Toimi sitten 415—413 Ateenan voimien 
ylipäällikkönä Sisiliassa, joutui tappion jälkeen vangiksi ja mestattiin 413 eKr. 

Nikokresn Salamiin kaupunkivaltion kuningas Kyproksen saarella, oli Aleksanteri 
Suuren seurueessa 330 eKr., kuoli 310 eKr. 

Nikolaos kotoisin Damaskoksesta, synt. n. 64 eKt., tunoilija ja historioitsija, kir- 
joitti laajan Augustuksen ajan historian alkaen Caesarin kuolemasta. 

Nikomödes Bithynian kuningas 84—174 eKr. 

Nikopolis kaupunki Traakiassa Abderasta pohjoiseen. 

Nöla kaupunki Italiassa Campaniassa Napolin koillispuolella. 

Nonakris paikkakunta Kreikan Peloponnesoksella Arkadian maakunnassa. 

Nönius Sullan sisarenpoika, preetori 87 eKr. 


v 


Nönius, Märcus Nönius Sufönäs, kvestori 60 eKr., kansantribuuni 56, preetori 53, 
Pompeiuksen kannattaja. 


Norbänus, Caius, kansantribuuni 95 eKr., preetori 88, liittyi Mariuksen puolue- 
laisiin ja tuli konsuliksi 83, johti sotatoimia Sullaa vastaan, kärsi tappion 82, 
pakeni Rhodokselle, missä teki itsemurhan 82 eKr. 


Norbänus, Caius Norbänus Flaccus, preetori 44 €Kr., taisteli Octavianuksen alipääl- 
likkönä Caesarin murhaajia vastaan, konsuli 38, eli vielä 25 eKr. 


Novum Cömum kaupunki Pohjois-Italiassa Alppien juurella, nyk. Como. 

Numa Pompiliss Rooman toinen kuningas, lainsäätäjä. 

Numantia kaupunki Espanjassa Duero-joen rannalla, keltiberiläisten pääpaik- 
koja. 

Numidia kuningaskunta Pohjois-Afrikassa, vastasi nykyistä Itä-Algeriaa, liitettiin 
sittemmin Rooman valtakuntaan. 

Nymfaion nymfeille pyhitetty alue. 

nymfi luonnotat, luonnon haltiatar. 

Nysa kaupunki Vähässä Aasiassa Kaariassa. 


oboli kreikkalainen raha, 1/6 drakhmaa, n. 25 markkaa = 1955 rahan arvon 


mukaan). 


Oxella, Litcins Livius, ent. preetori, taisteli Caesaria vastaan, sai armahduksen, liit- 
tyi Caesarin murhaajiin. 

Ortävia Augustuksen sisar, ensin naimisissa Caius Claudius Marcelluksen, sitten 
vuodesta 40 eKr. triumviri Antoniuksen kanssa, kuoli 11 eKr. 


Octäviänus katso Octavius, Caius. 


Ortävius, Märcus, kansantribuuni 133 eKr., erotettiin virastaan Tiberius Gracchuk- 
sen esityksestä. 


Ortävius, Cnaeus, konsuli 87 eKr., ylimyspuolueen johtaja, murhattiin samana 
vuonna. 


Octävius, Märcus, ediili 50 cKr., oli Pompeiuksen laivaston päällikkönä 49—48, 
pakeni Afrikkaan, liittyi sittemmin Antoniukseen ja komensi Actiumin tais- 
telussa Antoniuksen laivaston keskiosaa. 

Ortävius, Caius Octävius Balbus, liittyi jäljestäpäin Caesarin murhaajiin, sai surmansa 
proskriboituna 43 eKr. 

Octävius, Caius = Octäviänus Augustus, synt. 63 eKr., äiti oli Caesarin sisarentytär; 
kun Caesar oli murhattu 15 maalisk. 44 Octavius, jonka Caesar oli testamentis- 
saan tehnyt ottopojakseen ja jota siitä lähtien nimitettiin Caesariksi tai Octavia- 
nukseksi, lähti Roomaan ottaakseen haltuunsa Caesatin perinnön, liittyi sen 
johdosta, että Antonius kohteli häntä yliolkaisesti, senaatinpuolueeseen ja saa- 
vutti aivan nuorena vaikutusvaltaisen aseman; taisteltuaan aluksi Antoniusta 
vastaan hän 43 teki tämän kanssa liiton (ns. toisen triumviraatin); triumvirit 
voittivat 42 Caesarin murhaajat Filippoin luona ja jakoivat keskenään Rooman 
valtakunnan, jolloin Octavius (Caesar) sai läntisen puoliskon hallittavakseen. 
Octaviuksen ja Antoniuksen välit olivat v. 40 eKr. katkeamaisillaan, mutta 
silloin saatiin aikaan Brundisiumin sovinto, joka uudistettiin Tarentumissa 37. 
Lopullinen välien rikkoutuminen tapahtui 33 eKt., jonka jälkeen kumpikin 
puoli varustautui sotaan; Actiumin taistelussa 31 Octavius pääsi voitolle, ja 
Antonius teki itsemurhan 30. Siitä lähtien Octavius, joka 27 sai senaatilta 
kunnianimen Augustus, oli Rooman yksinvaltias. Hän kuoli 14 jKr. 

Ödeion rakennus, jossa toimeenpantiin musiikkiesityksiä. 


Odysseia Homeroksen sankarirunoelma, joka kertoo Odysseuksen harharetkistä ja 
kotiinpaluusta. 


Oidipäs kreikkalainen taruhenkilö, Theeban kuningas, joka erehdyksestä joutui 


surmaamaan isänsä ja naimaan äitinsä; päästyään selville asianlaidasta hän puh- 
kaisi silmänsä ja lähti maanpakoon. 


Oiniadai kaupunki Luoteis-Kreikassa Akamaniassa. 
Oitö vuoristo Keski-Kreikassa n. 50 km Kotintin lahdesta pohjoiseen. 
Okhos Persian kuninkaan Artakserkses II:n (359—338 eKtz.) lisänimi. 


Oksos Pamirin ylängöltä alkava, Aralin järveen laskeva joki Turanissa, nyk. Amu- 
darja. 

Olympia juhlapaikka Peloponnesoksella Elis-maakunnassa; siellä pidettiin Olym- 
pian kisat. 

Olympias Aleksanteri Suuren äiti, synt. n. 375 eKr., molossien kuninkaan tytär 
Epeiroksesta, tuomittiin Aleksanteri Suuren kuoltua mestattavaksi 316 eKr. 


Olympolainen ylijumala Zeuksen ja Perikleen lisänimi. 


Olynthos kreikkalainen kaupunki Kalkidiken niemimaalla Aigeian meren pohju- 
kassa. 

On&sikritos kyynisen koulukunnan filosofi, otti osaa Aleksanteri Suuren sotaret- 
keen, oli Nearkhoksen laivastossa yliperämiehenä, kirjoitti mielikuvitukselli- 
sen esityksen Aleksanterin historiasta. 


Opimius, Lilius, preetori 125 eKr., konsuli 121, johti tuhoamistaistelua Caius 
Gracchusta vastaan, otti myöhemmin lahjuksia Jugurthalta ja karkotettiin sen 
johdosta maanpakoon. 


oplimaatit ylimyspuoluelaiset. 
oraakkeli enne tai ennustuspaikka. 
oreitalaiset vuori-iberiläiset Espanjassa. 


Orestes, Licius Aurelius, konsuli 126 eKtr., oli sen jälkeen kukistamassa kapinaa 
Sardiniassa, vietti triumfin 122 eKr. 


Orfeus tarunomainen kreikkalainen tietäjä ja laulaja, jonka palvojat vihkiytyivät 
tiettyihin salamenoihin. 


Örikon kaupunki Illyriassa Adrian meren rannalla. 
Orkbomenos kaupunki Kreikassa Boiotiassa lähellä Kefisos-joen suuta. 
Oröd&s Parthian kuningas n. 56—38 eKr. 


Öröpos kaupunki Boiotiassa vastapäätä Euboiaa, kuului Ateenalle, jolta boiotialai- 
set sen riistivät 411 eKr. Moninaisten vaiheiden jälkeen se joutui Ateenalle 
387, mutta luovutettiin uudelleen theebalaisille 366 eKr. 


Ortbopagon vuori Boiotiassa. 
Ostia Rooman satamakaupunki Tiberin suulla. 


ostrakismos vliuskaäänestyss, kansantuomio, jolla Ateenassa voitiin ajaa maan- 
pakoon kansalainen, jonka epäiltiin uhkaavan kansanvaltaista valtiojärjestystä. 


Paflagonia maakunta Vähän Aasian pohjoisosassa Mustan meren rannalla. 
Paionia Makedonian pohjoinen rajamaa. 
Pakoros Parthian kuninkaan Orodeen poika. 


Palätium t. Palätinus yksi Rooman kukkuloista, joka kohosi aivan forumin vie- 
ressä, ylimystön kaupunginosa. 


Pallas Athene katso Athene. 

Pamfglia maakunta Vähän Aasian eteläosassa Lykian ja Kilikian välillä. 

Pän kreikkalainen luonnonhaltija, joka kuviteltiin pukinjalkaiseksi. 

Panaitios kreikkalainen filosofi, synt. Rhodoksessa n. 180 eKr., opetti stoalaista 
filosofiaa Roomassa ja sittemmin Ateenassa, kuoli n. 110 eKr. 

Panakton linnoitus Attikan ja Boiotian rajalla, 

Panathönaia juhla, jota Ateenassa vietettiin elokuussa Athene-jumalattaren kun- 
niaksi. Siihen kuului juhlakulkue ja eri taidelajien kilpailuja. 

Panopeus kaupunki Fokis-maakunnassa. 

Pänsa, Caius Vibius, kansanttibuuni 51 eKr., kannatti Caesaria, preetori 48, kon- 
suli 43, kaatui Mutinan luona 43 eKr. 

Paraitonion kaupunki Pohjois-Afrikassa Libyassa lähellä Egyptin rajaa. 

Parapotamioi kaupunki Keski-Krteikassa Fokiissa. 


Paris taruhenkilö, Troian kuninkaan Priamoksen poika, kuuluisa kauneudestaan, 
vietteli Spartan kuninkaan Menelaoksen puolison Helenan ja aiheutti siten 
Troian sodan puhkeamisen. 


Parmenid&s kreikkalainen filosofi, Elean oppikunnan pääedustaja, eli n. 500 eKx. 


Parmeniön Makedonian kuninkaan Filippoksen neuvonantaja, johti Aleksanteri 
Suuren sotaretkillä vasenta sivustaa, joutui kuninkaan epäsuosioon ja surmat- 
tiin 330 eKr. Hän oli kuollessaan n. 70 vuoden ikäinen. 


Parnassos vuoristo Keski-Ktreikassa; siellä uskottiin Apollonin ja runottatien oles- 
kelevan. 


Parthenön Pallas Athenen temppeli Ateenan Akropoliilla, rakennettiin 447—432 
eKr. 


Parthia vanhan Persian valtakunnan maakunta Meedian itäpuolella Kaspian me- 
restä kaakkoon, sittemmin koko Uus-Persian valtakunta Induksen ja Eufratin 
välillä. 

Patara huomattava merikaupunki Vähässä Aasiassa Lykiassa. 

Patavium kaupunki Pohjois-Italiassa, nyk. Padova. 


Patrai kaupunki meren rannalla Peloponnesoksen luoteisosassa Akhaian maa- 
kunnassa. 


Patrönis kaupunki Keski-Kreikassa Fokis-maakunnassa. 


Paullus, Aemilius, triumviri Lepiduksen veli, ediili 55 eKr., preetori 53, konsuli 
50, sai Caesarilta 1 500 talenttia Aemiliuksen basilikan korjauttamiseksi, 
proskriboitiin 43 eKr., pakeni ja kuoli Miletoksessa Vähässä Aasiassa. 


P&gai satamakaupunki Megaris-maakunnassa Korintin kannaksella. 
Peiraieus Ateenan satamakaupunki. 

Peisandros ateenalainen poliitikko pelopennesolaissodan ajalta, otti osaa valtiolli- 
seen elämään vista 429 eKr., pakeni Spartaan 411 eKr. 


Peisistratos Ateenan yksinvaltias, synt. n. 600 eKx., anasti vallan Ateenassa 560 
eKr., karkotettiin kahdesti, mutta palasi takaisin ja jätti kuollessaan valtansa 
pojilleen. Peisistratos oli erittäin huomattava valtiomies ja häntä voidaan pitää 
Ateenan suuruuden luojana. 

Pöleus kreikkalainen taruhenkilö, Etelä-Thessalian kuningas, Akhilleuksen isä. 

Peliäs kreikkalainen taruhenkilö, Poseidonin poika, lähetti veljenpoikansa Jasonin 
noutamaan Kolkhiista kultaisen taljan. Hänen poikansa oli Akastos. 

Pella kaupunki Makedoniassa. 


pelopponnesolaiset tarkoittaa usein spartalaisia, koska Sparta oli Peloponnesoksen 
johtava valtio. 


Peloponnösos Kreikan eteläosa, jonka Korintin kannas yhdistää muuhun Kreikkaan. 
Peloponnesoksen johtava valtio oli Sparta. 

Peläsion kaupunki Egyptissä Niilin itäisimmän suuhaatran varrella. 

peninkulma roomalainen == 1 480 metriä, 


Perdikkäs Filippoksen ja Aleksanteri Suuren sotapäällikkö, josta tuli valtion- 
hoitaja Aleksanterin kuoltua, sai surmansa 321 eKr. 


Pergamon kreikkalainen kaupunki Vähän Aasian luoteisosassa. Sen kuninkaat laa- 
jensivat Pergamonin aluetta, joka siten tuli muodostamaan kokonaisen valta- 
kunnan. Pergamonissa oli kuuluisa kirjasto. 


Periklös Ateenan kuuluisin valtiomies, synt. n. 500 eKr., tuli Kimonin kuoleman 
jälkeen 449 Ateenan varsinaiseksi johtajaksi, teki 446 sopimuksen rauhan säi- 
lyttämisestä Spartan kanssa, ei voinut tai halunnut estää peloponnesolaissodan 
syttymistä 431 eKfr., kuoli ruttoon 429 eKr. 


Perintbos kreikkalainen kaupunki Propontiksen pohjoisrannalla. 
Persefonö Demeterin tytär, jonka manalan jumala ryösti ja otti puolisokseen. 


Persis Persian valtakunnan maakunta, valtakunnan varsinainen emämaa Persian 
lahden rannalla. 


Petra nabatealaisten asuma-alue. 
Pinaros joki Vähässä Aasiassa Kilikiassa. 


Pindaros kreikkalainen runoilija, synt. Theebassa n. 520 eKr., Kreikan kuotolytii- 
kan kuuluisin edustaja, kuoli n. 440 eKr. 


Pisaurum kaupunki Umbriassa Adrian meren rannalla. 
Pisidia maakunta Vähässä Aasiassa Pamfylian pohjoispuolella. 
Piso, Livius Calpurnius, Caesarin appi, preetori 61 eKr., konsuli 58 eKz., Ciceron 

vastustaja, oli kansalaissodassa Caesarin puolella, vaati Caesarin murhan jälkeen 
hänen testamenttinsa tunnustamista. 


Piso, Caius Calpurnius, Ciceron vävy, toimi 58 eKtr. Ciceron hyväksi, kuoli 57 
eKr. Hänen puolisonsa oli Ciceron tytär Tullia, joka sittemmin meni uusiin 
naimisiin Dolabellan kanssa. 


Piso, Caius Calpurnius, preetori 70 cKr., konsuli 67, antoi Cicerolle Catilinan suun- 
nitelmia koskevia tietoja. 


Plancus katso Munatius. 
Plataia kaupunki Boiotiassa, oli yhtämittaisissa taisteluissa Theeban kanssa. 


Platön kuuluisa kreikkalainen filosofi, synt. 427 eKr., oli Ateenassa Sokrateen 
oppilas, perusti Akademoksen puistoon filosofikoulun, kuoli 347 eKr. 


Platön huvinäytelmäin kirjoittaja, vanhan attikalaisen komedian edustaja, jonka 
toimintakausi oli n. 428—390 eKr. 


Pleistoanaks Spartan kuningas vista 456 eKr. 


Polybios kreikkalainen historiankirjoittaja, synt. n. 201 €Kr., oleskeli v:sta 166 
pitkiä aikoja Roomassa, nuoremman Scipion ystävä, kirjoitti kreikankielisen 
maailmanhistorian, jossa Rooman valtakunnan nousu muodosti keskeisen 
osan. 


Polykratös Samoksen yksinvaltias n. vuodesta 540 eKr., sai surmansa 522 eKr. 
Pompeia Caesarin puoliso 67—61 eKr. 
Pompeiji kaupunki Campaniassa lähellä Napolia Vesuviuksen etelärinteellä. 


Pompeiuksen teatteri Roomassa valmistui 55 eKr. Siihen liittyi pylväskäytäviä ja 
saleja, joita käytettiin kokoushuoneina. 


Pompeius, Ouintus, konsuli 141 eKr., kensori 131 eKr., Tiberius Gracchuksen vas- 
tustaja. 


Pompeius, Ouintus Pompeius Rufus, kansantribuuni 100 cKr., preetori 91, konsuli 
88 yhdessä Sullan kanssa, sai surmansa 87 eKr. 


Pompeius, Cnaeus Pomprius Magnus, Pompeius Suuri», roomalainen sotapäällikkö 
ja valtiomies, synt. 106 eKr., kunnostautui jo Sullan aikana etevänä upseerina, 
konsuli 70 cK., oli ylipäällikkönä idässä, yhtyi Caesarin ja Crassuksen kanssa 
ns. ensimmäiseen triumviraattiin 6o, nai Caesarin tyttären Julian, oli toistami- 
seen konsulina 55 sekä kolmannen kerran 52, liittyi kiinteästi senaatinpuoluee- 
seen vastustaen Cacsarin vaatimuksia, siirtyi Caesarin aloitettua kansalaissodan 
49 Kreikkaan, jossa kärsi ratkaisevan iappion Farsaloksen luona 48, pakeni 
Egyptiin, jossa hänet murhattiin 48 eKr. 


Pompeius, Sextus Pompeius Magnus, edellisen poika, seurasi isäänsä Egyptiin, pääsi 
sieltä pakenemaan, hankki Caesarin murhan jälkeen laivaston, jonka avulla 

valtasi Sisilian ja Sardinian, teki Octavianuksen ja Antoniuksen kanssa sopi- 
muksen Misenumissa 39, aloitti kuitenkin uudelleen sodan, jossa lopulta 


surmattiin 35 eKr. 
Pomptinum suoseutu Keski-Italiassa Roomasta kaakkoon, nyk. Pontiset suot. 
pontifex mäximus roomalaisten ylipappien esimies. 
Pontos kuningaskunta Mustanmeren etelä- ja kaakkoisrannikolla Halys-joen ja 


Armenian välissä. Mithridateen aikana valtakunta käsitti suuren osan Vähää 
Aasiaa sekä Mustan meren pohjoisrannikon. 


Porcia nuoremman Caton sisar, oli ensinnä naimisissa v:n 59 konsulin Calpurnius 
Bibuluksen, sitten v:sta 45 Brutuksen kanssa, kuoli 43 eKr. 


Pöros intialainen ruhtinas, jonka Aleksanteri Suuri voitti 326 eKr., kuoli n. 315 
eKr. 

Porta Collina Rooman koillinen portti. 

Poseideön Ateenan kalenterin kuudes kuukausi (joulu tammikuu). 

Poseidön kreikkalaisten meren jumala. 


Poseidönios kreikkalainen filosofi, edusti stoalaisuutta, kirjoitti teoksia hyvin mo- 
nilta aloilta (eli n. 135—350 eKtr.). 


Potidaia kaupunki Kalkidiken niemimaan pääosan ja sen läntisimmän niemen väli- 
sellä kannaksella. Kaupunki luopui Ateenan meriliitosta 431 eKr., mutta atee- 
nalaiset valloittivat sen 429 eKr. 


Praeneste kaupunki Latiumissa Roomasta kaakkoon, nyk. Palestrina. 


preetori korkea roomalainen virkamies, joka hoiti tuomarin tehtäviä, mutta oli 
konsulin poissa ollessa tämän sijaisena; virka-aikansa päätyttyä hän toimi 
maaherrana, propreetorina, minkä johdosta maaherraakin joskus nimitetään 
preetoriksi. 

Priönö kreikkalainen kaupunki Vähässä Aasiassa Kaariassa Miletoksen lahden ran- 
nalla. 

Proculeius, Caius, roomalainen ritari, Augustuksen ystävä, seurasi Augustusta 
30 eKr. Aleksandriaan, teki myöhemmin itsemurhan. 


Prokonnesos saari Propontiksessa (Marmarameressä). 

prokonsuli entinen konsuli, joka toimi maaherrana. 

Propreetori entinen preetori, joka toimi maaherrana. 

propylaiat Ateenan Akropoliille johtava juhlava porttirakennelma. 
proskriptio lainsuojattomaksi julistaminen. 


Prötagoräs kreikkalainen sofisti, joka opetti, ettei ole olemassa yleispätevää to- 
tuutta (eli n. 480—411 eKr.). 

provinssi Rooman valtakunnan maakunta. 


Piolemaios Aleksanteri Suuren sotapäällikkö, sai Aleksanterin kuoltua 323 eKr. 
maakunnakseen Egyptin, jota hän siitä lähtien hallitsi, otti kuninkaan nimen 
305, kuoli 283 eKr. Hänen mukaansa Ptolemaios tuli Egyptin kuningas- 
suvussa yleiseksi nimeksi. 


Ptolemaios VIII Egyptin kuningas, synt. 181 eKr., kosi ennen kuninkaaksi tuloaan 
Corneliaa, Gracchusten äitiä, joka ei kuitenkaan suostunut avioliittotarjouk- 
seen, kuoli 116 eKr. 


Plolemaios XII 4ulötös Egyptin kuningas, synt. n. 110 eKr., nousi valtaistuimelle 
80, pakeni kapinan johdosta valtakunnastaan 58, palautettiin kuninkaaksi 
Syyrian maaherran Gabiniuksen toimesta 55, kuoli 51 eKr. 


Puteoli satamakaupunki Campaniassa Napolin lahden rannalla. 

Pyanopsiön Ateenan kalenterin neljäs kuukausi (loka—-marraskuu). 

Pydna kaupunki Makedoniassa. 

pyhä sota julistettiin Fokis-maakunnan asukkaita vastaan sen johdosta, että he oli- 


vat miehittäneet Delfoin; sotaa käytiin 356—346 eKtr., ja sen aikana Make- 
donian Filippoksen onnistui saada jalansija Kreikassa. 


Pylos kaupunki Lounais-Kreikassa Messenian länsirannikolla; ateenalaiset miehitti- 
vät sen peloponnesolaissodan aikana 425 eKr. 


Pisthagoräs kreikkalainen filosofi ja matemaatikko (eli n. 570—500 eK1.). 


Pytheäs ateenalainen poliitikko, synt. ennen vuotta 356 eKr., Demostheneen vas- 
tustaja, siirtyi lopulta Ateenan vihollisten puolelle. 


Päthia Delfoin oraakkelin ennuspapitar. 


Päthön kisat vietettiin Delfoissa joka neljäs vuosi kunkin olympiadin kolmantena 
vuonna; ne olivat Olympian kisojen jälkeen Kreikan huomattavimmat. 


guedräns roomalainen vaskikolikko, 1/40 denaaria, n. 4 markkaa (vuoden 1955 
rahan arvon mukaan). 


Luinttlis heinäkuu, sai Caesarin muistoksi nimen Julius. 


Region kaupunki Etelä-Italiassa Kalabriassa Messinan salmen rannalla. 
Rodos Aigeian meren suurin saari Vähän Aasian lounaiskulmassa. 
ritarisääty Rooman alempi aatelisto, joka suoritti sotapalvelusta ratsain. 


Röksanö Aleksanteri Suuren puoliso, synt. n. 340 eKr., synnytti Aleksanterin 
kuoltua 323 pojan; molemmat surmattiin n. 310 eKr. 


Röscius kuuluisa näyttelijä, alkuaan vapautettu orja, kuoli 62 eKr, 

Rubico varsinainen Italian ja Gallia Cisalpinan välinen rajajoki, joka virtaa Apen- 
niineilta Adrian mereen. 
Riäfinus, Piiblins Cornelius konsuli 290 ja 277 eKr., Sullan esi-isä. 


Salaminia Ateenan valtionlaiva. 
Salamis saari Saronin lahdessa lähellä Ateenaa. 
Salamis kreikkalainen kaupunki Kyproksen itärannikolla. 


samnilainen Samniumin maakunnan asukas; roomalaiset kävivät samnilaisia vas- 
taan useita sotia alkaen vuodesta 343 eKr., kunnes heidät täydellisesti kukis- 
tettiin 272 eKr. 


Sammnium maakunta Italiassa Latiumin ja Campanian itäpuolella. 

Samos saari Aigeian meressä Vähän Aasian rannikolla, yhtyi Ateenan meriliittoon 
479 €Kr., ryhtyi Perikleen aikana kapinaan, joka kukistettiin 439 eKr. 

Samosata kaupunki Etu-Aasiassa ylisen Eufratin varrella. 

Samothräkö saari Aigeian meren pohjoisosassa lähellä Traakian rannikkoa; saa- 
rella vietettiin mystillisiä palvontamenoja. 

Sardes kaupunki Vähässä Aasiassa, Lyydian pääkaupunki. 

satraappi maaherra Persian valtakunnassa. 

Säivrnälia juhla, jota vietettiin Saturnuksen kunniaksi joulukuun 17.—23. päivänä. 
Siihen kuului vallatonta ilonpitoa; myös orjille suotiin monenlaisia vapauksia. 

Säturnus roomalainen kylvön jumala; Saturnuksen temppelissä Roomassa säilytet- 
tiin valtion rahastoa. 


satyyri kreikkalainen luonnonhaltija; satyyrit olivat viininjumala Dionysoksen 
seuralaisia. 


Scaevola, Piiblius Miicius, preetori 136, konsuli 133, ei vastustanut Tiberius Gracc- 
huksen uudistuksia, etevä oikeusoppinut. 

Scaevola, Onintus Micius, konsuli 117 €Kr., erittäin rehellinen ja kunnioitettu mies, 
Ciceron vanhempi ystävä ja opastaja. 

ScTpiot olivat erittäin huomattava roomalainen suku. 

Scipio, Päblius Cornölius, ( Africänus maior) Hannibalin voittaja, synt. n. 235 €Kr., 
sotatribuuni 216 eKr., ediili 212, 211—206 Rooman armeijan päällikkö Espan- 
jassa, konsuli 205, purjehti Afrikkaan 204, voitti Hannibalin Zaman luona 
202, uudelleen konsuli 194, kuoli 183 eKr. 

Set pio, Pihlins Cornelius Scipio Africanus (minor), Karthagon hävittäjä, synt. 185 
eKr., kunnostautui Pydnan taistelussa 168, oli upseerina Espanjassa 151, 
konsuli 147, valloitti ja hävitti Karthagon 146, uudelleen konsuli 134, valloitti 
Numantian Espanjassa 133, kuoli 129 eKr. 

Scipio, Livius Cornelius, preetori 88, konsuli 83, Mariuksen puoluelainen, joutui 


Sullan vangiksi, mutta pääsi vapaaksi, merkittiin proskriptioluetteloon, kuoli 
Massiliassa. 


Sctpio, Ouintus Caecilins Metellus, Pompeiuksen appi, varoitti Ciceroa Catilinan 
aikeista 63 eKr., kansantribuuni 59, preetori 55, konsuli 52, päällikkönä Pom- 
peiuksen armeijassa 48 johtaen Farsaloksen taistelussa keskustaa, pakeni 
Afrikkaan, jossa johti taistelua Caesaria vastaan, kärsi ratkaisevan tappion 
Thapsuksen luona 46, minkä jälkeen teki itsemurhan. 


sekvanit gallialainen kansanheimo, joka asui Jura-vuoriston ja Sadnen välillä. 


Selönö Kuutar, jumalatar, joka virheellisesti samastettiin roomalaisen Bellonan 
kanssa. 


Seleukos Aleksanteri Suuren sotapäällikkö, synt. n. 358 eKr., tuli Aleksanterin 
kuoltua Babylonian käskynhaltijaksi 321, julistautui kuninkaaksi 305 ja valtasi 
melkein kaikki entisen Persian valtakunnan aasialaiset alueet, sai surmansa 
280 eKr. 


Selymbria kaupunki Propontiksen (nykyisen Marmarameren) pohjoisrannalla. 


senaatti nenvoskunta; Rooman senaatti oli se elin, johon valtiovalta pääasiallisesti 
keskittyi; sen jäseninä olivat entiset virkamiehet kvestorista konsuliin saakka. 


senaattorisääty Rooman ylimystö, jonka muodostivat ne suvut, joiden jäsenet oli- 
vat olleet senaattoreina. 


sensori katso kensori. 
Sentius, Caius, preetori 89 cKr., johti sen jälkeen sotatoimia Makedoniassa. 


Serapis egyptiläinen jumala, joka samastettiin Osiris-jumalan kanssa. Serapiksen 
yYP ) » ) | p 
palvonta levisi jo tasavallan aikana Roomaan asti. 


Serviliukset olivat huomattavaa roomalaista ylimyssukua. 


Servilius Ahala diktaattorin ratsuväen päällikkönä surmasi Spurius Maeliuksen 
439 eKr. 


Servilius katso Isauricus. 


sesterssi, lat. sestertins, roomalainen raha, 1/4 denaaria, noin 40 markkaa (vuoden 
1955 rahan arvon mukaan). 


Sestius, PUblius, kvestori 63 eKr., kansantribuuni 57, preetori 55, Kilikian maaherra 
49, Caesarin kannattaja, eli vielä 35 eKr. 


SEstos kaupunki Traakian Khersonesoksella lähellä Hellespontoksen kapeinta 
kohtaa. 


Seria kaupunki Latiumissa volskilaisalueella Roomasta kaakkoon. 


Sfakteria saari Messenian länsirannikolla; siellä ateenalaiset piirittivät spartalaisia 
425 eKr. 

sfinksi olento, jolla on jalopeuran ruumis ja naisen pää; Egyptistä sfinksejä esittä- 
vät patsaat levisivät Kreikkaan ja Roomaan. Sfinksi esitti tarun mukaan arvoi- 
tuksia ihmisten ratkaistavaksi. 

Sibylla kreikkalaisilla ja roomalaisilla ennustajatar, jonka ennustukset oli koottu 
Sibyllan kirjoiksi. 

Stdön kauppakaupunki Foinikiassa Välimeren rannalla. 

Signia kaupunki Italiassa Latiumissa. 

siirtokunta (lat. colonia) kaupunki, jonka emäkaupungista lähetetyt siirtolaiset oli- 
vat perustaneet. 

Sikyön kaupunki Kreikassa Peloponnesoksen pohjoisrannalla noin 20 km:n päässä 
Korintista. 


Silänus, Decimus Jiinius, konsuli 62 eKr., lausui ensimmäisenä mielipiteensä Catili- 
nan rikostoverien rankaisemisesta v:n 63 lopulla, kuoli pian konsulikautensa 
jälkeen. 

Silänus, Märcus Jänius, Antoniuksen ystävä, siirtyi Octavianuksen puolelle, oli kon- 
sulina 25 eKr. 

Silvium kaupunki Etelä-Italiassa Apuliassa. 

Sinöpö kaupunki Vähässä Aasiassa Paflagoniassa Mustan meren rannalla. 

Skarf& kaupunki Keski-Kreikassa Loktiissa. 

Skepsis kaupunki Vähän Aasian Troas-maakunnassa. 

Skotiissa kaupunki Thessaliassa. 


skyyttälaiset paimentolaiskansa, joka asui Mustan meren ja Kaukasus-vuorten 
pohjoispuolella. 


Smyrna kaupunki Vähän Aasian länsirannikolla. 

sofisti viisauden opettaja, jollaisia esiintyi Kreikassa noin 440 paikkeilta eKr. 
Plutarkhos käyttää tätä nimitystä joskus filosofeista yleensä. 

Sofokles Kreikan kuuluisimpia murhenäytelmäin kirjoittajia, eli 446—406 eKr. 

Skratös kreikkalainen filosofi, Platonin opettaja, eli 469—399 eKr. 

Solön Ateenan kuuluisa lainsäätäjä, noin 640—559 eKr. 

sotatribuuni Rooman armeijan alin varsinaisen upseerin arvo. 

Spinther katso Lentulus. 

stadion kreikkalainen pituusmitta, n. 192 metriä. 

Stageira kaupunki Kalkidiken itärannalla, Aristoteleen syntymäkaupunki. 


stateeri kreikkalainen rahayksikkö; hopeastateeri oli 2 drakhmaa, kultastateeri 20 
drakhmaa. 

stoalaiset filosofinen oppikunta, joka pani pääpainon siveelliselle järkkymättömyy- 
delle. 


Strabön kreikkalainen kirjailija, noin 63 eKr.—19 jKr. 
sugambrit germaaninen heimo Reinin varsilla. 


Sulla, Liicius Cornelius, Rooman diktaattori, synt. 138 eKr., Mariuksen kvestorina 
sai vangiksi Jugurthan 105, preetori 93, Kilikian maaherra 92, taisteli menestyk- 
sellisesti liittolaissodassa, konsuli 88, valittiin ylipäälliköksi Mithridatesta vas- 
taan, mutta kun ylipäällikkyys siirrettiin Mariukselle, marssi Roomaa vastaan, 
valloitti kaupungin, julisti vastustajansa henkipatoiksi, taisteli Mithridatesta 
vastaan 87—4895, järjesti sen jälkeen Vähän Aasian ja Krcikan asiat, palasi 83 
Italiaan, tuhosi vastustajiensa joukot Rooman edustalla 82, nimitettiin samana 
vuonna elinikäiseksi diktaattoriksi, mutta luopui valtuuksistaan 79 ja kuoli 
78 eKr. 

Sulpicius, Publius Sulpicius Ra fus, synt. n. 124 eKr., kansantribuuni 88, Sullan vas- 
tustaja, otatti Sullalta ylipäällikkyyden, proskriboitiin Sullan valloitettua Roo- 
man ja surmattiin 88 eKr. 

Silsa yksi Persian kuninkaiden hallituskaupunkeja. 

sveebit suuri germaaniheimo nykyisessä Saksassa. 


Sybaris kreikkalainen kaupunki Etelä-Italiassa lähellä Tarentumin lahden länsi- 
rantaa; kaupunki hävitettiin sodassa 510 eKr., ja sen paikalle perustettiin 444 
eKr. Thurioi, 


synkatathesis sopeutuminen. 


Syrakuusa kreikkalainen kaupunki Sisilian itärannikolla. 


Tainaron, Kreikan eteläisin niemi, nyk. Matapan. 


talentti suurin rahayksikkö, Go minaa, noin 900 000 markkaa (vuoden 1955 rahan 
arvon mukaan); painoyksikkönä talentti oli n. 26 kiloa. 


Tanagra kaupunki Koillis-Boiotiassa lähellä Attikan rajaa. 


Tarentum kaupunki Etelä-Italiassa Apuliassa samannimisen lahden koillisperu- 
kassa. 


Targuinius Superbus Rooman viimeinen kuningas, karkoitettiin noin 510 eKr. 
Tarsos kaupunki Vähän Aasian kaakkoisosassa Taurus-vuoriston eteläjuurella. 


Taurus, Titus Statilius, konsuli 37 €Kr., oli Augustuksen jalkaväen päällikkönä 
Actiumissa, toisen kerran konsulina 26 eKr., käskynhaltijana Roomassa ja 
Italiassa 16 eKr. 


tektosaeit kansanheimo Vähässä Aasiassa Galatiassa. 


Telesinus, Piiblius, samnilaispäällikkö, taisteli liittolaissodassa Roomaa vastaan, liit- 
tyi Cinnaan, kaatui Rooman edustalla 82 eKr. 

Telestös dityrambirunoilija 4. vuosisadalta eKr. 


Telliis maaemo, jota palveltiin Roomassa jumalattarena; Telluksen temppelissä 
senaatti joskus piti istuntojaan. 


Telmössos kaupunki Vähässä Aasiassa Kaariassa lähellä Halikamassosta. 

senkterit germaaniheimo, joka vuosina 56—55 tunkeutui Reinin yli Galliaan. 

Teös kaupunki Vähän Aasian länsirannikolla vastapäätä Samosta. 

Terentia Ciceron puoliso noin vuodesta 79 eKf., avioero 46 eKr., eli 103 vuoden 
ikäiseksi. 

Terracina kaupunki Italiassa Latiumissa Tyrrhenan meren rannalla. 

tetrametri nelimittasäe, käsittää neljä kaksoisrunojalkaa. 


teutonit germaaniheimo, joka yhdessä kimbrien kanssa n. 110 eKr. tunkeutui 
Galliaan; Marius tuhosi heidät 102 eKr. 

Tbhapsakos kukoistava kauppakaupunki Etu-Aasiassa Eufratin varrella. 

Thapsus kaupunki Pohjois-Afrikassa Välimeren rannalla Karthagosta kaakkoon; 
sen lähellä Caesar saavutti voiton 46 eKr. 

Thargeliön Ateenan kalenterin yhdestoista kuukausi (touko kesäkuu). 

Thasos saari Aigeian meren pohjoisosassa lähellä Makedonian rannikkoa. 

Tbheeba Boiotian pääkaupunki. 

Tbemistoklös kuuluisa ateenalainen valtiomies ja sotapäällikkö, synt. n. 527 eKt., 
kuoli n. 459 eKr. 

Theodektös kreikkalainen puhuja ja murhenäytelmäin kirjoittaja, kotoisin Vähän 
Aasian Faseliista, siirtyi 352 eKr. Halikarnassokseen, kuoli Ateenassa 41- 
vuotiaana. 

Theofrastos kreikkalainen filosofi, synt. n. 372 eKr., Aristoteleen lähin seuraaja 
ns. peripateettisen koulukunnan esimiehenä, kirjoitti mm. kuvauksen ihmis- 
luonteista, kuoli 287 cKt. 

Theopompos kreikkalainen historiankirjoittaja, synt. n. 376 eKr., julkaisi kaksi Jaa- 
jaa historiateosta, jotka käsittelivät Kreikan vaiheita v:sta 410 eKr. lähtien, 
kuoli n. 3053 eKr. 

Therämenös ateenalainen valtiomies, harvainvaltapuolueen johtajia, pani 411 eKr. 
toimeen valtiojärjestelmän muutoksen, oli v. 404 ns. 30 tyrannin joukossa kaik- 
kein vaikutusvaltaisimpia, mutta esiintyi maltillisesti, minkä johdosta joutui 
tyhjentämään myrkkypikarin 404 eKr. 

Thermopylai Thessaliasta Keski-Kreikkaan johtava sola. 

Theseus ateenalainen tarusankari, surmasi Kreetan Minotauroksen. 


Thesmoforia kreikkalaisten naisten viettämä juhla, jolla kunnioitettiin Demeteriä 
ja Persefonea. 

Tbessalia maakunta Koillis-Kreikassa Aigeian meren, Epeiroksen ja Makedonian 
välissä. 

Thessalontkö kaupunki Makedoniassa Aigeian meren pohjoistannikolla, nyk. 
Saloniki. 


Thrasybiilos ateenalainen sotapäällikkö, kutsui ollessaan laivaston päällikkönä 
411 eKr. Alkibiadeen Samokseen, pakeni 404 Theebaan, kokosi ympärilleen 
ateenalaisia, voitti 30 tyrannin joukot ja saattoi voimaan kansanvaltaisen valtio- 
järjestyksen 403, sai surmansa sotaretkellä Vähässä Aasiassa 388 eKr. 


Thäkydides ateenalainen valtiomies, ylimyspuolueen johtaja, karkotettiin maan- 
pakoon 443 eKrx., palasi kymmenen vuoden karkotusajan kuluttua jälleen 
kotikaupunkiinsa. 

Tbäkydidös Kreikan kuuluisin historiankirjoittaja, synt.n. 454 Kr. kirjoitti pelo- 
ponnesolaissodan historian, joka on kaikkien aikojen historiankirjoituksen 
etevimpiä tuotteita, kuoli n. 395 eKr. 


Thärioi kreikkalainen kaupunki Etelä-Italiassa lähellä Tarentumin lahden länsi- 
rantaa, perustettiin 444 eKr. Ateenan toimesta entisen Sybariin läheisyy- 
teen. 


Thärion vuori Boiotiassa Khaironeian lähellä. 

Thyateira kaupunki Vähässä Aasiassa Pohjois-Lyydiassa. 

Tbhyestös kreikkalainen taruhenkilö, Atreuksen veli, esiintyy murhenäytelmien hen- 
kilönä. 
tilassa heiluttivat. 

Tifatö vuori Campaniassa. 


Tigran&s Armenian kuningas 97—56 eKr., tuki Mithridatesta tämän sotiessa Roo- 
maa vastaan, joutui sotaan roomalaisia vastaan 69, kärsi 68 eKr. tappion tais- 
telussa, jossa Rooman armeijaa johti Lucullus. 


tiguriinit kelttiläisheimo nykyisessä Sveitsissä. 
Tilfusion vuori Boiotiassa. 
Timägen&s kreikkalainen historiankirjoittaja, kotoisin Aleksandriasta, synt. n. 80 


eKr., tuli vankina Roomaan, missä opetti puhetaitoa ja kirjoitti Aleksanteri 
Suuren jälkeisen ajan historian. 


Timön ateenalainen ihmisvihaaja, eli suunnilleen Perikleen aikana. 


Timön Pleiuslainen, kreikkalainen skeptillinen filosofi, esitti oppinsa runomuo- 
dossa (n. 320—230 eKr.). : 


Timotheos Kononin poika, ateenalainen valtiomies ja sotapäällikkö, kuoli 35 3 eKr. 


Tiro Ciceron vapautettu orja ja ystävä, kirjoitti Ciceron elämäkerran. 

Tissafernös persialainen ylimys, Sardeen satraappi v:sta 413 eKr., teki 412 liiton 
Spartan kanssa, kuoli 395 eKr. 

Titbora kaupunki Keski-Kreikassa Fokiissa. 

Titius, Märcus, Antoniuksen kvestori Parthian sotaretkellä 36 eKr., siirtyi Octavia- 


nuksen puolelle 32, konsuli 31, taisteli Actiumin luona 31 eKr. Antoniuksen 
ratsuväkeä vastaan, oli n. 8 eKr. Syyrian maaherrana. 


toga roomalaisten miesten rauhan aikana käyttämä viitta. 
Peloponnesoksen rannikkoa, kaatui taistelussa 447 eKr. 

Torynö kaupunki Epeiroksessa. 

Traakia Makedonian itäpuolella oleva Tonavaan ja Mustaan mereen ulottuva maa 

Tragia saati Aigeian meressä lähellä Samosta. 

Trafles rikas kauppakaupunki Vähässä Aasiassa Kaariassa. 

triballonilaiset traakialainen heimo nykyisessä Jugoslaviassa. 

tribus paikallispiirit, joihin Rooman kaupunki ja sitä ympäröivä maaseutu oli 
jaettu. 

triumfi voittojuhla. 


triumviri kolmimiehisen yhtymän jäsen; Octavianus, Antonius ja Lepidus säädät- 
tivät v. 43 eKr. lain, jolla heidät asetettiin triumvireinä rajattomin valtuuksin 
valtion johtoon. 


Trofönios luolajumala, jolla Lebadeian lähellä oli oraakkeli. 

Tröas maakunta Vähän Aasian luoteisosassa; siellä oli Troian kaupunki. 
troglodyytit etiopialaisheimot Punaisen meren rannalla. 

Troizen kaupunki Peloponnesoksella Argoliin kaakkoisosassa. 


Tullia Ciceron tytär, synt. 76 eKr., naimisissa Pison kanssa, joka kuoli 57 €Kr., 
meni vastoin isänsä tahtoa uuteen avioliittoon Cornelius Dolabellan kanssa, 
kuoli 45 eKr. 


tunika roomalaisten käyttämä alustakki, mekko. 

Tiisculum kaupunki Latiumissa n. 20 km Roomasta kaakkoon. 
Tyfön kreikkalainen taruolento, satapäinen hirviö. 

tyranni yksinvaltias. 


Tyranniön kreikkalainen kirjallisuudentutkija, toimi Roomassa, suuren yksityis- 
kirjaston omistaja (n. 100—25 €Kfr.). 


Tyros kuuluisa kauppakaupunki Foinikiassa Välimeren rannalla. 
Tyrrhenan meri Italian länsirannikkoon ulottuva Välimeren osa. 

msipetit germaaniheimo, joka 56—55 eKr. tunkeutui Reinin yli Galliaan. 
Urica kaupunki Pohjois-Afrikassa Karthagon luoteispuolella. 


vabataulu vahakerroksella sivelty puutaulu, joka voitiin sulkea ja jota käytettiin 
muistiinpanojen tekemiseen. 


vakka viljanmitta; attikalainen vakka oli n. 52 1, litraa. 


Valerius Mäximus roomalainen kirjailija, julkaisi n. 32 jKr. kokoelman »Merkillisiä 
tekoja ja lausuntoja. 


Vatinius, Publius, kvestori 63 eKr., kansantribuuni 59, preetori 54, kansalaisso- 
dassa Caesarin alipäällikkö, oli 47 muutamia päiviä konsulina, v:sta 45 Iilyrian 
maaherra, luovutti 44 provinssinsa Brutukselle. 


Velia kaupunki Etelä-Italiassa Lucaniassa. 
Ventidius, Piiblius Ventidius Bassus, alhaista syntyperää, pääsi Caesarin suosikkina 


kansantribuuniksi 46 eKr., liittyi 43 Antoniukseen, lähetettiin 39 itään valmis- 
telemaan Parthian sotaretkeä, voitti 38 Pacoruksen. 


Vercingetorix gallialainen päällikkö, synt. n. 72 eKr., yhdisti 52 kaikki heimot 
vapaussotaan roomalaisia vastaan, joutui tappiolle ja Caesarin vangiksi, sur- 
mattiin Roomassa 46 eKr. 


Verres, Caius, preetori 74 eKx., Sisilian maaherra 73—71, joutui sen jälkeen syyt- 
teeseen kiristyksistä, lähti maanpakoon, sai surmansa 43 eKr. 


Vestan neitsyet hoitivat kotilieden jumalattaren Vestan ikuista tulta hänen temppe- 
lissään; heidän huostaansa voitiin tallettaa varoja ja testamentteja. 


Via Appia Roomasta etelään johtava tie, joka vei Capuaan ja sieltä Brundisiumiin. 


Via sacra Rooman pääkatu, kulki Forumin keskeltä Capitolinuksen juurelle. 
Vibo = Hipponion. 


Yövartio oli roomalaisessa sotajoukossa ajan mittana, koska yö jakaantui neljään 
yhtä pitkään vartiovuotoon. 


Zela kaupunki Vähässä Aasiassa Pontoksessa. 
Zenön Elealainen, kreikkalainen filosofi (n. 490—430 eKx.). 
Zeuksis kreikkalainen maalari 5. vuosisadan loppupuolelta. 


Zeus kreikkalaisten ylijumala; hänellä oli monia lisänimiä, esim. Pelastaja. 


